
ELŐSZÓ. 


Az  a  tíz  hónap,  amely  alatt  báró  Fejérváry  Géza  és  volt 
minisztertársai  az  országot  kormányozták,  mindenképpen  jelentős 
korszaka  volt  és  marad  hazánk  történetének. 

Erről  a  kormányzati  aeráról  igen  sok  szó  esett  már,  és  bizo- 
nyára sok  szó  lesz  róla  ezentúl  is. 

Az  elfogulatlan,  igazságos  Ítélet  azonban  még  nem  alakul- 
hatott ki. 

Az  ilyen  itéletmondásra  csak  azok  lehetnek  hivatva,  akik  az 
eseményektől  távol  állanak,  az  akkori  politikai  harczok  szenvedé- 
lyétől mentesek  és  a  történt  dolgoknak  nemcsak  előzményeit,  hanem 
következményeit  és  a  későbbi  korra  gyakorolt  hatásait  is  egészük- 
ben áttekinteni  képesek. 

E  mellett  azonban  fontos  feladat  hárul  az  események  része- 
seire, a  közvetlen  szerepvivőkre.  Az  ö  dolguk  az  előkészítés. 
Nekik  nemcsak  joguk,  de  kötelességük,  hogy  adatokat  szolgál- 
tassanak az  események  megértéséhez  és  tárgyilagos  elbírálásához. 
Be  kell  számolníok  saját  közvetlen  benyomásaikról,  észleleteikről 
és  tapasztalataikról,  ki  kell  fejteniök  azokat  a  felfogásokat,  állás- 
pontokat és  czélokat,  amelyek  a  viszonyok  alakulására,  a  dolgok 
menetére  irányadó  befolyást  gyakoroltak,  egy  szóval  fel  kell 
tárniok  a  való  helyzetet,  még  mielőtt  annak  körvonalai  elmosódtak 
volna. 


IV 

A  szerző  a  Fejérváry-kabinetben  az  igazságügyi  tárczát  viselte. 
Mint  ilyennek  feladata  és  többször  alkalma  volt  azokat  a  közjogi 
szempontokat  jelezni  és  interpretálni,  amelyek  a  kormány  vállal- 
kozásának és  működésének  alapjául  szolgáltak.  Kijelentéseit  sok- 
szor félreértették  és  félremagyarázták.  Amikor  a  miniszteri  tár- 
czától  megvált,  elhatározta,  hogy  azokat  az  alkotmányjogi  elveket 
és  tanokat,  melyeket  magáénak  vallott  és  amelyekre  a  Fejérváry- 
regime  létjogosultságát  alapítani  vélte,  rendszeres  feldolgozásban 
közzéteszi,  —  mert  erősen  meg  volt  és  meg  van  győződve  arról, 
hogy  álláspontjait  —  a  politikai  szenvedélyszülte  izgalom  csillapultá- 
val —  a  tárgyilagos  kritika  igazságosan  megítélni  és  igazolni  fogja. 

Későbben  —  felkérés  következtében  is  —  az  az  elhatározás 
érlelődött  meg  benne,  hogy  az  egész  régimének  teljes  képét  tárja  fel 
az  igazság   iránt  fogékony   közönség   és  az  utókor  tájékoztatására. 

Ennek  megfelelően  kitágította  munkájának  kereteit. 

A  mű,  melyet  a  szerző  ezennel  a  nyilvánosság  elé  bocsát, 
kiterjeszkedik  a  Fejérváry-regime  egészének  ismertetésére  ügy  tör- 
téneti mint  dogmatikai  szempontból. 

A  mü  három  részre  oszlik.  Az  első  rész  tárgyalja  a  Fejér- 
váry-kormány  működését  és  politikai  törekvéseit.  A  második  rész 
kifejti  az  ennek  a  kormánynak  alkotmányjogi  minősítése  kérdé- 
sében irányadó  szempontokat.  A  harmadik  rész  pedig  az  egyes 
kormányzati  cselekményekkel  foglalkozik. 

A  mü  nem  kíván  a  Fejérváry-kabinet  tagjainak  hivatalos,  col- 
lectiv  publicátiója  lenni,  —  hanem  magánmunka,  mely  azonban  kö- 
zös érdek  és  közös  czél  szolgálására  törekszik.  Nem  csupán  a  szerző 
subjectiv  benyomásai  és  egyéni  álláspontjai  vannak  benne  feltüntetve, 
hanem  az  egész  kormányzat  alapmotívumai  lehetőleg  tárgyilagos 
megvilágításban,  a  solidaritás  szem  előtt  tartásával. 

Meg  kell  ezenkívül  jegyezni,  hogy  a  munka  egyes  részeinek, 
jelesül  a  „Harmadik  Rész"  III.,  VI.,  VII.  és  VIII.  fejezeteinek  össze- 
állításában az  illető  szaktárczákat  vezető  volt  collegái,  nevezetesen 
Bihar  Ferencz,  Pap  Béla,  Gegus  Gusztáv,  Lukács  György,  Vörös 
László  és  báró  Feilítzsch  Artúr  voltak  szívesek  közreműködni, 
amiért  nekik  ezúttal  hálás  köszönetet  mond. 


Concrét  politikai  czélt  ez  a  niü  nem  tart  szem  előtt.  A  szerző 
sem  keres  az  actuális  politika  terén  valamelyes  személyes  érvénye- 
sülést. 

Rehabilitátióra  sincsen  szüksége.  Mint  ember,  jogász  és  hazafi 
integernek  érzi  és  tudja  magát.  A  politikai  rehabilitátiónak  pedig 
nem  az  az  útja,  hogy  az  ember  minden  melléktekintet  nélkül  lep- 
lezetlenül elmondja  azt,  amit  tudása  és  meggyőződése  sugall. 

Szerző  minden  más  érdek  kizárásával  egyedül  a  tárgyi  igaz- 
ságot akarja  szolgálni. 

Czélját  teljesen  elérte,  ha  hozzájárulhatott  a  fogalmak  tisz- 
tázásához és  ha  oly  forrást  sikerült  megnyitnia,  amelyből  a  történet- 
írás is  haszonnal  meríthet. 

Kelt  Budapesten,   1909.  évi  október  hóban. 

364.  oldal,  7.  sor  felülről :  „nem"  szócska  törlendő. 

380.  oldal,  18.  sor  felülről :  „a  megillető"  szó  előtt  az  „a"  szócska 
törlendő. 

397.  oldal,  *  jegyz.  2.  sor :  „május  27"  helyett   „május   26"    olvasandó. 

408.  oldal,  első  bekezdése  után  a  következő  új  bekezdés  pótlandó : 
„Végül  még  meg  kell  jegyezni,  hogy  az  1857 :  X.  t.-czikkben  az  országgyűlés 
összehívását  tárgyazó  különös  kötelezettség  a  kormányt  csak  abban  az  esetben 
terheli,  ha  a  kormány  vétkessége  okozta,  hogy  az  országgyűlés  a  jövő  évi 
költségvetés  tárgyában  a  feloszlatást  megelőzőleg  nem  határozhatott,  más  szóval, 
ha  a  kormány  a  költségvetést  elő  nem  terjesztette  és  az  országgyűlés  a  hatá- 
rozathozatalban —  akár  időhiány  miatt,  akár  más  okból  —  akadályozva  volt. 
Ha  azonban  az  országgyűlés  maga  önkényesen  mellőzte  a  határozat  meg- 
hozatalát, akkor  az  idézett  törvénynek  szóbanforgó  rendelkezésétől  el  lehet 
tekinteni.  A  törvényben  ugyanis  nem  az  áll :  „ha  az  országgyűlésen  határozat 
nem  hozatott",  hanem  „ha  az  országgyűlésen  határozat  nem  hozathatott" . 

488.  oldal,  14.  sor  felülről :  „utalványozásokat  osztogattak"  helyett 

ELSŐ  RÉSZ. 

A  FEJÉRVÁRY-KORMÁNY  MŰKÖDÉSE  ÉS 
POLITIKAI   TÖREKVÉSEL 


I. 

Előzmények. 

A  Fejérváry-kabinet  oly  időben  és  oly  körülmények  között 
vette  át  az  ország  ügyeinek  intézését,  amikor  egyáltalán  nem  volt 
meg  annak  a  lehetősége,  hogy  a  képviselőház  többsége  által  vallott 
kormányzati  elvek  szolgáljanak  a  kormányalakítás  alapjául  és  a 
kormányzás  irányául. 

Ezt  a  visszás  helyzetet  hosszú  parlamenti  zavarok  előzték 
meg  és  idézték  elő. 

Ismételten  megtörtént,  hogy  az  országgyűlés  képviselőházának 
kisebbsége  erőszakos  támadást  intézett  a  parlamentarismus  alap- 
elve :  a  többségi  elv  ellen ;  s  a  többség  és  a  többségre  támasz- 
kodó kormányok  nem  tudták  ezeket  a  támadásokat  hatályosan 
visszaverni. 

Az  okok,  melyek  miatt  a  kisebbség  újból  meg  újból  az  ob- 
structió  fegyveréhez  nyúlt,  s  mindannyiszor  a  többség  akaratának 
megnyilatkozását  hosszabb-rövidebb  időre  megakadályozta,  jobbára 
személyes  természetűek  voltak. 

Nem  valamely  káros  törvényhozási  intézkedés  elhárítása  volt 
a  czél,  hanem  az,  hogy  azoknak  a  kormányférfiaknak,  akiket  a 
király  a  képviselőházi  többség  kebeléből  választott  ki  és  állított  az 
ügyek  élére,  a  kormányzás  lehetetlenné  tétessék,  azok  állásaik  el- 
hagyására kényszeríttessenek,  és  olyanok  kerüljenek  a  kormány- 
hatalom birtokába,  akiket  a  kisebbség  vagy  annak  egyik  töredéke 
ott  megtűr,  és  csak  addig  maradjanak  helyükön,  ameddig  az  a 
kisebbségnek  tetszik. 

1* 


Báró  Bánffy  Dezső  ellen  azért  indult  meg  a  hajsza  1898-ban, 
mert  kormányzati  módszere,  s  főleg  az  1896-iki  általános  képviselő- 
választások alkalmával  tanúsított  eljárása  az  ellenzéknek  nem  tetszett, 
és  mert  az  Ausztriával  való  gazdasági  kiegyezés  tárgyában  tett 
nyilatkozatai  az  ellenzéket  ki  nem  elégítették.  Ezért  az  ellenzék  az 
1898.  év  őszén  megindította  a  végletekig  menő  obstructiót,  azzal 
a  bevallott  szándékkal,  hogy  azt  mindaddig  folytatja,  amíg  Bánffy 
helyéről  nem  távozik.  Ilyen  módon  sikerült  az  országot  1899.  január 
1-én  költségvetés  nélküli  állapotba  kényszeríteni,  ami,  miután 
ilyenre  az  ujabb  alkotmányos  aera  egész  ideje  alatt  még  példa  nem 
volt,  a  kormányt  igen  kellemetlen  helyzetbe  sodorta.  A  kormány 
ezen  a  helyzeten  a  végrehajtó  hatalom  szükségjogának  igénybe- 
vételével szeretett  volna  segíteni,  s  ez  hozta  létre  az  u.  n.  Tisza-lex 
gondolatát,  mely  arra  irányult,  hogy  a  kormány  rendeleti  utón  tegye 
meg  a  szükséges  intézkedéseket,  hogy  az  ország  az  1899.  január 
1-én  túl  költségvetési  indemnity  nélkül  ne  maradjon  és  az  Ausz- 
triával még  érvényben  volt  gazdasági  kiegyezés  a  viszonosság  biz- 
tosítása mellett  ideiglenesen  fentartassék ;  amivel  szemben  a  több- 
ség, amely  erőszakosan  meg  lett  akadályozva  akaratának  forma- 
szerű  nyilvánításában,  előre  leköti  és  biztosítja  a  kormány  részére 
az  előzetes  felhatalmazást  pótló  utólagos  felmentést.  Ámde  erre 
az  intézkedésre  nem  került  a  sor,  a  kormány  csupán  az  alárendelt 
hatóságokhoz  intézett  rendeleteket  és  utasításokat  a  végből,  hogy 
a  pénzügyek  kezelésében  és  az  adók  önkéntes  befizetése  körül 
zavar  és  fennakadás  ne  álljon  be. 

A  parlamenti  anarchiának  és  a  kisebbség  erőszakoskodásának 
ellensúlyozására  alkalmas  erélyes  intézkedések  helyett  csakhamar  a 
többségi  elv  capitulatiója  következett  be.  Széli  Kálmán  mint  desig- 
nált miniszterelnök  békét  létesített  az  ellenzékkel,  s  a  házszabályok 
egyes  jelentéktelen  módosításai  fejében  kilátásba  helyezvén  az 
ellenzéknek  br.  Bánffy  miniszterelnök  elejtésén  kívül  az  összefér- 
hetetlenségi törvény,  nemkülönben  a  képviselőválasztások  feletti 
bíráskodás  reformját:  1899.  február  26-án  ö  vette  át  a  kor- 
mányt. 

Daczára  annak,  hogy  a  gróf  Apponyi  Albert  vezetése  alatt 
állott  nemzeti  párt  összes  tagjai  beléptek  a  szabadelvű  pártba,  s 
ezzel  a  kormányt  támogató  többség  tábora  jelentékenyen  meg- 
szaporodott, és  daczára  annak,  hogy  a  pactumban  nyíltan  kikötött 
feltételek  mind  teljesültek :  a  béke  és  a  parlamenti  rend  csak  rövid 
ideig  tartott. 


Azt  mondják,  hogy  a  harcz  ujabb  kitörésére  az  adta  meg  az 
impulsust,  hogy  Széli  miniszterelnök  a  szabadelvű  párt  uj  elemei 
és  talán  az  ellenzék  egyes  fractiói  részéről  támasztott  egyéni  am- 
bitiókat  kielégíteni  nem  tudta.  Ilyen  hypothesisekkel  azonban  e 
helyütt  nem  kívánunk  foglalkozni,  és  csupán  arra  a  tényre  utalunk, 
hogy  1902-ben,  amikor  a  Széli-kabinet  a  törvényhozástól  a  közös 
hadsereg  és  a  honvédség  ujoncz-létszámának  felemelését  kérte, 
újból  kitört  a  parlamenti  forradalom.  A  kormány  javaslatával  szembe- 
helyezték a  hadseregre  vonatkozó  úgynevezett  nemzeti  követeléseket, 
és  jóllehet  a  korona  részéről  ebben  a  kérdésben  ujabb  enged- 
mények tétettek,  amelyekkel  a  szabadelvű  pártnak  volt  nemzeti 
párti  elemei  és  a  néppárt  megelégedtek,  a  függetlenségi  párt,  hihe- 
tőleg azért,  hogy  az  ország  közvéleményében  jelentékenyen  meg- 
csappant népszerűségét  visszaszerezze,  a  nemzeti  követelések  kérdé- 
sében merőben  intransigens  álláspontra  helyezkedett;  követelte  a 
magyar  hadsereg  önállósítását  vagy  legalább  a  magyar  vezény- 
nyelvet,  és  kijelentette,  hogy  a  tett  engedmények  daczára,  minden 
eszközzel  meg  fogja  akadályozni,  hogy  a  többség  a  javaslatot 
megszavazhassa. 

Ily  módon  ismét  megindult  az  obstructió,  s  ennek  következ- 
tében nemcsak  a  katonai  javaslat  nem  emelkedhetett  törvényerőre, 
hanem  az  ország  1903.  január  1-én  ismét  költségvetés  nélküli  álla- 
potba jutott,  s  az  évi  ujonczozást  sem  lehetett  1903-ban,  a  kellő 
időben  megtartani. 

Azt  mondhatná  valaki,  hogy  ebben  az  esetben  az  obstructió, 
mint  a  kisebbség  végső  harczi  fegyvere,  csakugyan  egy  az  országra 
veszélyes  intézkedés,  nevezetesen  egy  indokolatlan,  az  ország 
részéről  el  nem  viselhető  teher  elhárítására  irányult,  és  így  a 
parlamenti  ultima  ratio  szempontjából  mérőben  nem  kifogásol- 
ható és  nem  kárhoztatható.  Ám  ha  fontolóra  vesszük,  hogy  a 
tervezett  ujoncz-létszámemelés  az  ország  véderejének  harczképes- 
ségével  indokolt  szükségesség  kereteit  meg  nem  haladta,  hogy  semmi 
olyen  positiv  intézkedés  nem  volt  czélba  véve,  mely  a  múlthoz 
viszonyítva  a  hadsereg  körében  a  nemzeti  nyelvet  és  a  nemzeti 
szellemet  visszafejlesztette  volna,  sőt  ellenkezőleg,  hogy  ezen  a  téren 
a  lehetőség  határain  belül  a  fokozatos  fejlődés  volt  kilátásba  helyezve, 
úgy  fogjuk  találni,  hogy  a  parlamenti  kisebbség  harcza  ezúttal  is 
nélkülözte  a  tárgyi  indokoltságot,  és  hogy  az  nem  volt  egyéb, 
mint  jogosulatlan  erőszak  a  királyi  jogkörbe  tartozó  intézkedés 
kicsikarására  és  a  kormányhatalom  kezelésében  személyi  változások 


előidézésére,  —  legenyhébben  szólva :  egy  az  alkotmányosság  szem- 
pontjainak meg  nem  felelő  politikai  manőver  az  ország  közhangu- 
latának felzavarására  és  a  közvélemény  terrorizálására.  Mert  hiszen 
az  ujoncz-létszámemelés  szükségét  most  mindenki  elismeri,  arra 
pedig  egyáltalán  senki  sem  gondol  többé,  hogy  az  ujoncz-létszám- 
emelés megvalósítása  fejében  ugyanazokat  a  nemzeti  vívmányokat 
lehessen  elérni,  amelyekhez  az  obstruáló  ellenzék  1903-ban  oly 
mereven  ragaszkodott. 

Széli  Kálmán  az  obstructiót  passiv  resistentiával  akarta  legyőzni. 
Hagyta  az  ellenzéki  szóáradatot  hömpölyögni  és  remélte,  hogy  az 
előbb-utóbb  ki  fog  apadni. 

Ez  a  módszer  azonban  nem  vezetett  eredményre.  1903.  június 
16-án  Széli  Kálmán  megbukott  és  híre  jött,  hogy  gróf  Tisza  István 
lesz  az  utódja,  aki  az  erős  kéz  politikájának  alkalmazásával  fogja  a 
rend  helyreállítását  megkísérelni. 

Tisza  István  tényleg  kapott  is  megbízást  kabinetalakításra, 
azonban  az  ebben  a  kérdésben  felmerült,  jobbára  személyes  ter- 
mészetű nehézségek  miatt  kénytelen  volt  megbízását  Ö  Felsége 
kezébe  visszaadni.  így  azután  1903  június  27-én  gróf  Khuen- 
Héderváry  Károly  neveztetett  ki  miniszterelnökké. 

Khuen-Héderváry  egyezségre  lépett  az  ellenzékkel.  Kilátásba 
helyezte  a  katonai  javaslatoknak  a  napirendről  levételét,  csupán 
annak  a  fejében,  hogy  az  ellenzék  az  országgyűlés  munkáját  tovább 
akadályozni  és  a  képviselőházi  többséget  a  rendes  költségvetési  és 
ujoncztörvény  megszavazásában  gátolni  nem  fogja.  Azonban  az 
ellenzék  ettől  az  engedménytől  vérszemet  kapva,  csakhamar  ürügyet 
talált  arra,  hogy  az  egyezségben  elvállalt  kötelezettsége  alól  kibújjék, 
és  amikor  Khuen-Héderváry  programmját  a  házban  elmondotta  és 
abban  jelezte,  hogy  a  katonai  javaslatokat  egyelőre  leveszi  a  napi- 
rendről, egyszeriben  felbomlott  a  béke.  Az  ellenzék  arra  való  hivat- 
kozással, hogy  a  miniszterelnök  kijelentése  nem  fedi  az  egyezség 
tartalmát,  újból  a  legkíméletlenebb  harczot  indította  a  többségi 
kormány  ellen,  s  minden  lehetőt  elkövetett,  hogy  annak  helyben- 
maradását megakadályozza. 

Khuen-Héderváry  1903.  augusztus  10-én  lemondott  s  az 
országgyűlést  elnapolták. 

Szeptember  16-án  nyilvánosságra  került  a  Chlopyban  kelt 
hadi  parancs,  amelyben  az  uralkodó  kijelentette,  hogy  sohasem  adja 
fel  azokat  a  jogokat,  amelyek  őt,  mint  legfőbb  hadurat  meg- 
illetik. 


Hogy  jól  volt-e  megválasztva  ennek  a  fejedelmi  enuntiátiónak 
tartalma,  alkalma  és  alakja,  azzal  itt,  ahol  csupán  a  helyzet  tény- 
beli kialakulásának  jellemzését  tűztük  ki  feladatunkul,  tüzetesebben 
foglalkozni  nem  kivánunk. 

Elég  ahhoz,  az  u.  n.  chlopy-i  parancs  nagy  izgalmat  okozott 
és  ez  az  izgalom  akkor  sem  szűnt  meg,  amikor  egy  héttel  későb- 
ben Ö  Felsége  újból  kinevezte  Khuen-Héderváryt  miniszterelnök- 
nek, és  az  ez  alkalommal  hozzá  intézett  kéziratban  a  korona  és  a 
nemzet  kölcsönös  bizalmát  hangsúlyozta.  Ennek  következtében 
Khuen-Hédervárynak  ez  az  ujabb  megbízása  sem  járt  sikerrel, 
minélfogva  egy  alkalmas  időpontban,  amidőn  t.  i.  a  Körber  osz- 
trák miniszterelnöknek  egyik  nyilatkozatát  illető  válaszát  a  képviselő- 
ház többségét  alkotó  szabadelvű  párt  sem  találta  kielégítőnek, 
újból  lemondott. 

Az  obstruáló  kisebbség  a  katonai  követelések  tetszetős  jel- 
szavait tartotta  az  ország  nagy  közönsége  elé,  s  ily  módon  nemcsak 
rokonszenvet  tudott  maga  iránt  kelteni,  de  a  szertelen  agitátió 
következtében,  amelyet  ebben  az  irányban  kifejtett,  egyre  fokozódott 
az  országban  az  ellenzéki  hangulat,  és  —  a  multak  példája  után  indulva 
—  mindinkább  terjedt  a  közmeggyőződés,  hogyha  az  ellenzék  katonai 
követelései  mellett  kitart  és  a  hatalmat  folytonos  kényszerhelyzetek 
elé  állítja,  ujabb  és  ujabb  engedmények  fognak  következni. 

Ez  elöl  a  közhangulat  elől  a  szabadelvű  párt  sem  tudott  el- 
zárkózni, s  ezért  arra  határozta  el  magát,  hogy  egy  tüzetes  katonai 
programmot  dolgoz  ki.  Az  evégből  kiküldött  kilencz  tagú  bizottság 
munkálata  volt  azután  az  alap,  amelyen  gróf  Tisza  István  a  kor- 
mányzásra vállalkozott  és  amelyen  a  Tisza-kabinet  1903.  év  novem- 
ber havában  tényleg  meg  is  alakult. 

Előre  lehetett  látni,  hogy  a  Tisza-féle  programm  nem  fogja 
kielégíteni  a  kisebbséget,  s  hogy  a  kisebbség  továbbra  is  el  fog 
követni  mindent,  hogy  Tisza  István  és  kabinetje  részére  is  lehetet- 
lenné tegye  a  kormányzást.  Bármit  hozott  volna  Tisza,  az  nem 
nyugtatta  volna  meg  a  háborgó  elemeket,  mert  nékik  nem  annyira 
érdemleges  vívmány,  mint  inkább  a  létező  állapotok  felforgatása, 
a  fennálló  keretek  megbontása  kellett.  Ezenkívül  Tiszával  szemben 
még  fokozottabb  mértékben  estek  mérlegbe  a  személyes  tekintetek 
is,  mert  Tiszának  markáns  egyénisége  kevéssé  tudott  politikai 
elleneseinél  személyes  rokonszenvet  kelteni,  és  különben  is  attól 
tartottak,  hogy  Tisza  erélyesebb  és  kíméletlenebb  módon  fog  a 
helyzet  orvoslásához  hozzáfogni. 


Gróf  Tisza  István  az  erélyt  magában  a  parlamentben  akarta 
kifejteni;  ki  akart  meríteni  minden  eszközt,  melyeta  többség  igénybe 
vehet,  hogy  akarata  érvényre  jusson. 

Midőn  látta,  hogy  a  kilences  bizottságnak  az  ügy  érdemében 
igazán  értékes  és  a  múlttal  szemben  kétségtelen  haladást  jelző 
katonai  programmjával  szemben  az  ellenzék  nem  hagy  fel  a  katonai 
követelések  terén  a  tulhajtásokkal,  amelyek  mint  pl.  a  magyar 
vezénynyelv  in  merito  kevéssé  jelentősek  és  csakis  arra  valók,  hogy 
az  államhatalmi  tényezők  közt  a  súrlódást  és  az  összeütközést  fenn- 
tartsák, és  ezeket  a  követeléseket  korántsem  oly  programmpontként 
hangoztatja,  amelyet  majd  akkor,  ha  annak  rendje  szerint  többségre 
jut,  megvalósítani  kíván,  hanem  azokat  oly  conditio  sine  qua  non- 
nak  állítja  fel,  mely  nélkül  az  állami  lét  merőben  ki  van  zárva,  s 
amelynek  megvalósítása  előtt  minden  állami  tevékenységnek  múl- 
hatatlanul szünetelnie  kell,  egyszóval,  amidőn  azt  látta,  hogy  az 
ellenzék  —  mindenféle  álürügyek  alatt  —  az  obstructió  régi  tak- 
tikáját folytatni  kívánja:  1903.  évi  november  hó  27-én  határozattá 
emeltette,  hogy  tartson  a  képviselőház  naponta  két  ülést  (parallel 
üléseket).  Midőn  ez  nem  vezetett  eredményre,  1904.  márczius  5-én 
indítványt  tett,  hogy  a  ház  a  házszabályokat  ad  hoc  módosítsa, 
avégből,  hogy  bizonyos  előre  meghatározott  időre  és  javaslatokra 
az  obstructió  lehetetlenné  váljék.  A  képviselőház  többségét  alkotó 
szabadelvű  párt  mindenben  támogatta  Tiszát,  s  a  házban  sikerült 
is  az  indítványnak  napirendre  tűzését  elhatároztatnia,  de  amidőn 
márczius  10-én  az  indítvány  tárgyalását  kellett  volna  megkezdeni, 
Thaly  Kálmán,  egyik  ellenzéki  pártvezér  békét  ajánlott  és  azt  a 
ház  összes  pártjai  el  is  fogadták.  A  házszabálymódosítás  elmaradt, 
s  a  költségvetés,  valamint  az  ujoncztörvények  ugy  a  múltra,  mint 
a  folyó  1904.  évre  megszavaztattak. 

A  béke  azonban  nem  sokáig  tartott.  Kiderült,  hogy  kár  volt 
egy  pillanatnyi  sikerért  az  erély  útjáról  letérni  és  a  máris  meg- 
lehetős sikerrel  megkezdett  házszabálymódosítástól  eltekinteni. 

A  helyzet  továbbra  is  kuszált  maradt.  A  subversiv  törekvések 
nem  tértek  nyugovóra,  továbbra  is  működésben  maradtak,  nehogy 
valahogyan  a  kedélyek  lecsillapodjanak.  Egyebek  közt  arra  irányul- 
tak, hogy  ellensúlyozva  legyen  minden  oly  tény,  mely  arra  volt 
hivatva,  hogy  a  királynak  a  nemzethez  való  hajlandóságát  és  a 
kormánynak  hazafias  intentióit  nyilvánvalóvá  tegye. 

Az  ellenzéki  sajtó  pedig  nem  szűnt  meg  hangoztatni,  hogy 
az  obstructió  az  őszszel  ismét  ki  fog  törni. 


Ez  indította  gróf  Tisza  Istvánt  arra,  hogy  1904.  október  6-án, 
ugrai  választóihoz  intézett  nyilt  levelében  kijelentse,  hogy  az  ellen- 
zék visszaélései  ellen  egyetlen  fegyver  a  házszabályok  módosítása 
a  technikai  obstructió  lehetetlenné  tételével. 

Ismét  lángra  lobbantak  a  szenvedélyek.  Hiába  hozott  Tisza  uj 
vívmányokat  a  honvédtüzérség  és  a  kétéves  katonai  szolgálati  idő 
alakjában:  a  harcz  újból  kitört  és  megszakítás  nélkül  tovább  folyt. 

Tisza  1904.  év  őszén  indítványt  tett,  hogy  a  házszabályok 
revisiójára  a  ház  bizottságot  küldjön  ki.  Ezzel  az  indítványnyal  az 
ellenzék  a  legmerevebben  szembehelyezkedett ;  nemcsak  állást  foglalt 
vele  szemben  az  elknzék  minden  árnyalata,  hanem  a  legféktele- 
nebb  technikai  obstructióval  meg  tudták  akadályozni,  hogy  az 
indítvány  felöl  a  ház  határozzon,  s  e  részben  a  kormányt  támo- 
gató többség  megnyilatkozzék. 

Nem  szenved  kétséget,  hogy  a  kisebbség  letért  a  törvényes- 
ség útjáról,  sőt  egyenesen  a  parlamenti  forradalom  útjára  lépett, 
mert  még  annak  lehetne  talán  némi  indokoltsága,  ha  a  kisebbség 
valamely  érdemileg  károsnak  és  veszélyesnek  vélt  intézkedés  elha- 
tározását a  rendestől  eltérő  fegyverekkel  hátráltatja,  de  hogy  vala- 
mely kérdésnek  előkészítését,  valamely  kormányjavaslatnak  a  bizott- 
sághoz utasítását  is  lehetetlenné  tegye,  annak  a  legcsekélyebb  ment- 
sége nincs  és  nem  lehet,  az  minden  kétséget  kizáróan  oly  erőszak, 
mely  a  legerélyesebb,  a  legkivételesebb,  a  legkíméletlenebb  ellen- 
actióra  jogosít. 

Minthogy  látni  való  volt,  hogy  a  házszabályrevisió  a  rendes 
utón,  jelesül  bizottsági  előkészítés  mellett  nem  lesz  megvalósítható, 
a  szabadelvű  párt  egyik  alelnöke,  Dániel  Gábor,  1904.  évi  novem- 
ber 15-én  határozati  javaslatot  nyújtott  be,  mely  arra  irányult, 
hogy  a  ház  már  most  mondja  ki  a  házszabályoknak  az  obstructiót 
kizáró  ideiglenes  módosítását,  bizonyos  felsorolt  törvényjavaslatok 
letárgyalása  s  a  végleges  házszabályreform  megvalósítása  végett, 
de  legfeljeüb  egy  évre  szóló  hatálylyal. 

Az  obstructió  ellensúlyozása  végett  1904.  november  hó  17-én 
indítvány  tétetett,  hogy  a  képviselőház  tartson  naponta  két  ülést. 
Ezt  az  indítványt  a  ház  többsége  —  ugy,  ahogy  az  hasonló  alkalom- 
mal a  múlt  évben  is  történt  --  egyszerű  szavazással  elfogadta. 
Erre  gróf  Apponyi  Albert  az  összes  ellenzék  nevében  kijelentette, 
hogy  a  háznak  szabályszerűen  hozott  ezt  a  határozatát  nem  fogják 
respectálni ;  és  az  ellenzék  csakugyan  nyomban  hozzáfogott  a  parallel 
ülésben  való  tanácskozás  és  határozathozatal  meghiúsításához. 

Minthogy  ily  módon  az  ellenzék  azzal  a  tényével,  hogy  semmibe 
sem  vette  a  háznak  szabályszerűen  hozott  határozatát,  a  házszabá- 
lyokat egyszerűen  félrelökte,  a  többség  jogosan  nyúlhatott  a  ház- 
szabályoktól való  eltérés  utján  is  a  megfelelő  eszközökhöz,  hogy  —  a 
parlamentarismus  főprincipiumának,  az  1848 :  IV.  t.-czikkben  kifejezet- 
ten kiemelt  többségi  elvnek  megfelelően  —  akaratát  érvényre  juttassa. 

A  többség  látván  azt,  hogy  az  ellenzék  mindinkább  fokozódó 
mértékben  folytatja  az  obstructiót  és  minden  képzelhető  és  képzel- 
hetetlen módon  gátat  vet  a  javaslat  feletti  tárgyalásnak  és  hatá- 
rozathozatalnak, sőt  nyiltan  bejelenti  a  parlamenti  forradalmat, 
november  18-án  egy  rögtönzött  szavazással  megszakította  a  további 
discussiót  és  a  Daniel-féle  javaslatot  egyszerűen  elfogadta,  mire  az 
országgyűlés  királyi  leirattal  elnapoltatott.* 

Akkoriban  irodalmi  utón  és  más  megnyilatkozások  utján  szá- 
mos jogi  érvet  hoztak  fel  a  mellett,  hogy,  azokon  a  korlátokon 
belül,  melyeket  a  törvény,  nevezetesen  az  1848:  IV.  t.-czikk  felállít, 
a  ház  tanácskozási  rendjének  megállapítása  az  illető  ház  belső 
ügye,   hogy  —  amint  azt  számos  példa  mutatja  —  a  ház  a  meg- 

*  Az  ellenzék  eljárásának  kellő  megvilágítása  végett  szolgáljanak  a 
következők:  1904.  évi  november  17-én  bejelentette  az  elnök,  hogy  a  következő 
indítvány  adatott  be : 

„A  házszabályok  203.  §-a  alapján  mondja  ki  a  képviselőház,  hogy  a 
napirend  tárgyalására  szánt  időre  vonatkozó  határozatát  akként  változtatja 
meg,  miszerint  a  délelőtti  ülések  változatlan  fenntartása  mellett,  péntektől 
folyó  hó  18-tól  kezdve,  minden  hétköznap  délután  4  órakor  is  ülést  tart  s  ez 
ülésen  4  órától  esti  9  óráig  a  napirend  tárgyalását  folytatja."  Jelentette  továbbá 
a  ház  elnöke,  hogy  „a  házszabályok  azt  rendelik,  hogy  ha  ilyen  indítvány 
adatik  be,  az  elnök  azt  a  háznak  rögtön  bejelenti  és  a  ház  a  következő  ülés 
végén  ezen  indítvány  felett  egyszerű  szavazással  dönt".  Az  ellenzék  azt  vitatta, 
hogy  a  parallel  ülések  tárgyában  beadott  indítvány  nem  részesülhet  oly 
elbánásban,  hogy  a  ház  vita  nélkül,  egyszerű  szavazással  dönthesse  el  a 
kérdést,  hanem  ezt  az  indítványt  az  índítványkönyvbe  be  kellene  iktattatni 
és  ugy  letárgyalni,  hogy  ehhez  mindenki  hozzászólhasson.  Tisza  és  az  elnök 
kijelentették,  hogy  ezt  a  kérdést  már  1903.  évi  november  havában  eldöntötte 
a  ház,  midőn  a  múlt  évi  hasonló  indítvány  a  következő  ülés  végén  egyszerű 
szavazással  elfogadtatott,  —  és  ennek  visszavonását  szintén  a  203.  §.  értelmében 
intézte  el. 

1904.  évi  november  hó  18-án  folytatták  a  házszabályvitát.  Elnök  fel- 
tette végül  a  kérdést :  „Minthogy  a  házszabályok  értelmében  a  kérdés  felett 
a  ház  vita  nélkül  egyszerű  szavazással  dönt,  felteszem  a  kérdést :  elfogadja-e 
a  ház  az  indítványt,  igen  vagy  nem?"  Erre  felállt  Kossuth  Ferencz  és  kijelen- 
tette a  következőket :  „T.  képviselőház !  A  kérdés  feltevése  czímén  kérek  szót, 
hogy  egy  nyilatkozatot  tegyek.  Az  én  pártom,  és  azt   hiszem   az   egész  ellen- 

állapított  házszabályoktól  esetenként  eltérhet,  sőt  arra  is  volt  eset, 
hogy  a  ház  ugyanabban  az  ülésben  ötletszerűen,  szóval  előterjesz- 
tett indítvány  alapján  és  többségi  határozattal  elhatározta  valamely 
ügynek  kivételes  módon  való  tárgyalását  és  eldöntését  és  elintézte 
magát  az  ügyet  is;  —  megdönthetetlen  jogi  érveléssel  ki  lett 
mutatva,  hogy  amennyiben  a  házszabály  mást  nem  rendel,  a  ház- 
szabály módosítása  kérdésében  is  a  házszabályban  megállapított 
tárgyalási  rendet  kell  irányadónak  vélelmezni,  de  ha  a  házszabály 
olyan,  mely  —  amint  azt  hosszú  évek  szomorú  tapasztalatai  bizo- 
nyítják —  az  egész  szervezetnek  működését  és  fenmaradását 
veszélyezteti,  akkor  a  ház  visszanyúlhat  az  autochton  joghoz, 
melyet  a  házszabályok  első  ízbeni  megállapítása  alkalmával  gya- 
korolt és  semmiféle  tárgyalási  szabály  által  nem  feszélyezve,  és 
csupán  a  czélszerüséget  szem  előtt  tartva  szabta  meg  önmagá- 
nak esetről  esetre  a  tárgyalás  és  határozathozatal  alakját.  (L.  erre 
nézve  e  munka  szerzőjének:  „A  házszabályoktól  való  eltérés  jogi 
Jelentősége"  czímü,  névtelenül  megjelent  röpiratát  és  dr.  Schwarz 
Gusztávnak :  „Az  obstnictió Jogtana"  czímü  jogászgyülési  értekezését.) 

zék,  ebben  a  szavazásban  résztvenni  nem  akar,  mert  hogyha  résztvenne 
ebben  a  szavazásban,  akkor  az  ő  szavazatával  is  sanctionálná  azt,  hogy  tör- 
vényesen jártak  el,  ami  ellen  nekünk  szándékunk  tiltakozni;  tehát  kivonulunk 
a  házból."  Ezután  történt  a  szavazás.  A  többség  elfogadta  az  indítványt. 

Az  1904.  évi  november  hó  18-án  délután  4  órakor  tartott  ülés  alkal- 
mával kijelentette  Apponyi  Albert  a  következőket :  „Az  összes  ellenzéki  kép- 
viselők nevében  van  szerencsém  kijelenteni,  hogy  ittlétünk  nem  azt  jelenti, 
mintha  ezt  az  ülést  szabályszerűnek  tartanok,  hanem  csak  azt,  hogy  alkot- 
mányos ellenőrzési  kötelességünk  minket  ide  hí,  hogy  minden  igyekezetünket 
arra  fordítsuk,  hogy  további  szabálytalanságok  elkerültessenek  és  a  dolgok 
menete  ismét  a  házszabályszerü  mederbe  visszatereltessék.  Ezen  álláspon- 
tunkból kifolyólag,  ámbár  volna,  érdemleges  megjegyzést  a  jegyzőkönyvre 
nem  teszek,  hanem  azt  indítványozom,  hogy  ez  a  jegyzőkönyv  a  holnap  tar- 
tandó ülésen  hitelesíttessék".  Kubik  Béla:  „  .  .  .  Kijelentem,  hogy  ezen  törvény- 
telen üléseken,  addig,  amíg  én  itt  leszek,  semmijele  határozat  törvényesen 
hozatni  nem  jog".  Lengyel  Zoltán:  „  ...  Én  nem  tárgyalok  a  t.  képviselő 
urakkal,  nem  is  rejlectálok  közbeszólásaikra,  de  még  az  elnök  úrral  sem 
beszélek,  mert  ettől  a  pillanattól  jogva  nincsen  sem  jog,  sem  tőrvény,  sem 
elnök,  sem  házszabály". 

Ezután  következett  a  zárt  ülés,  amelyben  Apponyi  ismert  beszédét  mon- 
dotta. Zárt  ülés  után  Tisza  konstatálta,  hogy  a  technikai  obstructió  most  már 
kétségtelen,  konstatálta,  hogy  „a  technikai  obstructió  be  van  jelentve"  és 
befejezte  beszédét  azzal :  „Itt  egy  marad  hátra :  vagy  sorsára  bízni  az 
országot,  vagy  véget  vetni  az  egész  komédiának."  E  szavak  után  megtörtént 
a  rögtönzött  szavazás  és  felolvastatott  az  ülésszakot   berekesztő   királyi  leirat. 

Ámde  gróf  Tisza  István  nem  akart  ebben  a  kérdésben  a  jog 
tárházából  meríteni,  —  ö  egyszerűen  arra  az  álláspontra  helyez- 
kedett, hogy  ami  november  18-án  történt,  az  nem  volt  egyéb, 
mint  erőszak,  de  a  viszonyok,  a  magasabb  államérdek  késztették 
arra,  hogy  „egyszer  —  egyetlen  egyszer"  az  erőszak  fegyveréhez 
nyúljon. 

Fel  lehetett  volna  tenni,  hogy  aki  az  erőszak  álláspontjából 
indul  ki,  az,  ha  czélt  érni  akar  és  ha  a  szükség  úgy  kivánja,  a 
megkezdett  utat  folytatni  fogja. 

De  nem  igy  történt. 

Tisza  csakhamar  más  útra  tért. 

Amikor  az  országgyűlésnek  deczember  13-án  ismét  egybe 
kellett  gyűlnie,  az  ellenzék,  melynek  összes  árnyalatai  időközben 
a  november  18-iki  esemény  megtorlása  czéljából  szövetségre  lép- 
tek, erőszakosan  megakadályozták  a  képviselőházi  ülés  megtartását, 
s  a  képviselőház  üléstermében  hallatlan  rombolásokat  vittek  véghez, 
—  gróf  Tisza  István  pedig  a  jog  sánczai  közé  vonult  vissza 
s  a  jog  betűjéhez  legnagyobb  minutiositással  ragaszkodva,  1905. 
január  5-én  feloszlatta  az  országgyűlést,  hogy  a  nemzet  mondjon 
Ítéletet  a  történtek  felől,  jelesül  arra  nézve,  helyesli-e  a  házszabály 
szigorítását  és  a  szabadelvű  pártnak  idevonatkozó  actióját. 

Ez  az  ítélet  Tiszára  és  a  szabadelvű  pártra  nem  volt  ked- 
vező. Az  1905.  január  25.  és  következő  napjain  lefolyt  általános 
választások  során  a  kormány  és  pártja  határozott  vereséget  szen- 
vedett. 

Az  okok  kutatása  nem  erre  a  helyre  való ;  —  annyit  azonban 
mégis  meg  kell  jegyezni,  hogy  a  közvéleményt  nagy  mérvben  meg- 
tévesztette az,  hogy  a  november  18-ikí  eseményt  maga  a  kormány 
feje  úgy  minősítette,  mint  merő  erőszakot,  nem  pedig  mint  a 
viszonyok  kényszere  által  indokolt  jogi  expedienst,  mivel  szemben 
azután  könnyű  volt  a  deczember  13-iki  rombolást  az  erőszak 
visszaverésére  szükséges  megtorló  cselekménynek  feltüntetni,  és 
erre  a  cselekményre  nézve  a  mentséget  ígénybevenni 

Az  1905.  február  16-ára  összehívott  országgyűlésen  a  kép- 
viselőház egyik  pártjának  sem  volt  meg  az  absolut  többsége. 
A  Tisza-kabinet  már  előzőleg  lemondott,  és  csupán  az  ügyek 
ideiglenes  vezetésével  volt  megbízva. 

Minden  lehető  megtörtént,  hogy  a  képviselőház  pártjaiból  oly 
többség  alakuljon,  amely  alkalmas  programm  alapján  az  ország 
kormányzatát    átvehetné.    A    király    sorra    meghallgatta    a    pártok 

vezérférfiait,  előbb  Bécsben,  majd  Budapesten.  Kiküldötteket  bizott 
meg,  hogy  a  pártokkal  tárgyaljanak  és  a  válság  megoldására 
vonatkozó  nézeteit  a  pártokkal  közöljék. 

A  coalitió,  mely  az  ellenzéki  pártok  közt  annak  idején  csak 
negativ  irányban,  a  ház  jogai  és  szabadságai  ellen  irányzott  állitó- 
lagos  merénylet  elhárítása  végett  jött  létre,  továbbra  is  fenmaradt 
és  mint  ilyen,  együttvéve  az  absolut  többséget  képviselte,  anélkül 
azonban,  hogy  a  kormányzás  positiv  feladatait  illetőleg  egységes 
és  a  királyi  jogok,  nemkülönben  a  fennálló  viszonyok  szempontjá- 
ból elfogadható  s  ily  módon  keresztülvihető  kormányzati  programm- 
ban  tudott  volna  megállapodni. 

A  coalitiót  és  főleg  a  függetlenségi  pártot  annyira  meglepte  a 
választás  eredménye  s  annyira  tudatában  volt  annak,  hogy  azok- 
nak az  elveknek  az  alapján,  amelyekre  a  függetlenségi  párt  eddigi 
létjogosultságát  alapította,  és  azoknak  a  jelszavaknak  érvényesítésé- 
vel, amelyeket  ellenzéki  agitátiója  során  oly  fennen  hangoztatott, 
a  meglevő  törvényes  alapra  és  a  tényleges  viszonyokra  tekintettel 
kormányt  nem  alakíthat,  hogy  maga  Kossuth  Ferencz  kezdetben 
komolyan  foglalkozott  egy  oly  megoldási  módozattal,  mely  szerint 
a  szabadelvű  pártból  alakuljon  uj  kormány.  Ezt  a  megolaási  mó- 
dozatot javaslatba  is  hozta  a  szabadelvű  párt  egyik  vezérférfia 
előtt,  és  a  terv  megvalósítása  csak  azon  múlt,  hogy  az  illető  meg- 
győzte Kossuth  Ferenczet,  hogy  teljes  lehetetlenség  a  szabadelvű 
pártnak,  mely  kisebbségbe  jutott,  a  tartósságra  való  bármi  csekély 
kilátással  kormányt  alakítani. 

1905.  márczius  hó  végén  volt  egy  stádium,  amelyben  aziránt 
folyt  a  tárgyalás,  hogy  megköttessék  a  béke  a  koronával  abban  az 
esetben,  ha  a  közös  hadügyi  kormány  kevéssel  azelőtt  bejelentett 
nagyösszegü  hadügyi  követeléseit  redukálni  hajlandó. 

Úgy  Kossuth  mint  Apponyi,  ki  őt  betegsége  alkalmával  a 
vezérlő  bizottság  elnökségében  helyettesítette,  kijelentették,  hogy  ily 
alapon  meg  lehetne  állapodni  a  koronával  és  a  coalitió  hajlandó 
volna  kormányt  vállalni. 

Ily  nyilatkozatok  a  lapokban  is  foglaltattak  a  vezérlő  bizottság 
üléseiben  tett  közlések  alapján. 

Az  erre  vonatkozó  kísérlet  a  korona  részéről   meg  is  történt. 

Pitreich  akkori  hadügyminiszter  és  Montecuccoli  tengernagy 
a  király  rendeletéből  Budapestre  jöttek  és  átdolgozták  a  közös 
hadügyi  költségvetést,  jelentékenyen  redukálták  annak  összegét, 
egyszersmind  a  terhet  több  évre  osztották  fel. 

A  terv  az  volt,  hogy  Andrássy  elnöklete  alatt  alakíttassék 
meg  a  kabinet,  melyben  Kossuth  is  részt  venne,  sőt  midőn  Andrássy 
katonai  nyelvi  concessiók  nélkül  nem  mutatkozott  hajlandónak 
a  dologba  belemenni,  Kossuth  maga  akarta  a  kabinetet  meg- 
alakítani. 

A  megállapodás  már  0  Felségének  is  be  volt  jelentve,  amidőn 
a  vezérlő  bizottság  ellenzése  folytán  Kossuth  kijelentette,  hogy  nem 
birja  keresztülvinni  tervét. 

1905.  évi  május  havában  végre  a  coalitió  feliratot  fogad- 
tatott el  a  képviselőházzal,  amelyben  valami  egységes  programm- 
félét  akart  adni,  amely  azonban  valójában  nem  tartalmazott  mást, 
mint  elasztikusan  szövegezett  általános  irányelveket  concret  meg- 
határozás és  részletezés  nélkül. 

Mindezekből  kitűnik,  hogy  a  coalitiónak  a  legnagyobb  mérték- 
ben számottevő  tényezőinél  megvolt  ugyan  az  igyekezet  arra  nézve, 
hogy  a  coalitió  a  létező  törvényes  alap  tangálása  nélkül  és  a 
korábban  hangoztatott  jelszavak,  jelesül  az  önálló  magyar  hadsereg 
és  a  katonai  vezényszó  tekintetében  támasztott  követelés  elejtésével 
vállalkozzék  a  kormányzás  átvételére,  de  a  coalitióban  magában 
sok  tekintetben  még  mindig  nagyon  is  ellentétes  nézetek  és  fel- 
fogások uralkodtak,  a  coalitiós  többséget  azonban  ennek  daczára, 
a  hatalomnak  a  szabadelvű  párttal  szemben  való  biztosítása  végett 
össze  akarták  tartani.  Remélni  lehetett  ugyan,  hogy  ezek  az  ellen- 
tétek a  vezérek  igyekezete  következtében  el  fognak  simulni  s 
a  coalitió  a  kormányzati  programm  megállapításában  kevésbé 
intransigens  álláspontra  fog  helyezkedni,  de  előre  lehetett  látni  azt 
is,  hogy  ez  az  eredmény  egyhamar  nem  fog  bekövetkezni. 

Amint  azt  alantabb  tüzetesen  kifejtjük,  a  helyzet  olyan  volt, 
hogy  arra  egyáltalán  gondolni  sem  lehetett,  hogy  minden  átmenet 
nélkül  egy  oly  kormány  alakuljon,  mely  a  képviselőház  többségének 
állandó  támogatására  számíthat. 

Egy  bizonyos  átmeneti  időre  volt  szükség,  mely  alatt  az  ellen- 
tétek elsimulhatnak,  az  álláspontok  tisztázódhatnak  s  esetleg  egy 
ujabb,  egészségesebb  pártalakulásnak  utjai  megnyílhatnak ;  de  szük- 
séges volt,  hogy  ez  alatt  az  átmeneti  idő  alatt  az  ország  ügyeinek 
intézése  fennakadást  ne  szenvedjen. 

II. 


A  Fejérváry-kormány  megalakulása  és  az  első 
békekisérlet. 

Arra  nem  leheteti  gondolni,  hogy  az  átmenet  egész  ideje  alatt 
a  Tisza-kabinet  vigye  az  ország  ügyeit. 

Előrelátható  volt,  hogy  a  viszonyok  sajátos  alakulása  követ- 
keztében a  válság  hosszabb  ideig  fog  tartani. 

A  coalitió,  úgy  a  házban  mint  a  házon  kivül,  folyton  sürgette 
a  Tisza-kormány  távozását,  —  hiszen  a  coalitió  annak  idején  kizá- 
rólag ezen  kormány  buktatására  létesült,  s  máris  azzal  kezdték 
a  Tisza-kormányt  gyanúsítani,  hogy  hivatalban  maradását  a  szabad- 
elvű párt  uralmának  visszahódítására  használja  fel ;  holott  Tisza  maga, 
ki  a  többségi  elv  legpregnánsabb  hirdetője  volt,  a  dolog  természe- 
ténél fogva  folyton  sürgette  kisebbségbe  jutott  kabinetjének  felmentését, 
és  e   részben  a  szabadelvű  párt  párthatározattal  is  támogatta. 

Hodossy  Imre  ugyanis  a  szabadelvű  párt  1905.  évi  május  hó 
9-én    tartott  pártértekezletén    a    következő    indítványt   terjesztette   elő : 

„így  állván  a  dolog,  mivel  a  miniszterelnök  úr  most  sem  volt 
képes  Ö  Felségét  meggyőzni,  hogy  az  halaszthatatlan  dolog,  hogy  a 
kormány  felszabaduljon,  én  itt  a  magam  részéről  és  a  pártban  álta- 
lában nyilvánult  óhaj  következtében  azon  kérést  intézem  a  tisztelt  párt 
tagjaihoz,  méltóztassanak  hozzájárulni,  hogy  intézzünk  felhívást  a  tisztelt 
kormány  tagjaihoz,  tegyék  meg  a  legerélyesebb  lépéseket  azon  irányban, 
hogy  Ö  Felsége  haladéktalanul  szabadítsa  fel  őket  attól  a  nyűgtől,  amely 
rajtuk  van,  hogy  ők  pártunkban  mint  egyszerű  párttagok  velünk  együtt, 
a  hatalomra  való  minden  tekintet  nélkül  küzdhessenek  Deák  Ferencz 
művének  fentartásáért." 

Hodossy  Imrének  ezt  a  javaslatát  a  szabadelvű  párt  egyhangúlag 
elfogadta. 

Azt  lehetett  tehát  gondolni,  hogy  a  helyzet  tisztázásának,  s 
elsősorban  a  békés  megoldásnak  egyik  akadálya  hárul  el,  ha  a 
Tisza-kabinet  végleg  távozik  helyéről  és  ha  oly  kormány  veszi  át 
átmenetileg  az  ügyeket,  mely  a  pártokon  kivül  áll. 

Ennek  következtében  Ö  Felsége  1905.  évi  június  18-án  a 
Tisza-kormányt  végleg  felmentette  és  kinevezte,  miniszterelnökévé: 
Fejérváry  Géza  bárót,  igazságügyminiszterré :  Lányi  Bertalant,  keres- 
kedelemügyi miniszterré :  Vörös  Lászlót,  belügyminiszterré :  Kristóffy 

Józsefet,  honvédelmi  miniszterré :  Bihar  Ferenczet,  vallás-  és  köz- 
oktatásügyi miniszterré :  Lukács  Györgyöt,  földmívelésügyi  minisz- 
terré :  György  Endrét,  Horvát-Szlavon-Dalmátországok  tárcza  nélküli 
miniszterévé  pedig  Kovacsevics  Istvánt,  és  megbízta  Fejérváry  Géza 
bárót  a  pénzügyminisztérium  és  a  király  személye  körüli  minisztérium 
ideiglenes  vezetésével  is. 

Egyúttal  báró  Fejérváry  Géza  miniszterelnökhöz  a  következő 
legfelsőbb  kéziratot  intézte : 

Kedves  báró  Fejérváry !  Felette  sajnálom,  hogy  hű  magyar  nem- 
zetem országgyűlési  képviselőházának  többségéből  kormányt  mindeddig 
nem  nevezhettem  ki,  és  pedig  azért  nem,  mert  a  többséggé  szövet- 
kezett pártok  nem  terjesztettek  Elém  oly  kormányzati  programmot, 
melynek  alapján  a  soraikból  vett  kormányra  teljes  megnyugvással 
rábízhattam  volna  a  nemzet  sorsát. 

A  törvényhozás  alkotó  munkájának  sajnálatos  szünetelése  kiszámít- 
hatlan  gazdasági  és  erkölcsi  kárára  van  kedvelt  Magyarországomnak, 
reménylem  azonban,  hogy  most  a  kisebbségi  kormány  felmentése 
után  egy,  a  pártokon  kivűl  álló  kormány  közvetítésével  a  felmerült 
ellentéteknek  Általam  forrón  óhajtott  kiegyenlítése  mielőbb  lehetővé 
fogja  tenni,  hogy  a  többség  soraiból  hívhatok  meg  minisztériumot 
szeretett  Magyarországom  kormányzására. 

A  belkormányzati  és  közgazdasági  reformok  terén  szívesen  fogom 
venni  a  képviselőház  többségének  javaslatait,  és  ami  a  katonai  kérdésekben 
kifejezett  kívánalmakat  illeti,  ezekhez  az  idők  folyamán  és  legutóbb  a 
kormány  1903.  évben  adott  kötelező  nyilatkozataiban  a  lehetőséghez 
képest  máris  hozzájárultam ;  az  ennek  következtében  a  hadseregben 
Általam  már  elrendelt  intézkedések  azonban  uralkodói  törvényes  jogaim 
és  ezekkel  járó  kötelmeim  szem  előtt  tartása  mellett  mindenkor  csak 
oly  keretben  mozoghattak,  melyet  feltétlenül  be  kell  tartani  a  végből, 
hogy  a  hadseregnek  a  monarchia  mindkét  államára  nézve  egyaránt 
életbevágó  fontossággal  bíró  harczképessége  veszélyeztetve  ne  legyen. 

Különös  örömömre  szolgálna,  ha  Önnek  sikerülne  a  politikai 
pártokkal  való  érintkezés  folytán  a  fentebb  jelzett  határok  közt  a  meg- 
egyezést előkészíteni  és  ezáltal  egy  többségi  kormány  kinevezését  elő- 
mozdítani. Kelt  Budapesten,  1905.  évi  június  hó  18-án.  Ferencz 
József  s.  k.  Báró  Fejérváry  Géza  s.  k. 

A  Fejérváry-kormány  azt  a  feladatot  vállalta  magára,  hogy  a 
parlamenti  pártokkal  való  közvetítés  utján  a  fenforgó  ellentétek 
kiegyenlítését  megkísérli,  és  e  mellett  a  kormányzat  folytonosságát 
fentartja. 

Ami  a  feladat  elsö  részét  illeti,  az  a  szövetkezett  pártok  és 
a  korona  álláspontjának  összhangba  hozatala  útján  a  parlament 
többségére  támaszkodó  kormány  létesítését  czélozván,  a  parlamenti 
jog  és  szokás  szempontjából  sem  volt  kifogásolható,  ami  pedig 
a  feladat  másik  részét  illeti,  e  részben  a  Fejérváry-kormány  abból 
indult  ki,  hogy  alkotmányunk  értelmében  a  király  által  törvényesen 
kinevezett  kormánynak,  még  ha  a  képviselőház  többségének  támo- 
gatását nélkülözni  kénytelen  is,  jogában  és  módjában  áll  mindaddig, 
míg  az  országgyűlés  kifejezett  hozzájárulásától  függő  kormányzati 
eszközök,  nevezetesen  az  adó  és  ujoncz  megszavazása  nélkül 
lehetséges,  a  fennálló  törvények  alapján  és  a  törvényes  felelősség 
elvállalásával  a  végrehajtó  hatalmat  kezelni  és  az  állam  égető  szük- 
ségleteinek kielégítéséről  gondoskodni. 

A  vállalkozás  tehát  minden  tekintetben  törvényes  és  alkot- 
mányos volt. 

Ismerve  az  akkori  hangulatot,  nevezetesen  azt,  hogy  a  coalitió 
az  uj  kormányt  Tiszával  és  a  szabadelvű  párttal,  illetőleg  annak 
törekvéseivel  azonosítja,  a  minisztérium  nem  számított  arra,  hogy 
a  coalitiós  pártok  már  első  bemutatkozásakor  valami  nagy  biza- 
lommal fogják  fogadni,  és  hogy  néki  az  említett  kormányzati  esz- 
közöket már  az  első  szóra  megadják,  azt  azonban  feltehette,  hogy 
a  király  által  reábízott  közvetítési  feladattal  szemben  legalább  egy 
ideig  várakozó  álláspontra  fognak  helyezkedni. 

Ámde  ez  nem  valósult  meg. 

A  pártok  még  június  hó  20-án  este  foglalkoztak  az  új  kor- 
mány kínevezésével. 

Tisza  István  a  szabadelvű  párt  értekezletén  az  uj  kormány- 
nyal szemben  való  álláspontját  a  következőkben  jelezte: 

„Végre,  t.  barátaim,  bekövetkezett  reánk  nézve  a  szabadulás 
órája  és  felséges  urunknak  alkotmányos  és  békülékeny  érzületére  semmi 
sem  vethet  fényesebb  világot,  mint  az,  hogy  talán  ne  is  mondjuk  a 
megoldásnak,  de  az  expediensek  egy  olyan  módját  választot-ta,  amely 
nem  indítja  meg  legördülésében  a  lavinát,  hanem  nyitva  tartja  a  hely- 
zetet, időt,  tért  és  módot  nyújt  arra,  hogy  a  király  és  nemzet  meg- 
érthessék egymást,  hogy  a  parlamentarismus  előfeltételeinek  megfelelő 
kormányzat  lehetősége  ismét  helyreálljon. 

Hogy  ezt  a  czélt  Ö  Felsége  elérhesse,  ahhoz  férfiakra  volt  szük- 
sége, akik  vállalkozzanak  erre  az  önmegtagadással  járó  feladatra. 
E  férfiaknak  ez  a  vállalkozása,  azt  hiszem,  csak  becsülést,  csak  rokon- 
szenvet, csak  tiszteletet  ébreszthet  irántuk  minden  helyesen  gondolkodó 

emberben.  (Úgy  van  !  Úgy  van  !)  Ezt  a  becsülést,  ezt  a  tiszteletet  meg- 
tagadni nem  fogom  és  ezt  fennen  hirdetem  ;  de  politikai  solidaritást, 
politikai  bizalmat  mi  ennek  az  uj  kormánynak  nem  adhatunk.  (Helyeslés.) 
Ez  a  kormány  már  eredetileg  távol  áll  a  parlamenttől,  távol  áll  minden 
parlamenti  párttól,  tehát  távol  áll  mitőlünk  is.  Már  eredete,  hivatása, 
egész  feladata  és  missiója  nem  olyan,  hogy  abban  egy  parlamenti 
párt  támogathassa  és  bizalmával  kisérhesse.  Mi,  tisztelt  barátaim, 
amint  hogy  elveink,  politikai  elveink  tesznek  minket  szabadelvű  párttá  és 
parlamenti  párttá,  akként  természetszerűleg  csakis  oly  kormányt  támo- 
gathatunk, amely  parlamenti  kormány  és  a  mi  elveink  érvényesítése 
végett  alakult,  a  mi  elveinket  érvényre  juttatni  akarja  is,  képes  is. 
A  mi  feladatunk  tehát  nem  lehet  más,  mint  hogy  minden  solidaritást 
az  uj  kormánynyal  megtagadjunk  és  nyiltan  és  határozottan  kijelentsük, 
hogy  az  uj  kormány  iránt  bizalommal  nem  viseltetünk.  (Úgy  van !) 
Azután  pedig  abban  a  korlátolt  körben,  amelyben  mint  kisebbség 
használhatunk  a  közügynek,  igyekezzünk  teljesíteni  kötelességünket, 
teljesíteni  az  által,  hogy  rendületlen  kitartással  ragaszkodunk  elveink- 
hez az  egész  vonalon,  minden  vonatkozásban  és  Deák  Ferencznek 
nagy  traditióihoz  híven  őrködünk  a  felett,  hogy  a  törvények  minden 
irányban  megtartassanak,  a  magunk  részéről  is  igyekezzünk  minden 
olyan  törekvésnek  ellene  fordulni,  amely  a  törvényes  térről  elvinne, 
viszont  minden  olyan  törekvést  támogatni,  amely  a  törvényes  utón 
megtartaná  a  nemzetet  és  a  magunk  részéről  is  mindent  elkövetni, 
hogy  mentül  előbb  alakulhasson  valódi  parlamentáris  kormány,  olyan 
kormány,  amely  a  király  és  a  képviselőház  bizalmát  egyaránt  bírja. 
(Élénk  helyeslés.)  Ezek  azok  az  elvi  álláspontok,  amelyeket  a  tizen- 
hatos bizottság  által  kidolgozott  határozati  javaslat  magában  foglal. 
Méltóztassatok  megengedni,  hogy  e  határozati  javaslat  felolvasásával 
végezzem  beszédemet.  (Halljuk  !  Halljuk  !  Olvassa  :) 

„A  szabadelvű  párt  az  1905.  évi  általános  képviselőválasztás 
alkalmával  kisebbségben  maradván,  megnyugvással  veszi  tudomásul  azt, 
hogy  a  kebeléből  alakult  s  általa  támogatott  kormány  ezen  állásától 
véglegesen  felmentetett ;  de  egyre  fokozódó  aggodalommal  nézi  a  vég- 
zetes ellentétet,  amely  a  korona  és  a  képviselőház  mostani  többsége 
között  fenforog  s  amely  nemcsak  hogy  egész  állami  és  nemzeti  életünk 
fejlődését  minden  téren  teljesen  megzsibbasztotta,  hanem  immár  az 
alkotmányunk  alapját  képező  parlamentarismust  is  veszélyezteti. 

Ezen  végzetes  ellentét  felidézése  okozza,  hogy  az  ország  kormány- 
zatát a  parlamentarismus  követelményeinek  megfelelöleg  a  képviselő- 
ház többségének    bizalmát  biró  kormány  mindeddig  nem  vehette  át  s 

a  lemondott  kormány  helyét  egy,  a  parlamenti  pártokon  kivül  álló, 
tehát  nem  parlamentáris  kormány  foglalta  el.  ilyen  kormányt  a  szabad- 
elvű párt  nem  támogathat,  iránta  bizalommal  nem  viseltetik,  hanem 
szilárdan  ragaszkodva  a  67-es  kiegyezéshez  s  Deák  Ferencz  politikájá- 
hoz, mely  a  nemzet  és  királya  közötti  egyetértést  helyreállította  és  fen- 
tartotta,  ennek  alapján  fogja  szolgálni  a  nemzetet  nagy  czéljaihoz 
lépésről  lépésre  közelebb  hozó,  valódi  nemzeti  politikát. 

Az  ország  jelenlegi  válságos  helyzetében  pedig  a  maga  részéről 
mindent  el  fog  követni,  mi  jelen  kisebbségi  helyzetében  módjában  áll, 
hogy  a  törvények  megtartassanak,  alkotmányos  életünk  katastrófába 
ne  sodortassék,  a  királynak  és  a  képviselőház  többségének  bizalmát 
biró  kormány  alakulhasson  és  ezzel  a  megszokott  parlamentáris  kormány- 
zat mielőbb  helyreálljon." 

Tisza  István  e  határozati  javaslatához  a  párt  hozzájárult  és 
hasontartalmú  javaslatnak  a  ház  elé  terjesztését  elhatározta. 

A  szövetkezett  ellenzéki  pártok  vezérlő  bizottságának  már  a 
királyi  kézirat  megjelenését  követő  napon  megtartott  ülésében 
hozott  és  június  hó  20-án  az  egyes  ellenzéki  pártok  mindegyike 
által  elfogadott  határozatából  kitűnt,  hogy  az  ellenzék  nemcsak  a 
legintransigensebb  magatartást  kívánja  a  kormánynyal  szemben 
követni,  hanem  egyenesen  arra  törekszik,  hogy  ennek  a  kormány- 
nak a  működését  már  a  priori  lehetetlenné  tegye,  még  pedig  nem 
—  amihez  teljes  joga  lett  volna  —  valamely  érdemleges  intézkedés 
ellenzésével  és  az  ehhez  való  hozzájárulás  megtagadásával,  hanem 
a  kormánykinevezés  törvényességének  kétségbevonásával.  A  hatá- 
rozat ugyanis  nemcsak  arra  irányult,  hogy  a  kormánynak  a  kép- 
viselőházban való  bemutatkozásakor  bizalmatlansági  indítvány 
tétessék,  de  egyúttal  kimondották  azt  is,  hogy  az  indítványról  még 
ugyanabban  a  képviselőházi  ülésben  fognak  határozni,  minélfogva 
az  uj  kormánynak  semmiféle  indítványát  vagy  törvényjavaslatát 
komoly  tárgyalás  alá  nem  veszik.^ 

A  kormánynak  az  volt  a  szándéka,  hogy  június  21-én, 
amikorra  az  országgyűlésen  való  bemutatkozása  kitűzve  volt,  elő- 
adja vállalkozásának  czélját,  beterjeszti  a  normális  viszonyok 
helyreállítására  szükséges  javaslatokat  és  módot  ád  az  ország- 
gyűlésnek, hogy  már  az  év  eleje  óta  fennálló  költségvetés  nélküli 
állapot  megszüntetése  és  az  évi  ujonczjutalék  tárgyában  határozzon. 
El  volt  tökélve  arra  is,  hogy  ha  bizalmatlansági    indítványt   adnak 

*  V.  ö.  M.  Nemzet  1905.  évi  149.  szám  2.  lap. 

be,  az  erre  vonatkozó  tárgyalásnak  és  határozathozatalnak  nem 
fogja  útját  állani:  azonban  feltételezte,  hogy  a  ház  a  beterjesztett 
törvényjavaslatok  szabályszerű  tárgyalását  megindítja,  nevezetesen 
azokat  —  amit  különben  megtagadni  nem  is  lehet  —  a  bizottság- 
hoz utasítja,  a  netán  előterjesztett  bizalmatlansági  indítványt  sza- 
bályszerűen kezelni  fogja,  jelesül  megokolását  és  tárgyalását  külön 
napirendre  tűzi  és  annak  érdemében  a  kifejlendökhöz  képest  hatá- 
roz. A  kormány  nem  kecsegtethette  ugyan  magát  azzal,  hogy  tör- 
vényjavaslatait a  képviselőház  többsége  el  fogja  fogadni,  vagy 
hogy  a  bizalmatlansági  indítványt  elveti,  de  remélte,  hogy  a  közte 
és  a  képviselőház  között  legalább  egy  ideig  tartó  közvetlen  érintke- 
zés és  a  szabályszerű  mederben  folyó  tüzetes  tárgyalások  és  viták 
-a  változott  helyzetre  való  tekintettel  —  némi  megnyugtatást  fognak 
nyújtani  a  kormányzat  békés  és  törvényes  intentióit  illetőleg,  minden- 
esetre azonban  ujabb  szempontokat  fognak  felszínre  hozni  arra 
nézve,  hogy  abban  az  esetben,  ha  a  kormány  a  tárgyalások 
eredményeit  és  a  ház  határozatát  figyelembe  véve,  lemondani  kény- 
szerülne, a  viszonyoknak  és  a  közhangulatnak  megfelelőbb  más 
kormányt  lehessen  helyébe  állítani. 

Ámde  a  fejlemények  s  különösen  a  június  21-iki  események 
arról  győzték  meg,  hogy  a  coalitió  nem  a  válság  érdemi  meg- 
oldására helyezi  a  súlyt,  hanem  mindenképen  arra  törekszik,  hogy 
a  kormányt  statarialiter  kivégezze  és  a  koronára  nézve  ujabb 
kényszerhelyzetet  idézzen  fel,  anélkül  a  kibontakozást  elő- 
mozdítani tudná  vagy  akarná.  Nyilvánvalóvá  vált,  hogy  a  kép- 
viselőház többségének  eszeágában  sincs  a  kormány  javasla- 
tait tárgyalás  alá  venni,  vagy  legalább  a  bizottsághoz  utasítani. 
A  kormánynak  ehhez  képest  az  utolsó  perczben  meg  kellett  vál- 
toztatnia eredeti  szándékát,  az  országgyűlés  rögtöni  elnapolása 
utján  gátat  kellett  vetni  egy  oly  ténykedésnek,  mely  a  meglevő 
conflictust  még  jobban  elmérgesítette,  a  békés  kibontakozás  esélyeit 
még  inkább  csökkentette  volna.  így  a  kérdés  legalább  a  holt  pon- 
ton maradt. 

Június  21-én  az  űj  kormány  a  képviselőházban  megjelenve, 
báró  Fejérváry  Géza  miniszterelnök  bemutatta  a  kinevezésére 
vonatkozó  legfelsőbb  kéziratot,  s  ennek  felolvasása  után  szólásra 
emelkedve,  a  következőket  mondotta: 

„T.  Képviselőház  !  Amidőn,  fájdalom,  a  coalitió  soraiból  eddigelé 
minisztériumot  alakítani  nem  sikerült,  a  régi  minisztérium  felmentése 
pedig  épen  a  t.  coalitió  részéről  sürgettetett,  Ö  Felsége  a  régi  minisz- 

teriumot  legkegyelmesebben  felmenteni  és  bennünket  az  ügyek  veze- 
tésével megbízni  méltóztatott. 

Amidőn  tehát  van  szerencsém  magamat  és  minisztertársaimat 
bemutatni  és  mikor  annak  a  reményemnek  adok  kifejezést,  hogy  csak 
nagyon  rövid  időre  szól  megbízatásunk,  kijelentem,  hogy  ezen  minisz- 
térium teljesen  a  pártokon  kivül  állván  és  magától  értetődöleg  mindig 
csakis  a  fennálló  törvények  keretén  belül  működvén,  elsősorban  köteles- 
ségének fogja  tartani  a  tisztelt  pártokkal  érintkezve,  közreműködni  arra, 
hogy  lehetőleg  oly  megállapodások  létesüljenek,  amelyek  alapján  a 
többségi  kormány  kinevezése  lehetővé  váljék  úgy  a  korona,  mint  a 
nemzet  megnyugtatására. 

Súlyos  viszonyok  között  előrehaladott  koromban  is  köteles- 
ségemnek tartottam  ő  császári  és  apostoli  királyi  Felsége  legkegyelme- 
sebb felhívásának  minisztertársaimmal  együtt  eleget  tenni  és  egyrészt 
az  imént  jelzett  érintkezésre  vonatkozó  megbízatást,  másrészt  az  ország 
ügyeinek  a  fennálló  törvények  keretén  belül  való  vezetését  átvenni. 
Ha  Isten  segedelmével  sikerül  csak  a  legcsekélyebb  mértékben  is 
hozzájárulni  ahhoz,  hogy  az  ellentétek  kiegyenlíttessenek  és  a 
parlamenti  munka  a  rendes  mederbe  tereitessék,  ennek  bekövetke- 
zése nekem,  valamint  minisztertársaimnak  legszebb  és  legfényesebb 
utalmunk  lesz. 

T.  Ház !  A  költségvetésen  kívüli  állapot  megszüntetése  felette 
sürgős.  Köztudomású  azon  pangás,  amely  gazdasági  téren  az  ország- 
ban mindenütt  mutatkozik,  és  azt  hiszem,  mindnyájunk  feladata,  hogy 
ennek  az  állapotnak  mielőbb  véget  vessünk. 

Csak  azon  beadványokra  utalok,  amelyeket  a  kereskedelmi  és 
iparkamarák,  valamint  az  országos  gazdasági  egyesület  és  több  más 
egyesület  terjesztett  együttesen  a  képviselőház  elé,  amelyekben  munkát 
és  kenyeret  kérnek  a  nép  részére. 

Nem  kevésbé  ismeretesek  azon  szomorú  és  valóban  megszív- 
lelendő viszonyok,  amelyek  az  ujonczozás  elmaradása  folytán  részben 
már  a  múltban  bekövetkeztek,  részben  pedig  be  fognak  következni  .  .  . 

Ez  veszélyezteti  a  kenyérkereső  tartalékosok  és  póttartalékosok 
családjainak  megélhetését  és  a  kivándorlást  előmozdítja.  Én  tehát  e 
részben    kénytelen    vagyok  a  rendes    ujonczjutalék  megajánlását  kérni. 

Köztudomású  továbbá,  hogy  az  országban  százezrekre  rug  azon 
munkások  száma,  akik  családjaikkal  együtt  munka  nélkül  nyomorognak. 
Ennélfogva  azt  hiszem  elkerülhetetlenül  szükséges,  hogy  a  beruházási 
törvényben  említett  és  a  folyó  évben  végrehajtandó  munkálatok  foga- 
natba vétessenek. 

Legfőbb  ideje  végre,  hogy  a  quotabizottság  megválasztassék. 

Ezeknek  előrebocsátásával  bátor  vagyok  előterjeszteni  a  törvény- 
javaslatot és  indukálását  az  1905.  év  első  tíz  hónapjában  viselendő 
közterhekről  és  fedezendő  állami  kiadásokról.  Továbbá  törvényjavas- 
latot a  közös  hadsereg  és  hadi  tengerészet,  valamint  a  honvédség 
ujonczlétszámának  az  1905.  évre  való  megállapítása  tárgyában.  Tör- 
vényjavaslatot és  indokolást  az  1904:  XIV.  t.-czikk  alapján  az  1905. 
évben  végrehajtandó  beruházások  költségeinek  engedélyezéséről  és 
elszámolásáról.  Törvényjavaslatot  és  indokolását  a  magyarországi  váro- 
sok és  községek  fogyasztási  adó  természetű  jövedelmeinek  ideiglenes 
rendezéséről  szóló  1899:  VI.  t.-czikk  határozatainak  érvényben  tartásáról. 

Továbbá  vagyok  bátor  előterjeszteni  a  m.  kir.  állami  számvevő- 
szék jelentését  a  magyar  korona  országainak  1898 — 1902-ig  terjedő 
öt  évi  államháztartása  eredményeiről.  Továbbá  a  főszámszék  elnöké- 
nek jelentését  a  törvényhozás  által  engedélyezett  évi  hitellel  szemben 
(1904:  XXI.  t.-czikk)  az  1904.  számadási  év  harmadik  negyedében 
előfordult  túlkiadásokról,  előirányzat  nélküli  kiadásokról  és  hitelátru- 
házásokról. Továbbá  jelentést  a  törvényhozás  által  engedélyezett  évi 
hitellel  szemben  az  1904.  évi  számadási  év  negyedik  negyedében 
előfordult  túlkiadások,  előirányzat  nélküli  kiadásokról  és  hitelátruházá- 
sokról. Továbbá  jelentést  a  törvényhozás  által  engedélyezett  évi  hitellel 
szemben  az  1904.  számadási  év  pótnegyedében  előfordult  túlkiadások, 
előirányzat  nélküli  kiadások  és  hitelátruházásokról.  Jelentést  az  1905. 
számadási  év  első  negyedében  költségvetési  felhatalmazás  nélkül  utal- 
ványozott kiadásokról.  És  végül  van  szerencsém  előterjeszteni  egy 
határozati  javaslatot  a  quota  megállapítása  végett  kiküldendő  országos 
bizottság  megválasztása  iránt. 

Kérem,  méltóztassék  ezeket  a  javaslatokat,  illetőleg  jelentéseket 
a  megfelelő  bizottsághoz  utasítani,  a  quotabizottság  megválasztása 
iránt  intézkedni  és  a  bizottságokat  tanulmányozásra  és  jelentéstételre 
utasítani." 

Erre  a  képviselőház  elnöke,  Justh  Gyula  a  következő  kijelen- 
tést tette: 

„A  napirendre  tűzött  tárgy  felett  a  tanácskozás  megkezdetvén, 
más  tárgyra  áttérni  csak  a  ház  engedelmével  lehet.  Én  tehát  arra 
való  tekintettel,  hogy  most  napirendünk  szerint  az  uj  kormány  kineve- 
zéséről szóló  királyi  kézirat  van  tárgyalás  alatt,  a  miniszterelnök  úr 
által  előterjesztett  javaslatok  és  jelentések  tárgyában  való  intézkedés 
iránt  majd  csak  ennek  a  vitának  befejezte  és  a  napirend  ezen  pontja 
feletti  határozathozatal  után  fogok  a  t.  Háznak  javaslatot  tenni." 

Minthogy  nyilvánvaló  volt,  hogy  —  amint  azt  a  sajtó  útján 
előre  is  jelezték  és  a  következmények  is  igazolják  —  a  szövet- 
kezett ellenzék  bizalmatlansági  javaslatot  tart  készen,  amelyet  a 
kormány  bemutatkozásához  kapcsolva,  még  ugyanebben  az  ülésben 
keresztülhajtani  kivan,  az  elnök  fenti  kijelentését  egyetértelmünek 
kellett  venni  annak  a  megtagadásával,  hogy  a  miniszterelnök  által 
bemutatott  javaslatok  egyáltalán  tárgyalás  alá  vétessenek.  Miért  is 
br.  Fejérváry  Géza  ismét  szólásra  emelkedve,  a  következő  kijelen- 
tést tette: 

„Ezen  javaslatokból  méltóztatnak  láíni,  hogy  politikai  természetű 
kérdésekkel  jelenleg  foglalkozni  nem  kívánunk,  hanem  minden  törek- 
vésünket a  korona  és  a  többség  közti  megegyezés  létrehozására 
irányítjuk.  Ebből  a  czélból  természetesen  időre  lesz  szükségünk 
és  itten  vagyok  bátor  jelenteni,  hogy  legkegyelmesebb  királyi  kéz- 
irat érkezett,  amelynek  felolvasását  és  a  főrendiházhoz  való  át- 
küldését kérem." 

Az  elnök  átvette  a  legfelsőbb  kéziratot,  azonban  kijelentette, 
hogy  a  házszabályok  207.  §-a  értelmében  a  napirendre  tűzött 
tárgy  felett  a  tanácskozás  megkezdetvén,  attól  eltérni  nem  lehet. 
Minthogy  pedig  a  mai  ülés  napirendjére  a  kormány  kinevezésé- 
ről szóló  királyi  kézirat  és  ezzel  kapcsolatban  az  uj  kabinet 
bemutatkozása  van  kitűzve  és  ennek  tárgyalása  meg  van  kezdve, 
ettől  eltérni  mindaddig,  ameddig  a  Ház  máskép  nem  határoz, 
nem  lehet. 

Ezzel  szemben  br.  Fejérváry  Géza  miniszterelnök  utalt  az 
évszázados  alkotmányos  gyakorlatra,  mely  szerint  amikor  a  király 
szól  az  országgyűléshez,  a  király  szavát  azonnal  meg  kell  hall- 
gatni, ez  okból  a  királyi  kéziratnak  azonnali  felolvasását  kérte. 

Tisza  István  gróf,  valamint  Andrássy  Gyula  gróf  is  azt  találták, 
hogy  a  királyi  kéziratot  —  a  napirend  félbeszakításával  —  azonnal 
fel  kell  olvasni. 

Ennek  daczára  a  ház  többsége  úgy  határozott,  hogy  a  napi- 
renden levő  tárgyalást  megszakítani  és  a  királyi  kéziratot  azonnal 
felolvastatni  nem  kívánja. 

Erre  a  kormánynak  tagjai  a  miniszterelnök  részéről  tett  azon 
ujabb  kijelentés  után,  hogy  a  ház  eljárása  az  évszázados  alkot- 
mányos elvekkel  ellenkezik,  az  üléstermet  elhagyták. 

Az  alkotmányos  elveknek  és  szabályoknak  ilyetén  megkerülése 
útján  vált  csak  lehetővé,  hogy  Kossuth  Ferencz  a  következő  indít- 
ványt terjesztette  elő : 

„Minthogy  a  Fejérváry-kormánynak  a  miniszterelnökhöz  intézett 
és  általa  ellenjegyzett  királyi  kéziratban  megállapított  jellege  nem  felel 
meg  a  parlamentáris  kormányforma  követelményeinek,  a  képviselőház 
a  Fejérváry-kormány  iránt  bizalmatlansággal  viseltetik." 

Ezt  az  indítványt  a  többség  el  is  fogadta. 

Csak  ezután  került  a  sor  a  királyi  kézirat  felolvasására, 
amely  az  országgyűlés   üléseit    1905.   szeptember    15-ig  elnapolta. 

Ekkor  azután  csakugyan  már  be  kellett  volna  az  ülést  rekesz- 
teni ;  a  szabadelvű  párt  ki  is  vonult  a  teremből,  azonban  a  többiek 
az  ülést  folytatták  és  báró  Bánffy  Dezső  indítványára  a  következő 
határozatot  hozták: 

„A  képviselőház  az  országgyűlésnek  királyi  kézirattal  történt  el- 
napolását, amely  nyilvánvalólag  a  nemzeti  képviselet  alkotmányos  jog- 
körének és  egyáltalán  a  nemzeti  akarat  törvényes  megnyilvánulásának 
kijátszására  eszközöltetett  ki,  alkotmányellenesnek  nyilvánítja.  Ebből 
következőleg  alkotmányellenesnek  nyilvánítja  a  kormány  hivatalban 
maradását  és  további  kormányzását  is,  mint  amely  tudatosan  ellen- 
tétbe helyezkedett  a  nemzeti  akarattal.  Kimondja  a  ház,  hogy  ilyen 
alkotmányellenes  kormányzattal  szemben  a  legszigorúbban  érvényesí- 
tendő alkotmányunknak  az  a  sarkalatos  tétele,  amely  szerint  ország- 
gyülésileg  meg  nem  szavazott  adót  beszedni  és  ujonczot  kiállítani 
nem  szabad. 

Ez  a  kormány  ugyanis  nem  csupán  egyszerűen  országgyűlésileg 
megszavazott  költségvetés,  tehát  adó  és  ujonczjutalék  nélkül  akarná 
az  állam  bevételeit  beszedni,  kiadásait  eszközölni  és  védereje  fenn- 
állásáról gondoskodni,  hanem  készülne  mindent  megtenni  a  képviselő- 
háznak a  költségvetési  appropriatiót,  tehát  az  adót  és  ujonczjutalékot 
megtagadó  határozata  ellen,  vagy  ami  ezzel  egyenlő  jelentőségű,  ez 
ügyekben  való  határozathozatalnak  saját  alkotmányellenes  elnapoló 
intézkedése  által  történt  szándékos  meghiúsításával.  Ebből  folyólag  a 
képviselőház  különösen  megállapítja  azt,  hogy  a  kormánynak  ilyen 
rosszhiszemű  eljárása  által  teremtett  helyzetben  a  véderő  létszámának 
az  1888.  évi  XVIII.  t.-czikk  alapján  póttartalékosok  behívásával  vagy 
a  három  évet  kiszolgált  védkötelesek  visszatartásával  eszközölt  ki- 
egészítése szintén  tilos  és  törvénytelen.  Mert  az  most  egyenesen  a 
megtagadott  vagy  a  végrehajtó  hatalom  czélzatos  intézkedése  folytán 
meg  nem  szavazott  ujoncz  pótlására,  tehát  az  országgyűlés  ujoncz- 
megajánlási,  illetőleg  megtagadási  jogának  szándékos  kijátszására  szol- 
gálna, s  e  jog  eredményes  gyakorlásának  meghiúsítására ;  ez  pedig 
semmi  esetre  sem  volt  ama  törvény  szándéka,  ezt  a   czélzatot   semmi 

esetre  sem  értette  a  törvény  azon  „különös  körülmények"  alatt,  melyek 
fenforgásához  szó  szerint  köti  a  létszámkiegészités  rendkívüli  módjainak 
megengedését. 

Megállapítja  továbbá  a  ház,  hogy  az  alkotmányellenesen  működő 
kormány  nemcsak  egyáltalán  nem  teljesítheti  az  1867  :Xli.  t.-czikk 
szerint  a  kereskedelmi  szerződések  megkötése  körül  a  felelős  minisz- 
tériumra ruházott  teendőket,  hanem  ez  a  kormány,  éppen  helyzeténél 
fogva,  mely  a  politikai  felelősség  érvényesítését  vele  szemben  gátolja, 
minden  mentséget  kizáró  módon  áll  a  jogi  felelősség  súlya  alatt  az 
1899:  XXX.  t.-czikk  tiltó  intézkedéseinek,  jelesül  pedig  azon  tilalmának 
megtartása  tekintetében,  mely  szerint  az  új  vámtarifa  létrejövetele  előtt 
idegen  államokkal  kereskedelmi  szerződés  megkötésére  nézve  tárgyalni 
nem  szabad. 

Végül  a  képviselőház  megállapítja  az  alkotmányellenes  elnapo- 
lásnak és  kormányzásnak  a  közösügyi  kiadásokra  kiható  különleges 
jogkövetkezményeit  is.  Az  1867:  XII.  t.-czikk  18 — 22.  §-ai  világosan 
körülírják  a  közösügyi  quota  megállapításának  módját,  melyhez  múlhatat- 
lanul megkívántató  első  lépés  az  országos  bízottság  megválasztása  és 
törvényszerű  működése.  Az  utóbbinak  egyik  feltétele  pedig  az  idézett 
törvény  19 — 20.  §-ai  szerint  a  felelős  kormány  befolyása.  Ha  tehát  a 
quotabizottság  megválasztása  vagy  törvényszerű  működése  az  ország- 
gyűlésnek alkotmányellenes  elnapolása,  illetőleg  a  kormány  alkotmány- 
ellenes helyzete  által  lehetetlenné  tétetik,  úgy  hiányzik  az  idézett  tör- 
vény értelmében  utóbb  bekövetkezhető  fejedelmi  döntésnek  nélkülöz- 
hetetlen törvényszerű  előzménye :  ez  esetben  tehát  a  fejedelmi  döntés 
sem  történhetik  meg  törvényesen  és  jogérvényesen  és  így  semmi  alak- 
ban sincs  meg  a  közösügyi  quota  törvényes  megállapításának  lehető- 
sége. Mivel  pedig  az  1867:  XII.  t.-czikk  18.  §-a  világosan  kimondja, 
hogy  a  két  állam  hozzájárulási  aránya  előre  megállapítandó,  úgy  ilyen 
törvényes  megállapítás  nemlétében,  nemcsak  a  megszavazás  ténye 
hiányzik  a  közösügyi  költségek  törvényes  folyóvá  tételéhez,  hanem 
magának  a  megszavazásnak  a  törvényszerű  előfeltétele  is,  úgy  hogy 
minősített  alkotmánysértést  követ  el  az  a  kormány,  amely  a  kettős 
akadály  daczára  bármely  összeget  szolgáltat  a  magyar  állampénztárból 
a  közösügyi  kiadások  fedezésére. 

Mindezek  alapján  a  képviselőház  kimondja,  hogy  a  kormány 
nemcsak  súlyos  alkotmánysértést  követett  el  a  Ház  elnapolásának 
kieszközlésével,  hanem  hogy  fennállása  és  egész  kormányzata  alkotmány- 
ellenes, hogy  az  állami  jövedelmeknek,  különösen  a  közadóknak  igénybe- 
vételére és  az  állami    kiadások    eszközlésére   feljogosítva   nincs,    hogy 

a  véderő  kiegészítését,  illetőleg  létszámának  fentartását  törvényesen 
nem  eszközölheti  sem  ujonczozás  által,  sem  pedig  az  1888:  XVIII. 
t.-cz.-ben  megjelölt  rendkivüli  módon  ;  hogy  kereskedelmi  szerződésekre 
vonatkozólag  idegen  államokkal  nem  tárgyalhat  és  hogy  különösen 
tilos  neki  a  közösügyi  költségek  fedezésére  a  magyar  állami  pénztár- 
ból bármely  összeget  fordítani.  Amennyiben  pedig  a  kormány  ezen 
tiltott  ténykedéseket  mégis  teljesítené,  a  Ház  annak  összes  tagjait  előre 
figyelmezteti  e  törvénytelen  tényekkel  összekötött  anyagi  és  büntetőjogi 
következményekre. 

A  törvényhatóságokat  pedig  emlékezteti  a  Ház  alkotmányvédő 
hagyományos  feladatukra,  figyelmezteti  őket  az  1886.  évi  XXI.  t.-cz., 
20.  §-ára  valamint  az  1504.  évi  I.  t.-cz.  5.  és  6.  §-aira,  és 
elvárja  tőlük,  hogy  az  alkotmányellenes  kormányzatot  támogatni  nem 
fogják. 

És  végül  a  Ház  kifejezi  ama  törhetetlen  bizalmát,  hogy  a  nemzet- 
nek szigorúan  törvényes  védelmi  küzdelme  diadalmaskodni  fog  az  alkot- 
mány ellen  intézett  támadás  felett  és  biztosítja  a  nemzetet,  hogy  az 
alkotmányos  rendnek  helyreállítása  után  legsürgősebb  kötelességének 
fogja  ismerni  az  alkotmány  biztosságán,  egyesek  jogain  és  a  nép  jólétén 
netalán  ejtett  sebek  orvoslását." 

Ugyanazon  a  napon  a  főrendiházban  délután  öt  órára  volt  ki- 
tűzve a  Fejérváry-kormány  bemutatkozása. 

A  kormányelnök  beszéde  után  a  főrendiház  Dessewffy  Aurél 
gróf  indítványára  a  következő  határozatot  hozta: 

„A  főrendiház,  amidőn  a  legfelső  királyi  leiratot  kihirdettetvén, 
tisztelettel  tudomásul  veszi,  egyúttal  azonban  nem  nyervén  biztosítékot 
és  alapot  arra  a  reményre,  hogy  az  országgyűlés  és  kormány  között 
a  már  hosszabb  idő  óta  fennálló  ellentét  megszűnik  s  helyreáll  a 
törvényhozás  és  kormány  között  a  kölcsönösség  és  összhangzás,  mely 
a  valódi  alkotmányosság  alapja :  kijelenti,  hogy  a  jelenlegi  kor- 
mány a  válság  megoldására  nem  hivatott,  tehát  iránta  bizalommal 
nem  viseltetik." 

Ugyancsak  még  aznap  este  a  pártok  értekezleteket  tartottak. 
A  coalitió  vezérlő  bizottsága  elhatározta,  hogy  a  képviselőház 
elnapolása  ideje  alatt  permanentiában  marad,  állandó  figyelemmel 
kiséri  és  ellenőrzi  az  ország  kormányzatát  s  az  alkotmányellenes 
kormányzat  folytán  beállható  sérelmeket  nyilvántartja.  A  nemzeti 
küzdelem  ügyében,  mint  folyton  működő  szervezet  készséggel 
szolgál  a  hozzáfordulóknak  felvilágosítással  és  a  szükséghez  képest 
saját  initiativájából  útbaigazítással. 

Felhívja  továbbá  a  coalitiós  pártokhoz  tartozó  képviselőket, 
hogy  kerületeikben  beszámolókat  és  a  vármegyékben  népgyülé- 
seket  tartsanak.  Ezzel  a  coalitió  megkezdte  agitáló,  utóbb  terrori- 
záló működését  és  azt  a  szerepét,  amelyben  a  végrehajtó  hatalom 
szerveként,  mintegy  ellenkormányként  viselkedett. 

A  szabadelvű  párt  a  következő  határozatot  hozta : 

„A  szabadelvű  párt,  azon  meggyőződéséből  kifolyólag,  hogy  az 
országgyűlést  elnapoló  királyi  leiratnak  közhírré  tétele  után  a  képviselő- 
ház nem  tanácskozhatik,  határozatot  nem  hozhat  s  egy  elnapolt  kép- 
viselőház netaláni  határozatai  törvénytelenek  és  érvénytelenek,  a  kép- 
viselőház mai  üléséből  a  királyi  leirat  felolvasása  után  nyomban 
eltávozott.  Tette  ezt  Ö  Felségének  elnapolási  törvényes  joga  iránti 
tiszteletből,  de  kijelenti,  hogy  az  országgyűlésnek  oly  időben  való 
elnapolását,  amidőn  a  kormányzat  megszavazott  költségvetési  felhatal- 
mazás nélkül  vitetik,  a  parlamentarismusba  ütközőnek  tartja  s  ennek 
folytán  a  kormány  ezen  tényétől  távol  áll,  azt  helyteleníti,  azzal  minden 
szolidaritást  megtagad,  és  az  ezzel  ellenkező  alaptalan  vádakat  fel- 
háborodással utasítja  vissza." 

Tisza  István  gróf  az  értekezletet  berekesztő  beszédében 
többek  közt  ezeket  mondotta: 

„Nem  várom  azt,  és  attól  félek,  keserű  csalódás  érhetné  azt, 
aki  várja,  hogy  itt  a  legközelebbi  jövő  valami  örvendetes  fordulatot 
hozhat  a  magyar  nemzet  politikai  iránya  tekintetében.  De  mentől 
sötétebbnek  látjuk  a  helyzetet,  mentől  gondterheltebbnek  mutatkozik 
a  jövő,  annál  parancsolóbb  erővel  kell,  hogy  feltámadjon  mindnyájunk 
lelkületében  a  kötelességérzet  hívó  szava  abban  a  tekintetben,  hogy 
mindent  ami  rajtunk  áll,  itt  a  közélet  központján,  úgy,  mint  otthon, 
saját  otthonunkban  tegyünk  meg  arra,  hogy  hirdessük  az  igazság 
igéit  a  nemzet  előtt,  hogy  felviíágositsiik  sorsa  felöl,  hogy  széttépjük 
az  illusióknak  és  az  ámításoknak  azon  egész  rendszerét,  amelylyel 
azt  a  szerencsétlen  nemzetet  ilyen  senki  által  nem  óhajtott  és  nem 
kívánt  veszedelmekbe  sodorják  bele  .  .  .  Az  igazság  szavát  el  lehet 
ideig-óráig  homályosítani,  de  azt  az  igazságot,  amelyet  becsületes 
férfiak  becsületes  kitartással  és  meggyőződéssel  hirdetnek,  azt  az 
igazságot  tönkretenni  nem  lehet,  annak  el  fog  jönni  az  ideje,  az  ki 
fog  törni  és  érvényesülni  fog  .  .  . 

És  be  fog  következni  a  kiábrándulás,  a  kijózanodás,  a  helyes 
politikai  útra  való  visszatérés  órája  a  nemzetre  nézve.  Adja  Isten, 
hogy  ne  legyen  késő.  Azt  csak  a  jó  Isten  tudja,  hogy  nem  lesz-e 
késő.  De  ha  be  fog  következni  az,  úgy  minden  attól  függ,  hogy  leg- 

alább  egy  egészséges  magva  maradjon  meg  ebben  az  országban  a 
Deák  Ferencz  traditióihoz  való  férfias,  kitartó  ragaszkodásnak,  hogy 
álljanak  itt  férfiak,  akik  nehéz  viszonyok  között  tették  tanúbizonyságát 
annak,  hogy  nem  a  népszerüséghajhászat,  nem  a  csábítás  és  nem  a  fenye- 
getések elől  való  gyáva  meghátrálás  irányítja  eljárásukat,  hanem  a 
nehéz  viszonyok  között  egy  ma  talán  népszerűtlen,  de  igaz  ügy  mellett 
férfias  kitartással  teljesítették  kötelességüket. " 

A  június  21-iki  országos  ülésekben  történteknek,  jelesül  az 
országgyűlés  bizalmatlansági  szavazatának  jogi  méltatásával  e 
munka  más  helyén  foglalkozunk.  E  helyütt  csak  a  tények  történeti 
egymásutánjának  előadását  tartván  feladatunknak,  röviden  meg- 
említjük, hogy  jóllehet  a  kormány  törvényes  positióját  a  képviselő- 
ház és  főrendiház  eljárása  nem  érinthette,  mert  az  a  körülmény, 
hogy  az  országgyűlésen  nincs  többsége,  jogilag  nem  vonja  fel- 
tétlenül maga  után  a  rögtöni  lemondást,  a  képviselőháznak  az 
elnapoló  legmagasabb  leirat  felolvasása  után  hozott  s  ez  okból 
semmis  határozata  pedig  egyáltalában  nem  képezhet  jogi  akadályt 
abban  a  tekintetben,  hogy  a  kormány  a  végrehajtó  hatalmat  a 
fennálló  törvények  szerint  gyakorolja,  jóllehet  továbbá  a  képviselő- 
ház bizalmatlansági  szavazata  az  elnapolást  rendelő  királyi  leirat 
átnyújtása  után  s  felolvasásának  az  alkotmányos  gyakorlattal  ellen- 
kező megakadályozása  következtében  keletkezett  s  így  jogi  hatálya 
nincs,  a  főrendiház  által  hozott  bizalmatlansági  határozat  pedig 
kormánybuktató  jelentőséggel  nem  bír;  tekintettel  mégis  arra,  hogy 
a  kormány,  bár  politikai  feladata  csupán  abból  állott,  hogy  a  több- 
ségi kormány  alakítását  lehetőleg  előmozdítsa,  mindamellett  azzal 
a  reménnyel  vállalta  el  feladatát,  hogy  a  politikai  pártok  legalább 
elnéző  semlegességgel  fogják  missióját  támogatni,  tekintettel 
továbbá  arra,  hogy  a  képviselőház  magatartása  oly  tünetet  képez, 
amely  kétségessé  teszi,  vájjon  a  kormány  képes  lesz-e  elvállalt 
missióját  teljesíteni,  valamint  hogy  a  főrendiház  bizalmatlansági 
szavazata  az  országos  közvéleménynek  a  kormánynyal  szemben 
való  alakulására  jelentékeny  befolyással  lehet,  tekintettel  végül 
arra,  hogy  előreláthatólag  széleskörű  izgatás  fog  megindulni 
avégből,  hogy  a  kormány  eljárása  alkotmányellenesnek  bélyegez- 
tessék, amely  esetben  a  kormány  meg  lesz  bénítva  abban,  hogy 
sikeresen  és  kellő  tekintélylyel  teljesíthesse  a  kormányzás  rendes 
feladatait:  mindezeknél  fogva  a  kormány  szükségesnek  találta, 
hogy  nem  csupán  a  szigorú  értelemben  vett  alkotmánytörvények- 
nek,   hanem  a  parlamentáris   szokásoknak   és   az  alkotmányethikai 


29 

szempontoknak  is  eleget  tegyen.  Ezért  a  kormány  1905.  június 
22-én  bejelentette  lemondását,  hogy  Ö  Felsége  esetleg  más  alkal- 
masabb férfiakra  bizhassa  a  feladat  megoldását.* 

Ö  Felsége  azonban  Lajta  melletti  Bruckban  1905.  évi  június 
hó  23-án  úgy  határozott,  hogy  a  minisztérium  kérelmének  helyt 
nem  ád  és  lemondását  el  nem  fogadja. 


A  Fejérváry-kormánynak  ehhez  képest  hozzá  kellett  fognia 
missiója  teljesítéséhez. 

Báró  Fejérváry  Géza  miniszterelnök  július  1-ére  magához 
kérette  a  coalitió  vezérférfiait.  A  meghívottak  meg  is  jelentek,  de 
azt  a  nyilatkozatot  tették,  hogy  eljöttek  bár  Fejérváry  báró  meg- 
hívására, de  hozzá  csak  mint  magánemberhez,  és  nem  mint  miniszter- 
elnökhöz jöttek,  abban  a  feltevésben,  hogy  az  uralkodó  nevében 
kivan  nekik  valami  közlést  tenni.  Ki  kell  azonban  jelenteniök,  hogy 
Fejérváry  báróval,  mint  miniszterelnökkel  semminemű  tárgyalásba 
nem  bocsátkozhatnak,  mert  a  kormány  parlamenten  kivüli  és  nem 
alkotmányos  kormány. 

Báró  Fejérváry  Géza  miniszterelnök  erre  kijelentette,  hogy 
jóllehet  nem  parlamentáris  többség  támogatásán  nyugvó  kormány 
élén  áll,  ez  a  kormány  mégis  törvényes  és  alkotmányos ;  ezután 
pedig  az  ügy  érdemére  áttérve  előadta,  hogy  a  királyi  kézirat  elég 
világosan  körvonalozta  a  kormány  megbízatását,  amely  e  szerint 
abban  áll,  hogy  a  kibontakozás  útját  keresse  és  hogy  előkészítse 
annak  lehetőségét,  hogy  az  országgyűlés  többségéből  kormány 
alakuljon.  Kijelentette  továbbá  a  miniszterelnök,  hogy  a  királytól 
megbízást  kapott  a  kiegyenlítés  megkísérlésére,  amivel  a  király  uj 
bizonyságot  nyújt  arra,    hogy  a  helyzet  sanálását   melegen  óhajtja. 

Konstatálta  ezek  után,  hogy  a  coalitió  kívánalmai  az  1905.  év 
április  havában  megállapított  képviselőházi  felirat  következő  passusai- 
ban  vannak  egybenfoglalva  : 

„Mindnyájan  akarjuk  a  parlamenti  reformot  és  ennek  keretében 
a  választójog  kiterjesztését  ...  a  jogrend  és  a  közszabadság  biztosí- 

'  A  kormány  kinevezése  óta  felmerült  események  jogi  szempontból 
nem  voltak  olybá  vehetők,  hogy  a  kormány  távozására  indokul  szolgáljanak, 
mégis  nyilvánvalóvá  tették  azokat  a  nagy  nehézségeket,  melyek  a  kormány 
elé  gördülni  fognak  s  ez  arra  birta  a  kormányt,  hogy  a  nyert  megbízást 
Ö  Felsége  kezébe  visszahelyezze.  A  fenti  álláspontot  a  kormány  a  lemondás 
indokolásául  tüzetesen  kifejtette  és  álláspontjáról  a  nyilvánosságot  is  tájékoz- 
tatta.   (L.  „Magyar  Nemzet"  1905.  évi  151.  és    „Az  Újság"  u.  é.  173.  sz.) 

tékainak  öregbítését  ....  adóügyi,  közgazdasági  és  sociálpolitikai 
reformokat  ...  a  többséget  nyert  pártok  megegyeznek  azon  törekvés- 
ben is,  hogy  a  gazdasági  önállóságot  a  külön  vámterülettel  és  az 
önálló  hitelrendszerrel  együtt  kellő  előkészítés  és  kellő  előfeltételek 
mellett  tényleg  életbeléptessék  ....  egyetértenek  abban  is,  hogy  a 
magyar  hadseregnek,  mely  az  egész  hadsereg  kiegészítő  részét  képezi, 
nemzeti  jellege  nyelvben  és  jelvényekben  kidomborittassék." 

A  korona  és  az  országgyűlés  többsége  közt  ehhez  képest  a  nézeteltérés 
most  már  csakis  egy  katonai  részletkérdésben  áll  fenn,  mert  a  belkormány- 
zati  reformok  és  a  közgazdasági  kérdések  tekintetében  szabad  keze 
van  az  országgyűlésnek.  A  király  ugyanis  kijelentette  a  miniszter- 
elnökhöz intézett  leiratában,  hogy  a  többség  idevágó  javaslatait  szí- 
vesen fogadja,  ennélfogva  e  kérdésekre  nézve  Ö  Felségének  nincsenek 
oly  aggályai,  melyek  a  többségi  kormány  kinevezését  gátolhatnák. 

A  feliratban  kifejezett  ama  további  kívánalmakat  illetőleg  pedig, 
hogy  a  magyar  hadseregnek,  mely  az  egész  hadsereg  kiegészítő  része, 
nemzeti  jellege  nyelvben  és  jelvényekben  kidomborittassék,  a  korona 
kijelentette,  hogy  a  katonai  kérdésekben  kifejezett  kívánalmakhoz  máris 
hozzájurult  az  idők  folyamán  és  legutóbb  a  kormánynak  1903-ban 
adott  kötelező  nyilatkozatai  szerint  a  hadsereg  harczképességétől  meg- 
vont korlátokon  belül.  Mindenekelőtt  már  hozzájárult  Ö  Felsége  ahhoz, 
hogy  a  közös  hadsereg  jelvényei,  amelyek  mai  állapotukban  Magyar- 
ország közjogi  állásának  meg  nem  felelnek,  a  magyar  közjog,  illetőleg 
a  paritás  követelményeinek  megfelelőleg  rendeztessenek.  Készséggel 
kilátásba  helyezte  a  korona,  hogy  a  kérdés  megoldásához  a  kellő  elő- 
készületek megtörténjenek.  A  jelvényeknek  a  hadseregben  való  rende- 
zését természetesen  követni  fogja  e  kérdésnek  a  paritás  alapján  a 
külügyek  terén  való  megoldása  is. 

Ami  pedig  a  magyar  nemzeti  jellegnek  nyelvben  való  ki- 
domborítását  illeti,  már  hozzájárult  a  következő  intézkedések  életbe- 
léptetéséhez : 

1.  hogy  a  katonai  büntető  eljárásnál  a  magyar  állam  nyelve 
érvényesíttessék.  (Itt  megjegyezte  a  miniszterelnök,  hogy  ennek  az 
elvnek  azonnali  életbeléptetése  a  gyakorlatban  bizonyos  nehézségekbe 
fog  ütközni,  mert  jelenleg  kevés  hadbíró  tud  magyarul ;  —  és  míg  az 
első  fórumnál  lehetséges  uj,  fiatal  erőket  alkalmazni,  a  másod-  és  harmad- 
fokú bíróságoknál  azonban,  ahol  magasabb  fokú  hadbirák  működnek, 
a  pótlás  már  nehezebb,  mert  nem  lehet  valakit,  akinek  nincs  meg 
a  szükséges  tájékozottság,  egyszerre  magasabb  rangú  hadbíróvá 
kinevezni) ; 

2.  hogy  a  katonai  levelezés  kérdése  rendeztessék.  E  kérdés  külön- 
ben az  1904.  évben  tényleg  rendeztetett  már  a  7273.  számú  honvé- 
delmi miniszteri  rendelettel  és  pedig  a  paritásnak  teljesen  megfelelően  ; 

3.  hogy  az  ország  területén  elhelyezett  tisztképző  intézetekben  a 
tanterv  akként  módosíttassék,  hogy  az  intézetekben  a  tantárgyak  egy 
részének  tanítási  és  vizsgálati  nyelve  a  magyar  legyen  ; 

4.  hogy  a  nem  magyar  csapatoknál  szolgáló  magyar  tisztek 
magyar  csapatokhoz  helyeztessenek  át.  (Itt  felvilágosításul  megjegyezte 
a  miniszterelnök,  hogy  a  paritásnak  és  általában  Magyarország  érde- 
keinek megóvása  szempontjából  kívánatos,  sőt  szükséges,  hogy  egyes 
magyar  tisztek  hagyassanak  meg  az  Ausztriában  elhelyezett  közös 
katonai  parancsnokságoknál,  hatóságoknál,  Intézeteknél,  valamint  a 
nem  kizárólag  Magyarországból  kiegészített  csapatoknál). 

De  Ö  Felsége  hozzájárult  egy  magyar  nemzeti  szempontból  a 
magyar  vezényszónál  sokkal  fontosabb  rendelkezéshez,  ahhoz,  hogy  a 
magyarországi  ezredekben  az  ezrednyelvnek  megállapításánál  és  a 
legénységnek  az  oktatási  és  kiképzési  nyelv  szempontjából  való  osztá- 
lyozásánál első  sorban  a  magyar  állami  nyelv  tudása,  tehát  nem  az 
illetők  anyanyelve  veendő  figyelembe  és  csak  azoknál  az  anyanyelv,  akik 
a  magyar  nyelvet  nem  birják.  Idevonatkozólag  utalt  a  közös  hadügy- 
miniszternek 1904.  évi  május  havában  a  delegáczióhoz  intézett  válaszára. 

Egyúttal  megjegyezte  a  miniszterelnök,  hogy  ha  a  magyar  nyelv 
köteles  tanításáról  szóló  törvény  végrehajtatik,  aránylag  rövid  idő  múlva 
nem  lesz  egy  magyarországi  ezred  sem,  amelyben  az  ezred  nyelve, 
valamint  a  kiképzés  és  oktatási  nyelv  ne  lenne  kizárólag  magyar,  és 
ezzel  eléretnék  az  is,  hogy  a  magyar  ezredeknél  szolgáló  osztrák 
tisztek,  akik  azonban  a  közös  hadsereg  vezető  intézeteiben  létesített 
alapítványok  folytán  idővel  pótoltatni  fognak  magyarok  által,  a  magyar 
nyelvet  az  előléptetés  különbeni  elmaradásának  terhe  mellett  köte- 
lesek megtanulni. 

A  most  felsorolt  pontokban  foglaltaknak  keresztülvitelében  a 
miniszterelnök  szerint  tényleg  elérhető  lesz  a  magyar  nemzeti  jellegnek 
nyelvben  való  kidomborítása  és  a  szövetkezett  pártoknak  ez  idő  szerint 
csupán  egyetlen  óhaja  nem  teljesülne,  t.  i.  a  magyar  vezényszó  behozatala. 

A  kérdés  az,  hogy  tételes  törvény  alapján  követelhetjük-e  a 
magyar  vezényszót,  vagy  pedig  közjogi  avagy  magyarosítási  szempont- 
ból szükséges-e  annak  behozatala?  Fejérváry  Géza  báró  miniszter- 
elnök szerint  tételes  törvény,  melynek  alapján  a  magyar  vezényszót 
követelni  lehetne,  az  1715.  évtől  fogva  —  amidőn  törvénybe  iktatták  a 
benszülöttekből  és  külföldiekből  álló  császári    királyi  hadsereget,    mint 

a  védelem  első  sorban  alkalmazandó  eszközét  —  mai  napig  nincsen. 
Ugyanis  1715-től  1848-ig  állandóan  szembe  állították  törvényeink  a 
császári  királyi  hadsereget  a  felkeléssel  (nemesi  felkelés,  bandériumok, 
általános  felkelés)  és  az  utóbbira,  t.  i.  a  felkelésre,  szemben  az  előbb 
emiitettel,  kimondották,  hogy  ennek  vezénylete,  szolgálata  és  kommandó- 
nyelve a  magyar  legyen.  (Az  1808.  II.  17.  20.)  A  császári  királyi 
hadsereg  helyébe  lépett  a  cs.  és  kir.  közös  hadsereg,  a  felkelés  helyébe 
pedig  a  honvédség  és  a  népfelkelés.  Az  előbbinek  vezényleti  nyelve  a 
német,  az  utóbbié  a  magyar. 

Határozottan  állította  továbbá  a  miniszterelnök,  hogy  az  1867.  évi 
XII.  t.-cz.  11.  §-a  szerint  alkotmányos  királyi  jog  a  közös  hadsereg 
vezérleti  és  a  vezényleti  nyelve  felett  való  intézkedés.  Utalt  itt  arra  is, 
hogy  a  közös  ügyek  dolgában  kiküldött  bizottság  albizottságának  ülésein 
Deák  Ferencz  azon  az  állásponton  volt,  hogy  a  szolgálati  és  vezény- 
leti nyelv  tekintetében  újítást  kívánni  nem  volna  czélszerű,  s  ezt  az 
álláspontot  a  bizottság  is  magáévá  tette  volt.  Utalt  továbbá  arra  is, 
hogy  a  hatvanhetes  bizottság  tárgyalásán  Hollán  Ernő  hangsúlyozta, 
hogy  a  hadügyek  rendezésére  nézve  abból  az  alapnézetből  indultak  ki, 
hogy  a  kiállított  hadseregről  való  rendelkezési  Jog  a  fejedelmet  illeti 
meg  és  hogy  azon  belül  a  haderő  kiállítása,  időnkénti  kiegészítése, 
eltartása  az  országgyűlés  befolyása  alá  tartozik.  Deák  Ferencz  pedig 
idevonatkozólag  konstatálta  a  következőket : 

„.  .  .  az  is  specifikálva  van  általános  kifejezésekben,  mi  Ö  Fel- 
ségének hagyatik  fenn,  valamint  az  is,  mi  az  országgyűlésnek  fen- 
tartatik,  s  alig  van  tárgy,  mi  az  egyikbe  vagy  a  másikba  be  nem 
lenne  sorolható." 

Mindezek  egybevetéséből  és  abból,  hogy  az  1867.  évi  XII.  t.-cz. 
katonai  téren  új  jogokat  nem  kivánt  megállapítani,  hanem  csupán  a 
fennállott  jogköröket  codífikálta,  kiviláglik,  hogy  a  vezényleti  és  szol- 
gálati nyelv  ügye  Ö  Felsége  alkotmányos  jogkörébe  tartozik  és  így 
nem  lehet  törvényre  hivatkozással  követelni  az  ide  vonatkozó  óhaj 
megvalósíttatását. 

Kifejtette  továbbá  Fejérváry  Géza  báró  miniszterelnök,  hogy  köz- 
jogilag Magyarország  és  Ausztria  teljes  paritásban  levő  államok  és 
természetes,  hogy  Magyarországnak  más  jogi  állása  van,  mint  Ausztria 
egyes  alkotó  részeinek. 

De  ha  tényleg  bekövetkeznék  a  magyar  vezényleti  nyelv  behoza- 
tala, a  csehek,  lengyelek  stb.  nem  volnának  figyelemmel  Magyarország 
közjogi  helyzetére,  hanem  szintén  hasonló  kívánságokkal  lépnének  fel, 
leírhatatlan  zűrzavart  támasztva  a  hadseregben. 

Konstatálta  továbbá  azt  is  a  miniszterelnök,  hogy  a  hetven- 
nyolczvan  vezényszó  magyarosítási  eszköz  gyanánt  az  ezrednyelvvel, 
kioktatási  és  kiképzési  nyelvvel  szemben  szóba  sem  jöhet.  És  végül 
megjegyezte,  hogy  a  német  vezényszó  a  magyar  állam  souverainitását 
nem  tangálhatja.  Hiszen  Angliában  bizonyos  törvényhozási  functióknál, 
vagyis  a  törvények  szentesítésénél  a  franczia  nyelv  használtatik  és 
senkinek  sem  jutott  még  eszébe,  hogy  ezzel  Anglia  függetlensége 
csorbulást  szenvedne. 

Ha  tehát  a  király  a  coalitió  követeléseinek  kilencztizedét  elvben 
elfogadni  hajlandónak  mutatkozott  es  egyetlenegy  óhajnak,  a  magyar 
vezényszónak  a  kikapcsolásáról  van  szó,  amely  se  közjogi,  se  magya- 
rositási  szempontból  nem  lehet  oly  fontosságú,  hogy  ezért  érdemes 
lenne  a  magyar  nemzetet  megrázkódtatások  elé  állítani,  igazán  ismételt 
megfontolás  tárgyává  volna  teendő,  nem  kellene-e  a  nyújtott  béke- 
jobbot elfogadni  és  Magyarországot  a  további  bonyodalmaktól  és 
veszélyektől  megkímélni. 

A  coalitió  vezérlő  férfiai  a  kormányelnök  előterjesztéseit 
meghallgatták,  egyes  részletekre  nézve  észrevételeket  is  tettek, 
de  végül  kijelentették,  hogy  mivel  a  miniszterelnök  a  királytól 
semmiféle  ujabb  üzenetet  és  engedményt  nem  hozott,  ők  régi 
álláspontjukhoz  szigorúan  ragaszkodnak.  A  miniszterelnök  ezután 
még  egyszer  felkérte  a  jelenvoltakat,  tegyék  az  ország  nyugalma 
érdekében  előterjesztéseit  megfontolás  tárgyává,  mire  azok  távoztak. 

A  coalitió  a  következő  jelentést  adta  ki  a  tárgyalásról : 

„Azok  az  ellenzéki  politikusok,  kiket  Fejérváry  Géza  báró  szombat 
délutánra  találkozásra  meghívott,  azért  mentek  el  hozzá,  mert  nem 
volt  kizárva,  hogy  a  miniszterelnök  nékik  Ö  Felsége  valamely  üzenetét 
adja  elő,  melyet  megtudni  és  a  vezérlő  bizottság,  illetőleg  a  szövetkezett 
pártok  elé  terjeszteni  az  ország  érdekében  kötelességük  lett  volna.  Ök 
tehát  kizárólag  e  közlemény  meghallgatása  végett  jelentek  meg  a 
miniszterelnöknél,  amit  Kossuth  Ferencz  a  miniszterelnök  előadásának 
megkezdése  előtt  határozottan  ki  is  jelentett ;  tárgyalást  egy  olyan 
kormánnyal,  mely  az  alkotmánnyal  szembe  helyezkedett,  kizártnak 
tartanak.  Tényleg  azonban  a  miniszterelnök  előadása  semmi  uj  eszmét 
avagy  javaslatot  nem  tartalmazott,  hanem  csupán  abban  a  körben 
mozgott,  hogy  az  ismert  érvek  alapján  a  többséget  katonai  programm- 
jának  elejtésére  bírni  iparkodjék  és  a  megbízott  politikusokat  oly  irány- 
ban való  közreműködésre  felkérje.  A  miniszterelnök  előadásának  befeje- 
zése után  rövid  felszólalásokban  ez  a  körülmény  meg  is  állapíttatott 
és  a  jelenlevők  kijelentették,  hogy  ilyen  alapon  még  akkor  sem  vállal- 

kozhatnának  további  tárgyalásokra,  ha  az  előbb  említett  alkotmányjogi 
akadály  nem  forogna  fönn."* 

Ezután  a  visszautasítás  után  természetesen  nem  lehetett  a 
tárgyalás  folytatására  gondolni,  hanem  a  kormányelnöknek  be  kel- 
lett érnie  annak  a  nyilvánosságra  hozatalával,  hogy  a  kormány 
szívesen  lát  minden  eszmét,  mely  az  alkotmányos  kibontakozást 
előmozdítani  alkalmas  és  rokonszenvesen  fogad  minden  olyan 
alakulást,  mely  a  békés  megegyezést  szolgálja. 

* 

Nagy  nehézséget  okozott  a  kormányzás  teendőinek  ellátása, 
s  az  ügyek  rendes  menetének  fentartása  is. 

A  képviselőház  június  21-iki  határozatának,  minthogy  már 
az  országgyűlés  elnapolása  után  az  országgyűlés  hatáskörének 
nyilvánvaló  túllépésével  keletkezett,  nem  volt  ugyan  semminemű 
kötelező  ereje,  mindemellett  lényegesen  hozzájárult  a  helyzet  rosz- 
szabbodásához.  Amellett,  hogy  annak  hangoztatása,  hogy  az  alkot- 
mány veszélyben  van,  újabb  tápot  adott  az  általános  izgalomnak 
és  a  kormányellenes  magatartásnak,  felidézte  az  ú.  n.  passiv  re- 
sistentiát,  mely  arra  irányult,  hogy  a  kormányzati  intézkedéseket 
meghiúsítsa  s  a  kormánytól  az  országgyűlés  hozzájárulása  nélkül 
is  igénybevehető  kormányzati  eszközöket  megvonja. 

A  passiv  resistentiát  legfőképen  egyes  megyei  és  városi 
törvényhatóságok   vették    alkalmazásba.    Az    említett   képviselőházi 

'  L.  M.  Nemzet  1905.  évi  160.  szám  2.  és  3.  lap.  -  Br.  Fejérváry  Géza  béke- 
propositiójának  jelentőségét  méltatja  a  M.  Nemzet  u.  a.  évi  161.  számának  vezér- 
czikke,  amely  a  következő  consequentiákat  vonja  le :  „A  korona  a  szövetkezett 
pártok  óhajainak  kilencztizedét  elvben  magáévá  teszi.  A  coalitió  katonai  pro- 
grammjának  lényegét  is  elfogadja,  sőt  hatékony  intézkedések  utján  gyökeresen 
és  nemcsak  külső  látszatra  munkál  is  azon,  hogy  a  hadsereg  nemzeti  jellege 
nyelvben  is  kidomboríttassék.  A  vezényszó  a  nemzet  souverainitását  nem  tan- 
gálja. Magyarosító  eszköznek  gyenge  és  hatálytalan.  A  korona  beleegyezésével 
foganatosított  ily  irányú  intézkedések  pedig  erősek  és  hatékonyak.  Viszont 
azonban  a  vezényszó  Ö  Felségének  törvényileg  biztosított  jogkörét  érinti.  A  had- 
sereg egységes  vezetésére  nélkülözhetetlen.  Fejérváry  báró  előterjesztései  a 
szabadelvű  párt  kilenczes  bizottságának programmját  is  jóval  meghaladják  nemzeti 
irányban.  A  kilenczes  bizottság  programmját  kiegészítette  Fejérváry  báró,  amikor 
az  egybegyűlt  urakkal  közölte,  hogy  a  jelvények  rendezése  a  hadseregben  természet- 
szerűleg maga  után  fogja  vonni  a  jelvényeknek  a  diplomatiában  való  rendezését 
is.  Még  messzebb  ment  a  kilenczes  bizottság  programmjánál  a  kormányelnök 
az  ezrednyelv  és  az  oktatási  és  kiképzési  nyelv  kérdésében.  Mindezek  alapján 
kérdezzük,  nem  volna-e  ismételt  megfontolás  tárgyává  teendő,  hogy  a  béke- 
jobbot elfogadják  és  az  országot  a  további  bonyodalmaktól  megmentsék." 

határozat  nyomán  közgyűlési  határozatokat  hoztak,  amelyekben  a 
kormánytól  minden  támogatást  megtagadtak  s  tisztviselőiket  és 
közegeiket  minden  oly  ténykedésnél  való  közreműködéstől  eltiltot- 
ták, mely  a  közadóbeli  tartozások  valamint  a  katonakötelezettség 
teljesítését  tárgyazzák.* 

Ezek  a  határozatok  nyilván  a  törvénybe  ütköztek,  mert  az 
1886:  XXI.  t.-czikk  20.  §-a  szerint  a  törvényhatóságok  csak  az 
adónak  végrehajtás  útján  való  behajtását  és  az  ujonczok  tényleges 
kiállítását  tárgyazó  kormányrendeletek  végrehajtását  tagadhatják 
meg  feltétlenül,  az  adófizetés,  valamint  a  katonakötelezettség 
lerovása  körüli  minden  más  teendőt  azonban  teljesíteniök  kell. 
Ami  különösen  az  önkéntesen  befizetett  adók  kezelését  és  beszol- 
gáltatását illeti,  a  törvényhatósági  és  községi  tisztviselőknek  és 
közegeknek  e  részbeni  teendőit  és  kötelességeit  külön  törvény, 
nevezetesen  az  1883:  XLIV.  t.-czikk  önállóan  szabályozza,  e  rész- 
ben az  illető  tisztviselők  különszerü  hatósági  felügyeletnek  vannak 
alávetve  s  idevágó  kötelességeik  teljesítésére  a  törvényhatóság 
közgyűlésének  határozata  befolyással  nem  lehet.  A  fogyasztási 
adók  tekintetében  pedig  a  község  jogai  és  kötelezettségei  az  e 
részben  a  kincstárral  kötött  és  törvényhatósági  jóváhagyást  külön- 
ben sem  igénylő  szerződés  szerint  alakulnak. 

Megtörtént  ezenkívül,  hogy  egyes  törvényhatóságok  egyenesen 
arra  utasították  az  adók  kezelésére  hivatott  közegeiket,  hogy  a 
befizetett  adóösszeget  ne  az  adóhivatalba  szolgáltassák  be,  hanem 
máshová  helyezzék  el  vagy  más  módon  használják  fel.  Minthogy  az 
1883:  XLIV.  t.-czikk  44 — 57.  §-ai  az  adóbeszolgáltatás  módozatait 
feltétlenül  megszabják  s  ugyanazon  törvény  44.  §-a  szerint  a  köz- 
adók fejében  átvett  pénzek  sem  községi,  sem  más  czélra  nem 
fordíthatók  és  aki  ez  ellen  vét,  hűtlen  kezelést,  illetőleg  sikkasztást 
követ  el :  a  fenti  intézkedés  nemcsak  a  törvénybe  ütközött,  de 
büntetőjogi  következményekkel  is  járhatott. 

Törvénybe  ütközött  az  önként  jelentkező  ujonczok  belépése, 
valamint  a  tartalékosok  és  póttartalékosok  behívása  körüli  közre- 
működés megtagadása  is. 

'-■-  Justh  Gyula  képviselőházi  elnök  nyomban  a  június  21-iki  ülés  után 
elrendelte  a  képviselőház  határozatának  sokszorosítását,  és  néhány  nap  múlva 
már  minden  vármegyei  törvényhatóság  alispánja,  minden  városi  törvényhatóság 
polgármestere  kézhez  vette  a  határozat  hiteles  szövegét,  melyet  azután  több 
törvényhatóság  még  július  havában  szószerint  beiktatott  közgyűlési  jegyzö- 
könyvébf.  (L.  Horváth  József:  Az  1905  6.  évi  vármegyei  ellenállás  története  7. 1.) 

Előfordult,  hogy  a  törvényhatóság  közgyűlése  arra  utasította 
alárendelt  közegeit,  hogy  a  tartalékosokat  és  póttartalékosokat 
tanítsák  ki,  hogy  a  katonai  behívóknak  ne  engedelmeskedjenek. 
Ez  az  intézkedés  az  1899:  XXI.  t.-czikk  6.  §-ában  illetőleg  az 
1878:  V.  t.-czikk  172.  §-ában  megjelölt  büntetőjogi  következmények 
alá  esett. 

Általában  véve  áll  az,  hogy  a  kormánynak  az  országgyűléshez 
való  viszonya,  nevezetesen  az  a  körülmény,  hogy  az  adó  és  az 
ujoncz  országgyülésileg  megszavazva  nincs,  egyáltalán  nem  szol- 
gálhat okul  és  ürügyül  arra,  hogy  a  hatóságok  a  kormánynak  az 
engedelmességet  megtagadják  és  törvényes  kötelességeiket  ne  tel- 
jesítsék. E  részben  az  egyedüli  kivételt  az  1886:  XXI.  t.-czikk 
20.  §-ának  esete  képezi,  amelyről  azonban  most  nem  volt  és  nem 
lehetett  szó. 

A  kormánynak  kötelessége  volt,  hogy  ezzel  az  áramlattal  és 
ezekkel  a  cselekményekkel  szembeszálljon.  Tette  ezt  pedig  a  félre- 
vezetett közönség  kijózanítását  czélzó  kímélettel  és  körültekintéssel, 
egyúttal  azonban  a  törvény  tekintélye  által  feltételezett  s  a  szük- 
ségesnek talált  kormányintézkedés  hatályosságát  biztosító  erélylyel. 

Első  sorban  meg  kellett  óvni  a  kormány  missiójának  békés 
jellegét.  Ehhez  képest  a  kormány  mindent  el  akart  kerülni,  ami 
az  amúgy  is  felzaklatott  közhangulatot  még  inkább  nyugtalanít- 
hatja, sőt  ellenkezőleg  mindent  el  akart  követni,  hogy  a  kedélyek 
lecsillapodjanak,  a  józan  belátás  mindinkább  terjedjen  és  az  a 
tévhit,  mintha  a  kormány  az  alkotmány  felforgatását  akarná,  a 
közhangulatból  mindinkább  kiküszöböltessék. 

Látva  a  törvényhatóságok  körében  a  mozgolódást,  a  kormány 
július  12-én  a  következő  figyelmeztetést  intézte  a  törvényható- 
ságokhoz. 

„A  kormány  szükségesnek  látja  intő  szózattal  fordulni  a  törvény- 
hatóságokhoz : 

Alkotmányos  életünk  mezején  huzamosabb  idő  óta  komoly  zava- 
rok vannak.  A  törvényhozás  két  tényezője  közt  néhány  fontos  kérdés- 
ben hiányzik  az  áldásos  egyetértés.  Nincs  költségvetési  törvény  s 
hiányzik  a  költségvetési  felhatalmazás.  Halasztást  nem  tűrő  fontos 
törvényhozási  kérdések  elintézetlenek.  Az  ország  kormányzatában  és  a 
közigazgatás  nem  egy  ágában  mesterkélt  és  szükségtelen,  sőt  kárté- 
kony akadályok  halmozódnak  fel.  A  közszellem,  az  általános  gondol- 
kodás iránytalan,  sőt  téveteg.  Az  állami  jogrend  fentartásának  nem 
egy  kérdését  egyoldalú  politikai  kérdésekkel  zavarják  össze. 

A  kormány  tartózkodik  a  múlt  bírálatától.  A  kormány  feladata 
a  helyzet  tiszta  felismerése  és  a  javítás,  nem  az  elmélkedés.  De  feltét- 
lenül bizonyos,  hogy  a  kormány  se  közvetlen,  se  közvetve,  se  cselek- 
vése, se  mulasztása  által  nem  oka  annak,  ami  az  általános  helyzetben 
nyugtalanító,  kényelmetlen  vagy  ártalmas.  Minden  törekvés  igazság- 
talan, mely  a  közfelfogást  ellenkező  irányba  akarja  terelni. 

Európa  közepén  müveit,  nagy  állam  pillanatig  sem  lehet  rend- 
szeres kormány  és  kormányzat  nélkül.  Ez  igazság  előtt  minden  párt- 
felfogásnak meg  kell  hajolni. 

A  kormány  törvényes  és  alkotmányos. 

Igaz,  hogy  a  kormány  parlamenti  többségre  nem  támaszkodik, 
de  ez  a  körülmény  se  törvényes,  se  alkotmányos  fennállását  nem 
érinti,  se  hazafias  szent  feladata  teljesítésében  nem  gátolhatja. 

E  feladat  egyszerű  és  világos. 

E  feladat  abból  áll,  hogy  a  képviselőház  többségét  a  kormány 
átvételére  birja,  és  ekként  az  ország  kormányzatát  hasonlóan  alkot- 
mányos és  törvényes,  de  egyúttal  a  többségi  elvnek  megfelelő  kormány 
vezesse.  A  mostani  kormány  semmi  más  politikai  dologra  nem  vállal- 
kozott, és  nem  is  vállalkozik.  Szerencsésnek  érzi  magát,  ha  azon  a 
napon,  melyen  e  feladata  teljesül,  haladéktalanul  elhagyhatja  állását 
és  súlyos  felelősségétől  szabadulhat. 

E  fölött  való  minden  kételkedés  indokolatlan.  Alkotmányos  köte- 
lességéhez híven  ezt  tanácsolta  a  kormány  király  Ö  Felségének  s 
ehhez  képest  király  Ö  Felsége  is  a  miniszterelnökhöz  folyó  évi  június 
hó  18-án  kelt  legkegyelmesebb  leiratában  kormánya  politikai  feladatát 
ebben  határozta  meg.  Ugyanezt  a  miniszterelnök  bejelentette  a  kép- 
viselőház folyó  évi  június  hó  21-iki  ülésében. 

Az  a  törekvés,  hogy  a  képviselőház  többségéből  alakított  kor- 
mány álljon  az  ügyek  élére,  eddigelé  nem  sikerült  s  nem  lehetetlen, 
hogy  még  bizonyos  idő  fog  elmúlni,  míg  sikerülhet.  De  az  eziránti  alkot- 
mányos tárgyalások  hosszabb  vagy  rövidebb  idő  alatt  leendő  befejezé- 
"sére  a  kormánynak  alig  van  befolyása.  Annyival  inkább  czélszerü  lett 
volna  a  nyugodt  várakozás,  s  ez  alatt  a  tárgyalások    buzgó  siettetése. 

E  helyett  a  többség  a  képviselőház  f.  évi  június  21-iki  ülésében 
egyebek  közt  a  kormánytól  teljesen  elzárkózott  és  a  kormányzás  elé 
különösen  a  közadók  kezelésében,  az  állami  kiadások  eszközlésében 
és  a  véderő  csorbíthatatlan  fentartásában  tiltó  akadályokat  törekedett 
határozat  alakjában  gördíteni.  S  ezzel  összhangzásban  néhány  törvény- 
hatóság eltiltotta  köztisztviselőit  a  közadók  beszolgáltatásától  s  még 
az  önként  jelentkező  ujonczok  belépése  körül  való  közreműködéstől  is. 

A  kormány  nagy  megütközéssel  értesült  minderről,  noha  a  több- 
ség s  ama  néhány  törvényhatóság,  bár  egyoldalú  és  elméleti,  de  azért 
buzgalmas  hazafiságát  megtagadni  sehogy  se  áll  szándékában. 

Azonban  az  állami  rendnek  fenn  kell  állani ;  az  állam  szerveinek, 
hatóságainak  és  köztisztviselőinek  a  haza  iránti  kötelességüket  pontosan 
kell  teljesiteniök,  a  személy-  és  vagyonbiztonságnak  megrendülni  nem 
szabad  s  országunk  hitele  és  tekintélye  kifelé  is  szentül  megtartandó. 
Mindezen  nagy  érdekek  a  pártok  és  pártnézetek  fölött  elérhetlen 
magasságban  állanak. 

Ámde  a  kormány  csak  úgy  óvhatja  meg  szilárd  kézzel  a  tár- 
sadalom jólétét,  ha  a  társadalom  is  teljesíti  a  haza  iránt  való  köteles- 
ségeit. Az  államszervezet,  melytől  saját  szervei  és  társadalma  elzárkóz- 
nak, képtelen  a  nép  jólétét  és  saját  erejét  és  tekintélyét  fentartani. 
A  közállapotok  szilárdságának,  a  nép  jólétének  és  az  állami  szolgá- 
latra hivatott  magyar  értelmiségnek  micsoda  végzetes  összeomlása 
következnék  abból,  ha  minden  törvényhatóság  követné  ama  néhánynak 
példáját ! 

A  haza  közterheinek  viselése  nemcsak  törvényes,  hanem  egyúttal 
hazafias  kötelesség  is.  Az  önként  fizetett  adók  és  előálló  ujonczok  a 
hazafias  kötelesség  meleg  érzésének  következményei.  Hogy  e  köteles- 
ség teljesítését  éppen  az  ország  hatóságai  és  tisztviselői  nehezítsék : 
az  erkölcsi  képtelenség  s  nemzetünk  történelmi  jellemével  össze  nem  fér. 

Ez  az  eljárás  még  annak  a  nagy  czélnak  elérésére  is  alkalmat- 
lan mód  és  eszköz,  mely  a  szövetkezett  többséget  lelkesíti.  Hiszen  a 
korona  és  nemzet  közti  egyetértésnek  s  bizalmas  együttműködésnek 
csak  megrontására,  csak  akadályozására  szolgál  ez  az  eljárás,  de  a 
czélba  vett  reformokban  való  megegyezést  bizonyosan  sem  nem  könnyíti, 
se  nem  gyorsítja. 

Nem  vállalkozni  a  kormányzásra,  de  legalább  tűrni  egy  nagyon 
is  ideiglenes  működésre  vállalkozó  kormányt :  még  érthető.  De  se  kor- 
mányzásra nem  vállalkozni,  se  azt,  hogy  más  kormányozzon,  meg  nem 
engedni,  nemzetünk  történetében  példátlan  s  minden  alkotmányos  elvvel 
mereven  ellenkezik. 

Az  alkotmány  épsége,  a  törvények  szentsége  s  országunknak 
kifelé  is  szilárdan  megőrizendő  tekintélye  és  hitele  az,  melyre  átmene- 
tileg a  kormány  vállalkozott.  Reméljük,  hogy  a  kormány  vállairól  a 
súlyos  terhet  a  képviselőházi  többség  józan  hazafisága  s  megfontolt 
bölcsesége  csakhamar  leemeli. 

De  addig  is,  míg  ez  bekövetkeznék,  kormányzatlanul  az  orszá- 
got nem  hagyhatjuk  s  általános  felbomlást  előidézhető  törvényhatósági 

intézkedéseket  nem  tűrhetünk.  Királyunk  és  iiazánk  iránti  forró  köte- 
lességérzetünk ezt  meg  nem  engedheti. 

Felhívjuk  és  felkérjük  tehát  a  törvényhatóságokat,  hogy  hűségük 
és  hazaszeretetük,  de  egyúttal  komoly  megfontolásuk  segítségével 
utasítsanak  el  maguktól  minden  olyan  törekvést,  mely  a  haza  iránti 
kötelességek  elodázását,  a  közterhek  viselésének  kötelezettségébe  vetett 
hit  megingatását,  az  önként  felajánlott  adók  el  nem  fogadását  és  az 
önként  jelentkező  ujonczok  elutasítását  s  ekként  végeredményében  a 
nép  nyomorának  előmozdítását  segítené  elő.  A  kormány  különben  is 
múlhatatlanul  megsemmisít  minden  olyan  törvényhatósági  határozatot, 
vagy  intézkedést,  mely  bármi  tiszta  indokból  eredve  is,  a  fennálló 
törvényeket  sérti  és  kikerülhetetlenül  a  rend  bomlására  vezetne.  Buda- 
pesten,  1905.  évi  július  hó   12-én.  Fejérváry  s.  k." 

A  coalitió  vezérlő  bizottsága  sietett,  hogy  ennek  az  intő  szó- 
zatnak a  hatását  ellensúlyozza. 

Július  19-én  tartott  értekezletéből  a  következő  nyilatkozatot 
tette  közzé : 

„A  miniszterelnök  a  törvényhatóságokhoz  „intő  szózatnak"  elneve- 
zett köriratot  intézett,  abból  a  czélból,  hogy  őket  az  ez  évi  június 
hó  21-én  hozott  képviselőházi  határozattal  szemben  a  passiv  ellen- 
állás szervezésétől  elriassza.  Kilátásba  helyezi  az  ide  vonatkozó 
törvényhatósági  határozatok  megsemmisítését,  mert  a  miniszteri  okos- 
kodást követve,  ezek  volnának  azok  a  határozatok,  amelyek  a  fenn- 
álló törvényeket  sértik  és  kikerülhetetlenül  a  rend  felbomlására 
vezetnek. 

Midőn  a  vezérlő  bizottság  a  többségi  pártok  által  ráruházott  fel- 
adat szerint  ezzel  a  miniszterelnöki  körirattal  szemben  állást  foglal, 
nem  mehet  túl  azokon  a  határokon,  amelyeket  maga  a  képviselőház 
előbbidézett  határozatában  megtartott.  Ez  a  határozat  arra  szorít- 
kozik, hogy  alkotmányos  alapelveket  és  törvényeket  ajánl  a  törvény- 
hatóságok figyelmébe  anélkül,  hogy  az  alapelvek  alkalmazásának 
módjára  nézve  utasítást  adna.  Ugyanebben  a  körben  akar  megmaradni 
a  vezérlő  bizottság  is,  midőn  ama  miniszterelnöki  körirat  állításaival 
szemben  a  való  tényállásnak  megállapítását  tartja  kötelességének. 

A  körirat  alaptévedése  abban  áll,  hogy  a  jelenlegi  kormányt 
törvényesnek  és  alkotmányosnak  tartja,  bár  —  a  körirat  szavai  szerint 
—  „parlamenti  többségre  nem  támaszkodik".  Ebben  a  tételben  alkot- 
mányunknak forradalmi  természetű  felforgatása  foglaltatik.  A  Fejérváry- 
kormány  kinevezésének  ténye  önmagában  véve  törvényes  volt ;  de  már 
az  a  jelleg,    melyet   ez  a  kormány  a  miniszterelnökhöz  a  kinevezéssel 

egyidejűleg  intézett  királyi  kéziratban,  magának  tulajdonított,  ellen- 
kezett alkotmányunkkal,  a  kormánynak  hivatalban  maradása  pedig  a 
képviselőház  bizalmatlansági  szavazata  után,  nyilt  daczolás  az  1848. 
évi  III.  törvényczikkben  lefektetett  alkotmányos  alapelvekkel.  Midőn 
ugyanis  a  törvény  kimondja,  hogy  a  király  a  végrehajtó  hatalmat 
csak  felelős  minisztérium  útján  gyakorolhatja,  törvénybe  iktatja  a 
„felelősség"  fogalmát,  mint  a  törvényes  és  alkotmányos  kormányzás 
föltételét,  mely  fogalom  magában  foglalja  a  politikai  felelősséget,  épp 
úgy,  mint  a  jogit. 

A  politikai  felelősség  pedig  azt  jelenti,  hogy  a  kormánynak 
birniakell  kormányzati  ténykedésére  nézve  a  nemzeti  képviselet  több- 
ségének helyeslését,  fennállására  nézve  e  többség  bizalmát.  Kormány, 
amely  már  keletkezésekor  kijelenti,  hogy  erre  nem  törekszik,  ettől 
függetlenül  akar  kormányozni,  már  ezzel  is  alkotmányellenes  alapra 
áll,  ha  pedig,  amint  a  Fejérváry-kormány  tette,  a  képviselőház  bizal- 
matlansági szavazata  után  is  kormányon  marad,  sőt  nyiltan  kijelenti, 
hogy  ez  a  bizalmatlansági  szavazat  állását  nem  érinti,  kifejezetten 
szembeszáll  az  1848:111.  t.-czikkel.  Ez  a  kormány  tehát  sem  nem 
törvényes,  sem  nem  alkotmányos ;  a  meghajolás  előtte  olyan  prece- 
dens volna,  amely  alkotmányos  szabadságunk  leglényegesebb  biztosí- 
tékát, a  kormány  politikai  felelősségének  törvénybe  iktatott  elvét  sar- 
kából kiforgatná.  Az  ilyen  kormányzást  minden  törvényes  eszközzel 
lehetetlenné  tenni  szent  kötelessége  mindenkinek,  mert  a  törvényes 
ellentállással  összekötött  tagadhatatlan  bajok  és  veszélyek  eltörpülnek 
nemzeti  létalapjaink  azon  megingatásával  szemben,  amely  beállana, 
ha  sikerülhetne  némi  alkotmányossági  és  törvényességi  látszattal  az 
alkotmány  lényegét,  a  nemzeti  akaratnak  békés  és  törvényes  érvénye- 
sülését kijátszani. 

Téves  tehát  a  körirat  kiinduló  pontja,  midőn  a  Fejérváry-kor- 
mányt  törvényesnek  és  alkotmányosnak  állítja,  és  ez  az  alaptévedés 
adja  meg  mindazok  jelentőségének  mértékét,  amiket  a  körrendelet  a 
kormányzat  folytonosságának  szükségéről  és  a  közteherviselési  köte- 
lességről, valamint  a  törvényhatóságok  és  tisztviselők  hivatásáról  elmond. 

Kormányra  igenis  mindig  szükség  van,  mert  az  állami  gépezet 
meg  nem  állhat ;  de  ebből  nem  következik  az  alkotmányellenes 
kormányzásnak  jogosultsága,  mely  csak  külsőleg  gépiesen,  esetleg 
erőszakosan  biztosithatja  a  közrend  fenmaradását,  annak  jogi  és 
erkölcsi  alapjait  pedig  megingatja  és  így  összeomlását  előkészíti,  hanem 
az  következik  ebből  az  igazságból,  hogy  az  alkotmányos  kormányzás 
folytonosságában  nem  szabad  megszakításnak  beállani. 

A  most  bekövetkezett  megszakításért  a  miniszterelnök  a  mostani 
többségre  igyekszik  a  felelősséget  hárítani,  mely  szerinte  sem  kormányra 
nem  vállalkozik,  sem  kormányt  nem  akar  megtűrni.  De  ez  az  állítás 
a  tényekkel  ellenkezik.  A  parlamenti  többség  attól  a  pillanattól  kezdve, 
amelyben  a  nemzet  bizalma  által  azzá  lett,  kész  volt  és  ma  is  kész  a 
kormány  elvállalására,  csak  arra  nem  kész,  hogy  a  kormányrajutás 
czéljából  elejtse  annak  a  programmnak  egy  lényeges  részét,  amelyben 
a  választásoknál  megnyilvánult  nemzeti  akarat  nyer  kifejezést  és  pedig 
éppen  azt  a  részt,  amelyre  nézve  a  nemzeti  akarat  talán  a  legöntuda- 
tosabban  jutott  megállapodottságra,  amint  azt  minden  illetékes  tényező 
tudja  és  csakis  ezért  nem  kísérli  meg  a  válság  megoldását,  a  másik 
alkotmányos  utón,  t.  i.  uj  választások  elrendelése  által.  A  miniszter- 
elnök vádja  tehát  a  valóságban  csak  annyit  jelent,  hogy  a  többség 
nem  akart  és  nem  akar  a  nemzettől  nyert  mandátum  elárulásával  és 
a  nemzeti  akarat  kijátszására  kormányt  vállalni ;  ezt  a  szemrehányást 
pedig  alkotmányos  lelkiismeretünk  nyugodtan  viseli.  Sokkal  jogosabban 
érheti  a  mostani  kormány  tagjait  az  a  vád,  hogy  alkotmányellenes 
kormányzásra  való  vállalkozásuk  által  előmozdították,  sőt  talán  egyedül 
tették  lehetővé  az  alkotmányos  kormányzat  folytonosságának  meg- 
szakítását. 

A  nemzet  megdöbbenéssel  tapasztalta,  hogy  magyar  emberek 
ilyenre  készek  voltak.  Az  a  szépítgetés,  hogy  ezt  csak  a  többségi  kor- 
mány előkészítése  végett  cselekedték,  még  jobban  domborítja  ki  vállal- 
kozásuk alkotmányellenes  jellegét.  Mert  példátlan  eset  az  alkotmányos 
nemzetek  történetében  olyan  kormány  alakulása,  mely  kormányzati 
programmul  vallja  azt  a  törekvést,  hogy  a  parlamenti  többséget  bizo- 
nyos, felülről  eléje  szabott  programm  alapján  kormányalakításra  rábírja. 

Hasonló  elbírálás  alá  esik  a  miniszteri  köriratnak  az  a  kijelen- 
tése, mely  szerint  „a  haza  közterheinek  viselése  nemcsak  törvényes, 
hanem  egyúttal  hazafias  kötelesség  is ;  az  önként  fizetett  adók  és  elő- 
álló ujonczok  a  hazafias  kötelesség  meleg  érzésének  következményei. 
Hogy  e  kötelesség  teljesítését  éppen  az  ország  hatóságai  és  tisztviselői 
nehezítsék,  az  erkölcsi  képtelenség,  s  nemzetünk  történelmi  jellemével 
össze  nem  fér". 

Ebben  az  állításban  kétségtelen  igazság  az,  ami  a  közteher- 
viselés kötelességszerüségéről  mondatik  s  mi  is  ezzel  egyetértőleg 
hangoztatjuk,  hogy  egyetlen  honpolgár  se  adja  oda  magát  annak  a 
tévhitnek,  mintha  most  esedékes  adózási  vagy  katonáskodás!  kötelezett- 
sége alól  fel  volna  mentve,  mintha  azt  nem  kellene  teljesítenie,  mihelyt 
az   alkotmányos   rend    helyreállott.    De  a  közteherviselés  törvényes  és 

hazafias  kötelessége  nemcsak  nem  kívánja,  hanem  egyenesen  kizárja 
azt,  hogy  ezek  a  teljesítések  olyan  kormánynak  bocsáttassanak  rendel- 
kezésére, amely  azok  átvételére  és  felhasználására  törvényes  felhatal- 
mazással nem  bír,  azt  nem  is  kereste,  és  ezzel  bevallotta,  hogy  saját 
tudomása  szerint  is  ilyen  felhatalmazást  el  nem  nyerhetne.  Önkéntes 
adófizetés  és  ujonczelőállás  egy  olyan  kormány  rendelkezésére,  amely 
kormány  a  törvényhozás  akarata  ellenére  akar  azokkal  rendelkezni, 
nem  gyöngéd  kötelességérzetnek,  hanem  laza  alkotmányos  lelkiismeret- 
nek jele.  Azok  a  köztisztviselők  tehát,  akik  az  alkotmányellenes 
kormányzat  ilynemű  támogatásánál  közvetítésüket  megtagadják  és  azok 
a  törvényhatóságok,  amelyek  tisztviselőiket  ily  irányban  utasítják,  nem 
követnek  el  sem  törvénytelenséget,  sem  erkölcsi  lehetetlenséget,  sem 
olyasmit,  ami  „nemzetünk  történelmi  jellemével  össze  nem  fér",  —  hanem 
ellenkezőleg  :  útját  állják  a  közjavadalmak  illetéktelen  —  tehát  törvény- 
telen —  felhasználásának  és  híven  alkalmazkodnak  nemzetünk  alkot- 
mányos életének,  különösen  pedig  a  törvényhatóságoknak  legszentebb 
hagyományaihoz,  saját  törvényes  kötelességük  legszigorúbb  felfogásához. 

Ha  pedig  a  kormány  ezeket  a  határozatokat  megsemmisítené, 
törvénytelenül  és  joghatály  nélkül  járna  el.  Es  pedig  először  azért, 
mert  a  törvényhatóságokkal  szemben  olyan  jogokat  akarna  gyakorolni, 
amelyeket  a  törvény  alkotmányos,  a  képviselőház  ellenőrzése  alatt 
működő  kormányra  ruház,  holott  ez  a  kormány  nem  alkotmányos  és 
a  képviselőház  ellenőrzését  magától  elhárítja.  Másodszor  pedig  azért, 
mert  a  törvényhatóságok  e  határozatai  nem  új  jogot  akarnak  meg- 
állapítani, hanem  csak  a  fennálló  törvények  szigorú  alkalmazására 
hívják  föl  tisztviselőiket,  mely  törvények  fölötte  állanak  a  miniszteri 
megsemmisítésnek  és  külön  megyei  határozat  nélkül  is  kötelezik  a 
tisztviselőket.  A  kilátásba  helyezett  megrendszabályozással  tehát  csak 
az  alkotmányellenes  kormányzás  szándékában  álló  megrögzöttséget 
árulnának  el,  de  jogi  hatálylyal  nem  bírnának. 

Az  „intő  szózat" -nak  nevezett  körrendelet  tehát  nem  tartalmaz 
semmit,  ami  a  törvényhatóságokat  jogi  szempontból  a  törvényen  alapuló 
és  csupán  törvényes  eszközöket  érvényesítő  passiv  ellentállás  teljes 
kifejtésében  gátolhatná  ;  de  nem  is  bírhat  erre  a  czélra  erkölcsi  erővel, 
mert  egy  alkotmányellenes  kormány  nincs  abban  a  helyzetben,  hogy 
bárkit  is  alkotmányos  kötelességei  tekintetében  intőleg  útba  igazíthasson. 

Összes  ereje  az  intő  szózatnak  azokban  a  károkban  rejlik, 
amelyeket  a  kormánynak,  bár  jogtalan  cselekvése,  egyes  tisztviselőknek, 
tényleg  mégis  okozhat.  De  e  tekintetben  csak  utalhatunk  a  június  21-én 
hozott  képviselőházi  határozat  azon  pontjára,  amely  szerint  a  képviselő- 

ház  az  alkotmányos  rend  helyreállítása  után  első  kötelességének  fogja 
tekinteni  azoknak  a  károsodásoknak  orvoslását,  amelyeket  a  nemzet 
és  egyesek  a  küzdelem  ideje  alatt  netán  szenvedni  fognak." 

A  coalitió  vezérlő  bizottságának  ez  a  publicatiója  egyáltalán 
nem  lehetett  alkalmas  arra,  hogy  a  kormányt  törvényes  feladatai 
teljesítésében  megzavarja  és  arról  az  útról,  amelyen  az  állam  ügyei- 
nek rendes  menetét  biztosítani  vélte,  leterelje.  Mert  hiszen  a  kor- 
mány semmi  olyat  nem  akart,  ami  a  törvénybe  ütköznék,  és  az  az 
érvelés,  melylyel  a  vezérk'i  bizottság  a  kormány  intentióival  és  a 
kormány  részéről  kiadott  intő  szózattal  szembeszállott,  minden 
alapot  nélkülözött.  Az  akkori  izzó  hangulatban  sokakat  megtéveszt- 
hettek azok  a  hangzatos  phrasisok,  melyeket  a  coalitió  világgá 
bocsátott,  de  ma  már,  amikor  a  coalitió  kormányra  jutott  és  immár 
felelősségteljes  állásban  kénytelen  bizonyságot  tenni  arról,  hogy 
ebben  az  országban  mit  rendel  és  mit  tilt  a  törvény,  bizonyára 
már  alig  találkoznék  valaki,  aki  azokat  a  tanokat,  melyeket  a  coalitió 
akkoriban  hirdetett,  tárgyilag  valóknak  és  a  törvényben  gyökerezők- 
nek  tekintené.  A  vezérlő  bizottság  fenti  kiáltványának  alig  van  egy 
pontja,  amelyet  a  következmények  meg  nem  czáfoltak,  és  a  coalitiós 
kormány  későbbi  hivatalos  kijelentései  —  a  coalitiós  pártok  helyes- 
lése mellett  —  meg  nem  döntöttek  volna.* 

A  kormány  mindenekelőtt  megsemmisítette  a  törvényhatósá- 
goknak törvénybe  ütköző  határozatait. 

Az  első  ilyen  rendeletet  Kristóffy  József  belügyminiszter  Buda- 
pest fő-  és  székvároshoz  intézte  1905.  évi  július  18-án. 

Pár  napra  azután  (1905.  július  24-én)  megsemmisítette  a 
belügyminiszter  Pest-Pílis-Solt-Kis-Kűn  vármegye  határozatát. 

*  Azért  közöltük  a  vezérlő  bizottság  nyilatkozatát  egész  terjedelmében, 
hogy  mindenki  összehasonlítást  tehessen  a  coalitiónak  korábbi  agitationális  és 
későbbi  kormányzati  észjárása  közt.  A  kormány  törvényességének  kérdését 
más  helyen  tárgyaljuk,  itt  csak  azt  említjük  meg,  iiogy  a  vezérlő  bizottság 
nyilatkozatának  két  főargumentumát,  t.  i.  hogy  az  országgyűlés  együtt  nem 
létében  a  kormány  a  törvényhatóságokkal  szemben  a  törvényben  biztosított 
hatalmat  nem  gyakorolhatja,  valamint  hogy  költségvetés  hiányában  az  önkéntes 
adófizetésnek  sincs  helye  :  későbbi  coalitiós  kormánynyilatkozatok  egyenesen 
desavLiálták.  E  részben  hivatkozunk  a  közigazgatási  bíróság  hatáskörének  ki- 
terjesztéséről szóló  törvényjavaslat  indokolására  és  Wekerle  Sándor  miniszter- 
elnöknek 1908.  június  1-én  megtartott  képviselőházi  beszédére.  (L.  ezeket  a 
jelen  munka  második  és  harmadik  részében.)  Ami  a  coalitió  nyilatkozatának 
azt  a  passusát  illeti,  hogy  a  többség  a  kormányrajutás  czéljából  programmját 
el  néni   ejtheti,   azt   megczáfolták   a   következmények.    Hogy  pedig  nem  azért 

Hasonló  sorsban  részesültek  ugyanekkor  Hajdú,  Heves, 
Csanád  és  Szolnok-Doboka  vármegyék  határozatai. 

Megfelelő  intézkedések  tétettek  ezenfelül  abban  az  irányban 
is,  hogy  az  összeütközések  lehetőleg  elkerültessenek  és  hogy  a 
felmerült  conflictusok  senkit  se  gátoljanak  abban,  hogy  ha  az 
állam  iránti  kötelességeit  önként  teljesíteni  akarja,  ezt  meg  is  tehesse. 

így  különösen  intézkedés  történt  abban  a  tekintetben,  hogy 
a  hadseregbe  való  önkéntes  belépésnél  és  a  katonai  behivók 
kézbesítésénél  a  törvényhatósági  és  községi  közegek  közreműkö- 
dése elkerülhető  legyen,  valamint,  hogy  az  adózók  közvetlenül  az 
állam  pénztárainál  is  leróhassak  adójukat. 

Ezt  a  czélt  tartotta  szem  előtt  a  honvédelmi  miniszternek 
1905.  évi  július  21-én  6375.  sz.  a.  kiadott  rendelete  az  egyéves 
önkéntesek  folyamodványainak  okmányolása  és  az  önkéntes  belé- 
péshez szükséges  igazolványok  tárgyában,  amely  rendelet  szerint 
a  közös  hadügyminiszter  és  a  honvédelmi  miniszter  a  véderőről 
szóló,  1889:  VI.  t.-czikk  végrehajtása  tárgyában  kiadott  utasítás 
részbeni  módosításául  oly  intézkedéseket  léptetett  életbe,  amelyek 
az  önkéntes  belépéshez  törvény  szerint  szükséges  adatok  megszer- 
zését megkönnyítették.  Hasonló  tekintet  alá  esik  a  honvédelmi 
miniszternek  1905.  évi  augusztus  14-én  kiadott  rendelete,  amely- 
ben ugyancsak  a  véderő-utasítás  részbeni  módosításául  elrendelte, 
hogy  a  katonai  behivójegyek  kézbesítése  postai  utón  történjék. 

Jóllehet  a  honvédelmi  miniszter  kijelentette,  hogy  a  tartalé- 
kosok és  póttartalékosok  csakis  meghatározott  időtartamú  fegyver- 
gyakorlatra lettek  behíva,  az  egyik  törvényhatóság,  névszerint 
Nógrád  vármegye  az  1905.  évi  augusztus  havi  közgyűlésében    azt 

volt  kénytelen  a  coalitió  a  hangzatos  jalszavakba  burkolf  katonai  követelések- 
től eltérni,  mert  olyanok  találkoztak,  a  kik  az  alkotmányellenes  (?)  kormány- 
zásra vállalkoztak,  az  abból  tűnik  ki,  hogy  a  coalitió  vezérférfiai  részéről 
még  a  Fejérváry-kabinet  megalakulása  előtt  történtek  kísérletek,  hogy  a 
parlamenti  többség  egy  a  létező  alappal  egyező  s  a  korábbi  ellenzéki 
aspirátiókat  mellőző  programm  alapján  alakítson  kormányt,  valamint  hogy 
most,  a  coalitió  kormányrajutása  után  három  év  multán,  amikor  már 
pressió  alatt  többé  nem  állhatnak,  és  alkalmuk  és  idejök  lehetett  állás- 
pontjuk számára  a  talajt  egyengetni,  maguk  hangoztatják  a  függetlenségi 
párt  jelszavas  politikájával  szemben  a  kormányképesség  biztosításának  és 
keresztülvihető  kormányzati  programm  megállapításának  szükségét.  (V.  ö.  e 
részben  Kossuth  Ferencz  beszédjét  a  függetlenségi  pártnak  1909.  évi  február 
27-iki  vacsoráján,  és  ugyanannak  a  nevezett  párthoz  1909.  évi  márczius  8-án 
intézett  levelét.) 

határozta,  hogy  „miután  a  kormány  a  nemzet  ujonczmegajánlási 
jogát  megkerülni  s  ezáltal  passiv  ellentálló  erejét  megtörni  igyek- 
szik, így  különösen  ama  rendelkezésével,  hogy  ellentétben  a  véd- 
törvény  és  illetve  a  védtörvény  végrehajtási  utasítás  vonatkozó 
intézkedéseivel  a  katonai  behívókat  a  közigazgatási  szervek  mellő- 
zésével postai  úton,  vagy  éppen  a  csendőrlaktanyákon  történő  kifüg- 
gesztés utján  kívánja  kézbesíttetni  és  tudtul  adni :  a  törvényhatósági 
bizottság  kimondja,  hogy  a  tartalékosoknak  és  póttartalékosoknak  tény- 
leges szolgálatra  a  kormány  által  tervbe  vett  esetleges  behívása,  mint 
törvénybe  ütköző  ténykedés  ellen,  a  leghatározottabban  tiltakozik. 
Egyben  összes  tisztviselői  utján  alkalmas  módon  kitanítani  rendeli 
az  érdekelteket,  hogy  a  bármely  úton  érkező  ily  behivőjegyeket  elfo- 
gadni és  azoknak  eleget  tenni  nem  kötelesek''. 

A  kormány  nem  késett  ezt  a  határozatot  szintén  megsemmi- 
síteni, és  az  iránt  is  intézkedett,  hogy  ha  a  büntető  törvény  súlya 
alá  eső  cselekmények  csakugyan  elkövettetnének,  a  bűnvádi  eljárás 
megindíttassék.* 

Gondja  volt  e  mellett  a  kormánynak  arra  is,  hogy  a  közjogi 
tévtanok,  amelyekkel  a  coalitió  a  kormányt  mindenképen  discredi- 
tálni,  törvénytelennek,  alkotmányellenesnek,  sőt  absolutistikusnak 
fehüntetni  akarta,  ellensulyoztassanak,  hogy  a  kormány  alkotmány- 
jogi minősége  kellő  világlatba  helyeztessék  és  authentikus  kormány- 
nyilatkozatok útján  a  közönség  megnyugtattassék,  hogy  a  kormány 
vállalkozásában   semmi   oiyan   nincs,   ami  a  törvény  és  alkotmány 

*  A  megsemmisítő  rendelet  utalt  az  1890  :  XXI.  t.-czikk  6.  §-ára  és 
az  1878  :V.  t.-czikk  172.  §-ára,  amely  szerint  a  katonai  behívó  parancs  iránt 
tanúsított  engedetlenség  és  az  erre  való  csábítás  (izgatás)  a  büntetőtörvény 
súlya  alá  esik.  Ennek  következtében  a  megye  alispánja  a  közgyűlési  határo- 
zatot akkép  értelmezte,  hogy  ez  a  határozat  nem  az  akkori  actuális  esetre, 
t.  i.  az  időszaki  fegyvergyakorlatra  szóló  behívásra,  hanem  arra  az  eshetőségre 
szól,  ha  a  kormány  az  1888 :  XVIll.  t.-czikkre  való  hivatkozással  a  tartaléko- 
soknak és  póttartalékosoknak  tényleges  szolgálatra  való  behívását  határozná 
el.  Ennek  következtében  nem  is  fordult  elő  eset,  hogy  a  tisztviselők  a  köz- 
gyűlési utasításnak  eleget  tettek  volna  és  így  a  bűnvádi  eljárás  folytatására  nem 
volt  meg  a  kellő  alap.  A  büntetőjogi  következményeket  ily  módon  elhárítani 
sikerűit,  de  a  nógrádi  eset  eléggé  bizonyítja,  hogy  a  kormánynyal  szemben 
mindenáron  való  ellentállás  nisusa  milyen  meggondolatlanságokba  sodorta  és 
milyen  veszélynek  tette  ki  a  törvényekben  járatlanokat,  valamint  azokat,  akik- 
től a  törvényhatóság  közgyűlése  törvényellenes  határozatainak  végrehajtását 
megkövetelte  és  hogy  a  nagyobb  bajt  a  kormány  ébersége  előzte  meg,  amikor 
a  törvénytelen  határozatokat  megsemmisíteni  és  a  közönséget  a  törvényes 
álláspontra  figyelmeztetni  sietett. 

felforgatását  czélozná,  sőt  ellenkezőleg,  hogy  a  kormány  vállal- 
kozása egy  teljesen  törvényes  és  alkotmányos  expediens  az  állam- 
hatalmi tényezők  közt  megzavart  egyensúly  és  az  állami  ügyek 
rendes  menetének  helyreállítására. 

Lányi  Bertalan  igazságügyminiszter  már  június  25-én,  amikor 
a  budapesti  kir.  főügyészség  tagjait  fogadta,  reá  utalt  közéletünk 
azon  szomorú  tünetére,  hogy  érzelmi  és  politikai  momentumok 
belevegyítésével  el  szoktuk  homályosítani  a  legitimitás  fogalmát,  s 
hogy  megvan  bennünk  a  hajlandóság  az  állami  souverainitás,  a 
legitim  hatalom  egyik  fő  tényezőjétől,  a  magyar  nemzettest  egy- 
ségét jelképező  szent  korona  viselőjétől  megvonni  az  alkotmányunk 
szerint  öt  megillető  jogkör  elismerését.  Beszédje  további  folyamán 
pedig  a  következő  kijelentéseket  tette: 

„A  kormány,  amelynek  tagja  vagyok,  törvényes  kormány.  Az 
alkotmánytörvényeknek  megfelelően  van  kinevezve,  a  kormányhatalmat 
a  törvények  értelmében  kezeli  és  vállalja  tetteiért  a  törvényes  felelős- 
séget. A  kormány  positiója  ehhez  képest  teljesen  megfelel  az  alkotmány- 
törvénynek. 

Arról  most  nem  kívánok  beszélni,  hogy  a  kormány  mennyiben 
felel  meg,  vagy  mennyiben  nem  felelhet  meg  a  parlamenti,  az  úgy- 
nevezett alkotmányi  ethika  követelményeinek.  Egy  azonban  kétség- 
telen, hogy  az  a  kérdés  semmiképen  sem  érinti  a  kormány  helyzeté- 
nek törvényszerűségét.  A  kormány,  amíg  helyén  marad,  törvényes 
hatalmát  igazságosan,  méltányosan,  de  e  mellett  erélyesen  kívánja  és 
fogja  gyakorolni.  Egyúttal  azonban  annak  az  előmozdítására  törekszik, 
hogy  a  politikai  éles  ellentétek  elsimuljanak,  hogy  a  megoldandó 
kérdések  megoldásában  a  higgadtság  és  a  józan  megfontolás  mind- 
inkább tért  hódítson  és  hogy  a  törvény  tiszteletén  és  jog  uralmán 
alapuló  állami  rend  megszilárduljon."  (L.  M.  Nemzet,  1905.  évi  154.  szám.) 

Majd  ismét  július  6-án  a  liptószentmiklósi  választókerület 
választóinak  küldöttségéhez  abból  az  alkalomból  intézett  beszé- 
dében, amikor  neki  a  kerület  képviselőjelöltségét  felajánlották,  a 
következőket  mondotta : 

„Mi  törvényes  kormány  vagyunk.  A  kormányzat  folytonosságát  a 
fennálló  törvények  alapján  látjuk  el.  Minthogy  azonban  a  törvényes 
kormány  is  csak  akkor  működhetik  sikeresen,  ha  oly  parlamenti  több- 
ségre támaszkodik,  mely  részére  a  kormányzás  eszközeit  minden  irány- 
ban megadni  hajlandó,  legfőbb,  sőt  mondhatni  kizárólagos  feladatunk 
abban  áll,  hogy  ennek,  a  kormányzás  törvényességét  ugyan  nem  vitiáló, 
de    az    alkotmányos    felfogás    szerint    nagyon    is    kívánatos   kelléknek 

nagyon  is  érezhető  hiánya  mielőbb  pótoltassák,  és  oly  kormány  ala- 
kuljon, mely  a  parlament  többségével  rendelkezik."  (L.  M.  Nemzet  1905. 
évi   133.  szám.) 

Tüzetesen  foglalkozott  a  kormány  törvényességének  kérdésé- 
vel július  8-án,  Liptószentmiklóson  elmondott  képviselői  programm- 
beszédében,  ahol  erre  vonatkozólag  a  következőket  mondotta: 

„Az  1848.  évi  törvény  csak  egyféle  kormányt  ismer:  független, 
felelős,  magyar  minisztériumot.  Kormányt,  minisztériumot  kinevezni  a 
korona  kétségtelen  joga  és  ha  a  kormány  a  törvények  alapján  és  a 
törvények  értelmében  vezeti  az  ügyeket  és  tetteiért  a  felelősséget 
vállalja,  akkor  az  független,  felelős  minisztérium.  Az  sehol  sincsen 
a  törvényben,  hogy  a  kormányt  olyanok  közül  kell  kinevezni,  akik 
már  előzőleg  a  parlament  tagjai  voltak.  Az  lehet  parlamenti  szokás, 
de  még  a  parlamentarismus  classicus  hazájában,  Angliában  is  van  e 
részben  kivételnek  helye ;  nálunk  pedig  számos  esetben  megtörtént, 
hogy  a  miniszterek  egyáltalán  nem  voltak,  sem  előzőleg  sem  később  a 
parlament  tagjai.  Azt  sem  szabja  meg  tételes  törvény,  hogy  minisztereket 
a  képviselőház  többségéből  kell  venni  s  a  parlament  kormányáról, 
mint  ilyenről  nem  is  lehet  szó.  A  kormány  királyi  kormány,  a  minisz- 
terek királyi  miniszterek.  Amivel  számolni  kell,  az  abban  áll,  hogy 
a  parlamentnek  joga  van  a  király  által  kinevezett  kormánytól  a  kor- 
mányzás főeszközeit,  nevezetesen  ^z  adót  és  az  ujonczot  megtagadni 
és  hogy  a  törvényes  kormány  sem  működhetik  sikeresen,  ha  parlamenti 
kormányra  nem  támaszkodhatik.  Oly  kormány,  amely  állandóan  kivánná 
a  pariament  közreműködése  nélkül  a  törvények  alapján  a  kormányzást 
vinni,  önmagát  tenné  lehetetlenné,  de  egy  oly  kormány,  mint  a  Fejér- 
váry-kabinet,  mely  csupán  egy  átmeneti  czélra,  nevezetesen  a  többségi 
kormány  előkészítésére  és  lehetővé  tételére  vállalkozott,  ezt  a  missióját 
teljesítheti  a  fennálló  törvények  alapján  és  a  törvényes  felelősség 
elvállalásával.  A  parlamenti  többség  részéről  való  támogatás  sem  tör- 
vényes előfeltétel,  hanem  mindenesetre  egy,  a  kormányzás  sikerességét 
biztosító  és  felette  kívánatos  kellék,  mely  rendes  viszonyok  közt  az 
alkotmányos  felfogás  követelménye,  melytől  azonban  a  mostanihoz 
hasonló  kivételes  viszonyok  közt  és  átmenetileg  eltérésnek  lehet  helye." 

Ezután  megemlítette,  hogy  ezt  az  alkotmányos  felfogást  több 
alkalommal  az  alkotmányi  ethika  fogalmával  jelölte  meg  —  szemben 
az  alkotmánytörvényekeí  magában  foglaló  tulajdonképeni  alkotmány- 
joggal. Ezt  több  oldalról  félremagyarázták,  nevezetesen  azt  mondták, 
hogy  a  Fejérváry-kormány,  minthogy  saját  beismerése  szerint  sem 
képes  az  alkotmányi  ethikának  megfelelni,  nem  áll  erkölcsi  alapon. 

Ezért  álláspontjának  bővebb  kifejtéséül  utalt  az  alább  tüzetesen 
ismertetett  arra  a  tanra,  melynél  fogva  az  állami  souverainitás 
gyakorlásának  szabályai  két  csoportra,  az  alkotmányi  törvényekre, 
a  tulajdonképeni  alkotmányjogra  és  parlamentáris  szokásokra,  azaz 
az  alkotmányi  ethikára  oszlanak.  Az  a  szabály,  hogy  a  miniszte- 
reknek a  képviselőház  többségének  bizalmát  kell  birniok,  az  utóbbi 
kathegoriába  tartozik  s  a  jó,  hosszas,  sikeres  kormányzásnak  egyik 
criteriuma;  nem  jogi,  de  politikai  maxima.  A  miniszterek  kinevezése 
a  király  feltétlen  törvényes  joga.  Ez  szigorú  alkotmányjogi  tétel  s 
a  kormány  törvényességének  alapja.  A  képviselőháznak  az  a  ténye, 
mely  szerint  a  király  által  törvényesen  kinevezett  miniszterektől  a 
bizalmat  megvonja,  nem  oly  aequivalens,  mely  a  király  kinevezési 
jogát  jogilag  ellensúlyozná  és  a  kormány  törvényességét  megszün- 
tetné. A  leszavaztatás  után  hivatalban  maradt  miniszterek  jogsértést 
nem  követnek  el ;  a  leszavaztatás  következményei  nem  jogiak,  hanem 
tisztán  politikaiak ;  a  minisztereknek  csupán  azzal  az  eshetőséggel 
kell  számolniok,  hogy  nem  lesznek  képesek  esetleg  a  kormányzás 
feladatait  teljesíteni.  Ezek  után  igy  folytatta: 

„A  parlamenti  conventiók,  a  parlamenti  ethika  érvényesülésének 
azonban  bizonyos  előfeltételei  vannak ;  ahhoz  például,  hogy  a  képviselő- 
ház bizalmával  nem  rendelkező  kormány  állását  elhagyja,  szükséges, 
hogy  legyen  oly  parlamenti  többség,  mely  a  kormányzást  tőle  átveszi. 
Ez  a  feltétel  ez  idő  szerint  nincs  meg,  —  s  ezért  alakult  és  maradt 
hivatalban  ez  a  kormány,  amelynek  pártpolitikai  programmja  nincs  s 
egyenesen  azt  az  alkotmányos  czélt  tűzte  ki  maga  elé,  hogy  a  többségi 
kormányalakítás  lehetősége  mielőbb  bekövetkezzék.  A  kormány  vállal- 
kozása ehhez  képest  az  alkotmányi  ethika  szempontjából  sem  eshetik 
kifogás  alá." 

A  kormány  jogi  felfogásával  azonos  álláspontra  helyezkedett 
gróf  Tisza  István  (Az  Újság  1905.  jul.  21.  és  22-iki  számában). 
Dr.  Kaiitz  Gyula  („A  Parlamentarismus  és  különösen  a  parlamen- 
táris kormányalkat".  Budapesti  Szemle  1906.  évi  349.  és  350.  sz.), 
egy  névtelen  czikkiró  („Das  parlamentarische  Régime".  Von  einem 
Mitgliede  des  Magnatenhauses,  Pester  Lloyd  1905.  évi  204.  és  207. 
szám)  és  utóbb  dr.  Concha  Győző  („Jogi  intézmény-e  a  parlamenti 
kormány?",  Budapesti  Szemle  1905.  évi  deczemberhavi  szám). 

Gróf  Andrássy  Gyula  azonban  határozottan  szembeszállt  Lányi 
igazságügyminiszter  enuntiatióival.  „A  kormány  törvényessége"  czim 
alatt  két  czikket  tett  közzé  a  Budapesti  Hírlap  július  22.  és  23-iki 
számában,  amelyekben  mindenekelőtt  megütközését  fejezi  ki,  hogy 

magyar  ember,  müveit  jogász  és  Magyarország  alkotmányos  minisz- 
tere hirdet  oly  tanokat,  melyek  szerinte  a  magyar  közjog  ele- 
meibe ütköznek. 

Andrássy  axiómául  állította  fel  azt  a  tételt,  hogy  az  1848-ik 
törvények  a  minisztériumnak  nem  csupán  jogi,  de  politikai  felelős- 
ségét is  statuálják  s  hogy  az  1848-ban  behozott  kormány  kifeje- 
zetten parlamentáris  kormány.  Azok,  akik  az  1848:111.  t.-czikk 
megalkotásában  résztvettek,  a  parlamentarismus,  azaz  a  többség 
akarata  szerint  való  kormányzás  meghonosítására  törekedtek.  Ezt 
kívánta  a  nemzet  s  ezt  adta  meg  tudatosan  a  király,  s  ezt  tartot- 
ták szem  előtt  a  későbbi  törvények,  nevezetesen  az  1867:  XII. 
t.-czikk  az  Ausztriával  való  közös  ügyekben,  a  magyar  kormány 
függetlenségét  azáltal  kívánva  biztosítani,  hogy  a  kormány  ne  csak 
törvényes  felelősséggel  tartozzék  tetteiért,  de  egyáltalán  csak  addig 
intézkedhessek  mint  felelős  kormány,  amíg  a  magyar  országgyűlés 
többségének  akaratát  képviseli.  Az  1848:111.  t.-czikk  külön  mondja 
ki  általánosságban,  hogy  a  kormány  minden  tényeért  felelős,  és 
azután  ismét  külön  mondja,  hogy  egyes  megjelölt  hibákért,  avagy 
mulasztásokért,  vád  alá  is  helyezhető.  Andrássy  szerint  az  általános 
felelősség  a  politikai  felelősséget  foglalja  magában.  De  ha  a  politikai 
felelősség  nem  is  volna  bent  a  törvényben,  azt  meggyökeresítette 
nálunk  a  jogszokás,  mert  1848  óta  a  törvényhozás  mindenik  ténye- 
zője állandóan  és  kivétel  nélkül  abból  a  felfogásból  indult  ki,  hogy 
a  király  bizalmán  kivül  a  parlament  bizalma  is  szükséges  ahhoz, 
hogy  a  kormány  állásában  megmaradjon  s  ehhez  a  jogi  felfogás- 
hoz alkalmazkodott  minden  egyes  esetben.  Amikor  a  kormány  ebben 
ethikai  momentumot  lát,  magára  még  súlyosabb  vádat  zúdít,  mert 
ily  módon  erkölcsi  kötelességet  sértett  meg,  megsértette  az  erkölcsi 
rendet,  anélkül  hogy  a  másik  hibát:  hogy  törvényes  kötelességet 
is  sértett,  gyengítené.  A  nemzet  többsége  törvénytelennek  itéli  a 
kormány  eljárását,  s  mikor  a  kormány  ez  előtt  az  ítélet  előtt  meg 
nem  hajlik,  nemcsak  nem  használ,  de  árt  a  korona  tekintélyének. 
Más  hasonló  politikai  és  érzelmi  szempontok  beleszövése  kapcsán 
Andrássy  kifejti,  hogy  a  többség  nem  köteles  elveinek  feláldozása 
árán  a  kormányra  vállalkozni,  hanem  hogy  a  parlamentarismusnak 
megfelelően  a  királynak  kötelessége  a  többség  akaratához  alkal- 
mazkodni. Legfeljebb  compromíssumról  lehet  szó,  már  pedig  a 
compromissum  fogalmával  ellenkezik,  hogy  ellentét  esetében  feltét- 
lenül a  parlamentnek  kell  engedni.  Végül  anélkül,  hogy  ujabb  jogi 
érvet  felhozna,  oda  concludál,  hogy  a  magyar  államot  csak  parla- 

mentáris  utón  szabad  kormányozni.  A  jelenlegi  kormány  nem  parla- 
mentáris, tehát  nem  is  törvényes  kormány.  Minden  megengedett 
eszközzel  tehát  azon  kell  lenni,  hogy  kormányzása  lehetetlenné 
tétessék. 

Gróf  Andrássy  Gyula  czikkére  válaszul  Lányi  Bertalan  igaz- 
ságügyminiszter július  25-én  a  „Pester  Lloyd"  egyik  szerkesztője 
előtt  következőleg  nyilatkozott: 

„Én  a  kormány  törvényességéről  való  felfogásomat  és  állásponto- 
mat már  több  izben  kifejtettem,  nevezetesen  legutóbb  liptószentmiklósi 
programmbeszédemben.  Ezúttal  is  elegendő  volna  a  részemről  már 
felhozottakra  utalni.  Én  a  kérdést  mindig  a  politikai  vonatkozásoktól 
eltekintve  szigorúan  jogi  szempontból  tárgyalom.  Andrássy  Gyula  gróf 
ellenben  számos  politikai  momentumot  kever  fejtegetéseibe.  Hogy  a 
jogi  lényeget  minden  elhomályosítás  ellen  megvédjem,  mindenesetre 
alkalmat  fogok  keresni  arra,  hogy  Andrássy  Gyula  gróf  álláspontjával 
szemben  a  magam  nézeteit  és  argumentumait  újra  kifejtsem." 

Szemben  Andrássy  Gyula  grófnak  azzal  a  felfogásával,  mely 
szerint  csakis  a  parlamentáris,  vagyis  a  parlamenti  többségre 
támaszkodó  kormány  tekintendő  törvényesnek,  az  igazságügyminiszter 
a  következőket  mondotta: 

„Andrássy  Gyula  gróf  elismeri,  hogy  törvényeink  ,  csak  felelős 
magyar  kormányt  ismernek  ugyan,  de  a  felelősség  alatt  nemcsak  a 
bizonyos  meghatározott  esetekre  megállapított  jogi  felelősséget  érti, 
hanem  a  politikai  felelősséget.  Szerinte  tény,  hogy  nem  törvényes  az 
oly  kormány,  mely  nem  tesz  eleget  a  politikai  felelősség  postulátu- 
mának,  hogy  állását  elhagyja,  amikor  a  többség  bizalmával  nem  ren- 
delkezik. Ez  a  felfogás  az  én  nézetem  szerint  határozottan  téves. 
A  kérdést  csak  úgy  lehet  helyesen  megoldani,  ha  szorosan  meg- 
különböztetjük a  tulajdonképpeni  alkotmányjogi  szabályokat  az  úgy- 
nevezett padamenti  conventióktól. 

Az  előbbiek  képezik  a  tulajdonképpeni  alkotmányjogot  és  vagy 
törvényen  alapulnak,  mint  nálunk  pl.  az  1848:111.  t.-czikken,  vagy  a 
törvény  tárgyát  képező  valamely  kérdésre  nézve  kifejlődött  jogszokáson. 

Én  ezúttal  elméleti  fejtegetésekbe  bocsátkozni  nem  akarok,  de 
minthogy  Andrássy  Gyula  gróf  azt  állítja,  hogy  mi  1848-ban  az  angol 
rendszert  vettük  át,  elegendőnek  tartom  az  angol  alkotmányjog  egyik 
legkiválóbb  írójára  hivatkozni.  Dicey  A.  V. :  „Bevezetés  az  alkotmány- 
jogba" czimű  munkájában  ezt  mondja :  Az  alkotmány  kétféle  szabá- 
lyokból áll,  ú.  m. :  oly  szabályokból,  amelyek  valódi  törvények,  és 
ezek  képezik  a  tulajdonképpeni  alkotmányjogot,  —  és  oly  szabályokból. 

melyek  nem  törvények,  hanem  alkotmányos  egyezmények,  megállapo- 
dások, a  melyek  valósággal  nem  alkotnak  jogot.  Ezen  conventiókhoz 
tartozik  az  a  szabály  is,  hogy  a  miniszterek  lemondanak  hivatalukról, 
ha  nem  birják  többé  az  alsóház  bizalmát.  De  ezen  szabály  oly 
kevéssé  törvény,  hogy  —  Dicey  szerint  —  a  miniszterek,  ha  az  alsó- 
ház bizalmának  elvesztése  után  még  hónapokig  hivatalban  maradnak, 
talán  súlyos  népszerűtlenségbe  eshetnek,  de  mégsem  feltétlenül 
törvényszegők. 

A  miniszteri  felelősséget  Dicey  akként  magyarázza,  hogy  a 
miniszteri  felelősség  alatt  két,  egészen  különböző  dolgot  értünk. 
Közönséges  értelemben  a  minisztereknek  a  parlamenttel  szemben  való 
felelősségét  jelenti,  vagyis  a  miniszter  azon  kötelességét,  hogy  vissza- 
lép, ha  a  képviselőház  bizalmát  elvesztette.  Ez  a  felelősség  az  alkot- 
mányos egyezményeken  alapszik  és  nincs  közvetlen  kapcsolatban  a 
joggal.  Szigorú  értelemben  a  miniszteri  felelősség  azt  jelenti,  hogy 
minden  miniszter  felel  a  korona  minden  cselekményeért,  amelyben 
neki  része  volt.  Ez  a  felelősség  jogi  természetű.  Ezen  megkülönböz- 
tetések következménye,  hogy  a  korona  miniszterei,  akik  addig  minisz- 
terek, míg  a  koronának  tetszik,  azáltal,  hogy  megmaradnak  hivata- 
lukban, mig  a  korona  jónak  látja  hivatalukból  való  elbocsátásukat, 
törvényszegést  nem  követnek  el  és   emiatt   vád    alá   sem    helyezhetők. 

Az  angol  közjog  ily  kiváló  ismerőjének  felfogása  kétségtelenné 
teszi  tehát,  hogy  helytelen  ezen  parlamentáris  conventiókra,  melyeket 
én  az  alkotmány  ethikájának  fogalmával  jelöltem  meg,  mint  a  tulajdon- 
képpeni alkotmányjog  kiegészítő  részét  képező  jogszokásokra  hivatkozni. 
Ezek  szokásokon  alapulnak  ugyan,  de  korántsem  jogforrást  képező 
szokásokon.  En  sohasem  tagadtam  és  most  is  állitom,  hogy  a  czél- 
szerű,  sikeres  kormányzás  megkívánja,  hogy  a  parlamenti  kormány- 
rendszer azon  alapelve  is  érvényre  jusson,  mely  szerint  a  kormány 
parlamenti  többségre  támaszkodjék,  de  határozottan  állítom  azt  is,  hogy 
a  kormány,  a  miniszterek  kinevezése  a  király  kétségtelen  és  korlátlan 
törvényes  joga  és  hogy  akkor,  amikor  a  képviselőház  többsége  a  kor- 
mányt leszavazza,  ez  a  tény  a  kormány  további  fennállását  nem  szün- 
teti meg,  s  egyesegyedül  annak  nyilvánítása,  hogy  a  képviselőház  a 
kormánytól  a  kormányzás  tőle  függő  eszközeit  meg  fogja  tagadni. 

Ily  állapot  perpetuálása  nem  volna  összeegyeztethető  az  alkot- 
mány szellemével ;  de  amikor  a  kormánynak  hivatalban  maradása  éppen 
arra  irányul,  hogy  az  állami  souverainitás  tényezői  közt  megzavart 
egyensúlyt  helyreállítsa,  akkor  a  kormány  hivatalban  maradása  által 
hazafias    szolgálatot   teljesít  és    még  az  alkotmány  ethikáját  sem  sérti. 

Minden  kétséget  kizáróan  áll  azonban  az,  hogy  az  a  kérdés,  vájjon  a 
kormány  parlamenti  többségre  támaszkodik-e  vagy  sem,  egymagában 
véve  a  kormány  törvényességére  semminemű  befolyással  nem  lehet, 
és  hogy  a  kormány  és  a  parlament  közti  viszony  semmi  néven  neve- 
zendő alapot  nem  nyújthat  arra,  hogy  a  kormány  alá  rendelt  ható- 
ságok a  kormánynak  az  engedelmességet  —  a  törvény  keretein  belül 
mozgó  rendeletek  végrehajtása  tekintetében  —  megtagadják." 

Majd  pedig,  amikor  Lányit  a  liptószentmiklósi  kerületben 
képviselőnek  újból  megválasztották,  abban  a  beszédben,  melyet  a 
mandátum  átvétele  alkalmából  nála  megjelent  küldöttséghez  intézett, 
a  kormány  törvényességét  illetőleg  a  következőleg  nyilatkozott: 

„A  kormány  törvényességéhez  nem  fér  szó.  A  parlamentáris 
kormányrendszernek  azt  a  conventionális  elvét,  azt  az  instructiv  sza- 
bályát, hogy  a  király  által  kinevezett  kormány  a  képviselőház  több- 
ségére kell,  hogy  támaszkodjék,  mi  is  elismerjük,  sőt  éppen  az  e  végből 
szükséges  előfeltételek  megalkotásán  fáradozunk.  Azt  tartjuk  azonban, 
hogy  ennek  a  kormányzás  sikeressége  szempontjából  nagyon  is  kívá- 
natos kelléknek  időleges  hiánya  a  kormány  legitimitását  nem  befolyá- 
solja mindaddig,  mig  a  kormányzás  a  törvények  alapján  gyakoroltatik. 
A  legitimitás  elengedhetetlen  corollariuma  pedig  az  államhatalom  tekin- 
télyének minden  irányban  való  érvényesítése."  (M.  Nemzet  1905.  évi 
augusztus  12-iki   194.  szám.) 

Lányi  igazságügyminiszternek  a  szövegben  ismertetett  utóbbi 
kijelentéseire  gróf  Andrássy  Gyula  a  Budapesti  Hirlap  1905. 
augusztus  12.  és  13-iki  számaiban  „A  parlamentáris  kormányzat" 
czíme  alatt  megjelent  czikkeiben  reflectált. 

Ezekben  a  czikkekben  azt  állította,  hogy  az  angol  jogtudósokra, 
nevezetesen  Diceyre  ebben  a  kérdésben  hivatkozni  azért  nem  lehet, 
mert  a  parlamentarismus,  mely  Angliában  csak  conventiókon  alapszik, 
nálunk  a  törvénybe  van  foglalva  és  kötelezően  megszabva.  Egyébiránt 
Angliában  mindenki  elismeri,  hogy  a  conventiók  megsértése  bele- 
ütközik az  alkotmány  szellemébe  s  Angliában  nemcsak  az  erkölcsi 
felfogás  védi  a  conventiókat,  de  a  közönséges  jog  is.  A  kormány, 
amely  a  padament  akarata  ellen  folytatná  a  kormányzást,  kénytelen 
volna  a  közönséges  jogba  ütköző  cselekményeket  elkövetni.  A  jog  — 
mondja  Dicey  —  ily  esetben  feljogosítja  a  törvénytisztelő  polgárokat, 
hogy  a  törvénytelen  parancsnak  ne  engedelmeskedjenek.  Ezután  ujabb 
adatokat  hoz  fel,  melyek  nézete  szerint  az  1848:  III.  t.-c.  értelmére 
világot  vetnek.  Ilyen  szerinte  az,  hogy  gróf  Széchenyi  István  egyik  hírlapi 
czikkében  a  felelős   minisztériumot   nem   tekintette   egyébnek,    mint  a 

nemzet  és  a  fejedelem  bizalmi  emanatiójának  s  úgy  magyarázta  az  uj 
1848-iki  törvény  értelmét,  hogy  a  minisztérium  ezentúl  a  többség 
kifolyása  leend,  s  ha  valamely  ténye  a  többségnek  nem  tetszenék,  a 
többség  bizalmatlanságot  szavazhat  s  a  kormánynak  le  kell  lépnie. 
Hivatkozik  az  1848-iki  törvény  megalkotása  alkalmával  lefolyt  főrendi- 
házi tárgyalásra,  melynek  során  hangoztatták,  hogy  a  felelős  minisztérium- 
nak vagy  a  tábla  többségével  kell  kormányoznia  vagy  le  kell  lépnie. 
Több  hasonló  adat  felemlítése  után  elmondja,  hogy  meglehet,  hogy 
Angliában  nem  azért  a  tényért  kerülne  a  kormány  a  felsőház  sorompói 
vagy  a  közönséges  biróság  elé,  mert  a  többség  bizalmatlansága  daczára 
kormányon  maradt,  hanem  azért,  mert  a  hadsereget  Mutiny-bill  nélkül 
fentartja  s  az  állam  pénzeit  törvényes  felhatalmazás  nélkül  költi  el. 
Nékünk  azonban  feltétlen  jogunk  van  a  kormányt  vád  alá  helyezni. 
A  vád  alá  helyezéshez  a  jog  megvan.  Csak  czélszerűség  fog  arról 
dönteni,  éljünk-e  ezzel  a  joggal.  De  mert  a  vád  alá  helyezés  nem 
praeventiv  eszköz,  más  önvédelmi  eszközre  van  szükség.  Ez  a  passiv 
resistentia.  Az  egyes  ne  engedelmeskedjék  a  törvénytelen  parancsnak, 
a  megye  tagadja  meg  a  jogtalan  rendelet  végrehajtását.  A  megye  jog- 
védő szerepe  nincs  teljesen  megszüntetve.  A  meg  nem  szavazott  adókra 
és  ujonczokra  vonatkozólag  a  megyét  megilleti  az  absolut  ellentállási 
jog.  Más  kérdésekben  felírhat  a  kormányhoz  és  ha  a  kormány  mégis 
fentartja  rendeletét,  a  képviselőházhoz,  azaz  ahhoz  a  szervhez  fordulhat 
orvoslás  végett,  melynek  a  minisztérium  alá  van  vetve.  Bíróvá  van 
téve  a  parlament  s  e  részben  a  megyének  hathatós  jogorvoslata  van. 
A  megye  csak  abban  az  esetben  lenne  kénytelen  a  kormány  állás- 
pontját végleg  elfogadni,  ha  a  nemzet  áll  a  kormány  mögött.  A  nemzet 
akaratával  meg  nem  egyező  kormányzati  intézkedések  állandó  fen- 
tartását  a  megye  megakaszthatja.  A  kormány  meghiúsította  a  parla- 
menthez való  folyamodás  jogvédő  erejét,  elhagyta  azt  a  jogi  alapot, 
melyen  hatalma  nyugszik,  hatálytalanná  tette  az  1886 :  XXI.  t.-czikkben 
fentartott  jogvédelmet  s  ezzel  feldöntötte  az  uralkodó  jogrendet  s  azért 
nem  követelheti,  hogy  a  megye  engedelmeskedjék.  A  megye  megfelel 
a  törvény  betűjének,  midőn  nem  hajtja  be  a  meg  nem  szavazott  adót 
és  ujonczot  és  megfelel  a  törvény  szellemének,  amidőn  a  más  rende- 
leieket sem  hajtja  végre,  melyeket  törvényteleneknek  tart  s  melyekkel 
hite  szerint  az  alkotmány  biztosítékait  akarja  a  kormány  kijátszani 
a  végből,  hogy  törvényellenes  életét  fentarthassa.  Ez  az  eljárása  a 
megyének  indokolt  és  jogos  mindaddig,  mig  az  1886:  XXI.  t.-czikk- 
ben biztosított  felírási  joga  nem  nyeri  vissza  azt  a  hatályát,  mely 
az   e   törvényben   megszabott  engedelmességet    a    nemzet    iránt    való 


engedelmességgé  teszi  s  mindaddig,  mig  nincs  parlamentáris  kor- 
mányunk, olyan,  melyre  az  1886-iki  törvény  a  megye  ellenőrzését 
bizia.  A  megyei  ellentállás  nem  is  veszélyezteti  a  joguralom  hatályát, 
ellenkezőleg  annak  visszaállítására  szolgál.  Azért  az  ellentállás  a  tör- 
vény alapján  áll. 

Gróf  Andrássynak  ezekre  az  utóbbi  fejtegetéseire  megtalálható 
a  tüzetes  válasz  a  jelen  munka  dogmatikai  részeinek  illető  helyein. 
Itt  csak  azt  jegyezzük  meg,  hogy  azt  a  kormány  sohasem  tagadta, 
hogy  a  többség  nélküli  tartamos  kormányzás  nem  egyezik  az  alkot- 
mány szellemével,  jelesül  az  alkotmánynak  conventionális  részével, 
csakhogy  az  alkotmányos  conventiót  nem  a  korona  sértette  meg, 
hanem  a  képviselőházi  többség,  mely  —  amint  a  következmények 
mutatják  —  alapos  ok  nélkül  vonakodott  a  kormányzás  átvételétől. 
Ily  helyzetben  a  legszigorúbb  alkotmányos  felfogás  szerint  sem 
eshetik  kifogás  alá,  hogy  a  koronának  —  az  állami  ügyek  zavar- 
talan menete  érdekében  —  a  conventiótól  el  kellett  tekintenie,  és 
a  szigorú  jog  álláspontjára  kellett  helyezkednie.  Azt  a  nézetet,  hogy  az 
országgyűléshez  való  felirás  valóságos  jogorvoslás,  maga  gróf 
Andrássy  Gyula  mint  későbbi  belügyminiszter  czáfolta  meg  a  köz- 
igazgatási biróság  hatáskörének  kiterjesztéséről  szóló  javaslatával  és 
annak  indokolásával. 

Itt  említjük  meg,  hogy  a  főrendiház  szeptember  15-iki  ülé- 
sében is  tétettek  a  kormány  részéről  tüzetes  kijelentések  vállalkozá- 
sának törvényességét  és  alkotmányszerüségét  illetőleg. 


Hogy  a  kormánynak  semmi  olyan  terve  és  szándéka  nem  volt, 
mely  a  parlamenttel  való  kormányzás  elvét  a  legtávolabbról  is 
érintené,  sőt,  hogy  a  megoldást  a  parlamenti  többséggel  való  meg- 
egyezés utján  kívánta  keresni,  kitűnik  abból,  hogy  a  Fejérváry- 
kormány  működésének  ebben  az  első  szakában  a  kabinet  két  tagja 
képviselői  mandátumot  vállalt.  így  lett  újra  megválasztva  1905. 
július  17-én,  illetőleg  augusztus  7-én  a  liptószentmiklósi  választó- 
kerületben Lányi  Bertalan  igazságügyminiszter,  és  így  választotta 
meg  képviselőjévé  szeptember  14-én  a  német-bogsáni  választókerület 
Kristóffy  József  belügyminisztert. 

Mindez  azonban  csak  kevéssé  járulhatott  a  közönség  meg- 
nyugtatásához és  a  felzaklatott  szenvedélyek  lecsillapításához.  A  köz- 
vélemény a  hangzatos  jelszavak  hatása  alatt  állott  és  nem  volt 
képes  a  higgadt  megfontolás  útjára  térni. 

Ennek  az  oka  főleg  abban  a  szertelen  agitátióban  rejlett, 
mely  —  nem  válogatva  az  eszközökben  —  a  kedélyeket  folytonos 
izgalomban  tartotta,  az  alkotmány  veszedelmének  falrafestésével 
folytonosan  rémített  s  a  józanabb  gondolkozókat  a  megfélem- 
lítésnek mindennemű  eszközével  a  meggyőződés  nyilvánításától 
visszatartotta. 

E  részben  a  főszerepet  az  ellenzéki  egyesült  pártok  vezérlő 
bizottsága  vitte,  amely  mint  „a  képviselőház  többségének  politikai 
szerve",  oly  működést  fejtett  ki,  mely  az  országgyűlési  pártokat 
megillető  politikai  agitátió  kereteit  messze  túllépte.  A  coalitiónak  ez 
a  bizottsága  „a  nemzeti  küzdelem  egyöntetűsége  és  sikere  érdekében" 
oly  publicatiókat  tett,  amelyek  már  nem  csupán  a  közvélemény 
tájékoztatására,  hanem  a  hatóságok  és  hatósági  szervek  eljárásának 
irányítására  szolgáltak  és  amelyek  nem  csupán  a  közönség  politikai 
magatartására  nézve  adtak  útbaigazítást,  de  autoritative  irányították 
a  hatóságok  eljárását  és  törvényellenes,  sőt  büntetendő  cselek- 
mények elkövetésére  buzdítottak.  Felemlítendő  e  részben  különösen 
a  vezérlő  bizottság  1905.  augusztus  10-iki  üléséből  kiadott  irat. 
Ez  az  irat  a  törvényhatóságoknak  szóló  egyenes  utasításokat  foglalt 
magában  s  már  czíménél  fogva  is  „Utasítás"  kívánt  lenni  és  főleg 
a  beszedett  adó  hováforditását  és  a  katonai  behívókat  tárgyazó 
része  a  fennebb  jelzett  szempontból  komolyabb  megítélés  alá  eshetett. 

Hogy  ez  csakugyan  így  áll,  arról  mindenki  meggyőződhetik, 
aki  ezt  az  iratot  nyugodtan  végig  olvassa. 

Ez  az  irat  így  szólt : 

,, Utasítás  a  törvényliatóságoknak* 

A  kormány  ujabban  több  kísérletet  tesz  arra  nézve,  hogy  tör- 
vénytelen utón  magát  a  hatalmi  eszközök  birtokába  helyezze.  Az  adó- 
és  ujonczmegtagadásra   vonatkozó  és  teljesen    törvényes   alappal    biró 

*  A  lapokban  a  vezérlő  bizottság  publicatiója  ez  alatt  a  czím  alatt  jelent 
meg.  így  a  „Nemzet"  1905.  évi  194.  és  „Az  Újság"  u.  az  évi  222.  számában. 
Egyes  lapokban  az  irat  czíme  ez  volt:  „Útmutatás  a  törvényhatóságoknak." 
így  a  „Pesti  Hirlap"  1905.  évi  221.  számában.  De  még  akkor  is,  ha  az  irat 
„a  közfigyelem  felhívását  czclzó"  útmutatás  ártatlan  mezébe  burkolózott  volna, 
valódi  tartalma  sokkal  több  volt,  mint  útbaigazítás  és  instructió.  Határozott 
rendelkezések  voltak  benne,  sőt  a  közhatalom  tekintélyével  tett  ígéretek  a  fennálló 
törvényekkel  szemben.  Minek  másnak  lehetne  pl.  minősíteni  azt  a  kezdemé- 
nyezést és  buzdítást,  hogy  az  adófizető  polgárok  az  állami  adójuknak  meg- 
felelő összeget  fizessék  be  valamely  pénzintézetbe,  s  hogy  ez  az  összeg  a 
felfüggesztett    tisztviselők    fizetésére    fordíttassák,   amivel   szemben   a  vezérlő 

törvényhatósági  határozatok  közül  a  kormány  többet  megsemmisített 
és  úgy  látszik,  kész  arra  is,  hogy  czéljainak  elérése  érdekében  más 
törvénytelen  eszközöket  is  felhasználjon.  Ezekre  való  tekintettel  a 
vezérlő  bizottság,  mint  a  képviselőház  többségének  politikai  szerve,  a 
nemzeti  küzdelem  egyöntetűsége  és  sikere  érdekében  szükségesnek 
találja  a  közfigyelmet  a  következőkre  felhívni : 

Az  esetleg  bekövetkezhető  veszélyek  elhárítása  végett  czélszerü- 
nek  ítéli  a  vezérlő  bizottság,  hogy  minden  egyes  törvényhatóság  — 
amint  több  helyen  az  országban  már  meg  is  történt  —  előzetesen 
gondoskodjék  arról,  hogy  a  hatóságuk  alá  tartozó  törvényhatósági, 
városi  és  községi  tisztviselők  a  netalán  törvénytelen  felfüggesztésük 
vagy  elmozdításuk  esetén  fizetésüket  teljes  összegében  megkaphassák ; 
az  erre  a  czélra  szolgáló  anyagi  eszközöket  az  egyes  törvényható- 
ságok vagy  az  azok  által  kiküldött  bízottságok  a  helyi  viszonyoknak 
megfelelően  fogják  czélszerüen  beszerezhetni. 

Egyes  helyeken  a  törvényhatóságok  szabad  rendelkezésére  álló 
alapok  jelöltettek  ki  erre  a  czélra.  Másutt  a  törvényhatósági  bizottság, 
illetőleg  a  kiküldött  albizottság  tagjai  hozták  azt  az  áldozatot,  hogy 
magánfelelősségükre  egy  intézetnél  hitelt  nyitottak,  amely  a  megfelelő 
összeget  a  bizottsági  tagok  jótállása  alapján  rendelkezésre  bocsátja. 
Ismét  más  törvényhatóságok  közvetlen  adófizető  polgáraikat  hívták  fel 
arra,  hogy  állami  adójuk  nagyságának  megfelelő  összeget  egy  és 
ugyanazon  pénzintézetnél  fizessenek  le  és  hatalmazzák  fel  a  bízott- 
ságot arra,  hogy  az  általuk  befizetett  összegeket  a  kijelölt  czélra  fel- 
használhassák. 

Ezek  és  más  hasonló  módozatok  mind  alkalmasaknak  látszanak 
a  czél  elérésére.  De  ahol  egyéb  eszköz  nem  állana  rendelkezésre,  ott 
czélszerünek  mutatkozik,  ha  a  törvényhatóság  összes  polgárait  önkéntes 
adófizetésre  hívja  fel.  Az  egyes  polgárok  által  befizetendő  összeg  az 
állami    adó    valamely   százalékában    lesz    czélszerüen    megállapítható. 

bizottság  kijelenti,  hogy  az  így  befizetett  és  más  czélra  elköltött  összegek 
annak  idején  az  illetőknek  törvényes  köztartozásaikba  fognak  beszámíttatni. 
Mi  egyéb  ez,  mint  megkerülése  a  törvény  büntetőjogi  sanctióval  ellátott  ama 
tilalmának,  melynél  fogva  az  adó  czimén  befizetett  összegeket  más  czélra 
semmi  szín  alatt  sem  szabad  fordítani,  és  érdekes  volna  megtudni,  vájjon 
volt-e  arra  eset,  hogy  a  coalitíó  kormányra  jutása  után  az  ily  módon  befizetett 
és  más  czélra  felhasznált  összegeket  —  az  államkincstár  s  így  a  többi  adózók 
nyilvánvaló  megkárosításával  —  az  illetők  közadóbeli  tartozásaiba  tényleg 
beszámították-e.  Kétségtelen,  hogy  a  vezérlő  bízottság  olyan  kötelezettségeket 
vállalt  el  itt  az  állam  terhére,  amelyeknek  teljesítése  egyenesen  beleütköznék 
a  törvénvbe. 

A  vezérlő  bizottság  ezennel  kijelenti,  hogy  a  képviselőház  június 
21-iki  határozatának  megfelelőleg  politikai  feladatai  közzé  sorozza, 
hogy  a  törvényes  kormányzás  helyreálltával  a  fentebbi  módozatok 
szerint  önként  befizetett  összegek  az  illetők  törvényes  köztartozásaiba 
beszámíttassanak. 

Fontosnak  találja  a  vezérlő  bizottság  a  közfigyelmet  arra  a 
körülményre  is  felhívni,  hogy  a  törvény  rendelkezései  és  a  képviselő- 
ház június  21-iki  határozata  értelmében  nemcsak  az  egyenes  adók, 
hanem  semminemű  adótartozások  nem  bocsáthatók  a  törvényes  alappal 
nem  biró  kormány  rendelkezésére.  Illetékek  tehát  ezen  idő  alatt  le 
nem  róhatók,  fizetési  meghagyások  a  hatóságok  részéről  nem  kézbe- 
síthetők. 

A  városok  és  községek  által  kezelt  fogyasztási  adókat  illetőleg 
szükségesnek  mutatkozik,  hogy  azokat  az  illető  hatóságok  az  összegek 
biztosítása  érdekében  beszedjék,  de  azoknak  az  államot  illető  részét 
a  városi  és  községi  közegek  a  kormány  rendelkezésére  nem  bocsát- 
hatják. Czélszerünek  mutatkozik  tehát,  hogy  a  közhatóságok  a  váro- 
sokat és  községeket  illető  összegeket  költségvetésileg  továbbra  is  fel- 
használják, de  az  államot  illető  részt  rendelkezési  jogaik  fentartásával 
időről  időre  gyümölcsözőleg  pénzintézekben  helyezzék  el. 

A  fogyasztási  adóknak  ekként  a  jövő  számára  való  biztosítását 
bizonyára  maguk  a  pénzügyi  hatóságok  is  megnyug\'ással  fogadják, 
mert  máskülönben  a  meg  nem  szavazott  adó  az  államra  nézve  elvész, 
mégis  lehetséges,  hogy  egyes  helyeken  a  kormányközegek  a  fogyasztási 
adók  beszedése  körül  kísérletet  tesznek  a  községek  és  városok  zakla- 
tására. Ennek  a  zaklatásnak  azonban  semmi  joghatálya  nem  lehet, 
mert  sem  a  bíróság,  sem  semmiféle  közhatóság  a  pénzügyi  közegek 
törvénytelen  eljárásának  támogatására  segítséget  nem  nyújt  és  nem  is 
nyújthat.  A  közadók  módjára  reájuk  vetendő  bérleti  havi  összegeket 
nem  lesz  hatóság,  amely  rajtuk  behajtsa.  Attól  pedig  nem  lehet  félni, 
hogy  a  községek  és  városok  helyett  magánbérlők  vállalkozzanak  a 
fogyasztási  adók  kivételére,  mert  ez  képtelenség. 

Már  magában  véve  az  lehetetlenség,  hogy  erre  a  czélra  az  egész 
országban  oly  nagy  számban  akadhatnának  lelkiismeretlen  és  hazafiatlan 
egyének.  De  ha  a  polgárok  a  magánbérlőknek  nem  fizetnek,  a  mint 
hogy  az  adót  törvényes  megszavazása  hiányában  fizetni  nem  is  tartoz- 
nak, a  községek  és  városok  pedig  hatósági  segítséget  nekik  nemcsak 
nem  nyújtanak,  hanem  polgáraikat  ez  esetben  a  törvény  rendel- 
kezései szerint  egyenesen  eltiltják  az  adófizetéstől,  mindezeket  figyelembe 
véve,    ki   van    zárva    annak   lehetősége,    hogy   a    meg   nem  szavazott 

fogyasztási  adók  magánbérlök  utján  az  országban  egyáltalán  értékesít- 
hetők lennének.  A  zárgondnok  utján  való  kezelésnél  ugyanez  az  eset. 
A  pénzügyi  közegek  egymaguk  a  polgárok  és  hatóságok  törvényes 
ellenállása  mellett  semmi  eredményt  el  nem  érhetnek.  így  tehát  nem 
is  lehet  attól  félni,  hogy  a  kormányközegek  bárhol  zaklatóan  lépnének 
fel.  De  ha  egyes  helyeken  erre  nézve  kísérlet  is  tétetnék,  nem  hihető, 
hogy  azzal  a  kormány  bármi  eredményt  is  elérhetne. 

Ami  a  katonai  behivók  kézbesítését  illeti,  e  tekintetben  is  meg- 
állapítja a  június  21-iki  képviselőházi  határozat  azokat  az  irányelveket, 
amelyek  szerint  a  törvény  rendelkezéseinek  megfelelően  el  kell  járni. 
E  szerint:  „A  véderő  létszámának  az  1888:XVlIi.  t.-czikk  alapján  a 
póttartalékosok  behívásával,  vagy  a  3  éves  kiszolgált  védkötelesek 
visszatartásával  eszközölt  kiegészítése  tilos  és  törvénytelen."  A  köz- 
hatóságok pedig  ebben  az  irányban  semminemű  támogatást  nem  nyújt- 
hatnak sem  behivók  kézbesítése,  sem  az  önként  belépni  szándékozók 
részére  belépési  nyilatkozatok  kiállítása  által.  A  képviselőháznak  fent 
közölt  határozata  a  rendes  fegyvergyakorlatokra  és  a  póttartalékosok- 
nak 8  heti  kiképzésére  szóló  behívásokra  nem  vonatkozik,  miután  azok 
törvényes  alappal  bírván,  a  hatóságok  részéről  kézbesítendők. 

Ami  a  tisztviselők  eljárását  illeti,  a  vezérlő  bizottság  meg  van 
arról  győződve,  hogy  a  tisztviselőink  a  nemzeti  küzdelemből  erőt  merí- 
tenek a  törvény  rendelkezéseiből  és  az  alkotmányra  letett  esküjökből 
és  inkább  eltűrnek  múló  joghátrányokat,  semhogy  magukat  törvénytelen 
cselekmények  elkövetésére  reákényszeríteni  engedjék.  Minden  egyes 
törvényhatóság  saját  tisztviselőit  biztosítani  fogja  a  felől,  hogy  amennyi- 
ben a  törvényes  eljárásukért  esetleg  felfüggesztetnének  vagy  elmozdít- 
tatnának,  a  törvényhatóság  kötelességének  fogja  ismerni  őket  minden 
irányban  megvédelmezni,  sérelmeiket  orvosolni  és  a  törvényes  rend 
helyreálltával  a  felfüggesztett  vagy  elmozdított  tisztviselőket  állásaikba 
nyomban  visszahelyezni. 

De  a  vezérlő  bizottság  a  maga  részéről  is  szükségesnek  tartja 
kijelenteni,  hogy  kötelességének  fogja  ismerni  teljes  erejével  közre- 
működni abban,  hogy  a  törvényes  rend  helyreálltával  a  hazafias  el- 
járásukért netalán  sérelmeket  szenvedett  tisztviselőknek  teljes  erkölcsi 
elégtétel  és  anyagi  kárpótlás  nyujtassék.  A  törvényhatóságok  czélszerűen 
intézkednek  az  iránt  is,  ha  elrendelik,  hogy  azon  esetben,  amidőn  a 
tisztviselőket  törvényes  eljárásukért  a  kormánynak  közegei  rendbírsá- 
gokkal vagy  fegyelmi  büntetésekkel  sújtanák,  ezen  határozatoknak  mint 
törvényes  alappal  nem  biroknak  végrehajtásánál  tisztviselők  közre  ne 
működjenek. 

A  tisztviselők  eljárását  illetőleg  még  kívánatosnak  tűnik  fel  az  is, 
hogy  az  egyes  tisztviselőkre  felülről  jövő  jogtalankodások  esetén  a 
többi  tisztviselők  —  bár  mindenben  solidaritást  vállalnak  jogsérelmet 
szenvedett  társaikkal  —  helyeiket  el  ne  hagyják,  hanem  a  törvényes 
ellenállást  az  ország  érdekében  tovább  folytassák  és  a  törvényes  rendet 
lépésről  lépésre  védelmezzék. 

A  törvényhatóságoknak  a  meg  nem  szavazott  adók  és  ujonczok 
beszolgáltatását  eltiltó  rendeletei  teljesen  törvényesek  lévén,  a  kormány- 
nak idevonatkozó  megsemmisítő  határozatai  semmi  törvényes  alappal 
nem  birnak,  a  törvény  annak  figyelembevételét  egyenesen  eltiltja,  igy 
tehát  a  törvényhatóságok  teljesíthetik  továbbra  is  a  haza  és  az  alkot- 
mány érdekében  kifejtett  odaadó  működésüket.  Az  egész  nemzetnek 
összetartása  mellett  a  törvényhatóságok  és  tisztviselői  kar  hazafias  fel- 
lépésének segélyével  joggal  remélhetjük,  hogy  alkotmányos  életünket 
minden  megrázkódtatástól  megmentenünk  sikerül,  a  parlamentáris  rend- 
szerünk ellen  intézett  támadás  meghiúsul  és  a  törvényes  kormányzás 
a  trón  és  a  nemzet  érdekében  az  országban  mielőbb  helyreáll." 

Nyilvánvaló,  hogy  a  vezérlő  bizottság  egyenesen  belenyúlt  a 
végrehajtó  hatalom  jogaiba,  sőt  maga  számára  igénybe  vette  a  tör- 
vényekbe ütköző  Ígéretek  elvállalása  révén  a  törvényhozó  hatalmat 
és  így  a  képviselőházi  többség  jogán  az  egész  állami  közhatalom 
letéteményeseként  viselkedett.  Valóságos  ellenkormány  szerepét  vitte 
a  király  által  törvényesen  kinevezett  kormánynyal  szemben,  azt 
egyszerűen  nem  létezőnek  tüntetve  fel. 

A  kormány  ezzel  szemben  semmit  sem  mulasztott  el  abban 
a  tekintetben,  hogy  törvényes  positióját  megóvja,  hogy  az  állami 
rendellenes  cselekményekkel  a  törvényes  kormányhatalmat  szembe- 
állítsa és  hogy  intézkedéseinek  érvényt  is  szerezzen.  Ily  módon  az 
állam  sürgős  szükségletei  kielégítést  nyertek,  s  az  ügyek  menete 
fenn  nem  akadt  és  meg  nem  szakadt. 

A  kormány  meg  tudta  óvni  az  állam  tekintélyét  a  repraesen- 
tatió  terén  is. 

1905.  szeptember  3-án  és  következő  napjain  megtartatott 
Budapesten  a  VII.  nemzetközi  börtönügyi  congressus  és  a  VIII. 
nemzetközi  állatorvosi  congressus,  az  előbbi  Lányi  Bertalan  igaz- 
ságügyminiszter tiszteletbeli  elnökségével,  az  utóbbi  György  Endre 
földmívelésügyi  miniszter  elnökségével.  Mind  a  két  congressust 
0  Felsége  képviseletében  József  főherczeg  Ö  Fensége  nyitotta 
meg  s  a  megnyitás  ünnepélyén  jelen  voltak  a  kormány  többi 
tagjai  is. 

Ugyanaz  évi  szeptember  10-én  ment  végbe  a  kassai  javító- 
intézet ünnepélyes  felavatása  az  igazságügyminiszter  által. 

1905.  szeptember  12-én  tartatott  meg  Budapesten  a  X.  nem- 
zetközi alkoholellenes  congressus  Lukács  György  vallás-  és  köz- 
oktatásügyiminiszter díszelnökségével. 


III. 

A  Fejérváry-kormány  lemondása  és  a  korona  köz- 
vetlen békekisérlete. 

Közeledett  szeptember  15-ike.  Ezen  a  napon  ismét  össze 
kellett  jönnie  az  országgyűlésnek  és  addig  a  kormánynak  tisztába 
kellett  jönnie  további  magatartása  és  eljárása  felöl. 

A  kormány  ehhez  képest  már  jóelöre  komoly  fontolóra  vette 
a  helyzetet  és  egyenként  mérlegelte  a  dolgok  fejlődésének  vala- 
mennyi eshetőségét. 

A  kormány  úgy  találta,  hogy  a  nehézségek  és  akadályok, 
melyekkel  szemben  áll,  oly  nagyok  és  oly  számosak,  hogy  leküz- 
désük abban  a  keretben,  amelyben  a  kormányzásra  vállalkozott, 
azokkal  az  eszközökkel,  melyek  rendelkezésére  állanak  és  azon  az 
időn  belül,  amely  alatt  az  országgyűlés  hozzájárulásától  függő 
kormányzati  eszközök  nélkül  törvényesen  kormányozni  még  lehet- 
séges, kizártnak  mutatkozik. 

A  kísérlet,  hogy  a  képviselőház  többségével  megegyezés  jöjjön 
létre  és  hogy  az  utóbbi  a  kormányzást  vállalja  el,  hajótörést  szenve-. 
dett  a  coalitió  vezérférfiainak  mereven  visszautasító  magatartásán. 

Ami  pedig  az  állami  ügyek,  a  rendes  kormányzati  teendők 
ellátását  illeti,  a  kormány  a  fennálló  törvények  keretén  belül  s 
azoknak  a  viszonyokhoz  mért  alkalmazásával  megtett  ugyan  minden 
lehetőt,  ami  a  koronát,  mint  az  állami  souverainitás  egyik  alkotmány- 
szerű  tényezőjét  megillető  jogok  megóvását,  a  legitim  kormány- 
hatalom tekintélyének  érvényesítését,  a  törvényes  rend  helyreállí- 
tását és  a  felzaklatott  kedélyek  megnyugvását  előmozdíthatja  s  a 
kibonyolítás  esélyeit  fokozhatja:  ámde  mindez  csak  a  védekezés 
jellegével  és  jelentőségével  bírhatott,  és  az  eddigi  tapasztalatok 
szerint  a  kormány  nem  kecsegtethette  magát  azzal,  hogy  az  állam- 
hatalmi functiónak  azt  a  súlyát  és  hatályát  lesz  képes  érvényre 
juttatni,    mely  az  ellentétes  áramlatok  teljes  leküzdésére  szükséges. 

A  kormánynak  továbbra  is  számolnia  kellett  a  közönség 
kedvezőtlen    hangulatával   és   a   passiv   resistentia  fenmaradásával. 

Az  a  körülmény,  hogy  a  törvényhatóságoknak  az  önkéntes 
adófizetésnél  valamint  a  katonai  önkéntesek  belépésénél  való 
közreműködése  nem  lesz  biztosítható,  magában  véve  nem  lehetett 
elegendő  ok  arra,  hogy  a  passiv  resistentiának  túlságos  jelentő- 
ség tulajdoníttassék,  —  nem  pedig  azért,  mert  —  eltekintve  attól, 
hogy  máris  oly  intézkedések  voltak,  amelyeknél  fogva  ez  a  közre- 
működés mellőzhető  volt  —  az  önkéntesen  befizetett  adóösszeg, 
valamint  az  önkéntesen  belépő  ujonczok  száma  korántsem  lehetett 
oly  jelentékeny,  hogy  az  az  állam  szükségletein  számbavehetően 
lendítene:  mindamellett  nem  lehetett  elzárkózni  az  elöl,  hogy  a 
passiv  resistentia  és  az  agitatió,  mely  azt  éleszti,  gyökerében 
megingatja  az  állampolgárokban  az  állam  iránti  kötelességek  érze- 
tét, csökkenti  a  készséget  ezeknek  a  kötelességeknek  teljesítésére, 
de  a  mi  ennél  még  nagyobb  fontosságú :  megingatja  a  törvény 
tiszteletét  és  előmozdítja  az  anarchiát. 

A  költségvetés  nélküli  állapot  miatt,  amikor  az  adók  és  egyéb 
kincstári  követelések  végrehajtás  utján  való  behajtását  szüneteltetni 
kell,  az  állam  bevételei  szűkebb  korlátok  közzé  szorultak  s  ez 
bizonyos  idő  múlva  zavart  okozhatott  az  állam  folyó  kiadásának 
fedezése  körül  is,  mindenesetre  azonban  gátolta  azoknak  a  foko- 
zottabb szükségleteknek  kielégítését,  amelyektől  az  ország  gazda- 
sági és  culturális  fejlődése  függött,  és  amelyekről  az  állami 
beruházásokról  szóló  1904:  XIV.  t.-czikk  nyomán  már  az  1905. 
évi  költségvetési  előirányzat  is  gondoskodni  kivánt.  Az  ország 
több  vidékén  az  ínség  mutatkozott,  a  termés  sok  helyütt  silány- 
nak volt  mondható,  s  a  kormány  —  a  szükséges  eszközök 
hiányában  —  ezeken  a  bajokon  enyhíteni  képes  nem  volt.  Ala- 
posan attól  lehetett  tehát  tartani,  hogy  ez  az  állapot  elő  fogja 
mozdítani  az  általános  elégületlenséget  és  politikailag  demorali- 
zálja a  lakosságot. 

Azt  is  előre  lehetett  látni,  hogy  szeptember  15-én,  amikor  az 
országgyűlés  összeül,  az  ellenzék  ismét  a  legzajosabb  jeleneteket 
fogja  provokálni,  s  a  legvehemensebb  támadásokat  fogja  a  kor- 
mány ellen  intézni,  a  végből,  hogy  a  kormány  tekintélyét  még 
inkább  aláássa.  Nem  volt  kizárva,  sőt  a  jelekből  ítélve  a  leg- 
nagyobb mértékben  valószínűnek  látszott,  hogy  a  képviselőház 
többsége  a  kormány  vád  alá  helyezését  fogja  czélba  venni  és 
—  per  fas  et  nefas  —  nyomban  el  is  határozni.  A  vád  alá  helyezésre 

nem  volt  ugyan  törvényes  ok,  mert  magában  az,  hogy  a  kormány- 
nak a  képviselőházban  többsége  nincs,  törvényszegést  nem  képez, 
a  kormány  pedig  a  végrehajtó  hatalom  gyakorlása  során  —  főleg 
a  dolgok  akkori  állását  tekintve  —  semmi  olyast  el  nem  követett, 
ami  a  miniszterek  jogi  felelősségét  megállapító  1848:111.  t.-czikk 
32.  §-a  alá  volna  sorozható;  ám  akkor  nem  a  jog  érzete,  hanem 
a  politikai  szenvedély  irányította  az  emberek  cselekedeteit.  Előre- 
láthatóan szükséges  lenne  az  országgyűlésnek  legfelsőbb  leirattal 
való  ujabb  elnapolása.  E  részben  azonban  figyelembe  kellett  venni, 
hogy  az  1867:X.  t.-czikk  értelmében  az  országgyűlést  még  az 
1905.  év  folyamán,  oly  időben  kellene  összehívni,  hogy  a  jövő  évi 
költségvetés  előterjeszthető  és  tárgyalható  legyen.  Az  országgyűlés 
e  szerint  legkésőbb  deczember  közepére  lett  volna  ismét  össze- 
hívandó, és  ha  addig  sem  változnék  a  helyzet,  a  szeptember  15-én 
felmerülő  nehézségek  még  fokozódnának.  Nem  lehetett  figyelmen 
kívül  hagyni  azt  sem,  hogy  a  képviselőház  többsége  már  a  június 
21-én  felolvasott  legfelsőbb  elnapoló  leiratot  —  bár  alaptalanul  és 
szabálytalanul  —  alkotmányellenesnek  jelentette  ki,  és  így  fel  lehe- 
tett tenni,  sőt  az  észlelhető  jelenségekből  ítélve,  bizonyosra  lehetett 
venni,  hogy  —  ha  a  helyzetben  időközben  változás  nem  áll  be  — 
a  legélesebb  actiót  fogják  kifejteni  a  legfelsőbb  elnapolással  szem- 
ben is,  s  még  erősebb  lángra  fogják  lobbantani  a  szenvedélyeket, 
ami  kétségkívül  a  helyzet  rosszabbodását  eredményezné. 

De  nem  lehetett  egészen  számításon  kívül  hagyni  azt  az 
eshetőséget  sem,  hogy  a  képviselőház  az  elnapolás  daczára  is 
együtt  fog  akarni  maradni  és  határozni,  amikor  is  esetleg  annak 
a  kényszerítő  szüksége  állhat  be,  hogy  a  ház  nyílt  alkotmány- 
szegesével  szemben  a  királyi  hatalomnak  kíméletlenebb  rendsza- 
bálylyal  érvény  szereztessék,  ami  a  conflictust  természetszerűen  a 
válság  tetőfokára  juttatná. 

De  még  abban  az  esetben  is,  ha  a  kormány  az  ügyek  ren- 
des menetét  gátló  akadályokat  elhárítani  s  az  állami  rendet  helyre- 
állítani képes  is  lenne,  ennek  csak  akkor  lehetett  volna  értelme,  ha 
ez  lehetővé  vagy  legalább  valószínűvé  tette  volna  a  viszonyok 
kényszere  következtében  előállott  átmeneti  és  ideiglenes  állapot- 
ból való  kibontakozást. 

Mindezeknél  fogva  a  kormány  mellőzhetlenül  szűkségesnek 
találta,  hogy  már  közelebb  egy  oly  fordulat  álljon  be,  mely  az 
egymással  szembenálló  erőtényezöknek  feszültségét  megszűntetheti 
vagy  legalább  enyhítheti. 

A  helyzet  változását  elsősorban  természetesen  a  coalitiónak, 
mint  ilyennek  felbomlása  idézhette  volna  elő.  Arra  nézve,  hogy  ez 
önmagától  következzék  be,  kevés  volt  a  kilátás.  Amint  fennebb 
már  említve  volt,  az  a  rendes  kormányzati  tevékenység,  melyet  a 
minisztérium  a  rendelkezésére  álló  eszközökkel,  a  fennálló  törvé- 
nyek alapján  folytatott,  szintén  nem  lehetett  képes  ezt  az  ered- 
ményt előidézni. 

A  másik  megoldás  a  pártokkal  való  megegyezésnek  ujabbi 
megkísérlésében  állhatott  volna.  E  részben  azonban  megjegyzendő, 
hogy  azok  a  kísérletek,  melyek  kormányképes  többségnek  létre- 
hozása végett  foganatba  vétettek,  úgy  a  kormányzatnak  a  coalitió 
által  leendő  átvétele,  mint  pedig  a  67-es  pártoknak  uj  párttá  egye- 
sülése alakjában  teljesen  meghiúsultak,  és  nem  volt  semmi  kilátás 
arra,  hogy  az  eddigi  alapon  való  ujabb  tárgyalás  bármilyen  ered- 
ményre vezethetne.  Az  ujabbi  tárgyalásoktól  csak  akkor  lehetett  volna 
némi  eredményt  várni,  ha  legfelsőbb  helyen  egy  oly  ujabb  alap  jelöl- 
tetett volna  meg,  mely  amellett  hogy  a  korona  tekintélyét  s  a  had- 
sereg vezérletének,  vezényletének  és  belszervezetének  kérdésében  az 
egységet  megóvja,  a  hadsereg  vezényleti  és  szolgálati  nyelve  tekin- 
tetében az  ellenzék  álláspontjához  való  közeledésnek  volna  tekinthető. 

A  végből,  hogy  az  ellenzéki  pártokkal  a  tárgyalást  tovább 
folytatni  és  a  szeptember  15-én  esetleg  szükséges  további  elnapolást 
igazolni  lehessen,  az  az  eszme  merült  fel,  hogy  Ö  Felsége  a  már 
más  utón  tett  kijelentéseken  felül  alakszerű  válaszleiratot  is  intéz- 
zen a  képviselőház  feliratára.  E  válaszban  conciliáns  hangon  con- 
statálandó  lett  volna,  hogy  a  Felség  állandó  törekvése  a  képviselő- 
házi többségből  kormányt  alakítani,  —  constatálandó  lett  volna 
továbbá,  hogy  ennek  a  legfelsőbb  kívánságnak  csak  a  katonai 
vezényleti  és  szolgálati  nyelv  iránti  követelés  állja  útját,  amennyi- 
ben ezt  a  kérdést  a  parlamenti  többség  egyoldalú  nemzeti  szem- 
pontból, Ö  Felsége  ellenben  a  pragmatíca  sanctió  és  az  1867:  XII. 
t.-czikk  által  megállapított  közös  és  együttes  védelem  igényei 
szempontjából  mérlegeli,  —  constatálandó  lett  volna,  hogy  a  vezényleti 
és  szolgálati  nyelv  megállapításában  Ö  Felségét  kizárólag  csak 
nagyfontosságú  gyakorlati  momentumok  vezérlik,  melyek  a  több- 
nyelvűséget kizárják,  constatálandó  lett  volna  végül,  hogy  a  67-iki 
törvényen  alapuló  paritásból  folyó  azok  a  kívánságok,  melyek  a 
közös  hadseregnél  és  a  közös  hatóságoknál  és  hivataloknál  a  zászló-, 
czímer-  és  jelvénykérdésre,  valamint  a  magyar  állampolgárokkal  a 
magyar  nyelv  használatára  vonatkoznak,  figyelembe  fognak  vétetni. 

Egy  ily  legfelsőbb  leirat  talán  enyhítette  volna  a  pillanatnyi 
feszültséget,  de  a  válságnak  akkori  előrehaladt  stádiumában  alig 
lett  volna  képes  a  hangulat  gyökeresebb  változását  előidézni, 
amiért  is  ennek,  a  parlament  ujabb  történetében  szokatlan  eszköz- 
nek alkalmazása  csak  akkor  mutatkozott  volna  indokoltnak,  ha 
más  sikeresebb  megoldási  mód  nem  lett  volna  igénybevehetö. 
Ettől  a  modalitástól  azért  is  el  kellett  tekinteni,  mert  előre  lehetett 
látni,  hogy  a  coalitió  —  az  akkori  viszonyok  közt,  amikor  a  köz- 
véleményt a  hatvanhetes  alap  megbontására  irányuló  hangzatos 
jelszavakkal  táplálta,  nem  fogja  beérni  egy  oly  álláspontnak  decla- 
rálásával,  mely  tulajdonképpen  a  hatvanhetes  alapra  támaszkodik  és 
és  amelyet  tulajdonképpen  minden  előző  kormány  és  báró  Fejérváry 
miniszterelnök  is  az  általa  július  1-én  tett  békepropositióban 
magáénak  vallott  és  —  valamely  ujabb  ok  és  ürügy  nélkül  — 
nem  fog  ráhelyezkedni  egy  oly  alapra,  mely  lényegileg  semmiben 
sem  különbözik  a  korábbi  kormányzati  aera  közjogi  felfogásától. 
Ilynemű  leirat  semmi  támpontot  nem  szolgáltatott  volna  a  coalitió- 
nak  azon  nyilvánvaló  czélja  megvalósítására,  hogy  t.  i.  a  hatalom 
kizárólagosságát  a  maga  számára  megszerezze  és  a  szabadelvű 
pártot  a  hatalomból  kizárja.  Ehhez  hozzájárult  még  az  is,  hogy  a 
Fejérváry-kormány  —  azután  a  visszautasítás  után,  amelyben  a 
coaütió  részéről  részesült  —  többé  egyáltalán  nem  vállalkozhatott 
arra,  hogy  a  fennálló  alapon  a  coalitióval  való  közvetítést  újból 
kezdeményezze. 

Egy  további  megoldási  mód  az  országgyűlésnek  esetleg 
ismételt  feloszlatásában  és  az  uj  választások  elrendelésében  állha- 
tott volna,  az  akkori  viszonyok  közt  azonban  az  országgyűlés 
egyszerű  feloszlatása  nem  lett  volna  tanácsos.  Az  uj  válasz- 
tások csak  akkor  lettek  volna  a  siker  kilátásával  keresztülvihetők, 
ha  oly  programm  alapján  lehetett  volna  a  választási  harczba  bele- 
menni, amely  a  közönség  szélesebb  rétegeit  kielégíti,  azoknak  tár- 
sadalmi és  gazdasági  érdekeivel  nagyobb  szabásban  számol  s  a 
társadalom  nagy  zömét  magával  ragadó  tartalmánál  fogva  a  meddő 
közjogi  kérdéseket  háttérbe  szorítja.  Valószínűnek  látszott,  hogy 
egy  ily  programm,  kivált  ha  az  a  parlamenti  reform  eszméjén  alapul, 
nevezetes  változást  idéz  elő  az  akkori  képviselőház  pártjainak 
viszonyaiban,  s  ezen  az  utón  is  előmozdítja  a  kibontakozást. 

Ezek  voltak  az  akkoriban  lehetséges  alkotmányos  kibontako- 
zási módok.  Más  kibontakozás  csak  alkotmányellenes  utón  lett 
volna   képzelhető.  Ez  a  kibontakozás   abban   állhatott  volna,  hogy 

a  Fejérváry-kormányt  egy  oly  kormány  váltsa  fel,  mely  az  állam- 
hatalmi jogok  gyakorlásában  a  fennálló  törvényeken  túlmenő 
hatalmat  vett  volna  igénybe. 

Ezt  az  alkotmányellenes  megoldási  módot  a  kormány  kizárt- 
nak tartotta. 

A  kormány  kötelességének  ismerte  a  helyzetet  legilletékesebb 
helyen  teljes  őszinteséggel  feltárni  s  a  helyzetben  rejlő  veszélyekre 
és  az  észlelt  bajok  orvoslásának  égető  szükségére  reámutatni. 

Kifejtette  azokat  a  nehézségeket,  amelyek  miatt  a  reábízott 
feladatot,  hogy  a  képviselőház  többségét  kormány  alakítására  birja, 
nem  teljesítheti,  s  amelyek  útjában  állanak  az  ehhez  a  feladathoz 
fűződő  vállalkozásának,  hogy  a  kormányzás  folytonosságát  a  fenn- 
álló törvények  alapján  továbbra  fentartsa. 

Megjelölve  és  tüzetesen  méltatva  a  különböző  megoldási  módo- 
kat, az  alkotmányos  formában  való  kibonyolítást  javasolta,  még 
pedig  úgy,  hogy  miután  a  képviselőház  szövetkezett  többsége 
mindeddig  nem  volt  hajlandó  egy  elfogadható  kormányprogrammot 
előterjeszteni,  a  kibontakozás  oly  irányban  keresendő,  hogy  ujabb 
pártcsoportosulásra  alkalmas  programm  alapján  álló  kormány  bizto- 
sítsa magának  a  többséget.  A  kormány  abban  a  nézetben  volt, 
hogy  ez  csak  megfelelően  kibővített  gazdasági  és  sociálís  ala- 
pokon felépített  parlamenti  reform,  nevezetesen  az  általános  választói 
jog  behozatala  utján  érhető  el. 

A  kormány  előterjesztette,  hogy  a  maga  részéről  csak  abban 
az  esetben  vállalkozhatik  az  ügyek  továbbvitelére,  ha  a  képviselő- 
háznak ily  program mot  bejelenthet  és  a  létező  viszonyok  közt 
egyedül  képzelhető  alkotmányos  kibontakozást  megjelölheti  és  meg- 
kezdheti. E  nélkül  positiója  tarthatatlanná  válnék,  mert  még  azok 
a  törvényes  eszközök  is,  melyekkel  eddig  az  állam  rendjét  fen- 
tartani  törekedett,  az  eddigieknél  még  sokkal  kisebb  mértékben 
volnának  a  jövőre  nézve  ígénybevehetők  és  attól  lehetne  tartani, 
hogy  az  anarchia  feltartóztathatlanul  tovább  fog  terjedni.  A  kormány 
csak  akkor  óvhatná  meg  a  kormányzat  tekintélyét  és  csak  akkor 
fejthetné  ki  a  fennálló  törvények  alapján  a  helyzet  sanálására  irányuló 
erélyes  actiót,  ha  a  jelzett  kormányzati  programm  enuntiálásával 
oly  positiót  foglalhatna  el  az  ország  előtt,  mely  őt  a  parlamenti 
felfogásnak  megfelelő  politikai  actióra  feljogosítaná  és  amely  annak 
idején  a  nemzetre  való  esetleges  appellálást  lehetővé  tenné. 

Minthogy  az  ügy  érdemében  való  döntés  szeptember  15-íg 
nem  következett  be,  ujabb  közvetítésre  pedig  a  Fejérváry-kormány 

a  coalitió  merev  magatartása  miatt  nem  vállalkozott  és  minthogy 
Ö  Felsége  kiapadhatatlan  türelmében  még  egy  utolsó  közvetlen 
békekisérletre  határozta  el  magát :  a  Fejérváry-kabinet  lemondott  és 
lemondása  a  szeptember  12-én  kelt  legfelsőbb  elhatározással  el  is 
fogadtatott. 

Ezt  báró  Fejérváry  Géza  miniszterelnök  a  képviselőház  szep- 
tember 15-iki  ülésében  a  következőleg  jelentette  be: 

„Tisztelt  képviselőház !  Miután  kijelentésem  kapcsolatos  a  múlt- 
kori királyi  leirattal  történt  elnapolással,  engedje  meg  a  tisztelt  Ház, 
hogy  a  magam  részéről  egy  rövid  kijelentést  tegyek  és  a  tisztelt  Házat 
tájékoztassam.  Bár  igen  rövid,  de  fontos  lévén  kijelentésem,  bátor 
leszek  azt  felolvasni. 

—  Miután  a  viszonyok  kényszerítő  hatása  folytán  nem  sikerült 
•a  kormánynak  Ö  császári  és  apostoli  királyi  Felsége  által  legkegyel- 
mesebben kijelölt  feladatát  oly  értelemben  megoldani,  hogy  a  korona 
által  elfogadható  programm  alapján  többségi  kormány  létesülhetett 
volna,  ennélfogva  ezen  kormány  lemondását  előterjesztette,  melyet 
Ö  Felsége  a  legkegyelmesebben  elfogadott  és  a  kormányt  utasította, 
hogy  az  egyes  miniszterek  hivatalos  működésüket  további  elhatározásig 
folytassák.  Ö  császári  és  apostoli  királyi  Felsége  legkegyelmesebben 
felhatalmazni  méltóztatott  annak  kijelentésére,  hogy  még  mindig  táp-  . 
lálja  azt  az  óhajt,  miszerint  általa  elfogadható  programm  alapján  a 
többségi  és  szövetkezett  pártok  soraiból  kormány  alakuljon. 

E  végből,  hogy  a  tisztelt  coalitió  esetlegesen  előterjesztéseit  meg- 
tehesse a  koronánál,  bizonyos  időre  van  szükség,  és  igy  bátorkodom 
a  tisztelt  Ház  elnökének  a  leérkezett  kegyelmes  királyi  leiratot  átnyúj- 
tani s  annak  felolvasását  kérni." 

E  beszéd  elhangzása  után  felolvastatott  a  királyi  leirat,  amely 
az  országgyűlést  1905.  évi  október  10-éig  elnapolta.* 

*  1905.  szeptember  14-én  Polónyi  Géza  országgyűlési  képviselő,  a 
coalitió  vezérlő  bizottságának  megbizásából  indítványt  jegyzett  be  a  kép- 
viselőház indítványkönyvébe.  Ez  az  indítvány  a  Fejérváry-konnány  tagjainak 
vád  alá  helyezésére  irányult.  A  vádindítvány  az  1848 :  111.  t.-czikk  32.  §-ában 
foglalt  valamennyi  okot  hozta  fel  a  vád  alá  helyezés  alapjául,  nevezetesen 
azt,  hogy  a  kormány  tettei  és  rendelkezései  az  ország  függetlenségét, 
az  alkotmány  biztosítékait,  a  törvény  rendelkezéseit  és  az  egyéni  szabad- 
ságot sértik,  valamint  hogy  a  királyi  kinevezés  alapján  kezeikre  bízott 
pénzt  törvényellenesen  alkalmazzák :  azonban  megfelelő  ténybeli  adatokat 
nem  volt  képes  felhozni.  A  vádindítvány  nem  volt  egyéb,  mint  az  akkor 
közkeletű,  hangzatos  politikai  jelszavaknak  és  érzelmi  momentumoknak  kusza 
vegyüléke.   Ténybeli   substratumul    a   vádindítvány   felhozta,  hogy   a  kormány 

Minthogy  a  képviselőház  a  királyi  leirat  tárgyalásába  bocsát- 
kozott és  annak  érdemében  határozatot  akart  hozni,  a  kormány, 
majd  pedig  a  szabadelvüpárt  az  ülésteremből  távozott  és  azután 
a  bentmaradottak  azt  a  határozatot  hozták,  hogy  „a  képviselőház 
tiltakozik  az  országgyűlés  ujabb  elnapolásában  foglalt  törvény- 
sértés ellen  és  megújítja  június  21-én  hozott  határozatát". 

A  határozat  alapjául  szolgált  felszólalásában  Kossuth  Ferencz 
megjegyezte,  hogy  a  képviselőház  többsége  már  abban  a  fel- 
iratban, amelyet  Ö  Felsége  elé  terjesztett,  kifejtette  álláspontját, 
mely  alkotmányos  és  törvényes  alapokon  nyugszik,  s  hogy  erre  a 
feliratra  a  képviselőház  eddig  választ  nem  kapott.  Erre  báró  Fejér- 
váry  Géza  miniszterelnök  azt  válaszolta,  hogy  Kossuth  Ferencz 
azon  megjegyzése,  hogy  a  képviselőház  többsége  részéről,  tehát  a 
képviselőház  nevében  felirat  intéztetett  Ö  Felségéhez  és  erre  for- 
mális válasz  még  nem  érkezett,  tehát  a  képviselőház  erre  a  fel- 
iratra választ  nem  kapott  volna,  nem  áll,  mert  a  korona  háromszor 
úgynevezett  homo  regiust  küldött  tárgyalás  végett,  s  hogy  a  kor- 
mány kinevezése  alkalmával  kéziratot  intézett  a  miniszterelnökhöz 
és  abban  jelezte  álláspontját.  Már  pedig,  ha  a  korona  ilyen  leiratot 
intéz  a  miniszterelnökhöz,  az  nemcsak  a  miniszterelnöknek  szól, 
de  az  egész  nemzetnek. 

Ugyanaznap  délután  a  főrendiház  is  értesült  hasonló  mó- 
don a  dologról  s  az  ujabb  elnapolást  tartalmazó  királyi  leirat 
hódolatteljesen  meghallgattatván,  a  házban  szokott  módon  kihir- 
dettetett. 

A  kormány  lemondását  tudató  miniszterelnöki  bejelentés 
kapcsán  több  felszólalás  történt  a  főrendiházban. 

Gróf  Dessewffy  Aurél  megjegyezte,  hogy  ő  az  ügyvezető  kor- 
mányt nem  ismeri  el  törvényesnek,    majd    pedig   ezt  a  kijelentést  oda 

—  jóllehet  a  képviselőházban  többsége  nem  volt  —  az  ügyek  átmeneti 
vitelére,  a  pártok  közötti  közvetítésre  vállalkozott,  —  hogy  az  ország- 
gyűlést az  1848 :  IV.  t.-czikk  6.  §-a  ellenére  elnapolta,  s  hogy  a  kép- 
viselőház bizalmatlansági  szavazata  után  is  hivatalban  maradt,  szerződéseket 
kötött,  kinevezéseket  ellenjegyzett  és  országgyűlési  felhatalmazás  nélkül 
kiadásokat  utalványozott,  s  törvényes  megajánlás  nélkül  az  ország  pénzével 
és  vérével  rendelkezett  (amely  utóbbi  kitétel  nyilván  arra  czéloz,  hogy  a 
kormány  azokat,  akik  katonai   kötelezettségüknek   önként  akartak  eleget  tenni 

—  a  hadseregbe  befogadta).  Nem  szorul  bővebb  indokolásra,  hogy  mindez 
nem  szolgálhatott  volna  alapul  a  kormány  jogi  felelösségre-vonására.  Épp 
oly  alaptalan  volt  az  a  politikai  természetű  vád,  hogy  a  Fejérváry-kabinet 
azért   vállalkozott   a   kormányzásra,    „hogy   a   nemzet   és  a   király  közzé  fér- 

5* 

módosította,  hogy  ö  nem  tagadja  a  korona  kinevezési  jogát,  de  azóta, 
mióta  ez  a  kormány  megalakult,  az  ö  nézete  szerint  a  törvénytelen 
cselekményeknek  egész  sorát  követte  el  s  azért  nem  tekinti  ezt  a 
kormányt  sem  parlamentárisnak,  sem  törvényesnek.  Emellett  a  kor- 
mánynak több  külső  jelenségből  nyilvánvalóvá  vált  arra  a  törekvésére 
célozva,  melynélfogva  az  alkotmányos  kibontakozás  az  általános 
választójogon  alapuló  parlamenti  reform  utján  volna  elérhető,  azzal  a 
váddal  illette  a  kormányt,  hogy  a  demagógiával  szövetkezett  és  egy- 
általában egész  állami  létünk  alapját  akarja  ily  módon  megváltoz- 
tatni. Báró  Prónay  Dezső  beismerte,  hogy  ami  a  kormány  eredetét 
illeti,  annak  megalakulása  formai  tekintetben  kétségkívül  törvényes, 
de  ez  a  kormány  a  törvényszegések  egész  lánczolatát  követté  el  s 
ezáltal  magára  sütötte  a  törvénytelenség  bélyegét.  Törvényszegést 
követett  el  pedig  azáltal,  hogy  törvényes  felhatalmazás  nélkül  és 
az  országgyűlés  bizalmatlanságával  szemben  tovább  folytatta  ügy- 
vezetői működését  és  kezelte  az  ország  pénzügyeit.  Vádképpen  fel- 
hozta továbbá  azt  is,  hogy  a  kormány  vállalkozása  nem  volt  komoly. 
Gróf  Széchenyi  Viktor  a  kormány  megalakulását  csak  annyiban 
mondhatná  komolynak,  amennyiben  a  kormány  feltehette,  hogy  min- 
den engedmény  nélkül  veheti  rá  a  coalitiót  arra,  hogy  programmjáról 
lemondjon. 

Mindezek  többrendbeli  kormánynyilatkozatra  szolgáltak  al- 
kalmul. 

Báró  Fejérváry  Géza  miniszterelnök  ezeket  mondotta,  főleg 
gróf  Dessewffy  Aurél  beszédjére  reflektálva: 

„Vájjon  törvényesnek  ismeri-e  el,  vagy  nem  ismeri  el  törvényes- 
nek a  t.  kegyelmes  úr  a  kormányt,  arra  én  súlyt  nem  fektetek. 
A  kormány  határozottan  törvényes  és  alkotmányos.  Nem  volt  parla- 
mentáris a  kormány,  az  igaz,    mert    a    viszonyok    nem    engedték ;    de 

kőzve,  a  végrehajtó  hatalomnak  visszaéléseivel  megakadályozza  az  ünnepiesen 
és  állhatatosan  megnyilatkozó  ama  nemzeti  közakaratnak  érvényesülését, 
amely  a  magyar  nyelvnek  a  hadseregben  való  elismerését  isteni  és  emberi 
elévülhetetlen  jogai  alapján  követeli".  (Hogy  mennyire  tartott  ki  a  képviselő- 
házi többség  e  mellett  az  ú.  n.  nemzeti  követelés  mellett,  azt  megmutatták 
a  következmények.)  Az  indítványtól  —  a  végeredményt  tekintve  —  a  kormány- 
nak e  szerint  nem  volt  oka  tartani.  Csupán  azoknak  a  politikai  zavaroknak 
és  bonyodalmaknak  elkerülése  mutatkozhatott  kívánatosnak,  melyek  a  vád- 
indítvány előterjesztése  és  előreláthatóan  szabályellenes  tárgyalása  és  elfoga- 
dása kapcsán  felmerülhettek  volna.  Egyébiránt  a  szeptember  15-íki  és  október 
10-iki  elnapolásoknak  —  amint  az  a  szövegben  ki  van  fejtve  —  egészen  más 
okai  voltak. 

hogy  a  kegyelmes  úr  kétségbevonhatná  a  koronának  azt  a  jogát,  hogy 
olyan  kormányt  nevezzen  ki,  amelynek  feladatául  tűzte  ki,  hogy  lehe- 
tőleg odahasson,  hogy  a  szövetkezett  többségből  kerüljön  ki  a  kor- 
mány, azt  a  magam  részéről  el  nem  ismerhetem.  Mivel  a  többségből 
kormányt  alakítani  nem  lehetett,  más  kormány  pedig  nem  volt,  mert 
a  régi  kormány  éppen  a  coalitió  sürgetésére  mentetett  fel :  ugyan  mit 
tehetett  volna  a  korona?  Hiszen  csak  kell  lennie  valakinek,  aki  az 
ország  ügyeit  vezeti,  tehát  ideiglenesen  ezt  a  kormányt  nevezte  ki  Ö 
Felsége  azzal  a  feladattal,  hogy  lehetőleg  odahasson,  hogy  a  coalitió 
soraiból  alakuljon  kormány.  Amint  mondtam,  a  viszonyok  és  körül- 
mények kényszerítő  hatása  alatt  ez  nem  sikerült,  a  kormány  ezen 
feladatának  meg  nem  felelhetett,  ennélfogva  előterjesztette  lemondását 
Ö  Felségének,  aki  a  lemondást  legkegyesebben  el  is  fogadta.  Más 
utat  és  módot  én  legalább  nem  tudok;  ha  a  kegyelmes  úr  ismer 
egy  másik  módot,  amelyet  a  Felség  követhetett  volna  anélkül,  hogy 
feltétlenül  megadja  magát  a  coalitiónak,  akkor  méltóztassék  ezt  meg- 
mondani." 

Egy  későbbi  felszólalásában  a  miniszterelnök  reámutatott  arra, 
hogy  milyen  nagy  ellenmondásba  kerülnek  magukkal  azok,  akik  most 
a  kormány  egyes  cselekményeiből  kiindulva  mondanak  ítéletet,  holott 
mindjárt  első  nap,  mielőtt  a  kormány  még  valamit  tett  volna,  csak 
éppen  bemutatkozott,  a  bizalmatlanságot  indítványozták.  Ez  a  bizalmat- 
lanság nem  lehetett  a  kormány  ellen,  hanem  tisztán  a  korona  ellen 
irányozva.  Ezzel  nem  azt  akarja  mondani,  hogy  azok,  akik  ekkor 
bizalmatlanságot  szavaztak,  a  koronával  helyezkedtek  szembe,  hanem 
igenis  azt  kívánja  jelezni  és  hangsúlyozni,  hogy  a  korona  jogai- 
val szemben  akartak  frontot  csinálni,  mert  azt,  hogy  egy  kormány- 
nyal szemben,  amely  bemutatkozik,  de  még  semmit  sem  tett,  bizal- 
matlanság szavaztatik  minden  igaz  ok  nélkül,  máskép  magyarázni 
alig  lehet. 

Lányi  Bertalan  igazságügyminiszter  a  következőket  mon- 
dotta : 

„Általánosan  elismert  alkotmányjogi  tétel  és  a  mi  törvényeinkben 
határozott  közjogi  kiindulási  pont,  hogy  a  végrehajtó  hatalom  a  királyt 
illeti.  A  végrehajtó  hatalmat  a  király  miniszterei  által  gyakorolja. 
A  miniszterek  kinevezése  és  elbocsájtása  a  király  joga.  Ennek  a  jog- 
nak vannak  korlátai.  De  ezek  a  korlátok  csakis  abban  állanak,  hogy 
a  miniszterek  az  országgyűlésnek  felelősek  és  hogy  az  országgyűlés  a 
miniszterektől  a  kormányzat  leglényegesebb  eszközeit,  az  adót  és  az 
ujonczot  megtagadhatja.    Mindaddig,    amíg  a  kormányzás    ezek  nélkül 

az  eszközök  nélkül  a  fennálló  törvények  alapján  gyakoroltatik  és  mind- 
addig, amig  a  kormánynyal  szemben  a  felelősségre  vonásnak  az  a 
módja  kizárva  nincsen,  amelyet  a  törvény  a  vád  alá  helyezés  alak- 
jában kifejezetten  statuál,  mindaddig  a  kormányt  törvényesnek  és 
alkotmányosnak  kell  tekinteni.  Ez  természetesen  csak  az  u.  n.  alkot- 
mány-törvény, a  tulajdonképpeni  alkotmányjog  szerint  áll.  A  parlamenti 
kormányrendszernek  van  azonban  igen  sok  más  szabálya,  amely  nem 
törvényben,  nem  az  alkotmányjogban,  hanem  az  alkotmányos  szokás- 
ban gyökerezik,  amely  nem  jogi,  hanem  conventionális  természetű. 
Ezek  a  szabályok  röviden  abban  foglalhatók  össze,  hogy  azok,  amelyek 
az  alkotmánytörvények  értelmében  egyfelől  a  királyt,  másfelől  az  ország- 
gyűlést megilletik,  annak  folytonos  szem  előtt  tartásával  gyakorlandók, 
hogy  azok  nem  önczélként,  hanem  arra  irányuló  eszközként  vannak 
az  állami  souverainitás  említett  tényezőinek  kezébe  letéve,  hogy  a 
kormányzás  minél  sikeresebb  legyen,  ami  ismét  csak  úgy  érhető  el, 
hogy  ha  a  korona  és  a  nemzet  képviselője :  az  országgyűlés  akarata 
összhangban  marad.  Ezt  kivánja  az  alkotmány  szelleme  és  ezt  kivánja 
a  parlamenti  és  alkotmányi  ethika.  Ebből  a  forrásból  folyik  a  minisz- 
terek politikai  felelősségének  gondolata,  vagyis  az  a  szabály,  hogy 
helyüket  meg  nem  tarthatják,  ha  a  képviselőház  többségének  bizalmát 
nem  birják. 

Az  alkotmányi  ethika  azonban  nemcsak  a  koronát,  hanem 
az  országgyűlést  is  kötelezi.  Az  országgyűlésnek  sem  szabad  az  őt 
megillető  jogokat  önkényesen  és  önczélként  gyakorolnia.  A  képviselő- 
ház többségének  is  keresni  kell  az  utakat  és  módokat,  hogy  az 
állami  souverainitás  másik  faktorával  harmóniában  maradjon.  A  koro- 
nának az  országgyűléssel  szemben  is  vannak  jogai.  Ezeket  a  jogokat 
alkotmányunk  egyenesen  a  nemzeti  akarat,  a  nemzeti  vág>'ak  mér- 
séklése, a  higgadtabb  megfontolás  előmozdítása  czéljából  helyezte  a 
király  kezébe.  Ide  tartozik  a  vétójog,  ide  tartozik  az  országgyűlés 
elnapolásának  és  feloszlatásának  joga.  Kétségtelenül  megilleti  a 
koronát  az  a  jog  is,  hogy  mindezeket  megelőzőleg,  esetleg  ezekkel 
párhuzamosan  keresse  az  országgyűléssel,  illetőleg  a  nemzettel  való 
megegyezést.  Keresheti  ezt  egy  kormánynak  erre  a  czélra  való 
kinevezésével  is.  Egy  ilyen  kísérlet  nem  alkotmányellenes,  sőt  hatá- 
rozottan alkotmányos.  Mi  azt  hittűk,  hogy  a  kormánynak  ez  a 
kísérlete  a  pártok  legalább  némi  előzékenységével  fog  találkozni  és 
miután  ebben  a  feltevésünkben  csalódtunk,  levonva  ebből  a  conse- 
quentíát,  félreállottunk,  hogy  ne  akadályozzuk  a  más  módon  való 
alkotmányos  kibontakozást.    Kizárólagosan    ezek    az    okai    a    mi    le- 

mondásunknak,  amelyeket  a  t.  miniszterelnök  úr  jelentésében  előter- 
jesztett. Ennélfogva  önként  elesik  az  a  vád  is,  mintha  a  kormány 
a  demagógiával  szövetkezett  volna."* 

György  Endre  földmívelésügyi  miniszter,  annak  constatálása  után, 
hogy  most  már  legalább  formális  tekintetben  elismerik  a  kormány  létfe- 
jövetelének törvényes  voltát,  holott  eddig  a  kormány  létrejövetelét  is 
törvénytelennek  tartották,  kijelentette,  hogy  a  kormány  azt,  a  mire  vállal- 
kozott egész  komolysággal  igyekezett  megtenni.  A  kormány  azt  tartotta 
egyedüli  feladatának,  hogy  a  korona  és  a  nemzet  közt  felmerült  kérdé- 
seket elsimítsa  és  az  egyetértést  helyreállítsa.  A  kormány  egész  működése 
az  administratió  keretében  e  czélra  összpontosult  s  a  kormány  egy- 
általán nem  illethető  azzal  a  váddal,  hogy  működésében  kezdettől 
fogva  a  jelzett  czél  megvalósítására  irányuló  komolyság  hiányzott. 

Lukács  György  vallás-  és  közoktatásügyi  miniszter  azzal  a  váddal 
szemben,  hogy  a  kormány  nem  tett  komoly  lépéseket  a  kibontakozásra 
és  hogy  eljárásában  a  komolyság  hiányzott,  megjegyezte,  hogy  a 
miniszterelnök  a  szövetkezett  ellenzék  vezérférfiaival  való  tanácskozásai- 
ban egészen  concrét,  egészen  komoly  alapot  jelölt  meg  az  esetleges 
kibontakozásra.  A  katonai  kérdésben  is  megemlített  két  dolgot,  ahol 
a  magyar  államnyelv  az  eddiginél  nagyobb  mértékben  ér\^ényesülhetne. 

'  Báró  Prónay  Dezső  azzal  az  insinuatióval  élt,  hogy  az  igazságügy- 
miniszter  képviselöjelölti  programmbeszédében  maga  bevallotta,  hogy  a  kor- 
mánynál az  ethikai  alap  hiányzik,  minélfogva  a  kormány  vállalkozása  erkölcs- 
telen volt.  Ez  Lányi  Bertalan  igazságügyminisztert  a  következő  ujabb  fel- 
szólalásra késztette. 

Lányi  Bertalan  igazságügyminiszter :  Bocsánatot  kérek,  annak  az  ethikai 
alapnak  hangoztatása,  mint  valami  erkölcstelen  .  .  . 

Báró  Prónay  Dezső :  Az,  az  ! 

Lányi  Bertalan  igazságügyminiszter:  Legkevésbé  vártam  volna  az 
előttem  szólott  méltóságos  báró  úrtól  ezt  a  magyarázatot,  m.ert  mi  az  az 
ethika,  amelyről  én  szólottam  ? 

Báró  Prónay  Dezső :  Magyarul  erkölcs.  Tessék  megnézni  a  görög  szótárt. 

Lányi  Bertalan  igazságügyminiszter :  Ha  a  méltóságos  báró  úr  a  görög 
szótár  szerint  akarja  az  ország  sorsát  intézni,  arról  én  nem  tehetek,  de  én 
ethika  alatt  nem  a  társadalmi  értelemben  vett  erkölcsöt  vagy  erkölcstelenséget 
értettem,  hanem  az  alkotmányos  gyakorlatot,  alkotmányos  szokást  és  alkot- 
mányos conventiót,  azoknak  a  szabályoknak  összefoglalatát,  amely  törvényben 
codifikálva  nincsen  és  máskülönben  sincsen  jogi  ereje,  de  a  közjó  előmoz- 
dításának erkölcsi  kötelességénél  fogva  zsinórmértékül  szolgál  a  korona  és  az 
országgyűlés  magatartására  nézve  :  egyaránt,  reciproce  kötelezi  mindkettőt.  Ennek 
nem  tehettünk  mi  eleget,  mert  az  országgyűlés  többsége  sem  tett  eleget  idevágó 
kötelmének.  Ez  az  az  ethika,  amelyről  én  szólottam,  ez  az  én  szavaim  értelme, 
nem  pedig,  mintha  én  nem  tudom  miféle  erkölcstelenségre  czéloztam  volna. 

Az  egyik  a  kiképzési  nyelv,  a  másik  az  ezrednyeiv.  Ezeknek  meg- 
állapítása úgy  történhetnék,  hogy  a  legénységnek  az  a  része,  melynek 
más  az  anyanyelve,  de  a  magyar  nyelvet  is  birja,  nem  az  anyanyelv, 
hanem  magyar  nyelv  tudása  szerint  vétessék  számba.* 

Egyébiránt  tekintettel  a  már  a  Fejérváry-kormány  vállalkozása 
előtt  történt,  fennebb  (13.,  14.  1.)  ismertetett  pourparler-kra,  fel 
lehetett  tenni,  hogy  a  coalitió  a  katonai  kérdésekben  való  enged- 
mények nélkül  is  fog  előbb-utóbb  a  kormányzásra  vállalkozni. 


A  coalitió  vezérférfiai  (Kossuth  Ferencz,  Andrássy  Gyula  gróf, 
Bánffy  Dezső  báró,  Zichy  Aladár  gróf  és  utóbb  Apponyi  Albert 
gróf  is)  szeptember  23-ára  közvetlenül  a  kabinetiroda  utján  meg- 
hívást kaptak  Ö  Felsége  elé. 

A  coalitió  vezérlő  bizottsága  szeptember  21-én  tartott  ülésében 
azt  határozta,  hogy  teljes  bizalommal  viseltetik  azon  tagjai  iránt, 
kiket  Ö  Felsége  magához  hivatott  kihallgatásra,  s  hogy  ez  a  teljes 
bizalom  és  a  szövetkezett  ellenzéknek  a  feliratban  kifejtett  ismeretes 
álláspontja  kizárják  azt,  hogy  a  vezérlő  bizottság  szükségesnek  tartaná 
Ö  Felségéhez  hivott  tagjának  bármilyen  irányban  utasítást  adni. 
A  coalitió  sajtója  pedig  azt  hangoztatta,  hogy :  „Nem  alkuszunk." 
A  coalitió  úgy  látszik  vérszemet  kapott  attól,  hogy  a  király  vele 
tárgyalni  kíván,  és  így  nem  lehet  csodálni,  hogy  a  szeptember 
23-iki  kihallgatás  kissé  merev  formák  közt  folyt  le. 

A  kihallgatásról  a  következő  félhivatalos  híradás  számolt  be : 

„Ö  császári  és  apostoli  királyi  Felsége  ma  délelőtt  tizenegy  órakor 

a  Hofburgban  Andrássy  Gyula  gróf,  Apponyi  Albert  gróf,  Bánffy  Dezső 

báró,  Kossuth  Ferencz  és  Zichy  Aladár  gróf  urakat  fogadni  és  mint  a 

*  Ezt  a  momentumot  kiemelte  Lukács  György  vallás-  és  közoktatásügyi 
miniszter  a  budapesti  II.  kerület  választói  előtt  1905.  évi  november  15-én  el- 
mondott képviselöjelölti  programmbeszédében,  azt  mondván,  hogy  báró  Fejér- 
váry  első  békeajánlata  a  Tisza-kormány  idejében  elfogadott  nagy  nemzeti 
vívmányokat  megtetézte  azzal,  hogy  Magyarország  területén  a  legénység  oktatása 
nem  mint  eddig  anyanyelvén,  hanem  a  nem  magyar  anyanyelvű,  de  magyarul 
értő  legénység  oktatása  is  magyarul  történjék.  Lényegében  tehát  a  Fejérváry- 
kormány  a  katonai  oktatási  és  ezrednyelv  magyarosítását  hozta.  Ezzel  szemben 
azt  hozták  fel,  hogy  ezt  a  concessiót  már  korábban  gróf  Apponyi  Albert  vívta 
ki  a  delegátióban,  a  mire  vonatkozólag  azután  a  Budapesti  Tudósító  illetékes 
helyről  nyert  felhatalmazás  alapján  kijelentette,  hogy  az  itt  szóban  forgó  meg- 
oldás már  korábban  volt  ugyan  felvetve,  de  concrét  alakot  csakis  a  Fejérváry- 
féle  békepropositiókban  öltött. 

magyar  országgyűlés  többségének  képviselőit  feihivni  méltóztatott,  hogy 
elfogadható,  a  korona  által  felállított  feltételeket  teljes  mértékben  tekin- 
tetbe vevő  kormányprogramm  alapján  a  parlamenti  kormány  alakítására 
nézve  előterjesztéseket  tegyenek. 
E  feltételek  a  következők : 

1.  A  katonai  kérdések,  amennyiben  a  vezényszóra  és  a  szolgá- 
lati nyelvre  vonatkoznak,  amelyekre  nézve  engedmények  teljesen  ki 
vannak  zárva  és  kizárva  maradnak,  a  programmból  kivétetnek. 

2.  A  pragmatikai  közösség  alapja  úgy  a  hadsereg,  mint  a  kül- 
ügyi képviselet  tekintetében  teljesen  érintetlen  marad. 

3.  A  67-es  alap  revisiója,  amennyiben  gazdasági  vagy  egyéb 
az  Ausztria  és  Magyarország  közötti  viszonyt  érintő  kérdésekről  van 
szó,  nem  egyoldalulag  a  korona  és  a  nemzet  által,  hanem  csakis  a 
monarchia  mindkét  állama  között,  mindkét  kormány  közvetítése  mellett 
és  ad  hoc  kinevezendő  parlamenti  bizottságok  által  fog  létrehozatni 
és  Ö  Felsége  által  szentesítendő  compromissum   alapján  eszközöltetni. 

4.  Kötelezettség  vállalandó  az  iránt,  hogy  az  államszükségletek, 
ú.  m. :  a  költségvetés,  a  rendes  ujonczozás,  a  kereskedelmi  szerződé- 
sek megszavaztatnak  és  a  delegátió,  valamint  a  quotabizottság  tagjai- 
nak meg\'álasztása  foganatba  vétetik.  Végre 

5.  Kötelezettség  vállalandó  az  iránt,  hogy  azon  katonai  szük- 
ségletek költségének  fedezete,  amelyeknek  az  1904.  és  1905.  évekre 
eső  részösszegeit  az  utolsó  delegátiók  megszavazták  és  egy,  a  két 
éves  szolgálaton  alapuló  véderö-javaslat  megszavaztatik. 

Ö  Felségének  továbbá  a  nevezett  urak  előtt  éppoly  atyai,  mint  beható 
módon  ama  felelősségre  méltóztatott  rámutatni,  amelyet  magukra  háríta- 
nának abban  az  esetben,  ha  a  coalitió  eddigi  álláspontjának  merev  fen- 
tartása  által  az  elérhetetlenre  való  törekvést  elébe  tennék  az  eddigi  viszo- 
nyok józan  orvoslásának,  amelyek  folytán  kimondhatatlan  szenvedés  és 
nyomor  mind  fenyegetőbb  alakban   hárulna  Magyarországra  és  népére." 

Ezeket  a  feltételeket  Ö  Felsége  Írásban  is  átadva,  felhívta  a 
megjelenteket,  hogy  ennek  alapján  Goluchowski  gróffal,  nem  mint 
külügyminiszterrel,  hanem  mint  külön  meghatalmazottjával  tárgya- 
lásokba bocsátkozzanak. 

A  coalitió  vezérei  elmentek  Goluchowski  grófhoz  és  kinyilat- 
koztatták, hogy  a  király  által  előadott  feltételek,  amelyeknek  árán 
a  parlamenti  többség  kormányra  juthat,  nem  egyeznek  meg  a 
parlamenti  többség  programmjával,  meggyőződésével  és  a  válasz- 
tóktól nyert  mandátumával.  Kinyilatkoztatták  továbbá,  hogy  ha  a 
király  tárgyalni  kíván,  a  parlamenti  többséggel  a  magyar  közjognak 

megfelelően  közvetlenül  akar  érintkezni,  a  tárgyalást  magyar  állam- 
polgár utján  gyakorolhatja,  mert  csak  magyar  állampolgárnak  lehet 
a  magyar  állami  ügyekbe  beleszólása.  (A  hirlapiróknak  Kossuth 
Ferencz  által  felolvasott  szöveg.  L.  „Az  Újság"  1905.  évi  szept.  24.) 

Erre  a  pártvezérek  csakhamar  azt  az  értesítést  kapták,  hogy 
az  uralkodó  a  coalitió  vezéreinek  óhajtására  Cziráky  Béla  grófot 
bizta  meg  a  tárgyalásokkal. 

Ez  utóbbi  szeptember  24-én  érintkezésbe  lépett  a  coalitiós 
pártok  vezéreivel,  akiknek  nevében  Kossuth  Ferencz  a  következő 
declarátiót  tette: 

A  szövetkezett  többségi  pártok  képviselői  legmélyebb  sajnálatukra 
nincsenek  abban  a  helyzetben,  hogy  Ö  Felsége  legkegyelmesebb  fel- 
hívása szerint  a  tegnapi  kihallgatáson  velük  közölt  feltételek  alapján  a 
kormányt  elvállalhassák.  Mert  ezeknek  a  feltételeknek  elfogadása 
ellenkeznék  nem  csupán  a  meghívottak  egyéni  meggyőződésével, 
hanem  a  padamenti  többségnek  a  feliratban  kifejezett  álláspontjával 
és  a  nemzettől  a  választásoknál  nyert  mandátumával  is. 

Még  a  fentebbiek  szerint  kizárt  esetben  is,  ha  a  meghívott  kép- 
viselők az  Ö  Felsége  által  kijelöli  alapon  kormányt  vállalnának  is,  ebből 
semmi  politikai  eredmény  nem  volna  várható,  mert  sem  a  mai  képviselő- 
házban, sem   az  országban   ezen  alapon  többséget  nem  nyerhetnének. 

Híre  járt,  hogy  a  coalitiós  pártok  vezérei  ennek  a  nyilatko- 
zatnak megtétele  után  belebocsátkoztak  az  egyes  kérdések  érdem- 
leges taglalásába  s  ily  módon  jelezték  a  kormányvállalás  positiv 
feltételeit,  s  hogy  azután  gróf  Cziráky  erről  is  tett  jelentést  a 
királynak,  aki  erre  vonatkozólag  a  döntést  fentartotta ;  —  tekintettel 
azonban  arra,  hogy  gróf  Cziráky  határozottan  kijelentette,  hogy 
küldetésének  egyetlen  czélja,  hogy  a  pártvezéreknek  a  királyi  propo- 
sitióra  tett  válaszát  átvegye  és  a  legfelsőbb  helyre  juttassa,  s  hogy 
miután  küldetésének  eredményéről  a  Felségnek  jelentést  tett,  fel- 
adatát befejezettnek  tekinti,  —  tekintettel  továbbá  arra,  hogy  a 
coalitiós  pártok  vezérei  ily  választ  be  nem  várva  haza  utaztak,  s  az 
ügyet  nyomban  a  vezérlő  bizottság,  majd  pedig  a  szövetkezett  pártok 
plénuma  elé  terjesztették  s  ott  végleges  határozatokat  provokáltak, 
kétséget  nem  szenved,  hogy  a  válságnak  ez  a  stádiuma  a  párt- 
vezérek  tagadó  válaszának  előterjesztésével  formailag  is  véget  ért. 

És  minthogy  ilyen  módon  a  második  és  pedig  közvetlen 
békekisérlet  is  meghiúsult,  ismét  fel  kellett  venni  az  elejtett  fona- 
lat, a  helyzetnek  más,  alkotmányos  módon  való  sanálására. 

A  szeptember  23-iki  békekisérlet  a  Fejérváry-kormány  kezdemé- 
nyezése, közreműködése  és  közvetítése  nélkül  történt.  Hiszen  a 
Fejérváry-kormány  főleg  azért  mondott  le,  hogy  tekintettel  azokra 
az  alkotmányjogi  scrupulusokra,  amelyeket  vele  szemben  az  első 
békekisérlet  alkalmával,  bár  alaptalanul,  felhoztak,  ne  akadályozza 
a  békés  kibontakozást,  és  ne  szolgáltasson  ürügyet  arra  a  vádra, 
hogy  ingerentiájával  ő  hiusítja  meg  a  korona  és  a  képviselőházi 
többség  közötti  megértést.  Minden  a  szerint  történt,  ahogy  a  coa- 
litió  akarta.  Az  Ö  Felsége  elé  való  meghívások  nem  a  lelépett 
kormány  elnöke,  hanem  közvetlenül  a  kabinetiroda  utján  történtek, 
s  ezt  a  coalitiós  körökben  nemcsak  nem  kifogásolták,  hanem  a 
Fejérváry-kormány  teljes  megaláztatásának  és  saját  győzelmüknek 
hirdették.  Hogy  az  Ö  Felsége  által  megjelölt  feltételek  alapján 
Goluchowski  gróf  külügyminiszterrel  kellett  volna  a  pártvezéreknek 
tárgyalniok,  azt  ők  sérelmesnek  mondták,  de  nem  szabad  feledni, 
hogy  többen  a  pártvezérek  közül,  akik  a  királynak  törvényesen 
kinevezett  kormányával  szóba  sem  akartak  állni,  a  külügyminiszter 
közvetítését  keresték,  hogy  a  kormányra-jutás  útját  a  maguk  számára 
egyengessék,  és  így  nekik  legkevésbé  lett  volna  szabad  meg- 
ütközniök   azon,  hogy  e  részben   tulajdonképen    óhajtásuk  teljesül. 

Mihelyt  kétségtelenné  vált,  hogy  a  közvetlen  békeajánlat  is 
eredmény  nélkül  marad,  a  lemondott  Fejérváry-kabinet  feje  meg- 
hívás következtében  1905.  szeptember  27-én  Ö  Felsége  elé  járult. 
A  Fejérváry-kormány  előterjesztése  ugyanis  még  nem  volt  érdemi- 
leg elintézve,  s  így  természetes,  hogy  első  sorban  ennek  az 
előterjesztésnek,  s  az  abban  megjelölt  kibontakozási  tervnek  tár- 
gyalásába kellett  bocsátkozni. 

Mindenekelőtt  szükségesnek  mutatkozott  azoknak  a  kifogá- 
soknak ellensúlyozása,  amelyek  a  szeptember  23-iki  békeproposítióval 
szemben  —  különösen  formai  szempontból  —  felmerültek.  Fejérváry 
Géza  báró  amikor  a  király  mellett  az  alkotmányos  tanácsadó 
szerepét  ismét  elfoglalta,  arra  irányította  igyekezetét,  hogy  a  szeptember 
23-iki  eseményeket  alkotmányosan  fedezze,  és  az  ezekre  vonatkozó 
alkotmányos  aggályokat  és  félreértéseket  eloszlassa. 

A  coalitiós  pártok  vezérei  Bécsből  haza  térve  már  szeptember 
25-ére  hívták  össze  a  szövetkezett  pártok  vezérlő  bizottságát,  mely  a 
vezérek  eljárását  helyeslőleg  tudomásul  vette,  jelesül  teljes  meg- 
győződésével helyeselte  azt,  hogy  a  király  Ö  Felsége  által  átadott 
pontozatokat,  mint  az  alkotmányba  ütközőket  további  tárgyalásra 
és    a   fenforgó  alkotmányjogi  viszály  orvoslására  alkalmatlanoknak 

nyilvánította.  A  vezérlő  bizottság  továbbá  szükségesnek  találta, 
hogy  miután  „azok  a  pontozatok,  amelyeket  0  Felsége  szeptember 
hó  23-án  mint  kormányalakítási  feltételeket  a  többségi  pártok  kép- 
viselőivel közölt,  olyan  fontos  politikai  és  alkotmányjogi  kérdéseket 
vetnek  fel,  hogy  azok  tekintetében  az  országgyűlés  ülésének  újból 
való  megkezdése  előtt  együttes  cselekvésre  kell  megállapodniok 
mindazoknak,  akik  az  alkotmány  sértetlenségét  úgy  a  legutóbb 
történtekkel,  mint  általában  az  alkotmányellenes  kormányzással 
szemben  minden  körülmények  között  megóvni  akarják",  a  szövet- 
kezett pártok  október  3-án  együttes  határozathozatal  czéljából 
gyűljenek  össze  s  hogy  ezen  az  értekezleten  résztvegyenek  a  szö- 
vetkezett pártokhoz  még  nem  tartozó  azok  a  képviselők  is,  kik  a 
szövetkezett  pártokhoz  csatlakozni  és  azokkal  együtt  küzdeni  akar- 
nak. A  vezérlő  bizottság  egyszersmind  megbízott  egy,  Kossuth 
Ferencz,  Eötvös  Károly  és  Apponyi  Albert  gróf  képviselőkből  álló 
albizottságot,  hogy  a  vezérlő  bizottságnak  ez  értekezlet  elé  terjesz- 
tendő indokolt  javaslatait  előkészítse.  Ez  az  albizottság  egy  mani- 
festumot  adott  ki,  a  végből,  hogy  „addig  is,  míg  a  vezérlő  bizottság 
az  említett  javaslatokat  véglegesen  megállapítja  és  az  értekezlet 
azok  tekintetében  határoz,  a  közvélemény  tájékoztatása  szempont- 
jából a  nyilvánosság  előtt  hangsúlyozza  azokat  az  alapelveket, 
amelyek  őt  működésében  irányítják  és  melyek  az  0  Felségéhez 
meghívott  férfiak  eljárásánál  is  mérvadók  voltak". 

A  manifestum  mindenekelőtt  tiltakozott  az  ellen,  hogy  a  király 
adjon  a  pariamenti  többség  számára  programmot,  holott  az  alkot- 
mányosság legelemibb  alapelvei  szerint  a  nemzetnek  a  választásoknál 
megnyilvánult  akarata  állapítja  meg  a  követendő  politika  irányát. 

A  király  által  megjelölt  feltételek  tartalmát  illetőleg  pedig  kiemeli, 
hogy  az  első  pontban  foglalt  az  a  kijelentés,  hogy  a  szolgálati  és 
vezényleti  nyelv  tekintetében  „engedmények  teljesen  ki  vannak  zárva 
és  kizárva  maradnak",  a  nemzeti  akarat  alkotmányos  érvényesülésének 
és  figyelembevételének  oly  korlátokat  szab,  amelyeknek  felállítása  és  el- 
fogadása az  alkotmányosságot,  a  nemzet  önrendelkezési  jogát  tényleg  meg- 
szüntetné vagy  legalább  minden  törvényes  alap  nélkül  megcsonkítaná.* 

*  Hogy  mennyire  változott  azóta  a  coalitió  felfogása,  szembeszökően 
mutatja  Kossuth  Ferencz-nek  a  függetlenségi  párt  1909.  február  27-iki  vacso- 
ráján elmondott  beszéde,  amelyben  azt  -az  eventualitást,  ha  a  királynak  az 
önálló  bank  kérdésében  ellentétes  akarata  volna,  leküzdhetetlen  akadálynak 
mondja.  Figyelemre  méltó  adat  e  részben  Kossuth  Ferencznek  a  párthoz  1909. 
márczius  8-án  intézett  levele  is,  melyben  azt  mondja,  hogy  a  párt  idöelött  lett 


77 

Ami  pedig  a  iiarinadik  pontot  illeti,  amely  a  67-es  alap  revi- 
sióját,  gazdasági  és  egyéb,  Ausztriát  és  Magyarországot  közösen 
érdeklő  vonatkozásokban,  ahhoz  a  feltételhez  köti,  hogy  az  „nem 
egyoldalulag  a  korona  és  a  nemzet  által,  hanem  csakis  a  monarchia 
mindkét  állama  között,  mindkét  kormány  közvetítése  mellett  és  ad  hoc 
kinevezendő  parlamenti  bizottság  által  fog  létrehozatni  és  Ö  Felsége 
által  szentesítendő  comproniissum  alapján  eszközöltetni,"  a  mani- 
festum  hangsúlyozza,  hogy  ez  a  pont  a  magyar  törvényhozás  souve- 
rainitásának  egyenes  megtagadása,  mert  a  „67-es  alap"  szabatos  jogi 
nyelven  kifejezve  ezt  jelenti:  az  1867  :XiI.  t.-czikk.  „A  67-es  alap 
revisiója"  tehát  csak  annyit  jelenthet,  mint  az  1867:  XII.  t.-czikk 
eltörlése  vagy  módosítása.  Már  pedig  közjogunknak  egyik  sarkalatos 
tétele,  de  minden  állam  önállóságának  feltétele  az,  hogy  törvényeit 
saját  törvényhozó  hatalmával  hozza,  magyarázza,  megszünteti  vagy 
módosítja,  kívüle  álló  tényezők  beleszólása  nélkül. 

A  törvények  alkotásának,  magyarázásának,  módosításának  vagy 
megszüntetésének  csak  két  tényezője  van  :  a  koronás  király  és  a  tör- 
vényesen egybegyűlt  országgyűlés.  Harmadik  tényező  bevonásának 
nincs  helye.  Már  pedig  a  királyi  közlésnek  előbb  idézett  3.  pontja  az 
1867:  XII.  t.-czikk  módosítására  vagy  eltörlésére  nézve  ettől  eltérő, 
sőt  ezzel  homlokegyenest  ellenkező  eljárást  köt  ki.  Kizárja  az  „egy- 
oldalúnak" nevezett  töi'vényes  utat,  tudniillik  a  király  és  a  nemzet 
által  egyetértőleg  és  függetlenül  alkotott  uj  törvényt;  az  uj  rendezés 
jogi  feltételeként  állítja  fel  az  osztrák  kormány  és  egy  osztrák  parla- 
menti bizottság  hozzájárulását ;  a  fejedelmi  (császári  vagy  királyi  ?) 
szentesítés  jogát  pedig  nem  az  országgyűlés  által  elfogadott  és  fel- 
terjesztett tör\^ényjavaslattal,  hanem  a  két  parlamenti  bízottság  compro- 
missumával  szemben  akarja  gyakorolni.  Igaz  ugyan,  hogy  megalko- 
tandó törvényeinknek  minden  oly  határozata,  amely  Ausztriának  vala- 
mely közreműködését  feltételezi,  gyakorlatilag  csak  úgy  érvényesülhet, 
ha  Ausztria  szabad  elhatározásából  megfelelő  törvényt  alkot  meg,  s 
épen  azért  nem  lehet  idegenkedni  attól,  hogy  amennyiben  a  prag- 
matíca  sanctión  alapuló  viszonynak  oly  újjárendezését  akarná  a  törvény- 

absolut  többséggé,  s  ezért  már  most  kormányképesnek  kell  lennie,  és  hogy 
nem  lehet  kormányképessé  az  a  párt,  amely  állandóan  megvalósíthatatlan 
programmal  alkot.  Korábban  mindig  azt  hirdették,  hogy  a  királynak  a  többség 
akarata  előtt  feltétlenül  meg  kell  hajolnia  még  olyan  kérdésekben  is,  amelyek- 
ben a  király  —  a  monarchia  másik  államára  való  tekintettel  —  az  intézkedés- 
nek egy  külön  jogi  szerve.  Korábbi  felfogásuk  szerint  nem  volt  megvalósítha- 
tatlan és  keresztülvihetetlen  programm. 

hozás,  amely  intézményes  érintkezést  tart  fenn  vagy  állapít  meg 
Ausztriával,  a  két  állam  népképviseletének  bizalmas  érintkezés  utján 
szerezzünk  előzetes  tájékozást  az  ilyen  rendezés  kilátásairól,  de  az, 
hogy  a  magyar  törvényalkotás  jogi  lehetősége,  vagy  éppenséggel  hatálya 
bármily  harmadik  tényező  belevonásától  tétessék  függővé,  hogy  bizott- 
ságok közt  létrejött  valami  compromissum  fejedelmi  szentesítést  nyer- 
jen és  így  a  magyar  töi-vényhozás  feltétlen  szabadságát  korlátozza,  az 
mint  közjogunk  sarkalatos  alaptételeibe,  de  az  állami  önállóság  fogal- 
mába is  ütköző  újítás  soha  el  nem  fogadható.  Ám  a  gazdasági  kérdé- 
sekben való  állapot  megváltoztatásához,  nevezetesen  a  külön  vám- 
terület létesítéséhez  az  1867:  XII.  t.-czikknek  legkisebb  módosítása 
sem  szükséges,  minthogy  az  1867:  XII.  t.-czikk  az  ország  önrendel- 
kezési jogát  ezen  a  téren  is  világosan  fentartotta.  Nem  revisiója,  de 
megsértése  ennek  a  törvénynek,  ha  bármi  módon  Ausztria  beleegyezé- 
sétől tétetik  függővé  az,  vájjon  a  nemzet  ezt  a  jogát  gyakorolhatja-e, 
vagy  nem.  Kívánatos,  hogy  az  önálló  vámterület  alapján  mindkét 
félre  nézve  méltányos  kereskedelmi  szerződést  kössünk  Ausztriával  és 
ez  a  szerződés  természetesen  csak  a  két  szerződő  fél  beleegyezésével 
jöhet  létre ;  de  az  az  elhatározás,  hogy  az  önálló  vámterületet  léte- 
sítjük, vagy  vámszövetséget  kössünk,  az  1867:  XII.  t.-czíkk  világos 
rendelkezése  szerint  a  magyar  törvényhozásnak  minden  harmadik  tényező- 
vel szemben  önálló  akaratától  függ :  erre  nézve  semminemű  egyezkedés, 
mint  előzetes  feltétel  meg  nem  állapítható.* 

A  szeptember  23-iki  pontozatokra  vonatkozólag  támadt  köz- 
jogi félreértések  eloszlatását  báró  Fejérváry  Géza  elodázhatatlan 
kötelességének  tartotta  s  mindjárt  a  szeptember  27-iki  legfelsőbb 
kihallgatás  után   a   következő   félhivatalos   közlemény   jelent  meg: 

„Illetékes  helyen  nagy  meglepetést  keltett  az  a  fogadtatás,  amely- 
ben a  király  által  megjelölt  feltételeknek  a  hatvanhetes  alap  revisiójáról 
szóló  harmadik  pontja  részesült.  Nem  valószínűtlen,  hogy  ezt  a  pontot 
szabatosabb  szövegezés  utján  fogják  félremagyarázás  ellen  biztosítani." 

És  már  másnapi  (szeptember  28-iki)  audienciája  után  a 
miniszterelnök  a  következő  nyilatkozatot  tétette  közzé: 

*  Ebben  a  kérdésben  is  nagyon  megváltozott  a  kormányra  jutott  coalitió 
felfogása.  Kossuth  Ferencz  az  1909.  évi  február  27-iki  pártvacsorán  elmondott 
beszéde  szerint  a  kormányra  és  az  országra  vereség  volna,  ha  Ausztria  az 
önálló  bank  kérdésében  ellenkező  álláspontot  foglalna  el.  Eddig  mindig  azt 
hirdették,  hogy  az  ország  Ausztriától  függeüenül  viheti  keresztül  akaratát  bár- 
milyen kérdésben  és  a  gazdasági  kérdéseket  illetőleg  még  az  egyezkedés  gon- 
dolatát is  perhorreskálták. 

„Meggyőződtem  arról,  hogy  a  koronának  sohasem  voU  szándéka 
a  magyar  törvényhozás  alkotmány-  és  törvénybiztosította  jogkörét  kor- 
látozni és  hogy  a  3.  pontban  foglalt  kijelentésnek  csupán  az  az 
értelme,  hogy  amennyiben  a  közös  és  közös  egyetértéssel  elintézendő 
ügyeknek  az  1867.  évi  XII.  törvényczikkben  meghatározott  intézési 
módjának  helyébe  esetleg  más,  de  szintén  Ausztria  közreműködését 
feltételező  módozat  tétele  czéloztatnék,  ehhez  Ö  Felsége  csak  úgy 
járulhat  hozzá,  ha  kilátás  van  arra,  hogy  e  részben  Ausztriában  is 
azonos  törvényes  megállapodás  fog  létesülni.  Ez  ellen  pedig  kifogást 
tenni  aligha  lehet,  mert  minden  oly  intézési  módozat,  amely  Ausztria 
közreműködését  is  feltételezi,  a  gyakorlatban  tényleg  csak  úgy  való- 
sulhat meg,  ha  Ausztria  alkotmányos  tényezői  ugyanezen  módozat 
megvalósítását  a  maguk  részére  is  elhatározzák.  Ami  pedig  az  előzetes 
megállapodásokat  illeti,  ezek  akár  a  kormányok  utján,  akár  pedig 
parlamenti  bizottságok  utján  érhetők  el.  A  szóban  forgó  kijelentésnek 
tehát  semmi  körülmények  között  sem  lehet  azt  az  értelmet  tulajdoní- 
tani, hogy  Ausztriához  való  gazdasági  viszonyunk  mindaddig  válto- 
zatlan marad,  amíg  mind  a  két  állam  máskép  nem  állapodik  meg. 
Nem  lehet  azért  sem  ez  az  értelme,  mert  ez  ellenkeznék  magával  az 
1867:  XII.  t.-czikk  68.  §-ával  és  az  1899  :XXX.  t.-czikkel  is,  amelyek 
szerint  abban  az  esetben,  ha  a  két  állam  megegyezésre  nem  jut, 
Magyarország  gazdasági  önállósága  mindenképpen  biztosítva  van.  * 

Ezt  a  magyarázatot  a  közönség  tárgyilagosabban  gondolkozó 
elemei  megnyugvással  fogadták.  Ennek  kifejezést  adott  a  szabad- 
elvű   pártnak   október  hó  2-án   megtartott   értekezletén   gróf  Tisza 

*  Azt  az  eszmét,  hoíjy  a  Magyarország  és  Ausztria  között  való  viszonyt 
érintő  dolgok  rendezése  parlamenti  bizottságok  közbenjöttével  történjék,  az 
1905.  év  nyarán  Derschatta  osztrák  képviselő  pendítette  meg  az  osztrák  parla- 
mentben. Kossuth  Ferencz  akkor  egy  újságíróval  beszélgetve  a  következőket 
mondotta :  Az  osztrák  parlament  és  a  magyar  parlament  tagjaiból  delegálandó 
bizottság  eszméjét  mindenesetre  megszívlelendőnek  tartom.  Erre  már  volt  is 
példa  1723-ban,  amidőn  a  pragmatica  sanctió  szövegezéséről  volt  szó.  A  magyar 
rendek  tárgyalni  óhajtottak  az  osztrák  rendekkel,  hogy  kölcsönösen  szem  előtt 
tarthassák  nemzetük  jogait  és  érdekeit.  Ez  a  tanácskozás  akkor  a  császár 
kívánságára  elmaradt.  De  viszont  ebből  látható,  hogy  egy  ilyen,  a  két  parla- 
ment tagjaiból  álló  bizottság  tanácskozása  megfelel  a  magyar  traditíóknak  és 
nem  ütközik  a  magyar  közjogba  sem.  Derschatta  indítványa  ez  idő  szerint 
nem  actuális,  mert  a  magyar  parlament,  habár  törvénytelenül  is,  de  el  van 
napolva.  Egy  elnapolt  parlament  pedig  nem  küldhet  ki  sem  delegátusokat, 
sem  bizottságokat.  Ha  a  Ház  az  őszszel  összeül,  akkor  szerintem  okvetlenül 
vissza  kell  térnie  e  kérdésre.  —  Bolgár  Ferencz  képviselőházi  alelnök  azt  hiszi, 
hogy  ez  volna  az  egyedül  lehetséges  módja  a  kibontakozásnak.  Nagy  akadálya 

István  is,  azt  mondván,  hogy:  „azok  a  nyilatkozatok,  melyeket  nem 
hivatalos  alakban  a  magyar  miniszterelnök,  hivatalosabb  alakban 
a  Reichsrath  ülésén  az  osztrák  miniszterelnök  tettek,  abban  a  tekin- 
tetben megnyugtatást  tartalmaznak,  miszerint  senki  Magyarország 
önrendelkezési  jogát  kétségbe  vonni  nem  akarja,  és  hogy  Ö  Felsége 
nyilatkozata  azzal  a  tendentiával  nem  bir,  mintha  Magyarországot 
az  önálló  berendezkedésnél  is  Ausztria  beleegyezéséhez  kivánná 
hozzá  kötni".  —  A  szövetkezett  pártoknak  október  3-án  megtartott 
együttes  értekezlete  azonban,  amelyen  már  a  szabadelvű  pártból 
kilépett  képviselők,  az  úgynevezett  uj  dissidensek  is  résztvettek 
—  erre  vonatkozólag  a  következőket  jelentette  ki:  „Fejérváry  Géza 
báró  miniszterelnök  a  királyi  nyilatkozatnak  e  pontját  a  hírlapok- 
ban közzétett  magyarázat  utján  sérelmes  jellegéből  kivetkőztetni 
iparkodott.  A  helyreigazítás  ezen  alakját,  nem  is  tekintve,  hogy 
a  miniszterelnök  magyarázatai  tartalmilag  sem  kielégítők,  az  érte- 
kezlet nem  tartja  elfogadhatónak,  mert  magával  a  nyilatkozattal  sem 
illetékesség,  sem  kötelező  erő  tekintetében  nem  egyenrangú."  Erre 
vonatkozólag  megjegyzendő,  hogy  a  királyi  kézirat,  melyet  Ö  Fel- 
sége október  16-án  a  Fejérváry-kabinet  reactiválása  alkalmával  a 
miniszterelnökhöz  intézett,  a  báró  Fejérváry  Géza  miniszterelnök 
által  adott  értelmezést  minden  kétség  fölé  emelte,  s  így  ez  a  kifogás 
teljesen  tárgytalanná  vált.  — 

Ami  a  kérdés  érdemét  illeti,  az  az  előterjesztés,  melyet  a 
Fejérváry-kormány  szeptember  15-ike  előtt  tett,  újból  beható  és  tüze- 
tes  tárgyalás   alá  került,   főleg  abban  az  irányban,    hogy  a  reacti- 

azonban  e  tervnek  az  a  körülmény,  hogy  nincs  parlamentáris  kormány,  a  tár- 
gyalás pedig  igen  nehézkes  volna,  ha  nem  a  kormány  vezetné.  —  Apponyi  Albert 
pedig  ezeket  mondotta:  Támogatásra  méltónak  tartom  Derschatta  indítványát, 
Magyarországon  szívesen  látnák  a  tanácskozás  ilyetén  módját.  Első  feltétele 
ennek  az  alkotmányellenes  kormány  eltávolítása,  mert  ez  útját  állja  a  tárgya- 
lásoknak. Ha  parlamenti  alkotmányos  kormányt  kapunk,  s  az  országgyűlés 
ettől  függővé  tett  munkálkodását  megkezdi,  szükségszerűen  érintkeznie  kell 
egymással  a  két  parlamentnek,  lehetőleg  a  kormányok  részvételével.  Nemcsak 
a  kiegyezési  törvény  szövege  közötti  különbségeket  kell  eloszlatni,  de  ki  kell 
küszöbölni  a  bizalmatlanság  szellemét,  amely  a  monarchia  két  államát  egymás- 
tól elválasztja.  -  Valószínűleg  ezek  lebeghettek  a  szeptember  23-iki  királyi  pro- 
positiók  ismeretlen  szövegezőjének  szemei  előtt.  Arra  nézve  pedig,  hogy  az 
uralkodó  elé  a  két  állam  parlamentjének  megállapodásai  terjesztendők  szente- 
sítés végett,  az  1867 :  XII.  t.-czikk  61.  §-ának  szövege  szolgálhatott  támpontul, 
mely  szöveg  így  szól :  „A  szövetség  megkötése  kölcsönös  alku  által  történjék, 
oly  módon,  mint  két  egymástól  jogilag  független  ország  hasonló  egyezkedései 
történnek.   A  két   fél  felelős  minisztériumai  közös  egyetértéssel  készítsék  el  a 

válandó  Fejérváry-kabinet  parlamenti  kibontakozásra  alkalmas  poli- 
tikai program  m  alapján  kisérelje  meg  a  helyzet  orvoslását. 
E  tárgyalások  során  báró  Fejérváry  Géza  miniszterelnökön  kivül 
szeptember  30-án  gróf  Csáky  Albin,  a  főrendiház  elnöke,  október 
3-án  pedig  Lányi  Bertalan  és  Kristóffy  József  miniszterek  is  járul- 
tak 0  Felsége  elé.  Többfelől  azt  a  hirt  terjesztették,  hogy  ezeknek 
a  tárgyalásoknak  a  menetére,  még  pedig  a  szorosan  belügyi  kérdé- 
sekben is,  illetéktelen  tényezők,  nevezetesen  gróf  Goluchowski  közös 
külügyminiszter  és  báró  Gautsch  osztrák  miniszterelnök  gyakorol- 
nak döntő  befolyást.  Erre  reflectált  a  szabadelvű  párt  október  2-iki 
értekezletén  gróf  Tisza  István  is.  Ebben  a  kérdésben  a  kormány 
október  6-án  a  következő  communiquét  tette  közzé : 

„A  napilapok  szerint  a  szabadelvű  párt  ez  évi  október  2-án  meg- 
tartott értekezletén  Tisza  István  gróf  indítványára  megütközését  fejezte 
ki  a  felett,  hogy  azon  híresztelések,  amelyek  szerint  a  közös  külügy- 
miniszter és  az  osztrák  miniszterelnök  Ö  Felségének  legfelsőbb  elhatá- 
rozására egy,  kizárólagosan  Magyarországot  illető  ügyben,  nevezetesen 
a  parlamenti  reform  ügyében  befolyást  gyakorolt  volna,  megfelelő 
czáfolatban  mindeddig  nem  részesültek.  —  Ennek  következtében  a 
miniszterelnök  indíttatva  érzi  magát  a  sajtó  utján  a  következőket  kije- 
lenteni :  Annak  a  kizárólagos  oka,  hogy  a  kormány  miért  mondott  le 
és  miért  fogadta  el  Ö  Felsége  a  kormány  lemondását,  a  képviselő- 
háznak és  a  főrendiháznak  szeptember  hó  15-én  tartott  ülésében  min- 
den kétséget  kizáróan  előadatott  és  ezzel  nyilvánvalóvá  tétetett,  hogy 
a  kormány  lemondására  sem  az  osztrák  miniszterelnöknek,  sem  a  közös 

szövetségi  részletes  javaslatot  s  terjessze  azt  mindenik  az  illető  ország  gyűlése 
elé  s  a  két  országgyűlésnek  megállapodásai  lesznek  Ö  Felsége  szentesítése  alá 
terjesztendők."  Ez  a  szöveg  nem  domborítja  ki  eléggé  az  önálló  törvényalko- 
tásnak a  gyakorlatban  ennek  daczára  megvalósított  eszméjét,  s  félremagya- 
rázásra szolgálhat  alapul.  Találkoztak  is  az  osztrák  közjogi  írók  között  egyesek, 
akik  a  fenti  szövegből  azt  akarták  kimagyarázni,  hogy  itt  nem  külön  törvé- 
nyekről, hanem  a  monarchia  közös  törvényéről  (Doppelgesetz)  van  szó. 
Talán  ez  a  felfogás  tükröződik  vissza  a  királyi  proposítíok  formulájában. 
A  Fejérváry-kormány  —  amint  fennebb  említve  volt  —  nem  vett  részt 
ebben  a  formulázásban,  mihelyt  azonban  annak  a  szüksége  állott  be,  hogy 
ismét  az  ő  tanácsai  és  előterjesztései  alapján  készíttessék  elő  a  megoldás, 
azonnal  megtörtént  a  magyar  közjogi  felfogásnak  megfelelő  rectifícátió, 
s  az  ujabb  kormányzati  vállalkozásnak  az  volt  egyik  feltétele,  hogy  ezt 
a  rectificátiót  a  Fejérváry-kormány  reactiválása  alkalmával  kiadandó  királyi 
kézírat  megerősítse,  a  mi  —  amint  azt  alantabb  látni  fogjuk  —  tényleg  meg 
is  történt. 

külügyminiszternek  befolyása  nem  volt  és  nem  lehetett.  —  Ami  a  válasz- 
tási törvény  reformjának  kérdését  illeti,  igaz,  hogy  az  a  kormány 
lemondása  előtt  mint  egyik  eshetöleges  megoldási  módozat  szóba  került, 
de  nem  oly  alakban,  hogy  ez  már  szeptember  15-ét  megelőzőleg,  mint 
concrét  kormányzati  programm  végleges  és  érdemleges  eldöntés  tár- 
gyát képezhette  volna,  minélfogva  nem  is  lehetett  arra  alkalom,  hogy 
ebben  az  állítólagos  döntésben  a  külügyminiszter  vagy  az  osztrák 
miniszterelnök  közreműködhetett  volna.  A  magyar  kormány  teljes  tuda- 
tában van  annak,  hogy  Magyarország  belügyét  képező  kérdés  intézé- 
sére hivatott  tényezők  között  az  osztrák  kormány  nem  szerepelhet, 
valamint  annak  is,  hogy  a  közös  külügyminiszter  az  1867:  XII.  t.-czikk 
27.  §-a  értelmében  Magyarország  különkormányzata  ügyeit  nem  viheti, 
azokra  befolyást  nem  gyakorolhat.  Ezt  az  álláspontot  a  kormány  eddig 
is  érvényesítette  és  amíg  az  ügyeket  ellátja,  minden  alkalommal  érvé- 
nyesíteni fogja.  A  jelen  esetben  sem  folytattattak  a  magyar  kormány 
részéről  oly  tárgyalások,  amelyek  Magyarország  közjogi  önállásán  és 
törvényes  függetlenségén  bármi  tekintetben  csorbát  ejtettek  volna." 

Az  uj  kormányprogramm  megállapítása  természetesen  időbe 
került.  Nemcsak  Ö  Felségével  kellett  megállapodásra  jutni,  hanem 
az  egyes  kérdéseket  a  kabinet  kebelében  is  kellett  megbeszélni  és 
tisztázni.  Felmerült  annak  a  szüksége  is,  hogy  a  kabinet  össze- 
állításában változás  történjék.  Mindezt  október  10-éig  elintézni  és 
befejezni  nem  lehetett.  Az  országgyűlést  tehát  újból  el  kellett  napolni. 
Az  elnapoló  királyi  leirat  igy  szólt:  „Parlamentáris  kibontakozást 
biztosító  alapon  uj  kormányt  alakítani  eddigelé  nem  sikerülvén, 
magyar  minisztériumunk  előterjesztésére  a  jelen  országgyűlés  üléseit 
folyó   évi   deczember   hó  19-éig   ezennel  elnapoltnak  nyilvánítjuk." 

Október  10-én  az  elnapoló  királyi  leirat  felolvasása  után,  a 
képviselőháznak  a  coalitióhoz  tartozó  pártjai  együtt  maradtak  és 
gróf  Andrássy  Gyula  indítványára  a  következő  határozatot  hozták : 

„A  képviselőház  kimondja,  hogy  tiltakozik  az  1848:111.  t.-czikk- 
ben  megszabott  és  azóta  folyton  gyakorlatban  volt  parlamenti  kormány- 
formával meg  nem  egyező,  mostani  kormányzat  ellen,  és  ugyanakkor, 
amikor  fájó  szívvel  tudomásul  veszi  Ö  Felségének  legmagasabb  elnapoló 
leiratát  és  ennek  kihirdetés  végett  a  főrendiházhoz  való  átküldését 
elhatározza,  ünnepélyesen  óvást  emel  az  országgyűlésnek  a  költség- 
vetés megállapítása  előtt  történő  elnapolása  ellen,  mint  ami  a  parla- 
ment befolyását  a  kormányzatra  teljesen  kizárja  és  még  a  kormány 
által  kifejezetten  elismert  jogi  felelősség  alkalmazását  és  a  már  előter- 
jesztett vádindítvány  tárgyalását  és  elfogadását  is  lehetetlenné  teszi 


83 

Kimondja  továbbá  a  képviselőház,  hogy  fentartja  1905.  június  21-én 
és  szeptember  15-én  hozott  határozatait  és  helyesli  azon  törvényható- 
ságok magatartását,  amelyek  a  törvényeknek  megfelelő  határozataikat 
az  alkotmányellenes  kormány  megsemmisítő  végzése  után  is  fentar- 
tották.  Súlyos  aggodahnai  közben  a  képviselőház  egyrészt  abban 
bízik,  hogy  a  király  elbocsátja  rossz  tanácsadóit,  meg  fogja  találni  az 
alkotmányos  kibontakozásnak  egyedül  helyes  módját  és  a  kormányt  a 
nemzet  bizalmával  rendelkező  többség  köréből  fogja  kinevezni ;  de 
másrészt  rendíthetetlenül  hisz  abban  is,  hogy  ha  ez  be  nem  következ- 
nék és  a  nemzet  ellen  vívott  küzdelem  folytatódnék,  a  nemzet  a  tör- 
vény szilárd  talaján  megállva,  sok  százados  alkotmányát  meg  fogja 
tudni  védeni  és  érintetlenül  fogja  a  múlt  dicső  alkotásait  a  jövő  szá- 
mára fentartani.* 

Ugyanaznap   délután   a  főrendiház  Beöthy  Zsolt  indítványára 

—  szemben  báró  Prónay  Dezső  tiltakozó  indítványával  -  a  követ- 
kező enuntiátiót  tette : 

„A  főrendiház  hódoló  tisztelettel  vesz  tudomást  felséges  urunk 
és  királyunknak  az  országgyűlés  elnapolására  vonatkozó  legfelsőbb 
kéziratáról.  Hazafias  és  alkotmányos  érzületénél  fogva  aggodalmát,  sőt 
mély  sajnálkozását  fejezi  ki  azon,  hog>'  az  országgyűlésnek  már  több 
ízben    való    elnapolása   a  törvényhozás    alkotmányos    működését    meg- 

*  Gróf  Andrússy  Gyula  annak  indokolásául,  hogy  a  képviselőháznak  a 
királyi  leirattal  kapcsolatosan  határozatot  hozni  szabad,  hivatkozott  Deák 
Ferenczre,  aki  1866.  évben,  amikor  a  ház  elnapoltatott,  a  következőket  mondta  : 
„A  leirat  ellen  protestálni,  annak  jogos  voltát  kétségbe  vonni  nem  lehet,  de 
van  igenis  helye  annak,  hogy  midőn  a  jegyzőkönyvbe  iktatjuk,  hogy  a  királyi 
leirat  kihirdettetett  akkor  a  kihirdetés  után  jelentjük  ki  azt  is,  amit  kejelenteni 
múlhatatlanul  szükségesnek  tartunk."  —  Gróf  Tisza  István  erre  megjegyezte,  hogy 
ez  a  praecedens  nem  lehet  irányadó.  Először  is  ebben  a  tekintetben  a  helyzet 
az  1867  :X.  t.-czikk  meghozatala  által  megváltozott.  Mert  míg  azelőtt  positiv 
tilalom  állott  fenn  az  elnapolásra  vonatkozólag,  addig  a  tilalom  1867-ben  meg- 
szűnt s  az  elnapolás  és  feloszlatás  csak  bizonyos  feltételekhez  van  kötve. 
Ezenkívül  szemben  áll  a  praecedenssel  a  Háznak  1867  óta  folytatott  egyforma 
gyakorlata.  Bizonyítják  ezt  az  1879.  és  1898-iki  esetek.  Szilágyi  Dezső  1879-ben 

—  az  ellenzéki  padokról  —  ezt  mondta :  „És  míg  egyrészről  elismerem  annak 
(t.  i.  az  elnapolásnak)  azon  hatását,  hogy  ezen  országgyűlés  a  királyi  leirat 
kihirdetése  után  működését  nem  folytathatja,  azon  határozatot  nem  hozhat, 
másrészt  állítom,  hogy  az  mint  minden  actus,  mely  a  kormány  felelőssége 
alatt  jött  létre,  nyilvános  ülésben  észrevétel  tárgya  lehet."  (T.  i.  annak  idején 
az  elnapolás  utáni  üléseken.  Az  elnapolás  kihirdetésekor  azonban,  amint  azt 
Szilágyi  ismételve  mondta :  „A  ház  határozatot  nem  hozhat  és  functiót  sem 
teljesíthet.")  A  szabadelvű  párt  Tisza  beszéde  után  ki  is  vonult  az  ülésterem- 
ből s  a  fenti  határozat  meghozatalában  sem  vett  részt. 

6* 

akasztja  s  az  ország  legfontosabb  ügyeinek  és  feladatainak  legislativ 
módon  való  elintézését,  nemkülönben  a  kormány  tevékenységének  ellen- 
őrzését lehetetlenné  teszi.  Amivel  kapcsolatban  azon  óhajtását  és  abbeli 
reményét  is  nyilvánítja  a  főrendiház,  hogy  ily  elnapolások  ezentúl 
nem  fordulnak  elő,  és  hogy  sikerül  a  hazára  oly  súlyosan  nehe- 
zedő és  legéletbevágóbb  érdekeinek  veszélyeztetésével  járó  áldatlan 
válságos  viszonyok  megszüntetése  és  ezzel  az  ország  megzavart  béké- 
jének és  a  közhatalmi  tényezők  szabályos  alkotmányos  működésének 
helyreállítása." 

Ez  a  határozat    —  amint  azt  maga  az  indítványozó  kiemelte 

—  a  főrendiház  hazafias  érzését  és  aggodalmait  összhangba  akarta 
hozni  azon  uralkodó  iránti  tisztelettel,  aki  a  mi  nemzeti  létünk  egy- 
ségének, souverainitásának  őre  és  kifejezője.  Vádolni  senkit  sem 
akart,  míg  ellenben  a  Prónay-féle  határozati  javaslatnak  az  volt  a 
czélja,  hogy  a  főrendiház  az  egész  ódiumot  a  Fejérváry-kormányra 
hárítva,  ennek  a  kormánynak  a  működését  és  így  az  elnapolást  is 
törvénytelennek  nyilvánítsa  és  mindezekkel  szemben  tiltakozzék. 

A  kormány  nem  jelent  meg  az  október  10-iki  országos  ülésen. 
Az  elnapoló  királyi  leiratot  a  miniszterelnök  a  képviselőházi  ülést 
megelőzőleg  átirat  kapcsán  küldte  meg  a  képviselőház  elnökének. 
Többen  —  s  képviselőházi  beszéde  során  gróf  Andrássy  Gyula  is 

—  a  kormány  távolmaradását  kifogásolták  s  ahhoz  különböző 
commentárokat  fűztek. 

Erre  vonatkozólag  október  1 1  -én  a  következő  félhivatalos 
közlemény  jelent  meg: 

„Ugy  a  képviselőház,  mint  a  főrendiház  mai  ülésén  a  minisz- 
térium távolmaradása  kifogásoltatván,  egyebek  közt  az  is  felemlittetett, 
hogy  a  minisztérium  meg  nem  jelenése  a  törvényhozás  és  a  nemzet 
lenézését  jelenti.  Ezekkel  szemben  illetékes  helyről  a  következők  kijelen- 
tésére hatalmaztattunk  fel:  folyó  évi  június  hó  21-én  és  szeptember 
hó  15-én  a  minisztérium  megjelent  úgy  a  képviselőházban,  mint  a 
főrendiházban,  mert  bemutatkoznia  és  a  korona  megbízásából  a  törvény- 
hozásnak szóbeli  üzenetet  átadnia  és  kijelentéseket  tennie  kellett. 
A  folyó  hó  10-iki  ülés  alkalmából  ily  feladat  nem  ruháztatott  a  minisz- 
tériumra ;  mi  értelme  sem  lett  volna  tehát  a  törvényhozás  előtt  való 
megjelenésének.  Önmaguktól  elesnek  ennélfogva  mindazon  feltevések, 
melyekkel  a  minisztérium  távolmaradását  úgy  a  képviselőházban,  mint 
a  főrendiházban  kiszínezni  igyekeztek.  A  minisztérium  a  törvényhozás 
és  a  nemzet  iránt  mindenkor  tanúsítani  fogja  azon  köteles  tiszteletet, 
melyet  a  kormány   részéről  a  törvényhozás  és  a  nemzet  az  alkotmány 

értelmében  megkövetelhetnek.  Különben  is  az  1848:111.  t.-czikk  23.  §-a 
szerint  a  minisztereknek  joguk  van  az  országgyűlés  mindkét  táblájának 
ülésein  megjelenni  és  nyilatkozni,  de  a  köteles  megjelenés  a  29.  §-ban 
csak  arra  az  esetre  van  előirva,  ha  az  országgyűlés  egyik  vagy  másik 
táblája  megjelenésüket  kivánja,  ami  a  jelen  esetben  egy  részről  sem 
történt."  — 

A  döntés  csak  október  16-án  következett  be.  Ekkor  a  válság 
egy  ujabb  stádiumba  lépett. 


IV. 

A  Fejérváry- kormány  reactiválása  uj  programm 

alapján. 

1905.  évi  október  hó  16-án  Ö  Felsége  ismét  Fejérváry  Géza 
bárót  nevezte  ki  miniszterelnökké,  majd  október  18-án  a  miniszter- 
elnök előterjesztésére  igazságügyminiszterré  Lányi  Bertalant,  keres- 
kedelemügyi miniszterré  Vörös  Lászlót,  belügyminiszterré  Kristóffy 
Józsefet,  honvédelmi  miniszterré  Bihar  Ferenczet,  vallás-  és  köz- 
oktatásügyi miniszterré  Lukács  Györgyöt,  horvát-szlavon-dalmát- 
országi  tárczanélküli  miniszterré  Kovácsevics  Istvánt  nevezte  ki, 
illetőleg  őket  eddig  viselt  állásaikban  megerősítette,  —  földmívelés- 
ügyi  miniszterré  pedig  báró  Feilitzsch  Artúrt  nevezte  ki ;  végül  a 
pénzügyminisztérium  valamint  a  Felség  személye  körüli  minisz- 
térium ideiglenes  vezetésével  a  miniszterelnököt  bizta  meg. 

Lányi,  Vörös,  Kristóffy,  Bihar,  Lukács  és  Kovácsevics  minisz- 
terek ebből  az  alkalomból  a  belső  titkos  tanácsosi  méltóságot  kapták. 

Ö  Felsége  a  következő  legfelsőbb  kéziratot  intézte  báró  Fejér- 
váry Géza  miniszterelnökhöz : 

Kedves  báró  Fejérváry !  Minthogy  a  magyar  képviselőház  több- 
ségévé szövetkezett  pártokból  kormányt  alakítani  nem  sikerült,  az  állam- 
ügyeknek más  olyan  alkotmányos  és  felelős  ellátásáról  kell  gondos- 
kodnom, amely  a  törvényhozási  tényezőknek  alkotmányos  együtt- 
működését újra  biztosítani  alkalmas. 

A  szövetkezett  pártok  vezérei  előtt  legutóbb  tett  kijelentéseimnek 
valódi  értelméből  nyilvánvaló,  hogy  Magyarországnak  alkotmánya  által 
biztosított  önállósága  tekintetében  a  szent  korona  viselője  és  a  nemzet 
közt  teljes  összhang  uralkodik,  és  ezt  az  összhangot  a  két  tényező 
egyike  sem  akarhatja  megzavarni. 

Ezekből  kiindulva  Önt,  vonatkozással  folyó  évi  szeptember  hó 
12-én  kelt  elhatározásomra,  magyar  miniszterelnökömmé  újból  kine- 
vezem, illetőleg  ezen  eddig  is  viselt  állásában  ismét  megerősítem  és 
a  kormány  alakítása  iránti  javaslatait  elvárván,  utasítom  Önt,  hogy  az 
Ön  által  előterjesztett  és  általam  elfogadott  programm  alapján  a  jelen 
válságos  helyzetből  a  kibontakozást  alkotmányos  utón  mielőbb  meg- 
valósítani igyekezzék.  Kelt  Bécsben,  1905.  évi  október  hó  16-án. 
Ferencz  József  s.  k.  Báró  Fejérváry  Géza  s.  k. 

Ezzel  nyilvánvalóvá  vált,  hogy  a  király  teljesen  elfogadja  és 
formaszerüen  magáévá  teszi  azt  az  értelmezést,  melyet  báró  Fejérváry 
Géza  miniszterelnök  a  szeptember  23-iki  események  kapcsán  a  sajtó 
utján  nyilvánosságra  hozott,  s  amely  Magyarország  önrendelkezési 
jogát  és  alkotmányos  önállását  minden  kétség  fölé  emelte,  de  két- 
ségtelenné vált  az  is,  hogy  a  reactivált  Fejérváry-kormánynak  van 
határozott  politikai  programmja,  amelynek  alapján  a  válságot  parla- 
menti utón  megoldani  akarja. 

Ez  volt  —  amint  láttuk  —  a  feltétel,  amely  mellett  a  Fejérváry- 
kormány  erre  az  ujabb  feladatra  vállalkozott. 

Ez  a  vállalkozás  éppen  nem  volt  könnyű,  ámde  akkor  nem 
volt  más  mód  arra,  hogy  az  alkotmányos  élet  folytonossága  fen- 
tartassék,  s  a  kabinet  tagjai  annál  kevésbé  térhettek  ki  az  ujabb 
megbizás  elöl,  mert  meggyőződésük  szerint  azt  az  áldatlan  közjogi 
harczot,  mely  hangzatos  jelszavak  segélyével  mesterségesen  szítva, 
az  ország  békés  fejlődését  megakasztotta,  csak  mélyrehatóbb  tár- 
sadalmi és  gazdasági  reformok  képesek  megszüntetni  és  a  nem- 
zetet arra  késztetni,  hogy  a  királyával  való  egyetértésben  keresse 
boldogulását.  * 

Általánosan  tudva  volt,  hogy  a  kormány  programmjában  az  álta- 
lános választói  jogra  alapított  parlamenti  reform  foglalja  el  a  főhelyet. 

Annak  a  gondolata,  hogy  az  ország  égető  bajain  csakis  egy 
ilyen  parlamenti  reform  segíthet  és  hogy  csakis  ez  a  reform  hárít- 

*  A  sajtónak  higgadtabban  gondolkozó  része  el  is  ismerte,  hogy  báró 
Fejérváry  és  minisztertársai  részéről  nagy  áldozat  volt,  hogy  az  után  a  fogad- 
tatás után,  amelyben  első  izben  részesültek  és  tudva  azt,  hogy  a  coalitió 
makacsul  visszautasít  minden  megoldást,  mely  nem  az  ö  hatalmi  érdekeit 
szolgálja,  saját  külön  programmja  alapján  akarja  a  parlamentáris  kibonta- 
kozást megkísérelni.  „A  személyi  lovagiasság,  hűség  és  hazaszeretet  hatvá- 
nyozott ereje  kell  hozzá,  hogy  ebben  a  gyötrelmes  helyzetben  az  uralkodót 
valaki  alkotmányosan,  szinte  a  maga  testével  fedezze  és  hazáját  megmentse 
az  interregnum  szerencsétlenségétől."  Ezt  mondja  „Az  Újság"  1905.  október 
12.  számának  vezérczikke. 

hatja  el  az  állami  ügyek  menetét  gátló  akadályokat,  már  korábban 
merült  fel,  s  több  izben,  különböző  alakban  jutott  kifejezésre  az 
akkori  válság  folyamán. 

1905.  július  27-én  fogadta  Kristóffy  József  belügyminiszter  a 
magyarországi  sociáldemokrata  pártszövetség  és  a  szervezetek 
bizalmi  férfiait,  akik  a  munkásosztály  bajainak  orvoslását  kérték. 
A  belügyminiszter  a  munkások  képviselőinek  adott  válaszában 
kifejezést  adott  amaz  őszinte  meggyőződésének,  hogy  az  ország 
rettenetes  helyzetén  csak  egy  intensiv  sociális  és  gazdasági  politi- 
kával lehet  segíteni,  mert  csak  egy  ilyen  politika  képes  egyrészt 
megszüntetni  a  mélyreható  nagy  társadalmi  elégedetlenséget,  más- 
részt kiküszöbölni  közéletünkből  a  pusztító  közjogi  harczokat, 
amelyek  együttvéve  államszervezetünk  normális  functióját  meg- 
zavarták. 

Ez  a  regeneráló  sociális  és  gazdasági  politika  pedig  —  úgy- 
mond —  nem  félrendszabályok,  hanem  csakis  az  általános  titkos 
választói  jogon  felépült  parlamenti  reform  utján  érvényesülhet, 
mert  csak  ily  mélyreható  gyökeres  reform  nyithatja  meg  a  parla- 
ment kapuit  azok  részére,  akik  törvényhozói  működésüket  nem  az 
áldatlan  közjogi  harczokban,  hanem  a  nemzeti  munka  szervezé- 
sében fogják  keresni. 

A  belügyminiszter  határozottan  jelezte,  hogy  az  amit  mond, 
kizáróan  egyéni  nézete,  —  kijelentései  mégis  élénk  discussiót  idéztek 
fel  a  politikai  körökben. 

A  coalitió  vezető  politikusai  sorra  elmondták  véleményüket 
az  általános  választójog  kérdéséről ;  különösen  kimerítően  nyilat- 
kozott deési  beszédében  (1905.  július  30.)  báró  Bánffy  Dezső. 
Báró  Bánffy  az  általános  választói  jog  hívének  vallotta  magát  s 
sejteni  engedte,  hogy  ezen  az  alapon  uj  pártalakulás  lehetséges  a 
coalitió  keretén  belül  a  67-es  elemek  bevonásával. 

A  többi  coalitiós  politikusok  véleménye  nagyban  divergált. 
A  vezérlő  bizottság,  amelyhez  számos  népgyűlés  részéről  felszólítás 
érkezett  arra,  hogy  a  katonai  kérdések  kikapcsolásával  mindenek- 
előtt az  általános  választói  jog  megvalósítására  törekedjék,  a  kérdés 
érdemével  szemben  kitérően  viselkedett.  1905.  évi  augusztus  11-én 
hozott  határozatában  ezeket  hozta  fel : 

„Először  is  nem  felel  meg  a  tényeknek,  hogy  a  coalitió  a  válasz- 
tásoknál az  általános  szavazati  jogra  nézve  Ígéretet  tett  volna.  A  szö- 
vetkezett pártok  a  választási  harczba,  mindegyik  saját  programmja 
alapján,  annak  sértetlen    fentartásával,    de    az   alkotmány  ellen  intézett 

támadás  visszautasítására  szövetkezve  és  egymást  támogatva  ment 
bele.  A  szövetkezett  pártok  közül  a  függetlenségi  és  az  ujpárt  az 
általános  szavazati  jogot  bizonyos  biztosítékok  mellett  programmjukba 
felvették,  a  többi  pártok  nem.  Többséget  pedig  csak  a  szövetkezett 
pártok  együttvéve  nyertek.  Ez  okból  nem  vehetett  fel  a  coalitió  munka- 
programmjába,  melyet  a  képviselőház  feliratában  juttatott  kifejezésre, 
e  kérdésre  vonatkozólag  mást,  mint  amiben  minden  tagja  egyetértett, 
tudniillik  a  választói  jognak  széles  rétegekre  való  kiterjesztését,  egy 
hatalmas  lépést  az  általános  választói  jog  felé.  Azok  a  pártok  pedig, 
amelyek  az  általános  választói  jogot  elvül  vallják,  fentartották  maguk- 
nak azt,  hogy  ezen  elveket  éppúgy,  mint  a  külön  pártprogram mukban 
foglalt  többi  elveket  is,  egész  kiterjedésükben  megvalósítják,  mihelyt 
többségre  jutnak.  Ez  az  eljárás  megfelel  a  politikai  komolyság  és 
felelősségérzet  követelményeinek  és  mindenesetre  több  biztosítékot 
nyújt  a  politikai  jogokat  kívánó  népnek,  mint  az  általános  szavazati 
jognak  egy  alkotmányellenes  kormány  részéről  való  hirdetése,  mely 
kormány  sem  saját  helyzeténél,  sem  a  parlamenti  erőviszonyoknál 
fogva  nem  képes  ezt  a  reformot  keresztülvinni  és  ezzel  nyílvánvalólag 
csak.  taktikázik. 

Másodszor  kijelenti  a  vezérlő  bizottság,  hogy  amikor  az  általános 
szavazati  jog  kérdését  komolyan  felvetik,  a  coalitió  minden  pártja 
kétségtelenül  a  maga  elvi  álláspontja  szerint  fog  abban  állást  foglalni, 
de  a  nélkül,  hogy  cserébe  ezért  a  reformért  feláldozná  az  alkotmány 
alapelveinek  biztosítását  s  azokat  a  gazdasági  társadalompolitikai  és 
nemzeti  törekvéseket,  amelyek  keresztülvitelére  a  nemzettől  mandátumot 
nyert.  Az  alkotmányellenes  kormány  actióját  azért  kárhoztatja,  mert  a 
nemzeti  törekvések  egy  lényeges  részével  szembe  helyezi  az  általános 
szavazati  jog  hirdetését,  tehát  azt  nyílvánvalólag  csak  taktikai  eszközül 
akarja  felhasználni  az  alkotmányvédő  actió  és  erőteljes  nemzeti  törek- 
vés megbontására,  s  habár,  mint  fentebb  mondatott,  a  kérdés  érdemében 
való  nyilatkozás  túlmegy  a  vezérlő  bizottság  hatáskörén,  ezt  a  szembe- 
állítást már  most  visszautasíthatja  és  már  most  tiltakozik  egy  nagy 
reformeszmével  való  olyan  visszaélés  ellen,  hogy  annak  egyoldalú 
kiemelése  által  a  nemzetet  a  választásoknál  kifejezett  akaratának  meg- 
valósításában a  nemzeti  lét  összes  előfeltételeinek  megszerzésében  meg- 
akaszszuk." 

Az  általános  választói  jogon  alapuló  parlamenti  reform  problé- 
máját tüzetesen  fejtegette  Kristóffy  József  belügyminiszter  a  német- 
bogsáni  választókerületben  1905.  évi  szeptember  9-én  elmondott 
képviselöjelölti   programmbeszédében.    Ámde  ekkor  is  még  csak  a 

saját  nevében  beszélt,  nem  pedig  a  kormány  nevében,  mert  a  kor- 
mány akkor  még  pártonkívüli  álláspontot  foglalt  el,  és  külön 
politikai  programmja  még  nem  volt. 

Kristóffy  József  belügyminiszter  németbogsáni  beszédének 
eszmemenete  főbb  vonásaiban  a  következő : 

A  válságos  helyzetnek  az  obstriictió  csak  külső  tünete.  A  hiányo- 
san működő  parlamenti  életnek  betegsége  magában  a  parlament  szer- 
vezetében rejlik.  A  parlamenti  obstructiónak  compromissumok  utján 
való  eliminálása,  akár  erőszakos  letörése  a  helyzet  sanálásához  nem 
vezetett.  Mélyebben  kell  keresnünk  a  baj  okát;  le  kell  szállnunk  a 
parlamentarismus  végső  gyökérszálaihoz,  melyek  a  néptömegek  lelkü- 
letéhez és  világnézletéhez  vezetnek  és  amelyeken  át  a  tömegek  vágyai 
és  törekvései  felszínre  jutnak.  —  A  népet  csak  a  maga  jólétével  vagy 
nyomorüságával  kapcsolatos  kérdések  érdeklik  ...  és  ha  nem  szólhat 
bele  a  dolgok  intézésébe,  odaszegődik  minden  zavarhoz,  minden  actió- 
hoz,  amiből  valami  ujat,  valami  ismeretlent  remél.  így  assistált  az 
obstructiónak  is ...  Az  obstructió  idézte  elő  a  mai  helyzetet,  az  obstruc- 
tiót  pedig  a  nép  elégületlensége  szülte. 

Az  oly  ország  parlamentjében,  amelyben  a  szavazati  jog  korlá- 
tozott, a  többségi  elv  érvényesülése  soha  sincs  teljesen  biztosítva.  Ezt 
a  tapasztalati  tényt  a  dolog  természete  magyarázza  meg.  Ahol  a 
parlamenti  többség  mellett  a  nép  többsége  áll,  ott  a  többségi  elvet  az 
ellenzék  nem  döntheti  meg,  mert  minden  jogtalanságot,  amelyet  az 
ellenzék  a  parlament  többségével  szemben  elkövet,  a  nép  többsége 
feltétlenül  és  súlyosan  megtorol  .  .  .  Ellenben  a  választó  jogosultságból 
kirekesztett  széles  néprétegek  egyáltalán  nem  éreznek  közösséget  a 
parlamenti  többséggel,  sőt  ellenséges  indulattal  állanak  szemben  vele, 
mert  saját  jogtalanságukat  a  parlamenti  többség  mulasztásának  tudják  be. 

Ami  hibát  a  választójog  korlátozottsága  elkövetett,  azt  jóvá  lehet, 
sőt  jóvá  kell  tenni  a  választójog  kiterjesztésével.  És  e  részben  minden 
habozás  nélkül  el  lehet  menni  a  leggyökeresebb  megoldásig :  az  álta- 
lános választójog  behozataláig,  —  nemcsak  azért,  meiI  csakis  ez  képes 
a  néptömegek  rokonszenve  és  assistentiája  által  biztosítani  a  parlament 
normális  működését,  hanem  azért  is,  mert  ez  az  egyedüli  mód  és 
eszköz  a  széles  néprétegek  elégedetlenségének  megszüntetésére  és  a 
békés  megelégedéssel  járó  társadalmi  jólét  megteremtésére. 

A  parlamentarismus  mellett  az  utóbbi  képezi  a  másik  nagy  indokot 
az  általános  választójog  behozatalára.  A  parlamentet  a  kevés  kiváltságos 
választja.  Magyarországon  húsz  millió  népből  alig  egy  milliónak  van 
szavazata.    A  magyar  parlamentben    ugyanazon   osztályok  gyermekei 

ülnek,  ugyanazon  gazdasági  vágyakkal,  ugyanazon  erkölcsi  világnéz- 
lettel,  egyforma  történelmi  traditiókkal.  Csoda-e,  hogy  nem  törődnek 
a  népsokadalommal.  Csoda-e,  hogy  állandó  közjogi  vitatkozásba  merül- 
tek ...  ,  hiszen  gazdasági,  társadalmi  és  osztálypolitikai  kérdésekben 
mind  egyformán  gondolkoznak.  A  közjogi  eszmét,  amely  a  modern 
világban  mindenütt  veszíteni  kezdi  azt  a  fényt,  melylyel  még  csak 
néhány  év  előtt  is  mindent  beragyogott,  győzelmesen  váltja  fel  az  uj 
eszmeáramlat  és  világszerte  nyomul  előre  ellenállhatatlanul  —  a  sociális 
gondolat.  így  van  ez  Magyarországon  is,  de  természetesen  csak  a 
parlamenten  kivül.  Magyarországon  is  vannak  elhanyagolt  népérdekek : 
izzó  vágyai  a  népnek.  De  ezek  közül  egy  sem  kapott  bebocsátást  a 
parlamentbe.  A  parlament  a  széles  néprétegekkel  nem  érez  semmi 
összefüggőséget.  A  pártok  pedig,  hogy  semmittevőknek  ne  látszassanak, 
minden  buzgóságukkal  a  nép  fogalmától  különvált  nemzetnek  szentelik 
magukat.  Ekképpen  vezetett  a  népérdek  elhanyagolása  a  közjogi  jelszavak 
uralmához  és  itt  van  az  összefüggés  a  választójog  korlátozottsága  és 
a  közjogi  jelszavak  politikájának  folytonos  térfoglalása  között.  Aki  tehát 
azt  hiszi,  hogy  a  magyar  állam  súlyos  helyzetén  gyökeresen  segit  az 
által,  ha  a  közjogi  kérdésekben  megoldást  hoz,  az  erősen  téved. 
Azoknak  van  igazuk  és  marad  igazuk,  akik  az  évek  óta  hiányosan 
működő  parlamenti  élet  betegségét  magában  a  parlamentnek  szerveze- 
tében látják. 

Akik  a  kérdéseket  a  maguk  nagy  összefüggésében  merik  meg- 
vizsgálni, akiknek  van  elég  higgadtságuk  és  bátorságuk  egész  politikai 
életünk  jelenségeit  mélységeiben  kutatni,  azoknak  arra  az  eredményre 
kell  jutniok,  hogy  minden  bajainknak,  minden  válságainknak  egyedüli 
forrása  abból  a  fejlődési  ellentétből  származik,  amely  társadalmi  és 
gazdasági  életünk  között  fennáll.  Mert  amig  lassan  eljutottunk  ahhoz 
a  gazdasági  rendszerhez,  amelyben  az  európai  nemzetek  élnek,  — 
addig  társadalmi,  sociális  és  politikai  berendezkedéseinkben  meg- 
maradtunk azon  a  nivón,  amelyen  voltunk  a  régi  termelési  korszakban. 
Az  általános  választójog  utján,  nem  mint  eddig:  egyforma,  hanem 
különböző  sociális,  társadalmi  és  gazdasági  érdekek  képviselői  jutnak 
majd  be  a  parlamentbe  és  ezek  fognak  ott  megütközni.  És  ebben  a 
harczban  kiegyenlítést  nyernek  a  mostani  sociális  ellentétek ;  a  távol 
érdekek  összesimulnak  és  a  különböző  társadalmi  osztályok  közelebb 
jutnak  egymáshoz.  Ámde  azért  mindezekből  távolról  sem  következik  az, 
hogy  jogosult  nemzeti  vágyaink  és  aspirátióink  a  politikai  színtérről  le 
fognak  szorulni.  A  nemzet  jogai  örökéletüek  és  azokat  leszorítani, 
vagy   elsülyeszteni  nem    lehet   és    nem  szabad.    Csak    arról    van    szó, 

hogy  a  jövőben  ütköző  pontul  nem  fognak  szolgálni  és  nem  válnak 
többé  koczkajáték  tárgyává.  A  nemzeti  fény  és  dicsőség  nem  elő- 
feltétele, hanem  következménye  a  népek  belső  erejének. 

A  mai  válságos  helyzetben  a  végleges  megoldásnak  egyetlen 
biztos  eszközét  is  az  általános  választójog  képezi.  Nagy  érdeme  és 
előnye,  hogy  a  közjogi  téren  leszegzett  merev  álláspontokat  nem  érinti, 
sőt  tiszteletben  tartja.  Nem  csukja  be  az  ajtót  a  nemzeti  követelések 
előtt,  hanem  nyitva  hagyja.  Nem  érinti  a  szövetkezett  többség  hatalmi 
érdekeit,  mert  módot  nyújt  arra,  hogy  ez  alapon  kormányalapításra 
vállalkozzék.  Emellett  oly  hatalmas  vonzó  és  taszító  erőket  rejt  magá- 
ban, melyek  a  kibontakozás  megindulásához  előfeltételül  szükséges 
parlamenti  eltolódásokat  előreláthatóan  létrehozzák. 

Sokak  idegenkedését  a  nemzetiségek  túlsúlyba  jutása  miatt  kelet- 
kezett indokolatlan  félelemben  kell  keresni.  Ámde  statistikai  adatok 
bizonyítják,  hogy  az  általános  választói  jog  behozatala  esetén  a  magyar 
elemek  nem  fognak  inferioritásba  kerülni,  de  ha  a  nemzetiségi  kép- 
viselők száma  a  parlamentben  némileg  meg  is  szaporodnék,  ebből  sem 
származnék  valami  nagy  veszély,  mert  a  nemzetiségi  politikának  a 
parlamentbe  való  bevonása  csak  megkönnyítené  ennek  a  politikának 
mindkét  fél  szempontjából  való  előnyösebb  kezelését. 

Még  azzal  az  aggálylyal  kell  leszámolni,  amely  az  országot  a 
socialistáktól  félti,  azt  hívén,  hogy  azoknak  a  politikai  küzdtéren  való 
megjelenése  a  parlamentarismus  szétfeszítésével  fog  járni.  Pedig  ellen- 
kezőleg áll  a  dolog.  A  társadalmi  kereteket  fogják  előbb-utóbb  szét- 
feszíteni, ha  még  sokáig  kivül  maradnak,  míg  a  parlamentben  elfoglalva 
megillető  helyüket  —  külföldi  példák  nyomán  —  az  egységes  állami 
eszme  és  a  népakarat  igazi  képviselői  lesznek. 

Nem  osztályharcz  felidézéséről  van  itt  szó,  mint  sokan  tévesen 
hiszik.  Bűnös  vakmerőség  volna  ilyenre  még  csak  gondolni  is.  Hanem 
ellenkezőleg :  éppen  arról,  hogy  a  szemben  álló  társadalmi  osztályok 
egymáshoz  közelebb  jussanak  és  érdekeik  összesimulása  folytán  egy- 
mást megértvén,  a  haza  boldogulásában  egyesüljenek. 

A  vezérlő  bizottság  1905.  szeptember  13-án  ismét  foglalkozott 
a  választói  jog  kérdésével.  Az  ezen  a  napon  tartott  értekezletről 
kiadott  jelentés  ebben  a  kérdésben  ezeket  mondja: 

„Tárgyalás  alá  vétetett  a  választási  reform  kérdésében  kiküldött 
bizottság  jelentése,  melyre  vonatkozólag  a  vezérlő  bizottság  az  ezen 
kérdésben  augusztus  hó  11-én  hozott  határozatot  egyhangúan  továbbra 
is  fentartja,  mely  szerint  kijelenti,  hogy  amikor  az  általános  szavazati 
jog  kérdése  komolyan  felvettetik,  a  coalitió  minden  pártja  kétségtelenül 

a  maga  elvi  álláspontja  szerint  fog  abban  állást  foglalni,  de  anélkül, 
hogy  cserében  ezért  a  reformért  feláldozná  az  alkotmány  alapelvének 
biztosítását  és  azokat  a  gazdasági,  társadalompolitikai  és  nemzeti  törek- 
véseket, amelyek  keresztülvitelére  a  nemzettől  mandátumot  nyert." 

Minthogy  pedig  a  szeptember  15-iki  országgyűlést  megelő- 
zőleg több  indítványt  jegyeztek  be  a  képviselőház  indítványkönyvébe, 
melyek  az  általános  választói  jog  behozatalát  sürgették,  a  függet- 
lenségi párt  1905.  szeptember  14-én  megtartott  értekezletén  e 
részben  következőleg  határozott: 

„Az  általános  szavazati  jog  tekintetében  beadott  indítványoknál 
házszabályaink  értelmében  mindenekelőtt  az  iránt  kell  dönteni :  tárgyalni 
kivánja-e  a  Ház  az  indítványokat  vagy  sem,  tehát  nem  érdemleges  állás- 
foglalásról van  most  szó  az  általános  szavazati  jog  elvére  nézve,  hanem 
csupán  arról,  helyes-e  ezt  a  reformot  most  napirendre  tűzni.  E  kérdésre 
pedig  a  függetlenségi  párt  kénytelen  nemmel  válaszolni,  anélkül,  hogy 
ezzel  érintené  azon  szózatainak  erejét,  amelyekben  az  általános  választói 
jog  mellett  nyilatkozott.  Nemmel  felel  pedig  azért,  mert  a  nemzettől  nyert 
mandátum  és  saját  elvi  álláspontja  alapján  első  sorban  azoknak  a 
nemzeti  követelményeknek  kivívását  tűzte  ki  czélul,  melyben  haladást  lát 
legfőbb  elvének,  az  ország  függetlenségének  kiküzdése  felé  és  melyeket 
csak  a  jelenleg  fennálló  pártközí  szövetség  fentartása  mellett  érvényesíthet. 
Míg  ezeket  a  czélokat  együttes  erővel  el  nem  értük,  a  mostani  többség 
felbontását  és  bárminemű  más  reform  kérdése  körül  alkalmi  többségeknek 
megalakulását  a  nemzeti  ügyre  nézve  károsnak  tekíntenők.  Ama  nagy 
nemzeti  czélok  megvalósításáig  szilárdul  fenn  kell  állani  azok  szövetségé- 
nek, akik  e  czélok  körül  tömörültek.  "Ha  majdan  ezeket  az  elsőrendű  fel- 
adatokat megvalósítottuk  és  más  pártokkal  való  szövetkezés  nélkül  szolgál- 
hatjuk a  hazát,  akkor  az  általános  szavazati  jog  kérdésében  is  éppen  úgy, 
mint  minden  más  kérdésben,  kizárólag  saját  programmunk  szerint 
járunk  el,  addig  mindenben  ragaszkodunk  a  szövetségnek  közös  meg- 
egyezéssel megállapított  feltételeihez.  Nem  járulunk  a  napirendre  tűzés- 
hez továbbá  azért,  mert  a  beadott  indítványokat  megelőző  actiók  egész 
jellege  nyilvánvalóvá  teszi,  hogy  ennek  czélja  nem  az  általános  szava- 
zati jog  létesítése,  hanem  egyfelől  az  alkotmányellenes  kormányzatnak 
előmozdítása,  másfelől  az  előbb  említett  nemzeti  követelmények  leküz- 
dése. Az  ilyen  áron  az  alkotmány  biztosítékaínak  megrendülése  mellett 
létesített  általános  szavazati  jog  értéktelen  és  eredendő  bűnnel  meg- 
terhelt vívmány  volna.  E  reform  őszinte  hívei  annak  ily  módon  való 
bevezetéséhez  nem  járulhatnak.  A  sikeres  kezdeményezés  feltétele  az 
alkotmány  rendes  működésének  helyreállítása  és  biztosítása." 

Amikor  a  Fejérváry-kormány  —  azért,  mert  korábbi  vállal- 
kozása meghiúsult  —  lemondott,  s  ennek  kapcsán  reá  az  a  feladat 
hárult,  hogy  a  további  teendőkre  nézve  javaslatot  tegyen ;  az  álta- 
lános választói  jogon  alapuló  parlamenti  reform  eszméjét  a  kormány- 
nak azok  a  tagjai,  akik  a  második  Fejérváry-kabinetben  is  helyet 
foglaltak,  egyértelmüleg  elfogadták,  de  természetesen  csak  elvben ; 
a  tüzetes  állásfoglalásra  csak  szeptember  23-ika  után  került  a  sor, 
amikor  a  programm  részletes  kidolgozása  került  a  napirendre".  Nem 
egy  aggály  és  controversia  merült  fel  abban  az  irányban,  hogy  a 
reform  ne  veszélyeztesse  az  állami  és  nemzeti  érdekeket,  s  a  tár- 
gyalások, melyek  a  programm  megállapítása  során  egyrészt  a  kor- 
mány kebelében,  másrészt  Ö  Felségével  folytattattak,  jobbára  az 
erre  vonatkozó  cautelák  megalkotása  körül  forogtak.  És  jóllehet 
nem  volt  kétség  az  iránt,  hogy  a  szükséges  correctivumokról  majd 
csak  az  idevágó  törvényjavaslatok  részleteinek  megszövegezése  és 
megállapítása  során  fog  kelleni  és  lehetni  gondoskodni,  azt  min- 
denki érezte,  hogy  egy  ily  nagy  horderejű  reformeszmét  nem  lehet 
kormányzati  programm  tárgyává  tenni  és  concrét  kormányzati  pro- 
grammpontként  enuntiálni  a  nélkül,  hogy  egyrészt  a  reform  miben- 
léte közelebbről  meghatároztassék,  másrészt  a  reform  zavartalan 
életbeléptetésének  intézményes  biztosítékai  —  legalább  általános 
körvonalozással  —  megjelöltessenek. 

Az  így  leszürődött  közös  álláspont  ezidőszerinti  tüzetesebb 
kialakulásában  röviden  ez  volt:  A  politikai  erőviszonyoknak  jelen- 
legi megoszlása  a  magyar  képviselőházban  kizárja  a  pártoknak 
olyatén  csoportosulását,  hogy  67-es  alapon  kormányképes  többség 
alakulhasson.  Szükségesnek  mutatkozik  tehát,  hogy  nagyobb  jelentő- 
ségű társadalmi  és  gazdasági  kérdések,  az  ország  valódi  szükség- 
letei helyeztessenek  előtérbe,  és  ezzel  a  folytonos  közjogi  grava- 
menek  háttérbe  szoruljanak.  Ezt  a  czélt  szolgálja  a  parlamenti  reform 
keresztülvitele  a  választói  jog  általánosítása  alapján.  Magának  az 
általános  választói  jognak  egyszerű  proklamálása  aggályosnak  mutat- 
kozik ;  correctivumokat  kell  tehát  keresni,  hogy  az  esetleges  veszé- 
lyek elháríttassanak.  Ily  correctivumokat  meg  lehet  találni.  A  választói 
jogosultságot  érintő  részletkérdéseken  kivül*  correctivumul  szolgál- 
hat a  reform  keresztülvitele,  jelesül  a  választókerületek  beosztása, 
a  választási   eljárás,  a  közigazgatás  államosítása  és  a  választásnak 

*  L.  ezekre  nézve  az  alantabb,  az  V.  fejezetben  közölt  törvénytervezet 
1.  2.  és  3.  §-át. 

állami  közegek  által  való  vezetése.  Hogy  a  programm  alapján  a 
kibontakozás  sikeresen  foganatba  vehető  lehessen,  szükséges,  hogy 
az  uj  választások  eshetősége  komolyan  czélba  vétessék,  s  a  válasz- 
tások megfelelően  előkészíttessenek.  Szükséges  továbbá,  hogy  az 
államkormányzati  ügyek  a  fennálló  törvények  alapján,  de  azoknak 
szigorú  alkalmazásával  láttassanak  el,  és  hogy  a  helyes  közjogi 
elvek  erélyes  hangsúlyozásával  és  nyomatékos  érvényesítésével 
gondoskodás  történjék  az  államhatalmi  tényezőknek  a  királyi  hata- 
lom rovására  megzavart  egyensúlyának  helyreállításáról  s  a  végre- 
hajtó hatalom  tekintélyének  megóvásáról. 


Az  ilyképen  útra  indult  kormány  haladéktalanul  hozzálátott 
feladata  megoldásához. 

Mindenekelőtt  nyilvánosságra  kellett  hoznia  politikai  pro- 
gramm ját. 

Rendes  körülmények  közt  a  programm  kifejtése  az  ország- 
gyűlésen történik. 

Ezúttal  azonban  ettől  el  kellett  térni.  Az  országgyűlésen  való 
mérkőzést  kellően  elő  kellett  készíteni.  A  kormány  a  lehető  leg- 
komolyabban óhajtotta  és  kereste  az  alkotmányos  kibontakozást  és 
mindent  el  akart  kerülni,  ami  ennek  a  czélnak  a  megvalósítását 
veszélyeztetheti.  Már  pedig  alaposan  attól  lehetett  tartani,  hogy 
abban  az  esetben,  ha  nyomban  a  kormány  megbízatása  után  ül 
össze  az  országgyűlés  s  a  kormány  mindjárt  ott  fejti  ki  kibonta- 
kozási tervét,  a  hatalmi  érdekeiket  féltő  pártok  az  erőszaktól  sem 
riadva  vissza  —  mindent  el  fognak  követni  a  helyzet  összebonyo- 
lítására  és  a  kormány  actiójának  megakadályozására.  Időt  kellett 
tehát  nyerni  arra,  hogy  a  nemzetnek  józanul  gondolkozó  elemei, 
a  nemzet  nagy  zöme  tájékozást  nyerjen  a  kormányprogrammban 
foglalt  reformeszmék  nagy  horderejéről  és  jelentőségéről,  megnyug- 
tatást szerezzen  a  kormány  alkotmányos  szándékairól,  és  a  kérdés 
csak  akkor  kerüljön  az  országgyűlés  elé,  amikor  már  a  talaj  kellően 
előkészült,  mikor  már  van  az  országban  egy  megfelelően  kialakult 
közvélemény,  mely  befolyásolhatja  az  országgyűlési  pártok  maga- 
tartását, impulsust  adhat  egy  ujabb  pártalakulásra,  esetleg  tám- 
pontul szolgálhat  arra,  hogy  ebben  a  kérdésben  a  választókra 
appellálni  lehessen. 

A  kormány  azon  volt,  hogy  az  országot  az  elhamarkodott  és 
meggondolatlan  tettek  végzetes   következményeitől   megóvja.  Terve 

az  volt,  hogy  tekintettel  arra,  hogy  az  országgyűlés  deczember 
19-ig  el  van  napolva,  más  alkalmas  módon  hozza  nyilvánosságra 
programmját,  ennek  utánna  egybegyűjti  a  programmba  felvett  reform- 
eszmék hiveit,  s  megalkotja  a  szervezetet  és  a  kereteket  az  alkot- 
mányos harcz  felvételére  és  végigküzdésére.  Nemcsak  nem  volt 
kizárva,  de  a  dolgok  akkori  állása  szerint  alapos  kilátás  volt  arra, 
hogy  a  kormánynak  módjában  lesz  deczember  19-ig  a  képviselő- 
házban egy  számba  vehető  kisebbség  támogatására  szert  tenni,  s 
ebből  a  feltevésből  kiindulva  az  volt  a  szándéka,  hogy  deczember 
19-én  az  országgyűlésen  a  programmot  előterjeszti,  azt  ott  beható 
megvitatás  alá  bocsátja,  az  1867  :X.  t.-czikknek  megfelelően  az 
országgyűlésnek  alkalmat  ad,  hogy  a  jövő  évi  költségvetés  felől 
határozzon  és  ha  ezzel  az  országgyűléssel  ily  módon  sem  boldo- 
gul, az  országgyűlést  feloszlatja  és  uj  választásokat  irat  ki.  A  remélt 
kisebbségi  támogatás  megoltalmazhatta  volna  a  kormányt  az  ellen- 
zék erőszakoskodásaitól  és  biztosítékul  szolgált  volna  arra,  hogy 
a  legrosszabb  esetben  legalább  néhány  ülést  a  házszabályok  kere- 
tében meglepetésektől  menten  lehessen  lefolytatni,  s  lehetővé  tette 
volna,  hogy  a  kormány  által  czélbavett  kibontakozás  az  ország- 
gyűlésen kellően  megvilágíttassék.  A  czél,  mely  a  kormány  szeme 
előtt  lebegett,  valamint  a  procedúra,  melyet  a  kormány  ennek  a 
czélnak  megvalósítása  végett  tervbe  vett,  teljesen  alkotmányos  volt. 
A  legszigorúbb  alkotmányos  és  parlamentáris  felfogás  mellett  sem 
lehet  azt  követelni,  hogy  ha  a  kormány  valamely  actióra  készül, 
ennek  módozatait  ne  a  viszonyoknak  objectiv  megítélésére  alapított 
belátása  és  meggyőződése  szerint  állapítsa  meg,  hanem  az  ellenzék 
tetszéséhez  szabja.  Sehol  a  világon,  még  a  parlamentarismus  clas- 
sicus  hazájában,  Angliában  sem  kényszerítik  a  kormányt  arra,  hogy 
ha  a  választókra  kíván  hivatkozni,  ezt  azonnal  tegye  és  ne  a  reá 
nézve  kedvezőbb  időpontot  válaszsza  a  parlament  feloszlatására  és 
az  uj  választásokra.  Fődolog,  megvan-e  az  alap  és  a  komoly 
szándék  arra,  hogy  a  parlamenti  többség  magatartásával  szemben 
a  nemzet  egyeteme  hivassék  fel  bíróul.  Már  pedig  az  akkori 
helyzetben,  amikor  hosszú  tárgyalások  és  mindennemű  kísérletek 
után  egy  oly  programúiban  történt  a  megállapodás,  mely  a  nem- 
zeti fejlődés,  a  társadalmi  és  gazdasági  megújhodás  uj  csapásait 
megnyitja,  nem  volt  egészen  hiu  a  remény,  hogy  a  nemzet  nagy 
zöme  —  főleg  ha  megnyugtatást  szerez  az  irányadó  tényezők 
alkotmányos  szándékai  felől  —  más  megfontolásokra  jut;  azt  pedig, 
hogy  a  Fejérváry-kormány  őszintén  óhajtotta  az  alkotmányos  kibon- 

takozást  s  a  programm  alapján  történt  újjáalakulásakor  a  legkomo- 
lyabban számításba  vette  az  uj  választások  eventualitását,  senkinek 
sincs  joga  kétségbevonni. 

Igaz  ugyan,  hogy  a  kormány  tagjai  nem  hunyhattak  szemet 
az  elöl,  hogy  korábbi  kormányzati  vállalkozásuk  miatt  nagy  elő- 
ítéletekkel kell  majd  megküzdeniök  s  hogy  a  folytonos  ellenzéki 
agitátió  a  népszerűtlenségnek  egy  oly  fokát  zúdította  személyeikre, 
amely  lényeges  akadályul  fog  szolgálni  arra,  hogy  a  nagy  közönség 
az  ujabb  vállalkozást  rokonszenvvel  fogadja,  —  és  bizonyára  ök 
szerették  volna  legjobban,  ha  másokra  lehetett  volna  ezt  a  feladatot 
bízni :  ámde  akkor  nem  volt  más  választás,  —  a  viszonyok 
kényszere  következtében  bele  kellett  menniök  a  dologba.  Annyi 
azonban  kétségtelen,  hogy  amikor  —  legjobb  meggyőződésüket 
követve  —  egy  olyan  kormányzati  alap  megvetésében  közre- 
működtek, amelynek  a  nemzet  többsége  részéről  való  elfogadása 
az  alkotmányos  rendet  helyreállíthatja,  nem  arra  gondoltak,  hogy 
ezzel  személyes  hatalmukat  biztosítsák.  Számításaikban  nem  volt 
kizárva,  hogy  nem  ők,  hanem  esetleg  mások  fogják  az  ezen  alapon 
való  kibontakozás  művét  végrehajtani.  A  programm  nem  csupán 
arra  való  volt,  hogy  egy  bizonyos  párt  vagy  csupán  egy  bizonyos 
kormány  hatalmi  érvényesülésének  feltételeit  és  módozatait  meg- 
jelölje, hanem  főleg  arra,  hogy  megszabja  az  objectiv  zsinór- 
mértéket arra  nézve,  milyen  módon  lehet  az  állami  ügyek  alkot- 
mányos menetét  a  rendes  kerékvágásba  zökkenteni.  A  programm 
az  egész  országnak  szólt.  És  ha  ügy  alakulnak  majd  a  viszonyok, 
hogy  más  valaki  vállalkozik  a  siker  kilátásával  a  kormányzásnak 
ezen  az  alapon  való  átvételére,  a  kormány  kész  örömest  engedi  át 
programmját,  —  teljesen  megelégedve  az  előkészítés,  a  helyzet 
tisztázásának  érdemével.  Ezért  kellett,  hogy  a  programm  nyilvános- 
ságra hozatala  és  az  országgyűlésen  való  mérkőzés  között  bizonyos 
idő  maradjon,  mert  remélni  lehetett,  hogy  ezalatt  a  pártviszonyok- 
ban lényegesebb  eltolódások,  a  pártok  felfogásában  jelentékenyebb 
változások  állanak  be.  * 

*  Hogy  az  a  remény  nem  volt  egészen  alaptalan,  mutatja  az  a  körülmény, 
hogy  a  coalitió  a  végén  a  Fejérváry-kabinet  programmjának  lényegben  való 
átvételével  vállalkozott  a  kormányzásra.  Hogy  ez  nem  történt  1905.  deczember 
19-ig,  azt  kizárólag  annak  lehet  tulajdonítani,  mert  a  coalitió  be  akarta  várni, 
hogy  a  Fejérváry-kormány  előbb  a  külföldi  kereskedelmi  szerződéseket  és  az 
autonóm  vámtarifát  léptesse  életbe  s  a  coalitiós  kormány  az  -önálló  gazdasági 
berendezkedés  kérdésében  a  fait  accompli  ürügyével  léphessen  fel.  Bűnbakról 
kellett  gondoskodni. 

A  coalitió  vezérlő  bizottsága  be  sem  várva  a  kormány  programm- 
ját,  máris  állást  foglalt  ellene,  abból  indulva  ki,  hogy  a  Fejérváry- 
kormány  kezéből  még  a  jó  dolgok  sem  kellenek.  A  Fejérváry- 
kormány  eddig  inparlamentáris  és  alkotmányellenes  kormány  volt. 
Most,  hogy  lemondása  után  a  király  újból  kinevezte,  szintén  csak 
inparlamentáris  és  alkotmányellenes  marad.  Ezt  a  következtetést  vonta 
le  az  ujabb  kinevezés  előzményeiből  és  a  kormány  magatartásá- 
ból az  a  határozat,  melyet  az  ellenzék  vezérlő  bizottsága  október  23-án 
tartott  ülésén  elfogadott  és  az  ország  tájékoztatása  végett  közzétett. 

Alkotmányos  kormányzat  —  úgymond  a  határozat  —  annyit 
jelent,  mint  a  nemzeti  akarattal  egyetértő  kormányzás.  Alkotmányos 
kormány  csak  az,  amely  ekképp  és  csakis  ekképp  akar  kormányozni, 
amely  az  alkotmányos  kormányzást  elvül  vallja,  olyan  elvül,  amelytől 
semmi  körülmények  közt  el  nem  tér.  Már  pedig  a  Fejérváry-kormány 
előbb  vállalkozott  arra  is,  hogy  alkotmányellenesen  kormányozzon  :  ha 
tehát  most  azt  hirdeti,  hogy  alkotmányosan  kivan  kormányozni,  úgy 
ez  nála  nem  egy  elvi  álláspontnak,  hanem  az  opportunitási  mérlege- 
lésnek folyománya ;  alkotmányos  vagy  nem  alkotmányos  kormányzás 
előtte  csak  a  taktikai  kérdés  jelentőségével  bir;  a  taktika  czélja  pedig 
nem  a  nemzeti  akaratnak  érvényesítése,  hanem  annak  megtörése, 
illetőleg  az  uralkodó  személyes  akaratához  képest  mindenáron  való 
átidomitása.  A  vezérlő  bizottság  bizik  abban,  hogy  a  törvényhatóságok 
az  újból  kinevezett  alkotmányellenes  kormánynyal  szemben  valamint 
eddig  úgy  ezentúl  is  követni  fogják  a  törvény  által  kijelölt  utat  a 
képviselőház  1905.  évi  június  21-én  hozott  határozata  értelmében. 

Erre  a  határozatra  csak  azt  kell  megjegyezni,  hogy  a  Fejér- 
váry-kormány előző  vállalkozása  nem  arra  irányult,  hogy  a  nemzet 
akaratával  ellentétes  kormányzás  állandósuljon,  hanem,  hogy  a 
király  és  a  nemzet  akarata  közt  mesterségesen  megbontott  összhang 
helyreállittassék.  Hogy  pedig  nem  tekinthető  alkotmányellenesnek, 
ha  ennek  az  összhangnak  helyreállítására  az  impulsus  a  király 
részéről  indul  ki,  azt  a  legfényesebben  bebizonyította  a  coalitió 
akkor,  amikor  az  1906.  évi  ápril  havi  ú.  n.  pactum  alkalmával  a 
király  feltételeit  az  alkotmányos  kormányzás  alapjául  elfogadta  s 
ezek  szerint  a  nemzeti  akaratot  átidomította. 

Ami  pedig  a  vezérlő  bizottságnak  a  törvényhatóságokkal 
szemben  kifejezett  azt  a  várakozását  illeti,  hogy  továbbra  is  ellent- 
állni  fognak  a  kormánynak,  a  kormány  megadta  a  kellő  választ, 
amidőn  néhány  nappal  későbben  a  következő  intő  szózatot  intézte 
a  törvényhatóságokhoz : 

„Ö  császári  és  apostoli  királyi  Felsége  az  év  október  16.  és  illetőleg 
18-án  kelt  legfelsőbb  elhatározásával  a  parlamenti  reformnak  alkot- 
mányos után  való  megoldását  is  magában  foglaló  programm  alapján  a 
minisztériumot  legkegyelmesebben  újból  kinevezni  méltóztatott.  Erről  a 
törvényhatóság  azzal  értesíttetik,  hogy  ezen  minisztérium  a  jelen  vál- 
ságos helyzetből  való  kibontakozásnak  alkotmányos  utón  megvalósítandó 
feladata  mellett  czéljául  tűzte  ki  a  kormányzat  törvényes  vezetésének 
ellátása  körében  és  minden  irányban  a  törvényességnek  szigorú  fen- 
tartását.  Ez  alapon  számít  a  minisztérium  arra,  hogy  törvényes  és  alkot- 
mányos törekvései  elé  a  törvényhatóság  akadályt  gördíteni  nem  fog. 
A  törvényesség  kitűzött  elvének  szigorú  érvényesítése  a  minisztériumnak 
elsőrendű  kötelességévé  teszi,  hogy  a  törvényhatóságoknak  és  a  ható- 
ságuk alatt  álló  alkalmazottaknak  minden  törvénybe  ütköző  elhatáro- 
zásaival illetőleg  ténykedéseivel  szemben  a  rendelkezésére  álló  törvényes 
eszközöket  a  legszigorúbb  következetességgel  alkalmazásba  vegye.  A 
minisztérium  különösen  elvárja  a  törvényhatóságoktól,  hogy  az  adófizető 
polgárok  által  önként  befizetni  szándékolt  állami  adók  elfogadása  és 
az  állampénztárba  beszállítása,  valamint  a  katonai  szolgálatra  önként 
jelentkezők  részére  belépési  bizonyítvány  kiállítása  és  a  véderő  bármely 
tagjának  behívása  körüli  törvényes  közreműködés  tekintetében  törvényes 
kötelességeiket  pontosan  teljesíteni  fogják.  Ezt  a  törvényhatóságok  érde- 
kéből is  annyival  inkább  megköveteli  a  minisztérium,  mert  az  1886:  XXI. 
t.-czikk  20.  §-ában  alkotmányjogi  biztosíték  gyanánt  nyert  jogkört 
túllépő  oly  határozatok  által,  melyek  az  államtól  még  az  önként  befizetni 
szándékolt  adókból  várható  jövedelmet  is  elvonnák,  abba  a  kényszer- 
helyzetbe jutna  a  kormány,  melynél  fogva  a  törvényhatóságok  háztartási 
és  egyéb  szükségleteinek  kielégítése  is  lehetetlenné  válik.  Rá  kell  mu- 
tatni továbbá  arra  is,  hogy  a  véderő  fentartása  iránt  tett  törvényes  rendel- 
kezések végrehajtásának  elmulasztása  az  állam  felette  fontos  biztonsági 
érdekeit  veszélyeztetné.  Bizton  elvárja  tehát  a  minisztérium  a  törvény- 
hatóság hazafias  közönségétől,  hogy  a  törvények  és  törvényes  rende- 
letek végrehajtásának  pontos  teljesítése  által  a  hatékonyabb  törvényes 
eszközök  alkalmazását  feleslegessé  teszi.  Budapest,  1905.  október  23-án. 
A  m.  kir.  minisztérium  nevében  Fejérváry  Géza  báró  s.  k." 

1905.  évi  október  hó  28.  napján  megjelent  báró  Fejérváry  Géza 
miniszterelnöknél  a  budai  II.  kerület  hatvanhetes  választópolgárainak 
küldöttsége  a  végből,  hogy  tájékozást  szerezzen  a  választókerületben 
közelebb  megejtendő  képviselőválasztás  alkalmával  követendő  maga- 
tartást illetőleg,  mert  —  amint  azt  a  küldöttség  szónoka  kifejtette  — 
kívánatos,  hogy  a  meddő  közjogi  kérdésekben  való  ellentétnek  további 

kiélesítése  nélkül  a  korona  és  a  nemzet  közt  a  megegyezés  mielőbb 
oly  alapon  jöjjön  létre,  amely  a  nemzet  culturális  és  gazdasági  érde- 
keiről gondoskodik.  Minthogy  pedig  a  miniszterelnök  ujabb  vállal- 
kozása is  erre  irányul,  azzal  a  kéréssel  fordulnak  hozzá,  ismertesse 
meg  velők  azokat  a  módozatokat  és  eszközöket,  amelyek  segé- 
lyével a  korona  és  a  nemzet  közötti  összhangot  helyreállítani  véli. 

Ezt  az  alkalmat  felhasználta  a  miniszterelnök  a  kormány- 
programm  tüzetes  kifejtésére  a  következő  beszéd  keretében : 

„Tisztelt  Uraim  !  Két  okból  tartozom  önöknek  őszinte  köszönettel. 
Először  is  azért  a  szívességükért  s  ama  hazafias  motívumokért,  amelyek 
önöket  hozzám  vezették.  Másodszor  és  legfökép  azért,  hogy  ezzel 
alkalmat  nyújtanak  nekem  egy  immár  valóban  halasztást  alig  tűrő 
politikai  kötelesség  teljesítésére.  Ö  Felsége  legkegyelmesebb  kéziratából, 
amelylyel  a  jelenlegi  kabinetet  újra  kinevezte,  az  ország  arról  értesült, 
hogy  kormányzatra  való  vállalkozásunk  egy  politikai  programm  alapján 
történt  és  hogy  e  programm  Ö  Felségének  hozzájárulását  is  megnyerte. 
Országszerte,  a  sajtóban  és  a  politikai  közélet  férfiainak  többrendbeli 
felszólalásában  egyre  türelmetlenebbül,  egyre  sűrűbben  hangzik  fel 
azóta  a  sürgető  kérdés :  mi  hát  ez  a  programm  s  melyek  a  vezérlő 
irányai,  milyen  politikai  czélok  tűzetnek  benne  ki  s  mely  eszközökkel 
kivánja  a  kabinet  e  czélok  elérését  biztosítani  ? 

El  kell  ismernem,  uraim,  e  kérdések  jogosultságát.  —  Semmi  sem 
jogosultabb,  mint  az  a  kívánság,  hogy  alkotmányos  országban  a  kor- 
mányzat ne  meglepetésszerűen  hozakodjék  elő  egyes  javaslataival,  hanem 
tájékoztassa  eleve  a  közvéleményt  és  a  parlamentet  politikai  rendszerének 
irányáról  és  tartalmáról,  adjon  tüzetesen  számot  törekvéseiről  és  szán- 
dékairól s  tegye  ezzel  lehetővé  azt  a  nyilvános  kritikát,  mely  minden 
alkotmányos    életnek  s    kivált  a    parlamentarismusnak  legfőbb  éltetője. 

A  kormány  nem  kíván  azzal  a  haladékkal  élni,  melylyel  őt  az 
országgyűlésnek  deczember  19-éíg  való  elnapolísága  megkínálja  s  nem 
vél  a  törvényhozó  testület  iránt  tartozó  köteles  tisztelet  ellen  véteni, 
ha  mindjárt  az  első  alkalmat  ragadja  meg,  hogy  az  országot  programmja 
felől  köteles  őszinteséggel  és  teljes  határozottsággal  tájékoztassa. 

A  helyzet  feltüntetése. 

Mielőtt  kormányzati  programmunk  irányának  és  egyes  részletei- 
nek feltárására  rátérnék,  legyen  szabad  egynémelyeket  a  kormány  vál- 
tozott helyzetéről  és  uj  hivatásáról,  valamint  a  padamenti  helyzetről  s 
az  ország  általános  helyzetéről  előrebocsátanom. 

A  kormány  uj  hivatásáról  beszéltem.  Szántszándékkal  használtam 
e  kifejezést,  mert  valóban  az  események  menete  uj  helyzetbe  vitte 
bele  a  kabinetet.  Midőn  a  kormányzatra  első  izben  vállalkoztunk,  az 
volt  egyetlen  rendeltetésünk,  hogy  a  kiegyenlítést  a  korona  álláspontja 
és  a  többségre  jutott,  szövetkezett  ellenzék  politikai  felfogásai  között 
munkába  vegyük.  Ez  a  törekvésünk  élénk  sajnálatunkra  meghiúsult. 
Az  ellentétek  még  ma  is  fennállanak.  —  A  többség  kormányvállalá- 
sának akadályai  nem  hárultak  el.  —  Magából  ebből  a  mindenképp 
sajnálatos  tényből  sokféle  következtetést  vontak  le  a  különböző  párt- 
állások szerint,  de  senki  sem  következtette  belőle  azt,  hogy,  mert  a 
kiegyenlítés  müve  nem  sikerült,  azért  az  országnak  felelős  kormányzat 
nélkül  kell  maradnia. 

Világosan  folyik  ebből,  hogy  ha  a  jelenlegi  országgyűlés  több- 
sége nem  vállalkozik  a  kormányzásra,  noha  többség,  a  kisebbség 
pedig  a  politikai  ellenőrzés  szerepére  kivan  visszavonulni,  mert  kisebb- 
ség, ennélfogva  olyan  alkotmányos  és  felelős  ellátásáról  kell  gondos- 
kodni az  állam  közügyeinek,  amely  az  országot  az  államélet  egyetemes 
pangásának  szomorú  állapotából  kivezeti  s  az  alkotmányos  kibonta- 
kozást nemcsak  törvényeink  keretében,  hanem  a  parlamenti  kormány- 
rendszer keretében  is  előkészíti.  Ha  azok  a  kérdések,  amelyeket  a 
pártpolitika  szegzett  a  közélet  homlokterébe,  nem  alkalmasak  arra, 
hogy  a  korona  és  a  jelenlegi  többség  közt  a  szükséges  alkotmányos 
összhang  létrehozathassék,  akkor  az  alkotmányos  és  parlamentáris 
kibontakozásnak  még  csak  egy  útja  marad  nyitva :  s  ez  az  ut  az, 
amelyre  mi  rátértünk. 

Ez  az  út  pedig  az,  hogy  a  kormányprogramm  integráló  részévé 
kell  tenni  olyan  kérdéseket,  amelyek  magukban  hordják  az  állami 
akaratképződés  lehetőségének  most  hiányzó  feltételeit,  az  ország  sür- 
gős szükségleteinek  felismeréséből  fakadó  országos  akarat  és  a  feje- 
delmi akarat  közt  való  összhangnak  biztosítékait. 

Az  ilyen  programm  a  parlament  elé  jutva,  bármi  sorsban 
részesül  is,  mindenkép  kifogástalan  alkotmányos  kibontakozással  ke- 
csegtet. 

Vagy  megszerzi  magának  ez  a  programm  a  parlamentben  a  több- 
séget s  akkor  önmagától  elhárul  az  alkotmányválság  veszedelme  s  ön- 
maguktól térnek  vissza  a  maguk  rendes  medrébe  a  közélet  hullámai. 
Vagy  pedig  a  mostani  parlamentben  nem  található  többség  e  kor- 
mányzati programm  részére  s  akkor  még  mindig  fenmarad  az  alkot- 
mányos kibontakozás  másik  módjának  a  lehetősége,  amely  az  ország- 
gyűlés feloszlatásában  s  a  nemzetre  való  appellálásban  áll. 

Csak  mellesleg  érintem  itt,  t.  uraim,  azt  a  kérdést,  amely  a  feje- 
delmi akaratnak  a  képviselőházi  többség  akaratához  való  viszonyára 
vonatkozik.  Részletesebb  közjogi  fejtegetésekbe  bocsátkozni  nem  akar- 
ván, csupán  azt  kérdem,  nem  a  legelemibb  követelménye-e  az  alkot- 
mányos államélet  zavartalan  folyásának,  hogy  egyfelől  a  korona,  amely 
a  törvények  szentesítésének  jogával  van  felruházva,  s  másfelől  a  kép- 
viselőházi többség,  amelynek  politikai  akarata  irányítja  és  politikai 
bizalma  támogatja  normális  viszonyok  között  a  felelős  és  parlamentáris 
kormányzatot,  már  jó  eleve  egyetértsenek  s  megállapodásra  jussanak 
a  követendő  kormányzati  politikának  tartalmára  s  irányzatára  nézve? 
Amig  a  királynál  van  a  törvényszentesités  joga,  mindaddig  a  parla- 
mentáris kormányzatnak  egyik  elengedhetetlen  feltétele  az,  hogy  az 
állami  akaratképződés  e  két  tényezőjének  együttműködése  a  köztük 
eleve  tisztázott  helyzetben,  a  köztük  megállapított  politikai  törekvés 
közösségében  találja  biztosítékát. 

E  szempontra  való  tekintettel  magyarázható  az,  hogy  a  parla- 
menti kormányrendszer  elméletének  legalaposabb  ismerői  egyenesen 
megkövetelik,  hogy  monarchikus  államokban  a  többség  kormányra 
lépése  előtt  konstatáltassék  és  a  kormányzat  vállalása  után  annak  egész 
ideje  alatt  éber  szemmel  vizsgáltassék,  vájjon  a  többségi  akarat  és  a 
királyi  akarat  közt  a  szükséges  összhang  csakugyan  fenforog-e.  S  ezt 
utóvégre  természetesnek  is  kell  találni.  Mert  aki  azt  állítja,  hogy  az 
állami  akaratképzödésnek  egyetlen  tényezője  a  képviselőházi  többség,  az 
megfeledkezik  a  parlamenti  pártkormányzat  rendszerének  két  nevezetes 
alapigazságáról.  Az  egyik  az,  hogy  a  koronának  a  törvényszentesítési  joga 
eleven  jog  s  hogy  ha  Magyarországon  1867  óta,  egyszer  sem,  Angliá- 
ban pedig  200  év  óta  egyetlen  egyszer  sem  gyakoroltatott  a  korona 
részéről  a  szentesítés  megtagadásának  joga,  akkor  ebből  nem  az  követ- 
kezik, hogy  ez  a  jog  megszűnt,  hanem  ez  csak  azt  bizonyítja,  hogy 
úgy  Angliában,  mint  nálunk  a  többségek  mindig  olyan  kormány- 
programm  összeállításáról  akartak  és  tudtak  gondoskodni,  amely  meg- 
nyerte eleve  a  koronának  hozzájárulását. 

A  másik  dolog  pedig,  amelyről  a  túlsó  tábor  e  pontnál  meg- 
feledkezik, abban  áll,  hogy  az  alkotmányos  egyensúly  mindennél 
fontosabb  érdekét  a  parlamenti  kormányrendszer  azzal  biztosítja,  hogy 
benne  a  pártok  váltakozó  uralma  képviseli  az  egészséges  élethez  szük- 
séges váltakozó  áramlást,  a  korona  ellenben  a  legfőbb  állami  érdekek 
szempontjából  feltétlenül  szükséges  állandóságot.  És  a  milyen  szük- 
séges, hogy  az  egymást  felváltó  kormányprogram mok  a  mindenkori 
szükségletekhez  és  az  egyre  hullámzó  korszellemhez  alkalmazkodjanak, 

éppen  olyan  szükséges,  hogy  az  államéletnek  ez  a  mobilitása  megtalálja 
a  kellő  ellensúlyát  a  korona  által  képviselt  stabilitás  elvében.  Ha 
tehát  a  szentesítési  jog  eleven  jog  és  ha  egyedül  ez  a  jog  nyújtja  az 
államélet  stabilitásának  biztosítékát,  akkor  világosan  következik  ebből, 
hogy  az  államérdek  nem  akkor  van  megóva,  ha  a  szentesítés  meg- 
tagadásával utólagosan  reparáltatnak  a  bajok,  hanem  ha  azok  a 
törvényhozás  két  tényezőjének  akaratbeli  összhangzása  által  már  elő- 
zetesen elháríttatnak.  S  ha  általánosságban  is  áll  ez,  mennél  szüksé- 
gesebb a  koronával  való  összhang  egy  olyan  kérdés  ügyében,  amely- 
nek intézése  —  mint  később  czáfolhatatlanul  fogom  kimutatni  —  a 
király  alkotmányos  jogkörébe  van  utalva. 

E  pontnál  lehet  helye  arra  is  rámutatni,  hogy  Ö  Felségének 
legutóbb  hozzám  intézett  legkegyelmesebb  kézirata  megerősítette  azt 
a  magyarázatot,  amelylyel  Ö  Felségének  szeptember  23-iki  kijelen- 
téseit szeptember  28-án  kisértem :  s  e  kézirat  után  már  nem  lehet 
kétség  aziránt,  hogy  Magyarország  törvényhozási  függetlenségét  semmi- 
képpen nem  érintették. 

Ezek  után  legyen  szabad  visszatérnem  arra  az  uj  kormányzati 
hivatásra,  amelyet  hivatalbalépésünkkel   vállaltunk. 

E  hivatást  már  jeleztem :  uj  politikát  hozunk,  uj  programmot, 
amely  számot  vet  az  országnak  valódi  és  legsürgősebb  szükségleteivel, 
biztosítja  a  nemzeti  fejlődést  az  egész  vonalon,  az  ország  gazdasági  és 
társadalmi  haladását,  a  szervezetünkön  rágódó  rákfenék  gyökeres 
gyógyítását.  Ezzel  a  munkaanyaggal  megkínáljuk  pártkülönbség  nélkül 
a  parlamentet. 

Programmunk  komoly  megvitatását,  lelkiismeretes  megbírálását 
várjuk  tőle,  bizonyára  nem  a  magunk  kedvéért,  akik  e  parlament 
politikai  jóakaratának  valami  nagy  mértékével  —  fájdalom  —  nem 
dicsekedhetünk,  hanem  az  ország  kedvéért,  amely  száz  és  száz  sebből 
vérzik,  amelyben  meglazultak  az  állami  rend  kötelékei,  amelyben 
százezreket  évente  kivándorlásra  szorít  és  még  nagyobb  tömegeket  az 
izzó  elégületlenség  táborába  hajt  a  sociális  és  közgazdasági  nyava- 
lyáknak egyre  szaporodó  sokasága.  Ha  aztán  e  várakozásunkban 
csalódnánk,  ha  láttatlanul  dobná  vissza  a  parlament  azt  a  politikát, 
amely  a  haladás  és  a  nemzeti  izmosodás  javain  kívül  még  az  alkot- 
mányválság elhárulásának  nagy  jótéteményét  is  biztosítaná,  akkor  még 
mindig  hátra  marad  az  az  ut,  amely  az  alkotmányos  kibontakozásnak 
éppen  oly  kifogástalan  módja,  mint  a  parlamenti  többség  kormányra- 
jutása :  t.  i.  az  országgyűlésnek  alkalmas  időben  való  feloszlatása  s  a 
vitás  kérdéseknek  a  nemzet  ítélőszéke  által  való  eldöntése. 

Tisztelt  uraim !  A  coalitió  több  jeles  vezérférfia  alig  néhány 
hónappal,  sőt  alig  néhány  héttel  ezelőtt  fenhangon  hirdette  ujság- 
czikkekben  és  szónoklatokban,  hogy  két  módja  van  az  alkotmányos 
kibontakozásnak,  az  egyik  éppen  olyan  korrekt,  mint  a  másik,  s  a 
coalitió  állja  mind  a  kettőt.  A  többség  kormányrajutása  az  egyik,  a 
választóközönséghez  való  appellálás  a  másik.  Ezt  olvastuk  gróf  Andrássy 
Gyulától,  ezt  hallottuk  gróf  Apponyi  Alberttől,  ezt  irta  ismételten  és 
ismételten  Kossuth  Ferencz  is.  A  coalitió  vezérei  tehát  alkotmányosnak 
és  parlamentárisnak  mondták  mind  a  két  megoldást  s  az  egyiket 
éppen  olyan  alkotmányosnak  és  parlamentárisnak,  mint  a  másikat. 
Ez  a  kabinet  a  coalitió  vezérei  által  felállított  alkotmányos  és  parla- 
mentáris alternatívák  mindkettejével  jön. 

Uj  programmot  hoz  s  az  uj  programm  számára  uj  többséget  kér 
a  parlamenttől.  Ha  ezt  a  többséget  a  parlamentben  nem  kapja  meg, 
akkor  rajta  lesz,  hogy  azt  az  országban  szerezze  meg.  És  élénk 
örömömre  szolgál  megállapíthatnom,  hogy  a  coalitiós  vezérek  által  fel- 
állított critériumok  alapján  is  teljesen  alkotmányos  és  parlamentáris  az 
a  megbízatás,  amelyet  újból  való  hivatalbalépésünkkel  vállaltunk. 

Önök  tudják,  uraim,  hogy  a  coalitió  a  választások  előtt  kizárólag 
a  választási  hadjáratban  való  együttműködésre  szervezkedett  és  csupán 
az  országgyűlés  megnyílta  után  alakult  át  közös  programmal  szerves 
többséggé.  Azt  is  tudják  önök,  uraim,  hogy  e  közös  programmjuk 
ama  képviselőházi  feliratban  foglaltatott  össze  és  terjesztetett  Ö  Felsége 
elé,  amelyről  a  legtárgyilagosabb  kritikának  is  az  volt  a  véleménye, 
hogy  csak  a  megoldandó  problémákat  jelzi,  de  homályba  takarja 
a  követendő  kormánypolitikának  irányát  és  a  megvalósítandó  reformok 
méreteit. 

Időközben  aztán  egyetlen  pontjára  nézve  a  feliratnak  teljes  lett 
a  világosság.  Az  általános  titkos  szavazati  jog  ügyében  megindult 
mozgalom  erős  hullámzásának  közepette  lehullott  a  lepel  a  coalitió 
egyik  titkáról :  kitudódott,  hogy  a  függetlenségi  párt,  amelynek  a  válasz- 
tások előtt  benne  volt  programmjában  az  általános  titkos  választói  jog, 
ezt  a  programmpontját  a  választások  után  a  közös  programmban  való 
megállapodás  kedvéért  elejtette. 

Ámde,  tisztelt  uraim,  ez  semmit  sem  változtat  azon  a  tényen, 
hogy  a  coalitió  megvan,  hogy  a  választások  után  állandó  szervezetté 
kapcsolódott,  a  benne  képviselt  pártok  ugyancsak  a  választások  után 
a  választóknak  adott  programmjukból  egyet  s  mást  lealkudtak  és  le- 
faragtak, hogy  közös  programmot  adhassanak  s  e  közös  programm 
alapján  a  többség  jogait  igénybe  vehessék.     Már  most,  tisztelt  uraim, 

köztudomású  dolog,  hogy  e  programm  élén  az  úgynevezett  katonai 
követelések  állanak,  amelyek  a  magyar  vezényszó  követelésében 
csúcsosodnak  ki. 

E  pontnál  meg  kell  állapítani,  hogy  a  hadsereg  nyelvére  vonat- 
kozó követelések  táborában  a  függetlenségi  párt  mellett  ott  látunk 
három  olyan  csoportot,  amely  azt  állítja  magáról,  hogy  híve  a  67-es 
kiegyezésnek.  A  közjogi  ellenzéknek  e  táborban  való  szereplése  elvégre 
érthető  dolog.  A  függetlenségi  párt  a  dualismus  eltörlését  és  a  had- 
sereg kettéosztását  követeli,  ennélfogva  tőle  stílszerű,  hogy  követeli  a 
magyar  vezényleti  s  szolgálati  nyelvet,  mert  hiszen  a  hadseregnek  nyelvi 
szempontból  való  szétválasztása  már  jelentékeny  lépés,  ipso  facto  a 
hadsereg  fizikai  szétválása  felé.  Ám,  mit  keresnek  a  67-es  urak  ama 
táborban  ?  Ha  még  mindig  67-esek,  akkor  nincsenek  tisztában  a  nyelvi 
szétválás  hordereje  felöl.  Ha  pedig  ezzel  tisztában  vannak,  akkor  észre- 
vétlenül lesiklottak  a  közjogi  alapról  s  mire  mámorukból  felébrednek, 
azon  fogják  magukat  rajtakapni,  hogy  ugyanoda  jutottak  öntudatlanul, 
a  hová  gróf  Apponyi  öntudatosan  jutott :  t.  í.  a  personal-unio  süppe- 
dős talajára. 

Szerénytelen  volnék,  ha  oly  kiváló  államférfiak  közjogi  felfogásá- 
val, mint  a  minők  gróf  Andrássy  Gyula,  báró  Bánffy  Dezső  és  gróf 
Zichy  Aladár,  a  magam  szerény  véleményét  mérném  össze.  De  talán 
szabad  az  ő  közjogi  felfogásukat  a  kiegyezés  egyik  teremtőjének,  gróf 
Andrássy  Gyulának  e  kérdésről  való  közjogi  felfogásával  összemérnem. 
O  talán  mégis  a  legilletékesebb  tolmácsa  a  saját  törvényhozási  szándé- 
kaínak. Az  ö  szavaiból  tudhatjuk  meg  legjobban,  vájjon  a  hadsereg 
vezérletéről,  vezényletéről  és  belszervezetéről  való  intézkedés  jogában, 
melyet  az  1867  :X11.  t.-czíkk  11.  §-a  alkotmányos  fejedelmi  jognak 
nyilvánít,  bennfoglaltatik-e  a  hadsereg  nyelve  tekintetében  való  intéz- 
kedés joga  is. 

Történeti  tény,  hogy  a  kiegyezés  alkotói  és  kortársai  közül 
senki,  még  az  ellenzéki  kortársak  sem  kételkedtek  abban,  hogy  a 
kiegyezési  törvény  11.,  12.  és  13.  §-ai  a  hadügyi  kérdésekre  vonat- 
kozó jogsphaerákat  az  egész  vonalon  szabályozták.  Valósággal  classicus 
tanú  erre  nézve  maga  gróf  Andrássy  Gyula  miniszterelnök,  aki  a 
honvédségi  törvény  tárgyalásakor,  1868.  augusztus  7-én  a  képviselő- 
házban a  nemzetiségi  képviselőkkel  szemben,  akik  a  maguk  nyelvein 
akarták  a  honvédséget  vezényeltetni,  ezeket  mondta : 

„A  vezényleti  nyelv  nem  lehet  több  mint  egy,  nem  lehet  kettő. 
—  És  ugyanazon  ok,  mely  a  magyar  törvényhozást  arra  birta,  hogy 
a  közös  seregben  nem  két,  hanem  csak  egy  vezényleti  nyelvet  fogadott 

el,  ugyanazon  ok,  mind  a  képviselő  urat,  mind  Magyarország  minden 
lakosát  arra  fogja  birni,  hogy  több  mint  egy  vezénynyelv  a  honvéd- 
ségnél se  lehessen." 

íme  gróf  Andrássy  Gyula,  Deák  Ferencz  első  munkatársa,  a 
kiegyezési  korszak  első  miniszterelnöke,  alig  egy  évvel  a  kiegyezés 
létrejötte  után  az  egész  Ház  helyeslése  közben  és  Deák  Ferencz  jelen- 
létében hirdette  azt,  hogy  a  közös  seregre  nézve  a  magyar  törvény- 
hozás egységes  vezényleti  nyelvet  fogadott  el. 

Deák  Ferencz  az  ö  első  és  legkiválóbb  munkatársának  e  neve- 
zetes kijelentését  soha  egyetlen  szóval  sem  desavouálta,  de  nem  is 
desavouálhatta,  mert  hiszen  e  kijelentés  egész  tartalma  benn  volt  az 
akkori  idők  köztudatában. 

Ez,  uraim,  azt  hiszem  eldönti  az  egész  kérdést.  Világos  ebből, 
hogy  a  parlament  a  nyelvkérdésben  való  egységes  intézkedést  is 
Ö  Felségére  bizta. 

Egyébiránt  Deák  Ferencznek  megvolt  a  maga  véleménye  a  poli- 
tikának arról  a  fajtájáról,  amelyet  ma  a  coalitión  űznek. 

Avagy  nem  illik-e  tökéletesen  a  mai  helyzetre  is  ez  a  felkiáltás, 
amelyet  Deák  Ferencz  1867.  november  6-iki  beszédében  találok: 
„A  nép,  mely  annyit  nélkülözött,  megeresztve  vágyainak  és  ábránd- 
jának szárnyait,  sokat  vár  és  sokat  remél.  Vár  és  remél  olyanokat  is, 
mik  jelenleg  nem  teljesülhetnek.  Jótevöje-e  az  a  népnek,  aki  mindig 
azon  vágyakat  és  reményeket  emlegeti  előtte,  melyek  még  nem  telje- 
sültek, azt  pedig,  ami  már  megvan,  kicsinyli  és  ócsárolja  és  az  elé- 
gedetlenség magvait  hinti  el !" 

Így  szólt  akkor  Deák  Ferencz,  de  szavai  ma  még  jobban  talál- 
nak. Aminthogy  ma  is  színarany  igazság  van  abban  az  intelmében, 
amely  attól  óvta  az  országot,  hogy  ne  pályázzon  kicsikart  engedmé- 
nyekre, mert  ilyen  engedményekben  megvan  az  ismét  való  felbomlás 
magva,  mint  ezt  már  szomorúan  tapasztalhattuk.  Épp  ezért  ragasz- 
kodott Deák  Ferencz  a  kiegyezéshez  és  épp  ezért  jelentette  ki  1871. 
június  7-én :  „Míg  a  Magyarország  és  az  örökös  tartományok  közt 
kötött  kiegyenlítési  egyezmény  fennáll,  addig  mindazt,  ami  az  egyez- 
mény értelmétől,  szellemétől,  szavaitól  elüt,  úgy  tekintem,  mint  meg- 
sértését a  kiegyezésnek." 

A  nyelvkérdés  bolygatói  a  történelmi  és  törvényhozási  előzmé- 
nyekre is  szeretnek  hivatkozni.  Amint  azt  Szederkényi  Nándor  is  a 
magyar  hadi  intézmény  történeti  és  közjogi  megvilágításáról  szóló 
müvében  kifejti,  a  kiegyezést  megelőző  időben  a  magyar  országgyűlé- 
sek katonai  követelései  nemzeti  szempontból  e  három  pontban  csúcso- 

sodtak  ki :  magyar  tisztek  a  magyar  ezredek  számára,  magyar  tiszt- 
képzés és  az.  hogy  a  parancsnokságok  magyar  nyelvű  beadványokat 
is  tartozzanak  elfogadni. 

Nézzük  már  most,  mi  van  e  három  kívánságból  máris  meg- 
valósítva. Ö  Felsége  rendeletéből  a  magyar  tisztképzés  ügye  eddig 
sohasem  álmodott  mértékben  oldatott  meg.  Hazánkban  a  tisztképző 
intézetek  száma  megszaporíttatott ;  bennük  a  tantárgyak  nagyrésze 
magyar  nyelven  adatik  elő  s  a  növendékek,  a  nem  magyar  ajkúak  is, 
e  tárgyakból  magyar  nyelven  kötelesek  vizsgázni.  Jó  lélekkel  mond- 
hatjuk hát  a  tisztképzést  megoldott  problémának. 

Hogy  a  magyar  csapatoknak  magyar  legyen  a  tisztikara,  e  czél- 
ból  körülbelül  1200  alapítványi  hely  szerveződött  a  tisztképző  intéze- 
tekben, amelyekből  tehát  évente  százai  rajzanak  ki  a  magyar  tisztek- 
nek, elannyira,  hogy  könnyen  kiszámíthatja  mindenki,  mikor  lesz 
elegendő  magyar  tisztünk  a  magyar  csapatoknak  kizárólagosan  magyar 
tisztekkel  való  ellátására.  A  régi  országgyűlések  e  második  kívánságá- 
nak teljesítése  is  biztosítva  van.  Ami  pedig  a  harmadikat  illeti,  e  téren 
Ö  Felsége  jóval  túl  ment  a  régi  országgyűlések  óhaján  is,  midőn 
elrendelte,  hogy  a  parancsnokságok  nemcsak  Magyarországon,  hanem 
még  Ausztriában  is  elfogadni  tartoznak  magyar  beadványokat,  sőt  a 
magyarországiak  azokat  magyar  nyelven  is  kötelesek  elintézni. 

Sőt  ez  a  reform  megbővült  egy  nagyon  fontos  és  örvendetes 
újítással,  azzal,  hogy  a  közös  hadsereg  ausztriai  parancsnokságaihoz 
intézett  magyar  nyelvű  átiratok  és  beadványok  is  ezentúl  magyar 
nyelvű  elintézést  kapnak,  amit  e  kérdésben  túlzás  nélkül  lehet  ujabb 
előrehaladásnak  nevezni. 

Ámde,  t.  uraim,  felvetődik  önként  a  kérdés,  mikor  volt  a  magyar 
parlament  a  maga  feladatának  magaslatán  :  ama  harmincz  esztendőn 
át,  amely  a  kiegyezés  életbelépésétől  a  90-es  évekig  tartott  és  amely 
korszakban  a  képviselőház  a  hadsereg  nyelvkérdését  sohasem  fesze- 
gette, vagy  pedig  a  legújabb  időkben,  amióta  e  kérdésnek  könnyelmű 
előránczigálása  nemcsak  politikai  divattá,  hanem  a  coalitiós  erkölcstan 
szerint  szinte  a  hazafiúi  lelkiismeret  critériumává  lett? 

Mert  az  az  elmélet,  hogy  a  kiegyezési  törvény  11.  §-a  a  had- 
sereg nyelvére  nem  terjed  ki,  s  ha  ki  is  terjed,  akkor  is  egy  véletlenül 
összeverődött  s  mesterségesen  összetákolt  többség  szava  elegendő  a 
törvénybe  iktatott  felségjog  lerombolására,  —  ez  az  elmélet  —  uraim, 
legújabb  keletű.  Még  néhány  év  előtt  is  a  leghevesebben  küzdött 
ellene  ugyanaz  a  gróf  Andrássy  Gyula  országgyűlési  képviselő  úr,  aki 
az  1 867-es  kiegyezésről  szóló  művében  egyrészt  oda  nyilatkozik,  hogy : 

„Európa  egy  parlamentjének  sincs  több  joga  seregével  szemben,  mint 
a  magyarnak  a  közössel  szemben",  másrészt  a  következő  nagyfontos- 
ságú kijelentéseket  teszi :  „A  kiegyezés  jelenlegi  magyarázatának  a 
korona  jogainak  hátrányára  való  módosítása  nem  szükséges,  sőt  káros. 
A  sereg  belszervezetéhez  tartozó  minden  ügyet,  a  nyelvkérdés  meg- 
állapítását, az  oktatás  vezetésével  együtt,  a  király  jogkörében  kell 
ezentúl  is  meghagynunk". 

„A  magyar  érdeket  nem  a  korona  hatáskörének  megszorításában 
kell  keresni.  Nem  a  korona  ellenére,  hanem  csak  ennek  támogatásával 
foglalhatjuk  el  azon  positiót,  amelyet  fajunk  számára  kívánunk.  A  nyelv 
kérdését  kényes  természeténél,  nemzetiségi  vonatkozásainál  fogva  a 
leghelyesebben  a  királyra  bízzuk.  Csak  ez  a  megoldás  biztosít  ben- 
nünket arról,  hogy  veszélyes  nemzetiségi  irány  semmiesetre  sem  fog  a 
sereg  egy  részében  sem  elterjedni." 

A  programm  kifejtése. 

Most  pedig  engedjék  meg,  tisztelt  uraim,  hogy  áttérjek  ama  kormány- 
zati programm  vázolására,  amelyhez  Ö  Felsége  hozzájárulását  elnyerni 
szerencsések  voltunk  s  amelynek  alapján   kabinetünket  megalakítottuk. 

Tisztelt  uraim !  Politikai  programmunk  élén,  egyúttal  jelzője 
gyanánt  politikai  törekvésünk  irányának  s  kormányzati  munkánk  tar- 
talmának :  a  választói  jog  reformja  áll.  Közmeggyöződéssé  vált 
hazánkban  már  esztendők  óta,  hogy  az  adócensusos  választói  jog  fel- 
tétlenül és  sürgősen  reformra  szorul.  Még  pedig  két  okból.  Az  egyik 
ok  a  választói  jog  alapjául  szolgáló  adóösszeg  kiáltó  aránytalansága 
és  példátlan  egyenlőtlensége.  A  másik  ok  a  túlkeskenynyé  lett  választói 
jognak  a  népképviselet  őszinteségére  és  politikai  erőtartalmára  gya- 
korolt hátrányos  befolyása.  Hazánkban  a  választói  jogosultság  adó- 
censusa  hatvan  fillér  és  120  korona  közt  váltakozik.  Micsoda  sociális 
igazságtalanság  és  politikai  képtelenség  van  abban,  hogy  egyazon 
ország  egyik  vidékén  már  69  fillérnyi  évi  adóösszeg  megadja  a  pol- 
gári jogok  gyakorlásának  lehetőségét  s  más  vidékeken  politikailag 
jogtalan  az  is,  aki   119  korona  adót  fizet! 

Ám  ez  a  rendszer  nemcsak  igazságtalan,  de  politikailag  viszo- 
nyainknak sem  felel  meg,  mert  az  aránytalan  magas  censusok  éppen 
a  tiszta   faj  magyarságnak    rétegét  rekeszti  ki  az  alkotmány  sánczaiból. 

A  parlamenti  reform  kérdése  ama  tudat  alapján  érlelődött  meg 
a  közvéleményben,  hogy  ezek  a  mai  viszonyok  nemcsak  a  politikai 
és   társadalmi    egyensúly   szempontjából    tarthatatlanok,    hanem    még 

inkább  azok  abból  a  szempontból,  amely  a  parlamentarismus  élet- 
czéljául  és  létfeltételéül  a  legszélesebb  néprétegek  érdekeinek,  jogainak, 
társadalmi  és  gazdasági  törekvéseinek  czéltudatos  ápolását  tűzi  ki. 
Valóban,  aki  látó  szemmel  nézi  közviszonyaink  elfajulását,  annak  nem 
kerülheti  el  figyelmét  annak  az  okozati  összefüggésnek  a  nyilvánságos 
volta,  amely  nálunk  a  túlkeskenynyé  vált  szavazati  jog  anachronismusa 
és  a  parlament  meddősége  közt  létezik. 

Mert  mi  a  jellegző  vonása  a  magyar  parlamentarismus  utolsó 
esztendőinek?  Egyfelől  az,  hogy  a  legsürgősebb  és  legéletbevágóbb 
gazdasági  és  társadalompolitikai  érdekek  teljesen  parlagon  hevernek, 
a  népképviselet  részéről  semmiféle  figyelemben  nem  részesültek,  más- 
felől pedig  az  ország  drága  ideje  meddő  közjogi  vitákra  és  kötekedő 
szőrszálhasogatásokra  pazarlódott. 

Azt,  hogy  a  középbirtok  megőrlődik,  a  kisbirtok  pusztul,  s  a 
törpe  birtokok  száma  ijesztő  mértékben  szaporodik ;  azt,  hogy  Magyar- 
ország 13  milliónyi  agrár  lakosságából  teljes  10  millióra  rug  a  mező- 
gazdasági proletárság  száma ;  azt,  hogy  a  népesedési  mozgalom  egyre 
csüggesztőbb  képet  mutat,  mert  amit  a  gyermekhalandóság  csökken- 
tésével megnyerünk  a  vámon,  azt  tízszeresen,  százszorosan  veszítjük 
el  a  réven :  t.  i.  egyfelől  az  immár  évente  300,000-re  emelkedő 
kivándorlás  révén  és  másfelől  épp  a  fajmagyarság  soraiban  tömegesen 
dúló,  a  jövendő  nemzedékekre  is  végzetesen  kiható  egy-  és  két- 
gyermekrendszer  révén :  mindezt  a  parlament  nem  tudta  vagy  nem 
akarta  észrevenni. 

S  mialatt  az  ország  gazdasági  viszonyai  egyre  romlottak,  a  tár- 
sadalmi egyensúly  szerkezete  minden  pillérjében  megrendült,  a  paupe- 
rismus  egyre  szélesebb  körökre  terjedt  ki,  a  nyomor  és  inség  milliók- 
nak és  millióknak  jutott  elhárithatlan  osztályrészévé :  azalatt  a  par- 
lament hol  obstruált,  hol  pedig  —  és  ez  volt  a  jobbik  eset  —  közjogi 
elméletek  bonczolgatásával,  közjogi  kérdések  feszegetésével,  meddő 
alkotmányharczok  felidézésével  és  az  államhatalom  főszervei  közt 
szükséges  hatalmi  és  jogi  összhang  könnyelmű  megbontásával  foglal- 
kozott.   És  ez  amily  káros  és  sajnálatos    volt,  épp  oly  természetes  is. 

Parlament,  amelynek  választóiból  a  népzöm  mesterségesen  ki 
van  rekesztve,  nem  mutathat  fogékonyságot  a  valódi  népnek  valódi 
szükségletei  iránt.  És  parlament,  amely  nem  érez  függést  lefelé,  fel- 
mentettnek érzi  magát  az  igazi  népképviselet  ama  feladata  alól,  amely 
a  széles  néprétegek  érdekeinek  értelmes  és  szeretetteljes  felkarolásában 
áll.  A  keskeny  választói  jogú  parlamentek  mindenütt  —  Angliában  is  — 
az  oligarchicus   uralom  összes  bűneibe  estek :   alkotmányjogi  harczok- 

kai  töltötték  idejüket,  elhanyagolták  a  tulajdonképpeni  nemzettestnek,  a 
dolgos  kezek  tömegének  legsürgősebb  érdekeit  és  martalékává  lettek 
áldatlan  párttusák  szilaj  elfajulásának. 

Ez  a  végzet  beteljesedett  a  magyar  parlamentarismuson  is. 

És  kibontakozást,  igazi  kibontakozást  —  olyat,  amely  a  beteg- 
ségnek nem  tüneteinél  áll  meg,  hanem  leszáll  utolsó  okáig  és  a  bajt 
gyökerében  orvosolja  —  ilyen  kibontakozást  egyedül  az  a  parlamenti 
reform  hozhat,  amely  a  parlamentet  ismét  bekapcsolja  a  nép  érdekeibe 
és  a  nép   akaratába. 

A  politikai  jogok  gyakorlatából  senki  sem  zárható  ki,  aki  az 
állani  iránt  való  kötelességeit  teljesiti ;  és  ezért,  tisztelt  uraim,  a  kor- 
mány az  általános  titkos  községként!  közvetlen  szavazati  jogot  állította 
programmjának  élére  azzal,  hogy  ezen  intézmény  megvalósításánál  az 
állami  és  nemzeti  érdekek  szempontjából  szükséges  cautélák  gondosan 
mérlegelendök. 

Semmiféle  közbülső  megoldás  itt  czélhoz  nem  vezethet.  Amilyen 
mélyen  fekszik  a  baj,  épp  oly  gyökeresnek  kell  az  orvoslásnak  is  lennie. 
Ellenfeleink  szeretnek  rámutatni  Angliára  s  azt  vetik  ellenünk,  hogy  ott 
a  választói  jog  még  ma  sem  általános.  Ez  igaz.  De  két  megjegyzésem 
van  erre  az  ellenvetésre.  Az  egyik  az,  hogy  az  angol  szavazati  jognak 
a  lakásbérlőkre  és  cselédekre  történt  kiterjesztése  óta  a  mérték  ott  is 
erősen  megközelíti  az  általánosságot ;  a  másik  pedig  az,  hogy  Angliá- 
ban a  törvényhozás  a  radicális  megoldásokat  e  téren  azzal  tudta  el- 
kerülni, hogy  megtette  azt,  amit  mi  megtenni  elmulasztottunk :  éber 
szemmel  figyelte  meg  állandóan,  mikor  vált  politikailag  és  culturális 
szempontból  éretté  egy-egy  társadalmi  réteg  s  mihelyt  ilyet  talált, 
azonnal  sietett  a  politikai  jogokat  erre  is  kiterjeszteni.  Ott  tehát  a  fej- 
lődés épp  oly  következetes  volt,  mint  a  milyen  következetes  volt  miná- 
lunk az  alkotmányos  szervezet  vérfelfrissítésének  elhanyagolása.  Egyéb- 
iránt, ha  Angliánál  vagyunk,  legyen  szabad  rámutatnom  egy  döntő 
körülményre. 

Nálunk  az  általános  titkos  szavazati  jog,  amelyet  mi  a  24-ik 
évhez  s  az  irni-olvasáshoz  kötünk,  alig  fogja  megháromszorozni  a 
szavazók  számát.  Angliában  az  1832-iki  nagy  reformbill  máról  holnapra 
megötszörözte  a  választók  számát.  És  tessék  végiglapozni  az  angol 
nép  történetét;  az  a  nagy  tanulság  fog  belőle  kiáradni,  hogy  a  brit 
világuralom  kápráztató  fellendülése  a  választók  számának  ötszörösére 
emelésével  kezdődik.  Azt  a  nagy  okulást  meríthetjük  ebből,  hogy  virágzó 
nemzeti  élet,  izmos  gazdasági  haladás  és  erőteljes  állami  megszilárdulás 
csakis  a  nép  egész  erejének  a  parlamentbe  való  bevezetéséből  várható. 

Éppen  ezért  határoztuk  el  az  általános,  titkos,  községenként  és 
közvetlenül  gyakorlandó  választási  jog  megvalósítását.  És  minthogy 
ellenfeleink  a  tőlük  megszokott  politikai  lojalitással  ezen  elhatáro- 
zásunk őszinteségét  és  becsületes  komolyságát  gyanúsításokkal  illetik, 
rajta  leszünk,  hogy  az  igy  támasztott  kétségeket  lehetőleg  azonnal, 
az  országgyűlés  összeülése  után,  a  törvényjavaslat  benyújtásával  el- 
oszlassuk.  — 

A  hadügyi  kérdések  terén,  t.  uraim,  programmunk  természetesen 
épp  úgy,  mint  minden  egyéb  vonatkozásban  az  1867:  XII.  t.-cz.  keretei 
között  mozog,  rendületlen  meggyőződésünk  lévén,  hogy  Magyarország 
jól  felfogott  érdekeinek  megóvása  és  előmozdítása  csakis  ezen  a  köz- 
jogi alapon  biztosítható.  A  katonai  kérdések  terén  a  kormány  hű 
kíván  maradni  azon  irányhoz,  amely  Ö  Felsége  legkegyelmesebb  elha- 
tározásai folytán  a  nemzeti  vívmányokat  a  hadügyi  téren  is  éppen  a 
legutóbbi  időben  oly  örvendetesen  gyarapította.  E  vívmányok  leg- 
becsesebbje  kétségtelenül  a  tisztképzés,  amely  nemzeti  irányban  immár 
széles  alapokra  van  lefektetve  és  amelyre  beszédem  előbbi  folyamán 
már  rátértem,  itt  csak  azt  említem  meg,  hogy  a  tisztképző  intézetekben 
a  tantárgyak  nagy  részére  nézve  a  magyar  nyelvnek  kizárólagos  elő- 
adási és  vizsgálati  nyelvül  alkalmazása  Ö  Felsége  részéről  már  elren- 
deltetett s  hogy  a  nem  magyar  csapatoknál  szolgáló  magyar  tiszteknek 
visszahelyezése  Ö  Felsége  rendeletéből  már  fokozatosan  folyamat- 
ban van. 

Ha  még  ráutalok  a  magyar  beadványok  elfogadására  s  a  közös 
hadsereg  parancsnokságainak  magyar  levelezésére,  valamint  ugyancsak 
arra  a  megtörtént  intézkedésre,  amely  a  hadseregben  a  magyar  nyelv- 
nek előjogaira  vonatkozik,  akkor  egyúttal  megjelöltem  azt  az  irányt, 
amelyben  a  fenforgó  katonai  kérdésekben  politikánk  mozogni  fog. 
Súlyt  helyeztünk  annak  a  fontos  intézkedésnek  gondos  végrehajtására, 
amely  a  magyar  nyelvet  a  többi  ezrednyelvtől  erőteljesen  megkülön- 
böztetve, azt  rendeli  el,  hogy  a  magyarországi  nemzetiségek,  ha  anya- 
nyelvük nem  is  a  magyar,  a  csapatszolgálatnál  magyarul  képeztesse- 
nek és  oktattassanak,  ha  anyanyelvük  mellett  a  magyar  nyelvet  is 
beszélik.  És  minthogy  programmunk,  mint  később  előadni  szerencsém 
lesz,  a  népoktatásban  a  kötelező  ingyenes  oktatás  mellett  a  magyar 
nyelv  sikeres  tanítását  is  biztosítja,  e  két  rendszabály  együttvéve  kiszá- 
mítható időben  eredményezni  fogja  azt  az  állapotot,  hogy  a  hadsereg 
magyar  részében  az  oktatás  és  kiképzés  nyelve  kizárólag  a  magyar 
lesz  s  ily  módon  a  hadsereg  nemzeti  jellege  a  nyelvben  is  ki  fog 
domborodni. 

A  közös  hadsereg  jelvényeinek  az  ország  közjogi  állásával  össz- 
hangzásba  hozása  szintén  bennfoglaltatik  a  programmunkban.  Élénk 
megelégedésemre  szolgál  jelezhetnem,  hogy  nemsokára  bizottsági  tár- 
gyalás fog  megindulni,  amelynek  czélja  az  lesz,  hogy  a  jelvények 
kérdése  közjogunknak  megfelelően  rendeztessék.  A  kormány  természe- 
tesen a  reá  nehezedő  felelősség  tudatában  a  véderőnek  az  állam 
érdekében  való  fejlesztése  elől  nem  fog  elzárkózni,  de  feltétlen  köteles- 
ségének ismeri,  hogy  az  ország  áldozatkészségét  csakis  az  elkerül- 
hetetlen szükség  mértékéig  vegye  igénybe.  Kijelentem  továbbá,  hogy 
a  kétéves  szolgálati  időnek  rendszeresítéséhez  ragaszkodunk  s  ez  intéz- 
ményt a  véderőtörvény  revisiójának  keretében  kívánjuk  megvalósítani. 
Általában  a  szabadelvű  párt  kilenczes  bizottsági  katonai  programmjának 
az  egész  vonalon  való  gyors  végrehajtását  fogjuk  feladatunkul  ismerni.  — 

Egy  másik  irányú  nagy  és  nehéz  feladat,  t.  uraim,  hazánk  gaz- 
dasági megerősítése : 

Nemzeti  alapon,  hogy  vele  Magyarország  vagyoni  ereje  növel- 
tessék. 

Democratikus  irányban,  hogy  a  gazdasági  fejlődés  a  lakosság 
legalsó  rétegeire  is  kihasson  és  az  ország  gazdasági  átalakulásába  a 
kis  ember  ép  úgy  bevonassék,  mint  a  nagy  tőke  tulajdonosa. 

Sociális  irányban,  hogy  biztosíttassék  érvényesülése  a  tőkével 
egyenrangú  tényezőnek :  a  munkának  is,  és  e  kettő  együttműködésével 
legyen  a  nagy  czél  eredményesen  szolgálható  és  biztosítható. 

Tisztelt  uraim  !  Mindenek  felett  áll  a  nemzeti  alap.  Ennek  kell 
kifejezésre  jutnia  minden  ténykedésünkben,  e  szerint  kell  berendeznünk 
egész  gazdasági  életünket.  Nem  abban  az  értelemben,  hogy  ezzel 
kikapcsoljuk  magunkat  a  világgazdaságból,  mert  ez  végzetes  hiba 
lenne,  mely  önmagunkon  boszulná  meg  magát  leginkább.  Saját  érde- 
künk, hogy  a  világgazdaság  alakulásaihoz  alkalmazkodjunk,  hisz  mint 
aránylag  kis  nemzet  exclusiv  gazdasági  politikát  nem  folytathatunk.  Ez 
az  oka  annak,  hogy  a  változott  kereskedelempolitikai  helyzettel  nekünk 
is  számolnunk  kell. 

Számolunk  annyival  inkább,  mert  a  gazdaságilag  gyengébb  fél 
mi  vagyunk.  És  ezzel  rátérek  —  tisztelt  uraim  —  a  gazdasági  politika 
ez  idő  szerint  legactuálisabb  részére :  Magyarországnak  Ausztriával 
való  gazdasági  viszonyára. 

Évek  óta  nem  sikerült  azt  az  állandóságot  biztosítani  a  két  állam 
közötti  gazdasági  viszonyban,  mely  az  egész  mezőgazdasági,  ipari  és 
kereskedelmi  élet  alapfeltétele.  Előbb  Ausztria,  most  Magyarország  bel- 
politikai viszonyai  következtében. 

Ezáltal  súlyos  kényszerhelyzet  állott  elő  reánk  nézve.  Az  az  idő- 
pont, melyben  csaknem  az  összes  európai  államok  uj  kereskedelem- 
politikai korszaka  kezdődik,  rohamosan  közeledik,  már  csak  néhány 
hónap  választ  el  attól  s  ha  addig  Magyarország  jövő  gazdasági  alaku- 
lata tekintetében  nem  határozott,  az  ország  kikapcsolja  önmagát  a 
világgazdaságból  és  a  legsúlyosabb,  szinte  beláthatatlan  gazdasági 
válság  elé  néz. 

Ennek  az  elhatározásnak  első  része  Ausztriához  való  gazdasági 
viszonyunkat  illeti.  Ezt  kell  első  sorban  rendeznünk.  Az  időbeli  kényszer- 
helyzet, akár  1906.  márczius  l-jét  vegyük,  az  uj  európai  kereskedelem- 
politikai korszak  kezdetét,  akár  1907,  deczember  31-ikét,  mint  az 
1 899.  évi  XXX.  t.-cz.  által  felállított  határt,  csak  egy  megoldást  enged 
meg  ma  már  Magyarországnak,  az  eddigi  vámszövetségi  viszony  fen- 
tartását  1917-ig,  azon  időpontig,  melyben  a  német  és  olasz  szerződés 
le  fog  járni,  amikor  ismét  szabad  kezünk  lesz  gazdasági  berendezé- 
sünk tekintetében. 

De  hogy  akkor  ne  állhasson  elő  az  országra  nézve  ugyanaz  a 
helyzet,  mint  amelyben  ma  vagyunk,  hogy  az  ország,  ha  kell,  rátér- 
hessen koczkázat,  sőt  aggály  nélkül  az  önálló  gazdasági  berendezésre : 
hogy  behozhassa  akkor  az  önálló  vámterületet,  ha  viszonyai  szempont- 
jából megfelelőbbnek  tartja,  ezt  ezen  idő  alatt  az  alábbiakban  kifej- 
tendő módon  elő  kell  készíteni,  ezt  elő  is  akarjuk  és  fogjuk  készíteni. 

Az  1867.  évi  XII.  t.-cz.  fentartva  az  ország  önrendelkezési  jogát 
a  gazdasági  berendezkedés  tekintetében,  előírja,  hogy  a  két  állam 
kormánya  tárgyaljon  egymással  ezen  kérdésre  nézve. 

A  törvény  ezen  rendelkezése  minden  körülmények  között  be- 
tartandó. De  hogy  két,  lehetőleg  egyenlő  erejű  tényező  álljon  egymással 
szemben  a  tárgyalásoknál ;  hogy  Magyarország,  ha  viszonyai  és  érdekei 
úgy  kívánják  és  Ausztriával  ezek  kielégítésére  alkalmas  gazdasági 
egyezségre  lépni  nem  tudna,  az  önálló  vámterületi  berendezési  a  most 
kötendő  kereskedelmi  és  vámszövetség  lejártával  az  ország  gazdasági 
érdekeinek  minden  sérelme  nélkül  életbeléptethesse,  hogy  tehát  gazda- 
sági fejlődésünk  nemzeti  iránya  arra  az  esetre  feltétlenül  biztosítva 
lehessen :  ez  alkotja  egyik  legnagyobb  feladatunkat  gazdasági  téren. 

Ez  nem  jelent  gazdasági  háborút  Ausztriával,  amit  a  magunk 
érdekében,  de  Ausztria  szempontjából  is  lehetetlennek  tartok,  hanem 
jelenti  egyszerűen  azt,  hogy  Magyarország  meg  akarja  védeni  a  maga 
gazdasági  érdekeit  a  saját  viszonyai  szerint. 

Mi  szükséges  ehhez  az  előkészítéshez  és  mely  irányban  tervez- 
zük ezt? 

A  választól,  melyet  e  kérdésre  adunk,  függ  programmunk  ezen 
sarkalatos  pontjának  komolysága  is. 

Az  ország  termelési  viszonyai  szabják  meg  feladatunk  irányát 
e  tekintetben. 

Agrárállam  vagyunk,  utalva  terményeink  nagy  fölös  részével  a 
kivitelre.  Létkérdés  földmivelésünkre,  hogy  terményeink  fogyasztását 
biztosítsuk.  Nem  vagyok  annyira  elfogult  eddigi  gazdasági  berendez- 
kedésünk tekintetében,  hogy  azt  állithassam,  miszerint  Ausztria  piacza 
nélkül  a  magyar  mezőgazdaság  egyáltalán  nem  lehet  meg.  De  igenis 
erős  meggyőződésem  az,  hogy  a  minden  szükséges  előkészület  nélküli 
hirtelen  elszakadás  reánk  nézve  súlyos  megrázkódtatással  járna,  mert 
évtizedeken  át  első  sorban  csak  a  közvetlen  szomszédos  piaczra  ren- 
dezkedtünk be  és  nem  számoltunk  azzal  az  eshetőséggel,  hogy  gazda- 
sági fejlődésünk  érdekében  más  piaczokra  is  lehet  szükségünk. 

Mezőgazdaságunk  aránylag  drágán  termel  és  nem  eleget.  A  föld 
nincs  kellően  kihasználva.  A  gazdasági  mellékágak  nincsenek  kellően 
müveive,  a  kis-  és  középbirtok  magára  és  elhagyatva  áll,  gazdasága 
nem  elég  intensiv ;  a  nagybirtok  termelése  túlságosan  egyoldalú,  mező- 
gazdasági iparok  csak  korlátolt  mérvben  állanak  segítségére,  hogy  a 
birtok  jobb  kihasználását  és  jövedelmezőségét  biztosítsák. 

Mezőgazdasági  berendezkedésünk,  bármily  különösen  hangozzék 
is  ez  egy  agrárországban,  aminő  Magyarország,  hiányos,  sem  ipari,  sem 
kereskedelmi  segédeszközei  nem  állanak  kellő  mértékben  rendelkezésére. 

Gazdasági  berendezkedésünk  nemzeti  iránya  és  az  önálló  beren- 
dezkedhetésre  való  komoly  előkészületünk  mindenekelőtt  nagyarányú 
mezőgazdasági  politikát  követel. 

Ez  nagy  anyagi  áldozatokat  fog  kivánni  az  államtól,  de  amelyek 
elől  el  nem  zárkózhatik,  mert  az  ország  légvitálisabb  érdekei  követelik 
ezt.  Bármily  különösnek  lássék  is,  hogy  egy  agrárállamnak  áldozatokat 
kell  hoznia  mezőgazdasága  fejlesztéseért,  ez  mégis  oly  tény,  mely  előtt 
szemet  hunyni  egyenlő  lenne  az  ország  gazdasági  függőségének  tuda- 
tos állandósításával.  — 

Gazdasági  viszonyaink  erőteljes  fellendítésének  egyik  alkalmas 
eszközéül  kínálkozik  a  birtokpolitika.  Természetes,  hogy  a  kormány 
birtokpolitikája  csakis  a  helyes  társadalmi  egyensúly  és  a  sociális  igaz- 
ság utján  haladhat,  tehát  feltétlenül  democratikus  jellegűnek  kell  lennie. 

Feladatunkul  fogjuk  ismerni,  hogy  a  kötött  földbirtokon  —  ter- 
mészetesen a  tulajdonjog  érintése  nélkül  —  az  üzemnek  olyan  módja 
honosíttassék  meg,  amely  lehetővé  teszi,  hogy  a  mezőgazdasági  kis 
existentiák,  még  pedig  nemzedékek  egész  sorozatára   a   hazai    röghöz 

köttessenek.  E  czélra  kiválóan  alkalmas  eszközt  látunk  az  állam  által 
megszerzendő  és  felszabadítandó  földterületek  parczellázásában,  továbbá 
az  országos  közalapok  földbirtokainak  hosszú  bérlet  utján  kisgazdák 
müvelésébe  bocsátásában. 

Nagy  gondot  kívánunk  fordítani  a  kis-  és  középbirtok  adósság- 
terheinek könnyítésére.  A  már  megkezdett  utón  haladva,  a  rendelke- 
zésre álló  intézmények  kihasználásával  és  uj  intézmények  teremtésével 
gondoskodni  kívánunk  arról,  hogy  a  közép-  és  kisbirtokon  fekvő 
súlyosabb  természetű  kölcsönök  a  jelenlegi  hitelviszonyoknak  megfelelő 
kölcsönökké  legyenek  convertálhatók,  hogy  e  birtokosok  a  maguk 
beruházási  szükségleteit  jelzáloghitel  utján  elégíthessék  ki,  valamint 
intézkedni  fogunk,  hogy  a  mezőgazdasági  üzem  természetének  meg- 
felelő hitelforrások  fejlesztessenek  és  a  legszélesebb  mértékben  hozzá- 
férhetővé váljanak.  — 

További  előfeltétele  a  gazdasági  haladásnak,  tisztelt  uraim,  az 
erőteljes,  igazán  nagyarányú  iparpolitika.  Az  utolsó  tiz  év  iparpoliti- 
kájának eredményeitől  az  elismerést  nem  lehet  megtagadni.  De  ezen 
eredményekből  helyesen  csak  az  a  következtetés  vonható  le,  hogy  mert 
viszonyaink  nagyobbarányu  ipar  fejlesztésére  alkalmasak,  épp  azért  még 
sokkal  többnek  kellene  ez  irányban  történnie.  E  törekvésnek  két  alap- 
vető elve  van  :  megteremteni  Magyarország  nagy  gyáriparát  és  regene- 
rálni az  országnak    százados  múltra  visszatekintő  kisiparát. 

A  hazai  kisiparosság,  a  nemzeti  társadalomnak  e  fontos  eleme, 
nagyrészt  még  életképes  és  kiragadható  még  a  pusztulás  örvényéből. 
E  munkára  vállalkozni  anyagi  támogatással  és  ott,  ahol  kell,  törvény- 
hozási intézkedésekkel  is,  egy  okos  kormánypolitikának  elsőrendű 
kötelessége.  — 

Ugy  a  földmívelés,  mint  az  ipar  érdekei  hathatósan  karolhatok 
fel  a  víziutak  nagymérvű  kiépítésével.  Európa  nyugatán  folyókat  szabá- 
lyoznak és  tesznek  hajózhatóvá,  csatornákat  építenek,  hogy  meg- 
könnyítsék és  olcsóbbá  tegyék  a  szállítást  és  nagy  vidékeket  gazdasá- 
gilag termékenyítsenek.  Ha  nem  akarunk  a  világversenyben  elmaradni, 
ezen  példán  kell  nekünk  is  indulni.  Csatornákat  kell  építenünk,  sza- 
bályoznunk és  hajózhatóvá  kell  tennünk  a  magyar  szent  korona  orszá- 
gainak folyamrendszerét  s  ha  ezzel  együtt  sikerül  megoldanunk  ama 
nagy  termelési  területen  a  mesterséges  öntözés  kérdését  is,  ezzel  oly 
feladatot    végzünk,     amelyért   a   késő    utódok    hálája   fog   jutalmazni. 

Mind  e  munkálatok  csak  nagyobb  beruházással  oldhatók  meg, 
mert  az  állami  költségvetés  rendes  kerete  ekkora  kiadási  tételeke 
nem  bír  meg.  A  már  említett  feladaton   kívül    nagyszabású    beruházási 

programm  szerepel  kormányzati  terveinkben.  És  noha  a  mai  súlyos 
viszonyok  közt,  midőn  az  immár  többször  fellépő  törvényenkivüli 
állapot  állami  pénzügyeinknek  európaszerte  elismert  szilárd  alapjait 
kezdi  veszélyeztetni,  fokozottabban  hárul  reánk  a  takarékosság  köte- 
lessége, az  államháztartás  ökonómiájában  e  szempontnak  nem  szabad 
a  természetes  és  szükséges  fejlődés  rovására  érvényesülnie.  És  bár 
belátjuk,  vagy  talán  mert  belátjuk,  hogy  a  helyes  pénzügyi  politika 
nem  önczél,  hanem  a  pénzügyi  consolidátiót  azért  tartja  állandóan 
szem  előtt,  hogy  az  állam  rendezett  pénzügyeit  a  közgazdaság  szol- 
gálatába állíthassa,  épp  azért  mi  is  követni  akarjuk  a  takarékosságot, 
de  csak  a  maga  helyén. 

Nem  fogjuk  elfeledni,  hogy  a  beruházások  munkát  is  adnak, 
eredményeikben  az  állami  jövedelmeket  is  fokozzák,  tehát  gyümöl- 
csöző befektetésül  is  tekintendők.  Társadalmi  és  gazdaságpolitikai 
törekvéseink  nemzeti,  democratikus  és  sociális  iránya  kifejezésre  fog 
jutni  programmunk  idevágó  részleteiben  is.  — 

Visszatérek  a  kisipar  helyzetére,  amely  az  állam  anyagi  támo- 
gatásán kivül,  helyzetének  törvényes  biztosítását  is  követeli.  Méltán 
követeli  a  kisiparosság  évek  óta  az  ipartörvény  revisióját ;  e  revisiót 
komoly  és  sürgős  feladataink  közé  soroljuk,  megoldása  már  csak 
nagyon  rövid  idő  kérdése.  Az  uj  törvényben  kiküszöböljük  az  egész- 
ségtelen versenyviszonyokat,  szilárdítjuk  s  szorgalmas  kisiparos  hely- 
zetét, gondoskodunk  a  jövő  nemzedék  képzéséről,  megadjuk  iparo- 
sainknak a  testületi  kényszer  révén  a  hatékony  eszközt  saját  viszonyaik 
czélszerű  rendezésére. 

Ugyancsak  az  uj  ipartörvényre  vár  fontos  sociálpolitikai  feladatok 
megoldása.  Szabályozni  kell  a  munkások  jogviszonyait,  gondoskodni 
kell  a  dolgozó  osztály  kellő  védelméről  és  biztosítani  kell  egy  jogos 
és  sürgős  követelés  megoldását:  t.  i.  a  magántisztviselők  és  keres- 
kedelmi alkalmazottak  jogviszonyainak  igazságos  rendezését.  Ugyané 
helyütt  említjük  fel  a  magánosoknál  alkalmazott  gazdasági  és  erdészeti 
tisztviselők  nyugdíj-  és  jogviszonyainak  a  birtokosok  érdekeinek  meg- 
óvása mellett  való  szabályozását. 

A  mezei  és  erdei  gazdasági  munkások  viszonyainak  szabályozása 
szintén  gondoskodás  tárgyát  fogja  képezni. 

A  feladatok  e  sorozatához  fűződik  gazdasági  politikánk  sociális 
iránya.  Sociálpolitikai  tekintetben  hazánk  egyik  legelmaradtabb  országa 
Európának.  A  vasárnapi  munkaszünettel,  a  munkások  betegsegélyezésével 
és  a  gyermekek  gondozásáról  szóló  tön^ényekkel  sociális  törvény- 
hozásunk jórészt  ki  van  merítve.  Az  ipari  és  kereskedelmi  alkalmazottak- 

nak  még  ma  nincs  törvényesen  elismert  képviseleti  rendszerük.  Minden 
társadalmi  osztály  meghallgattatik,  ha  róla  intézkedés  történik,  csak  ez 
nem.  Ez  a  helyzet  tarthatatlan.  Ezt  a  jogot  meg  kell  adni  ennek  az 
osztálynak  is. 

Úgyszintén  szabályozni  kell  a  gyermekek,  fiatalkorú  munkások 
és  munkásnők  védelmét,  valamint  a  munkások  gyermekeinek  iskoláz- 
tatását, ipari  pályára  való  ingyenes  nevelésüket,  leányaiknak  a  munkás- 
család viszonyaihoz  alkalmazkodó  kiképeztetését.  A  munkások  sorsáról 
való  jobb  gondoskodás  —  betegség,  baleset,  aggkor  s  rokkantság  esetére 
—  oly  feladat,  mely  a  legközelebbi  jövőben  várja  megoldását.  Itt  van 
továbbá  a  nagy  városokban  a  munkáslakásoknak  halasztást  alig  tűrő 
ügye,  a  zálogügy  humánus  rendezése,  a  munkáskórházak  és  sanato- 
riumok  ügye  és  több  más  rokonfeladat,  melyeknek  megoldásánál 
gazdasági  programmunk  nemzeti,  democratikus  és  sociális  iránya  fog 
érvényesülni. 

E  kormányzati  és  törvényhozási  tevékenységtől  várjuk  mi,  tisztelt 
uraim,  hazánk  gazdasági  viszonyainak  fellendülését  és  társadalmi  álla- 
potaink egyensúlyba  jutását.  Ha  mind  e  törekvésünk  valósággá  lesz 
váltható,  akkor  valóban  uj  korszaka  nyilik  meg  állami  és  nemzeti 
életünknek.  S  valamint  mai  kórságos  állapotainknak  legjellegzetesebb 
tüneménye  a  kivándorlás  állandó  emelkedése,  azonképp  reméljük,  hogy 
a  helyes  társadalmi  és  gazdasági  politika  a  kivándorlás  csökkenésében 
fog  kifejezésre  jutni.  Ugyancsak  fontos  sociálpolitikai  tekintetek  érlel- 
ték meg  a  közvéleményben  és  kormányzati  terveinkben  is  a  közegészség- 
ügy államosítását.  A  mai  szervezet  hiányai  szembeszökők.  A  községi 
és  körorvosok  száma  elégtelen,  fizetésük  csekély,  primitív  állapotban 
van  a  bábaügy  is,  noha  e  téren  az  utolsó  évtizedekben  némi  haladás 
észlelhető.  Democratikus  kormánypolitikának  nem  lehet  közömbösen 
elhaladnia  azon  érzékeny  kár  mellett,  amelyet  a  nagy  halandóság  okoz. 
Könnyen  elkerülhető  vérveszteségeinket,  amelyek  egyfelől  a  kivándorlás- 
ból, másfelől  a  nagy  halandóságból  erednek,  ki  kell  valahára  küszöbölni. 

Az  emberélet  gazdasági  értékének  megbecsülése  egyik  ismertető 
jele  a  modern  culturának ;  másik  ismertető  jele  pedig  az  emberélet 
egészséges  és  zavartalan  fejlődéséhez  fűződő  humanitárius  szempont. 
E  két  tekintet  csakis  úgy  érvényesíthető,  ha  a  közegészségügyi  fel- 
adatok ellátása  a  községek  és  törvényhatóságok  hatásköréből  az  állami 
hatáskörbe  megy  át.  Még  pedig  nemcsak  azért,  mert  az  állam  pénz- 
ügyi eszközei  e  szervezet  jobb  dotálását  teszik  lehetővé,  hanem  leg- 
kivált azért,  mert  egységes  közegészségügyi  politika  csakis  az  állam 
czéltudatos  központi  cselekvése  révén  inaugurálható.  — 

Ugyané  sociális  és  democratikus  törekvések  szabják  meg  igazság- 
ügyi politikánk  tartalmát  is.  Tekintettel  arra,  hogy  a  jogbizonytalanság 
nemcsak  kísérő  jelensége,  hanem  részben  forrása  is  a  gazdasági  romlásnak 
és  a  társadalmi  decompositiónak,  elsőrendű  feladatunknak  tekintjük 
az  általános  magánjog  szabályozásával  jogrendszerünk  gerinczét  meg- 
alkotni. Ugyanerre  való  tekintettel  czélba  vettük  a  polgári  peres  eljárás 
reformját  az  igazságszolgáltatás  gyorsítása  és  olcsóbbá  tétele  érdekében. 

A  büntetőtörvénykönyv  revisiójánál  enyhíteni  kívánunk  főleg 
olyan  tulszigorúnak  bizonyult  rendelkezéseket,  amelyek  túlnyomóan  az 
alsóbb  néprétegeket  sújtják.  Democratikus  feladat  továbbá  a  fogyasztó 
tömegek  megvédése  oly  módon,  hogy  a  kereskedelmi  törvény  revisió- 
jánál az  üzleti  forgalomban  a  jóhiszeműség  és  tisztesség  előmozdítása 
biztosíttassék.  A  szövetkezetek  és  biztosítási  ügy  ujjászabályozása  abból 
az  irányelvből  fog  kiindulni,  hogy  ezen  üzletágakban,  amelyek  a  nép- 
életbe erősen  nyúlnak  bele,  egyrészt  az  öntevékenység  fejlesztessék, 
másrészt  a  magánfelek  érdekei  hatályosabb  állami  felügyelet  utján  a 
károsodástól  lehetőleg  megóvassanak.  A  családi  otthon  védelmén  és  a 
végrehajtás  alól  való  mentességek  kiterjesztésén  kívül  igazságügyi  pro- 
grammunk  az  uzsoratörvény  revisióját  is  magában  foglalja.  — 

Pénzügyi  politikánkat  szintén  a  nemzeti,  a  democratikus  és  a 
sociális  szempontok  irányítják.  Ebből  folyólag,  mihelyt  közgadasági 
és  pénzügyi  helyzetünk  az  évek  óta  tartó  bizonytalanságból  kimenekül 
s  a  most  uralkodó  pangást  a  gazdasági  erők  megpezsdülése  váltja  fel, 
azonnal  gondunk  lesz  reá,  hogy  az  egyenes-,  valamint  a  fogyasztási 
adók  reformjának  előmunkálatai  befejeztessenek  s  e  régóta  várt 
reformok  megvalósíttassanak.  A  megfelelő  létminimum  biztosítása  mel- 
lett a  progressió  elvén  álló  általános  jövedelmi  adó  meghonosításával 
és  ezzel  kapcsolatban  egyenes  adóztatásunk  számos  aránytalanságának 
megszüntetésével  főleg  a  kisebb  gazdasági  existentiák  terhein  fogunk 
és  akarunk  könnyíteni. 

Nem  tévesztjük  szem  elől  e  mellett  a  nem  állami  közterhek 
okszerű  reformját  sem.  Egyik  legsürgősebb  feladatunknak  tekintjük, 
hogy  ott,  ahol  párbér  és  egyéb  ily  jellegű  egyházi  adók  a  szegény 
népre  aránytalan  sulylyal  nehezednek,  megfelelő  rendezés  utján  köny- 
nyítés  történjék.  — 

Figyelemmel  arra,  hogy  minden  nép  gazdasági  ereje  és  nemzeti 
fejlődése  annak  műveltségi  fokától  függ,  kormánypolitikánk  kiváló 
súlyt  fektet  a  népnevelés  feladataira  is.  A  tankötelezettség  még  mindig 
nincs  oly  mérvben  érvényre  emelve,  amint  ezt  a  népmilliók  érdeke 
megkívánja. 

Ennek  egyik  oka  abban  keresendő,  hogy  az  iskolák  túlnyomó 
részében  az  oktatásért  tandijat  követelnek.  Viszont  az  iskolafentartók 
annyira  túl  vannak  terhelve,  hogy  a  tandíjjövedelmet  nem  nélkülöz- 
hetik. E  bajon  a  kormány  az  általános  kötelező  ingyenes  népoktatás- 
sal kivan  segíteni  oly  módon,  hogy  az  iskolafentartók  az  ebből  eredő 
jövedelemcsökkenés  erejéig  az  állam  érdekeinek  megóvásával  kár- 
pótoltassanak. 

Az  ingyenes  oktatás  mellett  arra  is  lesz  gondja  a  kormánynak, 
hogy  az  elemi  népoktatást  tekintet  nélkül  az  egyes  iskolák  jellegére, 
a  gyakorlati  élet  kívánalmaihoz  alkalmazza.  Egyik  legfontosabb  törek- 
vésünk oda  irányul,  hogy  a  népoktatásban  az  állam  nyelvének  tanít- 
tatása nemcsak  az  állam,  hanem  a  nem-magyarajku  honpolgárok  jól 
felfogott  érdekében  is  teljes  sikerrel  történjék.  E  feladattal  kapcsolat- 
ban gondunk  lesz  a  tanítók  anyagi  helyzetének  javítására.  Az  állami 
tanítók  fizetése  az  állami  tisztviselők  fizetésrendezése  keretében,  a 
községi  és  felekezeti  tanítók  anyagi  helyzetének  javítása  pedig  a  nép- 
oktatási törvény  revisiójában  fog  megoldást  nyerni. 

Abból  indulunk  ki  e  szándékunknál,  hogy  a  kikre  rábízzuk  a 
jövendő  nemzedékek  lelki  képzését,  azokat  gondmentes  élet  és  társa- 
dalmi függetlenségük  biztosításával  abba  a  helyzetbe  kell  hoznunk, 
hogy  nagy  culturális  és  nemzeti  feladatukat  egész  tetterejük  és  becs- 
vágyuk latbavetésével  oldhassák  meg.  A  népoktatás  intensivebb  fej- 
lesztése érdekében  a  népoktatási  törvény  revisiója  keretében  egyfelől  a 
képzöintézetekben  a  jellegre  való  tekintet  nélkül  a  tanítóképzés  szín- 
vonalát [egyenlő  mértékben  fogjuk  emelni  s  másfelől  behozzuk  az 
általános  állami  tanítóképesítés  intézményét. 

Az  1848.  évi  XX.  t.-cz.  3.  §-át  az  egyes  vallásfelekezetek  külön- 
leges viszonyainak  és  a  törvényes  fejlődésnek  figyelembe  vételével, 
valamint  az  egyházi  autonómiák  tiszteletben  tartásával  akképp  kívánjuk 
végrehajtani,  hogy  a  bevett  felekezetek  közt  a  teljes  egyenlőség  és 
viszonosság  az  egész  vonalom  érvényesüljön.  Rámutatva  itt  újból  a 
párbérről  már  elmondottakra,  első  sorban  a  felekezeti  adózási  viszo- 
nyokban rejlő  nagy  anomáliákon  kívánunk  törvényhozási  utón  segíteni 
és  itt  az  e  kérdésben  helyzetifinél  fogva  előtérben  álló  protestánsok- 
kal szemben  azon  jogelvek  alapjára  fogunk  helyezkedni,  amelyeket 
ezen  egyházak  testületei  ujabban  megállapítottak.  Sürgős  feladatunknak 
ismerjük  a  katholikus  kongrua  megoldását  is,  valamint  előre  igyekszünk 
vinni  az  államkormányzat  hatáskörében  a  katholikus  autonómia  ügyét  is. 

Azon  hivatás  szempontjából,  amelyet  az  alapítványok  a  közjólét 
terén  teljesíteni  hivatvák,    törvényhozási  utón  kívánjuk    szabályozni    az 

alapítványi  jogot  is,  még  pedig  oly  módon,  hogy  az  alapítványi  tulaj- 
don szentségének  biztosítékait  növeljük  és  teljesen  kizárjuk  annak 
lehetőségét,  hogy  alapítványi  vagyon  elveszhessen.  — 

A  népjogok  széleskörű  kiterjesztésének  logikus  folyományát  képezi 
a  végrehajtó  hatalom  hatályosságának  biztosítása.  Az  1891:XXX111. 
t.-cz.  amúgy  is  kimondja,  hogy  a  közigazgatás  a  vármegyékben  állami 
feladatot  képez,  melyet  kinevezett  állami  közegek  intéznek.  Az  általá- 
nos választói  jog  törvénybeiktatása  után  a  kormány  nyomban  törvény- 
hozási intézkedést  fog  kezdeményezni  az  előbb  idézett  törvény  végre- 
hajtása czéljából,  oly  feltétellel  azonban,  hogy  az  önkormányzat 
érdekei  az  általános  választói  jogon  nyugvó  parlamenti  reformmal 
összhangzásba  hozassanak. 

A  köztisztviselőknek  a  kormánytól  való  politikai  függetlenségét 
biztosítani  és  közérdekű  működésüket  intézményes  garantiákkal  körül- 
bástyázni a  szolgálati  pragmatica  fogja,  amelynek  megvalósítása  kor- 
mányzati feladataink  egyik  legsürgősebbjét  képezi,  amelynek  keretében 
a  fegyelmi  eljárás  modern  alapokon  szabályoztatni  fog. 

Hasonlóan  égető  és  tovább  nem  halasztható  feladatnak  ismeri  a 
kormány  az  állami,  törvényhatósági  és  az  államvasuti  tisztviselők  meg- 
kezdett fizetésrendezésének  az  egész  vonalon  való  befejezését  és  ezzel 
kapcsolatban  gondoskodni  kíván  a  kormány  arról  is,  hogy  az  állami, 
törvényhatósági,  valamint  a  vasúti  tisztviselőket  terhelő  adósságok  egy 
megfelelő  pénzintézet  szervezésével  mielőbb  convertálhatók  legyenek, 
s  hogy  a  tisztviselők  jövőbeli  hiteligényei  ezen  intézet  utján  mindenkor 
olcsó  kielégítést  találjanak. 

Érzi  a  kormány  annak  szükségét  is,  hogy  a  törvényhatósági  és 
rendezett  tanácsú  városok  pénzügyeit  gondozásába  vegye ;  e  végből 
az  állami  segélyezés  rendszerének  fokozatos  fejlesztésével  kívánja  a 
városokat  oly  helyzetbe  juttatni,  hogy  a  reájuk  mint  a  nemzeti  élet 
culturális  és  közgazdasági  góczpontjaíra  váró  szerepkör  betöltéséhez 
fokozottabb  mérvű  eszközökkel  rendelkezzenek,  hogy  a  városi  lakosok 
sok  helyen  túlságos  községi  adóterhét  megfelelően  leszállíthassák  és 
alkalmazottaik  helyzetét  is  javíthassák.  Fokozott  figyelmet  érdemel  a 
városok  sorában  székes-fővárosunk,  melynek  pénzügyi  viszonyai  talán 
éppen  a  rohamos  fejlődés  természetes  következményeképp  kedvezőtlen 
állapotba  jutottak ;  ezek  orvoslásáról  és  nemzeti  metropolisunk  további 
felvirágzásának  biztosításáról  a  kormány  a  fővárossal  karöltve  czél- 
tudatos  és  tetterős  cselekvés  révén  fog  gondoskodni. 

Midőn  még  a  közigazgatás  feladataival  kapcsolatban  megemlítem, 
hogy  a  községi  és  körjegyzők,  valamint    a    községi    segéderők   anyagi 

helyzetének  megjavítására  irányzott  állami  actiót  erőteljesen  kívánjuk 
folytatni,  ezzel  egyúttal  lezárhatom  kormányzati  programmunknak  azt  a 
részét,  amelyben  politikánk  alapvonalait  részleteiben  kívántam  feltüntetni.  — 

Az  előterjesztett  programmpontok  megvalósítása,  amely  pontok, 
mint  látni  méltóztatnak,  az  állami  élet  majdnem  minden  terére  kiterjed- 
nek, természetes,  hogy  az  állami  pénzügyek  nem  csekély  igénybevéte- 
lével fog  járni.  És  ha  ezeket  a  tervezett  intézkedéseket  egyenkint  és 
összességekben  is  szükségeseknek  és  megvalósítandóknak  tartjuk,  egy 
pillanatig  sem  tévesztjük  szem  elől  —  sőt  felelősségünk  súlyos  meg- 
sértése nélkül  ezt  nem  is  tehetjük  —  a  józan  pénzügyi  politika  köve- 
telményeit. Kétszeresen  kell  ezekre  a  követelményekre  figyelemmel  lenni, 
mert  az  ország  hitelének  hosszas  küzdelem  és  súlyos  áldozatok  árán 
elért  színvonalát  veszélyeztetni  nem  akarhatjuk.  — 

Hátra  marad  még,  hogy  megemlékezzem  a  társországokhoz  való 
viszonyunk  jövendő  alakulásáról.  A  kormány  arra  fog  törekedni,  hogy 
a  társországokkal  fennálló  nyolczszázados  testvéri  viszony  lehetőleg 
fejlesztessék,  mert  erős  meggyőződése,  hogy  csak  ily  módon  fogjuk 
emelhetni  Szent  István  koronájának  fényét.  Felséges  királyunk  hatalmát 
s  a  társországok  jólétét  és  haladását.  Hogy  pedig  a  testvéri  viszony 
mennél  jobban  megerősödjék,  törekvésem  arra  fog  irányulni,  hogy  a 
társországok  gazdasági  érdekeinek  szeretetteljes  felkarolásával  a  köz- 
jogi kapcsolat  az  érzelmek  egységén  kívül  az  érdekek  találkozásában 
is  szilárd  alapot  találjon,  s  hogy  a  társországoknak  az  1868.  évi 
XXX.  t. -ez. -ben  gyökerező  jogai  minden  tekintetben  tiszteletben  tar- 
tassanak. — 

Annak  a  befolyásnak  az  utján,  amelyet  a  miniszterelnök  az 
1867.  évi  XII.  t.-cz.  értelmében  a  külügyekre  gyakorolni  hivatva  van, 
a  kormány  a  világbéke  fentartásának  egyik  biztosítékát  képező  és  mint 
ilyen  kipróbált  viszonyt  a  velünk  szövetséges  hatalmakkal  ápolni  és 
fejleszteni,  emellett  a  többi  hatalmakkal  is  a  barátságos  relátiókat  fen- 
tartani  kívánja.  — 

Tisztelt  uraim !  Az  eddigiekben  volt  szerencsém  feltárni  azt  a 
politikai  irányt  és  ama  kormányzati  feladatokat,  amelyek  e  súlyos 
viszonyok  között  vállalt  törekvéseinkben  vezérelni  fogják  működésünket. 
Szíveskedjenek  a  részleteket  összefoglalni  és  bírálat  tárgyává  tenni, 
vájjon  van-e  ezeknek  alapján  jogunk  azt  mondani,  hogy  programmunk 
a  nemzeti  erők  fejlesztését,  a  nemzeti  haladás  előmozdítását,  a  demo- 
cratikus  irányzat  felkarolását,  a  társadalom  minden  rétegének  s  e 
rétegek  minden  érdekének  egyenlő  szeretettel  és  egyenlő  buzgósággal 
való  előbbrevitelét  czélozza. 

Tisztelt  uraim !  Mi  a  nemzeti  eszmével  összhangzásba  akarjuk 
hozni  a  democratikus  haladást  és  a  sociális  igazságot.  Midőn  erre  az 
irányzatra  esküszünk  fel,  a  magyar  politika  legdicsöbb  hagyományai- 
hoz térünk  vissza,  ama  Széchenyi  István  hagyományaihoz,  akinek 
lángelméjében  és  nagy  szivében  feloldhatatlan  egységben  olvadt  össze 
a  democratikus  fejlődés,  a  gazdasági  izmosodás  és  a  társadalmi 
haladás  a  nemzeti  gondolattal.  Az  ö  öröksége  még  mindig  a  leg- 
becsesebb része  a  magyar  politika  nemzeti  kincsesházának.  Azoknak 
is,  akik  a  nemzet  hiúságát  legyezgetik  és  ezzel  útját  szegik  a  cul- 
turális,  gazdasági  és  társadalmi  haladásnak,  valamint  azoknak  is, 
akiknek  lelkében  a  sociális  és  democratikus  ideál  elszakadt  a 
nemzeti  eszmétől :  mindkét  szélsőség  táborának  azt  hirdeti  ez  a 
mi  politikánk,  hogy  vissza  kell  térnünk  a  Széchenyi  István  nemes 
traditióihoz. 

Nincs  nemzeti  nagyság  democratikus  és  sociális  haladás  nélkül ; 
és  nincs  sociális  és  democratikus  fejlődés  a  nemzeti  erők  okos  és 
áldozatkész  kifejtése  nélkül.  E  két  igazság  pillérein  nyugszik  a  mi 
programmunk.  Főoszlopa  pedig  e  programmnak  a  közjogi  kiegyezés- 
hez való  törhetetlen  ragaszkodás.  Pillanatnyi  mámorában  csak  itthon 
nem  akarja  egy  eltévelyedett  tábor  meglátni  azt,  amit  az  egész  müveit 
világ  tud  és  lát ;  azt,  hogy  a  67-es  alapon  nem  egészen  négy  évtized 
során  ez  az  ország  évszázadok  mulasztásait  tudta  pótolni,  mert  nem- 
zeti és  culturális  törekvéseihez  sziklaszilárd  talaját,  nemzeti  becsvágya 
számára  gazdag  erőforrásokat  talált  benne. 

Most,  midőn  ez  alapot  nyilt  ellenségei  bontogatni  akarják,  most 
mi  őrszemül  odaállunk  az  ostromolt  bástyák  elé  és  magunk  mellé 
hivjuk  e  védelmi  harczban  szövetségül  a  magyar  népnek  józanságát 
és  egészséges  Ítélőképességét,  amelyről  hódoló  csodálattal  kell  elismer- 
nünk, hogy  nem  hajtva  az  állandó  ingerlésekre,  a  rendszeres  bujto- 
gatások  közepette  is  meg  tudta  őrizni  hidegvérét,  okos  judiciumát  és 
méltóságos  nyugalmát.  Abban  a  tudatban  vállalkoztunk  nehéz  mun- 
kánkra, hogy  népünk  a  maga  lelkének  nagy  gazdagságával  és  jelle- 
mének imponáló  szilárdságával  fel  fogja  ismerni  a  helyes  irányt  és 
segítségünkre  lesz  egy  uj  korszak  alapjainak  lerakásánál,  amely  a 
nemzetről  való  rendelkezés  jogát,  a  választási  jogot  a  nép  egyetemes 
kincsévé  teszi  s  ily  módon  a  parlamentet  a  népmilliók  egyetemes 
érdekeinek  lelkiismeretes,  buzgó  munkásává  avatja. 

Ebben  bizva,  reméljük  a  kibontakozást  az  ország  súlyos  helyze- 
téből. S  e  reményünk  még  izmosodik,  midőn  arra  gondolunk,  hogy  a 
választói  jog  reformja  révén  őszintévé  és  valódivá  teendő  népképvise- 

let  a  maga  komoly  nemzeti  törekvéseiben  zavartalan  összhangzásban 
fog  állani  a  koronával,  Felséges  királyunkkal,  akiben  népünk  jóságos 
atyját  áldja  s  akiben  az  egész  müveit  világ  az  alkotmányos,  köte- 
lességtudó, áldozatkész  fejedelem  mintaképét  tiszteli.  Igenis,  uraim, 
csak  ömöljön  be  a  megnyíló  réseken  a  törvényhozás  medenczéjébe  a 
maga  egész  tisztaságával  az  igazi  népakarat :  és  akkor  felvirrad  az  uj 
hajnal  és  eljön  az  az  uj  korszak,  a  melyben  a  nemzet  culturális, 
gazdasági  és  társadalmi  felvirágzásának  előmozdítására  állandó  össz- 
hangra és  gyümölcsöző  együttműködésre  fog  majd  lépni  a  király 
hazaszeretete  a  nép  királyhüségével." 

A  küldöttség  a  miniszterelnök  szavait  megnyugvással  fogadta, 
mire  a  miniszterelnök  még  a  következőket  mondta: 

„Még  egyszer  köszönöm  megjelenésöket.  Büszkék  leszünk  reá, 
ha  programmunk  hazafias  meggyőződésüknek  megfelel  és  ha  a  nem- 
zet, amint  remélem,  ezt  a  munkaprogrammot  jobbnak,  czélszerübbnek 
és  üdvösebbnek  fogja  találni,  mint  a  közjogi  kérdéseken  való  örökös 
szőrszálhasogatást.  Isten  tartsa  nemzetünket  és  óvja  azoktól  a  károktól 
és  veszedelmektől,  melyeknek  most  ki  van  téve.  Reméljük,  hogy  az 
alkotmányos  kibontakozásnak  ezzel  a  kísérletével  czélt  fogunk  érni ; 
ha  nem,  akkor  viseljék  ezért  a  felelősséget  azok,  akik  ellentétes 
irányban  működnek  és  az  ország  válságos  helyzetét  állandósítják." 


A  kritika  nem  sokáig  váratott  magára. 

A  kritika  terén,  sajnos,  a  subjectiv  szempontok  kerekedtek 
felül,  bár  a  közélet  egyes  körei  és  a  sajtó  egyes  orgánumai  meg 
tudták  őrizni  az  objectivitást  és  elismeréssel  fogadták  azokat  a 
sociál-  és  gazdaságpolitikai  elveket,  amelyek  a  kormányprogramm- 
ban  kifejezésre  jutnak. 

Az  első  politikai  nyilatkozat  báró  Bánffy  Dezső  szájából  hang- 
zott el,  aki  október  29-én  Szegeden  megtartott  beszámoló  beszé- 
dében a  Fejérváry-kormány  programmjára  is  kiterjeszkedve,  azt 
mondotta,  hogy  ez  a  prograinm  nem  egyéb,  mint  sok  ajándék 
kilátásba  helyezése,  holott  nem  helyes,  ha  ajándék  gyanánt  nyújt- 
ják azt,  amit  a  nemzet  —  alkotmányos  utón  való  megnyilatkozá- 
sával —  követelni  jogosítva  van.  A  korona  és  a  nemzet  közötti 
összhangot  nem  ügy  kell  helyreállítani,  hogy  felülről  engedélyezett 
programmhoz  keressék  a  többség  támogatását,  hanem  az  össz- 
hangot a  nemzet  óhajtásának  és  jogos,  törvényes  kívánságainak 
megértése  mellett  kell  létrehozni. 

A  szabadelvű  párt  október  30-án  foglalkozott  ezzel  a  kérdéssel. 
A  szabadelvű  pártban  igen  tekintélyes  volt  azoknak  a  száma,  akik 
az  általános  választói  jog  híveinek  vallották  magukat  s  ebbeli  néze- 
tüket valamint  készségüket,  hogy  a  kormányt  egy  ilyen  alapra 
helyezendő  kibontakozási  kísérletnél  támogatni  fogják,  a  kormány- 
nyal előzetesen  közölték,  ami  nem  kis  mértékben  járult  hozzá,  hogy 
a  kormány  erre  a  kísérletre  vállalkozott :  mindamellett  a  szabad- 
elvű pártnak  az  említett  napon  tartott  értekezlete  egyhangúlag  gróf 
Tisza  Istvánnak  következő  határozati  javaslatát  fogadta  el : 

„A  szabadelvű  párt  a  kormányprogram m  számos  pontjában  saját 
elveinek  reproductióját  látja  s  annak  gazdasági  és  sociálpolitikai  részé- 
ben annál  kevésbé  találhat  oly  mentögondolatot,  amely  az  ország  köz- 
hangulatának uj  irányt  adva,  helyreállíthatná  az  alkotmányos  élet 
megzavart,  békés  menetét,  miután  legnagyobb  részben  az  összes  pártok 
által  máris  vallott  czélok  kitűzése  mellett  még  csak  az  ezekhez  vezető 
főirányelveket  sem  jelöli  meg,  másrészt  pedig  a  felsorolt  összes  eszmék 
megvalósításával  járó  óriási  pénzügyi  terhek  miatt,  a  komoly  kormány- 
programm  első  feltételét,  a  rövid  időn  belül  való  kivihetőséget  nélkülözi. 

E  programm  egyedüli  nagy  horderejű  sarkpontját  az  általános, 
titkos,  községenként  való  közvetlen  szavazati  jog  képezi,  melyre  vonat- 
kozólag a  szabadelvű  párt  kijelenti,  hogy  sok  tekintetben  elavult 
választási  törvényünk  módosítását  a  maga  részéről  is  szükségesnek 
tartja,  s  hogy  —  mint  a  democratikus  haladás  barátja  —  a  választói 
jognak  fokozatos,  a  tényleges  viszonyokkal  és  az  ezen  kérdéshez 
fűződő  nagy  nemzeti  érdekekkel  számoló  kiterjesztését  kívánja  és  az 
általános  választói  jog  behozatalát  oly  végczélnek  tekinti,  mely  a  kép- 
viselőház munkaképességét  biztosító  parlamenti  reform  után  és  csak 
akkor  lesz  megvalósítható,  amidőn  anyagi  és  szellemi  erőben  kifejlő- 
dött az  egységes  nemzeti  democratia.  Annak  a  mai  viszonyok  között 
való  behozatala  veszélybe  döntené  a  nemzet  legszentebb  érdekeit  és 
lehetetlenné  tenné  a  67-es  alapon  való  nemzeti  politikát.  Ennélfogva 
a  kormány  programmját  nem  helyesli  és  az  annak  érvényesítésére 
irányuló  actiót  sem  támogatja." 

Az  a  beszéd,  melylyel  gróf  Tisza  István  ezt  a  határozati 
javaslatot  előterjesztette  és  indokolta,  túlnyomó  részében  az  álta- 
lános választói  jog  kérdésével  s  az  erre  vonatkozó  ellenérveknek 
felsorolásával  foglalkozott,  emellett  azonban  súlyos  vádakkal  illette 
a  kormánynak  politikai  vállalkozását  és  az  ennek  a  vállalkozásnak 
foganatbavétele  körüli  eljárását  általában.  Kifogásolta  a  kormány 
programmjának    modorát   és   hangját   abból   a   szempontból,  hogy 

még  olyan  kérdésekben  is  mint  például  a  büntetőtörvénykönyv 
reformja,  az  alsóbb  néposztály  felkavarására  irányuló  tendentiát 
követ,  s  annak  az  aggálynak  adott  kifejezést,  hogy  a  kormány  az 
alsó  néptömegek  felizgatásának  fegyverével  fog  akarni  érvé- 
nyesülni. 

Október  31-én  megszólalt  a  szövetkezett  pártok  vezérlő  bizott- 
sága. Ezen  a  napon  tartott  értekezletéből  kiadott  nyilatkozatában 
inti  az  ország  közvéleményét,  hogy  a  kormányprogrammot  ne 
vegye  komolyan. 

E  programm  —  úgymond  —  magán  hordja  a  megvesztegetési 
kísérlet  bélyegét,  elszomorító  jeléül  annak,  hogy  megvesztegethetőnek 
hiszik  a  nemzetet.  Mindent  ígérnek  mindenkinek,  tekintet  nélkül  arra, 
hogy  az  igéret  megvalósítása  mennyi  időbe,  mennyi  pénzbe  és 
mennyível  több  adóba  kerülne.  Évtizedre  szóló  programniot  csinál 
magának  egy  kormány,  mely  még  azt  sem  tudja,  vájjon  lesz-e  pártja 
és  mekkora,  tehát  hány  hétig  állhat  fenn ;  kiszámíthatlan  milliók 
befektetését  ígéri,  bár  tudja,  hogy  eddig  nemzeti  életünk  teljes  ki- 
építése nem  volt  lehetséges,  mert  a  folyton  emelkedő  katonai  költség 
nyomasztó  sulylyal  nehezedett  ránk.  Összehord  mindent,  amit  a 
különböző  ellenzéki  pártok  évtizedekig  követeltek  és  ezzel  igyekszik 
megvesztegetni  a  tömeget,  melyet  ily  módon  hazahatlannak  hisz, 
csakhogy  kikerülje  azt  az  egyet,  hogy  a  magyar  pénzzel  és  magyar 
vérrel  fentartott  hadseregben  a  magyar  állam  hivatalos  nyelve  hasz- 
náltassék.  Áttérve  a  programm  egyes  pontjaira,  az  általános  választói 
jogot  illetőleg  a  nyilatkozat  megjegyzi,  hogy  a  kormányprogramm  itt 
is  hamis  jelszóval  él,  mert  általánosnak  és  egyenlőnek  nevezi  azt  a 
jogot,  mely  csak  értelmi  census  lenne,  s  melynek  alkalmazásával 
minden  eszköz  a  kormány  kezei  közt  lesz.  Első  feladata  marad  a 
nemzetnek,  megvédelmezni  alkotmányát  és  érvényt  szerezni  az  alkot- 
mány biztosítékaínak.  Második  feladata  marad  a  nemzetnek  eltávo- 
lítani a  nemzeti  haladás  útjából  az  odagördített  akadályokat.  Csak  e 
kötelességek  teljesítése  mellett  lehet  hozzáfogni  azoknak  a  feladatoknak 
megoldásához,  amelyeket  a  Fejérváry-programm  az  ellenzéki  pártok 
programmjaiból  kisajátított.  Ilyen  a  szavazati  jog  kiterjesztése,  az 
ellenzék  nagy  része  által  vallott  általános  szavazati  jog,  a  kerületek 
uj  beosztása,  a  községenkénti  szavazás  stb.  A  királyt  meg  kell  győzni 
arról,  hogy  a  magyar  nemzet  alkotmányszeretete,  nemzeti  érzelme, 
nemzeti  vágyódása  nem  eladó. 

Mindazokra  a  kifogásokra  és  ellenvetésekre  reflectálni,  melyek 
a  kormányprogrammal  szemben  felhozattak,  nem  lehet  a  jelen 
munka  feladata.  Ami  különösen  a  programm  tartalmát  illeti,  az 
egyes  kérdések  érdemében  eltérők  lehetnek  a  vélemények  és  semmi 
különöset  nem  találni  abban,  ha  valakinek  más  a  nézete  és 
nem  helyesli  azt  a  megoldást,  melyet  a  kormányprogramm  egyik 
vagy  másik  vonatkozásban  kilátásba  vett.  Ez  áll  abban  a  tekin- 
tetben is,  vájjon  helyes  volt-e,  hogy  a  kormány  az  általános 
választói  jog  behozatalát  vette  fel  a  programmba  és  nem  kellett 
volna-e  a  választói  jog  mérsékeltebb  kiterjesztésével  beérnie.  Egyéb- 
iránt ebben  a  kérdésben  a  kormány  tagjainak  alkalmuk  volt  több 
Ízben  nyilatkozni  és  kifejteni,  hogy  a  választói  jog  általánosítása 
az  állami  és  nemzeti  érdekek  sérelme  nélkül  valósítható  meg, 

E  részben  felemlítendő  báró  Fejérváry  Géza  miniszterelnöknek  a 
„Neue  Freie  Presse"  tudósítójával  gróf  Apponyi  Albert  és  Justh  Gyula 
makói  beszédeire  vonatkozólag  folytatott  beszélgetése  1905.  november 
6-án,  amelynek  során  jelezte,  hogy  csak  az  általános  szavazati  jog 
fogja  majd  a  valódi  népakaratot  a  parlamentbe  bevezetni,  —  csak- 
hogy ez  a  valódi  népakarat  azután  nem  fogja  annak  a  politikának 
szekerét  tolni,  mely  a  közjogi  viszálykodásokban  és  az  oligarchikus 
túlzásokban  leli  kedvteléseit ;  a  valódi  népakaratnak  pariamentje  az 
égető  gazdasági  és  társadalmi  kérdéseket  fogja  felmunkálandó  anyagul 
a  törvényhozási  gépbe  dobni,  kerülni  fogja  az  állam  és  a  nép  szerve- 
zetén rágódó  alkotmányválságokat,  a  népképviselet  munkaképességének 
állandóságára  ^logja  a  legnagyobb  súlyt  fektetni  s  eszeágában  sem 
lesz,  hogy  a  nemzeti  hiúság  délibábjait  kergesse,  mialatt  az  ország 
testét  a  társadalmi  és  gazdasági  sebek  egész  raja  borítja  el,  mialatt  a 
honpolgárok  milliói  a  komoly  törvényhozási  munkát  epedve  szomjazzák. 
Felemlítendő  továbbá  Kristóffy  József  belügyminiszternek  az  „Az  Újság" 
munkatársával  1905.  október  7-én  folytatott  beszélgetése,  amelyben 
gróf  Tisza  Istvánnak  az  általános  szavazati  jog  czimen  megjelent 
czikkeire  (Lásd  az  „Az  Újság"  1905.  október  3.,  4.  és  5.  sz.)  reflectáh, 
nemkülönben  a  „Magyar  Nemzet"-ben  1905.  november  1-én  meg- 
jelent interview-ja,  melyben  a  szabadelvű  pártnak  előző  napi  állás- 
foglalására és  gróf  Tisza  István  ugyanott  elmondott  beszédére  tett 
megjegyzéseket.  Az  általános  választói  jog  kérdésével  foglalkozott 
Vörös  László  kereskedelemügyi  miniszternek  a  budapesti  111.  kerület, 
úgyszintén  Lukács  György  vallás-  és  közoktatásügyi  miniszternek  a 
budapesti  II.  kerület  választói  előtt  1905.  évi  november  12-én  elmon- 
dott képviselőjelölti  programmbeszéde  is. 

Ehelyütt  csakis  azokra  a  kifogásokra  és  vádakra  kívánunk 
néhány  megjegyzést  tenni,  amelyek  a  kormány  programmjával 
szemben  az  alkotmányos  procedúra  és  kormányzati  komolyság 
szempontjából  felhozattak. 

Minden  alapot  nélkülöz  az  az  ellenvetés,  hogy  a  programm 
megállapításának  mindig  alulról  a  nemzeti  akarat  megnyilatko- 
zásából kell  kiindulnia  és  hogy  alkotmányellenes  dolog,  ha  a 
kormány  utólag  keresi  a  többség  támogatását  politikai  czéljai  és 
feladatai  számára.  A  magyar  parlament  —  amint  alantabb  látni 
fogjuk  —  nem  bir  azzal  a  túlsulylyal  a  kormányzati  irány 
megszabásában,  mint  például  az  angol  parlament.  A  magyar  király 
a  legrigorosusabb  alkotmányjogi  felfogás  szerint  is  az  ország- 
gyűlés mellett  legalább  egyenrangú  tényezője  az  állami  souverai- 
nitásnak,  —  a  magyar  alkotmányos  gyakorlat  traditiói  arra  utalnak, 
hogy  véleményeltérés  esetén  compromissumra  kell  törekedni  és 
így  semmi  kifogásolni  való  nincsen  abban,  ha  válságos  helyzetek- 
ben a  kormány  részéről  indul  ki  a  kezdeményezés  az  államhatalmi 
tényezők  közti  megegyezésre  alkalmas  alap  megteremtésére.  Egyéb- 
iránt —  amint  fentebb  említve  volt  —  1906.  évi  április  havá- 
ban a  coalitíó  ilyen  alapon  vállalkozott  a  kormányzásra,  a  coalitiós 
kormány  ilyen  alaphoz  szerezte  meg  utólag  a  nemzet  hozzájárulását 
s  mindez  nem  akadályozta  az  országos  közvéleménynek  uralomra 
jutott  elemeit  abban,  hogy  ezt  az  eljárást  alkotmányosnak  s  a 
felülről  kapott  programm  alapján  alakult  kormányt  „nemzeti"-nek 
minősítsék. 

Nem  igazságos  az  a  vád,  hogy  a  programm  csupán 
chablonos  jelszavakat  tartalmaz  s  nem  jelöli  meg,  milyen  irány- 
elvek szerint  és  minő  concrét  intézkedésekkel  akarja  ezeket  a 
czélokat  és  feladatokat  megvalósítani.  A  részletek  kifejtése  sohasem 
tartozott  a  kormányprogramm  keretébe  s  a  Fejérváry  -  kormány 
programmja  sokkal  tovább  megy  az  egyes  kérdések  concreti- 
zálásában,  mint  a  korábbi  kormányprogrammok  bármelyike,  A 
Fejérváry  -  kormány  tagjai,  mielőtt  a  programmot  végleg  meg- 
állapították, a  legnagyobb  scrupulositással  megfontolták  az  egyes 
ressortok  körébe  eső  kérdéseket,  tüzetesen  megtárgyalva  az  egyes 
javaslatok  és  kormányintézkedések  alapelveit  s  ennek  eredménye- 
ként oly  előmunkálati  anyagot  hagytak  vissza  utódaik  számára, 
amelyet  azok  később  sikeresen  felhasználhattak  és  számos  eset- 
ben a  kész  Javaslatok  majdnem  szószerinti  beterjesztésével  fel  is 
használtak. 

Ami  azt  a  kifogást  illeti,  hogy  a  programm  túlsókat  ölel  fel, 
megvalósítása  óriási  pénzáldozatot  és  huzamos  időt  igényel,  holott 
a  Fejérváry-kormány  előreláthatólag  ezek  egyikével  sem  fog  rendel- 
kezni, úgy  hogy  ez  a  kormány  azt  amit  igér,  komolyan  megvaló- 
sítani nem  is  akarja,  ez  a  kifogás  szintén  nem  áll  meg. 

Vörös  László  kereskedelemügyi  miniszter  fentemlített  beszédében 
erre  nézve  a  következőket  mondotta:  „Elismerem,  hogy  a  programmunk 
tagadhatatlanul  nagy  anyagot  ölel  fel,  s  hogy  éppen  úgy,  mint  minden 
politikai  párt  programmja,  máról-holnapra  meg  nem  valósítható,  de  ez 
nem  lehet  ok  arra,  hogy  a  jövő  feladatait  és  irányzatát  tüzetesen  meg 
ne  jelöljük  akkor,  midőn  alkotmányos  utón  a  kibontakozás  eszközeit 
keressük  és  egy  uj  párt  alakítására  törekszünk.  A  programm  jó  része 
pénzáldozatot  nem  követel,  annak  végrehajtását  gondos  összhangba 
kell  hozni  az  állam  mindenkori  pénzügyi  helyzetével  s  az  adóreformok 
keretében  éppúgy  törekednünk  kell  az  egyenes  megterhelés  apasztására, 
amint  ezt  az  ellenzéki  pártok  is  mindig  hangoztatják  és  Ígérik.  Azt  a 
gyanúsítást,  hogy  megvesztegető  hatás  kedvéért  az  ellenzéki  pártoknak 
korábbi  követeléseit  programmunkba  mind  felvettük,  köszönettel  nyugtáz- 
hatom, mert  ez  a  meggyanusítás  bizonyítékát  szolgáltatja  annak,  hogy 
gondosan  számot  vetettünk  az  idők  folyamán  megnyilatkozott  óhajok- 
kal és  törekvésekkel  és  hogy  a  programmunk  felállításánál  jóhiszemüleg 
jártunk  el." 

Tagadhatatlan,  hogy  a  programm  az  általános  szavazati  jogon 
alapuló  parlamenti  reform  révén  gyökeres  átalakulást  szándékozott 
a  közélet  terén  előidézni  s  ezért  teljes  egészében  fel  kellett  tüntetni 
ennek  az  átalakulásnak  hátterét,  nehogy  úgy  tűnjék  fel  a  dolog, 
hogy  ez  a  reform  —  amitől  sokan  féltek  —  a  társadalmi  rend  fel- 
forgatásával jár.  A  programmnak  ily  módon  a  reformkorszak  egész 
jövő  perspectiváját  kellett  nyújtania,  anélkül  azonban,  hogy  azzal  a 
praetensióval  lépett  volna  fel,  hogy  az  ebbe  a  reformkorszakba 
beleillő  összes  feladatokat  a  Fejérváry-kabinet,  akár  pedig  egy 
fennállásában  különböző  esélyektől  függő  egyes  kabinet,  mind 
meg  fogja  valósítani. 

Ezzel  önként  elesik  az  ezzel  kapcsolatos  további  vád,  hogy 
a  kormány  tulajdonképpen  nem  is  akarja  komolyan,  hogy  ez  a 
programm  esetleg  a  nemzet  ítélete  alá  kerüljön,  mert  hiszen  nincs 
is  benne  semmi  olyan,  amire  támaszkodva,  a  nemzet  hangulatának 
megváltozását  remélni  lehetne.  Hogy  az  általános  választói  jog 
csakugyan  egy  olyan  eszme  volt,  mely  a  többséget  a  közjogi  harcz 
beszüntetésére  és  a  katonai  követelések  kikapcsolására  bírta,  meg- 

mutatták  a  következmények,  jelesül  a  coalitióval  1906.  április  hóban 
létrejött  pactum.  Igaz,  hogy  a  Fejérváry-kabinetre  nézve  nagyobb 
nehézséggel  járt  volna,  ha  ö  maga  lett  volna  kénytelen  ezt  a 
programmot  a  választók  elé  vinni,  de  valószínű,  hogy  ha  a  nemzet 
a  folytonos  izgatástól  és  terrorizálástól  menten  saját,  jobb  meg- 
győződését követve  járulhatott  volna  a  szavazó  urnához,  a  feléje 
nyújtott  békejobbot  nem  utasította  volna  el  magától.  Annyi  tény, 
hogy  a  Fejérváry-kormány  programmja  nem  követelt  a  nemzettől 
semmi  olyat,  ami  a  hazafíatlanságnak  csak  árnyékával  is  volna  illet- 
hető és  nem  kínált  a  nemzetnek  olyas  valamit,  ami  megvesztegetés 
jellegével  bírt  volna;  hiszen  a  későbbi  coalitiós  aera  hasonló  meg- 
oldásra vette  rá  a  nemzetet,  a  nagyhangzásu  közjogi  követelések 
elejtésére  az  általános  választói  jog  jelszavát  használva  fel  arany- 
hídul.  Ha  a  Fejérváry-kormányt  az  anarchia  tovább  szításával  úgy- 
szólván erőszakosan  nem  akadályozzák  meg  az  uj  választások  elő- 
készítésében és  nem  kényszerítik  arra,  hogy  tevékenységét  kizárólag 
az  alapjában  megbolygatott  állami  rend  fentartása  végett  szükséges, 
erélyesebb  intézkedések  foglalják  le,  ami  mellett  merőben  lehetet- 
lenné vált,  hogy  pártját  szervezze  s  programmja  mellett  hatályos 
propagandát  csináljon:  akkor  bizonyára  mihamar  bekövetkezett 
volna  az  országgyűlés  feloszlatása  és  az  uj  választások  kiírása,  s  a 
kormány  készségesen  vetette  volna  magát  alá  a  nemzet  ítéletének. 
Ami  végül  azt  a  vádat  illeti,  hogy  a  kormány  az  osztályharcz 
felidézésére  törekedett,  s  ezen  az  utón  akart  boldogulni,  erre  nézve 
csak  annyit  kívánunk  megjegyezni,  hogy  ez  a  vád,  legenyhébben 
szólva,  igazságtalan.  Elvégre  is  egy  programm,  mely  radícális  refor- 
mot tart  szem  előtt,  nem  foglalhatja  magában  a  létező  állapotok 
dicsőítését.  Ha  egy  parlamenti  reformról  van  szó,  amely  a  politikai 
jogok  gyakorlatából  kizárt  lakosságnak  egész  tömegét  kívánja  az 
alkotmány  sánczaiba  felvenni,  akkor  természetesnek  kell  találni, 
hogy  ez  a  tömeg  is  megmozdul,  hogy  a  czél  megvalósítását  elő- 
segítse. De  éppen  azért,  hogy  ki  legyen  zárva  minden  illusió, 
hogy  itt  a  jogrend  feldúlásáról  van  szó,  a  programm  feltüntette 
a  jövő  alakulás  egész  képét;  már  pedig  az  egyes  alkotó  elemek, 
melyekből  a  programm  ezt  a  képet  összeállította,  mind  olyanok, 
hogy  a  democratikus  haladás  egyik  barátja  sem  tehet  ellenök 
kifogást.  * 

*  Gróf  Tisza  István  a  szabadelvű  párt  október  30-iki  értekezletén  el- 
mondott beszéde  során  a  programmnak  a  büntetötörvénykönyv  revisiójára 
vonatkozó   passusát   is   olybá   tüntette   fel,    mint  amely   az  alsóbb  néprétegek 

A  kormány  egyetlen  egy  esetben  sem  nézte  el,  hogy  a 
népnek  a  politikai  jogok  gyakorlása  terén  érvényesülés  után 
törekvő  rétegei  ebbeli  törekvésük  megvalósítására  irányuló,  bár 
a   kormány    mellett   szóló    egyes    mozgalmaik    során    a    törvényes 

felkavarására  irányuló  tendentiát  követ.  Lányi  Bertalan  igazságügyniiniszter 
1906.  január  13-án  a  büntető  törvénykönyv  revisiója  tárgyában  az  igazságügy- 
minisztériumba  enquétet  hivott  össze,  s  az  enquétet  megnyitó  beszédében 
gróf  Tisza  Istvánnak  fenti  megjegyzésére  a  következőkben  reflectált :  „Abban 
a  kormányzati  programmban,  mely  folyó  évi  október  hó  28-án  nyilvánosságra 
hozatott,  az  igazságügyet  tárgyazó  részben  az  a  passus  foglaltatik,  hogy  a 
büntetőtörvénykönyv  revisiójánál  enyhíteni  kívánunk  főleg  olyan  túlszigorunak 
bizonyult  rendelkezéseken,  melyek  túlnyomóan  az  alsóbb  néprétegeket  sújtják. 
Ez  a  passus  sok  támadásnak  volt  kitéve ;  és  egy  oly  oldalról  is,  ahonnan 
eddig  minden  alkalommal  a  felmerült  kérdések  tárgyilagos  megítélését  észlel- 
tem, az  hozatott  fel,  hogy  a  kormányprogramul  még  a  büntetötörvénykönyvet 
is  felhasználja  agitationálís  eszközül,  hogy  a  népben  a  szenvedélyeket  felköltse 
és  a  maga  javára  kizsákmányolja.  Én  megengedem,  hogy  a  kormányprogramm 
szövegének  minden  egyes  passusa  nincsen  azzal  a  praecisitással  megírva, 
melyet  a  szigorú  jogászi  terminológia  .^.megkíván :  azt  azonban  határozottan 
állítom,  hogy  az  a  magyarázat,  melyet  sokan  a  büntetötörvénykönyv  reformjára 
vonatkozó  kijelentésnek  adtak,  egyáltalán  meg  nem  áll.  Első  sorban  hang- 
súlyoznom kell,  hogy  a  sociális  eszme  és  annak  a  jog  terén  való  jelentősége 
ezúttal  korántsem  ötletszerűen  volt  részemről  felvetve.  Én  az  egyes  jogintéz- 
ményeket illetőleg  —  amint  azt  különösen  a  bányajogról  és  a  tulajdonjogról 
irt  munkáim  mutatják  —  a  merev  jogi  és  társadalmi  elemnek  összhangzásba 
hozatalát  már  régóta  hirdetem,  és  ebben  az  összhangban  a  jogintézmények, 
különösen  az  egyéni  tulajdon  egyik  legfőbb  biztosítékát  látom.  Ami  pedig  a 
büntetőtörvénykönyv  reformját  illeti,  senkinek  eszeágában  sem  volt,  hogy  a 
különböző  néprétegek  számára  különböző  büntető  szabályok  alkottassanak. 
Aki  azonban  a  büntető  jog  tudományával  komolyan  foglalkozott,  az  nem  von- 
hatja kétségbe,  hogy  a  kriminalitás  typusa  azon  kor  óta,  amelybe  a  büntető- 
törvénykönyv gyökerei  visszanyúlnak,  kétségkívül  lényegesen  megváltozott,  és 
hogy  változott  a  büntetőtörvényre  nézve  oly  lényeges  felfogás,  mely  szerint 
ma  már  a  gazdaságilag  és  társadalmilag  gyengébb  fokozottabb  védelemben 
részesítendő,  és  amely  a  repressió  enyhítését  kívánja  mindazon  delictumok 
esetében,  melyek  túlnyomóan  a  tettes  hátrányos  gazdasági  és  társadalmi  hely- 
zetére vezethetők  vissza.  Ez  a  kormányprogrammban  laikus  módon  kifejezett 
felfogásnak  valódi  értelme.  Aki  működésemet  közelebbről  ismeri,  az  kizárt- 
nak fogja  tartani,  hogy  én  bármely  tettemmel  az  osztályharczot  kívánnám  fel- 
idézni, de  nem  lesz  kétségben  afelől  sem,  hogy  én  a  haladó  kor  kívánalmai 
elől,  a  helyes  értelemben  vett  társadalmi  elvek  és  szempontok  elöl  a  tudomány 
és  jogalkotás  terén  soha  elzárkózni  nem  fogok.  Ezt  kívántam  megjegyezni, 
korántsem  azért,  hogy  bárkivel  is  polémiába  bocsátkozzam,  hanem  kizárólag 
azért,  hogy  önök,  t.  uraim,  akiket  munkatársaimul  kértem  fel,  teljesen  tisztában 
legyenek  azon  felfogás  felől,  mely  engem  a  büntetőjogi  reformkérdésekben 
vezérel  .  .  .  ." 

határokat  túllépjék,  a  közbiztosságot,  az  egyéni  szabadságot  és 
a  tulajdont  veszélyeztessék.  Ily  esetben  mindig  teljes  szigor- 
ral tette  meg  a  rend  fentartása  végett  szükséges  törvényes  intéz- 
kedéseket.* 


A  programm  nyilvánosságra  hozatala  kapcsán  a  kormány 
hozzáfogott  a  politikai  missiójával  kapcsolatos  concrét  intézkedések 
megtételéhez. 

Megkezdte  a  politikai  jellegű  állások,  nevezetesen  a  főispáni 
és  főügyészi  állások  betöltését  és  alkalmat  kivánt  adni  a  kormány- 
programm  körül  való  tömörülésre.  E  végből  Vörös  László  kereske- 
delemügyi miniszter  a  budapesti  III.  (óbudai)  kerületben,  Lukács 
György  vallás-  és  közoktatásügyi  miniszter  pedig  a  budapesti 
11.  (vízivárosi)  kerületben  lépett  fel  képviselőjelöltül.  Vörös  Lászlót 
november  16-án  meg  is  választották;  Lukács  György  ugyanekkor 
pótválasztásra  került  Németh  Imrével  szemben,  a  deczember  7-iki 
pótválasztáson  nem  nyerte  el  ugyan  a  mandátumot,  de  Németh 
Imre  979  szavazatával  szemben  785  szavazatot  kapott. 

*  így  történt  ez  többek  közt  a  deczember  3.  és  következő  napjain 
Budapesten  lefolyt  szedöstrike  alkalmával.  Ennek  a  strikenek  rendezésével 
Kristóffy  belügyminisztert  és  Rudnay  főkapitányt  vádolták,  anélkül,  hogy  képesek 
lettek  volna  e  részben  a  legkisebb  adatot  felhozni.  Ellenkezőleg,  a  hatóságok 
részéről  minden  lehető  megtörtént,  hogy  az  ebből  az  alkalomból  előfordult 
sajnálatos  túlkapások  megelőztessenek  és  megtoroltassanak.  A  főkapitány  a 
rendőri  sajtóiroda  utján  közzétett  nyilatkozataiban  határozottan  kijelentette, 
hogy  a  rendőrség  a  maga  részéről  mitsem  mulasztott,  hogy  a  sajnálatos  erő- 
szakoskodást leküzdje.  Ha  a  lapok  kiadóhivatalainak  és  szerkesztőségeinek, 
úgyszintén  a  hírlapokat  szállító  kocsiknak  nyújtatott  oltalom  esetleg  nem  lett 
volna  elegendő,  annak  az  volt  az  oka,  hogy  csak  az  utolsó  perczekben  fordul- 
tak a  rendőrséghez  s  akkor  sem  látták  szükségesnek  a  főkapitányt  értesíteni, 
hanem  csak  egyes  tisztviselőkhöz  fordultak,  valamint,  hogy  a  rendőrség  tekin- 
tettel azokra  a  zavargásokra  is,  melyek  ugyanekkor  a  vármegyeházán  előfor- 
dultak, s  amelyeknél  ugyancsak  a  budapesti  államrendőrségnek  a  rendet  helyre- 
állítani és  fentartani  kellett,  nem  rendelkezett  annyi  gyalogos  és  lovasrendőrrel, 
mint  amennyinek  kirendelését  kérték  és  amennyi  ennek  a  szolgálatnak  biztos 
ellátására  szükséges  lett  volna.  A  rendőrség  azonban  helyt  állott  és  a  nagyobb 
kihágásokat  mindenütt  megakadályozta.  Ugyanekkor,  amint  azt  a  Budapesti 
Tudósító  félhivatalosan  jelentette,  határozott  utasítást  kapott  a  királyi  ügyész- 
ség, hogy  az  utczai  zavargások  alkalmával  előforduló  minden  olyan  cselek- 
mény ellen,  amely  a  személy-  és  vagyonbiztosság  megtámadását  involválja,  s 
ennélfogva  a  büntetőtörvény  súlya  alá  esik,  haladéktalanul  a  legszigorúbb 
megtorló  intézkedéseket  tegye  meg. 

November  12-én  közös  miniszteri  értekezlet  tartatott,  amelyen 
résztvett  a  közös  kormány  tagjain,  az  osztrák  miniszterelnökön  és 
belügyminiszteren  kivül  báró  Fejérváry  miniszterelnök  és  Lányi 
igazságügyminiszter.  Ezen  az  értekezleten  megbeszélés  tárgyává 
tétettek  azok  a  módozatok,  amelyek  szerint  Ö  Felsége  legmagasabb 
rendelete  értelmében  bizottság  fog  alakíttatni,  amelynek  az  lesz  a 
feladata,  hogy  a  jelvénykérdésnek  a  közjogi  felfogásnak  megfelelő 
szabályozásával  foglalkozzék.  Ezzel  a  kormányprogrammnak  egy 
igen  nevezetes  pontja  lépett  a  megvalósítás  stádiumába. 

Mindezek  mellett  a  kormány  folytatta  az  állami  rend  fen- 
tartására  irányuló  működését.  A  törvényhatóságok  resistentiájával, 
jelesül  az  önkéntes  adófizetést  és  a  hadseregbe  való  önkéntes  be- 
lépést tárgyazó  határozataikkal  szemben  következetesen  tovább 
alkalmazta  a  kormányt  törvényesen  megillető  jogokat,  továbbra  is 
megsemmisítette  a  törvénybe  ütköző  határozatokat,  megsemmisítő 
rendeleteit  a  törvényhatóságok  ujabb  remonstrátiója  után  is  fen- 
tartotta  és  rendeleteinek  —  szorosan  a  törvényhez  alkalmazkodva  — 
érvényt  szerezni  igyekezett.  Az  állam  védképességének  megóvása 
végett  kénytelen  volt  az  1888:XVni.  törvényczikkben  foglalt  expe- 
dienshez  folyamodni.  Ennek  következtében  az  1905.  évi  november 
14-én  közzétett  legfelsőbb  parancs  elrendelte  a  póttartalék  behi vasát. 


V. 

A   programm    megvalósításának   akadályai.   Ujabb 

békekisérletek. 

Kritikára  és  oppositióra  a  kormány  el  volt  készülve. 

Ha  ezek  a  programm  tartalma  ellen  fordulnak  és  ily  mó- 
don a  tárgyilagosság  keretében  maradnak,  a  kormánynak  nem 
lehetett  volna  sem  oka,  sem  joga  panaszra  akkor  sem,  ha  a 
legvehemensebb  támadással,  a  legintensivebb  ellenactióval  talál- 
kozik. 

Igaz,  hogy  a  szabadelvű  párt  állásfoglalása  nagyon  meg- 
nehezítette a  kormány  helyzetét.  Az  által,  hogy  a  szabadelvű  párt 
az  általános  választói  jog  ellen  nyilatkozott,  a  kormány  elesett  attól 
a  korántsem  alaptalan  kilátástól,  hogy  programmjának  ezzel  a  cardi- 
nális  pontjával  számbavehetö  parlamenti  támogatásban  fog  része- 
sülni. A  szabadelvű   párt  állásfoglalása   kétségkívül  megfosztotta  a 

kormányt  attól  a  lehetőségtől,  hogy  programmja  mellett  parlamenti 
tárgyalás  utján  keltsen  hangulatot  és  a  rendes  utón  készítse  elő  a 
nemzetre  való  hivatkozást. 

Ez  azonban  magában  véve  még  nem  tarthatta  volna  vissza 
a  kormányt  attól,  hogy  programmját  ő  maga  bocsássa  a  nemzet 
Ítélete  alá.  Ámde  a  támadások,  melyek  a  kormányt  érték,  subjectiv 
természetűek  voltak.  A  kormány  elleni  személyes  antagonismus 
valóságos  ellenszegüléssé  fejlődött  ki,  mely  arra  irányult,  hogy  a 
kormány  minden  további  actióját  megakadályozza  és  még  az  uj 
választások  megejtése  végett  szükséges  aránylag  rövid  idő  alatt  is 
fennállását  lehetetlenné  tegye. 

A  coalitió  vezérlő  bizottsága  már  október  23-iki  határoza- 
tával felhívta  a  törvényhatóságokat,  hogy  —  nem  ügyelve  arra, 
hogy  a  kormány  politikai  program m  alapján,  szükség  esetén 
a  nemzetre  való  hivatkozással  kívánja  a  válságos  helyzetből 
való  kibontakozást  megvalósítani  —  tovább  folytassák  a  kormány- 
nyal szemben  az  ellentállást.  Kétségtelen  volt  azonban,  hogy  a 
Fejérváry-kormány_reactiválása,  nemkülönben  az  a  körülmény,  hogy 
ez  a  kormány  az  általános  választói  jogra  alapított  parlamenti  refor- 
mot vehette  fel  programmjába,  nagyon  meglepte  és  zavarba  hozta 
a  coalitiót,  melynek  túlnyomó  része  korábban  mindig  sürgette  ezt 
a  reformot.  Ez  ellen  a  reform  ellen  igen  bajos  lett  volna  a  coalítió- 
nak  síkra  szállania,  különösen  akkor,  amikor  nyilvánvalóvá  vált, 
hogy  az  uralkodó  semmiképp  sem  hajlandó  az  ellenzék  által  erő- 
szakolt engedményekre,  és  ezért  a  magyar  vezénynyelv  jelszava 
alatt  folytatott  harcz  igen  kétes  kimenetelűnek  mutatkozik.  A  coali- 
tiónak  nem  állhatott  érdekében,  hogy  a  népszerű  kormányprogramm 
merev  elutasításával  a  nép  nagy  zömét  maga  ellen  hangolja  s 
éppen  azért  kapóra  jött  neki  az,  hogy  a  kormányprogrammban 
contemplált  parlamenti  reformmal  a  szabadelvű  párt  helyezkedik 
szembe,  s  így  el  van  hárítva  részére  annak  a  veszélye,  hogy  ebben 
a  kérdésben  parlamenti  discussió  legyen  s  a  parlamentben  menjen 
végbe  a  reform  híveinek  és  elleneseinek  csoportosulása. 

A  szabadelvű  párt  tulajdonképpen  nem  azért  utasította  el  ma- 
gától a  Fejérváry-kormány  programmját,  mintha  gróf  Tisza  István, 
akiről  mindenki  tudta,  hogy  nem  barátja  az  általános  választói 
jognak,  a  pártnak  azon  tagjait,  akikről  ismét  az  volt  ismeretes, 
hogy  az  általános  választói  jognak  hívei,  ennek  a  reformnak  káros 
voltáról  meggyőzte  volna.  Azonban  gróf  Tisza  Istvánnak  az  október 
31-iki   értekezleten    tartott   beszéde   megszilárdította   a   párttagokat 

abban,  hogy  a  Fejérváry-kormány  nem  fog  rendelkezni  a  szükséges 
erővel  ahhoz,  hogy  terveit  megvalósítsa  és  a  küzdelmet  végigküzdje. 
A  párt  tagjai  ily  módon  nem  látták  tanácsosnak,  hogy  sorsukat  a 
Fejérváry-kormány  bizonytalan  sorsához  kössék,  s  a  Fejérváry- 
kormányt  magára  hagyták.  Amikor  látni  lehetett,  hogy  a  kormány 
isolálva  van  s  hogy  még  arról  az  oldalról  is,  ahonnan  leginkább 
el  lehetett  várni  a  kormány  tárgyilagos  és  jóakaratú  bírálatát,  a 
kormány  íntentióit  meggyanúsítják:  a  coalitió  uj  harczi  kedvet  kapott. 
A  törvényhatóságokban  a  passiv  resistentia  —  activ  resistentiává 
változott,  mely  első  sorban  arra  irányult,  hogy  az  újonnan  kineve- 
zett főispánok  hivatalaik  elfoglalásában  és  az  eskü  letételében  meg- 
akadályoztassanak. Egyes  törvényhatóságokban  elhatározták,  hogy 
lepecsételtetik  a  főispáni  helyiségeket  és  a  közgyűlés  termét,  s  hogy 
a  király  által  kinevezett  főispánt  a  törvényhatóság  székházába  be 
nem  eresztik.  A  czél  itt  az  volt,  hogy  a  főispánok  ne  juthassanak 
hozzá  ahhoz  a  kivételes  hatalomkörhöz,  melyet  a  törvény  az  ismé- 
telten fentartott  kormányrendeletek  végrehajtása  végett  a  főispán 
részére  biztosít,  és  ne  fejthessenek  ki  semmiféle  működést  a  kor- 
mány politikai  czéljainak,  nevezetesen  a  kormányprogramm  melletti 
pártszervezkedésnek  előmozdítására.  A  régibb  főispánok,  kik  jobbára 
a  szabadelvű  párt  kötelékébe  tartoztak,  egyenesen  a  szabadelvű  párt 
magatartására  és  a  kormány  isolált  helyzetére  hivatkozva,  nem 
voltak  hajlandók  ezt  a  feladatot  magukra  vállalni  s  a  kormány 
rendelkezésére  bocsátották  állásaikat,  aminek  következtében  roha- 
mosan nőtt  azoknak  a  törvényhatóságoknak  a  száma,  amelyekben 
a  kormánynak  a  resistentiával  meg  kellett  küzdenie.  Megtörtént  az 
is,  hogy  többen  az  újonnan  kinevezett  főispánok  közül,  akik  a  kor- 
mány vállalkozásával  rokonszenveztek  és  azt  elősegíteni  hajlandók  is 
voltak,  látva  azokat  az  erőszakoskodásokat,  amelyekkel  őket  az  illető 
törvényhatóság  fogadta,  részint  egészségi  okokból,  részint  mert  az 
ilyen  hercze-hurcza  vérmérsékletüknek  meg  nem  felelt,  visszaléptek. 
E  mellett  szakadatlanul  folyt  tovább  az  agitáíió  abban  az 
irányban,  hogy  a  kormány  most  is  törvénytelen  és  alkotmányellenes, 
és  hogy  törvénytelenek  a  főispáni  kinevezések  is.  Sajnos,  hogy 
ehhez  az  egész  actióhoz  csatlakozni  kezdtek  egyes  törvényhatósá- 
gokban most  már  a  szabadelvű  párt  hívei  is,  akik  pedig  az  előző 
kormányzati  aerában  a  kormány  állását  minden  tekintetben  törvényes- 
nek tekintették,  s  akikről  fel  lehetett  tenni,  hogy  abban  az  esetben, 
ha  a  szabadelvű  párt  zöme  a  kormány  programmja  mellett  foglal 
állást,  a  törvényhatóságokban  a  kormány  pártjára  állanak. 

Különböző  elnevezések  alatt  (alkotmányvédő,  jóléti)  bizott- 
ságok alakultak,  amelyek  magukhoz  ragadták  a  törvényhatósági 
ügyekben  való  egész  hatalmat,  a  törvényhatósági  tisztviselőkkel 
közvetlenül  rendelkeztek,  s  őket  a  kormány  elleni  engedetlenségre 
és  törvényes  kötelességeik  megtagadására  felhívták,  sőt  egyenesen 
utasították. 

Egyszóval  virágját  élte  az  anarchia  a  törvényhatóságokban. 

A  kormány  megtette  a  törvényes  intézkedéseket,  hogy  ennek 
gátat  vessen  és  a  törvényes  rendet  fentartsa. 

A  főispáni  installátióknál  karhatalmat  alkalmazott  és  a  kar- 
hatalom igénybevételére  a  főispánokat  is  feljogosította.  (V.  ö.  a 
magy.  kir.  honvédelmi  miniszternek  1905.  november  4-iki  ren- 
deletét, mely  a  csendőrség  részére  szóló  utasítást  e  részben  meg- 
felelően kiegészítette,  és  a  belügyminiszternek  ehhez  kapcsolódó 
rendeletét.) 

Figyelmeztette  a  közönséget  az  állami  kormányzás  menetét 
gátló  cselekmények  büntetőjogi  következményeire  és  utasította  a 
vádhatóságot,  hogy  megfelelő  esetben  tegye  meg  a  kezdeményező 
lépéseket  a  büntető  eljárás  megindítása  végett.  (V.  ö.  a  m.  kir. 
igazságügyminiszternek  1905.  november  2-án  37,482.  1.  M.  E. 
számú  rendeletét.) 

Ezt  követték  a  szükséghez  képest  a  közigazgatás  körébe  tar- 
tozó egyéb  concrét  intézkedések.  Ilyen  volt  a  jóléti  és  más  hasonló 
elnevezésű  bizottságok  feloszlatása,  mely  kezdetét  vette  a  Pest- 
Pilis-Solt  és  Kiskúnvármegyében  alakult  hatvanötös  bizottság  fel- 
oszlatásával 1905.  november  15-én.  Ilyen  volt  egyes  törvényhatósági 
tisztviselők  ellen  a  fegyelmi  eljárás  megindítása  az  illetőknek  egy- 
idejű felfüggesztésével.  Ez  a  rendszabály  alkalmazást  nyert  elsőb- 
ben Fazekas  Ágoston  pestmegyei  főjegyzővel  szemben  1905.  novem- 
ber 15-én,  majd  Rakovszky  Endre  abaujmegyei  alispánnal  szemben 
november  19-én,  s  utóbb  Farkas  marostordamegyei  alispánnal 
szemben  deczember  9-én.  Ide  tartozik  végül  egyes  törvényható- 
ságok állami  dotátiójának  beszüntetése  november  19-én — tizenkét 
törvényhatóságra  vonatkozólag.  Ámde  egyes  törvényhatóságok  a 
kormánynak  szorosan  a  törvény  keretén  belül  tett  intézkedéseit 
semmibe  sem  vették,  s  éppúgy,  amint  nem  hederítve  arra,  hogy 
a  kormány  a  törvénybe  ütköző  határozataikat  ismételten  meg- 
semmisítette, ezeket  a  határozatokat  továbbra  is  fentartották,  hason- 
lóan ignorálták  a  törvényes  alap  nélkül  alakult  különböző  bizott- 
ságok feloszlatását  és  egyes  tisztviselőknek  felfüggesztését  tárgyazó 

kormányrendeleteket.  A  feloszlatott  bizottságok  és  a  felfüggesztett 
tisztviselők  tovább  folytatták  a  közállapotok  destruálására  irá- 
nyuló működésüket.* 

Sokan  azt  mondják,  hogy  a  kormánynak  idevágó  intézkedései 
nem  voltak  minden  tekintetben  czélirányosan  elhatározva  és  végre- 
hajtva, s  hogy  abban  az  esetben,  ha  a  kormány  ezen  a  téren  nagyobb 
szigort  fejtett  volna  ki,  mindjárt  kezdetben  kivételesebb  jellegű 
és  hatályosabb  eszközökhöz  nyúlva :  a  törvényhatóságok  resisten- 
tiájával  gyorsabban  és  biztosabban  lehetett  volna  végezni.  Figyelembe 
kell  azonban  venni,  hogy  a  Fejérváry-kormánynak  az  állami  rend 
fentartásán  kivül  most  már  politikai  missiója  is  volt,  mely  abból 
állott,  hogy  a  nemzetet  programmjának  megnyerje,  vagy  legalább  a 
programmtól,  melyet  a  kormány  üdvösnek  és  czélravezetönek  tartott, 
el  ne  idegenítse  s  a  programm  sorsát  ne  veszélyeztesse.  A  rend 
fentartását  czélzó  rendszabályokban  tehát  mértéket  kellett  tartania, 
nehogy  azokat  félremagyarázzák  és  ezzel  a  kedélyeket  végképp  el- 
keserítsék. A  szigor  alkalmazásában  a  kormánynak  csak  fokozato- 
san lehetett  előhaladnia  s  mielőtt  tovább  menne,  a  korábbi  intéz- 
kedések hatását  be  kellett  várnia,  mert  még  mindig  remélte,  hogy 
a  kedélyek  megnyugszanak  és  az  elmék  a  józan  belátás  útjára  tér- 
nek. Utólag  már  most  a  dolgok  másképpen  tűnhetnek  fel,  de  akkor, 
mikor  a  helyzet  hétről-hétre,  sőt  sokszor  napról-napra  változott, 
nem  lehetett  egy  fix  eljárási  módozatról  szó. 

Amint  azt  a  szükség  magával  hozta,  a  kormány  természetesen 
továbbhaladt  az  ellentállás  leküzdése  végett  czélszerünek  mutat- 
kozó eszközök  alkalmazásában.  így  november  hó  végén  kiadta 
azokat  az  adatokat,  amelyek   szerint   Fazekas  Ágoston   pestmegyei 

*  Ily  magatartásra  az  illetők  egyenes  buzdítást  ás  utasítást  kaptak  a 
coalitió  részéről  különböző  alkalmakkor  és  különböző  módon.  így  báró  Prónay 
Dezső  1905.  november  26-án  a  Royal  szállónak  e  czélra  bérelt  termébe  or- 
szágos gyűlésre  hívta  össze  a  Királyhágón  inneni  vármegyék  alkotmányvédö 
bizottságaínak  megbízottait,  hogy  együttes  ülésben  állapítsák  meg  az  alkotmány- 
védelem egyöntetű  irányelveit.  Ennek  a  gyűlésnek  megtartását  a  kormány  be- 
tiltotta. Az  erre  vonatkozó  rendőrhatósági  intézkedést  Prónay  azzal  igyekezett 
elhárítani,  hogy  nála  egyszerű  teaestély  van.  Hogy  azonban  ez  formaszerü  gyűlés 
volt,  az  kétséget  nem  szenved.  (L.  erre  nézve  Horváth :  Az  1905  6.  évi  vár- 
megyei ellenállás  története  40.  és  köv.  11.)  Ugyanaznap  a  „Vármegyei  tiszt- 
viselők országos  egyesületének  választmánya"  is  ülést  tartott.  Ekkor  elhatároz- 
ták, hogy  az  egyesület  1906.  évi  január  6-án  közgyűlést  tart,  amely  elé  a 
választmány  egy  oly  javaslatot  terjeszt,  hogy  az  egyesület  mindazokkal  a 
tisztviselőkkel,  akik  fegyelmi  eljárás  alá  vonattak,  felfüggesztettek  vagy  el- 
mozdíttattak,  solidaritást  vállaljon.  (L.  i.  m.  40.  lap.) 

főjegyző,  továbbá  Rakovszky  Endre  abaujmegyei  és  Dókus  Gyula 
zeniplénmegyei  alispánok  hivatali  kötelességeik  teljesítését  meg- 
tagadták, a  vádhatóságnak  avégből,  hogy  az  illetők  ellen  a  B.  Tvkv. 
480.  és  481.  §-a  alapján  a  bűnvádi  eljárás  megindíttassék.  Utóbb 
pedig  több  főispán  az  1886:  XXI.  t.-czikk  64.  §-ában  meghatározott 
kivételes  hatalommal  ruháztatott  fel. 


A  kormánynak  csakhamar  be  kellett  látnia,  hogy  politikai 
feladatát,  úgy  ahogy  azt  eredetileg  tervezte,  nem  lesz  képes  meg- 
valósítani és  hogy  az  önvédelmi  harcz,  melyet  az  ellentállással 
szemben  folytatnia  kell,  nemhogy  közelebb  hozná,  de  eltávolítja 
politikai  czéljaitól. 

November  hó  folyamán  ezért  a  legbehatóbb  megfontolás  tár- 
gyává tette  a  helyzetet.  Ennek  eredménye  a  következőkben  fog- 
lalható össze. 

Az  1905.  június  havában  a  kormány  azt  a  feladatot  vállalta 
magára,  hogy  a  parlamenti  pártok  közötti  kiegyenlítést  megkísérli 
s  emellett  a  kormányzat  folytonosságát  fentartja. 

Ez  a  terv  azonban  meghiúsult  s  ennek  következtében  a  kor- 
mány lemondott  és  lemondása  elfogadtatott.  Ezzel  a  kormányzás- 
nak első  szaka  véget  ért. 

Minthogy  Ö  Felségének  a  szövetkezett  pártok  vezéreihez  idő- 
közben intézett  közvetlen  felszólítása,  hogy  a  kormányt  átvegyék, 
eredmény  nélkül  maradt,  annak  a  szüksége  merült  fel,  hogy  más 
alapon  kerestessék  a  kibontakozás.  Ez  a  megoldási  mód  abból 
állott,  hogy  a  kormány  maga  adjon  politikai  programmot,  s  hogy 
e  program m  alapján  esetleg  az  országgyűlés  feloszlatása  és  a 
nemzetre  való  hivatkozás  utján  igyekezzék  parlamenti  többséget 
szerezni,  egyebekben  pedig  továbbra  is  a  törvények  alapján  foly- 
tassa a  kormányzást. 

Ezzel  a  feladattal  a  Fejérváry-kabinet  uj  kormányként  lépett 
az  ország  elé,  és  jóllehet  ez  az  ujabb  vállalkozás  a  parlamenta- 
rismus  szempontjából  még  kevésbé  eshetett  kifogás  alá,  és  jól- 
lehet a  nyilvánosságra  hozott  kormányprogramm  a  legégetőbb 
állami  feladatok  egész  sorát  és  a  feladatok  mikénti  megoldását 
illetőleg  az  uj  szempontoknak  messzeterjedő  távlatát  tárta  fel :  a 
parlamenti  körök,  ahelyett,  hogy  a  kormány  programmjának  elvi 
alapon  való  megvitatásába  bocsátkoztak  és  ezt  a  programmot  az 
ellenérvek    súlyával   megdönteni    igyekeztek   volna,   egyszerűen   és 

még  sokkal  fokozottabb  mértékben  a  törvénytelenség  vádját  zúdí- 
tották a  kormányra;  ebben  az  irányban  a  legszertelenebb  agitátiót 
és  terrorizálást  fejtették  ki,  úgy  hogy  a  törvényhatóságok,  amelyek 
a  korábbi  kormányzati  időszakban  a  passiv  ellentállással  érték  be, 
most  már  az  activ  ellenállás,  a  tettleges  ellenszegülés  terére  lép- 
tek. A  kormány  szorosan  a  törvényekhez  alkalmazkodva,  minden 
lehetőt  megtett  arra  nézve,  hogy  az  u.  n.  „nemzeti  ellentállás" 
örve  alatt  elkövetett  törvénybe  ütköző  cselekményeket  ellensúlyozza 
és  megtorolja;  ennek  daczára  a  helyzet  nem  javult,  s  a  rendbontó 
elemek  a  kormánynak  a  törvényekhez  való  szigorú  alkalmazko- 
dását gyöngeségnek  tudva  be,  mind  nagyobb  merészséget  fejtettek 
ki,  hogy  a  törvényes  kormányzás  menetét  gátolják  és  a  kormány 
helyzetét  lehetetlenné  tegyék. 

A  kormányellenes  áramlat  egyenesen  arra  irányult,  hogy  a 
törvény  és  az  államhatalmi  tényezők,  sőt  magának  a  koronának 
tekintélyét  aláássa,  s  annak  romjain  valósítsa  meg  politikai  czéljait 
és  aspirátióit.  Ez  az  áramlat  legelső  sorban  a  törvényhatóságok, 
tehát  az  állami  közigazgatás  közvetítésére  hivatott  hatósági  ténye- 
zők körében  nyilvánult,  de  a  terrorismus  minden  képzelhető  nemé- 
nek alkalmazása  révén  kiterjedt  a  társadalom  szélesebb  rétegeire 
is,  —  és  attól  lehetett  tartani,  hogyha  ez  a  mozgalom  mielőbb 
meg  nem  fékeztetik,  a  törvény  és  az  állam  kormányzati  intézkedé- 
sek semmibevétele  át  fog  ragadni  magára  a  népre  is,  mely  addig 
még  passive  viselkedett. 

Ily  helyzetben  arra  a  conclusióra  kellett  jutni,  hogy  a  kor- 
mány programmját  és  az  annak  alapján  szándékolt  alkotmányos 
kibontakozást  a  vele  szemben  alkalmazott  törvénytelen  és  erőszakos 
magatartás  miatt  ez  idő  szerint  meg  nem  valósíthatja  s  az  e  végből 
megkezdett  actiót  a  siker  kilátásával  nem  folytathatja.  E  részben  a 
kormány  a  deczember  19-én  összeülő  országgyűlés  feloszlatását 
sem  veheti  foganatba,  mert  ha  a  viszonyok  kényszere  következ- 
tében —  arra  való  tekintettel,  hogy  a  jövő  évi  költségvetés  nyugodt 
tárgyalása  ettől  az  országgyűléstől  egyáltalán  nem  várható  —  túl  is 
tenné  magát  a  törvény  betűjén  és  az  ezen  az  alapon  támasztható 
azon  az  aggályon,  hogy  a  feloszlatásnak  csak  akkor  lehet  helye,  ha 
az  országgyűlés  a  -jövő  évi  költségvetés  megállapítása  végett  még 
ebben  az  évben  összehívható,  (ami  most  már  physikailag  sem 
lehetséges) :  —  az  országgyűlést  a  kormány  csak  a  program m  érde- 
kében, tehát  csak  akkor  oszlathatná  fel,  ha  programmjával  az 
1848:  IV.  t.-cz.  5.  §-ában  megszabott  határidő,  azaz  három  hónapon 

belül  a  nemzetre  appellálhatna  s  e  végből  az  uj  választásokat  ki- 
írhatná. Ámde  ez  az  eszköz  azért  nem  vehető  igénybe,  mert  mind- 
addig, míg  éppen  a  választások  vezetésére  hivatott  és  a  válasz- 
tásokat közvetlenül  befolyásoló  törvényhatóságok  és  törvényhatósági 
közegek  a  törvénynyel  és  az  államkormány  törvényes  intézkedéseivel 
szemben  nyilt  ellenszegülést  fejtenek  ki  s  mindenkivel  szemben  a 
megfélemlítés  fegyvereit  használják:  nyugodt  választásokra  és  az 
ország  valódi  hangulatának  és  meggyőződésének  megfelelő  válasz- 
tási eredményre  számítani,  s  ez  okból  bármilyen  tárgyilagos  kor- 
mányzati  programmot   a   nemzet   ítélete   alá   bocsátani  nem  lehet. 

Ily  körülmények  közt  most  már  első  sorban  az  állami  rend 
helyreállításáról  kellene  gondoskodni.  Ezt  azonban  kivételes  eszkö- 
zök nélkül  alig  lehetne  megvalósítani.  Ámde  a  kivételes  eszközökhöz 
ez  a  kormány  nem  nyúlhat.  Ez  eltérítené  őt  eredeti  álláspontjától, 
mely  a  kormányzat  folytonosságának  a  rendes  törvényes  eszközökkel 
való  fentartására  irányult  és  minden,  bármennyire  szükségesnek 
mutatkozó,  bár  alkotmányjogi  szempontból  meg  is  védhető,  de 
mégis  kivételes  intézkedés  igénybevétele  elhomályosítaná  eddigi 
missiójának  jellegét,  sőt  magát  a  kormányprogrammot  is  discreditálná. 

Az  államérdek  immínens  veszélyeztetése  esetén  egyes  kivé- 
teles intézkedéseket  szigorúan  alkotmányos  kormány  is  igénybe 
vehet,  ámde  ezt  csak  akkor  teheti,  ha  kilátása  van  arra,  hogy 
eljárását  a  parlament  többsége  méltányolni  fogja.  A  kormány  azon- 
ban ezt  ettől  az  országgyűléstől  nem  várhatja,  sem  pedig  arra  nem 
számíthat,  hogy  a  jelenlegi  országgyűlés  feloszlatása  esetén  egybe- 
gyűlendő uj  országgyűlésen  a  felkorbácsolt  szenvedélyek  már  annyira 
le  lesznek  csillapítva,  hogy  az  események  tárgyilagos  és  méltányos 
megítélésben  részesülnének. 

Ehhez  képest  a  kormány  kénytelen  volt  lemondását  bejelen- 
teni és  annak  még  folyó  évi  deczember  19-ike  előtt  leendő  leg- 
kegyelmesebb elfogadását  és  végleges  felmentését  kérni. 

A  kormány  már  deczember  1-én  tette  meg  illetékes  helyen 
a  fentieknek  megfelelő  előterjesztést. 

A  döntés  azonban  nem  következett  be  azonnal. 

Senkisem  volt,  aki  a  Fejérváry-kabinetet  a  kormányzásban 
alkotmányos  módon  felválthatta  volna. 

A  Fejérváry-kabinetnek  az  volt  az  álláspontja,  hogy  csupán 
azért,  hogy  az  állami  ügyeket  máról-holnapra  ellássa  s  uralmát 
ideig-óráig  nyújtsa,  helyén  nem  maradhat,  —  még  akkor  sem,  ha 
kilátása  lett  vohia  arra,  hogy  a  rendelkezésére  álló   törvényes  esz- 

közökkel  a  rendet  helyreállítani  és  fentartani  képes  lesz.  Már  pedig 
nyilvánvaló  volt,  hogy  az  eddig  alkalmazott  rendszabályok  erre 
elégtelenek,  s  hogy  mindinkább  szükséges  lesz  a  kormányzati  esz- 
közök szigorítása.  Emellett  a  Fejérváry-kormány  fennállásához  a 
politikai  programm  alapján  való  alkotmányos  kibontakozás  per- 
spectivája  adta  meg  az  erkölcsi  alapot,  s  mihelyt  ez  elesett,  akkor 
a   további  kormányzás  létjogosultsága  is  megdőlt. 

Arra  sem  lehetett  gondolni,  hogy  a  királyi  hatalom  feltétlenül 
deferáljon  a  coalitiónak,  mert  hiszen  amellett,  hogy  a  coalitiónak 
nem  volt  egységes  és  határozott  kormányzati  iránya,  a  coalitió 
még  mindig  a  jogosulatlan  és  indokolatlan  pressió  fegyverével 
küzdött,  hogy  az  állami  souverainitás  másik  factorának  jogait  csor- 
bítsa, anélkül,  hogy  —  amint  azt  a  következmények  később  meg- 
mutatták —  ezt  a  nemzet  életérdekei  mellőzhetlenül  megkíván- 
ták volna. 

Ily  módon  a  dolgok  aggasztó  fordulatot  kezdtek  venni. 
Elvégre  is  azt  nem  lehetett  volna  eltűrni,  hogy  az  ország  teljes 
anarchiába  sülyedjen,  hogy  mindinkább  hatalmába  kerítse  a  köz- 
véleményt a  lelketlen  agitátió  s  hogy  végképp  felbomoljon  az  állami 
rend.  Ha  minden  más  mód  sikertelennek  bizonyul,  hogy  az  ügyek 
a  rendes  kerékvágásba  zökkenjenek :  akkor  elő  kell  állania  a  végső 
szükségnek,  amikor  az  egyedüli  feladat  az,  hogy  a  rend  minden 
áron  helyreállíttassék.  Ily  módon  már-már  annak  a  veszélye  kez- 
dett fenyegetni,  hogy  a  Fejérváry-kormányt  egy  oly  régime  váltja 
fel,  mely  formailag  sem  illeszthető  be  az  alkotmányosság  keretébe, 
sőt  amely  egyenesen  az  alkotmány  felfüggesztésével  jár. 

Ezt  a  veszélyt  a  Fejérváry-kormány  —  a  lemondására  várt  dön- 
tés függőben  tartása  miatt  előállott  kényszerhelyzetében  —  azzal  az 
elhatározásával  hárította  el,  hogy  a  törvényes  és  alkotmányos  esz- 
közök nincsenek  még  végleg  kimerítve,  s  hogy  azokat  a  kormány, 
még  ha  azok  szükség  esetén  nagyobb  szigorral  járnának  és  egyik 
vagy  másik  tekintetben  a  rendestől  eltérnének  is,  alkalmazni  is 
hajlandó ;  feltéve,  hogy  némi  kilátás  nyilik  egy  oly  megoldásra,  mely 
az  ellentétes  álláspontok  kiegyenlítésére  és  ennek  révén  alkotmányos 
kibontakozásra  vezethet.  A  Fejérváry-kormány  maga  ugyan  nem 
képes  politikai  programmja  alapján  a  kibontakozást  végrehajtani, 
de  kész  egyideig  nyitva  tartani  a  lehetőséget,  hogy  azt  ugyanezen 
vagy  hasonló  alapon  másvalaki  kísérelje  meg,  s  következésképpen  a 
coalitió  se  legyen  elzárva  attól,  hogy  ezen  az  alapon  a  kormány- 
zást átvegye. 

Ezt  az  utóbbi  feltevést  a  kormány  Lukács  Lászlónak  ekkor- 
tájt megindult  békeactiójára  alapította. 

Lukács  László  volt  pénzügyminiszter,  a  szabadelvű  párt  egyik 
oszlopos  tagja  úgy  találta,  hogy  „a  mostani  pillanat  nagyon  kedvező 
a  kibontakozásra  és  hogy  az  érdekeltek  a  legnagyobb  felelősséget 
vennék  magukra,  ha  ezt  a  kedvező  pillanatot  nem  használnák  fel 
megfelelő  módon".  Ugyanazért  tárgyalásokba  bocsátkozott  az  egye- 
sült ellenzék  vezérférfiaival :  Kossuthtal,  Apponyival  és  Andrássyval, 
és  azt  tapasztalta,  hogy  a  coalitió  politikusainál  megvan  a  hajlandó- 
ság a  békés  kibontakozásra.  Tekintettel  azonban  arra,  hogy  deczember 
19-ike  közeledik,  első  sorban  arra  kellett  a  figyelmet  fordítania, 
hogy  az  ezen  a  napon  az  országgyűlésen  előfordulható  események 
ne  zavarják  meg  a  dolgok  menetét.  Mindenesetre  időre  van  szük- 
ség, hogy  a  tárgyalások  positiv  eredménynyel  járjanak;  evégből 
szükséges  az  országgyűlésnek  ujabb  elnapolása.  Minthogy  azonban 
könnyen  megeshetik,  hogy  a  képviselőház  deczember  19-én  a 
királyi  leirattal  való  elnapolás  kihirdetése  ellenére  együtt  marad,  s 
ez  esetben  a  kormány  abba  a  kényszerhelyzetbe  jutna,  hogy  a 
korona  tekintélyének  megóvására  kényszereszközökhöz  nyúljon,  — 
ami  kétségtelenül  oly  mélyreható  szakadást  támasztana  a  törvény- 
hozás két  tényezője  között,  hogy  a  helyzet  egyszerűen  irreparábi- 
lissá  válnék,  —  első  sorban  megkísérelte,  nem  volna-e  lehetséges  a 
veszedelem  elhárítása  oly  módon,  hogy  a  képviselőház  vegye 
tudomásul  az  országgyűlés  ujabbi  elnapolását,  aminek  következ- 
tében lehetővé  válnék,  hogy  a  fonal  ne  szakadjon  ketté  és  időt 
nyerjünk  arra,  hogy  kölcsönös  jóakarattal  érdemben  is  sanáljuk  a 
helyzetet.  Lukács  László  úgy  volt  meggyőződve,  hogy  amint  egy- 
részt a  coalitió  vezérférfiaiban  meg  van  a  hajlandóság,  hogy  a 
vezérlő  bizottság  tanácskozásait  ebben  az  értelemben  irányítsák, 
másrészt  a  Fejérváry-kabinet  is  sokkal  hazafiasabb,  semhogy  egy 
békés  és  hasznos  kibontakozásnak  útjába  álljon.* 

A  kormány  a  Lukács-féle  békekisérlettel  szemben  való  állás- 
pontját félhivatalos  közleményben  a  következőkben  jelezte: 

„A  békés  és  közmegnyugvást  előidéző  kibontakozás  elöl  a  mér- 
tékadó tényezők  el  nem  zárkóznak.  Mindenekelőtt  tisztán  kell  már 
most  látni  a  coalitió  szándékát :  óhajtja-e,  hogy  a  harcz  tovább  folyjon 
a  fegyvereknek  azzal  a  természetes  kiélesedésével,  ami  a  törvényes 
rend  egyre  fokozódó  felbontásának  természetes  következménye,    avagy 

*  V.  ö.  Lukács  Lászlónak  beszélgetését  a  „Neue  Freie  Presse"  budapesti 
szerkesztőjével  1905.  deczember  8-án.  (L.  „Az  Újság"  1905.  évi  342.   számát.) 

lehetővé  teszi-e,  hogy  a  legközelebbi  jövő  meghozza  az  ország  békéjét 
és  nyugalmát."*  „Úgy  látszik,  hogy  most  komolyabb  kibontakozási 
szellem  támadt  fel  a  coalitióban.  Ha  ez  így  van,  ha  a  békéhez  való 
közeledés  szándéka  tényleg  komoly,  akkor  a  kormány  kötelességszerü- 
leg  kész  a  békés  kibontakozáshoz  segédkezet  nyújtani.  Amennyiben 
azonban  most  is  csak  üres  beszéd  a  békés  közeledés  szándéka,  akkor 
a  kormány  kénytelen  volna  az  országban  a  rendet  minden  rendelke- 
zésre álló  eszközzel  helyreállítani."  ** 

A  Lukács-féle  kezdeményezés  következtében  a  coalitió  vezér- 
férfiai  1905.  deczember  hó  első  napjaiban  összeállították  azokat  a 
feltételeket,  amelyek  alapján  kormány  alakítására  hajlandók  lesznek. 

Ezek  a  feltételek  a  következők : 

A  tisztektől  lefelé  érvényesítendő  a  magyar  érintkezési  nyelv,  — 
a  magyar  ezredek  az  ország  színeit  viselő  zászlókkal  látandók  el  és 
ezekre  a  királyi  initiálék  jöjjenek  a  kétfejű  sas  helyébe ;  a  czímer- 
kérdés  közjogunknak  megfelelően  rendezendő ;  a  szóbeliségre  alapított 
katonai  büntető  eljárásnál  a  magyar  nyelv  érvényesítendő ;  az  idegen 
államokkal  kötendő  szerződések  Magyarország  részéről  külön  írandók 
alá ;  Ausztriával  nem  szövetség,  hanem  szerződés  kötendő ;  a  valuta 
rendezése  befejezendő ;  az  önálló  magyar  bank  létesítendő ;  paritás 
legyen  a  diplomatiában  és  consulátusoknál  is. 

Ezek  a  pontozatok  deczember  13-án  jutottak  0  Felségéhez, 
aki  már  másnap  megbízást  adatott  Andrássy  Gyula  grófnak,  hogy 
a  feltételekben  foglalt  katonai  kérdéseket,  különösen  pedig  „az 
érintkezési  nyelv"  elastikus  kifejezését  Pitreich  közös  hadügyminisz- 
terrel tárgyalja. 

Andrássy  azonban  folyton  halogatta  a  tárgyalást,  deczember 
19-ike  előtt  föl  sem  vette  azt,  hanem  csak  1907.  évi  január  hó 
7-én  utazott  Bécsbe.  — 

Ami  azt  a  kérdést  illeti,  mi  történjék  deczember  19-én  az 
országgyűléssel,  nevezetesen  :  vájjon  az  országgyűlés  ekkor  elnapol- 
tassék-e,  ezt  a  módozatot  a  kormány  korábbi  előterjesztése  kapcsán 
szóba  nem  hozta,  minthogy  az  elnapolás  ugyanazokba  az  akadá- 
lyokba ütközik,  mint  amelyeket  az  1867:  X.  t.-czikk  a  feloszlatás 
és  az  ülésszak  berekesztése  tekintetében  felállít.  Egyébiránt  a 
kormány  combinátiójából  nem  volt  kizárva  az  a  lehetőség,  hogy  a 
Lukács-féle  békekisérlet  deczember  19-ig  eredménynyel  fog  járni 
és  a  Fejérváry-kabinet   ekkoráig   már   fel   lesz    mentve,  úgy   hogy 

*  L.  „Az  Újság"   1905.  évi  341.  sz. 
**  L.  „Az  Újság"   1905.  évi  342.  sz. 

deczember  19-én  már  más  kormány  jelenhet  meg  az  országgyűlésen. 
Amikor  azonban  a  Lukács-féle  pourparler-k  során  kitűnt,  hogy  a 
megértéshez  hosszabb  idő  szükséges,  s  amikor  ellenzéki  részről 
azt  a  feltételt  szabták  meg  a  tárgyalások  folytatására,  hogy 
deczember  19-én  az  országgyűlés  ne  oszlattassék  fel,  hanem  elnapol- 
tassék:  a  kormány  akkor  ezt  az  eshetőséget  is  fontolóra  vette. 
Az  áUalános  kibékülési  hajlandóságból,  mely  az  ellenzéki  sajtóban 
napról-napra  kifejezésre  jutott,  a  kormány  eleintén  azt  a  benyo- 
mást szerezte,  hogy  az  ellenzék  az  elnapolásba  belenyugszik  és 
az  elnapoló  leiratot  egyszerűen  tudomásul  veszi.  Utóbb  azonban 
arról  értesült,  hogy  a  képviselőház  engedni  fog  ugyan  az  elnapo- 
lásfiak,  de  az  eloszlás  alkalmából  az  elnapolás  törvénytelenségét 
ünnepélyes  formában  mégis  declarálni  kivánja.  Ha  ily  declarátió 
mellőzése  biztosítható  lett  volna,  akkor  a  kormány  még  vállalko- 
zott volna  az  ujabb  elnapolás  eszközlésére,  mert  kilátás  lehetett 
volna  arra,  hogy  a  végrehajtó  hatalom  további  gyakorlásánál  és 
az  állami  rend  fentartásánál  ujabb  akadályokkal  —  s  a  törvény- 
hatóságok részéről  fokozottabb  ellentállással  nem  fog  találkozni. 

Ezt  az  álláspontot  báró  Fejérváry  Géza  miniszterelnök  Lukács 
Lászlóhoz  intézett  következő  levelében  jelezte  : 

„Budapest,  1905.  deczember  10.  Igen  tisztelt  barátom!  Kegyes 
voltál  e  napokban  közölni  velem  abbeli  meggyőződésedet,  hogy  folyó 
hó  19-én  —  a  képviselőház  esetleges  elnapolása  alkalmából  —  a 
coalitió  részéről,  amint  kifejezted,  „a  szokásos  óváson"  kivül  semmi- 
nemű nagyobb  rendzavarás  vagy  pláne  együttmaradás  nincsen 
tervbe  véve. 

Én  e  közlésedet  köszönettel  vettem  és  veszem,  de  egy  scrupu- 
lusom  támadt  és  ez  az,  hogy  teli  fogják  lármázni  az  országot  szokott 
módon  azzal,  hogy  „a  kormány  ez  alkalommal  nyilván  törvénysértést 
követett  el,"  mely  állításuk  —  mivel  sok  törvénymagyarázó  szerint, 
látszólag  igazuk  volna  —  az  amúgy  is  felzaklatott  kedélyeket  újból 
mindenféle  erőszakosságokra  és  kihágásokra  serkentené  és  a  tisztelt 
vagy  kevésbé  tisztelt  coalitiós  sajtónak  tápot  szolgáltatna,  a  tőle 
megszokott  féknélküli  kifakadásokra  és  hazudozásokra. 

Addig,  ameddig  a  coalitió  és  sajtója  a  kormány  törvénytelen 
eljárását  csakis  valótlanságokkal  és  reáfogott  tényekkel  igyekszik 
demonstrálni  a  közönség  előtt,  oda  sem  hederítettem  és  nem  is  hede- 
rítek, mert  lelkiismeretem  teljesen  nyugodt.  De  éppen  azért,  mert 
eddigelé  még  a  legkisebb  lépést  sem  tettem,  mely  ilyféle  vádasko- 
dásnak igazolásául  szolgálhatna,  most   sem    akarok    okot   szolgáltatni. 

De  daczára  ennek,  ha  a  coalitiónak  ez  conveniálna,  kész 
vagyok  az  elnapolásba  belemenni,  de  akkor  csakugyan  kérnem  kell, 
hogy  a  fentjelzett  óvásemelés  alkalmával  a  coalitió  vezérszónokai 
részéről  kiemeltetnék  az, -hogy  bár  ez  esetben  a  törvény  betűje  lát- 
szólag meg  is  sértetett  volna  —  ami  azonban  nézetem  szerint  nem 
áll,  —  ezt  a  coalitió  törvénysértésnek  ezúttal  még  sem  minősíti,  mert 
az  elnapolás  által  idő  és  alkalom  adatott  az  ellenzéknek  keresni  és 
talán  meg  is  találni  a  válságból  való  békés  kibontakozás  fonalát, 
melyre  az  országnak  annyira  szüksége  van. 

Ha  a  coalitió  vezérszónokai  ezt  megteszik,  szívesen  reá  állok, 
ha  pedig  nem,  akkor  sajnálatomra  kénytelen  vagyok  kijelenteni,  hogy  a 
kormány  a  szabad  kezet  fentartja  magának :  hogy  tegyen  amit  szükséges- 
nek és  az  ország  nyugalmának  helyreállítása  érdekében  fekvőnek  talál. 

E  részben  kérlek  tehát  kegyeskedjél,  ha  ez  módodban  van, 
nevemben,  a  kellő  garantiákat  kérni. 

Kiváló  nagyrabecsülésem  nyilvánítása  mellett,  fogadd  kérlek  leg- 
szívélyesebb üdvözleteimet.  Régi  tisztelőd  és  igaz  híved  Fejér\'áry  Géza." 

Minthogy  az  ellenzék  —  amikor  már  biztosra  vette  az  általa 
óhajtott  elnapolást  —  oly  magatartást  tanúsított,  amelyből  azt  lehetett 
következtetni,  hogy  az  elnapolást  nem  megegyezésszerü  ténynek, 
hanem  a  kormány  önkényes  törvényszegésének  akarja  feltüntetni, 
sőt  amint  az  a  vezérlő  bizottság  és  a  szövetkezett  pártok  érte- 
kezletein történtekből  kiviláglik,  arra  határozta  el  magát,  hogy 
az  elnapolást  nemcsak  törvénytelennek  fogja  declarálni,  hanem  az 
alkalmat  arra  akarja  felhasználni,  hogy  a  kormányt  megbélyegezze 
és  a  törvényhatóságokat  a  további  nyilt  ellentállásra  buzdítsa: 
uyilvánvalóvá  vált,  hogy  az  ellenzék  békülési  hajlandósága  nem 
komoly,  hogy  a  Lukács-féle  békekisérletet  a  coalitió  csak  eszköz- 
nek tekinti  arra,  hogy  időt  nyerjen,  a  kormányt  intézkedéseiben 
megbénítsa,  a  komolyabb  és  erösebb  rendszabályokat,  nevezetesen 
az  esetleges  házfeloszlatást  kikerülje  és  hogy  emellett  az  ország- 
gyűlés elnapolását  az  1867:X.  t.-cz.  flagráns  megsértésének  kívánja 
feltüntetni,  avégből,  hogy  agitátiójának  és  az  annak  nyomában 
támadt  u.  n.  nemzeti  ellentállásnak  fokozottabb  nyomatékot  adjon. 
Ezért  a  kormány  úgy  találta,  hogy  az  országgyűlésnek  deczember 
19-én  való  elnapolása  oly  terhet  és  áldozatot  hárítana  reá,  amely 
a  várható  eredménynyel  semmiképpen  fel  nem  ér,  s  emellett  egy 
czéítalan  kísérlet,  mely  a  kormány  helyzetét  semmiképpen  sem  javí- 
taná, sőt  ellenkezőleg  súlyosbítaná,  amennyiben  a  nyilt  törvénysértés 
ürügye  alatt  a  kormánytól  az  országgyűlésen   és  a   törvényhatósá- 

gokban  előreláthatólag  azok  az  elemek  is  elfordulnának,  amelyek 
a   kormány  törvényességét   legalább  nyíltan  nem   vonták  kétségbe. 

Erre  való  tekintettel  a  kormány  lemondását  megismételte  és 
még  deczember  19-ike  előtt  való  végleges  felmentését  kérte. 

Azonban  az  események  rohamosan  haladtak  előre.  Deczember 
19-ike  előtt  a  constellátióban  változás  nem  állott  be.  A  Lukács 
László  által  a  pártok  között  létesített  megállapodáshoz  képest  az 
oszággyülést  el  kellett  napolni  s  a  kormány  nem  térhetett  ki  az 
elől,  hogy  az  erre  vonatkozó  királyi  tényt  alkotmányosan   fedezze. 

A  deczember  19-én  történtekről  e  munka  más  helyén  tüze- 
tesebben szólunk.  Itt  csak  arra  szorítkozunk,  ami  az  események 
egymásutánjának  feltüntetése  végett  szükséges. 

Az  elnapoló  királyi  leiratot  az  országgyűlés  tudomásul  vette 
és  az  elnapolásnak  tettleg  ellene  nem  szegült,  de  az  országgyűlés 
mind  a  két  házában  oly  felszólalások  történtek  és  oly  határozatok 
keletkeztek,  amelyek  az  egész  ódiumot  a  kormányra  hárították, 
mintha  bizony  az  elnapolást  a  kormány  önkénye,  nem  pedig  a 
pártok  érdeke  és  a  folyamatban  volt  békekisérlet  által  előidézett 
kényszerhelyzet  idézte  volna  elő.* 

Az  elnapolás  elleni  tiltakozásban  részt  vett  a  szabadelvű  párt 
is,  úgy  tüntetve  fel  a  dolgot,  hogy  ez  az  elnapolás  az  1867:X. 
t.-czikknek  egy  oly  megsértése,  mely  a  kormány  eddigi  törvényes- 
ségét alterálja.** 

Ennek  az  állásfoglalásnak  aztán  meg  is  volt  az  eredménye. 
Sokan  azok  közül,  akik  addig  a  kormány  hívei  és  támogatói  voltak, 
a  kormány  iránt  elhidegültek  s  amennyiben  bizalmi  jellegű  állást 
vagy  hivatalt  viseltek,  arról  lemondottak. 

Minthogy  a  kormány  látta,  hogy  feltevéseiben  nem  csalódott, 
indíttatva  érezte  magát  deczember  19-én  az  országgyűlés  ülései 
után  újból  lemondani.  Ezzel  jelezni  kívánta  azt  is,  hogy  az  előző 
napon   végbement   elnapolásba   nem   saját   kezdeményezéséből    és 

*  Hogy  ez  csakugyan  így  áll,  bizonyítja  az  a  tény,  hogy  amikor  hire 
járt,  hogy  a  kormány  a  deczember  19-ikl  elnapolástól  húzódozik  s  deczember 
19-én  az  országgyíilés  tárgyalásainak  szabad  folyást  engedni  kivan,  ezt  a 
coalitió  köreiben  a  Lukács-féle  pactum  megsértésének  minősítették.  (V.  ö.  a 
„Pesti  Napló"  1905.  évi  350.  számát.) 

**  Arra  nézve,  hogy  a  szabadelvű  párt  felfogása  szerint  az  alkotmány  és 
a  törvény  igazi  megsértése  nem  előbb,  hanem  csak  most  a  deczember  19-iki 
elnapolással  következett  be  v.  ö.  „Az  Újság"  1904.  évi  354.  sz.  vezérczikkét. 
Azt  mégis  koncedálták,  hogy  ezért  a  fordulatért  a  coalitiót  is  éri  a  felelősség. 

nem  saját  érdekében  ment  bele,  hanem  hogy  abba  a  viszonyok  kény- 
szere sodorta.  Azonban  —  éppúgy  mint  deczember  19-ike  előtt  — 
akkor  sem  volt  a  legkisebb  kilátás  arra,  hogy  más  kormány  vegye 
át  az  ügyeket.  A  Lukács-féle  békekisérletnek  —  a  megoldás  érdemét 
tekintve  —  még  semmi  positiv  eredménye  nem  volt ;  —  annak,  hogy 
a  coalitió  hajlandó-e  a  kormány  alakítására  és  mily  feltételek  alatt, 
még  csak  azután  kellett  eldőlnie,  más  időközi  kormány  pedig  abso- 
lute  nem  állott  rendelkezésre.  Ennek  következtében  Ö  Felsége  a 
lemondást  most  sem  fogadta  el  s  ezt  a  hivatalos  lap  deczember 
21-iki  száma  a  következő  alakban  hozta  nyilvánosságra:  „A  m.  kir, 
kormány  ez  évi  deczember  19-én  lemondását  elhatározván,  azt  a 
miniszterelnök  ö  császári  és  apostoli  királyi  felségének  előterjesz- 
tette. A  kormány  ezen  kérelmét  illetőleg  ő  császári  és  apostoli  királyi 
felsége  a  következőképp  méltóztatott  határozni :  Magyar  minisz- 
tériumomnak ezen  ismételt  lemondását  a  jelenlegi  politikai  viszonyok 
közt  ez  idő  szerint  élnem  fogadhatom.  Kelt  Bécsben  1905.  évi  de- 
czember hónap  20-án.  Ferencz  József  s.  k.  Fejérváry  Géza  báró  s.  k." 

Ily  körülmények  közt  kénytelen  volt  a  Fejérváry-kabinet  helyén 
maradni  a  végből,  hogy  a  Lukács-féle  békekisérlet  folytatását  lehe- 
tővé tegye  és  0  Felségét  a  coalitió  erőszakoskodásaival  szemben 
megvédje.* 

A  békeactió  minden  egyes  phasisával  nem  szükséges  bővebben 
foglalkozni ;  —  azt  azonban  ki  kell  emelni,  hogy  a  kormány  nem- 
csak nem  akadályozta  az  ezúttal  czélba  vett  békés  kibontakozást, 
hanem  Lukács  Lászlónak  elismerésre  méltó  fáradozását  tőle  tel- 
hetőleg támogatta. 

A  kormány  ebbeli  álláspontjának  kifejezést  is  adott.  1905. 
deczember  21-én  egy  félhivatalos  közlemény  jelent  meg  a  követ- 
kező tartalommal : 

„Mihelyt  a  többség  jelét  tudná  adni  annak,  hogy  szakítva  régi 
hibáival  a  saját  pártaspirátióit  alá  tudja  rendelni  az  állam  létérdekeinek, 
mindjárt  elenyészne  az  akadály,  amely  eddig  útját  állotta  egy  minden 
irányban  megnyugtató  és  elfogadható  kormányprogramul  felterjesztésé- 

*  Egy  akkortájt  megjelent  félhivatalos  hírlapi  közlemény  szerint  a  kor- 
mánynak ez  idő  szerint  az  volt  a  feladata,  hogy  védelmezze  és  fedezze  a  koro- 
nát a  parlamenti  többséggel  szemben,  megóva  azt  egy  olyan  kényszerhelyzettől, 
mely  abból  származnék,  hogy  a  coalitión  kivül  sem  akadna  kormány  az  ügyek 
intézésére.  A  Fejérváry-kabinet  tehát  hivatalban  marad  addig,  amíg  be  nem 
következik  a  lehetősége  annak,  hogy  más  kormány  alakuljon.  (V.  ö.  „Az  Újság" 
1905.  évi  354.  sz.  2.  lap.) 

nek.  És  mihelyt  ilyen  programm  jutna  a  többség  részéről  a  korona  elé, 
azonnal  elenyészne  annak  az  alkotmányos  kibontakozásnak  is  minden 
akadálya,  melyet  a  korona  és  a  kormány  éppoly  őszintén  kivan,  mint  a 
szövetkezett  ellenzék."  —  Báró  Fejérváry  Géza  1906.  évi  január  1-én, 
amidőn  öt  minisztertársai  és  politikai  barátai  újévi  üdvözletükkel  fel- 
keresték. Lányi  Bertalan  igazságügyminiszter  üdvözlő  beszédére  adott 
válaszában  erre  vonatkozólag  a  következőket  mondotta :  „Semmi  sem 
akadályozza  a  többséget  abban,  hogy  a  status  quo  alapján  a  kormányt 
átvehesse  és  semmi  sem  akadályozza  abban,  hogy  a  szükséges  és  czél- 
szerű  reformok  kérdései  felöl  felelős  állásban  a  koronával  majdan 
egyetértésre  jutni  igyekezzék.  Bár  e  perczben  még  dúl  az  indulatok 
harcza  s  a  békevágy  a  velünk  szemközt  álló  tábor  részéről  egyelőre 
még  csak  itt-ott  elszórt  szavakban  nyilvánul,  de  tettekben  még  nem, 
azért  még  sem  mondok  le  a  békés  kibontakozás  reményéről.  Felséges 
urunk  szeretete  magyar  nemzete  iránt  még  nem  csökkent  s  a  magyar 
nemzet  hűsége  változhatatlan.  Ez  a  két  erő  elvégre  győzni  fog."  Egy 
újságíróval  1906.  január  11-én  folytatott  beszélgetés  során  Kristóffy 
József  belügyminiszter  többek  közt  ezeket  mondotta  :  „A  kormány  figye- 
lemmel kiséri,  sőt  közvetíti  a  most  folyó  békeactiót  és  tényleg  közre 
is  működik  a  sikerén.  Közreműködik  a  rendelkezésére  álló  összes 
eszközökkel  és  nincs  hőbb  vágya,  mint  hogy  mielőbb  átadja  helyét  egy 
uj  kormánynak.  („Az  Újság"    1904.  évi   11.  sz.)  — 

Gróf  Andrássynak  Pitreichchal  folytatott  tárgyalásai  köztudomás 
szerint  nem  vezettek  eredményre. 

Lukács  László  ekkor  sem  ejtette  el  a  közvetítés  fonalát  és  az 
ő  működésének  eredményeképp  terjesztetett  a  vezérlő  bizottsági  meg- 
bízottak (Wekerle,  Kossuth,  Andrássy,  Apponyi,  Zichy  Nándor)  elé 
1906.  január  12-én  egy  uj  katonai  programm,  melynek  lényege  a 
honvédség  erőteljesebb  fejlesztése.  A  megbízottak  ügy  találták,  hogy 
az  előterjesztett  programmpontozatok  a  vezényszó  elejtéseért  kellő 
ellenértéket  nem  nyújtanak. 

Ezen  ujabb  sikertelenség  után  megint  megbízatott  Andrássy, 
hogy  írásban  formulázza  a  katonai  kérdésben  elfoglalt  álláspontját. 
Andrássy  memorandumát  elkészítette  és  január  26.  és  27.  napjain 
Ö  Felsége  által  kihallgatáson  fogadtatott.* 

Andrássy  gróf  kihallgatásáról  a  félhivatalos  M.  T.  I.  január 
27-én  a  következőket  jelentette : 

*  A  meghivást  báró  Fejérváry  miniszterelnök  közvetítette  oly  módon, 
hogy  Ö  Felsége  elhatározásáról  Lukács  Lászlót  értesítette,  aki  ezt  aztán 
Andrássy  Gyula  gróffal  közölte  (V.  ö.  a  Pester  Lloyd  1905.  évi  január  26.  számát.) 

„Andrássy  Gyula  gróf  a  magyar  válságból  való  kibontakozásra 
vonatkozó  eszméit  Ö  Felsége  szine  előtt  előadta.  Ö  Felsége  Andrássy 
grófot  tegnap  és  ma  fogadta,  és  ezenkívül  legfelsőbb  meghagyásra 
Andrássy  Gyula  gróf  Pitreich  táborszernagy  közös  hadügyminisz- 
terrel is  értekezett.  Ezen  beszélgetések  oly  eredményre  vezettek,  hogy 
Andrássy  Gyula  grófnak  a  katonai  kérdésekre  vonatkozó  álláspontja 
„az  összes  hadseregnek"  az  1867:  XII.  t.-czikkben  megszabott  „eg>'- 
séges  vezérletét,  vezényletét  és  bel  szervezetét",  mely  Magyarországra 
nézve  is  az  állami  lét  legerősebb  biztosítékát  szolgáltatja,  még  mindig 
oly  mértékben  érinti,  hogy  a  korona  a  hozzá  felterjesztett  javaslatokat 
meggyőződése  szerint  nem  fogadhatja  el.  Ez  alkalommal  Ö  Felsége  kér- 
dést intézett  Andrássy  grófhoz,  vájjon  kész  volna-e  az  Ö  Felsége  részéről 
kifejezésre  jutott  nézetek  alapján  a  kormányt  elvállalni,  mire  Andrássy 
gróf  azt  a  kijelentést  tette,  hogy  nem  áll  módjában  Ö  Felsége  ezen 
legfelsőbb  kívánalmát  teljesíteni.  Andrássy  gróf  emez  elhatározásával 
kapcsolatban  Ö  Felsége  azt  a  legfelsőbb  meghagyást  intézte  hozzá, 
hogy  vigye  meg  a  szövetkezett  pártok  vezéreinek  Ö  Felségének  egy 
ugyanazon  tárgygyal  összefüggő  szóbeli  üzenetét  és  a  maga  részéről 
a  pártvezérek  idevágó  határozatáról  tegyen  rövid  időn  belül  legfelsőbb 
helyen  jelentést." 

A  coalitió  vezérlő  bizottsága  Andrássy  Gyula  gróf  jelentése 
alapján  január  29-én  és  30-án  foglalkozott  ezzel  a  kérdéssel.* 

*  A  kormány  tőle  telhetőleg  elő  akarta  mozdítani,  hog>'  a  coalitió  a  józan 
belátás  útjára  térjen.  A  félhivatalos  „Magyar  Nemzet"  január  29-iki  száma  többek 
közt  következőleg  commentálta  a  vezérlő  bizottság  várt  határozatát :  „Elérkezett 
a  pillanat,  amikor  végre  véget  kell  vetni  a  bizonytalanságnak.  A  többség  illetékes 
helyről  felszólítást  nyert,  hogy  teljesítse  minden  parlamenti  többség  kötelességét, 
vállalja  el  az  ország  kormányzását  a  fennálló  törvények  alapján.  Kifejezetten:  a 
kiegyezési  törvény  a\ap\án.  Még  világosabban  :  az  1867  :X1I.  t.-czikk  ll.§-a  alapján, 
e  §-nak  azon  értelmezése  szerint,  ahogyan  ezt  38  év  óta  illetékesen  és  állandóan 
magyarázták.  És  ez  nem  csupán  joga  a  többségnek,  hanem  egyenesen  köteles- 
sége. Ám  ha  a  coalitió  még  ebben  a  komoly  órában  is  megmarad  az  eddig  köve- 
tett utón,  ha  ezúttal  is  érvényesül  az  eddigelé  nyilvánult  nisus,  hogy  az  ország 
bűnhődjék  meg  értté,  ha  a  coalitió  az  indulatok  felajzásában  messzebbre  ment, 
semmint  lehetett  és  kellett  volna,  ha  a  többség  ismét  csak  azt  mondja  ki,  hogy 
reklamálja  a  majoritás  jogait,  de  nem  teljesíti  kötelességeit,  akkor . . .  elszakad  a 
békének  utolsó  fonala  ís[és  a  beláthatatlan  bonyodalmak  beláthatatlan  sorozata  zú- 
dulhat a  nemzetre  . . .  Mindazért,  ami  következik,  egyesegyedül  a  coalitiót  terheli  a 
felelősség."  —  Ennek  az  intelemnek,  sajnos,  nem  volt  foganata.  A  coalitió  még  min- 
dig irtózott  a  kormány  átvételétől,  mert,  tekintettel  azokra  a  hangzatos  jelszavakra, 
amelyekkel  a  nemzet  többségének  támogatását  megszereznie  sikerült,  még  mindig 
attól  tartott,  hogy  népszerűségét  és  hitelét  elveszti,  ha  a  mérsékelt  álláspontra 
tér.  Ujabb  okokat  és  ürügyeket  akart  bevárni,  hogy  meghátrálását  maszkírozza. 

Eleintén  békülékenyebb  szellem  hatotta  át  ezeket  a  tanácskozásokat. 
Elhatározták  a  katonai  kérdések  kikapcsolását,  —  de  egyesek  terro- 
ristikus  fellépése,  többek  közt  az,  hogy  Ugrón  Gábor  jogfeladással 
vádolta  a  vezérlő  bizottságot  és  ki  is  lépett  kebeléből,  meg'bontotta 
az  egyetértést  és  a  régi  intransigens  álláspont  kerekedett  felül. 
Január  31-én  a  vezérlő  bizottság  végleg  megállapította  és  formulázta 
válaszát,  mely  egyúttal  a  coalitió  propositióit  tartalmazta  a  válság 
megoldása  tekintetében.  Ezeket  a  propositiókat  Andrássy  Gyula  gróf 
február  3-án  vitte  meg  Ö  Felségének  s  Ö  Felsége  február  4-én 
tudtára  adta  Andrássynak,  hogy  a  coalitió  javaslatait  nem  fogadja  el.* 

Február  5-én  a  coalitió  vezérlő  bizottsága  elhatározta,  hogy 
közzéteszi  azokat  az  okiratokat,  melyek  megvilágítják  a  nemzet  előtt 
a  legközelebb  lefolyt  tárgyalásokat.  Ennek  következtében  nyilvános- 
ságra hozta  a  király  első  üzenetét,  a  coalitió  válaszát,  a  coalitió 
második  üzenetét  és  a  vezérlő  bizottság  határozatát.  Az  erre  vonat- 
kozó publicátió  a  következőleg  szólt: 

„A  király  első  üzenete.  A  király  első  üzenete,  melyet  Andrássy 
előterjesztett  a  vezérlő  bizottságnak,  így  hangzik :  A  király  felszólította 
a  coalitiót,  hogy  a  kilenczes  bizottság  által   javasolt   és  a  király    által 

*  Lukács  László  ezekre  a  tárgyalásokra  már  nem  gyakorolt  befolyást. 
E  részben  Lukács  a  Pesfer  Lloyd  egyik  tudósítója  előtt,  január  16-án  ezeket 
mondotta :  „Én  a  magam  missióját  tulajdonképpen  attól  a  pillanattól  fogva 
befejezve  láttam,  amelyben  a  coalitió  és  Bécs  között  a  hosszú  idővel  előbb 
megszakadt  fonalat  összekötnöm  sikerült.  Már  most  a  coalitión  van  a  sor, 
hogy  ezt  az  összekötött  fonalat,  amely  nélkül  nincs  kibontakozás,  épségben 
tartsa."  Andrássy  Gyula  gróf  is  elhárította  magától  azt,  mintha  a  coalitió 
vezérlő  bizottságának  elhatározására  érdemleges  befolyást  gyakorolt  volna. 
Az  alkotmánypárt  február  10-iki  értekezletén  elmondott  beszédében  (L.  Az  Újság 
1906.  évi  41.  szám)  beismerte,  hogy  elsőbben  a  kibontakozásra  vonatkozó  sayöí 
nézetét  fejtette  ki  Ö  Felsége  előtt,  erre  vonatkozó  előterjesztéseinek  részleteire 
azonban  ki  nem  terjeszkedett  és  csak  általános  körvonalaiban  vázolta  az  alap- 
eszmét, mely  őt  felterjesztéseiben  vezette.  Ö  —  úgymond  —  a  coalitió  kor- 
mányzására állandó  alapot  keresett,  minden  egyes  felmerült  katonai  kérdésben 
olyan  concrét  javaslatokat  tett,  melyek  a  felirat  szellemében  a  nemzeti  felfogás 
haladását  jelentették  volna,  emellett  azonban  tekintettel  voltak  Ö  Felsége  ag- 
gályaira is.  Azonban  propositióit  Ö  Felsége  el  nem  fogadta  s  ehelyett  arra 
szólította  fel,  hogy  az  ő  általa  megállapított  katonai  programm  alapján  kormányt 
alakítson.  Minthogy  erre  nem  vállalkozhatott,  Ö  Felsége  azután  arra  utasította, 
szólítsa  fel  a  coalitiót,  hogy  a  király  programmja  alapján  alakítson  kormányt. 
Ennek  a  megbízásnak  kötelességszerüleg  megfelelt,  de  az  általa  hozott  üzenet 
mellett  sem  propagandát  nem  csinált,  sem  ellene  nem  dolgozott.  A  vezérlő 
bizottság  ellenpropositiójának  tolmácsolását  elvállalta,  mert  abban  semmi  olyan 
nem  volt,  ami  elveibe  ütközött. 

elfogadott  katonai  programm  alapján  kormányt  alakítson.  Kijelentette 
Ö  Felsége,  hogy  a  nyelvkérdésben  semmi  engedményt  nem  tesz. 
Saját  czimerét  fogja  megállapítani,  amelyet  a  közös  intézmények  visel- 
nének. A  katonai  perrendtartásban  a  magyar  nyelv  megfelelő  érvénye- 
sülése ellen  kifogást  nem  emel.  A  gazdasági  kérdésben  azt  hang- 
súlyozta, hogy  az  uj  vámtarifa  és  a  külfölddel  már  megkötött  szerződések 
elfogadását  kívánja. 

A  vezérlő  bizottság  határozata,  amelyet  gróf  Andrássy  Gyulá- 
nak átadott,  a  következő:  A  parlamenti  többség  szövetkezett  pártjainak 
vezérlő  bizottsága  az  Ö  Felsége  által  megjelölt  alapot  nem  tartja 
olyannak,  amelyre  állandó  sikeres  kormányzást  és  tartós  parlamenti 
békét  fektetni  lehetséges.  Jelesül  nem  fogadja  el  a  katonai  kérdés  meg- 
oldásául azokat,  amiket  e  tekintetben  a  királyi  üzenet  tartalmaz.  Állandó 
kormányzat  és  tartós  parlamenti  béke  a  vezérlő  bizottságnak  meg  nem 
ingatott  meggyőződése  szerint  csakis  a  coalitió  által  felállított  és  a 
feliratban  megjelölt  egész  munkaprogramul  alapján  érhető  el,  mely 
mellett  magától  érthetőleg  a  szövetkezett  pártok  mindegyike  saját 
programmját  teljes  épségben  fentartotta.  A  vezérlő  bizottság  egész 
kiterjedésében  fentartja  ezt  a  munkaprogrammot.  Tekintettel  azonban 
az  ország  súlyos  helyzetére  és  Ö  Felségének  kifejezetten  hozzánk  inté- 
zett felszólítására,  kész  a  szövetkezett  pártoknak  olyan  előzetes  megálla- 
podásokat ajánlani,  melyek  alapján  a  coalitió  elveinek  feladása  nélkül 
a  kormányt  elvállalhatja,  és  hogy  az  alkotmányos  tényezők  szabály- 
szerű működését  helyreállíthassa,  a  köztük  való  megegyezést  nemzeti 
alapon  előkészíteni.  Ezek  a  megállapodások  elvileg  nem  egyeznek 
Ö  Felsége  álláspontjával,  de  gyakorlatilag  ezzel  számolnak  és  ennek 
ellenében  azt  tűzik  ki  feltételül,  hogy  Ö  Felsége  ne  követelje  a  coali- 
tiótól  saját  elvi  álláspontjának  megtagadását,  amit  a  coalitió  nem 
csupán  a  politikai  tisztességre,  de  még  inkább  a  parlamenti  alkotmány 
sértetlenségére  való  tekintettel  semmi  körülmények  közt  sem  tehetne, 
és  ebből  folyólag  hatalmazza  fel  a  kormányt  annak  kijelentésére,  hogy 
ezt  az  álláspontot  egész  terjedelmében  fentartja. 

A  coalitió  munkaprogrammjának  gazdasági  része,  mely  ellen 
0  Felségének  ismételt  kijelentései  szerint  elvi  kifogása  nem  volt,  t.  i. 
Magyarország  közgazdasági  önállósága  abban  az  alapban  és  abban  a 
kiterjedésben,  amelyet  az  európai  közgazdasági  politikának  időközben 
történt  kialakulása  megenged,  tényleg  megvalósítandó.  Ennélfogva  vám- 
szövetséget Ausztriával  nem  kötünk,  hanem  hajlandók  vagyunk  vele  a 
kölcsönös  szabad  forgalom  alapján  kereskedelmi  szerződést  kötni  a 
német  szerződés  lejártának  idejére. 

Az  autonóm  vámtarifát  törvénybe  iktatjuk,  de  nem  mint  osztrák- 
magyar, hanem  mint  magyar  vámtarifát.  Az  idegen  államokkal  pedig 
szerződéseinket  identikus  tartalommal  bár,  de  önállóan  és  mindenkor, 
amikor  a  hivatalos  szöveg  nem  franczia,  hiteles  magyar  szöveggel  köt- 
jük. A  már  megkötött  szerződések  ratifikátióját  is  ebben  az  alakban 
eszközöljük.  A  valuta-rendezést  és  az'  önálló  magyar  bank  létesítését 
sürgősen  munkába  vesszük,  az  előbbit  haladéktalanul,  az  utóbbit  pedig 
a  fennálló  törvények  által  megengedett  legrövidebb  idő  alatt  megvaló- 
sítjuk. A  coalitió  munkaprogrammjának  a  katonai  részét  is  fentartja ; 
a  megvalósítandó  kormány  törekvéséül  fogja  tekinteni  azt,  hogy  Ö  Fel- 
ségét e  programúinak  megnyerje  ;  de  nem  tűzzük  ma  a  kormányalakí- 
tás feltételéül  annak  megvalósítását,  hanem  függővé  tesszük  ezt  a 
követelést  a  nemzet  ujabb  megnyilatkozásától,  melyet  kellő  alapon 
előkészíteni  a  kormánynak  sürgős  feladata  lesz.  —  Beleegyezünk 
ebbe  a  halasztásba,  mert  tiszteletben  tartjuk  Ö  Felségének  nyilvánvaló 
kételyeit  az  ily  irányban  megnyilvánult  nemzeti  akarat  teljessége  iránt 
és  mert  magunk  is  helyesebbnek  tartjuk,  hogy  a  nemzetnek  alkalom 
adassék  akaratának  olyan  nyilvánítására,  mely  szélesebb  alapon  és 
a  helyzet  teljes  ismeretében  történnék. 

Evégből  a  kormány  haladéktalanul  kezébe  fogja  venni  a  válasz- 
tási reform  ügyét  és  a  kellő  alapossággal  megegyeztethető  legrövidebb 
idő  alatt  annak  széles  alapon  való  keresztülvitelét  fogja  a  törvény- 
hozástól kérni,  azután  pedig  a  nemzet  megkérdezését  kezdeményezni. 
Azon  idő  alatt  pedig,  mely  addig  eltelik,  a  kormány  teljes  mértékben 
igénybe  fogja  venni  a  belügyekben  az  Ö  Felsége  által  úgyis  elismert 
cselekvési  szabadságot  úgy  a  végrehajtó  hatalom  gyakorlása,  mint  a 
törvényhozási  kezdeményezés  terén,  közgazdasági,  sociálpolitikai  és 
egyéb  belügyi  reformok  keresztülvitelére  különösen  pedig  az  alkotmány 
biztosítékainak  és  önkormányzati  intézményeink  megerősítésére.  Minde- 
nekelőtt pedig  teljesíteni  fogja  azt  az  elengedhetetlen  kötelességet, 
melyet  egyébiránt  a  képviselőháznak  múlt  évi  január  21-én  hozott 
határozata  is  megállapít,  hogy  az  alkotmányellenes  kormány  által 
üldözött  tisztviselőknek  teljes  anyagi  és  erkölcsi  elégtételt  szolgáltasson. 
Magától  értetődik,  hogy  abban  az  esetben,  ha  ilyen  alapon  meg- 
.  egyezés  létesül,  és  parlamenti  kormány  alakul,  a  többség  gondolkodni 
fog  az  állami  élet  rendes  menetének  folytonosságáról  annak  minden 
ágában,  tehát  a  rendes  ujonczjutalék  megszavazásáról,  valamint  a 
hadseregnek  a  jelen  keretben  való  költségvetéséről  is.  Továbbá,  hogy 
a  kormány  haladéktalanul  keresztül  fogja  vinni  azokat  a  nemzeti 
irányú    katonai    reformokat,    melyekre    nézve  Ö  Felsége    beleegyezését 

már  megnyertük  vagy  megnyerni  fogjuk.  Ide  azonban  nem  érthető  a 
jelvény-  és  czímerkérdés  azon  megoldása,  melyet  a  királyi  üzenet 
tartalmaz  és  a  melyet  a  vezérlő  bizottság  kénytelen  közjogi  szempontból 
elfogadhatatlannak  nyilvánítani. 

A  király  második  üzenete.  Miután  a  coalitiónak  Andrássy  Gyula 
gróf  által  előterjesztett  javaslatairól  a  beható  vizsgálat  kiderítette,  hogy 
azok  a  király  álláspontjának  elutasítását  tartalmazzák,  Andrássy  gróf 
működése  befejezettnek  tekintendő. 

A  vezérlő  bizottság  határozata.  Erre  a  vezérlő  bizottság  határo- 
zata a  következő :  A  fentebbi  körülményekből  meggyőződhetik  a  nem- 
zet, hogy  a  vezérlő  bizottság  egy  tisztességes  kibontakozás  érdekében 
megtett  mindent,  amit  elvfeladás  és  a  nemzettől  nyert  mandátum  meg- 
tagadása nélkül  megtehetett.  A  coalitió  munkaprogrammjának  közvetlen 
végrehajtását  annak  csupán  gazdasági  és  belügyi  részében  követeltük, 
itt  is  számolva  az  európai  gazdaságpolitikai  helyzet  kialakulásával ; 
a  katonai  kérdésben  pedig  a  coalitió  —  álláspontjának  teljes  fentartásá- 
val  —  felajánlotta  a  nemzet  egy  ujabb  döntésének  bevárását  egy  széles 
alapon  reformált  választási  törvény  alapján,  melynek  elsősorban  való 
keresztülvitelére  vállalkozott,  honorálván  azzal  a  király  elutasító  állás- 
pontjának azt  az  indokát,  melyet  feltételeznie  kellett,  mivel  egyedül  ez 
az  indok  felel  meg  alkotmányunknak,  hogy  t.  i.  Ö  Felsége  kételyt 
táplál  az  1905.  évi  választásoknál  megnyilvánult  nemzeti  akarat  valódi 
értelme,  teljessége  és  állandósága  iránt. 

Ezt  az  ajánlatot  Ö  Felsége  a  vezérlő  bizottság  legmélyebb 
sajnálatára  egyszerűen  visszautasította  s  elvágta  a  további  tárgya- 
lás fonalát.  * 

*  A  vezérlő  bizottság  nem  tette  közzé  a  békeactió  kezdetét  jelző  ada- 
tokat, nevezetesen  Lukács  László  és  gróf  Andrássy  Gyula  propositióit.  Amikor 
az  a  hír  merült  fel,  hogy  az  Andrássy-féle  javaslat  sokkal  kevesebbel  érte 
volna  be  s  ennek  következtében  a  vezérlő  bizottságot  azzal  a  váddal  illették, 
hogy  az  Andrássy-féle  pontozatok  elfogadásával  kész  volt  addigi  álláspontjától 
elvileg  is  eltérni  és  hogy  csak  akkor  szigorította  ismét  feltételeit,  amikor  látta, 
hogy  a  király  az  Andrássy-féle  megoldást  sem  fogadja  el,  —  ennek  a  vádnak 
magától  való  elhárítása  végett  kilátásba  helyezték,  hogy  ezeket  az  aktákat  is 
közzé  fogják  tenni ;  azonban  ez  a  közlés  elmaradt.  (L.  Az  üjság  1906.  évi 
43.  sz.)  A  Lukács  által  ajánlott  feltételek  a  Neue  Freie  Presse  (1906.  évi 
február  11.)  közlése  szerint  állítólag  azt  tartalmazták,  hogy  a  katonai  kérdés 
a  honvédség  fejlesztése  alapján  oldassék  meg  a  következő  módon  :  a)  a  gyalog- 
ságnál :  a  békelétszám  emelése  és  a  zászlóaljak  szaporítása  olyképp,  hogy  a 
hét  honvédségi  kerület  mindegyike  tizenöt  zászlóaljból  álló  gyalogdandárt  állít- 
hasson ki ;  ó)  a  lovasságnál :  a  békelétszám  emelése  emberben  is,  lóban  is ; 
c)  a  tüzérségnél :    mielőbb   állíttassék   fel    a   tüzérség  a  honvéd  gyalogsági  és 

Eszerint  ez  a  békekiséiiet  is  meghiúsult.  Hogy  miért,  azt 
találóan  megvilágította  a  „Magyar  Nemzet"  február  5-iki  számában, 
többek  között  ezeket  irván  : 

„Kit  terhel  a  végzetes  fordulatért  a  felelősség?  Igaz-e,  hogy  a 
katonai  kérdések  terén  a  coalitió  csakugyan  engedékenynek  bizonyult  ? 
Azok  a  közlések,  amelyek  a  coalitiós  vezérlapban  ma  megjelentek,  már 
nyújtanak  némi  adalékot  e  kérdés  megvilágítására.  Ha  hitelesek  ezek 
a  közlések,  akkor  meg  lehet  állapítani,  hogy  a  béke  meghiúsulásáért 
a  felelősség  egyesegyedül  a  coalitiót  terheli.  Mert  a  pontozatok  szerint 
a  katonai  kérdések  nemcsak  nem  kapcsoltattak  ki,  hanem  oly  meg- 
oldás javasoltatott  a  királynak,  amely  Ö  Felségének  az  alkotmányos 
hadúri  jogokról  való  előzetes  lemondását  involválná.  Mert  nézzük  meg 
csak  közelebbről,  e  részben  mit  tartalmaznak  ama  javaslatok?  Azt, 
hogy  a  coalitió  kormányra  jő,  kielégíti  a  legsürgősebb  állami  szükség- 
leteket, aztán  csinál  a  maga  gusztusa  és  a  saját  érdekei  szerint  egy 
választási  reformot,  az  uj  választási  töi-vény  alapján  kiírja  az  uj  válasz- 
lovassági   dandárok   mellé,    úgyszintén    láttassanak   el    ezek  taraczkágyukkal ; 

d)  a  magyarországi   katonai    ménestelepek    osztassanak   be   a   honvédséghez ; 

e)  a  népfelkelés  ujabb  szervezése  és  harczképességének  fokozása.  Azonkivül 
ajánlotta  Lukács  László  a  kilenczes  bizottság  programmjának  mielőbbi  végre- 
hajtását és  az  uj  véderötörvény  beterjesztésének  megsürgetését,  amely  tudva- 
levőleg a  kétéves  szolgálati  időn  kivül  olyan  újításokat  tartalmazna,  amelyek 
jelentősen  előmozdítanák  azt  a  czélt,  hogy  a  honvédség  a  közös  hadsereggel 
teljesen  egyenrangú  legyen.  (L.  Az  Újság  1906.  évi  43.  sz.)  Ugyané  hírforrás 
szerint  Andrássy  gróf  propositiói  ezek  voltak :  Andrássy  gróf  mindenekelőtt  azt 
a  meggyőződését  fejezte  ki,  hogy  a  fenforgó  controvers  kérdésben  csak  úgy 
lehet  megfelelő  megoldást  találni,  ha  a  nyelvkérdést  teljesen  a  nemzet  kíván- 
ságai szerint  rendezik,  vagy  ha  a  korona  a  hadsereg  vezényleti  és  szolgálati 
nyelvére  vonatkozólag  kielégítő  elvi  kijelentést  tesz,  és  a  magyar  huszárezre-, 
deknél  azonnal  életbeléptetik  a  magyar  szolgálati  nyelvet.  Ebben  az  esetben 
teljes  biztossággal  arra  lehet  számítani,  hogy  a  magyar  nemzet  megszavazna 
mindent,  amire  a  hadseregnek  szüksége  van,  és  hogy  a  katonai  kérdés  hosszabb 
időre  letűnik  a  napirendről.  Abban  az  esetben,  ha  az  uj  kormány  feje  a  király- 
tól ily  ígéretet  kapna,  nem  is  volna  szükség  arra,  hogy  azonnal  kőzze  tegyék 
ezt  a  megoldást.  Ez  csak  a  rendezett  viszonyoknak  az  uj  kormány  által  való 
helyreállítása  után  történhetnék,  nyilvánvalóan  azért,  hogy  a  korona  érzékeny- 
sége kiméltessék.  Ha  Ö  Felsége  erre  el  nem  határozná  magát,  akkor  egy 
kevésbé  kielégítő  megoldás  az  volna,  hogy  a  magyar  szolgálati  nyelvet  az 
alsóbb  csapattesteknél  vezetnék  be,  úgy  hogy  a  szolgálatban  való  érintkezés, 
mely  ma  az  altisztek  és  a  legénység  körében  német  nyelven  történik  ( ?  i, 
magyar  nyelven  menne  végbe.  A  tiszteknek  az  altisztekkel  és  a  legénységgel 
való  érintkezése  az  anyanyelven  kivül  szintén  magyar  nyelven  történnék,  — 
Andrássy  gróf  továbbá  a  zászlókérdés  megoldását  követelte.  Erre  vonatkozólag 
azt   találta   volna   legmegnyugtatóbbnak,   hogy   a   magyar  ezredeket  lássák  el 

tásokat  s  a  szavazók  döntése  alá  bocsájtja  azt  a  kérdést,  hogy  mi 
történjék  a  magyar  vezényszóval.  Előzetesen  azonban  a  coalitiós  kor- 
mány a  maga  nevében  tenne  s  a  királytól  kapna  egy  nyilatkozatot. 
Ö  maga  azt  jelentené  ki,  hogy  katonai  programmját  egész  terjedel- 
mében fentartja ;  a  királytól  pedig  már  a  kormányalakításkor  nyilat- 
kozatot kapna  oly  értelemben,  hogy  Ö  Felsége  a  katonai  kérdések 
tekintetében  már  előre  aláveti  magát  az  uj  választások  eredményének. 
Nem  kutatjuk  itt  azt,  mi  valószínűsége  van  annak,  hogy  a  választások 
ne  a  coaiitió  szájaize  szerint  süljenek  el  akkor,  ha  a  kormányra  jutott 
coalitió  az  uj  választási  törvényt  a  saját  gusztusa  szerint  s  az  uj 
választásokat  a  saját  érdekei  szerint  csinálja  meg :  pedig  könnyű  volna 
eltalálni,  hogy  birtokon  belül  s  a  saját  kívánságaihoz  szabott  válasz- 
tási törvény  alapján  a  coalitió  milyen  tartalmú  nemzeti  akaratot  óhaj- 
tana és  tudnji  produkálni.  Csupán  arra  mutatunk  rá,  hogy  aki  azt 
hiszi  és  insinuálja  a  királynak,  hogy  alkotmán\'os  katonai  felségjogai 
tekintetében    vesse    alá    magát    előre    a    választás    eredményének,    az 

magyar  zászlókkal.  Ha  azonban  a  nyelvkérdésben  kedvezőbb  megoldás  volna 
elérhető,  akkor  a  zászlókérdésben  kevésbé  radicális  megoldással  is  be  lehetne 
érni.  Andrássy  gróf  úgy  vélekedett,  hogy  a  közös  czímerek  alkalmazása,  mely 
ujabb  agitatióra  adna  alkalmat,  elkerülhető  volna.  Feltétlenül  szükségesnek  tar- 
totta a  kétfejű  sasnak  a  csákókról  és  tölténytáskákról  való  eltávolítását  és 
helyettesítését  a  király  initialéival  ellátott  magyar  koronával.  A  katonai  büntető 
perrendtartás  dolgában  arra  az  álláspontra  helyezkedett,  hogy  ezt  a  kérdést  a 
magyar  nyelvben  jártas  hadbirák  miatt  csak  évek  múlva  lehet  teljes  mértékben 
megoldani.  Andrássy  gróf  emellett  a  honvédség  fejlesztését  is  igen  czélszerü- 
nek  vélte,  de  kijelentette,  hogy  magában  véve  az  nem  elég  a  közös  hadsereg- 
beli reformok  pótlására.  (L.  Az  Újság  1£03.  évi  42.  sz.)  Coalitiós  részről  ennek 
a  közlésnek  hitelességét  kétségbe  vonták,  s  most  már  úgy  akarták  a  dolgot 
feltüntetni,  hogy  a  coalitió  csak  egy  hivatalos  és  a  vezérlő  bizottságra  nézve 
kötelező  felterjesztést  tett  az  uralkodónak  Andrássy  gróf  utján,  melyet  az  ural- 
kodó visszautasított.  Egy  Andrássy  grófhoz  közelálló  lapban  egy  oly  értelmű 
nyilatkozat  jelent  meg,  hogy  a  coalitió  tárgyalt  ugyan  Lukácscsal,  mert  általa 
kivánt  tájékozódni  arról,  melyek  azok  a  határok,  melyek  közt  a  koronával  a 
compromissum  megköthető,  de  Lukács  nem  lehetett  abban  a  helyzetben,  hogy 
azokról  az  impressiókról,  melyeket  magánbeszélgetések  alatt  szerzett,  mint 
propositiókról  vagy  megállapodásokról  beszélhessen.  (L.  Az  Újság  1906. 
évi  43.  szám.)  Ezekből  látnivaló,  hogy  amikor  a  béketárgyalások  meghiú- 
sultak, a  coalitió  mindenképpen  azon  volt,  hogy  magát  a  közönség  szemében 
továbbra  is  hajthatatlannak  tüntesse  fel  és  az  előzetes  tárgyalások  jelentőségét 
leszállítsa. 

Hogy  azonban  gróf  Andrássy  Gyula  propositiói  tartalmilag  megfeleltek 
a  fentebbi  közlésnek,  arra  nézve  bizonyító  adatot  szolgáltatott  maga  gróf 
Andrássy  választóihoz  intézett  nyilt  levelében.  (L.  Az  Újság  1906.  évi 
58.  szám.) 

egyszerűen  halomra  dönti  az  egyedül  helyes,  a  királytól  is  vallott  köz- 
jogi felfogást,  amely  szerint  a  felségjogok  értelmezése  a  királyi  akarat- 
tól épp  oly  mértékben  függ,  mint  az  országgyűlés  akaratától.  Ha  tehát 
hitelesek  a  coalitiós  vezérlapnak  mai  közlései,  akkor  a  szóban  forgó 
felségjogok  dolgában  az  Andrássy  utján  a  felség  elé  juttatott  ponto- 
zatok  semminemű  engedékenységet  nem  tartalmaztak,  mert  a  coalitió 
eredeti  álláspontján  csupán  annyi  változás  esett,  hogy  a  korona  ne  a 
mostani,  hanem  ezután  következő  országgyűlés  javára  mondjon  le  a 
saját,  törvényben  biztosított  felségjogáról." 

Ennek  kapcsán  báró  Fejérváry  Géza  miniszterelnök  a  Neue 
Freie  Presse  tudósítójával  február  7-én  folytatott  beszélgetése  során 
tüzetesen  kifejtette  álláspontját  az  1867:  XII.  t.-cz.  11.  §-ának  valódi 
értelme  felöl,  számos  adatot  hozva  fel  annak  igazolása  végett, 
hogy  a  vezénynyelv  megállapítása  az  uralkodó  rendelkezése  alá 
van  utalva,  amelyet  az  egyik  vagy  másik  állam  külön  parlament- 
jének többsége  jogilag  nem  korlátozhat ;  a  vezénynyelv  meghatá- 
rozása tehát  a  választók  döntésétől  függővé  nem  tehető.  Gróf 
Andrássy  Gyula  erre  ugyanabban  a  lapban  február  8-án  válaszolva, 
azt  insinuálta  a  miniszterelnöknek,  hogy  az  absolut  felségjogok 
tanát  hirdeti,  mire  báró  Fejérváry  miniszterelnök  ugyanazon  a 
módon  nyomban  megadta  a  maga  viszonválaszát.  (L.  Az  Újság 
1906.  évi  február  8.  és  9.) 

Ennek  a  vitának  érdemére  e  helyütt  nem  kívánunk  kitérni, 
mert  ezzel  a  kérdéssel  e  munka  más  helyén  tüzetesen  foglalko- 
zunk, csak  annyit  kívánunk  e  helyütt  megjegyezni,  hogy  absolut 
felségjogról  a  Fejérváry-kormány  sohasem  beszélt,  ilyennek  az 
1867:  XII.  t.-cz.  ll.§-ában  említett  felségjogot  sohasem  állította, 
de  igenis  állította  azt,  hogy  az  idézett  törvényszakaszban  említett 
kérdésekben,  ahová  a  közös  hadsereg  vezénynyelvének  meghatá- 
rozása is  tartozik,  a  jogi  rendelkezés  szerve  a  király,  aki  ezt  a 
jogot  az  összes  hadseregre  nézve  a  vezérlet,  vezénylet  és  bel- 
szervezet egységességének  szem  előtt  tartásával,  tehát  azoknak  a 
tekinteteknek  figyelembe  vételével  gyakorolja,  amelyeket  a  fenti 
vonatkozásban  mint  egyúttal  Ausztria  császárának  Ausztriával 
szemben  is  kell  szem  előtt  tartania.  Sem  Magyarország,  sem  Ausztria 
parlamentjének  többsége  e  jog  gyakorlásának  jogi  korlátokat  nem 
szabhat,  mert  az  esetleg  az  egységesség  megbontására  vezethet; 
az  egyik  vagy  másik  parlament  megnyilatkozásának  ezen  a  téren 
csak  politikai  jelentősége  lehet,  —  csak  politikai  ellenőrzésről  lehet 
szó,   amelynek    körében    azonban    tartózkodni    kell   az   egyoldalú 

politikai  pressió  eszközeitől.  Ezzel  az  állásponttal  pedig  nem  egyez- 
tethető össze,  hogy  az  uralkodó  már  előre  vesse  alá  magát  a 
választók  akaratának.* 

Gróf  Andrássy  Gyula  egyébiránt  csakhamar  maga  is  belátta, 
hogy  ilyen  követelést  jogosan  támasztani  nem  lehet.  Az  alkotmány^ 
párt  február  11-iki  értekezletén  tartott  beszédében  azt  mondotta, 
hogy  ő  nem  úgy  fogta  fel  és  nem  úgy  adta  elő  Ö  Felségének  a 
vezérlő  bizottság  válaszát,  mintha  az  uj  kormány  a  királytól  azt 
kérte  volna,  hogy  ő  már  .előre  elfogadja  a  jövő  választások  ered- 
ményét, hanem  csupán  úgy  értelmezte  a  vezérlő  bizottság  állás- 
pontját, hogy  az  uj  kormány  fentarthassa  katonai  program  m ját  és 
ezt  döntés  végett  a  nemzet  elé  terjeszthesse.  Ö  Felségétől  későbbi 
magatartására  nézve  semmiféle  nyilatkozatot  nem  kért.  Ámde  a 
coalitió  propositióinak  szövegéből  az  tűnik  ki,  hogy  a  katonai 
követeléseknek  elodázása  addig,  míg  a  nemzeti  akarat  teljessége 
meg  nem  nyilatkozik,  egy  oly  compromissum,  mely  a  királyra  azt 
a  kötelezettséget  hárítja,  hogy  ezt  az  akaratnyilvánítást  necsak 
előidéztesse,  de  egyúttal  figyelembe  is  vegye,  s  ez  minden  esetre 
egy  olyan  obligó,  melynek  előzetes  elvállalása  az  itt  szóban  forgó 
felségjog  természetével  össze  nem  fér.  A  coalitió  ugyanis  nem  azért 
tekintett  volna  el  a  katonai  kérdésektől,  mert  a  királynak  az  ország 
választó  közönségének  akaratán  kívül  az  egész  monarchiát  érdeklő 
más  szempontokra  is  kell  figyelemmel  lennie,  hanem  csakis  azért, 
mert  a   király   esetleg   kételyeket   táplál    az  1905.    évi   választások 

*  Báró  Fejérváry  miniszterelnök  fenti  nyilatl<ozatai  egyébiránt  nem  is 
voltai<  arra  szánva,  hogy  a  felségjog  összes  jogi  és  politikai  corollariumait 
tüzetesen  és  kimerítően  kifejtsék.  Czéljuk  főleg  az  volt,  hogy  azokon  kivül, 
melyek  e  részben  más-más  alkalommal  felhozattak  ujabb  adatokat  szolgál- 
tassanak arra  nézve,  hogy  az  itt  szóban  forgó  kérdésekben  való  intézkedési 
jog  nem  tartozik  abba  a  kategóriába,  melyet  az  1867  :  XII.  t.-czikkben  (ad 
normám  12.  §.)  az  ország  magának  tartott  fenn.  Aki  a  Fejérváry-kormánynak 
felfogását  bírálni  akarja,  annak  nem  szabad  egyes  kiszakított  tételekből  ki- 
indulnia, hanem  a  különböző  alkalmakkor  tett  kijelentéseket  egységes  egészszé 
kell  összefoglalnia.  Ezt  a  jelen  munka  egy  későbbi  fejezete  tükrözteti  vissza. 
A  coalitió  1906.  évi  február  28-iki  manifestuma  és  gróf  Andrássy  Gyulának 
az  olaszliszkai  kerület  választóihoz  intézett  nyílt  levele  (L.  Az  Újság  1906.  évi 
58.  sz.)  is  ismétli  azt  a  vádat,  hogy  alkotmányunkba  az  absolut  felségjogok 
rendszerét  akarják  becsempészni.  Erre  reflectált  a  kormánynak  a  M.  T.  I.  utján 
közzétett  nyilatkozata  (L.  Az  Újság  1906.  évi  59.  sz.),  ahol  határozottan  ki  van 
emelve,  hogy  az  1867:  XII.  t.-cz.  11.  szakaszában  elismert  felségjognak  gya- 
korlása is  alkotmányos  ellenőrzés  alatt  áll ;  ámde  ez  az  ellenőrzés  kizárólag 
politikai  és  semmiképpen  sem  jogi  természetű. 

alkalmával  megnyilvánult  nemzeti  akarat  valódi  értelme,  teljessége 
és  állandósága  iránt.  Csakis  ezt  az  utóbbi  magyarázatot  mondta  a 
coalitió  az  alkotmányunkkal  összeegyeztethetőnek,  s  ebből  követ- 
kezik, hogy  a  coalitiónak  nem  volt  szándékában  a  király  elhatáro- 
zási szabadságát  akkor  is  elismerni,  amikor  a  nemzeti  akarat 
értelme  és  teljessége  iránt  kétely  már  nem  foroghat  fenn.  Ez 
tűnik  ki  gróf  Apponyi  Albertnek  a  függetlenségi  párt  február  9-iki 
értekezletén  tartott  beszédéből,  amelyben  két  dolog  van  megrög- 
zítve. Először  az,  hogy  a  vezérlő  bizottság  ellenjavaslatai  fix  meg- 
szövegezésben terjesztettek  Andrássy  Gyula  gróf  által  Ö  Felsége 
elé,  a  végből,  hogy  a  tárgyalásoknak  bármely  irányban  történt 
befejezése  után  nyilvánosságra  hozhatók  legyenek  s  így  a  vezérlő 
bizottság  álláspontja  teljes  praecisitással  a  közönség  elé  jusson; 
—  amiből  következik,  hogy  abban  az  esetben  is,  ha  Andrássy  gróf 
netán  másképpen  értelmezte  volna  az  egyes  feltételeket,  a  király 
döntésének  csak  az  írásbeli  szöveg  szolgálhatott  alapjául.  —  Má- 
sodszor az,  hogy  Apponyi  Albert  gróf  —  pártjának  helyeslése 
mellett  —  ügy  értelmezte  ezt  a  pontot,  hogy  a  coalitió  a  katonai  kér- 
désben, bár  egész-  terjedelmében  fentartotta  álláspontját,  készen  volt 
annak  megvalósítását  a  nemzet  egy  ujabb  döntéséig  felfüggeszteni, 
amely  döntés  megfelelő  alapon  és  a  helyzet  teljesebb  ismeretében 
jött  volna  létre. 

A  kérdés  csak  az  1906.  évi  április  havában  létrejött  pactum 
alkalmával  tisztázódott  a  fennálló  törvény  és  az  azon  alapuló  alkot- 
mányos királyi  jog  szempontjából  elfogadható  módon.  Ekkor  ugyanis 
meg  lett  határozva,  hogy  a  nemzet  megkérdezése  az  általános  szava- 
zati jog  alapján  megejtendő  választások  utján  történjék,  —  s  kifeje- 
zetten ki  lett  mondva,  hogy  Ö  Felsége  az  intézkedés  szabadságát 
fentartja.  (L.  az  1906/1911.  évi  országgyűlést  az  1906.  május  22-én 
megnyitó  trónbeszédet.)  Ha  pedig  a  coalitió  ebben  a  kérdésben, 
ügy  mint  számos  más  kérdésben,  utóbb  deferálhatott  a  király  állás- 
pontjának, bizonyára  megtehette  volna  ezt  néhány  hónappal  előbb 
is;  és  ha  ezt  nem  tette,  vagy  megtenni  még  korainak  tartotta,  akkor 
semmiképp  sem  hánthatja  el  magától  a  felelősséget  azért,  hogy  ez  a 
békekisérlet,  melyért  annyian  és  oly  őszintén  fáradoztak  s  melynek 
érdekében  a  kormány  annyi  súlyos  áldozatot  hozott,  meghiúsult, 
hogy  a  Fejérváry-kormány  helyéről  nem  távozhatott  és  hogy  az 
ország  sorsa  továbbra  is  a  bizonytalanság  kiszámithatatlan  esélyei- 
nek kitéve  maradt. 

Voltak  ezenkívül  más  békekisérletek  és  békeajánlatok.  Amennyi- 
ben ezek  concretabb  alakot  nem  öltöttek,  róluk  itt  külön  meg  nem 
emlékezünk. 

Amikor  a  Lukács  kezdeményezése  következtében  megindult 
béketárgyalások  a  coalitió  elutasító  magatartása  következtében 
eredménytelenül  véget  értek,  báró  Bánffy  Dezső  ajánlkozott  az  alkot- 
mányos kibontakozás  keresztülvitelére. 

Erre  vonatkozólag  a  Neue  Freie  Presse  február  16-ikí  száma 
beavatott  helyről  nyert  informátiókra  hivatkozólag  a  következőket 
jelentette : 

„Bánffy  Dezső  báró  a  kormány  illetékes  köreihez  egy  emlékiratot 
juttatott,  mely  azon  feltételeket  tartalmazta,  melyek  alatt  ő  el  volt 
határozva  az  ügyek  vezetését  átvenni,  kormányt  alakítani  és  magának 
ehhez  többséget  szerezni.  Ellentétben  a  coalitió  által  az  utolsó  pilla- 
natig szem  előtt  tartott  politikával  Bánffy  báró  mindenekelőtt  ki  akarta 
rekeszteni  programmjából  a  katonai  kérdéseket,  amennyiben  azok  a 
korona  fentartott  jogait,  tehát  a  magyar  vezényleti  és  szolgálati  nyelv 
behozatalát  illettik.  Katonai  szempontból  kielégítőnek  tartotta,  hogy  a 
szabadelvű  párt  kilenczes  bizottsága  által  kidolgozott  katonai  programm 
teljesen  megvalósittassék. 

Bánffy  báró  ismételten  nyilatkozott  az  iránt,  bár  bizonyos  fen- 
tartások  mellett,  hogy  az  általános  szavazati  jog  behozatalának  híve, 
s  hogy  programmjában  a  választási  reform  az  általános  szavazati  jog 
alapján  döntő  szerepet  játszik.  Gazdasági  programmja  nem  tartalmaz 
egyebet,  mint  a  már  megkötött  kereskedelmi  szerződések  ratifikálását, 
a  kereskedelmi  szerződések  lejártáig  a  közös  vámterület  fentartását,  de 
ez  időszak  lejárata  után  Magyarország  önálló  gazdasági  berendezke- 
dését .  Hasonlóképp  kívánta  a  közoktatás  megmagyarosítását  a  nép- 
iskolától kezdve  az  egész  vonalon.  A  rendezett  viszonyok  állandó 
biztosítására  kilátásba  helyezte  a  házszabályok  revisióját  ....  Végül 
bizonyosra  megígérte  a  rendkívüli  katonai  követelmények  teljesítését  is. 
Fejérváry  báró  kötelességszerüleg  kénytelen  volt  az  emlékirat  tartal- 
mával foglalkozni,  mert  kezdettől  fogva  kötelességének  tartotta  a 
végsőig  elkövetni  mindent,  hogy  a  korona  és  a  padament  többsége 
között  az  egyetértés  létesülhessen,  és  mert  Bánffy  programmja  lényegében 
majdnem  teljesen  azonos  azzal  a  programmal,  melyet  Fejérváry  báró 
mint  a  kormány  programmját  néhány  hónappal  azelőtt  közzétett.  Bánffy 
báró,  mint  az  uj  párt  vezére  a  mostani  parlamentben  tizenhárom 
szavazat  felett  rendelkezik,  amivel  egy  ilyen  nagylélekzetü  terv  meg- 
valósításához   alig   foghat.    Bánffy    Dezső    báró    azonban    kijelentette, 

hogy  neki  garantiája  van  aziránt,  hogy  a  függetlenségi  párt  az  ö 
kormányát  a  programm  keresztülvitelében  a  maga  egészében  támo- 
gatni fogja.  Aziránt  azonban  illetékes  helyen  tájékozódást  szereztek 
és  e  tájékozódás  a  Bánffy  Dezső  báró  által  feltételezett  következmé- 
nyekre kedvezőtlenül  ütött  ki.  Kossuth  Ferencznek,  a  függetlenségi 
párt  vezérének,  úgy  mondják,  a  leghalványabb  sejtelme  sem  volt 
Bánffy  javaslatainak  létezéséről,  még  kevésbé  arról,  hogy  Bánffy 
ezeket  a  javaslatokat  illetékes  helyre  eljuttatta.  Ha  Bánffy  báró  fel- 
tevései helyesek  lettek  volna,  ő  és  Kossuth  Ferencz  együttesen  hivattak 
volna  meg  a  királyhoz,  hogy  e  programm  felöl  a  legcompetensebb 
factor  előtt  nyilatkozzanak  és  személyes  kötelezettséget  vállaljanak  a 
programm  tekintetében  cooperálni.  De  abban  a  pillanatban,  amidőn 
kiderült,  hogy  Bánffy  báró  a  cooperátióra  nézve  teljes  tévedésben 
van,  nem  volt  semmi  indíték  arra  nézve,  hogy  előterjesztésével  tüze- 
tesebben foglalkozzanak."  * 

Annyi  tény,  hogy  a  kormány  behatóan  és  komolyan  foglal- 
kozott Bánffy  memorandumával  és  hogy  ha  ez  alapon  a  kibontako- 
zást megvalósítani  nem  lehetett,  annak  az  volt  az  oka,  hogy  az  ille- 
tékes tényezőknek  a  békés  kibontakozást  érintő  álláspontja  szerint, 
amely  annak  idején  megfelelő  alakban  nyilvánosságra  is  került, 
nem    csupán   arról    volt    szó,    hogy   a  Fejérváry-kabinetet  egy  oly 

*  Lényegileg  egyező  programmjavaslatokat  tartalmazott  az  a  nyilt  levél, 
melyet  báró  Bánffy  Dezső  1906.  márczius  2-án  intézett  szegedi  választóihoz 
(L.  Az  Újság  1906.  évi  61.  sz),  amely  az  okos  mérséklet  elvén  alapuló  uj 
pártalakulást  proclamálta,  s  mely  a  Neue  Wiener  Tagblatt-nak  a  következő 
reflexiókra  adott  alkalmat :  „Bánffy  báró  programmja  itt  nem  kelthetett  meg- 
lepetést, mert  főbb  vonásaiban  már  régóta  ismerték,  s  maga  Fejérváry  báró 
volt  az,  aki  ezt  a  programmot  egy  héttel  a  magyar  képviselőház  feloszlatása 
előtt  a  király  elé  terjesztette.  Határozottan  állítják,  hogy  Fejérváry  ezt  a 
programmot  nagyon  melegen  ajánlotta  a  királynak  elfogadásra.  A  Bánffy-féle 
programm  elfogadásának  csak  egy  akadály  állott  útjában  :  nem  tudták,  vájjon 
Bánffy  báró  tud-e  programmja  számára  többséget  teremteni.  Budapesten  utánna 
jártak  a  dolognak,  és  meggyőződtek  róla,  hogy  Bánffy  erre  nem  képes.  Ez 
volt  az  oka  annak,  hogy  Bánffy  előterjesztése  tárgytalan  lett  s  hogy  a  király  el- 
határozta a  ház  feloszlatását.  Világos,  hogy  Bánffy  báró  csak  akkor  tudná 
programmját  megvalósítani,  ha  a  coalítiót  szétugrasztaná  és  ha  a  coalitióhoz 
tartozó  összes  pártcsoportok  feloszlanának.  A  képviselőház  feloszlatása  tehát 
Bánffynak  csak  hasznára  válhatott,  mert  lehetségessé  teszi  a  coalitió  felosz- 
lását." (L.  Az  Újság  1906.  évi  62.  sz.)  A  szegedi  levélben  való  állásfoglalás 
miatt  Bánffy  báró  a  coalítióból  csakugyan  kilépett  (L.  Bánffy  báró  nyilt  levelét 
Kossuth  Ferenczhez  Az  Újság  1906.  évi  64.  számában)  s  ez  is  mutatja,  hogy 
arra  nem  lehetett  komolyan  számítani,  hogy  Bánffyt  az  általa  tett  béke- 
ajánlat  dolgában   a  coalitió   támogatni   fogja,  s  hogy   programmja  számára  a 

kormány  váltsa  fel,  melynek  esetleg  ugyanazokkal  a  nehézségekkel 
fog  kelleni  küzdeni  a  parlament  többségével  szemben,  amilyenek 
a  Fejérváry-kormány  útjába  gördültek,  hanem,  hogy  az  uj  kormány 
a  parlament  többségére  támaszkodjék  s  ily  módon  a  korona  és  a 
nemzet  együttműködése  biztosítva  legyen. 


Azért,  hogy  a  Fejérváry-kormány  programmját  maga  meg- 
valósítani nem  tudta,  s  evégből  a  parlamenti  harczot  felvenni  és 
végigküzdeni  módjában  nem  állott,  ezt  a  programmot  még  el  nem 
ejtette.  Sőt  ellenkezőleg,  a  Fejérváry-kabinet  azért  fektetett  arra 
súlyt,  hogy  helyét  mielőbb  elhagyja  és  azt  más  kormánynak  engedje 
át,  hogy  tekintettel  arra  az  animositásra,  melylyel  működése  és 
minden  actiója  találkozott,  a  programmba  foglalt  nevezetes  reform- 
törekvések s  főleg  az  általános  választói  jogra  alapított  parlamenti 
reform  mindennemű  álürügyek  alatt  háttérbe  ne  szoruljon.  A  kor- 
mány-programmnak  ezt  a  kimagasló  pontját  a  Fejérváry-kabinet 
kifejezetten  fentartotta,  s  azt  az  óhajtott  alkotmányos  kibontakozás 
érdekében  úgy  igyekezett  a  felszínen  tartani,  hogy  azt  az  utánna 
következő  kormány  is  átvegye,  amire  annál  inkább  lehetett  szá- 
mítani,   mert    ez    a    programmpont   mindenképpen   alkalmas   volt 

coalitió  közreműködésével  a  többséget  megszerzi.  Bánffy  jónak  látta  Kossuth- 
hoz intézett  levelében  azt  mondani,  hogy  nem  keresi  bajtársait  sem  az  alkot- 
mánytipró  haladók,  sem  a  magukat  teljesen  lejárt  és  a  Tisza  István  gróf  vezér- 
lete mellett  gyászosan  megtévelyedett  szabadelvűek  körében.  Ez  a  kormányhoz 
közel  álló  forrásból  a  következő  reflexiót  váltotta  ki :  „Bánffy  Dezső  báró 
Kossuth  Ferenczhez  intézett  nyilt  levelének  a  Fejérváry-kabinetre  és  a  haladó 
pártra  vonatkozó  fejtegetései  nagy  ámulatot  keltettek  illetékes  körökben.  Bánffy 
Dezső  báró  a  szegedi  választókerülethez  intézett  beszámolójában  kormányzati 
és  politikai  programmul  ugyanezt  a  politikát  ajánlja  az  országnak,  amely  pontról 
pontra  már  régebben  a  Fejérváry-kabinet  programmjában  foglaltatik.  Fejérváry 
báró  kormányprogrammja  is  a  katonai  kérdések  kikapcsolását  követeli  első 
sorban  s  a  parlamentnek  igy  felszabaduló  munkaerejét  az  általános  szavazati 
jognak,  a  progressiv  adónak,  az  ingyenes  népoktatásnak,  a  democratikus  föld- 
birtokpolitikának, a  közegészségügy  államosításának  érdekében  akarja  hasz- 
nosítani. E  szerint  tehát  Bánffy  Dezső  báró  ama  nemzeti  politika  számára, 
amelyet  ő  ajánl  a  nemzetnek,  egyszerűen  a  Fejérváry-kormány  programmját 
sajátítja  ki,  ami  ellen  egyébiránt  Fejérváry  Géza  bárónak  semmi  kifogása  sincs. 
De  ha  Bánffy  Dezső  báró  mégis  erélyes  gestussal  tiltakozik,  mint  ő  mondja : 
„az  alkotmánytipró  haladókkal  és  a  törvénytelen  Fejérváry-kormánynyal  való 
minden  közösség  ellen,"  akkor  az  igazság  szerint  constatálni  kell,  hogy  oly 
közösséget  utasít  vissza,  melylyel  ö,  mint  az  országrontó  coalitiós  politikának 
tegnapig  még  solidáris  tényezője,  soha  meg  nem  kináltatott." 

annak  az  ellentétnek  áthidalására,  mely  a  korona  és  a  parla- 
ment többsége  között  a  közjogi  kérdésekben,  jelesül  a  katonai 
kérdésben  felmerült  és  tapasztalatszerüleg  közvetlen  utón  meg- 
oldható nem  volt. 

így  történt,  hogy  Kristóffy  József  belügyminiszter  1905.  évi 
deczember  19-én  közzétette  az  országgyűlési  képviselőválasztási 
jogról  szóló  törvényjavaslat  tervezetét,  melynek  szövege  a  kö- 
vetkező : 

1.  §.  Országgyűlési  képviselőválasztáson  választói  joga  van 
minden  férfinak,  aki  életének  24-ik  évét  betöltötte,  magyar  állampol- 
gár, Írni  és  olvasni  tud. 

2.  §.  Nem  gyakorolhatja  a  választói  jogot,  aki 

a)  gondnokság  alá  van  helyezve  vagy  akinek  kiskorúsága  meg 
van  hosszabbítva ; 

b)  csőd  alatt  áll ; 

c)  vizsgálati  fogságban  van,  szabadságvesztésbüntetés  végre- 
hajtása alatt  áll,  vagy  feltételes  szabadságon  van  ; 

d)  politikai  jogai  gyakorlatának  felfüggesztésére  van  Ítélve,  az 
Ítéletben  megállapitott  időtartam  alatt ; 

e)  a  közös  hadsereg  (haditengerészet)  vagy  a  honvédség  állo- 
mányában tényleg  szolgáló,  vagy  tényleges  szolgálati  ideje  alatt  ideig- 
lenes szabadságra  bocsátott  katona  (tengerész),  illetőleg  honvéd  ;  ezek 
közzé  azonban  nem  tartozik  az,  aki  csak  ideiglenesen  van  ténylegesitve 
(fegyvergyakorlatra,  szolgálati  gyakodatra,  katonai  kiképzésre,  vagy 
kipróbálásra  behiva) ; 

f)  a  csendőrség  személyzetének  tagja ; 

g)  közsegélyben  részesül,  vagy  a  választást  közvetlenül  megelőző 
évben  ilyenben  részesült,  vagy  általában  közjótékonyságból  él. 

3.  §.  Országgyűlési  képviselővé  választható,  akinek  választói 
joga  van,  ha  választói  jogának  gyakorlásából  kizárva  nincs  (2.  §.), 
valamelyik  választói  névjegyzékbe  fel  van  véve  (5.  §.),  legalább  10 
év  óta  magyar  állampolgár  és  a  törvény  azon  rendeletének,  hogy  a 
törvényhozás  nyelve  a  magyar,  megfelelni  képes. 

Nem  választható,  aki  nyereségvágyból  eredő  bűntett  vagy  vétség 
miatt,  vagy  e  törvény  életbelépte  után  valamely  nemzetiségnek  a 
másik  elleni  gyűlöletre  izgatása  miatt  jogerősen  el  volt  Ítélve. 

4.  §.  Minden  választókerület  egy  képviselőt  választ. 

A  választókerűletek  a  szavazás  czéljára  kisebb  szavazókörökre 
osztatnak.  Minden  város,  nagyközség  és  körjegyzőség  külön  szavazó- 
kört alkot. 

Népesebb  városok  és  nagyközségek  magukban  is  több  szavazó- 
körre oszthatók.  Körjegyzőségekből  a  szükséghez  képest  szintén  több 
szavazókör  alakítható,  úgy  hogy  a  körbe  tartozó  kisközségek  egyen- 
ként vagy  más  községgel,  esetleg  várossal  együtt  külön  szavazóköröket 
alkossanak. 

Városokban  és  nagyközségekben,  amelyek  önmagukban  egy  vagy 
több  választókerületet  alkotnak,  a  szavazókörökre  osztás  mellőzhető. 

5.  §.  Azokról,  akiknek  választói  joguk  van,  községenként  név- 
jegyzék készítendő. 

Minden  választó  csak  egy  névjegyzékbe,  még  pedig  azon  város, 
városrész  vagy  község  névjegyzékébe  veendő  fel,  melyben  rendes 
lakása  van. 

6.  §.  A  választás  közvetlen,  és  titkosan,  szavazólapok  utján  történik. 
Szavazati  joga  csak  annak  van,  aki  a  választói  névjegyzékbe  fel 

van  véve. 

A  szavazati  jog  csak  személyesen  gyakorolható. 

A  megválasztáshoz  általános  szótöbbség  szükséges.  Ha  ezt  egyik 
jelölt  sem  nyeri  el,  ujabb  szavazásnak  van  helye  azon  két  jelölt  közt, 
akik  a  legtöbb  szavazatot  kapták. 

Szavazategyenlőség  esetén  sorshúzás  dönt. 

7.  §.  A  képviselők  jelenlegi  száma  változatlanul  marad. 

8.  §.  A  képviselői  megbízásnak  az  1886:1.  t.-czikkben  megálla- 
pított 5  évi  tartama  érintetlenül  marad. 

9.  §.  A  választókerületek  uj  beosztásáról,  a  névjegyzékek  össze- 
állításának s  a  választási  eljárásnak  részleteiről,  továbbá  a  választások 
érvénye  feletti  bíráskodásról  külön  törvény  intézkedik. 

Az  erről  szóló  törvényjavaslatot  a  belügyminiszter  a  jelen  tör- 
vény kihirdetésétől  számított  egy  év  alatt  köteles  az  országgyűlés  elé 
terjeszteni. 

10.  §.  Azok,  akik  a  korábbi  törvények  alapján  készült  utolsó  évi 
választói  névjegyzékek  valamelyikében  fel  voltak  véve,  habár  írni  és 
olvasni  nem  tudnak,  választói  jogukat  a  jelen  törvény  életbeléptét 
követő  2  országgyűlési  időszak  tartamára  megtartják  s  az  uj  választói 
névjegyzékbe  is  —  régi  jog  alapján  —  felvétetnek,  feltéve,  hogy  rég 
választói  jogczimük  fennáll,  ugyanabban  a  városban  vagy  községben 
melynek   névjegyzékében    e   törvény   életbeléptekor    fel   vannak    véve 

11.  §.  E  tör\'ény  a  9.  §-ban  említett  törvénynyel  egyidejűleg  lép 
életbe.  Ezen  időpontig  a  képviselőválasztásokra  vonatkozó  jelenlegi 
törvények  változatlanul  hatályban  maradnak. 

12.  §.  E  törvény  végrehajtásával  a  minisztérium  bizatik  meg. 

A  törvénytervezet  közzétételét  egy  félhivatalos  communiqué 
kisérte,  melyben  el  volt  mondva,  hogy  a  kormány  annak  idején 
azt  az  Ígéretet  tette,  hogy  az  uj  általános  választói  jogról  szóló 
törvényjavaslatot  deczember  19-ig,  a  parlament  újból  való  össze- 
illésének határnapjáig  elkészíti  és  alkotmányos  tárgyalás  végett  a 
képviselőház  elé  terjeszti.  Deczember  19-én  azonban  a  kép- 
viselőház oly  politikai  helyzet  közepette  gyűlt  egybe,  amelyben 
czéltalannak  látszott  úgy  a  kormánynak  a  parlamentben  való  meg- 
jelenése, mint  a  kormány  részéről  bármely  törvényjavaslat  előterjesz- 
tése. A  belügyminiszter  elkészítette  a  törvényjavaslatot,  mely  az 
általános  titkos  községenként  gyakorlandó  választójogot  foglalja 
magában,  és  elkészítette  ennek  a  javaslatnak  tüzetes,  bő  indoko- 
lását, valamint  e  kérdések  minden  oldalról  való  elbírálásához  szük- 
séges statistikai  anyagot.  Mindezeket  kinyomatta  és  a  nyilvános- 
ságra vitte. 

Maga  a  belügyminiszter  1905.  deczember  23-án  többek  közt 
úgy  nyilatkozott  egy  újságíróval  folytatott  beszélgetés  során  ebben 
a  kérdésben: 

„Nevetséges  feltevés,  hogy  az  általános  választói  jogról  szóló 
törvényjavaslat  benyújtását  maga  Ö  Felsége  akadályozta  volna  meg. 
Annak,  hogy  a  kormány  deczember  19-én  nem  nyújtotta  be  az  álta- 
lános és  titkos  választói  jogról  szóló  javaslatot,  amint  ezt  annak  idején 
megígérte,  egyedül  a  mostani  politikai  helyzet  volt  az  oka.  A  kormány 
abba  a  kényszerhelyzetbe  jutott,  hogy  a  folyamatos  békeactió  érde- 
kében a  Házat  elnapolja.  Tette  ezt  tehát  részben  a  coalítió  kedvéért, 
a  coalítió  békeszándékának  méltánylásával  ....  A  kormány  szigorúan 
ragaszkodik  programmszerü  reformjához  és  míhelyest  alkalma  nyílik, 
hathatósabb  formában  fog  czélja  érdekében  cselekedni.  A  munkálatok 
ez  irányban  tovább  folynak,  elkészülnek  a  javaslatok  a  választási 
eljárásról  s  az  uj  kerületek  beosztásáról  is.  Ha  időközben  átadja  is  a 
kormány  a  helyét,  én  a  magam  részéről  minden  erőmmel  rajta  leszek, 
hogy  törvényerőre  emelkedjék  a  javaslat  .  .  .  ." 

Későbbi  kormánynyilatkozatok  is  jelezték,  hogy  az  általános 
választójog  eszméje  nincs  elejtve,  s  hogy  az  az  alkotmányos  kibonta- 
kozás alapja  és  kiinduló  pontja  marad. 

E  részben  felemlítendő  Kristóffy  belügyminiszternek  a  „Bogsaner 
Zeitung"  1.  számában  megjelent  czikke,  melyben  többek  közt  azt 
mondja,  hogy  a  békéhez  való  visszatérés,  a  koronának  és  a  nemzet- 
nek valódi  harmóniája,  de  a  magyar  államnak  felvirágoztatása  is  csak 
egyesegyedül    az     általános    választói    jog   utján    lesz    elérhető.    Báró 

Fejérváry  Géza  miniszterelnök  pedig  egy  nála  tisztelgő  küldöttségnek 
adott  válaszában  1906.  márczius  4-én  egyebek  közt  ezeket  mondotta: 
„Legyenek  meggyőződve,  hogy  programmunk  mellett  szívósan  kitar- 
tunk ....  Meggyőződésem  különben,  hogy  bármi  következzék,  ez 
a  mi  programmunk  soha  többé  nem  lesz  a  napirendről  leszorítható . . . 
Az  általános  szavazati  jog  megvalósítását  immár  nem  lehet  többé  meg- 
hiúsítani. Mert  a  népnek  vérébe  ment  át  a  korszellem  ama  megdönt- 
hetetlen igazsága,  hogy  akikre  az  állam  terhet  rak,  mindazokat  felekezeti 
és  osztálykülönbség  nélkül  a  politikai  jogokkal  is  fel  kell  ruháznia.  Ezt  az 
elvet  állítottuk  mi  programmunk  élére  és  mellöle  el  nem  tántorodunk." 


VI. 

Az  országgyűlés  feloszlatása. 

Azt  lehetett  volna  gondolni,  hogy  a  fennebb  ismertetett  béke- 
törekvések, ha  nem  is  létesítenek  szünetet  abban  a  harczban,  amelyet 
a  nemzeti  ellentállás  czímén  a  kormány  ellen,  valójában  pedig  a 
király  jogai  ellen,  főleg  a  törvényhatóságokban  folytattak,  de  leg- 
alább valamennyire  enyhíteni  fogják  a  harcz  eszközeit. 

Ha  a  coalitiónak  csakugyan  komoly  szándéka  volt  a  kor- 
mányzást oly  alapon  átvenni,  mely  a  fennálló  törvényes  állapottal 
és  a  király  jogaival  összeegyeztethető  és  melyet  később  maga  is 
elfogadhatónak  talált,  akkor  el  lehetett  volna  tőle  várni,  sőt  érde- 
kében állott  volna,  hogy  azt  az  előzékenységet  és  jóindulatot, 
amelylyel  a  kormány  mindennemű  békeajánlatot  fogadott  és  leg- 
felsőbb helyen  közvetített,  kellőképen  méltányolja  s  ezzel  kormányra 
jutásának  esélyeit  fokozza. 

Azonban  nem  így  történt. 

A  coalitió  a  békekisérletek  folyama  alatt  sem  csökkentette 
támadásait  s  a  vezérlő  bizottság,  míg  egyfelől  hajlandóságot  mu- 
tatott a  békés  megegyezésre,  addig  másfelől  tovább  szította  a  tör- 
vényhatóságok ellentállását,  oly  módon,  hogy  éppen  akkor,  amikor 
a  kormány  az  országgyűlésnek  deczember  19-én  történt  elnapolá- 
sával, vagy  jobbban  mondva,  ennek  az  elnapolásnak  alkotmányos 
fedezésével  a  lehető  legnagyobb  áldozatot  hozta  a  béke  ügyének, 
és  amikor  a  megindult  béketárgyalásokra  való  tekintettel  lehetőleg 
kíméletesen  óhajtott  eljárni  a  törvényes  rend  fentartása  végett  szük- 
séges  rendszabályok    alkalmazásában,   a   kormány    intézkedései   a 

leghevesebb  ostromnak  legyenek  kitéve,  söt  hogy  a  kormány  köze- 
geit a  büntetőtörvény  súlya  alá  eső  tettleges  insultusok  érjék,  és 
hogy  ezáltal  a  kormány  mintegy  reá  legyen  kényszerítve  a  szigo- 
rúbb és  kivételesebb  eszközök  igénybevételére. 

A  dolog  mindenképpen  úgy  tűnik  fel,  íiogy  a  coalitiónak  a 
békére  s  az  ellentétes  álláspontok  kiegyenlítésére  való  hajlandósága 
akkor  még  nem  volt  komoly  és  őszinte,  hogy  egyelőre  csak  időt 
akart  nyerni,  és  ezalatt  ujabb  fejleményeket  akart  provokálni,  amelye- 
ket majd  az  ország  szeme  elé  az  alkotmányt  veszélyeztető  hatalmi 
túlkapásokként,  vagy  a  szabad  cselekvést  kizáró  befejezett  tényék- 
ként állít/iat,  és  ily  módon  későbbi  teljes  leszerelését  elleplezze. 

A  kormány  felelős  volt  azért,  hogy  az  országban  minden  fel 
ne  forduljon,  és  bármennyire  kivánta  is  a  békét  és  azt,  hogy  a 
kormányt  mások  vegyék  át,  nem  térhetett  ki  az  elől,  hogy  az  erő- 
szakoskodó elemekkel  szemben  fokozottabb  határozottsággal  és 
szigorral  járjon  el.  Tennie  kellett  ezt  annál  inkább,  mert  mind- 
inkább arról  győződött  meg,  hogy  a  béke  nem  fog  előbb  helyre- 
állni, míg  a  rakonczátlanságok  meg  nem  fékezíetnek  és  amíg  nem 
érnek  véget  az  ellenzéki  atrocitások  és  a  terrorismus,  melyek  a 
viszonyoknak   nyugodt  és  tárgyilagos  felfogását  lehetetlenné  tették. 

Hogy  miképpen  tudtak  az  országgyűlésnek  deczember  19-ikén 
végbement  elnapolásából,  amelyet  pedig  az  ellenzéki  pártok  az 
ujabb  békekisérlet  megindulásának  elengedhetetlen  előfeltételéül 
úgyszólván  kikötöttek  és  amelyért  a  kormány  csak  a  viszonyok 
elháríthatatlan  kényszere  következtében  vállalta  el  a  felelősséget,  a 
kormány   ellen   fegyvert   kovácsolni,  arról  már  fennebb  szólottunk. 

Lássuk  itt  a  coalitió  harczmodorát  feltüntető  későbbi  adatokat. 

1906.  január  elején  megtartotta  a  vármegyei  tisztviselők  or- 
szágos egyesülete  előre  hirdetett  közgyűlését,  amely  oly  értelmű 
határozatot  hozott,  hogy  a  kormánynak  azok  az  intézkedései, 
amelyeket  a  renitens  tisztviselők  ellen  alkalmazásba  vett,  törvény- 
telen zaklatás,  amely  ellen  az  egyesület  a  leghatározottabban  tilta- 
kozik és  követeli,  hogy  a  felfüggesztett  és  elmozdított  tisztviselők 
a  fegyelmi  eljárás  egyidejű  megszűntetése  mellett  állásukba  vissza- 
helyeztessenek és  ezzel  kapcsolatosan  kijelenti,  hogy  az  ilyen  tiszt- 
viselőkkel teljes  solidaritást  vállal.  Nem  szenved  kétséget,  hogy  a 
vezérlő  bizottság  tudtával  hozott  ez  a  határozat  nagy  mértékben 
hozzájárult  ahhoz,  hogy  a  törvényhatóságokban  tovább  tartott  a 
kormánynyal  és  törvényes  rendelkezéseivel  szemben  az  ellentállás 
és    ellenszegülés    és    hogy    egyes    törvényhatóságok    mindig    na- 

gyobb  leleményességgel  inscenálták  az  erőszakos  cselekményeket 
a  végből,  hogy  a  törvényesen  kinevezett  főispánok  működése  meg- 
akadályoztassék. 

E  részben  minden  képzeletet  felülmúlt  a  debreczeni  eset. 
Kovács  Gusztáv  kinevezett  főispánt  január  4-én,  amikor  Debreczenbe 
érkezett,  tettleg  bántalmazták,  személyes  szabadságában  huzamosb 
ideig  korlátozták  és  erőszakkal  és  fenyegetéssel  a  főispáni  állásról 
való  lemondásra  és  a  város  elhagyására  kényszeritették.  A  Kovács 
Gusztáv  főispán  elleni  erőszakoskodás  következményeképp  a  bel- 
ügyminiszter kormánybiztost  küldött  Debreczenbe  a  rendőrhatósági 
és  általában  a  végrehajtó  hatalom  körében  felmerülő  teendők 
teljesítésére.  Egyúttal  intézkedés  történt,  hogy  amennyiben  a  fenti 
cselekmények  a  büntetőtörvény  súlya  alá  esnek,  a  vizsgálat  a  leg- 
szélesebb körben  és  a  legnagyobb  erélylyel  megindíttassék  és  a 
tettesek  a  biróság  elé  állíttassanak. 

Pest  vármegyében  még  1905.  évi  november  24-én  szélsőségig 
menő  ellenszegülést  rendezett  a  65-ös  (u.  n.  jóléti)  bizottság  a  vég- 
ből, hogy  gróf  Laszberg  Rezső  győrmegyei  főispánt,  akit  Ö  Felsége 
a  pestvármegyei  főispáni  teendők  ideiglenes  ellátásával  bízott  meg, 
a  főispáni  hivatali  helyiség  elfoglalásában  megakadályozza.  Ezt  az 
ellentállást  a  rendőri  karhatalom  alkalmazásával  kellett  leküzdeni 
s  egyúttal  intézkedni  kellett,  hogy  a  büntetőtörvénybe  ütköző  cselek- 
mények bírói  utón  megtoroltassanak.  Ugyancsak  november  27-én 
megakadályozták  a  főispánt,  hogy  a  megyeház  termébe  bejuthasson 
s  ott  a  közgyűlésen  elnökölhessen.  A  közgyűlést  azután  a  főispán 
nélkül  tartották  meg,  ott  határozatokat  hoztak,  melyeket  azután  a 
belügyminiszter  megsemmisített.  Ujabban  1905.  január  8-án,  amikor 
az  évnegyedes  közgyűlést  kellett  volna  megtartani,  ujabb  erőszakos- 
kodások történtek,  hogy  gróf  Laszberg  Rezső  a  közgyűlésen  ne 
elnökölhessen.  A  főispán  elfoglalta  ugyan  az  elnöki  széket  s  a  köz- 
gyűlést megnyitotta,  minthogy  azonban  az  erre  támadt  zajban  tár- 
gyalni egyáltalán  nem  lehetett,  az  ülést  berekesztette.  Ennek  daczára 
a  bizottsági  tagok  és  a  vármegyei  tisztikar  továbbra  is  együtt 
maradtak  s  a  gyűlést  az  alispán  elnöklete  alatt  folytatni  akarták, 
amikor  pedig  a  rendőri  hatóság  beavatkozása  következtében  a 
megye  székházából  távozniok  kellett,  a  Sas-körbe  vonultak  s  ott 
tartották  meg  a  gyűlést  s  határozatot  hoztak,  amely  szerint  a  vár- 
megye minden  eddigi  határozatát  fentartják,  s  a  vármegye  tiszt- 
viselőit a  főispánnal  való  minden  hivatalos  érintkezéstől  és  mű- 
ködéstől  eltiltják.   Elhatározták  továbbá,  hogy  felhívást   intéznek  a 

vármegye  polgáraihoz,  hogy  az  1905.  évi  hátralékos  és  az  1906. 
első  évnegyedi  adóösszegeket  a  jóléti  bizottság  rendelkezésére 
bocsássák.*  Ezeket  a  határozatokat  a  belügyminiszter  természetesen 
haladéktalanul  megsemmisítette. 

Maga  a  vezérlő  bizottság  is  mindenképpen  azon  volt,  hogy  a 
törvényhatóságok  ellentállását  szitsa  és  módot  keresett,  hogy  az 
ellentállást  szervezze,  s  a  contactust  a  vezérlő  bizottság  és  a  törvény- 
hatóságok között  fentartsa.  Ezzel  a  kérdéssel  a  január  12-én  meg- 
tartott ülésében  tüzetesen  foglalkozott  és  —  jóllehet  a  bizottság  egyik 
tagja,  nevezetesen  Eötvös  Károly,  igen  helyesen  reáutalt  arra,  hogy 
a  politikai  háború  szinterének  a  törvényhatóságokhoz  való  áttere- 
lése egyrészt  a  törvényhatósági  tisztviselőket  tekintve  nem  méltányos 
és  nem  igazságos,  másrészt  ez  a  háborúskodás  ez  idő  szerint  a 
békés  kibontakozás  legfőbb  akadálya  — ,  a  törvényhatósági  ellentállás 
vezetésére  külön  bizottságot  választott.  Amint  azt  a  sajtónak  egyik 
számottevő  orgánuma**  találó  gúnynyal  megjegyezte:  nyilván  a 
békeactió  „támogatására"  nagy  apparátussal  tovább  szervezték  a 
megyék,  városok,  községek  ellentállását;  gyűléseket,  gyűjtéseket 
rendezve  és  vezetve,  passiv  hadi  kincstárt  gyűjtve,  "i" 

A  zaklatás  legkülönbözőbb  nemeit  eszelték  ki,  hogy  a  beiktatott 
főispánoknak  kellemetlenkedjenek,  tekintélyüket  aláássák  s  őket  hiva- 
tali működésükben  megbénítsák.  így  pl.  azért,  mert  a  főispán  a 
főispáni  hivatali  helyiséget  vagy  a  főispáni  lakást  a  megyeházán 
elfoglalta,  birtokháborítás  miatt  visszahelyezés!  pert  indítottak 
ellene,"í"i"  azért  pedig,  mert  a  hivatali  helyiség  vagy  a  közgyűlés 
ajtaját  elzáró  pecséteket  levétette,  a  helyiségeket  felnyittatta  s  az 
ezen  helyiségek  őrizésére  a  megye  által  kirendelt  megyei  hajdúkat 
eltávolította,  a  főispán  ellen  hatóság  elleni  erőszak  és  ingatlan 
vagyonrongálás  miatt  bűnvádi  feljelentést  tettek.  Minthogy  annak, 
hogy  ezen  az  alapon  a  főispán  ellen  bűnvádi  utón  eljárni  lehessen, 
semmiféle  törvényes  alapja  nem  volt,  a  belügyminiszter  az  idevágó 
közgyűlési  határozatokat  megsemmisítette,  egyes  törvényhatóságok 
azonban  ezt  figyelembe  nem  vették  s  a  bűnvádi  feljelentéseket 
ennek  daczára  megtették,  illetőleg  fentartották.  Az  is  áll,  hogy  ott, 

*  Az  Újság  1906.  január  6.  szám.  —  Horváth  József  i.  m.  327.  1. 
**  Az  Újság  1906.  évi  11.  sz. 

t  A  kiküldött  bizottság  működését  illetőleg  I.   Az  Újság  1906.  évi  15., 
18.,  20.,  23.  számait. 

tt  Ez  történt  egyebek  közt  Békésmegyében.  Az  elsöbiróság  a  kere- 
setnek helytadott,  a  másodbiróság  azonban  elutasítólag  határozott. 

ahol  az  ügyben  végérvényes  birói  határozat  keletkezett,  az  ily 
támadások  és  zaklatások  visszautasíttattak,  ámde  mégis  találkoztak 
az  első  fokon  egyes  bírósági  közegek,  akik  a  tárgyilagosságot  meg- 
óvni nem  tudták  s  politikai  szempontokat  vegyítettek  a  birói  el- 
járásba, minélfogva  az  illető  főispánnak  sok  kellemetlenséggel  kellett 
megküzdenie,  amig  végre  a  felsőbirói  fórum  részéről  az  elégtételt 
megkapta.* 

Egyes  tisztviselők  ellen,  akik  nem  tettek  egyebet,  mint  hogy 
hivatali  kötelességüket  teljesítették,  társadalmi  utón  akartak  meg- 
torlással élni.  így  Rudnay  Béla,  a  székesfővárosi  állami  rendőrség 
főkapitánya  ellen,  aki  gróf  Laszberg  főispánnak  a  pestvármegyei 
székházba  való  bevonulása  alkalmával  felsőbb  utasításra  a  rendőri 
karhatalmat  vezette,  az  Országos  Casinó  több  tagja  kizáratási 
indítványt  adott  be.  Ez  az  actió  nem  vezetett  ugyan  eredményre, 
de  mindenesetre  jellemző  adat  arra  nézve,  hogy  semmiféle  eszköz- 
től sem  riadtak  vissza,  hogy  a  kormánynak  a  törvényes  rend 
fentartására  irányuló  törekvéseit  ellensúlyozzák,  meghiúsítsák  és 
a  subversiv  irányzat  térfoglalását  s  az  anarchia  terjedését  elő- 
mozdítsák. 

Egy  szóval,  daczára  a  béketárgyalásoknak  a  harcz  az  egész 
vonalon  tovább  folyt,  még  pedig  egyenlőtlen  fegyverekkel.  A  coalitió 
az  erőszak  minden  nemével  támadott  a  kormány  ellen,  a  kormány 
viszont  csak  a  szigorú  törvényesség  rendes  eszközeivel  védekezhetett. 
Emellett  a  coalitió  színleg  békés  hajlamokat  mutatott,  ezalatt  azon- 

*  E  részben  felemlítendő  különösen  a  kassai  eset.  A  kassai  törvényszék 
vizsgáló  birája  Abauj-Tornavármegye  törvényhatósági  bizottságának,  illetőleg 
az  ez  által  felhatalmazott  megyei  tiszti  ügyész  feljelentése  következtében  a 
bűnvádi  eljárást  Pongrácz  Ferencz  gróf  főispán  ellen  elrendelte,  a  kassai  kir. 
törvényszék  vádtanácsa  azonban  1906.  január  30-án  762.  szám  alatt  az  eljárást 
megszüntette,  s  ezt  a  végzést  a  kassai  kir.  itélö-tábla  helybenhagyta.  Amíg 
azonban  ez  megtörténhetett  s  ilyképp  a  főispán  ellen  indított  hajsza  véget  ér- 
hetett, huzamosabb  idő  telt  el,  különösen  azért,  mert  az  eljárás  során  számos, 
az  ügyet  bonyolító  s  jobbára  mesterségesen  előidézett  momentum  merült  fel, 
mely  késleltette  a  felsőbb  forumok  döntését,  mely,  amint  láttuk,  a  főispán  javára 
szólt.  A  főispán  így  huzamosabb  időn  át  annak  volt  kitéve,  hogy  a  vizsgáló- 
bíró megidézi,  kihallgatja  s  ily  módon  a  közönség  előtt  pellengérre  állítja. 
Volt-e  a  vizsgálóbíró  eljárásában  politikai  animositás,  annak  fejtegetésébe  nem 
kívánunk  bocsátkozni,  mindenesetre  szembeszökő,  hogy  a  vizsgálóbíró,  akit  a 
felsőbb  bírói  forumok  a  törvényszerűség  legszigorúbb  kritikáját  kiálló  határo- 
zatai desavouáltak,  a  coalitió  kormányrajutása  után  a  kassai  kir.  ügyészség 
vezetésével  bízatott  meg,  azokat  pedig,  akiknek  eljárását  a  felsőbb  bíróság 
igazolta,  az  uj  régime  joghátránynyal  sújtotta. 

ban  a  legintransigesebb  izgatással  és  mindig  fokozódó  hévvel 
ostromolta  a  közrendet  s  igyekezett  a  törvényliatóságokat  és  a 
társadalmat  a  forradalomszeríi  ellentállás  végleteibe  be  lekergetni. 
A  kormány  viszont  kénytelen  volt  a  béketárgyalásokat  respectálni, 
a  végletektől  tartózkodni,  a  közönség  érzékenységét  lehetőleg  kímélni, 
nehogy  tápot  adjon  az  ellene  úgyis  túlontúl  hangoztatott  annak  a 
vádnak,  hogy  az  alkotmány  ellen  tör,  a  békés  kibontakozást  nem 
akarja  és  csakis  saját  hatalmának  megszilárdítására  gondol. 

Az  ujabb  békekisérletek  nem  hogy  javítottak  volna  a  helyzeten, 
de  azt  lényegesen  megrontották.  A  Lukács-féle  békekisérlet  érde- 
kében történt  deczember  19-iki  elnapolás  óta  a  viszonyok  feltűnően 
elfajultak.  Az  akkor  megindult  békeactió  —  bármennyire  kívánatos 
volt  is  a  korona  és  az  ország  érdekében,  hogy  kedvező  eredményre 
vezessen  —  rombolóan  hatott  a  kormányzati  viszonyokra.  A  béke- 
tárgyalások folytán  lábrakapott  az  a  köztudat,  hogy  Ö  Felsége 
engedni  fog,  mert  engednie  kell,  s  ez  a  coalitió  táborába  terelte 
azokat  is,  akik  eddig  kétkedtek  és  haboztak.  A  kormánynak  a 
béketárgyalásokkal  szemben  tanúsított  conciliáns  magatartását  annak 
tudták  be,  hogy  az  az  álláspont,  melyet  a  kormány  képvisel  és 
véd,  nemsokára  biztos  vereséget  fog  szenvedni,  s  mindenki  tartóz- 
kodni kezdett  attól,  hogy  a  kormánynak  veszettnek,  de  legalább 
is  egészen  bizonytalannak  hitt  ügyét  szolgálja.  A  jóhiszeműséget, 
melylyel  a  békeactió  megindult  és  folyamatban  tartatott,  nem  viszo- 
nozták a  másik  oldalon,  ahol  jól  tudták  ugyan,  hogy  a  harcz  nem 
fog  a  királyi  hatalom  meghátrálásával  végződni,  de  azért  mégis 
húzták  és  halasztották  a  dolgokat,  csakhogy  a  királyi  hatalom 
meghódolását  jelentő  békehírek  nyomán  támadt  kavarodás  minél 
több  embert  hajtson  a  coalitió  és  az  ezáltal  szított  ellentállás 
táborába.  Aggasztóvá  kezdett  válni  a  helyzet.  A  törvényes  rend  az 
egész  vonalon  bomlásnak  indult.  Magyarország  közviszonyai  a 
teljes  anarchiába  kezdtek  jutni.  A  törvényhatósági  közigazgatási 
apparátus  felmondta  a  szolgálatot.  Úgy  kezdett  a  dolog  feltűnni, 
mintha  Magyarországon  nem  Ö  Felsége  kormánya,  hanem  a  coa- 
litió kormánya,  az  ű.  n.  vezérlő  bizottság  uralkodnék.  A  törvény- 
hatóságok ennek  engedelmeskedtek  s  nem  a  királyi  kormány, 
hanem  a  vezérlő  bizottság  utasításai  szerint  jártak  el.  A  törvény- 
hatóságok első  tisztviselői  megszakították  az  összeköttetést  0  Fel- 
sége kormányával,  s  csakis  a  vezérlő  bizottsággal  érintkeztek,  annak 
üléseiben  és  tanácskozásaiban  részt  vettek,  utasításait  magukkal 
vitték  s  ennek  értelmében  kormányozták  a  törvényhatóságokat. 

Hiába  tette  meg  a  kormány  a  megfelelő  törvényes  intézkedé- 
seket, hiába  függesztette  fel  a  renitens  közegeket  állásaiktól,  nem 
volt,  aki  a  kormány  rendeleteit  végrehajtsa,  s  a  felfüggesztett  tiszt- 
viselők ennek  daczára  hivatalukban  maradtak.  Egyes  kivételektől 
eltekintve  a  főispánok  nem  voltak  képesek  ezeken  a  bajokon 
segíteni.  Eltekintve  attól,  hogy  a  személyök  ellen  elkövetett  sokféle 
insultus  és  zaklatás  a  legtöbb  esetben  lehetetlenné  tette  rajok 
nézve,  hogy  a  törvényhatóság  székhelyén  állandóan  tartózkodjanak, 
az  1886:  XXI.  t.-czikk  64.  §-án  alapuló  kivételes  hatalom  sem 
mutatkozott  czélravezetőnek,  mert  a  megváltozott  közhangulat  és 
a  folytonos  terrorismus  hatása  alatt  alig  volt  valaki,  akit  a  fel- 
függesztett és  elmozdított  tisztviselők  helyére  állítani  lehetett  volna.* 
A  kormány  ennélfogva  és  továbbá  azért  is,  mert  a  bizonytalanná 
vált  helyzetben  már  megfelelő  embereket  sem  kapott,  január  hó 
vége  táján  be  is  szüntette  a  főispánok  kinevezését. 

Ezt  az  állapotot  tűrni  kellett  addig,  amíg  a  béketárgyalások 
nem  voltak  formaszcrüen  befejezve,  amikor  azonban  a  békekisérletek 
eredménytelenül  véget  értek,  a  kormányzat  módszerén  múlhatatlanul 
változtatni  kellett. 

Elvégre  is  az  országot  nem  lehetett  egyszerűen  a  sorsára 
bizni.  Tenni  kellett  valamit,  ami  a  túlcsapongó  áramlatokat  a  kellő 
mederbe  visszaszorítja,  a  közrend  felforgatásának  gátat  vet.  Ennek 
a  czélnak  megvalósításától  nem  lehetett  visszariadni  akkor  sem, 
ha  az  eszköz,  melyet  e  végből  alkalmazni  kell,  egyik  vagy  másik 
vonatkozásban  a  rendestől  eltér. 

Ami  a  Fejérváry-kormányt  illeti,  ennek  azért  kellett  vállal- 
koznia erre  a  feladatra,  mert  nem  volt  más  kormány,  mely  öt  az 
állami  ügyek  vitelében  az  alkotmányos  élet  rendes  menetének  garan- 
tálásával felváltotta  volna.  Abban  a  tekintetben  pedig  sokkal  nagyobb 
volt  a  hazafisága  és  kötelességtudása,  hogy  ily  nehéz  helyzetben 
magára  hagyja  az  uralkodót  és  oly  kormányzatnak  mellözhetlen 
kényszerűségét  zúdítsa  az  országra,  mely  egy  csapásra  képes  volna 
ugyan  a  rendet  és  nyugalmat  helyreállítani,  de  amely  nélkülözné  a 

*  A  vármegyei  tisztviselők  országos  egyesületének  1906.  évi  január  6-án 
megtartott  közgyűlésén  hozott  határozat  kimondta  azt  is,  hogy  az  orsz.  egye- 
sület elvárja  és  megköveteli,  hogy  a  felfüggesztett  vagy  elmozdított  tisztviselők 
helyeire  történendő  helyettesítésekre  vonatkozó  kinevezést  vagy  megbízást  az 
egyesület  egyetlenegy  törvényhatósági  tisztviselőtagja  sem  fogad  el,  és  meg- 
vetését fejezi  ki  azok  iránt,  akik  a  tisztviselői  karban  ilyen  helyettesítésekre 
vállalkoznak  és  vállalkoztak.  (V.  ö.  Horváth  i.  m.  50.  lap.) 

miniszteri  felelősség  biztosítékait  s  kizökkentené  az  országot  az 
alkotmányosság  kerékvágásából.  A  Fejérváry-kormány  elhatározására 
irányadó  volt  ezenkívül  az  is,  hogy  tapasztalatérlelte  meggyőződése 
szerint  csak  akkor  lehet  számítani  arra,  hogy  a  coalitíó  észre  tér  s 
a  kormányzás  átvételétől  való  merev  tartózkodásával  felhagy,  ha 
elvonatnak  tőle  az  agitationálís  eszközök,  amelyekkel  az  ország 
közvéleményét  a  maga  részére  hódítani  avagy  magával  szemben 
megbénítani  s  erőszakoskodásait  a  közvélemény  előtt  igazolni  tudta. 
Megkönnyítette  ezt  az  elhatározást  annak  a  megfontolása  is,  hogy 
az  az  álláspont,  amely  miatt  a  coalitíó  az  ellentállást  felidézte  és 
a  nemzetet  a  koronával  a  legélesebb  ellentétbe  hozta,  sem  a  jogos- 
ság, sem  pedig  a  czélszerüség  szempontjából  nem  indokolható  s 
hogy  ennek  az  álláspontnak  felhagyása  —  amint  azt  a  coalitíó 
későbbi  kormányra  jutása  és  három  éven  át  folytatott  „nemzeti" 
kormányzása  bizonyítja  —  az  ország  érdekeit  és  az  ország  alkot- 
mányát a  legtávolabbról  sem  érinti. 

Nyilvánvalóvá  vált,  hogy  a  képviselőházzal  akkori  össze- 
állításában boldogulni  semmi  tekintetben  sem  lehet  s  ezért  első 
sorban  az  országgyűlés  feloszlatását  kellett  czélba  venni. 

Mindenekelőtt  el  kellett  vonni  az  ellenkormányként  szereplő 
vezérlő  bizottságtól  a  formális  jogosultság  látszatát  arra  nézve, 
hogy  a  képviselőház  többségét  képviseli  és  véget  kellett  vetni  annak, 
hogy  az  állami  kormányzat  menetét  gátló,  a  törvényes  rendet  fel- 
forgató cselekmények  a  képviselői  immunitás  mögé  rejtőzzenek. 

Figyelemmel  kellett  lenni  ezenkívül  arra  is,  hogy  márczius 
1-én  okvetlenül  életbe  kell  léptetni  a  külkereskedelmi  szerződéseket 
és  az  uj  vámtarifát.  Ez  alól  a  nehéz  feladat  alól  a  Fejérváry- 
kormány  semmiképp  sem  vonhatta  ki  magát  és  minthogy  e  részben 
más  utat  nem  választhatott,  mint  hogy  szükségrendeletet  bocsát 
ki,  arra  kellett  ügyelnie,  hogy  a  külfölddel  szemben  mindazok  a 
crítériumok  meglegyenek,  melyeket  a  közfelfogás  és  a  jogelmélet 
megkíván ;  jelesül,  hogy  a  szükségrendelet  kibocsátásakor  a  parla- 
ment együtt  ne  legyen.  Azután  meg  a  szükségrendelet  kibocsátása 
az  alkotmányos  felfogás  lehető  megóvásával  czéloztatott,  nevezetesen 
kifejezésre  kellett  juttatni,  hogy  a  kormány  a  törvényhozás  utólagos 
felmentése  reményében  nyúl  bele  a  törvényhozás  jogkörébe.  Már 
pedig  arra  nem  volt  semmi  kilátás,  hogy  az  akkori  országgyűlés 
a  Fejérváry-kormány  bármely  tényéhez  hozzájárul  s  az  utólagos 
felmentést  csak  a  változott  körülmények  közt  egybehívandó  ország- 
gyűléstől lehetett  remélni. 

Az  országgyűlés  feloszlatásával  alább  tüzetesen  foglalkozunk; 
ott  terjeszkedünk  ki  a  kérdés  minden  egyes  részletére.  E  helyütt 
csak  az  események  rövid  vázolására  és  a  feloszlatás  tényével  kap- 
csolatos szempontok  általánosságban  való  jelzésére  szorítkozhatunk. 

Amikor  a  kormány  az  országgyűlés  feloszlatását  elhatározta, 
három  dologra  fektetett  súlyt.  Először,  hogy  a  feloszlatás  a  kellő 
időpontban  történjék ;  másodszor,  hogy  a  feloszlatás  cselekményének 
hatályosságához  semmi  kétség  ne  férjen  és  az  országgyűlés  műkö- 
dése legott  véget  érjen ;  harmadszor,  hogy  az  alatt  az  idő  alatt,  mely 
a  feloszlatás  és  az  uj  országgyűlés  egybehivásának  végső  határ- 
ideje közzé  esik,  a  végrehajtó  hatalom  tekintélye  az  egész  vonalon 
helyreállíttassék,  s  a  rendbontó  elemek  megfékezése  utján  oly  álla- 
pot létesüljön,  mely  az  uj  választások  rendes  m.egtartását  biztosítja, 
első  sorban  pedig  a  coalitiót  arra  készteti,  hogy  amennyiben 
továbbra  is  számít  a  nemzet  többségének  támogatására,  eddigi 
magatartásával  felhagyjon  és  komolyan  lásson  hozzá  a  kormány- 
zás átvételéhez.  Egy  szóval  az  országgyűlés  feloszlásához  az  a  re- 
mény fűződött,  hogy  olyan  politikai  alakulás  s  a  közhangulatnak 
olyan  átalakulása  következik  be,  melynek  alapján  vagy  maga  a 
kormány  provokálhatja  a  nemzet  döntését,  vagy  pedig  más  kormány 
veheti  át  az  ügyeket  és  intézheti  a  Fejérváry-kormány  politikai 
programmjával  lényegileg  egyező  alapon  az  uj  választásokat. 

1906.  február  15-én  arról  értesítette  Fejérváry  Géza  báró 
miniszterelnök  az  országgyűlés  mindkét  házának  elnökeit,  hogy  királyi 
leirat  érkezett  hozzá,  melynek  tartalma  szerint  az  országgyűlésnek 
1906.  évi  márczius  1-éig  elnapolt  ülései  1906.  évi  február  19-ére 
egybehivattak.  E  királyi  leirat  megküldése  mellett  felhívta  az  elnö- 
köket az  ülések  egybehívására. 

Az  elnökök  ennek  meg  is  feleltek. 

Február  18-án  az  országgyűlés  elnökei  a  következő  iratot  kapták : 

„Ö  cs.  és  ap.  királyi  Felsége  a  magyar  országgyűlés  feloszla- 
tását elhatározván,  ennek  foganatosítására  engem  méltóztatott  teljhatalmú 
királyi  biztossá  kinevezni  és  kiküldeni.  Ennek  folytán  ...  a  kir. 
biztossá  történt  kineveztetésemröl  és  kiküldetésemről  szóló  827.  minisz- 
terelnöki számú  és  az  országgyűlés  feloszlatásáról  szóló  828.  minisz- 
terelnöki számú  királyi  leiratokat  1.  és  2.  pont  alatt  azzal  küldöm  meg, 
hogy  közvetlenül  az  országgyűlésnek  folyó  évi  február  19-ére  történt 
összehívására  vonatkozó  és  a  magyar  miniszterelnök  által  folyó  évi 
február  15-én  megküldött  kegyelmes  királyi  leirat  felolvasása  után  a 
teljhatalmú  királyi  biztossá  történt  kineveztetésemröl  és  kiküldetésemről 

szóló  827.  min.  eln.  számú  kegy.  királyi  leiratot  olvastassa  fel,  és  ezt 
nyomban  követőleg  az  országgyűlés  feloszlatásáról  szóló  828.  min. 
eln.  számú  kegy.  királyi  leiratot  hirdesse  ki.  Egyben  kijelentem,  hogy 
abban  a  nem  várt  esetben,  ha  ezen  rendelkezésemnek  egész  terjedel- 
mében elég  nem  tétetnék,  s  a  .  .  .  Ház  a  feloszlatásról  szóló  kegy. 
királyi  leirat  felolvasása  után  azonnal  fel  nem  oszlanék,  kénytelen  leszek 
a  kineveztetésemre  és  kiküldetésemre  vonatkozó  kegyelmes  királyi  leirat- 
ban foglalt  felhatalmazással  élni.  Végül  jelzem,  hogy  a  fentiekben 
emiitett  három  legkegyelmesebb  királyi  leirat  a  „Budapesti  Közlöny" 
folyó  évi  február  19-én  kiadandó  rendkívüli  számában  is  közzé  fog 
tétetni.  Budapest,  1906.  február  18,  Nyiri  Sándor  s.  k.  vezérőrnagy, 
teljhatalmú  királyi   biztos." 

Az  átirat  kapcsán  megküldött  két  rendbeli  királyi  leirat  ez  volt. 

I. 

(A  szokásos  bevezetés  után.) 
„  Kedvelt  híveink !  Minthogy  a  magyar  országgyűlés  feloszlatását 
mai  napon  kelt  kegyelmes  leiratunkkal  elhatároztuk,  ennek  foganato- 
sítása végett  őszintén  kedvelt  hívünket.  Nagyméltóságú  székelyi  Nyiri 
Sándort,  belső  titkos  tanácsosunkat,  vezérőrnagyunkat  és  a  székes- 
fehérvári V.  honvédkerület  parancsnokát  kineveztük  és  kiküldöttük. 
Miért  nektek  királyi  hatalmunknál  fogva  meghagyjuk  és  megparan- 
csoljuk, hogy  az  Általunk  kinevezett  királyi  biztos  minden  rendeleteit' 
teljesíteni,  azoknak  engedelmeskedni  és  királyi  parancsunknak  hódolni, 
az  ellenszegülőket  érendő  törvényes  büntetés  terhe  alatt,  alattvalói 
kötelességteknek  ismerjétek,  különben  nem  cselekedvén.  Kikhez  egyéb- 
iránt stb.  Kelt  Bécsben,  1906.  február  17.  Ferencz  József  s.  k.  Báró 
Fejérváry  Géza  s.  k." 

II. 

(A  szokásos  bevezetés  után.) 
„Kedvelt  híveink  !  Minthogy  az  országgyűlésnek  többséggé  szövet- 
kezett pártjai  ismételten  hozzájuk  intézett  felszólításunkra  törvényben 
biztosított  királyi  jogaink  sérelme  nélkül  elfogadható  kormányzati  alapon 
kormány  vállalását  állhatatosan  megtagadták  és  ennélfogva,  szívünk 
sajnálatára,  az  ország  érdekében  hasznos  tevékenységet  ettől  az  ország- 
gyűléstől nem  várhatunk,  magyar  minisztériumunknak  előterjesztésére 
az  1905.  évi  február  15-ére  összehívott  országgyűlést  feloszlatottnak 
nyilvánítjuk  ;  fentartván  Magunknak  uj  országgyűlésnek  mielőbbi  össze- 
hívását. Kikhez  egyébiránt  stb.  Kelt  Bécsben,  1906.  évi  február  17. 
Ferencz  József  s.  k.  Báró  Fejérváry  Géza  s.  k." 

A  képviselőháznak  február  19-iki  ülésében  az  országgyűlést 
összehívó  királyi  leirat  és  Nyiri  Sándor  kir.  biztos  iratának  felolva- 
sása után  következő  határozatot  hoztak : 

„Az  1848:111.  t.-cz.  33.  §-a  szerint  Ö  Felsége  a  végrehajtó 
hatalmat  a  törvény  érteimében  független  magyar  minisztériuma  által 
gyakorolja  és  bármely  rendelete,  parancsolata  vagy  határozata  csak 
úgy  érvényes,  ha  az  a  Budapesten  székelő  miniszterek  egyike  által 
aláiratik,  és  úgy  a  miniszteri  felelősség  elvén  alapuló  népképviseleti 
alkotmány,  mint  az  állandó  jogszokás  ébren  őrködtek  a  felett,  hogy  a 
király  felséges  személyének  szent  és  sérthetetlen  volta  megóvassék. 
A  megszakitásnélküli  állandó  gyakorlat  szerint  a  felségjog  bármely 
nyilvánulása  kizárólag  a  mindenkori  miniszterelnök  bejelentése  alapján 
került  a  képviselőház  elé  kihirdetésre.  Az  ily  módon  tett  bejelentés 
megnyugtató  biztosítékul  szolgál  annak  feltevésére,  hogy  a  kihirdetés 
és  tudomásulvétel  czéljából  beterjesztett  legfelsőbb  leirat  az  alkotmányos 
felelősség  s  a  miniszteri  ellenjegyzésről  szóló  törvényszabta  biztosítékkal 
rendelkezik.  Most  azonban  ezen  állandó  szokásnak  nyilt  és  czélzatos 
megszakításával  Nyiri  Sándor  teljhatalmú  királyi  biztos  nevében 
Janauschek  Gyula  vezérkari  testületbeli  őrnagy  és  nagymonostori  Bartha 
Lajos  vezérkari  testületbeli  őrnagy  kézbesítettek  Justh  Gyula  képviselő- 
házi elnöknek  két  lepecsételt  leiratot,  melyekben  a  nevezettek  által 
átadott  és  Nyiri  Sándor  vezérőrnagy,  teljhatalmú  királyi  biztos  aláírá- 
sával ellátott  kisérő  levél  tartalma  szerint  egyrészt  Nyiri  Sándor  telj- 
hatalmú királyi  biztossá  való  kineveztetése,  másrészt  az  országgyűlésnek 
feloszlatására  vonatkozó  kéziratok  foglaltatnak.  Sarkalatos  alkotmány- 
biztosítékaink komoly  veszélyeztetése  nélkül  lehetetlen  a  miniszteri 
felelősség  híján  cselekvő  bárminő,  a  legfelsőbb  felségjog  gyakorlására 
vonatkozó  bejelentést  elfogadni  és  kihirdetni  s  tudomásulvétel  czéljából 
tárgyalás  alá  bocsátani.  Az  ilyen  eljárás  könnyen  a  Felség  szent  és 
sérthetetlen  személyének  kíméletlen  érintésére  vezetne.  A  képviselőház 
elnöke  csak  olyan  legfelsőbb  királyi  leiratnak  bemutatására  és  kihirde- 
tésére vállalkozhatik,  amely  a  bejelentés  alakiságaiban  is  eleve  bizto- 
sítékot nyújt  az  iránt,  hogy  sem  a  Felségnek  szent  és  sérthetetlen 
személye,  sem  az  alkotmány  szentsége  fenyegetve  nem  lesz.  A  minisz- 
tereknek törvény  szerinti  kötelessége  ezekre  biztosítékot  nyújtani.  Alkot- 
mányunk a  teljhatalmú  királyi  biztosnak,  mint  közjogi  tényezőnek 
intézményét  nem  ismeri.  A  teljhatalmuság  az  alkotmányunk  által  kizárt 
önkényuralomnak  jelzője.  Az  alkotmányosság  alaptétele,  hogy  telj- 
hatalommal egyetlen  szerv  vagy  közeg  sem  bír,  még  magát  a  királyi 
hatalmat    is    az    alkotmány    korlátozza.    Nyiri    Sándor    mint    tényleges 

állományú  vezérőrnagy  és  küldöttei  Janauschek  Gyula  és  nagymonos- 
tori Bartha  Lajos  vezérkari  törzstiszt  urak  nem  a  miniszteri  felelősség- 
nek törvénybe  iktatott  feltétele  és  biztosítéka  alapján,  hanem  a  katonai 
fegyelemnek  alárendeltekként  parancs  végrehajtásában  járnak  el  és 
még  a  rendes  bíróságok  által  sem  vonhatók  felelősségre.  Nem  szabad 
oly  történeti  előzmények  megalkotását  megengedni,  melyekkel  a  minisz- 
teri felelősség  körén  kivül  álló  bármely  tényezőnek  a  felségjogok 
gyakorlására  bármily  befolyás  törvényeink  ellenére  biztosíttatnék.  Ennek 
megelőzése  czéljából  a  Ház  az  elnököt  felhatalmazza,  hogy  az  illeték- 
telen közegek  által  hozzájuttatott  borítékokat  a  már  megnevezett  törzs- 
tiszteknek visszaadja  és  rendelkezésre  bocsátja.  Végül  tiltakozik  Nyíri 
Sándor  vezérőrnagy  levelének  tartalma  ellen,  melylyel  az  ülés  vezeté- 
sére és  a  tárgyalás  rendjére  nézve  fenyegetések  mellett  rendelkezni 
akar.  A  képviselőház  souverain  jogkörének  nyilvánvaló  megtámadását 
a  Ház  visszautasítja." 

Ezután  elhatározta  a  képviselőház,  hogy  február  21-én  d.  e. 
10  órakor  ülést  tart. 

Minthogy  a  képviselőház  ily  módon,  daczára  annak,  hogy 
az  említett  leiratok  alkotmányszerü  ellenjegyzéssel  ellátva,  idő- 
közben a  Budapesti  Közlöny  rendkívüli  számában  is  megjelentek, 
a  király  törvényes  és  alkotmányos  intézkedése  elöl  kitért  és  azt 
meghiúsítani  akarta,  a  királyi  biztos  utasítására  Fabricius  Győző 
honvédezredes  bevonult  az  ülésterembe,  ott  a  feloszlató  királyi 
leiratot  felolvasta  és  egyúttal  megtette  a  szükséges  intézkedése- 
ket, hogy  a  képviselők  az  országházában  többé  ülésre  össze  ne 
jöhessenek. 

Az  erről  az  eljárásról  felvett  jegyzőkönyv  megjelent  a  Buda- 
pesti Közlöny  1906.  február  20-íki  számában.  A  királyi  biztos  ezt 
a  jegyzökönyvet  azzal  hozta  köztudomásra,  hogy  abban  a  nem  várt 
esetben,  ha  a  jogérvényesen  feloszlatott  képviselőház  az  e  hónap 
21-ére  kitűzött  ülés  megtartását  megkisérlené,  azt  karhatalommal 
is  fogja  megakadályozni.  Hogy  erre  a  figyelmeztetésre  tényleg 
szükség  volt,  kitűnik  abból,  hogy  a  képviselőház  elnöksége  ki- 
nyomatta és  ki  is  ragasztatta  a  szokásos  plakátokat  a  következő 
tartalommal : 

„A  képviselőház  február  21-én,  szerdán  délelőtt  10  órakor 
ülést  tart."  Ezeket  a  falragaszokat  azután  a  rendőrségnek  eltávolí- 
tania  kellett. 

A  főrendiházban  ugyanaznap  délután  a  királyi  leiratok  ki- 
hirdetése akadály  nélkül  ment   végbe  s  a  leiratok  felolvasása  előtt 

a  főrendiház  csupán  annak  a  reményének  adott  kifejezést,  hogy 
az  országgyűlés  a  törvényes  időben  újból  össze  fog  hivatni.  * 

Minthogy  ilyképpen  az  országgyűlés  feloszlatása  ugy  jogilag, 
mint  tényleg  perfectté  vált,  s  ezt  egy  előfordult  közjogi  eset  alkal- 
mából a  kir.  Curia  is  elismerte:**  semmiképpen  sem  lehetett 
megengedni  és  tűrni  az  ezzel  szemben  való  nyilvános  agitátiót  és 
izgatást,  mert  attól  lehetett  tartani,  hogy  abban  az  esetben,  ha  a 
volt  képviselőház  tagjai  —  a  feloszlatás  tényét  semmibe  sem  véve 
—  továbbra  is  képviselőkűl  szerepelnek  s  netán  valahol  formaszerü 
gyűlést  tartanak ;  ez  nemcsak  meghiusítja  vagy  legalább  jelenté- 
kenyen megnehezíti  az  uj  választások  kiírását,  de  oly  ujabb  bonyo- 
dalmakat idézhet  elő  az  amúgy  is  eléggé  feldúlt  közállapotokban, 
amelyek  végképp  elmérgesítenék  az  államhatalmi  tényezők  egymás- 
hoz való  viszonyát,  szükségszerűen  felidéznék  a  rend  helyreállí- 
tásának ultima  ratióját  és  ezzel  hosszú  időre  elenyésztetnék  a 
reményt,  hogy  az  állam  szekere  az  alkotmányosság  rendes  kerék- 
vágásába zökkenjen. 

Erre  való  tekintettel  kénytelen  volt  a  belügyminiszter  azokat 
a  gyűléseket,  melyeket  az  ellenzék  február  25-én  az  országnak 
mintegy  háromszáz  községében  megtartani  akartak,  betiltani.  Ezeknek 
a  gyűléseknek  tárgya  látszólag  a  volt  képviselők  beszámoló  beszé- 
deinek meghallgatása  lett  volna,  de  valódi  czéljuk  —  amint  azt  egye- 
bek közt  már  a  pártvezéreknek  február  16-án  megtartott  értekez- 
letén elhangzott  felszólalásokból  következtetni  lehetett,  utóbb  pedig 
az  ellenzéki  sajtó  már  nyíltan  hirdette  —  az  országgyűlés  felosz- 
latása elleni  országos  tiltakozás  volt. 

*  Azokra  a  kifogásokra,  melyek  az  országgyűlés  feloszlatásának  módo- 
zataira, különösen  pedig  a  teljhatalmú  királyi  biztos  kiküldésére  és  annak  el- 
járására vonatkozólag  felhozattak,  a  kormány  még  a  feloszlatás  napján  fél- 
hivatalos közleményben  reflectált.  (V.  ö.  a  Magyar  Nemzet  és  Az  Újság  1906. 
február  20-iki  számát.)  Későbben  is  történtek  megnyugtató  kormánynyilat- 
kozatok főleg  abban  a  vonatkozásban,  hogy  az  uj  országgyűlésnek  a  törvényes 
határidőn  belül  való  egybehivása  egyáltalán  kizárva  nincs.  (L.  Az  Újság  1905. 
évi  február  21.  sz.) 

**  A  Curia  1.  képviselőválasztási  tanácsa  a  Somogyi  Aladár,  a  török- 
szentmiklósi kerület  országgyűlési  képviselőjének  mandátuma  ellen  beadott 
petitiót  1906.  február  20-án  tárgyalván,  a  hivatalos  lap  előző  napi  számának 
felolvasása  után  a  további  eljárást  megszüntette  és  csupán  a  felmerült  költ- 
ségről határozott,  mert  az  országgyűlésnek  bekövetkezett  feloszlatása  folytán 
az  1899 :  XV.  t.-czikk  54.  §-a  kizárja  annak  lehetőségét,  hogy  érdemleges  tár- 
gyalás tartassék.  (V.  ö.  Az  Újság  1906.  évi  február  21.) 

Ez  adta  meg  az  alapot  az  itt  szóban  forgó  gyűlések  minősítésére, 
jelesül  arra,  hogy  azok  ne  tekintessenek  az  1874:XXX1II.  t.-czikk 
104.  §-ában  említett  pártgyüléseknek,  hanem  külön  engedélyezés  alá 
eső  népgyüléseknek.  A  concrét  esetet  tartva  szem  előtt,  az  1906. 
február  17-én  1405/eln.  szám  alatt  kiadott  belügyminiszteri  rendelet 
kimondotta,  hogy  amikor  az  egész  ország  izgatott  és  az  ország  belső 
békéjének  megzavarásától  lehet  tartani,  ezek  a  gyűlések  ne  engedé- 
lyeztessenek és  ha  megtartásuk  mégis  megkiséreltetnék,  karhatalommal 
is  szétoszlattassanak.  Oly  esetekben  azonban,  amikor  nyilvánvaló, 
hogy  csakugyan  képviselői  beszámolóról  van  szó  s  a  gyűlés  zárt 
helyen  tartatik,  ahol  nagyobb  mérvű  zavargásoktól  avagy  a  kedélyek- 
nek nagyobb  fokú  nyugtalanításától  tartani  nem  lehet,  a  hatóságok  fel 
voltak  hatalmazva,  hogy  a  gyűlést  engedélyezzék,  vagy  azt  karhata- 
lommal fel  ne  oszlassák.  (L.  Az  Újság  1906.  február  21 — 26.  számait.) 
A  kormány  egyáltalában  véve  senkit  sem  akadályozott  meg  abban, 
hogy  utóbb  akár  képviselői  beszámolóban,  akár  pedig  nyílt  levélben 
szabadon  mondja  el  véleményét,  még  ha  az  a  kormány  eljárásának 
éles  kritikáját  tartalmazta.  Épp  úgy  akadálytalanul  meg  lehetett  tartani 
a  márczius  15-iki  szokásos  ünnepélyeket.  A  gyülekezési  jogot  érintő 
intézkedést  tartalmazott  az  1906.  márczius  19-én  2309.  sz.  a.  kiadott 
belügyminiszteri  rendelet  is,  amely  azt  mondotta  ki,  hogy  előzetes 
bejelentés  és  hatósági  engedélyezés  alá  nemcsak  a  szabadban  vagy 
nyilvános  helyiségben  megtartott  gyűlés  esik,  hanem  —  tekintettel 
arra,  hogy  a  gyülekezésnek  nyilvános  közjogi  jellegét  nem  annyira 
annak  külső  formája,  mint  inkább  czélja  és  tárgya  állapítja  meg  — 
általában  bármely  előzetesen  összehívott  összejövetel,  melynek  czélja 
a  közügyek  megvitatása,  azoknak  irányítása  s  azokra  vonatkozó  hatá- 
rozathozatal. (L.  Az  Újság  1906.  évi  82.  sz.)  Tekintve,  hogy  a 
gyülekezési  jog  szabályozása  nálunk  rendeleti  útra  tartozik,  s  az 
erre  vonatkozó  szabályok  alkalmazása  a  belügyminiszter  irányítása  és 
ellenőrzése  mellett  a  közigazgatási,  illetőleg  a  rendőrhatóságok  feladata, 
ezek  az  intézkedések  a  jogszerűség  szempontjából  kifogás  alá  nem 
eshetnek ;  a  szükségességet  és  czélszerűséget  illetőleg  pedig  az  akkori 
viszonyok  voltak  irányadók. 


Mindjárt  az  országgyűlés  feloszlatása  után  a  belügyminiszter 
egyes  törvényhatóságokba  kormánybiztosokat  küldött  ki,  akik  meg 
voltak  bízva  az  1886:  XXI.  t.-czikk  4.  §-a  alapján  a  törvényhatósá- 
goknak az  önkormányzati  hatáskörben  követett  közigazgatási  eljárása- 

nak  és  belső  ügyvitelének  megvizsgálásával,  és  egyúttal  fel  voltak 
hatalmazva  és  teljhatalommal  felruházva  a  közrend  és  közbiztos- 
ság fentartásának  biztositása  érdekében  szükséges  mindennemű 
intézkedések  megtételével.  A  kormánybiztosoknak  ez  az  utóbb, 
jelzett  hatásköre  azokra  a  cselekményekre  terjedt  ki,  melyek  a 
minisztert  a  törvény  szerint  a  végrehajtó  hatalom  jelesül  a  rendőri 
igazgatás  körében  megilletik,  s  kiküldetésüknek  az  volt  a  czélja, 
hogy  ezen  a  téren  a  helyszínén,  a  mutatkozó  szükséghez  képest, 
gyorsan  és  hatályosan  intézkedjenek,  még  pedig  teljhatalommal 
abban  az  értelemben,  hogy  a  miniszteri  hatáskörbe  eső  intéz- 
kedéseket illetőleg  szabad  belátásuk  szerint  eljárhassanak  és  —  idő- 
veszteség kikerülése  végett  —  a  minisztertől  külön  utasításokat 
kérniök  és  bevárniok  ne  kelljen.  Ez  a  megbizás  azonban  természet- 
szerűleg nem  terjedi  ki  arra,  hogy  a  miniszternek  törvényileg  biz- 
tosított hatáskörén  túlmenőleg  belenyúljanak  a  törvényhatóságok 
autonómiájába. 

Ott  azonban,  ahol  nemcsak  az  ily  rendészeti  intézkedések 
szüksége  forgott  fenn,  hanem  ahol  a  törvényhatóság  közigazgatási 
gépezete  vagy  egészen  felmondta  a  szolgálatot,  vagy  ahol  e  rész- 
ben nagyobb  nehézségek  mutatkoztak,  és  a  törvényben  foglalt 
rendes  eszközökkel  a  végrehajtó  hatalom  törvényes  intézkedéseinek 
és  rendeleteinek  érvényt  szerezni  nem  lehetett,  vagy  ahol  a  priori 
nyilvánvaló  volt,  hogy  ezek  az  eszközök  hatástalanok  lesznek:  a 
kormánynak  messzebb  menő  rendszabályokhoz,  jelesül  az  Ö  Fel- 
sége által  kinevezett  teljhatalmú  királyi  biztosok  kiküldetéséhez 
kellett  nyúlnia. 

Királyi  biztost  küldött  ki  a  kormány  február  19-én  Pest-Pilis- 
Solt-Kiskunmegyébe  és  Budapest  székes-fővárosba,  márczius  ele- 
jén Hajduvármegyébe  és  Debreczen  törvényhatósági  városba,  február 
hó  26-án  Maros-Tordavármegyébe,  márczius  hó  második  felében 
Somogy  és  Zala  vármegyékbe,  április  2-án,  Szatmár  és  Szabolcs 
vármegyékbe. 

A  királyi  biztosok  hatáskörét  feltünteti  a  királyi  biztosi  meg- 
bízást tartalmazó  királyi  leírat  szövege,  mely  az  illető  törvényhatósághoz 
intézve,  a  hivatalos  lapban  közzététetett,  az  illető  törvényhatóság  köz- 
gyűlésén is  kihirdettetett,  és  amely  a  pestvármegyei  esetet  véve  például, 
így  szólt :  „Az  a  magatartás,  melyet  a  vármegye  törvényhatósága  felelős 
kormányunk  törvényes  intézkedéseivel  szemben  tanúsít  s  a  melylyel  az 
általunk  kínevezett,  majd  a  főispáni  teendők  ellátásával  ideiglenesen 
megbízott  főispánt  törvényes  feladatainak  teljesítésében  akadályozta  és 

a  főispánt  törvény  szerint  megillető  jog-  és  hatalomkor  gyakorlásában 
tettleges  ellenszegüléssel  is  gátolta,  nemcsak  túlcsapong  azon  korláto- 
kon, amelyeket  a  törvény  és  alkotmány  a  törvényhatóságok  jogkörére 
nézve  kijelöl,  hanem  a  törvény  iránti  tiszteletlenség  magvait  szórván 
szét,  egyúttal  egyenes  ellentétben  áll  a  törvényhatóság  nemes  és 
komoly  feladatával  és  a  királyi  személyünk  iránt  tartozó  hódolattal. 
Minthogy  kormányunknak  eddigi  rendelkezései,  melyek  arra  irányultak, 
hogy  a  törvényhatóság  működése  a  törvényes  mederbe  visszatereltes- 
sék,  eredmény  nélkül  maradtak,  és  miután  királyi  legfelsőbb  tisztünk- 
höz tartozik  az  alkotmányos  és  társadalmi  rendet,  a  törvények  és  az 
államhatalom  tényezői  iránti  tiszteletet  fentartani  és  ott,  ahol  az  meg- 
zavartatott, helyreállítani,  egyszersmind  pedig  az  ellenszegülőkre  a 
törvény  teljes  szigorát  alkalmazni :  magyar  felelős  minisztériumunknak 
az  1 805 :  V.  t.-czikk  alapján  tett  előterjesztésére  méltóságos  Rudnay 
Béla,  a  székesfőváros  államrendőrségének  főkapitányát,  kedvelt  hívünket, 
Pest-Pilis-Solt  és  Kiskúnvármegyékre  nézve  királyi  biztosul  ezennel 
kinevezzük,  teljhatalommal  ruházván  őt  fel,  hogy  a  törvényhatóság 
közgyűlését,  a  közigazgatási  bizottságot  és  a  törvényhatóság  egyéb 
bizottságait  és  választmányait  felfüggeszthesse,  a  törvényhatósági  köz- 
gyűlés összes  jogait  maga  gyakorolhassa  s  a  szükséghez  képest  a 
közigazgatási  bizottságot  és  a  törvényhatóság  egyéb  bizottságait  és 
választmányait  megalakíthassa,  a  törvényhatóság  tisztviselőivel  és  köze- 
geivel közvetlenül  rendelkezhessék,  a  nem  engedelmeskedő  tisztviselőket 
vizsgálat  alá  vonhassa,  hivataluktól  felfüggeszthesse  vagy  elmozdíthassa 
s  azokat  másokkal  véglegesen  helyettesíthesse  és  hogy  egyáltalában 
mindent  megtehessen,  amit  a  törvények  tekintélyének  s  a  felelős  kor- 
mány törvényes  rendeleteinek  érvényesítésére  szükségesnek  találand,  stb. 
Kelt  Bécsben,  1906.  február  15.  Ferencz  József  s.  k.  Báró  Fejérváry 
Géza  s.  k." 

Pest-Pilis-Solt-Kiskún  vármegye  királyi  biztosa  kénytelen  volt 
1906.  márczius  3-án  a  vármegye  törvényhatósági  bizottságának 
működését  az  1886:  XXI.  t.-czikk  21.  §-ában  említett  hatósági 
jogok  gyakorlása  tekintetében  felfüggeszteni  és  az  idézett  tör- 
vény II.  és  III.  fejezetében  körülirt  jogok  gyakorlását  saját  hatás- 
körébe átvenni.* 

*  A  kir.  biztos  ezt  az  intézkedést  tüzetesen  indokolta.  Kitűnik  ebből,  hogy 
—  éppúgy  mint  a  többi  királyi  biztosok  —  a  legkíméletesebben  járt  el  a  tör- 
vényhatósággal szemben,  és  előbb  békés  utón  akarta  feladatát  megvalósítani, 
s  csak  amikor  az  enyhébb  eszközök  sikertelenek  voltak,  nyúlt  ehhez  a  radi- 
cális  rendszabályhoz.  (L.  Az  Újság  1906.  évi  62.  sz.) 

A  királyi  biztosi  intézmény  kérdésével  alantabb  tüzetesen 
foglalkozunk ;  erre,  valamint  a  királyi  biztosok  működésének  rész- 
leteire ilt  bővebben  kiterjeszkedni  nem  kívánunk,  csupán  annyit 
jegyzünk  meg,  hogy  ennek  a  kormányzati  eszköznek  igénybevétele 
nagyban  előmozdította  a  felbolygatott  rend  helyreállítását  és  észre 
térítette  s  törvényes  kötelességeik  rigorosusabb  felfogására  és  meg- 
fontolására indította  a  törvényhatóságokat  és  a  törvényhatósági 
tisztviselőket,  még  ott  is,  a  hova  királyi  biztos  kiküldve  nem  volt.* 

Ámde  az  állapotok  jobbrafordulására  nem  lehetett  volna  szá- 
mítani, ha  tovább  is  féktelenül  működhettek  volna  azok  a  források, 
amelyekből  a  törvényhatóságoknak  —  mindinkább  kizárólag  a  tiszt- 
viselők vállaira  nehezedő  ellentállása  —  s  általában  a  közvélemény 
nyugtalansága  táplálkozott,  —  amelyek  az  izgalmat  folytonosan  szítot- 
ták s  az  elméket  a  nyugodt,  tárgyilagos  megfontolás  útjára  térni 
nem  engedték. 

A  vezérlő  bizottság  még  mindig  az  ellenkormány  szerepét 
játszotta.  Február  28-án  manifestumot  adott  ki,  márczius  16-án 
pedig  nyilvános  fejhivást  tett  közzé,  amelyben  figyelmeztetett  min- 
denkit, hogy  minden  olyan  szerződés,  melyet  valaki  a  kormánynyal 
kötött  vagy  köt,  az  államot  nem  kötelezi  és  abból  folyólag  az 
állammal  szemben  semmi  követelés  nem  származhatik.  A  pénz- 
intézetek tehát  semmiféle  hitelművelethez  segédkezet  ne  nyújtsanak, 
az  állampolgárok  pedig  az  adót  önként  se  fizessék,  s  önként  se 
lépjenek  be  a  hadseregbe  ujonczokul.  Végül  a  királyi  biztosok 
ellen  fordulva,  utasításszerűleg  hangsúlyozta  az  említett  publicátió, 
hogy  a  királyi  biztosok  állása  törvényen  nem  alapul,  ők  tehát 
törvényes  hatalommal  nem  birnak,  cselekedeteik  által  senkit  jogától 
meg  nem  foszthatnak,  senkit  joggal  fel  nem  ruházhatnak. 

Ennek  következtében  kénytelen  volt  a  kormány  a  vezérlő 
bizottságot  feloszlatni.  Az  erre  vonatkozó  rendelet  így  szólt: 

„A  feloszlatott  országgyűlés  szövetkezett  pártjainak  vezérlő  bizott- 
sága kezdettől  fogva  oly  jogokat  és  hatáskört  ragadott  magához,  ame- 
lyek csak  a  végrehajtó  hatalmat  illetik  meg  s  emellett  működése  kez- 
dettől fogva  túllépte  és  túllépi  azon  határokat,  amelyeken  belül  a 
politikai  pártok  szervezkedése  és  elveiknek  terjesztése  az  alkotmányos 
élet  terén  jogosult.  Miután  továbbá  a  vezédő  bizottság  nyilvánosságra 
hozott  határozatai,    kijelentései    és   felhívásai  az  ország   közönségét  és 

*  A  nemzeti  ellentállás  egyik  krónikása  (Horváth  József  i.  m.  66.  lap) 
maga  is  elismeri,  hogy  a  királyi  biztosokkal  a  kormány  sikereket  ért  el. 

12* 

a  törvényhatóságokat  a  m.  kir.  kormánynak  a  közrend  és  az  állami 
tekintély  helyreállítására  és  fentartására  irányuló  törvényes  intézkedé- 
seivel szemben  egyenes  tettleges  ellenszegülésre  is  vezethető  nyilt 
ellentállásra  izgatják,  ennélfogva  a  m.  kir.  összes  minisztérium  folyó 
évi  márczius  16-án  tartott  tanácsülésében  elhatározta,  hogy  a  fel- 
oszlatott országgyűlés  szövetkezett  pártjainak  vezérlő  bizottságát  fel- 
oszlatja és  annak  további  működését  betiltja.  A  minisztérium  ezen 
határozata  alapján  a  feloszlatott  országgyűlés  szövetkezett  pártjainak 
vezérlő  bizottságát  ezennel  feloszlatom  és  annak  további  működését 
betiltom ;  miről  Nagyságodat,  mint  a  szervezett  bizottság  elnökét 
tudomásvétel-  és  miheztartás  végett  értesítem.  Budapest,  1906.  már- 
czius 16.  Fejérváry  s.  k." 

A  vezérlő  bizottság  márczius  17-én  megtartott  ülésében 
remonstrált  a  feloszlatás  ellen  és  elhatározta,  hogy  továbbra  is 
együtt  marad,  mindazáltal  az  ellentállást  tárgyazó  határozatokat 
többé  nem  hozott  és  ilyen  publikátiókat  nem  tett. 

Az  egyesületi  ügyet  tekintve,  megemlítendő  még,  hogy  a 
kormány  még  február  hó  elején  vizsgálatot  indított  az  Országos 
Casinó  ellen  a  Rudnay  Béla  ellen  inscenált  politikai  hajsza  alkal- 
mából,* márczius  19-én  pedig  felfüggesztette  a  Saskör  nevű  buda- 
pesti társadalmi  egyesület  működését  azért,  mert  —  amint  azt  a  bel- 
ügyministeri feloszlató  rendelet  kiemelte  —  helyiségeit  pártpolitikai 
gyűlések  és  értekezletek  megtartására  engedte  át,  sőt  maga  is  poli- 
tikával foglalkozott.  A  kör  egyebek  közt  január  8-án  Pest-Pilis-Solt- 
Kiskún  megye  bizottsági  tagjainak,  mint  a  körön  kivül  álló  egyé- 
neknek, megyei  közgyűlés  czím  alatt  helyiségeit  átengedte,  február 
24-én  pedig  a  kör  elnökének  ünneplése  alkalmából  a  közvélemény 
izgatására  alkalmas  politikai  beszédek  tartására  nyújtott  segédkezet. 
Minthogy  ezzel  a  magatartással  és  tevékenységgel  a  kör  a  kor- 
mányhatóságiiag  megerősített  alapszabályaiban  kitűzött  társadalmi 
czéloktól  s  e  czélok  keretében  megállapított  hatáskörétől  eltérő 
politikai  czélok  szolgálatába  szegődött  s  ezen  alapszabályellenes 
eljárás  által  a  kör  tulajdonképpeni  rendeltetését  s  így  a  tagok  érdekét, 
de  e  mellett  az  állami  közrendet  is  veszélynek  tette  ki,  a  nevezett 
kör  működését  az  1875.  évi  1508.  számú  belügyminiszteri  rendelet 
mellékletének  9.  pontja  alapján  felfüggeszteni  s  egyidejűleg  a  kör 
vezetősége  ellen  a  szabályszerű  vizsgálatot  elrendelni  kellett.  (L.  Az 
Újság  1906.  évi  78.  sz.)  — 

*  L.  Az  Újság  1906.  évi  33.  sz.   8.  lap. 


181 

A  kormánynak  reá  kellett  irányítania  figyelmét  a  sajtóra  is, 
amely  a  büntetőtörvény  súlya  alá  eső  módon  mindinkább  fokozódó 
hévvel  folytonosan  izgatta  a  közönséget  és  minduntalan  sértegette 
Ö  Felsége  személyét.  Erre  való  tekintettel  február  26-án  a  belügy- 
miniszterrendeletet adott  ki,  melyben  az  1848:XVI1I.  t.-czikk  45.  §-a 
és  az  1867.  évi  1730.  belügyminiszteri  rendeleten  alapuló  jogánál 
fogva  betiltotta  a  hírlapok  utczai'  elárúsitását,  márczius  24-én  pedig 
a  kormány  aziránt  intézkedett,  hogy  a  sajtótermékeknek  az  a 
szigorúbb  ellenőrzése,  melyet  már  az  1898.  évi  8835.  számú 
rendelet  oly  módon  statuált,  hogy  az  illető  sajtóterméket  a  királyi 
ügyész  már  a  postára  adás  alkalmával  tekinthesse  meg  a  posta- 
hivatalnál és  már  akkor  eszközölhesse  ki  a  vizsgálóbíró  részéről 
való  lefoglalást  s  amely  eddig  csak  egyes  lapokkal  szemben  volt 
alkalmazásban :  ezentúl  kivétel  nélkül  az  összes  lapokkal  szem- 
ben alkalmaztassák,  és  az  illető  hatósági  közegek,  akkor  amikor 
az  szükséges  és  törvényszerűen  indokolt,  kellő  hatálylyal  jár- 
hassanak el.  — 

Február  21-én  kiadta  a  kormány  a  szükségrendeleteket, 
amelyekkel  az  osztrák-magyar  autonóm  vámtarifát  és  a  német 
birodalommal  kötött  kereskedelmi  és  hajózási  szerződést  1906.  évi 
márczius  1-én  kezdődő  hatálylyal  életbe  léptette.  Ez  kétségkívül 
belenyúlás  volt  a  törvényhozás  jogkörébe,  ezt  azonban  a  kény- 
szerítő szükség  indokolta  és  a  rendeletek  szövegezésénél  különös 
figyelem  volt  fordítva  arra,  hogy  a  törvényhozás  rendelkezése  —  úgy 
az  utólagos  felmentés,  mint  a  későbbi  érdemi  intézkedés  tekintetében 
—  megóvassék. 

A  két  rendelet  bevezető  rendelkezései  ugyanis  így  szóltak : 
1.  A  m.  kir.  minisztériumnak  1906.  évi  863  ME.  számú  rendelete  a 
magyar-osztrák  vámterület  autonóm  vámtarifájáról.  A  törvényhozás  mííkö- 
désének  szünetelésére  való  tekintettel  a  ni.  kir.  minisztérium  az  uj 
külkereskedelmi  szerződések  alapját  képező  autonóm  vámtarifát  az  arra 
vonatkozó  rendelkezésekkel  együtt  —  nehogy  addig,  míg  a  törvény- 
hozás eziránt  intézkedik,  az  ország  súlyos  gazdasági  válságnak  tétes- 
sék ki  —  Ö  császári  és  apostoli  királyi  Felségének  legfelsőbb  elhatá- 
rozása alapján  s  az  utólagos  törvényhozási  felmentés  reményében  ezen- 
nel megállapítja  és  ez  évi  márczius  hónap  elsejével  életbe  lépteti  ama 
feltétel  mellett,  hogy  a  birodalmi  tanácsban  képviselt  királyságokban  és 
országokban  a  jelen  szükségrendelettel  anyagilag  azonos  intézkedések 
fognak  történni.  Eme  szükségrendelct  a  töi'V'ény hozás  intézkedésével 
hatályát  veszti,  stb.  stb.    —  11.  A   m.  kir.    minisztériumnak    1906.  évi 

864/ME.  számú  rendelete  a  német  birodalommal  kötött  uj  kereskedelmi 
szerződés  életbeléptetése  tárgyában.  —  Ö  cs.  és  ap.  kir.  Felsége  a  német 
birodalommal  1905.  január  hó  25-én  kötött  uj  kereskedelmi  szerződést 
(pótszerződést)  az  ehhez  tartozó  nyilatkozatok  és  az  ugyanazon  napon 
kötött  állategészségügyi  egyezményt  ratifikálván,  és  másfelöl  a  m.  kir. 
minisztérium  mérlegelvén  azon  súlyos  gazdasági  válság  közeli  veszélyét, 
mely  az  országra  hárulna  az  esetben,  ha  a  német  birodalommal  való 
külkereskedelmi  viszonylatok  f.  évi  márczius  1-től  kezdve  szabályozat- 
lanul maradnának,  a  törvényhozás  működésének  szünetelésére  való 
tekintettel  a  német  birodalommal  megkötött  uj  szerződést,  az  ehhez 
tartozó  nyilatkozatot  és  az  emiitett  állategészségügyi  egyezményt  Ö  cs.  és 
kir.  Felségének  legfelsőbb  elhatározása  alapján  —  s  az  ut  lagos  törvény- 
hozási felmentés  reményében  —  a  jelen  szükségrendelet  utján  f.  évi 
márczius  hó  1-ével  ezennel  életbelépteti.  Ezen  szükségrendeleta  törvény- 
hozás intézkedésével  hatályát  veszti  stb. 

Hasonló  módon  léptette  életbe  a  kormány  valamivel  későbben 
a  Svájczczal,  Olaszországgal  Oroszországgal  és  Belgiummal  megkötött 
kereskedelmi  szerződéseket  és  intézkedett  a  Bulgáriával  és  Szerbiával 
való  kereskedelmi  viszonyok  ideiglenes  rendezése  tárgyában. 


Ebben  az  időszakban  változás  történt  a  kabinet  összeállításá- 
ban, amennyiben  márczius  7-én  Bihar  Ferencz  honvédelmi  és 
Lukács  György  vallás-  és  közoktatásügyi  miniszter  a  kabinetből 
kivált  és  br.  Fejérváry  Géza  miniszterelnök  a  pénzügyminisztérium 
ideiglenes  vezetésétől  felmentetett.  Egyúttal  Ö  Felsége  honvédelmi 
miniszterré  Papp  Bélát,  pénzügyminiszterré  Hegedűs  Ferenczet, 
vallás-  és  közoktatásügyi  miniszterré  pedig  Tost  Gyulát  nevezte  ki. 

Bihar  és  Lukács  minisztereknek  Ö  Felsége  legfelsőbb  elis- 
merését fejezte  ki ;  báró  Feilitzsch  miniszter  pedig  ekkor  a  belső 
titkos  tanácsosi  méltóságot  kapta. 

Április  2-án  megvált  tárczájától  —  szolgálatainak  legfelsőbb 
elismerése  mellett  —  Lányi  Bertalan  igazságügyminiszter  s  Gegus 
Gusztáv  budapesti  királyi  főügyész  neveztetett  ki  igazságügy- 
miniszterré. 

1906.  márczius  28-án  a  kormánynak  ismét  igénybe  kellett 
vennie  a  m.  kir.  honvédség  póttartalékosainak  behívását  illetőleg 
az  1888:XV11I.  t.-czikkben  foglalt  felhatalmazást. 

VII. 

A  coalitió  kormányra  jutása. 

Azok  az  eszközök,  melyeket  a  kormány  az  előző  fejezetben 
ismertetett  kormányzati  időszakban  alkalmazásba  vett,  általában 
véve  a  fennálló  törvényeken  és  törvényerejű  szabályokon  alapultak 
s  olyanok  voltak,  amilyeneket  a  végrehajtó  hatalom  rendes  viszo- 
nyok között  is  igénybe  vehet.  A  rendestől  eltérő  jellege  legfeljebb 
a  királyi  biztosok  kiküldésének  volt,  azonban  —  mint  alább  tüze- 
tesen ki  van  fejtve  —  ezt  a  rendszabályt  is  ismeri  a  magyar  alkot- 
mányos jogrend  s  róla  positiv  törvény  is  kifejezetten  megemlékezik. 
Igénybevétele  természetesen  kivételes  körülményeket  feltételez  s  így 
maga  ez  a  kormányzati  eszköz  is  kivételes  természetű,  —  alkalma- 
zásbavétele így  fokozottabb  felelősséget  hárít  a  kormányra,  melyet 
azonban  a  Fejérváry-kabinet  bátran  el  is  vállalhat,  annál  inkább, 
mert  a  királyi  biztosok  kiküldetésénél  a  törvényes  formákat  minden- 
ben megtartotta. 

Jóllehet  ehhez  képest  a  kormány  a  jogrendet  meg  nem  sér- 
tette, az  egyéni  szabadság  törvényes  biztosítékait  meg  nem  szün- 
tette, a  független  bíróság  oltalmától  senkit  meg  nem  fosztott  és  a 
közigazgatási  és  bírói  forumok  hatáskörén  változtatást  nem  tett,  — 
jóllehet  a  törvényes  kereteken  túlcsapongó  törvényhatósági  ön- 
kormányzat visszaéléseinek  leküzdésével  megbízott  királyi  biztosok 
működése  során  csak  egyetlen  egy  esetben  kellett  a  törvényható- 
sági autonómiát  felfüggeszteni,  s  a  többi  királyi  biztosoknak  még 
csak  alkalmuk  sem  nyílt  arra,  hogy  ebben  az  irányban  kivételes 
hatalmukkal  éljenek,  és  jóllehet  a  királyi  biztosok  máskülönben  is 
a  lehető  legnagyobb  kímélettel  jártak  el  feladatuk  teljesítésében :  a 
határozottság,  következetesség  és  fokozottabb  erély,  mely  a  kor- 
mánynak ebbe  az  időszakba  eső  intézkedéseit  jellemezte,  s  melyet 
hiábavaló  békekisérletek  most  már  nem  zavartak,  nem  maradt 
hatás  nélkül.  Az  ú.  n.  „nemzeti  ellentállás"  lankadni  kezdett, 
ügyannyira,  hogy  előre  lehetett  látni,  hogy  rövid  idő  alatt  tel- 
jesen kimerül. 

Azok,  akik  eddig  fennen  hirdették,  hogy  jelentékeny  áldoza- 
tokkal támogatják  a  kormányellenes  actiót  és  biztosítják  a  törvény- 
hatósági tisztviselők  existentiáját,  lassanként  visszavonultak  a  küzd- 
térröl    és    a    tisztviselőket    magukra    hagyták.    A    törvényhatósági 

tisztviselők  pedig  felszabadulva  a  terrorismus  alól,  de  még  a  meg- 
éltietés  gondjaitól  is  szorítva,  mindinkább  hajlandóságot  mutattak 
a  végrehajtó  hatalom  respectálására.  Napirenden  volt,  hogy  egyes 
törvényhatóságokban,  ahol  annak  előtte  leghevesebb  volt  a  kormány 
rendeleteivel  szemben  való  engedetlenség,  a  tisztviselői  kar  a  királyi 
biztos  előtt  tisztelgett  és  legfeljebb  némi  respiriumot  kért,  hogy  a 
kormány,  illetőleg  a  királyi  biztos  rendeleteit  teljesítse.  Nem  egy 
törvényhatóságban  kifejezetten  feloldották  a  tisztviselőket  a  resis- 
tentia  kötelessége  alól.  Ott,  ahol  annak  előtte  a  régibb  főispánokat 
hevesen  támadták,  hogy  miért  nem  sürgetik  felmentésüket,  —  s  ahol 
azelőtt  a  tisztviselői  kar  hazafias  kötelességévé  akarták  tenni,  hogy 
lemondjon  és  a  törvénytelen  ( ? )  kormány  alatt  ne  szolgáljon :  kér- 
lelni kezdték  a  főispánt,  hogy  állásában  továbbra  is  megmaradjon 
és  arra  buzdították  a  tisztviselői  kart,  hogy  lemondási  szándékához 
ne  ragaszkodjék,  hajtsa  végre  a  kormánynak  az  önkéntes  adó- 
fizetés és  önkéntes  katonai  szolgálatra  vonatkozó  —  korábban 
olyannyira  oppugnált  —  rendeleteit  és  csak  akkor  álljon  ellent,  ha  a 
kormány  a  kényszer  utján  való  adóbehajtást  és  ujonczállítást  ren- 
delné el,  ami  —  mellesleg  mondva  —  soha  szóba  nem  került. 
Mindinkább  többen  jelentkeztek,  akik  szolgálataikat  a  kormány- 
nak felajánlották.* 

*  Horváth  József -nok:  „Az  1905  6.  évi  vármegyei  ellentállás  története" 
czimü  müvében  is,  ahol  pedig  az  események  a  coalitió  szempontjából  vannak 
feltüntetve,  constatálva  van,  hogy  február  hó  második  felében  és  márczius 
hóban  az  ii.  n.  nemzeti  ellentállás  nagyon  is  megcsappant.  Az  okok,  melyek 
e  részben  fel  vannak  hozva,  jobbára  subjectiv  természetűek,  s  e  részben  a 
szerző  nem  őrzi  meg  teljesen  a  tárgyilagosságot :  az  eredmény  és  a  tények 
valósága  elöl  azonban  még  sem  térhet  ki.  így  előadja,  hogy  február  végén  és 
márczius  hó  folyamán  igen  sok  vármegye  az  önkéntes  adó  és  ujonczkérdésben 
deferált  a  kormánynak  és  teljes  resistentiában  már  alig  tiz  vármegye  maradt. 
Azután  párhuzamot  vonva  az  1823-iki  és  a  mostani  ellentállás  közt,  megjegyzi, 
hogy  akkoriban  könnyebb  volt  az  ellentállás,  mint  most.  Szerinte  a  mai  kor 
materialistikus  iránya  és  fejlett  gazdasági  élete  úgyszólván  minden  ember 
előtt  kívánatossá  teszi  az  állam  belső  rendjét,  a  kormányzás  akadálytalan 
menetét,  a  közigazgatás  zavartalan  functióját;  míg  1823-ban  az  ipari  és  keres- 
kedelmi élet  fejletlensége  mellett  a  belső  kormányzási  zavarok  a  nemzet 
zömének  alig  váltak  anyagi  kárára.  Ugyanez  áll  a  tisztviselőkről  is.  1823-ban, 
amikor  egy  szolgabírónak  alig  200  koronát  tett  ki  a  fizetése,  amikor  a  hivatal 
csak  nobile  officium  volt,  elment  haza  a  maga  uradalmába  gazdálkodni,  a 
hivatalvesztés  egyáltalán  nem  érintette  és  nem  érinthette  súlyosan  a  tisztikart  — 
a  mai  korban  azonban  a  közigazgatási  tisztség  már  kenyérkereseti  pályává 
alakult  át,  amikor  a  hivatalvesztés  egy-egy  család  anyagi  tönkrejutásával  egy- 
értelmű.   (I.  m.   67.    1.)    Szerző    reméli,  hogy  „ha  lesz  még  egyszer  ellentállás 

A  vezérlő  bizottság  kebelében  is  ellentétek  támadtak.  Márczius 
6-án  kilépett  a  coalitióból  báró  Bánffy  Dezső  és  Eötvös  Károly 
és  azokban  a  nyilt  levelekben,  amelyekben  ezt  a  kilépést  indo- 
kolták, elitélték  azt,  hogy  a  vezérlő  bizottság  alapos  ok  és  a  siker 
kilátása  nélkül  a  nemzetet  a  királyi  hatalommal  szemben  harczba 
vitte,  főleg  pedig  azért,  hogy  oly  harczmodort  követett,  amely  az 
ország  alkotmányos  életét  a  megrázkódtatások  kiszámíthatatlan 
esélyeinek  tette  ki.* 

Egyszóval  egyre  bizonyosabbá  vált,  hogy  a  coalitió  „nemzeti 
ellentállása"  rövid  idő  alatt  teljes  kudarczczal  fog  végződni. 

Magyarországon,  utódaink  különben  fogják  teljesíteni  alkotmányvédö  köteles- 
ségüket, mint  ahogy  azt  mi  teljesítettük."  (I.  ni.  Előszó.)  —  Ezekre  a  követ- 
kezőket jegyezzük  meg :  Hogy  az  ellentállás  a  tisztviselők  megélhetési  gond- 
jain tört  meg,  világos  bizonyítéka  annak,  hogy  azok  a  társadalmi  tényezők, 
akik  nagyhangzásu  ígéreteket  tettek  arra  nézve,  hogy  tetemes  anyagi 
áldozatokkal  a  tisztviselőkről  gondoskodni  fognak  s  ezekkel  az  ígéretekkel 
arra  bírták  a  tisztviselőket,  hogy  a  konnánynyal  szembe  helyezkedjenek : 
ígéreteik  beváltásával  adósok  maradtak  s  az  anyagi  áldozatkészség  g>'akor- 
lásában  csakhamar  kifáradtak.  Ha  pedig  a  mai  viszonyok  közt  és  a  tiszt- 
viselők mai  helyzete  mellett  annyira  aggályos  a  kormányzás  akadálytalan 
menetének  megzavarása  és  a  tisztviselőknek  a  kormánynyal  szembeállítása, 
akkor  a  legnagyobb  fokú  könnyelműség,  sőt  lelkiismeretlenség  volt  az  egész 
actiót  felidézni  és  hónapokon  keresztül  szítani.  Ha  az  ellentállás  a  tisztviselők 
legvítálisabb  érdekeit,  jóformán  exístentiájukat  érintette  és  a  társadalom  őket 
megfelelően  kárpótolni  nem  tudta,  akkor  teljes  igaza  volt  gróf  Tisza  István- 
nak, amikor  azt  mondotta,  hogy  a  tisztviselőket  az  ellentállásra  „felbujtani 
és  őket  pártérdekek  czéljára  felhasználni  lelketlenség".  Ahhoz,  hogy  az 
ellentállás  sikerre  vezessen,  hiányzott  a  kellő  alap  és  a  kellő  erő.  1823-ban  a 
vármegyék  ellentállásának  az  volt  az  alapja,  hogy  országgyűlési  megajánlás 
nélkül  kényszer  utján  adót  vetettek  ki,  adót  szedtek  és  ujonczoztak ;  most 
pedig  ilyenről  szó  sem  volt.  A  resistentia  kizárólag  azon  alapult,  hogy  oly 
kormány  kezeli  a  végrehajtó  hatalmat,  melynek  a  parlamentben  többsége  nincs, 
—  már  pedig  ennek  kizárólag  maga  a  többség  volt  az  oka,  mert  hónapokig 
mesterségesen  húzta  és  halasztotta  a  válságot,  holott  mindjárt  kezdetben 
elfogadhatta  volna  és  el  is  kellett  volna  fogadnia  azt  a  kormányzati  alapot, 
amelyre  később  reáállott  és  amelyen  most  is  kormányoz.  A  törvényhatósági 
ellentállás  csak  addig  élte  virágját,  amíg  azt  hitte,  hogy  komolyabb  követ- 
kezmények nélkül  kellemetlenkedhetik  a  törvény  szigorú  megtartásával  kímé- 
letesen eljáró  kormányhatalomnak,  mihelyt  azonban  szigorúbb  és  súlyosabb 
következményekkel  járó  rendszabályokkal  került  szembe,  csakhamar  elernyedt. 
Hogy  ily  módon  az  egész  világ  megismerhette  a  nemzet  gyengéit,  azért  kizá- 
rólag a  coalitiót  terheli  a  felelősség,  melyet  semmiféle  hazafias  szólamokkal 
magától  el  nem  háríthat. 

*  L.  Az  Újság  1906.  évi  64.  és  65.  számait. 

Ily  helyzetben  a  coalisált  pártok  és  főleg  a  függetlenségi  párt 
vezérférfiai  belátták,  hogy  immár  ütött  a  tizenkettedik  óra,  amikor 
üres  jelszavakkal  operálni,  a  közvéleményt  hiú  reményekkel  táplálni 
és  a  pressió  és  megfélemlítés  fegyvereivel  küzdeni,  szóval  a  politikai 
szédelgést  —  melynek  eddig  a  nagyközönség  jóhiszemüleg  hitelt 
adott  —  tovább  folytatni  többé  nem  lehet :  hanem  el  kell  fogadni  azt 
az  alapot,  mely  számukra  régóta  készen  állt,  melyet  hónapokon  át 
perhorreskáltak,  de  amely  minden  gyakorlati  politikus  előtt  egyedül 
helyesnek  és  kivihetőnek  mutatkozott,  és  amelyet  ő  nekik  is  ilyenül 
kellett  tartaniok,  ha  komolyan  akarták,  hogy  abból  a  többségből 
alakíttassék  meg  a  kormány,  melylyel  eddig  rendelkeztek  és  amelyet 
az  uj  választások  alkalmával  is  megtartani  véltek.  Ehhez  hozzá- 
járult még  az  is,  hogy  időközben  bekövetkezett  a  részükről  várva 
várt  ama  pillanat  is,  amikor  az  autonóm  vámtarifát  és  a  külkeres- 
kedelmi szerződéseket  —  amelyeket  a  viszonyok  kényszere  alatt 
ők  maguk  lettek  volna  kénytelenek  programmjuk  ellenére  megkötni 
—  a  Fejérváry-kormány  megkötötte  és  életbe  léptette,  és  így  már 
most  megvolt  az  ürügyük  arra,  hogy  ellenzéki  programmjuknak  a 
gazdasági  önállóságot  vagy  a  „gazdasági  függetlenséget"  tárgyazó 
része  tekintetében  a  befejezett  tényekre  való  hivatkozással  a  meg- 
valósítás kötelezettsége  alól  kibújhassanak. 

Ezenkívül  sikerült  az  a  taktikájuk  is  —  amelyet  a  Fejérváry- 
kormány  kezdetben  és  utóbb  hónapokon  át  ellensúlyozni  tudott  — 
hogy  a  kormányt  szigorúbb  és  kivételesebb  jellegű  rendszabályok 
alkalmazásába  kergessék  bele,  abból  a  czélból,  hogy  amidőn  prog- 
rammjukat  feladva  meghátrálnak  és  a  fennálló  törvényes  alapot  előbbi 
fogadkozásuk  ellenére  mégis  elfogadják,  ennek  indokolására  rossz- 
hiszemüleg  arra  hivatkozhassanak,  hogy  az  alkotmány  veszélyben 
van,  és  mindenekelőtt  az  alkotmányt  kell  a  kormány  elvállalásával 
megmenteniök. 

így  történt,  hogy  végre  komolyan  reászánták  magukat  a 
békekötésre.  Április  2-án  este  felkereste  Kristóffy  belügyminisztert 
Kossuth  Ferencz  tudtával  és  megbízásából  Méray-Horváth  Károly  és 
Barabás  Béla  azzal  az  értesítéssel,  hogy  megvan  a  hajlandóság  egy 
ideiglenes   átmeneti  kormány  megalakítására,   a  következő  alapon : 

„Kormány  alakíttatnék  három  függetlenségi  párti  miniszterből,  kik 
között  Kossuth  és  Apponyi  tárczát  vállalnának,  továbbá  három,  67-es  ala- 
pon álló  oly  miniszterből,  akik  az  általános  titkos  választói  jognak  hívei.* 

*  A  lionvédelmi,  a  horvát  és  az  a  iatere  miniszterek  nem  vétettek  politikai 
dispositió  alá. 

Ezen  kormány  missiója  nem  állana  egyébből,  mint : 

I,  Az  alkotmányos  rend  helyreállítása  minden  vonalon  és  az 
államháztartás  rendes  menetének  helyreállítása,  beleértve  az  elhalaszt- 
hatatlan  katonai  terhek  vállalását ; 

II.  a  választói-jogi  reform  keresztülvitele  legalább  is  oly  széles 
alapokon,  mint  a  mai  kormány  tervezetében  foglaltatik.  Ennek  meg- 
alkotása után  pedig  nyomban  az  uj  választások  eszközlése.  Ezen  válasz- 
tások után  a  kormány  nyomban  lemond  és  átengedi  helyét  az  alaku- 
landó többségnek." 

Kristóffy  belügyminiszter  rögtön  értesítette  báró  Fejérváry 
Géza  miniszterelnököt,  és  minthogy  ez  utóbbi  a  szóban  forgó  aján- 
latot a  további  tárgyalás  alapjául  elfogadhatónak  találta,  másnap 
Kristóffy  belügyminiszter  társaságában  Bécsbe  utazott,  a  történ- 
tekről O  Felségének  jelentést  tett  és  felhatalmazást  kért  és  kapott 
arra,  hogy  Kossuth  Ferenczczel  közvetlen  érintkezésbe  léphessen, 
s  ez  utóbbival  tisztázza  különösen  az  ajánlat  I.  pontját  illető  rész- 
leteket a  miniszterelnök  által  bemutatott  következő  pontozatok 
szem  előtt  tartásával:  1.  A  katonai  szolgálati  és  vezény-nyelv 
kikapcsolása;  2.  indemnitás  és  ujonczjutalék  1905.  és  1906; 
3.  költségvetés,  beleértve  a  már  megszavazott  450  millió  felszere- 
lési hitelt,  illetve  azon  összegeket,  melyek  ezen  hitelből  az  átmeneti 
kormány  idejére  költségvetésileg  esnek;  4.  a  quotadeputátió  és  a 
delegátió  megválasztása;  5.  a  kereskedelmi  szerződések  ratifikálása 
és  az  Ausztriával  való  vámszövetség  és  az  autonóm  vámtarifa 
elfogadása;  6.  a  horvát  kiegyezés  elfogadása;  7.  alkotmányos  fel- 
mentés úgy  a  Tisza-  mint  a  Fejérváry-kormány  részére  az  eddigi 
kormányzati  ténykedésekért. 

A  megbeszélés  során,  mely  ennek  következtében  báró  Fejérváry 
Géza  és  Kossuth  Ferencz  közt  április  4-én  ment  végbe,  Kossuth 
a  szolgálati  és  vezény-nyelv  kikapcsolását  tárgyazó  I.  ponthoz  a 
következő  toldást  kívánta :  „kapcsolatosan  egy  kormánynyilatkozattal, 
meíylyel  a  nemzet  alkotmányos  jogai  kidomboríttassanak",  —  báró 
Fejérváry  viszont  abból  indulva  ki,  hogy  a  renitens  törvényhatósági 
tisztviselők  helyébe  helyettesitett  és  végleg  kinevezett  tisztviselők 
közigazgatási  vagy  fegyelmi  utón  való  vexatiónak  és  üldözésnek 
lehetnek  kitéve,  azt  kívánta,  hogy  az  uj  kormány  kifejezett  kötelezett- 
séget vállaljon  arra,  hogy  ezekről  a  tisztviselőkről  gondoskodni  fog. 

Kossuth  Ferencz  a  kibontakozási  tervezetet,  mely  már  a 
jövő  kabinet  összeállításának  módjában  is  biztosítékot  nyújtott  a 
jogfolytonosság    megóvására,    a    maga    részéről    elfogadván,    fen- 

tartotta  magának,  hogy  azt  még  aznap  este  a  coalitió  vezérférf iái- 
val közölni  és  másnap  a  végleges  választ  táviratilag  a  miniszter- 
elnöknek Bécsbe  küldeni  fogja. 

Az  így  megállapított  kibontakozási  tervezetben  a  coalitiós 
pártok  közül  csupán  a  függetlenségi  és  48-as  párt  volt  felemlítve, 
mert  a  kibontakozási  tervnek  egyik  cardinális  pontja  az  általános 
titkos  választói  jog  megvalósítása  volt ;  minthogy  pedig  az  alkotmány- 
párt és  a  néppárt  tudvalevően  emellett  a  reform  mellett  nem  foglal- 
tak állást,  sőt  azzal  szemben  tartózkodóan,  sőt  elutasítóan  viselked- 
tek, a  kormány  megalakítása  szempontjából  csakis  a  függetlenségi  és 
48-as  pártot  lehetett  combinátióba  venni,  amely  párt  programm- 
jában  az  általános  titkos  választói  jog  már  eleve  benfoglaltatott. 

Amidőn  Kossuth  Ferencz  a  coalitiós  pártok  vezéreinek  a 
béketárgyalásokról  jelentést  tett,  az  a  kérdés  merült  fel  közöttük, 
vájjon  az  alkotmánypárt  és  a  néppárt  kimaradjanak-e  a  combi- 
nátióból. 

Ezért  Kossuth  Ferencz  megbízásából  másnap  reggel  Polónyi 
Géza  jelent  meg  Bécsben  a  miniszterelnöknél,  ez  utóbbi  nyilatko- 
zatát kérve,  ki  van-e  zárva,  hogy  a  most  nevezett  két  párt  az  uj 
kormányban  részt  vegyen. 

A  miniszterelnök  a  Polónyíval  való  érintkezésben  kizárólag 
arra  szorítkozva,  hogy  Kossuth  kérdésére  a  választ  megadja,  nyom- 
ban kijelentette,  hogy  ha  az  alkotmánypárt  és  a  néppárt  vállalkozik 
a  kormányban  való  részvételre,  az  ellen  semmi  kifogás  nincs.  Erre 
azután  Andrássy  Gyula  és  Zichy  Aladár,  előbbi  az  alkotmány-, 
utóbbi  a  néppárt  nevében,  a  coalitió  vezérférfiainak  értekezletén, 
hosszabb  tárgyalás  után  kijelentették,  hogy  a  kibontakozás  alapjául 
hajlandók  már  most  elfogadni  az  általános  választói  jogot. 

Még  április  5-én  értesítette  Kossuth  táviratilag  a  miniszter- 
elnököt, hogy  a  békepropositiók  megvalósítása  akadályba  nem 
ütközik,  mire  azután  a  miniszterelnök  legfelsőbb  parancs  alapján 
Kossuth  Ferenczet  és  Andrássy  Gyula  grófot  Bécsbe  meghívta. 

Kossuth  Ferencz  és  gróf  Andrássy  Gyula  április  6-án  reggel 
Bécsben  megjelentek  s  ott  Ö  Felsége  meghagyásából  előbb  báró 
Fejérváry  Géza  miniszterelnökkel  tanácskoztak,  majd  Ö  Felsége  elé 
járultak.  A  kihallgatás  után  Kossuth  Ferencz  a  sajtó  képviselőinek 
a  következő  közleményt  adta  ki : 

„Ö  Felsége  ma  délután  kihallgatáson  fogadta  Andrássy  Gyula 
grófot  és  Kossuth  Ferenczet,  akik  a  vezérlő  bizottság  képviseletében 
jelentek    meg    előtte.    A    kibontakozás    alapelvei    előzőleg    meg    lettek 

vitat\'a  Fejérváry  Géza  báróval  és  ezeket  Ö  Felsége  elfogadta.  Ennél- 
fogva az  iij  miniszterelnök  kinevezése  és  az  uj  választások  kiírása 
biztosítva  van."* 

A  bécsi  tárgyalások  során  a  kibontakozási  tervezet  tartalma 
két  kérdésben  szenvedett  változást. 

A  volt  kormányok  alkotmányos  felmentéséről  szóló  pont  kapcsán 
a  szövetkezett  pártok  képviselői  azt  hozták  fel,  hogy  tekintettel  a 
közelmúltban  felmerült  nagymérvű  politikai  ellentétekre  és  nézet- 
eltérésekre, nem  lehet  kizárni,  hogy  az  országgyűlésen  a  volt 
kormányokkal  szemben  politikai  természetű  elvi  kijelentések  té- 
tessenek. 

Ami  pedig  a  renitens  törvényhatósági  tisztviselők  helyébe 
helyettesített  vagy  kinevezett  tisztviselőkről  való  gondoskodást  illeti, 
a  coalitiós  pártok  képviselői  erkölcsi  lehetetlenségnek  mondották 
egy  ily  általános  kötelezettség  elvállalását;  s  azt  kívánták,  hogy 
ha  a  Fejérváry-kormány  szűkségesnek  látja,  maga  gondoskodjék 
ebben  az  irányban  az  illetőkről,  magától  értetvén,  hogy  a  szóban 
forgó  tisztviselők  törvényes  jogai  érintetlenül  maradnak. 

Miniszterelnökül  Fejérváry  Géza  bárónak  Kossuth  Ferencz 
és  Andrássy  Gyula  gróf  tudtával  tett  javaslatára  Wekerle  Sándor 
lett  Ö  Felsége  által  designálva,  akit  távirati  meghívás  következtében 
április  7-én  fogadott  Ö  Felsége.  Minthogy  az  elvi  differentiák  már 
az  előző  napon  tisztázódtak,  ezen  a  napon  a  személyi  kérdések 
eldöntésére  került  a  sor.  Wekerle  kívánságára  abban  történt  a 
megállapodás,  hogy  a  coalitiós  pártok  vezérei  valamennyien  foglal- 
janak helyet  az  uj  kabinetben.  1906.  április  8-án  azután  meg- 
történhetett a  Fejérváry-kormány  végleges  felmentése  és  az  uj  kor- 
mány kinevezése,  amely  így  alakult  meg.  Miniszterelnök:  Wekerle 
Sándor,  a  király  személye  körüli  miniszter:  Zichy  Aladár  gróf, 
belügyminiszter:  Andrássy  Gyula  gróf,  kereskedelmi  miniszter: 
Kossuth  Ferencz,  földmívelésűgyi  miniszter:  Darányi  Ignácz,  vallás- 
és  közoktatásügyi  miniszter:  Apponyi  Albert  gróf,  igazságügy- 
miniszter  Polónyi  Géza,  honvédelmi  miniszter:  Jekelfalussy  Lajos, 
horvát-szlavon-dalmát  miniszter:  Josipovich  Géza.** 

*  L.  Az  Újság  1906.  évi  96.  sz.  4.  lap. 

**  A  béketárgyalásokat  illetőleg  számbavehető  adatokat  tartalmaz  Barabás 
Béla  nyilatkozata  (L.  Az  Újság  1906.  évi  94.  sz.),  báró  Fejérváry  Géza  nyilat- 
kozata (L.  Az  Újság  1906.  évi  96.  és  104.  sz.)  és  egy  „A  kibontakozás  kulissza 
titkaiból:  A  békekötés  actái"  czímü  közlemény  (L.  Az  Újság  1906.  évi  110.  sz.) 
Ez  utóbbira   vonatkozólag  a  Bud.  Tud.  1906.  április  23-án   félhivatalosan   azt 

Azok  a  feltételek,  melyek  mellett  Ö  Felsége  az  országos  kor- 
mányzást a  coalitióra  bizta,  tüzetesen  megformulázva  írásba  fog- 
laltattak. Ez  az  11.  n.  pactum. 

A  pactum  teljes  szövegét  a  coalitiós  kormány  annak  idején 
nem  tette  közzé  s  azt  a  volt  Fejérváry-kormány  tagjai  sem  publi- 
kálták. Bizton  elvárták  azonban,  hogy  a  coalitió  elvállalt  kötelezett- 
ségeinek eleget  tesz.  A  Wekerle-kabinet  egyik  volt  tagja  jónak 
látta  a  pactum  pontjait  a  képviselőháznak  1908.  deczember  11-én 
megtartott  nyilvános  ülésében  felolvasni  s  ily  módon  a  pactum 
szövege  a  nyilvánosságra  került. 

Ez  a  szöveg  így  szól : 

„  1 .  A  vezényleti  és  szolgálati  nyelv  kérdésének  teljes  kikapcsolása, 
ezzel  kapcsolatban  egy  kormánynyilatkozat,  amelyben  a  nemzet  alkot- 
mányos jogai  kidomborittassanak,  ezen  nyilatkozat  tervezetére  nézve  a 
kinevezendő  kormányelnök  Ö  Felségének  előterjesztést  tesz. 

2.  Indemnitás  és  rendes  ujonczjutalék  1905 — 1906.  A  felemelt 
ujonczjutalékra  nézve  a  felek. elismerik  annak  szükségét,  de  fentartan- 
dónak  vélik  annak  szóbahozatalát  és  a  törvényhozás  elé  terjesztését 
az  első  vagy  második  kormány  számára,  aszerint,  amint  annak  a  fel- 
tétlen szüksége  előáll. 

3.  Költségvetés  pro  1905  és  1906,  beleértve  a  delegátiók  által  már 
megszavazott  felszerelési  hitelt,  valamint  azokat  az  összegeket,  amelyek 
ebből  a  hitelből  az  első  kormány  idejére  költségvetésileg  esnek ; 
továbbá  a  quotadepűtátio  és  delegátió  azonnal  való  megválasztása. 

4.  A  vám-  és  kereskedelmi  ügyekre  nézve  a  külállamokkal  már 
megkötött  kereskedelmi  szerződések,  valamint  az  autonóm  vámtarifa 
az  országgyűlés  által  törvénybe  iktattatnak ;  ami  pedig  a  Magyarország 


jelentette  ki,  hogy  ezeknek  a  leleplezéseknek  különösen  második  része  éppen 
nem  felel  meg  a  valóságnak  s  hogy  ezek  az  acták  annak  idején  a  maguk 
hitelességében  kerülnek  majd  nyilvánosságra.  Ilyesmi  azonban  eddig  nem  történt, 
kivéve,  hogy  a  coalitiós  kormány  volt  igazságügyminisztere  a  pactum  szövegét 
a  képviselőházban  nyilvánosságra  hozta.  Kétséget  nem  szenved,  hogy  a  Fejér- 
váry-kormány és  különösen  annak  feje  a  legnagyobb  loyalitással  mozdította 
elő,  hogy  a  béke  létrejöjjön  és  az  uralmat  a  coalitió  vegye  át.  Mihelyt  a 
miniszterelnök  az  elfogadhatónak  látszó  békeajánlatot  megkapta,  egy  pillanatig 
sem  késett,  hogy  azt  legfelsőbb  helyen  bejelentse  és  a  tárgyalásokat  meg- 
indíthassa ;  pedig  ekkor  az  ellentállás  már  majdnem  le  volt  törve  és  ha  csak  a 
hatalom  megtartása  lett  volna  a  czél,  nem  kellett  volna  annyira  sietni.  Sőt 
amikor  a  Kossuth  által  már  elfogadott  eredeti  békefeltételek  személyi  természetű 
oldalának  megvalósítása  a  coalitió  vezérférfiai  részéről  nehézségbe  ütközött, 
belement  a  kivánt   módosításokba,    csakhogy  a  béke   ügye  meg  ne  hiúsuljon. 

és  Ausztria  közötti  viszonyt  illeti :  Ö  Felsége  ennek  véglegesítésére 
szabad  kezet  ád  a  kormánynak,  de  természetesen  kiköti,  hogy  a  két 
állam  között  a  megeg>'ezés  az  1899:  XXX.  t.-czikkre  való  tekintettel 
létrejöjjön. 

Ha  azonban  ez  lehetetlennek  bizonyulna :  akkor  a  status  quo  a 
kereskedelmi  szerződések  tartamáig  fenmarad. 

5.  A  horvát  kiegyezés  elfogadása. 

6.  Anyagi  és  jogi  felelősség  alóli  felmentés,  úgy  a  Tisza-  mint 
a  Fejérváry-kormány  részére.  A  képviselőház  élni  fog  jogával  az 
emiitett  kormányok  politikai  tényei  feletti  elvi  természetű  határozato- 
kat hozni. 

7.  A  kormány  a  67-es  alapon  az  általános  választójog  hívei- 
ből, továbbá  a  coalitiós  pártok  tagjainak  bevonásával  fog  megalakulni 
az  0  Felsége  által  kinevezendő  miniszterelnök  javaslata  alapján. 

8.  Ennek  a  kormánynak  feladata  lesz  az  összes  előző  pontok- 
ban megállapított  teendők  megvalósítása  és  ezeken  kívül,  mint  utolsó 
teendőnek  a  választójogi  reformnak  keresztülvitele,  legalább  is  oly 
széles  alapokon,  amint  ez  a  mai  kormány  tervezetében  foglaltatik. 

Mindezek  megalkotása  után  a  kormány  uj  választásokat  eszközöl. 

Ezek  után  a  választások  után  pedig  ez  a  kormány,  amely  ekként 
feladatát  megoldotta  —  nyomban  lemond."  — 

A  lelépett  kormány  fejéhez  Ö  Felsége  a  következő  legfelsőbb 
kéziratot  intézte: 

„Kedves  Fejérváry  báró!  Kérelmének  megfelelőleg  önt  magyar 
miniszterelnöki  állásától  fölmentettem.  Ezen,  a  legnehezebb  körülmények 
közt  példáfs  áldozatkészséggel  viselt  állásában  a  személyemhez  való 
leghűbb  ragaszkodástól,  valamint  a  legtisztább  hazafiaságtól  vezéreltetve, 

A  tárgyalások  elejétől  végig  az  ő  személyes  közvetítése  és  közreműködése 
mellett  folytak  és  még  személyes  áldozatoktól  sem  irtózott  senki,  csakhogy  a 
válság  valahára  véget  érjen.  A  coalitiós  kormány  egyik  tagja,  akinek  ezekben 
a  tárgyalásokban  része  volt,  ezt  el  is  ismerte,  a  lapokban  megjelent  közlés 
szerint  ezt  mondván  :  „Nyíltan  be  kell  vallanom,  hogy  a  coalitiónak  Fejérváry 
báróhoz  való  viszonya  nemcsak  politikai  szempontból,  hanem  a  személyes 
kérdést  illetőleg  is  rendbejött.  Fejérváry  Géza  báró  valóban  —  és  ez  mind- 
nyájunk véleménye  —  gentlemanlike  viselkedett  velünk  szemben,  mint  ahog>' 
azt  csak  egy  gavallér  teheti.  Mindig  láttuk,  hogy  komolyan  törekszik  a  békére. 
Szándékai  mindig  becsületesek  voltak  és  ezt  nekünk,  eddigi  politikai  ellen- 
feleinek, el  kell  ismernünk."  —  Báró  Fejérváry  csakugyan  megtett  mindent, 
ami  csak  hatalmában  állott,  hogy  a  béke  létrejöjjön,  —  s  joggal  feltehette 
hogy  a  béketárgyalások  alkalmával  létrejött  megállapodások  a  jóhiszeműségnek 
megfelelően  teljesíttetni  fognak.  Sajnos,  hogy  ebben  csalódnia  kellett. 

önfeláldozó  buzgalommal  kitűnő  szolgálatokat  teljesített.  Kiváló  érdemeit 
még  emelte  az  az  önzetlen  és  sikeres  tevékenysége,  amelyet  Magyar- 
ország eddigi  válságos  politikai  helyzetéből  a  békés  kibontakozás  meg- 
valósítása körül  kifejtett. 

Ezen,  valamint  előzőleg  is  évek  hosszú  során  át,  nevezetesen  a 
honvédség  nagymérvű  fejlesztése  által  a  trón  és  a  haza  körűi  szerzett 
nagy  érdemeiért  önnek  hálás  köszönetet  mondok  és  biztosítom  különös 
kegyelmemről  és  őszinte  vonzalmamról,  amelylyel  önhöz,  valamint 
eddig,  úgy  ezentúl  is,  változatlanul  hajlandó  maradok.  Kelt  Bécsben, 
1906.  évi  április  hónap  8-án.  Ferencz  József  s.  k." 

A  volt  miniszterek  közül  Lányi,  Vörös,  Kristóffy  és  báró 
Feilitzsch  az  első  osztályú  vaskorona-rendet,  —  Tószt,  Hegedűs  és 
Gegus  a  belső  titkos  tanácsosi  méltóságot  kapta,  Kovacsevich  és 
Pap  pedig  legfelsőbb  elismerésben  részesült. 


Mindezekből  nyilvánvaló,  hogy  a  Fejérváry-kormány  elérte  a 
czélját.  Az  az  álláspont,  melyet  képviselt,  teljes  győzelmet  aratott, 
A  coalitió  arra  törekedett,  hogy  a  királyi  hatalmat  minden  súlyától 
megfoszsza,  a  királyi  akarat  hatályosságát  a  magyar  alkotmányból 
kiküszöbölje.  A  történetesen  és  váratlanul  szerzett  többséget  arra 
akarta  használni,  hogy  a  királyra  jogtalan  pressiót  gyakoroljon,  — 
hamis  ürügyek  alatt  hónapokon  át  vonakodott  a  többséget  megillető 
kötelesség  teljesítésétől :  a  kormánynak  oly  alapon  való  átvételétől, 
mely  a  királyi  jogokkal  összeegyeztethető,  anélkül,  hogy  a  nemzet 
jogait  a  legtávolabbról  is  csorbítaná.  A  király  által  kinevezett  kor- 
mányt, mely  az  ügyek  törvényszerű  ellátására  és  a  király  és  a  nemzet 
közti  közvetítésre  vállalkozott,  az  erőszak  minden  fegyverével  támadta, 
a  közrendet  felforgatta,  az  anarchiát  felidézni  törekedett  és  a  kormányt 
kényszerítette,  hogy  állásában  akarata  ellenére  huzamosabb  időn 
át  megmaradjon  és  a  megbolygatott  állami  rend  megóvása  végett 
a  jogos  repressió  fegyvereivel  éljen. 

A  Fejérváry-kormány  fáradozásának  végre  is  sikerült  az  állam- 
hatalmi tényezők  egyensúlyát  helyreállítani,  a  királyt  alkotmányszerü 
jogaiban  és  így  magát  az  alkotmányt  is  megvédelmezni,  és  a  dol- 
gokat oda  fejleszteni,  hogy  a  coalitió  is  a  meglevő  törvényes  alapot 
ismerje  el.  Ami  pedig  a  kormányzat  jövő  programmját  illeti  —  elte- 
kintve a  közjogi  vitás  kérdésektől,  különösen  a  katonai  kérdésektől 
amelyek  kikapcsoltattak  —  a  Fejérváry-kormány  által  kijelölt  irány 
jutott   érvényre.   Az   általános   választói   jogon    alapuló   parlamenti 

reformot  a  coalitió  nyíltan  és  határozottan  elfogadta  s  azt  egyúttal 
mentöhorgonyul  használta  fel  arra,  hogy  az  elöbbeni  agitationális 
és  jelszavas  politika  áradatából  a  gyakorlati  politika  révpartjára 
kijuthasson.  A  Fejérváry-kormány  vállalkozása  tehát  politikai  szem- 
pontból nem  vallott  kudarczot. 

A  coalitió  és  kormánya  ezt  az  igazságot  mindenképpen  elbur- 
kolni igyekezett  s  azt  a  látszatot  tudta  keltem  és  fentartani,  hogy  a 
harcz  az  ö  győzelmével  végződött.  Úgy  tudták  a  dolgokat  intézni, 
hogy  a  való  tényállás  egyes  mozzanatai  az  ország  előtt  rejtve  marad- 
janak; emellett  azoknak  a  cselekményeknek  valódi  jelentőségét, 
melyeket  a  pactum  értelmében  teljesíteniük  kellett,  hazafias  szólamok- 
kal igyekeztek  elleplezni,  s  főleg  arra  helyezték  a  súlyt,  hogy  a  volt 
kormányokat  s  első  sorban  a  Fejérváry-kormányt  folytonosan  becs- 
méreljék és  az  uj  kormányzási  aerát  úgy  tüntessék  fel,  hogy  az  nem- 
csak rendszerváltozást  idézett  elő,  hanem  a  kormány  közjogi  minő- 
ségében is  nóvumot  tüntet  fel,  amennyiben  az  ő  kormányuk  „nemzeti 
kormány'',    tehát   valami   más,  mint  a  korábbi   királyi   kormányok. 

Ámde  a  nimbus  lassan  oszladozni  kezd ;  s  a  való  igazság 
nem  sokáig  maradhat  elrejtve. 

Bármiként  alakuljanak  is  azonban  a  dolgok,  a  Fejérváry- 
kormánynak  nincs  oka  a  tárgyilagosan  gondolkozó  utókor  Ítéletétől 
félnie.  Akkor,  amikor  mindenki  félreállt,  mindenki  meghátrált  egy 
rögtönösen  és  váratlanul  támadt  helyzettel  szemben,  azok,  akik 
arra  a  nehéz  feladatra  vállalkoztak,  hogy  a  viszálykodó  tényezők 
közzé  állva  a  becsületes  közvetítést  teljesítsék,  s  ezt  a  czélt  el  is 
érték:  nem  gáncsra  és  gyalázásra,  hanem  elismerésre  tarthatnak 
számot. 

Bevezetés. 

A  Fejérváry-kabinet  kormányzási  aeráját  csak  az  ítélheti  meg 
igazságosan,  aki  tisztában  van  ennek  a  kormányzati  rendszernek 
alkotmányjogi  minősége  felöl. 

Erre  azonban  csak  az  képes,  aki  a  kérdést  megtisztítja  az 
érzelmi  és  politikai  momentumoktól  és  kizárólag  a  tárgyi  való- 
ságot keresi. 

Addig,  mig  a  Fejérváry-kormány  a  hatalom  birtokában  volt, 
egyáltalán  nem  volt  lehetséges,  hogy  az  ország  közvéleménye 
higgadtan  és  nyugodt  megfontolással  mérlegelje  az  e  részben  irány- 
adó alkotmányjogi  szempontokat.  Részint  kormánynyilatkozatok  utján, 
részint  irodalmi  és  hirlapi  utón  a  lehető  megtörtént  ugyan  avégből, 
hogy  az  alkotmányjognak  idevágó  tételei  kellő  világlatba  helyez- 
tessenek és  hogy  az  ország  közönsége  maga  előtt  lássa  közjogi 
intézményeinknek  tiszta  és  igaz  képét:  ámde  oly  nagy  politikai  és 
hatalmi  érdekek  fűződtek  ahhoz,  hogy  a  Fejérváry-kormány  állása 
minden  tekintetben  megingattassék  s  egész  kormányzati  vállalkozása 
gyűlöletessé  és  ellenszenvessé  tétessék  s  e  részben  az  ellenzék 
annyira  felkorbácsolta  az  érzelmeket  és  szenvedélyeket,  a  politikai 
és  társadalmi  agitátiónak,  nyomásnak  és  megfélemlítésnek  annyi 
fegyverével  harczolt,  hogy  akkor  nem  lehetett  annak  módját  ejteni, 
hogy  a  jognak  és  törvénynek  —  a  mesterségesen  szított  u.  n. 
nemzeti  aspirátióknak  sok  tekintetben  nem  kedvező  rideg  igaz- 
ságai és  tanai  általánosabb  meghallgatásban  és  méltánylásban 
részesüljenek. 

Nem  szűnt  meg  ez  az  állapot  közvetlenül  a  Fejérváry- 
kormány  távozása  után  sem.  Az  utána  következő  kormány  oly 
alapon  és  oly  módon  vette  át  az  ország  ügyeinek  intézését,  amely 
azt  a  tényt,  hogy  a  király  és  a  képviselőház  többsége  közt  az 
összhang  időlegesen  megszakadt,  a  király  álláspontja  értelmében 
igazoltnak  és  indokoltnak  tünteti  fel  s  amely,  eltekintve  attól,  hogy 
a  coalitiós  kormány  programmja  a  Fejérváry-kormány  által  megjelölt 
kibontakozási  alap  egyik  sarkalatos  tételéhez  alkalmazkodik,  ennek 
a  kormánynak  tényeire  nézve  a  jogfolytonosság  fentartásának  elvét 
volt  hivatva  megvalósítani :  ámde  az  uj  régimének  a  külső  okot 
kellett  keresnie  és  találnia  arra,  miért  vállalkozott  végre  a  kormányzás 
positiv  szerepére  anélkül,  hogy  korábban  oly  fennen  hirdetett  elveit 
érvényre  juttatta  volna,  miért  folytatta  —  közel  másfél  esztendeig  — • 
a  harczot,  holott  azon  az  alapon,  amelyre  a  végén  reáállott,  a  hatalmat 
mindjárt  kezdetben  —  minden  küzdelem,  minden  emótió,  az  ország 
békéjének  felzavarása,  az  állam  rendjének  felforgatása  nélkül  —  meg- 
szerezhette volna.  Az  uj  kormányzati  aerának  úgyszólván  politikai  élet- 
szükségletévé és  életfeltételévé  vált,  hogy  a  volt  kormányt  továbbra 
is  úgy  tüntesse  fel  a  közönség  szemében,  mint  az  ország  törvényes 
rendjének  és  az  alkotmánynak  ellenségét,  akitől  a  hatalmat  —  minden 
áron  —  átvenni  elsőrendű  alkotmányvédő  kötelessége  volt.  Ezért 
természetesen  egyhamar  nem  szűnhetett  és  nem  is  szűnt  meg  az 
érzelmeknek  és  szenvedélyeknek  hullámzása,  mely  az  értelem  nyugodt 
munkáját,  az  észbeli  okok  higgadt  megfontolását  kizárja  vagy 
legalább  megnehezíti. 

Egyébiránt  már  a  Fejérváry-kabinet  kormányralépése  előtt  is 
el  voltak  homályosítva  a  fogalmak  a  törvényről  és  az  alkotmányról, 
az  alkotmányos  tényezők  jogállásáról,  jogköréről  és  egymáshoz 
való  viszonyáról.  Ez  tette  rendkívül  súlyossá  a  helyzetet,  amely- 
ben a  Fejérváry-kormánynak  az  ország  ügyeinek  intézésére  vállal- 
koznia kellett. 

Megelőzőleg  évtizedes  féktelen  hatalmi  versengés  folyt  az 
országgyűlés  képviselőházának  pártjai  közt. 

A  kisebbség  a  parlamenti  erőszak  minden  elképzelhető  fegy- 
verével éveken  át  meg  tudta  akasztani  az  országgyűlés  munkáját, 
tette  ezt  pedig  azzal  a  bevallott  czéllal,  hogy  az  országgyűlés 
többségére  támaszkodó  kormányok  állását  és  működését  lehetetlenné 
tegye.  Hogy  ezt  az  eljárását  igazolja,  az  érzelmi  és  személyi 
motívumok  előtérbe  helyezésével  a  létező  jogállapotot  és  annak 
előzményeit   a   nagyközönség   szemében   oly    színben   tüntette  fel, 

mintha  azok  egyenesen  az  ország  önállásának  és  létének  meg- 
semmisítésére irányulnának.  Mindent  elkövetett,  hogy  az  eszközök- 
ben nem  válogató  actióját  az  állami  függetlenség  megvédésének 
népszerű  mezébe  burkolja,  az  általa  megzavart  rend  helyreállítását 
czélzó  törvényes  hatalmi  eszközöket  és  rendszabályokat  pedig  az 
állam  függetlenségének  és  alkotmányának  megdöntését  czélzó 
merényletnek  bélyegezze. 

Az  ebből  kifejlődött  küzdelem  hevében  az  uralmon  lévő  párt 
sem  tudott  elzárkózni  az  elől,  hogy  saját  álláspontját  elsősorban 
a  felkorbácsolt  szenvedélyek  lecsendesítésére  alkalmasnak  látszó  s 
inkább  az  érzelmi  szempontoknak  megfelelő  argumentumokkal  védje. 
Lassan  letértünk  a  szoros  jogi  megfontolások,  a  jogok  és  köteles- 
ségek egyensúlyban  tartásának  útjáról.  Túlsúlyba  kerültek  a  poli- 
tikai czélok  és  törekvések,  s  az  ezek  megvalósítására  alkalmasnak 
mutatkozó,  a  helyzet  pillanatnyi  alakulásából  merített  hatalmi  esz- 
közök. Az  1867.  évi  kiegyezésen  alapuló  viszonyok  és  intézmények 
gyengülését  is  jórészben  az  okozta,  hogy  sokan  ennek  a  kiegye- 
zésnek hívei  közül  az  utóbbi  időben  nem  voltak  eléggé  hatá- 
rozottak és  következetesek  a  kiegyezés  által  teremtett  állapotok 
megvédésében. 

Nem  azzal  érveltek,  hogy  a  kiegyezésen  alapuló  egyes  intéz- 
ményeket és  jogköröket  tiszteletben  kell  tartanunk,  s  azokat  igno- 
rálni jogunk  nincs  mindaddig,  míg  az  egész  mű,  azon  a  módon, 
amint  létrejött,  meg  nem  változik;  nem  azt  mondták,  hogy  a  ki- 
egyezés érdekeinknek  megfelel,  a  benne  megvalósított  dualistikus 
szervezet  a  magyar  állami  egység  egyik  főbiztosítéka,  s  hogy  annak 
helyébe  jobbat  állítani  nem  tudunk  s  megváltoztatására  tehát  nem 
is  törekedhetünk;  nem  foglaltak  az  ellen  határozott  állást,  hogy  a 
kiegyezés  egyes  határozmányaiba  olyan  valami  belemagyaráztassék, 
ami  benne  nincs  s  ami  az  egész  mű  conceptiójával  s  a  megalkotásáról 
szem  előtt  tartott  intentiókkal  ellenkezik:  hanem  politikai  szem- 
pontokat előtérbe  tolva,  azt  mondták,  hogy  az  ellenzéki  agitátió 
során  hangoztatott  álláspontoktól  azért  kell  eltekintenünk,  mert  nem 
vagyunk  elég  erősek  azoknak  tényleges  érvényt  szerezni  és  azért 
nem  észszerű,  hogy  ebben  a  kérdésben  az  országgyűlés  össze- 
ütközésbe jusson  a  törvényhozás  másik  tényezőjével,  a  királylyal. 
így  azután  gyakran  háttérbe  szorult,  ami  az  illető  intézmény  jogi 
alapja  és  fentartásának  jogi  oka;  az  érvelés  átsiklott  a  jogi  szem- 
pontok érvényesülésének  biztos  talajáról  —  a  politika  változó  kívánal- 
mainak  ingatag   alapjára,  a  jogi    kérdések   tisztázását   elnyomta   a 

hatalmi  kérdés  felvetése.  S  ez  okozta  azután  a  maradandóságra 
szánt  kiegyezési  mü  labilitását  a  hívek  szemében  is,  nem  is  említve 
azt,  hogy  ez  a  védelmi  módszer  önkénytelenül  a  királyra  hárította 
az  ódiumot,  a  kiegyezéshez  vagy  annak  egyes  intézkedéseihez  való 
ragaszkodás  miatt. 

Az  egyik  részen  a  hazafiasság  és  a  népszerűség  hajhászása, 
a  másik  részen  pedig  a  hazafiatlanság  vádjától  való  irtózás  vala- 
mint a  népszerűség  elvesztésének  félelme  vett  erőt  a  lelkeken. 

Ingadozás  támadt  a  dolgok  tárgyilagos  megítélésében,  a  véle- 
mények objectív  kialakulásában  és  szabad  nyilvánításában. 

Sokan  nem  tudták,  mások  ismét  nem  akarták  vagy  nem 
merték  a  helyes  dístinctiókat  megtenni,  a  helyes  közjogi  tanokat 
és  elveket  nyíltan  és  férfiasan  vallani  és  hirdetni. 

Nem  csoda  tehát,  ha  ily  körülmények  közt  a  Fejérváry-kor- 
mány  —  nem  csupán  vállalkozásának  politikai  iránya  miatt  — 
hanem  közjogi  és  alkotmányjogi  szempontból  is  a  leghevesebb 
támadásoknak  volt  kitéve,  és  már  mint  kormányzati  rendszer  tör- 
vénytelennek, alkotmányellenesnek,  sőt  önkényuralomnak  és  ab- 
solutismusnak  minősítve  anélkül,  hogy  —  egyes  tiszteletreméltó 
kivételektől  eltekintve  —  a  közönség  illetékes  köreiben  határozott 
és  következetes  állásfoglalás  lett  volna  észlelhető  közjogunknak  és 
alkotmányunknak  megdönthetetlen  igazságai  és  az  azokból  levon- 
ható consequentiák  mellett.  Sőt  az  is  csak  szórványosan  és  jobbára 
csak  burkoltan  fordult  elő,  hogy  felismerték  és  méltányolták  a 
különbséget  a  kormány  fennállásának  és  működésének  jogi  és 
politikai  momentumai,  a  jogi  momentumok  sorában  pedig  az  egész 
kormányzati  rendszer  és  az  egyes  kormányzati  tények  között.  Azok 
is,  akik  nem  helyeselték,  sőt  kárhoztatták  a  coalitió  eljárását,  és 
meg  voltak  vagy  legalább  meg  kellett  volna  győződve  lenniök  az 
iránt,  hogy  más  törvényes  és  alkotmányos  kibontakozás,  mint  amely- 
nek czéljára  a  Fejérváry-kabinet  alakult,  az  adott  helyzetben  és  az 
akkori  körülmények  közt  nem  volt  lehetséges,  —  a  miért  is  kénytele- 
nek voltak  a  Fejérváry-kormány  törvényességét  kifejezetten  elismerni : 
inkább  a  helyzet  visszásságában  rejlő  politikai  tőke  kiaknázására 
törekedtek,  inkább  abba  helyezték  actiójuk  súlypontját,  hogy  a 
coalítíót  politikailag  discreditálják,  minduntalan  reámutatva,  hogy 
a  bonyadalmakért,  amelyekbe  az  ország  került,  kizárólag  a  coalitió 
felelős,  a  miért  hogy  —  a  szertelen  agitátió  következtében  várat- 
lanul többségre  jutva,  —  ellenzéki  minőségében  meggondolatlanul 
hangoztatott    Ígéreteiért    helyt    állani    nem    képes    és    mindaddig 

tehetetlenül  vergődni  kénytelen,  amíg  a  nemzet  és  a  király  közt 
felidézett  conflictust  sarkalatos  elvi  álláspontjának  feladása  árán 
ki  nem  egyenlíti. 

Hogy  vájjon  e  helyett  vagy  legalább  e  mellett  nem  lett  volna-e 
helyes  és  indokolt  arra  ügyelni,  hogy  az  ország  közjogának  és 
alkotmányának  számos  vonatkozásban  megingatott  alapelvei,  azok 
helyes  értelmének  kifejtése  utján,  a  tárgyilagos  jogi  érvelés  hatal- 
mával és  erejével  helyreállíttassanak  és  megszilárdíttassanak,  a 
coalitió  álláspontja  jogi  érvekkel  is  megdöntessék  és  ennek  kapcsán 
a  Fejérváry-kormány  vállalkozása  is,  mely  bevallottan  az  állami 
souverainitás  tényezői  közt  a  királyi  hatalom  rovására  megzavart 
egyensúly  alkotmányos  helyreállítását  és  ily  módon  a  fenforgó 
ellentétek  kiegyenlítését  vette  czélba,  igazságosabb  és  méltányosabb 
megítélésben  részesüljön,  az  egy  oly  kérdés,  melylyel  itt  behatóbban 
foglalkozni  nem  szükséges. 


Ma  mégis  fel  lehet  talán  tenni,  hogy  a  helyzet  több  tekintet- 
ben megváltozott.  A  varázs,  mely  az  elméket  lekötve  tartotta,  szünő- 
félben  van.  Az  emberek  már  kezdenek  gondolkozni.  A  viszonyok 
alakulása  és  az  élet  rideg  valósága  reátaníthatta  őket  arra  az 
igazságra,  hogy  a  közügynek,  a  hazának  nem  az  teszi  a  legnagyobb 
szolgálatot,  aki  a  nemzetet  az  ábrándvilág  tekervényes  utaín  vezeti, 
a  maga  személyét  az  eszményiség  dicsfényébe  burkolva,  hanem 
inkább  az,  aki  válságos  pillanatban  —  ha  kell,  saját  egyéniségének 
feláldozásával  is  —  nem  tér  el  a  valóság,  a  jog  ösvényéről,  mely 
még  ha  rögös  és  kellemetlen  is,  de  soha  meg  nem  téveszt.  Elvégre 
az  eddig  szerzett  tapasztalatok  is  mindenkit  meggyőzhetnek  arról, 
hogy  a  gyakorlati  élet  nem  csupán  a  hangulatok  és  érzelmek 
változó  motívumai  és  megnyilatkozásai  szerint  igazodik.  Aki  valamely 
követeléssel  áll  elő,  annak  ismernie  és  tiszteletben  kell  tartania 
másoknak  jogait  is,  mert  tartós  sikert  csak  úgy  érhet  el,  ha  a 
jogok  és  kötelességek  kölcsönösségének  szilárd  alapján  áll  és  követe- 
léseivel s  aspiratióival  a  jogrend  korlátain  belül  marad.  Hiszen  az 
állam  és  a  nemzet  létét  s  azon  belül  az  egyesnek  boldogulását 
is  elsősorban  a  jog  intézményeinek  épséges,  a  törvényes  hatalom 
tekintélye  s  általában  a  jog  uralma  biztosítja.  Az  alkotmányos 
életben  felmerülő  harczok  közül  csakis  azokat  lehet  sikeresen  és 
maradandó  eredménynyel  megvívni,  amelyekben  a  jog  fegyvere  is 
oldalunkon  van. 

Hiszen  hazánk  története  is  tanúskodik  arról,  hogy  az  állam- 
hatahni  tényezőknek  hasonló  összeütközéseit  mindig  csak  a  törvény- 
hez és  a  joghoz  való  törhetetlen  ragaszkodás  és  a  jogi  szempontok- 
nak kölcsönös  megértése  és  méltánylása  volt  képes  tartósan  meg- 
előzni és  megszüntetni.  Az  erőszakos  módon  vagy  a  kényszer- 
helyzetek felidézésével  előidézett  megoldások  mindig  csak  ideig- 
óráig  tartó  békét  teremtettek,  a  legelső  kinálkozó  alkalommal  azonban 
újból  felmerültek  az  ellentétek  s  a  viszály  még  fokozottabb  mérték- 
ben tört  ki ;  az  állandóbb  békekorszak  csak  akkor  következett  be, 
amikor  mind  a  két  rész  a  jognak  és  a  törvényességnek  nyugodt 
és  higgadt  álláspontjára  helyezkedett  és  a  kérdés  a  jogi  érvek 
tárgyilagos  szembeállításával  s  a  méltányosságnak  megfelelően 
intéztetett  el.  Hiszen  azt  a  helyzetet  is,  amelybe  az  ország  az 
1848,'49-iki  függetlenségi  harcz  gyászos  kimenetele  következtében 
jutott,  csak  akkor  sikerült  sanálni  és  az  ország  önállóságát,  cultu- 
rális  és  gazdasági  fejlődését  hosszú  évtizedekre  biztosítani,  amikor 
Deák  Ferencz  bölcsesége  megtalálta  az  utat  és  az  időpontot  az 
1867-iki  kiegyezésre,  amely  a  hazai  jog-  és  alkotmányfejlődés  ered- 
ményeinek és  az  azokban  gyökerező  jogoknak  és  kötelességeknek 
nyugodt  mérlegelése  nyomán  egyensúlyba  hozza  az  államhatalmi 
tényezők  jog-  és  hatalomköreit,  megadva  a  királynak,  ami  a  királyé 
s  a  nemzetnek,  ami  a  nemzeté. 

Ez  természetesen  nem  azt  jelenti,  hogy  az  államférfiúi  tevékeny- 
ség köréből  ki  kell  zárni  a  tényleges  viszonyokban  rejlő  politikai 
momentumok  és  eszközök  igénybevételét,  avagy,  hogy  a  jogászi 
szempont  azt  hozná  magával,  hogy  az  intézményeket  politikai  okok- 
ból vagy  politikai  czélokból  megváltoztatni  vagy  megszüntetni 
ne  lehessen. 

A  politika  az  erők  mérkőzésének  művészete,  —  a  hatalom 
képzésének,  fentartásának  és  alkalmazásának  technikája.  Ennek  a 
művészetnek,  ennek  a  technikának  ma  már  megvannak  a  maga 
szabályai,  de  azok  még  sem  annyira  észszerüek  és  annyira  önállóak, 
hogy  magukban  véve  is  szolgálhassanak  az  állami  életműködés 
biztos  alapjául.  Azoknak  a  czéloknak  a  megvalósításához,  melyeket 
az  élet  szükségletei  felszínre  hoznak,  a  politika  szolgáltatja  az 
eszközöket,  de  ezek  az  eszközök  csak  akkor  vehetők  igénybe  és 
csak  akkor  hatnak,  ha  a  jog  talajában  is  gyökereznek  és  ha  a  jog 
megmutatja  a  lehetőséget,  módot  és  alakot  a  létező  viszonyokból 
az  uj  viszonyokba  való  átmeneteire.  Mert  az  erő  és  hatalmi  ténye- 
zők  folytonos   változásnak   vannak   alávetve,   a  jog  eszméje  pedig 

maradandó.  Ideig-óráig  elhomályosíthatja  azt  a  viszonyok  alakulása, 
de  elvégre  mégis  érvényre  kell  jutnia. 

A  kérdéseknek  a  jog  szempontjából  való  megfontolása  az 
államférfiúi  és  a  hazafiúi  gondolkozásnak  és  ténykedésnek  egyik 
legfőbb  fontosságú  oldala.  Ezt  nem  szabad  háttérbe  szorítani  még 
akkor  sem,  amikor  a  jogi  helyzet  és  az  annak  alapján  nyiló  kilátások 
rideg  feltárása  nem  kedvez  a  politikai  áramlatoknak  és  nem  szabad 
kerülni  a  jogi  szempontok  hangoztatását,  még  ha  az  népszerűség 
és  a  közélet  terén  való  egyéni  érvényesülés  koczkáztatásával  jár. 

Nem  kecsegtetjük  magunkat  azzal,  hogy  ezek  a  megfonto- 
lások már  most  teljesen  át  fogják  hatni  a  közönség  nagy  zömét. 
A  politikai  exaltátió  —  nagyrészt  mesterségesen  szítva  és  az  egyéni 
érvényesülés  érdekforrásából  táplálkozva  —  még  mindig  tart  s 
amint  láttuk,  a  Fejérváry-kormány  elleni  animositás  még  most  sem 
szűnt  meg,  söt  ujabb  tápot  nyert  azáltal,  hogy  sokan  azok  közül, 
akik  annak  idején  a  Fejérváry-kormányt  körülrajongták,  kérésekkel 
ostromolták,  a  legszigorúbb  és  leggyökeresebb  intézkedésekre  ani- 
málták, most  ismét  az  uj  hatalom  felé  fordultak  és  minden  módon 
arra  törekszenek,  hogy  magukat  a  most  divatos  hazafiság  mezében 
mutassák  be  s  a  mostani  politikai  divatnak  megfelelően  ők  is  a 
Fejérváry-kormány,  vagy  ahogy  ők  mondják,  a  „darabont-korszak" 
elleneseinek  és  gyalázóinak  soraiba  lépnek,  sőt  —  bízva  abban, 
hogy  a  Fejérváry-kormány  tagjainak  higgadtsága  és  komolysága 
és  az  állam  magasabb  érdekeit  szem  előtt  tartó  kötelességérzete 
megóvja  őket  a  leleplezéstől  —  e  részben  még  felülmúlják  azokat, 
akik  az  előző  kormányokkal  következetesen  szembehelyezkedtek : 
ami  kétségkívül  igen  mulatságos  látvány,  ha  nem  volna  a  köz- 
erkölcs szempontjából  annyira  szomorú  és  megdöbbentő. 

De  hát  mégis  vannak  már  elegen,  akik  józanságukat  és 
higgadtságukat  megőrizték  vagy  már  visszanyerték  s  akik  a  komoly 
érvelés  elől  el  nem  zárkóztak. 

Remélni  lehet  tehát,  hogy  nem  talál  egészen  süket  fülekre, 
ami  a  Fejérváry-kormány  jog-  és  törvényszerűsége  mellett  szól, 
és  hogy  nem  fog  nyom  nélkül  elröppenni,  amit  —  a  lefolyt  küz- 
delem folyamán  jobbára  politikai  és  hatalmi  érdekek  előmozdítása 
végett  terjesztett  tévtanok  helyreigazításául  s  a  magyar  köz-  és 
alkotmányjog  helyes  értelmének  helyreállításául  —  a  maga  tiszta 
valóságában  megrögzíteni  szükséges. 

E  végből  a  kérdés  gyökeréig  kell  visszanyúlni  és  fel  kell  tárni 
mindazokat  a  mozzanatokat,  melyeket  e  részben  a  magyar  alkotmány 
jogának  történeti  fejlődése  feltüntet. 

A  harcz  a  királyi  jogok  körül  folyt. 

Mindenekelőtt  szemügyre  kell  tehát  venni  a  királyi  hatalom 
lényegét  történeti  kialakulásában.  Vizsgálat  tárgyává  kell  tenni  a 
király  hatalmi  állását  az  állam  gépezetében,  a  királyi  hatalom 
viszonyát  a  további  államhatalmi  functiókhoz  és  szervekhez. 

Mindezek  folyamán  pedig  meg  kell  állapítani,  vájjon  az  a 
helyzet  és  a  körülményeknek  az  az  alakulása,  amely  a  Fejérváry- 
kormány  idejében  fennállott,  feljogositja-e  a  királyt  arra,  hogy  az 
állam  ügyeinek  menetét  fentartsa  és  a  kibontakozást  kezébe  vegye. 


II. 
A  királyi  hatalom. 

A  magyar  királyság  megalapításának  legfőbb  indoka  és  czélja 
a  nemzet  egységének  megszilárdítása,  a  törzsek  közti  laza  össze- 
függésnek egységes  állammá  tömörítése  volt. 

A  nemzeti  közhatalom  helyébe  a  királyi  hatalom  lépett,  amely 
tartalmát  részint  a  nemzetgyűlés  által  már  előbb  gyakorolt  köz- 
hatalomból, részint  a  nyugati  államok  királyságából,  nevezetesen 
a  frank  királyságból  merítette.* 

A  Szent  István-féle  államszervezetben  a  királyság  egy  önállóan 
kialakult  intézmény  túlnyomóan  eredeti  (originárius)  tartalommal, 
amely  az  ősi  törzsszervezeten  alapuló  közhatalomhoz  viszonyítva 
csak  annyiban  származékos  (derivált),  jelesül  átruházott  vagy  át- 
szállott, amennyiben  annak  a  helyét  elfoglalta,  azt  felváltotta  és  a 
korábbi  összes  közhatalmi  jogokat  magába  olvasztotta. 

A  magyar  királyság  intézményének  főelemét  a  nyugati  orszá- 
gokból átvett  az  a  felfogás  szolgáltatta,  hogy  a  királyi  hatalom 
magánhatalom,  és  az  államhatalom  a  fejedelem  személyi  hatal- 
mának kifolyása.** 

A  magyar  királyi  jog-  és  hatalomkör  eredeti  conceptiójában 
magában   foglalta    a    teljes   hatalmat   az    ország    összes   ügyeinek 

*  Timon:  Magyar  alkotmány-  és  cgtörténet  1.  §.  Illés:  Az  újkori  alkot- 
mány fejlődés  elemei  88.  1. 

**  Nagy  E.  Korona.  Márkus-féle  Jogi  Lexikon  V.  35.  1.  Timon  i.  m.  3.   § 

intézésére,  magában  egyesítette  az  országos  akarat  egészét,  ki- 
merítette mindazt,  amit  ma  állami  közhatalomnak,  államhatalmi 
functiónak  nevezünk  és  mint  ezeknek  a  functióknak  egyedüli  szerve 
kezdettől  fogva  teljesen  korlátlan  volt. 

Voltak  ugyan  némi  módozatok  és  formalitások,  amelyek 
szerint  a  király  jogait  gyakorolni  szokta  és  amelyek  önkéntelenül 
is  arra  késztették,  hogy  az  ország  hangulatával,  a  nemzet  érzületével 
számoljon,  korlátlan  hatalmának  gyakorlásában  önmérsékletet  tanú- 
sítson és  rendelkezéseivel  bizonyos  határokon  belül  maradjon. 

A  törvényhozói  hatalom  ekkor  még  nem  volt  sem  a  bírói 
hatalomtól,  sem  a  tulajdonképpeni  végrehajtó  hatalomtól  élesebben 
és  határozottabban  megkülönböztetve.  Mindezek  a  király  személyé- 
ben pontosultak  össze. 

A  szabályalkotás  (törvényhozás)  kezdetben  nem  mint  külön 
és  önálló  functió  szerepel.  A  király  a  felmerülő  egyes  eseteket 
dönti  el,  azokban  igazságot  szolgáltat  s  az  ily  alkalmakkor  tett 
kijelentései  a  jövőre  nézve  zsinórmértékül  és  irányadóul  szolgálnak. 

A  király  e  végből  országos  gyülekezeteket  tart.  Azonban  koránt- 
sem azért,  hogy  a  megjelentek  a  döntésben  tevőlegesen  részt 
vegyenek,  hanem  csakis  azért,  hogy  az  intézkedésről  tudomást 
szerezzenek,  azt  megismerjék.  A  gyülekezetnek  kizárólag  passiv 
szerepe  volt.  (Testimonium  cleri  et  populi.)  A  rendelkezés  kizá- 
rólag a  király  hatalmára  támaszkodik,  a  király  elhatározásából 
fakad  (decretum)  és  kötelező  ereje  a  király  parancsolásí  jogában 
gyökerezik.* 

Egyebekre  nézve  fennállott  a  királyi  tanács  (senatus  regalis), 
melynek  azonban  sem  határozott  szervezete,  sem  megállapított 
hatásköre  nem  volt,  s  amelynek  véleményéhez  a  király  semmi 
irányban  sem  volt  kötve. 

így  sem  az  országos  gyülekezet  (országgyűlés),  sem  a 
királyi  tanács  nem  korlátozta  a  királyt  jogainak  gyakorlásában  s 
elhatározásait  csupán  befolyásolhatta. 

Materiális  szempontból  a  király  hatalmának  egyes  vonatkozá- 
sokban tényleges  határai  és  valóságos  megszorításai  is  voltak. 

A  nemzet  szabad  tagjai  felett  az  absolut  rendelkezési  jog  a 
királyt  nem  illette  meg,  —  amennyiben  hadi  kötelességük  csak 
honvédelmi  kötelesség  volt,  —  és  vagyonukat  adóztatás  fejében 
igénybe  venni  nem  lehetett.  Az  egyéni  vagy  helyesebben  kiváltsá- 

*  Tlmon  i.  ni.  3.  lap.  jegyz. 

gos  természetű  jogon  alapuló,  ettől  a  korlátozástól  eltekintve  a 
hadi  és  pénzügyi  hatalom  joga,  nevezetesen  az  ország  anyagi 
forrásaival  való  rendelkezés,  ú.  m.  a  pénzverési  jog,  a  vám-  és 
vásártartási  jog,  a  bányászati  jog  s  más  hasonló  hasznot  hajtó  jog 
mint  pénzügyi  regáljog,  úgyszintén  a  nem  nemeseknek  kötelezése, 
hogy  a  királyi  kincstár  részére  domaniális  (földesúri)  adó  alakjá- 
ban vagyoni  szolgáltatásokat  teljesítsenek,  a  király  kizárólagos  jogai 
közzé  tartozott.* 

A  királyi  hatalom  korlátlansága  azonban  idők  folytán  nem- 
csak sérelmesnek  bizonyult  azokra  nézve,  akik  a  politikai  nemzet 
egyetemét  alkották  s  bizonyos  egyéni  külön  jogokra  tartottak  szá- 
mot, nevezetesen  a  nemességre  nézve,  hanem  magának  a  királyság 
intézményének  és  a  királyi  méltóságnak  gyengülését  és  hanyatlá- 
sát okozta. 

Szokássá  kezdett  válni,  hogy  a  király  személyes  és  magán- 
hatalomnak tekintett  hatalmát  és  az  ebben  foglalt  jogosítványokat 
egyes,  jobbára  idegen  főurakra  adományozás  utján  átruházta. 
Ennek  következtében  a  királyi  hatalom  mellett  más  magánhatalmak 
képződtek,  a  királyi  hatalom  megszűnt  az  országnak  egyedüli 
hatalma  lenni,  hanem  mennyiségszerüleg  (quantitative)  másokkal 
oszlott  meg.  Annak  a  veszélye  kezdett  fenyegetni,  hogy  a  nyugati 
államokban  érvényre  jutott  hűbéri  eszmék  behatása  következtében 
külön  uralmi  és  alárendeltségi  viszonyok,  külön  hatalmi  körök  és 
központok  alakulnak,  melyek  a  széttagolás  következtében  meg- 
bonthatják az  ország  egységét,  ami  annál  végzetesebbé  válhatott 
volna  a  királyság  intézményére  és  az  ennek  az  intézménynek  oltalma 
alá  helyezett  országra,  mert  azok,  akik  a  király  adományaiban 
részesültek,  nem  voltak  arra  kötelezve,  hogy  a  királylyal  szemben 
s  a  királyi  hatalom  érdekében  határozottan  megszabott  kötelezett- 
ségeket és  szolgáltatásokat  teljesítsenek.  Az  általuk  szerzett  jogok 
egyenes  veszteséget  eredményeztek  a  királyi  hatalom  oldalán,  a 
felségjogoknak,  nevezetesen  a  törvénykezési  hatalonmak  más  magá- 
nosokkal való  megosztása  csökkentette  a  királyi  hatalom  erkölcsi 
súlyát  és  tekintélyét,  a  királyi  javadalmaknak,  a  királyi  pénzügyi 
jognak,  nemkülönben  az  ország  védelmi  rendszerének  egyik  alap- 
jául szolgait  u.  n.  várföldeknek  ellenszolgáltatás  kikötése  nélkül 
történt  eladományozása  pedig  anyagilag  is  csökkentette  a  királyság 
gazdasági  és  hadi  erejét. 

*  Tinion  (i.  ni.  2.  és  3.  1.  jegyz.) 

Az  oligarchák  arra  törekedtek,  hogy  a  maguk  hatalma  alá 
hajtsák  a  köznemességet,  amely  eddig  csak  közvetlenül  a  királynak 
volt  alárendelve  és  más  urat  maga  felett  tűrni  és  elismerni  nem 
akart,  s  egyéb  tekintetben  is  a  királyi  hatalom  kezelésében,  neve- 
zetesen a  királyi  j()vedelmek  szedése  körül  oly  gyakorlat  kezdett 
lábra  kapni,  amely  sértette  és  megkisebbítette  úgy  az  ország  köz- 
nemeseinek, mint  másoknak  is  Szent  István  király  által  létesített 
szabadságát* 

Mindez  természetesen  az  országban,  jelesül  a  köznemesség 
körében  mély  elégületlenséget  szült,  mely  II.  Endre  király  szorult 
helyzetét  felhasználva,  ellenhatássá  fokozódott  és  1222-ben  a 
II.  Endre  király  által  privilégium  alakjában  kiadott  aranybullát 
eredményezte.** 

Az  aranybullában  kifejezésre  jut  az  összességnek,  nevezetesen 
az  ország  egységét  képviselő  királyságnak  és  a  politikai  nemzet 
egyetemét  képviselő  köznemességnek  együttes  actiója  egyesek  hatalmi 
túlsúlyával  szemben.  A  czél  az  volt,  hogy  a  királyi  tekintély  helyre- 
állíttassék  s  a  királyi  hatalom  az  ország  egységének  érdekében  meg- 
szilárdíttassék  és  minthogy  ez  a  czél  leginkább  a  köznemesség 
segélyével  valósulhatott  meg,  ennek  fejében  czélba  vétetett  az  is, 
hogy  a  köznemességnek  Szent  István  király  által  megadott  szabad- 
sága biztosíttassék.' 

Az  aranybulla  intézkedései  egyaránt  szolgálták  a  királyság 
érdekét  és  a  köznemesség  érdekét.  A  király  igéri,  hogy  hatalmát 
sem  a  hűbéri  viszonyhoz  hasonló  viszonyokat  megalapító  adomá- 
nyozások alakjában,  sem  pedig  országos  méltóságoknak  egyesek, 
főleg  idegenek  kezében  való  halmozása  vagy  perpetuálása  utján 
csökkenteni,  vagy  megosztani  nem  fogja  (XVI.  XXVI.  XXX.  czikk), 
intézkedik  a  királyi  jövedelmekről  (XXIX.  czikk),  viszont  azonban 
gondoskodik   a   köznemesség   jogairól,    egyfelől   a    királyhoz    való 

*  V.  ö.  Aranybulla  bev.  sorai. 

**  Timon,  (i.  m.  1.  és  2.)  Ferdinándy:  A  magyar  alkotmány  történelmi 
fejlődése  31-33.  1. 

t  L.  Aranybulla  bev.  része  :  „Quoniani  libertás  tani  nobilium  regni  nostri 
quam    aliorum,    instituta  a  Sancto    Stcphano  per   aliquorum    reguni    potentia 

furerat  in  quam  plurimis  partibus  diminata, quia  inter 

nos  et  eos ad  amiritudines  non  modicas  est  processum  —  quod, 

ut  regia  honorificentia  plenius  convenit  evitare  (hoc  enim  per  nullos  alios 
melius  fit,  quam  per  eis) :  concedimus  tam  eis,  quam  aliis  hominibus  regni 
nostri  libertatém  a  Sancto  Regé  concessum.  Decr.  1222  Andreáé  Secundi 
Bev.  2.  3.  §. 

viszony  közvetlenségének  tüzetesebb  rendezésével  (VIII.  IX.  czikk), 
másfelöl  a  szabadságok  és  mentességek  concrétabb  meghatározá- 
sával (líl.  IV.  VII.  XVII.  XXIV.  czikk).  Mindezeknek  sanctiójául 
pedig  megengedi  az  ellentmondás  és  ellentállás  jogát  arra  az  esetre, 
ha  a  király  az  aranybullában  foglalt  rendelkezések  ellenére  csele- 
kednék (XXXI.  czikk). 

Az  aranybulla  kétségkivül  jelentős  mozzanat  a  magyar  alkot- 
mányosság törtenetében,  az  első  irott  királyi  oklevél,  mely  a  nemzet 
jogaival  számol,  mely  azonban  a  királyi  hatalom  lényegét  vagy 
tartalmát  meg  nem  változtatja  és  át  nem  alakítja. 

A  királyi  akarat  toválibra  is  szabadon  érvényesül,  de  a  nemes- 
ség fel  van  oldva  az  engedelmesség  kötelessége  alól,  ha  a  királyi 
intézkedés  egyéni  jogait,  kiváltságait  és  szabadságát  sérti. 

Az  aranybullában  szembe  kerül  a  király  személyes  (magán) 
hatalma  a  nemesség  személyes  jogaival  s  közöttük  —  egy  maga- 
sabb czél  érdekében  —  compromissum  is  jön  létre,  az  össze- 
ütközések és  ellentétek  elintézését  az  anyagi  erők  mérkőzésére  bizva. 

Ez  a  megoldás  nem  vált,  de  nem  is  válhatott  a  további 
bonyodalmak  megelőzésének  és  megnyugtató  kiegyenlítésének  hatá- 
lyos és  a  köz  érdekében  is  megnyugtató  eszközévé.  Épp  úgy,  mint 
a  későbbi  hason  tárgyú  és  hasonló  irányú  rendelkezések  sem, 
jelesül  II.  Endrének  1231.  évi  oklevele,  továbbá  az  1267.  és 
1298.  évi  decretumok,  mely  a  királylyal  szemben  másnemű  anyagi 
joghátrányt  —  nevezetesen  az  egyházi  excommunicátiót  helyezi 
kilátásba.* 

Más  módozatokat  kellett  tehát  keresni,  hogy  a  szem  előtt  tar- 
tott czél  sikeresebben  megvalósulhasson.  Ez  a  czél  —  amint  láttuk  — 
elsősorban  a  királyi  tekintély  helyreállítására,  a  királyi  hatalom  meg- 
szilárdítására irányult.  A  királyság  intézményének  integritása  a  király- 
nak és  a  nemzet  egyetemét  képviselő  nemességnek,  tehát  a  köznek 
együttes  érdekében  állott.  A  királyság  intézménye  ugyanis  arra  volt 
hivatva,  hogy  óvja  az  ország  egységét  és  kiegyenlítse  a  társadalom 
körében  felmerülő  érdekellentéteket  a  jogok  és  kötelességek  általános- 
ságának az  akkori  fogalmak  keretei  közt  való  érvényre  juttatásával. 
Az  intézmény  integritásának  egyik  hathatós  biztosítékául  pedig  azt 
kellett  a  szerzett  tapasztalatok  szerint  felismerni,  hogy  —  egyes 
vonatkozásokban  —  jogi  akadályok,  jogi  korlátok  állíttassanak  fel, 
amelyek   határt   szabnak    a    kiszámíthatatlan    befolyások   váltakozó 

*  Ferdinándy  i.  iii.  38.  1. 

áramlata  szerint  igazodó  önkénynek  és  ezen  az  utón  megóvják  a 
korona  viselőjét  oly  cselekményektől,  melyekkel  nemcsak  magát 
sebezné  meg,  nem  csupán  saját  vagy  utódainak  hatalmát  gyengí- 
tené, hanem  egyúttal  a  köznek  a  javát  is  veszélyeztetné.  E  végből 
szükséges  volt  jogi  intézményeket  létesíteni,  s  ily  módon  bizonyos 
tekintetekben  a  jog-  és  hatalomköröket  elhatárolni  s  azok  gyakor- 
lásának módját  megszabni,  anélkül  azonban,  hogy  ez  magát  a  királyi 
méltóságot,  a  királyi  hatalom  tekintélyét  és  súlyát  gyengítse. 

Az  erre  irányuló  kísérlet  jelenségeit  mutatja  egyebek  közt 
111.  Endre  1298.  decretumának  23.  czikke,  mely  a  király  tanácsának 
határozottabb  szervezetet  ad,  a  tanácsosok  megválasztására  az 
országnak  is  némi  befolyást  enged  és  kimondja,  hogy  a  királynak 
a  tanács  meghallgatása  nélkül  tett  adományai  és  fontosabb  intéz- 
kedései érvénytelenek.*  Figyelmet  érdemelnek  e  részben  III.  Endre 
1290.  évi  törvényének  9.,  14.  és  25.  czikkei,  melyek  arról  intéz- 
kednek, hogy  a  királyi  kormányzat  egyes  tisztségei :  a  nádori, 
tárnokmesteri,  alkanczellári  és  udvarbirói  tisztség  az  ország  nemesei- 
nek meghallgatásával  (ex  consilio  nobilium)**  töltendők  be,  s  hogy 
a  királyi  tisztviselők  az  országgyűlésen  felelősségre  vonhatók  és 
ott  a  király  s  tanácsosainak  ítélete  szerint  érdemükhöz  képest  meg- 
jutalmazandók  vagy  megbüntetendők.'^  Az  országos  gyűlések  is 
mindnagyobb  befolyást  kezdtek  gyakorolni  a  király  elhatározásaira, 
azokon  nemcsak  egyes  concrét  panaszokat,  hanem  közkívánatokat 
is  terjesztenek  a  király  elé,  ami  azután  általánosabb  jellegű 
jogszabályok  alkotására  szolgál  alapul  s  a  király  mindinkább  az 
országgyűlésen  megnyilatkozó  kívánságokhoz  alkalmazkodik,  úgy 
hogy  az  Árpád-házból  származó  királyok  korszakának  végén  a 
nemesség  már  mint  a  törvényhozás  egyik  tényezője  szerepel  az 
országgyűlésen.'' 

Ámde  a  helyzet  csak  akkor  alakult  át  lényegesebben  és  hatá- 
rozottabban, amikor  az  országban  részint  egymás  mellett,  részint 
egymással  szemben  kifejlődött  különböző  hatalmi  és  jogi  alakula- 
tokról egy  oly  felfogás  vált  uralkodóvá,  amely  az  állam  modern 
fogalmának  és  a  rendezett  állami  szervezetnek  is  megfelel. 

*  L.  Timon  i.  m.  112.  és  161.  I.  Ferdinándy  i.  m.  47.  1. 
**  Ferdinándy   i.    m.    46.  lapján    ezt   a   kitételt    használja :    az   ország 
nemeseinek   tanácsára.    Timon    i.  m.  113.  lapján    pedig  ez  így  van    kifejezve: 
az  országgyűlés  hozzájárulásával.  A  szövegben    előforduló   kitétel   praecisebb. 
t  Ferdinándy  i.  m.  46.  1.  Timon  i.  m.  113.  1. 
■<-T  Ferdinándy  i.  m.  44.  és  45.  I. 

Ez  a  felfogás  a  szent-korona  tanában  öltött  határozott  alakot. 

A  szent-korona  fogalma  azonos  az  állam  fogalmával,  melyet 
jelképiesen  fejez  ki. 

Minden  jog  alanya  és  forrása  a  szent-korona,  azaz  az  állam. 

A  királyi  hatalom  is  a  szent-koronából,  azaz  az  állam  fogal- 
mából fakad ;  többé  nem  személyes  vagy  magánhatalom,  mely  más 
személyes  vagy  magánhatalmakkal  concurrál,  hanem  állami  köz- 
hatalom, mely  mindenkivel  szemben  és  az  ország  egész  területére 
nézve  egyaránt  érvényesül. 

A  szent-korona  mint  egy  egységes  államszervezet  jelentkezik, 
mely,  mint  a  szent-korona  teste  (corpus  sacrae  coronae)  tárgyi 
szempontból  az  állam  területének  minden  egyes  részét,  alanyi  szem- 
pontból pedig  a  szent-korona  viselőjét  és  a  szent-korona  tagjait, 
azaz  az  állam  fejét  és  az  államnak  politikai  jogokkal  felruházott 
összes  polgárait  szerves  egészként  magában  foglalja. 

Minthogy  az  így  concipiált  királyi  hatalom  nem  csupán  az 
uralkodó  személyes  érdekében,  hanem  a  szent  -  korona,  azaz  az 
állami  összesség  érdekében  áll  fenn,  szükséges,  hogy  a  szent- 
korona viselőjén  kivül  a  szent-korona  tagjai  is  részt  vegyenek  a 
közhatalom  gyakorlásában  és  a  közügyek  intézésében. 

Ennek  a  részvételnek  mértékét  és  módját  azonban  nem  állapít- 
hatják meg  egyoldalulag,  sem  a  korona  viselője,  sem  a  szent  szent- 
korona tagjai.  Ez  a  szent-korona  egész  testének  (totum  corpus  sacrae 
coronae),  azaz  a  királynak  és  a  szent-korona  egész  területét  kép- 
viselő tagoknak  közös  joga.  Ezeknek  együttes  akaratában  nyilat- 
kozik meg  az  állami  közhatalom  teljessége  s  ez  szabja  meg  az 
alkotmányos  szervezetet,  amely  szerint  az  egyes  állami  functiók  és 
szervek  megoszolnak  és  működnek. 

Ebben  az  értelemben  a  szent-korona  tana  ma  is  alapelve  a 
magyar  államiságnak  és  a  magyar  alkotmányosságnak,  természete- 
sen azokkal  a  módosításokkal,  amelyeket  a  későbbi  jogfejlődés  főleg 
a  szent-korona  tagjainak,  vagyis  a  politikai  jogokkal  felruházott 
állampolgároknak  köre  tekintetében  előidézett. 

Régebben  a  szent-koronát  minden  birtok  forrásának  is  tekin- 
tették (sacra  corona  est  radix  omnium  possessionum),  minden 
nemesi  birtok  a  szent-koronától  származott  és  a  szent-koronára  szállott 
vissza,  a  király  azonban  köteles  volt  a  visszaszállott  birtokot  ismét 
egyeseknek  adományozni.  Minthogy  pedig  az  ország,  azaz  a  szent 
korona  területe  a  nemesek  birtokában  volt,  nekik  is  kellett,  mint 
az  ország  teste  képviselőinek   (corpus   regni  hungariae)   az  ország 

Ügyeinek  intézésében  részt  engedni.  Az  adományrendszer  megszűnté- 
vel ez  az  ok  természetesen  megszűnt,  s  ma  már  az  állampolgárok 
alkotmányos  jogait  illetőleg  az  előbb  ismertetett  magyarázat  meg- 
felelőbbnek mutatkozik.* 

A  szent-korona  elméletének  érvényre  jutásával  bekövetkezett 
átalakulás  a  királyi  méltóságot  egyáltalán  nem  szorítja  háttérbe. 
A  királyi  hatalomnak  a  szent-korona-féle  államszervezetben  is  ugyanaz 
a  feladata,  melyet  a  Szent  István-féle  államszervezetben  volt  hivatva 
betölteni.  Súlya  és  tekintélye  nem  gyengül,  sőt  éppen  ellenkezőleg 
fokozódik  és  szilárdul.  Az  ország  közállapotainak  azt  a  ziláltságát, 
mely  az  Árpád-házból  származó  királyok  korszakának  végén  az 
országra  a  felbomlás  veszélyét  zúdította,  az  Anjou-kor,  amely 
alatt  a  szent-korona  elmélete  virágzásának  tetőpontját  érte  el,  éppen 
azáltal  szüntette  meg,  hogy  a  királyi  méltóságot  rendkívül  magasra 
tudta  emelni,  a  királyi  hatalomnak  különös  érvényt  és  elismerést 
tudott  szerezni.  Végzetes  tévedésbe  esnék,  aki  azt  hinné,  hogy  az 
a  befolyás,  a  befolyásnak  az  az  alakja,  amelyre  a  nemzet  a  köz- 
ügyek intézése  körül  a  szent  korona  elmélete  révén  szert  tett,  a 
királyi  hatalom  megbénítását  czélozta  vagy  czélozhatta  volna,  mert 
az  az  alapfelfogás,  amelyben  a  szent-korona-féle  államszervezetben  a 
királyi  méltóság  és  hatalom  gyökerezik  és  amelyből  a  közhatalomban 
való  részesedés  elve  és  módja  a  nemzet  részére  levezethető,  éppen 
ellenkezőleg  arra  irányult,  hogy  a  királyság  intézménye  minden- 
kivel szemben  és  mindenütt  feltétlenül  érvényesülő  legmagasabb 
közhatalommá  váljék,  és  hogy  a  nemzetnek  azok  a  kívánságai, 
amelyek  korábban  csak  a  kírálylyal  való  alkudozások  vagy  a  király- 
lyal  szemben  alkalmazott  erőszak  vagy  más  hasonló  eszközök  utján 
juthattak  kifejezésre,  ezentúl  intézvényes  alakban  s  oly  módon  való- 
sulhassanak meg,  mely  a  királyi  méltóság  fényét  és  tekintélyét  óvja 
és  azzal  összeegyeztethető. 

És  valóban,  ha  végigtekintünk  azon  az  egész  folyamaton,  mely 
a  szent-korona  elméletének  felmerülése  óta  mostanáig  a  magyar 
alkotmányosság  fejlődését  feltünteti,  azt  fogjuk  tapasztalni,  hogy  a 
királyi  hatalom  mindvégig  előtérben  maradt.  Bármennyire  gyarapodtak 
idők  folytán  a  nemzet  jogai  —  akár  terjedelemben,  akár  a  gyakorlás 
módozatainak  hatékonyságában  —  sohasem  maradt  figyelmen  kívül, 
hogy  ennek  az  államnak  életszükséglete,  életfeltétele  az  erőteljes 
királyság,  melynek  hatása  az  államélet  egész  vonalán  érezhető. 

*  V.  ö.  Marczali  „Die  heilige  ungarische  Krone",  Pester  Lloyd  1908.  évi 
308.  szám.  Nagy  E.  Korona  i.  h. 

Még  az  olyan  gyökeres  átalakulás  is,  mint  amilyet  az  1848.  évi 
törvények  idéztek  elő,  sem  kivánta  a  király  jogállását  aláásni,  a 
királyi  jogokat  elkobozni,  az  államszervezetnek  és  kormányzatnak 
par  excellence  királyi  jellegét  megszüntetni. 

Hogy  ez  csakugyan  így  áll,  arra  nézve  oly  classikus  tanura 
hivatkozhatunk,  akivel  szemben  minden  ellenkező  nézetnek  el  kell 
némulnia.  Ez  pedig  nem  más,  mint  Kossuth  Lajos,  a  48-iki  tör- 
vények megalkotója,  aki  az  alábbiakban  jellemezte  a  48.  évi  törvény- 
hozás által  előidézett  átalakulást. 

Kossuth  1849.  április  14-én  Debreczenben  megtartott  ország- 
gyűlési beszédében  e  részben  a  következőket  mondotta. 

„Az  1848-iki  törvények  erős  meggyőződésem  szerint  Magyar- 
országon nem  revolutió  szüleménye.  Az  1848-iki  törvényekkel  a  magyar 
nemzet  nem  tett  revolutiót ;  nem  voltak  azok  semmi  egyéb,  mint 
biztosítása  azon  jogoknak,  melyek  mindig  sajátunk  valának.  Más 
változás  nem  történt  a  dologban,  mint  csupán  az,  hogy  amily  szabad- 
ságot, függetlenséget  és  önállást  ennekelőtte  a  kormányszékek  s 
különösen  a  magyar  királyi  úgynevezett  helytartótanács,  törvény  szerint 
fentartani  kötelesek  voltak  volna,  ezen  törvények  fentartása  és  biztosítása 
miniszterekre,  nem  pedig  egy  collegiális  tanácsra  bízatott.  Ez  volt  az 
egész  változás,  aminő  változásokat  azok,  kik  a  magyar  históriát  ismerik, 
többeket  fognak  feltalálni,  mert  hiszen  maga  a  helytartó  —  tanács  sem 
oly  régi  ínstitutió,  a'  múlt  században  hozatott  be  csak.  Hanem  azon 
magában  csekély  változás,  hogy  az  igazgatóságok  helyett  igazgatók  s 
a  tanácsnokok  gyűlése  helyett  miniszterek  állíttattak,  az  országra  nézve 
mégis  egy  nagy  szerzemény  volt,  azon  szerzemény  t.  i.,  mely  által 
egyes  emberek  felelőssége  alá  vannak  helyezve  a  törvények  s  a  nemzet 
azon  jogai,  melyeket  a  collegíumok,  a  collegiális  administratiók  nem 
őriztek  meg,  mert  testület  magában  véve  személyes  felelősséggel  a 
gyakodatban  nem  bir.  A  miniszteriális  kormányzat  által  a  nemzet  jogai, 
melyekhez  tartozott,  hogy  a  népnek  pénzével  és  vérével  az  ausztriai 
ház  és  bécsi  tanácsnokai  kényök-kedvök  szerint  ne  rendelkezhessenek, 
mondom  éppen  ezen  miniszteri  felelősség,  mely  azon  jogokat  biztosí- 
tandó vala,  azt  ragadta  ki  az  ausztriai  hatalom  alól,  mit  mindezeknél 
nagyobbra  becsült,  t.  i.  az  önkényes  uralkodás  lehetőségét  az  országon, 
s  a  hatalmat,  hogy  a  magyar  nép  vérével  és  pénzével  nem  saját  hazánk 
javára  s  megmentésére,  hanem  a  maga  czéljaíra  kénye-kedve  szerint 
rendelkezhessék.  Ez  az  1848-iki  törvényeknek  belső  lényege".  (Horváth 
Mihály:  Magyarország  függetlenségi  harczának  története  1848.  és 
1849-ben  II.  kötet  439.  lap.) 

Az  1849.  április  14-iki  függetlenségi  nyilatkozat  erre  vonat- 
kozólag a  következőket  mondja: 

„Bár  a  februári  franczia  forradalom  által  előidézett  szellemi 
rázkódtatás  következtében  az  ausztriai  birodalomnak  csaknem  minden 
tartománya  forradalomban  volt,  a  magyar  nemzet  nem  igyekezett  ezen 
körülményt  arra  felhasználni,  hogy  a  király  ellenében  uj  meg  uj 
jogokat  szerezzen  magának,  hanem  megelégedett  azzal,  hogy  nemzeti 
szabadságát,  önállását  és  függetlenségét  a  miniszteri  felelősségre 
alapított  közigazgatási  rendszer  által  biztosította.  De  azon  önállás  és 
függetlenség,  melyet  ezáltal  biztosított,  nem  volt  uj  szerzemény, 
hanem  régi  jog,  mely  még  azon  jogszerű  viszonyon  sem  változtatott 
legkevesebbet  is,  melyben  Magyarország  az  osztrák  császári  birodalom 
irányában  volt."  (I.  m.  464.  lap.) 

Ebből  nyilvánvaló,  hogy  a  48-iki  törvényhozás  a  királyi 
hatalom  lényegén  gyökeres  változtatást  nem  tett.  Azt  a  túlsúlyt, 
mely  előbbi  törvényeink  értelmében  az  ország  ügyei  intézésében 
és  általában  az  országban  a  királyt  megillette,  tőle  el  nem  vette 
és  más  hatalmi  tényezőre,  nevezetesen  az  országgyűlésre  át  nem 
ruházta  és  csupán  csak  hatályos  biztosítékot  kívánt  alkotni  abban 
a  tekintetben,  hogy  a  királyt  megfllető  hatalomkör  a  fennálló  tör- 
vények értelmében  gyakoroltassák,  mert  a  királyi  hatalomnak  alkot- 
mányunk szerint  megállapítható  túlsúlya  korántsem  zárja  ki  azt, 
hogy  a  király  az  öt  megillető  hatalomkör  betöltésénél  a  törvényhez 
alkalmazkodjék,  jelesül  a  nemzetet  ne  zárja  ki  abból  a  közreműkö- 
désből, amelyet  részére  a  törvény  és  az  alkotmány  biztosít. 

E  részben  garantiát  nyújt  a  király  minisztereinek  felelőssége  * 
és  az  országgyűlésnek  a  miniszterek  tevékenységére  vonatkozó 
ellenőrzési  joga. 

A  hatalmi  köröknek  megváltoztatása,  a  királyi  hatalomnak 
továbbmenő  megszorítása,  a  királyi  hatalom  tekintélyének  és  haté- 
konyságának gyengítése  vagy  éppen  megsemmisítése  egyáltalán 
nem  volt  szándékba  véve  annál  kevésbé,  mert  a  magyar  államnak 
sajnosán  még  ma  is  fennálló  faji,  nemzetiségi,  vallási,  társadalmi 
és  területi  szakadozottsága  mellett,  még  most  sem  szűnt  meg  a 
magyar  szent-koronának  és  a  belőle  fakadó  királyi  hatalomnak  az 
állam  és  nemzet  létét  és  egységét  biztosító  jelentősége. 

*  A  miniszteri  felelősség  a  királyi  hatalom  törvényes  gyakorlását  biztosító 
törvényes  intézmény  lévén,  tulajdonképpeni  tartalma  és  jelentősége  is  csak 
törvényi,  azaz  jogi  természetű  lehet. 

Azok  a  jogok,  melyek  a  nemzetnek  a  közhatalomra  való 
befolyását  biztosítják,  úgy  rakódtak  le  a  királyi  hatalomkör 
mellé,  mint  járulékos  jogosítványok  (jura  accessoria)  a  föjog  (jus 
principale)  mellé.  Ez  a  processus  a  királyi  hatalomnak  csupán  meg- 
szorítását és  korlátozását  eredményezhette.  Minden  korlátozásnak 
pedig  az  a  lényege,  hogy  a  jogot,  amelyre  vonatkozik,  csak  fix 
határok  között  köti  meg.  Expansiv  ereje  és  rugalmassága  csak 
magának  a  korlátozott  jognak  van  annyiban,  amennyiben  a  korlát 
gyengülésével  vagy  elestével  korábbi  terjedelmét  és  alakját  vissza- 
nyeri ;  a  korlátozás  azonban  sohasem  változik  —  önmagától  — 
feltétlen  joggá,  s  csupán  önön  erejénél  fogva  azt  a  jogot,  melyet 
csakis  korlátozott,  sem  meg  nem  semmisítheti,  sem  fel  nem  vált- 
hatja, sem  föléje  nem  helyezkedhetik.  Képzelhető  ugyan  egy  oly 
alkotmányos  fejlődés,  ahol  ez  a  folyamat  másként  megy  végbe, 
ámde  ilyenkor  más,  positive  kimutatható  tényezők,  külön  jogalapító 
tények  jönnek  közbe.  Így  pl.  Angliában  a  parlament  kifejezett  túl- 
súlyt küzdött  ki  a  korona  felett.  Ámde  ez  merőben  ténykérdés,  s 
nálunk,  ahol  éppen  azzal  szoktunk  —  még  pedig  méltán  —  dicse- 
kedni, hogy  alkotmányunk  egy  hosszú,  lassú,  jogfolytonosság-szülte 
alakulás  eredménye,  a  jog-  éS:  hatalomkörök,  a  hatalmi  positiók 
hasonló  cseréjét  eredményező  történeti  momentumokat  megállapítani 
nem  lehet. 

Sőt  addig,  míg  a  szent-korona  tana  szolgál  a  magyar  állam- 
eszme alapjául,  egy  oly  átalakulás  nem  is  képzelhető,  amely  a 
királyi  hatalmat  inferioritásba  juttatná  és  gyakorlati  erőhatás  kifej- 
tésére képtelen  üres  fogalommá  vagy  puszta  méltósággá  változtatná. 
A  király  hatalmi  állása  és  jogai  kétségkívül  a  szent-koronától, 
azaz  az  államtól  származnak,  de  az  utóbbi  —  amint  láttuk  — 
nemcsak  a  nemzetet,  de  a  királyt  is  magában  foglalja,  s  az  alkot- 
mányos rend,  amely  az  államban  az  egyes  hatalmi  tényezők  jog- 
állását meghatározza  és  amely  szerint  az  egyes  hatalmi  és  jogkörök 
az  államban  megoszlanak,  a  szent-korona  egész  testének  —  a 
nemzetnek  és  a  királynak  a  törvényhozás  útját  kifejezett  —  akaratán 
nyugszik  és  csakis  a  király  beleegyezésével  módosulhat ;  a  királynak 
pedig  nemcsak  érdeke,  nemcsak  joga,  de  kötelessége  is,  hogy  a 
királyság  erőteljes  intézményét  megsemmisülni  s  az  államot  kelet- 
kezésének alapeszméjétől  és  fenmaradásának  egyik  legfőbb  ténye- 
zőjétől és  biztosítékától  megfosztani  ne  engedje.  De  még  akkor  is, 
ha  az  összes  illetékes  tényezők  hozzájárulásával  akár  a  viszonyok 
el  nem  hárítható   nyomása   következtében  beállott  kényszerhelyzet- 

ben,  akár  más  okból  egy  oly  rendezés  állana  be,  mely  az  imént 
jelzett  eredményt  idézné  elő :  akkor  ez  már  nem  volna  többé 
az  ősi  magyar  alkotmány,  a  szent-korona-féle  államszervezet,  ez 
egészen  uj  alakulás  volna,  amely  lehetne  talán  népszerűbb,  le- 
hetne talán  modernebb,  de  amelynek  semmi  köze  sem  volna 
a  magyar  államnak  egy  és  ugyanazon  alapgondolat  hatása  alatt 
évszázadokon  át  következetesen  és  folytonosan  végbement  ki- 
alakulásához. — 

Hogy  a  nemzetnek  az  állami  ügyek  ellátása  körül  való 
közreműködése  alkotmányunk  eddigi  fejleményeihez  képest  a 
királyi  hatalomnak  csupán  korlátozásaként  érvényesül :  arról  az 
egyes  államhatalmi  functiók  közelebbi  vizsgálata  utján  is  meg- 
győződhetünk. 

Nézzük  például  a  törvényalkotás,  a  törvényhozás  jogát,  mint 
az  állami  főhatalom  egyik  legfőbb  megnyilatkozását,  —  nevezetesen 
hazai  közjogunknak  azt  a  szabályozását,  mely  a  törvények  alko- 
tására, tehát  a  törvényhozó  hatalomnak  a  király  és  a  nemzet  közti 
megosztására  vonatkozik. 

Fentebb  láttuk,  hogy  a  törvények  alkotásának  joga,  mely  a 
vezérek  korában  egyedül  a  nemzetet  illette,  a  királyság  megalapí- 
tásával a  királyra  szállott  át. 

A  király  volt  a  törvényhozó,  ő  adott   az  országnak    törvényt. 

Ezt  a  jogot  a  király  kezdetben  korlátlan  hatalommal  gya- 
korolta. 

A  nemzet  kivánságai  eredetileg  csak  közvetett  utón  érvénye- 
sülhettek, nevezetesen  úgy,  hogy  a  nemzet  részint  az  országos 
gyülekezeteken,  részint  más  alkalmakkor  tanúsított  magatartásával 
befolyást,  nyom.ást,  sőt  kényszert  gyakorolt  a  királyra. 

Törvényt,  jogszabályt  alkotni  olyannyira  a  király  személyes 
hatalmának  kifolyása  volt,  hogy  a  királyt  még  elődjének  rendelke- 
zése is  csak  akkor  kötelezte,  ha  annak  megtartására  külön  ígéretet 
tett,  vagy  ha  az  előd  által  alkotott  jogot  már  az  országos  jogszokás 
elfogadta.* 

Annak  az  első  nyoma,  hogy  az  országgyűlésen  egybegyűltek, 
határoztak  és  a  király  ennek  a  határozatnak  megfelelően  adta  ki  a 
törvényt,  csak  az  Árpád-kor  végén,  különösen  111.  Endre  1298.  évi 
decretuma  tekintetében  állapítható  meg.** 

*  Timon,  i.  m.  286.  és  289  1. 
**  Ferdinándy  i.  ni.  45.  1.,  Timon  i.  m.  289.  és  294.  1. 

Utóbb,  nevezetesen  Zsigmond  király  1435:11.  decretuma  óta 
a  törvényhozás  hatalma  a  király  és  a  nemzet  közt  jogilag  is 
megoszlik.* 

Ez  a  megosztás  a  királyi  hatalommal  szemben  a  nemzet  javára 
megállapított  jogi  korlátozás  alakjában  megy  végbe,  úgy  hogy  aki 
az  országnak  a  törvényt  adja,  továbbra  is  a  király  marad. 

Werbőczy  (II.  rész  3.  czím)  —  annak  előrebocsátásával,  hogy 
a  törvényhozás  joga,  mely  a  vezérek  korában  a  nemzetet  illette,  a 
királyság  megalapításával  a  királyra  szállott  át  —  erre  vonatkozólag 
a  következőket  mondja : 

„A  fejedelem  mindazáltal  egyedül  a  maga  akaratából  és  önké- 
nyesen, kiváltképpen  az  isteni  és  természeti  jogot  sértő  dolgokban  és 
az  egész  magyar  nemzet  régi  szabadságának  ártalmára  semmit  sem 
rendelhet ;  hanem  össze  kell  hivnia  és  megkérdeznie  a  népet,  ha 
vájjon  ennek  az  ilyen  törvények  tetszenek-e  vagy  sem  ?  amely,  ha  igennel 
felel,  azontúl  az  ilyen  végzéseket  (az  isteni  természeti  jog  mindig 
épségben  maradván)  törvényekül  tartjuk  meg.  (3.  §.)  Többnyire  pedig 
közös  megegyezéssel,  maga  a  nép  is  elhatároz  valamit,  amit  a  közjóra 
hasznosnak  itél  és  írásban  terjeszti  a  fejedelem  elé,  kérvén,  hogy  erre 
nézve  neki  törvényt  adjon,  és  ha  maga  a  fejedelem  az  ilyen  végzé- 
seket elfogadja  és  helybenhagyja,  akkor  az  törvényerőre  emelkedik  és 
azonnal  törvénynek  kell  tekintenünk.  (4.  §.)  Mégis  mindezeket  nem  a 
nép,  hanem  különösen  a  fejedelem  statútumainak  mondjuk  azért,  mert 
ha  a  fejedelem  beleegyezése  és  megerősítése  mindkét  esetben  azokhoz 
nem  járul,  eme  rendeleteknek  semmi  ereje  nem  lészen." 

Hasonló  felfogás  tükröződik  vissza  Werbőczy  hármaskönyvé- 
nek más  helyein  is.  A  II.  rész  5.  czíme  alatt  a  törvények  kötelező 
erejéről  szólván,  azt  mondja,  hogy:  „a  rendeletek  és  végzemények 
első  sorban  magát  a  fejedelmet  kötelezik,  aki  azokat  a  nép  kívána- 
tára közreadta,  mert  a  közmondás  is  azt  tartja :  vesd  magad  alá  a 
törvénynek,  melyet  magad  hoztál." 

Ezzel  az  állásponttal  nem  ellenkeznek  a  későbbi  tételes  tör- 
vények. Az  1635:XVII1.  t.-czikk  czímében  és  bevezető  részé- 
ben abból  indul  ugyan  ki,  hogy  a  törvények  alkotásának  joga  a 
királyt  és  az  országot  illeti,  de  rendelkező  részében  a  törvény- 
alkotás mikéntje  tekintetében,  tehát  abban  a  tekintetben:  hogyis 
illeti  ez  a  jog  a  királyt  és  az  országot?  a  hármaskönyv  II.  részé- 
nek  3.  czimére   és  a  III.  rész   2.  czímére   utal,   és   különben    is  a 

*  Tinion  i.  ni.  289.  1.,  Ferdinándy  i.  ni.  72.   1. 

királyi  hatalom  oltalmára  keletkezett,  amennyiben  egyedüli  tárgya 
az,  hogy  az  olyan  törvényeket,  melyek  a  király  közreműködése 
nélkül  keletkeztek,  azaz  magánosoknak  a  törvény  képében  fellépő 
rendelkezéseit  hiábavalóknak  és  semmitéröknek  nyilvánítja.* 

Ami  pedig  az  1790:  XII.  t.-czikket  illeti,  ennek  meghozatalára 
az  szolgált  indokul,  hogy  előzőleg  az  országot  pátensekkel  kormá- 
nyozták és  a  törvényhozó  hatalmat  az  uralkodó  —  az  ország 
rendéinek  teljes  mellőzésével  —  gyakorolta.  Az  idézett  törvény 
erre  való  tekintettel  azt  kívánta  elérni,  hogy  jövőben  a  nemzet  a 
törvényhozásból  ki  ne  rekesztessék,  mert  a  törvények  alkotásának, 
eltörlésének  és  magyarázatának  hatalma  nemcsak  a  királyt,  hanem 
a  nemzetet  is,  azaz  a  töivényesen  megkoronázott  fejedelmet  és  az 
országgyűlésre  törvényesen  egybegyűlt  országos  karokat  és  rende- 
ket közösen  illeti  s  rajtok  kiviil  nem  gyakorolható.  A  törvény  ren- 
delkezésének súlypontja  pedig  abban  áll :  hogy  a  király   megígéri, 

miszerint  ő  a  rendek  ezen  jogát  sértetlenül  megtartandja 

biztosítván  őket,  hogy  az  országot  rendeletek  vagy  úgynevezett 
pátensekkel  kormányozni  nem  fogja,  pátensek  kiadása  csupán  arra 
az  esetre  tartatván  fenn,  midőn  a  törvénynyel  egyébként  megegyező 
dolgokban  a  kellő  eredménynyel  való  megnyilatkozás  (publicatio) 
egyedül  ez  utón  lenne  eszközölhető.'^'^ 

Ez  a  törvény  is  oly  alkalmi  törvény,  mely  csakis  a  fennálló 
törvényes  status  quot  kívánja  fentartani  és  biztosítani,  s  e  részben 

*  A  szövegben  kifejtetteknél  fogva  alaptalannak  keli  tekinteni  Ferdinándy- 
nak  (i.  m.  72.  1.)  azt  az  állítását,  hogy  az  1435-iki  törvény,  s  még  inkább 
Albert  király  óta  a  törvénynek  az  lett  az  alakja,  hogy  a  király  az  országgyűlésen 
alkotott  czikkeket  csupán  megerősíti,  hogy  a  törvényt  az  ország  alkotja,  a  király 
pedig  csupán  szentesíti  és  kihirdeti.  Még  kevesebb  alapja  van  annak  az 
állításnak,  hogy  amikor  nem  volt  király,  vagy  távol  volt  a  király,  az  ország- 
gyűlés király  nélkül  is  alkothatott  törvényt,  mert  ilyenkor  a  korona  egész 
hatalma  visszaszállt  az  országra  ( ! ). 

*A  törvény  szövegében  előforduló  publicatio  szót  némelyek  kihirdetés- 
nek fordítják.  így  a  Corpus  Juris  millenáris  magyar  kiadása,  a  „Magyar  tör- 
vények" Grill-féle  kiadása  (Magyar  közjog  286.  1.)  és  Récsi  (Magyarország 
közjoga.  Dr.  Löw  Tóbiás-féle  III.  kiadás  251.  1.  Az  1791  :  VIII.  (erdélyi)  t.-czikk 
magyar  szövegében  a  közzététel  szó  van  az  idevágó  helyen  használva  (L.  M.  törv. 
Grill-féle  kiadása  id.  köt.  287.  1.).  Kétséget  nem  szenved,  hogy  a  kihirdetés  itt 
nem  a  törvények  kihirdetésének  rendszerinti  jogáról  (promulgatió),  hanem  ön- 
állóan alkotott  törvényerejű  szabály  Iciadásáról  van  szó  —  hirdetvény  (edictum) 
vagy  nyilt  parancs  (pátens)  alakjában.  Itt  tehát  a  törvényhozó  akarat  meg- 
nyilatkozásának egyik  különszerü  esetével  van  dolgunk,  s  a  törvény  valódi 
értelmének  a  szövegben  használt  kitétel  leginkább  felel  meg. 

az  előbb  említett  törvénytől  csak  annyiban  különbözik,  hogy  míg 
amaz  a  király,  ez  viszont  a  nemzet  jogának  megóvására  irányul. 
A  korábbi  törvényeken  alapuló  joghelyzeten  s  a  királynak  a  tör- 
vényhozás körében  addig  elfoglalt  positióján  ezek  a  törvények  nem 
változtattak,  sőt  az  1790.  évi  törvény  elismeri  a  királyi  jog  princi- 
palitását  azzal,  hogy  a  királyt  megillető,  önálló  jogalkotást  említ;  — 
mert,  hogy  a  törvény,  amikor  azt  mondja,  hogy  kivételesen,  jelesül 
amikor  a  kellő  eredménynyel  való  publicaíió  egyedül  rendeleti 
utón  lenne  eszközölhető,  pátensnek  lehet  helye,  nem  pusztán  végre- 
hajtó, hanem  jogalkotó  rendeletet  ért:  az  abból  tűnik  ki,  hogy 
ugyanez  a  törvényczikk  a  végrehajtó  hatalomról  külön  emlékezik 
meg,  azt  mondván,  hogy  a  végrehajtó  hatalmat  nem  másként,  mint 
a  törvények  értelmében  fogja  a  királyi  Felség  gyakorolni.  Már  pedig 
akkor  már  eléggé  tisztázva  voltak  az  államjogi  alapfogalmak  ahhoz, 
hogy  tudni  kellett,  hogy  a  végrehajtó  hatalom  nem  csupán  a  törvény- 
nek egyes,  concret  esetekben  való  alkalmazását,  hanem  a  törvén 
mikénti  alkalmazásának  általánosabb  jellegű  szabályozását  s  az  erre 
vonatkozó  szolgálati  utasítások  megállapítását 'is  magában  foglalja.* 

*  Hogy  a  királyt  a  törvény  erejével  biró  jogalkotás  (jus  statuendi)  bizo- 
nyos körülmények  közt  önállóan  is  megilleti,  és  hogy  van  királyi  rendelet,  mely 
különbözik  a  végrehajtó  hatalom  körébe  vágó  miniszteri  rendelettől,  és  emennél 
magasabb  rendű  (így  Kmety :  II.  k.  24.  1.),  az  hazai  közjogunkban  mindig  el  volt 
ismerve,  s  ezt  csak  az  utolsó  évtizedeknek  politikai  harczai  és  versengései  voltak 
képesek  elhomályosítani,  aminek  hatása  sajnos  egyes,  a  népszerűség  után 
törekvő  tudományos  Íróknál  is  érezhető.  Az  azonban  még  sem  képezi  komoly 
tudományos  controversia  tárgyát,  hogy  subsidialiter  megilleti  a  királyt  a  jogalkotás 
hatalma,  sőt  kötelessége.  Récsi  i.  m.  255.  1.  azt  mondja,  hogy  ha  előforduló 
szükség  esetén,  milyent  az  1791  :  XII.  t.-czikk  tesz  fel,  ideiglen  kötelező  törvény- 
szabályoknak ....  királyi  rendelés  általi  kibocsátása  forogna  fenn,  az  csak  az 
illető  miniszter  ellenjegyzése  mellett  történhetik.  A  rendelet  utján  való  jog- 
alkotást kiemeli  Nagy  Ernő  is.  (Magyarország  közjoga  20.  évf.  324.  1.)  „Ott, 
mondja  Kmety  Károly  (Magy.  közjog  tankönyve  III.  k.  217.  1.),  ahol  a  jogélet, 
jogrend  követelményeit  a  legelsörendü  facfor,  a  törvényhozó  hatalom  ki  nem 
elégítette  s  a  viszonyok  szerint  ez  nem  várható,  vagy  czélszerüségi  tekintetből 
még  nem  kivonatos  a  törvényi  szabályozás,  s  a  nemzetben  élő  jogi  érzület  sem 
nyilvánult  szokásjogi  tételek  alakjában,  a  kormányhatalom  hivatott  a  jogi 
rendezésre,  jogszabályok  hozatalára.  Ezen  kormányhatalommal  első  sorban  a 
király  élhet,  királyi  rendeletek  kibocsátásával.  A  királyi  rendeletek  alkotása  teljesen 
alkotmányszerü,  ha  azon  rendeletek  a  törvényhozás  jogkörét  nem  csorbítva,  a 
törvényekkel,  az  ország  szokásjogi  intézményeivel  és  szabványaival  nem  ellenkeznek. 
A  magyar  államélet  egy  jogosult  factora  sem  tagadta  azt  meg  a  koronás  királytól, 
hogy  rendeleteivel  a  hiányzó  törvényi  vagy  szokásjogot  pótolja.  Éppen  úgy  megvan 
az  ily  rendeleti  joga  a  királynak,  mint  az,  hogy  souveraine  határozhasson  concrét 

Szorosan  véve  a  dolog  úgy  tűnhetnék  fel,  mintha  az,  amit 
a  törvény  a  nemzetnek  a  törvényalkotásban  való  részesedése  tekin- 
tetében rendel,  inkább  csak  a  király  és  a  nemzet  között  fennálló 
viszony  belső  oldalát  érintené  és  a  királyi  hatalom  gyakorlásának 
csupán  directivumát  képezné ;  —  ámde  ha  el  is  tekintenénk  a  jogi 
doctrina  merev  consequentiáitól,  annyi  kétségtelen,  hogy  hazai  alkot- 
mányunkban sem  a  törvény,  sem  a  törvényes  szokás  vagy  gyakorlat 
nem  nyújt  támpontot  arra,  hogy  ne  tekintsük  fennállónak  azt,  ami  a 
korlátolt  monarchiákban  mindenütt  el  van  ismerve,  t.  i.  azt,  hogy 
a  törvénynek   a   nemzettel    közösen   megállapított  tartalmát  a  feje- 

ügyekben  is  az  államélet  fentartása  vagy  fejlesztése  czéljából,  habár  a  törvény- 
hozás még  azon  állami  ügyet  nem  szabályozta,  nem  mérlegelte,  talán  arra  még 
nem  is  gondolt."  Ehhez  mi  csak  azt  adjuk  hozzá,  hogy  a  törvényhozás  jogkörének 
csorbításáról  nem  lehet  szó,  ha  a  törvényhozásnak  módjában  van  a  kérdést  saját 
szabályozása  körébe  vonni  és  a  királyi  rendeletet  törvényi  szabályozással 
helyettesíteni.  Ez  az  ú.  n.  törvénypótló  vagy  törvénykiegészítö  rendelet.  Eltérő 
nézetek  támadtak  ujabban,  de  csak  ujabban  az  ú.  n.  szükségrendeletet  illetőleg. 
A  szükségrendelet  fogalmát  ki  szokták  terjeszteni  általában  minden  oly  ren- 
deletre, amelynek  tárgya  valamely  oly  kérdés,  amely  a  törvényhozási  szabá- 
lyozás körébe  tartozik,  s  a  melynek  rendeleti  szabályozására  a  törvényhozás 
előzetes  felhatalmazást  nem  adott.  Csakhogy  az  ily  rendelet,  mint  láttuk, 
törvénypótlást  vagy  kiegészítést  is  czélozhat,  s  ily  esetben  a  fennebb  jelzett 
állásponttól  eltérő  elbírálás  alá  nem  eshetik  s  a  szükségrendelet  megjelölés 
nem  talál.  Szükségrendelet  tulajdonképpen  csak  az  oly  rendelet,  amely  valamely 
fennálló  törvény  ellenére  vagy  éppen  a  fennálló  törvény  hatályának  felfüggesz- 
tésével vagy  hatályon  kivül  helyezésével  intézkedik,  s  amelyet  a  kormányzó 
hatalom  a  mellőzhetetlen  szükséghelyzettel  indokol.  Az  ily  rendeletnek  lehető- 
sége és  megengedhetősége  abból  folyik,  hogy  a  kormányhatalomnak  joga  és 
kötelessége  az  állam  érdekét  fenyegető  veszélyt  elhárítani.  Ha  a  törvényhozás- 
nak módja  van  a  rendelet  kibocsátásának  alapjául  szolgált  szükséghelyzet 
felől  utólag  nyilatkozni  s  a  felmentést  megadni  vagy  megtagadni,  akkor  a 
szükségrendeletet  alkotmányjogi  szempontból  kifogásolni  nem  lehet,  annál 
kevésbé,  mert  ily  rendeletek  példái  nálunk  már  régebben  ismételve  előfordul- 
tak. V.  ö.  e  részben  szerzőnek  Ex-Lex  czímü  névtelenül  megjelent  közjogi 
tanulmányát  s  az  ott  olvasható  irodalmi  utalásokat.  L.  ezenkívül  még  Virozsil : 
A  magyar  királyság  közjoga  II.  k.  185.  és  köv.  1.  Cziráky :  Conspectus  juris 
publici  II.  k.  31.  176  178.  1.  Hegedűs:  Magyar  közjog  III.  kiadás,  184.,  302.  1. 
Nagy  E.  i.  m.  325.  1.  Azok  is.  akik  —  úgymint  Nagy  E.  i.  h.  —  azt  mondják, 
hogy  a  szükségrendelet  kibocsátását  az  alkotmány  kifejezetten  meg  nem  enged- 
vén, az  mindig  az  alkotmány  megsértével  jár,  s  a  kormány  a  szükségrendelet 
miatt  feleletre  vonható,  azt  tartják,  hogy  az  eset  megítélése  a  körül  fog  forogni, 
hogy  vájjon  a  kényszerítő  szükség  esete  fenforgott-e,  avagy  hogy  a  kormány 
csak  hatalmával  élt  vissza.  —  Kétségtelen,  hogy  a  szükségrendelet  természete 
más  ott,  ahol  kibocsátásának  eshetőségéről  a  törvény  előre  provideál  (jogi 
szükségrendelet),  mint  ott,  ahol  ily  provisió  nincsen,  de  a  gyakorlatban  a  kivé- 


220 

delem  ruházza  fel  a  mindenki  által  követendő  parancs  hatályával. 
Bármilyen  messzemenő  legyen  is  a  közreműködés,  mely  a  nemzetet 
az  állam  ügyeinek  ellátása,  nevezetesen  a  törvényalkotás  körül 
megilleti,  és  még  akkor  is,  ha  a  törvény  tartalmának  megállapításá- 
ban az  uralkodót  és  a  nemzetet  egyforma  jogok  illetnék  s  így  e 
részben  közöttük  teljes  hatalmi  egyensúly  állana  fenn:  az  állam 
souverainitását,  mint  külső  erőmegnyilatkozást,  a  fejedelem  képviseli 
és  kezeli.  És  bármennyire  függjön  is  a  fejedelem  a  belső  akarat- 
képzésben és  az  elhatározásban  a  nemzet  hozzájárulásától,  a  kifelé 
való  cselekvés  a  törvényhozás  terén  is,  a  kormányzó  hatalom, 
még    ha    az    törvényhozási    feladatot    is   érint*,   az    államfőt   illeti 

teles  intézkedés  előtt  kitérni  nem  lehet  (politikai  szükségrend.).  Az  angol  „bili 
of  rights"  pláne  tiltja  a  szükségrendeletet,  a  g>'akorlatban  mégis  igen  gyakran 
alkalmazzák,  mert  „biznak  az  emberek  józan  eszében,  hogy  kibocsátóit  a 
parlament  fel  fogja  menteni,  ha  meggyőződik  a  rendelet  szükségességéről". 
(Todd  a  pari.  korm.  Angliában.  1.  k.)  —  Eltekintve  a  király  jogalkotó  hatalmá- 
nak minőségétől  és  terjedelmétől,  magában  véve  az,  hogy  a  királynak  joga 
van  az  qbjectiv  jogrendet,  bizonyos  körülmények  közt  önállóan  is  szabályozni, 
míg  ez  a  jog  az  országgyűlést  semmi  körülmények  közt  sem  illeti  meg,  s  a 
nemzet  legfeljebb  csak  mint  a  jogszokás  képzésének  egyik  factora  jöhet  tekin- 
tetbe :  kétségtelen  bizonyíték  a  király  törvényhozói  jogának  principalitása,  azaz 
amellett,  hogy  az  országgyűlésnek  a  töi^vényalkotás  körüli  közreműködése  a 
király  jogával  szemben  megállapított  korlát. 

*  A  törvényhozó  és  végrehajtó  hatalom  mellett  külön  kormányzó 
hatalom  áll  fenn,  mely  a  többi  államhatalmi  functiók  mindenikéből  meríti 
tartalmát  és  az  államban  az  akarateg>'ség  biztosításának  egyik  eszköze. 
(Constant  Benjámin  :  Principes  de  Politique.  Eöivös :  A  XIX.  század  uralkodó 
eszméi,  II!.  könyv,  Vili.  fej.)  Ennek  az  akarategységnek  fentartását  eg>'ébiránt 
különbözőképpen  magyarázzák.  Akár  azt  a  magyarázatot  fogadjuk  el,  mely  a 
hatalmak  elválásának,  megosztásának  Montesquieu-féle  elmélete  helyett  az 
államhatalmak  egységéből,  a  fejedelem  személyéből  kiinduló  osztatlan  állam- 
hatalomból indul  ki  (német  iskola :  Laband),  akár  pedig  arra  az  álláspontra 
helyezkedjünk,  hogy  az  egységet  az  államhatalmak  egyensúlya,  azaz  annak  a 
tudata  biztosítja,  hogy  egymástól  függenek  és  hogy  mindegyiknek  megx^an  az 
ereje  a  többit  működtetni  vagy  külön  működésében  megakasztani  (Concha  ■' 
Politika  262.  1.) :  mindenképpen  kell  egy  főhatalomnak  és  az  ennek  a  főhata- 
lomnak  kezelésére  rendelt  főszervnek  lennie,  amely  Vezet,  a  souverainitást 
képviseli,  a  közhatalmat  kifejezi,  kifelé  az  impérium  jogát  kezeli  és  az  állam- 
polgároktól az  engedelmességet  megkövetelheti.  (V.  ö.  Concha :  Politika  305 
és  köv.  11.  554  és  köv.  11.).  —  Ebből  a  szempontból  nem  lehet  kifogást  tenni 
az  ellen,  hogy  a  souverainitás  kifelé '  a  törvény  szentesítésében,  nem  pedig  a 
törvény  tartalmának  megállapításában  nyilatkozik  meg.  (Laband:  Staatsrecht 
II.  köt.  7.  1.)  E  végből  azonban  nem  szükséges  —  úgymint  Laband  teszi  —  azt 
állítani,  hogy  a  többi  hatalmak  a  fejedelem  által  átruházott  hatáskörben  functio- 

s  ennélfogva  ö  az,  aki  az  engedelmességet  megkövetelheti  és 
kikényszerítheti.* 

Ujabb  törvényünk  nincs,  mely  a  fent  ismertetett  állásponttól 
eltérően  rendelkeznék. 

Ami  pedig  a  gyakorlatot  illeti,  megjegyzendő,  hogy  a  törvény- 
czikkek  még  akkor  is,  amikor  már  a  törvényhozási  jogot  a  király 
a  nemzettel  közösen  gyakorolta,  királyi  végzemények,  decretumok 
alakjában   adattak   ki.    Később    a   királyi    szentesítés    formája    jött 

nálnak.  Nálunk  a  kérdést  teljesen  kielégítően  meg  lehet  oldani  a  szentkorona 
elmélete  segélyével.  Minden  jog  a  szentkoronától  ered,  amelynek  egész  teste 
állapította  és  állapítja  meg  az  államhatalmi  functiók  megosztásának  módját  és  az 
e  functiók  kezelésére  rendelt  szerveket.  A  király  joga  is  innen  ered,  csakhogy 
a  szentkorona-féle  államszervezetben  úgy  van  ez  a  kérdés  szabályozva,  hogy 
a  király  —  amint  ez  ennek  az  államszervezetnek  egyedül  felel  meg  —  azt  a 
jogállást  foglalja  el,  mely  fennebb  a  szövegben  ki  van  fejtve. 

*  A  király  által  szentesített  és  kihirdetett  szöveg  az,  amit  esetleges 
eltérés  esetén  is  —  törvényül  elfogadni  és  aminek  engedelmeskedni  kell. 
A  bíróság  nem  bocsátkozhatik  a  törvény  keletkezésének,  a  megelőző  alkotmányos 
tárg>'alások  alakiságainak  vizsgálatába,  mert  az  1869 :  IV  t.-cz.  19.  §-a  szerint 
a  kihirdetett  törvény  hatályát  kétségbe  nem  vonhatja.  A  netáni  szabálytalanságok 
csak  a  miniszteri  felelősségből  folyó  alkotmányos  eszközök  igénybevétele  utján 
nyerhetnek  orvoslást.  (V.  ö.  szerzőnek:  „A  házszabályoktól  való  eltérés  jogi  jelentő- 
sége" czímen  névtelenül  megjelent  közjogi  tanulmányát.)  —  Az  1790 :  XII.  t.-cz. 
pátensek  elfogadását  tiltja,  —  pátensről  azonban  csak  akkor  lehet  szó,  ha  a 
rendelet  az  országgyűlés  kirekesztésének  és  az  absolut  kormányzási  rendszer 
behozatalának  és  folytatásának  nyilvánvaló  czélzatával  adatott  ki.  (Kmety  szerint 
—  i.  m.  28.  1.  —  pátensnek  csak  az  oly  rendeletet  lehetne  tekinteni,  mely  az 
alkotmányos  szervek  —  udvari  cancellária,  minisztérium  —  mellőzésével  volt 
kiadva  és  törvényes  módon  ki  nem  hirdettetett.)  Ha  azonban  a  rendeletnek 
nem  ilyen  a  jellege,  akkor  az  1869:  IV.  t.-cz.  19.  §-a  értelmében  a  bíróság 
ekkor  is  vizsgálja  a  rendelet  törvényességét ;  csakhogy  a  törvényesség  vagy 
törvénytelenség  criteriumát  abban  kell  keresnie,  vájjon  a  rendelet,  ha  törvény- 
pótló vagy  törvénykiegészítő  rendeletként  adatott  ki,  fennálló  törvénybe  vagy 
törvényes  szabályozásba  nem  ütközik-e,  —  ha  pedig  szükségrendeletként 
adatott  ki,  kiadásának  alakja  és  alkalma  a  szükséghelyzetet  nyilvánvalóvá  teszi-e  ? 
(Az  állami  szükségjognak  kellő  formában  való  nyílt  és  határozott  proclamálását 
ignorálni  nem  lehet.)  Az  ilyen  rendeletet  a  bíróság  a  priori  nem  mellőzheti, 
egyedül  azért,  mert  a  rendelet  tárgya  a  törvényhozás  utján  való  szabályozás 
körébe  tartozik.  Az  esetleges  alkotmányjogi  sérelem  orvoslása  szintén  csak  a 
miniszteri  felelősség  utján  történhetik.  Arra,  hogy  ^  a  bíróságnak  imént  említett 
mérlegelési  jogától  eltekintve  —  az  engedelmességet  a  királyi  rendelettel  szem- 
ben bárki  megtagadhassa  vagy  annak  nyíltan  és  tettlegesen  ellenszegülhessen, 
semmiféle  közvetlen  alap  és  támpont  nincsen,  mert  az  aranybullában  bizto- 
sított ellentállási  jogot  későbbi  törvény  (1687:  IV.  t.-cz.)  megszüntette.  (V.  ö. 
Nagy  E.  i.  m.  323.  1.) 

gyakorlatba,  ámde  a  törvényszentesítö  záradék  sem  ellenkezik  a 
fenti  állásponttal.  A  magyar  király  törvényszentesítő  joga  korántsem 
negativ  vétójog,  hanem  positiv  törvényalkotási  cselekmény,*  amely- 
ben csak  azért  történik  hivatkozás  arra,  hogy  a  törvényczikket  az 
országgyűlés  terjesztette  a  király  elé,  hogy  nyilvánvalóvá  tétessék, 
miszerint  a  törvény  tartalma  a  királynak  nem  absolut  akarata, 
hanem  az  országgyűlés  akaratával  is  megegyezik.  A  törvényt  szen- 
tesítő záradékban  a  király  egyenesen  kimondja,  hogy  a  törvény- 
czikkben  foglaltakat  egyenként  és  összesen  helyeseknek,  kedveseknek 
és  elfogadottaknak  vallja,  és  nemcsak  maga  megtartja,  hanem  mások 
által  is  megtartatja. 

Sőt  a  magyar  király  törvényszentesítő  joga  még  ennél  is  több. 
Ugyanis  a  magyar  közjog  nem  ismer  alaptörvényeket  alaki  értelem- 
ben véve.  Ismeretlen  nálunk  a  törvényeknek  egy  oly  külön  cate- 
goriája,  amelyre  nézve  a  megalkotásnak,  módosításnak  és  meg- 
szüntetésnek egy  szigorúbb,  más  szóval  m'mösiteü  formája  volna  meg- 
szabva. Nálunk  a  most  jelzett  szempontból  minden  törvény  egyenlő ; 
de  van  különbség  a  tartalom  tekintetében.  Vannak  törvények,  melyek 
az  alkotmány  sarkalatos  kérdéseit,  s  ami  ezek  között  a  legfőbb 
fontosságú  :  a  király  és  a  nemzet  közti  viszony  alapjait  tárgyazzák. 
Ezek  nagyobb  maradandóságra  vannak  szánva  s  hozzájuk  a  szent- 
korona viselőjének  és  a  szent  korona  minden  tagjának,  tehát  nem- 
csak a  nemzetnek  de  a  királynak  is  nagyobb  szivósággal  kell 
ragaszkodnia.  És  ez  a  conservativismus,  melyet  az  alkotmány  főleg 
a  király  oldalán,  s  nemcsak  királyi  jogként,  sőt  királyi  kötelesség- 
ként feltételez,  pótolja  azt  a  garantiát,  melyet  más  alkotmány  az 
alaptörvények  külön  alaki  categoriájának  felállításával  megvalósí- 
tani kíván.  Sőt  van  törvényeink  közt  sok  olyan  is,  mely  nagyobb 
nyomaték  és  maradandóság  okából  a  szerződés,  az  egyezmény  tekintete 
alá  esik,  s  amelyre  nézve  a  király  közvetlenebbül  van  érdekelve 
s  a  rendelkezés  nagyobb  jogával  felruházva,  mint  az  állam  ügyei- 
nek ellátását  tárgyazó  egyéb  törvények  tekintetében.  Minthogy 
pedig  az  ily  egyezmények  tartalma  is  törvény  alakjába  szokott 
foglaltatni,  ezeknek  a  sarkalatos  törvényeknek  szentesítése  körül 
kétségkívül  önállóbb  jogkör  illeti  meg  a  királyt  annál  a  rendes 
fejedelmi  jogkörnél,  mely  más  törvények  szentesítése  körül  jut 
kifejezésre.** 

*  V.  ö.  Kmety  i.  ni.  164.  1. 
**  V.  ö.   Nagy  E.  Alaptörvény   (Jogi  Lexikon    1.    180.  és   181.  1.)  U.  az. 
Koronázás  (Jogi  Lexikon  V.  41.  1.)   —  Kmety  K.    i.  m.  Ili.  k.  17.  1. 

Még  messzebb  megy  annak  a  rendelkezési  jognak  önállósága, 
mely  az  uralkodót  az  oly  törvényalkotásokra  vonatkozólag  illeti 
meg,  amelyek  az  uralkodása  alatt  álló  többi  országokkal  szemben 
is  birnak  egyezményszerű  jelleggel,  mint  pl.  a  pragmatica  sanctió, 
s  amelyek  az  országra  nézve  a  jogi  vagy  politikai  kötöttségnek 
kisebb-nagyobb  fokát  állapítják  meg.  Ezekről  azonban  más  helyütt 
fogunk  tüzetesebben  szólni. 

Általában  véve  meg  lehet  állapítani,  hogy  a  törvényhozás 
terén,  ahol  pedig  leginkább  lehet  a  nemzetet  az  állami  souverainitás 
részesének  minősíteni,  a  nemzet  jogai  a  fejedelmi  jog  és  hatalom  oly 
megszorításaiként  és  korlátozásaiként  jelentkeznek,  melyek  arra 
vannak  hivatva,  hogy  a  királyi  hatalmat  és  önkényt  ellensúlyoz- 
zák, nem  pedig  arra,  hogy  a  hatalmat  egészben  a  nemzet  részére 
lefoglalják.  — 

A  végrehajtó  hatalmai  tekintve  nem  is  lehet  kérdés  tárgya, 
hogy  az  a  királyt  illeti ;  az  a  rendelkezés  pedig,  hogy  a  végre- 
hajtó hatalom  a  törvények  értelmében  gyakorlandó  (1790:  Xll. 
t.-czikk.,  1848:111.  t.-czikk  2.  és  3.  §.,  1867 :  VII.  t.-czikk  1.  §.), 
csak  utasító  rendszabály,  mely  jogi  kötöttséget  meg  nem  alapit. 

Az  alkotmány  fejlődésének  mai  stádiumában  a  kormányzás 
igen  fontos  eszközeinek  igénybevételéhez  az  országgyűlés  hozzá- 
járulása szükséges.  Ilyen  az  állami  költségvetés  megállapítása  és 
megszavazása,  ami  nélkül  adót  behajtani,  —  az  ujonczjutalék 
megállapítása  és  megajánlása,  ami  nélkül  az  ujonczokat  tényleg 
kiállítani  nem  szabad ;  ez  azonban  semmiféle  alapot  nem  nyújt 
arra,  hogy  a  kormányzást,  nevezetesen  a  pénzügyi  hatalmat  vagy 
a  hadsereg  tartását  nem  a  király,  hanem  az  országgyűlés  jogai 
közé  sorozzuk.* 

Magyarország  —  kormányzati  alkatát  tekintve  —  korlátolt 
monarchia.    A   korlátok,    melyek    a   monarchikus    princípiumot,   a 

*  Ezek  egyes  kivételes  természetű  vonatkozásoktól  eltekintve  nem  is 
annyira  jogi  mint  inkább  politikai  korlátozások,  —  s  ilyen  természetű  korlátozás 
a  háború  és  béke  jogával  szemben  az,  hogy  a  békeszerződések,  épp  úgy  mint 
más  nemzetközi  szerződések  az  országgyűlésnek  bejelentendők.  Előfordul 
ugyan,  hogy  egyes  kormányzati  cselekmények  —  czélszerüségi  szempontból  — 
jogilag  is  a  király  és  az  országgyűlés  közös  hatáskörébe  vannak  utalva,  mint 
pl.  bizonyos  vasutak  engedélyezése,  de  ezek  az  esetek  kivételes  természetűek 
és  szorosan  értelmezendők.  Nem  vitiálja  a  kérdést,  hogy  a  birói  hatalom  — 
a  birák  alkalmazásától  és  az  igazságügyi  főfelügyelettől  eltekintve  —  az 
igazságszolgáltatás  és  a  végrehajtó  hatalom  köréből  kivált  és  önálló  közegekre 
van  bizva. 

királyi  hatalmat  érik,  elég  hatályosak  kivannak  ugyan  lenni  abban 
az  irányban,  hogy  az  állami  rend  megállapításába  és  az  állami 
ügyek  intézésébe  az  összeségnek  is  legyen  beleszólása :  még  sem 
terjednek  ezek  a  korlátok  odáig,  hogy  őket  illetné  meg  az  egyedüli 
döntő,  a  fő  irányító,  a  vezető  szerep. 

A  korlátozásokat  a  jogtudományban  kivételeknek  szokás  minő- 
síteni, a  kivételeket  szorosan  szokás  magyarázni,  és  jogi  tétel,  hogy 
mindaz,  amit  valamely  korlátozás  kifejezetten  nem  érint,  csorbíttat- 
lanul  fennállónak  tekintendő. 

Ebből  az  következik,  hogy  mindaz,  amit  a  nemzetnek  az 
állami  ügyek  ellátásában  való  részesedését  tárgyazó  valamely  rendel- 
kezés *  a  királyi  jogkörből  el  nem  von,  továbbra  is  a  király  jog-  és 
hatalomköréhez  tartozik. 

És  ha  nem  is  lehet  elzárkózni  az  elől,  hogy  a  közjog  terén 
a  jogi  intézményeknek  messzebb  menő  a  jelentőségük,  mint  a  jog 
egyéb  területein,  nevezetesen  a  magánjogban :  akkor  is  csak  odáig 
lehet  elmenni,  hogy  a  nemzet  javára  szóló  alkotmányos  korlátozá- 
soknak az  a  rendeltetésük,  hogy  a  királyi  hatalom  részéről  való 
esetleges  túlkapásokat  ellensúlyozzák,  az  államhatalmak  között  való 
egyensúly  fentartását  előmozdítsák ;  —  semmiképp  szolgálhatnak 
azonban  a  szóban  forgó  korlátozások  arra,  hogy  ezt  az  egyensúlyt 
más  hatalmi  tényezők  rovására  önhatalmúlag  megzavarják. 

A  mi  alkotmányjogunkban  ezek  a  korlátozások  sohasem 
czélozták,  de  nem  is  czélozhatták  azt,  hogy  állami  létünk  és  egy- 
ségünk alapját  és  legfőbb  biztosítékát :  a  királyság  intézményét  alá- 
ássák, lényegéből  kiforgassák,  az  államot  és  a  nemzetet  összetartó 
királyi  hatalmat  erejétől  és  hatékonyságától  megfoszszák  és  üres 
fogalommá  változtassák. 

Bízvást  állíthatjuk  tehát,  hogy  hazánkban  az  állami  főhatalom 
a  király  személyében  testesül  meg,  és  hogy  az  állami  akarat  és  az 
állami  souverainitás,  mint  külső  erőfogalmi  megnyilvánulás  a  király 
személyében  csúcsosodik  ki  és  hogy  a  király  az  állami  souverainitás 
képviselője,  irányítója  és  vezetője,  az  állami  szervezet  központja. 

Ez  az  álláspont  kifejezést  és  megerősítést  nyer  a  magyar 
szent-koronának  tanában,  mely  a  királynak  a  nemzettel  való  köz- 
vetlen  egyesülését   és   az   állami   souverainitást   a  királyi  méltóság 

*  Rendelkezés  alatt  itt  természetesen  nemcsak  a  kifejezetten  rendelkező 
Írott  törvényt  avagy  a  törvénynek  csupán  szó-  és  betűszerinti  értelmét,  hanem 
általában  minden  jogszabályt  és  a  jogszabályokkal  szemben  divó  jogi  magya- 
rázatok minden  nemét  kell  érteni. 


225 

jelvénye  alatt  tehát  ügy  construálja,  hogy  a  nemzet  jogai  a  királyi 
hatalom  közvetítésével  jussanak  külső  kifejezésre.* 

Hogy  a  királyi  hatalom  gyakorlását  mily  módon  befolyásolja 
a  miniszteri  felelősség,  arról  más  helyen  lesz  szó. 

E  helyütt  még  csak  arra  kell  ismételten  utalni,  hogy  — 
amint  az  már  fennebb  említve  volt  —  az  1848.  évi  törvényhozás, 
mely  a  miniszteri  felelősséget  behozta,  nem  idézett  elő  oly  mélyre- 
ható átalakulást,  mely  a  királynak  és  a  nemzetnek  egymásközti 
viszonyát  és  az  államnak  a  királyság  intézményében  megtestesült 
alapjellegét  és  alapszerkezetét  gyökerében  kiforgatta  volna.  Az  átala- 
kulás kétségkívül  igen  nagy  volt,  de  lényege  legfőképpen  azok- 
nak a  biztosítékoknak  megalkotásában  illetőleg  fokozásában  állott, 
amelyek  arra  irányultak,  hogy  a  királyi  hatalomnak  törvényes  kor- 
látai rhegtartassanak.  1848.  év  előtt  a  nemzet  —  az  akkori  rendi 
alkotmánynak  és  dicasteriális  kormányzatnak  megfelelően  —  csak 
sérelmeinek,  az  u.  n.  gravameneknek  az  országgyűléseken  való  elő- 
adására szorítkozhatott.  Az  1848.  évi  törvényhozás  behozta  e  helyett 
a  népképviseleti  elvet  és  a  miniszteriális  kormányzatot,  de  ezek 
mellett  a  hasonlíthatatlanul  hatályosabb  alkotmánygarantiák  mellett 
az  államszerkezet  továbbra  is  az  maradt,  ami  volt:  korlátolt 
királyság,  —  5  ennek  a  korlátoltságnak  jogi  és  politikai  következ- 
ményei —  amint  azt  láttuk  és  alantabb  meglátni  fogjuk  —  koránt- 
sem terjednek  odáig,  hogy  a  királyi  hatalmat  most  már  minden 
súlyától,  minden  határozottabb  erőkifejtésre  való  képességétől 
megfosztottnak  tekinthetnők.  Az  1848.  évi  törvényhozásnak  nincsen 
egyetlen  egy  oly  tételes  jogszabálya,  mely  a  parlamentnek  az 
országgyűléssel  szemben  való  viszonyát  jogilag  alterálta  volna. 
Csupán  csak  a  rendi  alkotmány  helyett  a  képviseleti  alkotmányt, 
s  a  csupán  csak  a  királynak  felelős  kormányszékek  helyett  az 
országgyűlésnek  is  felelős  minisztériumot  statuálta,  és  egyúttal 
egyes  garantiákat  alkotott,  hogy  az  országgyűlés  ellenőrzése  és 
közreműködése  nélkül  való  kormányzás  ne  állandósuljon. 


Ujabb  idő  óta  egyes  jelszavak  kerülnek  forgalomba,  amelyek 
nagyon  is  alkalmasak  a  fogalmak  összezavarására  és  a  közönség 
megtévesztésére. 

*  Míg  az  angolok  a  parlamenti  souverainitást  úgy  fejezik  ki :  a  király  a 
parlamentben,  mi  viszont  azt  mondhatnók :  nemzet  a  koronában. 

Egyik  ilyen  közkeletű  mondás  az,  hogy  a  királyi  hatalom 
átruházott  közhatalom  és  hogy  az  átruházás  momentuma  főleg  a 
szent-korona-féle  államszervezetben  domborodik  ki. 

Ezt  így  el  is  lehetne  fogadni,  de  csak  akkor,  ha  a  fenti  tétel 
értelme  közelebbről  megvilágíttatik  és  az  átruházás  fogalma  jogászilag 
találó  terminológiával  tüzetesebben  meghatároztatik. 

Ám  sokan  oly  magyarázatot  adnak  ennek  a  tételnek,  amely 
a  valóságnak  meg  nem  felel.  Nemcsak  politikai  kijelentésekben,  de 
tudományos  müvekben,  sőt  tankönyvekben  minduntalan  találkozunk 
egyes  odavetett  szólamokkal,  amelyek  a  kérdést  elhomályosítják  és 
végzetes  tévedésekre  szolgálnak  alapul.  A  közelmúltban  elég  alkalom 
volt  tapasztalni,  mily  tévutakra  vezetik  a  jelszavak  és  szólatuok 
azokat,  akik  utánuk  indulnak  anélkül,  hogy  valódi  jelentőségükkel 
és  ennek  következményeivel  tisztában  volnának. 

Ugyanazért  szükséges,  hogy  egynéhány  idevágó  kérdéssel 
közelebbről  foglalkozzunk. 

Aki  az  átruházásról  beszél,  annak  szemügyre  kell  vennie 
magát  az  átruházási  cselekményt,  az  átruházás  alkalmát,  "  úgy- 
szintén az  átruházás  tárgyát  s  ebben  az  utóbbi  vonatkozásban 
egyrészt  a  királyi  méltóságot  mint  ilyet,  másrészt  a  királyi  hatalom 
tartalmát. 

Ha  a  királyi  méltóságot  mint  ilyet  veszszük,  akkor  elfogad- 
hatjuk azt  a  tételt,  hogy  azt  a  nemzet  ruházta  át  a  királyra,  még 
pedig  a  királyság  megalapításakor  az  első  királyra  és  az  idők 
folyamán  az  utána  következő  királyokra.  Az  átruházás  cselekménye 
pedig  a  királyválasztás  ténye  volt  mindaddig,  amíg  az  minden 
egyes  trónüresedés  esetén  gyakorlatban  volt,  —  amikor  pedig  a 
Habsburgház  trónutódlási  joga  a  nemzet  és  az  uralkodóház  közt 
létrejött  kötéssel,  majd  pedig  a  pragmatica  sanctió  elfogadásával  és 
törvénybeiktatásával  Magyarország  és  az  örökös  tartományok  közt 
is   létrejött   szerződéssel    megállapíttatott,    átruházási   cselekményül 

—  még  pedig  in  genere  a  trónutódlási  rendbe  befoglalt  akkori  és 
jövő  nemzedékekre  kiterjedő  hatálylyal  —  a  trónutódlást  megalapító 
kötés  illetőleg  szerződés  tekintendő.  És  csak  akkor,  amikor  majd 
az  uralkodóháznak  a  trónutódlásra  hivatott  összes  ágai  kihalnak 
(amit  —  a  törvény  szavaival  élve  —  az  Isten  távoztasson)  és  a 
nemzet  királyválasztási  joga  ismét  feléled :  áll  be  ismét  a  nemzetre 
nézve  a  királyi   méltóság   átruházásának   az  alkalma,    melyet  aztán 

—  belátása  szerint  —  az  említett  átruházási  cselekmények  egyikének 
vagy  másikának  az  alakjában  gyakorolhat. 

Azt  szokás  mondani,  hogy  a  nemzet  minden  egyes  koronázás- 
kor ruházza  át  a  királyi  méltóságot  a  királyra. 

Ez  nyilvánvalóan  téves. 

A  koronázás  cselekménye  kezdetben  pusztán  egyházi  jellegű 
szertartás  volt,  később  pedig  alkotmánybiztositó  jellegűvé  vált, 
amennyiben  bizonyos  kötelességek  ünnepélyes  elvállalásával  és 
megtartásuk  Ígéretével  (juramentum  promissorium)  volt  egybekötve. 

De  ettől  eltekintve  a  koronázási  czeremoniát  vagy  oly  alak- 
szerűségi  mozzanatnak  lehet  tekinteni,  mely  addig,  amig  a  király- 
választás volt  gyakorlatban,  a  királyválasztás  tényét  perficiálja,  vagy 
installationális  cselekménynek,  mely  a  már  előbb,  nevezetesen  a 
királyválasztás  utján  megszerzett  méltóság  tényleges  elfoglalását 
jelzi.  Amióta  a  nemzet  a  királyi  méltóságot  a  Habsburg-háznak 
a  trónutódlásra  hivatott  tagjaira  in  genere  előre  átruházta:  azóta  a 
koronázás  —  amellett,  hogy  alkotmánybiztosító  jellege  továbbra  is 
fenmaradt  —  csak  installationális  cselekménynek  minősíthető. 

Ebben  az  utóbbi  vonatkozásban  ez  az  actus  nem  egyéb, 
mint  annak  megvizsgálása  és  megállapítása,  vájjon  a  megkoroná- 
zandó csakugyan  az,  akit  a  trónutódlási  rend  értelmében  a  királyi 
méltóság  megillet,  —  tehát  nem  egyéb,  mint  egy  korábban  ipso 
jure,  ex  pacto  et  providentia  majorum  már  megszerzett  jognak 
tanúsítása.* 

Az  alkotmány  ujabb  fejleményei  szerint,  nevezetesen  az  1790: 
III.  t.-cz.  értelmében  a  koronázás  már  nem  is  jelzi  többé  a  királyi 
méltóság  tényleges  elfoglalását  és  a  királyi  hatalom  gyakorlásának 
kezdőpontját,  mert  az  uralkodóháznak  a  trónutódlásra  hivatott  tagja 
mindjárt  az  utódlás  esetének  beálltakor  lesz  valóságos  kírálylyá  és 
azonnal  gyakorolhatja  a  királyi  hatalmat,  —  kivéve  a  törvények 
szentesítését  és  kiváltságok  adományozását,  amihez  csak  a  meg- 
koronáztatás  tényével  szerzi  meg  a  jogot.  Ez  a  fentartás  kétségkívül 
egyik  jelentékeny  rugója  és  ösztöke  annak,  hogy  a  király  magát  meg- 
koronáztassa, amit  a  törvény  egyébiránt  kötelességként  szab  meg 
s  annak  teljesítésére  hathónapos  határidőt  rendel.  A  koronázáshoz 
ehhez  képest  kettős  hatály  fűződik.  Dologi  hatály  annyiban, 
amennyiben  bizonyos  jogosítványok  csak  a  megkoronázott  királyt 
illetik,  —  kötelmi  hatály  pedig  annyiban,  amennyiben  a  törvény 
kötelességévé  teszi  a  királynak,  hogy  a  koronázás  cselekményében 
rejlő  alkotmánybiztosítékot  a  nemzetnek  megadja.  A  megkoronáztatás 

*  L.  Nagy  Ernő  :  Koronázás  (M.  Jogi  Lexikon  V.  40.  1.) 

elmulasztása  e  szerint  alkotmányszegés,  amelynek  —  nem  is  említve 
azt  a  hátrányt,  melyet  a  törvényalkotás  szünetelése  von  maga  után 
—  politikai  következményei  lehetnek,  de  ez  a  mulasztás  jogvesztést, 
nevezetesen  a  királyi  minőség  megszűntét  nem  vonja  maga  után.* 

Van  igenis  egy  felette  fontos  erkölcsi  jelentősége  és  hatálya 
a  koronázásnak.  Ez  arra  a  hagyományos  tiszteletre  vezetendő  vissza, 
amelylyel  a  nemzet  a  szent  korona  iránt  viseltetik,  nemkülönben  a 
misteriumra,  amelylyel  régi  idők  felfogásához  képest  a  szent 
korona  fel  van  ruházva.  Ez  a  felfogás  a  királyi  hatalmat  a  szent- 
koronában bentrejlőnek  tartja  és  jóllehet  az  ujabb  fejlemények 
szerint  a  koronázás  csak  két  irányban  függeszti  fel  a  királyi  hata- 
lom igénybevételét,  egyéb  tekintetben  pedig  a  királyi  hatalom  gyakor- 
lása a  koronázástól  független :  most  is  szeretjük  azt  elképzelni,  hogy 
a  királyi  méltóság  a  szent  koronától  száll  át  arra,  akinek  fejét  a 
szent-korona  a  koronázás  ünnepélyes  actusa  alkalmával  megérin- 
tette. Ez,  ha  nem  is  jogi,  de  igen  figyelemre  méltó  érzelmi  szempont, 
amelynek  gyakorlati  következménye  is  van,  annyiban,  amennyiben 
a  köztudat  a  koronás  királyt  tartja  annak,  akinek  személyét  hagyo- 
mányos tisztelettel,  rajongással  és  hódolattal  önként  és  minden 
külső  kényszer  nélkül  körülöveznie  kell. 

A  koronázást  az  teszi  az  alkotmány  egyik  biztosítékává,  hogy 
oly  ünnepélyes  cselekményekkel  (koronázási  eskü,  koronázási  hit- 
levél) van  egybekötve,  melyek  az  alkotmány  épségben  maradását 
czélozzák.  Hogy  ezeknek  a  cselekményeknek  mik  a  tartalmi  kellékei 
és  előfeltételei,  arról  alantabb  lesz  szó,  —  itt  csak  azt  jegyezzük  meg, 
hogy  miután  az  alkotmány  nem  csupán  a  nemzet  hanem  a  király 
jogait  is  magában  foglalja,  az  alkotmánybiztosíték,  melyet  a  koro- 
názás képvisel,  nemcsak  a  nemzet  de  a  király  javára  is  szól ;  és 
míg  a  nemzet  magára  nézve  abban  látja  a  garantiát,  hogy  a  király 

*  Az  1790.  évi  törvénynek  az  a  rendelkezése,  hogy  a  királyi  felavatás  és 
koronázás  minden  egyes  trónváltozáskor  az  elhunyt  király  halálától  számított 
hat  hónap  alatt  végrehajtandó,  nem  clausula  legis  commissoria  vagy  conditio 
sine  qua  non,  hanem  az  alkotmánynak  egy  ujabb  biztosítéka.  (V.  ö.  Virossil 
i.  m.  I.  300.  és  köv.  11.,  aki  ennek  az  álláspontnak  támogatásául  a  törvénynek 
következő  passzusára  hivatkozik :  „Salvis  tanien  intermedio  tempore  —  azaz 
a  koronázás  megtörténtéig  —  juribas  hereditarii  regis,  salvis  non  minus  eidem 
debitis  homagiali  fidei  obligationibus.")  —  Kétségtelen  azonban,  hogy  a  tör- 
vényes kötelemnek  szándékos  vagy  vétkes  elmulasztása  alterálja  a  kormányzás 
alkotmányos  jellegét  és  —  a  törvényalkotás  szünetelése  következtében  —  a 
kormányzás  további  folyamán  szükségszerűen  a  fennálló  törvényekkel  való 
összeütközésekre  is  vezet.  —  Hasonlóan  Nagy  Ernő  i.  h. 

az  esküt  leteszi  és  a  hitlevelet  kiadja,  addig  ez  a  garantia  a  király 
javára  viszont  abban  nyilvánul,  hogy  a  nemzet  a  koronázásnál  és 
az  azzal  kapcsolatos  cselekményeknél  jelen  van,  azokról  tudomást 
vesz  és  azoknál  közre  is  működik.  A  koronázás  ehhez  képest  nem 
csupán  a  nemzet  érdekében  van,  de  a  király  érdekében  is,  —  még 
pedig  azért,  hogy  a  királyi  hatalom  teljéből  még  hiányzó  jogosít- 
ványokra szert  tegyen,  hogy  az  alkotmánynak  és  az  ahhoz  tartozó 
királyi  jogoknak  a  nemzet  részéről  való  ünnepélyes  elismerését 
kieszközölje  és  hogy  a  koronás  király  felé  önként  forduló  hagyo- 
mányos tiszteletre  és  hódolatra  igénye  legyen.  A  királynak  e  szerint 
joga  van  megkívánni,  hogy  a  nemzet  a  koronázásnál  országgyűlése 
által  az  alkotmány  értelmében  közreműködjék,  és  ha  a  nemzet 
ennek  a  törvényes  kötelességének  meg  nem  felel,  ugyancsak  alkot- 
mány szegest  követ  el.* 

Átruházásnak,  annál  kevésbé  annak,  hogy  az  átruházás  a 
nemzet  cselekménye,  melyet  az  szabadon  megtehet,  vagy  meg- 
tagadhat, a  koronázás  nem  minősíthető.** 

Áttérve  már  most  a  kérdésnek  arra  a  vonatkozására,  mennyi- 
ben talál  az  átruházás  elmélete  a  királyi  hatalom  tartalma,  a  király 
jogai  tekintetében :  azt  kell  vizsgálat  tárgyává  tennünk,  miképpen 
alakult  a  dolog  a  királyság  intézményének  megalapításakor,  és 
miképp  a  későbbi  idők  folyamán. 

Az  átruházás  tana  mellett  Werbőczy-ro.  szokás  hivatkozni. 

Werbőczy  e  részben  a  következőket  mondja : 

„Postquam  verő  inspirante  Spiritus  Sancti  Gratia,  ac  agnitionem 
veritatis,  catholicaeque  fidei  professionem,  opera  ipsius  Sancti  Regis 
nostri  Hungari  venere  et  eundem  sponte  in  Regem  elegére,  pariter 
et  coronavere ;  omnis  nobilitationis  et  ex  consequenti  possessionariae 
collationis,  quae  nobiles  decorantur  et  ab  ignobilibus  segregantur, 
facultas,  plenariaque  potestas,  in  jurisdictionem  Sacrae  Coronae 
Regni  hujus  et  per  consequens  in  Principem  ac  Regem  nostrum, 
a  communitate   et  communitatis  auctoritate,  simul  cum  imperio  et 

*  V.  ö.  Nagy  Ernő  i.  h.  Szerinte  az  országgyűlés  ilyenkor  megsértené 
az  1723  : 1.,  II.  és  111.  t.-czikkbe  foglalt  nemzeti  akaratot,  melyen  pedig  egymaga 
változtatni  épp  úgy  nem  jogosult,  mint  a  király  egyoldalúan  nem  változtathat  rajta. 

**  A  koronázásnak,  mint  alkotmánybiztosítéknak  kettős  a  jelentősége : 
a)  a  nemzetnek  a  trónutódlásra  hivatott  király  előtti  alakszerű  hódolása,  b)  a 
király  részéről  való  igéret  az  alkotmányszerü  uralkodásra.  Mindkét  vonatko- 
zásban annak  az  elismerésével  és  symbolikus  kifejezésre  juttatásával,  hogy  a 
királyi  hatalom  a  szent-korona  jogából  és  nem  más  jogczímből  eredt. 

regimine  translata  est:  a  quo  jam  omnis  nobilitatis  origó,  per 
quandam  translationem  reciprocam,  reflexibilimque  conexionem, 
ita  mutuo  semper  dependet,  ut  sejungi,  segregarique  nequeat  et 
altér  sine  altero  fieri  non  posset. 

„Neque  enim  Princeps,  nisi  per  nobiles  eligiíur  neque  Nobilis, 
nisi  per  Principem  creatur,  atque  dignitati  nobilitari  decoratur."' 
(Hk.  I.  3.  czím  (>.  és  7.  §.) 

„Quia  ....  omnis  nobilitatis  et  possessionariae  coUationis 
plenaria  potestas  in  Principem  nostrum  translata  sit:  ideo  ad- 
vertendum,  quod  Princeps  ipse  noster  universorum  Dominorum 
Baronum  et  Magnatum,  ac  aliorum  Regni  nobilium,  possessio- 
natorumque  hominum,  in  casis,  quoquis  eorum,  sine  haeredibus 
et  posteris  decesserit,  verus  et  legitimus  successor  sit."  (Hk.  I.  r. 
10.  czím.) 

„Quamvis  olim  populus  iste  Hungarorum  dum  adhuc  ritu 
viveret  gentilium  et  non  Reges,  sed  Ducem  et  Capitaneos  haberet 
directores,  omni  potestas  condendae  legis  et  constitutionis  apud 
eos  fuerit, 

Verum  posteaquam  ad  fidem  catholicam  sünt  converti  et 
Regem  sponte  sibipsis  elegerunt,  tam  condendae  legis,  tam  etiam 
cujuslibet  possionarea  collationis,  atque  omnis  judiciariae  potestatis 
facultas,  in  jurisdictionem  sacrae  Regni  hujus  Coronae,  qua  cuncti 
Reges  Hungáriáé  coronari  solent,  et  subsequenter  Principem  ac 
Regem  nostrum  legitimé  constitutum,  simul  cum  Imperio  et  Regimine 
translata  est."  (Hk.  II.  r.  I.  és  II.  §.) 

Ha  ezeket  az  idézeteket  behatóan  megvizsgáljuk,  akkor  azt 
fogjuk  találni,  hogy  bennük  a  súly  főleg  arra  esik,  hogy  milyen 
jogai  vannak  a  királynak,  és  hogy  ezek  a  jogok  kivüle,  vagy  nélküle 
senki  mást  nem  illetnek.  Az  dfruliázdsra  a  szöveg  csakis  azért 
utal,  hogy  a  királyi  hatalomkör  teljességét  igazolja  és  indokolja, 
és  hogy  azt  a  kölcsönösséget,  mely  a  szent-korona  elméletéből 
kifolyóan  a  király  és  a  nemesség  között  fennáll,  és  főleg  a  nemesi 
birtok  adományozása  a  szent-koronára  való  visszaszállása  kérdésé- 
ben nyilvánul,  megmagyarázza  és  megértesse. 

,  Egyébiránt  átruházási  cselekményül  —  Szent  István  királyt 
illetőleg  —  a  királylyá  választás  és  megkoronázás  van  kiemelve ; 
hogy  ennek  következtében  micsoda  jog-  és  hatalomkör  szállott 
reá,  ez  csak  következtetés,  azoknak  a  jogoknak  felsorolásával, 
amelyek  a  szent-korona-féle  államszervezetben  a  Werbőczy-féle 
mű  megírásakor  a  király  személyében  összpontosultak.  Egyébiránt, 

hogy  mindezeket  a  jogokat  egyenként  és  kifejezetten  ruházta  volna 
át  a  nemzet  Szent  István  királyra,  az  a  történeti  igazságnak  egy- 
általán meg  nem  felel.  Hiszen  —  amint  láttuk  —  a  Szent  István- 
féle királyi  hatalom  nem  csupán  abból  a  jog-  és  hatalomkörből 
alakult  ki,  amelyet  a  törzsszervezetben  a  nemzetgyűlés  gyakorolt, 
hanem  a  nyugati  királyságokból  túlnyomóan  originárius  tartalmat 
vett  fel  magába.  Azonkívül  azoknak  a  jogoknak  nagyrésze,  ame- 
lyeket Werbőczy  felsorol,  legalább  abban  az  alakban,  amelyben 
azok  Werbőczynél  előfordulnak,  a  királyság  megalapításakor  még 
ismeretesek  és  kifejlődve  sem  voltak.  Hogy  a  magyar  királyság 
intézménye  miként  keletkezett  és  honnan  merítette  legelső  tartal- 
mát, s  vájjon  az  első  magyar  király  a  nemzet  részéről  való  átruhá- 
zás utján  szerezte-e  meg  a  királyi  hatalomkört,  avagy  az  a  királyi 
méltóság  akkori  fogalmának  megfelelő  alakban  és  tartalommal 
ipso  facto  hárult-e  reá :  merőben  elméleti  kérdés,  mely  a  kérdésnek 
gyakorlati  oldalához  vajmi  kevés  adatot  és  támpontot  szolgáltat. 
A  lényeges  az,  vájjon  miben  állott  az  a  hatalomkör,  amely  az  első 
királyt  megillette  és  mily  módon  s  milyen  módosulásokkal  szállott 
ez  a  hatalomkör  az  utódokra,  s  miképpen  maradt  meg  az  vagy 
alakult  át  az  egyes  királyok  kezében. 

Werbőczy  is  azt  állítja,  hogy  a  magyar  királyt  kezdettől  fogva 
az  uralkodásnak  és  ^rszáglásnak  teljessége,  egésze,  nem  pedig 
annak  csupán  egy  része  illette.* 

A  királyi  hatalom  évszázadokon  át  korlátlan  volt  és  személyes 
magánhatalomként  gyakoroltatott,  és  csak  lassan  és  fokozatosan 
hódított  tért  a  gondolat,  hogy  jogilag  és  intézményesen  korlá- 
toztassék. 

Ezt  a  gondolatot  tulajdonképpen  csak  a  szent-korona  elmé- 
lete váltotta  valóra.  Ekkor  a  királyi  hatalomról  való  felfogás  meg- 
változott, a  magánhatalom  fogalma  helyébe  az  állami  közhatalom 
fogalma  lépett.  A  szent- korona-féle  államszervezet  minden  jog 
gyökerét,  tehát  a  királyi  hatalomét  is  a  szent  koronába,  azaz  a 
szent-korona  által  jelképezett  állam  személyiségébe  helyezte,  oly- 
módon, hogy  az  államhatalmak  és  az  államhatalmi  functiók  meg- 
oszlásának módja,  valamint  az  államhatalmi  szervek  minősége  és 
egymáshoz  való  viszonya  a  szent-korona  egész  teste,  tehát  feje 
és  tagjai  által  kifejezésre  juttatott  állami   akaraton  alapszik,   ennek 

*  A  Werböczy-féle  tanokat  ujabban  rendszeresen  fejtegeti  Vitányi: 
A  Tripartitum  államjogi  czimü  monographiájában  (1907). 

az  akaratnak  a  törvényhozás  utján  való  megnyilatkozásai  szerint 
alakul  és  módosul,  úgy  azonban,  hogy  az  egész  szervezetnek  alap- 
eszméje, sarkpontja  és  összetartó  kapcsa  —  amit  az  államnak  a 
szent  koronával  való  jelképezése  is  kifejez  —  a  királyság  intézménye 
marad.  Ennek  a  viszonynak  felforgatása  magának  a  szent-korona-féle 
államszervezetnek  felforgatását  jelentené. 

Ha  tehát  valaki  azt  mondja,  hogy  a  király  jog-  és  hatalmi 
köre  nem  saját  személyéből  és  nem  magánhatalmából,  hanem  a 
szent-korona  által  jelképezett  nemzettől  (államtól)  származik  és  annak 
további  rendelkezése  alatt  áll :  akkor  az  ellen  észrevételt  tenni  nem 
lehet ;  ha  azonban  valaki  azt  a  tételt,  hogy  a  királyi  hatalom  tartalma 
átruházás  következtében  a  nemzettől  ered  és  a  nemzet  rendelkezésé- 
nek a  tárgya,  csak  ügy  egyszerűen  odaveti,  olyat  cselekszik,  ami  leg- 
alább is  a  legnagyobb  mértékben  megtévesztő,  mert  úgy  tünteti  fe! 
a  dolgot,  mintha  ezt  a  hatalmat  a  nemzet  egyoldalúan  hol  tágabbra, 
hol  szűkebbre  vonhatná  sőt  el  is  vonhatná.  Nemzet  alatt  ugyanis  a 
rendes  szóhasználatban  az  ország  lakosságának  a  királylyal  szembe- 
állított egyetemét,  illetőleg  ennek  képviselő  szervét :  az  országgyűlést, 
ső  tmég  inkább  csak  a  képviselőházat  szokás  érteni,  —  már  pedig  ebben 
az  értelemben  a  nemzetnek  a  fennebb  jelzett  eredmény  létrehozására 
alkalmas  souverainitása  nincs ;  a  tételt  csak  akkor  lehetne  elfogadni, 
ha  a  nemzet  alatt  —  a  helyes  közjogi  tergiinologiának  megfele- 
lően —  nemcsak  az  ország  lakosságát,  az  országgyűlést  illetőleg 
a  képviselőházat,  hanem  a  királyt  és  az  országgyűlést  együttvéve, 
más  szóval  a  szent  koronának  a  főből  és  a  tagokból  álló  egész 
testét  értenők.  Csakhogy  az  a  gyakorlatban  rendszerint  nem  így 
van.  Amikor  nemzetről  vagy  nemzeti  jogokról  beszélünk:  akkor 
ezeknek  a  fogalmaknak  oly  színezetet  szeretűnk  adni,  mintha 
ahhoz  semmi  köze  sem  volna  a  nemzet  fejének:  a  királynak.  Sőt 
nem  ritkán  találkozunk  —  még  pedig  vajmi  gyakran  komoly  tudo- 
mányosság igényével  fellépő  müvekben  is  —  azzal  a  phrasissal, 
hogy  a  nemzet  a  király  felett  áll  és  semmi  sem  jelzi,  hogy  a 
„nemzet"  szót,  a  szent-korona,  az  állam  egész  testének  tágabb 
értelmében  kell  venni.  Ez  lehet  irályi  pongyolaság,  tájékozatlan- 
ság, de  lehet  szándékosság  is,  mert  a  nemzeti  hiúság  legyezgetése, 
a  nemzeti  hatalom  egyoldalú  kiszinezése  manap  igen  alkalmas 
eszköz  a  népszerűség,  a  hazafiúi  jelleg  olcsó  dicsőségének  meg- 
szerzésére, s  az  abban  rejlő  csábító  erőnek  ez  idő  szerint  —  saj- 
nos —  igen  kevesen  tudnak  ellentállani.  A  népben  illusiókat, 
vágyakat  és  hatalmi  aspirátiókat  ébresztenek,  és  amikor  ezeknek  a 

megvalósulása  elmarad,  akkor  ezt  nem  azzal  magyarázzák,  hogy 
arra  a  kellő  törvényes  alap  hiányzott,  hanem  hogy  egy  oly  hatalmi 
factor  önkényes  ellenkezésével,  oly  erőhatalommal  állunk  szemben, 
amelyet  legyőzni  gyengék  vagyunk.  Ezzel  elfojthatják  ugyan  a 
kérdés  actualitását,  de  a  kérdést  magát  homályban  hagyják,  a 
kérdések  jogi  oldalát  elfedik,  hogy  mindig  csak  a  hatalmi  mo- 
mentum maradjon  előtérben ;  —  elégületlenséget,  bizalmatlanságot 
támasztanak  és  tartanak  fenn  az  ellen,  akivel  pedig,  egymást  köl- 
csönösen megértve,  egymásnak  jogait  kölcsönösen  tiszteletben 
tartva,  kellene  a  haza  ügyének  előmozdításán  fáradoznunk.  — 

Gyakran  találkozunk  azzal  az  állítással,  hogy  in  concreto  a 
koronázás  actusa  az.  amikor  a  nemzet  a  királyi  hatalom  tartalmát 
megalkotó  jogokat  a  királyra  átruházza. 

A  koronázás  közjogi  jelentőségéről  már  fennebb  volt  szó. 
E  helyütt  csak  azt  kell  vizsgálni,  mennyiben  szolgál  a  koronázás 
cselekménye  alkalmul  arra,  hogy  a  nemzet  a  királyi  hatalom  köré- 
nek megszabására  befolyást  gyakoroljon. 

Azokat  az  eseteket,  amikor  a  megüresedett  trónt  királyválasztás 
utján  töltötték  be,  figyelmen  kivül  hagyhatjuk.  Akkor  a  szűkebb 
értelemben  vett  nemzet  esetenként  szabadon  határozta  el,  kit  ültessen 
a  trónra.  Ilyenkor  gyakran  megtörtént,  hogy  az  ország  hatalmasai 
vagy  a  nemesség  előzetes  alkudozásba  bocsátkozott  a  megválasz- 
tandó királylyal,  azt  kívánva,  hogy  egyes  kormányzási  tények  tekin- 
tetében előzetes  kötelezettséget  vállaljon  s  a  megválasztást,  valamint 
a  megkoronáztatást  ennek  a  kívánságnak  teljesítésétől  tették  függővé. 
Ily  módon  előfordult,  hogy  a  megválasztott  király  az  ilyen  kíván- 
ságokat a  koronázási  hitlevélbe  belefoglalta  és  azoknak  teljesítését 
a  koronázási  esküben  megfogadta.  Ámde  nem  szabad  figyelmen 
kivül  hagyni,  hogy  ez  főleg  csak  addig  fordult  elő,  amíg  a  királyi 
hatalmat  jogilag  korlátlan  magánhatalomnak  tekintették  és  amikor 
a  király  még  arra  sem  érezte  magát  kötelezve,  hogy  az  elődje  által 
kiadott  törvényeket  és  elődjének  intézkedéseit  megtartsa.  Ezzel  a 
felfogással  még  össze  lehetett  egyeztetni,  hogy  a  királyi  szék  be- 
töltésének és  a  koronázásnak  az  alkalmát  a  nemzet  felhasználja 
arra,  hogy  az  egyes  korábban  keletkezett  törvények  megtartása, 
avagy  egyes  jövőbeli  kormányzati  intézkedések  tárgyában  kötelező 
ígéretet  kapjon  és  ily  módon  a  királyi  hatalom  korlátlanságát  az 
akkori  viszonyoknak  megfelelő  alakban  megszorítsa.  Csakhogy  ez 
a  megszorítás  nem  irányult  a  királyi  hatalom  elvi  conceptiója  és 
tartalma   ellen,    és    csak    bizonyos    személyes    jogok,    nevezetesen 

egyes  hatalmasok  és  a  nemesség  előjogainak  és  szabadságai- 
nak megóvására  irányult. 

Amióta  azonban  a  királyi  hatalom  jogilag  korlátozott  köz- 
hatalommá vált  s  az  állam  rendje  a  nemzet  részvételével  alkotott 
törvényeken  alapszik,  amelyek  hatálya  a  trónváltozásoktól  nem  függ, 
—  és  amióta  az  ország  a  trónutódlás  kérdését  generaliter  rendezte  s 
az  uralkodóháznak  az  utódlásra  hivatott  tagja  ipso  facto  szerzi  meg 
a  királyi  méltóságot:  a  fennebbiekhez  hasonló  alkudozásoknak 
többé  helye  nem  lehet.  A  koronázás,  nevezetesen  a  koronázási  hit- 
levél és  a  koronázási  eskü  megállapítása  az  országgyűlés  közre- 
működésével történik  ugyan,  de  ez  a  közreműködés  csak  arra 
terjedhet  ki,  hogy  a  hitlevél  és  az  eskü  tartalma  és  alakja  meg- 
feleljen a  koronázás  alkotmánybiztosító  jellegének;  nevezetesen 
tartalma  magában  foglalja  az  alkotmányos  rend  megóvásának 
általános  fogadalmát,  alakja  pedig  ne  térjen  el  a  hagyományos  és 
megszokott  formától.  Ha  ennek  meg  van  felelve,  az  országgyűlés 
nincs  jogosítva  a  megkoronáztatást  megtagadni,  avagy  attól  függővé 
tenni,  hogy  a  király  törvényes  hatalmának  egyik  vagy  másik  részéről 
mondjon  le,  vagy  valamely  positiv  kormányzati  intézkedést  vagy 
concrét  cselekményt  ígérjen,  erre  vonatkozó  igéretét  a  hitlevélbe 
belefoglalja  s  azt  esküvel  megerősítse. 

Az  ily  kívánság  éppoly  indokolatlan  volna,  mintha  valamelyik 
közfunctionáríustól  azt  követeinők,  hogy  hivatali  kötelességeinek 
általánosságban  való  megfogadásán  kívül  ígéretet  tegyen  arra, 
hogy  hivatali  minőségében  egy  bizonyos  ügyet  így  vagy  amúgy 
fog  elintézni. 

Az  ily  kívánság  teljesítéséhez  nem  is  fűződnék  jogi  hatály, 
különösen  akkor  nem,  ha  —  ami  kizárva  nincs  —  valamely  fennálló 
törvénybe  ütköznék,  vagy  valamely  fennálló  törvény  megváltoz- 
tatására irányulna.  Törvényt  csak  a  koronás  király  szentesíthet,  s 
a  koronázás  és  az  ígért  ujabb  törvény  meghozatala  közzé  eső  idő- 
közben oly  változás  állhat  be  a  politikai,  nevezetesen  a  parlamenti 
viszonyokban,  ellentétes  irányú  többség  kerülhet  a  képviselőházba, 
úgy  hogy  a  királynak,  aki  a  mostani  alkotmányos  felfogás  szerint 
különben  is  csak  felelős  miniszterei  utján  cselekedhetik  érvényesen, 
nem  is  lehet  módjában,  hogy  esküvel  megerősített  igéretét  valaha 
teljesítse. 

De  az  ily  kívánság  merőben  alkotmányellenes  is  volna,  mert 
pressíót  gyakorolna  a  királyra  oly  időpontban,  amikor  concrét  kor- 
mányzati ügyek   ellátása   helyén    nincs,   és   mert  más  alkotmányos 

eszközök  állanak  rendelkezésre,  hogy  az  ország  valódi  komoly  óhaj- 
tásai és  szükségletei  kellő  előkészület  és  megfontolás  mellett  az 
arra  alkalmas  időben  és  alkotmányos  formában  megvalósuljanak.  * 

Az  átruházási  elméletet  csak  egyetlenegy  vonatkozásban  lehet 
kapcsolatba  hozni  a  koronázás  cselekményével.  Amikor  t.  i.  a  király 
magát  megkoronáztatja,  akkor  mintegy  vallja  és  elismeri,  vallomást 
és  tanúbizonyságot  tesz  amellett,  hogy  a  királyi  méltóságot  nem 
személyes  méltóságnak,  a  királyi  hatalmat  nem  magánhatalomnak 
hanem  közhatalomnak  tekinti,  mely  a  szent  koronától,  azaz  az 
államtól  száll  át  reá. 

Minden  más  constructió  vagy  mondás  lehet  tetszetősebb, 
népszerűbb  és  talán  hazafiasabb,  de  mélyebb  jogi  alapja  és  jelentő- 
sége nincs. 

* 

Egy  másik  hasonló  divatos  jelszó  azt  a  kérdést  zavarja  meg, 
kit  illetnek  a  királyi  hatalomhoz  tartozó  jogok,  és  ki  és  mily 
módon  van  hivatva  azok  gyakorlására. 

Azt  halljuk  uton-utfélen,  hogy  miután  minden  jognak  az  alanya 
a  szent-korona,  azok  a  jogok,  melyek  a  királyi  hatalomhoz  tartoz- 
nak, szintén  nem  a  király  hanem  a  szent  korona  jogai.  Minthogy 
pedig  a  szent-korona  testét  a  királyon  kivül  a  szent  korona  összes 
tagjai,  azaz  a  politikai  jogokkal  felruházott  nemzet  egyeteme  illetőleg 
annak  képviseleti  szerve :  az  országgyűlés  alkotja,  az  összes  királyi 
jogok  az  országgyűléssel  együttesen  gyakorlandók.  Ehhez  képest 
a  felségjogok  sem  illetik  a  királyt,  hanem  a  szent-koronát  s  azok 
tekintetében  a  nemzetnek  is  van  concrét  rendelkezési  joga,  mert  fen- 
tartott  vagy  absolut  felségjogokat  a  magyar  alkotmány  nem  ismer. 

Van  ugyan  ezek  közt  a  tételek  közt  néhány  igazság,  de  az 
egész  eszmenet  abban  a  nagy  hibában  szenved,  hogy  az  egyes 
fogalmak  nincsenek  eléggé  szabatosan  kategorizálva  és  élesen 
megkülönböztetve.  Innen  ered  aztán  a  határozatlanság  és  a  bizony- 
talanság a  következtetésül  levont  szabályok  értelme  és  jelentősége 
felől,  —  a  destructiv  politikai  irány  pedig  azt  az  értelmezést  propa- 
gálja, amely  czéljainak  jobban  felel  meg. 

Ezért  szükséges  a  fentieket  szigorúbb  kritika  alá  venni. 

Az  ellen  nincs  észrevétel,  hogy  minden  jog  alanya  a  szent- 
korona;  csak  az  a  kérdés,  hogy  mit  értsünk  az   „alany"  szó  alatt. 

*V.  ö.  Az  1790.  évi  országgyűlés  feliratát  a  hitlevél  tartalmát  illetőleg 
Kmety  i.  m.  189.  1. 

Mást  ez  alatt  nem  lehet  érteni  mint  azt,  hogy  minden  jog  a 
szent-koronáé  (államé),  azaz  a  szent-koronától  (államtól)  származik, 
a  szent-korona  (állam)  nevében  és  érdekében  gyakorlandó.  Tehát 
senki  sem  mondhatja  azt,  még  pedig  sem  a  király,  sem  a  nemzet 
egyes  tagjai,  úgy  mint  régente  a  Szent  István-féle  államszervezet- 
ben, hogy  a  jog  az  ö  személyes  hatalmuk,  saját  magánhatalmukból 
származik  és  hogy  azt  saját  személyük  nevében  és  saját  egyéni 
érdekükben  gyakorolják. 

Hogy  azután  minden  egyes  jog  milyen  functióval  függ  össze, 
és  milyen  szerve  van,  az  az  alkotmány  szervezetéből  és  alap- 
berendezéséből tűnik  ki,  és  nem  szenved  kétséget,  hogy  az  utóbbi 
a  szent-korona  egész  testének  (a  királynak  és  a  nemzetnek  kifejezett, 
vagy  feltételezett)  akaratára  vezetendő  vissza,  és  ennek  az  akarat- 
nak a  törvényhozás  utján  való  megnyilatkozása  értelmében  fejlődik. 
Ennyiben  minden  jog  s  így  a  királyi  hatalomhoz  tartozó  jogkör  is 
a  szent-korona  egész  testének,  nevezetesen  a  törvényhozásnak 
rendelkezése  alá  esik. 

De  nem  fogadható  el  a  tétel  annyiban,  amennyiben  a  jogok- 
nak, jelesül  a  fejedelmi  jogoknak  in  concreto  való  gyakorlásáról 
van  szó. 

Az  alkotmány  —  amint  az  már  ismételten  ki  volt  mutatva  — 
a  kezdetben  korlátlan  királyi  hatalom  jogi  korlátozása  irányában 
fejlődött,  azok  a  jogok  tehát,  melyeket  ez  a  fejlődés  a  szent-korona 
egész  testének  —  az  állam  fejének  és  tagjainak  —  a  törvényekben  és 
a  törvényekkel  egy  tekintet  alá  eső  egyéb  jogszabályokban  megnyi- 
latkozó akaratához  képest  jogilag  nem  korlátozott,  és  dologilag 
meg  nem  kötött,  továbbra  is  a  királynál  maradtak,  s  azokat  mind- 
addig, míg  a  törvényhozás  más  szabályozást  nem  hoz  be,  a 
szent-korona  jogán  és  érdekében  a  király  gyakorolja  s  a  concrét 
esetekben  való  jogi  rendelkezés  a  nemzetet,  illetőleg  az  ország- 
gyűlést meg  nem  illeti.  A  jog  ugyan  a  szent-koronáé,  azaz  az 
államé,  de  a  jog  önálló  szerve:  a  király. 

Fentartott  felségjogok  nálunk  nincsenek;  mert  fentartásról 
csak  ott  lehet  szó,  ahol  az  alkotmányos  állapot  úgy  keletkezett, 
hogy  az  uralkodó  maga  adott  octroy  utján  alkotmányt  az  ország- 
nak, jelesül,  ahol  eredetileg  korlátlan  hatalmának  teljéből  egyes 
jogosítványokat  kiválasztott,  s  azokat  a  nemzettel  megosztotta,  a 
pedig  többit  továbbra  is  magánál  tartotta. 

Nálunk  azonban  az  alkotmány  nem  csupán  a  fejedelem 
puszta  akaratelhatározásának  és  adományának,  hanem    hosszú   fej- 

lödésnek  és  a  tisztultabb  állameszme  kialakulásának  az  eredménye. 
Ez  a  fejlődés  nem  forradalmi,  nem  oly  természetű,  hogy  a  koráb- 
ban korlátlan  királyi  hatalmat  előbb  a  nemzet  részére  teljesen 
lefoglalta  volna,  s  azután  csupán  egyes  jogosítványokat  engedett 
volna  a  király  részére,  hanem  ez  a  fejlődés  az  eredetileg  teljesen 
korlátlan  hatalmat  egyes  meghatározott  irányokban  fokozatosan 
korlátozza. 

A  processus  más,  de  az  eredmény  ugyanaz.  És  ha  a  magyar 
király  felségjogaira  nézve  a  „fentartoti"  jelző  nem  is  alkalmazható, 
dQ  a  fenmaradt,  épségben  maradt,  vagy  érintetlenül  hagyott  fel- 
ségjogok kitétel  ellen  alig  lehet  kifogást  tenni. 

Azt  senki  sem  állítja,  hogy  a  magyar  király  felségjogai 
absolut  felségjogok.  A  képviseleti  miniszteriális  kormányrendszer 
mellett  az  országgyűlésnek  minden  jogra,  tehát  a  felségjogokra  is 
befolyása  van.  Csakhogy  a  felségjogokra  való  befolyás  nem  köz- 
vetlen   és  nem  rendelkező,   hanem  csak   közvetett  és  csak  ellenőrző. 

Az  országgyűlést  több  tekintetben  megilleti  ugyan  az  állam- 
hatalom gyakorlása  és  az  állami  ügyek  ellátása  körül  a  közvetlen 
rendelkezés,  amely  az  illető  cselekmény  jogi  keletkezésének  kelléke 
és  előfeltétele.  Ilyen  a  törvényalkotás,  s  egyes  a  végrehajtó  hatalom 
körébe  tartozó  ügyekben  való  intézkedés,  amelyeknek  elintézése  a 
törvény  alakjában  szokott  történni. 

A  végrehajtó  hatalom  egyéb  ügyeire  nézve  az  országgyűlés 
szintén  rendelkezik,  de  csak  annyiban,  amennyiben  a  törvényhozás 
utján  közreműködik  annak  a  jogrendi  szabályozásnak  megalkotásá- 
ban, amely  a  végrehajtó  hatalom  gyakorlásánál  alkalmazandó.  Ez 
a  rendelkezés  tehát  csak  directivát,  cynosurát,  csak  elvi  alapot 
állít  fel  a  végrehajtó  hatalom  számára,  hatása  csupán  közvetett  és 
az  egyes  concrét  cselekmények  jogi  keletkezését  és  érvényét  köz- 
vetlenül nem  befolyásolja,  s  e  részben  már  csak  az  ellenőrzés, 
felelősségre  vonás  marad  fenn  számára,  amely  —  amennyiben  a 
cselekmény  törvényt  vagy  általában  jogszabályt  sértett,  —  a  tör- 
vényes (jogi  és  anyagi)  következményekkel  járhat. 

Van  emellett  a  végrehajtói  s  általában  a  kormányzati  hatalom- 
nak egyik  tág  köre,  mely  még  csak  törvényi  szabályozásnak 
sem  volt  tárgya,  melyre  nézve  tehát  a  király  discretionárius 
hatalommal  rendelkezik.  Ezek  a  tulajdonképpeni  felségjogok.  Itt 
tehát  még  arról  sem  lehet  szó,  hogy  törvényi  szabályozást,  jogi 
cynosurát  kell  szem  előtt  tartani.  Alkotmányunk  mai  állása  szerint 
ezek  az  intézkedések  is  képezik  az  országgyűlés  részéről  való  ellen- 

Őrzés  tárgyát,  de  ha  az  intézkedés  mellékesen  valamely  más 
törvénybe  nem  ütközik,  és  csupán  elhibázott  vagy  czélszerütlen, 
az  országgyűlés  részéről  való  helytelenítés  csak  politikai  következ- 
ményekkel járhat. 

Az  ellenőrzés  ebben  a  tekintetben  rendszerint  csak  utólagos, 
épp  úgy,  mint  az  országgyűlésnek  az  illető  intézkedésre  vonatkozó 
megnyilatkozása,  amely,  amint  már  említve  volt,  nem  alterálja  az 
intézkedés  jogi  érvényét  s  melynek  jelentősége  csakis  [abban  áll, 
hogy  tájékoztat  az  országgyűlés  hangulatáról  és  a  kormánynyal 
szemben  elfoglalt  és  követendő  magatartásáról. 

Nincs  azonban  kizárva,  hogy  az  országgyűlés  ebből  az  utóbbi 
czélból  előre  nyilvánítja  nézetét  vagy  óhajtását  valamely  idevágó 
intézkedés  tárgyában.  Épp  úgy,  amint  az  utólagos  nyilatkozat  a 
megtörtént  cselekmény  érvényét  nem  érinti,  viszont  az  előleges 
nyilatkozat  sem  állapit  meg  jogi  kötöttséget  vagy  jogi  kötelezettséget 
a  királylyal  vagy  a  kormánynyal  szemben.  Még  ha  az  ilyen  állás- 
foglalás positive  utasító  határozatba,  esetleg  országos  határozatba 
is  van  foglalva:  az  a  kormányra  nézve  csak  politikai  útmutatást 
jelent.  Ha  az  ily  előzetes  megnyilatkozás  nem  megy  túl  az  elvi 
álláspont  jelzésénél  és  concrét  intézkedést  (cselekményt)  nem  erő- 
szakol oly  módon  és  oly  czélból,  hogy  a  rendelkezés  az  arra 
hivatott  tényező  kezéből  kiessék  és  az  országgyűlés  hatáskörébe 
kerüljön :  akkor  az  ellen  nem  lehet  kifogást  tenni,  sőt  inkább  méltá- 
nyolni kell,  hogy  a  kormánynak  alkalma  nyílik  a  közhangulatról 
jó  eleve  tájékozódni,  a  további  magatartást  megfontolni  és  a  politikai 
következményekkel  számolni. 

De  akkor  nem  lehet  kifogást  tenni  az  ellen  sem,  hogy  meg- 
felelő esetben  s  ugyancsak  a  nemzet  hasonló  tájékoztatása  végett, 
a  király  tesz  előzetes  kijelentést  valamely  idevágó  intézkedés  meg- 
tétele vagy  meg  nem  tétele  tárgyában.  Az  ily  kijelentés  semmiképp 
sem  mehet  alkotmányszegésszámba,  sőt  —  amennyiben  a  jelzett 
módon  való  nemzeti  ellenőrzést  a  priori  és  elvben  nem  tagadja  és 
kizárni  nem  akarja  —  nem  is  alkotmányellenes,  és  legfeljebb 
csak  az  idő-  és  czélszerüség  szempontjából  eshetik  kifogás  alá. 

Ezek  kétségkívül  elemi  kérdések ;  de  nálunk  az  évek  során 
át  tartott  politikai  agitátíó  következtében  teljesen  összezavarodtak 
a  közjogi  alapfogalmak,  elannyira,  hogy  a  hazafiatlanság  vádjának 
teszi  ki  magát  az,  aki  a  közkeletű  jelszavakkal  szembeszállani  mer 
és  azok  helyes  értelmének  megállapítására  vállalkozik. 

III. 

A  királyi  hatalom  korlátai. 

A  királyi  méltóság,  mint  a  szent -korona  által  jelképezett 
állam  fogalmával  kapcsolatos  közhatalom  nemcsak  eltűr,  de  meg 
is  kivan  bizonyos  korlátokat ;  —  mert  miután  czélja  és  rendel- 
tetése, hogy  az  állami  összesség  javát  és  érdekeit  szolgálja  és 
előmozdítsa,  szükséges,  hogy  az  állami  életműködés  körében  az 
összesség  eszméjét  teljesebben  kidomborító  más  tényezők  is  érvé- 
nyesüljenek. 

Maga  a  korlátozás  az  államhatalom  megnyilatkozásának  meg- 
osztása utján  megy  végbe. 

Külön  kategóriák  alakulnak  ki:  1.  az  államhatalmi  functiók; 
2.  az  államhatalom  gyakorlásának  módozatai,  nevezetesen:  a)  az 
államhatalmi  szervek,  b)  e  szervek  alakulása  és  c)  működése 
tekintetében. 

Az  államhatalmaknak  functiók  szerinti  való  megosztásánál  az  a 
kérdés :  mi  az  államhatalmi  megnyilatkozásnak  a  tartalma,  a  módo- 
zatok szerinti  megoszlásnál  a  kérdés  azon  fordul  meg :  ki  mikor,  azaz 
milyen  előfeltételek  mellett  és  miképpen,  milyen  alakban  és  milyen 
eredménynyel  végzi  a  functiót. 

Az  államhatalmi  functiók  között  a  legelső  helyet  foglalja 
el  az  állam  szervezetének  és  jogrendjének  tárgyi  szabályozása : 
a  törvényhozás  (jogalkotás,  jogképzés).  Melléje  sorakozik  a  végre- 
hajtó hatalom,  mely  tágabb  értelemben  véve  a  többi  összes 
állami  feladatokat  magában  foglalja.  Ide  tartozik  egyfelől  a  tárgyi 
jogrend  alkalmazása  —  aminek  egyik  külön  nevezetes  ága  az 
igazságszolgáltatás  vagy  a  birói  hatalom  is  — ,  másfelől  bizo- 
nyos nem  szabályozott  ügyeknek  discretionális  hatalommal  való 
souverain  intézése,  a  tulajdonképpeni  felségjogok  czimén.  Ide  soroz- 
ható végül  az  államfői,  az  ü.  n.  kormányzó  hatalom  (az  ural- 
kodás), mely,  amint  már  más  helyen  is  jelezve  volt,  az  állami 
ténykedés  folyamatban  tartásában  és  irányításában,  valamint  az 
állami  souverainitás  kifelé  való  érvényesítésében  s  általában  az 
állam  személyiségének  megvalósításában  áll.  Arra  való  tekintettel, 
hogy  ez  a  hatalom  az  államélet  egész  mezejéből  meríti  tartalmát, 
a   törvényhozó   és   végrehajtó   hatalom  mellett   külön   államhatalmi 

functióként  is  szerepelhet,  és  csak  azért  szokott  a  végrehajtó 
hatalom  keretébe  beillesztetni,  mert  gyakorlása  a  végrehajtó  hatalom 
gyakorlásával  van  összekapcsolva.* 

Az  államhatalom  főszervei :  a  király  és  az  országgyűlés. 

Az  államhatalom  gyakorlásának  főalakja!  és  főeredményei :  a 
törvény  és  a  rendelet. 

A  megoszlás  nem  csupán  elméleti  szempontok  szerint  történik. 
A  functióknak,  szerveknek  és  a  functio  módozatainak  egymáshoz 
való  viszonya,  nevezetesen  a  mellé-  és  alárendeltség  kérdése  sincsen 
az  egész  vonalon  theoretikus  következetességgel  kifejtve. 

*  Concha  (Politika  554—586.  1.)  szerint  a  fejedelmi  vagy  államfői  hatalom 
és  a  külön  fejedelmi  vagy  államfői  szerv  mellőzhetetlen  előfeltétele  annak, 
hogy  az  állam  személyisége  öntudatosan  és  egységesen  megnyilatkozhassék. 
Az  államnak  különböző  ténykedései  vannak,  de  az  ezekben  kialakult  akarat- 
mozzanatok  csak  akkor  válnak  az  állam  személyiségének  életnyilvánulásává, 
ha  van  valaki,  aki  ezeket  az  akaratmozzanatokat  a  magáénak  és  egynek  ismeri 
fel,  s  amennyiben  egyek  nem  lennének,  őket  azzá  teszi.  Mentől  jobban  különül- 
nek el  e  ténykedések  és  helyezkednek  el  különös,  egymástól  elvált  szervekben, 
annál  nélkülözhetetlenebb  olyan  erő,  mely  e  sokféle  ténykedést  az  államéinak 
ismerje  fel  és  annak  érdekében  irányozza.  Monarchiákban  a  monarcha  mű- 
ködése eredetileg  a  törvényhozást,  a  végrehajtást  s  az  összes  állami  működést 
egyaránt  magában  foglaló  lehet,  s  ha  e  működések  személyétől  később  el- 
különülnek is,  mint  magasabb  vezető  erő  folyton  irányítólag  hathat  rajok,  ami- 
ben mindenek  fölé  emelkedő  tekintélye,  állásának  örökletessége  különös  táma- 
szául szolgál.  A  fejedelemtől  indul  ki  az  országló  akarat  és  cselekvés.  A  feje- 
delem az  a  nemzetre,  ami  az  én  az  egyes  ember  különböző  életnyilvánulásaira. 
Az  egyes  állami  ténykedések  különléte  nem  szűnik  meg,  részekként  beillesz- 
kednek az  állami  öntudat  egészébe.  A  fejedelmi  működés  kifejlett  államszervezet 
mellett  ennélfogva  formai,  vagyis  az  állami  ténykedéseket  külsőleg  megindító 
és  bevégző,  azaz  irányzó.  Működésének  formasága  azonban  nem  jelenti,  hogy 
az  állami  akarat  tartalma,  megvalósulásának  módjai  a  fejedelemre  közömbösek 
lennének ;  de  igenis  azt,  hogy  ezekben  nem  az  alkotó,  hanem  a  kezdeményező, 
a  biráló,  az  ellenőrző,  a  döntő  rész  az  övé.  Csak  kivételesen  terjed  ki  a  feje- 
delem működése  az  irányzáson  túl  az  egész  tartalomra,  a  teljes  ténykedésre, 
névszerint  a  külügyekben,  s  a  belügyekben  a  törvénynek  időleges  vagy  egyes 
esetre  való  felfüggesztésében.  Rendszerint  az  államfőnek,  mint  az  állami  öntudat 
különös  szervének  működése  az  állami  akarat  és  tett  közvetítésében  és  irány- 
zásában  van,  ő  a  cselekvés  szerve ;  vannak  azonban  esetek,  amikor  a  fejedelem 
az  egész  állami  akarat  szervének  helyét  foglalja  el  ;  ide  tartozik  a  meglévő  állami 
akaratnak  (törvény)  felfüggesztése  vagy  bizonyos  időre  általában  (szükség- 
rendelet) vagy  egyes  esetekre  (felmentés,  kegyelmezés) ;  — .idetartozik  a  nem- 
zetközi viszonyokra  vonatkozó  akaratformálás  és  végelhatározás.  —  Kmety 
(A  magyar  közjog  tankönyve  III.  kiadás  216.,  217.  1.)  az  államfői  hatalom  alatt, 
amelyet  a  tágabb  értelemben  vett  végrehajtó  hatalomba  illeszt  be,  érti  az 
államélet  legfőbb  irányzásának  hatalmát. 

Az  egész  rendszer  kialakulása  túlnyomóan  tételes  alapon 
történt.  S  innen  ered,  hogy  a  kategóriák  elkülönülése  nincsen  ügy 
keresztül vive,  hogy  minden  egyes  functiónak  saját  kizárólagos 
szerve  és  alakja  legyen  és  viszont.  Az  erre  vonatkozó  elrendezés 
bizonyos  alapprincipiumok  szerinti  osztályozást  tüntet  ugyan  fel, 
mely  mind  a  három  vonatkozáson  meglehetős  következetességgel 
végigvonul,  de  a  határvonalak  nincsenek  mindenütt  szigorúan 
betartva  és  számos  elhajlás  mutatkozik  egyik  vagy  másik  irányban. 
Az  egyik  felosztási  alapon  nyert  eredmény  sem  szolgál  oly  zsinór- 
mértékül, amely  a  többi  felosztási  alapokra  is  ridegen  alkalmaz- 
ható lenne.  Mindegyik  kategóriánál  külön  kell  megvizsgálni  és 
megállapítani,  mennyiben  illik  a  benne  megvalósult  elvi  álláspont 
a  másik  kategóriára. 

A  törvényhozó,  a  végrehajtó  és  a  kormányzó  hatalom  — 
amint  láttuk  —  a  tartalom  szerint  különülnek  el  egymástól. 

A  törvényhozás  szerve  a  király  és  az  országgyűlés,  a  törvény- 
hozás működésének  eredménye  a  törvény.*  A  törvényhozás  körében 
a  király  és  az  országgyűlés  együttműködnek.  Az  országgyűlés  közre- 
működése a  királylyal  szemben  kötöttséget  eredményez,  de  —  amint 
láttuk  —  az  irányítás,  a  vezetés  és  a  kifelé  való  impérium  a  királyé. 
Emellett  jogalkotó,  illetőleg  törvényhozási  functiót  végezhet  sub- 
sidiarie  vagy  kivételesen  a  király  maga  is,  —  nem  is  említve  azt 
az  esetet,  amikor  a  törvényhozás  kifejezett  felhatalmazása  alapján 
végez  a  király  vagy  a  kormány  törvényhozási  feladatot. 

A  végrehajtó  hatalom  szerve  a  király,  a  végrehajtó  hatalom 
működésének  eredménye  a  rendelet.  A  végrehajtó  hatalmat  —  a 
több-kevesebb  önállósággal  felruházott  segédszervekre  ezúttal  még 
ki  nem  terjeszkedve  —  a  király  gyakorolja  teljes  hatalommal.** 
Erre  a  hatalomkörre  nézve  kötöttség  nem  áll  fenn,  de  amennyiben 
a  törvényhozás  —  amely  alatt  azonban  nemcsak  az  országgyűlést, 
hanem  általában  a  törvényhozó  hatalmat  kell  érteni  —  az  illető 
jogviszonyokat  szabályozták   s   azok   tekintetében   tárgyi   jogrendet 

*  A  joggyakorlatról  és  a  jogszokásról  alantabb  lesz  szó. 

**  Az  1848  :  III.  t.-czikk  2.  §-a  tulajdonképpen  csak  a  nádorra  vonatkozólag 
mondja,  hogy  a  végrehajtó  hatalmat  teljes  hatalommal  gyakorolja,  a  mi  volta- 
képpen csak  annyit  jelent,  hogy  a  királyt  megillető  hatalomkör  teljesen  illeti 
meg  a  nádort ;  de  az  a  tétel,  hogy  a  végrehajtó  hatalom  terén  a  király 
hatalomköre  teljes  s  az  executiva  egészére  áll,  a  királyra  nézve  is  alkalmaz- 
ható. Récsi  (i.  m.  257.  1.)  szerint  a  végrehajtó  hatalom  a  királyt  függetlenül, 
de  nem  korlátlanul  illeti. 

létesítettek :  a  végrehajtó  hatalomnak  ez  irányt  ad  és  kötelmet  álla- 
pít meg  arra  nézve,  hogy  ez  a  jogrend  a  végrehajtó  hatalom  gyakor- 
lása közben  megtartassék.  (1790/1  :X11.  1848:111.  t.-cz.  2.  §.)  — 
Emellett  a  végrehajtó  hatalom  tartalmi  körébe  tartozó  egyes  teendők, 
mint  pl.  a  költségvetés  megállapítása,  egyes  nagyobb  fontosságú 
(vasúti  vagy  kisajátítási)  engedélyek  megadása  a  király  és  az  ország- 
gyűlés közös  hatáskörébe  mentek  át  s  általuk  közösen  intéztetnek  el. 

Minthogy  a  király  és  az  országgyűlés  együttműködése  — 
mint  máskülönben  és  rendszerint  törvényhozói  functió  —  a  törvény 
alakjában,  —  a  király  intézkedése  pedig  a  rendelet  alakjában  tes- 
tesül meg :  megtörténik,  hogy  törvénytartalom  kerül  bele  a  rende- 
letbe és  olyasmi  is  ölt  törvényalakot,  ami  különben  a  rendelet 
rendszerinti  tartalmához  tartozik. 

így  támad  az  anyagi  és  alaki  törvény  és  az  anyagi  és  alaki 
rendelet  közti  különbség. 

A  végrehajtó  hatalom  köréből  az  államhatalom  külön  ágává 
alakult  ki  a  birói  hatalom ;  a  concrét  jogviták  és  más  jogesetek 
érdemi  eldöntése  külön  szervet  kapott  a  független  bíróságokban. 
Az  erre  vonatkozó  hatalomkör  gyakorlásának  alakja  az  ítélet. 
Az  igazságügyi  igazgatás,  a  bírák  kinevezése  és  a  főfelügyelet 
továbbra  is  a  végrehajtó  hatalom  körében  maradt,  de  az  ítélkezés 
kiesett  a  végrehajtó  hatalom  illetőleg  a  király  kezéből ;  —  ámde 
az  ítélkezés  érdemébe  mélyen  belenyúló  hatalom  illeti  meg  a  végre- 
hajtó hatalom  legmagasabb  szervét:  a  királyt,  egyebek  közt  a 
kegyelmezési  jog  képében ;  s  e  jog  gyakorlásának  alakja  nem  az  íté- 
let, de  a  legfelsőbb  elhatározás  alakjában  megnyilatkozó  intézkedés. 

A  végrehajtó  hatalom  körébe  eső  államhatalmi  functiónak  egy 
igen  nevezetes  terét  a  törvényhozó  hatalom  részéről  való  szabá- 
lyozás nem  érinti,  s  ezen  a  téren  a  végrehajtó  hatalom  feje,  a 
király  jogi  kötöttség  és  jogi  kötelem  nélkül  —  souverain  és  dis- 
cretionárius  hatalommal  —  intézkedik.  Ide  tartoznak  a  tulajdonképpeni 
felségjogok  (eminens  királyi  jogok),  mint  a  kegyelmezési  jog,  a 
főhadúri  jog,  a  hadüzenés  és  békekötés  joga,  a  követküldés  és 
követelfogadás  joga,  a  főkegyúri  jog,  a  királyi  czímek  és  kitünte- 
tések adományozásának  joga. 

Elvileg  ugyan  nincs  kizárva,  hogy  a  törvényhozás  erre  a 
terrainumra  is  rálépjen  jogrendező  hatalmával ;  a  törvényhozás  a 
legnagyobb  állami  hatalom  és  Deák  szavaival  élve :  „nincs  alkot- 
mányunkban kizárva  a  lehetőség,  hogy  a  törvényhozás  akár  a  fejede- 
lemnek, akár  a  nemzetnek  valamely  jogát  módosítsa,  vagy  eltörülje"  : 


243 

csakhogy  —  a  monarchikus  államuralmi  forma  természete  nem 
engedi  meg,  hogy  bizonyos  ügyek  intézésében  a  király  törvényi  ren- 
delkezésekkel megköttessék,  és  némely  teendő  természete  ily  szabá- 
lyozást kívánatosnak  és  okszerűnek  nem  mutat.  (Kmety  i.  m.  220.  1.)* 

Hogy  a  functio  a  czélbavett  eredményt  elérje  s  az  államhatalom 
valóságos  megnyilatkozásává  váljék,  szükséges,  hogy  benne  kifeje- 
zésre jusson  az  arra  hivatott  szervnek,  a  neki  való  hatáskörben  és 
a  reá  nézve  megszabott  módon  való  ténykedése.  Ehhez  képest  az 
államhatalmi  szervek  keletkezése  és  azok  a  további  előfeltételek, 
amelyektől  működésük  hatálya  függ,  oly  kérdés,  amely  a  képet 
egyik  leglényegesebb  részében  kiegészíti.  Ide  tartozik  a  királyi  szék 
betöltése,  az  országgyűlés  összeállítása,  összehívása,  megnyitása, 
elnapolása,  berekesztése  és  feloszlatása,  a  hatósági  szervezet  meg- 
állapítása és  alkalmazása. 

Az  imént  vázolt  elrendezés  jogi  intézményekből,  a  jogi  intéz- 
mények szerves  egészéből  áll,  s  jogszabályokon  alapszik.  A  jog- 
szabályok forrása  a  törvény,  a  szó  materiális  értelmében.  Tehát 
nem  csupán  az,  amit  a  törvényhozás  rendes  szervei  a  király  és  az 
országgyűlés  —  a  törvényhozó  hatalom  körében  való  viszonyuknak 
megfelelő  módon  —  kifejezetten  rendeltek,  hanem  esetleg  az  is, 
amit  a  gyakorlati  jogélet  állapított  meg  és  jogszokásnak  minősül. 
A  gyakorlat  azonban  csak  akkor  létesít  szokást,  amelyből  jogszabály 
származik  (jogszokás),  ha  benne  az  a  félreismerhetetlen  és  követ- 
kezetes irányzat  tükröződik  vissza,  hogy  az,  amit  tényleg  követ, 
jogilag  kötelező  és  jogilag  kikényszeríthető  zsinórmértéknek  tartas- 
sék.  A  mi  kérdésünkben  ezenkívül  csak  annyiban  lehet  a  szokást 
jogforrásul  elfogadni,  amennyiben  oly  kérdésre  vonatkozik,  mely  a 
fennebbiekben  vázolt  alkotmányos  elrendezés  lényegéhez  tartozik, 
és  mely  iránt  tételes  jogszabály  nem  intézkedik.  Tételes  jogszabálylyal 
szemben  csak  annyiban  lehet  jogszokásról  szó,  amennyiben  kétség- 
telenül megállapítható  a  jogalkotásra  hivatott  tényezők  szándéka, 
vagy  legalább  megnyugvása  (hallgatólagos  beleegyezése),  hogy  a 
korábbi  tételes  intézkedés  hatálya  megerőtlenüljön. 

*  Azonban  e  helyütt  is  ki  kell  emelni,  hogy  a  törvényhozás  alatt  nem 
szabad  csupán  az  országgyűlést  érteni.  A  törvényhozás  fogalmát  első  sorban 
a  tartalom  szempontjából  kell  meghatározni.  Ebben  az  értelemben  a  törvény- 
hozás a  legfőbb  államrendező  functió,  tehát  oly  hatalom,  amely  alól  semmiféle 
jogi  vagy  hatalmi  viszony  elvben  elvonva  nem  lehet ;  azután  pedig  tekintetbe 
kell  venni  a  törvényhozást,  mint  az  ennek  a  hatalomnak  gyakorlására  hivatott 
szervet,  azaz  az  állam  fejét  és  a  nemzet  képviseletét  együttvéve. 

Ezekből  a  jogintézményekből  áll  az  alkotmány,  s  ezeknek  a 
jogszabályoknak  összege  alkotja  az  alkotmányjogot,  alkotmány- 
törvényt. 

Az  alkotmányt  megtartani  és  az  alkotmányjoghoz  alkalmaz- 
kodni alkotmányos  kötelesség,  még  pedig  úgy  a  királyra  mint  a 
nemzetre  nézve. 

Az  eszközök,  melyek  ennek  a  kötelességnek  teljesítését  bizto- 
sítják, az  alkotmány  biztosítékai.  Ily  biztosítéknak  mind  a  két  részről, 
és  a  kötelesség  teljesítésének  mind  a  két  irányában  lehet  helye ; 
minthogy  azonban  a  nemzet  jogai  a  királyi  hatalomnak  csupán 
korlátozása  utján  alakultak  ki  és  a  király  oldalán  nagyobb  mérték- 
ben van  meg  az  erő  és  a  mód  saját  jogainak  tényleges  érvénye- 
sítésére :  az  alkotmánybiztosítékok  jobbára  a  nemzet  jogainak 
megóvására  irányulnak  és  a  királyi  hatalom  további  korlátozásaiul 
jelentkeznek. 

Számos  alkotmánybiztosíték  rejlik  az  állami  szervezet  eddig 
tárgyalt  alapintézményeiben  is,  de  mindezeket  a  biztosítékokat 
betetőzi  és  gyakorlati  hatályra  emeli  a  királyi  hatalom  gyakorlásá- 
nak különszerü  módja,  és  hatályos  ellenőrzésének  ezen  alapuló 
lehetősége. 

A  király  az  ő  hatalmát  nem  személyesen,  hanem  az 
arra  rendelt  szervek  utján  gyakorolja.  A  legfőbb  szerv  ebben  a 
tekintetben  a  minisztérium,  melyet  a  király  nevez  ki  és  bocsát  el. 
A  miniszterek  azonban  nemcsak  a  királynak,  de  az  országnak 
is  felelősek.  A  király  intézkedése  csak  akkor  érvényes,  ha  azt 
valamelyik  miniszter  ellenjegyezte  (1848:111.  t.-czikk  3.  §.)  A 
miniszterek  kötelesek  az  országgyűlésnek  a  kért  felvilágosításokat 
megadni,  hivatalos  iratokat  megvizsgálás  alá  bocsátani  (i.  t.  29. 
és  30.  §.)  és  a  képviselőház  részéről  vádalá  helyezés  utján 
feleletre  vonhatók  s  a  főrendiház  kebeléből  alakítandó  állam- 
biróság  elé  állíthatók  oly  cselekményekért,  melyeket  a  tör- 
vény taxatíve  felsorol,  de  amelyek  mind  a  közfunctionáriusok 
részéről  elkövethető  fegyelmi  vétség  vagy  hivatali  bűntett  álta- 
lános fogalma  alá  sorozhatok  (id.  t.  32.  §.).  És  minthogy  az 
ítélet  esetleg  hivatalvesztésre  is  szólhat,  ez  által  jogi  korlátok 
közzé  szorul  a  királynak  a  miniszterek  alkalmazását  tárgyazó 
joga  is. 

Ez  a  kormány  jogi  felelőssége. 

Ezek  az  alkotmány  jogi  biztosítékai. 

Ezek  a  királyi  hatalom  jogi  korlátai. 

Az  a  körülmény,  hogy  az  állami  jogrend  fejlesztése  az 
országgyűlés  hozzájárulását  igényeli  s  az  állami  szükségletek  ki- 
elégítésére —  egyes  anyagi  eszközök  igénybevétele  szempontjá- 
ból —  az  országgyűlés  hozzájárulásától  is  függ,  nemkülönben 
annak  a  megfontolása,  hogy  a  kormányzás  csak  akkor  sikeres 
és  valójában  csak  akkor  mozdítja  elő  az  összesség  érdekét,  ha 
az  ország  megnyugvásával  és  az  országgyűlés  erkölcsi  támogatá- 
sával találkozik,  kifejlesztette  a  kormány  politikai  felelősségét,  az 
alkotmány  politikai  biztosítékait  és  a  királyi  hatalom  politikai 
korlátait.  Ez  a  felelősség  nem  valamely  jogi  hátránynyal  fenye- 
gető kényszerűség  eredménye,  azt  a  kormány  önként  és  szaba- 
don vállalja. 

Ez  a  biztosíték  nem  valamely  alkotmányjogi  intézményben, 
hanem  abban  a  közfelfogásban  és  ennek  erkölcsileg  kötelező  erejében 
gyökerezik,  melynél  fogva  saját  joga  gyakorlása  közben  sem  szabad 
senkinek  a  közjó  érdekét  figyelmen  kivül  hagyni  vagy  veszélyeztetni. 
Ezek  a  korlátok  nem  közvetlenül  érik  a  királyi  hatalmat :  az  alkot- 
mány alapelrendezése  az  alkotmányjog  szerint  a  jogi  kötöttségtől 
és  jogi  kötelemtől  mentes  királyi  jog  önként  veti  magát  azoknak 
alá,  —  önszántából  tesz  valamit  vagy  tartózkodik  valamitől,  amire 
különben  nem  volna  kötelezve. 

A  kormány  alkalmazása  és  a  kormány  utján  a  kormányzati 
irány  megszabása  királyi  jog,  minthogy  azonban  az  országgyűlés 
csak  oly  kormányzati  irányt  támogat  és  csak  akkor  járul  hozzá  a 
kormányzásnak  tőle  függő  intézkedéseihez,  ha  oly  férfiak  állanak  a 
kormány  élén,  akik  bizalmát  bírják:  a  király  magasabb  állam- 
érdekből alkalmazkodik  az  országgyűlés,  különösen  pedig  a  kép- 
viselőház többségének  hangulatához,  anélkül,  hogy  arra  az  alkotmány 
értelmében  jogilag  kötelezve  volna. 

A  királynak  az  országlás  sikeressége  érdekében  minden 
bizonynyal  azon  kell  lennie  és  kétségkívül  azon  is  van,  hogy 
alkotmányszerü  jogait  a  nemzet  képviseletével,  általában  az  ország- 
gyűléssel egyetértőleg  gyakorolja,  és  érdekében  áll,  hogy  oly 
minisztereket  bizzon  meg  az  ügyek  vezetésével,  kik  az  országgyűlés, 
különösen  a  képviselőház  többségének  támogatására  számíthatnak. 
Ámde,  aki  a  kérdést  úgy  állítja  oda,  hogy  a  király  köteles  minisztereit 
a  képviselőház  többségéből  választani  és  abban  az  esetben,  ha  a 
képviselőház  többsége  a  kinevezett  miniszterek  iránt  bizalommal 
nem  viseltetik,  azokat  elbocsájtani,  mert  ellenesetben  a  minisztérium 
törvényesnek  és  alkotmányosnak  nem  tekinthető  és  azzal  szemben 

az  engedelmesség  is  megtagadható :  a  magyar  közjogot  és  magyar 
alkotmányjogot  egyszerűen  meghamisítja. 

De  még  inkább  eltávolodik  az  igazságtól  az,  aki  arra  a  kép- 
telen álláspontra  helyezkedik,  hogy  a  miniszterek  kinevezése  csak 
akkor  törvényes,  tehát  érvényes,  ha  az  a  képviselőházi  többség 
kebeléből  történt  vagy  ha  azzal  a  képviselőház  többsége  egyetért, 
és  hogy  a  miniszterek  alkalmazása  törvényességét  elveszti,  tehát 
eo  ipso  hatálytalanná  válik,  ha  a  képviselőház  többsége  a  minisztertől 
a  bizalmat  vagy  a  támogatást  megvonja.  Az  ilyen  felfogás  a  kép- 
viselőház határozata  számára  ebben  a  kérdésben  a  közvetlen  jogi 
rendelkezést  vindikálná  és  egy  eminens  királyi  jogot  egyszerűen 
kicsavarna  a  király  kezéből. 

A  minisztérium  és  az  országgyűlés  közötti  viszonynak  semmi- 
nemű befolyása  nincsen  a  kormányzat  legalitására,  sőt  erre  a 
viszonyra  való  hivatkozással  a  kormányzat  alkotmányszerüsége 
sem  vonható  kétségbe,  feltéve,  hogy  a  kormány  a  fennálló  jog- 
rend alapjára  helyezkedik  és  tetteiért  felelni  kész. 

Ha  az  országgyűlés  illetőleg  a  képviselőház  többsége  a  bizal- 
mat vagy  általában  a  támogatást  a  kormánytól  megtagadja :  koránt- 
sem jogi  szükségesség,  hanem  csak  észszerüség  s  a  köz  érdekét 
szolgáló  czélszerűség  hogy  a  kormány  állásáról  lemondjon  és  a 
király  más  megfelelőbb  kormány  kezébe  helyezze  az  ország  ügyeit. 

A  jogi  rendelkezés  kizárólag  a  királyé. 

Az  országgyűlés  legfeljebb  csak  erkölcsi  nyomást  gyakorolhat 
a  kormányra  és  a  királyra. 

Esetleg  viszonozhatja  ezeknek  elutasító  magatartását  azzal, 
hogy  ott,  ahol  ismét  az  ő  jogi  intézkedése  és  rendelkezése  szük- 
séges, azt  megtagadja  s  ily  módon  a  törvényes  kormányzást  lehe- 
tetlenné teszi. 

Hogy  ilyen  helyzetben  a  kormányzás  csak  ideiglenes  vagy 
átmeneti  lehet,  az  nem  szorul  további  bizonyításra.  Egy  oly  kor- 
mány, mely  az  ilyen  helyzetet  állandósítani  akarná,  maga-magát 
tenné  lehetetlenné,  mert  előbb-utóbb  a  fennálló  jogrenden  és  az 
egyes  törvényeken  kellene  magát  túltennie  és  így  hovatovább  az 
egész  kormányzati  rendszernek  le  kellene  térnie  a  törvényesség  és 
alkotmányosság  útjáról.  Ennek  megelőzése  végett  a  királynak  keresnie 
kell  a  módokat,  hogy  a  kormánya  és  az  országgyűlés  között  az  össz- 
hang meglegyen,  —  és  hogy  oly  férfiak  állíttassanak  az  ügyek  élére, 
akik  az  országgyűlés  támogatását  bírják,  vagy  azt  megszerezni 
képesek.  //;;  értelemben  igenis  fennáll,  sőt  kívánatos  is,  hogy  fenn- 

álljon  a  mi  alkotmányjogunk  szerint  is  a  király  minisztereinek 
politikai  felelőssége.  Csakhogy  ehhez  megkívántatik,  hogy  az  ország- 
gyűlés, jelesül  a  képviselőház  is  járuljon  hozzá  a  felmerült  ellentét 
kiegyenlítéséhez.  Ne  ragaszkodjék  mereven  az  egyoldalú  pártszem- 
pontokhoz, ne  kívánja  a  királyt  komolyan  elfogadható  és  jogilag  vagy 
erkölcsileg  igazolható  ok  és  alap  nélkül  kényszerhelyzetekbe  szorí- 
tani, hanem  mindenekelőtt  —  az  állam  objectiv  érdekét-  tartva  szem 
előtt  a  maga  részéről  is  —  hárítsa  el  a  megegyezés  és  a  megértés 
utjának  akadályait.  —  Addig  pedig,  míg  ez  a  megegyezés  valóra 
válhatik,  ne  vonja  meg  az  országtól  mereven  a  rendes  kormányzás 
tőle  függő  eszközeit.  — 

így  fogva  fel  a  politikai  felelősséget,  az  korántsem  alkotmány- 
jogi szabályokon,  hanem  kizárólag  ethikai  szempontokon  alapszik. 
De  ez  az  ethikai  szempont  köti  nemcsak  a  koronát,  hanem  az  ország- 
gyűlést is.  Aki  anélkül,  hogy  az  országgyűlés  támogatására  számít- 
hatna, vállalkozik  az  ország  kormányzatára  —  tudatosan  kizárva 
azokat,  akik  elfogadható  programm  alapján  a  kormányzásra  vállal- 
kozni készek  és  emellett  az  országgyűlés  támogatására  is  számít- 
hatnak, —  az  nem  jó  dolgot  cselekszik,  mert  megakasztja  az  ország 
anyagi  és  szellemi  fejlődését ;  —  de  viszont  nem  jó  dolgot  cselekszik 
és  ugyancsak  az  ország  érdeke  ellen  vét  a  képviselőházi  többség  is, 
amely  állhatatosan  megtagadja  a  kormányzás  elvállalását  és  emellett 
minden  más  kormányt  lehetetlenné  tesz.  Aki  ily  nehéz  helyzetben 
vállalkozik  arra  a  nehéz  és  hálátlan  feladatra,  hogy  az  országnak 
szünetet  és  megszakítást  nem  tűrő  kormányzásában  részt  vegyen  és 
munkálkodjék  az  ellentétek  kiegyenlítésén,  annak  az  eljárása  az 
alkotmányi  ethika  szempontjából  sem  esik  kifogás  alá. 

Az  alkotmánynak  ezek  a  politikai  vonatkozásai  sehol  sincsenek, 
de  nem  is  lehetnek  törvényben  kimondva  vagy  szabályozva.  Hiszen 
ethikai  szabályok  nem  is  valók  a  törvénybe.  Nálunk  sincs  törvény, 
melyre  e  részben  hivatkozni  lehetne.  Csakis  némi  gyakorlat  és 
szokás  áll  fenn  ebben  a  tekintetben. 

Ámde  ez  a  gyakorlat  nem  joggyakorlat,  ez  a  szokás  nem 
jogszokás.  Belőle  tehát  jogszabály  nem  construálható. 

Csupán  a  tényekben  és  a  ténybeli  eljárásban  bizonyos  követ- 
kezetességről lehet  szó,  mely  világot  derít  arra,  hogy  a  saját  joga 
területén  álló  és  saját  jogkörében  cselekvő  fél  milyen  magatartást 
szokott  követni  a  vele  az  érdekek  közösségénél  fogva  viszonyban 
álló  másik  féllel  szemben  és  milyen  figyelmet,  kíméletet,  ha  szabad 
úgy  szólni :  udvariasságot  szokott  tanúsítani  iránta  a  végből,  hogy 

érzékenységét  ne  sértse,  a  kölcsönös  bizalmat  és  a  jó  viszonyt  meg 
ne  zavarja,  és  hogy  magának  más  alkalomra,  amikor  majd  a  másik 
fél  fogja  jogát  gyakorolni,  hasonló  figyelmes,  kíméletes  és  türelmes 
eljárást  biztosítson.  De  ezek  a  tények  nincsenek  befolyással  az 
egyiknek  vagy  másiknak  jogára,  azt  sem  nem  módosítják,  sem  meg 
nem  szüntetik.* 

Annál  kevésbé  lehetne  ennek  a  gyakorlatnak  jogszabályt  alkotó 
hatálya,  mert  a  kormány  alkalmazását  tételes  törvény  rendezi ;  oly 
jelenségek  pedig,  melyekből  a  törvény  hatályának  megszüntetésére 
lehetne  következtetni,  egyáltalán  meg  nem  állapíthatók.  Az  pedig, 
hogy  a  törvény  mellett  fejlődött  volna  ki  a  gyakorlat  utján  egy 
ilyen  alkotmányjogi  szabály,  a  fennebbieken  kívül  azért  sem  fogad- 
ható el,  mert  az  ilyen  jogszabály  már  azon  a  körön  kívül  esik, 
amely  az  alkotmányos  szervek  jogi  állásának  megszabására  terjed 
ki  és  az  alkotmányjogban  már  ki  van  merítve. 

Minthogy  tehát  az,  hogy  a  kormánynak  a  képviselőház  több- 
ségének bizalmát  bírnia  kell,  jogszabálynak  nem  minősíthető,  a 
kormány,  csupán  azért,  mert  e  nélkül  vállalkozott  az  ügyek  vise- 
letére és  maradt  meg  hivatalában,  jogszabályt  nem  is  sérthetett  és 
ha  más  concrét  jogszabálysértés  nem  terheli,  vád  alá  helyezés  utján 
el  sem  ítélhető.  Ez  csak  a  jogi  felelősségnek  lehet  a  következménye, 
már  pedig  az  a  felelősség,  amelyről  itt  szó  van,  politikai  felelősség, 
mert  nem  jogi,  de  politikai  érdeket  véd.  Már  pedig  ami  politikai 
intézmény,  az  nem  változhatik  át  egy  szemhunyorítás  alatt  jogi 
íntézménynyé. 

Ha  valaki  alkotmányunknak  jogi  szabályozását  nem  találja 
megfelelőnek  vagy  kielégítőnek,  az  nyíltan  lépjen  fel  azzal,  hogy  a 
törvényhozás  másként  rendezze  a  kérdést ;  de  addig  míg  a  törvény 
úgy  ahogy  létrejött,  meg  nem  változik,  senkinek  sincs  joga  a 
király  törvényes  jogán  alakult  kormányt  törvénytelennek  nyilvánítani 
és  vele  szemben  a  nyílt  ellentállást  proklamálni,  amint  ezt  a  coalitió 
hónapokon  át  lépten-nyomon  tette. 

*  A  kérdés  megvilágításául  szolgáljon  a  következő  példa : 
Két  szomszédos  telek  tulajdonosa  mindegyikének  megvan  a  maga 
telkére  vonatkozólag  saját  külön  joga.  Ezenkívül  egymáshoz  való  szomszédi 
viszonyukat,  az  ú.  n.  szomszédjog  rendezi.  Mindez  jogszabály.  E  mellett  azon- 
ban fennáll  bizonyos  conventionális  gyakorlat,  melyet  a  jó  szomszédi  viszony 
fentartása  végett  mindenikük  observál,  nem  azért,  hogy  arra  jogilag  kötelezve 
volna,  hanem  hogy  figyelmet  tanúsítson  a  másik  iránt,  abban  a  feltevésben, 
hogy  ez  is  hasonlót  fog  cselekedni. 


249 


IV. 
A  parlamenti  kormányrendszer. 

A  parlamenti  kormányrendszer  az  alkotmányos  országlás  terén 
sokkal  messzebbmenő  fogalom,  mint  a  kormány  politikai  felelős- 
sége és  a  királyi  hatalomnak  ezzel  kapcsolatos  politikai  korlátozása. 

Parlamentarismus  vagy  parlamenti  kormányrendszer  alatt  értjük 
az  alkotmányos  képviseleti  kormányrendszernek  azt  a  legtökéletesebb 
alakzatát,  mely  szerint  az  állami  főhatalom  központja  a  parlament 
oly  módon,  hogy  a  nemzet  képviselete  nemcsak  az  egyes  közhatalmi 
functiók  részese  és  a  kormányzás  ellenőrzője,  hanem  egyúttal  a 
közhatalom  egész  gyakorlatának  irányítója  is. 

Nem  minden  kormány,  amely  parlamenttel  kormányoz  vagy 
amely  a  parlament  támogatására  számít,  parlamenti  kormány.  Egy- 
magában az  sem  nyújtja  a  parlamenti  kormányrendszer  critériumát, 
hogy  az  országgyűlés  a  kormányt  felelősségre  vonhatja,  vagy  hogy 
egyes  kormányintézkedéseket  az  országgyűlés  közreműködésével 
kell  megtenni. 

Parlamenti  kormányrendszerről  csak  ott  lehet  szó,  ahol  az 
egész  kormányzás  túlsúlya  a  koronáról  a  parlamentre  ment  át.  Ez 
a  túlsúly  gyakorlatilag  abban  nyilvánul,  hogy  a  király  azokat  nevezi 
ki  miniszterekké,  akik  a  parlament  többségének  vezetői  és  a  parla- 
ment akaratának  legpraegnánsabb  képviselői.  Ennél  a  túlysulynál 
fogva  válik  jog  szerint  a  királyi  kormány  a  valóságban  a  parla- 
ment kormányává,  mintegy  a  parlament  bizottságává. 

Ha  a  király  tetszése  és  belátása  szerint  választja  meg  a 
minisztérium  tagjait  s  azután  azok  keresik  és  nyerik  meg  a  maguk 
számára  a  parlament  támogatását,  akkor  ez  nem  nevezhető  parla- 
menti kormányzatnak,  még  abban  az  esetben  sem,  ha  az  ilyen 
kormány  csak  addig  marad  helyén,  míg  a  parlament  bizalmát  bírja, 
illetőleg  a  parlament  támogatására  számíthat.  A  döntő  szempont  az, 
hogy  ilyenkor  nem  a  parlament  ad  irányt  a  kormányzatnak,  hanem 
a  kormány  utján  a  király,  akit  a  kormányzat  irányának  megszabásá- 
ban és  a  kormányzati  intézkedések  megtételében  a  parlamenti 
többség  csupán  csak  befolyásol.* 

*  V.  ö.  Polner  Ödön:  Parlamenti  kormányrendszer  (Márkus-féle  Magy. 
Jogi  Lexikon  V.  köt.  827.  lap,  ahol  az  e  tárgyra  vonatkozó  irodalom  is  közölve 
van).  —   Kautz  Gyula    (A    parlamentarismus   és    különösen   a   parlamentáris 

A  parlamentarismus  és  a  parlamenti  kormányzat  nem  alkot- 
mányjogi szabályokon  (alkotmánytörvényen  vagy  szokásjogon) 
alapszik,  hanem  tényleges  állapot  és  szokás,  melyet  korántsem  jogi 
tételek,  hanem  kizárólag  czélszerüségi,  tehát  politikai  okok  tartanak 
fenn  és  biztosítanak. 

A  parlamentarismus,  mint  ilyen  sehol  nincsen  ugyan  tör- 
vénybe iktatva,  —  ott  azonban,  ahol  az  arra  szükséges  előfeltételek 
megvannak,  tényleg  kifejlődhetik,  s  kétséget  nem  szenved,  hogy  a 
népképviseleti  elv  csak  ott  éri  el  eszményi  megvalósulását,  ahol  a 
parlamentarismus  teljes  valóságában  meggyökerezhetett. 

A  nemzeti  és  az  uralkodói  jogoknak  az  az  egybeolvadása, 
amelyet  a  parlamentarismus  feltüntet,  annak  a  felismerésén  alap- 
kormányaikat  10.  és  12.  lap)  az  alkotmányos  képviseleti  kormányformának  két 
faját  különbözteti  meg.  Az  egyik  egyszerűen  alkotmányos,  a  másik  a  parla- 
mentáris. Az  egyszerűen  alkotmányosnak  lényege  és  legkiválóbb  ismertetőjele  az, 
hogy  a  kormány  a  legfontosabb  államcselekmények  tekintetében  kötve  van  ugyan 
a  nemzet-képviselet  (országgyűlés)  közreműködéséhez,  de  kitünöleg  fejedelmi 
kormány.  A  parlamentáris  kormányalkatnál  pedig  az  állami  közdolgok  vitelének 
súlypontja  a  népválasztásból  eredő  országgyűlésben  nyugszik.  -  Concha  Győző 
(A  politika,  II.  kiadás  1.  kötet  608.  lap)  szerint:  alkotmányos  kormányzatról 
akkor  beszélünk,  midőn  az  alkotmányt  tevő  főszervek  mindegyike  egyformán 
érvényesül,  vagyis  midőn  a  végrehajtó  hatalom  jogi  felelőssége  fejedelem  és 
törvényhozás  irányában  elismerésre  jut.  A  parlamenti  kormányzat  ellenben 
azt  jelenti,  midőn  a  fejedelmi  és  a  végrehajtó  hatalom  elkülönülése  és  önálló- 
sága ellenére  a  túlsúly  a  törvényhozó  szervnél,  a  parlamentnél  van.  —  Ezt  a 
megkülönböztetést  teszi  Jellinek  is,  aki  az  egyszerűen  alkotmányos  kormány- 
formával biró  országokról  azt  mondja,  hogy  azokban  a  túlsúly  a  királyi  hatalmon 
van,  Dicey  (id.  munka  408.  és  köv.  lap)  hasonló  szempontból  különbséget 
tesz  a  parlamenti  és  a  nem  parlamenti  kormány  közt.  —  Steinbach  (Die  Legalitát 
der  Regierung  Fejérváry)  azt  mondja,  hogy  mindenütt,  ahol  parlament  van, 
fennáll  a  parlamentáris  kormányrendszer,  csakhogy  az  nem  mindenütt  egyenlő 
és  az  egyes  államokban  más.  Ha  a  parlamentarismust  a  szó  technikai  értel- 
mében veszszük,  akkor  ez  az  állítás  nem  eléggé  szabatos,  mert  amint  a 
szövegben  ki  van  fejtve,  a  lényeges  ismérv  abban  áll,  hogy  a  parlamenti  párt- 
uralom szabja  meg  a  kormányzat  egész  irányát  és  az  alkotmányjogok  gyakor- 
lásának tényleges  módozatait.  Ahol  ez  az  ismérv  hiányzik,  ott  parlamenti  kor- 
mányzásról beszélni  csak  megtévesztő  lehet.  Ha  azonban  a  szó  vulgáris  értel- 
mében akarjuk  a  parlamentarismus  szót  használni,  akkor  nem  lehet  a  Steinbach- 
féle  álláspont  ellen  kifogást  tenni,  csakhogy  azután  úgy  ahogy  ő  teszi,  szigorúan 
és  különállóan  kell  vizsgálni  minden  egyes  országra  nézve  azokat  a  gyakorlati 
módozatokat  és  szokásokat,  amelyek  szerint  a  parlament  befolyása  a  kormány- 
zatra érvényesül.  Ebből  kiindulva,  mi  is  concedáljuk,  hogy  nálunk  is  lehet  a 
parlamentarismusról  beszélni,  bár  azt  a  túlsúlyt,  mely  az  angol  parlamenten  nyug- 
szik, a  mi  országgyűlésünk  gyakorlatában  felismerni  és  megállapítani  nem  lehet. 

szik,  hogy  az  állam  kormányzatának  feladatai  csak  akkor  oldhatók 
meg  sikeresen,  ha  az  állami  souverainitás  tényezői  között  az  össz- 
hang teljes  és  zavartalanul  folytonos,  és  hogy  az  állam  érdekét 
ennek  az  összhangnak  oly  alakban  való  megvalósítása  biztosíthatja 
legczélirányosabban,  amely  szerint  az  állami  összkormányzat  súly- 
pontja a  parlamentre,  mint  a  nemzet  egyetemét  képviselő  testületre 
helyeztetik. 

E  részben  az  államhatalmi  tényezők  között  a  hallgatólagos 
megállapodás  (conventio)  egy  neme  jő  létre  anélkül,  hogy  őket 
jogszabály  kötelezné.  Az  állami  közjólét  előmozdításának  mindenkit 
egyaránt  terhelő  s  mindenki  által  átérzett  erkölcsi  kötelességénél 
fogva  önként  vetik  alá  magukat  a  parlamenti  kormányzás  lényegé- 
hez tartozó  alapelvek  tényleges  uralmának.  Azokat  mind  a  két 
részről  gondosan  megtartják  és  állandó  gyakorlattá  fejlesztik 
(observantia). 

Hogy  ilyen  gyakorlat  egyáltalán  kifejlődhessék,  annak  elenged- 
hetetlen előfeltételei  vannak. 

Első  sorban  számításba  jönnek  az  egyes  államok  gazdasági, 
műveltségi  és  társadalmi  viszonyai.  Csak  ott,  ahol  ezek  a  viszo- 
nyok consolidálva  vannak,  és  a  politikai  pártalakulás  a  társadalom 
talajában  gyökerezik,  lehet  arról  szó,  hogy  a  többségre  jutott  párt 
politikai  iránya  megfelel  az  ország  valódi  szükségleteinek. 

Szükséges  továbbá,  hogy  a  parlamentnek,  jelesül  a  képviselő- 
háznak állandó  tömör  (egységes)  pártjai  legyenek,  határozott 
politikai  programmal ;  szükséges,  hogy  ezek  a  pártok  az  állam 
alapjainak  megrázkódtatása  nélkül  egymást  a  kormányzásban  fel- 
válthassák.* A  parlamenti  kormány-rendszer  pártkqrmányzat  és 
pártkormányzatnak  nem  lehet  helye  ott,  ahol  a  parlamenti  pártok 
nem  egységesek  és  nem  eléggé  nagyok,  nem  eléggé  megállapo- 
dottak, consolidáltak  ahhoz,  hogy  az  ország  közvéleményének  és 
a  nemzet  akaratának  biztos  és  határozott  kifejezői  legyenek.** 

*  V.  ö.  Concha,  i.  ni.  610.  1. 

**  Bodley  :  Francziaország  11.  293.  1. :  A  parlamenti  rendszer  szövevényes 
szerkezet,  egész  korszakok  alkotása  és  állandósága  sok  olyan  feltételtől  függ, 
amelyeket  nem  lehet  tetszés  szerint  előteremteni ;  függ  a  hagyományoktól, 
érzelmektől,  idejemúlt  és  szabályba  ütköző  intézményektől  ...  A  pártrendszer 
egyik  lényeges  kelléke  a  parlamenti  rendszernek,  hogy  jól  működhessék.  De 
a  pártrendszerhez  pártfegyelcm  kell  és  Francziaországban  nincs  meg  ennek 
előfeltétele,  úgymint  Angliában,  ahol  mivelünk  született  hajlamunknál  fogva 
tiszteljük  a  felsőbbséget  az  előzményekben,  az  eddigi  gyakorlatban  s  még  a 
visszaélésekben  is,  melyek  a  múltból  szálltak  ránk. 

A  pártkormányzatnak  ezenkívül  csak  ott  lehet  megnyugvással 
helyet  engedni,  ahol  a  többségre  jutott  párt  kellő  mérsékletet 
tanúsít  a  kisebbségben  lévő,  az  egyébként  szintén  kormányképes 
párttal  szemben  és  tiszteletben  tartja  az  állami  főhatalom  másik 
tényezőjének  alkotmányszerü  jogállását. 

Ilyenkor  az  uralkodó  is,  akire  elvégre  is  első  sorban  hárul 
az  államérdek  megóvásának  feladata,  nyugodtan  bizhatja  az  ország 
sorsának  intézését  és  saját  jogai  gyakorlásának  irányítását  a  nem- 
zet képviseletére ;  —  ott  azonban,  ahol  az  iméntjelzett  előfeltételek 
hiányzanak,  az  államügyeket  nem  mindig  lehet  a  mindenkori  parla- 
menti többségek  szeszélyére  bízni.  De  azt  sem  lehet  kívánni,  hogy 
oly  kérdések,  melyek  egyenesen  az  állam  és  az  alkotmány  lét- 
alapjait érintik,  kizárólag  a  pillanatnyi  többség  tetszésétől  tétesse- 
nek függővé. 

Amikor  a  controversia  az  államformát,  a  hatalmak  meg- 
osztásának alapelvét,  az  uralkodó  közjogi  állását  érinti  s  amikor 
a  többségre  jutott  párt  programmja  az  uralkodó  jogaínak  gyengí- 
tésére vagy  éppen  megsemmisítésére  irányul :  a  kérdés  hatalmi 
kérdéssé  változik  át,  s  akkor  a  nézeteltérés  bizonyára  nem  a 
parlamentarismus  rendes  medrében,  hanem  különszerü  politikai 
szempontok,  esetleg  a  hatalmi  erőtényezők  mérkőzése  utján  fog 
eldöntetni. 

Minthogy  a  parlamenti  kormányzás  nem  jogi  folyamat,  hanem 
tények  lánczolata,  amelyeket  erkölcsi  és  czélszerüségi  szempontok 
tartanak  össze,  —  kétségtelen,  hogy  a  parlamentáris  kormányrend- 
szer nem  tekinthető  oly  alkotmányjogi  intézménynek,  amelytől 
eltérésnek  helye  nem  lehetne.  Ott  is,  ahol  a  parlamentáris  gyakor- 
lat már  ki  volt  fejlődve,  oly  helyzet  állhat  be,  amelyben  a  parla- 
mentarismus elveinek  gyakorlati  érvényesüléséhez  megkívántató 
előfeltételek  egyik  vagy  másik  vonatkozásban  időlegesen  hiányza- 
nak. Ez  a  hiány  mutatkozhatik  vagy  a  parlamenti  pártok  meg  nem 
felelő  összeállításában,  vagy  a  pártoknak  vonakodásában,  hogy  a 
kormányt  rögtönösen  elvállalják.  Ilyenkor  helyén  van,  hogy  a  több- 
ségi párt  méltányosságot  tanúsítson  a  helyzet  megítélésében  és  ne 
akadályozza  a  kormánynak  más  elemekből  való  megalakulását 
—  merev  következetességből  és  elvének  rideg  erőszakolásával,  az 
egyoldalú  pártszempontnak  áldozva  fel  az  állam  érdekét  és  meg- 
szakítva az  állam  kormányzatának  folytonosságát. 

Valamely  országnak  a  parlamenti  életre  való  megérettségét 
leginkább  az  képes  documentálni,  miképpen  tudják  az  illető  parla- 

menti  pártok  az  ilyen  interruptiót  kezelni:  s  nevezetesen  meg- 
van-e bennök  az  önuralom  ahhoz,  hogy  a  helyzet  kialakulását 
nyugodtan  bevárják  és  elősegítsék,  és  hogy  ne  zsákmányolják  ki  a 
helyzetnek  pillanatnyi  zavarait  merő  hatalmi  versengésből  és  nép- 
szerüséghajhászásből.  Az  önmérséklés,  amelyet  valamelyik  párt 
hasonló  körülmények  közt  tanúsítani  képes,  rendszerint  a  leg- 
fényesebb bizonyítéka  lesz  annak,  hogy  a  többség  által  képvi'selt 
elvi  álláspont  teljesebb  kialakulás  és  kijegeczedés  után  a  nem- 
zeti akarat  olyatén  megnyilatkozását  jelezheti,  mely  az  államkor- 
mányzat jövő  irányának  megbízható  alapjául  szolgálhat;  —  míg 
viszont,  ha  a  történetesen  többségre  jutott  párt  a  még  bizonytalan 
és  zavaros  helyzetben  indokolatlan  türelmetlenséget  tanúsít,  ez  által 
nemcsak  azt  árulja  el,  hogy  nem  bizik  saját  politikájának  élet- 
képességében és  életrevalóságában,  hanem  megzavarja  az  állam- 
hatalmi tényezők  conventióját  és  ezzel  magának  a  parlamentaris- 
musnak  további  prosperálását  is  veszélyezteti.* 


V. 
A  parlamenti  kormányrendszer  Angliában. 

Parlamenti  kormányrendszer  tulajdonképpen  csak  Angliában  van. 

Az  1688-iki  forradalomig  Anglia  főhatalmának  gyakorlásában 
a  királyi  praerogativák  voltak  túlsúlyban  és  a  nemzet  fensősége  a 
korona  hatalmában  nyert  kifejezést.** 

Már  ekkor  is  korlátozva  volt  ugyan  a  királyi  hatalom.  A  feje- 
delem miniszterek  tanácsával  és  segélyével  vezette  a  kormányzást 
és  kezelte  a  végrehajtó  hatalmat,  akik  hivatalukkal  való  visszaélés 
miatt  a  parlament  elé  állíthatók  voltak,  a  törvényhozás  pedig  a 
fejedelem,  a  lordok  háza  és  a  képviselőház  között  volt  megosztva: 
azonban  ezek  az  államhatalmi  tényezők  jogilag  teljesen  önállóak 
voltak,  a  törvényhozás  terén  mindegyiknek  egyenlő  joga  és  teljes 
elhatározási    szabadsága  volt,  és  csak  azáltal  voltak  képesek  össz- 

*  V.  ö.  Kautz  id.  m.  Concha :  Politika  I.  k.  és  Concha :  Jogintézmény  s 
a  parlamenti  kormány.  (Budapesti  Szemle  1995.  évi  348.  sz.) 

**  Dicey  (Bevezetés  az  angol  alkotmányjogba.  Magyar  kiadás  173.  lap). 
—  Todd  (A  parlamenti  kormányrendszer  Angliában.  Magyar  kiadás  I.  k.  10. 
és  53.  lap). 

hangzatosan  együttműködni,  hogy  módjukban  volt  saját  jogaik  meg- 
felelő gyakorlásával  egymást  kölcsönösen  ellensúlyozni  és  egymás 
közt  az  egyensúlyt  fentartani.  Ha  e  tényezők  valamelyike  visszaélt 
hatalmával,  ez  arra  jogosítá  a  másik  tényezőt,  hogy  a  maga  részéről 
visszatoriással  éljen.  A  parlament  törvényalkotási  jogával  szembe 
lehetett  állítani  a  fejedelem  vétójogát,  a  fejedelem  vétójoga  pedig 
az  által  volt  korlátolva,  hogy  a  parlament  megtagadhatta  a  korona 
szükségleteinek   megszavazását.  * 

Ennek  a  mechanismusnak  a  működése  azonban  számos  zavarral 
és  fennakadással  járt;  gyakori  viszálykodás  támadt  a  korona  és  a 
parlament  közt,  ami  többször  polgárháborúra  is  vezetett. 

Ez  eredményezte  azután  az  1688-iki  forradalmat  is,  amely  az 
egész  vonalon  mélyreható  változásokat  idézett  elő. 

A  hatalom  a  koronáról  a  parlamentre  ment  át  és  a  királyi 
fensŐség  a  parlament  souverainitásává  változott.**  A  parlament  alatt 
a  királyt,  a  lordok  házát  és  a  képviselőházat  értik  és  e  három 
tényező  együttes  működését  a  király  a  parlamentben  kifejezéssel 
jelölik.T"  A  jogilag  különálló  államhatalmak  a  gyakorlatban  egybe- 
olvadtak úgy,  hogy  a  képviselők  házának  (house  of  commons) 
fölénye  és  túlsúlya  érvényesül  az  államkormányzat  egész  vonalán. 
A  királyi  hatalomból  való  kormányzás  helyébe  a  parlamenti  kor- 
mányzás lépett.'' 

*  V.  ö.  Todd  (i.  m.  10.  1.),  ahol  ki  van  fejtve,  hogy  a  törvényhozás 
joga  három,  egymásnak  semmi  tekintetben  alá  nem  rendelt  hatalom,  t.  i. 
a  fejedelem,  a  lordok  háza  és  a  képviselők  háza  közt  volt  megoszolva. 
E  három  tényező  .  .  .  mindegyike  egyenlő  jogokkal  birt  és  mindeniknek 
szabadságában  állott  bármely  javaslatot  elfogadni  vagy  elvetni.  Az  angol  társa- 
dalom jóléte  e  három  közti  suiyegyen  kellő  fentartásától  függött.  A  parla- 
menti kormányrendszer  behozatala  előtt  ily  tanok  és  szokások  voltak  az 
uralkodók  és  habár  azóta  lényeges  változások  jöttek  létre  az  alkotmányos 
gyakorlatban  :  Blackstone,  Paley,  De  Lohne  és  más  ujabbkori  irók  szerint  még 
mind  ez  ideig  ezekből  áll  a  britt  kormányrendszer  elmélete. 

**Dicey  i.  m.  78.  és  173.  lap. 

t  Dicey  i.  m.  35.  1 :  „A  parlament  jogi  nyelven  a  királyt,  a  lordok 
házát  és  a  képviselőházat  jelenti ;  köznyelven  sokszor  más  értelemben  hasz- 
nálják e  szót.  E  három  tényezőt  együttes  működésükben  helyesen  jelölhetjük : 
a  király  a  parlamentben  kifejezéssel.  Mac  Donagh  (Az  Angol  parlament  szo- 
kásai stb.  Magyar  kiadás  5.  I.) :  „A  parlament  alkatrészei :  az  uralkodó,  a 
lordok  és  a  képviselők." 

ti-  Az  1688.  év  óta  kifejlett  változások  legfőbb  hatása  oda  irányult,  hogy 
az  államhatalom  súlypontja  a  koronáról  tulajdonképpen  a  képviselőházra  szállít- 
tassék  át.  A  praerogativák  vagyis  királyi  előjogok  szerinti  kormányzást  a  parla- 

Az  állam  alkotmányának  szabályai  —  Angliában  is  —  két 
csoportra  oszlanak. 

Az  egyikbe  tartoznak  azok,  amelyek  az  államhatalom 
jogi  szerkezetét,  a  korona,  a  lordok  házának  és  a  képviselők 
házának  jogait  tárgyazzák,  —  a  másikba  pedig  azok,  melyek 
arra  vonatkoznak,  miképpen  szokták  az  egyes  államhatalmi  szer- 
vek jogaikat  gyakorolni,  hogy  működésük  helyes,  czélszerü  és 
üdvös  legyen. 

Az  első  csoportba  tartozók  feltüntetik  az  alkotmány  jogi 
structurríját,  az  alkotmány  elméletét,  s  ehhez  képest  valóságos 
jogszabályok.  Ezeknek  az  összegéből  áll  a  tulajdonképpeni  alkot- 
mányjog. 

A  másik  csoportba  tartozók  viszont  visszatükröztetik  az  alkot- 
mányos tényezők  politikáját,  az  alkotmányos  élet  gyakorlatát,  mely 
hallgatólagos  megegyezésen,  megállapodáson  alapszik  és  melyet  nem 
a  jog  kényszere,  hanem  az  állami  érdek  és  a  közjó  előmozdításá- 
nak erkölcsi  szempontja  tart  össze.  Ezek  a  szabályok  az  alkotmányi 
ethika  fogalma  alá  esnek. 

A  tulajdonképpeni  alkotmányjog  forrása  első  sorban  az  irott, 
a   beczikkelyezett   törvény   (Statute    Law)   s   ezenkivül    a    szokás-, 

menti  kormányzás  váltotta  fel.  (Todd,  i.  m.  15.  lap.)  A  képviselőház,  mint 
elméletileg  a  koronával  és  a  lordok  házával  egyenrangú  tényezője  a  törvény- 
hozásnak, lassanként  és  fokozatosan  oly  állást  vívott  ki  magának,  melynél 
fogva  előbb-utóbb  képes  azt  a  politikát  vagy  törvényjavaslatot  fogadtatni  el 
társaival,  amely  iránt  a  maga  körében  egyetértésre  jutott.  Épp  úgy  a  képviselők- 
től függ  az  is,  kiknek  kezébe  tétessék  az  ország  kormányzata.  Ök  határoznak 
a  miniszterek  sorsa  felett  azáltal,  hogy  bizalomnyilvánítás  vagy  annak  meg- 
tagadása utján  értésére  adják  a  fejedelemnek,  kiket  bízzon  meg  a  közügyek 
vezetésével  és  kiket  hívjon  meg  a  korona  praerogativái  gyakorlásához  tanács- 
adókul.  (Todd,  i.  m.  45.  és  köv.  1.)  Természetesen  arról  is  gondoskodva  van, 
hogy  a  koronának  az  alsó  házban  befolyása  legyen.  A  kormány  az  általa  kép- 
viselt párt  természetszerű  erején  felül  mindig  képes  volt  40—50  helylyel  rendel- 
kezni. (Todd,  i.  m.  17.  1.)  Grey  (On  Pari.  Governement  49)  szerint  a  parla- 
mentáris kormányzás  lényegileg  a  pártok  általi  kormányzás,  s  fennállhatásának 
valódi  alapja  az,  hogy  a  korona  miniszterei  képesek  a  parlament,  különösen 
a  képviselőház  határozatait  vezetni.  Hasonlóan  Redlich:  (Recht  und  Technik  des 
englischen  Parlamentarismus  353.  lap.) :  „Das  Prinzip  der  parlamentarischen 
Parteiregierung  ....  tritt  in  Gestalt  der  Fiktion  hervor,  dass  die  Krone  keine 
andern  Ratgeber  habén  könne,  als  jené,  die  auf  das  Vertrauen  der  Mehrheit 
des  Unterhauses  sich  stützen  können".  Ez  kettőt  jelent,  nevezetesen,  hogy  az 
összkormányzat  iránya  az  alsóház  akarata  szerint  igazodjék  és  hogy  a  kor- 
mányhatalmat az  al.sóház  többségéhez  tartozó,  az  alsóházi  többség  vezetésére 
képes  férfiak  kezeljék. 

hagyomány-,  biró-  és  elméletalkoíta  jog  (Cotnmon  Law).*  Az  alkot- 
mány-ethika  azonban  természetesen  kizárólag  csak  szokáson  —  még 
pedig  nem   jogszokáson,  hanem  politikai  szokáson  —  alapszik.** 

Az  alkotmányfejlődés  korábbi  szakában  a  fösuly  a  kérdés 
jogi  oldalára,  az  alkotmányjogi  szabályozásra  volt  fektetve.  Abban 
látták  az  alkotmány  biztosítékait,  hogy  a  királyi  hatalom  jogi  korlá- 
tokkal legyen  körülvéve,  és  az  államhatalomban  való  részesedést 
illetőleg  az  egyes  államhatalmi  szervek  jogköre  szabatosan  el  legyen 
határolva,  a  végből,  hogy  az  egyes  szervek  egymást  kölcsönösen 
ellensúlyozhassák  és  korlátozhassák.  Ebből  kiindulva,  az  alkotmány 
nevezetesebb  változásai  alig  mehettek  végbe  a  nélkül,  hogy  ennek 
az  Írott  jogban,  jelesül  a  törvényekben  nyoma  ne  maradt  volna, 
—  és  az  alkotmányos  gyakorlat,  a  szokás  is  első  sorban  arra  irá- 
nyult, hogy  az  alkotmány  jogi  szabályozásának  részletkérdéseiben  a 
törvény  hézagait  kitöltse  s  ily  módon  —  a  közönséges  jog  (Common 
Law)  anyagának  gyarapításával  —  az  alkotmány  jogát  fejleszsze. 

Mihelyt  az  egyes  államhatalmi  tényezők  annak  a  tudatára 
ébrednek,  hogy  azok  a  jogok,  melyeket  részükre  az  alkotmány 
biztosít,  nem  arra  valók,  hogy  az  egyéni  önkényt  szolgálják,  hanem, 
hogy  az  állam  közjavát  előmozdítsák :  természetesen  az  ethikai 
szempontok  sem  maradhatnak  figyelmen  kívül  az  alkotmányos  jogok 
gyakorlása  körében,  —  és  fel  lehet  tenni,  hogy  már  akkor,  amikor 
még  csak  az  államhatalom  kölcsönös  ellensúlyozása  és  korlátozása 
volt  az  alkotmányos  élet  irányadó  szempontja,  volt  bizonyos  gyakor- 
lati zsinórmérték  arra  nézve,  hogy  a  jogok  gyakorlása  a  politikai 
morál  magasabb  szempontjainak  is  megfeleljen. 

Ámde  az  alkotmányi  ethika  tulajdonképpen  csak  az  1688.  évi 
átalakulás  óta  fejlődött  ki  teljes  valóságában,  sőt  azt  lehet  mondani, 
hogy  magát  ezt  az  átalakulást  nem  valamely  concrét  törvényhozási 
actus,  nem  az  alkotmányt  tárgyazó  positív  törvényeknek  és  az 
azokhoz  kapcsolódó  jogi  szokásnak  változása,  hanem  annak  a  fel- 
fogásnak módosulása  idézte  elő,  miképpen  kell  •  az  alkotmányos 
jogokkal  élni,  miképpen  kell  az  alkotmányos  jogok  gyakorlása  körül 
viselkedni,  hogy  az  államhatalmi  tényezők  összhangja  meg  ne  zavar- 
tassék  s  az  állami  tevékenység  a  társadalom  összérdekére  szolgáljon. 

*  Dicey  i.  m.  22.  1.  Freemann  :  Az  angol  alkotmány  fejlődése  114.  1. 
**  Némelyek  azt  szokták  mondani,  hogy  van  irott  alkotmány  (alkotmány- 
jog)   és    nem    irott   (conventionalis)   alkotmány.    így    Freeman    i.    m.    1 15.    1, 
A  különbség  azonban  más  mint  az  irott  jog  és  a  nem  irott  jog  közti  különb- 
ség. V.  ö.  Dicey  26.  I. 

Innentúl  túlnyomóan  ebben  a  mederben  haladt  az  alkotmány 
fejlődése. 

A  praecedensek  révén,  fokozatosan,  majdnem  észrevétlenül  ki- 
képződött a  conventionális  szabályoknak  egy  egész  rendszere,  érvényre 
juttatva  azt  a  gyakorlati  szempontot,  hogy  a  képviselők  házában  meg- 
nyilatkozó irány  szerint  igazodjék  az  állam  összkormányzata. 

Ezt  elvként  elismeri  és  követi  az  államhatalomnak  mindegyik 
tényezője,  tehát  a  korona  és  a  lordok  háza  is,  anélkül,  hogy  ezek- 
nek a  jogait  a  törvény  vagy  a  szokásjog  a  fenti  értelemben  csorbí- 
totta vagy  korlátozta  volna.  Ujabban  is  keletkeztek  és  keletkeznek 
ugyan  törvények  és  ujabban  is  képződött  és  képződik  a  közönséges 
jogot  gyarapító  szokásjog,  —  ámde  ezek  révén  nem  alakult  át 
gyökeresebben  az  alkotmány  jogi  rendje.  Angliában  megelégszenek 
azzal,  sőt  egyenesen  arra  fektetik  a  fősúlyt,  hogy  mindazok,  akik 
részesei  az  államhatalomnak,  alkotmányos  magatartást  tanúsítsanak 
az  őket  megillető  jogok  gyakorlásában  és  hogy  ennek  a  maga- 
tartásnak legyenek  határozott  elvei  és  szabályai.* 

És  valóban  az  erre  vonatkozó  conventiókban  rejlik  az  angol  alkot- 
mányosság legfőbb  és  legszilárdabb  támasza,  sőt  azt  lehet  mondani, 
hogy  a  gyakorlatban  az  ezekből  a  conventiókból  levonható  politikai  sza- 
bályok szerint  alakul  az  angol  alkotmányélet  minden  megnyilvánulása. 

Az  angol  alkotmány  gyakorlata  lényegesen  eltér  az  alkotmány 
elméletétől,  és  hogy  ez  így  van,  azt  első  sorban  annak  az  erkölcsi 
erőnek  lehet  tulajdonítani,  mely  az  állam  érdekeinek  megóvása  körül 
az  állam  minden  tagját  áthatja.  Az  államiság  biztos  talaján  kiala- 
kult egészséges  társadalmi  és  pártviszonyok  biztosítékot  nyújtanak 
arra,  hogy  a  nemzet  választottjainak  többsége  hü  kifejezője  az 
állam  valódi  szükségleteinek,  —  s  ezért  az  államhatalom  másik  két 
tényezője :  a  korona  és  a  lordok  háza  tényleg  köti  és  megnyug- 
vással kötheti  is  magát  a  képviselőház  akaratához  és  a  képviselő- 
házban megnyilatkozó  kormányzati  irányhoz :  jóllehet  őt  arra  positiv 
törvény   vagy  más  jogszabály   nem    kötelezi.**   Tehetik   ezt  annál 

*  V.  ö.  Freemann  i.  m.  112.  és  köv.  1.  —  Todd  i.  m.  12.  és  köv.  1. 
**  Mac  Donagh :  (i.  m.  24.  1.)  „A  korona  elméletileg  nem  fosztatott 
meg  egyetlen  régi  jogától  vagy  kiváltságától  sem  ....  De  az  alkotmány 
azon  Írásba  nem  foglalt,  nem  írott  törvényeinek  és  szokásainak  befolyása 
alatt,  amelyek  az  1688-iki  forradalom  óta  fokozatosan  jöttek  létre,  a  végre- 
hajtó hatalom  azon  ágai,  melyek  az  alkotmány  sima  működésében  szükségesek, 
szép  lassan  és  csaknem  észrevétlenül  oda  jutottak,  hogy  most  már  csakis  a 
miniszterek  tanácsára  és  az  ö  közvetítésükkel  gyakoroltatnak  ....  így  hozattak 
gyakorlatilag  összhangzásba  az  alkotmány  régi  elméletei  az  újkori  eszmékkel." 

inkább,  mert  a  parlamenti  pártok  méltányosságot  és  önmérsékletet 
szoktak  tanúsítani  nemcsak  egymással  szemben,  de  a  koronával 
szemben  is. 

Jóllehet  tényleg  az  alkotmány  egyezményi  része,  a  jog- 
szabályokon alapuló  alkotmányos  jogok  gyakorlásának  mikéntjét 
feltüntető  szokások  képezik  Angliában  az  élő  valóságot,  egyáltalán 
nem  lehet  azt  mondani,  hogy  az  alkotmány  jogi  része,  az  egyes 
államhatalmi  tényezők  jogköreit  elhatároló  törvények  és  szokásjogi 
szabályok  elvesztették  jelentőségüket.  Jóllehet  az  állami  souverainitás 
a  parlamentbe,  illetőleg  a  képviselők  házába  van  összpontosítva  és 
egyesítve,  a  korona  és  a  lordok  házának  jogi  különállása  nem 
szűnt  meg.  A  korona  és  a  lordok  házának  ősi  jogai  nem  semmisültek 
meg,  azok  csak  szünetelnek  és  mindannyiszor  igénybe  vehetők, 
valahányszor  oly  körülmény  áll  be,  mely  a  conventionális  procedúrát 
megakasztja  vagy  megzavarja.* 

Az  angol  szívósan  ragaszkodik  a  conventiókhoz ;  kötelező 
erejüket  elismeri  annak  daczára,  hogy  a  jogérvényesítés  kényszerét, 
a  birói  oltalmat  nélkülözik ;  ha  az  alkotmányról  van  szó,  első  sor- 
ban azt  nézi,  mit  mond  a  conventió,  nem  pedig  azt,  mit  mond  a 
törvény  és  a  jog;  a  conventió  megsértését  vagy  figyelmen  kívül 
hagyását  az  alkotmány  megsértésének  tekinti,  jóllehet  törvény  vagy 
jogszabálysértés  esete  nem  forog  fenn :  **  de  azért  az  alkotmányjogi 
törvényeknek  és  egyéb  jogszabályoknak  is  nagy  jelentőséget  tulaj- 
donít. A  conventiónak  megvan  a  maga  elsőbbsége  és  a  maga  túl- 
súlya, de  az  alkotmány  egészéhez  az  alkotmányos  elmélet  jogi 
része  is  tartozik,  és  az  annak  keretébe  tartozó  jogok  és  intéz- 
mények arra  valók,  hogy  az  alkotmányos  gyakorlatban  a  conventiók 
megtartását  biztosítsák,  +  avagy  oly  esetben,  amikor  a  conventionális 
procedúra  előfeltételei  időlegesen  hiányzanak,  —  legalább  kisegítés- 
képpen és  átmenetileg  —  érvényre  jussanak. 

*  Todd  i.  m.  14.  1. :  „Habár  a  korona  és  a  lordok  háza  az  ujabb  parla- 
menti gyakorlatnál  fogva  megszűnt  is  azon  jogait  közvetlenül  használni,  melyek- 
kel mint  a  törvényhozás  egy  különálló  ága,  eredetileg  szintén  birt :  ebből  még 
nem  kell  azt  következtetni,  hogy  külön  egyéniségüket  tekintve,  valami  csekély 
jelentőségű  volna  e  két  tényező.  Mert  habár  ősi  jogaik  jelenleg  szendereg- 
nek is,  nincsenek  azok  egészen  megsemmisülve,  hanem  mintegy  tartalékot 
képeznek  arra  az  esetre,  ha  valami  hirtelen  vagy  erőszakos  támadás  intéztetnék 
az  ujabb  törvényhozási  módszer  ellen".  Ilyen  szendergő  jog  a  lordok  házának 
törvény-kezdeményezési  joga  és  a  korona  vétójoga. 
**  Freemann  i.  m.  115.  I. 

t  Dicey  i.  m.  357.  és  köv.  I. 

Az  alkotmány  szabályainak  fennebb  ismertetett  két  csoportját 
szorosan  meg  kell  különböztetni  a  hozzájuk  fűződő  hatály  szem- 
pontjából is. 

A  jogi  szabályok  megsértése  jogkövetkezményekkel,  a  con- 
ventionális  szabályok  megsértése  azonban  csak  politikai  következ- 
ményekkel jár. 

A  megkülönböztetés  ugyanazokon  a  szempontokon  alapszik, 
melyeket  fennebb  a  királyi  hatalom  jogi  és  politikai  korlátait,  a 
miniszterek  jogi  és  politikai  felelősségét  tárgyazó  kategóriák  fel- 
állítása kapcsán  kifejtettünk. 

Ami  az  alkotmányban  törvény,  ideértve  a  közönséges  jogba 
vágó  szokást  is,  egyszóval  jogszabály,  annak  megsértése  valóságos 
jogsértés,  objectiv  alkotmánysérelem,  mely  birói  utón  orvosolható, 
vagy  amely  miatt  a  miniszter  vád  alá  helyezhető. 

Ami  pedig  az  alkotmányban  conventió,  annak  figyelmen  kivül 
hagyása  lehet  ugyan  támadás  az  alkotmány  ellen,*  de  csak  sub- 
jectiv  szempontból.  A  conventióellenes  magatartás  megzavarja  az 
államhatalmi  tényezők  működésének  szokásbiztosította  összhangját, 
veszélyezteti  az  államérdeket,  de  közvetlen  jogsértést  még  nem 
foglal  magában.  A  conventióellenes  kormányzás  csak  akkor  válhatik 
jogsértéssé,  ha  hosszabb  ideig  tart,  és  —  múlhatatlanul  —  az  állam 
egy  oly  szükségletének  kielégítéséről  kell  gondoskodni,  melyhez 
valamennyi  államhatalmi  tényező  hozzájárulása  szükséges,  s  ez  a 
hozzájárulás  a  köztük  való  egyetértés  hiánya  miatt  ki  nem  esz- 
közölhető. Ettől  az  eshetőségtől  eltekintve,  ha  valaki  az  alkotmányos 
magatartás  traditionális  szokásaival  szembehelyezkedik,  súlyos 
felelősséget  vesz  magára,  de  ez  a  felelősség  erkölcsi  természetű, 
egymagában  véve  jogi  vagy  anyagi  hátránynyal  nincs  egybekötve.** 
Aki  a   conventiót   megsérti,   magára   zúdíthatja   a   népszerűtlenség, 

*  Freemann  i.  m.  115.  I. 

**  Dicey  szerint  a  miniszteri  felelősség  alatt  két  különböző  dolgot  kell 
érteni.  Közönséges  értelemben  a  minisztereknek  a  parlamenttel  szemben  való 
felelősségét  jelenti,  vagyis  a  minisztereknek  azt  a  kötelességét,  hogy  vissza- 
lépnek, ha  a  képviselőház  bizalmát  elvesztették.  Ez  a  felelősség  az  alkotmány- 
egyezményeken  alapszik  és  nincs  közvetlen  kapcsolatban  a  Joggal.  Szigorú 
értelemben  véve  a  miniszteri  felelősség  azt  jelenti,  hogy  minden  miniszter 
felel  a  korona  mindazon  cselekményeért.  amelyekben  része  volt.  Ez  a  felelős- 
ség jogi  természetű.  (I.  m.  296.  és  köv.  1.)  Hasonlóan  Pistorius:  Minister- 
verantwortlichkeit  165.  1.  Politische  Verantwortung  —  wegen  Missregierung, 
unkluges,  unpolitisches  Benehmen.  Rechtliche  V.  —  wegen  Verletzung  eines 
Staatsrechtssatzes. 

sőt  éppen  a  hazafiatlanság  ódiumát  és  vádját*  s  ezenkívül  feljogosítja 
a  másik  felet  arra,  hogy  a  maga  részéről  is  eltérjen  a  conventiótól 
és  saját  jogának  merev  alkalmazásával  retorsióval  éljen. 

Mindezek  mellett  azonban  nem  szabad  szem  elől  téveszteni, 
hogy  a  conventió  megzavarásának  nem  mindig  a  koronától  vagy 
a  lordok  házától  kell  kiindulnia ;  megtörténhetik,  hogy  a  képviselők 
háza  intéz  valamelyes  támadást  az  alkotmányos  élet  menetének 
megszokott  rendje  ellen.  Ilyenkor  a  képviselők  házára  hárul  az 
alkotmányos  összhang  megbontásáért  az  erkölcsi  felelősség  összes 
folyományaival  együtt.  Ha  ily  helyzetben  az  államhatalom  másik 
tényezője  saját  ősi  jogát  igénybevéve  oly  intézkezdést  tesz,  amelyet 
rendes  körülmények  között  mellőzni  szokott,  azért  az  alkotmány- 
ellenes magatartás  vádja  a  legtávolabbról  sem  érheti,  sőt  amennyi- 
ben az  intézkedés  arra  irányul,  hogy  az  alkotmányos  gyakorlat  a 
rendes  mederbe  visszaterelődjék,  alkotmányos  kötelességet  teljesít, 
amelyért  a  korona  tanácsadója  a  népszerűtlenség  vagy  hazafiatlan- 
ság ódiumával  jogosan  nem  sújtható. 

Előfordulhat  az  is,  hogy  anélkül,  hogy  az  államhatalmi  tényezők 
egyikének  vagy  másikának  szándékában  volna  a  conventionális 
rendet  megzavarni,  a  viszonyok  magukban  véve  is  úgy  alakulnak, 
hogy  az  alkotmányos  szokásnak  megfelelni  nem  lehet.  A  parla- 
mentáris kormányrendszer,  amint  fennebb  ki  volt  mutatva,  az  állam- 
hatalmi tényezők  hallgatólagos  megegyezésén  alapuló  gyakorlat, 
melynek  megvannak  a  maga  ténybeli  előfeltételei.  Ha  ezek  az 
előfeltételek  egyik  vagy  másik  vonatkozásban  hiányzanak,  min- 
denik tényező  visszanyúlhat  a  maga  autochthon  jogához,  a  jogok 
kölcsönös  ellensúlyozásának  és  korlátozásának  alapprincípíumához, 
keresve  a  kölcsönös  megértés  és  megegyezés  útjait  a  végből,  hogy 
a  conventionális  rend  —  a  képviselők  házának  fölényére  és  túl- 
súlyára támaszkodó  kormányzás   gyakorlata  —  ismét   helyreálljon. 

Ilyen  esetek  nem  ismeretlenek  Anglia  alkotmányának  ujabb 
történetében. 

Ismételve  megtörtént,  hogy  oly  kormány  vezette  az  ország 
ügyeit,  melynek  a  parlament  képviselőházában  nem  volt  meg  a 
többsége,  jóllehet  a  parlamentáris  kormányrendszernek  egyik  sarka- 

*  Az,  hogy  a  minisztereknek  az  alsóház  többségének  bizalmát  kell 
birniok,  Dicey  szerint  —  conventionális  szabály.  „Oly  miniszterek,  akik  a  ház 
bizalmatlansági  nyilatkozata  után  még  hónapokig  hivatalban  maradnának,  talán 
súlyos  népszerűtlenségbe  esnének,  de  nem  volnának  feltétlenül  jogszegők." 
(Dicey  i.  m.  2.  1.) 

latos  tétele,  hogy  amíg  egyfelől  a  miniszterek  kinevezése  és  elbocsá- 
tása a  király  joga,  addig  másfelöl  a  király  úgy  gyakorolja  ezt  a 
jogot,  hogy  a  miniszterek  a  képviselőház  többségének  bizalmát 
birják  és  a  képviselőházi  többség  politikáját  képviseljék. 

íme  egy  példa. 

1783.  deczember  18-án  a  király  akkor  bocsátotta  el  a  Portland 
herczeg  elnöklete  alatt  alakult  i'i.  n.  coalitiós  kabinetet,  amikor  ennek 
a  képviselők  házában  még  többsége  volt  és  csupán  a  lordok  háza 
vetette  el  egyik  javaslatát  csekély  szótöbbséggel.  Másnap  megalakult 
a  Pitt-íé\e  minisztérium,  jóllehet  a  képviselők  házának  többsége 
mereven  szemben  állott  vele,  sőt  a  képviselők  házában  úgyszólván 
egyetlen  támasza  Diindas  volt.  A  képviselőházi  többség  minden 
kigondolható  akadályt  gördített  kormányzása  elé :  bizalmatlansági 
és  rosszalási  határozatokat  hozott  ellene  és  ismételve  leszavazta. 
Pitf  ennek  daczára  állhatatosan  kitartott  állásában  és  mindaddig 
késett  a  parlament  feloszlatásával,  amíg  meg  nem  győződött  arról, 
hogy  az  ország  támogatni  fogja  és  az  uj  választások  alkalmával 
többséget  szerez.  A  feloszlatás  csak  1784.  márczius  25-én,  tehát 
csak  három  hónappal  hivatalbalépése  után  következett  be,  még 
pedig  anélkül,  hogy  a  kormány  előzőleg  a  költségvetési  felhatal- 
mazást megkapta  volna.  Az  uj  választások  meghozták  Fittnek  a 
többséget,  aki  azután  még  körülbelül  tizenhét  évig  intézte  —  a 
többségtől  támogatva  —  az  ország  ügyeit.* 

*  V.  ö.  Todd  (I.  m.  I.  köt.  75—77. 1.)  Dicey  (i.  m.  351.  és  352. 1.)  —  Dicey  szerint 
a  Pitt-féle  esetből  azt  a  tanulságot  lehet  meríteni,  hogy  utolsó  sorban  a  politikai 
souverain  vagyis  a  nemzet  ítélete  határozza  meg,  hogy  van-e  a  kabinetnek 
joga  vagy  (ami  a  politikában  majdnem  ugyanaz)  hatalma  hivatalban  maradni 
(i  h.) ;  ez  az  eset  azt  bizonyítja,  hogy  a  kabinet,  ha  a  korona  bizalmát  bírja 
s  ennélfogva  módjában  van  a  parlamentet  feloszlatni,  ellenállhat  az  olyan 
háznak,  melyet  a  választók  nem  támogatnak,  mert  a  parlament  jogi  souveraini- 
tása  alá  van  rendelve  a  nemzet  politikai  souveraínitásának.  Pitt  hatalmának 
és  hírnevének  minden  sérelme  nélkül  megszeghette  az  alkotmányos  megálla- 
podásokat, sőt  megszeghette  volna  magát  a  törvényt  is,  mert  az  uj  parlament 
eljárását  igazolta ;  de  ez  az  eset  nem  igazolja  azt  a  felfogást,  hogy  az  országtól 
támogatott  alsóház  nem  kényszerítheti  ki  az  alkotmányos  erkölcsiséget  az  által, 
hogy  az  ennek  elveit  sértő  minisztert  a  lemondás  vagy  a  forradalom  alternatívája 
elé  állítja  (i.  m.  370. 1.).  —  Szerintünk  a  Pitt-féle  eset  csakugyan  bizonyítja  mindazt, 
amit  Dicey  mond,  de  bizonyítja  azt  is,  hogy  a  nemzetre  való  hivatkozásnak 
nem  kell  azonnal  történnie :  a  kormány  huzamosabb  ideig  viheti  az  ügyeket, 
jóllehet  az  alsóház  többsége  nem  támogatja  ;  a  parlament  feloszlatásához  csak 
akkor  kell  nyúlnia,  amikor  a  terrainumot  az  uj  választásokra  megfelelően  elő- 
készítve látja.  Vájjon  a  nemzet  az  uj  választások  alkalmával  a  kormány  állás- 

Egy  másik  példa: 

Lord  Melbourne  1839.  évi  május  6-án  az  alsóházban  vere- 
séget szenvedett.  Erre  bejelentette  lemondását  és  Peel  Róbert 
bízatott  meg  a  kabinetalakítással.  Minthogy  azonban  Peel  az  u.  n. 
Bedschamber-kérdésben  a  királynövel  megegyezésre  jutni  nem 
tudott,  a  megbízást  el  nem  fogadta  s  a  Melbourne-kabinetet  reacti- 
válták.  Ez  utóbbi  azután  az  alsóház  többségének  ellenére  s  számos 
leszavaztatás  daczára  másfél  évnél  tovább  vezette  az  ország  ügyeit 
és  csak  1841.  évi  június  23-án  nyúlt  a  parlament  feloszlatásához 
és  csak  akkor  hagyta  el  helyét,  amikor  az  uj  választások  sem  hozták 
meg  számára  a  többséget,  majd  pedig  az  uj  alsóháztól  is  bizal- 
matlansági szavazatot  kapott.  * 

Még  egy  eset: 

Derby  1866.  évben  oly  időben  alakított  kormányt,  amikor 
pártja   (a   conservativ    párt)    az   alsóházban    kisebbségben   volt,   a 

pontját  és  eljárását  helyesli-e,  más  szóval,  vájjon  „a  politikai  souverain"  a 
kormányt  vagy  az  alsóház  többségét  támogatja-e,  az  csak  utólag  derül  ki  s 
előzetesen  csak  combinatió  tárgya  lehet.  És  előfordultak  oly  esetek  is,  hogy 
hasonló  helyzetekben  az  uj  választások  nem  a  kormánynak,  hanem  az  alsóház 
volt  többségének  adtak  igazat.  Ilyen  volt  1835-ben  Peel  első,  és  1841-ben 
Melbourne  második  minisztériumának  esete. 

Helyesen  mondja  Dicey :  „Ha  alkotmányos  joga  a  koronának  a  parla- 
menttel a  választókra  hivatkozni,  akkor  nehéz  azt  vitatni,  hogy  a  feloszlatás 
alkotmányellenessé  válik  már  azáltal,  hogy  a  megkérdezett  választók  képviselőik 
nézete  mellett  nyilatkoznak"  (i.  m.  354.  1.).  —  A  kormánynak  mindenesetre 
komolyan  kell  szem  előtt  tartania  azt  a  czélt,  hogy  az  alsóház  többségének 
állásfoglalásában  változás  álljon  be,  ami  bekövetkezhetik  akár  uj  választások 
utján,  akár  ujabb  pártalakulás  esetleg  compromissum  utján,  uj  választások 
nélkül.  Helyesen  jegyzi  meg  azonban  Steinbach  (i.  h.),  hogy  a  kormány  inten- 
tiója  lélektani  momentum  s  ennélfogva  oly  labilis  alap,  amely  a  kormány  idő- 
közi törvényességének  vagy  alkotmányszerűségének  critériuma  nem  lehet. 

*  L.  Todd  (i.  m.  164—178.  lap).  —  1834-ben  Peel  (ehö  izben)  ugyan- 
csak az  alsóház  többségének  ellenére  vállalta  el  a  kabinetalakítást.  Erre  a 
kísérletre  azért  vállalkozott,  mert  azt  hitte,  hogy :  „a  parlament  tisztelet- 
ben fogja  tartani  a  királynak  azt  a  jogát,  hogy  szabadon  választhassa  minisz- 
tereit, hogy  ha  nem  is  bizalommal,  de  legalább  bizonyos  ideig  illő  türelemmel 
fog  viseltetni  eljárásuk  iránt".  Egy  ideig  habozott  a  felett,  vájjon  jobb  lesz-e 
azonnal  feloszlatni  a  parlamentet  vagy  pedig  a  jelenlegi  alsóházzal  folytatni  a 
kormányzást.  Politikai  okokból  az  előbbire  határozta  el  magát.  1835.  február 
19-ére  uj  parlamentet  hivott  össze  abból  a  czélból,  hogy  oly  többséget 
szerezzen,  mely  illő  türelemmel  lesz  az  uj  minisztérium  iránt.  Minthogy 
azonban  az  uj  ház  többsége  is  ellene  nyilatkozott,  1835.  április  18-án  állásáról 
távozott.  (Todd  i.  m.  158—164.  1.) 

parlamentet  ennek  daczára  nem  oszlattatta  fel,  mert  amint  azt  utóda 
Disraeli  később  jelezte,  komoly  okok  és  körülmények  azt  a  reményt 
ébresztették  benne,  hogy  talán  a  meglevő  parlamenttel  is  sikerülni 
fog  az  ügyek  intézése.  A  parlament  nem  tért  ki  ugyan  mereven  az 
állam  el  nem  odázható  szükségleteinek  kielégítése  elől,  s  az  1867.  évi 
abesziniai  háború  költségeit  is  megszavazta,  de  más  kérdésekben 
nem  helyeselte  a  kormány  magatartását. 

A  közvélemény  nyomásának  engedve,  a  kormány  1867.  február 
27-én  beterjesztette  a  parlamenti  reformra  vonatkozó  javaslatot  s 
ekkor  a  parlament  feloszlatásának  elodázását  azzal  indokolták,  hogy 
a  kormányzás  követendő  irányát  csak  az  uj  választási  törvény  alapján 
megválasztott  parlament  szabhatja  meg.  A  beterjesztett  parlamenti 
reformjavaslatra  a  kormány  a  tárgyalás  során  oly  nagymérvű 
változtatásokat  és  módosításokat  tűrt  el  az  ellenzék  kívánságára, 
amelyek  lényegesen  eltértek  az  eredeti  javaslattól,  és  amidőn  a 
javaslat  az  1867.  évi  július  15-én  ily  módon  végre  törvénynyé  vált, 
ismét  azt  hozták  fel,  hogy  az  uj  választásokat  megelőzőleg  a  reform- 
mal kapcsolatos  némely  kormányintézkedést  kell  még  megtenni. 

Ugyancsak  parlamenti  többség  nélkül  folytatta  a  kormány- 
zást Derby  utódja  Disraeli,  aki  az  1868.  évi  ülésszak  elején  lépett 
hivatalba.  A  kormány  és  a  parlament  többsége  közti  ellentét  az 
ir  egyház  kérdésében  élesedett  ki.  A  Dísraeli-miniszterium  javas- 
latot adott  be,  amelynek  értelmében  bizonyos  büntetéspénzek,  melye- 
ket Írországban  szedtek  volna  be,  a  Consolitated  Fondba  lettek 
volna  beszolgáltatandók.  Ez  a  javaslat  alkalomul  szolgált  az  ellenzék 
vezérének,  Gladsíonenak,  egy  oly  értelmű  indítvány  előterjesztésére, 
hogy  az  ír-anglikán  egyház  állami  jellege  eltöröltessék.  Ebben  a 
kérdésben  a  kormány  április  3-án  és  április  3()-án  leszavaztatott. 
Disraeli  ekkor  annak  kijelentése  mellett,  hogy  a  háznak  ez  a  hatá- 
rozata megváltoztatta  Ö  Felsége  kormányának  a  képviselőházzal 
szemben  elfoglalt  álláspontját,  s  a  minisztériumnak  az  így  meg- 
változott helyzet  felöl  gondolkoznia  kell,  a  ház  üléseit  május  4-ig 
királyi  elhatározással  elnapoltatta ;  május  4-én  pedig  mind  a  két 
házat  arról  értesítette,  hogy  Ö  Felségének  a  parlament  feloszlatását 
tanácsolta,  ha  azonban  Ö  Felsége  más  véleményen  volna,  felaján- 
lotta a  minisztérium  lemondását,  „Ö  Felsége  azonban  nem  volt 
hajlandó  elfogadni  a  minisztérium  lemondását,  hanem  inkább  kész- 
nek nyilatkozott  a  parlament  feloszlatására,  mihelyt  azt  az  ügyek 
állapota  meg  fogja  engedni".  Ennek  kapcsán  jelezte  azt  is,  hogy 
az  uj  választások  a  múlt  évben  alkotott  uj  választási  törvény  alapján 

lesznek  megejtendök,  és  hogy  a  parlament  feloszlatása  csak  a  jövő 
öszszel  fog  megtörténni,  abban  a  reményben,  hogy  e  részben  a 
jelen  parlament  a  kormányt  őszintén  támogatni  fogja.  (V.  ö.  Todd. 
III.  k.  166.  1.) 

A  kormánynak  ezzel  a  szándékával  szemben  elitélö  nyilat- 
kozatok történtek  úgy  az  alsóházban,  mint  a  lordok  házában. 
Különösen  megtámadták  a  feloszlatásnak  őszre  való  halasztását, 
aminek  következtében  a  leszavazott  miniszterek  nyolcz  vagy  kilencz 
hónapig  még  hivatalban  maradhatnak;  —  és  ha  ez  mégis  meg- 
történnék, követelték,  hogy  ez  alatt  az  idő  alatt  a  kormány  ne 
adjon  be  nagyobb  fontosságú  kérdéseket  tárgyazó  törvényjavaslatokat 
(Grey,  Gladstone). 

Disraeli  kijelentette,  hogy  a  minisztérium  tartózkodni  fog  a 
nem  éppen  szükséges  törvényjavaslatok  előterjesztésétől,  és  csak 
oly  törvényhozási  intézkedésekre  szándékozik  szorítkozni,  melyek 
elkerülhetetlenül  szükségesek.  Ily  természetű  több  javaslatát  a  kor- 
mánynak a  parlament  elfogadta,  a  kormányt  az  egész  ülésszak 
végéig  hivatalában  megtűrte  s  az  évi  költségvetést  is  megszavazta, 
mely  utóbbira  nézve  csupán  az  a  nehézség  merült  fel,  hogy  a  ház 
—  az  eddigi  praecedensekre  hivatkozva  —  eredetileg  csak  egy 
bizonyos  időre,  t.  i.  az  uj  parlament  összejöveteléig  volt  hajlandó 
megszavazni,  midőn  azonban  a  kormány  kimutatta,  hogy  politikai 
okokból  indokolt  a  költségvetést  az  egész  évre  megszavazni,  az 
ellenzék  ebbe  is  beleegyezett  s  az  ülésszak  minden  további  súrló- 
dás nélkül  ért  véget.  (V.  ö.  Todd  i.  h.  171.  1.) 

Az  uj  választások  1868.  évi  november  hóban  mentek  végbe, 
és  minthogy  ekkor  a  liberálisok  100  szavazattöbbséggel  győztek, 
Disraeli  csak  deczember  3-án  határozta  el  magát  arra,  hogy  helyét 
a  győztes  párt  vezérének  Gladstonenak  átengedi. 

Mindenki  tisztában  volt  azzal,  hogy  Derbynek  és  Disraelinek 
e  korszakbeli  kormányzata  nem  felelt  meg  a  parlamentarismus 
elveinek,  de  mindenki  érezte  azt  is,  hogy  a  fenforgó  kivételes 
helyzetben  el  kell  tűrni  a  pártkormányzat  merev  consequentiától 
való  eltérést  és  kölcsönös  jóakarattal  elő  kell  segíteni  a  viszonyok- 
nak a  rendes  kerékvágásba  való  zökkenését,  nevezetesen  azt,  hogy 
megadassék  a  kellő  mód  és  idő  a  nemzet  véleményének  határozot- 
tabb és  illetékesebb  megnyilatkozására  és  a  parlamentáris  kormány- 
zatnak megfelelő  ujabb  pártalakulásra.  Mindenki  át  volt  hatva 
egyúttal  attól  az  erkölcsi  kötelességtől  is,  hogy  addig,  míg  ez  meg 
nem  történik,  kerülni  kell  mindazt,  ami  magát  az  államot  gyengít- 

heti,  s  a  pártszempontokra  való  tekintet  nélkül  gondoskodni  kell 
az  állam  elodázhatatlan  szükségleteiről. 

Igen  találó  különben,  amit  e  részben  az  angol  parlamenti 
jog  egyik  kiváló  müvelője  (Todd,  III.   171.  1.)  mond: 

„Ha  az  egész  ülésszak  alatt  a  minisztereknek  a  képviselőház 
irányában  elfoglalt  állását  vizsgáljuk,  el  kell  ismernünk,  hogy  az 
felettébb  kellemetlen  és  igen  nehéz  helyzet  volt.  Nem  volnánk  azon- 
ban igazságosak,  ha  könnyelműen  akár  az  egyik,  akár  a  másik  részt 
kárhoztatnók,  mivel  e  nehéz  helyzet  tulajdonképp  csak  a  körülmények 
sajátos  összetalálkozásának  tulajdonítható,  mert  a  miniszterek  a 
képviselőház  kedvezőtlen  szavazata  ellenében  nem  felebbezhettek 
azonnal  az  országhoz,  amint  azt  az  alkotmányos  gyakorlat  rendszerint 
megköveteli,  hanem  kölcsönös  egyetértéssel  mind  a  miniszterek 
mind  a  képviselők  abban  egyeztek  meg,  hogy  a  feloszlatást  egész 
addig  el  kell  halasztani,  míg  az  uj  választói  kerületek  organisatiója 
teljesen  be  lesz  fejezve.  Ennek  köszönhető  azon  szokatlan  és  alkot- 
mányellenes jelenség,  hogy  egy  minisztérium,  mely  nem  képes  a 
képviselőház  tárgyalásai  felett  kellő  befolyást  gyakorolni,  elnézés 
folytán  még  ezután  is  több  hónapig  kormányon  maradt,  amely 
állapot,  mint  eléggé  tudva  van,  homlokegyenest  ellenkezik  a  parla- 
menti kormányrendszer  alapelveivel".  — 

Mindezekből  látni  való,  hogy  daczára  annak  a  szívós  ragasz- 
kodásnak, amelylyel  Angliában  a  parlamenti  kormányzás  általánosan 
elismert  alapelveihez  ragaszkodnak,  nem  tekintették  sem  törvény- 
sértésnek, sem  pedig  alkotmánysértésnek,  ha  egyes  esetekben,  amikor 
a  körülmények  nem  feleltek  meg  a  pártkormányzás  követelményei- 
nek, ezeknek  az  alapelveknek  szoros  consequentíáitól  ideiglenesen 
vagy  átmenetileg  eltértek,  —  amiből  nyilvánvaló,  hogy  az  angol  parla- 
mentarismus  egy  oly  képződménye  az  alkotmányfejlődésnek,  mely 
első  sorban  a  politika  gyakorlati  szempontjai  szerint  igazodik  és 
érvényesül. 


Az  alkotmány  szabályainak  felosztása  jogszabályokra  és  conventio- 
nális  szabályokra  általánosan  el  van  fogadva  az  angol  alkotmányjogi 
irodalomban.  Ezen  az  alapon  különböztet  az  irott  és  az  egyezményes 
alkotmány  közt  Freemann  (i.  m.  115.  lap)  és  az  alkotmány  elmélete 
és  gyakorlata  közt  Todd  (i.  m.  1.  12.  és  köv.  11.).  Legszabatosabban 
ki  van  fejtve  ez  a  tan  Dicey-r\é\.  Dicey  szerint  a  tulajdonképpeni 
alkotmány-jogot    a    jogszabályok    alkotják.    Ezek    valódi    törvények, 

amelyek  alatt  azonban  nem  csupán  a  beczikkelyezett,  azaz  az  irott 
törvényeket,  hanem  a  Common  Law-ba  átment  szokásjogot  is  kell 
érteni.  Ezek  a  szabályok  bíróilag  kikényszerithetök,  amennyiben  meg- 
sértésük nemcsak  a  kormány  vád  alá  helyezését  (impeachement)  és  a 
parlamenti  külön  biróság  (High  Court  of  Parlament)  előtti  eljárást  von- 
hatja maga  után,  hanem  a  figyelmen  kivül  hagyásukból  eredő  egyéni 
jogsérelmek  a  közönséges  jog  szerint  Ítélkező  rendes  bíróságok  elé 
vihetők  s  ezen  az  utón  büntetést  vagy  kártérítést  vonhatnak  maguk 
után  (i.  m.  183.  1.).  Ez  az  alkotmány  joga,  az  ország  jogának  igazi 
része,  a  jogász  foglalkozásának  egyedüli  reális  tárgya.  A  conventio- 
nális  szabályok  nem  törvények  a  szó  valódi  értelmében,  bíróilag  ki 
nem  kényszeríthetők,  —  nemzedékről  nemzedékre,  majdnem  évről  évre 
változnak  és  szorosan  véve  nem  az  alkotmányjoghoz,  hanem  a  politi- 
kához, az  alkotmány  ethikájához  tartoznak.  Ennek  daczára  nemzedé- 
keken át  ezekhez  a  szabályokhoz  ragaszkodnak  a  politikai  élet  emberei, 
azokat  majdnem  oly  kötelezőknek  tekintik,  mint  a  törvényeket,  sőt 
néha  még  nagyobb  tiszteletben  részesitik  őket.  Helytelen  a  jogi  theore- 
tiküsok  eljárása,  akik  a  mai  alkotmányos  királyt  papíron  felruházzák 
mindama  jogokkal,  amelyekkel  Hódító  Vilmos  birt  (pl.  Blackstone),  — 
de  helytelen  a  politikai  theoretikusok  eljárása  is,  akik  az  alkotmánynak 
csak  egyezményi  részét  nézik  (pl.  Bagehot).  Nem  szabad  feledni,  hogy 
az  alkotmány  joga,  minden  ellenkező  látszat  daczára,  igazi  alapja  az 
az  angol  kormányrendszernek  és  az  alkotmány  egyezményi  eleme  is 
ennek  köszöni  hatályát  (i.  m.  384.  1.).  A  sanctió,  mely  alatt  a  con- 
ventiók  érvényesülnek,  a  közvélemény  hatalmán  és  az  abban  rejlő 
erkölcsi  erőn  kivül  abban  áll,  hogy  megszegésük  csaknem  múlhatat- 
lanul összeütközést  szül  az  országos  joggal  és  a  bíróságokkal.  így  pl. 
az  a  szabály,  hogy  a  paríamentnek  évenként  kell  üléseznie,  nem 
törvény,  de  conventionális  szabály,  de  ha  a  paríament  nem  minden 
évben  ülésezne,  ez  összeütközést  idézne  elő  a  törvénynyel.  Először  is 
hatályát  vesztené  az  u.  n.  Muntíny  Act,  melylyel  a  hadsereg  tartása 
évről  évre  meg  szokott  szavaztatni  s  ezzel  megszűnnék  a  hadsereggel 
való  rendelkezés  lehetősége  (i.  m.  364.  1.).  Bár  a  legtöbb  állami  jöve- 
delem és  állami  kiadás  nem  esik  az  évi  költségvetés  megszavazása 
alá,  az  adók  nagy  részére  megszűnnék  a  fizetési  kötelezettség  s 
azok  törvényesen  nem  volnának  szedhetők  s  a  kormány  sem  férhetne 
a  tételes  törvény  megszegése  nélkül  a  befolyó  jövedelem  nagy  részéhez. 
Az  is  conventionális  szabály,  hogy  az  alsóház  bizalmával  nem  rendel- 
kező minisztérium  lemondani  köteles.  Ha  ezt  nem  teszi,  vagy  ki  nem 
jelenti,  hogy  a  választókra  akar    hivatkozni,    annak  a  veszélynek  teszi 

ki  magát,  hogy  eljővén  a  Muntiny  Act  vagy  az  appropriationális  törvény 
megszavazásának  ideje,  a  ház  e  törvények  valamelyikének  megszavazását 
megtagadhatja,  s  ekkor  a  kormány  már  csak  jogsértés  árán  maradhat  meg 
hivatalában.  Dicey  szerint  az  angol  egyezmények  nem  törvények,  de  a 
mennyiben  tényleg  kötelező  erejük  van,  ezt  a  sanctiót  abból  a  tény- 
ből merítik,  hogy  aki  megszegi  őket,  végül  kénytelen  a  jogot  is  meg- 
szegni, amivel  azután  a  jogsértés  büntetését  vonja  maga  után  (i.  m.  367. 1.). 
Ezen  az  utón  válik  az  egyezményi  szabály  az  alkotmány  részévé  és  ez 
adja  meg  az  illető  szabálynak  a  kötelező  erőt.  Megjegyzendő  különben, 
hogy  vannak  conventionális  szabályok,  melyek  magát  az  alsóházat  is 
kötelezik.  A  parlament  sohasem  tagadta  meg  a  Muntiny  Act  elfogadását 
és  ehhez  hasonló,  a  rend  fentartásához  és  a  társadalom  fennállásához 
szükséges  törvények  megszavazását,  még  akkor  sem,  ha  többséggel 
nem  biró  kormány  vezette  az  ügyeket.  Ha  a  kormány  ilyenkor  lemondani, 
vagy  a  választókra  hivatkozni  kivan,  azt  az  alsóház  kellő  haladék 
engedésével  és  más  módon  támogatni  szokta ;  —  retorsiv  intézkedésekre 
a  parlament  csak  akkor  tarthatja  magát  feljogosítottnak,  ha  tartósan  sértik 
a  conventionalismust,  mely  abban  culminál,  hogy  az  ország  ügyei  a 
nemzetnek  az  alsóház  által  képviselt  akaratával  egyezően  vezetendők(i.  m. 
357 — 387.  1.).  —  Hatschek  (Engl.  Staatsrecht)  erre  nézve  a  következő- 
ket mondja  :  Az  angolok  megteszik  az  alkotmány  yo^/  és  conventionális 
szabályai  közt  a  különbséget  a  nélkül,  hogy  a  kettő  közti  határvonalat 
szabatosan  megvonnák.  Ezt  ők  megtehetik  azért,  mert  a  kérdés  Angliában 
nem  gyakorlati.  Ámde  elméleti  szempontból  felette  érdekes  annak  be- 
hatóbb vizsgálata,  hogy  az  angol  alkotmányban  mi  a  jogtétel,  és  mi 
csupán  conventionális  szabály.  Ö  úgy  találja,  hogy  a  conventionalismus 
egy  része,  és  talán  túlnyomó  tömege  most  is  csak  a  politika  gyakorlati 
szabálya  és  politikai  maxima,  de  egy  másik  része  már  valóságos  joggá 
változott  át.  Ezt  az  átalakulást  a  lex  és  consuetudo  parlamenti  okozta. 
Az  angol  parlament  eljárási  szabályai  (házszabályai)  ugyanis  nem  —  úgy 
mint  a  continentális  államokban  —  csupán  intra  vagy  legfeljebb  praeter 
legem,  hanem  contra  legem  is  képződtek.  Ez  az  eredmény  úgy  állott 
elő,  hogy  Angliában  a  XVIII.  századig  a  parlament  tulajdonképpen 
bíróság  volt,  minélfogva  a  parlamenti  ügyvitel  rendje  mintegy  a  bíró- 
sági gyakorlat  (usus  fori)  jellegét  öltötte  magára.  A  parlamentnek  meg- 
van a  privilégiuma  saját  ügyeit  önállóan  szabályozni,  saját  szervezetét 
az  egész  vonalon  összes  vonatkozásaiban  rendezni.  A  parlament  jog- 
köréhez tartozik  különösen  a  szenvedő-  és  cselekvő-választói  képes- 
ség körében  felmerülő  kérdéseknek  eldöntése  is.  A  parlamenti  resolu- 
tiókat  a  tárgyi    jogszerűség    szempontjából    semmiféle  más  fórum  felül 

nem  bírálhatja  és  a  bíróság  csak  akkor  bocsátkozhatík  azok  mérlege- 
lésébe, ha  valaki  reájok  jogainak  megalapítása  végett  hivatkozik. 
A  parlamenti  resolutio  hibás  lehet,  sőt  törvénybe  is  ütközhetik,  de 
ilyenkor  hasonló  a  helyzet,  mint  amikor  egy  olyan  biró  téved,  akinek 
határozata  ellen  további  jogorvoslatnak  helye  nincs.  A  lex  és  consue- 
tudo  parlamenti  gyakran  tudatosan  belenyúl  a  fennálló  jogba,  s  azzal 
ellentétbe  helyezkedik.  Ilyenkor  valóságos  jogbitorlás  (Rechtsusurpation) 
esete  forog  fenn,  —  azonban  hosszas  gyakorlat  utján  az  ilyen  jog- 
bitorlás végre  valóságos  joggá  fejlődik.  Ezt  a  processust  össze  lehet 
hasonlítani  a  continentális  jogban  megállapítható  azzal  a  procedúrával, 
amelynél  fogva  törvényhozási  felhatalmazás  nélkül  vagy  annak  túl- 
lépésével kibocsátott  királyi  vagy  kormányrendeletek,  jóllehet  szintén 
jogi  áthágások  (Rechtsanmassungen),  idővel  hosszú  közigazgatási  vagy 
törvénykezési  gyakorlat  utján  szokásjoggá  érlelődnek.  Mindkét  esetben 
a  jogi  usurpatíóból  jogtétel  fejlődik.  Az  angol  parlamentnek  e  részben 
—  a  parlamenti  resolutiók  irreviribilitásán  kivül  —  egy  nevezetes  segéd- 
eszköze az,  hogy  a  parlament  az  ú.  n.  Contempt  of  Court  utján  nemcsak 
a  parlament  tagjaival,  de  másokkal  szemben  is  érvényt  szerezhet  resuló- 
tióinak.  A  megállapított  szabály  állandóságát,  más  szóval  a  hosszas  gyakor- 
latot biztosítja  az  a  körülmény,  hogy  az  illető  intézkedés  nem  a  több- 
ségi párt  önkényének  kifolyása  és  ennélfogva  nincs  annak  a  veszélynek 
kitéve,  hogy  mihelyt  az  ellenpárt  többségre  jut,  azt  megszüntesse.  Ha 
a  parlament  a  fennálló  tételes  joggal  szemben  kíván  valamit  foganatba 
venni,  az  iránt  a  két  nagy  párt  egyértelmű  megállapodásra  jut,  s  így 
mind  a  két  pártot  kötelező  conventionális  szabály  keletkezik,  mely  az  angol 
sajátos  pártrendszernél  fogva  maradandóvá  válik.  Ilyen  módon  a  parla- 
mentnek ház-  és  ügyviteli  szabályai,  a  lex  és  consuetudo  parlamenti, 
valóságos  szokásjogot,  még  pedig  a  tételes  jogot  is  módosító  és  annak 
derogáló  szokásjogot  (derogatorisches  Gewohnheítsrecht)  létesítenek. 
Mindezek  alapján  Hatschek  oda  concludál,  hogy  mindenik  conventio- 
nális szabály,  amelynek  figyelmen  kivül  hagyása  a  parlament  ház- 
szabályaínak (a  lex  parlamentí-nek)  valamely  tételét  megdöntené,  vagy 
azok  valamely  intézményét,  pl.  a  bizottságok  valamelyikét  feleslegessé 
tenné,  egyúttal  jogszabály  is.  Ehhez  képest  a  lex  parlamenti  jogilag 
is  összébb  szorítja  a  királyi  praerogativákat  (Einschnürung  der  königlíchen 
Prárogatíve),  legfőképpen  annak  a  szükségszerűsége  által,  hogy  a 
miniszterek  az  alsóház  többségéből  veendők.  A  parlamentnek  ugyanis 
joga  van  minden  idegent  kebeléből  kizárni,  és  elhatározhatja,  mely 
hivatalok  lehetnek  a  parlamentben  képviselve  és  melyek  nem  (Exclusion 
und  Inclusion).  A  parlamenti  végrehajtó  hatalom  (pari.  Executive)  ehhez 

képest  jogi  intézmény,  mert  különben  a  parlament  imént  jelzett  joga 
sérelmet  szenvedne  (i.  m.  I.  k.  363.  és  köv.  420.  és  köv.  542.  és 
köv.  581.  és  köv.  11.).  —  Hatscheknek  imént  jelzett  fejtegetéseire 
vonatkozólag  csak  annak  kiemelésére  szorítkozunk,  hogy  ö  itt  oly 
eredeti  álláspontot  képvisel,  melyről  maga  is  megjegyzi,  hogy  annak 
tudatára  még  maguk  az  angolok  sem  jutottak.  (L.  i.  m.  546.  1.)  Az  a 
körülmény,  hogy  a  parlament  a  kinevezett  kormányt  kebeléből  kizár- 
hatja, legfeljebb  csak  megnehezítheti  a  kormány  működését,  de  tör- 
vényességét meg  nem  szüntetheti.  Egyébiránt  Hatschek  maga  is  elismeri, 
hogy  a  régi  gyakorlat,  melynél  fogva  a  parlament  üg}'viteli  utón 
határozhat  az  inclusij  vagy  exclusió  kérdésében  Peel  Róbert  kijelen- 
tése óta  (1846).  amely  szerint  az  egyes  hivataloknak  nem  kell  szükség- 
képpen a  parlamentben  képviselve  lenniök,  véget  ért,  s  e  részben  most 
már  csak  a  conventionalismus  határoz.  (L.  i.  m.  555.  1.)  Egyébiránt 
annak  a  polémiának  a  rendjén,  melyet  Hatscheh  Diceyvel  folytat, 
Hatschek  is  csak  arra  az  eredményre  jut,  melyet  Dicey  jelez,  amidőn 
a  conventionális  szabály  sanctióját  abban  látja,  hogy  megsértése  magá- 
ban véve  nem  jogsértés,  de  a  minisztert  talán  más  jelentékeny  tör- 
vényszegésekre fogja  kényszeríteni.  Hatschek  különbséget  tesz  a  jog- 
tétel physikai  és  belső  kényszere  közt.  A  parlamenti  executiva  szabá- 
lyának figyelmen  kívül  hagyása  esetén  csakis  ez  utóbbinak  hatását 
észleli,  melynél  fog\'a  lehetetlenné  válik  a  miniszter  működése  még 
mielőtt  alkotmányszegést  követne  el.  (L.  i.  m.  546.  és  köv.  1.)  — 
Hatschek  különben  hangsúlyozza,  hogy  a  parlamenti  executivát  csakis 
az  angol  pártviszonyok  emelték  a  jogintézmény  magaslatára  (i.  m. 
583.  1.)  és  hogy  ez  csak  addig  állhat  fenn,  amíg  az  angol  párt- 
rendszer túlnyomóan  aristocratikus  szerkezetében  fennmarad.  —  Ami 
eltérő  viszonyainkra  tehát  Hatschek  tana  annál  kevésbé  alkalmazható, 
mert  az  országgyűlés  házszabályai  csak  a  törvényben  szorosan  meg- 
vont kereten  belül  kizárólag  a  ház  belső  ügyeire  terjedhetnek  (1848  :  IV. 
t.-czikk  10 — 15.  §§.),  a  cselekvő  és  a  szenvedő  választóképesség  kérdé- 
seinek eldöntése  ki  van  véve  a  képviselőház  kezéből,  az  az  összeférhetet- 
lenségi törvényben  van  szabályozva,  s  a  törvény  kifejezetten  biztosítja  a 
minisztereknek  az  országgyűlés  mindkét  házában  az  ülés  és  felszólalás 
jogát  (1848:  IV.  t.-czikk  28.  §.).  Ugyanazért  Steinbach  téved,  amidőn 
egyebek  közt  az  összeférhetetlenségről  szóló  1901  :  XXIV.  t.-czikket 
a  lex  parlamenti  részének  mondja,  mert  lex  parlamenti  csak  az,  ami 
magában  a  parlamentben  a  többi  törvényhozási  factor  alakszerű  hozzá- 
járulása nélkül,  parlamenti  határozat  vagy  gyakorlat  utján  fejlődött.  — 
Végül  meg  kell  jegyezni,  hogy  nálunk  a  többség  támogatását  nélkülöző 

kormányra  nézve  a  törvénysértés  lehetősége  más  tekintetben  is  távolabb 
fekszik  mint  Angliában.  így  pl.  Angliában  évről  évre  kell  megszavazni 
az  11.  n.  Muntiny  Bill-t,  amely  nélkül  a  király  hadsereget  tartani 
jogosítva  nincs ;  —  holott  nálunk  a  hadseregtartás  joga  állandóan 
illeti  meg  a  királyt  és  csak  a  hadsereg  évenkénti  kiegészítése  végett 
szükséges  ujonczkontingens  tényleges  kiállítása  tárgyában  kell  évről 
évre  külön  törvényt  hozni. 


VI. 

A  parlamenti  kormányrendszer  nálunk. 

Nálunk  nincs  érvényben  a  szó  valódi  értelmében  vett  parla- 
mentarismus,  sem  mint  alkotmányjogi  intézmény,  sem  mint  állandóan 
követett  gyakorlat. 

1848-ig  —  minden  kétséget  kizáróan  —  a  királyi  hatalom 
volt  túlsúlyban  az  állami  kormányzat  minden  ágában.  A  kormány 
par  excellence  királyi  kormány  volt;  ez  irányította  az  állami  élet 
összes  functióit,  s  az  országgyűlést  —  a  törvények  alkotásában 
való  részvételtől  s  a  pénzbeli  és  a  hadi  segedelmek  (subsidiumok) 
megajánlásától  eltekintve  —  csak  az  ellenőrzés  szerepe  illette  meg. 

Az  1848.  évi  törvényhozás  a  nemzet  képviseletének  meg- 
felelőbb szabályozása  mellett  hatályosabbá  tette  a  nemzet  ellenőr- 
zésének jogát  a  miniszterek  egyéni  felelősségének  törvénybe 
iktatásával :  a  kormányzat  alapjellegén,  nevezetesen  a  királyi  hatalom 
szerkezetén  s  a  királynak  alkotmányos  jogállásán  azonban  nem 
változtatott,  —  az  állami  kormányzat  középpontját  máshová,  neveze- 
tesen az  országgyűlésre  át  nem  helyezte,  s  az  államforma  és  a 
kormányforma  —  a  lényeget  tekintve  —  továbbra  is  az  maradt, 
ami  annak  előtte  volt :  a  királyi  hatalomnak  csupán  korlátolását  és 
korántsem  confiscálását  feltüntető  monarchia. 

E  részben  a  legékesebben  szóló  bizonyítékot  szolgáltatják 
Kossuth  Lajosnak  fennebb  idézett  szavai. 

De  támogatják  ezt  a  felfogást  maguk  a  tények  is. 

Az  1848.  évi  első  felelős  minisztériumot  a  király  a  legkülön- 
bözőbb pártállású  férfiakból  állította  össze;*  —  a  kormány  ki- 
nevezése után  összejött  1848-iki  (pesti)  országgyűlésnek  különben 

*  Horváth  Mihály  i.  m.  I.  19.  1.  Kautz  i.  ni.  41.  és  42.  1. 

sem  voltak  oly  különböző  pártjai,  amilyenek  a  parlamenti  kormány- 
záshoz megkívántatnak,  —  az  egész  képviselőház  tulajdonképpen 
csak  egy  párthoz  tartozott,  amennyiben  a  régi  conservativ  párt  ezen 
az  országgyűlésen  teljesen  hiányzott  s  az  egyedüli  törekvés  a  nemzeti 
átalakulás  biztosítására  irányult,  s  ezen  a  téren  —  éppúgy  mint  a 
minisztérium  kebelében  —  csak  annyiban  volt  különbség,  hogy 
az  egyik  rész  mérsékeltebb  és  békésebb  irányzattal,  a  másik  rész 
pedig  merészebb,  harcziasabb  eszközökkel  s  a  kivívott  jogokhoz 
való  rideg  ragaszkodással  akarta  a  czélt  elérni.* 

Az  1848.  évi  törvények  alapján  kinevezett  kormány  az  ő  ható- 
ságát és  hatalomkörét  a  királytól  nyerte,  ehhez  képest  egyenesen 
királyi  kormány  volt.  Ettől  szigorúan  meg  kell  különböztetni  a 
honvédelmi  bizottmányt,  melyet  minisztérium  nem  létében  az  1848. 
évi  október  4-én  a  képviselőház  ruházott  fel  az  ország  kormány- 
zásának hatalmával  s  melyet  —  minthogy  tekintélyét  és  hatóságát  a 
nemzet  képviselőitől  nyerte  —  tulajdonképpen  a  ház  választmányá- 
nak tekintettek.  (V.  ö.  Horváth  II.  327.  és  340.  1.) 

És  szorosan  meg  kell  különböztetni  az  1849.  évi  április  14-iki 
függetlenségi  nyilatkozat  után  alakult  kormányt,  melyre  „a  nemzet 
akarata  által  megalapított  kormány",  „a  nemzet  akaratából  létező 
kormány"  jelzőit  alkalmazták,  s  melyet  oly  kormánynak  tekin- 
tettek, mely  „a  nemzettől  nyert  főhatalom"  birtokosa.  (Horváth 
Ili.  403.  1.) 

Ámde  a  magyar  alkotmányjog  szempontjából  ez  utóbbiakat 
nem  lehet  számításba  venni.  Ezek  az  alakulatok  forradalmi  jellegűek 
és  csak  a  nemzeti  önvédelem  kényszere  következtében  kerültek 
felszínre,  s  mint  ilyenek  a  jogfolytonosságnak  1867-ben  történt 
helyreállításakor  tekinteten  kivül  is  maradtak.  Ekkor  a  jogfejlődés 
kizárólag  az  1848.  évi  törvények  által  teremtett  alapra  helyezkedett, 
sőt  az  1867.  évi  törvényhozás  ezt  az  alapot  a  királyi  hatalom  elő- 
nyére reformálta  is.  Az  1867:X.  t.-czikk  hatályon  kivül  helyezte 
az  1848:111.  t.-czikk  6.  §-ának  azt  a  rendelkezését,  mely  szerint 
a  királynak  a  költségvetés  és  zárszámadások  előterjesztése  és  ország- 
gyűlési elintézése  előtt  az  évi  ülésszakot  berekesztenie  vagy  az 
országgyűlést  feloszlatnia  nem  lehetett.  A  fenti  módon  dologilag  is 
megkötött  királyi  jogot  szabaddá  tette  és  annak  gyakorlását  illetőleg 
a  költségvetésnélküli  állapot  kikerülése  végett  csupán  azt  a  törvényes 
kötelmet  statuálta,  hogy  országgyűlés   még  az   illető    év  folyamán, 

*  Horváth  I.  262.  és  263.  1. 

és  pedig  oly  időben  hivassék  egybe,  hogy  a  múlt  év  szám- 
adását és  a  jövő  költségvetést  az  országgyűlés  még  az  év  végéig 
tárgyalhassa.  Ily  módon  a  királyi  hatalom  az  1848.  évi  törvény- 
ben felállított  egyik  lényeges  korláttól  szabadult.  A  királyi  hata- 
lomnak határozottabb  kidomborodását  jelzi  ezenkívül  az  annak 
idején  a  királyi  jog  és  hatalomkör  (némi)  korlátozásául  felállított 
s  a  nemzet  közreműködésével  betöltetni  szokott  nádori  méltóság 
felfüggesztése  és  a  nádorválasztás  elhalasztása  annak  kimondásá- 
val, hogy  a  király  a  végrehajtó  hatalmat  a  magyar  minisztérium 
által  személyesen  gyakorolja  (1867  :V11.  t.-czikk),  minélfogva  úgy 
a  miniszterelnököt,  mint  a  többi  minisztereket  a  király  nevezi  ki 
(1867:  Vili.  t.-czikk). 

Ehhez  képest  az  1867.  évben  kinevezett  minisztérium  a  király 
kormánya,  tehát  királyi  kormány  volt,  nem  pedig  az  országgyűlés 
(parlament)  kormánya  vagyis  parlamenti  kormány.  És  ugyanilyenek 
voltak  a  többi,  későbbi  kormányok  is. 

Az  1867.  évi  kormányalakulást  korántsem  az  országgyűlés 
képviselőházában  önmagától  végbement  pártképződés  hozta  létre, 
hanem  ellenkezőleg  kormánytámogató  képviselőházi  többség  alakult 
azon  a  közjogi  alapon,  mely  a  királylyal  folytatott  tárgyalásnak  és 
egyezkedésnek  volt  az  eredménye  és  amelyre  helyezkedve  az  ország 
ügyeinek  vitelére  vállalkozott.  A  kormány  megalakulásának  a  létre- 
jött kiegyezés  volt  az  előfeltétele,  s  a  kormányzás  további  irányát 
is  az  az  álláspont  szabta  meg,  hogy  az  államnak  ismét  helyre- 
állott alkotmányos  élete  ennek  a  kiegyezésnek  közjogi  keretei  közt 
működjék.  Az  1867.  évi  alkotmányos  állapot  nem  jöhetett  volna 
ugyan  létre  ez  országgyűlés  hozzájárulása  nélkül,  de  az  még  sem 
mondható  pusztán  a  parlamenti  önrendelkezés  eredményének.  Ennek 
az  eredménynek  létrehozásában  közreműködtek  más  tényezők  is, 
még  pedig  nem  csupán  passive,  hanem  saját  jogkörűknek  positiv 
érvényesítésével.  Az  1867.  évi  kiegyezés  semmi  olyan  mozzanatot 
nem  tűntet  fel,  amely  a  törvényes  királyi  hatalom  capitulatióját 
jelezné,  abban  az  irányban,  hogy  az  állami  souverain  akarat  kép- 
ződése és  megnyilvánulása  terén  a  túlsúly  és  a  fölény  az  ország- 
gyűlésre helyeztessék  át,  sőt,  amint  láttuk,  annak  jelenségei  sem 
hiányzanak,  hogy  a  királyi  jogok  hatályos  gyakorlása  tekintetében 
a  korábbi  törvényekben  gyökerező  egyes  akadályok  és  korlátok 
elhárítása  czéloztatott.  Az  1867.  évi  ujabb  alkotmányos  aerát,  ehhez 
képest,  a  szó  valódi  értelmében  vett  parlamentarismusra  való 
átmenetnek  minősíteni  nem  lehet. 

E  részben  figyelmet  érdemel  egyébiránt  az  is,  hogy  éveken 
át  nem  a  korniányelnök  volt  a  képviselőház  többségének  vezére. 
A  kormány  gyakran  csak  esetröl-esetre  való  egyezkedés  utján  volt 
képes  a  maga  számára  a  képviselőház  támogatását  biztosítani  — 
s  nem  egyszer  megtörtént,  hogy  a  kormány  és  a  többség,  illetőleg 
annak  elismert  vezére  Deák  Ferencz  között,  nézeteltérések  és  súr- 
lódások támadtak,  melyek  az  idő  folyamán  hol  a  kormány,  hol  a 
többségi  párt  consistentiájának  meglazulására  és  megbontására 
vezettek. 

A  parlamentarismus  felé  való  közeledés  ismérveit  nem  mutatja 
az  1875.  évi  párt-  és  kormányalakulás  sem.  Ekkor  ugyanis  egye- 
sült az  1867.  évi  kiegyezés  alapján  álló  volt  kormánypárt  a  ki- 
egyezés megváltoztatására  törekvő  úgynevezett  közjogi  ellenzék  egy 
részével  Tisza  Kálmán  vezetése  alatt;  még  pedig  ügy,  hogy  ez 
utóbbi  belátván  a  közjogi  meddő  viták  czéltalanságát,  maga  is  az 
1867.  évi  közjogi  alapra  helyezkedett  s  ezzel  a  kormányzatnak  azt 
az  alkotmányjogi  keretét  fogadta  el,  melyet  a  királynak  a  nem- 
zettel való  megegyezése  az  alkotmányosság  visszaállításának  elő- 
feltételéül megszabott.  A  pártoknak  e  fusiója  következtében  alakult 
a  szabadelvű,  párt,  amely  innen  túl  állandóan  és  megszakítás  nélkül 
maradt  többségben  egészen  az  1905.  évben  végbement  választásokig. 
1875.  évtől  kezdve  a  kormányok  mindig  erre  a  pártra  támaszkodtak 
s  ily  módon  az  ország  ügyeit  a  képviselőház  többségének  hozzá- 
járulásával intézték.  Ámde  ez  magában  véve  nem  szolgálhat  alapul 
annak  a  tételnek  felállítására,  hogy  az  1905.  évi  választásokig  a 
kormány  parlamentáris  kormány,  a  kormányrendszer  parlamentáris 
kormányrendszer  volt. 

Ez  alatt  az  egész  idő  alatt  nem  volt  a  képviselőházban  oly  párt- 
alakulás és  nem  volt  a  pártviszonyoknak  oly  constellátiója,  mely  a 
parlamenti   váltógazdaságot  kifejlesztette  vagy  kifejleszthette   volna. 

Az  1867.  évi  közjogi  alapon  álló  szabadelvű  párttal  szemben 
állott  az  ennek  az  alapnak  megváltoztatására  törekvő  negyven- 
nyolczas  és  függetlenségi  párt,  melyről  az  volt  az  uralkodó  nézet, 
hogy  miután  elvi  álláspontja  az  1867.  évi  kiegyezés  következtében 
végbement  átalakulás  alapjainak  megrendítésére  irányul,  nélkülözi 
teljesen  a  kormányképességet ;  —  s  hogy  ez  a  felfogás  ennek  a  pártnak 
kebelében  is  uralkodott,  az  nyilvánvalóvá  vált  azáltal,  hogy  a  párt 
egy  töredéke  a  merev  tagadás  útjáról  letérve,  a  párt  czéljainak/o^o- 
zatos  megvalósítását  irta  zászlójára  és  az  1867.  évi  intézményeket, 
mindaddig,  míg  törvényes  utón  meg   nem  szüntettetnek,  elismerte. 

A  szabadelvű  párt  mellett  voltak  ugyan  a  képviselőháznak 
időről  időre  oly  pártjai  is,  melyek  bevallottan  az  1867.  évi  közjogi 
alapon  állottak,  de  ezek  jobbára  személyes  okokból  vagy  a  minden- 
kori kormányok  által  követett  kormányzati  módszer  és  taktika  ellen- 
súlyozásául sokszor  csak  az  illető  kormány  megbuktatására  alakult 
ellenzékül  képződtek.  E  pártok  —  talán  az  egy  néppártot  kivéve  — 
sohasem  képviseltek  egy  határozott,  egységes  és  önálló  kormány- 
zati irányt  s  czéljukat  legtöbbször  a  többi  pártokkal  való  fegyver- 
barátság s  esetleg  a  kormányt  támogató  többség  megingatása  utján 
igyekeztek  megvalósítani,  úgy  hogy  azok,  akik  e  pártok  vezérei 
vagy  szerepvivői  voltak,  a  régi  többséget  vagy  annak  zömét  hódítsák 
meg  a  maguk  számára.  Sőt  az  actiónak  sokszor  nem  volt  egyéb 
czélja,  mint  hogy  a  kormányban  vagy  annak  vezetésében  személy- 
változást idézzen  elő. 

De  egyéb  tekintetben  sem  állapítható  meg  ez  alatt  az  egész 
kormányzati  időszak  alatt,  hogy  nálunk  a  parlamentarismus  vagy 
a  parlamentáris  kormányrendszer  tényleg  uralomra  jutott  és  uralmon 
maradt  volna. 

Az  egymást  követő  kormányok  az  államélet  változó  szükség- 
leteihez képest  állapították  a  kormányzati  feladatokat,  s  az  ezek 
megvalósítására  irányzott  intézkedések  számára  igyekeztek  az  ország- 
gyűlés támogatását  megszerezni ;  —  a  kormányzati  programmon  a 
helyzet  kívánalmaihoz  mérten  lényegesen  változtattak  is,  anélkül,  hogy 
e  miatt  a  kormány  visszavonult  vagy  a  kormányt  támogató  párt 
kisebbségbe  került  volna  és  helyét  más  pártnak  engedte  volna  át. 
E  mellett  a  kormány  s  ennek  nyomán  a  képviselőház  többsége 
mindig  szem  előtt  tartotta  és  épségében  fentartani  igyekezett  az 
1867-iki  közjogi  alapot  és  oly  kérdésekben  is,  melyek  csupán 
Magyarországnak  belső  ügyei,  figyelembe  vette,  hogy  a  magyar 
király  egyúttal  egy  másik  állam  uralkodója  is  s  kettős  uralkodói 
minőségében  egyedül  illetékes  fóruma  a  két  állam  közt  felmerül- 
hető oly  érdekellentétek  kiegyenlítésének,  amelyek  máskülönben  a 
nemzetközi  jog  szabályai  szerint  volnának  elintézendők. 

A  nemzet  kívánságai,  főleg  ha  kellő  törvényes  formában 
nyilatkoztak  meg  az  ujabb  alkotmányos  aera  alatt,  kétségkívül 
lényeges  befolyást  gyakoroltak  a  kormányzat  irányára  és  a  kormány- 
zat feladataira,  az  sem  szenved  kétséget,  hogy  a  királyi  kormány 
mindig  meg  tudta  magának  szerezni  az  országgyűlés,  nevezetesen 
a  képviselőház  többségének  támogatását,  s  ez  utóbbinak  bizalmára 
hivatkozva   kezelte   a   hatalmat:    azonban  az  1905-ig  lefolyt  egész 

időszak  egyetlenegy  számbavehetö  adatot  sem  képes  felmutatni 
arra  nézve,  hogy  az  a  jog-  és  hatalomkör,  mely  törvényeink  szerint 
a  koronás  királyt  illeti  —  akár  törvénynél  fogva,  akár  állandó  alkot- 
mányos szokás  révén  —  az  országgyűlésre  szállott  volna  át  s  alkot- 
mányszerüen  kizárólag  az  országgyűlés  kívánságai  szerint  volna 
gyakorolható. 

Magyarország  alkotmányos  életében  a  parlamentarismus  eddig 
még  nem  vert,  de  nem  is  verhetett  gyökeret  Volt  is  e  miatt  elég 
panasz  az  ellenzék  részéről.  Minduntalan  azt  hangoztatták,  hogy  a 
szabadelvű  párt  egyeduralma,  melyet  csupán  a  királyi  akarat  tart 
fenn,  ellenkezik  a  parlamentarismus  alapelveivel  és  lehetetlenné  teszi 
a  nemzet  köréből  kisarjadzó  minden  más  álláspontnak  érvényre 
jutását.  Sőt  az  alatt  az  ürügy  alatt,  hogy  a  mi  viszonyaink  közt  a 
pártoknak  a  parlamentarismus  elvei  szerint  való  váltakozása  nem 
képzelhető,  a  kisebbség  az  erőszak  eszközeihez  is  nyúlt,  hogy 
parlamenti  fejetlenséget  támaszszon,  a  mindennapi  szükségletek 
önkényes  elvonásával  kényszerhelyzeteket  teremtsen,  az  állami  rend- 
nek és  az  államélet  zavartalan  menetének  fentartása  végett  elkerül- 
hetetlenül szükségessé  vált  energikusabb  kormányzati  rendszabályokat 
provokáljon,  hogy  azután  ezekkel  szemben  az  alkotmány  veszedel- 
mének jelszavát  hangoztathasson  és  mint  a  hazának  és  alkotmány- 
nak egyedüli  megmentője  juthasson  a  hatalom  birtokába,  melyet  a 
rendes  utón  megszereznie  módjában  nem  volt. 

Aki  tehát  azt  állítja,  hogy  Magyarországnak  az  1905.  évet 
megelőzőleg  mindig  —  a  szó  valódi  értelmének  megfelelő  —  parla- 
menti kormánya  volt  s  hogy  ez  az  állapot  az  alkotmány  megsértésével 
csak  1905-ben  ért  véget,  az  vagy  téved,  vagy  tudva  valótlant  állit. 

Egyébiránt,  hogy  milyen  hiba  a  mi  parlamentünket  az  angol 
parlamenttel  összehasonlítani,  s  a  mi  kormányzati  rendszerünkre  az 
angol  parlamenti  kormányrendszer  mértékét  alkalmazni,  az  kitűnik 
az  alkotmányjog  és  a  parlamentarismus  legkiválóbb  ismerőjének, 
Szilágyi  Dezsőnek  egyik,  különös  figyelemre  méltó  nyilatkozatából. 
A  berlini  szerződés  beczikkelyezése  alkalmából  arról  volt  szó, 
milyen  jogai  vannak  a  nemzetközi  szerződések  megkötése  körül  a 
királynak  és  az  országgyűlésnek.  Az  ellenzék  részéről  azt  vitatták, 
hogy  a  szerződés  érvényéhez  az  országgyűlés  kifejezett  jóváhagyása 
szükséges,  amivel  szemben  a  kormány  azt  az  álláspontot  vitatta, 
hogy  a  király  által  megkötött  szerződés  már  magában  véve  érvényes 
s  hogy  a  parlament  a  kormány  felelősségre  vonásán  kivűl  csak 
annyiban  gyakorolja  befolyását,  amennyiben  a  szükséges  eszközöket 

megadja  vagy  megtagadja.  E  részben  hivatkoztak  Angliára  is,  ahol  a 
király  az  ilyen  szerződéseket  szintén  korlátlanul  kötheti  meg  és 
csakis  a  szerződés  végrehajtásához  szükséges  eszközök  miatt  — 
amennyiben  azok  a  parlament  hozzájárulása  nélkül  igénybe  nem  vehe- 
tők —  kell  a  parlamenthez  fordulnia.  Szilágyi  Dezső  az  1879.  évi 
márczius  27-én  megtartott  képviselőházi  beszédében  reámutatott 
arra,  hogy  milyen  végzetes  tévedés  a  mi  souverainünket  párhuzamba 
hozni  az  angol  souverainnel,  és  a  mi  parlamentünkat  az  angol 
parlamenttel.  „Midőn  —  úgymond  —  beszélünk  a  királyi  ^prae- 
rogativákról  itt  és  Angliában,  —  midőn  beszélünk  a  parlament 
Jogköréről  itt  és  Angiidban :  azalatt  két  nagyon  különböző 
dolgot  értünk.  Angiidban  a  képviseleti  kormdny  a  legnagyobb 
kifejlődésben  van.  Ott  a  legnagyobb  politikai  hatalom,  az  egyetlen 
politikai  hatalom  a  parlament.  Miért  ne  hagyná  meg  a  parlament 
a  formai  praerogativákat  a  fejedelemnél,  mikor  a  fejedelem  csak 
oly  miniszterekkel  gyakoroltathatja  azokat,  kik  ujabb  időben  soha 
és  semmi  körülmények  közt  a  parlament  akaratától  el  nem  térnek? 
S  ha  egy  példa  kell,  ilyet  is  idézek.  Gondolják-e  a  tisztelt  Ház 
tagjai,  hogy  ha  az  angol  miniszter,  úgy  mint  a  múlt  országgyűlés 
végén  a  miniszterelnök  úr,  megjelent  volna  az  angol  parlamentben 
és  azt  mondta  volna :  ezen  országnak  joga  van  külön  vámterületre, 
de  nem  lehet  gyakorolni  e  jogot,  mert  a  törvényhozás  másik 
tényezője  nem  engedte,  nincs  megnyugtatva ;  ennek  az  országnak 
joga  van  az  önálló  bankhoz,  de  én  nem  tudom  a  törvényhozás 
másik  tényezőjét  megnyugtatni  annak  káros  következményei 
iránt:  gondolják-e,  hogy  ily  kijelentéssel  megjelenhetne  egy  angol 
miniszter  és  beszélhetne  igy  az  angol  parlamentben,  és  az  angol 
parlament  ezen  nyilatkozat  előtt  mint  fátumszerü  szükségesség 
előtt  meghajolt  volna-e  úgy  mint  ezen  parlament  tette.  S  ha  nem 
hiszik,  akkor  ismerjük  el,  hogy  a  királyi  praerogativa  ott  és  itt  két 
különböző  dolog;  hogy  a  parlament  politikai  hatalma  ott  és  itt 
megint  két  különböző  dolog  ....  Ültessék  át  ide  a  parlament  azon 
döntő  erejét,  azt  a  kétségtelen,  soha  senki  által  meg  nem  támadott 
hatalmat,  ültessék  ide  át  azt  az  engedelmességet  kikényszerítő  hatal- 
mát a  parlamentnek,  melyet  ott  a  kormányok  elismernek:  akkor 
szí  vesén  átvesszük  az  azzal  együtt  járó  királyi  praerogativákat." 
(Fayer-Vikár :  Szilágyi  Dezső  beszédei  I.  köt.  410.  és  411.  1.) 

Van  egy  nézet,  amely  azt  tartja,  hogy  amikor  parlamentarismus- 
ról  beszélünk,  nem  mindig  az  angol  parlamentarismust,  azaz  a  tulaj- 
donképpeni parlamenti  kormányalkatot  kell  érteni.   Mindenütt,  ahol 

a  törvények  alkotása,  és  különösen  az  állam  legfőbb  szükségletei- 
nek kielégítése  a  parlament  hozzájárulását  igényli,  vannak  az  állam- 
hatalmi tényezők  összhangjának  megóvását  czélzó  bizonyos  elvek 
és  intézmények,  —  azzal  a  czélzattal,  hogy  az  állami  ügyek  inté- 
zésében minél  teljesebb  érvényre  jusson  a  nemzet  összességének 
az  akarata.  E  részben  kétségkívül  az  angol  parlamenti  gyakorlat 
és  annak  eredményei  szolgáltak  mintaképül,  azonban  a  continens 
egyik  államában  sincsenek  meg  azok  az  előfeltételek,  melyek 
Angliában  a  parlamentarismust  kifejlesztették  és  a  tökély  magas 
fokára  emelték.  Nevezetesen  hiányoznak  azok  a  sajátos  társadalmi 
viszonyok,  amelyek  ott  a  kormányzásban  váltakozó  két  nagy  pártot 
létrehozták  és  folytonosan  fentartják.  Az  angol  parlamentarismus 
mását  ehhez  képest  sehol  sem  találjuk,  de  azért  még  sem  lehet 
azt  mondani,  hogy  egyes  európai  államokban  ismeretlen  a  parla- 
mentáris kormányrendszer.  Ennek  a  kormányzati  rendszernek 
különböző  válfajai,  különböző  alakjai  vannak.  Más  a  parlamentaris- 
mus Angliában,  más  ismét  Belgiumban,  Francziaországban  vagy 
Olaszországban.*  —  Szerintünk  az  alkotmányjog  alapelveinek  tárgya- 
lása közben  csak  úgy  lehet  a  tévedéseket  és  félreértéseket  elkerülni, 
ha  a  parlamentarismus  szót  nem  a  közönséges  (vulgáris),  hanem  a 
tulajdonképpeni  (technikai)  értelemben  használjuk,  s  ebből  kiindulva 
a  parlamentarismus  fogalmának  meghatározásánál  a  súlyt  a  fődo- 
logra,  az  alapismérvre,  nem  pedig  a  mellékkörülményekre  s  a 
járulékos  természetű  ismérvekre  kell  fektetni.  A  fődolog  pedig  az, 
hogy  az  összkormányzat  súlypontja  a  parlamenten,  nevezetesen  a 
képviselőházon  legyen  s  az  egész  kormányzás  a  parlament  s  jelesül 
a  képviselőházban  többségben  lévő  párt  részéről  való  kormányzás- 
nak képében  jelentkezzék.  Ennek  azután  csak  coroUariuma,  csak 
a  főelvet  szolgáló  eszköze,  hogy  a  kormány  tagjai  a  képviselőház 
többségének  kebeléből  veendők  és  a  többség  politikáját  solidárisan 
képviseljék.  Már  most  elhibázott  dolog  volna  parlamentarismusról 
és  a  parlamentáris  kormányalkatról  beszélni  akár  csak  azért,  mert 
a  kormány  tagjai  a  képviselőházi  többségből  vannak  véve,  vagy  a 
képviselőházi  többség  támogatásában  részesülnek,  akár  pedig  azért, 
mert  a  kormány  tagjai  valamely  politikai  czél  tekintetében  solidárisak. 
Ha  a  fődolog,  az  alapismérv  hiányzik,  nevezetesen,  ha  a  kormány- 
zat irányát  a  fejedelem   szabja   meg,  avagy  ha  a  kormányzat  irá- 

*  V.  ö.  Steinbach  i.  m.  172.  1.  Hatschek  i.  m.  I.  k.  542.  lap.  Szerinte 
a  parlamentáris  kormánynak  sokféle  értelme  van.  Különösen  megkülönbözteti 
a  continentális  jogban  ismeretes  fogalmat  az  angol  parlamentarismustól. 

nyának  megszabása  a  parlament  és  a  fejedelem  közötti  compro- 
missiimoktól  függ,  egy  szóval,  ha  az  államhatalmi  tényezők  jogi 
önállósága  a  gyakorlatban  is  érvényesül,  akkor  a  parlamentarismus 
fogalmával  való  operálás  csak  megtévesztő. 

Ha  mindamellett  arra  az  álláspontra  helyezkednénk,  hogy  a 
parlamentarismusnak  többféle  faja  és  országok  szerint  különböző 
alakja  van,  amennyiben  a  népképviseleti  alkotmánynyal  biró  államok 
mindegyikében,  vagy  legalább  legtöbbjében  megállapítható  a  parla- 
mentáris kormányrendszer  valamelyes  ismérve :  akkor  természetesen 
Magyarországnak  is  megvan  a  maga  parlamentarismusa.  Ez  a 
parlamentarismus  szintén  nem  azonosítható  az  angol  parlamentaris- 
mussal,  de  viszont  a  magyar  parlamentarismus  nem  csupán  arra 
terjed,  hogy  —  amint  azt  annak  idején  a  coalitió  egyik  vezérférfia 
formulázta  —  a  kormány  a  jogi  felelősségen  kívül  a  politikai 
felelősséget  viselje  és  állását  elhagyja,  mihelyt  valamely  intézkedés 
tekintetében  ii  képviselőház  többségének  hozzájárulását  megszerezni 
nem  tudja,  hanem  —  amint  az  alantabb  tüzetesebben  ki  van 
fejtve  —  egy  határozott,  meritoriális  kormányzati  programmra  nézve, 
egy  vele  solidáris,  egységes  többség  állandó  támogatásával  rendel- 
kezzék. Amikor  a  többség  csak  az  állami  ügyek  zavartalan  mene- 
téhez tartozó  egyes  kérdésekben  járul  hozzá  a  kormány  előterjesz- 
téseihez, különösen,  ha  ilyenkor  a  többség  csak  ötletszerűen  ve- 
rődik össze:  parlamentarismusról  még  nem  lehet  szó.  A  parla- 
mentarismusnak nem  felelnek  meg  általában  a  coalitió-féle  párt- 
alakulások sem. 

De  amíg  ily  módon  egyrészt  el  kell  ismerni,  hogy  Magyar- 
országban is  létezik  a  parlamentarismus  egy  neme,  addig  másrészt 
kétségtelen,  hogy  ez  a  parlamentarismus  szintén  nem  jogi,  hanem 
politikai  fogalom.  A  törvény  és  a  szokásjog,  egy  szóval  a  jogszabály 
nem  terjed,  de  nem  is  terjedhet  ki  arra,  miképpen  gyakorolják  az 
egyes  államhatalmi  tényezők  jogaikat,  hogy  közöttük  az  összhang 
fenmaradjon,  —  felteszi  ugyan,  hogy  keresni  fogják  és  meg  is 
találják  az  erre  vezető  utakat  és  módokat:  de  e  részben  kötelező 
zsinórmértéket  nem  állít  fel,  az  egyes  jogokat  e  végből  positiv 
korlátokkal  nem  illeti.  Ebben  a  tekintetben  csupán  a  czélszerüség 
és  az  államérdek  előmozdításának  erkölcsi  kötelessége  lehet  irány- 
adó, és  ha  erre  nézve  bizonyos  szabályok  vannak,  azok  kizárólag 
a  gyakorlati  tapasztalás  forrásából  fakadnak,  útmutatást  adva  abban 
a  vonatkozásban,  miképpen  kell  az  alkotmányos  tényezőknek  visel- 
kedniök,  hogy  az  imént  jelzett    szempontoknak  megfelelve   legyen. 

Amit  ezzel  szemben  felhoztak  és  felhoznak,  annak  nincsen 
elfogadható  alapja. 

Azt  állították,  hogy  a  parlamentarismust,  illetőleg  a  parla- 
mentáris kormányt  maga  a  törvény,  jelesül  az  1848:111.  t.-czikk 
hozta  be.  * 

Hogy  mi  volt  az  1848.  évi  átalakulás  lényege,  arról  már 
fennebb  szólottunk. 

Maga  az  1848:111.  t.-czikk  szövege  a  fenti  állítást  egyáltalán 
nem  támogatja.  Az  1848:111.  t.-czikk  egyetlenegy  rendelkezést  sem 
foglal  magában,  mely  a  királynak  azt  a  jogát,  hogy  minisztereit 
kinevezze  és  felmentse,  bármi  tekintetben  korlátozná.  A  31.  §-nak 
abból  a  rendelkezéséből,  hogy  a  miniszterek  csak  akkor  birnak  az 
országgyűlésen  szavazati  joggal,  ha  az  illető  háznak  tagjai,  követ- 
kezik, hogy  a  minisztereket  nem  kell  szükségszerűen  a  parlament- 
ből venni.  A  32.  §.  taxatíve  felsorolja  a  miniszterek  felelősségre 
vonásának  eseteit;  ezek  az  esetek  mind  az  u.  n.  jogi  felelősség 
körébe  tartoznak:  a  politikai  felelősséget  tehát  a  törvény  nem 
szabályozza . 

Ami  pedig  azt  az  érvet  illeti,  hogy  azoknak,  akik  az  1848-iki 
átalakulás  részesei  voltak,  az  angol  parlamentáris  kormányrendszer 
lebegett  szemeik  előtt,  és  az  volt  a  szándékuk,  hogy  ők  szintén  a 
parlamentáris  kormányzás  behozatalára  törekedtek  és  ezt  a  törek- 
vésüket az  1848.  évi  törvények  megalkotásával  megvalósítva  látták:** 
erre  csak  azt  kell  megjegyezni,  hogy  amikor  valamely  rendel- 
kezés concrét  alakot  ölt  és  írott  jogszabályba  foglaltatik,  a 
szándék  egymagában  nem  lehet  irányadó.  Egyébiránt,  amikor  az 
1848-iki  átalakulás  végbement,  joggal  feltehette  mindenki,  hogy  az 

*  L.  Gróf  Andrássy  Gyula:  „A  kormány  törvényessége"  czínuí  czikkét 
a  „Budapesti  Hírlap"  1905.  évi  július  22-iki  számában. 

*'■  Erre  vonatkozólag  több  adatot  hoz  fel  gróf  Andrássy  Gyula  fennebb 
említett  czikkében.  Idézi  Deák  Ferenczet,  aki  1847-ben  a  következőket  iktatta 
a  többségre  jutott  ellenzéki  párt  programmjába :  „Hazánknak  régen  aggasztó 
helyzetében  igyekeznünk  kell  arra  is,  hogy  alkotmányos  állásunk  törvényszerű 
biztosítékait  növeljük.  Ilyen  biztosítéknak  tekintjük  mi  a  kormány  felelősségét, 
mely  az  alkotmányos  élet  természetében  fekszik  s  amely  alapja  leend  a 
Magyarországon  is  oly  igen  szükséges  parlamentáris  kormánynak  és  a  magyar 
kormányt  leginkább  megóvja  idegenszerű  elemek  kártékony  befolyásától.  Ezen 
felelősséget,  mely  törvényeinkben  nem  ismeretlen,  s  amely  ezek  szellemével 
olyan  igen  összhangzik,  életbeléptetni  leend  kötelességünk".  —  Ez  a  citátum  csak 
azt  bizonyítja,  hogy  a  magyar  országgyűlésnek  felelős  minisztériumot  kívánt 
a  nemzet    és   az   alkotmány   törvényszerű  biztosítékait  kereste,  mert  akkor  ez 

uj  alkotmányjogi  rend  a  miniszteriális  kormányzat  révén  az  egyes 
államhatalmi  tényezőket  közvetlenebb  viszonyba  hozza  egymással, 
közöttük  állandó  kölcsönhatást  létesít  s  ily  módon  akaratuk  egye- 
zését is  nagyobb  mértékben  fogja  előmozdítani,  mint  ahogy  az  a 
korábbi  dicasteriális  kormányzat  mellett  történhetett.  Természetes 
tehát,  hogy  sokan  oly  reményeket  fűztek  az  uj  törvényekhez,  hogy 
azok  egyik  vagy  másik  tekintetben  az  angol  parlamentáris  kor- 
mányzathoz hasonló  állapotokat  lesznek  képesek  a  gyakorlatban 
előidézni.  —  Arra  azonban  senkisem  gondolt,  de  nem  is  gondol- 
hatott, hogy  ezek  a  törvények  a  király  alkotmányos  jogait,  neveze- 
tesen a  kormány  kinevezésének  jogát  confiscálják  és  az  erre  vonat- 
kozó hatalmat  jogilag  is  a  képviselőház  többségére  ruházzák  át. 

Arra  nézve,  hogy  a  felelősség,  melyet  az  1848:111.  t.-czikk 
kifejez,  nemcsak  jogi,  de  politikai  is,  felhozatott  az  is,  hogy  a  minisz- 
teriális kormányrendszer  behozatalának  az  volt  egyik  főindoka,  hogy 
Magyarország  kormányzata  Ausztriától  függetleníttessék.  A  törvény 
a  felelős  kormányt  függetlennek  is  nevezi.  Már  pedig  független 
csak  az  a  kormány  lehet,  mely  a  képviselőház  többségének  támo- 
gatásában birja  létjogosultságát  és  ezáltal  megvan  óva  minden 
idegen  befolyástól.  Ezt  főleg  az  a  viszony  teszi  szükségessé,  mely 
Magyarország  és  Ausztria  közt  fennáll,  nemkülönben  az  a  körül- 
mény, hogy  Ausztriának  és  Magyarországnak  közös  az  uralkodója. 
Állítólag  ez  a  szempont  volt  irányadó  1867-ben  is,  amikor  az 
1848-iki  törvény  egyes  határozmányainak  módosítása  vált  szük- 
ségessé. A  nemzet  által  választott  nádor  közvetítő  volt  a  nemzet  és 
a  király  között  s  ebben  rejlett  az  alkotmány  egyik  biztosítéka ;  erről 
az  alkotmánybiztosítékról   a  nemzet  1867-ben  lemondott,  az  1857: 

sem  volt  meg.  A  parlamenti  kormány  kitételt  itt  ebben  az  értelemben  kell  venni 
Ezt  constatálja  Steinbach  G.  is  (i.  h.).  —  Ezenkívül  hivatkozás  történik  Kossuth 
Lajosra  is,  aki  az  1848.  évi  törvények  javaslatainak  tárgyalása  rendjén,  amikor 
némelyek  azt  akarták  törvénybe  iktattatni,  hogy  a  királynak  ne  legyen  joga  a 
harmadszor  felküldött  javaslatokat  visszautasítani,  azt  mondta,  hogy  ez  az 
aggodalom  csak  a  régi  rendszer  mellett  lehetett  jogosult,  mert  a  felelős  kor- 
mány ilyen  királyi  elhatározást  nem  fog  ellenjegyezni.  Kossuth  e  szerint  abból 
indult  ki,  hogy  a  kormány  mindig  többségi  kormány  lesz,  s  a  többség  politiká- 
jával ellenkező  királyi  leiratot  nem  fog  ellenjegyezni.  —  Erre  az  a  megjegyzésünk, 
hogy  mi  is  azt  tartjuk,  hogy  huzamosabb  ideig,  avagy  éppen  állandóan  a 
többség  ellenére  kormányozni  nem  lehet,  hogy  a  királynak  is  keresnie  kell 
a  többséggel  való  megegyezés  módját  (ami  viszont  nem  kevésbé  köteles- 
sége a  többségnek  is),  de  hogy  a  többségi  kormányt,  mint  törvényes  intézményt 
képzelték  volna,  arra  a  fenti  citátum  sem  szolgáltat  adatot. 

VII.  t.-czikkben  felfüggesztve  a  nádori  állás  betöltését  mindaddig, 
míg  a  nádori  méltóság  hatásköre  a  felelős  kormányzat  elveive 
összeegyeztethető  nem  lesz.  A  felelős  kormányzatban  ehhez  képest 
a  nemzet  nagyobb  garantiát  látott,  mint  a  nádor  közvetítő  szere- 
pében. Az  1867:  XII.  t.-czikk  is  súlyt  fektet  arra,  hogy  az  Ausztriával 
való  közös  ügyeket  a  közös  minisztérium  a  magyar  kormány 
felelőssége  mellett  intézze.  Ha  már  most  a  felelősség  alatt  csak  a 
jogi  felelősséget  kellene  érteni  és  ha  a  felelősség  egyúttal  nem 
terjedne  ki  arra,  hogy  a  kormány  a  magyar  országgyűlés  képviselő- 
házának többsége  által  helyeselt  politikát  is  képviselje  és  érvénye- 
sítse, akkor  a  garantia,  melyet  a  törvényhozás  1867-ben  szem 
előtt  tartott,  egyáltalán  nem  volna  teljes.* 

Ezekkel  szemben  figyelembe  veendő,  hogy  a  minisztérium 
függetlensége,  épp  úgy  mint  felelőssége  szintén  kétféle,  úgymint  jogi 
és  politikai.  Az  1848:  III.  t.-czikk  a  magyar  minisztériumnak  csupán 
jogi  önállósítását  tartja  szem  előtt,  egy  külön  és  teljes  magyar 
kormányzati  szervet  állítva  fel  és  az  összes  magyar  kormányzati 
ügyeket  ennek  a  szervnek  kizárólagos  hatáskörébe  utalva.  Hogy 
azután  ez  a  szervezet  és  annak  működése  politikailag  is  független 
legyen,  az  kizárólag  a  gyakorlat  kérdése.  Ugyanazok  a  tényezők, 
melyek  megalapítják  és  érvényre  juttatják  a  kormány  politikai 
felelősségét,  eredményezik  bizonyára  a  kormány  politikai  függet- 
lenségét és  önállóságát  is. 

A  törvény  csak  jogi  eszközt  nyújt  arra  nézve,  hogy  a  kormányt 
kizárólag  a  magyar  országgyűlés  befolyásolja,  és  ezt  az  eredményt 
—  a  jogi  kényszer  hatályával  —  biztosítja  az  a  körülmény,  hogy 
a  kormányt  a  magyar  országgyűlés  jogi  felelősségre  vonhatja,  amihez 
a  dicasteriális  kormányszékekkel  szemben  joga  nem  volt. 

Az  1867:  Vll.  és  XII.  t.-czikkek  csakis  azt  érihetik  a  felelős 
kormány  alatt,  amit  ez  alatt  az  alapvető  1848:111.  t.-czikk  ért. 
Hiszen  a  rendes  államigazgatási  és  belügyi  kérdésekben  is  a  tör- 
vény a  miniszteriális  felelősségnek  csupán  jogi  oldalát  tarthatja 
szem  előtt  s  csak  erre  nézve  szolgáltatja  a  megfelelő  eszközöket 
és  biztosítékokat,  mert  a  politikai  felelősségnek  —  mint  láttuk  — 
más  eszközei  és  biztosítékai  vannak. 

Hivatkozás  történt  az  1901:  XXIV.  t.-czikkre,  mely  a  korona 
kinevezésétől  függő  hivatali  állást  az  országgyűlési  képviselői 
állással  összeférhetetlennek  mondja,  ez  alól  azonban  a  minisztereket 

■•  így  gróf  Andrássy  Gyula  i.  h. 

és  a  minisztériumok  egy-egy  államtitkárját  kiveszi.  Hasonlóan  hivat- 
koztak az  1885:  XI.  t.-czikkre,  mely  a  miniszterek  és  államtitkárok 
számára  kivételesen  már  három  évi  szolgálati  idő  után  nyugdíjat 
biztosit,  még  pedig  azért,  mert  a  miniszterek  és  államtitkárok  több- 
nyire nem  szolgálatképtelenség,  hanem  politikai  okokból  válnak 
meg  állásuktól.  Ezek  a  törvények  a  mellett  bizonyítanának,  hogy  a 
miniszter  és  az  államtitkár  állása  politikai  természetű,  mint  ilyen  a 
képviselőház  többségének  akaratától  függ,  és  állásuktól  megválnak, 
ha  ennek  a  többségnek  támogatását  nem  birják.* 

Szerintünk  ez  a  hivatkozás'  nem  talál.  A  fenti  törvények  az 
imént  jelzett  irányban  jogi  kötelezettséget  megalapító  rendelkezést 
nem  tartalmaznak.  Tekintetbe  vesznek  ugyan  bizonyos  politikai 
situatiókat,  amelyek  arra  indíthatják  a  minisztert  vagy  az  állam- 
titkárt, hogy  a  képviselőház  tagjainak  sorába  lépjen,  vagy  állásáról 
lemondjon,  ámde  erre  az  impulsus  kiindulhat  nemcsak  a  képviselő- 
házi többség,  hanem  a  korona  részéről  is.  Az  idézett  törvények  az 
illetőnek  szabad  belátására  hagyják,  kiván-e  a  képviselőház  tagja 
lenni,  vagy  állásától  megválni :  s  erre  az  eshetőségre  csupán  bizonyos 
jogokat  biztosítanak  számára,  hogy  egyfelől  a  hépviselőház  tárgya- 
lásaiban nyomatékosabban  részt  vehessen,  másfelől,  hogy  anyagi 
érdekeiket  a  méltányosságnak  megfelelően  megóvhassák. 

Azt  mondták,  hogy  ha  nem  is  tételes  törvényen,  de  szokásjogon 
alapszik  a  parlamentáris  kormányzás  kötelező  volta,  mert  1848  óta 
a  jogalkotásra  illetékes  összes  tényezőknek  megegyező  jogi  fel- 
fogása s  ebből  eredő  állandó  eljárása  az  volt,  hogy  a  király  bizal- 
mán kivül  a  parlament  bizalma  is  szükséges  ahhoz,  hogy  a  kor- 
mány állásában  megmaradjon.  * 

A  jogszokásról,  illetőleg  a  szokásjogról  és  annak  jogalkotó, 
jegfejlesztő  és  esetleg  jogmódosító  hatásáról  már  szólottunk  és  reá- 
mutattunk arra  a  különbségre  is,  mely  a  jogszokás  és  a  közönséges 
szokás  közt  fenforog.  Azt  is  kifejtettük  már,  hogy  ami  az  e  helyütt 
tárgyalt  kérdésben  1848  óta  történt,  az  csak  közönséges  szokás- 
számba megy  és  nem  jogszabályt,  de  legfeljebb  csak  conventionális 
szabályt  létesíthet;  —  tényleg  azonban  ilyet  sem  létesített, 

E  helyütt  csak  azt  kívánjuk  kiemelni,  hogy  még  abban  az 
esetben    is,  ha  az    1848    óta   követett   eljárásban   és   gyakorlatban 

*  így  Síeinbach  i.  Ii. 

*  így  gróf  Andrássy  Gyula :  A  kormány  törvényességéről  szóló  II.  czikké- 
ben  a  Budapesti  Hírlap  1905.  évi  július  23-iki  számában. 

a  jogszokás  kialakulásának  előfeltételei  és  elemei  meg  volnának 
is  állapíthatók,  ehhez  a  gyakorlathoz  még  nem  fűződhetnék  semmi- 
féle jogi  eredmény.  Ugyanis  a  jogszokás,  amelyről  itt  szó  van, 
egyenesen  arra  irányulna,  hogy  a  királynak  az  1848:111.  t.-czikk 
11.  §-án  és  az  1867:  VIII.  t.-czikk  1.  §-án  alapuló  kétségtelen 
jogát  módosítsa  és  korlátozza;  már  pedig  a  királyi  jogoknak  csak 
az  emberemlékezetet  meghaladó  idő  óta  fennálló  jogszokás  képes 
derogálni.  * 

Már  pedig  az  az  idő,  amelyről  itt  szó  van,  nem  haladhatja 
meg  az  emberemlékezetet.** 

Volt  még  egy  nagyon  is  merész  állítás,  melyet  éppen  azért 
nem  is  volna  szükséges  tüzetesebben  czáfolni ;  ámde  a  teljesség 
okáért  erről  is  kell  megemlékezni. 

Amikor  a  Fejérváry-kormány  törvényességét  támadták  és  azzal 
álltak  elő,  hogy  törvényesnek  csak  a  parlamenti  kormány  tekintendő, 
minélfogva  parlamenti  többség  támogatása  nélkül  való  kormány- 
vállalás és  kormányon  maradás  már  magában  véve  törvénysértés: 
a  kormány  részéről  egyebek  közt  arra  történt  utalás,  hogy  ezt  az 
álláspontot  a  parlamentarismus  classikus  hazájában  uralkodó  fel- 
fogás sem  támogatja.  Ott  is  azt  tartják,  hogy  az  a  szabály,  melynél 
fogva  a  kormánynak  az  alsóház  többségének  bizalmát  kell  bírnia, 
alkotmányos  conventió,  amelynek  előfeltételei  a  gyakorlatban  olykor 
hiányozhatnak  és  amelynek  figyelmen  kívül  hagyása  közvetlen 
jogsértést  nem  foglal  magában,  s  abban  az  esetben,  ha  a  szükséges 
gyakorlati  előfeltételek  mind  megvannak,  legfeljebb  alkotmányethikaí 
beszámítás  tárgya  lehet.' 

*  Tripartitum,  Prolog  Tit.  10.  §.  6.  Id  verő  quae  dixi  de  jure  civilí, 
indistincte  sufficere  spatium  deceni  annorum  hoc  limita :  nisi  consuetudo 
induccretur  in  his,  quae  sünt  servata  principi  in  signum  supremae  potestatis. 
Tunc  enim  non  posset  indiici  consuetudo,  nisi  esset  tempus,  cujus  initii  memória 
in  contrarium  non  existercf. 

**  Ebben  a  kérdésben  igen  találó  adatokat  és  fejtegetéseket  tartalmaz 
Steinbach  G.  idézett  müve. 

r  Ezt  az  álláspontot  juttatta  kifejezésre  Lányi  Bertalannak,  a  Fejérváry- 
kabinet  igazságügyminiszterének  Liptószentkmilóson  1905.  július  8-án  megtartott 
képviselői  programmbeszéde  (L.  fennebb  Első  rész  47. 1.)  és  a  Pester  Lloyd  egyik 
szerkesztője  előtt  tett  nyilatkozata.  (Pester  Lloyd  1905.  július  25.  fennebb 
50.  1.)  Ebből  az  alkalomból  természetesen  nem  lehetett  az  egész  kérdést 
tüzetesen  kifejteni,  és  az  erre  vonatkozó  hirlapi  közlések  sem  voltak  eléggé 
kimerítők.  Ennek  lehet  tulajdonítani,  hogy  dr.  Steinbach  Gusztáv,  akinek  fennebb 

Erre  azt  válaszolták,  hogy  az  angol  alkotmányjog  szempont- 
jából ez  helyes  lehet,  de  nem  helyes  a  magyar  alkotmányjog 
szempontjából,  mert  nálunk  törvény,  jelesül  az  1848.  évi  törvény 
teszi  kötelezővé  azt  az  alkotmányt,  mely  Angliában  egyezményes 
alapon  nyugszik.* 

Erre  röviden  csak  a  következőket  kívánjuk  megjegyezni. 

idézett  müve  különben  tárgyilagosan  és  alaposan  tárgyalja  a  Fejérváry-kormány 
törvényességének  kérdését,  némileg  félreértette  Lányit.  Steinbach  azt  mondja, 
hogy  az  angol  conventiókra  való  hivatkozás  a  kérdésnek  a  magyar  közjog 
szempontjából  való  megítélésénél  nem  bir  nyomatékkal,  mert  az  angol  viszo- 
nyokat, ahol  a  conventiók  évszázados  fejlődés  eredménye  és  a  társadalom 
talajából  nőttek  ki,  a  magyar  viszonyokkal  összemérni  nem  lehet.  Ezt  tenni 
Lányinak,  amint  az  a  szövegből  kitűnik,  nem  is  volt  szándéka ;  Lányi  csak 
arra  utalt,  hogy  Angliában  is,  ahol  teljesen  ki  van  fejlődve  a  parlamentarismus 
és  ahol  a  conventiókhoz  szigorúan  ragaszkodnak,  különbséget  tesznek  az 
alkotmány-szabályok  közt  s  olyankor,  amikor  a  conventiók  előfeltételei  nincsenek 
meg,  az  azotkól  való  eltérést  nem  tekintik  alkotmánysértésnek  és  egyáltalában 
nem  jog-  vagy  törvénysértésnek.  Egyébiránt,  ha  el  is  fogadjuk  azt  az  álláspontot, 
hogy  a  parlamentarismus  elveit  minden  országban  külön  kell  megállapítani 
és  szemügyre  venni,  akkor  is  áll  az,  hogy  nemcsak  Angliában,  de  más  orszá- 
gokban, és  így  Magyarországban  is  vannak  a  jogszabályok  (törvény  és  szokás- 
jog) mellett  más  szabályok,  melyek  közönséges  szokáson  alapulnak  és  tisztán 
conventionális  természetűek.  Ezek  alkotják  meg  mindenütt  a  parlamentáris 
kormányzás  tulajdonképpeni  tartalmát ;  ezeket  követni  szokták  az  illetékes 
tényezők,  de  csak  akkor  és  addig,  amikor  és  ameddig  hallgatólagos  meg- 
állapodásnak a  másik  rész  is  megfelelni  képes  és  meg  is  felel.  Ilyeneknek 
létesítését  Steinbach  a  magyar  alkotmány  szempontjából  is  elismeri  munkája 
későbbi  folyamán,  amidőn  azt  mondja :  „Die  Normen,  nach  denen  sich  das 
parlamentarische  System  (ezalatt  Steinbach  nyilván  az  alkotmányt  érti)  in  Ungarn 
regeit,  sind  verschiedener  Natúr :  Sie  gehören  zum  Teil :  L  dem  geschriebenen 
Verfassungsrechte  an,  sie  sind  2.  Gewohnheitsrecht,  das  sich  an  das  geschriebene 
Recht  anlehnt  und  von  dicsem  bestátigt  wird  ;  sie  sind  3.  Gewohnheiten  und 
Konventionen,  die  sich  ausserhalb  des  Gesetzes  entwickelt  habén,  zum  Teil 
gegen  das  Gesetz  entstanden  sind,  und  dieses  einschranken  ....  Die  Kon- 
ventionen und  konventionellen  Bráuche,  welche  nur  das  Verhalten  der  Partéién 
unter  sich,  das  Verhalten  der  Regierung  zur  Majoritát  und  umgekehrt  der 
Majoritát  zur  Regierung,  zum  Teil  auch  das  Verháltnis  zwischen  Regierung 
zur  Krone  zum  Gegenstand  habén  und  regein,  besitzen  nicht  die  verpflichtende 
Kraft  eines  Gesetzes".  E  szerint  az  „Einschrankiing"  nem  jogi  természetű. 
Azok  a  kérdések,  melyek  körül  annak  idején  a  vita  folyt,  ebbe  az  utolsó 
kategóriába  tartoztak.  Arról,  amit  még  Lányival  szemben  Steinbach  meg- 
jegyez, hogy  t.  i.  az  angol  conventiók  egy  része  a  Common  Lawba  ment  át  s 
így  valóságos  jogszabálylyá  vált,  más  helyen  szólunk. 

*  L.  Gróf  Andrássy  Gyula :  „A  parlamenti  kormányzat"  czimű  czikkét  a 
Budapesti  Hírlap  19Ü5.  évi  augusztus  12-iki  számában. 

Az  angol  alkotmány  egyezményes  része  —  amint  láttuk  — 
egy  szakadatlan  lassú,  majdnem  észrevétlen  gyakorlati  fejlődés 
eredménye,  amely  fejlődés  még  most  sincs  teljesen  befejezve  és 
minden  kétséget  kizáróan  még  igen  erősen  fluctuált  1848-ban, 
amikor  mi  a  felelős  miniszteriális  kormányrendszert  törvénybe  iktat- 
tuk. Az  angol  parlamentarismusnak  igen  fontos  és  nevezetes 
maximái  csak  később  alakultak  ki  teljesen,  akkor  még  több  con- 
trovers  kérdés  volt  ezen  a  téren,  amely  csak  a  későbbi  időben 
tisztázódott. 

Az  alkotmányos  egyezmények  különben  sokkal  rugalmasab- 
bak, mintsem  hogy  az  irott  jog  merev  formáiba  foglalhatók  lenné- 
nek és  ha  Angliában,  ahol  pedig  ezek  az  egyezmények  a  sociális 
viszonyokban  gyökereznek  s  ahol  a  gyakorlati  élet  ennélfogva 
könnyebben  enyhítheti  a  törvény  érdességeit,  lehetetlennek  vagy 
legalább  észszerütlennek  tartják  a  conventiók  codificálását,  annál 
kevésbé  lehetséges  vagy  észszerű  volna  egy  ily  procedúra  egy  más 
országban,  ahol  egészen  mások  a  sociális  viszonyok  s  ahol  a 
conventionális  szabályokkal  saturált  törvény  a  gyakorlati  életet 
lenyűgözné.  Arról,  hogy  a  magyar  törvény  az  angol  egyezményeket 
részletesen  vette  át,  nem  lehet  szó,  legfeljebb  valamelyes  clausula- 
generalis  révén  való  receptió  jöhetne  kérdésbe.  Az  1848.  évi  tör- 
vény ilyen  általános  rendelkezést  sem  tartalmaz,  de  még  akkor  is, 
ha  ebben  az  irányban  némi  törvényhozási  szándék  kimagyarázható 
is  volna:  csakugyan  nem  lehetne  tudni,  mit  akart  az  1848-iki  tör- 
vényhozás az  expressis  verbis  törvénybe  foglalt  rendelkezéseken 
kivül  az  angol  alkotmány  anyagából  átvenni  úgy,  hogy  ami  ott 
conventió,  nálunk  törvényül  tekintessék,  —  és  —  minthogy  Angliá- 
ban az  alkotmányos  egyezmények  praecedenseken  alapulnak  — 
melyik  praecedens,  volt  az,  amelyet  az  1848.  évi  törvényhozás 
szem  előtt  tartott:  a  Pitt-féle  vagy  a  Melbourne-féle  eset,  amikor 
hónapokon  keresztül  vitte  a  kormány  az  ország  ügyeit  anélkül, 
hogy  az  alsóház  többségében  támasza  lett  volna,  avagy  azok  az 
alább  közölt  esetek,  amikor  azt  tartották,  hogy  a  többség  részéről 
nyilvánított  bizalmatlansági  szavazat  után  sem  kell  a  kormánynak 
azonnal  helyét  elhagynia?  Egyébiránt  azt  a  controversiát,  mikor 
van  joga  a  többségnek  a  kormánynyal  szemben  bizalmatlanságot 
nyilvánítani  és  mikor  kötelessége  ennek  következtében  a  kormány- 
nak állását  elhagyni,  az  angol  parlamenti  gyakorlat  szintén  csak 
később  tisztázta  teljesebben,  már  pedig  az  esetek,  melyek  1848  év 
után  történtek,  az  1848-iki  törvényhozás  szeme  előtt  nem  lebeghettek. 

Ha  pedig  azt  mondaná  valaki,  hogy  az  állítást,  amelyet  itt 
czáfolunk,  nem  úgy  kell  érteni,  hogy  a  magyar  törvény  az 
angol  alkotmány  egyezményes  részének  egész  complexumát  vette 
át,  hanem  csak  úgy,  hogy  1848-ban  csupán  az  az  egy  tétel  vált 
nálunk  jogszabálylyá,  amely  szerint  a  kormánynak  a  többség 
bizalmát  kell  birnia:  erre  csak  azt  feleljük,  hogy  erre  a  támpontot 
a  törvényben  szintén  hiába  keresnők.  A  fenti  tétel  ilyen  általánosan 
és  önállóan  meg  sem  áll. 

Az  csak  egy  része  az  alkotmányos  egyezmények  rendszeré- 
nek, amelyből  önkényesen  ki  nem  szakítható.  A  parlamentaris- 
musnak  az  angol  gyakorlatban  visszatükröződő  helyes  elvei  szerint 
ennek  a  tételnek  igen  sok  feltétele  és  corollariuma  van,  amely 
nemcsak  a  koronát,  de  az  alsóház  többségét  is  köti.  Csak  ha  az  alsó- 
házi többség  megfelelni  képes  és  megfelel  a  conventiók  reá  háruló 
részének,  juthat  érvényre  a  többség  bizalmából  való  kormányzás. 

Arra  nézve,  hogy  az  1848.  évi  törvényhozás  nem  akarta  az 
angol  parlamentarismust  összes  consequentiáival  hozzánk  átültetni, 
van  egy  positiv  adat. 

A  parlamenti  kormányzás  a  nemzet  akarata  szerint  való  kor- 
mányzás. A  vélelem  az,  hogy  a  nemzet  akaratát  az  alsóház  több- 
sége képviseli ;  —  emellett  azonban  mindig  nyitva  kell  állania  a 
lehetőségnek  nemzet  valódi  akaratának  kipuhatolására.  Az  alsóháztól, 
mint  jogi  souveraintól,  bármikor  appellálni  lehessen  a  választó 
közönséghez,  a  nemzethez  mint  politikai  souverainhez.  A  parlament 
feloszlatása  elé  jogi  akadályt  gördíteni,  nem  egyeztethető  össze  az 
igazi  parlamentarismussal.* 

Már  pedig  az  1848:  IV.  t.-czikk  6.  §-a  azt  rendelte,  hogy  az 
országgyűlés  csak  akkor  oszlatható  fel,  ha  a  jövő  költségvetés 
tárgyában  már  meghozatott  a  határozat.  Ehhez  képest  volt  egy 
időköz,  amikor  a  királynak  feloszlatási  joga  nem  volt,  s  ennek  az 
időköznek  a  tartama  nemcsak  a  kormánytól,  de  az  országgyűléstől 
is  függött.  Az  országgyűlés  szinte  perpetuálhatta  magát  a  költség- 
vetés tárgyalásának  halogatásával  és  ily  módon  meghiúsíthatta  azt, 
hogy  bármely  indokolt  esetben  a  nemzetre  lehessen  appellálni  s  a 
nemzet  valódi  akaratát  kipuhatolni.  Az  1867  :X.  t.-czikk  megsza- 
badította ugyan  a  feloszlatás  jogát  az  1848.  évi  törvényen  alapuló 
dologi   kötöttségtől,   de   oly   törvényes   kötelmet   kapcsolt  ennek  a 


*  A  feloszlatási  jog  eszköz  az  államakarat  és  actió  szabadságának  biz- 
tosítására. (Grünhut,  Zeitschrift  XXXIV.  köt.  777.) 

jognak  gyakorlásához,  mely  az  év  utolsó  hónapjaiban  legalább 
lényegesen  megnehezíti  az  országgyűlés  feloszlatását  és  az  uj 
választások  kiírását,  minélfogva  megtörténhetik,  hogy  a  képviselő- 
ház többségét  —  legalább  egy  ideig  —  akkor  is  kell  alkotmányos 
tényezőül  megtűrni  és  elismerni,  amikor  nyilvánvaló,  hogy  akarata 
a  nemzet  valódi  akaratának  többé  már  nem  felel  meg. 


Vll. 

A  helyzet  a  Fejérváry-kormány  megalakulásakor. 

Lássuk  már  most,  milyen  volt  a  helyzet  az  1905.  évi  januári 
választások  után  ?  Alkalmas  volt-e  ez  a  helyzet  arra,  hogy  minden 
átmenet  nélkül  a  képviselőház  többsége  kezébe  kerüljön  az  ország 
sorsának  intézése  és  az  államkormányzatnak  irányítása?  Tekintettel 
a  többség  akkori  összealkotására  és  programmjára,  nyugodt  lélek- 
kel lehetett-e  azt  mondani,  hogy  a  parlament  olyan  valódi  meg- 
fontolt, átgondolt  és  a  következményekkel  is  számot  vető  nemzeti 
akaratot  juttat  kifejezésre,  mely  nem  csupán  negatív  szempontból, 
vagyis  nem  csupán  az  addig  követett  kormányzati  módszer  meg- 
akasztása  szempontjából  jöhet  figyelembe,  hanem  az  ország  sorsá- 
nak intézését  illetőleg  a  jövőre  nézve  is  határozott  és  positiv  tám- 
pontot nyújt  és  feltétlenül  ridegen  érvényesítendő  még  akkor  is, 
ha  ez  az  államhatalmi  tényezők  összhangjának  és  az  ország  békés 
fejlődésének  megzavarásával  járna? 

Az  1905.  február  16-án  megnyílt  országgyűlés  képviselő- 
házában egyetlenegy  pártnak  sem  volt  absolut  többsége. 

Egy  dolog  mindenképpen  bizonyos  volt,  nevezetesen  az,  hogy 
az  a  párt,  mely  előzőleg  évtizedeken  át  a  többséget  képviselte  és 
melyre  eddig  a  kormány  támaszkodott  —  a  szabadelvű  párt  —  határo- 
zott vereséget  szenvedett  s  kétségtelenül  kisebbségbe  jutott,  —  és 
hogy  az  ország  nem  helyesli  azt  a  kormányzati  módszert  s 
azokat  az  eszközöket,  melyekkel  gróf  Tisza  István  kabinetje  és 
az  azt  támogató  párt  a  parlamenti  rendet  helyreállítani  akarta. 

A  választások  kizárólag  az  ezekkel  szemben  folytatott  u.  n. 
alkotmányvédelem  jegyében  zajlottak  le,  az  ellenzéki  pártok  kifeje- 
zetten csak  a  kormány  actiójának  meghiúsítása  végett  léptek  szövet- 
ségre, a  választások  eredményéből  tehát  a  legszigorúbb  alkotmányos 
felfogás  mellett  is  más  positiv  következményt  nem  lehetett  levonni, 

mint  azt,  hogy  a  Tisza-kormánynak  vissza  kell  lépnie  és  a  szabad- 
elvű pártnak,  mint  ilyennek  háttérbe  kell  szorulnia. 

Az  ellenzéki  szövetkezésnek  ezen  az  inkább  negativ  jellegű 
feladaton  kivül  nem  volt  a  jövőt  illető  határozott  és  egységes  meg- 
állapodása. Úgy  a  megelőző  parlamenti  harcz  folyamán,  mint  pedig 
a  választási  küzdelem  során  az  ellenzék  sűrűn  és  nagy  emphasissal 
hangoztatott  ugyan  egyes  nagy  horderejű  nemzeti  kivánságokat,  de 
főleg  abból  a  szempontból  és  abban  a  vonatkozásban,  hogy, 
amennyiben  a  kormány  ezekkel  a  kivánságokkal  szembehelyez- 
kedik, a  parlamenti  rend  helyreállításának  örve  alatt  czélbavett 
rendszabályok  tulajdonképpen  arra  valók,  hogy  az  állami  önállóság 
utáni  minden  törekvés  meghiusíttassék  s  az  ország  egészen  Ausztria 
hatalma  alá  kerüljön.  Amit  tehát  ezeknek  és  más  hasonló  kérdé- 
seknek a  kapcsán  az  ellenzéki  coalitió  az  1905.  évi  általános 
választások  rendjén  és  azokat  megelőzőleg  forgalomba  hozott,  azt 
korántsem  egy  kormányzati  programm  positiv  irányt  jelző  valamelyes 
álláspontjának,  hanem  csakis  hangulatkeltő  jelszónak  kell  tekinteni, 
melylyel  az  ellenzéki  actiót  népszerűvé  és  rokonszenvessé,  a  kor- 
mánynak és  az  őt  támogató  pártnak  eljárását  pedig  a  végletekig 
menőleg  gyűlöletessé  tenni  törekedett. 

A  bekövetkezett  eredmény  bizonyára  meglepte  és  nagy  zavarba 
hozta  magát  a  coalitiót  is.  Minden  előkészület  és  átmenet  nélkül 
azzal  a  feladattal  látta  magát  szembeállítva,  hogy  örökös  tagadás 
helyett  most  már  állítson,  hogy  a  folytonos  rombolás  után  most  már 
építsen.  Mert  kétségtelen  tény,  és  maga  a  coalitió  támogatásával 
alakult  u.  n.  nemzeti  kormány  működése  is  kézzel  foghatóan  mutatja, 
hogy  egészen  más  dolog  az,  amit  sokszor  a  legnagyobb  túlzásba 
menve  az  ellenzéki  padokról  hirdetni,  és  egészen  más  dolog,  amit  a 
kormányhatalom  birtokában  —  az  adott  viszonyokkal  számolva  — 
megvalósítani  lehet.  A  coalitió  is,  látva  a  szenvedélyeknek  azt  a 
túlcsapongását,  melyet  a  kormány  ellen  folytatott  hadjárata  felidézett, 
maga  is  megdöbbent,  amikor  —  váratlanul  —  abba  a  kényszer- 
helyzetbe jutott,  hogy  most  már  színt  kell  vallania  jövőben  való  maga- 
tartását illetőleg.  Vagy  arra  kellett  magát  elhatároznia,  hogy  az  activ 
téren  is  következetesen  és  szigorúan  helyt  áll  azokért  a  nagyhangú 
szólamokért,  melyekkel  a  kedélyeket  felzavarta  és  az  elégületlenséget 
a  legmesszebbmenőén  felszította  és  a  legmagasabb  fokra  felcsigázta, 
s  ezen  az  utón  azután  nem  riad  vissza  a  legkomolyabb  következ- 
ményektől sem,  —  avagy  abba  kellett  beletörődnie,  hogy  a  kibonyo- 
lítás  a  fenforgó  eltéréseknek  békés  kiegyenlítése  utján  történjék. 

Egyik  irányban  sem  volt  könnyű  az  elhatározás. 

A  coalitió  és  az  annak  kötelékéhez  tartozó  egyes  pártok  meg- 
előzőleg oly  ádáz  harczot  és  oly  heves  agitátiót  folytattak  a  létező 
viszonyok  és  az  1867.  év  óta  érvényre  jutott  kormányzati  alap  és 
irány  ellen,  hogy  a  közönség  széles  rétegeiben  mindinkább  az  a 
meggyőződés  vert  gyökeret,  hogy  az  ellenzéki  részről  felpanaszolt 
bajok  forrása  nem  csupán  a  kormányzó  személyek  qualitásában, 
hanem  az  1867.  évi  közjogi  alapban,  a  monarchia  másik  államához 
való  viszonyban  rejlik,  —  hogy  mindazok  nélkül,  amiket  az  ellenzék 
a  katonai  és  közgazdasági  téren  nemzeti  követelésként  hangoztatott, 
a  magyar  államiság  valósággá  nem  válhatik  és  hogy  ezeknek  a 
követeléseknek  megtagadása  az  államnak  nem  csupán  alkotmányos 
rendjébe,  de  nélkülözhetetlen  életfeltételeibe  ütközik.  Az  ebben  az 
irányban  kifejtett  actió  és  agitátió  annyira  ment,  hogy  olyanok, 
akik  évtizedeken  át  az  1867.  évi  alap  híveinek  vallották  magukat 
és  a  legutóbbi  időkig  a  kormány  pártjához  tartoztak,  annak  tüntetés- 
szerű  kijelentése  mellett,  hogy  hosszú  éveken  át  szerzett  tapasztala- 
taikhoz képest  a  nemzet  jogait  az  1867-iki  alapon  megóvhatóknak 
nem  tartják  —  gróf  Apponyi  vezetése  alatt  —  tömegesen  csatlakoztak 
a  personal  unió  elvi  alapján  álló  függetlenségi  párthoz,  és  ezáltal 
nagyban  elősegítették,  hogy  a  függetlenségi  párt  a  választások  után 
eddig  soha  nem  remélt  számban  jelent  meg  a  képviselőházban. 

Ily  körülmények  közt  nem  volt  könnyű  a  coalitiónak  ezekkel 
az  előzményekkel  egyszerűen  szakítani  és  oly  kibontakozáshoz 
hozzájárulni,  mely  a  létező  alapból  indul  ki  és  az  ellentétek  békés 
kiegyenlítésére,  esetleg  uj  pártalakulásra  törekszik. 

A  coalitiónak  továbbra  is  a  harcz  kellett.  Ámde  korántsem 
azért,  hogy  agitationális  jelszavait  megvalósítsa,  hanem  csupán  csak 
azért,  hogy  együítmaradását  biztosítsa  és  jövőre  nézve  mindenkit, 
aki  hozzája  nem  csatlakozott,  kizárjon  a  személyes  érvényesülés- 
ből és  a  hatalomból.  Ezért  az  1905.  februárban  megnyílt  ország- 
gyűlésen a  szabadelvű  párt  felé  a  támadások  és  szidalmak  egész 
özönét  árasztotta,  további  szereplése  elé  a  köztisztesség  akadá- 
lyának (impedimentum  publicae  honestatis)  tilalmát  állította  és 
daczára  annak,  hogy  egyesülése  eredetileg  csak  a  választások  tarta- 
mára és  a  képviselőházi  anarchia  megfékezését  czélzó  rendszabá- 
lyok megakadályozására  szólott,  ezen  a  feladatán  túlterjeszkedve, 
mindenképpen  úgy  viselkedett,  hogy  az  ország  ügyeinek  további 
ellátása  és  a  jövő  kormányzás  tekintetében  is  többségi  pártként 
kíván  szerepelni. 

19 

A  coalitió  érezte  azt,  hogy  azt  a  radicális  álláspontot,  melyet 
a  lefolyt  küzdelem  során  a  nemzet  elé  tartott  és  amelynek  veszélyez- 
tetése miatt  a  kormányt  a  leghevesebben  támadta,  mint  gouverne- 
mentális  párt  nem  volna  képes  megvalósítani.  Ellenzéki  szerepében 
ugyanis  oly  merészen  formulázta  az  úgynevezett  nemzeti  aspiratiók 
közjogi  tételeit  és  annyira  figyelmen  kivül  hagyta  az  azok  meg- 
valósítása tekintetében  számbajövő  czélszerüségi  és  gyakorlati  szem- 
pontokat, hogy  amidőn  azok  actuális  feladatokként  jelentkeztek 
előtte,  lehetetlen  volt  nem  látnia  azokat  az  akadályokat,  melyek  e 
részben  útjába  gördülhetnek.' 

Bármilyen  eltérők  voltak  is  a  katonai  kérdésekben  az  azokra 
vonatkozó  felségjog  természete  tekintetében  a  vélemények,  az  elől 
a  kétségbevonhatatlan  igazság  elől  komoly  állam-  és  kormányférfiunak 
még  sem  lehetett  elzárkóznia,  hogy  az  1867.  évi  XII.  t.-czikk  11.  §-a 
a  vezérlet,  vezénylet  és  belszervezet  tekintetében  való  intézkedést, 
ahová  —  a  túlnyomó  nézet  s  a  függetlenségi  pártban  irányadó  szerepet 
vivő  gróf  Apponyi  Albert  és  követőinek  a  kilenczes  bizottság  mun- 
kálatában kifejezésre  jutott  nézete  szerint  is  —  a  vezényleti  nyelv  meg- 
határozása is  tartozik,  azért  királyi  felségjog,  hogy  az  egész  had- 
seregben, tehát  annak  nemcsak  magyar,  de  ausztriai  részében  is 
az  egység  megóvassék  és  hogy  e  végből  legyen  egy  állandó  és  sem 
az  itteni,  sem  pedig  az  ausztriai  pártviszonyoktól  és  pártalakulások- 
tól közvetlenül  nem  függő  közjogi  szerv,  aki  itt  mint  magyar  király, 
Ausztriában  pedig  mint  osztrák  császár  rendelkezzék  annak  együttes 
megfontolásával  és  eldöntésével,  hogy  mi  szolgál  a  fenti  kérdések- 
ben a  monarchiát  alkotó  két  külön  állam  egységes  védképességé- 
nek  biztosítására  vagy  megbontására. 

Mint  minden  más  uralkodói  tény,  úgy  a  királynak  ebbe  a 
körbe  vágó  intézkedései  is  a  nemzet  ellenőrzése  alá  esnek,  de  ez 
az  ellenőrzés  pusztán  politikai  természetű  és  egyrészt  a  miniszteri 
felelősségben,  másrészt  az  országnak  azon  jogaiban  merül  ki, 
melyeket  az  1867.  évi  XII.  t.-cz.  12.  §-a,  különösen  az  évi  ujoncz- 
jutalék  megajánlása  tekintetében  megállapít.  Azonban  mindaddig, 
míg  az  idézett  törvény  úgy,  amint  annak  idején  létrejött  meg 
nem  változik,  kétséget  nem  szenved,  hogy  a  hadsereg  vezérlete, 
vezénylete  és  belszervezete  kérdésében  az  országgyűlést  a  jogi 
rendelkezés  meg  nem  illeti,  épp  úgy,  mint  például  a  királyi  felség- 
jogot képező  kegyelmezés  vagy  a  király  jogai  közzé  tartozó  kinevezés 
kérdéseiben  sem.  Ha  a  hadsereg  vezérlete,  vezénylete  és  belszervezete 
kérdéseiben    az  uralkodó  rendelkezése  nem  volna  törvényileg   biz- 

tosítva  és  jogilag  önállósítva,  akkor  könnyen  megtörténhetnék,  hogy 
ellentétes  határozatok  keletkezhetnének  itt  és  Ausztriában,  és  nem 
volna  mód  az  erre  vonatkozó  ellentéteknek  a  kiegyenlítésére.  Ez  a 
legnagyobb  mértékben  veszélyeztetné  azt  az  egységességet,  amelyet  az 
1867.  évi  XH.  t.-cz.  11.  §-a  mindenek  felett  megóvni  kivánt. 

A  coalitiónak  ehhez  képest  be  kellett  látnia,  hogy  ha  a  katonai 
kérdésekben  oly  fennen  hangoztatott  radicális  jelszavakat  actuális 
kormányzati  feladatként  erőlteti,  szemben  fogja  találni  magát  a 
királynak  egy  oly  sziklaszilárd  jogi  álláspontjával,  melyet  a  küz- 
delem hevében  az  érzelmi  momentumok  felszínen  tartásával  el- 
homályosítani igen,  de  megdönteni  nem  sikerült.  És  így  nem  marad- 
hatott volna  számára  egyéb  hátra,  mint  hogy  czélszerüségi,  tehát 
politikai  szempontokat  érvényesítsen  a  végből,  hogy  a  király  saját 
jogkörében  teljesítse  az  idevágó  kívánságokat. 

Ámde  komoly  államférfiú,  aki  nem  politikai  kalandokat  haj- 
hász, és  komoly  politikai  párt,  amely  az  állam  érdekét  merő  önfejű- 
ségből  nem  akarja  veszélyeztetni,  nem  fogja  érvényesíteni  és  nem 
fogja  a  királylyal  szemben  alkalmazni  a  czélszerüségi  és  politikai 
szempontokat,  a  politikai  eszközöket  és  fegyvereket  úgy,  hogy  szem 
elől  téveszsze  azt  a  viszonyt,  melyben  a  magyar  király,  mint  ausz- 
triai császár  a  monarchia  másik  államához  áll,  —  és  azokat  a  tekin-- 
téteket,  melyeket  ebben  a  kettős  minőségében  a  szóban  forgó 
kérdésekben  az  egységesség  megóvása  szempontjából  a  monarchia 
mindkét  államával  szemben  figyelemben  tartani  kénytelen.  Addig,  míg 
Magyarországnak  Ausztriával  való  kapcsolata  fennáll  és  a  közös 
védelmi  kötelezettség  egyik  biztosítékául  a  hadsereg  vezérletének, 
vezényletének  és  szervezetének  egységessége  van  a  törvényben  elis- 
merve és  ennek  az  egységességnek  megóvása  végett  az  intézkedés 
az  uralkodó  kezébe  letéve :  minden  egyoldalú  politikai  pressió,  jelent- 
kezzék az  akár  nálunk  akár  Ausztriában,  mely  az  uralkodót  indokolt 
szükség  nélkül  kényszerhelyzetbe  akarja  juttatni  a  végből,  hogy  az 
felségjogát  a  monarchia  másik  államára  való  tekintet  nélkül  gyakorolja, 
minden  kétséget  kizáróan  oly  ténykedés,  mely  nemcsak  a  politikai 
tisztességbe  és  méltányosságba  ütközik,  hanem  siker  esetén  az 
egységesség  megbontására  vezethet  és  a  másik  fél  szerződéses  jogai- 
nak sérelmével  járhat,  ami  annál  súlyosabb  beszámítás  alá  eshetik, 
mert  a  két  állam  között  ezen  a  téren  felmerülhető  conflictusok 
elintézésének  más  módja  és  eszköze,  mint  az  uralkodó  személyé- 
nek egysége  és  a  két  uralkodói  jognak  az  1867.  évi  XII.  t.-czikk 
11.  §-ában  megvalósított  összekapcsolása  nincs. 

Ily  kényszerhelyzet  előidézését  csak  akkor  lehetne  indokolni, 
ha  1867  óta  a  hadsereg  magyar  részében  a  magyar  nyelv  és  a 
nemzeti  szellem  terén  szándékosan  és  rosszakaratulag  előidézett 
visszafejlődés  volna  észlelhető  a  vezényleti  és  szolgálati  nyelv 
egysége  következtében ;  —  ámde,  aki  a  dolgokat  higgadtan  és  tárgyi- 
lagosan szemléli,  annak  el  kell  ismernie,  hogy  ezen  a  téren  a  haladás 
kétségtelen  jelei  mutatkoznak,  és  e  részben  legfeljebb  a  haladás 
lassúbb  menete  ellen  lehet  kifogást  tenni.  E  tekintetben  és  egyes 
más  hiányok  és  fogyatkozások  tekintetében  azonban  más  eszközök- 
ben, nevezetesen  a  kilenczes  bizottság  katonai  programmjában 
megtalálható  a  kellő  orvoslás  anélkül,  hogy  a  „magyar  vezényszó'' 
kategorikus  imperativusával  volna  szabad  elöállani. 

Hogy  ezek  közül  a  megfontolások  közül  tényleg  melyiknek 
jutott  nagyobb  nyomaték  a  coalitió  állásfoglalásánál,  azt  már  most 
nehéz  volna  megállapítani,  annyi  azonban  kétségtelenné  és  nyilván- 
valóvá vált,  hogy  a  coalitió  a  többségre  jutás  pillanatától  kezdve 
igen  óvatos  magatartást  tanúsított  a  katonai  kérdésekben  s  oly 
általános  formulákba  burkolta  az  e  részbeni  kívánságokat,  amelyekről 
tetszés  szerint  akár  a  radicálisabb,  akár  a  mérsékeltebb  irányt 
lehetett  kimagyarázni. 

Ennek  egyrészt  az  lehetett  az  oka,  hogy  a  coalitió  köteléké- 
hez tartozó  egyes  pártoknak  nem  volt  teljesen  egyező  a  felfogása 
az  Ausztriához  való  közjogi  viszony  és  a  hadsereg  kérdésében, 
másrészt  az,  hogy  a  coalitió  kezdetben  nem  tudta,  vájjon  tényleg 
kormányra  kerül-e  vagy  sem.  s  az  előbbi  esetre  a  mérsékeltebb 
s  kevésbé  népszerű  magyarázatot,  az  utóbbi  esetre  pedig  a  szigo- 
rúbb s  a  közkeletű  felfogás  szerint  hazafiasabbnak  látszó  értelme- 
zést tartva  készenlétben. 

De  nem  volt  azonos  a  coalitióhoz  tartozó  pártok  elvi  állás- 
pontja más  kérdésekben  sem. 

Ide  tartozik  elsősorban  az  Ausztriához  való  gazdasági  viszony 
kérdése.  Az  egyik  rész  ezt  a  kérdést  tisztán  politikai  és  hatalmi 
szempontból  fogta  fel  és  oda  concludált,  hogy  az  ország  teljes 
gazdasági  önállóságát,  az  Ausztriától  való  gazdasági  különválást  a 
magyar  állam  közjogi  önállásának  elengedhetetlen  követelményeként 
minden  áron  meg  kell  valósítani,  míg  viszont  a  másik  részen  az 
a  felfogás  jutott  érvényre,  hogy  ebben  a  kérdésben  túlnyomóan 
gazdaság-politikai  szempontok  irányadók  és  hogy  a  gazdasági 
közösség  ellen  nem  lehet  kifogást  tenni,  ha  az  az  ország  anyagi 
érdekeinek  megfelel. 

Ebben  a  körben  is  megoszlottak  a  nézetek  annyiban,  amennyi- 
ben némelyek  a  gazdasági  közösséget,  mások  ismét  a  gazdasági 
különválást  tartották  alkalmasabbnak.  Voltak,  akik  a  gazdasági 
különválást  azonnal,  minden  átmenet  nélkül,  és  voltak,  akik  azt 
csak  bizonyos  előkészületek  megtétele  után,  megfelelő  átmeneti  idő 
múlva  tartották  megvalósítandónak.  * 

Az  elágazó  vélemények  és  álláspontok  kiegyenlítésének  és 
összeegyeztetésének  némi  látszatát  csak  nagy  sokára  és  nagy  nehe- 
zen sikerült  előidézni,  nevezetesen  akkor,  amikor  a  gazdasági 
közösség  mellett  kardoskodó  agráriusok  vezére  gróf  Károlyi  Sándor 
annak  a  kijelentésére  határozta  el  magát,  hogy  ő  ugyan  híve  a 
közös  vámterületnek,  de  miután  most  a  közhangulat  a  közös  vám- 
területben olyasvalamit  lát,  ami  a  magyar  állam  közjogi  független- 
ségét veszélyezteti,  a  maga  részéről  nem  idegenkedik  a  külön 
vámterület  hangoztatásától,  mert  felteszi,  hogy  mihelyt  annak  a 
félelme,  hogy  az  alkotmány  veszedelemben  van,  elmúlik,  a  kérdés 
a  helyes  gazdasági  szempontok  megfelelő  mérlegelésével  a  mező- 
gazdaság érdekeinek  feláldozása  nélkül  fog  megoldatni.  ** 

Teljes  zűrzavar  volt  észlelhető  a  szorosabb  értelembe  vett 
belpolitikai  kérdésekben  is. 

Nem  is  említve  azokat  a  nehézságeket,  melyek  a  néppártnak 
egyházpolitikai  programmja  miatt  felmerültek  és  amelyeket  a 
kiszivárgott  hírek  szerint  azzal  a  megoldással  igyekeztek  eloszlatni, 
hogy  a  néppárt  megelégszik  azzal,  hogy  a  liberalismus  nem  fog 
az  egyházpolitika  terén  az  eddiginél  radicálisabb  irányban  fejlődni,  t 
teljesen  határozatlan  és  bizonytalan  volt  az  az  álláspont,  amelyet 
a  coalitió  a  belpolitika  egyik  legactuálisabb  feladatát,  a  parlamenti 
reformot  illetőleg  elfoglalni  kivan. 

A  kisebbség  hatalmaskodását,  a  többségi  elv  lábbal  tiprását 
és  az  obstructiót,  az  évtizedes  parlamenti  harczban,  azzal  igyekeztek 
indokolni  és  igazolni,  hogy  a  fennálló  választási  rendszer  mellett 
a  parlament  nem  az  egész  nemzetnek  a  parlamentje,  hogy  a 
parlamenti   többség   nem    képviseli   és   nem    képviselheti   a  valódi 

*  Nemzet  1905.  május  3-iki  sz.  2.  1. 

**  Gróf  Károlyi  Sándor  beszéde  a  képviselőház  1905.  évi  május  6-iki 
ülésében.  A  beszéd  valódi  értelmét  bajos  volt  ugyan  megállapitani,  de  mindent 
összevéve,  az  mégis  abban  csúcsosodik  ki,  hogy  nem  baj,  ha  a  coalitiós  pro- 
gramm  a  külön  vámterület  eszméjét  lancirozza,  mert  ha  a  coalitió  kormányra 
jut,  úgyis  csak  a  közös  vámterületet  kell  megvalósítania. 

i"  Nemzet  1905.  évi  április  30-án. 

nemzeti  akaratot  s  a  parlamenti  többséget  csak  akkor  fogja  meg- 
illetni a  döntő  szó,  ha  a  nemzet  képviseletének  rendje  gyökeresen 
átalakul.  Amidőn  tehát  egy  oly  pártalakulás  vindikálja  magának 
az  állami  ügyek  intézésének  jogát,  amely  a  kisebbség  erőszaka, 
az  obstructió  és  az  azzal  kapcsolatos  agitátió  és  terrorismus  segé- 
lyével szerezte  meg  a  többséget,  joggal  elvárhatta,  sőt  egyenesen 
megkövetelhette  mindenki,  hogy  azok,  akik  a  választási  küzdelem- 
ből mint  győztesek  kerültek  ki,  a  parlamenti  reformot  a  nemzet 
egyetemének  az  alkotmány  sánczaiba  való  bevonásával  és  a 
választás  szabadságának  teljes  biztosításával  haladéktalanul  meg- 
valósítják és  ezzel  kétségtelen  jelét  adják  annak,  hogy  érvényesü- 
lésök  alapját  nem  csupán  a  régi  elavult  választási  rendszer  alapján 
szerzett  számbeli  túlsúly  nyers  erejében  keresik,  hanem  a  nemzet 
egészének  igazi  akaratából  táplálkozó  abban  az  erkölcsi  erőben  és 
tekintélyben,  melyet  a  volt  többségektől  következetesen  megtagadtak. 
És  sajátságos,  hogy  a  coalitióhoz  tartozó  egyes  pártok  éppen  ebben 
a  kérdésben  nem  tudtak  vagy  nem  akartak  egy  oly  egységes  meg- 
állapodásra jutni,  amely  biztosan  és  határozottan  megjelölte  volna 
a  parlamenti  reform  irányát  és  biztosítékot  nyújtott  volna  abban  a 
tekintetben,  hogy  ez  az  irány  komolyan  arra  czéloz,  hogy  az 
országgyűlés  csakugyan  a  nemzet  egészének,  a  társadalom  egyete- 
mének visszasugárzása  legyen  s  ily  módon  a  parlament  működését 
megakasztó  bajok  gyökeresen  orvosoltassanak. 

Amikor  pedig  a  coalitió  —  a  közvélemény  folytonos  unszolására 
—  végre  mégsem  térhetett  ki  az  elől,  hogy  azt  az  alapot,  mélyen  a 
kormányzásra  vállalkozni  hajlandó,  formulázza,  s  erre  a  czélra  a 
felirat  alakját  választotta:  kitűnt,  hogy  ez  a  munkálat  nem  tartalmaz 
egyebet,  mint  általános  phrasisokat,  melyeket  mindenki  elfogadhat, 
de  amelyek  a  megvalósítás  módozatainak  és  eszközeinek  oly  sok- 
féleségét hagyják  nyitva  s  e  részben  annyi  controversiát  idézhetnek 
fel,  hogy  nem  komoly  kormányzati  program m  az,  mely  éppen  ezeknek 
a  módozatoknak  és  eszközöknek  tüzetes  megjelölését  nélkülözi.* 

*  A  felirati  javaslat,  melyet  a  képviselőház  1905.  április  13-iki  ülésében 
mutattak  be,  a  parlamenti  reformra  vonatkozólag  csupán  a  következőket  tar- 
talmazta :  „Mindannyian  akarjuk  a  parlamenti  reformot  és  ennek  keretében  a 
választójog  kiterjesztését  a  választókerületeknek  a  nemzet  érdekéhez  mért 
megfelelő  beosztásával."  Ezt  a  passust  különbözőképpen  értelmezték.  így  pl. : 
báró  Bánffy  Dezső  azt  állította  az  1905.  évi  május  17-én  megtartott  képviselő- 
házi beszédében,  hogy  ebben  benn  van  az  általános  titkos  választói  jognak 
enuntiátiója,  míg  ellenben  mások  ennek  ellenkezőjét  állították.  Ebből  is  látni- 
való,  hogy  a  coalitiónak   nem  volt  ebben  a  kérdésben   egységes  programmja, 

Hiába  igyekeztek  a  dolgot  ügy  feltüntetni,  hogy  a  párttól 
nem  lehet  egyebet  kivánni,  mint  hogy  megjelölje  azokat  az  alap- 
elveket, melyek  alapján  egy  kormányt  támogathat  s  a  részletek 
megállapítása  csak  a  kinevezendő  miniszterelnöknek  lehet  a  fel- 
adata.* Ezzel  szemben  igen  helyesen  arra  történt  utalás,  hogy  egy 
oly  párttól,  illetőleg  pártszövetségtől,  mely  azzal  a  parlamenti 
praetensióval  lép  fel,  hogy  csakis  az  általa  megjelölt  alapon  lehet 
az  országot  kormányozni  és  amely  csak  oly  kormányt  akar  meg- 
ürni,  mely  ezt  az  alapot  elfogadja:  joggal  meg  lehet  követelni, 
hogy  ö  maga  adjon  tüzetes  programmot,  s  ez  után  a  pártprogramm 
alapján  alakuljon  meg  a  kormány.** 

Kossuth  Ferencz  is  kénytelen  volt  egy  alkalommal  beismerni, 
hogy  „mily  nehéz  egy  coalitiós  irányzatot  fentartani  és  érvényesíteni, 
mihelyt  valamely  alkotásról  van  szó.  Hacsak  ellentállani  kell,  a 
nehézség  teljesen  elsimul.  A  Tisza-kormány  helyben  maradása, 
vagy  az  extra  parlamentáris  ügyvezető  kormány  kinevezése,  avagy 
a  kisebbség  kebeléből  alakult  kormány  által  eszközlendő  házfel- 
oszlatás, mind  egyenlően  szembe  találja  magával  a  coalitiót,  oly 
erősen,  mint  a  sziklafal".  "í" 

A  coalitió  e  szerint  akkor  még  csak  a  negatióban  volt  hatá- 
rozott és  egységes,  —  a  positiv  kormányzati  irány  tekintetében 
azonban  még  erősen  ingadozott  s  határozatlanságát  közhelyek  és 
általános  szólásformák  hangoztatásával  igyekezett  leplezni.  Arra 
igenis  el  volt  tökélve,  hogy  mást  kormányra  jutni  nem  enged, 
vagy  más  kormánynak  a  működését  meghiusítja,  de  aziránt  még 
nem  volt  tisztában,  miképpen  formulázza  saját  kormányrajutásának 
feltételeit  úgy,  hogy  egyrészt  a  korona  hozzájárulását  megnyerje, 
másrészt  a  választóközönség  bizalmát  el  ne  veszítse. 

mert  azt  a  pártot,  mely  az  általános  választójogot  hirdeti,  nem  elégítheti  ki  a 
választási  jog  reformjának  valamelyes  minimuma.  A  parlamenti  reform  egy  oly 
feladat,  mely  egységes  conceptiót  igényel  nemcsak  qualitativ,  de  quantitativ 
szempontból ;  ha  a  többségben  e  részben  a  felfogások  eltérnek,  compromis- 
sumra  van  szükség,  de  amig  ez  határozott  alakban  nincs  meg,  a  reform  meg- 
valósításához fogni  nem  lehet  s  addig  a  reform  határozott  programm  tárgyává 
sem  tehető. 

*  Lásd  gróf  Batthyány  Tivadar  és  Kossuth  Ferencz  beszédeit  a  kép- 
viselőház 1905.  május  4-iki  ülésében. 

**  Lásd  gróf  Tisza  István  1905.    május    5-én    a   képviselőházban   tartott 
beszédét. 

■r  Lásd  Kossuth  Ferencz  czikkét  reprodukálva  a  Magyar  Nemzet  1905. 
április  22-iki  számában. 

A  helyzet  tisztázását  nem  eredményezte  egy  ujabb  királyi 
megbizottnak  kiküldetése  sem,  melynek  az  lett  volna  a  feladata, 
hogy  a  coalitiót  a  feliratban  említett  kérdésekre  vonatkozólag  a 
részletek  kifejtésére  birja,  és  amidőn  a  minden  oldalról  felhangzott 
sürgetéseknek  engedve  a  Tisza-kormányt  végre  felmenteni  kellett 
és  múlhatatlanul  más  kormány  kinevezése  vált  szükségessé,  a 
dolgok  még  nem  voltak  odáig  megérve,  hogy  egy  egységes  kép- 
viselőházi többségről  és  egy  egységes  többségi  pártprogrammról 
komolyan  beszélni  lehetett  volna. 

Ehelyütt  eltekintünk  annak  a  feladatnak  politikai  jelentősé- 
gétől, melyet  a  Fejérváry-kabinet  magára  vállalt  akkor,  amikor 
ilyen  körülmények  közt  a  kormányzásra  vállalkozott  s  ezáltal  a 
helyzet  kialakulását  lehetővé  tette,  a  szövetkezett  pártoknak  időt  és 
módot  engedve,  hogy  positiv  kormányzati  czéljaik  tekintetében  a 
viszonyoknak  megfelelőbb  eltökélésre  jussanak:  itt  csak  arra  az 
alkotmányjogi  szempontra  kívánunk  utalni,  hogy  még  abban  az 
esetben  is,  ha  a  hazai  jogfejlődés  támpontot  is  szolgáltatna  a  par- 
lamentáris kormányrendszer  összes  consequentiáinak  megkiváná- 
sára,  a  Fejérváry-kabinet  kormányrajutásakor  időlegesen  hiány- 
zottak ehhez  a  conventionális  előfeltételek  és  ez  elég  indokul 
szolgálhatott  arra,  hogy  a  parlamentarismus  elvének  szoros  alkal- 
mazásában szünet  álljon  be. 

Még  kevésbé  lehetett  azonban  a  képviselőházi  többség 
mellőzésében  —  a  fennebb  jelzett  körülmények  közt  —  alkot- 
mányjogi sérelmet  találni  nálunk,  ahol  —  mint  láttuk  —  az 
összkormányzat  irányításának  súlypontja  a  királyi  hatalomban 
fekszik  és  a  királyi  kormánynak  a  dolga  a  kormányzati  fel- 
adatok sikerének  biztosítása  végett  az  országgyűlés  támogatását 
megszereznie. 

Egyébiránt  a  coalitió  által  akkor  vallott  kormányzati  elve- 
ket nemcsak  azért  nem  lehetett  a  kormányalakítás  alapjául  el- 
fogadni, mert  azok  nem  voltak  egységes  és  határozott  programmba 
foglalva,  hanem  azért  is,  mert  az  alapfelfogásban  és  az  alap- 
irányban, nemkülönben  egyes  tüzetesebben  kialakult  kérdések- 
ben oly  álláspontot  juttattak  kifejezésre,  melyet  a  király  el  nem 
fogadhatott. 

Azt  mondják  ugyan,  hogy  az  alkotmányos  felfogás  szerint  a 
királynak  alkalmazkodnia  kell  a  többség  által  vallott  kormányzati 
irányhoz  és  hogy  bármilyen  programm  alapján  alakul  a  többség, 
tőle  a  kormányképességet  elvitatni   nem  lehet:  ámde  ez  egy  olyan 

tétel,  melyet  indokolni  és  megvalósítani  nem  lehet.  Nem  csupán 
azért,  mert  nálunk  a  tulajdonképpeni  értelemben  vett  parlamen- 
tarismus  érvényben  nincs  s  az  országgyűlésnek  túlsúlya  és  fölénye 
a  kormányzat  terén  meg  nem  állapítható,  —  nem  is  azért,  mert  a 
nemzet  gyengébb,  mintsem  hogy  a  királyi  hatalommal  szembe- 
szállhatna és  nem  czélszerü  a  királylyal  conflictusba  kerülni : 
hanem  főleg  azért,  mert  a  király  magában  a  kérdés  érdemében  is 
jogos  alapon  állott. 

Még  abban  az  esetben  is,  ha  a  coalitió  kész  lett  volna  már 
kezdetben  arra  vállalkozni,  hogy  az  ügyeket  a  létező  alapon,  jelesül 
az  1867.  évi  kiegyezés  alapján  vezeti,  nem  lett  volna  eléggé  tisz- 
tázva, vájjon  nem  fogja-e  a  coalitió  a  hatalmat  arra  felhasználni, 
hogy  ezt  az  alapot  discreditálja  és  aláássa.  Sőt  számos  jelenség, 
különösen  az  a  mód,  amelylyel  a  katonai  kérdéseket  előtérben 
tartotta  és  erőszakolta,  amellett  szól,  hogy  ez  a  törekvés  nem 
volt  kizárva  és  hogy  az  actuális  kormánypolitika  az  Ausztriától 
való  közjogi  különválást  fogja  czélbavenni  és  előmozdítani. 

Az  1867.  évi  kiegyezés  közjogi  természetéről  sokat  ír- 
tak már. 

Korábban  már  eléggé  tisztázva  voltak  ebben  a  kérdésben  az 
eszmék  és  már  mind  általánosabbá  kezdett  válni  a  meggyőződés 
az  iránt,  hogy  az  oly  alkotás,  amelyet  meggondolatlanul  bolygatni 
nem  szabad. 

Az  iránt  nincs  nézeteltérés,  hogy  a  pragmatica  sanctió,  jól- 
lehet nem  szerződés  alakjába,  hanem  törvényalakba  (1723:  I.,  II., 
Ili.  t.-czikk)  van  foglalva,  tartalmát  illetőleg  szerződés,  még  pedig 
nem  csupán  Magyarország  és  az  uralkodóház,  hanem  Magyar- 
ország és  Ausztria  közt.*  Ez  reánk  nézve  oly  jogi  kötöttséget  jelent, 

*  Szilágyi  Dezső  1893.  évi  október  12-én  elmondott  képviselőházi 
beszédében  erre  vonatkozólag  a  következőket  mondta:  „Az  1861-iki,  de  külö- 
nösen az  1867-iki  tárgyalások  alkalmával  azon  párt  ismételt  kijelentései  szerint, 
mely  mint  országgyűlési  többség  az  1867  :  XII.  t.-czikket  megalkotta,  és  amelyet 
annak  értelmére,  mint  az  azt  kísérő  közjogi  felfogásra  vonatkozólag  mégis 
irányadónak  kell  tekinteni,  mondom,  úgy  Deák  Ferencz  ismételt  kijelentései 
....  szerint  Magyarország  úgy  tekinti  a  pragmatica  sanctiót,  mint  ünnepélyes 
alapszerződést,  mely  nemcsak  a  fejedelem  és  az  ország  között,  de  a  monarchia 
két  állama  közt  is  létrejött  és  mint  ilyen  fennáll."  —  Ezt  a  felfogást  megerősíti 
az  1867 :  XII.  t.-czikk  bevezetése  és  2.  §-a  is.  —  L.  erre  nézve  Horváth  János : 
(Az  1867.  évi  kiegyezés)  —  ahol  az  van  mondva,  hogy  az  1723:1.,  II.  és 
III.  t.-czikk,  bár  külalakja  törvény,  de  lényegét  tekintve  szerződés  az  uralkodó- 
házzal   s   egyúttal    az    uralkodóház    feje    által    absolut    hatalommal    képviselt 

mely  akadályul  szolgál  abban  a  tekintetben,  hogy  a  pragmatica 
sanctió  tartalmán  egyoldalúan  a  másik  fél  hozzájárulása  nélkül 
változtassunk. 

Az  1867:  XII.  t.-czikket  illetőleg  a  közjogban  elfogadott  helyes 
minősítés  az,  hogy  tartalmának  egyik  része  declarativ,  magyarázó,  — 
másik  része  constitutiv,  rendelkező  természetű.  Az  előbbi  tárgyazza  a 
pragmatica  sanctió  anyagi  rendelkezéseinek  tüzetes  kifejtését  és  meg- 
állapítását, a  másik  vonatkozik  az  ezen  materiális  rendelkezéseken 
alapuló  ügyek  és  jogviszonyok  intésének  módozataira,  az  eljárásra. 
Az  előbbi  a  pragmatica  sanctió  anyagának  kiegészítő  része  és  így 
tulajdonképpen  annak  jogi  természetét  és  jogi  sorsát  kellene  osztania, 
az  utóbbi  a  viszonyoknak  és  a  körülményeknek  megfelelő  uj 
szabályozás,  mely  Ausztriával  való  cooperatiót  feltételez  és  csak 
akkor  léphetett  életbe  és  kezdhette  meg  functionálását,  amikor 
Ausztriában  is  hasonló  törvényes  szabályozás  keletkezett.  Ez  a 
szabályozás  nem  szükségszerűen  kiegészítő  része  a  pragmatica 
sanctiónak;  a  pragmatica  sanctió  szerint  közös  ügyeknek  intézése 
tekintetében  más,  esetleg  megfelelőbb  intézési  mód  is  képzelhető. 
Erre  a  szabályozásra  nézve  jogi  kötöttség  nem  forog  fenn  és  nincs 
kizárva,  hogy  azt  megszüntessük  és  helyébe  mást  tegyünk ;  ezt 
azonban  czélszerűen  és  észszerűen  csak  akkor  fogjuk  megtenni  és 
megtehetni,  ha  kilátás  van  arra,  hogy  Ausztriában  is  hasonló  fog 
történni.  E  részben  tehát  politikai  szempontok  köteleznek.  Termé- 
szetes dolog,  hogy  ha  az  uj  elintézési  mód  Ausztria  cooperatióját 
fogná  czélba  venni,  akkor  az  jogilag  is  csak  akkor  fog  hatályba 
lépni,  ha  Ausztria  is  hasonlóan  rendelkezik. 

A  pragmatica  sanctió  ehhez  képest  szerződés  a  szó  jogi 
értelmében,     a     pragmatica     sanctión     alapuló     közös     ügyek    el- 

országokkal,  melynek  egyoldalú  megszüntetése  vagy  módosítása  addig  míg  a 
trónöröklésre  hivatott  utódok  vannak,  ki  van  zárva  (i.  m.  12—31.  1.).  Arra 
nézve,  hogy  miért  nem  foglalták  ezt  a  kötést  szerzödésalakba,  1.  az  ugyanott 
a  22.  lapon  Salamon  Ferenczre  való  hivatkozással  mondottakat.  —  V.  ö. 
Ezenkívül  Pollner  Ödön  :  A  közös  ügyek  (különlenyomat  di  Jogi  Lexikon  IV.  köte- 
téből) 33.  lap.  Beksics  G. :  A  dualismus  29.  és  köv.  11.  —  Általában  azt  lehet 
mondani,  hogy  ezt  a  felfogást  Magyarország  legkiválóbb  közjogászai  és 
politikusai  (Deák,  Szalay  László,  báró  Eötvös  József,  Somssich  Pál,  Horvát 
Boldizsár,  Csengery  Antal,  Ghyczy  Kálmán,  Tisza  Kálmán,  Szentkirályi 
Mór,  Kautz  Gyula)  osztják.  Ujabban  dr.  Túrba  Gusztáv  (Die  pragmatische 
Sanktion  mit  besonderer  Rücksicht  auf  die  Lánder  der  Stephanskrone.  Wien 
1906.  Manz)  igen  érdekes  adatokat  közöl  a  pragmatica  sanctió  keletkezésének 
történetéhez. 

intézési  módjának  szabályozása  pedig  szerződés  a  szó  politikai 
értelmében* 

A  jogilag  kötelező  szerződés  megszegése  a  gyakorlati  életben 
nem  tartozik  ugyan  a  lehetetlenségek  közzé,  de  jogsérelmet  okoz, 
jogi  conflictust  eredményez,  melylyel  szemben  a  jogérvényesítés 
kényszere  alkalmazható.  Az  állam  is  elkövethet  ilyen  cselekményt, 
s  a  dolgon  nem  változtat,  hogy  az  ilyen  cselekmény  az  állami 
akaratnyilvánítást  magában  foglaló  törvény  alakjában  nyilvánul. 
A  szerződés  megszegése  —  a  jogérvényesítési  kényszer  más  módjá- 
nak hiányában  —  casus  belli  s  fegyveres  elégtételre  jogosít. 

A  politikai  szerződés  megszegése  vagy  helyesebben  mondva 
azoknak  a  politikai  tekinteteknek  figyelmen  kivül  hagyása,  amelyekkel 

*  Ezzel  lényegileg  eg\'ezö  álláspontot  fejtett  ki  Szilág\^i  Dezső  az  isme- 
retes kőszegi  eset  alkalmából  1893.  október  12-én  elmondott  beszédében. 
Szilágyi  erre  vonatkozólag  ezeket  mondja :  „Akár  formáját,  megalkotásának 
körülményeit,  akár  az  annál  nyilvánuló  egyező  jognézeteket  és  szóval  egész 
létrejöttét  tekintsem  az  1867 :  XII.  t.-czikknek,  az  nézetem  szerint  nem  szerző- 
dés Ausztria  és  Magyarország  közt  ....  Igen,  hogy  maga  azon  törvény- 
czikkely  nem  létrejöttére  és  megalkotására  nézve  —  mert  erre  nézve  elemeiben 
semmi  különbség  sincs  —  hanem  hatálybalépésére  nézve  tesz  egy  különbséget. 
Az  egyik  az,  hogy  szövege  arra  mutat,  hogy  annak  körülírása,  mi  ismertetik 
el  mint  a  pragmatica  sanctió  folyománya,  közös  ügynek,  declarativ  természetű. 
Ez  a  pragmatica  sanctió  tartalmának,  mely  az  1723:1.,  II.  és  III.  t.-czikk  által 
törvénybe  iktattatott,  a  kifejtése,  —  és  erre  nézve  nem  egyszer,  nemcsak  a 
Házban,  nemcsak  a  bizottságokban,  de  közjogi  okiratokban  is,  minők  a  bizott- 
sági jelentések,  melyek  ellentmondás  nélkül  elfogadtattak,  azon  jognézet  lett 
kifejezve,  hogy  Magyarország  azt,  hogy  a  pragmatica  sanctió  folyományai 
szerint  mik  tekintessenek  közös  üg>'eknek,  a  magyar  közjog  szerint  önállóan, 
függetlenül  minden  más  factortól,  királyával  egyetértöleg  határozza  meg  .... 
Egy  másik  alkatelemre,  t.  i.  a  kezelési  módozatokra  nézve  is  a  megalkotás 
....  önálló  volt  Magyarország  és  a  király  között  létrejött  törvény  alakjában. 
Ezen  módozatokra  vonatkozó  jogtételek  nem  declarativ  természetűek,  hanem 
a  23.  §.  szerint  a  helyzet  azon  változásából  váltak  czélszerűvé,  hogy  Ausztria 
alkotmányos  jogokkal  lőn  felruházva  ....  a  hatályba  lépés  a  törvényczikk 
utolsó  §-a  szerint  világosan  azon  feltételhez  köttetett  ....  hogy  ha  Ö  Felsé- 
gének többi  országai  és  királyságai  alkotmányos  utón  annak  tartalmához 
hozzájárulnak."  Az  1867  :  XII.  t.-czikk  18.  §-ára  vonatkozólag,  mely  így  hangzik : 
„Ezek  azon  tárgyak,  melyeknek  a  fentirt  módon  közössége  a  pragmatica  sanc- 
tióból  folyónak  tekintetik.  Ha  ezekre  nézve  mindkét  fél  egyetértésével  meg- 
történik a  megállapodás,  kölcsönös  alku  által  kell  meghatározni  azon  arányt, 
mely  szerint  a  magyar  korona  országai  a  pragmatica  sanctió  folytán  közösek- 
nek elismert  ügyek  terheit  és  költségeit  viselcndik"  —  Szilágyi  megjegyezte, 
hogy  ez  a  §.  némi  támpontot  adott  annak  a  véleménynek,  hogy  azok  a  tár- 
gyak, melyeknek  közössége  a  pragmatica  sanctióból  folyónak  tekintetik,  tehát 
a  törvény  declarativ  tartalma,  mindkét  fél  egyetértésével  vannak  megállapítva. 

valamely  kérdésben  egy  másik  érdekelt  féllel  szemben  viseltetünk, 
érdeksérelem,  az  érdekek  conflictusára  vezet,  hasonló  érdeksértésre 
jogosít  és  kiélesedve  ugyancsak  tényleges  összeütközésre  vezethet. 

Két  olyan  állam  között,  melynek  egy  uralkodója  van,  az  ellen- 
tétnek elfajulása  tényleges  összeütközéssé  nem  képzelhető  s  a  közös 
uralkodó  feladata  arról  gondoskodni,  hogy  az  összeütközés  oka 
elkerültessék. 

A  két  állam  közt  felmerülhető  ellentétek  kiegyenlítésének 
szerve  e  szerint  elsősorban  a  király,  aki  egy  személyben  a  másik 
állam  uralkodója  is. 

Már  pedig  akkor,  amikor  a  Fejérváry-kormány  az  ügyek  élére 
került,  a  dolgok   úgy  állottak  és  úgy   állanak   mostan   is,    hogy  a 

Amikor  1867-ben  a  magyar  országgyűlésen  a  quotadeputátió  kiküldését  kérték, 
felhozták,  hogy  Ausztriában  még  nem  alkották  meg  az  idevágó  törvényt,  s  így 
a  két  fél  egyetértő  megállapodása  még  nem  perfect.  S  ekkor  úgy  a*Csengery 
Antal  beterjesztette  jelentés,  úgy  a  Deák-párt,  mint  a  balközép  minden  fel- 
szólalása abban  concludált,  hogy  itt  a  két  fél  egyetértése  és  megállapodása 
alatt  a  magyar  király  és  a  magyar  országgyűlés  értendő  és  nem  Ö  Felsége  többi 
országai  és  tartományai  és  a  magyar  állam,  és  hogy  ennélfogva,  mihelyt  a 
törvény  meg  van  alkotva,  a  két  fél  egyetértésével,  elérkezett  az  időpont  arra, 
hogy  a  quota  meghatározása  iránt  a  bizottság  kiküldessék.  —  Az  1867 :  XII. 
t.-czikk  megváltoztatásának  kérdését  tekintve,  Szilágyi  ezeket  mondotta : 
„A  kérdés,  amely  tulajdonképpen  előtérbe  lépett,  hogy  mely  módon  —  jogi 
módokról  van  szó  lehetséges  az  1867-iki  ú.  n.  kiegyezésnek  megváltozta- 
tása ?  —  Nézetem  szerint  erre  két  alkotmányos  mód  kínálkozik.  Mindkettő 
alkotmányos,  ennélfogva  a  kettő  közt  a  választás  czélszerüségi  szempontoktól 
függ  ....  Követhetjük  a  szerződési  módot,  melyet  1867-ben  jó  okokból  nem 
követtek,  kiküldhetünk  bizottságot,  mely  érintkezhetik  a  másik  állam  törvény- 
hozásának bizottságával  oly  czélból,  hogy  egyértelmű  javaslatot  terjeszszenek 
elő,  vagy  bizhatnók  az  előkészítést  a  kormányok  érintkezésére  és  e  javaslatok 
alapján  határozna,  természetesen  magára  nézve  kötelezően,  mindegyik  államnak 
a  törvényhozása  ....  Történhetik  a  törvény  megváltoztatása  úgy  is,  a  hogy 
létrejött.  Miként  t.  i.  a  törvény  megalkotása,  mint  minden  más  törvénynél,  a 
király  és  a  nemzet  egyetértésével  történik,  annak  megváltoztatása  is  úgy  tör- 
ténhettk,  s  ugyanazon  tekintetek,  melyek  1867-ben  irányadók  voltak,  fogják 
javasolni  azon  clausula  felvételét  is,  hogy  a  két  állam  köztt  alkotmányos 
érintkezési  módok  meghatározásánál,  úgy  mint  1867-ben  történt,  azoknak  az 
intézkedéseknek  nem  létrejötte,  hanem  hatálya  tétessék  függővé  a  másik  állam 
parlamentjének  hozzájárulásától  ....  A  megváltoztatásnak  ugyanaz  a  módja 
is  teljesen  alkotmányos  volna ;  de  ...  .  erre  súlyt  kell  fektetnem,  hogy 
1867-ben  sem  éltek  abban  a  csalódásban,  1867-ben  sem  hitte  senki,  sem 
az  ellenzéken,  sem  a  Deák-párton,  hogy  ezen  törvény  megalkotásával  a 
közös  ügyek,  a  pragmatica  sanctióból  folyó  közös  viszonyok  mindkét 
államra  kiterjedő  hatálylyal  rendezve  vannak.  Ezt  senki  sem  mondta  akkor. 
Magyarország  vette  át  a  kezdeményezést,    rendezte   önállólag,    rendezte    kirá- 

legtávolabbi  lehetősége  sem  volt  meg  annak,  hogy  az  1867.  évi 
kiegyezés  és  az  azon  alapuló  intézmények  a  két  állam  közötti 
viszony  és  az  azzal  kapcsolatos  jogi  és  politikai  érdekek  sérelme 
nélkül  megmásittassanak.  Az  uralkodónak  ehhez  képest  a  legállha- 
tatosabban  és  a  legszilárdabban  kellett  és  kell  ragaszkodnia  ahhoz, 
hogy  a  pragmatica  sanctió  által  megvetett  és  az  1867.  évi  kiegyezés 
által  kiépített  alap  bolygatása  a  közvetlenül  actuális  kormányzati 
czélok  és  törekvések  sorából  kikapcsoltassék.  De  joga  volt  ehhez 
az  állásponthoz  ragaszkodni  annál  az  egyezményes  viszonynál 
fogva  is,  mely  az  ország  és  az  uralkodóház  között  is  fennáll 
és  amelynek  óvását  tőle,  mint  az  uralkodóház  fejétől  megvonni 
nem  lehet. 

lyával,  rendezte  törvény  alakjában ;  de  tudta,  hogy  e  rendezés  csak  Magyar- 
országra nézve  teremt  jogállapotot,  csak  Magyarországra  nézve  foglal  magá- 
ban rendezést;  hogy  a  rendezésnek  mindkét  államra  kiterjedő  hatálya  legyen, 
szükséges,  fiogy  a  Lajthán  túl  az  ausztriai  állam  éppen  oly  önállólag, 
saját  alkotmánya  szerint,  ezen  törvénynyel  egyező  törvényeket  hozzon.  Ekkor 
van  a  közös  viszonyok  és  azok  kezelési  módozatainak  műve  befejezve  és  léte- 
sítve. És  politikailag  itt  van  két  oldala  a  dolognak  ....  Mi  nemcsak  a  meg- 
ingatást, de  a  megváltoztatást  is  az  ország  érdekében  állónak  nem  tartjuk  .  . . 
Ez  meggyőződésünk,  amint  ismerjük  a  magyar  állam  érdekeit  jelenben  és  emberi 
tehetség  szerint  előre  láthatjuk  a  jövőben."  —  Szilágyinak  erre  a  mélyértelmű 
fejtegetéseire  csupán  csak  azt  óhajtjuk  megjegyezni,  hogy  ő  az  1867  :  XII.  t.-czikk 
jogi  természetének  minősítésénél  kizárólag  e  törvény  létrejöttének  alakiságaiból 
indul  ki,  s  a  szem  előtt  tartott  rendezés  anyagi  oldalára  és  belső  lényegére  csak 
a  törvény  megváltoztatását  tárgyazó  conclusiók  során  utal.  Kétséget  nem  szen- 
ved, hogy  két  fél  között  a  szerzödésjellegű  concensus  nem  csupán  a  közöttük 
közvetlenül  megkötött  alakszerű  szerződés,  hanem  közvetités,  illetőleg  közvetitő 
(concludens)  tények  utján  is  jöhet  létre.  Az  1867.  évi  kiegyezésnek  nem  az  volt 
a  czélja,  hogy  csupán  csak  az  egyik  államra,  nevezetesen  csupán  csak  Magyar- 
országra hatályos  szabályozás  létesüljön,  hanem  ugyanily  szabályozás  legyen 
a  monarchia  másik  államában  is.  Még  abban  az  esetben  is,  ha  az  1867:  XII. 
t.-czikk  18.  §-ában  említett  „két  fél"  alatt  a  magyar  országgyűlés,  és  a  király 
volna  értendő,  ennek  a  két  félnek  egymáshozi  viszonyában  egy  oly  megegye- 
zéssel és  kötelező  megállapodással  van  dolgunk,  mely  több  a  törvényalkotás 
alkotmányos  tényezőinek  rendszerinti  akaratnyilvánításainál,  és  a  király  részére 
—  az  idevágó  további  intézkedések  tekintetében  -  a  törvényszentesítés  jogát 
meghaladó  rendelkezési  jogot  biztosít.  Amennyiben  pedig  ebből  a  megállapo- 
dásból kifolyóan  —  a  rendezés  nyilvánvaló  czéljára  való  tekintettel  —  a  király- 
nak mintegy  kötelességévé  vált  a  monarchia  másik  államában  hasonló  rendezést 
létesíteni  vagy  létesíttetni,  akkor  amikor  ez  tényleg  megtörtént,  nemcsak  a 
királylyal  szemben  való  kötöttség  perficiálódott  és  fokozódott,  hanem  a  két 
állam  is  egy  bizonyos  (nemzetközi)  jogviszonyba  került  egymással,  mely  ugyan 
nem  zárja  ki,  hogy  az  egyik  vagy  másik  állam  külön  törvényeket  alkosson, 
hanem    magával    hozza,  hogy  ezen  a  téren  mindegyikök  a  létező  állapot  egy- 

Ami  pedig  a  katonai  kérdéseket  illeti,  kétséget  nem  szenved, 
hogy  azok  abban  az  alakban,  amelyben  őket  az  előző  kormányokat 
ostromló  ellenzék  felszínre  vetette,  a  coalitió  pedig  legalább  kez- 
detben és  azontúl  még  huzamos  időig  lanceirozta,  a  pragmatica 
sanctión  alapuló  közösség  egyik  legsarkalatosabb  pontját  és  erős- 
ségét érintették  és  annak  gyengítésére  irányultak. 

Ha  az  1867:  XII.  t.-czikk  11.  §-ában  foglalt  rendelkezés  jogi 
természetét  még  közelebbről  vizsgáljuk,  akkor  azt  fogjuk  találni, 
hogy  az  két  szempont  alá  sorozható.  Van  benne  a  pragmatica 
sanctió  anyagi  tartalmát  declaráló,  kifejtő  elem  annyiban,  amennyi- 
ben megállapíttatik,  hogy  a  hadsereg  vezérlete,  vezénylete  és  bei- 
szervezete  a  két  államnak  egységes  (közös)  ügye  és  van  benne  uj 

oldalú  megbontásától  tartózkodjék.  Egyébiránt  akkor,  amikor  az  1867.  évi 
kiegyezést  megelőző  tárgyalások  folytak,  Ausztriának  még  nem  volt  alkotmányos 
képviselete,  amelylyel  a  tárgyalásokat  folytatni  lehetett  volna ;  s  épp  úgy, 
amint  felteszszük,  hogy  a  pragmatica  sanctió  létesítése  alkalmával  az  uralkodó 
az  osztrák  örökös  tartományokat  is  képviselte,  nem  lehet  merőben  kizártnak 
tekinteni,  hogy  a  képviseletnek  hasonló  esete  forgott  fenn  az  1867  :  XII.  t.-czikk 
megalkotásakor  is,  —  annál  kevésbé,  mert  az  akkor  a  magyar  országgyűlés  és  a 
király  közt  létrejött  megállapodást  az  osztrák  törvényhozás  az  1867.  évi 
deczember  21-iki  törvény  meghozatalával  honorálta.  —  Az  itt  tárgyalt  kérdésre 
vonatkozólag  gróf  Andrássy  Gyula  1889.  április  5-én  a  következőket  mondotta : 
„Azoknak,  akik  az  1867-iki  kiegyezési  tárgyalásokat  kezdetben  nagyrészt  saját 
felelősségükre,  később  a  parlamenti  többség  megbízásából  vezették,  a  történet 
tanulságán  okulva,  nem  volt  szándékuk  a  Magyarország,  a  korona  és  a 
monarchia  másik  állama  közti  elintézetlen  kérdéseket  ideiglenesen  rendezni, 
hanem  czéljuk  volt  egyszer  mindenkorra  úgy  intézni  e!  azokat,  hogy  az  egyszer 
megállapított  közjogi  viszony  kiszámíthatatlan  nemzedékeken  keresztül  se  kérdés, 
se  alku  tárgya  ne  legyen."  Az  1867 :  XII.  t.-czikk  megváltoztatása  kérdésében 
pedig  ez  volt  a  nézete :  „A  mostani  viszony  megszüntetése  és  annak  helyébe 
egy  új  viszony  megállapítása  kétségkívül  csak  úgy  jöhetne  létre,  mint  létrejött 
a  mostani,  t.  i.  mindkét  résznek  beleegyezésével.  Ebben  van  mindkét  résznek 
garantiája.  Szükséges  volna  tehát,  hogy  előbb  a  két  minisztérium  ilyen  uj  alap 
felöl  megegyezzék,  azt  a  két  rész  törvényhozása  elé  terjeszsze,  az  ott  elfogad- 
tassék  és  azután  a  korona  szentesítését  megnyerje."  (1871.  nov.  1.)  —  V.  ö. 
egyebekben  Horváth  János  id.  m.  174.  és  köv.  11.  —  Pollner :  A  közös  ügyek. 
20.  és  köv.  11.,  ahol  még  el  nem  döntött  kérdésnek  van  jelezve,  vájjon  az  1867  :  XII. 
t.-czikk  18.  §-ában  a  közös  ügyek  körvonalozását  illetőleg  feltételezett  megálla- 
podás egyúttal  nemzetközi  lekötelezés  természetével  is  bir-e  az  osztrák  állam 
irányában  abban  a  tekintetben,  hogy  azt,  amit  az  1867  :  XII.  t.-czikk  közös  ügyként 
megjelöl,  a  magyar  állam  Ausztria  hozzájárulása  nélkül  nem  —  közös  ügynek  nem 
fogja  tekinteni.  —  Beksics :  A  dualismus  129.  1.,  ahol  viszont  az  van  mondva, 
hogy  a  közös  ügyek  részletezésére  vonatkozólag  nem  Ausztriával  szerződtünk,  ha- 
nem a  magyar  királylyal,  és  csak  az  intézési  módok  tekintetében  van  kötés  köztünk 
és  Ausztria  közt.  —  Nagy  Ernő :  Magyarország  közjoga  440.  és  köv.,  449.  és  köv.  II, 


303 

rendelkezés  annyiban,  amennyiben  ezen  egységes  ügyintézésnek 
módját  határozza  meg,  e  tekintetben  szervül  Ö  Felségét  jelölvén 
meg.  Azok  a  szempontok  tehát,  melyek  az  1867.  évi  kiegyezés 
conserválása  mellett  szólnak,  általában  ebben  a  kérdésben  is 
irányadók. 

Egyébiránt  az  1867.  évi  kiegyezés  előzményei  s  az  1867  :X11. 
t.-czikk  előkészítésének  mnnkálatai  tanúsítják,  hogy  a  tárgyalások 
egész  folyamán  a  legfőbb  súly  mindig  arra  volt  fektetve,  hogy  a 
monarchia  egész  hadereje  felett  a  vezérlet,  vezénylet  és  belszervezés 
egységessége  megóvassék  s  e  részben  az  intézkedés  egy  kézben 
maradjon ;  —  és  az  egész  kiegyezés  létrejövetele  egyenesen  attól  volt 
függővé  téve,  hogy  az  erre  vonatkozó  rendelkezés,  mely  azután  az 
1867  :Xll.  t.-czikk  11.  §-ába  ment  át.  ne  tartalmazzon  semmi  olyast, 
ami  a  létező  állapottal  szemben  ujításszámba  mehetne  és  a  létező 
állapotot  az  egységesség  hátrányára  megváltoztatná. 

Az  ellenőrzésnek  azon  a  lehetőségén  kívül,  melyet  az  alkot- 
mányos élet  visszaállítása  a  dolog  természeténél  fogva  megnyitott 
és  amielynek  természetéről  és  mérvéről  már  fennebb  megemlékez- 
tünk, a  nemzet  jogainak  megóvására  kielégítőnek  mutatkozott  a 
terrainum,  amely  a  haderő  fentartásának  létkérdéseit  foglalja  be, 
és  melyre  nézve  az  1867  :X11.  t.-czikk  12.  és  13.  §-a  —  antithesis- 
képpen  a  1 1 .  §-hoz,  amely  a  jogi  rendelkezést  az  egységesség 
biztosítékául  Ö  Felsége  mint  egyúttal  a  másik  állam  uralkodója 
kezében  hagyja  meg,  —  a  jogi  rendelkezést  az  országnak,  azaz 
a  magyar  állam  külön  érdeke  szerint  megalkotandó  törvénynek 
adja  meg. 

Deák  Ferencz  határozottan  kijelentette,  hogy  ez  az  álláspont 
a  kiegyezés  létrejövetelének  sine  qua  nonja,  amelytől  Bécsben 
semmi  szín  alatt  sem  hajlandók  eltérni,  hogy  az,  ami  azután  az 
1867:  XII.  t.-czikk  11.,  és  12.  13.  §-ába  átment  a  hadseregre  vonat- 
kozó dispositiókat  kimeríti,  s  hogy  az  országnak  meg  kell  elégednie 
a  rendelkezési  jognak  azzal  a  keretével,  melyet  számára  a  12.  és 
13.  §.  biztosít.* 

*Az  1867:  XII.  t.-czikk  11.  §-ában  felvett  rendelkezés  a  tizenötös  bizott- 
ság első  szövegezésében  akként  szólt,  hogy  a  hadsereg  vezérlete,  vezénylete 
és  belszervezete  közös  ügy,  illetőleg  közös  intézkedés,  közös  elintézés  alá  tar- 
tozónak ismertetik  el.  A  67-es  bizottság  arra  való  tekintettel,  hogy  a  kiállított 
hadsereg  feletti  rendelkezési  jog  a  fejedelmet  illeti,  a  „közös  intézkedés" 
helyébe  a  fejedelem  intézkedését  tette.  (Kónyi :  Deák  Ferencz  beszédei  III.  k. 
511.  és  514.  1.  IV.  k.  247.  lap.) 

Amikor  pedig  ilymódon  a  kiegyezés  tartalma  tekintetében  a 
megállapodások  megtörténtek  és  már  csak  a  minisztérium  kinevezése 
volt  hátra,  Ö  Felsége  minden  további  kétely  és  félreértés  elkerülése 
végett  még  egyszer  tanácskozásra  gyűjtötte  össze  azokat,  akik  a 
magyar  kormány  tagjaiul  voltak  kiszemelve.  A  tanácskozást  1867.  évi 
február  14-én  tartották  meg  és  azon  jelen  voltak  Ö  Felsége  elnök- 
lete alatt :  báró  Beust  osztrák  miniszterelnök,  Majláth  magyar  udvari 
kanczellár,  lovag  Komers  osztrák  igazságügyminiszter,  báró  Wüllers- 
torf  osztrák  kereskedelmi  miniszter,  báró  John  altábornagy  hadügy- 
miniszter, továbbá  gróf  Andrássy  Gyula,  báró  Eötvös,  gróf  Mikó 
Imre,  Gorove  István,  Lónyay  Menyhért,  gróf  Festetich  György,  báró 
Wenckheim  Béla  és  Horvát  Boldizsár.  Ebből  az  alkalomból  gróf 
Andrássy  Gyula,  mint  az  Ö  Felsége  által  kijelölt  elnöke  a  meg- 
alakítandó magyar  minisztériumnak,  többi  összes  kollegái  nevében 
egyebek  közt  kijelentette :  „  Hogy  a  magyar  törvényekben  alapszik 
és  ennélfogva  Magyarország  részéről  tcljestartaUnulag  elismertetik 
az,  hogy  a  hadsereg  katonai  szempontból  minden  tekintetben  fel- 
tétlenül Ö  Felsége  rendelkezése  alatt  marad."  („Dass  in  den  unga- 
rischen  Gesetzen  begründel  und  somit  von  Ungarn  anerkannt  sei, 
dass  Se.  Majestát  unbedingt  niilitárischer  Befehlshaber  der  Armee 
in  jeder  Beziehung  bleibe").  * 

Csak  amikor  ez  a  kérdés  így  teljesen  tisztázva  volt,  történt 
meg  1867  évi  február  17-én  a  magyar  kormány  kinevezése,  —  s 
Ö  Felsége  szükségesnek  találta,  hogy  arról  az  álláspontról,  mely  a 
fennebb  említett  tanácskozmány  során  a  kiegyezés  előmunkálatainak 
megfelelően  kifejezésre  jutott,  a  nyilvánosság  is  értesüljön. 

Az  a  legfelsőbb  kézirat  ugyanis,  amelylyel  gróf  Andrássy 
Gyula  miniszterelnök  a  honvédelmi  tárcza  vezetésével  megbízatott, 
kifejezetten  hangsúlyozza,  hogy  Ö  Felsége  a  hadsereg  vezérletére, 
vezényletére  és  belszervezetére  vonatkozó  jogait  fentartja.** 

*A  leendő  miniszterek  már  február  12-én  vettek  részt  a  Bécsben  meg- 
tartott minisztertanácsban  (V.  ö.  Szilágyi  Sándor :  A  magyar  nemzet  története 
X.  köt.  655.  1.)  Ekkor  azonban  az  összes  kérdéseket  még  nem  tisztázták  teljesen 
s  azért  kellett  február  14-én  ujabb  tanácskozásra  összejönni,  amelynek  tárgya 
volt:  „Die  Besprechung  und  Regelung  mehrerer  Durchführungsmassregeln 
des  Ausgleichswerkes  zwischen  beiden  Reichshalften." 

**  Ezekből  megállapítható  az  1867  :  XII.  t.-czikk  11.  §-ának  valódi  értelme. 
A  kiegyezés  előmunkálatai  során  Deák  Ferencz  két  alapeszmét  jelölt  meg, 
hogy  a  hadsereg  egységes  volta  megmaradjon  és  az  országnak  az  ujonczállitás 
joga  fentartassék.  (Deák  F.  beszédei  111.  köt.  513.  1.)  Ennek  következtében  a 
hadseregre   vonatkozó   rendelkezés   jogát   két  csoportba  osztották:    1.  a  had- 

Mindezekre  való  tekintettel  a  királynak  nemcsak  oka,  de  joga 
volt  a  coalitió  részéről  hangoztatott  egy  oly  programmhoz  való 
hozzájárulását  megtagadni,  mely  arra  irányult,  hogy  az  1867:  XII. 
t.-czikk  1 1 .  §-ában  az  ő  számára  lekötött  jogi  rendelkezés  szabad- 
sága kérdésessé  tétessék  s  az  ott  említett  kérdések  leglényegesebbje 
az  ország  egyoldalú  jogi  rendelkezésének  tárgyává  tétessék ;  vagy 
hogy  ennek  a  jognak  Ö  Felsége  által  való  mikénti  gyakorlását 
illetőleg  oly  politikai  nyomás  gyakoroltassék  reá,  mely  a  coalitió 
által  sürgetett  intézkedés  következtében  a  monarchia  másik  államá- 
ban támadható  hatás  politikai  mérlegelését  kizárja,  vagy  végül, 
hogy  az  1867.  évi  kiegyezés  s  annak  a  katonai  kérdést  illető  része 
oly  egyoldalú  törvényhozási  intézkedéssel  megváltoztassék,  mely  a 
monarchia  másik  államát  illetőleg  keletkezhető  jogi  és  politikai 
complicátiót  tekintetbe  nem  veszi. 

Nem  lehetett  hozzájárulni  ahhoz  az  állásponthoz  sem,  mely  az 
1867:  XII.  t.-czikk  11.  §-ában  említett  fejedelmi  jogot  s  az  azon 
alapuló  jogi  rendelkezést  kerülő  utón,  jelesül  az  idézett  törvény 
12.  §-ába  belemagyarázott  intézkedéssel  akarta  ellensúlyozni 
és  hatályából  kivetkőztetni.  A  most  idézett  törvényszakasz  meg- 
engedi ugyan,  hogy  az  ország  az  évi  ujonczmegajánlás  feltételeit 
kikösse  és  megállapítsa,  ámde  ezek  a  feltételek  csakis  olyanok 
lehetnek,  melyek  az  ujonczmegajánlás  kérdésével  s  a  12.  §.  szerint 
az  ország  jogi  rendelkezése  alá  tartozó  kérdésekkel  a  legszorosabb 

sereg  kiállítását,  2.  a  kiállított  hadsereggel  való  disponálást.  Az  első  csoportba 
tartozó  intézkedés  megmaradt  az  országnak,  —  ez  az,  ami  azután  az  1867  :  XII. 
t.-czikk  12.  és  13.  §-ába  került;  minden  egyéb  intézkedés  Ö  Felségét  illeti, 
s  ez  az,  amit  az  id.  törvény  11.  §-a  fejez  ki.  A  „militarischer  Befehlshaber" 
kitétel  ily  módon  a  kiállított  hadsereg  feletti  rendelkezést  personificálja.  Hogy 
ez  nem  az  országot  egyoldalulag  megillető  jog,  mutatja  az  idézett  törvény 
11.  és  12.  §-a  közti  antithesis.  Ali.  §-ba  felvett  rendelkezést  illetőleg  a  ki- 
egyezési előmunkálatok  során  mindig  oly  módozatot  kerestek,  mely  az  egész 
hadseregre  nézve  az  egységet  biztosítani  képes,  s  a  közös  ügy,  illetőleg  közös 
intézkedés  helyett  azért  tették  a  fejedelmi  intézkedést,  mert  a  két  államnak 
közös  uralkodója  van.  Hogy  ez  csakugyan  így  áll,  mutatja  az  a  körülmény  is, 
hogy  amikor  Tisza  Kálmán  olyképp  kívánta  a  magyar  hadsereg  különállását 
formulázni,  hogy  a  király  lévén  a  hadsereg  főura,  őt  illeti  a  vezérlet,  vezénylet 
és  belszervezet  feletti  rendelkezés  s  e  szerint  közös  elintézésre  semmi  sem 
marad :  Deák  Ferencz  ezt  ellenezte  és  arra  utalt,  hogy  az  1715-iki  törvény  a 
különálló  magyar  hadsereg  eszméjének  ellentmond,  s  hogy  külön  magyar 
hadsereg  sohasem  volt,  csak  magyar  ezredek  (i.  h.  515.  1.).  Ehhez  képest 
O  Felsége  az  1867 :  XII.  t.-czikk  11.  §-ában  úgy  szerepel,  mint  a  hadseregre 
vonatkozó  közös  intézkedésnek  szerve. 

kapcsolatban  állanak.  Az  iránt  soha  sem  volt  kétség,  hogy  az 
ujonczmegajánlási  jog  alkatelemei  közzé  nemcsak  a  szám  meg- 
határozása tartozik,  —  hanem  a  feltétel  meghatározása  is,  mely  alatt 
az  ajánlás  történik,  de  viszont  mindig  úgy  értették  a  dolgot,  hogy  a 
feltétel  alá  azok  a  kérdések  tartoznak,  melyek  az  ujonczok  kiállítását, 
a  szolgálat  módozatait,  a  katonák  ellátását,  elhelyezését  és  elbocsá- 
tását tárgyazzák  (V.  ö.  Szilágyi  Dezsőnek  1889.  évi  január  23-iki 
képviselőházi  beszédét,  és  a  magyar  ezredekhez  ujonczokban  tett 
segedelmi  ajánlatról  szóló  1840:11.  t.-czikket),  amely  kérdésekről 
most  már  különben  is  az  állandó  véderőtörvények  intézkednek. 

Kétséget  nem  szenved  tehát,  hogy  ezekkel  a  feltételekkel  más 
területre  lépni,  vagy  másoknak  a  jogkörét  illetni  vagy  korlátozni  nem 
szabad.  Saját  jogát  bárki  gyakorolhatja,  vagy  nem  gyakorolhatja,  saját 
kötelességét  teljesítheti,  vagy  nem  teljesítheti  —  s  ez  áll  az  ország- 
gyűlésre nézve  is  az  ujonczmegajánlás  kérdésében,  mely  nemcsak 
jog,  de  kötelesség  —  :  de  ha  az  országgyűlés,  illetőleg  a  képviselőházi 
többség  ez  alól  a  kötelesség  alól  hamis  ürügy  alatt  kitér,  vagy 
kötelességét  oly  feltételtől  teszi  függővé,  mely  vagy  a  királyi  jog 
körébe  vágó  concrét  intézkedést  foglal  magában  vagy  ily  concrét 
intézkedést  erőszakol ;  akkor  kétségkívül  jog-  és  alkotmányellenes 
dolgot  cselekszik.* 

Mindezeknek  megfontolása  után  a  Fejérváry-kabinetnek  is 
arra  a  meggyőződésre  kellett  jutnia,  hogy  a  coalitiónak,  mint  akkori 
többségnek,  nincs  egységes  és  a  királyi  jogok  szempontjából  el- 
fogadható programmja  s  hogy  ennek  következtében  nincs  meg  a 
lehetőség,  hogy  a  kormány  megalakításával  megbízassák,  és   hogy 

*  A  szövegben  az  1867  :  XII.  t.-czikk  11.  §-ára  vonatkozólag  kifejtett 
álláspont  megegyezik  azzal  a  felfogással,  melyet  a  szabadelvű  párt  kilenczes 
bizottsága  által  1903-ban  kidolgozott  katonai  programm  idevágó  része 
kifejezésre  juttat.  Ez  a  programm  ugyanis  ezeket  mondja :  „A  párt  fen- 
tartja  azt  az  álláspontját,  hogy  a  királynak  jogában  áll  az  egész  hadsereg 
kiegészítő  részét  képező  magyar  hadsereg  vezér-  és  szolgálati  nyelvét  az 
1867  :X11.  t.-czikk  11.  §-ábau  elismert  alkotmányos  fejedelmi  jogai  alapján 
meghatározni.  A  minisztérium  politikai  felelőssége,  mint  a  korona  minden 
tenyéré,  erre  is  kiterjed  és  az  országgyűlésnek  törvényszerű  befolyása, 
mint  minden  alkotmányos  jogra,  erre  nézve  is  fennáll.  Ezt  az  álláspontot  a 
törvényhozás,  korona  és  országgyűlés  együtt,  megváltoztathatja."  Nyilvánvaló, 
hogy  ez  a  szöveg  elismeri  a  király  jogi  rendelkezését  a  vezér-  és  szolgálati 
nyelv  meghatározása  kérdésében  és  ebben  a  tekintetben  a  királyt  a  törvény 
által  elismert  szervnek  tekinti ;  s  hogy  ez  az  állapot  addig  áll  fenn,  míg 
a   törvényhozás   —   király   és   országgyűlés   —   másképpen    nem    intézkedik. 

a  helyzetnek  sajátosan  kivételes  alakulása  indokolja  és  igazolja  az 
oly  kormányzati  vállalkozást,  mely  nem  számít  ugyan  arra,  hogy 
a  képviselőház  többségét  a  maga  számára  megszerezze,  de  reméli, 
hogy  a  helyzetet  tisztáznia,  az  ellentéteket  kiegyenlítenie,  és  addig 
is  az  ügyek  rendes  menetét  fentartania  sikerülend. 

A  feladat  sikerült  is  annyiban,  amennyiben  több  meghiúsult 
kiegyezési  kísérlet  után,  a  kormány  egy  oly  kormányzati  program- 
mot  készített  elö  és  állapított  meg,  mely  alkalmas  volt  a  közfigyel- 
met a  meddő  közjogi  kérdésekről  elterelni  és  a  politikai,  társadalmi 
és  gazdasági  megújhodásnak  sokkal  fontosabb  irányai  felé  fordí- 
tani; amely  alapra  azután  a  coalitió  is  ráléphetett. 

A  coalitió  kebeléből  alakult  kormány  nyíltan  vállalta  az  1867. 
évi  alapot,  kikapcsolta  a  katonai  téren  hangoztatott  aspiratiókat, 
vállalkozott  az  Ausztriával  való  gazdasági  viszony  további  fentar- 
tására  és  ami  fő,  elfogadta  az  általános  választói  jogon  alapuló 
parlamenti  reformot. 

Hogy  mit  hozott  fel  ürügyül  és  indokul  arra,  hogy  ezt  a  tettét  a 
nagyközönség  előtt  igazolja  s  a  Fejérváry-kormány  által  előidézett 
kényszerhelyzet  következményének  és  alkotmánymentő  cselekmény- 
nek tüntesse  fel,  az  politikai  kérdés,  mely  szorosan  nem  ide  tartozik. 

Azoknak  a  subjectív  szempontoknak,  melyeket  a  coalitió 
hangoztatott,  már  ma,  amikor  az  ország  már  tisztábban  kezd  látni, 
nem  valami  nagy  jelentőségük  van  és  azok  nem  sokat  változtat- 
nak azon  a  tényen,  hogy  a  coalitió  végre  meghódolt  az  előtt  az 
álláspont  előtt,  amelyet  oly  hosszú  időig  ostromolt  és  elfogadta  a 
király  által  megszabott  kormányzati  irányt. 


A  kilenczes  bizottság  korábbi  szövegezésében  az  első  mondat  ekképpen  szólt : 
„A  hadsereg  vezér-  és  szolgálati  nyelvére  nézve  fennálló  jelenlegi  állapot 
0  Felségének  az  1867-ben  elismert  alkotmányos  fejedelmi  jogai  alapján  tartatott 
fenn."  Ezt  a  szöveget  gróf  Apponyi  helyesebbnek  tartotta  és  azért  lépett  ki 
a  szabadelvű  pártból,  mert  szerinte  a  későbbi  módosítás,  melyet  a  fenti  alak- 
ban gróf  Tisza  István  vitt  keresztül,  közjogilag  helytelen.  Már  pedig  a  dolog 
úgy  áll,  hogy  az  Apponyi  által  elfogadott  és  helyeselt  szöveg  ellen  lehet 
közjogi  szempontból  kifogást  tenni.  E  szerint  ugyanis  az  a  tényleges  állapot 
volna  a  törvényhozás  -  király  és  országgyűlés  —  további  intézkedésig  meg- 
rögzítve, melynél  fogva  a  hadsereg  vezérnyelve  a  német;  holott  a  későbbi 
módosítás  csak  a  jogi  állapotot  mondja  fennállónak  a  törvényhozás  további 
intézkedéséig,  mely  szerint  a  vezérnyelvet  Ö  Felsége  van  jogosítva  meg- 
határozni, ami  az  1867:  XII.  t.-czikk  11.  §-ának  érvényben  léte  alatt  sem  zárja 
ki,  hogy  0  Felsége  a  német  vezénynyelv  helyett  esetleg  más  nyelvet  álla- 
pítson meg. 

20* 

Ezt  a  kifejlődést  csak  kétféleképpen  lehet  magyarázni:  vagy 
úgy,  hogy  a  coalitiónak  —  az  ország  gyengeségét  ismerve  —  meg 
kellett  hátrálnia  az  erösebb  hatalom  előtt,  amelylyel  szemben  a 
könnyelműen  felidézett  conflictusban  győztes  nem  maradhatott,  — 
vagy  meg  kellett  hajolnia  az  ellene  szóló  alkotmányjogi  szempontok 
meggyőző  ereje  előtt. 

Mi  inkább  az  utóbbit  teszszük  fel,  mert  hiszen  a  királyi 
trónbeszéd,  amelylyel  az  1906.  évi  országgyűlés  megnyittatott,  nem 
azt  mondja,  hogy  a  most  kikapcsolt  katonai  kérdések  annak  idején 
az  általános  választói  jog  alapján  megalakuló  országgyűlés  hatá- 
rozatának megfelelően  fognak  megoldatni,  hanem  hogy  azokban 
Ö  Felsége  szabad  elhatározási  jogát  kifejezetten  fentartja.  Ezzel 
tehát  a  király  álláspontjának  jogi  helyessége  határozottan  el  van 
ismerve. 

Még  csak  azt  kívánjuk  megjegyezni,  hogy  az  a  mód,  amely 
mellett  a  coalitió  kormányra  jutott,  egyáltalán  nem  jelzi  annak  a 
felfogásnak  diadalra  jutását,  hogy  nálunk  fennáll  a  parlamenti 
kormányrendszer  intézménye  a  szó  valódi  érteimében,  —  és  egy- 
általán nem  szolgáltat  semmiféle  adatot  a  parlamentarismus  mellett ; 
sőt  a  mostani  megoldás  határozott  visszafejlődést  mutat,  mert  az 
ujabb  alkotmányos  aera  egész  ideje  alatt  soha  máskor,  mint  éppen 
ez  alkalommal,  nem  domborodott  ki  annyira  —  még  pedig  az 
ország  öröm-ujongása  közt  —  az  a  tény,  hogy  felülről  szabják 
meg  a  kormányzati  irányt,  amelyhez  azután  a  parlamenti  többség 
idomul,  nem  pedig  megfordítva. 


VIII. 

A  Fejérváry-kormány  törvényszerűsége  és 
alkotmányszerüsége. 

Két  jogosult  félnek  egymáshoz  való  viszonyában  —  igen 
gyakran  —  összeolvadnak  a  jogi  szempontok  a  czélszerüségi  szem- 
pontokkal. Az  egyik  fél  gyakran  olyat  tesz,  amit  tenni  köteles  nem 
volna,  és  olyat  hagy  abban,  amit  tenni  joga  van,  —  mindezt 
csakis  azért,  hogy  a  másik  féllel  a  jó  viszonyt  fentartsa,  a  másik 
felet  meg  ne  bántsa  és  vele  egyetértve,  helyesebben,  czélszerübben 
rendezkedhessek  be.  De  ez  a  magatartás  csak  addig  van  helyén, 
míg  a  másik  felet  is  hasonló  szándéklatok  vezérlik.  Ha  a  jó  viszony 

felbomlik  vagy  megzavartatik,  mindegyikök  saját  jogához  tartja 
magát  cselekedeteilien,  s  hiábavaló  volna  minden  előzékenység, 
ha  a  másik  fél  részéről  hasonló  előzékenységre  egyáltalán  nem 
számíthat.  De  még  kevésbé  volna  értelme  annak,  hogy  az  a  fél, 
aki  a  jó  viszonyt  megzavarta  vagy  felbontotta  és  saját  jogkörében 
a  másik  fél  iránt  semmi  figyelmet  nem  tanúsít:  most  már  jog- 
ként —  illetőleg  kötelességként  követelné  azt,  ami  az  előtt  a  czél- 
szerüség  által  indokolt  figyelem  s  önkéntes  elhatározás  és  csele- 
kedet volt.  Az  meg  már  azután  valóságos  jogsértést  követne  el, 
aki  önhatalmúlag  belenyúlna  a  másiknak  a  jogkörébe,  vagy  meg- 
akadályozva a  másikat  joga  gyakorlásában  vagy  esetleg  magához 
ragadva  az  idegen  jogkörbe  eső  rendelkezést. 

Amíg  az  alkotmányos  élet  a  rendes  mederben  mozog,  az 
államhatalmi  functiók  és  az  államhatalmi  szervek  egymáshoz  való 
viszonyában  szintén  összevegyül  a  czélszerüség,  az  eszély,  egy- 
szóval a  politika  a  joggal,  és  különös  figyelemben  részesülnek  az 
érzelmek  és  a  hangulatok,  amelyek  a  politikai  czélokat  és  törekvé- 
seket irányítják.  Az  államhatalmi  tényezők  jogkörét  megszabja  az 
alkotmányjog,  az  alkotmánytörvény,  de  az  egyik  vagy  a  másik 
tényező  tekintettel  van  saját  joga  gyakorlása  közben  a  másik  tényező 
óhajtására.  A  jogi  akaratnak  ez  az  önkéntes  alávetettsége  a  kölcsönös- 
ségen alapszik,  a  kölcsönösség  elve  pedig  létesíti  az  alkotmányos 
szokásoknak  azt  a  szövedékét,  melyet  sine  lege,  sponte  sua,  egyedül 
a  közjó  érdekében  mindenki  szem  előtt  tart  és  követ.  Rendes 
viszonyok  között  ezek  a  szokások  hozzákapcsolódnak  az  alkotmány 
testéhez,  mihelyt  azonban  a  kölcsönösség  felbomlik  és  ennek  követ- 
keztében megszűnik  ezeknek  a  szokásoknak  fentartó  ereje  is,  ez 
a  kapcsolat  véget  ér,  és  az  alkotmány  megmarad  annak,  ami 
tulajdonképpeni  lényege  mindig  volt:  szorosan  jogi  szervezetnek, 
melyben  az  egyes  jogkörök  és  azoknak  határai  szabatosan  meg- 
vannak vonva.  Ilyenkor  egyik  tényező  sem  lépi  túl  az  alkotmányos 
keretet,  ha  szigorúan  ragaszkodik  jogához  és  a  másik  tényezőtől 
megköveteli  az  ez  utóbbit  terhelő  kötelesség  teljesítését.  Igaz,  hogy 
ez  a  tényezőknek  egymáshoz  való  viszonyában  szükségszerűen 
feszültséget  okoz,  de  ezért  a  felelősség  azt  terheli,  aki  a  kölcsö- 
nösséget megzavarta. 

A  kölcsönösség  megzavarása  egymagában  véve  még  nem  jog- 
sértés, sőt  inkább  a  viszonynak  a  szigorú  jogi  alapra  való  helye- 
zése és  így  a  vele  járó  felelősség  sem  jogi  hanem  csak  politikai 
természetű. 

A  jog-  és  hatalmi  köröknek  ez  a  constructiója  megfelel  a 
törvénynek  és  az  alkotmánynak,  de  ezeknek  a  helyes  fogalmát 
csak  akkor  fogjuk  tisztán  magunk  előtt  látni,  ha  nem  vegyítünk 
bele  oly  elemeket,  melyek  oda  nem  valók,  amelyek  nem  szüksé- 
gesek, de  csak  kívánatosak,  nem  lényegesek,  csak  esetlegesek,  nem 
állandóak,  csak  alkalomszerűek,  nem  feltétlenek,  csak  bizonyos 
feltételektől  függők. 

A  törvényesség  és  az  alkotmányosság  olyan  szerkezet,  amely 
jogi  alkatrészekből  épült  fel  teljes  és  önálló  egészként.  Ehhez  a 
szerkezethez  más  természetű  képződmények  is  simulhatnak  ugyan, 
de  ezek  tőle  el  is  válhatnak.  A  szerkezet  azért  nem  dől  meg, 
hanem  magában  állóan  is  teljesíti  hivatását.  Hogy  ezt  sikere- 
sebben tehetné  meg  akkor,  ha  a  hozzá  társult  elemek  közre- 
működését nem  kellene  nélkülöznie,  az  a  dolog  lényegén  nem 
változtat. 

Erre  a  felfogásra  támaszkodott  a  Fejérváry-kormány,  amidőn 
arra  vállalkozott,  hogy  átveszi  az  ügyek  intézését  és  egyúttal 
megkísérli  az  államhatalmi  tényezők  közt  felmerült  ellentét  ki- 
egyenlítését. 

A  fennebb  előadottakból  kitűnik,  hogy  a  kölcsönösséget  és  az 
azon  alapuló  jó  viszonyt  nem  a  király  bontotta  meg,  és  azt  helyre- 
állítani —  alkotmányos  jogainak  feladása  nélkül  —  módjában 
nem  volt. 

Ehhez  képest  abban  a  helyzetben,  amelyben  a  Fejérváry- 
kormány  megalakult,  nem  volt  a  király  számára  más  ut,  mint 
szigorúan  az  alkotmánytörvény,  az  alkotmányjog  alapjára  helyez- 
kedni, alkotmányos  jogait  az  alkotmányos  formák  között  ugyan,  de 
egyébként  saját  belátása  szerint,  önállóan  gyakorolni. 

Ezzel  szemben  az  országgyűlés  legfeljebb  csak  saját  jogkörén 
belül  kereshette  volna  álláspontjának  megóvását. 

Ámde  az  országgyűlés  ezzel  nem  érte  be.  Túlmenve  saját 
jogkörén,  nemcsak  megtagadta  és  akadályozta  a  király  jogait,  de 
tevőlegesen  belenyúlt  a  király  jogkörébe. 

Ezzel  szemben  a  király  kénytelen  volt  azokat  az  akadályokat, 
melyek  alkotmányos  jogával  szembe  helyezkedtek,  a  rendelkezésére 
álló  hatalmi  eszközökkel  elhárítani  s  a  szükséghez  képest  a  jog- 
érvényesítés kényszerét  alkalmazni. 

Amennyiben  pedig  az  országgyűlésnek  jelzett  állásfoglalásából 
az  ország  halaszthatatlan  ügyeinek  ellátásában  hiány  támadt,  ennek 
a  hiánynak   ideiglenes   pótlása   a  királyra   hárult  nemcsak  jogként, 

de  egyúttal  kötelességként.  Abban  a  körben,  ahol  a  királyi  hatalom 
a  nemzet  valamelyes  jogával  találkozik  és  az  államhatalmi  tény- 
kedéshez a  nemzet  jogi  közreműködése  szükséges:  a  királyi  hata- 
lomnak csupán  korlátozásáról  lehet  szó,  mely  az  állam  szükség- 
leteiről való  gondoskodás  jogát  és  kötelességét  meg  nem  szünteti, 
és  minthogy  maga  a  korlátozás  nem  önczél,  hanem  az  államügyek 
helyes  és  czélszerü  ellátásának  egyik  eszköze :  oly  esetben,  amikor 
a  nemzet  a  maga  közreműködését  önkényesen  megtagadja,  a  királyi 
hatalom  saját  jogának  és  kötelességének  gyakorlása  tekintetében 
kikerülhetetlen  szükséghelyzetbe  jut,  mely  az  önálló  intézkedést 
jogilag  is  megalapítja,  mindenesetre  azonban  mentő  körülményül 
szolgál  minden  olyan  országgyűlési  többség  szemében,  mely  nyugod- 
tabb időben  alakul  ki  és  a  dolgokat  higadtabban  és  tárgyilagosab- 
ban fontolja  meg. 

A  Fejérváry-kormány  nem  számított  arra,  hogy  vállalkozása 
és  működése  elismeréssel  találkozzék. 

Fel  lehetett  volna  ugyan  tenni,  hogy  mindenki  be  fogja  látni, 
vagy  legalább  beláthatja,  hogy  az  akkori  nehéz  helyzetben  nem 
következhetik  be  azonnal  a  végleges  kibontakozás,  hanem  hogy 
annak  közvetítése  végett  átmenetre,  a  rendestől  eltérő  expediensre 
van  szükség  és  hogy  megfelelőbb,  sőt  alkotmányos  szempontból 
helyesebb,  ha  ezt  a  közvetítést  többé  nem  felelősségnélküli  királyi 
megbízott,  a  közjogunkban  hasonló  vonatkozásban  különben  is 
ismeretlen  homo  regius,*  hanem  az  országgyűlésnek  is  felelős 
minisztérium  teljesíti,  amely  e  mellett  az  ország  ügyeinek  ellátásá- 

*  Homo  regius  (királyi  ember)  volt  a  régi  magyar  peres  eljárásban  az, 
akit  birói  parancs  következtében  valamely  peres  cselekmény  (idézés,  végre- 
hajtás) teljesítése  végett  küldtek  ki.  Birói  parancsokat  adhatott  ki  a  király, 
továbbá  a  nádor,  az  országbíró,  vagy  ezeknek  itélö  mesterei  fönökjeik  neve 
alatt,  úgyszintén  a  királyi  személynek  a  király  neve  és  birói  pecsété  alatt. 
Királyi  embert  küldtek  ki  perenkivüli  cselekményekre  is  valamely  káptalan  vagy 
convent  bizonyságlevelével.  Így  adományos  birtokba  való  beiktatás  (statutió) 
végett.  A  királyi  emberek  vagy  a  kir.  tábla  hites  jegyzői  vagy  más  megyebeli 
megbízható  és  tekintélyes  magánosok  sorából  választattak.  Ezek  az  u.  n. 
executores  justitiae  (1495  :  IX.  t.-czikk).  Közjogi  functiókra  nem  homo  regiusokat, 
hanem  királyi  biztosokat  (commissarius  regius)  küldtek  ki.  Ujabban  azt  nevezik 
némelyek  homo  regiusnak,  akit  a  király  kormányválság  esetén  a  különböző 
pártokkal  való  tárgyalás  végett  megbízott.  Ez  azonban  egészen  helytelen  el- 
nevezés, mert  itt  csak  egy  egyszerű  megbízásról  van  szó,  mely  a  királynak  az 
egyes  politikusokkal  való  személyes  érintkezését  van  hivatva  pótolni.  Ámde 
az  ilyen  érintkezés  is  csak  akkor  felel  meg  az  alkotmányos  felfogásnak,  ha 
miniszteri  felelősség  mellett  történik. 

ról  is  gondoskodhatik :  és  még  sem  lehetett  azt  várni,  hogy  a 
Fejérváry-kormánynak  igazságos  megitélésében  lesz  része  —  és 
hogyha  sikert  is  ér  el,  ez  az  ö  érdeméül  fog  betudatni. 

Ennek  az  oka  a  politikai  párttörekvések  sajátszerűségé- 
ben rejlett. 

A  coalitió  a  hatalomra,  a  szabadelvű  párt  pedig  arra  vá- 
gyott, hogy  szervezett  politikai  tényezőként  tovább  működhessék 
és  prestige-ét,  népszerűségét  s  ennek  a  révén  hatalmát  vissza- 
szerezhesse. 

A  coalitió  attól  tartott,  hogy  a  hatalomtól  elesik,  vagy  hogy 
a  hatalmat  csak  oly  módon  éri  el,  amely  önkéntes  és  a  dolgok 
rátiójával  indokolt  meghátrálásnak  fog  feltűnni.  A  szabadelvű  párt 
pedig  arra  ügyelt,  hogy  ne  oly  módon  történjék  a  kibontakozás, 
amely  a  szabadelvű  párt  együttmaradását  veszélyezteti. 

Mindakét  részen  mindent  elkövettek,  hogy  a  kibontakozásnak 
a  Fejérváry-kormány  megalakulásával  támadt  ujabb  eszköze  ne 
hiúsítsa  meg  ezeknek  a  törekvéseknek  a  megvalósulását. 

Mindkét  részen  perhorreskáltak  egy  oly  eredményt,  mely  önálló 
conceptióra  vezethető  vissza  és  amely  a  jövő  alakulást  uj  csapá- 
sokra és  uj  irányba  tereli  s  a  fennálló  pártkereteket  felbontja. 

A  szabadelvű  párt  kezdetben  nem  vonta  kétségbe,  hogy  a 
Fejérváry-kormányra  szükség  van  és  hogy  ennek  a  kormánynak 
megalakítása  oly  expediens,  mely  az  akkori  helyzetben  a  törvényes- 
ség és  az  alkotmányosság  szempontjából  kifogás  alá  nem  eshetik, 
csak  annak  jelzésére  szorítkozott,  hogy  a  kormány  nem  az  ő  kebelé- 
ből alakult  s  nem  az  ő  pártpolitikai  törekvéseinek  letéteményese,  — 
tehát  a  bizalom  kérdését  csupán  tárgyi  szempontból  vetette  fel; 
de  merevebben  fordult  a  kormány  ellen  —  azt,  a  közönség  előtt 
nemcsak  politikailag,  de  a  törvényesség  és  alkotmányosság  szem- 
pontjából is  discreditálni  akarva  —  mihelyt  az  önálló  programm 
alapján  kereste  a  kibontakozás  útját.  A  coalitió  mindjárt  kezdettől 
fogva  a  legkíméletlenebb  harczot  indította  a  Fejérváry-kormány 
ellen,  már  egymagában  azért,  mert  az  ország  legválságosabb  hely- 
zetében kezébe  vette  az  ügyek  ideiglenes  vezetését  a  végből,  hogy 
gondoskodás  történjék  az  állam  el  nem  odázható  szükségleteinek 
kielégítéséről,  és  hogy  ne  álljon  be  teljes  szakadás  a  korona  és  a 
nemzet  közt,  hanem  idő  és  alkalom  legyen  a  helyzet  nyugodtabb 
megfontolására  és  tüzetesebb  kialakulására  és  a  kibontakozás  mód- 
jainak megtalálására.  Ez  a  harcz  csak  fokozódott  akkor,  amikor  a 
Fejérváry-kabinet   önálló  politikai   programm  alapján  kísérelte  meg 

a  megoldást.  A  coalitió  magatartása  a  Fejérváry-kormánynyal  szem- 
ben következetesen  tervszerű  volt.  Folytonosan  gyalázta  és  a  leg- 
sötétebb világításba  helyezte  a  Fejérváry-kormány  vállalkozását  és 
egész  működését  közel  egy  éven  át,  holott  módjában  volt  ennek 
az  állapotnak  bármikor  véget  vetni,  épp  úgy,  mint  ahogy  azt  a 
végén  csakugyan  meg  is  tette.  Hogy  mi  volt  ennek  az  oka,  az  már 
most  alig  kétséges.  A  coalitió  tudta,  hogy  a  kormányzás  positiv 
feladatára  csak  úgy  vállalkozhatik,  s  ennek  révén  csak  akkor 
szerezheti  meg  a  hatalmat,  ha  ellenzéki  álláspontjaitól  eltér;  de 
mert  érdekében  volt  az  igazi  okot  leplezni,  oly  situátióra  volt 
szüksége,  amelyet  az  ország  és  az  alkotmány  végveszedelmének 
tüntethessen  fel,  hogy  elkerülhetetlen  hazafiúi  kötelességnek  ve- 
gyék, hogy  minden  áron  vállalkozott  az  ország  kormányzatának 
átvételére. 

Ide  vezetendők  vissza  a  féktelen  támadások,  melyeket  a 
coalitió  a  Fejérváry-kormány  ellen  intézett.  A  coalitió  támadta  már 
magában  véve  a  Fejérváry-kojmány  vállalkozását,  holott  ezt  a 
vállalkozást,  a  helyzet  különszerü  alakulásán  kivül,  a  coalitió  maga- 
tartása tette  szükségessé.  Támadta  ezenkívül  ennek  a  kormánynak 
egyes  intézkedéseit  —  holott  azokat  a  coalitiónak  az  állami  rend 
felforgatására  irányuló  agitátiója  vonta  szükségszerűen  maga  után, 
s  holott  a  coalitió  maga  várta  legtürelmetlenebbül  ezek  közül  az 
intézkedések  közül  azokat,  melyek  a  controvers  kérdések  egyikét 
vagy  másikát  illetőleg  befejezett  tényeket  teremtettek,  és  öt  mintegy 
felmentették  az  alól,  hogy  azokra  vonatkozó  korábbi  elveinek  az 
actuális  kormányzás  terén  helyt  álljon. 

Amit  a  coalitió  ebben  a  tekintetben  produkált,  az  felülhalad 
minden  képzeletet.  A  Fejérváry  -  kabinet  egyetlen  egy  tagja  sem 
ringatta  magát  a  közhangulat  kedvező  alakulását  illetőleg  túlságos 
illusiókban,  de  arra  a  közönséges  hajszára,  azokra  a  hihetetlen 
gyanúsításokra  és  aljas  ferdítésekre,  melyekkel  a  Fejérváry-kormány 
szembe  került,  mégsem  gondolhatott  senki. 

A  támadások  legtöbbje  a  Fejérváry-kormány  vállalkozásának 
és  működésének  inkább  politikai  oldalát  érinti  s  az  illető  helyen 
van  tüzetesebben  méltatva.  Ott  derül  ki,  vájjon  alaposak  és  igaz- 
ságosak voltak-e  azok  a  vádak,  melyeket  a  Fejérváry-kormány  felé 
a  politikai  lelkiismeretlenség  és  a  hazafiatlanság  alakjában  szórtak. 

E  helyütt  csak  azokkal  a  vádakkal  kívánunk  foglalkozni, 
melyek  a  törvényszerűség  és  alkotmányszerűség  kérdésével  függ- 
nek össze. 

Jöjjünk  először  tisztába  a  törvényesség  (legalitás)  fogalmával. 

A  legalitás  kérdésének  vizsgálatánál  különbséget  kell  tenni 
a  kormányrendszer  mint  egész,  és  az  egyes  kormányzati  intézkedé- 
sek és  cselekmények  közt. 

A  számbavehető  critériumok  mindegyiknél  különbözők.  Álta- 
lánosan törvényesnek  és  alkotmányosnak,  sőt  parlamentárisnak 
elismert  kormány  is  beleütközhetik  egyes  intézkedéseivel  a  tör- 
vénybe, egyes  törvényszegéseket  követhet  el,  —  viszont  képzelhető 
egy  olyan  kormány,  melynek  egyes  intézkedései  valamely  concrét 
törvény  keretét  túl  nem  lépik,  és  mégis  mint  kormányzati  systema, 
törvénytelen  és  alkotmányellenes.  * 

Egy  dologban  azonban  mindakettö  megegyezik,  nevezetesen 
abban,  hogy  a  legalitásban  mutatkozó  fogyatkozást  egymagában  a  kép- 
viselőházi többség  részéről  való  helyeslés  vagy  támogatás  nem  pótolja. 

A  kormányrendszer  törvényességének  critériumai : 

a)  a  kormány  alkalmaztatásának  törvényessége,  azaz,  hogy  a 
kormányt  az  arra  illetékes  alkotmányos  tényező  nevezte  ki,  és 
ugyanaz  a  tényező  még  fel  nem  mentette; 

b)  a  kormányzati  alap  törvényessége,  azaz,  hogy  a  kormányzat 
a  fennálló  jogrendből  induljon  ki  és  működésében  a  fennálló  jog- 
rend alapján  maradjon ; 

c)  a  feleletre  vonás  lehetősége,  azaz,  hogy  a  törvény  azon  rendel- 
kezésének megvalósulása,  melynél  fogva  a  kormány  eljárásáért  vád 
alá  helyezhető  s  vád  alá  helyezés  esetén  a  parlamenti  biróság 
Ítéletét  állani  köteles,  elvben  kizárva  ne  legyen. 

Ha  a  többség  a  kormány  mellett  nyilatkozik,  az  nem  egyéb, 
mint  annak  kinyilatkoztatára,  hogy  a  parlament  a  kormány  meg- 
alakulását s  vállalkozását  helyesli,  és  nem  egyéb,  mint  politikai 
Ígéret  arra  nézve,  hogy  intézkedéseiben,  különösen  azon  a  téren, 
ahol  a  parlament  hozzájárulása  szükséges,  támogatni  fogja. 

Ha  a  többség  a  kormány  ellen  nyilatkozik,  az  viszont  annak 
a  dokumentálása,  hogy  a  parlament  a  kormány  megalakulását  és 
vállalkozását  nem  helyesli,  és  hogy  a  kormány  a  parlament  támo- 
gatására nem  számíthat. 

A  többség  állást  foglalhat  a  kormány  és  a  kormányrendszer, 
törvényességének  kérdésében  is,  azonban  ez  kizárólag  subjectiv 
véleménynek  tekinthető,  mely  egymagában  a  kérdés  érdemét  el 
nem  dönti.  A  többség  egy  olyan  fogalom,  mely  semmi  tekintetben 

*  Hasonlóan  Steinbach  G.  i.  h. 

sincsen  megrögzítve ;  a  többség  minduntalan  változhatik,  még  pedig 
nemcsak  az  országgyűlés  megújulása  esetén,  hanem  ugyanannak  az 
országgyűlésnek  kebelében  is. 

A  többség  irányadó  fórum  lehet  az  ország  változó  szükség- 
leteinek megállapításánál,  a  politikai  irány  megszabásánál,  de  egy- 
általán nem  lehet  bírája  a  törvényesség  kérdésének,  mely  kizárólag 
jogi  szempontok  szerint  igazodik  és  kizárólag  tárgyi  ismérvek  sze- 
rint döntendő  el. 

Az  egyes  kormányzati  intézkedés  törvényességének  a  critériuma  : 

a)  hogy  a  törvényesen  alkalmazott  kormánytól  eredjen; 

b)  sem  módját,  sem  érdemét  illetőleg  a  fennálló  jogrendbe 
ne  ütközzék. 

Ha  a  többség  az  intézkedést  helyesli,  az  nem  egyéb,  mint 
ugyancsak  subjectiv  véleménynyilvánítás  abban  a  tekintetben,  hogy 
a  többség  az  intézkedést  a  maga  részéről  törvényesnek  tartja,  vagy 
politikai  kötelesség  elvállalása  arra  nézve,  hogy  a  törvényellenes 
kormánycselekedet  vád  tárgyává  tétetni  nem  fog;  —  ha  pedig  a 
többség  az  intézkedés  ellen  nyilatkozik,  az  ugyancsak  subjectiv 
nyilatkozat,  mely  esetleg  a  felelősségre  vonást  illetőleg  a  vád  alá 
helyezést  vonhatja  maga  után.  A  többség  helyeslése  egymagában 
nem  sanálja  a  tett  törvénytelenségét.  A  törvénytelenség  megmarad, 
a  többségnek  bármilyen  helyeslésével  követték  is  azt  el.  Az 
országgyűlés  keretén  kivül  álló  forumok,  nevezetesen  a  rendes 
bíróságok  szabadon  mérlegelhetik  a  hozzájuk  utalt  jogesetek  elbí- 
rálása közben  azokat  az  objectív  körülményeket,  amelyektől  a  kor- 
mányintézkedés törvényessége  függ.  Például,  ha  valaki,  rendes  birá- 
jától  elvonatván,  közigazgatási  utón  avagy  a  törvényben  nem  gyöke- 
rező más  módon  sújtatott  valamely  magánjogi  hátránynyal,  ezt  a 
bíróság  sohasem  fogja  respectálni,  bármilyen  többség  is  volt  a 
kormány  oldalán,  mely  azt  a  cselekedetet  elkövette. 

Ha  a  törvényellenes  cselekedetet  többségre  nem  támaszkodó 
miniszter  követi  el,  a  különbség  csak  abban  áll,  hogy  rísícója 
nagyobb,  felelősségre  vonása  illetőleg  vád  alá  helyezése  bizonyo- 
sabb, bár  nem  minden  esetben  kétségtelen,  —  mert  a  vád  alá  helye- 
zéshez qualíficáltabb  többség  kell,  mint  a  képviselőház  egyéb 
határozatához  és  mert  fenforoghatnak  oly  körülmények,  amelyekre 
való  tekintettel  a  képviselőház  a  cselekmény  további  bolygatásától 
eltekint.  Egyébiránt  a  többség  változó  fogalom,  s  változásnak  lehet 
alávetve  az  a  felfogás  is,  amely  szerint  a  többség  a  cselekmény 
törvényességének  kérdését  megítéli. 

Ami  végül  az  országgyűlés  külön  bíróságának  ítéletét  illeti, 
az  a  kérdésnek  csupán  személyes  oldalát  intézi  el.  A  törvénytelen 
kormánycselekedet  tárgyi  consequentiáit  azonban  meg  nem  szünteti. 

A  teljes  jogi  sanáláshoz  törvény  alkotása  szükséges.* 


A  Fejérváry-kormányt  törvénytelennek  mondták. 

Erre  nézve  különböző  okokat  hoztak  fel. 

Az  egyik  ok  az  volt,  hogy  „törvényeink  csak  parlamentáris  kor- 
mányt ismernek",  a  Fejérváry-kormány  pedig  inparlamentáris  volt. 

Más  helyen  már  ki  volt  mutatva,  hogy  nálunk  a  szó  tech- 
nikai értelmében  vett  parlamentarismus  nincs.  A  magyar  parla- 
mentnek nincs  meg  a  túlsúlya  sem  a  kormányzati  irány  meg- 
szabására, sem  pedig  abban,  hogy  a  miniszterek  a  parlament 
kebeléből  jelesül  a  képviselőház  többségének  vezérférfiai  sorából 
vétessenek.  A  magyar  király  szabadon  szokta  megválasztani  minisz- 
tereit és  a  múltban  igen  gyakran  történt,  hogy  oly  férfiak  kerültek 
a  miniszteri  székbe,  akik  azelőtt  sohasem  voltak  a  parlament  tagjai. 
De  még  abban  az  esetben  is,  hogy  ha  a  Fejérváry-kabinetet  meg- 
előzőleg mindig  parlamenti  férfiak  neveztettek  volna  ki  miniszte- 
rekké, ez  épp  úgy  mint  maga  a  parlamenti  kormányrendszer  nem 
jogi  előfeltétel,  hanem  csakis  conventionálís  gyakorlat.  Ez  nem 
nyugszik  törvényen  vagy  jogszokáson,  egy  szóval  jogszabályon, 
hanem  csakis  közönséges  (politikai)  szokáson,  amelynek  csak  akkor 
lehet  helye,  ha  az  ahhoz  szükséges  ténybeli  előfeltételek  megvannak 
és  amelytől  el  lehet  térni,  ha  ezek  a  feltételek  hiányzanak. 

*  Angliában  abban  látják  a  parlament  souverainitásának  egyik  legfőbb 
megnyilvánulását,  hogy  a  törvénytelenséget  törvényesítheti.  Azonban  ezt  nem 
csupán  az  alsóház  többségének  határozata  eredményezi,  hanem  az  u.  n. 
Indemnity,  mely  formális  parlamenti  végzemény,  azaz  törvény,  amelyben  a 
parlament  mind  a  három  alkotó  elemének  együttes  akarata  jut  kifejezésre. 
(V.  ö.  Dicey  i.  m.  4546.  —  218  és  köv.)  Dicey  a  parlament  souverainitása  és 
a  jog  uralma  közti  viszonyt  fejtegetvén,  constatálja,  hogy  az  a  szabály, 
melynél  fogva  a  parlament  csak  törvény  utján  beszél,  megóvja  a  biróság  hatal- 
mát és  függetlenségét,  melynél  fogva  a  biróság  a  törvényt  szabadon  értelmezi, 
viszont  azonban  a  biró-magyarázta  szigorú  jog  alól  a  kormány  menekülhet, 
ha  a  parlamenttől  igen  gyakran  csak  utólagosan  alkotott  kivételes  törvények- 
ben discretionális  liatalmat  nyer.  Ezek  alapján  oda  concludál,  hogy  a  parla- 
ment souverainitása  kedvez  a  jog  uralmának,  viszont  a  jog  uralma  kedvez  a 
parlament  souverainitásának,  amennyiben  kihivja  a  parlament  souverainitásának 
gyakorlását  s  egyúttal  annak  a  legalitás  szellemében  való  gyakorlását  idézi 
elő.  (Dicey  i.  m.  326-333.  1.) 


317 

A  parlamentnek  joga  van  a  király  által  kinevezett  minisz- 
terektől a  kormányzás  leglényegesebb  eszközeit  megtagadni,  minél- 
fogva a  kormány  sikeresen  nem  működhetik,  ha  a  parlamenti 
többség  nem  támogatja. 

Ha  a  többség  ezeket  az  eszközöket  megtagadja,  a  kormány 
működése  felette  problematikussá  válik,  de  addig,  míg  a  kor- 
mányzás ezeknek  az  eszközöknek  igénybevétele  nélkül  folytatható, 
s  a  kormány  különben  is  a  fennálló  jogrend  alapján  áll,  sem  a 
kormányzás  rendszere,  sem  az  egyes  kormányzati  cselekmények  a 
törvényesség  szempontjából  nem  kifogásolhatók  és  jogilag  meg 
nem  dőlnek. 

Igaz,  hogy  az  ily  kormányzás  az  időtartam  tekintetében  is 
igen  szűk  korlátok  közzé  szorul  és  csak  oly  egyes,  concrét  fel- 
adatokra vállalkozhatik,  amelyek  átmeneti  jellegűek  és  a  melyeknek 
sorsa  rövid  idő  alatt  eldőlhet. 

A  kormányzás  biztosabb  támpontot  nyer  és  a  kormány 
hosszabb  időt  igénylő  feladatokra  is  vállalkozhatik,  ha  egyik- 
másik kormányzati  eszköz  tekintetében  megszerzi  a  többség  hozzá- 
járulását; de  a  kormány  működésének  és  a  kormányzati  felada- 
toknak elhatároltsága  lényegileg  nem  változik,  ha  a  hozzájárulás 
csak  esetről-esetre  szól  és  további  politikai  obligó  nélkül  történik. 

Oly  kormánymüködést,  mely  a  politika  meritoriális  felada- 
tának és  czéljainak  szolgálatában  áll,  csak  akkor  lehet  határozot- 
tabban és  teljesebben  kifejteni,  ha  nemcsak  esetenként  és  ötlet- 
szerűen alakult  többség  nyújtja  a  kormányzás  eszközeit  és  teljesíti 
a  kormánynak  erre  vonatkozó  valamelyik  kívánságát,  hanem  ha  a 
kormány  háta  mögött  egy  oly  párt  áll,  mely  a  kormányt  a  politikai 
solidaritás  révén  következetesen  támogatja  s  ezt  a  támogatást  a 
jövőre  nézve  is  kilátásba  helyezi,  és  amely  azt  a  politikai  irányt, 
melyet  a  kormány  képvisel,  kisebbségbe  jutás  esetén  is  pro- 
pagálni kész. 

Ez  volna  az,  amit  a  mi  viszonyaink  közt  parlamentáris  kor- 
mányzásnak lehetne  nevezni,  ami  kétségkívül  még  igen  távol  áll 
az  angol  értelemben  vett  parlamentarísmustól. 

Látni  való,  hogy  a  többség  alakulása  és  magatartása  révén 
a  király  kormánya  háromféle  különböző,  a  kormányra  és  az  ország 
ügyeire  nézve  többé-kevésbbé  kedvező  situatióba  kerülhet.  Ámde 
e  három  helyzet  a  törvényesség  kérdésében  különbséget  nem 
okoz.  A  törvényességnek  fix  critériumai  vannak,  a  parlamenti 
situatiók  pedig  a  politikai  élet  hullámzásához   képest   minduntalan 

változhatnak,  és  nem  lehet  annak  helye,  hogy  az  erre  vonatkozó, 
s  gyakran  határozottan  és  külsőleg  ki  nem  domborodó  tényeknek 
a  kormány  törvényességére  szükségszerű  és  közvetlen  befolyásuk 
legyen. 

Egy  olyan  kormány,  mely  politikai  programm  alapján  alakult 
többségi  pártra  támaszkodva,  kezdte  meg  pályafutását,  idő  folytán 
tapasztalhatja,  hogy  ily  támasza  többé  nincs,  vagy  azért,  mert 
pártja  cserbenhagyja  vagy  mert  megcsökken  avagy  felbomlik. 
Ilyenkor  lemondása  nem  jogi  szükségesség,  hanem  annak  a  be- 
vallása, hogy  helyzete  kedvezőtlenre  fordult  és  hogy  jövője 
kilátástalan. 

Megtörténhetik,  hogy  akár  saját  pártjától,  akár  más  több- 
ségben lévő  párttól,  akár  a  ház  különböző  elemeiből  összeverődött 
alkalmi  többségtől  megkapja  még  az  ország  szükségleteinek  kielégí- 
tésére szolgáló  eszközöket  —  vagy  azért,  hogy  az  ország  érdeke 
kárt  ne  szenvedjen,  vagy  a  helyzet  kialakulására  és  consolidálására 
idő  maradjon,  —  de  a  kormányzás  megszűnt  parlamentáris  kor- 
mányzás lenni,  mihelyt  nyilvánvalóvá  vált,  hogy  a  kormány  politikai 
párt  egységes  és  következetes  támogatására  nem  számíthat.  Ez 
azonban  nem  jelent  egyebet,  mint  hogy  a  kormány  többé  nincs 
abban  a  helyzetben,  hogy  politikai  programmot,  meritoriális  politikai 
irányt  képviseljen  és  megvalósítson.  Ha  ily  helyzetben  vezeti  tovább 
az  ország  ügyeit,  politikai  helyzete  kétségkívül  különbözni  fog 
korábbi  helyzetétől,  amikor  még  a  politikai  siker  kilátásával  műkö- 
dött, —  de  törvényessége  egy  hajszálnyival  sem  változik. 

Megtörténhetik,  hogy  a  kormány  többé  már  nem  kapja  meg 
a  többségtől  a  hozzájárulást  a  további  kormányzás  valamelyik 
eszközéhez,  és  mégis  tovább  kell  még  egy  ideig  az  ügyek  élén 
maradnia.  Egy  ilyen  eset  csak  annyiban  idéz  elő  különbséget  a 
kormány  helyzetében,  hogy  a  kormány  csak  rövid  ideig  lesz  képes 
törvényszegés  veszélye  nélkül  az  ország  ügyeit  ellátni. 

Ugyanazokon  a  sítuátiókon,  amelyeken  végigmehet  egy  poli- 
tikai párttámogatással  megalakult  kormány,  végigmehet  egy  másik 
kormány  megfordított  sorrendben.  Ami  végső  stádium  lehetett,  az 
lehet  kezdő  stádium  is.  A  helyzet  magával  hozhatja,  hogy  oly  kor- 
mány vállalkozzék  az  ügyek  átmeneti  intézésére,  melynek  politikai 
párttámogatása  nincs.  Ha  az  ily  kormány  megkapja  az  alkalmi 
többségtől  a  kormányzás  többször  említett  eszközeihez  a  hozzá- 
járulást, akkor  az  átmenet  hosszabb  ideig  tarthat,  —  ha  pedig 
nem,  akkor  rövidebb  idő  alatt  állhat  be  a  törvényszegés   veszélye. 

Mindkét  esetben  úgy  alakulhatnak  a  viszonyok,  hogy  a  kormány 
megfelelő  politikai  programm  kitűzésével  vagy  magát  igyekezzék 
parlamentarisálni,  vagy  a  parlamenti  kormányzást  egy  más  kormány 
részére  törekedjék  lehetővé  tenni.  A  törvényesség  előfeltételei  ugyan- 
azok lesznek  ilyenkor  is:  a  politikai  situátiók  lényege  is  elvben 
azonos  marad. 

A  tárgyi  szempontokban  nem  lesz  különbség,  legfeljebb  csak 
a  kérdés  alanyi  vonatkozásai  fognak  különbséget  okozni. 

A  kérdés  ugyanis  azon  fordul  meg :  indokolt  és  igazolható-e 
az  ilyen  experimentum  ? 

A  Fejérváry-kormány  erre  a  kérdésre  bátran  igennel   felelhet. 

A  szövetkezett  pártok,  amikor  az  1905.  évi  januári  válasz- 
tások alkalmával  többségre  jutottak,  teljesen  készületlenek  voltak 
a  kormány  átvételére.  Hogy  mégis  a  legnagyobb  türelmetlenséget 
tanúsították  a  kisebbségben  maradt  Tisza-kabinettel  szemben  és 
rögtöni  eltávolítását  követelték:  azt  annak  lehetett  tulajdonítani, 
hogy  attól  tartottak,  hogy  a  Tisza-kabinet  a  kormányhatalmat  a 
szabadelvű  párt  feltámasztására  fogja  felhasználni.  Fel  lehetett  tenni, 
hogy  ha  oly  kormány  veszi  kezébe  ideiglenesen  és  átmenetileg  az 
ügyek  intézését,  melynek  saját  külön  politikai  párttörekvései  nincse- 
nek, és  amely  nyilvánvalóan  a  képviselőházi  többség  részére  óhaj- 
totta a  kormányrajutás  útját  —  elfogadható  alapon  —  egyengetni,  a 
coalitió  türelmes  lesz  és  a  saját  érdekében  is  időt  enged  a  helyzet 
kialakulására.  Amikor  pedig  ez  a  feltevés  nem  vált  be,  ismét  azt 
lehetett  hinni,  hogy  az  ellentétes  álláspontoknak  egymáshoz  való 
közeledését  a  régi  pártkeretek  merevsége  akadályozza,  és  hogy  ez 
a  merevség  engedni  fog,  mihelyt  egy  az  államot  és  a  társadalmat 
sokkal  közvetlenebbül  érintő  politikai  probléma  felé  irányul  az 
ország  figyelme.  Hogy  az  erre  vonatkozó  politikai  programmot  a 
Fejérváry-kormány  nem  annyira  a  maga  számára  való  pártszerzés, 
hanem  más  pártalakulás,  s  amint  a  következmények  mutatják,  a 
coalitió  számára  állította  fel,  az  a  dolog  lényegén  nem  változtat. 

Ha  már  most  abból  indulunk  ki,  hogy  a  Fejérváry-kormány- 
nak  a  képviselőházban  egységes  politikai  irányt  képviselő  politikai 
pártja  nem  volt,  mert  ilyenre  kezdetben  nem  aspirált,  később  pedig 
ilyet  szerezni  nem  tudott  s  programmját  egy  más  pártalakulásnak 
engedte  át,  —  és  ha  azt  vesszük  tekintetbe,  hogy  a  Fejérváry-kormány 
ily  módon,  kezdettől  végig,  tulajdonképpen  csak  ideiglenes  és  át- 
meneti jellegű  volt:  akkor  csakugyan  áll  az,  hogy  a  Fejérváry- 
kormány    nem    volt   parlamentáris.    De  akkor   nem    parlamentáris 

egyik  ideiglenes  vagy  átmeneti  kormány  sem,  ideértve  az  oly  kor- 
mányt is,  mely  egy  politikai  irányú  párt  támogatását  elvesztvén,  — 
bár  még  a  szükséges  kormányzati  eszközök  birtokában  —  ideig- 
lenesen látja  el  az  ügyeket.  És  akkor  szorosan  véve  nem  parlamentáris 
a  coalitiós  többségre  támaszkodó  kormányzás  sem,  mely  szintén 
csak  átmeneti  és  csakis  oly  egyes  feladatokra  vállalkozott,  melyek 
egységes  politikai  pártprogrammot  nem  képviselnek  és  csak  ideig- 
lenes compromissumból  erednek. 

A  különböző  situátiókat,  amelyek  a  kormányra  nézve  a 
pártviszonyok  támogatása  és  az  országgyűlés  támogatása  révén 
előállhatnak,  a  parlament  nyelvén  különbözőképpen  lehet  megjelölni 
s  ahhoz  képest  lehet  a  kormányt  ezeknek  a  situátióknak  megfele- 
lően elnevezni.  így  lehet  beszélni  ügyvivő,  ügyvezető,  vagy  parla- 
mentáris kormányról.  De  ez  tisztán  a  parlamenti  helyzet  jelzője, 
nem  pedig  jogi  megkülönböztetés,  A  magyar  alkotmány  csak  egy- 
féle kormányt  ismer:  független,  felelős  minisztériumot  És  nincsen 
semmi  alap  arra,  hogy  a  király  által  a  törvény  értelmében  kine- 
vezett minisztert,  ne  miniszternek,  hanem  ügyvivőnek  vagy  más 
hasonló  néven  nevezzük. 

Annak  sincsen  semmi  alapja,  hogy  alkotmányunk  csak  parla- 
mentáris minisztériumot  ismer,  —  következőleg  az  sem  áll,  hogy 
egy  olyan  minisztérium,  amelynek  parlamenti  helyzete  —  a  több- 
ség- vagy  párttámogatás  szempontjából  —  kedvezőtlenebb,  csupán 
azért  kevésbé  törvényes  vagy  jogilag  más  természetű,  mint  az  olyan 
minisztérium,  mely  kedvezőbb  parlamenti  helyzetnek  örvend. 


Egy  másik  ok  az  volt,  hogy  a  Fejérváry-kormánynak  a  kép- 
viselőházban többsége  nincsen;  sőt  hogy  a  képviselőház  többsége 
a  kormány  ellen  nyilatkozott  és  néki  bizalmatlanságot  szavazott. 

Hogy  a  többség  alakulása  és  magatartása  milyen  helyzetekbe 
sodorhatja  a  kormányt,  arról  már  fennebb  volt  szó. 

Szükségtelen  ismétlésbe  nem  akarunk  bocsátkozni,  s  e  helyütt 
csak  az  alábbiak  jelzésére  szorítkozunk : 

A  miniszterek  kinevezése  a  király  kétségtelen,  kizárólagos 
joga.  A  kinevezés  jogi  érvényének  egyáltalán  nem  kelléke  az,  hogy 
a  miniszterek  a  képviselőház  többségéből  vétessenek,  vagy  hogy  a 
képviselőház  többsége  a  kinevezéshez  akár  bizalmi  szavazattal, 
akár  más  hasonló  módon  hozzájáruljon.  A  képviselőház  megnyilat- 
kozása   sem  nem  aequivalense  a  király  kormánykinevező  jogának,. 

sem  pedig  annak  jogi  ellensúlya.  Ha  a  képviselőház  többsége  a 
kormány  ellen  nyilatkozik,  vagy  a  bizalmat  a  kormánytól  meg- 
vonja, az  nem  tekinthető  oly  jogi  ténynek,  mely  a  királytól  eredő 
kinevezés  hatályát  megszüntetné  vagy  gyengítené.  Az  országgyű- 
lésnek a  kormány  ellen  irányuló  magatartása  igen  komoly  akadálya 
a  kormányzásnak.  De  ez  az  akadály  elsősorbán  kizárólag  politikai 
természetű  és  csak  politikai    következményeket  vonhat   maga  után. 

Jogi  jelentőségűvé  a  kérdés  csak  akkor  válik,  ha  oly  intéz- 
kedés szüksége  merül  fel,  amely  az  országgyűlés  hozzájárulását 
igényli.  —  Ilyenkor  az  országgyűlés  ellenséges  magatartása  az 
állami  szűkség  kényszerítő  erejénél  fogva  a  kormányt  a  törvény 
megszegésére  késztetheti,  aminek  azután  a  felelősségre  vonás 
alakjában  jogi  következményei  is  lehetnek.  Vannak  ugyan  körül- 
mények, amelyek  közt  a  kormánynak  egy  ily  törvényszegést  ille- 
tőleg mentő  oka  van,  ám  mindenképpen  azon  kell  lennie,  hogy 
helyét  más  kormánynak  engedje  át.  Csakis  ezen  a  közvetett  utón 
idézi  elő  a  többség  a  kormánymegbizás  megszűnését,  a  király  által 
kinevezett  kormánynak  felmentését  ugyancsak  a  király  által. 

A  Fejérváry-kormányt  annak  rendje  és  módja  szerint  a  király 
nevezte  ki  és  az  a  kormány  csak  addig  maradt  helyén,  míg  őt  a 
király  fel  nem  mentette. 

Súlyos  helyzetbe  került  ugyan  azáltal,  hogy  az  országgyűlés- 
től a  legégetőbb  állami  napi  szükségletek  kielégítésére  szolgáló 
eszközöket  nem  remélhette,  sőt,  hogy  a  képviselőház  az  erre  vonat- 
kozó kormányelöterjesztéseket  —  a  házszabályok  ellenére  —  még 
csak  tárgyalni  sem  akarta,  s  ez  a  helyzet  annál  súlyosabb  volt, 
mert  az  országban  mindenki,  pártkülönbség  nélkül,  ügy  követelte 
meg  és  fogadta  el  az  állami  ügyek  rendes  ellátását  és  az  azzal 
kapcsolatos  szolgáltatásokat,  mintha  a  kormány  minden  szükséges 
eszközzel  rendelkezett  volna:  —  de  ennek  daczára  úgy  tudta  a 
dolgokat  intézni,  hogy  az  itt  tárgyalt  szempontból  törvényszegést 
nem  követett  el,  amennyiben  pedig  egyes  vonatkozásban  a  törvény- 
nek nem  volt  képes  megfelelni,  ez  sem  a  hatalom  megtartásának 
önczéljából,  hanem  a  békés  kibontakozás  magasabb  érdekében 
történt  s  erre  nézve  kétségtelenül  mentő  okai  vannak.  Helyén 
pedig  egy  perczczel  sem  maradt  tovább,  mint  a  meddig  egy- 
általán nem  volt  meg  annak  a  lehetősége,  hogy  őt  egy  más  kor- 
mány váltsa  fel. 

Erre  való  tekintettel  semmi  jelentősége  sincsen  annak,  hogy 
a  többség  a  Fejérváry-kormánynak  bizalmatlanságot  szavazott. 

Mindenekelőtt  ki  kell  emelni,  hogy  1905.  június  21-én  a 
bizalmatlansági  határozat  akkor  keletkezett,  amikor  az  országgyűlést 
elnapoló  királyi  kézirat  már  át  volt  nyújtva.  A  képviselőház  elnökének 
kötelessége  volt  a  kéziratot  azonnal  felolvastatni  és  azután  minden 
további  tárgyalást  és  vitát  azonnal  beszüntetni.  Ehelyett  az  alatt  az 
ürügy  alatt,  hogy  az  ujabb  királyi  kézirat  egy  uj  tárgy,  melyre  csak 
a  már  tárgyalás  alatt  lévő  kérdés,  jelesül  a  minisztérium  kinevezését 
tudató  korábbi  kézirat  elintézése  után  kerülhet  a  sor,  az  elnapolást 
tartalmazó  legfelsőbb  kézirat  kihirdetését  elhalasztották,  hogy  idő- 
közben kimondhassák  a  minisztérium  kinevezését  tartalmazó  kézirat 
kapcsán  a  bizalmatlanságot.  Alább  tüzetesebben  foglalkozunk  azzal 
a  kérdéssel,  milyen  hatálya  van  az  országgyűlés  elnapolásának 
vagy  feloszlatásának  az  országgyűlés  további  működésére  és  a 
folyamatban  lévő  vagy  tárgyalás  alatt  álló  ügyekre.  Abból  a  szabály- 
ból, melynél  fogva  a  királynak  joga  van  az  országgyűlést  bármikor 
elnapolni  vagy  feloszlatni,  szükségszerűen  következik,  hogy  az 
országgyűlés  köteles  a  király  szavát  azonnal  meghallgatni  és  annak 
azonnal  eleget  tenni.  Semmiféle  más  kérdés  nem  szolgálhat  e 
részben  akadályul.  Minden  ügyet  abban  a  stádiumban  kell  félbe- 
szakítani, amelyben  azt  az  elnapolás  vagy  a  feloszlatás  találta.  És 
ha  az  országgyűlés  az  elnapolást  vagy  a  feloszlatást  tartalmazó  királyi 
kézirat  kihirdetését  nyilván  abból  az  okból  késlelteti,  hogy  előbb 
egy  más  kérdésnek  elintézését  kell  befejezni,  ez  nem  egyéb,  mint 
a  törvény  kijátszása,  és  az  ennek  segélyével  véghez  vitt  ténykedés 
semmis. 

Egyébiránt  nem  áll,  hogy  akkor,  amikor  az  elnapoló  királyi 
kézirat  be  lett  nyújtva,  a  képviselőháznak  napirendre  kitűzött  oly 
tárgy  felöli  tanácskozása  volt,  melyre  a  házszabályoknak  különben 
ebben  a  kérdésben  egészen  tévesen  felhívott  207.  §-át  kellett  volna 
alkalmazni  s  melytől  csak  a  Ház  engedélyével  lehetett  volna  eltérni. 
Az  1905.  évi  június  21-iki  képviselőházi  ülés  napirendjéül  a  kormány 
bemutatkozása  volt  kitűzve,  —  a  bemutatkozás  pedig  egyszerű  tény, 
mely  be  volt  fejezve,  amikor  az  uj  minisztérium  tagjai  az  ülés- 
teremben megjelentek.  A  minisztérium  kinevezését  tartalmazó  királyi 
kéziratot  báró  Fejérváry  Géza  miniszterelnök  csak  az  ülés  folyamán 
nyújtotta  be.  A  királyi  kéziratoknak  az  országgyűlésen  való  be- 
mutatása és  ottani  kihirdetése  az  illető  királyi  actusi-íak  nem  jogi 
kelléke,  mert  az  már  be  van  fejezve  és  hatályos,  mihelyt  az  a 
törvényben  megszabott  formában,  jelesül  miniszteri  ellenjegyzéssel 
ellátva,  bármilyen  módon,  különösen  pedig  a  hivatalos  lapban  való 

közzététel  utján  nyilvánosságra  jut.*  Ez  tisztán  conventionális  szokás, 
mely  azonkívül,  hogy  —  uj  kormány  kinevezése  esetén  —  a  kor- 
mány személyes  legitimátiójára  szolgál,  az  országgyűléssel  szemben 
gyakorolt  udvariassági  tény,  —  külön  értesités  egy  már  megtörtént 
dologról.  Az  országgyűlésnek  kétségkívül  jogában  áll  bármely 
királyi  tényt  tárgyalás  és  revelatio  tárgyává  tenni,  akkor  is,  ha  az 
vele  külön  nem  közöltetett.  Annál  inkább  van  meg  ez  a  joga,  ha 
arról  külön  értesítést  nyert ;  —  de  valamely  az  ülés  folyamán  kelet- 
kezett ügyben,  ugyanabban  az  ülésben  önálló  indítványt  tenni  s  azt 
ugyanabban  az  ülésben  letárgyalni  és  eldönteni,  egyenesen  ház- 
szabályellenes. (V.  ö.  a  képv.  házszabályai  197.  §.  utolsó  bekezdés. 
198.,  199.,  216.  §.)  Kivételnek  csak  az  ellenindítvány  és  módosít- 
vány  tekintetében  lehet  helye ;  ilyennek  pedig  a  bizalmatlansági 
határozat  alapjául  szóló  Kossuth-féle  indítvány  nem  tekinthető. 

Igaz,  hogy  több  izben  volt  már  arra  praecedens,  hogy 
amikor  a  kormány  a  képviselőházban  megjelent,  nyomban  a 
kinevezést  tartalmazó  királyi  kézirat  felolvasása  után  hosszú  vita 
indult  meg  s  több  napig  folyt  a  kormány  bemutatkozása  czímén 
(különösen  a  Bánff\^-miniszterium  kinevezésekor),  azonban  ez  nem 
volt  egyéb,  mint  az  ellenzék  részéről  obstructionális  fogás,  a  kor- 
mánypárt részéről  pedig  engedékenység,  egy  szóval  visszaélés,  mely 
a  házszabályokat  meg  nem  változtatta. 

Ezek  a  formális  okok  azonban  nem  egyedül  döntők  az  itt 
tárgyalt  kérdésben ;  —  ezek  főleg  annak  bizonyítékául  szolgáljanak, 
milyen  eszközöket  vett  igénybe  a  coalitíós  többség  a  királyi 
elnapolás  azonnali  hatálybaléptének  meghiúsítására  és  annak  az 
előre  eltökélt  szándékának  megvalósítására,  hogy  a  minisztérium 
kínevezését  minden  áron  ellensúlyozza. 

Elvégre  azt  is  lehet  —  bár  alaptalanul  —  kifogásul  felhozni, 
hogy  a  kormány  kizárólag  a  már  bizonyossá  vált  bizalmatlansági 
határozat  megakadályozása  végett  folyamodott  az  elnapoláshoz  s 
hogy  ezzel  nem  válhatott  nem  létezővé  az  a  nyilvánvaló  tény, 
hogy  a  képviselőház   nem   viseltetik  a  kormány  iránt   bizalommal. 

Ezért  nem  lehet  kitérni  a  kérdés  érdeme  elől  sem. 

*  Kossuth  F.  a  képviselőháznak  1905.  évi  június  21-iki  ülésében  azt  a 
megjeg^'zést  koczkáztatta,  hogy  a  miniszterelnök  miniszterelnöki  functiókat  nem 
teljesíthet,  mielőtt  a  királyi  kéziratot  a  képviselőház  tudomásul  nem  vette.  Erre 
méltó  válasz  volt  az  a  derültség,  mely  e  szavakra  a  ház  jobboldalán  (a  szabad- 
elvű párt  soraiban)  támadt.  (L.  Országgy.  értesítő ;  melléklet  a  Budapesti  Köz- 
löny 1905.  évi  143.  számához.) 

A  bizalom  nyilvánítása  vagy  a  bizalom  megtagadása  kizáró- 
lag politikai  mozzanat,  melynek  csak  a  parlamentáris  kormányzás 
czélzatával  szemben  van  értelme. 

Nem  egyéb  az,  mint  annak  a  kijelentése  a  pártok  részéről, 
hogy  magukat  valamelyik  meritoriális  czél,  valamelyik  meritoriális 
kormányzati  irány  tekintetében  a  kormánynyal  azonosítják,  a  kor- 
mánynyal solidárisak  s  a  kormányt  politikai  törekvéseiben  támo- 
gatni készek,  vagy  megfordítva,  hogy  magukat  ezekben  a  vonat- 
kozásokban a  kormánytól  elkülönítik,  vele  a  közösséget  és  a 
solidaritást  megtagadják. 

Ha  egy  olyan  kormány  kap  bizalmatlansági  szavazatot,  mely 
a  politika  valamelyik  érdemi  feladatát  állandó  és  következetes 
párttámogatással  óhajtja  megoldani :  akkor  le  kell  vonnia  a  con- 
sequentiát  és  le  kell  mondania  arról,  hogy  politikai  czéljait  meg- 
valósítsa, —  ami  azonban  még  nem  zárja  ki,  hogy  átmenetileg 
még  tovább  intézze  az  ügyeket. 

Ha  azonban  a  kormánynak  meritoriális  politikai  czélja,  meri- 
toriális kormányzati  iránya  nincs,  s  ily  czélnak  vagy  iránynak  pár- 
ttámogatással való  megvalósítására  nem  törekszik :  a  bizalmatlansági 
szavazat  tárgytalan.  Az  ilyen  kormánynak  nincs  oly  külön  politikai 
programmja,  melyről  le  kellene  mondania.  Az  ügyek  ideiglenes  és 
átmeneti  intézése  végett  bizonyos  kormányzati  eszközökre  az  ily 
kormánynak  igenis  szüksége  lehet,  különösen  akkor,  ha  az  évi 
költségvetés  és  az  évi  ujonczjutalék  még  megállapítva  és  meg- 
ajánlva nincs:  de  a  bizalmatlansági  szavazat  még  nem  egyértelmű 
ezeknek  az  eszközöknek  megtagadásával,  különösen  akkor  nem, 
ha  ezek  az  eszközök  esetleg  korábban  egy  más,  előző  kormány 
idejében  már  megadattak  és  az  idő,  melyre  azok  szólnak,  még  el 
nem  telt.  Minthogy  egy  ilyen  kormányzás  egy  állandóbb  jellegű 
politikai  irányzatot  nem  érint  és  csupán  csak  az  államügyek  ellátá- 
sának technikáját  tartja  szem  előtt,  időközben  a  hangulatnak  és 
esélyeknek  egy  oly  változása  következhetik  be,  hogy  amikor  a 
kormányzás  eszközeiről  való  döntés  a  napirendre  kerül,  a  politikai 
eszély  talán  éppen  azt  a  pártot  fogja  engedékenyebb  magatartásra 
indítani,  amely  a  bizalom  vagy  a  bizalmatlanság  kérdésében  a 
legridegebb  volt.  Mert  főleg  akkor,  amikor  a  kormány  feladata  — 
úgy  mint  a  Fejérváry-kormányé  —  az  ellentétes  politikai  álláspontok 
között  való  közvetítés,  a  compromissum  létesítése :  a  bizalmatlan- 
ság kijelentése  sokszor  nem  egyéb,  mint  politikai  fogás,  nehogy 
az  illető  párt  már  a  priori  úgy  tűnjék  fel,  mintha  azonnal  kész  volna 

követeléseinek  leszállítására ;  —  ami  azonban  a  gyakorlati  tapasz- 
talás szerint  nem  zárja  ki,  hogy  idö  folytán  különböző  ürügyek 
felhasználásával  kevésbé  intransigens  álláspontra  helyezkedjék. 

Szólhat  a  bizalom  vagy  a  bizalmatlanság  kijelentése  a  sze- 
mélyek mellett  vagy  a  személyek  ellen  is.  A  bizalmatlanság  azt  is 
jelentheti,  hogy  a  párt  azokat,  akiket  a  király  valamelyik  politikai 
irányzat  érdekében  miniszterekül  kinevezett,  ennek  az  irányzatnak 
megvalósítására  alkalmasaknak  nem  tartja  s  ezért  támogatni  sem 
fogja.  Amennyiben  az  ügy  érdemében  a  korona  és  a  többség  közt 
megegyezés  áll  fenn:  nincs  akadálya  annak,  sőt  kívánatos,  hogy 
ilyenkor  a  személyek  megválasztása  tekintetében  első  sorban  a 
párt  óhaja  teljesüljön,  s  hogy  a  bizalmatlansággal  illetett  kormány 
visszavonuljon. 

Ha  azonban  az  ilyen  politikai  czélt  nélkülöző  kormány  tagjainak 
szól  a  bizalmatlanság,  s  valamely  politikai  pártczél  vagy  pártérdek 
megóvásának  esete  nem  forog  fenn:  akkor  az  nem  lehet  egyéb, 
mint  figyelmeztetés  a  koronával  szemben,  hogy  a  megbízást  recon- 
sideratió  tárgyává  tette;  —  mert  még  abban  az  esetben  is,  ha  a 
meritoriálís  politika  irányítása  első  sorban  a  parlament  dolga  volna, 
az  ügyek  vitelének  irányítása,  a  kormányzás  technikája  minden 
körülmények  közt  első  sorban  a  király  dolga. 

Egyébiránt  a  bizalmatlanságnak  nyilvánítása  csak  egy  oly 
párt  részéről  van  helyén,  amely  kész  és  képes  a  kormányt  azonnal 
elvállalni. 

Ezt  tartja  a  legszigorúbb  angol  felfogás  is. 

Angliában  kétféle  módon  juthat  kifejezésre,  hogy  a  kormány 
a  képviselőház  bizalmát  nem  bírja,  nevezetesen:  a)  közvetlen 
bizalmatlansági  szavazat  utján ;  b)  a  kormány  által  okvetlenül  szük- 
ségesnek mondott  törvényjavaslatoknak  visszavetése  által. 

A  közvetlen  bizalmatlansági  szavazatot,  mely  szerint  a  Ház 
kijelenti,  hogy  nem  viseltetik  bizalommal  a  kormány  iránt,  anélkül, 
hogy  azt  a  minisztérium  valamely  concrét  fényéből  vagy  politikájából 
levontakkal  támogatná,  sokáig  egyáltalán  nem  találták  helyénvalónak. 

Sir  Róbert  Walpole  ellen  1741-ben  oly  értelmű  indítványt 
tettek,  hogy  a  fejedelem  kéressék  fel,  hogy  örökre  távolítsa  el  öt 
tanácsából  és  környezetéből,  —  anélkül,  hogy  valamely  általa  elköve- 
tett bűntényt  hoztak  volna  fel  ellene.  Ezt  az  indítványt,  a  meg- 
támadott miniszter  a  korona  előjogai  ellen  intézett  legdurvább 
támadások  egyikének  jelezte,  —  és  az  indítványt  csakugyan  vissza- 
vetették. 

1779-ben  a  felirati  vita  alkalmával  indítványt  tetteid  a  lordok 
házában,  mely  szerint  a  fejedelemnek  uj  tanácsosokra  volna  szüksége. 
Thurlow  Lord  Chancelor  ezt  az  indítványt,  mert  csak  úgy  mellé- 
kesen minden  bejelentés  és  bizonyítás  nélkül  kárhoztatja  a  minisz- 
tereket, az  alkotmány  ellen  intézett  támadásnak  mondotta. 

1782-ben  Lord  North  kormánya  ellen  a  képviselőházban  —  a 
megbuktatására  irányuló  többféle  kísérlet  után  —  határozott  bizal- 
matlanságot indítványoztak.  Az  indítvány  indokolva  volt,  s  azt  el 
is  fogadták,  s  a  kormány  még  sem  mondott  le,  csak  akkor,  mikor 
egy  ujabb  ily  czélú  indítványnyal  álltak  elő.  Ez  volt  —  Todd 
szerint  —  az  első  eset  arra  nézve,  hogy  az  egész  minisztérium 
közvetlenül  a  képviselőház  szavazata  miatt  változott  meg. 

Amikor  1784-ben  Pitt  újonnan  kineveztetett,  hatalmas  több- 
séggel állott  szemben,  és  ennek  daczára  hosszabb  ideig  maradt 
kormányon,  s  csak  huzamosabb  idő  múlva  oszlatta  fel  a  parla- 
mentet. Ez  alatt  az  idő  alatt  számos  bizalmatlansági  szavazatot 
hoztak  ellene,  amelyre  azonban  nem  reagált,  daczára  annak,  hogy 
a  határozatokban  a  bizalmatlanság  okai  is  fel  voltak  sorolva. 

Fox  véleménye  azonban  már  akkor  is  az  volt,  hogy  a  Ház 
tanácsolhatja  a  miniszterek  elbocsátását,  anélkül,  hogy  erre  vonat- 
kozó okait  is  előadná. 

Csak  1841-ben  történt  először,  hogy  a  kormány  ellen  az 
okok  előadása  nélkül  tett  bizalmatlansági  indítványt  elfogadták  és 
a  kormány  ennek  következtében  lemondott.  Az  indítvány  a  Lord 
Melbourne  minisztériuma  ellen  irányult  s  a  Sir  R.  Peel  által  meg- 
tett indítvány  akképp  szólt,  hogy  „Ö  Felsége  miniszterei  nem  bírják 
a  képviselőház  bizalmát  elegendő  mértékben  arra  nézve,  hogy  az 
általuk  a  közügy  érdekében  szükségesnek  tartott  javaslatokat  el- 
fogadtathassák a  Házzal  és  hogy  ily  körülmények  közt  további  hiva- 
talban maradásuk  ellenkezik  az  alkotmány  szellemével." 

Ez  indítvány  elfogadása  után  a  parlament  —  amikor  azt  a 
függőben  lévő  ügyek  tárgyalása  engedte  —  feloszlattatván,  az  uj 
parlamentben  a  felirathoz  egy  módosítványt  indítványoztak,  mely 
szerint:  „a  Ház  sem  viseltetik  bizalommal  Ö  Felsége  jelenlegi  taná- 
csosai iránt".  John  Russelnek  az  volt  a  kifogása,  hogy  a  korona 
miniszterei  ellen  emelt  ily  panasz  esetében  a  Ház  köteles  előadni 
elégedetlenségének  indokait,  és  hogy  az  ilynemű  indítványok 
ezelőtt  mindig  oly  tényekre  alapíttattak,  melyek  eléggé  igazol- 
ták a  Ház  beavatkozását.  Ezt  a  kifogást  azonban  nem  vették 
figyelembe. 

1859.  évi  július  7-én  a  Derby-kormány  ellen  oly  határozatot 
fogadtak  el,  hogy  a  képviselőház  nem  viseltetik  bizalommal 
Ö  Felsége  jelenlegi  tanácsadói  iránt  és  ennek  következtében  a 
minisztérium  lemondott  hivataláról. 

Mindezek  kapcsán  azonban  különös  figyelmet  érdemel,  amit 
erre  a  kérdésre  vonatkozólag  Todd  (a  parlamenti  kormányrendszer 
Angliában  III.  152.1.)  mond:  „a  képviselőház  az  alkotmány  szerint" 
jogosítva  van  bármikor  is  kifejezni  rosszalását  a  minisztérium  egyes 
intézkedései  felett,  vagy  pedig  általában  megtagadni  bizalmát  a  kor- 
mány által  követni  kivánt  politikától.  Ez  utóbbi  jogát  azonban  csak 
igen  ritkán  és  csak  egyes  igen  fontos  alkalmakkor  szabad  érvényesí- 
teni. A  bizalmatlansági  szavazat,  bármennyire  igazolható  is  bizonyos 
körülmények  közt,  igenis  kárhoztatandó  eszköz,  ha  ok  nélkül  és  meg- 
gondolatlanul, csupán  pártczélokra  használtatik  fel.  Emellett  továbbá 
senkinek  sincs  joga  megrovást  vagy  bizalmatlansági  szavazatot  indít- 
ványozni valamelyik  minisztérium  iránt,  hacsak  készen  nincs  elvállalni 
ez  eljárás  következményeit,  t.  i.  a  kormány  leszavaztatásáért  a  felelős- 
séget. A  leszavaztatás  következménye  t.  i.  vagy  a  parlament  felosz- 
latása vagy  pedig  az  szokott  lenni,  hogy  a  fejedelem  az  így  sikerült 
támadás  indítványozóit  szólítja  fel  az  uj  kormány  megalakítására.'' 

Hogy  a  kisebbségben  lévő  kormánynyal  szemben  a  többségben 
lévő  párt  indíttatva  érezheti  magát  arra,  hogy  a  kormány  ellen 
intézett  bizalmatlansági  indítványt  visszautasítsa,  amikor  a  kormányra 
még  nem  vállalkozhatik,  arra  nézve  például  szolgál  a  conservativ 
pártnak  az  1862,  június  3-iki  képviselőházi  ülésben  Lord  Palmerston 
minisztériumával  szemben  követett  magatartása.  (L.  u.  o.  h)  jegyzet.) 

És  nálunk  mégis  megtörtént,  hogy  a  coalitió  akkor  szavazott 
bizalmatlanságot  a  Fejérváry-kormánynak,  amikor  nem  volt  kész 
és  képes  a  kormány  átvételére. 

Hogy  a  készség  és  képesség  hiányát  nem  más  valaki  okozta, 
hanem  ő  maga,  arra  nézve  bizonyítékul  szolgál  az  a  körülmény, 
hogy  utóbb  mégis  vállalkozott  a  kormányzásra  azon  az  alapon, 
melyet  a  bizalmatlansági  határozat  meghozatalakor  perhorreskált. 
Azok  az  okok,  amelyek  miatt  a  kormányzásra  vállalkoznia  nem 
lehetett,  nem  voltak  tárgyi,  de  alanyi  természetűek,  —  s  amíg  ezek 
az  okok  meg  nem  szűntek,  és  amíg  a  coalitió  a  kormányalakí- 
tástól vonakodott  vagy  vonakodnia  kellett:  nem  volt  joga  a  kor- 
mánynak bizalmatlanságot  szavazni  és  minden  más  kormányzást 
lehetetlenné  tenni.  Egy  ilyen  határozathoz  tehát  nem  is  fűződhetett 
semmiféle  hatály.  — 

Ami  különben  a  bizalmatlansági  határozat  tartalmát  illeti,  az 
van  benne  okul  felhozva,  hogy  a  Fejérváry-kormánynak  a  minisztei- 
elnökhöz  intézett  és  általa  ellenjegyzett  királyi  kéziratban  megálla- 
pított jellege  nem  felel  meg  a  parlamentáris  kormányforma  követel- 
ményeinek. 

A  határozatban  említett  királyi  kézirat  e  részben  azt  mondja, 
hogy  a  kormány  a  pártokon  kiviil  áll,  és  hogy  feladata  a  felmerült 
ellentétek  kiegyenlítésének  közvetítése  a  végből,  hogy  mielőbb  a  több- 
ség soraiból  lehessen  minisztériumot  alakítani. 

A  képviselőház  többsége  tehát  arra  az  álláspontra  helyez- 
kedett, hogy  bármilyen  ziláltság  álljon  is  be  valamely  kormány- 
válság nyomán  a  pártviszonyokban,  bármennyire  hiányozzék  is  a 
többség  oldalán  a  további  kormányzás  politikájának  érdemében  a 
consolidatió,  bármilyen  kevéssé  feleljenek  is  meg  az  agitationális 
jelszavak,  amelyek  alatt  egy  alkalmi  többség  összeverődött  és  várat- 
lanul győzelmet  aratott,  a  komoly  és  kivihető  politikai  pártprogramm 
követelményeinek:  a  királynak  egyáltalán  nincsen  joga  a  helyzetet 
még  csak  megfontolás  tárgyává  is  tenni,  hanem  az  ország  sorsát 
vakon  át  kell  engednie  a  többség  szeszélyének,  még  ha  bizonyos, 
hogy  az,  amit  a  többség  kivan,  a  fennálló  viszonyok  eddigi 
politikai  és  jogi  fejleményeivel  össze  nem  egyeztethető  és  előre- 
látható, hogy  a  többségnek  egy  ilyen,  különben  sem  eléggé  tisztá- 
zott alapon  való  kormányra  jutása  beláthatatlan  politikai  és  jogi 
bonyodalmakat  és  összeütközéseket  fog  előidézni. 

A  királynak  joga  van  —  minden  kormányválság  alkalmából  — 
a  jövő  kormányzati  irány  meghatározásába  nemcsak  az  alak,  de  a 
meritum  tekintetében  is  beleszólni.  Az  ügy  érdekében  áll,  hogy  e 
részben  figyelembe  vétessék  annak  a  pártnak  az  álláspontja,  amely 
a  képviselőházban  többségre  jutott  és  amelynek  támogatása  nélkül 
az  állam  ügyeit  sikeresen  ellátni  igen  nehéz ;  de  ha  ez  az  álláspont 
még  eléggé  kidomborítva  nincsen  vagy  oly  akadályokba  ütközik, 
melyeknek  elhárítása  végett  további  tárgyalások  szükségesek,  akkor 
az  előbbi  kormány  lemondása  és  egy  másik  politikai  kormány 
kinevezése  közt  szünet  állhat  be.  Ennek  a  szünetnek  a  tartama  a 
körülményektől  függ,  és  ha  ez  alatt  a  szünet  alatt  a  politikailag  már 
megbukott  és  már  le  is  mondott  kormány  intézheti  az  ügyeket  és 
folytathatja  a  hivatalos  teendők  ellátását,  —  mi  ilyenkor  már  minden 
kétséget  kizáróan  csak  a  király  különös  megbízása  alapján,  minden 
pártjelleg  nélkül  szorosan  hivatalnoki  minőségben  történik  és  tör- 
ténhetik, —  akkor  nincs  kizárva,  hogy  oly  esetben,  amikor  a  helyzet 

tisztázása  hosszabb  időt  igényel  és  a  politikai  antagonismus  annyira 
éles,  hogy  a  volt  kormánynak  korábban  kell  távoznia,  a  szünet 
tartamára  hasonló  átmeneti  rendeltetéssel  egy  más  kormány  nevez- 
tessék ki.  A  királynak  ehhez  való  joga  kétségtelen  és  csak  az  lehet 
a  kérdés,  vájjon  egy  ily  intézkedés  szükséges-e  és  nincs-e  kifogás 
a  kormány  tagjainak  személye  ellen. 

A  Fejérváry-kabinet,  amely  ilyen  körülmények  közt  vállalta 
el  a  kormányt,  az  országgyűléstől  politikai  bizalmat  nem  várt,  mert 
hiszen  külön  politikai  pártcéljai  és  -feladatai  nem  voltak.  Az  akkori 
situatióban  az  országgyűlési  pártok  és  főleg  a  szövetkezett  többség 
részéről  a  bizalom  nyilvánítása  nem  is  lett  volna  helyén,  mert  az 
olybá  tűnhetett  volna  fel,  hogy  a  párt  a  fenforgó  ellentétekre  való 
tekintettel  előre  is  meghátrál  és  az  ellentétes  álláspontnak  deferál 
saját  politikája  érdemében,  amelyben  majd  csak  a  későbbi  tárgya- 
lások során  kellett  volna  nyilatkoznia.  Sőt  az  ellen  sem  lett  volna 
kifogása,  ha  vele  szemben  a  politikai  bizalom  hiányát  vagy  a 
bizalmatlanságot  annak  jelzése  végett  fejezték  volna  ki,  hogy  öt 
nem  tekintik  oly  kormánynak,  mely  a  párt  politikáját  képviseli, 
a  párt  obligát  támogatására  számíthat  és  amely  az  ország  ügyeinek 
intézésére  állandóan,  tehát  az  átmenet  okozta  szükség  multán  is, 
hivatva  lehetne.  Ily  természetű  lett  volna  a  coalisált  többség  hatá- 
rozata, ha  az  indokolás,  amely  az  erre  vonatkozó  határozati  javas- 
latot kisérte,  nem  vonta  volna  kétségbe  a  király  beleszólását  a 
kormányprogramm  megállapításába  és  nem  fejezte  volna  ki,  hogy 
alkotmányunk  szerint  semmi  körülmények  közt  egy  pillanatig  sem 
lehet  oly  kormány,  amely  nem  parlamentáris,  azaz  a  ház  többsége 
által  támogatott  pártpolitikai  célokat  nem  képvisel. 

Az  imént  jelzett  pártpolitikai  szempontból  megfelelőbb  volt  a 
szabadelvű  párt  részéről  előterjesztett  határozati  javaslat,  mely 
elismerte  a  pártokon  kívül  álló  kormány  kinevezését  indokoló 
szükséghelyzetet,  egyúttal  azonban  főleg  saját  pártbeli  külön- 
állásának jelzéséül  hangsulyo/ta,  hogy  egy  ily  kormányt  nem 
támogat  és  iránta  bizalommal  nem  viseltetik.  Ez  a  javaslat  is  operál 
a  parlamentarismussal  és  a  parlamentáris  kormányzással,  azt  majd 
az  alkotmány  alapjának,  majd  az  alkotmány  biztosítékának  minősítve, 
de  gróf  Tiszának  a  javaslatot  kisérő  beszéde  egyenesen  a  coalitiót 
vádolta,  hogy  ellentétek  felidézése  által  ö  okozta  a  szükséghelyzetet 
és  a  coalitióra  hárította  a  kötelességszerű  feladatot,  hogy  elvei 
számára  a  királyi  beleegyezést  megnyerje,  más  szóval  álláspontját 
a  király  álláspontjával  összeegyeztesse  s  ily  módon  állítsa  helyre  a 

megszokott  parlamentáris  kormányzást.  Ebből  nyilvánvaló,  hogy  a 
szabadelvű  párt  a  parlamentarismust  és  a  parlamenti  kormányzást 
nem  úgy  értette,  mintha  kizárólag  a  képviselőház  többsége  szabná 
meg  a  kormányzás  irányát,  hanem  úgy,  hogy  az  államkormányzás 
legyen  az  ország  szükségleteinek  és  érdekeinek  a  népképviselet 
többsége  által  támogatott  irányban  való  előmozdítását  célzó  politikai 
ténykedés,  amivel  szemben  mulhatlanul  kivételnek  van  helye 
azoknak  a  tárgyalásoknak  a  tartamára,  melyek  a  király  és  a 
többség  között  a  kormányprogramm  tekintetében  felmerült  ellen- 
tétek kiegyenlítésére  szükségesek,  és  a  megoldandó  kérdések 
mennyiségétől  és  minőségétől  függően  rövidebb  vagy  hosszabb 
időre  terjedhetnek.  Amikor  tehát  a  szabadelvű  párt  a  Fejérváry- 
kormányt  „a  parlamentarismusnak  teljesen  meg  nem  felelőnek" 
vagy  „nem  parlamentárisnak"  nevezte,  ezáltal  csak  a  helyzet  kivé- 
teles voltára  és  korántsem  valamely  alkotmányi  defectusra  kivánt 
utalni.* 

*  Hogy  ez  csakugyan  így  áll,  t.  i.  hogy  a  szabadelvű  párt  a  Fejérváry- 
kormány  kinevezését  a  törvényesség  szempontjából  nem  perhorreskálta  és 
inkább  saját  pártbeli  különállásának  jelzése  végett  terjesztette  elő  a  képviselő- 
házban a  határozati  javaslatot,  kitűnik  Tisza  István  grófnak  a  szabadelvű  párt 
1905.  évi  június  20-iki  értekezletén  elmondott  beszédéből.  (L.  I.  rész  17.  1.) 

Hogy  a  szabadelvű  pártnak  a  Fejérváiy-kormány  törvényes  és  alkotmányos 
voltát  illetőleg  kétsége  nem  volt  és  nem  lehetett  és  hogy  ennek  a  kormánynak 
működését  nem  akarta  a  bizalmatlansági  szavazattal  lehetetlenné  tenni,  bizo- 
nyítja Tisza  István  grófnak  „Az  Újság"  1905.  évi  július  21-iki  számában  meg- 
jelent czikke,  melyből  kiemeljük  a  következőket :  „Az  ország  kormányzatának 
zavartalan  menetét  biztosítani  kellett,  a  támadt  rést  be  kellett  tölteni,  s  addig 
is,  míg  sikerülne  parlamentáris  kormány  kinevezésének  előfeltételeit  megterem- 
teni —  az  ország  igazgatásával  uj  kormányt  kellett  megbízni,  mely  ne  akarja 
politikailag  vezetni  az  országot,  ne  álljon  ellentétben  a  többséggel  szemben, 
és  tartsa  nyitva  az  ajtót  a  király  és  a  többség  megegyezése  számára.  Ez  az 
alapgondolat  adott  életet  a  Fejérváry-kormánynak.  A  válságot  nem  a  korona 
idézte  fel  .  .  .  A  képviselőház  többsége  intézett  aggressiv  támadást  a  hadsereg 
körüli  alkotmányos  fejedelmi  jog  ellen,  a  többség  bizalmi  emberei  vonakodtak 
kormányt  vállalni,  hacsak  a  király  jogainak  megszorításába  bele  nem  egyezik." 
Ezek  után  elmondja,  hogy  ebben  a  rendkívüli  helyzetben  Ö  Felsége  kerülni 
óhajtott  mindent,  ami  a  meggondalatlanul  felidézett  alkotmányos  küzdelmet  nyers 
erőpróbává  tette  a  Fejérváry-kormányt,  annak  nyilvánvalóvá  tételével  nevezte 
ki,  hogy  ragaszkodik  a  parlamentárismus  elveihez  és  hogy  hajlandó  közre- 
működni, hogy  azok  újból  egész  épségükben  érvényesüljenek.  Ugyanazért 
helytelen,  hogy  a  többség  az  uj  kormányt  a  legélesebb  harczi  riadóval  fogadta, 
ellene  bizalmatlansági  határozatot  provokált  és  törvénytelennek  bélyegzi  a 
kormányt,  mely  ezen  határozat  után  is  hivatalában  maradt.  Azután  így  folytatja : 

„Parancsoló  kötelesség,  hogy  tisztába   jöjjünk  a  situátió  valódi  tényével. 

A  politikai  momentum  csak  annyi  volt  a  Fejérváry-kormány 
eredeti  vállalkozásában,  hogy  tartott-e  még  az  átmenet  és  nem 
kellett,  vagy  nem  lehetett-e  már  pártpolitikai  programm  alapján  a 
kormányt  megalakítani  és  vájjon  a  szem  előtt  tartott  czélra  a  sze- 
mélyek jól  voltak-e  megválasztva? 

Ámde  ezeket  a  kérdéseket  a  képviselőház  többségének  bizal- 
matlansági szavazata  nem  érintette.  A  kérdés,  amelyben  a  többség 
határozata  állást  foglalt,  nem  is  politikai,  hanem  jogi  természetű 
volt.  A  többség  egyenesen  megtagadott  olyasvalamit,  amihez  a 
királynak  kétségtelen  joga  van.  Megtagadta  a  kormány-alakítás  és 
-kinevezés  jogát  azon  az  alapon,  hogy  a  kormányt  nem  a  király, 
hanem  a  képviselőház  adja  az  országnak.  Ezt  a  jogi  kérdést  a 
képviselőház  egyoldalú  határozata  el  nem  dönthette.  A  képviselőház 
határozatának  csupán  politikai  kérdésekben  van  súlya;  az  állam- 
hatalom többi  tényezőinek  jogállását  a  képviselőház  egyáltalában 
nem  csorbíthatja;  az  csak  törvényhozási  utón,  valamennyi  illetékes 

Igazán  restelkedve  beszélek  arról :  a  kormány  hivatalban  maradása 
törvényt  sért-e  és  törvénytelen-e  az  a  kormány,  amelynek  a  képviselőház 
bizalmatlanságot  szavazott?  Mi  sem  jellemzi  szomorúbban,  minő  orgiákat  ül 
közjogunk  terén  némelyek  dilettantismusa  s  mások  rabulistikája,  minthogy 
ezzel  a  kérdéssel  komolyan  kell  foglalkoznom. 

Egy  tekintet  az  1848 :  IV.  t.-cz.-re  meggyőzhet  mindenkit  arról,  hogy  az  a 
felelősség,  melyet  az  törvénybe  iktat,  csakis  a  jogi  felelősség  lehet.  E  törvény 
mindazon  rendelkezései,  melyek  e  felelősség  körét  és  tartalmát,  a  felelősségre 
vonás  módját  és  következményeit  állapítják  meg,  félreérthetetlenül  kizárólag 
csakis  a  jogi  felelősségre  vonatkozhatnak.  És  a  dolog  természeténél  fogva  nem 
is  lehet  az  másképpen.  Törvény,  vagy  bárminő  más  jogszabály  csakis  a  jogi 
felelősséget  statuálhatja.  így  van  ez  mindenütt  a  kerek  világon ;  bátran  patentet 
kérhetünk  arra  a  felfedezésre,  hogy  a  többségre  támaszkodó  parlamenti  kor- 
mányzatot törvény  rendeli   el. 

A  jog  és  politika,  jogszabály  és  politikai  elv  alapfogalmainak  szánalmas 
összezavarása  ez. 

A  közjog  nem  ismer  parlamentáris  kormányt ;  politikai  fogalom,  szabad 
nemzetek  politikai  életének  sarkalatos  alapfogalma  ez,  mely  —  és  ebben  azután 
nincs  köztünk  véleménykülönbség,  —  az  egész  magyar  nemzet  politikai  gondol- 
kozásának egyik  alapelvét  képezi  és  sikeres  magyar  nemzeti  politikának 
nélkülözhetetlen  alapfeltétele. 

Ez  intézmény  forrása  minden  szabadságszerető  nemzetnek  azon  jogos 
törekvésében  rejlik,  hogy  a  kormányzatra  is  biztosítsa  befolyását,  érvényesí- 
tésének és  fentartásának  jogi  eszközei  pedig  a  parlamentnek  azon  jogkörében 
rejlenek,  melynél  fogva  megtagadhatja  az  ujonczot  és  az  adót. 

Az  alkotmányos  pressió  ezen  fegyvereivel  érvényesítheti  a  parlament 
befolyását  úgy  a  kormányzat,  mint  a  törvényalkotás  terén ;  ezeket  szegezheti 
a  törvényhozás  másik  tényezőjének  eltérő  akarata  ellen." 

tényező  hozzájárulásával  történhetik.  Ha  a  kormánynyal  szemben 
valaki  jogsértést  panaszol,  az  ily  panasznak  érdemben  való  elbírá- 
lására a  képviselőház  nem  jogosult.  A  képviselőház  csak  vádlóként 
léphet  fel,  és  az  ítélkezés  más  fórum  elé  tartozik.  A  Fejérváry- 
kabinet,  mely  a  király  kétségtelen  joga  alapján  alakult  meg,  a 
képviselőháznak  e  joggal  szemben  helyezkedő  határozatából  semmi- 
féle consequentiát  nem  lett  volna  köteles  levonni.  Hogy  mégis 
arra  határozta  el  magát,  hogy  az  országgyűlés  mindkét  házának 
1905.  évi  június  21-én  megtartott  ülései  után  lemond  s  a  meg- 
bízást és  az  arról  való  döntést  Ö  Felsége  kezébe  helyezi,  az  főleg 
azért  történt,  mert  nemcsak  a  főrendiház  határozata,  hanem  egyéb 
jelenségek  is  azt  a  kételyt  támasztották  benne,  hogy  a  reá  bizott 
feladatot  nem  fogja  sikerrel  megoldhatni.  A  főrendiház  azt  jelentette 
ki,  hogy  a  „jelenlegi  kormány  a  válság  megoldására  nem  hivatott 
s  ezért  iránta  bizalommal  nem  viseltetik".  A  kormány  ehhez  képest 
azt  hitte,  hogy  helyesen   jár  el,  ha  Ö  Felségét   mindezekre   figyel- 

Ezek  után  fejtegetés  tárgyává  teszi  a  parlainentarismus  fogalmát,  amely 
a  mi  viszonyaink  között  nem  azt  jelenti,  hogy  a  királyság  üres  fictió,  a  király 
pedig  egyszerű  báb,  s  hogy  vakon  kelljen  elfogadnia  azt  a  kormányzati  irányt, 
melyet  a  képviselőház  többsége  követ,  hanem  ellenkezőleg,  azt  hozza  magával, 
hogy  tiszteletben  és  becsben  kell  tartani  a  király  jogát  és  compromissumok 
alapján  kell  a  király  és  a  nemzet  eltérő  nézeteit  kiegyenlíteni,  oda  concludál, 
hogy  a  többség  merev  magatartásánál  fogva,  a  melylyel  nullifikálni  kivánja  a 
királyi  akaratot,  a  parlamentáris  kormánynak  jelesül  annak  az  előfeltételei 
nincsenek  meg,  hogy  az  ügyek  vitelét  oly  kormány  vegye  át,  mely  a  reformok 
terén  tért  nyit  a  nemzet  törekvéseinek  s  e  részben  a  többségre  támaszkodva 
egy  concrét  politikai  irányt  képvisel.  Ehhez  képest  igazolva  van  egy  oly  kor- 
mány, melynek  a  jövőre  szóló  politikai  programmja  nincs,  és  csupán  az  ügyek 
vitelére  vállalkozik.  Az  ilyen  kormánynak  fair  play-re  van  joga  mindaddig, 
míg  eltávolítására  javaslatai  vagy  cselekedetei  nem  szolgáltatnak  okot.  Elmél- 
kedését így  végzi :  „Törvényes  kormánynyal  állunk  szemben  ma  is :  E  kor- 
mány nem  parlamentáris,  s  annak  ilyennel  való  felváltását  a  nemzet  nagy 
érdekei  parancsolólag  követelik.  Súlyos  politikai  hibát  követ  el  a  többség,  ha 
nem  a  válság  békés  megoldása,  de  annak  az  alkotmányos  pressió  fegyvereivel 
való  végigküzdése  utján  kivánja  a  feladatot  megoldani,  de  e  hibát  a  nemzet 
elleni  megbocsáthatatlan  bűnnel  tetézi,  ha  a  küzdelem  hevében  a  törvényes 
tér  elhagyására  ragadtatja  magát." 

Majd  az  Az  Újság  czímű  lapnak  1905.  évi  július  hó  22-iki  számában 
megjelent  czikkében  gróf  Tisza  István  a  következőket  mondotta : 

„A  törvény,  mint  mindenütt  a  világon,  ligy  nálunk  is  a  kormány  jogi 
felelősséget  statuálja.  A  törvény  értelmében  felelős  kormány  az,  mely  a  korona 
összes  rendeleteit  ellenjegyzi,  a  végrehajtó  hatalom  összes  tényeiért  az  ország- 
gyűlésnek felelős,  ezekért  a  képviselőház  által  vád  alá  helyezhető,  s  a  főrendi- 
ház által  megalakított  bíróság  által  elmarasztalható.  Az  1848 :  Ili.  t.-cz.  világosan 

meztetve  módot  nyújt,  hogy  esetleg  másokra  ruházhassa  a  kor- 
mányzást, akik  talán  személyi,  vagy  más  okoknál  fogva,  a  siker 
nagyobb  kilátásával  felelhetnek  meg  a  megbízásnak.  Az  akkori 
nehéz  viszonyok  közt  azonban  minden  positiv  támpont  hiányzott 
arra,  hogy  a  kormánymegbizás  kérdésében  rögtöni  változás  tör- 
ténjék, és  miután  Ö  Felsége  a  lemondást  el  nem  fogadta,  a  kor- 
mány kötelességének  tartotta  tisztében  tovább  eljárni,  és  a  reá 
bizott  közvetítést  megkísérelni.  De  amikor  a  sikertelenséget  a  tények 
is  igazolták  és  nyilvánvalóvá  vált,  hogy  az  adott  alapon  a  czél 
el  nem  érhető,  a  kormány  újból  lemondott  és  lemondása  el  is 
fogadtatott. 

A  Fejérváry-kormány  újjáalakulása  oly  alapon  történt,  amely 
lehetővé  tette  volna,  hogy  —  amit  azelőtt  alkalmas  politikai  kor- 
mányzati programm  hiányában  tenni  nem  lehetett  —  a  képviselő- 
házi többség  további  elutasító  magatartása  esetén  a  parlamentáris 
kibontakozás  másik  módjához :  az  országgyűlés   feloszlatásához  és 

ezt  rendeli  és  nem  egyebet.  Ennek  megfelel  és  az  1848 :  III.  t.-czikk  értelmében 
törvényes  kormány  a  jelenlegi  kormány  is  és  a  kormány  törvényes  hatásköré- 
ben eljárni  nemcsak  jogosult,  de  köteles  is." 

Ez  kétségkívül  minden  tekintetben  correct  álláspont,  amely  teljesen 
megfelel  a  Fejérváry-kormány  felfogásának  is. 

Amikor  a  kormány,  a  király  és  a  coalitiós  többség  között  fenforgó 
nézeteltérést  a  coalitió  erőszakoskodásai  miatt  kiegyenlíteni  nem  bírván,  meg- 
bízatásáról lemondott  és  a  parlamentáris  kormányzás  előfeltételeit  és  lehető- 
ségét oly  módon  kísérelte  megvalósítani,  hogy  egy  concrét  kormányzati  reform- 
programmot  jelöl  meg,  amely  alkalmasnak  látszott  egy  uj  párt  alakulására  és 
alapot  nyújtott  a  kormánynak,  hogy  a  mennyiben  az  akkori  országgyűléssel 
czélt  nem  ér,  az  országgyűlést  feloszlathassa  és  a  nemzetre  appellálhasson :  a 
szabadelvű  párt,  illetőleg  a  szabadelvű  párt  vezérének  nézete  a  kormány  positió- 
jának  és  cselekedeinek  törvényességéről  némiképp  módosult.  Ezt  azonban  arra 
lehet  visszavezetni,  hogy  a  szabadelvű  párt  az  uj  kormányprogramm  tartal- 
mával szemben  határozott  állást  foglalt,  azt  helytelenítette  és  az  annak  érvé- 
nyesítésére irányuló  actiót  perhorreskálta.  Ily  módon  a  kormány  működése 
által  saját  pártérdekét  látván  megtámadva,  a  kormány  ellen  politikai  harczot 
indított,  amelynek  a  hevében  elvesztette  korábbi  elfogulatlanságát  és  tárgyi- 
lagosságát, —  és  amit  annak  előtte  a  coalitíóval  szemben  annyira  kárhoztatott 
—  a. jogi  kérdésekbe  belekeverte  a  politikai  szempontokat.  Kétségtelen,  hogy 
ez  az  állásfoglalás  és  ez  a  harczmód  nem  vált  előnyére  a  szabadelvű  párt- 
nak, de  annál  nagyobb  hasznára  volt  a  coalitiónak,  mely  innentől  még  foko- 
zottabb hévvel  folytatta  a  harczot  a  kormány  ellen,  nem  ugyan  a  programm 
tartalma  miatt,  hanem  azért,  hogy  a  hatalomtól  el  ne  essék.  A  coalitió  ellent- 
állása a  szabadelvű  párt  megváltozott  magatartásából  uj  tápot  nyert,  s  nyílt 
ellenszegüléssé  fejlődött,  a  mivel  szemben  szigorúbb  rendszabályokhoz  kellett 
nyúlni.  Ennek  fejtegetése  azonban  nem  erre  a  helyre  való. 

a  nemzetre  való  hivatkozáshoz  lehessen  folyamodni.  Hogy  azután 
erre  nem  kerülhetett  a  sor,  azt  a  viszonyok  sajátos  alakulása  okozta. 
Az  egész  kérdés  egyébiránt  tárgytalanná  vált  azért,  mert  a  coalitió 
a  merev  tagadás  teréről  lelépve,  a  kormányalakítást  a  Fejérváry- 
kormány  által  előkészített  alapon  elvállalta. 


További  okul  felhozatott,  hogy  a  Fejérváry-kormány  kivonta 
magát  az  országgyűlés  ellenőrzése  alól  és  kizárta  a  felelősségre 
vonás  lehetőségét. 

Az  sehol  sincs  megírva,  hogy  az  országgyűlésnek  mindig 
együtt  kell  lennie  és  a  kormánynak  minden  tettéért  azonnal  kell 
felelnie.  A  hirálynak  vannak  jogai  az  országgyűléssel  szemben  is. 
A  király  az  országgyűlést  elnapolhatja,  még  pedig  azért  is,  hogy 
alkalmat  és  időt  adjon  a  többségnek,  hogy  a  helyzetet  higgad- 
tabban megfontolja  és  más  elhatározásra  jusson.  A  király  az 
országgyűlést  feloszlathatja,  főleg  azért  is,  hogy  más  többség  és 
más  nézetek  kerüljenek  a  képviselőházba,  és  ezek  a  jogok  teljesen 
értéktelenek  volnának,  ha  a  kormány,  amely  által  a  király  ezeket  a 
jogokat  kezeli,  ipso  facto  törvénytelenné  válnék,  mihelyt  a  kép- 
viselőházi többség  ellenére  látja  el  —  akár  csak  ideiglenesen  és  át- 
menetileg —  az  ország  ügyeit.  Ezeknek  a  jogoknak  gyakorlása  csak 
annyiban  van  megszorítva,  amennyiben  e  részben  a  törvény  positive 
rendelkezik.  Hogy  egyebekben  mily  módon,  hány  izben  és  milyen 
időközökben  kénytelen  velők  a  kormány  élni,  annak  semmi  köze 
sincsen  a  kormány  törvényességéhez  vagy  törvénytelenségéhez;  az 
a  kormánynak  csupán  politikai  minőségét  érinti.  Egyébiránt  még 
annak  is,  hogy  a  kormány  az  országgyűlés  elnapolása  vagy  fel- 
oszlatása körül  a  törvény  rendelkezéseinek  mindenben  eleget  nem 
tehet,  meglehet  a  maga  mentő  oka,  melyet  azután  későbben, 
nyugodtabb  időben,  a  kedélyek  lecsillapultával,  ugyanaz  a  többség, 
esetleg  az  ujabb  országgyűlés  képviselőházi  többsége  méltányolhat 
és  elfogadhat,  —  és  a  törvény  seholsem  rendeli,  hogy  ily  esetekben 
a  felelősségre  vonás  azonnal  történjék.  Mindaddig,  míg  annak  az 
elve,  hogy  az  országgyűlés  összegyűl  és  nyilatkozhatik,  teljesen 
feladva  és  elejtve  nincs,  nem  lehet  a  miniszteri  felelősség  mellő- 
zéséről beszélni,  és  azt  a  kormány  jogi  és  törvényi  defectusaként 
feltüntetni. 

Mindezektől  eltekintve,  a  kormány  eredeti  megbízása,  mely  a 
korona  és  a  többség  közt  fenforgó  ellentétek  kiegyenlítésének  meg- 

kisérlésére  irányult,  kívánta  azt,  hogy  az  országgyűlés  folytonosan  ne 
ülésezzen.  Tekintettel  az  akkori  izzó  hangulatra,  s  főleg  arra  a  végle- 
tekig menő  politikai  antagonismusra,  melylyel  a  coalitió  a  szabadelvű 
párt  iránt  viseltetett  és  a  melynél  fogva  a  kormány  minden  tényében 
a  szabadelvű  párt  feltámasztásának  czélzatát  látta  s  a  kormányt 
hallatlan  erőszakoskodással  fogadta :  egyáltalán  nem  volt  meg  annak 
a  lehetősége,  hogy  a  felmerült  események  és  a  felvetett  nagy  hord- 
erejű kérdések  a  parlamentben  megvitattassanak.*  Különben  is  a 
czél  a  parlamentáris  kormányzás  előfeltételeinek  helyreállítása  volt, 
még  pedig  a  király  és  a  többség  közti  compromissum  utján ;  —  ennek 
a  létesítése  pedig  a  dolog  természete  szerint  legalább  a  kezdet 
stádiumában  bizalmasabb  jellegű  tárgyalásokat  és  megbeszéléseket 
igényel,  s  a  formaszerü  nyilvános  discussio,  amelyet  első  sorban 
az  álláspontokhoz  való  merev  ragaszkodás  következetessége  irányít, 
erre  nem  alkalmas. 

Amikor  pedig  az  eredeti  megbízás  megvalósítható  nem  volt 
s  a  Fejérváry-kabínet  uj  programm  alapján  kereste  a  kibontakozást, 
ezt  azzal    a   határozott   szándékkal  tette,    hogy  mihelyt  a  kormány 

*  A  szabadelvű  párt  és  vezére  gróf  Tisza  István  —  amint  láttuk  — 
az  1905.  június  21-iki  elnapolást  csak  a  parlamentismus  politikai  fogalmával 
tartotta  meg  nem  egyezőnek ;  de  amellett  azon  az  állásponton  volt,  hogy  a 
parlamentarismus  előfeltételei  —  a  többség  alkotmányellenes  eljárása  követ- 
keztében, melynél  fogva  a  helyett,  hogy^  a  királylyal  a  compromissumot  keresné, 
a  király  jogai  ellen  támad  —  nincsenek  meg.  A  kormányt  ezért  nem  is  illet- 
hették váddal  s  az  elnapolást  és  magát  a  kormányt  továbbra  is  törvényesnek 
tartották.  Sajátságos,  hogy  az  október  10-iki  elnapolást  már  a  kormány  eljárásá- 
nak imputálták  s  azt  „az  alkotmányos  életet  nullifikáló,  a  felmerült  eseményeknek 
és  a  felvetett  nagy  horderejű  kérdéseknek  megvilágítását  megakadályozó  és  az 
alkotmány  szellemébe  ütköző  ténynek"  minősítették.  Mert  hiszen  a  helyzet  és 
a  coalitió  magatartása  nem  változott,  sőt  a  kormánynak  ekkor  még  kevésbé 
volt  módjában  a  parlamentarismus  kívánalmának  az  országgyűlési  tárgyalások 
nyitvatartását  illetőleg  megfelelni,  mert  állásáról  lemondott  és  az  uj  kormány 
alakítását  tárgyazó  intézkedés  még  függőben  volt.  Még  feltűnőbb,  hogy  a 
szabadelvű  párt  a  deczember  19-iki  elnapolás  után  már  a  felszólalást  és  a 
határozathozatalt  is  megengedhetőnek  tartotta,  s  az  elnapolás  tényét  törvény- 
telennek minősítette.  Igaz  ugyan,  hogy  tárgyilag  úgy  állott  a  dolog,  hogy  a 
kormány  még  annak  az  évnek  végéig  sem  lesz  képes  a  jövő  évi  költség- 
vetést illető  tör\^ényes  kötelemnek  megfelelni,  de  köztudomású  volt,  hogy  a 
kormány  csak  az  összes  pártok  megegyezése  és  annak  az  el  nem  hárítható 
kényszere  következtében  vállalta  az  elnapolást,  hogy  végképp  meg  ne  hiúsuljon 
az  az  ujabb  békekisérlet,  mely  a  szabadelvű  pártból  indult  ki,  és  amelyre  gróf 
Tisza  István  a  szabadelvű  pártnak  1906.  február  19-én  megtartott  értekezletén 
önérzettel  utalt. 

programmjának  tartama  felöl  a  nagyközönség  tájékozást  nyer  és 
azokban  a  nagy  horderejű  kérdésekben,  melyeket  az  uj  programm  fel- 
ölelt, az  állásfoglalásra  előkészül,  a  kérdést  beviszi  a  parlamentbe,  — 
amikor  majd  alkalom  nyilik  a  kormány  egyéb  ténykedésének  meg- 
vitatására is.  Hogy  ez  a  szándék  is  meghiúsult  és  a  parlament  az 
1905.  év  végén  nem  ülésezhetett,  azt  nem  a  kormány,  hanem  az 
összes  pártoknál  visszhangra  talált  és  a  kormány  további  hivatalban 
maradása  kérdésében  vis  majorként  fellépett  az  az  áramlat  okozta, 
hogy  ujabb  kisérlet  történjék  valamelyes  compromissum  létesítésére, 
amelynek  sikere  érdekében  az  országgyűlés  újból  való  elnapolása 
elkerülhetetlenül  szükségessé  vált. 

Az  elnapolások  korántsem  abból  a  czélból  történtek,  hogy  a 
kormány  az  ellenőrzés  és  felelősség  alól  szabaduljon,  hanem  csakis 
azért,  hogy  a  kibontakozás  szálai  végképpen  el  ne  szakadjanak. 
A  kormány  nem  rejtegette  eljárását  és  ténykedését ;  arról  —  úgy  ahogy 
azt  az  akkori  viszonyok  engedték  —  megfelelően  tájékoztatta  a 
nyilvánosságot  és  különösen  az  állam  háztartását  tárgyazó  cselek- 
ményei egy  pillanatig  sem  voltak  kivonva  az  állami  számvevőszék 
ellenőrzése  alól.*  Az  országgyűlés  sem  esett  el  az  utólagos  ellen- 
őrzés jogától.  Ezt  a  jogot  nem  szüntette  meg,  sőt  ellenkezőleg 
elismerte  a  coalitiós  minisztérium  kormányra  jutásának  alapjául 
szolgált  megállapodás,  mely  a  volt  kormányok  jogi  és  anyagi 
felmentéséről  is  intézkedik  és  a  mostani  országgyűlést  megnyitó 
legmagasabb  trónbeszédben  is  kifejezésre  jut  annyiban,  amennyiben 
az  elmúlt  kormányzati  korszak  tényeire  nézve  is  a  jogfolytonosság 
helyreállítását  hangsúlyozza:  —  méltánylásával  annak  a  kényszer- 
helyzetnek, amelybe  a  kormány  a  felmerült  és  utóbb  elsimult 
ellentétek  és  félreértések  következtében  jutott. 

A  kormány  a  felelősség  teljes  tudatában  működött;  azt  a 
jogot  azonban  nem  lehet  semmiféle  kormánytól  elvitatni,  hogy  a 
felelősségrevonás  számára  egy  oly  situatiót  keressen,  amely  ha  nem 
is  barátságos,  de  legalább  tárgyilagos  megítélésben  részesíti  tényeit. 
Áll  ez  főleg  a  szükséghelyzet  megítélése  szempontjából,  melybe  a 
kormány  belejuthat.  Ily  kényszerhelyzet  a  Fejérváry-kormányra  nézve 
nem  egyszer  és  nem  csupán  egyetlen  vonatkozásban  állott  be, 
anélkül,  hogy  a  kormányt  e  részben  vétkesség  terhelné.     Ennek  a 

*  A  kormány  az  államháztartás  vitelében  határozott  mérsékletet  alkal- 
mazott. Alapul  az  1904.  évi  költségvetési  törvényt  vette  s  ami  ennek  a  keretébe 
nem  illett,  azt  hiteltúllépésnek  vagy  előirányzat  nélküli  kiadásnak  minősítette 
s  az  ellenőrzés  szempontjából  fokozottabb  szigor  alá  helyezte. 

kényszerhelyzetnek  igazságos  megítélését  várni  lehetett  volna  a 
képviselőházi  többség  újjáalakulásától,  esetleg  az  országgyűlés  fel- 
oszlatása és  uj  választások  utján ;  —  de  ugyanezt  eredményezhette  a 
király  és  a  meglévő  többség  közti  megegyezés,  melynek  reményéről 
azért  nem  lehetett  végképpen  lemondani,  mert  fel  lehetett  tenni, 
hogy  a  coalitió  előbb-utóbb  mégis  belátja,  hogy  egy  nem  igazolható 
álláspontnak  a  végletekig  menő  forceirozása  a  kiráiylyal  szemben  — 
talán  még  sincsen  helyén.  Ez  a  megegyezés  csakugyan  létrejött, 
még  pedig  a  Fejérváry-kormány  fáradozása  és  közreműködése 
következtében.  Hogy  a  megegyezés  kapcsán  létrejött  compromissum- 
nak  egyik  tárgya  a  volt  kormány  felelősségének  kérdése  volt, 
leginkább  bizonyítja,  hogy  a  volt  kormány  a  felelősség  szem  előtt 
tartásával  cselekedett.  Az  pedig,  hogy  a  compromissum  a  felelősség 
alól  való  felmentést  állapította  meg,  szükségszerű  folyománya  a 
fenforgott  ellentétek  érdemleges  megoldásának.  Amikor  a  coaltió 
eltért  korábbi  merev  álláspontjától  és  deferált  a  király  álláspont- 
jának s  amikor  ebből  folyóan  szükségszerűen  be  kellett  látnia,  hogy 
nem  volt  igaza,  midőn  ezt  az  álláspontot  erőszakolta  és  ezzel  egy 
többségi  kormány  kinevezését  akadályozta :  lehetetlen  volt  más  útra 
nem  térnie  annak  a  regime-nek  jogi  megítélésében,  amelyet  éppen 
korábbi  felhagyott  magatartása  tett  szükségessé.  A  volt  kormány 
jogi  és  anyagi  felmentését  tárgyazó  megállapodás  egy  tekintet  alá 
esik  az  u.  n.  pactum  többi  megállapodásaival.  Ha  ezek  helyesek 
és  igazoltak,  akkor  az  is  helyes  és  igazolt. 

Egyébiránt  abban  a  kérdésben,  vájjon  a  kormány  felelősségre 
vonassék  jelesül  vád  alá  helyeztessék-e,  a  képviselőház  többsége 
mindig  politikai  szempontok  szerint  szokott  igazodni,  és  a  kérdés 
alkotmányszerüen  van  elintézve  akkor  is,  ha  a  felelősségrevonást 
kizárólag  politikai  tekintetekből  mellőzik.  Miért  legyen  ez  másképp, 
ha  az  államhatalmi  tényezők  közt  létrejött  politikai  compromissum 
jelöli  meg  az  elintézés  módját.  Compromissumra  senkit  sem  lehet 
kényszeríteni,  de  ha  valaki  a  compromissumba  belemegy,  akkor 
álljon  helyt  annak  összes  következményeiért. 


Sokan  azt  mondják,  hogy  a  Fejérváry-kormány  azért  nem 
volt  törvényes,  mert  nem  volt  törvényben  megállapított  és  megszava- 
zott költségvetése. 

Ezt  a  nézetet  legfeljebb  csak  akkor  lehetne  némileg  megokolni, 
ha   a   költségvetés   volna   egyedüli   és   kizárólagos   alapja   minden 

állami  bevételnek  és  állami  kiadásnak,  és  ha  a  kormányt  csak  a 
költségvetés  hatalmazná  fel  jogilag  az  állami  bevételek  kezelésére  és 
az  állami  kiadások  teljesítésére.  Csak  ebből  a  téves  felfogásból 
kiindulva  lehetne  esetleg  oda  concludálni,  hogy  miután  majdnem 
minden  kormányzati  intézkedésnek  a  pénzügyi  gazdálkodás  körébe 
visszanyúló  anyagi  háttere  van,  a  király  részéről  való  kinevezés 
tulajdonképpen  csak  az  ideális  kormányhatalmat  adja  meg,  a  reális 
tartalmú  kormányhatalom  pedig  csak  akkor  keletkezik,  amikor  az 
országgyűlés  a  költségvetést  megszavazza  és  viszont  megszűnik,  ha 
az  idő,  melyre  a  költségvetés  szólt,  ujabb  költségvetés  alkotása 
nélkül  lejárt. 

A  dolog  azonban  nem  így  áll. 

Az  ország  pénzügyeinek  ellátása,  az  u.  n.  pénzügyi  hatalom, 
az  állam  kormányzásának  és  az  állam-személyiség  képviseletének 
a  jogán  a  király  kezében  összpontosuló  végrehajtó  hatalom  dolga. 
Nevezetesen  a  végrehajtó  hatalom  kezeli  a  közjövedelmeket  és 
teljesíti  az  állami  kiadásokat,  melyeknek  mértékét  az  állam  szük- 
ségletei szabják  meg. 

Ezzel  szemben  azonban  jelentékeny  korlátozások  állanak  fenn. 

Amikor  a  királyi  hatalom  még  csak  a  legfőbb  magánhatalom 
jellegével  birt,  és  az  állam  szükségleteit  a  rendes  királyi  jövedelmek 
fedezték,  ilyen  korlátozásokról  alig  lehetett  szó,  —  amikor  azonban 
a  domaniális  és  regálé-haszonvételekből  álló  ezeknek  a  jövedelmek- 
nek elégtelensége  miatt  más  rendkívüli  forrásokat,  nevezetesen  az 
ország  lakosainak  anyagi  hozzájárulását  kellett  igénybe  venni :  az 
az  álláspont  jutott  érvényre,  hogy  az  ilyen  hozzájárulásnak  csak 
az  illetők  beleegyezésével  lehet  helye.  így  keletkezett  az  a  szabály, 
hogy  az  ország  képviselő  szervének  —  az  országgyűlésnek  — 
mellőzésével  az  állampolgárokat  adóval  terhelni  nem  lehet.  Ez  a 
végrehajtó  hatalom  pénzügyi  hatalmának  első  és  legfontosabb  kor- 
látja, amelyből  idő  folytán  az  ország  budgetjogának  egész  rend- 
szere fejlődött  ki. 

Addig,  amíg  az  adór.a  csak  kivételesebb  esetekben  és  kisebb 
mértékben  volt  szükség,  az  adó  nem  volt  egyéb,  mint  a  királynak 
felajánlott  segélypénz  (subsidium),  melyre  nézve  sem  a  szükséges- 
ség, sem  a  hováfordítás  kérdése  tüzetesebb  vizsgálat  tárgyává  nem 
tétetett.  Mihelyt  azonban  az  ily  segélypénzek  gyakoriabbakká  váltak 
s  majdnem  az  állandó  adózás  jellegét  öltötték  magukra,  a  segélypénz 
megajánlása  az  adó  megszavazásának  jogává  alakult,  amely  kiterjed 
a)  az  adó   szükségének   megállapítására;    b)   az  adó   hozadékának 

bizonyos  czélra  fordítására.*  így  belekerülnek  a  vizsgálat  keretébe 
az  összes  szükségletek  (kiadások)  és  a  többi  közjövedelmek. 

A  modern  államfogalom  meggyökerezésével  mindinkább  utat 
tört  magának  és  gyakorlatilag  érvényre  is  jutott  a  felfogás,  hogy 
az  állam  szükségletei  nem  a  király  személyes  szükségletei,  ezeknek 
a  szükségleteknek  a  kielégítése  nem  a  király  személyes  érdeke, 
hanem  az  összesség  érdeke  és  az  egész  állam  boldogulásának  élet- 
kérdése ;  —  és  minthogy  az  adó,  mely  a  fejlettebb  állami  és  gazda- 
sági viszonyok  között  már  a  közjövedelmek  túlnyomó  részét  teszi 
és  szintén  erre  a  czélra  szolgálat :  az  adó  megszavazásának  joga  kap- 
csán az  alkotmány  egyik  sarkalatos  tételévé  fejlődött,  hogy  mindarra, 
ami  az  állami  szükségletekkel  összefügg,  az  országgyűlésnek  ha- 
tályos befolyása  legyen. 

Ez  a  befolyás  kétféle  alakban  nyilvánul. 

Törvények  keletkeznek,  amelyek  vagy  közvetlenül  vagy  köz- 
vetve az  állam  igazgatásának  szervezéséhez  tartozó  kérdések  szabá- 
lyozásával, vagy  más  állami,  társadalmi,  culturális  és  gazdasági 
intézmények  létesítésével  az  állami  szükségleteket  megrögzítik  és 
ennek  révén  az  állami  kiadásokat  és  azoknak  mértékét  megalapítják. 

Ha  a  törvényhozás  pl.  a  birói  szervezetet  megállapítja  és  tör- 
vénybe iktatja  a  bírák  létszámát  és  fizetését,  akkor  ez  a  kérdés  kiesik  a 
végrehajtó  hatalom  arbitriumának  köréből ;  — viszont  azonban  az  erre 
vonatkozó  szükséglet  kielégítésének  joga  és  kötelessége  állandósul. 

Másfelől  megilleti  a  parlamentet  az  ellenőrzés  joga,  amely 
kiterjed  arra,  vájjon  a  pénzügyek  kezelése  megfelel-e  az  ország 
valódi  szükségleteinek,  tekintettel  a  fennálló  törvényekre,  az  állam 
kötelezettségeit  megalapító  jogviszonyokra  és  az  állami  közjólét 
előmozdításának  követelményeire. 

Ez  az  ellenőrzés  lehet  utólagos.    ■ 

Mihelyt  azonban  az  állami  szükségletek  kielégítése  végett 
adókat  kell  kivetni,  nem  mellőzhető  el,  hogy  az  ellenőrzés  előzetesen 
is  történjék.  Akkor,  amikor  az  adót  kérik,  elő  kell  terjeszteni  ennek 
a  kérelemnek  indokait  is,  nevezetesen  a  pénzügyi  gazdálkodásnak 
nemcsak  a  múltját,  de  a  jövőjét  is  felderítő  adatokat. 

Az  alkotmányos  élet  fejlődésével  az  ellenőrzés  minkább  kialakul 
és  tökéletesbül.  A  pénzügyi  kezelés  egészére  nézve  a  miniszteri  fele- 
lősség érvényesül,  még  pedig  nem  csupán  az  elkövetett  hibák  követ- 
kezményeinek utólagos  helyrehozása,  hanem  a  hibák  és  azok  követ- 

*  Leroy-Beaulieu  Pénzügytan  111.  k.  101.  1. 

kezményeinek  megelőzése  végett.  Erre  a  czélra  szolgál  a  pénzügyi 
gazdálkodás  terve,  a.  költségelőirányzat  (költségvetés),  más  szóval 
bizonyos  meghatározott  időre  vonatkozó  kiadások  és  bevételek  előre- 
látható számszerű  összeállítása.  Minthogy  pedig  minden  bevételi  tétel 
mögött  kiadási  tétel,  és  minden  kiadási  tétel  mögött  kormányzati  intéz- 
kedés áll :  az  előzetes  ellenőrzés  nem  szorítkozik  csupán  a  bevételek 
és  kiadások  megvizsgálására  és  számszerű  megállapítására;  hanem 
kiterjeszkedik  magára  a  kormányzatra  és  főleg  a  kormányzat  irányára. 

A  költségvetés  az  országgyűlés  közreműködésével  készül. 

Ez  a  közreműködés  igen  messzemenő  jogokat  foglal  magában, 
de  semmi  körülmények  közt  sem  lehet  azt  úgy  felfogni,  hogy  a 
költségvetési  törvény  megalkotásával  az  országgyűlés  a  pénzügyi 
hatalmat  ruházza  át  a  kormányra,  s  hogy  amíg  költségvetés  nincs, 
a  kormányhatalom  egész  vagy  túlnyomó  tartalma  hiányzik. 

Az  országgyűlés  budgetjoga  a  korlátozás  és  az  ellenőrzés 
eszméjén  alapszik,  és  ha  egyes  tekintetekben  positiv  ténykedést  is 
foglal  magában,  mint  a  milyen  pl.  az  adómegszavazás,  egyetlen 
egy  államban  sem  fejlődött  az  ki  a  végrehajtó  hatalom,  illeíöleg  az 
annak  körébe  tartozó  pénzügyi  hatalom  teljes  absorbeálásáig,  — 
még  kevésbé  odáig,  hogy  ennek  a  hatalomnak  forrásául,  alanyául 
az  országgyűlést  kellene  tekinteni.  Már  pedig  csak  így  lehetne 
hatalom  átruházásáról  szó. 

A  költségvetés  a  fennálló  törvényekre,  az  államnak  jogokat 
és  kötelezettségeket  megalapító  jogviszonyaira  és  az  államérdek 
egyéb  követelményeire  való  tekintettel  sorolja  fel  az  állam  szükség- 
leteit és  jövedelmi  forrásait.  Az  országgyűlés  functiója  kiterjed  a 
költségvetés  tartalmának  részletes  megvizsgálására  és  egészben  való 
jóváhagyására.  Ez  utóbbi  az  u.  n.  appropriatió,  mely  az  állam  vala- 
mennyi tényezőjének  egyező  akaratát  juttatja  kifejezésre  és  ezért 
tötyény  alakjában  nyilvánul.* 

*  Az  appropriatiót  különböző  kitételekkel  szokás  kifejezni.  A  megvizs- 
gálás és  jóváhagyás  megfelel  az  1848:  III.  t.-czikk  terminológiájának.  A  későbbi 
költségvetési  törvények  más  kifejezéseket  használnak.  A  kiadások  megállapíttat- 
nak és  megajánltatnak,  —  a  bevételek  kijelöltetnek  és  elöirányoztatnak,  s  ezenkívül 
kifejezésre  jut  a  költségvetés  kapcsolata  a  jövedelmi  forrásokat  s  különösen  az 
adókat  és  egyéb  közterheket  megalapító  külön  törvényekkel  vagy  úgy,  hogy  a 
költségvetési  törvény  az  adókat  már  a  külön  törvényekkel  tekinti  megszavazot- 
taknak  és  csupán  annak  kimondására  szorítkozik,  hogy  az  adók  és  közterhek  a 
költségvetésben  foglalt  kiadásokra  fordíthatók  (1868  :  XXVIII.  t.-czikk,  3.  §.)  vagy 
pedig  úgy,  hogy  a  külön  törvényekben  az  adókat  és  közterheket  csak  megálla- 
pítottaknak veszi,  s  azokat  megajánlja  és  megszavazza.  (1868  :L.  t.-czikk.) 

A  költségvetési  törvény  azonban  korántsem  veti  meg  a  kor- 
mányzati tevékenység  alapját  sem  anyagi,  sem  alaki  tekintetben  és 
így  nem  lehet  azt  mondani,  hogy  ha  költségvetés  nincs,  kormány- 
zati tevékenységet  kifejteni  nem  lehet. 

Akik  az  ellenkezőt  állítják,  arra  hivatkoznak,  hogy  a  költség- 
vetési törvény  valóságos  törvény,  mert  törvény  mindaz,  ami  az 
állami  erők  és  intézmények  tekintetében  a  legmagasabb  állami 
akaratot  kifejezésre  juttatja.  Már  pedig  a  költségvetési  törvény  meg- 
állapítja bizonyos  időszakra  nézve  az  állam  pénzügyi  erejét  és 
jogszabályokat  állít  fel  kötelezőleg,  abban  a  tekintetben,  mit  tarto- 
zik a  nép  szolgáltatni,  m.it  tartozik  a  kormány  végezni,  és  egy- 
úttal —  bár  ez  külső  kifejezésre  nem  jut  —  megállapítja  azt  is,  hogy 
bizonyos  pénzügyi  rendszer,  bizonyos  adóintézmények  fentartatnak, 
bizonyos  közigazgatási  intézmények  fentartatnak  vagy  felállíttatnak. 
Eszerint  a  költségvetési  törvény  megalkotása  oly  lényeges  előfel- 
tétel, amely  nélkül  a  kormánynak  minden  ténye  —  egész  tevé- 
kenysége —  alkotmánysértésnek  tekintendő.*  Erre  csak  azt  kell 
megjegyeznünk,  hogy  az  állami  erőket,  intézményeket  a  költség- 
vetési törvény  csak  számbaveszí,  de  nem  létesíti.  Ez  utóbbi  mindig 
külön  törvényeknek  a  feladata.  Annak  kötelező  megszabása,  mit  tar- 
tozik a  nép  szolgáltatni,  mindig  külön  törvényekben  történik,  még 
akkor  is,  ha  ezeknek  a  törvényeknek  a  hatálya  csak  a  költségvetés 
tartamára  szól.  A  költségvetési  törvényen  kivül  mindig  külön  tör- 
vények keletkeznek,  valahányszor  valamely  intézményt  megalkotni, 
az  állampolgárokra  valamely  kötelezettséget  hárítani,  s  általában 
valamely  erőforrást  megnyitni  szükséges.  A  költségvetés  czélja  nem 
egyéb,  mint  mérlegelni  és  sommázni  azokat  a  pénzügyi  erőket, 
melyek  bizonyos  időszakban  az  állami  feladatok  teljesítésére  ren- 
delkezésre állanak.**  Csakhogy  ezt  a  functiót  a  költségvetési  tör- 
vény nem  önkényesen,  nem  önállóan  teljesíti,  hanem  a  fennálló 
törvényekre,  intézményekre  és  jogviszonyokra  való  tekintettel ;  önálló 
tartalma  a  költségvetési  törvénynek  legfeljebb  az  uj  és  csak  a  jövőre 
nézve  tervezett  szükségletek  tekintetében  van,  de  —  ezt  az  utóbbit  is 
beleértve  —  a  költségvetési  törvény  tartalma  nem  joglétesítő,  hanem 

*  így  Földes:  Államháztartástan  31.  1.  Földes  különben  kénytelen  elis- 
merni, hogy  azért,  mert  az  államhatalmi  tényezők  conflictusba  kerültek,  az 
állami  gépezet  nem  szünetelhet.  Az  állam  elleni  követeléseket  perelni  lehet  s 
az  állam  és  állampolgárok  közt  törvényeken  alapuló  viszony  nem  szűnik  meg. 
i.  m.  29  1. 

**  így  mondja  ezt  maga  Földes  is  (i.  m.  27.  1.). 

csak  ténymegállapító.  Még  akkor  is,  ha  egyes  intézmény  nem  is 
alapszik  törvényen,  azt  nem  a  költségvetési  törvény,  hanem  a  meg- 
felelő királyi  vagy  kormány  -  intézkedés  létesíti.*  A  költségvetési 
törvény  azonban  nemcsak  a  tartalom,  de  a  kötelező  erő  tekinteté- 
ben sem  azonosítható  más  törvényekkel.  Az  állam  pénzügyi  erejé- 
nek mérlegelése,  sommázása  és  megállapítása  csak  a  már  létező 
vagy  külön  létesítendő  alapokon  történik,  s  e  részben  csak  hozzá- 
vetőleges eredményeket  tüntet  fel,  —  s  így  az  eltérések  egyáltalán 
nincsenek  kizárva.  A  költségvetésben  megadott  cynosura  csak 
rebus  sic  stantibus  áll,  s  a  körülmények  változtával  módosul  a 
költségvetés  végrehajtásának  módja  is.  Az,  hogy  a  költségvetés  a 
törvényes  intézményeket  esetről  esetre  fentartja,  csak  feltevés,  és 
legfeljebb  csak  annak  a  jelzése,  hogy  a  költségvetés  a  fennálló  tör- 
vényeket és  intézményeket  veszi  alapul.  A  törvényes  intézményeknek 
fenmaradása  a  törvény  hatályának  folytonosságából  folyik,  ez  a 
hatály  évről  évre  való  megújításra  nem  szorul.  A  törvényhozás 
ezt  a  hatályt  bármikor  megszüntetheti  ugyan,  de  ehhez  erre  irányuló 
positiv  tény,  kifejezett  akaratkijelentés,  külön  törvény  szükséges ;  —  a 
költségvetési  törvény  megalkotásának  elmulasztásában  nyilvánvaló  hall- 
gatólagos cselekmény  a  törvények  hatályát  megszüntetni  nem  képes. 

A  költségvetési  törvény  a  már  meglevő  vagy  megalkotandó 
alapokon  az  eszközök  felhasználásának  módját  rendezi  a  kormány 
és  az  országgyűlés  közti  viszony  szem  előtt  tartásával,  a  kifelé 
való  viszonylatokra  ez  a  rendezés  csak  akkor  hat  ki  közvetlenül, 
ha  erre  kifejezett  utalás  történik,  vagy  ha  e  részben  kifejezett  tör- 
vényi rendelkezés  van.  Ami  pedig  a  kormány  és  az  országgyűlés 
közti  viszonyt  illeti,  a  költségvetési  törvény  tartalmaz  ugyan  jogi 
rendelkezéseket,  de  ezeknek  jelentősége  kizárólag  az  országgyűlést 
megillető  ellenőrzés  és  felügyelet  a  kormány  felelőssége  és  az 
annak  hatályosabbá  tétele  végett  felállított  korlátozások  szempont- 
jából Ítélendő  meg. 

Ehhez  képest  a' költségvetési  törvény  korántsem  törvény  abban 
az  értelemben,  hogy  benne  gyökerezik  az  összes  állami  erő  és 
minden  állami  intézmény  és  jogviszony,  valamint  a  végrehajtó  hata- 
lom erre  vonatkozó  megnyilvánulásának  jogi  lehetősége. 

*  V.  ö.  Kniety.  A  magyar  közjog  tankönyve  199.  I.  -„A  királynak  joga 
van  a  végrehajtáshoz  szükséges  szervek  megalkotására  ....  A  törvényhozás 
állami  költségvetési  joga  a  szervezés  hatalmától  nem  fosztotta  meg  a  királyt, 
mert  a  költségvetési  jog  a  fedezet  megadására  vonatkozik,  melyre  az  uj  szer- 
vezet létesítése  és  fentartása  végett  szükség  van." 

A  költségvetési  törvény  magában  foglalja  annak  az  elismeré- 
sét, hogy  a  költségvetés  tartalma  megfelel  az  ország  valódi  szük- 
ségleteinek. Ez  egy  előzetes  ténymegállapítás,  mely  ennek  a  kér- 
désnek utólagos  vitatását  kizárja  s  a  melyből  következik,  hogy 
abban  az  esetben,  ha  a  kormány  a  költségvetés  keretén  belül 
marad,  a  fennebb  jelzett  szempontból  felelősségre  nem  lesz  vonható 
s  csupán  a  költségvetés  végrehajtásáért  kell  majd  a  zárszámadás 
utján  felelnie. 

Ily  módon  a  költségvetési  törvényben  implicite  benfoglaltatik 
egy  posítiv  rendelkezés  is,  annak  az  alkotmányos  szervnek  a  részéről, 
amelyet  az  ellenőrzés  és  felelősségrevonás  megillet,  amely  nemcsak 
kilátásba  helyezi,  de  jogilag  le  is  köti  a  felmentést  a  költségvetés 
keretében  mozgó  ténykedésért. 

A  költségvetési  törvény  a  szokásos  szólásmód  szerint  a  fel- 
hatalmazás jellegével  bir.  Azonban  ennek  nem  az  az  értelme,  hogy 
a  kormány  a  költségvetés  alapján  oly  functiót  teljesií,  oly  hatalom- 
kört végez,  mely  az  országgyűlést  illeti  meg  s  a  melyet  az  tetszés 
szerint  a  kormánynak  átenged  vagy  át  nem  enged,  mert  hiszen 
ilyen  hatalomköre,  mint  láttuk,  az  országgyűlésnek  nincs.  De  a 
felhatalmazás  nem  jelenti  a  törvények  végrehajtásával  való  meg- 
bízást sem,  mert  azt  minden  egyes  törvény  külön  adja  meg.  A  fel- 
hatalmazás csak  fictió  annak  a  jogállásnak  megfelelő  jelzése  végett, 
mely  a  kormányt  az  államháztartás  viteléért  való  felelősség  illetőleg 
felmentés  kérdésében  megilleti :  a  költségvetés  keretében  való  úgy- 
nevezett megbízásnak,  a  költségvetés  nélküli  ténykedést  pedig  a 
megbízás  nélküli  ügyvitelnek  kell  tekinteni.^ 

Ezenkívül  csak  annyiban  fűződik  jogi  hatás  a  költségvetéshez, 
amennyiben  megalkotásával  nyilnak  meg  az  állami  jövedelmek 
forrásai.  Ennek  a  mértéke  és  módja  a  tételes  törvényhozástól  függ. 
Rendszerint  ide  tartoznak  az  adók,  amennyiben  a  költségvetés  meg- 
állapítása alkalmával  kerülnek  megszavazás  alá.  Ámde  az  adók 
megszavazását  ilyenkor  is  nem  a  költségvetés  tartalmazza,  hanem 
külön  törvények,  melyek  a  költségvetéssel  kapcsolatban  (junc- 
timban)  állanak.**  A  költségvetés  egyéb  tartalma  és  jelentősége 
már  nem  jogi,  hanem  politikai  természetű.  A  költségvetés  meg- 
szavazásában politikai  bizalom  is  nyilvánulhat.     Ez   azonban   nem 

*  Más  a  felhatalmazás  indemnity  esetén. 
**  Különbség  van  az  adó  megszavazása  és  a  költségvetés  megszavazása 
közt.  Az  adó  megszavazása  magában  foglalja  az  adófizetési  kötelezettség  meg- 
állapítását. Ez  mindig  külön  törvény  tárgya. 

tartozik  a  dolog  lényegéhez ;  ez  tisztán  motivum,  melytől  olyankor, 
amikor  nem  annyira  subjectiv  szempontokat,  mint  inkább  az  állam 
objectiv  érdekeit  kell  megóvni,  el  lehet,  sőt  el  is  kell  tekinteni,  és 
melynek  általában  csak  akkor  volna  értelme,  ha  a  költségvetés  csak 
egy  meghatározott  kormánynak  s  a  kormány  hivataloskodásának 
tartamára,  nem  pedig  egy  naptárilag  meghatározott  időre  szavaz- 
tatnék meg,  amely  idő  alatt  a  kormány  változhatik  s  más  kormány 
kerülhet  az  ügyek  élére. 

A  jogi  hatás,  mely  a  költségvetéshez  hozzáfíiződik,  csak  akkor 
áll  be,  ha  az  országgyűlés  hozzájárulása  a  megszabott  alakban 
tényleg  megtörtént.  Az  is  áll,  hogy  miután  a  költségvetési  törvény 
megszavazása  jognyilatkozatot  foglal  magában,  amely  a  kormány 
és  az  országgyűlés  egyező  megállapodását  jelzi,  oly  esetben,  amikor 
ily  megállapodás  nincs,  az  országgyűlés  ennek  a  jognyilatkozatnak 
megtételétől  tartózkodhatik.  A  költségvetési  törvény  megszavazása, 
amint  említve  volt,  kifejezésre  juttatja  a  politikai  bizalmat  is  s  így 
nemcsak  jogi,  de  politikai  solidaritást  alapit  meg.  Amikor  tehát  ez 
a  bizalom  hiányzik,  az  országgyűlés  a  solidaritást  magától  elutasít- 
hatja, így  nem  vonjuk  kétségbe,  hogy  az  országgyűlésnek  a  végén 
joga  van  a  költségvetést  meg  is  tagadni. 

Ámde  akár  létrejön  a  költségvetés,  akár  nem,  csakis  azok  a 
jogi  hatások  állanak  be,  illetőleg  azok  a  jogi  hatások  maradnak 
el,  amelyeket  az  ország  tételes  joga  kifejezetten  megrendel.  Annak 
lehet  esetleg  helye,  hogy  a  politikai  következmények  a  körül- 
ményekhez képest  hol  tágabb,  hol  szűkebb  értelmezést  nyerjenek, 
de  a  jogi  hatály  meghatározása  csak  tételes  alapon  történhetik.  Az 
országgyűlés  költségvetési  joga  a  végrehajtó  hatalom  korlátozásának 
jellegével  bir,  a  jogi  korlátozásokat  pedig  nem  lehet  vélelmezni, 
hanem  positive  kell  kimutatni. 

Ha  törvényesen  megszavazott  költségvetés  nincs,  nyilvánvaló, 
hogy  a  kormány  és  az  országgyűlés  között  a  szükséges  összhang 
hiányzik.  Ily  esetben  politikailag  úgy  alakul  a  helyzet,  mint  a  politikai 
bizalomhiány  egyéb  eseteiben. 

A  kormány  elveszti  a  kilátást,  hogy  másirányú  intézkedéseihez 
és  kezdeményezéseihez  az  országgyűlés  támogatását  megszerezhesse 
és  hogy  a  kormányzatot  hosszabb  időn  át  a  törvényes  keretben  és 
sikeresen  folytathassa. 

Ehhez  azonban  nevezetes  jogi  korlátozások  is  járulnak,  melyek 
a  kormány  működését  több  tekintetben  megbénítani  képesek  —  és  ha 
a  két  államhatalmi  tényező  közt  az  összhang  helyre  nem  áll,  előbb- 

utóbb  arra  kényszeríthetik  a  kormányt,  hogy  egyes  intézkedéseivel 
törvény-  vagy  alkotmánysértést  kövessen  el.  A  budgetjog  ily  módon 
nem  csupán  hatályos  személyi,  de  egyúttal  dologi  alkotmánybizto- 
sítékká válik. 

Első  sorban  fokozódik  a  kormány  felelőssége.  A  kormány 
elveszti  azt  a  kedvező  jogállást,  melyet  részére  a  költségvetési 
törvény  az  utólagos  felelősségrevonás  és  felmentés  kérdésében  nyújt. 

Ha  a  viszonyok  arra  késztetik,  hogy  továbbra  is  gondoskodjék 
az  állam  el  nem  odázható  szükségleteinek  fedezéséről,  ezzel  egy- 
magában törvénysértést  még  el  nem  követ,  mert  az  alapok,  melyeken 
az  állami  költségvetés  szükségleti  része  fel  szokott  épülni,  nem 
szűnnek  meg,  azok  tovább  is  fenmaradnak ;  de  utólag  kell  igazolnia 
minden  kiadás  szükségességét,  ugyanazokból  a  szempontokból, 
melyek  a  költségvetés  összeállításánál  irányadók  lettek  volna. 

Ezenkívül  valóságos  jogi  korlátozások  állanak  be  a  szükség- 
letek fedezésének  forrásai  tekintetében ;  vagy  oly  módon,  hogy 
elmarad  az  állampolgároknak  adózási  kötelessége,  vagy  pedig  úgy, 
hogy  a  befolyt  jövedelmekkel  való  rendelkezés  szenved  több-kevesebb 
tekintetben  megszorítást.  E  részben  nem  valami  elméleti  formula 
irányadó,  hanem  az  a  mód,  amely  szerint  az  egyes  államokban 
összeegyeztetni  tudták  azt  a  két  ellentétes  érdeket,  hogy  az  ország- 
gyűlés mindenkori  többségének  a  politikai  viszonyok  különböző 
alakulása  szerint  változó  akarata  érvényesüljön  s  az  ország  állandó 
szükségleteinek  kielégítése  se  szenvedjen  csorbát. 

Ahhoz  képest,  amint  ezek  az  eszközök  hiányzanak,  a  hatalom 
gyakorlása  többé-kevésbé  megnehezül  s  bizonyos  idő  múlva  lehetet- 
lenné is  válhatik,  de  a  kormányhatalom  jogi  existentiája  a  költség- 
vetéstől független;  azt  sem  a  költségvetés  meg  nem  adja,  sem  a 
költségvetés  hiánya  el  nem  vonja.  A  kormányhatalom  törvényes- 
ségének critériumai  ehhez  képest  a  költségvetés  meglétén  vagy 
meg  nem  létén  kívül  esnek,  s  esetleg  csak  az  egyes  kormány- 
intézkedések törvényességéről  lehet  szó.* 

*  Annak  a  kérdésnek,  hogy  a  költségvetésnek  mi  a  jogi  természete, 
ma  már  egész  irodalma  van.  A  kérdés  a  körül  forog,  vájjon  az  országgyűlés 
közreműködésével  megállapított  és  megszavazott  budget  csakugyan  törvény-e  a 
szó  materialis  értelmében,  avagy  csak  a  törvény  alakjában  jelentkező  közigazga- 
tási actus Tomcsányi  Vilmos  Pál  közelebb  megjelent  politikai  tanulmányá- 
ban (A  parlamentek  költségvetési  joga)  a  parlamenti  budgetjog  kérdését  rend- 
szeresen fejtegetvén,  ismerteti  az  erre  vonatkozó  különböző  elméleteket.  Az 
egyik  általánosabban  elfogadott  föelmélet  (Frikker,  Gerber,  Gneist,  Schultze, 
G.  Mayer,    Seligmann,    Prazák)   szerint   a  budget   megállapítása   végrehajtási. 

Sehol  a  világon  nincsen  olyan  szabályozás,  hogy  a  költség- 
vetés megszavazásától  függjön  a  kormány  törvényessége  s  a  kormány 
működésének  minden  jogi  lehetősége. 

A  kérdés  vagy  ügy  van  megoldva,  hogy  nem  az  összes  állami 
szükségletek  és  nem  az  összes  bevételek  kerülnek  évenkénti  meg- 
szavazás alá,  vagy  úgy,  hogy  a  költségvetés  megszavazásához  csak 
korlátoltabb  hatások  fűződnek. 

Mindez  azért  van,  hogy  abban  az  esetben,  ha  a  kormány  és  az 
országgyűlés  közt  az  összhang  időlegesen  megzavarodik,  az  állam 
gépezete  —  az  anyagi  eszközök  vagy  az  azokkal  való  rendelkezés 
teljes  hiánya  miatt  —  egyszerre  meg  ne  álljon.  Mert  azt  mindenki 

közigazgatási  tény.  A  költségvetési  törvény  csak  alaki  törvény.  A  budget 
kötelező  ugyan  a  kormányra,  de  nem  lévén  anyagi  törvényereje,  a  kormány 
a  budget  végrehajtása  közben,  amennyiben  anyagi  törvény  rendelkezéseivel 
találja  magát  szemben,  attól  el  is  térhet.  A  kormány  joga  a  bevételek  be- 
szedésére és  a  kiadások  megtételére  nem  a  budgeten,  hanem  a  többi  törvé- 
nyeken alapszik,  a  kormány  budget  nem  léte  esetében  is  fel  van  jogosítva  a 
törvények  végrehajtásához  szükséges  kiadások  megtételére  és  a  bevételek  be- 
szedésére, vag}'is  a  költségvetésnek  saját  hatáskörében  való  pótlására.  A  másik 
föelinélet  (Rönne,  Lasker,  Haenel,  Martitz,  Zorn),  az  úgynevezett  alkotmányos 
elmélet,  elveti  az  anyagi  és  alaki  törvény  közötti  különbséget  s  a  törvények 
egységes  fogalmából  indul  ki.  A  budget  megállapítása  törvényhozói  functió, 
a  budget-törvény  jogot  alkot  és  jogszabályokat  tartalmaz.  Mint  minden  más 
törvény  alkotása,  a  budget  megállapítása  is  minden  korlát  nélkül  gyakorolható 
és  meg  is  tagadható.  A  budget  az  államháztartás  rendjének  yog-/  szabályozása, 
míg  budget  nélkül  hiányzik  az  államháztartás  vitelének  jogi  alapja  és  így  a 
kormányzás  alkotmányellenes.  Ezek  után  felemlítvén  a  jobbára  csak  a  részlet- 
kérdésekben eltérő  egyéb  elméleteket  (Seidler,  Jelinek,  Brie,  Tetzner,  Rümelin, 
Arndt,  Stein,  Concha,  Balog.  Földes,  Várnai,  Tóth,  Kiss,  Haendel,  Kmety,  aki 
mellesleg  szólva,  a  költségvetés  megállapítását  közigazgatási  functiónak  tartja 
i.  m.  281),  saját  álláspontját  a  következőkben  jelzi :  A  költségvetés  meg- 
állapítása anyagi  szempontból  is  önálló  törvényhozói  functió.  Ez  a  functió 
önállóvá  válik  azáltal,  hogy  az  állami  feladatokat  túlnyomó  részben  nem  lehet 
állandó  hatálylyal  meghatározni,  de  e  feladatok  végzésének  concrét  terjedelme 
a  viszonyok  szerint  változik.  Az  állandó  törvények  csak  az  állami  feladatokra 
vonatkozó  általános  elveket  szabályozzák,  míg  e  feladatok  terjedelmét,  vagyis  a 
velük  járó  kiadásokat  és  a  bevételek  concrét  nagyságát  a  költségvetési  törvény 
állapítja  meg.  Ez  a  két  külön  actusban  történő  akaratkijelentés  a  törvényhozás 
eg}'azon  tárgyra  vonatkozó  akaratelhatározásának  eg>'mást  kiegészítő  része. 
A  költségvetés  megállapítása  azonban  nem  egy  tetszés  szerint  gyakorolható 
joga  a  parlamentnek.  Ez  egy  járulékos  természetű  functió  az  állandó  törvények- 
hez, melyek  az  állami  feladatok  és  bevételek  szükségességét  kimondják  és 
azoknak  általános  elveit  szabályozzák.  Nálunk  egyébiránt  tételes  törvény  külön 
is  kimondja,  hogy  a  kiadásokat  és  bevételeket  évenként  kell  megállapítani. 
Eszerint  a   költségvetés   megállapítása   a  parlamentnek    nemcsak  joga,  hanem 

elismeri,  hogy  a  kormány  és  az  országgyűlés  közti  viszony  kedvezőt- 
len alakulása  nem  béníthat  meg  egyszerre  minden  állami  tevékeny- 
séget és  nem  teheti  ki  az  országot  helyrehozhatlan  károsodásnak.  * 

Angliában  minden  kétséget  kizáróan  el  van  ismerve,  hogy  a 
pénzügyek  terén  minden  intézkedésnek  a  koronától  kell  kiindulnia. 

May  (Az  angol  parlament  és  eljárása)  erre  vonatkozólag  a 
következőket  mondja:  „A  felelős  minisztereinek  tanácsa  szerint 
intézkedő  korona  kezében  lévén  a  végrehajtó  hatalom  letéve,  erre 
van  bizva  az  állam  minden  jövedelmének  a  kezelése  és  a  kor- 
mányzással járó  mindenféle  kiadások  teljesítése  is.  Következésképp 
a  korona  ismerteti  meg  az  alsóházzal  a  kormány   pénzügyi    szük- 

kötelessége  is,  a  parlamentnek  ezen  kívül  tekintetbe  kell  vennie  az  állandó 
törvényekben  már  kijelentett  törvényhozási  akaratot  az  állami  feladatok  mértéke 
tekintetében.  A  költségvetés  megtagadásának  jogát  tehát  nem  lehet  meg- 
construálni.  Lehetnek  ugyan  körülmények,  amidőn  a  megtagadás  erkölcsileg 
igazolható,  de  az  állami  főszerv,  mely  a  költségvetés  megállapítását  lehetet- 
lenné teszi,  mindenképpen  alkotmánysértést  követ  el,  s  e  részben  nem  tesz 
különbséget,  vájjon  az  illető  szerv  eljárása  erkölcsileg  igazolt,  épp  úgy,  amint 
az  ethikai  momentum  nem  hat  ki  a  költségvetés  hiányának  következményeire. 
A  kormányra  nézve  a  költségvetés  a  kormányzat  vitelének  alapja  és  zsinór- 
mértéke, s  a  költségvetés  hiánya  esetén  minden  kormányzati  tény  alkotmány- 
ellenes. —  Ezekre  a  fejtegetésekre  csak  azt  jegyezzük  meg,  hogy  azok  legfeljebb 
elméleti  szempontból  jöhetnek  tekintetbe.  Egyébiránt  igen  nehezen  egyeztet- 
hető össze  az  a  tétel,  hogy  a  parlament  valóságos  törvényhozási,  tehát  jog- 
alkotó functiót  gyakorol,  melyre  nézve  a  szabad  akaratelhatározásnak  kell 
érvényre  jutnia  azzal  a  másik  tétellel,  hogy  ennek  a  functiónak  a  teljesítését 
meg  nem  tagadhatja.  Egyébiránt  nem  áll,  hogy  az  állandó  törvények  csak  az 
általános  elveket  tartalmazzák,  amelyeket  a  költségvetés  a  részletek  tekin- 
tetében kiegészít,  mert  ezeknek  a  törvényeknek  a  legtöbbje  alapján  az  egyes 
concrét  jogviszonyok  teljesen  ki  vannak  alakulva  úgy,  hogy  azokból  ki- 
folyólag az  állammal  szemben  való  jogérvényesítés  független  a  törvényhozás- 
nak a  költségvetés  megállapítása  alkalmával  kifejezett  akaratától.  Tomcsányi 
egyébiránt  maga  is  elismeri,  hogy  az  olyan  feladatoknál,  amelyek  végzésének 
terjedelme  és  így  a  vele  járó  kiadások  nem  változnak,  az  azokat  meghatározó 
törvényhozási  akaratkijelentések  kettéválását  elméleti  szempontból  indokolni 
nem  lehet.  A  következetesség  egyébiránt  azt  hozná  magával,  hogy  ha  a  költség- 
vetés megtagadását  egyes  esetekben  ethikai  szempontok  indokolhatják  és  iga- 
zolhatják, —  ily  szempontokból  indokolt  és  igazolt  lehet  esetleg  a  kormány  el- 
járása is,  amidőn  a  törvényhozás  alapnélküli  resistentiájával  szemben  saját 
felelősségére  gondoskodik  az  állami  szükségletek  kielégítéséről.  A  mi  tárgyunk 
szempontjából  az  elméleti  kategorisálásnak  és  fejtegetésnek  nincsen  döntő 
jelentősége  :  fődolog,  miben  nyilvánul  a  positiv  jogban  a  költségvetés  meg- 
alkotásának vagy  hiányának  a  hatása ;  s  e  részben  a  szövegben  kifejtettekre 
utalnak. 

*  Földes   i.  h. 


348 

ségleteit  ...  Az  alsóház  nem  szavaz  meg  semmi  kiadást,  ha  azt 
a  korona  nem  kéri;  nem  teremthet  vagy  súlyosíthat  semmi  adót, 
mely  a  megszavazott  vagy  megszavazandó  kiadások  és  bevételi 
hiányok  fedezésére  nem  elkerülhetetlenül  szükséges  ...  A  parlament 
által  megszavazott  adónak  alapja  ama  szükség,  melynél  fogva  a 
parlament  gondoskodni  tartozik  a  közigazgatás  szükségleteiről,  azon 
a  módon,  amelyen  azt  a  korona  alkotmányos  tanácsosainak  közvetíté- 
sével megállapította  ....  A  segédpénzek  kérésének  kezdeményezése 
kizárólag  a  koronát  illeti,  és  a  kamara  nem  szavazhat  meg  más 
kiadást,  mint  amelyet  a  korona  előlegesen  kért.  (A  német  kiadásban 
464.  és  köv.  lap.)  A  korona  által  külön  leiratban  kért  kiadást  s  a 
király  részéről  beterjesztett  általános  előirányzatban  foglalt  kiadást 
az  alsóház  sem  emelheti  feljebb"  (1.  h.  480.)* 

Abban,  hogy  a  parlament  rendelkezési  joga  ilyen  határok  közé 
van  szorítva,  a  korona  pénzügyi  praerogativája  nyilvánul.**  Az  a 
királyi  előjog,  melynél  fogva  a  király  szabadon  állapíthatta  meg  az 
adókat  és  közszolgáltatásokat,  valamint  saját  jogán  kérte  a  többi 
közjövedelmeket,  régen  megszűnt  már,  de  az  államháztartás  körébe 
vágó  intézkedéseket  tekintve,  a  vezető,  az  irányító  és  a  cselekvés 
szerepe  most  is  a  koronát,  illetőleg  a  végrehajtó  hatalmat  illeti  meg. 

A  Bili  of  Rights  biztosítja  a  nemzetet  a  felöl,  hogy  a  parlament 
beleegyezése  nélkül  senki  sem  fog  adományok,  kölcsönök,  ajándékok 
vagy  adók  fizetésére  kényszeríttetni,  sőt  az  Act  of  Settlement  azt 
is  kimondja,  hogy  a  parlament  beleegyezése  nélkül  a  korona  elő- 
jogánál fogva  a  parlament  által  megszavazott  időn  túl  a  korona 
számára  pénzt  beszedni  törvénytelen. 

Csakhogy  az  összes  állami  szükségletek  és  az  összes  jövedelmi 
források  nem  képezik  évenkénti  megszavazás  tárgyát.  '  Egy  jelen- 
tékeny rész  állandósítva  van  s  erre  vonatkozólag  a  kormány  fize- 
téseket teljesíthet  arra  való  tekintet  nélkül,  vájjon  az  évi  budget 
meg  van-e  szavazva  vagy  sem.  A  budgettel  össze  nem  függő  külön 
törvényekben  meg  vannak  határozva  bizonyos  állami  szükségletek 
és  ugyanilyen  törvényekben  meg  vannak  szavazva  bizonyos  állandó 
adók.  Ezek  az  adók  az  állandósított  alapba,  az  ú.  n.  Consolitated- 
Fundba  folynak  és  az  említett  szükségletek  kielégítésére  ez  az  alap 
van  első  sorban  kijelölve. 

*  V.  ö.  Todd  i.  ni.  I.  k.  557.  Leroy-Beaulieu  i.  m.  III.  k.  150.  1. 
**  V.  ö.  Todd  i.  111.  I.  k.  557.  és  köv.  1.  May  i.  ni.  456.  és  489.  1. 
-;-  V.   ö.    Földes   i.    m.   28.    1.  May  i.  ni.  456.  1.  Todd  i.    ni.  II.  k.  4.  1. 
Leroy-Beaulieu  i.  ni.  III.  k.  81.  lap. 

Ezek  a  szükségletek  az  évi  budgetbe  be  sem  vonatnak,  épp  úgy 
mint  az  állandósított  alapnak  az  azok  fedezésére  szükséges  része 
sem.  Az  évi  budget  csak  a  többi  szükségletekre  és  az  állandósított 
alap  feleslegére  terjed  ki  és  amennyiben  ez  nem  elegendő,  az  évi 
budget  kapcsán  külön  törvényekben  a  mindenkori  budget  időtarta- 
mára szóló  hatálylyal  külön  adók  szavaztatnak  meg.  Csakis  ez  a 
tárgya  az  évi  budgetnek,  és  csupán  ebben  a  vonatkozásban  függ 
a  kormány  a  parlamentnek  évenként  gyakorolt  budgetjogától  az  utal- 
ványozás terén  is.  Angliában  ugyanis  az  állami  bevételeket  az  angol 
bank  kezeli,  s  az  angol  bank  csak  akkor  fizet  a  kormány  utal- 
ványára, ha  az  illető  összeget  a  parlament  megszavazta  és  ha 
ennek  következtében  a  Controller  és  Auditor  General  a  kormány 
részére  a  megszavazás  erejéig  hitelt  nyit*  s  ily  módon  tulajdonképpen 
az  utalványozásra  engedélyt  ad.  Az  évi  megszavazás  s  következőleg 
a  hitelnyitás  és  az  azon  alapuló  engedély  azonban  csak  a  bud- 
getbe bevont  összegekre  nézve  szükséges,  az  állandósított  összegre 
nézve  ezt  már  az  illető  külön  törvények  pótolják. 

Ezen  kívül  vannak  pénzek,  amelyekkel  a  kormány  közvetlenül 
rendelkezik.  így  többek  közt  a  „Treasury  Chest  Fund"-ból  a  kormány 
sürgős  esetekben,  midőn  közvetlen  segélyre  van  szükség  vagy 
amidőn  az  ügynek  politikai  okokból  még  titokban  kell  maradnia, 
saját  felelősségére  teljesíthet  fizetéseket;**  s  egyes  állami  üzlet- 
ágaknál és  jövedelmeknél  jelesül  az  állami  jövedékeknél  a  befolyt 
összegből  előzetesen  levonja  és  kifizeti  az  ott  alkalmazottak  illet- 
ményeit.*** 

Francziaországban  nincs  positív  korlát  arra  nézve,  hogy  a 
kamara  bármilyen  költséget  megtagadhasson,  de  ott  is  kívánatosnak 
tartják,  hogy  legyenek  bizonyos  korlátok,  melyek  a  leglényegesebb 
kormányzati  ágak  felforgatását  megakadályozzák.  +  Az  adókat  nem 
egy  évre  szavazzák  meg.  Az  egyszer  megszavazott  adó  tovább 
szedhető,  ha  bele  van  foglalva  abba  a  sorozatba,  melyet  a  budget- 
hez  csatolnak  s  amely  nem  kerül  rendszerint  szavazás  alá.  így  a 
budget  tárgyalása  alkalmával  nem  kerül  vita  alá  évenként  az  egész 
költségvetés,  "i"!"  A  kormány  utalványozási  joga  nincsen  ténylegesen 

*  Todd  II.  122.  I.  Leroy-Beaulieu  III.  k.  84.  I. 
**  Todd  i.  m.  II.  k.  5.  1.  134.  és  köv. 
***  Todd  i.  ni.  141.  1. 

t  L.  Leroy-Beaulieu  III.  k.  99.  1. 
tt  Leroy-Beaulieu  III.  k.  100.  1. 

megkötve.  A  költségvetésben  nem  gyökerező  utalványozás  igazolása 
a  budget  utólagos  megigazítására,  a  végleges  budget  megállapítására, 
azaz  a  zárszámadásra  (lois  des  escomptes)  tartozik.* 

Nálunk  1848-ig  nem  volt  rendes  költségvetés.  Régóta  tör- 
vényül el  van  ismerve,  hogy  adót  csak  akkor  lehet  kivetni  és  be- 
hajtani, ha  az  adót  az  országgyűlés  megszavazza,  de  az  adó  meg- 
szavazása mindig  csak  a  subsidiumok  megajánlása  alakjában  történt, 
és  ha  egyes  esetekben  meg  is  jelöltetett  a  czél,  amelyre  az  adó 
fordítandó,  az  állami  bevételek  felhasználása  s  általában  a  pénzügyi 
gazdálkodás  sem  előzetesen,  sem  pedig  utólagosan  rendszeres 
országgyűlési  ellenőrzés  alatt  nem  állott.**  Az  1848:111.  t.-czikk 
37.  §-a  azonban  kimondta,  hogy  a  minisztérium  az  ország  jövedel- 
meinek és  szükségeinek  kimutatását,  s  a  múltra  nézve  az  általa 
kezelt  jövedelmekröli  számadását  országgyűlési  megvizsgálás  s  ille- 
tőleg jóváhagyás  végett  évenként  az  alsó  táblánál  bemutatni  köteles. 

Ily  módon  az  adó  megszavazásának  jogához,  az  összes  állami 
bevételekre  és  kiadásokra  kiterjedő  ellenőrzés  joga  járult.  + 

Ebben   áll   ma   is  az  országgyűlés   budgetjogának  a  lényege. 

A  későbbi  törvényeknek  is  vannak  a  költségvetést  érintő 
egyes  rendelkezései,  ámde  ezek  inkább  a  költségvetés  elkészítésének 
és  megállapításának  módozataira,  alakiságaira,  az  állami  számvitelre 
s  az  azzal  kapcsolatos  intézmények  belső  berendezésére  vonatkoz- 
nak, a  dolog  meritumán  azonban  nem  változtatnak.  Épp  úgy  nem 
módosítja  az  1848.  évi  törvényben  és  a  korábbi  törvényekben  gyöke- 
rező elvi  alapot,  sőt  inkább  ennek  az  elvi  alapnak  megfelelően  értel- 
mezendő a  költségvetés  évenkénti  megalkotásának  szokásos  formája. 

Az  1867  :X.  t.-czikk  abból  az  alkalomból  keletkezett,  amikor 
az  1848.  törvényeknek  a  királyi  hatalmat  korlátozó  egyes  rendel- 
kezéseit kellett  eliminálni,  nevezetesen  meg  kellett  szűntetni  az 
országgyűlés  feloszlatásának  az  1848:  IV.  t.-czikk  6.  §-ában  meg- 
állapított megszorítását.  A  most  idézett  törvényszakasz  szerint  a 
költségvetés  előterjesztése  és  az  országgyűlés  részéről  való  elintézése 
előtt  az  uj  országgyűlést  nem  lehetett  feloszlatni  és  minthogy  így 
a  feloszlatás  királyi  joga  egészen  az  országgyűlés  tetszésétől  függött, 

*  Leroy-Beaulieu  III.  k.  184.  1. 

**  Mariska :   Magyar   pénzügyi   jog   kézikönyve.  838.  1.  Pollner,    Appro- 
priatio  Jogi  Lexikon  I.  k.  276.  I. 

t  Pollner  id.  h.  téved,  midőn  azt  mondja,  hogy  az  1848.  évi  törvény 
a  megajánlást,  mely  azelőtt  csak  az  adókra  nézve  állott,  az  összes  állami 
jövedelmekre  kiterjesztette. 

az  1867  :X.  t.-czikk  —  ennek  a  rendelkezésnek  hatályon  kivül 
helyezésével  s  mintegy  az  1848:  Hl.  t.-czikk  37.  §-ának  pótlásául  — 
azt  mondja  ki,  hogy  a  jövő  évi  költségvetés  és  a  múlt  évi 
zárszámadás  oly  időben  terjesztessék  az  országgyűlés  elé,  hogy 
azok  még  az  év  végéig  országgyülésileg  tárgyalhatók  legyenek. 
Kifejezetten  rendeli  ezt  a  törvény  különösen  arra  az  esetre,  amikor 
az  országgyűlés  a  jövő  évi  költségvetés  megállapítása  előtt  fel- 
oszlattatott.  Tulajdonképpen  ennyiből  áll  az  1867  :X.  t.-czikk  direct 
rendelkezése ;  ez  a  nóvum  a  korábbi  törvényeknek  a  költségvetési 
jogot  tárgyazó  rendelkezéseivel  szemben.  Az  idézett  törvény  többi 
tartalma  ezt  a  rendelkezést  csupán  indokolja  és  olyat  mond,  ami 
a  korábbi  törvényekben  már  benn  van.  Az,  hogy  a  költség- 
vetésnek országgyűlési  megállapítása  csak  egy  évre  szól,  az  már 
az  1848: 111.  t.-czikk  37.  §-ából  következik;  az  pedig,  hogy  ország- 
gyűlési megajánlás  nélkül  adót  kivetni  és  behajtani  nem  lehet,  a 
régibb  jognak  egyik  sarkalatos  tétele.  Amikor  az  1867:X.  t.-czikk 
keletkezett,  még  nem  voltak  állandó  adótörvények,  hanem  az  adót 
külön  törvényekben  esetről  esetre  ajánlták  meg.  1848-ban  csak 
annyiban  változott  a  helyzet,  hogy  az  adó  megajánlása  kapcso- 
latba került  a  költségvetés  megállapításával  s  hogy  ennek  kap- 
csán az  adót  az  évi  költségvetés  tartamára  kellett  megajánlani. 
Csakhogy  ez  a  megajánlás  nem  történhetett  magában  a  költség- 
vetésben, hanem  e  részben  —  úgy  mint  annak  előtte  —  külön 
törvényeket  kellett  hozni.  így  történt,  hogy  az  1848-iki  minisztérium 
külön  terjesztette  be  az  ország  szükségeinek  és  jövedelmeinek  ki- 
mutatását és  külön  a  rendes  jövedelmekkel  nem  fedezett  kiadások 
fedezésére  szükséges  adótörvényjavaslatokat.  Hasonló  módon  jártak 
el  az  1867  :X.  t.-czikk  megalkotása  után  is.  Ekkor  is  megkülön- 
böztették a  költségvetést  a  közterhekre  vonatkozó  törvényektől. 
A  kitételek,  amelyek  mellett  egyrészt  az  egyes  költségvetési  törvé- 
nyek, másrészt  a  különböző  adótörvények  keletkeztek,  nem  mindig 
egyformák,  sőt  e  részben  nagy  rendszertelenség  és  következetlenség 
észlelhető:  de  már  magában  az  a  körülmény,  hogy  már  akkor  is, 
amikor  még  az  adók  és  egyéb  közterhekre  vonatkozó  szabályok 
érvényének  a  költségvetési  törvénynyel  majdnem  egyidejű,  évről- 
évre  való  meghosszabbítása  dívott,  az  adók  és  közterhek  tekinteté- 
ben kettős  intézkedés  történt  —  egyfelől  a  költségvetési  törvényben, 
másfelől  az  egyes  adótörvényekben,  —  nyilvánvalóvá  teszi,  hogy 
mindegyik  intézkedésnek  különböző  értelme  van.  A  költségvetési 
törvénybe  foglalt  intézkedés  vonatkozik  az  államháztartás  vitelének 

intern  oldalára,  az  országgyűlést  megillető  ellenőrzésből  kifolyóan 
az  állam  jövedelmi  forrásaiból  fakadó  anyagi  erők  felhasználásának 
módozataira,  míg  minden  más  vonatkozásban  a  külön  törvények 
és  intézmények  szolgálnak  alapul. 

Ámde  az  országgyűlés  és  a  kormány  közti  belső  viszony 
sincsen  úgy  szabályozva,  hogy  minden  költségvetésen  kivüli  tény- 
kedés ki  volna  zárva.  A  kormány  el  nem  odázható  szükség  esetén 
a  költségvetéstől  eltérő,  vagy  a  költségvetésen  egyáltalán  nem  alapuló 
kiadásokba  is  bocsátkozhatik,  s  ezért  csak  a  zárszámadás  megvizs- 
gálása alkalmával  vonható  feleletre.*  (1897:  XX.  t.-czikk  16.  §.) 
Hogy  az  elodázhatatlan  szükség  csakugyan  fenforgott-e  és  milyen 
mértékben,  az  úgy  az  országgyűlés  mellőzését  mint  pedig  a  kiadás 
megtételét  illetőleg  az  összes  körülmények  figyelembe  vétele  és 
mérlegelése  alapján  csak  utólag  állapítható  meg;  ennek  megtör- 
téntéig hiányzik  a  biztos  critérium  arra  nézve,  hogy  a  kormány 
eljárása  mennyiben  igazolható  s  az  utólagos  megállapításnak  nem 
lehet  visszaható  ereje. 

A  költségvetés  megléte  vagy  hiánya  kétségkívül  jelentékeny 
következményeket  von  maga  után  —  a  kifelé  való  vonatkozásokban 
is,  —  főleg  annál  a  kapcsolatnál  fogva,  mely  a  költségvetési  tör- 
vény és  a  közjövedelmeket  megalapító  egyes  törvények  és  intéz- 
mények közt  fennáll  és  a  melyet  a  gyakorlat  az  adórendszernek 
állandó  megállapítása  óta  is  fentart.  A  költségvetés  hiánya  neveze- 
tesen dologi  korlátozásokkal  köti  meg  a  kormány  kezét.  Minthogy 
a  költségvetés  megtagadásának  joga  megszorítva  nincsen,  ezek  a 
korlátozások  —  amint  alantabb  ki  lesz  mutatva  —  szűkebb  körre 
szorítkoznak.  Ezeknek  a  korlátoknak  csak  az  egyes  kormányzati 
intézkedések  szempontjából  van  jelentősége,  a  kormányzati  rend- 
szernek jogi  minősége  azonban  független  tőlük. 

Mindezekből  látni  való,  hogy  a  költségvetés  nem  anyagi  alapja 
az  állam  háztartásának,  nem  is  érvényességi  kelléke  a  kormány- 
hatalom gyakorlásának  s  ennélfogva  nem  előfeltétele  a  kormányzás 
törvényességének.  Emellett  azonban  kétségtelen,  hogy  a  költségvetés 
az  államháztartás  alaki  rendjének  egyik  lényeges  atkotó  része,  mely 
arra  van  hivatva,  hogy  biztosítsa  az  állam  anyagi  erőinek  czélszerű 
felhasználását  és  lehetővé  tegye  az  erre  irányuló  kormányzati  tevé- 
kenység hatályos  ellenőrzését.  Nem  közönyös  tehát,  van-e  az 
országnak  az  országgyűlés  hozzájárulásával    megállapított   költség- 

*  Pollner  i.  li.  „Rosszhiszenuíség  esetét  kivéve  a  felelősség  csak  politikai". 

vetése  vagy  sem.  Költségvetés  nélkül  helyes  állami  gazdálkodást  és 
általában  sikeres  kormányzást  képzelni  sem  lehet  s  ezért  jog- 
szabályok állanak  fenn,  melyek  a  kormányt  arra  kötelezik,  hogy 
az  évi  költségvetés  tervét  jó  eleve  készítse  el  és  az  országgyűlésnek 
idejekorán  módot  nyújtson  a  költségvetés  tárgyalására.  E  szabályok 
megtartásáért  a  kormány  jogi  felelősséggel  tartozik.  A  kérdésnek 
erről  a  vonatkozásáról  más  helyen  lesz  szó.* 


Voltak,  akik  azt  mondták,  hogy  a  Fejérváry-kormány  lehetett 
ugyan  törvényes,  de  nem  volt  alkotmányos. 

Lássuk  csak,  mit  értünk  tulajdonképpen  alkotmány  alatt: 

Alkotmány  annak  a  módja,  miképpen  valósul  meg  az  állam 
személyisége,  az  állam  souverain  akarata  a  főmozzanatok  és  a  fő- 
szervek tekintetében. 

Ily  módon  minden  államnak  megvan  a  maga  alkotmánya, 
azonban  a  szokásos  szóhasználat  szerint  az  alkotmány  kifejezése 
csak  az  olyan  államszervezetre  illik,  ahol  a  közhatalom  gyakorlá- 
sában, különösen  pedig  a  törvényhozásban  a  népnek  is  van  része. 

*  Felmerült  az  a  nézet  is,  hogy  —  ha  költségvetési  törvény  nincs  —  a 
kormánynak  nincs  joga  az  állam  nevében  másokkal  szerződést  kötni.  Ennek 
az  álláspontnak  a  Fejérváry-kormány  távozása  után  egy-két  esetben  gyakorlati 
érvényt  is  szerettek  volna  szerezni,  főleg  amikor  az  uj  kormány  az  illető  ügy- 
letre nézve  eltérően  kívánt  intézkedni.  Az  egyes  eseteknek  magukban  véve 
csekélyebb  volt  a  jelentőségük,  mintsem  hogy  ennek  a  nagyfontosságú  kérdés- 
nek elvi  oldalával  ezúttal  tüzetesebben  foglalkoznunk  kellene.  Elegendő  lesz, 
ha  e  helyütt  a  következők  jelzésére  szorítkozunk.  A  kérdés  a  körül  forog,  ki 
képviseli  az  állam  magánjogi  személyiségét  harmadik  személyekkel  szemben? 
A  király,  illetőleg  a  kormány  avagy  a  törvényhozás,  illetőleg  az  országgyűlés  ? 
Kétséget  nem  szenved,  hogy  a  képviselet  az  előbbit  illeti,  (épp  úgy,  mint  a 
hogy  a  nemzetközi  szerződéseknél  az  államot  a  király  képviseli) ;  úgy  azonban, 
hogy  a  képviselet  köre  —  harmadik  személyekkel  szemben  is  kiterjedő 
hatálylyal  —  külön  törvényben  korlátozható.  így  pl.  az  1897 :  XX.  t.-czikk 
szerint  ingatlanok  elidegenítéséhez  avagy  hitelmüveletekhez  a  törvényhozás 
hozzájárulása,  azaz  külön  törvény  szükséges.  Amennyiben  ily  korlátozás  nem 
mutatható  ki,  a  kormány  képviseleti  joga  harmadik  személyekkel  szemben 
szabadon  érvényesül,  minden  kétséget  kizáróan  és  legalább  is  azokra  az  ügy- 
letekre nézve,  melyek  az  állam  ügyeinek  rendes  ellátásával  járnak.  A  költség- 
vetésnek feladata,  hogy  az  államnak  az  ilyen  ügyletekből  eredő  kötelezettségei 
tekintetében  a  fedezetet  nyújtsa ;  s  e  részben  a  kormány  és  az  államháztartás 
ellenőrzésére  hivatott  országgyűlés  között  keresni  kell  az  összhangot,  de  a 
kettő  közötti  intern  viszonyban  is  el  kell  fogadni  a  kormányintézkedést,  ha  az 
a    fenti    keretet   és   a   szükségesség  és  czélszerüség   mértékét   nem  lépte  túl. 

így  azután  az  alkotmány  az  államhatalomnak  főmozzanatok  és 
föszervek  szerint  való  megoszlását,  ezeknek  a  fömozzanatoknak  és 
szerveknek  egymáshoz  való  viszonyát  jelenti. 

Az  alkotmány  feladata  az  államhatalom  jogt  érvényesülését 
biztosítani  s  az  állami  élet  jogi  rendjét  megalkotni. 

Ebből  keletkezik,  hogy  az  alkotmány  jogszabályokon  nyugszik. 

Az  állam  szerkezete  nem  volna  kész,  és  nem  volna  biztos 
alapja,  ha  minden  egyes  része  nem  volna  egy  oly  tételre  vagy 
elvre  visszavezethető,  amelynek  jogi  jelentősége  és  jogi  hatálya 
van  és  amelynek  figyelmen  kivül  hagyása  jogkövetkezményt  vonhat 
maga  után. 

Charta-  azaz  rendszeres  alaptörvényü  alkotmányoknál  ez 
minden  kétségen  felül  áll,  —  de  kimutatható  ez  a  történelmi  alkot- 
mányoknál is.  Itt  a  szabályozás  nem  történik  ugyan  egyszerre  minden 
egyes  részletre  kiterjedően;  a  jogképzés  lassúbb  menetű,  és  csak 
alkalomadtán,  a  felmerülő  szükséghez  képest,  jelentkezik  tételes 
törvény  alakjában,  s  sok  tekintetben  a  gyakorlat  utján  fejlődik,  — 
csakhogy     ennek    a    gyakorlatnak     valóságos    joggyakorlatnak,    a 

Kétséget  nem  szenved,  hogy  a  kormány  szerződéskötési  joga  esetleg  prejudi- 
kálhat  a  törvényhozás  budgetjogának ;  erre  szolgálnak  a  positiv  (törvényi) 
intézkedések,  melyek  ezt  a  jogot  egyik  vagy  másik  vonatkozásban  megkötik. 
Angliában  e  részben  megkívánják,  hogy  a  szerződésekbe,  melyeknek  meg- 
kötése a  végrehajtó  hatalom  dolga,  de  a  melyek  messzebbmenő  kötelezettséget 
hárítanak  az  államra,  oly  záradék  vétessék  fel,  hogy  a  szerződés  következtében 
teljesítendő  fizetések  a  parlament  által  engedélyezendő  fedezeti  összegből 
fognak  teljesíttetni,  és  hogy  általában  az  ilyen  szerződések  csak  akkor  válnak 
kötelezőkké,  ha  a  képviselők  házában  egy  hónapon  át  le  voltak  téve  a  végből, 
hogy  a  ház  reájok  vonatkozólag  nyilatkozhassék.  (V.  ö.  Todd  i.  m.  II.  k.  56. 
és  I.  380.  1.)  A  költségvetésen  magún  semmiképp  sem  alapszik  a  szerződés- 
kötési jog,  mint  ilyen.  Az,  hogy  a  költségvetés  valamely  több  évre  terjedő 
kötelezettség  évi  részletének  fedezetéről  gondoskodott,  nem  teszi  szükségtelenné, 
ha  pl.  hitelműveletről  van  szó,  a  külön  törvényben  való  intézkedést.  Ezenkívül 
a  költségvetés  csak  egy  bizonyos  időre  szól  és  csak  egy  bizonyos  összeget 
bocsát  az  illető  tárcza  rendelkezésére ;  ha  tehát  a  költségvetés  elengedhetetlen 
előfeltétele  volna  a  kormány  szerződéskötési  jogának,  akkor  a  szerződés  soha- 
sem terjedhetne  túl  a  költségvetés  hatályának  tartamán,  mely  sokszor  csak 
hónapokra  terjed,  —  és  a  vállalt  kötelezettség  nem  haladhatná  túl  a  tárcza  rendel- 
kezésére álló  még  fel  nem  használt  fedezeti  összeget,  amely  utóbbi  körülmény- 
nek harmadik  személy  által  való  felismerésére  és  megítélésére  minden  positiv 
crítérium  hiányzik.  Végül  megjegyzendő,  hogy  abban  a  kérdésben,  vájjon  a 
kormánynyal  megkötött  szerződés  nem  lépte-e  túl  az  állami  ügyek  rendes 
ellátásának  keretét,  esetleg  jelentősége  lehet  az  állammal  szerződő  fél  jó- 
vagy  rosszhiszeműségének  is. 

szokásnak  valóságos  jogszokásnak,  a  szabálynak  valóságos  jog- 
szabálynak kell  lennie,  hogy  az  alkotmány  épületében  jogrendező 
szerepe  lehessen. 

A  törvény  és  egyéb  jogszabályok  [szerint  elhatárolt  jogok- 
nak mikénti  gyakorlását  illetőleg  kifejlődhetnek  ugyan  az  idők 
folyamán  más  szokások  is,  de  ezek  —  amint  láttuk  —  csak  fel- 
tételesen és  csak  bizonyos  fentartással  kapcsolódnak  az  alkotmány- 
hoz. Ezeket  a  szokásokat  tisztán  a  czélszerüség  tartja  fenn,  és 
megdőlnek,  ha  alkalmaztatásuknak  ténybeli  előfeltételei  hiányzanak. 

Az  alkotmányos  jogok  alkotmányos  magatartást  feltételeznek. 
Nem  szabad  ezeket  a  jogokat  szándékosan  másnak  nyilvánvaló 
kárára  gyakorolni.  Az  állami  souverain  akarat  számos  vonatkozás- 
ban több  tényező  összműködése  utján  keletkezik  és  az  összes 
alkotmányos  jogok  forrását  képező  államszervezetnek  s  így  önön 
magának  megrontására  vezetne,  ha  az  egyik  vagy  másik  tényező 
nem  mozdítaná  elő  az  egésznek  prosperálását. 

Az  alkotmányos  magatartás  azt  hozza  magával,  hogy  az  egyik 
tényező  keresse  saját  jogának  gyakorlása  közben  az  összhangot, 
• —  a  compromissumot  —  a  másik  tényezővel. 

A  fent  említett  szokásoknak  csakis  az  a  jelentőségük,  hogy 
megmutatják,  miképpen  kell  ezt  az  összhangot,  ezeket  a  compro- 
missumokat  keresni  és  megtalálni. 

Freeman  (Az  angol  alkotmány  fejlődése)  ezeket  mondja: 
„a  politikai  erkölcsnek  egy  egész  rendszere  áll  ma  fenn,  egész 
törvénykönyve  ama  szabályoknak,  hogy  mint  viselkedjenek  a  poli- 
tikai élet  férfiai ;  ezek  a  szabályok  sem  a  törvényczikkekben,  sem 
a  közönséges  jogban  sehol  sem  találhatók  meg,  s  tényleg  mégis 
aligha  tartatnak  kevésbé  szenteknek,  mint  a  Magna  Chartában  vagy 
a  Petitions  of  Right-ban  beiktatott  bármely  elvek.  Szóval  írott  tör- 
vényünk mellett  egy  nem  írott,  vagyis  egyezményes  (conventionális) 
alkotmány  fejlődött  ki ;  *  ha  angol  ember  a  közélet  valamelyik 
férfiúnak  viselkedéséről,  mint  alkotmányosról  vagy  alkotmánysértőről 
beszél,  egészen  mást  ért  alatta,  mint  amit  törvényes  vagy  törvény- 
sértő magaviselet  alatt  ért. " 

Ha  az  angol  írónak  erre  a  kijelentésére  valaki  hivatkozik  a 
végből,    hogy   az   alkotmányszerüség   fogalmát  a  mi  viszonyainkra 

*  Hogy  az  irott  törvény  alatt  nem  csupán  az  alaki  értelemben  vett 
törvényt,  hanem  általában  a  jogszabályt,  tehát  a  jogszokást  is  keli  érteni  és 
hogy  a  conventió  csakis  egy  oly  szokás,  mely  a  jog  területén  kivül  esik,  arra 
nézve  lásd  Dicey  i.  m.  27.  lap. 

is  alkalmazottan  meghatározza,  akkor  az  ellen  nem  lehet  kifogást 
tenni.  Csak  egyet  nem  szabad  elfelejteni,  t.  i.  azt,  hogy  nálunk 
nem  áll  fenn  az  a  conventionális  szabály,  amely  fennáll  Angliában, 
t.  i.  hogy  a  kormányzati  irány  meghatározásában  a  túlsúly  és  a 
fölény  a  parlamenté,  természetesen  ott  is  csak  annyiban,  amennyi- 
ben az  alkotmány  alapelvei  nem  érintetnek.  Nálunk  a  király  szerepe 
a  gyakorlati  politika  terén  nem  csupán  formai,  hanem  egyúttal 
érdemleges.  Neki  is  kell  keresni  az  összhangot  és  a  compromissu- 
mot  a  többséggel,  de  viszont  a  többségnek  is  kötelessége  ugyanazt 
tenni  a  király  akaratával  szemben.  Az  e  részben  fennálló  conven- 
tionális szabály  és  az  azon  alapuló  alkotmányos  magatartás  nem 
az,  hogy  az  egyik  vagy  másik  tényező  az  ö  alkotmányos  jogát  a 
végletekig  menő  makacssággal  és  egyoldalúsággal  gyakorolja,  hanem 
az,  hogy  jogát  az  ellentétes  álláspontok  összeegyeztetése  utján 
igyekezzék  érvényesíteni. 

A  dolog  úgy  áll,  hogy  van  alkotmányos  jog  és  van  alkot- 
mányos magatartás. 

Az  egyik  tárgyi,  a  másik  alanyi  critériumt. 

Az  alkotmányos  jognak  forrása  túlnyomóan  és  elsősorban  a 
törvény.  Nincs  ugyan  rendszeres  alkotmányjogi  codexünk,  de  a  jog- 
fejlődés minden  fontosabb  kérdésben  tételes  törvényben,  a  törvény 
alakjában  igyekezett  az  elért  eredményeket  megrögzíteni.  Különösen 
az  utolsó  századok  története  mutatja,  hogy  valahányszor  az  állam- 
hatalmi tényezők  nevezetesen  a  király  és  nemzet  közt  nézeteltérések 
támadtak  és  azok  utóbb  kiegyenlittettek,  nem  érték  be  azzal,  hogy 
a  kérdés  a  gyakorlatban  megoldatott,  hanem  mindenkor  arra  fek- 
tették a  súlyt,  hogy  a  megoldás  törvénybe  iktattassék.  Innen  ered, 
hogy  minden  alkotmányjogi  kérdésben  mindenekelőtt  a  fennálló 
törvényt  keressük,  idézzük  és  magyarázzuk.  A  szokás  utján  való 
jogszabályalkotásnak  csak  annyiban  jut  szerep,  amennyiben  a 
törvény  az  összes  részleteket  ki  nem  meríti,  és  a  joggyakorlat  leg- 
inkább oly  kérdésekben  domborodik  ki,  amelyek  nem  annyira  a 
dolog  lényegére,  hanem  a  jog  gyakorlásának  külsőségeire  és  alaki- 
ságaira vonatkoznak. 

Ami  tehát  törvényes,  más  szóval  törvényen  vagy  más  jog- 
szabályon alapszik,  az  nem  lehet  objective  alkotmányellenes.  A  tör- 
vényes jog  szükségszerűen  alkotmányos  jog  is. 

Alkotmányellenes  lehet  azonban  a  szándék,  a  czélzat,  amelylyel 
valaki  alkotmányos  jogát  gyakorolja. 

E  részben  a  Fejérváry-kormányt  vád  egyáltalán  nem  érheti. 


357 

Ha  alkotmányellenes  viselkedésről  lehet  szó,  akkor  ezt  a  jelzőt 
csakis  az  ellenzék  —  a  coalitió  —  eljárására  lehet  alkalmazni. 
Az  ellenzék  már  korábban,  mint  képviselőházi  kisebbség,  éveken 
át  visszaélt  alkotmányos  jogaival.  Megtámadta  az  alkotmányosság 
alapját  képező  többségi  elvet,  minduntalan  kényszerhelyzetekbe 
sodorta  és  pressionálta  a  királyt.  Amikor  a  király  az  állami  ügyek 
rendes  menetét  gátló  akadályokat  elhárítani  óhajtva  az  ellenzék 
kívánságaival  szemben  a  lehetőség  határain  belül  engedékenységet 
és  közeledést  mutatott,  ezt  az  ellenzék  ujabb  zavarok  és  kényszer- 
helyzetek felidézésével  honorálta.  Váratlanul  többségre  jutva,  hóna- 
pokon át  oly  álláspontot  erőszakolt,  mely  nyilván  a  király  alkot- 
mányos jogának  sérelmével  jár  és  merev  magatartásával  lehetetlenné 
tette,  hogy  oly  kormány  vegye  át  az  ügyeket,  mely  a  képviselőház 
többségére  támaszkodik. 

A  Fejérváry-kormánynak  nincs  része  ennek  az  állapotnak 
előidézésében.  0  a  király  és  a  többség  közti  összhangot  meg  nem 
zavarta,  hanem  már  megzavarva  találta.  Szándéka  és  czélja  az  volt, 
hogy  az  összhangot  helyreállítsa,  még  pedig  az  alkotmányos  conven- 
tiónak  megfelelően  a  király  és  a  többség  ellentétes  álláspontjai 
közt  megfelelő  compromissum  létesítése  utján. 

Az  alap,  amelyre  e  végből  állott,  alkotmányos  alap  volt,  az 
eszköz,  melyet  erre  a  czélra  igénybevett,  alkotmányos  eszköz  volt 
és  ezen  az  alapon  s  ezekkel  az  eszközökkel  alkotmányos  feladatot 
tűzött  maga  elé. 

A  Fejérváry-kabinetnek  a  király  alkotmányos  joga  adott  létet ; 
ami  reá  volt  bízva  és  amit  kezelt,  az  ugyancsak  a  király  alkotmányos 
joga  volt. 

Tárgyi  vonatkozásban  tehát  a  kérdés  tisztán  áll. 

így  áll  a  kérdés  alanyi  szempontból  is.  A  Fejérváry-kabínet 
nem  azért  vette  igénybe  a  király  alkotmányos  jogát,  és  annak  tartal- 
mához tartozó  jogosítványokat,  hogy  a  király  és  a  többség  akara- 
tának összhangzásba  hozatalát  megakadályozza,  hanem  ellenkezőleg 
azért,  hogy  azt  előmozdítsa. 

A  reábízott  jogkör  elvállalása  és  gyakorlása  tehát  alkotmányos 
irányú  volt. 

Hogy  az  országgyűlés  többségének  a  kormány  kínevezésére 
és  hivatalban  maradására  milyen  befolyása  van,  milyen  jogai  vannak 
a  királynak  a  többséggel  szemben,  az  külön  kérdés,  melylyel  más 
helyen  tüzetesen  foglalkozunk.  E  részben  ismétlésekbe  bocsátkozni 
nem   kívánunk.   Itt    csak  azt  akarjuk  kiemelni,    hogy    ha   valaki  a 

kormány  positiójának  törvényességét  elismeri  és  elismeri  azt,  hogy 
nálunk  törvényes  intézményként  csak  egyféle  kormány  van,  t.  i.  a 
jogilag  felelős  minisztérium,  az  az  alkotmányszerüség  kérdésében 
nem  állíthat  fel  valamely  külön  tárgyi  critériumot,  nem  mondhatja 
azt,  hogy  az  alkotmányjog  objectiv  meghatározásai  szerint  különböző 
dolog  a  törvényes  kormány  és  különböző  dolog  az  alkotmányos 
kormány,  hanem  a  különbséget  kizárólag  a  kormánymüködés  irányá- 
ban, a  subjectiv  magatartásban  és  viselkedésben  kell  keresnie. 

Már  pedig  a  Fejérváry-kormány  intentiói  nem  eshetnek  kifogás 
alá.  Minden  alkalmat  felhasznált  arra,  hogy  valamilyen  megegyezést 
hozhasson  létre.  Kereste  ehhez  az  alapot  és  kereste  hozzá  a  módot 
és  az  eszközöket.  Ebbeli  törekvésében  következetes  maradt  kez- 
dettől fogva  mindaddig,  míg  sok  meghiúsult  kísérlet,  sok  viszon- 
tagság után  fáradozása  végre  sikerre  vezetett.  Mikor  a  létező  alapon 
való  tárgyalások  eredmény  nélkül  végződtek,  egy  uj  önálló  kibon- 
takozási alappal  állott  elő,  mely  alkalmas  a  népnek  az  állam- 
hatalomban való  részesedését  a  legteljesebb  módon  megvalósítani ; 
s  ezzel  is  nyilvánvalóvá  tette  működésének  alkotmányos  czélzatát. 
Hogy  időközben  nem  tartotta  folyamatban  az  országgyűlés  tárgya- 
lásait, azt  a  viszonyok  kényszere  okozta,  de  különben  is  ez  főleg 
abból  az  intentióból  történt,  hogy  a  szenvedélyek  lecsendesülésére 
idő  maradjon  és  a  fékeveszett  indulatnak  eruptiói,  amelyektől  akkor 
minden  pillanatban  tartani  lehetett,  ne  vágják  el  végképp  a  békés 
megoldás  minden  reményét.  Megbízatásának  első  szakában  a 
Fejérváry-kabinet  legmesszebbmenő  kímélettel  gyakorolta  a  hatal- 
mat, és  ha  utóbb  a  „nemzeti  ellentállás"  jelszava  mögé  rejtőző 
önző  párttörekvéseknek  már-már  a  tettlegességig  menő  szer- 
telenségeível  szemben  szigorúbb  rendszabályokhoz  volt  kénytelen 
nyúlni,  ezt  is  csakis  az  alkotmány  megóvásának  czéljából  tette. 
Meg  kellett  védenie  a  megtámadott  királyi  hatalmat,  a  király  alkot- 
mányos jogait,  melyek  nem  kevésbé  tartoznak  az  alkotmány  egészé- 
hez, mint  a  nemzet  jogai.  Meg  kellett  mutatni  emellett  azt  is,  hogy 
a  kímélet,  a  türelem  nem  mindig  gyengeség,  mely  ujabb  erőszakos- 
kodásokra jogosít.  A  szigorúbb  eljárás  szolgálta  a  megegyezés 
érdekeit  is,  mert  megegyezés  nem  jöhet  létre  addig,  míg  az  egyik 
tényezőnek  a  jogkörét  a  másik  tényező  csorbítja  vagy  nuUifikálja, 
már  pedig  a  királyi  hatalmat  oly  sérelmek  érték,  hogy  első  sorban 
azoknak  elhárításáról  és  a  királyi  hatalomkör  teljes  érvényrejuttatá- 
sáról kellett  gondoskodni.  Végül  a  coalítiót  ki  kellett  ábrándítani 
abból,  hogy  nem  egy  ingadozó  eljárással  áll  szemben,  mely  saját  állás- 

pontját  kellő  erélylyel  érvényesíteni  nem  képes  és  melylyel  szemben 
makacs  magatartással  győzedelmeskedni  fog,  és  határozott  impulsust 
kellett  neki  adni  arra,  hogy  ne  veszélyeztesse  tovább  az  ország  leg- 
életbevágóbb  érdekeit,  hanem  a  törvény,  a  józan  belátás  útjára  térjen.* 

Az  egyes  intézkedések  minősége,  amelyeket  a  kormány  czélja 
érdekében  foganatba  vett,  egymagában  nem  irányadó  a  kormányzat 
alkotmányszerüségének  meghatározásánál.  Amint  az  alantabb  ki  lesz 
fejtve,  az  egyes  kormányzati  cselekmények,  még  ha  olykor  kivéte- 
lesebb  jellegűek  is  voltak,  mind  ismeretesek  alkotmányunkban  és 
az  alkotmányos  gyakorlatban.  A  kivételes  jelleg  legfeljebb  fokozottabb 
felelősséget  hárít  a  kormányra  a  szükséghelyzet  valósága  szem- 
pontjából. De  még  abban  az  esetben  is,  ha  az  egyik  vagy  másik 
cselekmény  tul  is  ment  volna  ezen  a  határon,  akkor  csak  az  illető 
cselekmény  volna  törvénytelen,  de  annak  még  nem  volna  kihatása 
az  egész  kormányzat  alkotmányjogi  minőségére,  mert  hiszen  tör- 
vénytelenséget a  legalkotmányosabb  kormány  is  elkövethet. 

Sokakat  tévútra  vezet  az,  hogy  az  alkotmányszerüséget  azonos- 
nak tartják  a  többség  támogatásával  folytatott  kormányzással.  Ez 
két  külön  dolog.  A  többség  támogatásával  folytatott  kormányzást, 
melyet  ha  előre  kitűzött  reformirányban  mozog,  nálunk  parlamentáris 
kormányzásnak  is  neveznek,  amint  fentebb  ki  volt  mutatva,  az 
államhatalmi  tényezők  összhangját  jelző  tényleges  állapot,  a  kor- 
mányzásnak és  az  ország  ügyei  ellátásának  egy  kedvező  és  ennél- 
fogva kívánatos  situatiója.  Ennek  a  situatiónak  megvalósítására 
törekedni  az  állam  alkotmányát  meghatározó  törvényekben  vagy  egyéb 
jogszabályokban  gyökerező  jogok  igénybevételével  és  az  ellentétes 
álláspontok  összeegyeztetésének  czélzatával :  ez  az  alkotmányszerüség. 

Ha  a  kérdést  ezek  szerint  a  szempontok  szerint  mérlegeljük, 
akkor  szükségszerűen  arra  a  következtetésre  kell  jutnunk,  hogy  a 
Fejerváry-kormány  nemcsak  törvényes,  de  alkotmányos  is  volt. 


Voltak,  akik  azért  mondták  a  Fejérváry-kormányt  törvény- 
telennek, mert  szerintök  oly  intézkedéseket  tett  és  oly  cselek- 
ményeket követett  el,  melyek  a  törvénybe  ütköznek. 

*  Az  ügyek  vitele  nem  önczél,  de  csak  eszköz.  Az  ország  szükségleteinek 
és  érdekeinek  kielégítése  a  czél  —  egy  bizonyos  politikai  irány  érvényrejutása 
révén.  Ez  a  föczél.  Erre  szolgál  az  államszervezet  s  ezt  segíti  elő  a  kor- 
mányzás. Erre  kell  törekedni.  Ez  alkotmányos  törekvés.  Ez  pedig  nem  hiányzott 
a    Fejérváry-kormánynál. 

Ismételve  ki  volt  már  emelve,  hogy  az  egyes  kormányzati 
cselekmény  egymagában  nem  alterálja  a  kormányzati  rendszer 
alkotmányjogi  minőségét.  Minden  kormány  tehet  oly  intézkedéseket, 
melyek  többé-kevésbé  ellenkeznek  a  törvénynyel.  Ilyen  intézkedésért 
a  kormány  felelősséggel  tartozik,  ilyen  intézkedés  esetleg  meg  is 
dőlhet:  anélkül,  hogy  megdőlne  az  egész  kormányzatnak  a  tör- 
vényessége. 

Ha  ez  nem  igy  volna,  hanem  ha  az  egyes  törvénytelen  csele- 
kedet maga  után  vonná  az  egész  kormányzatnak  törvénytelenségét, 
akkor  törvénytelenek  és  esetleg  érvénytelenek  volnának  a  kormány- 
nak összes  intézkedései,  tehát  azok  is,  melyek  a  törvénynyel  meg- 
egyeznek. Egy  egyszerű  tényhez,  mely  sokszor  csak  huzamosb  idő 
múlva  kerül  nyilvánosságra,  és  amelyről  csak  huzamosb  idő  múlva 
tűnik  ki,  hogy  a  törvénybe  ütközik,  közvetlenül  oly  hatály  fűződ- 
nék, mely  halomra  döntene  egy  egész  kormányzati  aerát  és  annak 
minden  megnyilatkozását,  még  pedig  nemcsak  a  jövőre  de  a 
múltra  nézve  is. 

Egy  ily  messzemenő  horderőt  egy  kormányintézkedéshez 
kapcsolni  nem  lehet.  Az  egyes  kormánycselekedet  törvényessége 
csak  különállóan  tehető  vizsgálat  tárgyává.  És  ugyancsak  külön 
vizsgálat  tárgyává  kell  a  kormányzat  egészének  törvényességét 
tenni,  az  erre  vonatkozó  külön  critériumok  szerint. 

A  kormány,  amely  állását  törvényes  módon  szerezte,  nem 
veszti  el  ezt  a  positiót  csupán  azért  és  már  az  által,  hogy  vala- 
melyik cselekményének  törvényessége  a  bírálatot  nem  állja  ki,  és 
nem  válik  képtelenné  —  csupán  ennél  az  egy  körülménynél  fogva  — 
hatáskörének  ellátására.  Eltekintve  attól,  hogy  a  hatáskör  addig  tart, 
mig  az,  aki  a  megbízást  adta,  a  megbízást  el  nem  vonja,  —  az  egyes 
cselekmények  sem  alakjában,  sem  tartalmában,  sem  jogkövetkez- 
ményeiben nincsenek  meg  a  megfelelő  kellékek  arra  nézve,  hogy 
a  kormányzati  ügyek  ellátására  való  jogosultságnak  szükségszerűen 
véget  vethessenek,  avagy  annak  tárgyi  lényegét  átalakíthassák. 
A  cselekménynek  meg  lehet  a  maga  mentő  oka,  melynél  fogva  a 
képviselőház  a  cselekményt  utólag  helyesli,  érette  a  felmentést 
megadja  vagy  a  felelősségre  vonást  mellőzi,  s  amelyre  való  tekin- 
tettel esetleg  a  főrendiház  bírósága  felmentő  ítéletet  hoz.  De 
még  abban  az  esetben  is,  ha  az  ítélet  nem  kedvező,  a  büntetés 
nem  mindig  hivatalvesztésre  szól,  és  nincs  törvényes  akadálya  annak, 
hogy  a  kormány  vagy  annak  illető  tagja  tovább  folytassa  műkö- 
dését, —  főleg  ha  hivatalba  maradása  a  pártviszonyok  időközi  váltó- 


361 

zásában  kellő  politikai  támaszt  nyer,  s  oly  többség  kerül  a  kép- 
viselőházba, mely  a  kormány  korábbi  intézkedéseit  helyesli  vagy 
legalább  méltányolja. 

Kétséget  nem  szenved,  hogy  a  törvénybe  ütköző  cselekmény 
képes  a  kormányzás  jellegét  megváltoztatni.  Ez  egyrészt  a  cselek- 
mény minőségétől,  másrészt  az  elkövetésében  megnyilatkozó  egyéb 
mozzanatoktól  függ. 

Ha  a  cselekmény  lerontja  azokat  az  alapokat,  amelyeken  a  kor- 
mányzás törvényes  fennállása  nyugodott,  ha  megsemmisíti  vagy 
megváltoztatja  azokat  az  ismérveket,  melyek  a  kormányzás  törvé- 
nyessége tekintetében  meg  voltak  állapítva :  akkor  a  jellegváltozás 
tárgyi  természetű  is  lehet.  Ily  esetben  a  kormányzás  nem  hivat- 
kozhatik  többé  a  törvényre,  amelyet  halomra  döntött,  nem  vezetheti 
vissza  hatalmát  és  tekintélyét  a  jogrendre,  amely  már  nem  létezik,  — 
hanem  hatalmának  érvényre  juttatása  végett  más  alapot  kell  keresnie 
és  találnia. 

Egyébként,  ha  a  cselekmény  elkövetésében  puszta  önkény 
nyilvánul,  a  jellegváltozás  alanyi  természetű.  A  kormány  maga- 
tartására bízvást  rá  lehet  sütni  a  törvényellenes  magatartás  bélyegét 
anélkül,  hogy  maga  a  kormány,  mint  ilyen  s  a  kormányzat,  mint 
egész  objedive  törvénytelennek  volna  minősíthető. 

Ha  pedig  a  törvénynyel  meg  nem  egyező  cselekményt  egy 
magasabb  érdek  megóvásának,  egy  nagyobb  veszély  elhárításának 
szüksége  indokolja,  s  a  kormány  szükséghelyzetbe  véletlenül  került : 
akkor  a  törvénysértés  menthető  és  sanálható,  és  a  törvénytelenség 
sem  a  kormányzás  tárgyi  minőségében,  sem  a  kormány  alanyi 
magatartásában  nem  állapítható  meg. 

A  Fejérváry-kormány  a  fennálló  jogrendre  alapította  összes 
intézkedéseit,  és  azok  megtételében  a  kellő  mértéket  igyekezett  meg- 
tartani. Működése  későbbi  szakában  szigorúbb  és  kivételesebb 
jellegű  rendszabályokat  volt  kénytelen  alkalmazni,  de  ezt  sem  ön- 
kényből, hanem  szükségből  tette. 

A  szükséghelyzetet  nem  ő  okozta;  a  vele  szemben  kifejtett, 
előbb  passiv  s  utóbb  már  actív  ellenállás  a  legnagyobb  mértékben 
veszélyeztette  a  törvényes  rendet  és  a  törvény  uralmát.  Reá  az  a 
mellőzhetetlen  kötelesség  hárult,  hogy  az  ellentállást  visszaszorítsa, 
és  amidőn  ezt  tette,  a  törvényes  rend  helyreállítására,  a  törvény 
uralmának  megvalósítására  törekedett. 

Eszközei  kezdetben  enyhébbek  voltak,  s  a  végrehajtó  hatalom 
rendes  és  megszokott   medrében  mozogtak;   az  ellentállás  terjedé- 


362 

séhez  és  fokozódásához  képest  szigorúbb  alakot  öltöttek  és  a  végre- 
hajtó hatalom  rendkivülibb  és  kivételesebb  medrébe  tértek  át. 
Minden  egyes  intézkedésnél  a  kormány  bevárta  a  hatást,  mindig 
remélve,  hogy  az  ellentállás  elkerüli  a  végleteket,  és  csak  akkor 
haladt  tovább,  amikor  látta,  hogy  a  mérsékletet  és  a  kíméletet 
félremagyarázzák  és  mintegy  bátorításul  veszik  az  ellentállásnak 
hatványozott  mértékben  való  folytatására. 

Kivételesebb  és  rendkivülibb  intézkedései  is  a  törvényen,  a 
jogrenden  belül  maradtak.  Minden  jogrend  rendszerbe  foglalja  a  jog 
érvényesítésének  rendes  eszközeit,  a  jogsegély  rendes  formáit,  emel- 
lett azonban  nem  zárja  ki  —  olyankor,  amikor  a  rendes  eszközök 
kellő  hatálylyal  igénybe  nem  vehetők,  tehát  elkerülhetetlen  szükség 
esetében  —  a  rendestől  eltérő  jogérvényesítési  módokat  sem.  Csonka 
és  tökéletlen  volna  az  olyan  jogrend,  amelynek  formalismusa  a  jog 
érvényesítését  akadályozná  vagy  lehetetlenné  tenné.  Épp  úgy,  mint 
a  magánjogban  rendelkezésre  áll  a  jogaiban  sértett  fél  számára 
a  birói  jogsegély  mellett  az  önsegély,  épp  úgy  a  közjogban  is 
rendelkezésre  állanak  a  jogaiban  megtámadott  kormányhatalom 
részére  a  codificált  eszközökön  kívül  más  hatalmi  eszközök  is- 
Ezek  alkalmazásának  előfeltétele  az  elkerülhetetlen  szükség,  és  ha 
ez  megállapítható,  akkor  a  jogrend  túllépéséről,  a  hatalom  túlhágá- 
sáról  nem  lehet  szó.  A  kérdés  csak  az,  vájjon  a  rendkívüli  esz- 
közt, melyet  a  kormányhatalom  igénybe  vett,  a  jogrend  ismeri, 
jelesül  megengedi,  megtűri  vagy  ki  nem  zárja-e  ? 

Már  pedig  a  Fejérváry-kormány  által  alkalmazott  eszközök 
mind  ilyen  természetűek  voltak.  A  coalítió  ellentállása  olyan  ke- 
véssé volt  válogatós  az  eszközökben  és  oly  imminens  volt  olykor 
az  állami  rend  teljes  felborulásának  veszélye,  hogy  sokszor  nagy 
önmegtagadásba  került  a  jogrendszabta  határok  betartása.  Voltak 
is,  —  még  pedig  nem  kevesen  és  nem  csupán  a  coalitió  ellenesei 
közül  valók  —  akik  szemrehányást  tettek  a  kormánynak,  minek 
vesződik  a  törvény  magyarázatával  és  az  alkotmányos  kibontakozás 
lehetőségeivel,  miért  nem  veszi  igénybe  a  hatalom  ultima  ratióját 
és  miért  nem  vet  egyszerre  véget  a  subversiv  áramlat  szertelen- 
ségeinek.  És  csakugyan  volt  egy  időpont,  amikor  úgy  látszott,  hogy 
az  állami  rendet  csak  ilyen  módon  lehet  fentartani.  A  Fejérváry- 
kormány  semmiféle  körülmények  közt  sem  vállalkozott  volna  egy 
oly  feladatra,  mely  bármennyire  indokoltan  kettémetszette  volna  a 
törvényes  kormányzás  folyamatát.  A  helyzet  csakugyan  nagyon 
komoly  volt,  és  nem  volt  kizárva,   hogy  nélküle  is  lehetséges   lesz 

a  kérdést  ilyen  irányban  megoldani.  Hogy  ez  mégis  elmaradhatott, 
az  annak  tulajdonítható,  hogy  a  kormány  —  látva  a  törvény  ren- 
des keretébe  illeszkedő  intézkedések  hatálytalanságát  —  vállalta  a 
felelősséget  a  törvény  szigorúbb  alkalmazásáért,  a  rendkivülibb  és 
kivételesebb  intézkedésekért.  Hogy  ebben  az  eltökélésben  mennyi 
volt  a  hazafiság  és  az  önfeláldozás,  az  a  kérdésnek  inkább  politi- 
kai oldalát  érinti  s  ezen  a  helyen  a  fejtegetés  köréből  kizárható;  — 
azt  azonban  itt  is  hangsúlyozni  kell,  hogy  az  a  törekvés,  mely  a 
kormányintézkedések  számára  mindvégig  a  törvényes  támpontokat, 
a  törvényes  hátteret  kereste,  nem  volt  meddő  és  minden  esetre 
méltánylást  és  elismerést  érdemel.*  Az  ellentállás  folytonosan  a 
törvényből  merített  vagy  a  törvénynyel  összefüggésbe  hozott  érvek- 
kel igyekezett  eljárását  igazolni,  és  ezzel  szemben  ki  kellett  mutatni, 
hogy  ezek  az  érvek  meg  nem  állanak  és  hamisak,  és  hogy  a 
magyar  állam  törvényei  nem  nyújtanak  alapot  a  rendnek  olymérvü 
felforgatására,  mint  a  milyet  a  coalitió  szinre  hozott,  de  igenis 
elég  támpontot  nyújtanak  a  rend  helyreállítására.  Meg  kellett 
mutatni,  hogy  a  magyar  alkotmány,  amelynek  védpajzsa  alá  az 
ellentállás  rejtőzött,  nem  oly  tökéletlen  és  absurd  valami,  amely 
lehetővé  teszi  és  megtűri  a  teljes  felfordulást,  hanem  egy  erőteljes 
és  életképes  szervezet,  amely  minden  egyesnek  jogát  és  jogos 
érdekét  óvja,    de  kellő  érvényre   juttatja  a   kormányhatalmat   is.   A 

*  Sokan,  akik  a  kormány  szükség-  és  kényszerhelyzetét  elismerték,  ki- 
fogásolták, hogy  mindig  törvényes  argumentumokat  keres  eljárásának  igazolá- 
sára, így  pl.  gróf  Tisza  István  a  képviselőház  1905.  évi  deczember  19-én  tartott 
ülésében  tiltakozott  az  ellen,  hogy  egy  oly  kormány,  melyet  a  körülmények 
súlya  kényszerhelyzetbe  juttatott,  azzal  a  praetensióval  lép  fel,  hogy  alkotmányos- 
nak és  törvényesnek  tekintsék  eljárását.  1906.  márczius  8-án  pedig  budapest- 
belvárosi választóihoz  intézett  nyilt  levelében  (Pester  Lloyd  u.  a.  reggeli  szám) 
azt  mondta,  hogy  magyar  kormányférfiak  szájából  (kétségkívül  a  fenti  törvény- 
magyarázási  módszer  folyományaként)  oly  közjogi  tanok  hangzanak  el,  amilye- 
neket a  „hazaáruló"  szabadelvű  párt  nem  mondhatott  volna  el  büntetlenül. 
Erre  csak  azt  jegyezzük  meg,  hogy  mi  volt  a  Fejérváry-kormány  érdemleges 
álláspontja  eljárásának  alkotmányszerűsége  és  törvényszerűsége  dolgában,  az 
a  jelen  munkában  van  kifejtve ;  ami  pedig  azt  a  formai  kérdést  illeti,  hogy  a 
kormány  eljárását  és  egyes  cselekményeit  mindig  a  fennálló  joggal  igyekezett 
összemérni  és  azokra  nézve  —  a  rendestől  való  eltérések  tekintetében  is  — 
positiv  jogi  zsinórmértéket  felállítani,  ezt  annál  kevésbé  lehet  megróvni,  mert 
ily  zsinórmérték  nélkül  a  kormányzati  tevékenység  —  az  akkori  nehéz  viszonyok 
közt  —  ilyen  könnyen  merő  ötletszerűséggé  és  puszta  önkénynyé  fajulhatott 
volna,  amit  a  Fejérváry-kormány  mindenképpen  elkerülni  akart  és  szerencsésen 
el  is  került. 

magyar  törvényből,  a  magyar  alkotmányból,  a  magyar  király  ha- 
talmából kellett  tehát  deriválni  az  ellentállás  visszaszorítására 
szükséges  minden  intézkedést,  a  fokozottabb  erély  stádiumában  is. 
Magyar  eszközt  kellett  alkalmazni  az  egész  vonalon  és  inkább 
kellett  vállalni  a  felelősséget  a  törvények  szigorúbb  interpretatió- 
jáért,  mint  lanyha  eljárással  alapot  szolgáltatni  annak  kétségbe- 
vonására, hogy  a  magyar  törvény,  a  magyar  alkotmány  nem  alkal- 
mas a  rendezett  állami  lét  biztosítására;  inkább  kellett  viselni  az 
ódiumot  a  fennálló  jogrend  alapján  kifejtett  erélyesebb  ténykedés- 
ért, mint  felidézni  annak  a  szükségét,  hogy  a  rend  bármilyen  áron 
helyreállíttassék.  Ezt  annál  inkább  el  kellett  kerülni,  mert  fel  lehetett 
ugyan  tenni,  hogy  egy  erőszakosabb,  kíméletlenebb,  alkotmányos 
és  törvényes  scrupulusoktól  sem  a  tartalom  sem  az  alak  tekin- 
tetében nem  feszélyezett  hatalmi  actió  rövidesen  véget  vet  ugyan 
az  anarchiának,  de  egyúttal  leleplezi  az  „ellentálló  nemzet" 
nagyfokú  anyagi  és  erkölcsi  erőtlenségét,  melynek  egész  meztelen- 
ségében való  feltárása  nyilvánvalóvá  tette  volna  ugyan,  milyen 
könnyelműen  ment  bele  a  coalitió  az  alkotmányi  conflictus  fel- 
idézésébe, de  máskülönben  nem  állott  volna  az  ország  érdeké- 
ben, mert  esetleg  buzdításul  szolgálhatott  volna  egy  más  alka- 
lommal —  a  jog-  és  érdeksphaeráknak  komolyabb  és  a  nemzetre 
nézve  nagyobb  jelentőségű  coliisiója  esetén  — egy  igazán  nemzet- 
ellenes hatalmi  irányzat  számára. 

A  Fejérváry-kormány  nem  követett  el  nyílt  törvényszegést,  — 
és  ha  egyes  esetekben,  jelesül  az  országgyűlésnek  az  1905.  év 
végére  való  összehívása  kérdésében  nem  tudott  a  törvény  betűjé- 
nek megfelelni,  ezt  az  ő  akaratán  kívül  álló  körülmények   okozták. 

Hogy  mindennek  daczára  a  Fejérváry-kormány  egyes  intéz- 
kedéseinek törvényessége  kérdésében  a  vélemények  elágaztak,  az 
főleg  két  okra  vezethető  vissza. 

Az  egyik  ok  az,  hogy  ujabb  időben  sok  tekintetben  elhomá- 
lyosult a  kormányzó  és  végrehajtó  hatalomnak  az  a  conceptiója, 
amelyet  a  hazai  közjogunk  visszatükröztet  és  kifejez. 

A  közelmúlt,  különösen  pedig  az  utolsó  tíz  év  gyakorlatában 
nem  tudott  ez  a  hatalom  kellő  módon  és  kellő  alakban  érvénye- 
sülni. Daczára  annak,  hogy  a  kormányok  háta  mögött  tekintélyes 
többség  állott,  nem  tudták  az  állam  ügyeit  a  megrekedésnek  abból 
az  állapotából  kizökkenteni,  amelybe  őket  a  kisebbség  erőszakos- 
kodása azáltal  juttatta,  hogy  a  törvényhozás  akaratának  megnyilat- 
kozását megakasztotta.  Vájjon  ez  azért  történt-e,  mert  azok,  akik  az 

Ügyek  élén  állottak,  nem  ismerték  hatalmuk  határait,  vagy  azért,  mert 
számolniuk  kellett  pártjuk  politikai  hangulatával  és  a  párt  körében 
érvényesülő  személyi  tekintetekkel :  az  egészen  mellékes  dolog. 
Mindenesetre  tény,  hogy  a  gyakorlati  életben  a  kormányzó  és 
végrehajtó  hatalomnak  jelentősége  és  súlya  szemlátomást  alászállt. 
Hosszú  évekre  terjedően  meg  volt  akasztva  a  törvényhozás  mun- 
kája, és  a  kormány  —  jóllehet  ezt  a  helyzetet  nem  ő  okozta  — 
nem  volt  képes  megfelelő  pótszerről  gondoskodni,  hogy  az  ország 
legégetőbb  szükségletein  segitve  legyen.  A  kormány  tett  ugyan 
egyes  intézkedéseket,  saját  felelősségére ;  de  csak  burkoltan,  leple- 
zetten, belső  u.  n.  házi  intézkedések  és  utasítások  alakjában, 
holott  a  viszonyok  azt  indokolták  volna  és  a  kormányhatalom 
tekintélye  is  azt  hozta  volna  magával,  hogy  az  államhatalom  meg- 
nyilatkozása határozottabb  alakban  történjék. 

Egy  ily  energikus  fellépéssel  talán  elejét  lehetett  volna  venni 
azoknak  a  rázkódtatásoknak,  melyek  az  országot  a  legnagyobb 
válságba  sodorták.  De  hát  ez  nem  történt  és  később  is,  amikor 
határozottabb  irányban  fogtak  hozzá  a  bajok  orvoslásához,  jobb- 
nak véhék  az  energiát,  másutt,  jelesül  a  parlament  küzdterén  kifej- 
teni, így  azután  mind  általánosabb  lett  a  hiedelem,  hogy  a  kor- 
mányhatalomban —  semmi  körülmények  közt  s  még  ideiglenesen  — 
sincs  meg  az  erő,  hogy  az  államhatalmat  önállóan  kifejezésre 
juttassa  és  érvényre  emelje.  Nem  lehet  tehát  csodálni,  hogy  amikor 
kizárólag  a  kormányhatalomra  nehezedett  az  alapjaiban  megingatott 
állami  rend  megóvásának  feladata,  sokan  már  előre  is  aggályosnak 
találták  a  kormány  actióját,  és  nem  tudtak  megbarátkozni  azzal, 
hogy  a  törvény  és  az  alkotmány  nemcsak  arra  nyújt  módot, 
hogyan  kell  a  kormányhatalmat  korlátozni,  hanem  arra  is,  hogyan 
kell  az  ezzel  a  joggal  űzött  visszaéléseket  s  az  állami  rend  meg- 
bolygatásának  ebből  eredő  veszélyeit  a  kormányhatalom  erejével 
ellensúlyozni. 

A  másik  ok  inkább  subjectiv  természetű. 

Az  országban  dúlt  a  politikai  érdekek  legelkeseredettebb 
harcza.  Elfogulatlanságról,  tárgyilagosságról  csak  elvétve  lehetett 
szó.  Akik  a  küzdelemben  érdekelve  voltak,  csak  addig  voltak 
képesek  a  Fejérváry-kormány  intézkedéseit  igazságosan  megbírálni, 
amíg  azok  érdekeiknek  kedveztek  vagy  azokat  nem  veszélyeztették. 
Ahhoz  képest,  amint  a  politikai  esélyek  változtak,  változott  nemcsak 
a  pártoknak,  de  egyeseknek  nézete  a  felől,  mire  terjed  ki  a 
kormány  törvényes  hatalma. 

A  kormány  intézkedéseinek  törvényességéről  való  felfogást 
ehhez  képest  túlnyomóan  politikai  szempontok  befolyásolták. 

Ámde  a  politika  tekintetei  és  változó  áramlatai  csak  a  czél- 
szerüség  kérdését  dönthetik  el ;  —  a  jogszerűség  előfeltételei  állandók 
és  az  igazság  tárgyi  forrásából  merítendök. 

Hogy  mennyiben  állják  ki  aFejérváry-kormány  intézkedései  ebben 
a  vonatkozásban  a  bírálatot,  azt  meglátjuk,  ha  azokat  —  vagy  leg- 
alább közülök  a  legfontosabbakat  —  egyenként  szemügyre  vesszük.* 


De  ha  nem  volt  arra  ok,  hogy  a  Fejérváry-kormányt  törvény- 
telennek vagy  alkotmányellenesnek  mondják,  annál  kevésbé  lehetett 
arra  alapot  találni,  hogy  ezt  a  kormányzati  időszakot  absoluüsmus- 
nak  vagy  önkényuralomnak  minősítsék. 

Absolutismus  ott  van,  ahol  az  államfő  állandó,  rendszeres 
ellenőrzés  nélkül,  korlátlanul,  azaz  intézmények  által  meg  nem 
szorítva  gyakorolja  az  egész  állami  főhatalmat.  Absolutismusról 
csak  ott  lehet  szó,  ahol  az  állampolgároknak  egyáltalán  nincs 
részök  az  állam  souverainitásában,  s  az  állami  souverainitás  gyakor- 
lásából elvileg  ki  vannak  zárva,  —  ahol  a  népnek  nincsen  befolyása 
az  állami  akarat  képződésére  és  kifejezésre  juttatására. 

Az  önkényuralom  még  ennél  is  több.  A  kényúr  (despota)  a 
hatalmat  egyéni  szeszélyeinek  kielégítésére  használja;  s  e  részben 
nem  érzi  magát  feszélyezve  semmiféle  törvénytől,  még  az  önalkotta 
törvényektől  sem;  míg  ellenben  az  absolut  monarcha  kizárólagos 
forrása  ugyan  a  törvényhozásnak,  de  amit  egyszer  megállapított 
és  törvényül  megszabott,  az  irányadóul  szolgál  mindaddig,  míg 
formaszerüen  meg  nem  változik.** 

Kérdjük  már  most,  lehet-e  azt  jó  lélekkel  mondani,  hogy  ezek 
a  critériumok  a  Fejérváry-féle  régimére  reáillenek? 

Nem  volt  megszüntetve  egyetlenegy  intézmény  sem,  amely  a 
nemzetnek  az  államhatalomban  való  alkotmányos  közreműködését 
biztosítja;  s  a  kormányzat  azoknak  a  törvényeknek  az  alapján  folyt, 
melyek  alkotmányos  utón  keletkeztek;  —  az  a  jogrend  volt  és 
maradt  érvényben,  melyet  az  alkotmányos  tényezők  létesítettek. 
Egyes  intézmények  functionálása  ideiglenesen  szünetelt  ugyan,  ezt 

*  Ezzel  e  munka  Harmadik  része  foglalkozik. 

**  V.  ö.  Concha :  Politika  I.  368.,  399.,  402.  1.  —  Kautz  Gyula  i.  m.  9. 
és  köv.  1.  —  Schwarcz  Gyula:  Absolutismus  és  Államforma  czímü  czikkei  a 
Márkus-féle  jogi  Lexiconban  (1.  köt.  11.  és  409.  és  köv.  11.) 

azonban  nem  az  uralkodói  önkény  okozta,  hanem  a  viszonyok 
sajátos  alakulása,  s  elsősorban  a  képviselőház  többségének  készü- 
letlensége  a  kormányzat  positiv  feladataira  és  makacs  vonakodása 
ezeknek  a  feladatoknak  átvételétől.  Az  uralkodónak  nem  állott  sem 
szándékában  sem  érdekében,  hogy  az  országot  alkotmányától  vagy 
alkotmányos  intézményeinek  valamelyikétől  megfossza.  Csak  azt 
kívánta,  hogy  a  különböző  elemekből  összealakult  coalitionális 
többség  határozott  és  elfogadható  kormányzati  programmban  álla- 
podjék meg;  s  hogy  ebben  a  tekintetben  nem  kivánt  sem  lehe- 
tetlen sem  az  alkotmányba  és  az  ország  törvényes  szabadságába 
ütköző  dolgot,  mutatják  a  következmények,  nevezetesen  az,  hogy  a 
coalitió  az  uralkodó  által  megjelölt  alapra  később  reáléphetett  és 
reá  is  lépett,  s  az  ezen  alapon  való  kormányzást  alkotmányosnak, 
üdvösnek  s  az  ország  érdekében  állónak  hirdette. 

Csak  egy  esetben  történt,  hogy  a  kormányrendelet  utján  oly  intéz- 
kedés történt,  mely  a  törvényhozás  hatáskörébe  tartozott.  Ez  az  autonóm 
vámtarifa  és  egyes  külföldi  kereskedelmi  szerződés  életbeléptetése. 

Ez  azonban  —  amint  az  más  helyen  ki  van  mutatva  —  nem 
arra  irányult,  hogy  a  törvényhozásnak  alkotmányosan  megállapított 
szervezete  megbontassék  vagy  megszüntettessék ;  ez  nem  volt  egyéb, 
mint  antícipálása  egy  sürgős,  elodázhatatlan  és  múlhatatlanul  szük- 
séges törvényhozási  intézkedésnek,  melytől  a  törvényhozás  tényezői- 
nek egyike  sem  zárkózhatott  volna  el,  amelyre  nézve  azonban 
ezeknek  a  tényezőknek  alaki  összműködését  akkor  megvalósítani 
nem  lehetett.  Az  erre  vonatkozó  rendelet  ennek  a  szempontnak 
határozott  felemlítésével,  a  törvényhozás  jogának  hangsúlyozásával 
és  a  törvényhozás  részéről  való  utólagos  felmentés  reményében 
adatott  ki  és  ez  a  remény  csakugyan  be  is  teljesedett,  amennyiben 
az  újra  egybegyűlt  országgyűlés  a  szóban  forgó  rendeleti  intézkedés 
érdemét  törvénybe  iktatta.  Ebben  a  kérdésben  nem  lehet  tehát 
egyébről  szó,  mint  az  alkotmányos  államok  mindegyikében  szokásos, 
és  nálunk  is  ismert  szükségrendeletről,  melyre  nézve  a  mentő 
szükséghelyzetet  a  későbbi  fejlemények  —  tárgyi  szempontból  — 
minden  kétséget  kizárólag  megállapították.* 

-'-  Abból,  hogy  a  törvényhozás  az  itt  szóban  forgó  rendeleti  intézkedések 
érdemét  elfogadta  és  törvénybe  iktatta,  kérlelhetlen  következetességgel  folyik, 
hogy  ez  az  intézkedés  sürgős,  szükséges  és  helyes  volt.  Ezzel  az  esetleges 
sérelem  tárgyilag  teljesen  reparálva  van  és  így  csakugyan  nincs  értelme  és 
alapja  azoknak  a  subjectiv  természetű  vádaknak,  amelyek  a  Fejérváry-kormány- 
nak  ezt  a  tényét  még  most  is  törvénytelennek  szeretnék  minősíteni. 

Azt  még  meg  lehetett  érteni,  hogy  a  harcz  hevében,  amikor 
a  Fejérváry-kabinet  még  az  ügyek  élén  állott  és  positióját  minden- 
képpen megingatni  akarták,  a  hangulatkeltésre  és  a  szenvedélyek 
szitására  szánt  számos  támadás  közt  elhangzott  az  absolutismus 
és  az  önkényuralom  vádja  is  —  amire  nézve  mentségül  szolgálhatna 
az,  hogy  az  ú.  n.  nemzeti  ellentállás  ürügye  alatt  sok  mindent  tettek 
és  mondtak,  amiért  nem  lehetne  felelősséggel  járó  állásban  helyt 
állani  — :  azt  azonban  sehogy  sem  lehet  megérteni,  és  arra  nézve  csak- 
ugyan semmiféle  mentséget  sem  lehet  találni,  hogy  a  coalitió  kor- 
mányra jutása  után,  a  coalitiós  kormány  egyes  tagjai,  a  király 
miniszterei  sem  tartózkodtak  hasonló  vádaktól  és  szólamoktól.  * 

Ezen  annál  inkább  csodálkozni  kell,  mert  a  coalitiós  kabinet 
azzal  a  kötelezettséggel  vette  át  a  kormányzást,  hogy  úgy  a  Fejérváry- 
mint  a  Tisza-kormány  a  jogi  valamint  az  anyagi  felelősség  alól 
való  felmentést  megkapják.  Minthogy  pedig  az  absolutismus  s  annál 
kevésbé  az  önkényuralom  nem  ismeri  a  miniszteri  felelősséget,  a 
coalitiós  kormány  a  fenti  feltétel  elfogadásával  határozottan  elismerte, 
hogy  az  előző  kormányzati  aerát  sem  absolutisztikus  sem  pedig 
önkényuralmi  régimének  nem  tekinti.  ** 

A  Fejérváry-kormány  a  fennálló  jogrend  alapján  állott.  Nem 
forgatta  fel  az  államhatalmaknak  egymáshoz  való  viszonyát  és  nem 
hozott  be  sem  más  kormányformát  sem  más  kormányzati  rendszert, 
mint  amilyet  törvényeink  ismernek  és  jogfejlődésünk  megszab. 
A  dolgoknak  nem  általa  előidézett  komolyabb  fejlődése  következté- 
ben kénytelen  volt  ugyan  egyes  a  rendestől  eltérő  intézkedésekhez 
folyamodni,  de  ezeket  nem  vette  valamely  idegen  alkotmányból  vagy 
kormányzati  rendszerből ;  azok  mind  olyanok  voltak,  amelyeket 
alkotmányunk  ismer,  és  amelyeket  más,  ugyancsak  alkotmányos 
alapon  álló  kormányok  ismételve  igénybe  vettek.  A  jog  kérdésén  sem 
változtat,    hogy   más   alkalmakkor  az  ily  intézkedéseket  az  ország- 

'  így  a  függetlenségi  pártnak  1906.  évi  május  19-én  megtartott  értekez- 
letén Kossuth  Ferencz  és  Apponyi  Albert  miniszterek  a  volt  kormányzatot 
önkényuralomnak  nevezték.  Darányi  miniszter  egy  alkalommal  a  volt  kormányról 
mint  törvénytelenről  beszélt.  Egy  későbbi  alkalomból,  amikor  a  Lukács  György- 
féle népoktatási  rendelet  visszavonását  sürgették,  Apponyi  már  arra  az  állás- 
pontra helyezkedett,  hogy  a  volt  kormány  administrativ  intézkedései  törvényesek. 

**  Az  ú.  n.  pactum  6.  pontja  így  szól :  Anyagi  és  Jogi  felelősség  alól  a 
felmentés  úgy  a  Tisza-,  mint  a  Fejérváry-kormány  részére;  a  képviselőház  élni 
fog  jogával  az  említett  kormányok  politikai  tényei  felett  elvi  természetű  hatá- 
rozatokat hozni. 

gyűlés  előzőleg  vagy  utólag,  kifejezetten  vagy  hallgatag  tudomásul 
vette.  Hogy  —  a  kormány  akaratán  kivül  keletkezett  abnormális 
parlamenti  viszonyok  miatt  —  az  országgyűlésnek  ezúttal  nem 
állott  módjában  ezekben  a  kérdésekben  egyik  vagy  másik  alakban 
előzetesen  nyilatkozni,  az  a  dolog  lényegét  nem  érinti.  Az  nem 
jogi,  de  csak  politikai  különbség.  Magát  a  kormányzati  rendszer 
egészét,  nevezetesen  törvényességét  és  alkotniányszerűségét  ez  a 
körülmény  nem  alterálja. 


Ily  módon  teljesen  elesik  mindazoknak  a  vádaknak  a  jogosult- 
sága, melyek  a  Fejérváry-kormányt  a  törvényszerűség  és  alkotmány- 
szerűség  szempontjából  érték  és  ezekkel  elesik  azoknak  a  con- 
sequentiáknak  jogi  alapja  is,  melyeket  a  coalitió  ezekhez  a  vádak- 
hoz kapcsolt. 

A  coalitió  jónak  látta  az  ellentállás  terére  lépni. 

A  kormánynyal  szembehelyezkedni  politikai  raison  és  politikai 
szükségesség  lehet;  és  ha  az  erre  irányuló  ténykedés  a  politikai 
agitátió  korlátain  belül  marad  és  egyéb  tekintetben  is  oly  eszközöket 
vesz  igénybe,  amelyeket  a  saját  törvényes  jogkör  nyújt,  az  ellen  nem 
is  lehet  a  jogosság  szempontjából  kifogást  tenni.  Ámde  a  coalitió 
egyenesen  belenyúlt  az  idegen  jogkörbe  és  idegen  jogokat  sértett 
és  ignorált,  —  a  politikai  agitátió  mellett  valóságos  hatalmi  tényező 
szerepét  ragadva  magához. 

Hogy  ez  csakugyan  így  áll,  arról  meg  fogunk  győződni,  ha 
az  idevágó  egyes  tényeket  és  cselekményeket  közelebbről  tekintjük. 

Amikor  a  kormány  1905.  évi  június  21-én  a  képviselőháznak 
bemutatkozott  és  —  a  kibontakozás  sikere  érdekében  —  kény- 
telen volt  az  országgyűlés  elnapolásához  folyamodni,  a  szövetkezett 
pártokból  alakult  többség  az  elnapoló  királyi  leirat  átnyújtása,  sőt 
felolvasása  után  is  határozatokat  hozott  a  végből,  hogy  a  kormánytól 
a  fennállás  és  működés  jogát  kifejezetten  megtagadja ;  —  figyelmen 
kivül  hagyva,  hogy  az  országgyűlés  elnapolás  vagy  feloszlatás  után 
az  országgyűlés  működésének  legott  véget  kell  érnie  és  minden 
kérdést  abban  az  állapotban,  amint  azt  az  elnapolás  vagy  feloszlatás 
találta,  azonnal  félbe  kell  szakítani. 

Más  alkalommal  is  megtörtént  ugyan,  hogy  az  országgyűlés 
az  elnapoló  vagy  feloszlató  leiratok  tudomásvétele  kapcsán  egyes 
kijelentéseket  vagy  nyilatkozatokat  tett,  azonban,  amint  azt  az 
1861.  évi  praecedens  mutatja,  ez  csak  akkor  történt,    amikor  nyil- 

vánvaló  volt,  hogy  a  feloszlatott  országgyűlés  nem  fog  ismét  egybe- 
hívatni s  hogy  oly  kormány  fogja  tovább  vinni  az  ország  ügyeit, 
amelylyel  szemben  nem  csupán  az  alkalom  hiánya,  hanem  a  kor- 
mánynak miniszteriális  kormányrendszertől  elütő  minősége  és  össze- 
állítása   miatt   nem   fog   lehetni  a  felelősségrevonást    érvényesíteni. 

Az  ily  kijelentéseket  soha  senki  sem  tekintette  másnak,  mint 
belső  revelatiónak,  melyhez  kifelé  való  hatályt  nem  fűztek.  Ily 
hatálylyal  egybekapcsolt  határozatnak  csak  akkor  lehet  helye,  amikor 
az  országgyűlés  ismét  egybegyűl;  ezt  pedig  az  1905.  június  21-iki 
elnapolás  egyáltalán  ki  nem  zárta. 

Hasonló  határozatokat  hoztak  az  országgyűlések  1905.  szep- 
tember 15-én,  október  10-én  és  deczember  19-én  történt  elnapolása 
után  is,  jóllehet  mind  a  három  elnapolás  indokolva  volt  és  egy- 
általán nem  volt  kizárva  annak  a  lehetősége,  hogy  az  országgyűlés 
rövid  idő  múlva  ismét  összejön.  A  lehetőséget  a  coalitió  tartotta 
kezében  s  azt  önmaga  hiúsította  meg  féktelen  támadásaival  és 
erőszakoskodásaival  és  a  törvényes  állapotok  teljes  felforgatásá- 
val. Ez  okozta,  hogy  a  kormány  később  már  meg  sem  jelenhetett 
az   országgyűlésen*    és    hovatovább   minden    reményről    le   kellett 

*  Arra,  hogy  későbben  a  kormány  a  képviselőház  ülésein  meg  nem 
jelent,  befolyása  volt  annak  a  magatartásnak  is,  melyet  Justh  Gyula  képviselő- 
házi elnök  a  kormánynyal  szemben  tanúsított.  Az  angol  alsóház  speakerje 
megőrzi  pártatlanságát,  amely  állásának  mintegy  élettörvénye  (Redlich  i.  m. 
391.  !.),  úgy  a  koronával  mint  a  házzal  szemben.  Ennek  következtében  fel- 
adatának tartja  a  házban  a  korona  minisztereinek  és  a  háznak  a  jogait  egy- 
aránt  megvédeni  és  megoltalmazni.  Justh  Gyula   képviselőházi  elnök  azonban 

—  jóllehet  a  kormány  tagjaival,  főleg  a  képviselőház  napidijait  tárgyazó  hiva- 
talos levelezéseiben,  fentartotta  az  érintkezést,  a  nyilvánosság  előtt  a  kormányt 
oly  kifejezésekkel  illette,  melyek  ellen  báró  Fejérváry  miniszterelnök  1905. 
szeptember  6.  és  november  6-iki  hirlapi  nyilatkozataiban  a  leghatározottabban 
tiltakozni  kényszerült.  Fejérváry  bárónak  ezekkel  a  támadásokkal  szemben 
elfoglalt  álláspontját  annak  idején  (szeptember  6)  a  következő  félhivatalos 
közlemény  jelezte  :  „Már  június  havában  kijelentettem  a  magam  és  miniszter- 
társaim nevében  éppen  Justh  Gyula  előtt,  hogy  az  összes  ellenzéken  nincs 
ember,  őt  is  beleértve,  kinek  bármi  támadása  képes  volna  minket  önérzetünk- 
ben, becsületünkben  és  kötelességünk  teljesítésében  a  legtávolabbról  is  érinteni." 

—  Tekintve  a  képviselőházi  elnök  animositását,  nem  lehetett  tőle  várni,  hogy  — 
mint  a  ház  rendjének,  melynek  oltalma  alatt  a  korona  miniszterei  is  állanak,  leg- 
főbb őre  a  kormányt  a  képviselőház  üléseiben  érhető  insultusoktól  megvédje 
vagy  megvédeni  akarja.  A  kormány  így  könnyen  abba  a  kényszerhelyzetbe  jut- 
hatott volna,  hogy  másképp  gondoskodjék  annak  a  positiónak  megvédéséről, 
melyet  a  parlamentben  elfoglal ;  ami  az  államhatalmi  tényezők  közti  conflictust  a 
végletekig   kiélesíthette  volna.    Ezt  a  kormány  mindenképpen  elkerülni  akarta. 

mondania,  hogy  az  1905.  februárban  megalakult  országgyűléssel 
boldogulni  s  az  ország  ügyeit  tovább  vinni  lehessen. 

Súlyosabb  beszámítás  alá  esik,  hogy  különösen  az  1905.  évi 
június  21-iki  határozat  túllépte  az  országgyűlés  hatáskörét.'^  A  kép- 
viselőház formálisan  rendelkezett  a  hatóságokkal,  egyenes  utasításokat 
adott  nékik,  megszabva  a  feladataikat  oly  kérdésekben,  melyeket 
törvény  szabályoz. 

A  király  által  kinevezett  és  még  fel  nem  mentett  kormányt 
úgy  állította  oda,  mint  törvénytelent,  tehát  jogilag  nem  létezőt  és 
a  király  jogainak  teljes  mellőzésével  az  egész  államhatalmat  magá- 
hoz ragadni  akarta.  Bármilyen  messzemenő  jogai  legyenek  is  az 
országgyűlésnek,  a  kifelé  való  impérium  meg  nem  illeti,  —  a  ható- 
ságok az  országgyűlésnek  alárendelve  nincsenek.** 

A  végrehajtó  hatalom  a  királyé,  s  azt  —  a  törvényben  kifeje- 
zetten kiemelt  egyes  kérdésektől  eltekintve  —  az  országgyűlés  nem 
gyakorolja,  csak  ellenőrzi.  Amikor  tehát  a  képviselőház  a  hatóságo- 
kat utasította,  hogy  a  törvényt  miként  alkalmazzák,  a  végrehajtó 
hatalmat  bitorolta.  A  törvényalkotás  és  a  törvénymagyarázás  joga 
a  királyt  és  az  országgyűlést  együttesen  illeti.  Ezt  a  jogot  egészen 
a  maga  számára  foglalta  le  a  képviselőház  akkor,  amikor  oly 
szabályokat  és  irányelveket  jelölt  meg  követendő  zsinórmértékűi, 
amelyek  a  törvénytől  eltérnek  vagy  a  törvény  eddigi  magyaráza- 
tával össze  nem  férnek. 

Ez  nyilt  törvény-  és  alkotmánysértés  volt. 

De  még  nagyobb  törvény-  és  alkotmánysértés  rejlett  abban, 
hogy  a  coalitió  ezt  a  képzelt  és   önalkotta   hatalomkört  kivitte   az 

*  Az  országgyűlés  hatásköréhez  tartozik :  a)  a  jogalkotás,  b)  részvétel 
a  végrehajtó  hatalomban  bizonyos  szervezési  actusokkal  és  egyes  ügyeknek 
törvényi  alakban  vagy  országgyűlési  határozattal  való  elintézésében,  c)  a  köz- 
hatósági szervezet  működésének  ellenőrzése.  (V.  ö.  Kmety  i.  m  352.  1.) 

**  Jogilag  a  minisztérium  sem.  Ha  az  országgyűlés  egyik  vagy  másik 
háza  a  minisztert  eg>'es  vonatkozásokban  valamire  utasítja,  annak  csak  politikai 
jelentősége  van.  Nem  egyéb  az,  mint  irányadó  feltétel,  amely  mellett  a  ház 
a  minisztert  támogatni  kész.  Ezt  elismeri  Kmety  is,  midőn  azt  mondja,  hogy 
jóllehet  a  miniszter  teljes  ügykörében  és  mindennemű  működésében  az  ország- 
gyűlés ellenőrzése  alá  tartozik,  mindamellett  az  országgyűléssel  szemben  alá- 
rendelt hatóságot  nem  képez  (i.  m.  393.  1.).  —  Az  angol  parlament,  forradalmi 
korszakokat  kivéve,  sohasem  gyakorolt  közvetlenül  végrehajtó  hatalmat. 
A  lordok  háza,  a  képviselőház,  de  a  kettő  együttvéve  sem  adhat  közvetlen 
parancsot  a  katonatisztnek,  a  rendőrnek  vagy  az  adószedőnek.  (Dicey : 
i.  m.  328.  1.) 

országgyűlés  terméből  és  a  szövetkezett  pártok  vezérlő  bizottságára 
ruházta.  A  vezérlő  bizottság  mint  a  képviselőházi  többség  állandó 
szerve  nemcsak  politikai  működést  fejtett  ki,  vezetve  és  irányítva 
a  párthíveket  és  a  pártszervezeteket,  hanem  mint  —  szerinte  — 
egyedüli  törvényes  és  alkotmányos  hatalom,  valóságos  hatósági 
jogokat,  hatósági  felsőbbségeí  gyakorolt,  —  általános  jellegű  utasítá- 
sokat intézve  a  törvényhatóságokhoz  és  felszabadítva  őket  a  tör- 
vény uralma  és  a  királyi  kormány  joghatósága  alól. 

A  képviselőház  határozata  egyrészt  az  alkalomszerűség,  más- 
részt a  hatáskör  hiányából  semmis  volt  és  semmisnek  tekintendő 
most  is.  Ezért  minden  tárgyilagosan  gondolkozó  jogásznak  csak  a 
legmélyebben  sajnálkoznia  lehet  azon,  hogy  a  közigazgatási  bíró- 
ság a  coalitió  uralomra  jutása  után  hozott  egyik  ítéletében  erre  a 
határozatra  mint  jogérvényes  tényre  hivatkozott. 

Egyes  törvényhatóságokban  ugyanis  a  kormány  a  főispánt  az 
1886:  XXI.  t.-czikk  64.  §-ában  említett  kivételes  hatalommal  ruházta 
fel.  Ennek  következtében  az  illető  főispán  az  idézett  törvény  65.  §-a 
alapján  a  nem  engedelmeskedő  tisztviselőket  hivataluktól  elmozdította 
és  másokkal  véglegesen  helyettesítette.  Az  ekként  helyettesített  tiszt- 
viselőknek a  következő  általános  tisztújításig,  azaz  1907.  év  végéig 
volt  joguk  állásukban  megmaradni.  Midőn  a  coalitió  kormányra  jutott, 
gróf  Andrássy  Gyula  belügyminiszter  elrendelte  (1906.  évi  ápr.  11-én 
40545.  sz.  a.),  hogy  az  elmozdított  tisztviselők  állásaikat  foglalják  el. 
Ennek  következtében  a  véglegesen  helyettesített  tisztviselők  panaszszal 
fordultak  a  m.  kir.  közigazgatási  bírósághoz.  Ez  utóbbi  arra  az  állás- 
pontra helyezkedett,  hogy  a  volt  főispán  által  tett  ezek  a  helyettesí- 
tések törvényszerűség  szempontjából  az  1886:  XXI.  t.-czikk  64.  és 
65.  §-aíban  foglalt  rendelkezésekkel  fedezve  vannak ;  mert  a  főispán 
az  1886 :  XXI.  t.-czikk  64.  §-ában  meghatározott  felhatalmazással  bírt; 
mert  a  most  felsorolt  állások  olyan  minőségűek,  amelyeket  betöltő 
tisztviselőkkel  a  főispán  a  felhatalmazás  következtében  rendelkez- 
hetett;  mert  nincs  kimutatva,  hogy  a  rendelkezés  nem  a  felhatalma- 
zásban megszabott  czélból  történt ;  mert  végül  senki  sem  vonta  két- 
ségbe, hogy  az  említett  tisztviselők  a  főispán  rendelkezésének  nem 
engedelmeskedtek.  A  főispán  tehát  az  idézett  törvény  65.  §-ának 
alapján  őket  állásuktól  elmozdíthatta  és  a  következő  általános  tiszt- 
újításig végleg  helyettesitíietie. 

Ami  azonban "  alkalmazásuk  megszűnését  illeti,  a  közigazgatási 
bíróság  a  következőket  hozta  fel:  „Az  1886.  évi  XXI.  t.-czikk, 
midőn  egyfelől  a  64.  és  65.  §-ban  foglalt  rendelkezésekkel  a  törvény- 

hatósági  önkormányzat  keretébe  tartozó  végrehajtás  tekintetében  a 
minisztériumnak  a  főispán  utján  közvetlen  végrehajtói  hatalmat  ad : 
másfelöl  a  66.  §-ában  azt  az  intézkedést  foglalja  magában,  hogy  a 
tör\'ényha;óság  a  kormány  eljárása  ellen  a  képviselőháznál  kereshet 
orvoslást,  Ebből  következik,  hogy  a  kormánynak  és  az  ő  felhatalmazása 
folytán  a  főispánnak  a  64.  és  65.  §-ok  alapján  tett  intézkedéseit  csak 
akkor  nem  lehet  többé  megszüntetni,  ha  azokat  a  képviselőház  fedezi. 
A  fenforgó  esetben  azonban  a  képviselőház  határozataiból  köztudo- 
mású, hogy  a  képviselőház  és  pedig  éppen  ama  rendeleteket 
illetően  is,  amelyeknek  végrehajtása  a  szóban  forgó  felhatalmazást 
czélozta,  a  volt  kormánynyal  ellentétben  állott,  a  kormány  ebbeli 
eljárását  nem  fedezte.  Midőn  tehát  az  uj  kormány  megalakult,  jogában 
állott  azokat  az  intézkedéseket  megszüntetni,  melyeket  az  előző  kor- 
mány a  64.  és  65.  §-ok  alapján  tett  és  tétetett,  s  amelyeket  a 
képviselőház  nem  fedezvén,  sérelmeseknek  jelentkeznek  és  így  —  a 
66.  §.  rendelkezésének  lényegét  tekintve  —  sürgősen  orvosolandók. 
Jogszerűség  tekintetéből  tehát  nem  esik  kifogás  alá  a  jelenlegi  kor- 
mánynak intézkedése  sem,  melylyel  elrendelte,  hogy  az  előbbi  kormány 
felhatalmazása  alapján  elmozdított  törvényhatósági  alkalmazottak 
állásaikat  foglalják  el. " 

Ami  ebben  az  esetben  méltán  kifogásolható,  az  mindenekelőtt  az, 
hogy  a  közigazgatási  biróság  a  képviselőháznak  oly  határozataira 
hivatkozik,  melyek  a  képviselőház  elnapolása  után  hozattak  s  így  jogi 
érvénynyel  nem  bírnak.  Ezek  a  határozatok  különben  nem  is  tartal- 
mazták a  jogi  kérdések  eldöntését;  akkor,  mikor  ezek  a  határozatok 
keletkeztek,  még  szó  sem  volt  arról,  hogy  a  kormány  a  főispánokat 
kivételes  hatalommal  fogja  felruházni.  A  kormánynyal  szemben  való 
ellentétnek  általánosságban  való  jelzése  a  kérdés  eldöntését  nem  pótol- 
hatja ;  ez  csak  akkor  következhetik  be,  ha  a  panasz  tágyává  tett  eset 
összes  körülményei  concrét  alakban  kerülnek  a  képviselőház  elé  és 
az  ügy  annak  rendje  és  módja  szerint  napirendre  kitüzetik.  És  nincs 
kizárva,  hogy  egy  más  képviselőházi  többség  helyeselte  volna  a  kor- 
mány eljárását.  De  mindezektől  eltekintve,  az  orvoslás,  melyet  az 
1886:  XXI.  t-czikk  66.  §-a  értelmében  a  képviselőháznál  keresni 
lehet,  nem  jogi  hanem  csak  politikai.  Ezt  elismeri  a  jelenlegi  kormány 
is.  A  m.  kir.  közigazgatási  biróság  hatáskörének  kiterjesztéséről  szóló, 
gróf  Andrássy  Gyula  belügyminiszter  által  beterjesztett  törvényjavaslat 
indokolása  erre  nézve  ezeket  mondja :  „A  kormány  sérelmesnek  talált 
eljárása  ellen  nyitva  marad  még  egy  ut  a  törvényhatóság  előtt : 
a  képviselőházhoz  fordulhat  orvoslásért.  A  képviselőházhoz  való  felírás 

intézménye  figyelemreméltó  alkotmánybiztosíték  ugyan,  mert  módot 
nyújt  a  miniszterek  parlamenti  felelősségre  vonására,  de  kevéssé 
alkalmas  arra,  hogy  a  concrét  sérelmet  orvosolja.  A  parlament  a 
concrét  ügy  elintézésébe  közvetlenül  be  nem  folyhat.  (9.  1.)  A  főispán 
által  helyettesül  rendelt  tisztviselőnek  a  legközelebbi  tisztújításig  ad 
jogot  a  törvény  a  hivatalban  maradáshoz,  még  pedig  abban  az  esetben 
is,  ha  az  országgyűlés  elitélte  azt  a  rendeletet,  melynek  végrehajtása 
vezetett  az  illető  tisztviselő  elmozdításához."  (27.  1.) 

Mindezekből  nyilvánvaló,  hogy  ha  a  tisztviselők  elmozdítása  és 
mások  helyettesítése  —  amint  azt  a  közigazgatási  bíróság  is  elismeri  — 
törvényes  volt,  akkor  a  későbbi  belügyminiszternek  nem  volt  joga  az 
erre  vonatkozó  intézkedést  egyszerűen  ignorálni,  —  és  amikor  azt 
tette,  akkor  törvényellenesen  cselekedett.  A  közigazgatási  bíróság  ez 
elől  a  consequentia  elől  —  a  képviselőház  határozataira  való  hivat- 
kozással —  kitért  és  más  következtetésre  jutott.  Ezzel  a  tárgyilagos 
ítélkezés  talaját  elhagyta  és  idevágó  judicatumai  nem  is  tarthatnak 
számot  arra,  hogy  a  Fejérváry-kormány  idejében  felmerült  közjogi 
controversiákat  elvi  szempontból  is  eldöntötték.  — 


A  képviselőház  június  21-iki  határozatának  azonban  mégis 
megvolt  a  maga  tényleges  hatása,  épp  úgy  mint  a  vezérlő  bizottság 
imént  említett  szereplésének.  Sokan  biztak  abban,  hogy  a  coalitió 
előbb-utóbb  kormányra  jut  és  kisebb-nagyobb  biztossággal  számí- 
tottak is  arra,  hogy  a  kezdeményezése,  sőt  utasítása  következté- 
ben elkövetett  törvénytelenségekre  a  feledés  fátylát  sikerül  majd 
boríttatniuk.  Másokat  ismét  megtévesztett  az  ellenzéki  agitátíó  kap- 
csán évek  óta  hirdetett  tévtan,  hogy  a  képviselőház  mindenkivel 
szemben  souverain  és  minden  más  hatalom  fölött  áll. 

Az  országgyűlés  mindenik  Háza  igenis  önálló  és  souverain 
a  maga  házi  ügyeiben,  így  pl.  a  házszabályok  megállapításában. 
Ezt  a  volt  kormányok  sohasem  vonták  kétségbe  és  éppen  a  volt 
ellenzék,  amelynek  talajából  a  coalitió  és  a  mostani  coalitiós  kor- 
mány kinőtt,  tagadta  meg  ezt  a  souverainitást  akkor,  amikor 
a  képviselőház  házszabályainak  módosítása  kérdésében  a  kép- 
viselőházon kívül  álló  hatalmi  tényezőkre,  nevezetesen  a  főrendi- 
házra,  a   királyra   és   a   bíróságra    hivatkozott*    és    azok  oltalmát 

*  V.  ö.  Szerzőnek :  A  házszabály  niódositásának  jogi  jelentősége 
cziniíi  müvét. 

kereste.  Az  országgyűlés  kétségkívül  részese  az  állami  souverain 
akarat  képződésének  azoknak  a  rendelkezéseknek  a  révén,  amelyek 
mint  az  fennebb  ki  van  fejtve  —  a  királyi  hatalom  korlátozása- 
képpen szerepelnek  az  állam  alkotmányos  szerkezetében.  Mindez 
azonban  sem  kizárólagos  jogot  nem  biztosít  az  állami  souverainitás 
terén,  sem  a  souveraínitásnak  kifelé  való  érvényesítésére  és  képvise- 
letére fel  nem  jogosít.  Ámde  a  közönségnek  jobban  tetszettek  a 
nagyhangú  hazafias  szólamok,  s  így  nincs  kizárva,  hogy  talál- 
koztak olyanok,  akik  komolyan  azt  hitték,  hogy  amit  a  képviselő- 
ház többsége  és  a  coalitió  vezérlő  bizottsága  tett  és  rendelt,  csak- 
ugyan törvényes  és  jogos. 

A  hatás,  melyet  a  képviselőház  határozata  előidézett,  alig 
mutatkozott  a  nép  nagy  rétegeiben.  Ha  itt  nagyobbmérvü  elége- 
detlenség volt  észlelhető,  az  inkább  a  coalitió  ellen  irányult,  amiért 
nem  teljesíti  kötelességét,  és  nem  vállalja  el  a  kormányzást  oly 
alapon,  mely  nemcsak  egyes  politikai  agitátorok  érdekeit  szolgálja, 
hanem  az  ország  legéletbevágóbb  gazdasági  és  társadalmi  szük- 
ségleteinek is  megfelel.  A  nagyközönség  inkább  a  rendet  áhítozta 
és  igen  sokan  voltak,  akik  nem  bánták,  sőt  szívesen  látták  volna, 
ha  a  kormány  sokkal  radikálisabb  és  kevésbé  alkotmányos  eszkö- 
zökkel tereli  a  dolgokat  a  rendesebb  és  állandóbb  kormányzás 
kerékvágásába. 

Hogy  azonban  a  közvéleménynek  ebben  az  irányban  való 
határozottabb  kialakulására  és  megnyilatkozására  egyelőre  számí- 
tani nem  lehetett,  az  annak  a  nagyfokú  terrorismusnak  volt  betud- 
ható, melyet  a  coalitió  mindenkivel  szemben  kifejteni  tudott. 

A  hatás  egyes  törvényhatóságokra  szorítkozott,  de  itt  azután 
a  legképtelenebb  eredményekre,  az  állami  rend  felforgatásának 
legkirívóbb  és  legveszedelmesebb  jelenségeire  vezetett. 

Arra  nem  kívánunk  e  helyütt  bővebben  kiterjeszkedni,  miként 
tudták  egyes  törvényhatóságok,  sokszor  a  képviselőház  és  a  vezérlő 
bizottság  utasítására  való  egyenes  hivatkozással  a  törvény  betűit 
ügy  félremagyarázni,  hogy  a  törvényben  biztosított  egyes  jogaikkal 
visszaélhessenek  és  a  kormány  működését  megbénítsák.  így  az 
1886:  XXI.  t.-czikk  19.  §-ában  említett  felirati  jogot  kiterjesztették 
a  kormány  minden  intézkedésére,  például  olyanra  is,  amelyet  a 
kormány  mint  legfelsőbb  jogorvoslati  fórum  tesz  vagy  amely  a  király 
vagy  kormány  kinevezési  jogával  függ  össze. 

Gyakorolták  a  felirati  jogot  oly  módon,  hogy  elkobozták  az 
alispán    illetve   a   polgármesternek   —  az    alkotmányos    felelősség 

biztosítása,  a  meddő  discussiók  és  a  szenvedélyek  fölösleges  fel- 
keltésének kikerülése  végett  törvénynye!  biztosított  (1886.  évi  XXI. 
t.-czikk  19.  §.,  68.  §.  C)  73.  §.  D);  1872.  évi  XXXVI.  t.-czikk 
12.  §.,  74.  §.  D)  —  azt  a  hatáskörét,  hogy  első  sorban  ő  bírálja 
meg  a  kormány  rendeletét  abból  a  szempontból,  hogy  az  nem 
ütközik-e  törvénybe,  és  első  sorban  ö  ir  fel  a  végrehajtás  előtt  a 
rendelet  ellen.  Nem  respectálták  a  törvényben  statuált  azt  a  korlá- 
tozást sem,  hogy  a  törvényhatóság  közgyűlése  csak  akkor  gya- 
korolhatja a  felirati  jogot,  ha  az  alispán  illetve  a  polgármester 
remonstrátiója  eredményre  nem  vezetett.  Az  esetet  mindjárt 
közgyülésileg  tárgyalták  és  közgyűlésből  írtak  fel  a  kormány- 
rendelet ellen. 

Túltették  magukat  a  törvény  azon  rendelkezésén  is,  hogy  a 
felirati  jogot  a  közgyűlés  csak  egy  ízben  gyakorolhatja  és  hogy  — 
ha  a  miniszter  ezután  is  fentartja  rendeletét  valamint  ha  a  rendelet 
halaszthatlan  végrehajtását  az  állam  veszélyezett  érdekei  miatt 
követeli  —  a  kormány  meghagyása  azonnal  és  feltétlenül  végre- 
hajtandó és  teljesítendő  az  e  tekintetben  közvetlenül  a  kormány- 
nak alárendelt  alispán  illetve  polgármester  által.  Ismételve  írtak 
fel  a  rendelet  ellen,  az  azonnal  foganatosítandó  rendelet  végre- 
hajtását a  felirat  közbevetésével  törvényellenesen  elodázták  sőt 
a  rendeletet  egyszerűen  félretették  és  kifejezetten  utasították  a 
törvényhatóság  első  tisztviselőjét  törvényszabta  kötelességének 
megszegésére.* 

Amikor  pedig  a  kormányintézkedés  végrehajtása  végett  egyes 
esetekben  az  1886:  XXI.  t.-czikk  64.  §-ában  említett  kivételes 
hatalom  igénybevétele  vált  szükségessé,  egyes  törvényhatóságok 
akkor  is  megtagadták  az  engedelmességet,  sőt  általában  kétségbe 
vonták  a  kormány  intézkedési  jogát,  azzal,  hogy  —  miután  ilyen  ese- 
tekben a  törvényhatóság  a  képviselőháznál  kereshet  orvoslást,  az 
országgyűlés  pedig  együtt  nincs  —  a  kérdés  végleg  el  nem  dönt- 
hető ;  —  holott  a  törvényben  említett  orvoslás  csakis  politikai  ter- 
mészetű, a  képviselőház  a  miniszternek  csupán  felelősségre  voná- 
sát határozhatja  el,  de  magának  a  kérdésnek  érdemét  jogi,  és  mi 
több,  devolutiv  hatálylyal  el  nem  bírálhatja,  mert  ez  belenyúlás 
volna  a  végrehajtó  hatalom  kezelésébe,  aminek  csak  a  törvényben 
kifejezetten  meghatározott  esetekben  és  a  törvény  egyenes   rendel- 

*  V.  ö.  1S70:XLI1.  t.-czikk,  a  törvényjavaslat  indokolását  és  az  ide- 
vonatkozó bizottsági  jelentést,  valamint  az  1886 :  XXI.  t.-czikket. 

kezese  alapján  lehet  helye.  A  törvény  (1886:  XXI.  t.-czikk  19.  §.,  har- 
madik és  66.  §-ának  utolsó  bekezdése)  az  orvoslási  jogot  nem  is  a 
kormányrendelettel,  hanem  a  kormány  erre  vonatkozó  eljárásával 
szemben  adja  meg ;  a  képviselőház  ehhez  képest  nem  a  kormány- 
rendelet vagy  kormányintézkedés  érvényét  dönti  el,  azt  érdemben 
nem  hagyja  helyben  vagy  nem  változtatja  meg,  hanem  a  kormány 
eljárását  teszi  vizsgálat  tárgyává  és  azzal  szemben  utólagosan 
helyeslő  vagy  helytelenítő  kijelentést  tesz,  a  kormány  iránt  bizalmat 
vagy  bizalmatlanságot  nyilvánít  s  amennyiben  jogsértés  esete  forog 
fenn,  a  kormányt  felelősségre  vonja. 

Bármilyen  alapnélküli  is  volt  ez  az  eljárás,  az  mégis  olyannak 
volt  feltüntethető,  hogy  a  törvényhatóságok  itt  —  jóllehet  a  tör- 
vény félremagyarázásával  és  visszaéléssel  —  saját  jogukat  gyako- 
rolják és  tulajdonképpen  csak  politikai  ellentállást  fejtenek  ki,  — 
amivel  jogot  kifejezetten  nem  sértenek,  annál  kevésbé,  mert  a 
kormánynak  a  végén  módjában  volt  vagy  legalább  lehetett  saját 
álláspontjának  és  felfogásának  érvényt  szerezni.  Ha  pedig  ezt  nem 
tette  vagy  nem  tehette,  úgy  az  nem  annyira  a  jogi  mint  inkább  a 
politikai  eszközök  hiányán  vagy  fogyatékosságán  múlt. 

Az  itt  tárgyalt  kérdés  szempontjából  sokkal  komolyabb  jelentő- 
ségű, az  a  mód,  amelylyel  a  coalltió  és  a  coalifió  által  befolyásolt 
törvényhatóságok  a  Fejérváry-kormány  alatt  kinevezett  főispánoknak 
ellenszecrültek. 


A  főispán  a  törvényhatóságokban  az  állam  végrehajtó  hatal- 
mának képviselője.  Mint  ilyen  a  törvényhatósági  autonómia  ellen- 
őrzője és  a  szükséghez  képest  ellensúlyozója.  A  főispáni  állás 
intézménye  végelemzésében  nem  a  törvényhatóság  autonómiája 
iránti  bizalom,  hanem  ellenkezőleg  a  bizalmatlanság  alapgondo- 
latára támaszkodik.  Ehhez  képest  a  főispánt  nem  választja  a 
törvényhatóság,  hanem  a  végrehajtó  hatalom  feje,  a  király  kinevezi. 
A  főispán  nem  a  törvényhatóság  közege,  hanem  az  államé.  Fele- 
lősséggel is  nem  a  törvényhatóságnak  tartozik,  hanem  a  kor- 
mánynak. A  főispán  régebben  ünnepélyes  cselekmény  keretében 
foglalta  el  hivatalát.  Ezt  a  cselekményt,  az  u.  n.  installátiót,  a  ki- 
nevezett főispán  a  reá  ruházott  hatalom  erejénél  fogva  intézte ;  az 
ő  nevében  tudatták  a  vármegye  közönségével,  hogy  állását  elfog- 
lalni kívánja  és  az  ő  nevében  hívták  meg  a  közönséget  a  beikta- 
táshoz.   Ö  látta  vendégül  a  vármegye   urait   és   a   népet;   tehát   a 

beiktatás  ünnepélyén  ö  volt  az  ur  és  a  házi  gazda.  A  vármegye 
közönségének  jelenléte  és  közreműködése  az  állami  hatalom  előtt 
való  hódolásban  nyilvánult.  A  főispánnak  mutatkoztak  be  a  különböző 
testületek  és  hatóságok,  nem  pedig  megfordítva.  Oly  esetekben  is, 
amikor  a  vármegye  a  legcsekélyebb  vonakodást  sem  mutatta,  hogy 
a  főispánt  ilyenül  üdvözölje,  hanem  önként  és  örömmel  sietett 
a  beiktató  ünnepélyre,  az  iktatást  nagyobb  fény  és  nyomaték  okáért 
királyi  biztos  teljesítette.  Ily  királyi  biztosként  iktatta  be  a  főispáni 
székbe  Pest  vármegyében  1847.  évi  október  16-án  István  nádort 
Ferencz  József  főherczeg,  jelenlegi  királyunk  O  Felsége.  * 

A  főispáni  installátió  alkalmával  a  megye  közönségének  activ 
szerepe  sohasem  volt,  —  a  főispán  tulajdonképpen  maga  installálta 
magát,  ő  foglalta  el  a  székét.  A  megye  közönségének  közre- 
működése passiv  természetű  volt,  s  csakis  annak  ellenőrzésére 
és  legfeljebb  annak  tanúsítására  szorítkozott,  hogy  csakugyan  az 
foglalja  el  a  főispáni  hatalmat,  akit  ez  a  jog  a  kinevezés  alap- 
ján megillet. 

Az  ujabb  törvény  (1886:  XXI.  t.-czikk  60.  §-a)  akképp  ren- 
delkezik, hogy  a  főispán  a  szokott  esküt  a  törvényhatóság  (köz- 
gyűlés) előtt  teszi  le.  Ez  az  eskületétel  még  továbbra  is  a  hagyo- 
mányos installationális  ünnepség  alakjában  szokott  lefolyni.  Ez  a 
solennitás  most  sem  lényeges  kellék,  ami  azonban  lényeges  és 
döntő,  az  abban  áll,  hogy  az  eskületétel  —  az  eskü  tartalmában  rejlő 
garantiális  elemtől  eltekintve  —  a  hatalom  birtokbavétele  szempont- 
jából ugyanolyan  egyoldalú  actus,  amilyen  kezdettől  fogva  az  instal- 
látió volt ;  —  és  a  dolog  természeténél  fogva  kétségtelen,  hogy  amint 
annak  előtte  nem  függött  a  főispáni  szék  elfoglalása  a  megye  közön- 
ségének positiv  közreműködésétől,  úgy  ma  is  független  a  főispáni 
eskü  letétele  a  törvényhatóság  akaratától.  A  főispáni  kinevezésben 
magában  véve  is  benfoglaltatik  a  jog  az  eskü  letételének  cselek- 
ményéhez ;  ennek  a  jognak  érvényesítése  akár  királyi  biztos,  akár  kor- 
mánybiztos kirendelésével  fokozottabban  biztosítható,  de  a  törvény- 
hatóságnak semmi  szín  alatt  sincs  meg  a  joga  ahhoz,  hogy  az 
eskületételt  meghiúsítsa.  Az  eskünek  a  közgyűlés  előtt  való  letételét 
azért   rendeli   a   törvény,    hogy   a   közgyűlés   tanuja   és   tanúsítója 

*  Horváth  M. :  Huszonöt  év  Magyarország  történelméből  III.  köt.  180  lap. 

Hogy  a  főispáni    installátiókat    a  régi  időkben    is    mindenkor    a    központi 

kormányhatalom,    nem  pedig   a   vármegye    tényének    tekintették,    erre    nézve 

számos  adat  hozható  fel.   így  1779.    augusztus    5-én    Krassómegyében    Haller 

József  gróf  főispánt  Niczky  Kristóf  gróf  királyi  biztos  iktatta  be  stb. 

lehessen  annak,  hogy  csakugyan  a  kinevezett  főispán  saját  személyé- 
ben tette  le  a  szokásos  esküt.  Ennél  az  actusnál  joga  van  nemcsak 
a  törvényhatósági  közgyűlés  minden  tagjának,  de  a  közgyűlések 
nyilvánosságát  tárgyazó  szabályok  korlátain  belül  bárki  másnak  is 
megjelenni.  Ettől  a  jogtól  senkit  megfosztani  nem  lehet,  és  a  kor- 
mánynak, illetőleg  a  végrehajtó  hatalom  képviselőjéül  a  törvény- 
hatóságba küldött  főispánnak  kötelessége  is,  joga  is  az  iránt 
intézkedni,  hogy  az  az  időpont,  amikor  az  esküt  letenni  akarja,  a 
közgyűlés  összehívása  alakjában  közzététessék.  Minthogy  pedig  a 
főispán  kinevezése  pillanatától  kezdve  a  főispáni  állást,  illetőleg  a 
főispáni  széket  megüresedettnek  többé  tekinteni  nem  lehet,  nem- 
csak a  törvény  világos  szavainál  (1886:  XXI.  t.-czikk  46.  §-a), 
hanem  annál  az  általános  jogszabálynál  fogva,  mely  szerint  minden 
közhivatalnoknak  nélkülözhetetlen  kötelessége  saját  működési  köré- 
ben mindazt  megtenni,  ami  a  végből  szükséges,  hogy  valamely 
törvényes  rendelkezés  megvalósuljon :  az,  akit  a  törvényhatósági 
közgyűlés  összehívása  körül  a  technikai  teendők,  jelesül  a  közgyű- 
lés kihirdetésének  feladata  illet,  nevezetesen  az  alispán  (1886:  XXI. 
t.-czikk  46.  §-ának  utolsó  bekezdése)  nem  vonhatja  ki  magát  az 
alól  a  kötelesség  alól,  hogy  ez  a  kormány  vagy  a  kinevezett 
főispán  rendeletére  illetőleg  kívánságára  akkor  is  teljesítse,  ha 
a  közgyűlés  a  főispáni  eskü  meghallgatása  végett  hivatik  vagy 
hívandó  össze. 

Az  a  kifogás,  hogy  a  kinevezett  főispán  csak  az  eskü  letétele 
után  tekintendő  főispánnak  és  csak  az  eskü  letétele  után  intéz- 
kedhetik bármely  tekintetben,  minden  alapot  nélkülöz  és  merőben 
ellenkezik  nemcsak  a  főispáni  installátió  intézményével,  hanem  a 
hivatalnoki  eskü  fogalmával  is.  A  hivatalnoki  eskü  ígéretet  tartalmaz 
a  hivatali  kötelességek  pontos  és  lelkiismeretes  teljesítését  illetőleg 
serészben  biztosíték  jellegével  bír;  —  minélfogva  azután  az  illető 
állással  egybekötött  jogkör  valamint  az  annak  ellátása  fejében  járó 
illetmények  és  egyéb  anyagi  előnyök  az  eskü  letételétől  kezdve  illetik 
meg  a  hivatalnokot.  Azonban  már  a  kinevezés  vagy  másnemű  alkal- 
mazás ténye  is  nyújt  nevezetes  Jogokat :  az  illető  állás  be  van  töltve 
és  megüresedése  szempontjából  az  eskü  letétele  előtti  vagy  utáni 
állapot  között  semmi  különbség  nincsen.  A  hivatalnoki  minőséget 
eszerint  már  a  kinevezés  ténye  adja  meg,  azzal,  hogy  az  eskü 
letétele  a  hivatalnokra  nézve  kötelesség,  melynek  elmulasztása  az 
állás  elvonását  vonhatja  maga  után.  De  az  eskületétel  egyúttal  jog, 
melyet  akadályozni  senkinek  sem  szabad.  Az  akadályokat  elhárítani 

annak  a  feladata,  aki  a  hivatalnokot  alkalmazza  és  merő  képtelen- 
ség volna,  hogy  ebben  a  tekintetben  semmiféle  hatályos  eszköz  ne 
álljon  rendelkezésre.  * 

A  főispán  is  minden  kétséget  kizáróan  csak  az  eskü  letétele 
után  lép  a  főispáni  hatáskör  teljességébe ;  csak  azután  teljesítheti 
azokat  a  meritoriális  feladatokat,  melyeket  a  törvény  a  főispánra 
ruház:  de  ennek  a  hatalomnak  elnyeréséhez,  tényleges  birtokba- 
vételéhez már  a  kinevezés  ténye  adja  meg  a  jogot.  Az  akadályokat 
az  állam  végrehajtó  hatalmának  okvetlenül  el  hell  hárítani  tudnia. 
Hogy  milyen  módon,  az  a  viszonyoktól  függ.  Ez  annyira  a  dolog 
természetében  rejlik,  hogy  ezt  a  törvényben  külön  kimondani  nem- 
csak felesleges,  de  nevetséges  lett  volna.  A  kormány  —  e  részben 

—  közvetlen  utasítást  meneszthet  a  törvényhatósághoz,  vagy  e 
végből  kormány-  vagy  királyi  biztost  küldhet  ki ;  —  de  az  eddigi 
fejleményekből  nyilvánvaló,  hogy  a  kinevezett  főispán  már  hallga- 
tagon is  fel  van  ruházva  azzal  a  joggal,  hogy  a  most  jelzett  vonat- 
kozásban mint  a  végrehajtó  hatalom,  illetőleg  a  kormány  képvise- 
lője lépjen  fel,  s  hogy  a  kormányt  a  megillető  módon  intézkedjék. 
A  főispán  tehát  addig  is,  míg  az  esküt  le  nem  teszi,  az  eskü- 
letétel előkészítése  és  a  felmerülő  akadályok  elhárítása  kérdésében 

—  amennyiben  a  kormány  eltérően  nem  rendelkezett  —  a  kormány 
biztosának  tekintendő.** 

A  törvényhatóságok  minden  eszközt  megragadtak  arra,  hogy 
a  főispáni  eskü  letételét  meghiúsítsák  és  hogy  a  főispán  ne  jut- 
hasson az  őt  megillető  teljes  hatalomkör  birtokába. 

Azoknak  a  különböző  jelenségeknek  felsorolásával,  amelyek 
e  részben  az  egyes  törvényhatóságokban  előfordultak,  nem  kívá- 
nunk tüzetesebben  foglalkozni.  Ha  az  erre  vonatkozó  actiónak  nem 
lett  volna  más  czélja,  mint  hogy  a  főispán  helyzete  kellemet- 
lenné váljék  és  egyéni  tekintélye  gyengüljön,  az  e  végből  igénybe 
vett  eszköz  pedig  nem  lépte  volna  túl  a  politikai  ellennyomás 
keretét:  akkor  azt  a  törvényesség  és  alkotmányszerüség  szempont- 
jából nem  lehetne  kifogásolni.  Ámde  ezen  a  téren  egyes  törvény- 
hatóságok oly  álláspontra  helyezkedtek,  amely  nyilt  ellenszegülés  a 

*  V.  ü.  1869 :  IV.  t.-czikk  14.  és  15.  §.  1893  :  IV.  t.-czikk  13.  §.  1891  :  XVll. 
t.-czikk  58.  §.  Ü.  sz.  37.  §. 

**  jgy  miniszteri  biztosok  küldeUek  ki  1901-ben  kir.  táblák  deccntralisa- 
tiója  alkalmával  az  illető  kinevezett  kir.  táblai  elnökök  személyében,  a  szük- 
séges előkészületek  megtétele  s  táblai  teljesülések  egybehivása  végett.  Ezek 
is  csak  az  általuk  összehivott  teljes  ülésben  tették  le  a  táblai  elnöki  esküt. 

királyi  hatalommal  szemben,  egyenes  megsértése  a  királyi  jogoknak 
és  az  állam  végrehajtó  liatalmának.  Szerintök  a  főispán  —  daczára 
annak,  hogy  a  király  szabályszerűen  kinevezte  —  csak  akkor 
tekinthető  főispánnak  és  csak  akkor  veheti  igénybe  a  főispáni 
állással  kapcsolatos  jogokat,  ha  a  kinevezett  főispánt  a  törvény- 
hatóság főispánul  elismeri,  elfogadja,  instalálja  és  tőle  a  főispáni 
esküt  kiveszi.  Ha  mindezeket  a  törvényhatóság  megtagadja,  akkor 
a  kinevezés  semmit  sem  ér.  —  Ez  nem  egyéb,  mint  lefoglalása  a 
király  jogának  és  felülkerekedés  a  végrehajtó  hatalom  fölé. 

Ma  bizonyára  már  sokan  lesznek,  akiK  tiltakozni  fognak  ez  ellen 
a  következtetés  ellen.  Ha  ezt  annak  a  jeléül  lehetne  tekinteni,  hogy 
az  elmék  immár  visszakerültek  a  józan  gondolkodás  uralma  alá,  a 
jobb  meggyőződés  erejével  visszautasítva  azt,  ami  mint  jogi  tétel 
semmi  körülmények  közt  meg  nem  áll :  akkor  annak  csak  örülni 
kellene  és  az  egész  kérdésnek  további  fejtegetése  bizvást  mellőz- 
hető volna.  Ám  ez  a  kérdés  annak  idején  annyira  élére  volt  állítva, 
s  oly  határozottsággal  állították,  hogy  a  törvényhatóságok  állás- 
foglalása a  törvénynek  megfelel,  s  azzal  szemben,  aki  az  ellen- 
kezőt állította,  oly  élesen  hangoztatták  a  törvény  elcsavarásának 
vádját,  hogy  a  megtörtént  tények  felett  egyszerűen  napirendre 
térni  nem  lehet. 

Azt  mondták,  hogy  a  főispáni  szék  mindaddig  üres,  míg  a 
kinevezett  főispán  az  esküt  le  nem  teszi.  Ebből  folyóan  azt  állítot- 
ták, hogy  az  1886:  XXI.  t.-czikk  46.  §-ának  második  bekezdésére 
való  hivatkozással  a  főispáni  eskü  letétele  végett  a  rendkívüli  köz- 
gyűlés egybehivásának  joga  nem  a  kinevezett  főispánt,  hanem  az 
alispánt  (polgármestert)  illeti.  Egyben  azonban  az  alispánt  (polgár- 
mestert) eltiltották  attól,  hogy  a  közgyűlést  összehívja.  Ha  pedig 
a  közgyűlés  összehívása  mégis  megtörtént,  az  eskűletétel  actusát 
mindenképpen  gátolták:  részint  az  alispán  elnöklete  alatt  tartott 
előzetes  közgyűlési  határozatokkal,  hogy  a  kinevezett  főispánt  ilyenül 
el  sem  ismerik  és  tőle  az  esküt  ki  nem  veszik,  részint  tettleges 
akadályozással,  részint  a  közgyűlésről  való  távolmaradással,  —  a  tör- 
vényhatósági tisztviselőket  a  megjelenéstől  kifejezetten  is  eltiltva.  — 
Hogy  mennyiben  volt  képes  a  törvényhatóságoknak  ez  az  eljárása 
a  főispáni  állások  betöltésére  irányzott  kormányintézkedést  ellen- 
súlyozni, milyen  eszközök  állottak  a  kormány  rendelkezésére,  a 
végből,  hogy  az  ebben  az  irányban  mutatkozó  akadályokat  el- 
hárítsa s  a  jogszerűen  megnyilatkozott  állami  akaratnak  érvényt 
szerezzen,  és  vájjon  ezek  az  eszközök  kellő  módon  lettek-e  igénybe 

véve:  az   egy   oly   kérdés,    melynek  közelebbi  vizsgálatától  ezúttal 
el  lehet   tekinteni;   egy   azonban  kétségtelen,  tudniillik  az,  hogy  a 
törvényhatóságok   törekvése   arra    irányult,    hogy    a   főispáni    állás 
akkor  tekintessék  betöltöttnek,   amikor  a  törvényhatóság  a  főispánt 
az  esküre    bocsátani  jónak  látja,  és  hogy  kizárólag  a  törvényható- 
ságtól függ,  meddig  tartson  az  az  állapot,  amidőn  a  főispáni  jog- 
kör egy  jelentékeny  részét,  jelesül  a  közgyűlések  összehívása  iránti 
rendelkezést  és  a  közgyűléseken  való  elnöklést  a  törvényhatóság  első 
választott  tisztviselője :  az  alispán,  illetőleg  a  polgármester  látja  el. 
Ha  a  kinevezett  főispánok  elleni  állásfoglalást  azzal  indokolták 
volna,  hogy  a  szerintök  törvénytelen  kormánytól  eredő  minden  ki- 
nevezés  törvénytelen   és  így    a    főispáni   kinevezések    sem    birnak 
jogi  érvénynyel,  akkor  ez  az  érvelés  kétségkívül  helytelen  és  alap- 
talan  lett   volna,   de   attól    még   sem  lehetne  az  ő  nézőpontjukból 
kiindulva  bizonyos  következetességet  és  értelmet  elvitatni,  —  s  azt 
lehetne   mondani,    hogy   ez  sem   egyéb,  mint  a  kormányzati  rend- 
szerrel   szemben    alkalmazott   politikai   ellenáramlat   egyik    concrét 
megnyilatkozása.    Csakhogy  a   kormánytól  eredő   vagy  a  kormány 
ellenjegyzése   mellett  történt   minden   más   kinevezés  ellen   senkinek 
sem    jutott  eszébe  kifogást   tenni.  Az  állami  tisztviselői,  a  bírói,  a 
püspöki   kinevezéseket  mindenki  elismerte,  s  vannak  példák,  hogy 
az   ilyen   kinevezéseket   maguk   a   törvényhatóságok   az    illetőknek 
üdvözlésével    és    ünneplésével    fogadták.    Egyedül    a   főispáni    ki- 
nevezésekkel szemben  nyilvánult  az  elutasító  magatartás,  még  pedig 
—  amint  fennebb  láttuk  —  oly  formában,  amely  nyilvánvalóvá  tette, 
hogy  a  törvényhatóság   önkormányzati    működésének  állami  ellen- 
őrzésétől   vagy   szabadulni   akar,    avagy   azt   csak  akkor    hajlandó 
megtűrni,  ha  azt  oly  egyén  gyakorolja,  akit  ő  is  acceptál.  Ez  kétség- 
kívül  nem    egyéb,    mint    kicsavarása    az    ellenőrzés     gyakorlására 
hivatott   közeg,    a   főispán    kinevezését   tárgyazó   jognak   a    király 
illetőleg  a   kormány   kezéből,  a   törvényhozási  önkormányzat  egyik 
elengedhetetlen  előfeltételét  képező  állami   ellenőrzés  meghiúsítása, 
oly  jognak   és   hatalomnak   megragadása,  mely  a  törvényhatóságot 
meg    nem    illeti,    sőt    ellenkezőleg   a   törvényhatósággal    szemben 
mást  illet  meg. 


De  a  törvényhatóságok  más  alakban  is  túllépték  jogkörüket. 
Határozatokat  hoztak,  amelyekben  szabályokat  állítottak  fel  a  tör- 
vényhatósági  tisztviselők   számára   nemcsak   abban   a   tekintetben, 


383 

milyen  magatartást  kövessenek  a  kormánynyal  és  a  kinevezett  fő- 
ispánnal szemben,  hanem  arra  nézve  is,  mennyiben  tartsák  meg 
és  mennyiben  alkalmazzák  a  törvényt  és  a  többi  jogszabályokat, 
melyek  hivatali  jogaikat  és  kötelességeikat  meghatározzák.  Ezeknek 
a  határozataiknak  oly  messzemenő  hatályt  tulajdonítottak,  hogy  nem 
azt  kérdezték,  vájjon  az  illető  tisztviselő  a  törvény  vagy  a  reá  nézve 
fennálló  egyéb  jogszabály  szerint  cselekedett-e,  hanem  vájjon 
eljárása  megfelel-e  a  törvényhatóság  határozatának.  E  határozatok 
meghozatalának  alakiságai  sok  esetben  nem  feleltek  meg  a  törvény 
követelményeinek.  Az  ilyen  határozatok  legtöbbnyire  szabályszerű 
előkészítés  nélkül  ötletszerűen,  sőt  a  közgyűlési  határozatokat 
illetőleg  megszabott  formák  mellőzésével  keletkeztek.  Egyes  törvény- 
hatóságok e  mellett  minden  módot  felhasználtak  arra,  hogy  az  ilyen 
határozatokat  a  kormányhatósági  felülvizsgálat  alól  elvonják,  vagy 
kormányhatósági  megsemmisítés  után  is  hatályban  lévőknek  tün- 
tessék fel.  Mindezeknek  a  kérdéseknek  közelebbi  vizsgálata  révén 
bizonyára  igen  számos,  igen  tanulságos  példáját  lehetne  felszínre 
hozni  annak,  miképpen  fogták  fel  annak  idején  a  törvényhatóságok 
a  törvényességet.  De  ettől  most  el  akarunk  tekinteni  és  csak  annak 
a  jelzésére  szorítkozunk,  hogy  ha  ezeknek  a  törvényhatósági  határo- 
zatoknak nem  lett  volna  egyéb  czélja,  mint  hogy  a  tisztviselőket 
tájékoztassák  arról  a  politikai  felfogásról,  melyet  a  törvényhatósági 
bízottság  tagjai  vallanak  és  amelynek  követésétől  vagy  figyelmen 
kívül  hagyásától  jövőben  való  megválasztásuk  függ,  akkor  erről  a 
jelenségről  a  törvényszerűség  és  alkotmányszerüség  kérdésének 
tárgyalása  közben  alig  lett  volna  okunk  megemlékezni ;  —  csakhogy 
a  dolog  úgy  állott,  hogy  a  közgyűlési  határozat  egyfelől  túlment  a 
törvényhatósági  bízottság  törvényes  hatáskörén,  másfelől  egyenest 
a  törvénybe  ütköző  concrét  utasításokat  és  parancsokat  tartalmazott 
s  ily  módon  oly  zsinórmértéket  állapított  meg  a  tisztviselőkre  nézve, 
melynek  követése  jogi  kötelesség,  s  melynek  figyelmen  kivűl 
hagyása  jogi  következményekkel,  esetleg  a  fegyelmi  eljárás  utján 
való  felelősségrevonással  jár. 

Épp  azért  a  szóban  forgó  törvényhatósági  határozatokhoz 
semmiféle  jogi  hatály  nem  fűződhetett,  annál  kevésbé,  mert  a  törvény- 
hatósági tisztviselő  ellen  csak  akkor  lehet  fegyelmi  eljárásnak  helye, 
ha  megsérti  vagy  hanyagul  teljesíti  a  törvényben,  kormány-  vagy 
szabályrendeletben  megszabott  kötelességét  (1886 :  XXIII.  t.-czikk  1  §.) 

Hogy  ennek  daczára  az  ilyen  határozatokat  elsőrendű  jog- 
forrásként állították  a  tisztviselők  elé  és  azokat,   akik  a  határozat- 

nak  meg  nem  feleltek,  fegyelmi  utón  üldözték,  az  nem  magyaráz- 
ható meg  másként,  mint  hogy  a  törvényhatóság  jónak  látta  az  egész 
állami  hatalmat,  de  különösen  a  végrehajtó  hatalmat  magához 
ragadni  és  azzal  az  igénynyel  fellépni,  hogy  ö  az  egyedüli,  akinek 
a  törvényhatóság  körében  mindenki  engedelmességgel  tartozik.  És 
lehetetlen,  hogy  a  legmélyebb  megdöbbenést  ne  keltse  mindenkiben, 
akinek  a  törvényesség  iránt  érzéke  van,  az  a  szomorú  tapasztalat, 
hogy  a  béke  helyreállta  után  az  u.  n.  nemzeti,  de  tulajdonképpen 
királyi  kormány  megengedte  sőt  előmozdította  azoknak  fegyelmi  utón 
való  üldözését,  akik  sem  törvényt,  sem  kormány-  vagy  szabály- 
rendeletet nem  sértettek,  és  csupán  a  törvénybe  ütköző  közgyűlési 
határozatot  nem  tartották  magukra  nézve  kötelezőnek. 


Ami  az  országban  —  a  kormánynyal  szemben  való  ellen- 
állásképp —  észlelhető  volt,  az,  bármint  szépítjük  is  a  dolgot,  nem 
volt  más,  mint  a  törvényes  állapot,  a  jogrend  felforgatása ;  és  a 
kormány  nem  térhetett  ki  az  elől  a  feladat  elől,  hogy  —  jogánál 
és  kötelességénél  fogva  —  ennek  a  felfordulásnak  véget  vetni 
igyekezzék. 

Az  ellentállást  és  annak  különböző  megjelenési  formáit  azzal 
indokolták  és  akarták  igazolni,  hogy  a  nemzet  jogait  és  az  alkot- 
mányt kellett  megvédeni.  Törvénytelen  kormányrendszer  nehezedett 
állítólag  az  országra  s  a  törvénytelenség  elhárításának  szüksége  és 
czélzata  minden  eszközt  törvényesít. 

Arra  már  reámutattunk,  hogy  a  törvénytelenség  jelzőit  nem 
alkalmazták  és  a  törvénytelenség  consequentiáit  nem  vonták  le  az 
egész  vonalon.  Ami  előnyükre  szolgált,  azt  elfogadták.  így  például 
azt  mondták,  hogy  a  kormánynak  az  ország  vagyonát  kezelni,  bevé- 
telekbe és  kiadásokba  bocsátkozni  nem  szabad,  de  azért  ellen- 
mondás nélkül,  sőt  szívesen  vették  igénybe  azokat  az  összegeket, 
amelyeket  részükre  a  kormány  kifizettetett.  Egy  szóval  kényük-kedvük 
szerint  válogattak  abban,  hogy  mikor  törvényes  a  kormány  intéz- 
kedése, mikor  pedig  nem. 

De  ettől-  eltekintve  semmi  alapja  sincsen  annak  közjogunk- 
ban, hogy  a  törvénytelennek  vélt  kormányzást  vagy  kormány- 
intézkedést önhatalmúlag  repudeálni  lehessen.  Az  activ  ellentállás 
joga  végleg  ki  van  küszöbölve  alkotmányunkból  és  a  vélt  sérel- 
meket csak  a  törvényben  biztosított  rendes  jogi  eszközökkel  lehet 
orvosolni. 

A  sérelem  orvoslásának  örve  alatt  a  tettleges  megtorlásnak 
helye  nincsen.  E  végből  nem  szabad  az  erőszak  fegyveréhez  nyúlni, 
és  még  kevésbé  szabad  idegen  jogokat  bitorolni  és  a  jogrendet  meg- 
zavarni. A  jogi  közreműködés,  mely  csak  korlátként  járul  az  állami 
ügyek  intézésének  jogához,  kell  hogy  megtalálja  a  törvény  és  az 
alkotmány  keretében  előbb-utóbb  a  maga  érvényesülésének  biztosí- 
tékait és  gyakorlásának  lehetőségét,  —  de  önön  erejénél  fogva  nem 
fokozódhatik  odáig,  hogy  a  jogrendet  megbolygassa  és  a  csupán 
korlátozott  jogot  megsemmisítse.  A  jogrendnek  ily  módon  való 
megzavarása  jogot  ád  a  törvényes  állapot  helyreállítására  és  az  e 
végből  szükséges  eszközök  igénybevételére. 

Egyébiránt  védelemről  csak  ott  lehet  szó,  ahol  támadás  van. 
Már  pedig  az  alkotmányt  felülről  senki  sem  támadta  meg;  még 
kevésbé  érte  támadás  a  törvényhatóságok  valamely  jogát.  Az  első 
lépést  a  képviselőház  kezdeményezése  nyomán  a  törvényhatóságok 
tették,  még  pedig  oly  cselekményekkel,  melyek  a  törvénybe  ütköznek 
s  így  önmagukban  jogellenesek.  Akinek  tehát  védekeznie  kellett,  az 
a  királyi  hatalom  illetőleg  az  állam  végrehajtő  hatalma  volt.  De 
önsegélyre  sem  volt  ok,  mert  még  akkor  is,  ha  a  nemzet  jogai 
tekintetében  a  jogsegélynek  ezt  a  formáját  a  közjog  ismerné  is,  a 
nemzet  vagy  a  törvényhatóságok  valamely  joga  veszélyben  nem 
forgott,  annál  kevésbé  úgy,  hogy  a  veszély  más  módon  nem  lett 
volna  elhárítható.* 

Az  önsegély  és  az  önvédelem  nem  ismeretlen  fogalom  a 
jogban,  és  jóllehet  a  jog  más  területein  elfogadott  és  szabályozott 
intézményeket  nem  lehet  a  közjogba  minden  fentartás  vagy  meg- 
szorítás nélkül  átvinni,  az  erre  vonatkozó  jogelvek  mégis  megér- 
demlik, hogy  azokat  az  itt  tárgyalt  kérdéssel  kapcsolatba  hozzuk. 
Indokolt  ez  annál  inkább,  mert  az  u.  n.  „nemzeti  ellentállás''  s  az 
annak  hátteréül  szolgált  jog-  illetőleg  alkotmányvédelem  nem  mint  erő- 
hatalmi, hanem  mint  jogi  mérkőzés  volt  a  közönség  szeme  elé  állítva. 

Általános  jogszabály,  hogy  akit  anélkül,  hogy  a  törvény  meg- 
engedné, valaminek  a  birtokától  megfosztanak  vagy  valaminek  a 
birtokában  megháborítanak,  nemcsak  a  jogvédelemnek  normális  esz- 
közét, a  bírói  jogsegélyt  veheti  igénybe,  hanem  a  tilos  önhatalom 
ellen  erőhatalommal  is  védekezhetik.  Már  pedig  az  állam  végrehajtó 
hatalmát  minden  törvényes  alap   és  támpont   nélkül   formaliter   ki- 

'  Az,  hogy  az  országgyűlés  együtt  nem  volt,  nem  ok.  Az  orvoslás, 
amely  az  1886:  XXI.  t.-czikk  19.  és  66.  §-al  esetében  az  országgyűléshez  nyitva 
áll  —  mint  fennebb  ki  van  fejtve,  —  nem  jogi  természetű. 

vetették  abból  a  positióból,  melyet  a  törvényhatóságok  működési 
körében  törvény  szerint  elfoglal.  Ezzel  az  önhatalommal  szemben 
tehát  indokoltak  és  jogosak  voltak  nemcsak  azok  a  rendszabályok, 
melyeket  az  állami  végrehajtó  hatalom  'jogállásának  megóvása  végett 
—  a  dolgok  rendes  menetét  szem  előtt  tartva,  —  a  törvény  (1886 :  XXI. 
t.-czikk)  a  törvényhatósági  jog  rendszerébe  a  jogérvényesítés  nor- 
mális formájaként  szervesen  beilleszt,  hanem  azok  a  kivételesebb 
intézkedések  is,  melyek  ugyan  rendszeresen  codifikálva  nincsenek, 
de  amelyeknek  a  felmerülő  szükséghez  képest  való  foganatba- 
vételét az  alkotmány  és  alkotmányos  gyakorlat  ismeri,  sőt  róluk  a 
korábbi  törvények  is  megemlékeznek,  későbbi  törvények  pedig 
kifejezetten  ki  nem  zárnak.  De  indokolt  és  jogos  lett  volna  bár- 
mely más  czélravezető  erőhatalmi  eszköz  alkalmazása  is,  ha  a  végre- 
hajtó hatalomnak  megtámadott  positiója  másképpen  nem  lett  volna 
megtartható. 

Az  általános  jogelvek  értelmében  mindenki,  akit  bármely  más 
tekintetben  jogellenes  támadás  ér,  ennek  elhárítása  végett  nemcsak 
a  rendes  jogsegélyt  veheti  igénybe,  hanem,  ha  a  támadás  közvetlen, 
az  ellen  önvédelemmel  élhet ;  —  az  önvédelem  jogánál  fogva  pedig 
a  cselekmény,  mely  a  támadás  elhárítására  múlhatatlanul  szükséges, 
sohasem  jogellenes. 

A  mi  esetünkben  is  volt  támadás  és  ez  a  támadás  jogellenes 
is  volt,  de  a  támadást  nem  a  végrehajtó  hatalom  intézte  a  törvény- 
hatóságok ellen,  hanem  megfordítva,  a  törvényhatóságok  az  állam 
végrehajtó  hatalma  ellen.  Ez  utóbbi  került  tehát  abba  a  helyzetbe, 
hogy  a  támadást  elhárítsa.  A  fenti  jogszabálynál  fogva  a  végrehajtó 
hatalmat  is  megillette  az  önvédelem  joga,  és  a  jogos  önvédelem 
korlátait  akkor  sem  lépte  volna  túl,  ha  az  ellene  intézett  közvetlen 
és  jogellenes  támadással  szemben  a  törvény  és  az  alkotmány  rendes 
jogvédelmi  eszközein  kívül  a  kivételesebb  rendszabályokhoz  vagy 
szükség  esetén  bármely  más  intézkedéshez  folyamodott  volna 

Ami  pedig  az  önsegélyt  illeti,  az  általános  szabály  azt  tartja, 
hogy  bizonyos  körülmények  közt  nevezetesen  akkor,  amikor  vala- 
kinek a  joga  veszélyeztetve  van  és  a  veszély  más  módon  el  nem 
hárítható,  az  a  jogérvényesítés  rendes  utjának  mellőzésével  maga 
szerezheti  meg  magának  az  elégtételt.  De  az  általános  jogszabály 
kimondja  azt  is,  hogy  önsegély  czéljából  csak  akkor  szabad  ön- 
magában jogellenes  cselekményhez  nyúlni,  amikor  azt  a  törvény 
megengedi ;  már  pedig  oly  esetekre,  melyekről  itt  szó  van,  a  törvény 
ilyen  kivételes  rendelkezést  nem  tartalmaz. 

Ismételjük,  hogy  az  önvédelemnek  és  az  önsegélynek  a  kö- 
zönséges jogban,  jelesül  a  magánjogban  elfogadott  tanát  nem  tartjuk 
a  közjogban  feltétlenül  alkalmazhatónak  és  hogy  az  az  államhatalmi 
tényezők  mérkőzése  terén  különösen  a  viszonosság  kérdésében 
módosul,  de  akkor,  amikor  az  u.  n.  nemzeti  ellentállás  a  jog-  és 
alkotmányvédelemre  hivatkozik  és  azt  állítja,  hogy  az  igénybevett 
eszközöket  ennek  a  védelemnek  szükségessége  indokolta  és  törvénye- 
sítette, nem  mellőzhettük,  hogy  a  kérdést  ebből  a  szempotból  is 
megvilágítsuk  és  kimutassuk,  hogy  az  u.  n.  nemzeti  ellentállás 
álláspontja  így  sem  állja  ki  a  bírálatot. 


Mindezekből  nyilvánvaló,  hogy  alkotmányjogi  szempontból 
alaptalanok  azok  a  vádak,  melyekkel  a  Fejérváry-kormányt  illették 
és  még  most  is  illetik. 

A  Fejérváry-kormány  törvényes  kormány  volt.  A  fennálló  jog- 
rend alapján  állott  és  egyes  intézkedéseit  a  fennálló  Jogrendből 
merítette. 

Az  ügyek  alkotmányos  ellátásának  rendes  menete,  az  alkot- 
mányos tényezők  összhangzatos  együttműködése  meg  volt  ugyan 
zavarva,  de  ezt  a  zavart  nem  a  Fejérváry-kormány  idézte  elő,  és 
törekvése  nem  arra  irányult,  hogy  ez  a  zavar  állandósuljon,  sőt 
ellenkezőleg  arra,  hogy  ez  a  zavar  elmúljék  és  az  ügyek  az  alkot- 
mányos élet  rendes  medrébe  visszazökkenjenek. 

A  Fejérváry-kormány  ehhez  képest  egyrészt  jogállásának 
törvényességénél,  másrészt  működésének  és  törekvéseinek  irány- 
zatánál fogva  alkotmányos  expediens  volt. 

Ha  működése  elé  akadályok  gördültek,  annak  nem  ő  az  oka. 
Neki  azonban  kötelessége  volt  ezeket  az  akadályokat  elhárítani. 

Ezek  az  akadályok  első  sorban  jogi  természetűek  voltak. 
A  coalitió  nemcsak  megtagadta  a  kormány  fennállásának  törvényes 
jogosultságát,  hanem  ügy  tüntette  fel  a  dolgot,  mintha  az  ország- 
nak egyáltalán  nem  is  volna  kormánya,  s  ez  alapon  proclamálta 
az  ellentállást,  valamint  magához  ragadta  a  rendelkezést  oly  dolgok- 
ban, melyek  kizárólag  a  kormányt,  illetőleg  a  végrehajtó  hatalmat 
illetik.  E  mellett  azt  hirdette,  hogy  ezt  nem  tettleges  ellenszegülés- 
képpen és  eröhatalmi  cselekményként,  hanem  a  törvényesség  jogán 
teszi.  Ha  a  kormány  ennek  az  áramlatnak  leküzdése  végett  a  tör- 
vény és  az  alkotmány  fegyvertárából  szigorúbb  és  kivételesebb 
eszközökhöz  nyuit,  ezt  meg  kellett  tennie  azért,  hogy  annak  a  jog- 

és  hatalomkörnek  épségét  megóvja,  melynek  akkor  letéteményese 
volt,  és  —  minthogy  akkor  kizárólag  ez  a  jog-  és  hatalomkör  volt 
megtámadva  —  ilymódon  a  megzavart  állami  jogrendet  helyreállítsa. 
És  ha  van  valami,  ami  miatt  kifogásnak  lehetne  helye,  úgy  az 
inkább  az,  hogy  ezt  a  feladatot  teljesen  meg  nem  oldotta  és 
meg  nem  oldhatta. 

Az  akadályok  másodsorban  politikai  természetűek  voltak.  Azok- 
nak a  módoknak  és  eszközöknek  részletezése,  amelyek  segélyével 
a  Fejérváry-kormány  ezekkel  az  akadályokkal  megküzdeni  igye- 
kezett, nem  erre  a  helyre  való.  Elég  ahhoz,  hogy  a  Fejérváry- 
kormány  ebben  a  tekintetben  czélt  ért.  A  coalitió  végre  reá  lépett 
arra  az  alapra,  melyet  kibontakozási  alapul  a  király  jóváhagyásával 
a  Fejérváry-kabinet  előkészített.  Ezen  a  réven  a  coalitió  azután 
kormányra  is  jutott. 

A  coalitió  azt  hirdette,  hogy  sikert  aratott,  és  hogy  a  „nemzeti 
ellentállás"  győzött. 

Ne  higyje  azonban,  hogy  ezt  a  sikert,  ezt  a  győzelmet  állás- 
pontja jogszerűségének  és  törvényességének  köszönhette. 

A  coalitió  tényleg  megszerezte  a  hatalmat,  de  tisztán  politikai 
okokból,  —  kizárólag  azért,  mert  politikai  magatartását  a  viszonyok- 
hoz végre  alkalmazni  tudta.  Ez  lehet  politikai  győzelem  —  jóllehet, 
aki  úgy  éri  el  a  czélt,  hogy  korábbi  felcsigázott  kívánságait  később 
mérsékli,  inkább  magát  győzte  le,  mint  más  valakit. 

De  egyáltalán  szó  sem  lehet  a  Jog,  a  coalitió  jogának 
győzelméről. 

Ami  igazság  volt,  az  igazság  marad.  Ami  törvénysértés  volt, 
törvénysértés  marad.  Azt  semmiféle  politikai  arrangement  el  nem 
enyészteti. 

Lehettek  magasabb  politikai  és  állami  érdekek,  melyek  esetleg 
azt  kívánták,  hogy  a  valóság  egyideig  elfedve  maradjon,  és  amelyek 
megengedték  vagy  megkövetelték,  hogy  a  coalitiós  kormányzat  úgy 
gerálja  magát,  mintha  különösen  a  törvényhatósági  ügyekben  mindaz, 
amit  az  ellentállás  felszínre  hozott,  törvényessé,  az  pedig,  ami  ellen 
az  ellentállás  fordult,  törvénytelenné  vált  volna,  valamint  hogy 
üldözzék  azokat,  akik  törvényes  alapon  állottak  és  jutalmazzák 
azokat,  akik  a  törvényszegések  egész  sorát  követték  el. 

Ámde  ez  nem  a  rendes  útja  és  medre  a  jog  és  az  alkotmány 
fejlődésének.  Ez  nem  egyéb,  mint  a  politika  kiszámíthatatlan 
szeszélyeinek  egyik  tünete,  amely  felett  a  jogtörténész  napirendre 
fog  térni.    Mihelyt   a   politikai   érdekek    fátyola  szétfoszlik,  elő  fog 

állani  a  tiszta  valóság  a  maga  meztelenségében  és  nem  lesz  kétség 
aziránt,  hogy  a  coalitió  oly  nagy  garral  hirdetett  és  magasztalt 
ellentállása   nem   vitte   előbbre   a  nemzet   jogait  egy  lépéssel  sem. 

Érezte  ezt  legjobban  maga  a  coalitió.  Ezért  hitegette  az  orszá- 
got az  u.  n.  alkotmánybiztosítékok  ábrándképével. 

Hogy  tulajdonképpen  miben  is  állanak  ezek  az  alkotmány- 
biztosítékok, azt  sokáig  mély  homály  fedte.  A  coalitió  által  igért 
alkotmánybiztosíték  mindenesetre  olyasvalami  volt,  ami  korábbi 
törvényeinkben  nem  volt  benn,  amit  még  alkotmányunk  nem  ismert. 
Egy  nóvum,  amely  vagy  ki  akarja  zárni,  hogy  amit  a  kormányzat 
terén  törvény-  és  alkotmányszerüen  megtenni  lehetett,  azt  ezentúl 
megtenni  ne  lehessen,  avagy  biztosítani  akarja,  hogy  amit  tenni 
avagy  figyelembe  venni  nem  kellett,  azt  ezentúl  tenni  avagy 
figyelembe  venni  kelljen.  Hogy  a  lefolyt  kormányzati  aerával 
szemben  a  kormányhatalmat  egyik  vagy  másik  irányban  korlátozó 
uj  intézmények  megalkotását  hangoztatták,  legközvetlenebb  bizonyí- 
téka és  elismerése  annak,  hogy  mindaz,  ami  a  múltban  történt, 
a  fennálló  törvényekből  levezethető  s  a  multat  a  fennálló  töt  vények 
alapján  vád  nem  érheti  és  hogy  abban  a  tekintetben,  hogy  egyik 
vagy  másik  kormányintézkedés  Jövőben  meg  ne  történhessék,  az  óv- 
szert és  a  biztosítékot  a  jogrendszer  reformálásában  kell  keresni. 

Egyébiránt  kétségbe  lehet  vonni,  mintha  az  alkotmánybiztosí- 
tékok követelésére  közvetlenül  a  coalitió  hatalomra  jutásának  ténye, 
az  országnak  a  királyi  hatalommal  szemben  aratott  állítólagos 
győzelme  adta  volna  meg  az  alapot ;  sokkal  közelebb  fekszik  a  fel- 
tevés, hogy  ezt  a  kérdést  a  valódi  helyzet  elleplezése  végett  hozták  a 
napirendre,  hogy  az  erre  alapított  reform  magában  véve  üdvös  lehet, 
de  komoly  alkotmánybiztosítéknak  nem  minősíthető  és  hogy  az, 
amit  ily  alkotmánybiztosítékul  szerepeltetnek,  nem  a  múltban 
kivívott  győzelem  —  mert,  amint  láttuk,  ilyenről  egyáltalában 
beszélni  nem  lehet  —  hanem  talán  a  jövőben  teljesítendő  szolgál- 
tatás viszonzásaképpen  jut  az  országnak  osztályrészül. 

A  mostani  országgyűlést  megnyitó  legmagasabb  trónbeszéd,* 
amelyre  ebben  a  kérdésben  hivatkozni  szoktak,  semmiféle  bizony- 
ságát nem  adja  a  királyi  hatalom  capitulátiójának. 

A  trónbeszéd  sajnálattal  említi,  hogy  a  közelmúlt  eseményei 
az  alkotmányos  élet  rendes  menetét  megzavarták.  Csakhogy  ezek 
az  események   nem  a  koronától    indultak   ki,    hanem   a   többségre 

*  1906.  május  22. 

jutott  pártoknak  határ  nélküli  türelmetlenségéből  eredtek,  melynél 
fogva  akkor,  amikor  egész  váratlanul  egy  oly  fordulat  állott  be, 
mely  hosszú  évtizedek  politikai  fejlődésének  folyamát  hirtelen  meg- 
szakította, s  amikor  a  jövő  politikai  irány  még  bizonytalan  volt  és 
máról-hónapra  nem  is  tisztázódhatott:  a  helyzet  természetszerű 
kialakulását  bevárni  nem  tudták,  s  az  ellentétek  áthidalására  vállal- 
kozott kormányzat  és  annak  minden  intézkedése  ellen  végletekig 
menő  ostromot  és  rombolást  idéztek  fel. 

A  trónbeszéd  felhozza  a  törvényhatóságok  önkormányzati  jog- 
körének biztosítását.  Hogy  mit  kell  ez  alatt  érteni,  az  kitűnik  Wekerle 
Sándor  miniszterelnöknek  1907.  május  29-én  elmondott  programm- 
beszédéből*  és  a  képviselőház  válaszfeliratából,**  amely  szerint 
ezen  a  téren  egyrészt  a  törvényhatósági  és  helyhatósági  másrészt 
az  államigazgatási  jogköröknek  pontosabb  meghatározása  czéloztatik. 

Aki  a  törvényt  tanulmányozta,  azt  ismeri,  annak  rendelkezéseit 
tiszteli  és  azokat  szándékosan  nem  magyarázza  félre,  az  a  „  nemzeti 
küzdelem"  ideje  alatt  fennállott  tételes  jogból  is  biztosan  meg- 
állapíthatta a  szóban  forgó  jogköröket. 

De  még  abban  az  esetben  is,  ha  egyes  homályos  törvényes 
rendelkezések  lettek  volna,  ezeknek  a  tisztázása  nemcsak  a  törvény- 
hatóságoknak, hanem  talán  még  inkább  az  államigazgatásnak  állott 
érdekében,  hogy  az  állam  végrehajtó  hatalmának  akarata  közvet- 
lenebbül valósulhasson  meg.  És  amidőn  a  trónbeszéd  ezzel  az 
intézkedéssel  a  közigazgatás  alkotmányos  és  törvényes  menetének 
megóvását,  valamint  az  alkotmányos  jogrend  teljesebb  biztosítását 
véli  elérhetőnek,  akkor  bizonyára  nem  csupán  a  törvényhatóságok, 
de  a  közelmúlt  tapasztalatai  nyomán  sokkal  inkább  az  államigaz- 
gatás érdekeit  tartotta  szem  előtt. 

A  trónbeszéd  jelez  ezenkívül  egy  reformot,  amelyre  ujabban 
igen  sűrűn  szokták  az  alkotmánybiztosíték  jelzőjét  alkalmazni.  Ez  a 
reform  abban  áll,  hogy  a  bíróságok  és  a  közigazgatási  hatóságok 
közt  felmerülő  hatásköri  összeütközések,  melyeket  most  az  1869:  IV. 
t.-czikk  25.  §-a  és  az  1895:  XXVI.  t.-czikk  159.  §-a  alapján  a 
minisztertanács  intéz  el,  független  bíróság  elé  utaltatnak.  —  Csak- 
hogy ez  az  eszme  nem  uj ;  már  az  1869-iki  törvényben  is  említve 
van,  hogy  a  minisztérium  csak  a  törvényhozás  további  intézkedéséig, 
intézi  el  a  hatásköri  összeütközéseket,  az  1895.  évi  törvény  pedig 
ki  is  mondja,    hogy  a  hatásköri   összeütközések   kérdéseire   külön 

*  Az   Újság  1908.  évi  május  30. 
**  1906.  június  28. 

bíróság  fog  felállítattni.  És  csakugyan  már  több  mint  másfél 
évtized  előtt  készült  egy  javaslat,  melynek  tárgya  egy  ily  bíróság 
felállítása  volt. 

A  hatásköri  független  bíróság  felállítása  kétségkívül  egyik 
fontos  kérdése  a  bírói  szervezet  kiépítésének  és  a  joguralom  meg- 
valósításának, csakhogy  ennek  a  kérdésnek  semmiféle  összefüggése 
nincsen  a  közelmúltban  lezajlott  ügynevezeít  „alkotmányvédelem- 
mel". —  Úgymint  az  elözö  kormányok,  a  Fejérváry-kabinet  is 
sűrűn  gyakorolta  a  hatásköri  összeütközések  ügyeiben  a  törvény 
által  a  minisztériumra  ruházott  bírói  tisztet.  Ezek  a  határozatok 
mindig  nyilvánosságra  hozattak  s  azok  tartalma  ellen  soha  semmi- 
féle kifogás  vagy  panasz  nem  merült  fel.  Különben  is  ezeknek  a 
határozatoknak  egyike  sem  volt  oly  természetű,  hogy  a  legtávolabbról 
is  érintette  volna  azokat  a  kérdéseket,  amelyek  a  közelmúltban  az 
úgynevezett  nemzeti  ellentállás  kapcsán  a  discussió  felszínére  kerül- 
tek. —  Nincsen  tehát  semmi  ok  és  alap,  hogy  ez  a  reform  a  coalítió 
kormányra  jutásának  alkalmából  kivívott  alkotmánybiztosítéknak 
minősíttessék. 

A  kormány  csakugyan  be  is  adott  két  törvényjavaslatot.  Ezek 
alapján  keletkezett  az  1907 :  LX.  és  LXl.  t.-cz.  Mindakettő  az  uj  régime 
által  kivívott  alkotmánybizíosítékok  tetszetős  devíse-ével  volt  ellátva. 

Az  egyik  szól  a  magyar  kir.  közigazgatási  bíróság  hatásköré- 
nek kiterjesztéséről,  a  másik  a  hatásköri  bíróságról. 

Az  utóbbiról  az  imént  szólottunk.  Ami  pedig  az  előbbit  illeti, 
a  törvényhatóságok  a  közigazgatási  bíróságnál  érvényesíthető  panasz- 
jogot nyertek  az  oly  kormányintézkedésekkel  szemben,  melyek  a 
törvényhatóság  szerveinek  vagy  közegeinek  törvényes  hatáskörét 
sértik,  a  törvényhatósággal  szemben  valamely  hatósági  jog  törvény- 
ellenes gyakorlásában  állanak,  törvényt  vagy  törvényes  szabályt 
sértenek ;  —  ámde  éppen  azoknak  a  kérdéseknek  egyik  főcsoportja, 
melyek  a  Fejérváry-kormány  alatt  a  kormány  és  a  törvényhatóság 
között  a  merítoriálís  controversía  tárgyát  képezték,  nem  esik  ez 
alá  a  rendelkezés  alá.  Kifejezetten  ki  van  mondva,  hogy  az  oly 
rendeletekre  nézve,  melyek  az  országgyűlés  által  meg  nem  szava- 
zott adóra  vagy  meg  nem  szavazott  ujonczokra  vonatkoznak,  a 
jelenlegi  törvényes  állapot  marad  érvényben.  (20.  §.)  Más  szóval 
a  meg  nem  szavazott  adó  tényleges  behajtását,  azaz  az  adóexe- 
cutiót,  úgyszintén  a  meg  nem  szavazott  ujonczok  tényleges  kiállí- 
tását, azaz  a  sorozást  —  amit  a  Fejérváry-kormány  sem  kívánt  — 
a  törvényhatóságok   meg   fogják    tagadni,   de  az  adó-   és   katonai 

törvények  körüli  egy  ebként  i  közreműködést,  nevezetesen  az  önkéntes 
adófizetést  és  a  katonai  kötelezettség  önkéntes  teljesítését  iárgyazó 
rendeleteket  —  az  eddigi  törvényes  felfogásnak  és  állapotnak  meg- 
felelően, amely  nem  csupán  a  Fejérváry-kormány,  hanem  az  előző 
kormányok  alatt  is  érvényesült  s  melyet  a  coalitíós  kormány  feje  is 
helyesnek  fogadott  el  (1.  alantabb  Harmadik  rész  11.  fej.)  —  végre 
kell  hajtaniok,  s  a  kormánynak  erre  vonatkozó  intézkedéseivel 
szemben  nem  lesz  módjukban  a  közigazgatási  bírósághoz  fordulni. 

Az  uj  törvény,  amint  alantabb  látni  fogjuk,  kitér  ezenkívül 
a  királyi  biztosok  kérdésének  érdeme  elől  is. 

Egyéb  tekintetben  sem  szilárdítja,  sőt  egyenesen  megsemmi- 
síti az  uj  törvény  azt  az  álláspontot,  melyre  a  törvényhatóságok  az 
úgynevezett  nemzeti  ellentállást  alapították. 

Mindenekelőtt  megfosztja  őket  attól  az  illusiótól,  hogy  a 
kormánynak  csak  akkor  van  joga  a  törvényhatóságokkal  szemben 
rendelkezni,  ha  az  országgyűlés  együtt  van  s  a  törvényhatóság  az 
országgyűlés  előtt  orvoslást  kereshet,  maga  a  kormányintézkedés 
pedig  csak  akkor  válik  jogérvényessé,  ha  a  kérdésben  az  ország- 
gyűlés is  határozott.  A  törvény  alapjául  szolgált  javaslat  indokolása 
kifejezetten  kimondja,  hogy  az  országgyűlésnél  található  orvoslás 
politikai  természetű,  mint  ilyennek,  a  kormányintézkedés  jogi  hatá- 
lyára befolyása  nincs,  s  jogi  orvoslatul  a  közigazgatási  bíróságnál 
emelhető  panasz  fog  szolgálni.* 

így  most  már  sokkal  könnyebb  lesz  az  olyan  kormánynak  a 
helyzete,  m.elynek  a  képviselőházban  többsége  nincs,  valamint  annak 
a  kormánynak  a  helyzete  is,  amely  az  országgyűlés  üléseit  esetleg 
más  okból  szünetelteti.  A  kérdés,  mely  a  kormány  és  a  törvény- 
hatóságok között  fel  fog  merülni,  röviden  el  lesz  végérvényesen 
intézhető.  A  közigazgatási  biróság  állandóan  működik  és  ítélkezése 
hamarosan  eldönthet  minden  jogi  kételyt;  —  azt  pedig  egyenesen 
kizártnak  kell  tekinteni,  hogy  oly  kérdésekben,  melyek  a  Fejérváry- 
kormánynak  annyi  bajt  okoztak,  huzamosabb  ideig  tartson  a  kor- 
mány működését  megbénító  jogbizonytalanság.  Mert  azt  csak  nem 

*  V.  1.  Indokolás  8.,  9.  és  27.  lap.  Ezen  az  utóbbi  helyen  az  indokolás 
azt  mondja,  hogy  a  főispán  által  az  1886  :  XXI.  t.-czikk  64.  és  65.  §-a  alapján  tett 
intézkedések  akkor  is  megállanak,  ha  a  rendeletet  a  biróság  megsemmisítette. 
Ez  képtelenség.  Ha  a  rendelet  ellen  a  panaszjogot  kellő  időben  és  módon 
vették  igénybe,  akkor  a  biróság  megsemmisítő  határozata  következtében  meg 
kell  dőlniük  a  rendelet  alapján  tett  összes  intézkedéseknek,  különösen  akkor, 
ha  a  panasznak  felfüggesztő  hatálya  volt. 

hiszi  senki,  hogy  ha  pl.  az  a  kérdés  váhk  vitássá  és  tétetik  a  köz- 
igazgatási biróság  eljárásának  tárgyává,  vájjon  a  törvényesen  kineve- 
zett kormánynak  joga  van-e  a  törvényhatóságokba  a  király  által 
kinevezett  főispánt  küldeni  és  a  főispánnak  joga  van-e  az  eskü) 
letenni :  ezt  a  jogot  a  törvény  alapján  Ítélkező  közigazgatási  biró- 
ságnak  birája  kétségbe  vonja. 

Ily  módon  a  törvényhatóságok  jövőre  el  fognak  esni  mind- 
azoktól a  kicsinyes  agitationális  eszközöktől,  melyekkel  a  közvéle- 
ményt a  jogi  kételyek  misticismusába  burkolva  izgathatták. 

Viszont  azonban  gyengülni  fog  az  oly  kormánynak  a  helyzete, 
mely  a  képviselőházban  többségre  támaszkodik,  a  képviselőház 
többségét  maga  mellett  megnyilatkoztatni  tudja  és  erre  támaszkodva 
valamely  meritoriális  politikai  feladat  megoldására  vállalkozott. 

A  közigazgatási  biróságnak  a  törvényesség  rideg  formalismu- 
sába  burkolózó  judicatuma  megbéníthat  minden  következetes  és 
egységes  kormányactiót,  mert  hiszen  a  törvényhatóságok  irányában 
megnyilatkozó  kormányintézkedés  nem  csupán  a  szoros  törvényes- 
ség, hanem  igen  gyakran  a  biróság  mérlegelése  alól  kivont  czél- 
szerüségben  és  a  magyar  nemzeti  felfogáson  alapuló  hatalmi  szem- 
pontokon birja  létjogosultságát  és  indokoltságát.  Már  pedig  ezek  a 
szempontok  fokozottabb  súlyt  fognak  nyerni  akkor,  ha  —  ami 
egyáltalán  kizárva  nincs  —  egyes  törvényhatóságokban  állambontó 
törekvések  fognának  felszínre  kerülni. 

A  törvényhatósági  hatáskör  biztosításaként  fel  van  tüntetve  az 
a  nóvum,  hogy  a  főispán  1886:  XXI.  t.-czíkk  64.  §-án  alapuló  kivéte- 
les hatalom  gyakorlása  közben  a  renitens  tisztviselőket  rövid  utón 
el    nem    mozdíthatja   és   nem    helyettesítheti  véglegesen   másokkal. 

A  főispáni  kivételes  hatalom  a  törvényhatóságok  rendezéséről 
szóló  1870:  XLll.  t.-czikk  megalkotásakor  úgy  volt  feltüntetve, 
mint  oly  expediens,  amelynél  fogva  más,  még  kivételesebb  jellegű 
rendszabályok,  mint  pl.  királyi  biztos  kiküldése  stb.  a  gyakorlatban 
előreláthatólag  feleslegessé  fognak  válni.  Minthogy  pedig  elvileg 
kizártnak  mutatkozik,  hogy  a  központi  kormányzatnak  valamely 
törvényes  intézkedése  az  önkormányzati  testületekkel  szemben 
érvényesíthető  ne  legyen :  nem  szenved  kétséget,  hogy  abban  a 
mértékben,  amelyben  a  törvényben  provideált  és  rendszeresített 
erre  irányuló  eszközök  hatályossága  gyengül,  abban  a  mértékben 
tágabb  tér  fog  nyílni  arra,  hogy  a  kormányhatalom  a  törvény- 
ben nem  szabályozott  és  az  autonóm  hatáskört  még  hatályosabban 
korlátozó  más  eszközökhöz  legyen  kénytelen  folyamodni. 

Andrássy  különben  a  törvényjavaslat  indokolásában  maga  a 
következőket  állítja:  „A  törvényhatóságok  jogköréről  s  a  hatáskör- 
ről, mely  a  kormányt  ellenőrzési  és  felügyeleti  jogánál  fogva  a 
törvényhatósággal  szemben  megilleti,  az  1886:  XXI.  t.-cz.,  illetőleg 
Budapest  székesfővárosra  nézve  az  1872:XXXV1.  t.-cz.  intézkedik. 
E  két  törvényből  azonban  nem  vehetők  ki  teljes  tisztasággal  az 
önkormányzat  és  a  miniszter  jogkörének  határai."  (8.  1.)  —  Másutt 
megint  azt  mondja  Andrássy,  hogy  „jelenlegi  törvényeinkben  a 
törvényhatóságnak  a  kormányhoz  való  viszonya  nincs  szabatosan 
és  részletesen  körülírva". 

Kérdjük  már  most,  hogy  ha  gróf  Andrássy  Gyula  a  törvényt 
ennyire  homályosnak  tartotta,  mily  jogon  tudott  mégis  a  Fejérváry- 
kormány  idejében  épp  a  szóban  forgó  jogkörökre  nézve  az  akkor 
fennállott  törvény  alapján  mégis  oly  szigorú  distinctiókat  felállítani, 
amelyeknél  fogva  a  kormány  eljárásának  törvényességét  egyenesen 
kétségbe  vonta,  a  törvényhatóságokat  pedig  az  egész  vonalon  határt 
nem  ismerő  nyilt  ellentállásra  buzdította?  Más  szóval,  mi  jogon 
állíthatta  azt,  hogy  a  kormánynak  semmi  joga  sincs,  a  törvényható- 
ságok joga  pedig  korlátlan? 

Megemlítendő  végül,  hogy  a  kormány  és  a  törvényhatóságok 
között  a  törvényesség  szempontjából  felmerülő  conflictusoknak 
birói  fórum  elé  utasítása  nem  uj  eszme,  mert  hasonló  megoldást 
a  70-ik  évi  törvény  tárgyalása  alkalmával  már  Tisza  Kálmán  mint 
ellenzéki  pártvezér  szóba  hozott.* 

Mindezekből  láthatjuk,  hogy  miben  állnak  és  mennyit  érnek 
a  coalitió  u.  n.  alkotmánybiztosítékai.  Meg  kell  még  jegyezni, 
hogy  a  coalitió  által    annak   idején  oly  nagy  garral  hirdetett  abból 

*  1.  szakasz:  „A  törvényhatóság  a  kormány  törvényes  rendeleteit  végre- 
hajtani köteles ;  jogában  áll  azonban  —  kivéve  oly  eseteket,  melyekre  nézve 
külön  törvény  másképp  nem  rendelkezik  —  a  kormány  bármely  rendelete  ellen 
végrehajtás  előtt  egyszer  fölírni.  Oly  rendelet,  melynek  nem  törvényessége 
vonatott  kétségbe,  ha  a  kormány  annak  végrehajtását  a  felirat  után  is  követeli : 
föltétlenül  és  haladék  nélkül  végrehajtandó." 

2.  szakasz :  „Ha  pedig  a  felírás  oka  a  kormány  rendelete  törvényessé- 
gének kétségbe  vonása  volt,  az  arra  küldött  leirat  megérkezte  után  nyolcz  nap 
alatt  tartandó  közgyűlés  a  végrehajtás  előtt  még  egyszer  felírhat.  Ily  rendelet 
törvényessége  felett  addig,  míg  a  törvényhozás  az  állambiróság  felállítása 
iránt  intézkedik,  a  senmiítöszék  hivatalban  legidősebb  öt  tagjából  álló  senátus 
határoz.  Amely  rendeletet  ezen  bíróság  törvényesnek  mond  ki,  azonnal  végre- 
hajtandó az,  és  a  törvényhatóság  tagjai  a  második  felírás  által  netalán  okozott 
minden  kárért  felelősek,  amiért  is  a  végrehajtás  előtti  második  felírás  mindig 
névszerinti  szavazással  határozandó  el." 

a  jelszóból,  hogy  a  királyi  hatalommal  szemben  ujabb  törvényes 
korlátokat  kell  felállítani,  semmisem  valósult  meg.  Ezzel  a  kíván- 
sággal teljesen  elhallgattak.  Hogy  a  királynak  kormánykinevezésí 
joga  avagy  a  királyt  az  országgyűléssel  szemben  megillető  jogok, 
jelesül  az  országgyűlés  összehívásának,  elnapolásának  és  feloszla- 
tásának a  joga,  valamint  a  positív  törvényhozási  functióként  jelent- 
kező törvénykezdeményezö  és  törvényszentesítő  jog  megszoríttassék, 
többé  szóba  sem  került.  Voltak,  akik  a  pactum  1 .  pontjából  akartak 
olyasmit  kimagyarázni,  hogy  a  király  oly  nyilatkozatot  helyezett 
kilátásba,  mely  a  coalitiónak  a  „nemzeti"  küzdelem  során  a  királyi 
hatalommal  szemben  elfoglalt  álláspontját  igazolná.  (Ezt  tette 
Polónyí  Géza  a  képviselőház  1908.  deczember  11-iki  ülésében.) 
A  pactumnak  ez  a  pontja  ugyanis  azt  mondja,  hogy  a  vezényleti 
és  szolgálati  nyelv  teljes  kikapcsolását  egy  kormánynyilatkozat 
fogja  kísérni,  amelyben  a  nemzet  alkotmányos  jogai  kídomborít- 
tatnak  s  amely  nyilatkozat  tervezetére  nézve  a  kormányelnök 
Ö  Felségének  előterjesztést  tesz.  —  Eltekintve  attól,  hogy  ez  a 
nyilatkozat  csakis  az  1867 :XÍ1.  t.-czikk  ll.§-ában  említett  felség- 
jog tekintetében  bírhatott  volna  jelentőséggel  s  a  nemzet  jogainak 
kídomborítása  terén  csak  arra  terjedhetett  volna  —  amit  különben 
úgy  a  szabadelvű  párt  kilenczes  bizottsága  mint  a  Fejérváry-kor- 
mány  is  elismert  —  t.  i.  hogy  a  nemzet  (politikai)  ellenőrzése, 
mint  minden  más  alkotmányos  felségjogra,  erre  a  felségjogra  is 
kiterjed :  maga  a  coalitiós  kormány  feje  szállította  le  kellő  értékére 
az  említett  pactumponthoz  fűzött  combinatiót.  A  képviselőház 
1908.  deczember  14-én  megtartott  ülésében  ugyanis  kijelentette, 
hogy  azt,  amit  ki  kellett  nyilatkoztatni,  az  1905.  május  22-ikí  trón- 
beszéd foglalja  magában ;  emellett  a  nemzet  jogainak  nincs  szük- 
sége manífestumra.  Kitűnik  ebből,  hogy  a  pactum  1.  pontja  nem 
tartott  szem  előtt  semmiféle  nóvumot  a  királyi  hatalom  rovására. 
Ami  pedig  a  királyi  trónbeszédet  illeti,  az  semmi  olyat  nem  foglal 
magában,  ami  a  korona  jogainak  capitulátióját  jelentené,  sőt  az 
uj  választótörvény  alapján  egybegyűlendő  országgyűléssel  szemben 
is  fentartja  a  király  intézkedésének  szabadságát. 

Arra  nézve,  hogy  a  coalitió  actiója  annak  idején  egyenesen  a 
királyi  hatalom  megszorítását  és  korlátozását  vette  czélba,  és  hogy 
ez  a  nisus  még  másfél  évvel  a  coalitió  kormányrajutása  után  is 
megvolt  s  hogy  ennek  következtében  sokan  erre  vonatkozólag  is 
vártak  alkotmány  biztosítékokat,  bizonyítja  az  a  kcirűlmény,  hogy 
gróf  Andrássy   Gyula   belügyminiszter   kénytelen   volt   a    coalitiós 

pártok  1907.  október  30-án  megtartott  értekezletén  az  u.  n.  alkotmány- 
biztosító javaslatok  tárgyalása  során  kijelenteni,  hogy  a  nagy  közön- 
ség nagy  tévedésben  van  az  alkotmánybiztosítékok  természetét  illető- 
leg. Ebből  a  kifejezésből :  alkotmánybiztosíték  —  úgymond  —  olyan 
fogalmat  csináltak,  amely  egyáltalán  nem  egyezik  a  törvény  (t.  i.  a 
kormányjavaslat)  czéljával.  A  trónbeszéd,  amelyben  az  erre  vonat- 
kozó Ígéret  foglaltatik,  csak  azt  mondja,  hogy  alkotmánybiztosíték- 
képpen a  törvényhatóságok  önkormányzati  jogát  bírói  védelem  alá 
helyezzük  ...  Ez  alatt  nem  lehet  érteni  a  fejedelmi  jogok  korláto- 
zását .  .  .,  ami  azonban  nem  zárja  ki,  hogy  a  kormány  igen  sok 
felvetett  eszmét  nem  alkotmánybiztosíték  gyanánt,  hanem  mint  a 
közigazgatás  javítását  megoldjon.  —  Hát  csakugyan  ez  a  helyes 
álláspont  és  ez  felel  meg  a  valóságnak  is.  Nem  felel  meg  azonban 
a  köteles  őszinteségnek  és  a  loyalitásnak  az  az  eljárás,  ahogy  azt 
az  egész  ügyet  kezelték.  Helyes  volt-e,  hogy  ebben  a  kérdésben 
—  úgy  mint  számos  más  kérdésben  —  a  közönséget  oly  hosszú 
ideig  illusiókban  ringatták  és  tévedésben  tartották?  És  amikor  azután 
a  meztelen  valóság  —  a  coalitió  teljes  meghátrálása  —  lassanként 
napfényre  került :  helyes  volt-e  ezért  az  egész  ódiumot  mindig  má- 
sokra hárítani  ?  Méltó-e  ez  az  eljárás  egy  regime-hez,  mely  magát 
„nemzetinek"  nevezi  és  mindenki  mást  hazaárulónak  bélyegez? 


Az  alkotmányt  és  alkotmányos  jogrendet  biztosítékokkal  ellátni 
s  ezeket  a  biztosítékokat  gyarapítani  mindenesetre  igen  érdemes 
munka,  csakhogy  az  alkotmány  magában  foglalja  nemcsak  a  nemzet, 
de  a  király  jogait  is.  És  ha  az  alkotmány  biztosítékainak  kérdése 
csakugyan  komoly  feladatként  kerülne  a  napirendre,  akkor  talán 
inkább  azoknak  a  jogoknak,  annak  a  jog-  és  hatalomkörnek  hatályo- 
sabb megóvásáról  kellene  gondoskodni,  amelyet  a  közelmúltban 
az  országgyűlés  és  a  törvényhatóságok  úgyszólván  semmibe  sem 
vettek,  sőt  több  tekintetben  illetéktelenül  magukhoz  ragadtak. 

Ámde  a  tételes  jogszabályoknak  halmozása  magában  véve 
semmit  sem  ér.  Bármi  kerüljön  is  a  törvénybe  akár  az  egyik,  akár 
a  másik  irány  erősítéséül :  az  alkotmány  biztossága  nem  fog  foko- 
zódni s  a  félreértések  és  az  összeütközések  nem  fognak  elmúlni 
mindaddig,  amíg  meg  nem  változik  a  felfogás  az  államhatalom  lénye- 
géről és  az  államhatalmi  tényezőknek  egymáshoz  való  viszonyáról,  — 
amíg  a  nagyközönség  nem  szabadul  a  tévtanok  hatása  alól,  melyeket 
nálunk  egy  idő  óta  már  a  közhitelesség  látszatával  és  még  a  kép- 

viselöház  elnöki  székéből  is  hirdetnek,  s  amelyek  majd  azt  hangoz- 
tatják, hogy  az  államban  két  különálló  souverainitás  van,  a  nemzet 
souverainitása,  és  a  király  souverainitása,  majd  pedig  a  souverainitás- 
ból  a  királyt  egyenesen  kirekesztik,  amennyiben  azt  a  hiedelmet  ter- 
jesztik, hogy  ebben  az  országban  egyedül  a  nemzeté  minden 
jog,  minden  erő  és  minden  hatalom*,  —  és  amíg  mindnyájan 
nem  leszünk  áthatva  attól,  hogy  alkotmányunk  évezredes  fejlő- 
désének eredményeként  állami  létünk  elsősorban  a  királyságnak  a 
nemzettel  egy  testté  összeforrt  intézményén  alapszik,  és  hogy  a  királyi 
hatalom,  amelyet  a  nemzet  alkotmányos  közreműködése  hatályosan 
korlátoz  ugyan,  életerejét,  ereje  kifejtésének  képességét  azért  még 
el  nem  vesztette  s  azt  az  állam  fennállásának  és  egységének 
veszélyeztetése  nélkül  elvesztenie  nem  is  szabad. 

Ha  ebben  a  kérdésben  a  helyes  felfogás  ismét  gyökeret  ver 
és  általánossá  válik:  az  lesz  a  magyar  alkotmánynak  legerősebb  és 
leghatályosahb  biztosítéka. 

*  V.  ö.  Justh  Gyula  képviselőházi  elnök  beköszöntő  beszédét  a  képviselő- 
ház 1906.  évi  május  27-iki  ülésében.  Már  más  helyen  (232.  1.)  jeleztük,  mennyire 
megtévesztő,  ha  azt  az  elméleti  jogtörténeti  tételt,  mely  szerint  a  királyi  méltó- 
ság és  az  azzal  kapcsolatos  hatalomkör  a  nemzet  akaratából  szállott  át  a 
királyra,  a  fennálló  jogi  állapot  feltüntetésére  szánt  phrásissá  változtatják.  A  sou- 
verainitás fogalmának  helyes  meghatározását  illetőleg  1.  egyébiránt  a  375.  lapon 
mondottakat.  Hogy  mennyire  összezavarodtak  ezen  a  téren  a  fogalmak,  mutatja 
a  következő  eset.  1907.  július  4-én  a  képviselőházban  a  képviselőház  alkal- 
mazottainak szolgálati  szabályzatát  tárgyalták.  A  bizottság,  amelynek  jelentése 
a  tárgyalás  alapjául  szolgált,  a  tisztviselők  esküjének  régi  mintáját  ügy  akarta 
módosítani,  hogy  a  tisztviselők  a  királynak  ne  esküdjenek  hűséget.  Rakovszky 
a  régi  szöveg  helyreáll itását  kivánta.  A  bizottság  álláspontja  mellett  felhozták 
(Olay),  hogy  a  Ház  souverain  s  így  az  eskümintában  a  királyt  nem  kell  meg- 
említeni. Ezzel  szemben  arra  utaltak  (Hencz),  hogy  a  Ház  ebben  az  értelemben 
nem  souverain ;  gróf  Andrássy  belügyminiszter  pedig  hangsúlyozta,  hogy  a 
parlament  souverainitásával  nincs  ellentétben  a  király  iránti  hűség  és  hogy 
miután  nem  vagyunk  köztársaságban,  ne  tüntessünk  a  király  ellen,  hanem 
fogadjuk  el  a  régi  bevett  esküformát ;  ami  azután  meg  is  történt. 


il 


HARMADIK  RÉSZ. 

EGYES    KORMÁNYZATI    CSELEKMÉNYEK. 


Az  országgyűlés  elnapolása  és  feloszlatása. 

Mindenekelőtt  meg  kell  állapítani  annak  a  jognak  a  lényegét, 
melynél  fogva  a  király  az  országgyűlést  elnapolhatja  vagy  fel- 
oszlathatja. 

A  királynak  vannak  jogai  az  országgyűléssel  szemben  is. 

Megakadályozhatja,  hogy  az  országgyűlés  akarata  törvénynyé 
váljék,  megtagadhatja  a  törvény  szentesítését,  —  ami,  amint  láttuk, 
nem  puszta  formalitás,  hanem  positiv  törvényalkotási  functió.  E 
részben  természetes  nem  az  egyéni  önkény  vezérli,  hanem  az 
ország  érdekeinek  a  politikai  pártok  gyakran  subjectiv  törekvései 
fölé  emelkedő  tárgyi  mérlegelése,  amely  magával  hozza,  hogy 
ne  fogadja  el  mindig  vakon  azt,  amit  az  országos  akarat  meg- 
nyilvánulásának formalismusa  felszínre  hoz  s  esetleg  csak  egy 
mesterségesen  alakult  többség  kíván,  hanem  figyelemmel  legyen  a 
kisebbségre  és  a  körülményekhez  képest  győződjék  meg  arról  is, 
vájjon  az  országgyűlés  állásfoglalása  megfelel-e  az  egész  nemzet 
valódi  akaratának.  * 

Ez  szükségszerűen  megadja  az  alapot  és  kiinduló  pontot 
arra  is,  hogy  a  király  az  országgyűlés  akaratának  megmásítására 
törekedhessék. 

'  V.  ö.  Concha :  Politika.  608.  és  köv.  11.  Ahol  parlamenfarismus  van, 
ott  a  pártok  egymást  kölcsönösen  ellenőrzik  és  ellensúlyozzák  és  egják  párt 
sem  tesz  olyat,  amiről  tudja,  hogy  azt  az  ellenpárt  —  hatalomra  jutás  esetén  — 
megtorolhatja.  Ott  azonban,  ahol  ily  pártrendszer  nincs,  a  király  tartja  fenn  az 
egyensúlyt. 

Megteheti  ezt  az  által,  hogy  az  országgyűlést  saját  álláspont- 
jának megváltoztatására  birja.  E  végből  szünetet  létesíthet  az  ország- 
gyűlés működésében,  hogy  idő  és  alkalom  nyíljék  a  felmerült 
ellentét  kiegyenlítésére  s  a  helyzet  komolyabb  és  nyugodtabb  meg- 
fontolására. Ez  az  országgyűlés  elnapolása. 

Appellálhat  a  nemzet  egyetemére :  helyesli-e  képviselőinek 
eljárását,  s  továbbra  is  azok  kezében  hagyja-e  a  megbízást,  akik 
akaratát  eddig  képviselték.  Ez  az  országgyűlés  feloszlatása. 

Hogy  mikor  és  hány  ízben  veszi  igénybe  ezeket  az  eszközöket 
a  király,  az  politikai  kérdés.  Az  azonban  kétségtelen,  hogy  bár- 
mikor fordulhatnak  elő  körülmények,  amikor  azokhoz  nyúlni  nem- 
csak jogában,  de  kötelességében  is  áll.  Sokszor  egyenesen  az  ország- 
gyűlés közreműködésével  való  kormányzás  elvének  megóvása  függ 
attól,  hogy  az  országgyűlés  elnapolásának  és  feloszlatásának  jogi 
lehetősége  mindig  nyitva  álljon.* 

Az  1848.  évi  törvényhozás  ezt  a  kérdést  a  következőleg 
szabályozta. 

Az  1848:  ÍV.  t.-czíkk  5.  §-a  a  következőket  mondja: 

„5.  §.  Ö  Felségének  joga  van  az  összejött  évi  gyűlést  prorogálni 
s  berekeszteni,  sőt  az  országgyűlést  a  3  év  eltelése  előtt  is  feloszlatni 
és  ekkor  uj  képviselőválasztást  rendelni,  de  az  utolsó  esetben  az.  ujabb 
országgyűlés  összehívásáról  akképpen  rendelkezendik,  hogy  ez  az  előbbi- 
nek feloszlatásától  számítandó  3  hónap  alatt  összeüljön." 

„6.  §.  Az  évi  űlés  az  utolsó  evröli  számadásnak  és  következő 
évi  költségvetésnek  a  minisztérium  által  leendő  előterjesztése  s  az 
írántoki  határozatoknak  meghozatala  előtt  be  nem  rekesztethetik,  sem 
az  országgyűlés  fel  nem  oszlattathatik." 

Amikor  1866-ban  a  48-ikí  törvények  visszaállítása  vált  szük- 
ségessé, úgy  találták,  hogy  az  1848:  IV.  t.-czíkk  6.  §-a  fenn  nem 
tartható.  Ö  Felsége  1866.  évi  márczius  3-íki  leirata  e  részben  a 
következüket  mondja: 

„Az  1848 :  II.,  III.,  IV.  t.-czikk  némely  rendeletei  egyenesen 
királyi  jogainkba  ütköznek.  .  .  .  Épp  oly  kevéssé  bírnánk  megnyugodni 
a  IV.  t.-czikk  azon  határozmányában,  mely  szerint  az  országgyűlés  fel- 
oszlatása a  költségvetés  megállapítása  előtt  nem  volna  foganatosítható." 

Az  országgyűlésnek  Deák  Ferencz  által  készített  válaszfelirata 
(1866.  márczius  14.)  erre  vonatkozólag  ezt  a  kijelentést  tartalmazza: 

*  Todd  III.  160.  174.  Dicey  351.  és  köv.  1.  Hivatkozás  a  jogi  souveraintöl 
a  politikai  souverainhez.  A  parlanientarismus  egyik  elengedhetetlen  követel- 
ménye, hogy  a  korona  ezt  a  discretionális  hatalmat  gyakorolhassa. 

„Ha  annak  idején  eddigi  íör\'ényeink  megv'áltoztatása  vagy  uj 
tön'ények  alkotása  iránt  tanácskozni  fogunk,  mindenkor  tekintetbe 
fogjuk  venni  a  királyi  jogokat  és  törvényjavaslatainkat  úgy  fogjuk 
kidolgozni,  amint  azt  a  király  és  a  haza  közös  érdeke  megkívánja. 

Mindazáltal  a  legmagasabb  királyi  leiratban  felhozott  kifogást 
nem  értelmezhetjük  úgy,  hogy  az  a  törvények  végrehajtását  is  aka- 
dályozná." 

1867.  évi  február  hó  elején  Deák  Ferencz  és  gróf  Andrássy 
Gyula  közvetlenül  tárgyaltak  ebben  a  kérdésben  0  Felségével. 
A  megállapodás  az  volt,  hogy  a  feloszlató  jognak  az  idézett  tör- 
vény-6.  §-ában  foglalt  korlátozása  a  királyi  jogok  gyakorlását  és 
a  consolidált  parlamenti  tevékenységet  lehetetlenné  teszi.  Ö  Fel- 
sége pontozatokba  foglalva  adta  át  gróf  Andrássy nak  az  1848.  évi 
törvényekre  vonatkozó  megjegyzéseit.  Ezekben  a  mi  kérdésünkre 
vonatkozólag  ez  foglaltatik: 

„Der  §  6  (t.  i.  des  1848:  IV.  G.-Artikels),  wonach  der  Landtag 
erst  dann  aufgelöst  werden  kann,  vvenn  derselbe  hinsichtlich  des 
Budgets  einen  Beschluss  gefasst  hat,  ist  schon  im  Sinne  des  aller- 
höchsten  Reskriptes  v.  3  III.  1866  und  überdies  noch  aus  dem 
weiteren  Grundé  zu  eliminieren,  weil  hiedurch  das  Sr.  Majestat  im 
§  5  vorbehaltene  Auflösungsrecht  nahezu  illusorisch  gemacht  würde." 
(Kónyi,  Deák  F.  beszédei,  IV.  312.) 

Deák  Ferencz  ebbe  a  módosításba  belement.  Lónyay  Menyhért- 
tel is,  aki  az  akkori  eseményekről  és  tárgyalásokról  naplót  vezetett, 
közölte,  hogy  az  országgyűlés  feloszlatását  illetőleg  ki  kell  mon- 
dani, hogy  a  koronának  Jogában  áll  az  országgyűlést  feloszlatni. 
(1867.  április  18-iki  feljegyzés.)* 

Az  1867.  évi  törvényhozás  intentiója  az  volt,  hogy  az  1848. 
évi  IV.  t.-czikk  6.  §-ában  foglalt  korlát  mellőztessék.  Arra  fektették 
a  súlyt,  hogy  feltétlenül  kimondandó,  hogy  a  koronának  minden 
körülmények  közt  megvan  a  Joga  az  országgyűlést  feloszlatni. 
Emellett   azonban    szükségesnek   találták   a   parlament  budgetjogát 

*  Mennyire  képtelennek  tartották  általánosan  az  1848  :  IV.  t.-cz.6.§-át,  bizo- 
nyítja egyebek  közt  a  következő  eset :  Bécsi  közös  értekezleten  1866.  augusztus 
21-én  Mailáth,  Sennyey,  Belcredi  gr.  államminiszter,  Hübner,  Lónyay  és  An- 
drássy tanácskoztak  a  tizenötös  bizottság  javaslatáról.  „Hübner  és  Belcredi  gr. 
kérdezte,  mit  tenne  Andrássy,  ha  miniszter  volna  és  a  közösügyi  bizottságnak 
szóban  levő  javaslata  tárgyában  minoritásba  jutna  :  feloszlatná-e  a  jelen  ország- 
gyűlést? Andrássy  válaszolá,  hogy  igenis  feloszlatná,  noha  még  nincsen 
eltörölve  azon  lehetetlen  törvény,  amely  szerint  addig  fel  nem  oszlatható  az 
országgyűlés,  míg  az  évi  költségvetés  megszavazva  nincs." 

26* 

is  kiemelni  és  megállapítani  a  kormány  felelősségét  —  a  költség- 
vetés nélküli  kormányzásért  viselendő  felelősségen  felül  —  azért  is, 
hogy  a  költségvetés  nélküli  állapot  bekövetkezett.  (Kónyi.  V.  78.  1.) 

Ez  volt  az  alapja  az  1867:  X.  t.-czikknek,  mely  így  hangzik: 

„Minthogy  az  évi  költségvetésnek  országgyülésileg  történendő 
megállapítása  mindig  csak  egy  évre  terjed  s  ujabb  megállapítás  s 
megajánlás  nélkül  adót  kivetni  s  behajtani  nem  lehet,  oly  esetben, 
midőn  Ö  Felsége  az  országgyűlést  bármi  okból  előbb  feloszlatja,  vagy 
annak  üléseit  előbb  elnapolja  vagy  berekeszti,  mint  a  befejezett  szám- 
adások beadása  s  a  jövő  évi  költségvetésnek  előterjesztése  a  minisz- 
térium által  teljesíttetett  s  az  országgyűlésen  e  tárgyak  iránt  határozat 
hozathatott  volna :  az  országgyűlés  még  azon  év  folytán  és  pedig  oly 
időben  összehívandó,  hogy  mind  a  befejezett  számadások,  mind  a  jövő 
évi  költségvetés  az  évnek  végéig  országgyülésileg   tárgyaltathassanak." 

Az  1848:  IV.  t.-czikk  6.  §-ának  és  az  1867  :X.  t.-czíkk  szöve- 
gének összehasonlításából  valamint  a  fenti  előzményekből  kitűnik, 
hogy  az  1867  :X.  t.-czikk  az  1848:  IV.  t.-czikk  6.  §-át  hatályon 
kívül  helyezte  és  hogy  az  utóbbi  nem  tekinthető  többé  élő  jognak. 
Élő  jog  ebben  a  kérdésben  az  1848:  IV.  t.-czikk  5.  §-a  és  az 
1867  :X.  t.-czikk.  Az  1867:X.  t.-czikk  jogi  hatása  abban  nyilvánul, 
hogy  az  1848:  IV.  t.-czikk  6.  §-ában  felállított  korlát  elesett.  Az 
1848:  IV.  t.-czikk  6.  §-a  értelmében  a  királynak  a  költségvetés 
elintézése  előtt  egyáltalán  nem  volt  országgyülés-f eloszlató  joga. 
E  részben  az  idézett  törvényczikk  5.  §-ában  kimondott  általános 
szabály,  hogy  a  király  az  országgyűlést  bármikor  feloszlathatja, 
restringálva  volt.  Az  1867  :X.  t.-czikk  azonban  ezt  a  restrictiót  meg- 
szüntette, s  ennek  következtében  az  1848:  IV.  t.-czikk  5.  §-ának 
szabályát  teljes  egészében  érvényre  juttatta. 

A  feloszlatás  tényéhez  azonban  külön  kötelmek  kapcsolódnak. 
Az  1848:V.  t.-czikk  5.  §-a  szerint  az  uj  országgyűlés  a  feloszla- 
tástól számított  három  hónap  alatt  összehívandó.  Ha  pedig  a  fel- 
oszlatás olyankor  történt,  amikor  a  múlt  évi  zárszámadások  és  a 
jövő  évi  költségvetés  még  beadva  s  azok  tekintetében  a  határozat 
még  meghozható  nem  volt:  az  országgyűlés  még  ugyanabban  az 
esztendőben,  oly  időben  —  tehát  esetleg  a  három  hónap  eltelte 
előtt  —  hívandó  össze,  amikor  az  országgyűlés  budgetjogát  még 
gyakorolhatja.  Az  indok  az,  hogy  miután  költségvetés  nélkül  adót 
kivetni  és  behajtani  nem  lehet,  az  ország  pedig  ezek  nélkül  a 
jövedelmi  források  nélkül  érzékeny  károsodást  szenvedhet,  a  kor- 
mány ne  menekülhessen  a  költségvetés  nélküli  állapot  következmé- 

nyeiért  való  felelősség  alól  azért,  mert  az  országgyűlés  oly  időben 
oszlattatott  fel,  amikor  a  jövő  évi  költségvetés  az  uj  országgyűlés 
elé  terjeszthető  és  ez  által  elintézhető  már  nem  volt.  Hanem  intézze 
a  dolgokat  úgy,  hogy  az  országgyűlés  budgetjogát  érdeklő  ezek  a 
teendők  még  a  feloszlatás  évében,  tehát  a  megállapított  költség- 
vetés idejének  lejárta  előtt  megtörténhessenek.  Ha  pedig  ennek 
meg  nem  felel,  akkor  ezért  külön  felelősség  terhelje,  ennek  a  fele- 
lősségnek elhárítása  végett  külön  okokat  hozzon  fel,  és  ne  hivat- 
kozhassék  pusztán  arra,  hogy  —  miután  a  királynak  bármikor  van 
joga  az  országgyűlést  feloszlatni,  a  feloszlatásnak  pedig  politikai 
okai  vannak,  amelyekre  a  jogi  felelősség  nem  terjed  ki,  —  jogi 
felelősséggel  nem  tartozik  a  feloszlatásnak  következményeiért  sem. 

Az  1867:X.  t.-czikk  következtében  a  király  feloszlató  joga 
szabaddá  és  feltétlenné  vált.  Ellentétben  az  1848:  IV.  t.-czikk 
6.  §-ával,  ez  a  jog  a  királyt  mindig  megilleti,  az  mint  ilyen 
mindig  fennáll,  mindig  hatályos,  soha  sincs  felfüggesztve;  az 
1 867 :  X.  t.-czikk  —  épp  úgy  mint  az  1 848 :  IV.  t.-czikk  5.  §-a  —  csak 
a  már  megtörtént  feloszlatás  további  következményeiről  intézkedik, 
egy  külön  kötelem  felállítása  alakjában  a  feloszlatásnak  befejezett 
tényéhez.  A  feloszlatás,  mint  jog,  szabadon  gyakorolható,  és  csak 
akkor,  ha  ez  a  jog  tényleg  már  igénybe  vétetett,  áll  be  az  uj  ország- 
gyűlés egybehivásának  módozatait  tárgyazó  kötelesség. 

Ez  a  kötelem  azonban  nem  dologi  korlátozása  a  feloszlató 
jognak.  Épp  úgy,  amint  az  országgyűlésnek  három  hónapon  belül 
való  összehívását  tárgyazó,  az  1848:  IV.  t.-czikk  5.  §-ában  foglalt 
kötelem  teljesítése  vagy  nem  teljesítése  nem  hat  vissza  a  feloszlatás 
tenyéré:  hasonlóan  nincs  ilyen  visszaható  ereje  az  1867:X.  t.-czikk- 
ben  statuált  kötelesség  teljesítésének  vagy  nem  teljesítésének   sem. 

Az  1867:X.  t.-cz.  különben  nem  is  azt  mondja,  hogy  az 
országgyűlés  csak  akkor  oszlatható  fel,  ha  az  uj  országgyűlésnek  a 
jelzett  módon  való  összehívása  még  lehetséges.  Ez  a  törvény  már 
a  priori  számol  a  feloszlatással,  mint  egy  oly  eshetőséggel,  mely 
bekövetkezhetik  vagy  már  tényleg  be  is  következett,  —  és  csak  arról 
rendelkezik,  minek  kell  történnie  azután.  Az  uj  országgyűlés  egybe- 
hívása  ehhez  képest  nem  feltétele  az  országgyülés-feloszlató  jog- 
nak, hanem  ahhoz  fűzött  meghagyás  (modus). 

1848-ban  a  király  országgyülés-feloszlató  joga  dologilag  meg 
volt  kötve.  1867-ben  azonban  a  helyzet  megváltozott.  A  dologi 
kötöttség  megszűnt  és  a  felszabadult  királyi  jog  gyakorlásához  egy 
kötelmi  természetű  rendelkezés  kapcsolódott. 

Van  tehát  a)  egy  feltétlen,  korlátlan  feloszlatás!  jog  és  b)  az 
ennek  a  jognak  gyakorlása  következtében  ipso  jure  beálló  egybe- 
hivási  kötelesség,  melyet  úgy  kell  teljesíteni,  hogy  az  ország  költség- 
vetésnélküli állapotba  ne  jusson. 

Ha  a  kormány  ezt  a  kötelességet  nem  teljesíti  vagy  azt  a 
feloszlatás  időszerütlensége  miatt  teljesíteni  nem  képes,  akkor  ezért 
természetesen  felelnie  kell ;  de  ennek  a  felelősségnek  lényege  azonos 
azzal  a  felelősséggel,  amelylyel  a  költségvetésnélküli  kormányzás 
más  eseteiben  tartozik.  A  felelősség  mértéke  azonban  kétségkívül 
nagyobb,  mert  ebben  az  esetben  nem  csupán  az  ex-lex-állapotban 
való  kormányzásról,  de  ennek  az  állapotnak  okozásáról,  előidézéséről 
is  van  szó.  Ezzel  tehát  a  felelősség  fokozódik. 

A  kormányt  nem  mentesíti  a  felelősségtől  egymagában  az, 
hogy  ez  az  állapot  egy  bármikor  gyakorolható  királyi  jognak,  tehát 
egy  jogos  cselekménynek  következménye.  Külön  kell  magát  igazol- 
nia abban  a  tekintetben,  miért  nem  lehetett  az  uj  országgyűlést 
még  az  év  lejárta  előtt  a  költségvetés  előterjesztésére  és  tárgya- 
lására alkalmas  időben  összehívni,  vagy  miért  kellett  az  ország- 
gyűlést az  évnek  egy  oly  előrehaladott  szakában  feloszlatni,  amikor 
már  nem  volt  meg  a  physikai  lehetőség  arra,  hogy  az  uj  ország- 
gyűlés még  az  év  vége  előtt  megfelelő  időben  összehivassék. 

Maga  a  feloszlatás  sohasem  törvénytelen  cselekmény.  Ha  a 
király  az  országgyűlést  az  évnek  bármely  szakában  feloszlatja,  nem 
bitorol  oly  jogot,  mely  őt  meg  nem  illeti,  hanem  törvényes  jogot 
gyakorol.  A  feloszlatás  ténye  ennélfogva  jogérvényes. 

Azonban  a  kötelességnek,  mely  a  feloszlatás  tényéhez  fűző- 
dik, meg  kell  felelni,  más  szóval :  a  kötelmet  teljesíteni  kell.  A  köte- 
lem jogszabályon  alapszik;  azért  a  nemteljesítésnek  jogi  következ- 
ményei vannak.  A  felelősség,  mely  a  kormányt  az  országgyűlés 
összehívását  tárgyazó  rendelkezés  tekintetében  terheli,  ehhez  képest 
nem  csupán  politikai,  de  jogi  természetű. 

Az  általános  jogelvek  szerint  a  kötelezett  fél  felelős,  ha 
kötelezettségét  vétkesen  (szándékosságból  vagy  gondatlanságból) 
nem  teljesíti. 

A  felelősség  tehát  megszűnik,  ha  a  kötelezett  fél  részén  vét- 
kesség (szándékosság  vagy  gondatlanság)  nem  forog  fenn.  Ez  áll  a 
kötelmekre  általában  és  ez  áll  az  itt  szóban  forgó  kötelemre  is.  Ha 
például  az  uj  országgyűlés  összehívásának  alakszerűségeiben  vagy 
a  többi  előkészítő  munkálatokban  elemi  események  (vis  major) 
vagy  más,  a  kormány  terhére  nem  róható  körülmények  következte- 

ben,  tehát  vétlenül  fennakadás  vagy  zavar  támad  úgy,  hogy  az 
országgyűlés  a  törvényben  megszabott  határidőn  belül  össze  nem 
ülhet:  a  kormány  a  felelősség  alól  szabadul. 

Az  általános  jogelvek  szerint,  melyek  mindegyik  kötelemre, 
tehát  az  itt  tárgyalt  kötelemre  is,  alkalmazandók,  a  kötelezett  fél 
felszabadul  kötelezettsége  alól  is,  ha  annak  teljesítése  (a  szolgál- 
tatás) oly  körülmény  következtében,  amelyért  nem  felelős,  általában 
vagy  csak  reá  nézve  lehetetlenné  vált.  így  pl.  az  1867:X.  t.-czikk- 
ben  megszabott  kötelem  teljesítését,  azaz  az  uj  országgyűlésnek 
még  ugyanabban  az  évben  a  költségvetés  előterjesztésére  és  tár- 
gyalására alkalmas  időben  való  összehívását  az  a  körülmény  teheti 
lehetetlenné,  hogy  a  régi  országgyűlés  az  évnek  oly  késői  szakában 
oszlattatott  fel,  amikor  már  a  választásokat  ugyanabban  az  évben 
megejteni  nem  lehetett.  Ha  a  feloszlatásnak  ezt  a  késedelmét  a 
kormány  vétkessége  (szándékossága  vagy  gondatlansága)  okozta, 
akkor  a  kötelezettség  nem  szűnik  meg,  s  annak  nem  teljesítéseért 
a  kormány  fentjelzett  feltételek  megléte  esetén  felelősséggel  tartozik. 
Lehet  azonban,  hogy  a  feloszlatással  a  kormány  nem  késett  szándé- 
kosan, sem  pedig  e  részben  gondatlanság  nem  terheli :  mert  előre 
nem  láthatta,  hogy  az  országgyűlést  okvetlenül  fel  fog  kelleni  az  év 
folyamán  oszlatni.  Tegyük  fel,  hogy  a  kormánynak  eszeágában  sem 
volt  az  országgyűlést  feloszlatni,  s  nem  is  gondolt  vagy  gondol- 
hatott arra,  hogy  a  feloszlatásra  szükség  lesz ;  csak  az  évnek  utolsó 
hónapjában  jut  oly  körülményeknek  a  tudomására,  amelyekből  nyil- 
vánvaló, hogy  a  képviselőházi  többség  a  nemzet  egyetemének  nem 
hű  kifejezője,  vagy  —  vegyünk  egy  drastikus  példát  —  hogy  a  kép- 
viselőház többsége  valamely  külföldi  államnak,  melylyel  éppen 
ellenséges  viszonyban  állunk,  meg  nem  engedett  befolyása  alatt 
áll.  Ilyen  esetben  az  állam  érdeke  azt  hozza  magával,  hogy  az 
országgyűlés,  tekintet  nélkül  az  előrehaladt  időre,  tüstént  feloszlat- 
tassék.  Egy  ilyen  esetben  a  késői  feloszlatásért  nem  felelős  a  kormány, 
s  ezen  az  alapon  szabadulni  is  fog  az  uj  országgyűlés  összehívását 
illetőleg  az  1867:X.  t.-czikkben  megszabott  kötelemtől  és  csak  az 
1848:  IV.   t.-czikk  5.  §-ában  megszabottt  kötelmet  kell  teljesítenie. 

A  feloszlatás  actusáért  magáért  —  ha  az  kellő  módon  haj- 
tatik  végre  —  a  kormányt  csak  politikai  felelősség  terheli.  Jogi 
felelősség  csak  a  feloszlatás  következményeivel  jár. 

A  feloszlatás  semmi  körülmények  közt  sem  tiltott  cselekmény ; 
de  ha  az  volna  is,  az  általános  jogszabályok  értelmében  mentő 
okul  szolgálhat  a  kényszerhelyzet. 

Ami  a  feloszlatásra  nézve  áll,  az  megfelelően  áll  az  elnapo- 
lásra nézve  is,  azzal  a  különbséggel,  hogy  az  1848:  IV.  t.-czikk 
5.  §-a  a  háromhónapos  határidőt  kifejezetten  csak  a  feloszlatás 
esetére  állapítja  meg. 

Ezek  a  jogi  distinctiók  megvilágítják  az  egész  kérdést.  * 


1905.  évi  június  21-én,  amikor  a  Fejérváry-kormány  az  ország- 
gyűlésen bemutatkozott  és  az  országgyűlést  szeptember  15-éig  el- 
napolta, egyáltalán  nem  lehetett  arról  szó,  hogy  a  törvény  különösen 
pedig  az  1867  :X.  t.-czikk  sérelmet  szenvedett. 

Az  elnapolás  tényével  szemben  különböző  kijelentések  történtek. 
Az  a  határozati  javaslat,  melyet  az  elnapoló  kézirat  felolvasása  után 
báró  Bánffy  Dezső  terjesztett  elő,  és  amelyet  a  képviselőház  ülés- 
termében együttmaradt  képviselők  —  egy-kettőnek  kivételével  —  ma- 
gukévá tettek, az  elnapolást  alkotmányellenesnek  nyilvánítja, mert  „nyil- 
vánvalólag  a  nemzeti  képviselet  alkotmányos  jogkörének  s  egyáltalán 
a  nemzeti  akarat  törvényes  megnyilvánulásának  kijátszását  czélozza". 

A  határozati  javaslat  nem  tagadta  meg  az  absolut  törvé- 
nyességet.**   Szerinte    az    alkotmányellenesség    csak   relatív,    mert 

*  Arra  nézve,  hogy  az  1867.  évi  törvényhozás  csakugyan  ilyen  mélyre- 
ható változást  idézett  elö  ebben  a  kérdésben,  bizonyítékul  szolgál  Kossuth 
Lajosnak  Deák  Ferenczhez  intézett  levele,  amelyben  az  1867.  évi  X.  t.-czikket 
úgy  tünteti  fel,  mint  joglemondást,  amely  a  király  feloszlató  jogát  teljesen 
szabaddá  tette.  „Mi  —  mondja  a  levél  —  a  törvénybe  biztosítékul  felvettük  a 
rendelkezést,  hogy  az  országgyűlés  a  költségvetés  megállapítása  nélkül  ne 
legyen  feloszlatható.  És  a  m.  kir.  minisztérium  ezt  a  garantiát  is  akarja  a 
törvénykönyvből  kitöröltetni !  És  vájjon  miért  ?  Mert  lehetnek  esetek,  amikor 
ez  a  biztosíték  a  hatalmat  terjeszkedési  vágyában  veszélyeztetné."  V.  ö.  ezen- 
felül erre  a  kérdésre  vonatkozólag  a  Pester  Lloyd  1904.  évi  305.  számában 
megjelent  következő czimüczikket  „Die  Rechtsgiltigkeit  der  Reichstagsauflösung", 
amely  czikk  a  szerző  tollából  folyt. 

**  Nem  is  vonja  le  az  absolut  törvénytelenség  consequentiáit  sem. 
Tudomásul  veszi  az  elnapolást,  annak  —  kivéve  az  utólagos  felszólalásokat 
és  a  határozathozatalt  —  engedelmeskedik  és  nem  követi  azt  az  álláspontot 
(Mezőfi  Vilmos),  hogy  a  törvénytelen  elnapoló  kéziratot  nem  kell  tudomásul 
venni  és  együtt  kell  maradni.  Annál  feltűnőbb,  hogy  a  határozati  javaslat 
szövegének  további  folyamán  egyenesen  proclamálja  nemcsak  a  politikai,  de 
a  jogi  ellentállást,  úgy,  mintha  nem  volna  törvényes  kormány,  és  mintha  a 
törvényes  minőséget  a  kormány  az  elnapolás  tényével  vesztette  volna  el.  Ez 
mindenesetre  nagy  inconsequentia,  amely  világot  derít  arra,  miképpen  kezelte 
a  coalitió  a  törvényesség  és  alkotmányosság  fogalmait. 

nem  valamely  tárgyi  critérium,  lianem  a  kormány  alanyi  maga- 
tartásának eredménye. 

A  szabadelvű  pártnak  1905.  évi  június  21-én  megtartott  érte- 
kezlete kifejezetten  elismerte,  hogy  a  királynak  joga  volt  az  ország- 
gyűlést elnapolni.  Az  elnapolás  nem  volt  törvénytelen,  de  ellen- 
kezőleg törvénytelen  volt  a  képviselőháznak  az  elnapolás  után 
hozott  határozata.  A  szabadelvű  párt  egyébiránt  nem  is  a  törvényes- 
ség, hanem  csakis  a  pártfelelősség  szempontjából  tárgyalta  a  kérdést, 
és  ugyanabból  az  álláspontból  kiindulva,  melyet  a  Fejérváry- 
kormány  létrejövetelének  kérdésében  elfoglalt,  az  elnapolással  szem- 
ben is  csak  azt  mondta  ki,  hogy  az  nem  egyezik  pártpolitikájával, 
mely  a  parlamentáris  kormányzás  megvalósítására  irányul,  más 
szóval :  hogy  az  elnapolás  a  parlamentarismus  elveibe  ütközik. 

Azokra  a  különböző  felszólalásokra  és  egyéni  véleményekre, 
melyek  ennek  a  kérdésnek  a  kapcsán  elhangzottak,  nem  szükséges 
e  helyütt  bővebben  kiterjeszkedni.  Ez  legfeljebb  csak  arra  volna 
való,  hogy  lássuk,  mennyire  bonyolódtak  össze  az  akkori  felfogások- 
ban a  jogi  szempontok  a  politikai  szempontokkal,  a  tárgyi  critériu- 
mok  az  alanyi  critériumokkal.  A  kettőt  mindenesetre  külön  kell 
választani  egymástól,  de  erre  nézve  elegendő  támpontul  szolgálnak 
azok  az  irányelvek,  amelyek  szerint  az  országgyűlés  elnapolása 
mint  királyi  jog  construálódik.  — 

A  kérdés  közelebbi  megvilágosításául  még  csak  a  követ- 
kezőkre kívánunk  utalni. 

Egy  időben  gyakran  hallottuk,  hogy  ex-lexben  az  ország- 
gyűlést feloszlatni  vagy  elnapolni  nem  lehet. 

Az  elnapolást  illetőleg  ezt  a  szabadelvű  párt  mondta  ki 
1899-ben,  amikor  az  ellenzéki  kisebbség  obstrucíiója  első  izben 
hajtotta  az  országot  a  költségvetés-nélküli  állapotba.  A  Bánffy- 
kormány  az  elé  a  feladat  elé  került,  hogy  a  bajon  rendkívüli 
kormányintézkedésekkel  segítsen  s  rendeletekkel  pótolja  a  törvény- 
hozási akaratot,  mely  a  kisebbség  erőszaka  miatt  kellő  időben 
meg  nem  nyilatkozhatott.  Annak  nyilvánvalóvá  tétele  végett,  hogy 
a  kormány  mögött  többség  áll,  szolgált  volna  az  u.  n.  Tisza-lex, 
mely  a  kormányt  támogató  képviselők  aláírásával  került  volna  a 
képviselőház  elé.  Hogy  pedig  soha  egy  pillanatig  ne  vonhassa 
kétségbe  senki,  és  minden  pillanatban  meg  lehessen  arról  győződni, 
hogy  a  kormánynak  ez  a  többsége  állandóan  megvan :  a  párt  ki- 
jelentette, hogy  mindaddig,  míg  ez  a  kivételes  állapot  tart,  a  kor- 
mányt  szakadatlanul    ellenőrizni    kívánja    és   az   országgyűlést   el- 

napolhatónak  nem  tartja.  —  Voltak-e  ennek  a  határozatnak  más, 
belső,  rejtett  indokai,  annak  kutatása  nem  tartozik  ide ;  annyi 
azonban  kétségtelen,  hogy  a  szabadelvű  pártnak  ez  az  állásfogla- 
lása kizárólag  politikai  czélokat  követett,  a  parlamentarismust  mint 
politikai  fogalmat  tartotta  szem  előtt,  és  jogi  szempontból  a  tör- 
vényesség kérdésében  épp  oly  kevéssé  volt  jelentősége  mint  az 
1895.  évi  június  21-én  hozott  határozatának. 

Az  ex-lexben  való  feloszlatás  vagy  elnapolás  tilalmát  hangoz- 
tatta az  ellenzék  is  mindannyiszor,  valahányszor  a  kormány  az 
obstructió  által  teremtett  kényszerhelyzeten  az  említett  alkotmányos 
eszközök  valamelyikének  igénybevételével  akart  segíteni.  Sőt  azt 
hirdette,  hogy  ex-lexben  a  feloszlatás  vagy  elnapolás  nemcsak  po- 
litikai érdekekbe  és  politikai  tekintetekbe,  de  egyenesen  a  törvénybe 
ütközik ;  tehát  e  részben  nemcsak  politikai,  de  jogi  tilalom  áll  fenn. 
Ez  az  álláspont  azonban  nem  volt  egyéb,  mint  egyike  azoknak  az 
eszközöknek,  amelyekkel  az  obstruáló  kisebbség  hatalmi  törekvéseit 
megvalósítani  igyekezett. 

Az  országgyűlésnek  az  1905.  január  4-én  ex-lexben  történt 
feloszlatásával  az  a  felfogás  jutott  érvényre,  hogy  az  1867:X. 
t.-czikk  csak  arra  az  esetre  szól,  amidőn  az  ex-lex  még  be  nem 
állott.  A  törvény  czélja  a  praeventió,  a  költségvetés  nélküli  állapot 
elkerülése,  elhárítása.  Ha  azonban  az  ex-lex  már  beállott,  akkor 
megszűnik  a  törvény  rátiója  s  ezzel  megszűnik  a  törvény  kivételes 
rendelkezése  is  (cessante  ratione  legis,  cessat  et  ipse  lex),  és  helyre- 
áll —  az  1848:  IV.  t.-czikk  5.  §-ának  rendes  szabálya.  Ilyenkor 
már  csak  az  ex-lex  állapot  megszűntetéséről  lehet  szó,  s  ennek  a 
feloszlatás  éppen  egyik  eszköze  lehet. 

Plósz  Sándor,  a  Tisza-kabinet  igazságügyminisztere,  a  székes- 
főváros IX.  választókerületének  szabadelvű  pártja  előtt  1905.  január 
11-én  elmondott  képviselői  programmbeszédében  erre  a  kérdésre  vo- 
natkozólag a  következőket  mondotta : 

„Arra  nézve  nincs  kétség,  azt  mindenki  elismeri,  hogy  ez  a 
törvény  (1867  :X.  t.-czikk),  mely  kivételt  állapít  meg,  amely  kodátot 
szab  a  feloszlatási  jognak,  illetőleg  egy  összehívási  kötelességet  állapít 
meg  és  ezáltal  korlátolja  a  feloszlatási  jogot,  kifejezetten  csak  arra  az 
esetre  szól,  amidőn  az  ex-lex  még  be  nem  állott.  Az  a  kérdés :  vájjon 
kiterjeszthető-e  a  törvény  arra  az  esetre  is,  midőn  az  ex-lex  már  beállott 
és  illetőleg  az  a  kérdés,  vájjon  ez  a  két  eset  —  ex-lex  előtt  való 
feloszlatás  úgy,  hogy  az  ex-lex  a  feloszlatás  következtében  beáll,  és  az 
ex-lex  után  való  feloszlatás  —  azonos-e  vagy  nem  ?  Ezen  fordul  meg  a 

kérdés.  Én  azt  hiszem,  hogy  nem  azonos  a  két  eset.  Ha  az  év  még 
le  nem  telt  és  az  országgyűlés  feloszlattatik  úgy,  hogy  már  nem  lehet 
az  év  végéig  összehívni,  akkor  a  feloszlatás  következtében  az  ex-lex 
okvetlenül  beáll ;  ha.  ellenben  az  ex-lex  már  beállott,  akkor  a  feloszla- 
tásnak az  a  következménye  ugyan  lehet,  hogy  húzza  az  ex-lexet,  de 
az  a  következménye  is  lehet,  —  és  gyakran  a  feloszlatás  az  egyedüli 
mód  erre  —  hogy  az  ex-lex  megszüntettessék.  Az  1867:X.  t.-czikk 
egy  feloszlatási  korlátozást  tartalmaz  abból  a  czélból,  hogy  az  ex-lex 
be  ne  álljon.  Ezzel  szemben  áll  a  másik  eset :  mi  történik  akkor,  ha 
az  ex-lex  már  beállott.  Ekkor  már   nem  egy  exle.x-elhárítási  tilalomról 

van  szó,    hanem  egy  exlex-megszüntetési  parancsról  kell  szólni 

Kétségtelen,  hogy  a  kormánynak  az  exlex-megszüntetési  kötelezettsége 
megvan  és  politikai  felelősségére  cselekszik  akkor,  amidőn  ex-lexben 
hozzájárul  ahhoz,  hogy  az  országgyűlés  feloszlattassék ;  mert  nem 
mindig  ez  a  legalkalmasabb  mód,  de  néha  az  egyedüli  mód." 

Ezt  a  magyarázatot  a  gyakorlat  sanctionálía  és  ennek  alapján 
kell  megiíélni  az  1905.  június  21-iki  elnapolást  is.* 

*  Más  kérdés,  hogy  teljesen  szabatos-e  az  a  jogi  minősítés,  amelyet  az 
1867  :X.  t.-czíkkben  foglalt  kivételes  rendelkezésnek  adni  szokás,  és  az  a  jogi 
kapcsolat,  amelybe  azt  a  feloszlatási  joggal  hozzák.  Helyesnek  csakis  azt  a 
constructiót  lehet  elfogadni,  melyet  fennebb  a  szöveg  jelez.  Ugy  nem  lehet  a 
kérdést  odaállítani,  hogy  a  királynak  egy  bizonyos  időpontban  nincs  meg  a 
joga  a  ház  feloszlatásához.  Ez  a  joga  mindig  megvan,  de  van  e  mellett  egy 
külön  szabály,  mely  őt  arra  kötelezi,  hogy  bizonyos  körülmények  közt  ennek 
a  jognak  a  gyakorlásától  tartózkodjék,  mert  különben  képtelenné  teszi  magát 
s  jog  gyakorlásának  esetére  megszabott  kötelem  teljesítésére.  Ez  nem  a  jognak 
magának  a  korlátja,  tehát  nem  dologi  korlát,  amely  a  jogot  magát  elvonja, 
hanem  legfeljebb  csak  a  jog  gyakorlását  illetőleg  megállapított  nemleges  kötelem. 
Ez  nem  csupán  jogászi  szőrszálhasogatás,  hanem  egy  a  dolog  lényegét  érintő 
különbség.  Az  első  esetben  a  törvény  rendelkezésével  meg  nem  egyező  fel- 
oszlatás nem  volna  érvényes,  míg  az  utóbbi  esetben  a  feloszlatás  maga  érvé- 
nyes, de  esetleg  jogi  érdeket  sérthet,  amiért  felelni  kell.  Vegyünk  egy  példát. 
Valakinek  jogi  érdeke  lehet  abban,  hogy  egy  más  valaki  tulajdonát  el  ne 
idegenítse.  Ez  az  érdek  megóvható  vagy  a  tulajdonos  elidegenüési  jogosultságának 
elvonásával,  egy  valóságos  tulajdoni  korlátozással :  a  dologi  hatályú  elidegenítési 
tilalommal,  vagy  csak  annak  obligalórius  kikötésével,  hogy  a  tulajdonos  a 
dolgot  elidegeníteni  nem  fogja.  Az  első  esetben  a  tilalom  ellenére  végbement 
elidegenítés  hatálytalan,  a  tilalomellenes  cselekvőség  nem  képes  a  czélba  vett 
jogváltozást  előidézni,  épp  úgy,  mintha  valaki  másnak  a  tulajdonát  idegenítené 
el.  A  másik  esetben  azonban  a  jogváltozás  végbe  megy  és  a  kikötés  ellenére 
cselekvő  félre  csak  annak  a  kötelessége  hárul,  hogy  a  dolgot  vagy  vissza- 
szerezze vagy  kártérítést  adjon.  Plósz  fenti  beszédében  azt  mondja,  hogy  az 
1867  :  X.  t.-czikk  kivételt  állapít  meg,  amely  korlátot  szab  a  feloszlatási  jognak, 
illetőleg  egy  összehívási  kötelességet  állapít  meg  és  ez  által    korlátolja   a  fel- 

Ugyanaz  az  ex-lex,  mely  már  megvolt  1904.  január  4-én 
és  melyet  a  Tisza-kormány  a  korábbi  országgyűlés  feloszlatásával 
és  uj  országgyűlés  összehivásával  megszüntetni  képes  nem  volt, 
fennállott  a  Fejérváry-kormány  hivatalba  lépésekor  is.  Ha  az  ország- 
nak ilyen  állapotában  az  országgyűlést  feloszlatni  lehetett,  akkor 
lehetett  az  országgyűlést  el  is  napolni,  mert  —  amint  láttuk  —  a 
feloszlatásnak  és  az  elnapolásnak  ebben  a  tekintetben  azonos  sza- 
bályai vannak  a  törvényben. 

Azt  mondták  ugyan,  hogy  a  feloszlatás  és  az  elnapolás  két 
különböző  dolog.  A  feloszlatás  a  nemzetre  való  appellálással  van 
összekötve.  A  czélja  az,  hogy  helyreálljon  a  megzavart  összhang, 
az  elnapolásnál  azonban  ez  nincsen  meg,  mert  ekkor  félbeszakad  az 
alkotmányos  élet  continuitása.   Az  ex-lexben   való   elnapolás  tehát 

oszlatási  jogot.  Szerinte  az  említett  törvény  feloszlatási  korlátozást  tartalmaz 
abból  a  czélból,  hogy  az  ex-lex  be  ne  álljon,  a  törvény  tartalma  tehát  egy 
ex-lex  elhárítási  tilalom.  Plósz  érvelésében  a  fősuly  arra  van  fektetve,  hogy  a 
törvény  kivételes  rendelkezése  az  ex-lex  beállta  után  már  nem  nyer  alkalmazást ; 
ezért  a  kivételes  rendelkezés  jogi  minősítése  nélkülözi  nála  azt  a  jogászi  precisiót, 
melyet  tőle  megszoktunk.  Amit  a  kérdésnek  ezt  a  vonatkozását  illetőleg  mond, 
csak  incisumképpen  fordul  elő  beszédében,  s  azért  minden  egyes  szónak  nem 
lehet  a  szigorú  jogtechnikai  értelmet  tulajdonítani.  Ö  korlátról  beszél,  de  ez 
a  korlát  nem  magát  a  feloszlatási  jogot  éri,  hanem  a  feloszlatási  jognak  szól 
egy  összehívási  kötelesség  megállapítása  alakjában.  Plósznál  tehát  a  korlát 
tulajdonképpen  nem  az,  amit  ez  alatt  a  szigorú  jogászi  terminológia  ért,  t.  i. 
dologi  fogyatékossága  a  jognak,  hanem  csak  egy  kötelmi  hatályú  megszorítás, 
mert  hiszen  a  kivétel,  melyet  az  1867 :  X.  t.-czikk  megállapít,  minden  kétséget 
kizáróan  az  1848 :  IV.  t.-czikk  5.  §-ában  meghatározott  összehívási  határidőre 
vonatkozik.  Ugyanezt  mondhatni  Nagy  Ferencznek  a  szabadelvű  párt  1905.  június 
2-iki  értekezletén  tett  kijelentéséről,  mely  így  szól :  „Ami  a  törvényesség  kérdését 
illeti,  egyetértek  Tisza  István  gróffal  abban,  hogy  a  királynak  joga  van  az  elnapo- 
lásra, csak  a  további  összehívásra  van  meg  az  a  korlát,  melyet  az  1848:  IV., 
illetve  az  1867.  évi  X.  t.-czikk  megállapít"  ....  A  koriát  szót  itt  sem  szabad 
a  tulajdonképpeni  értelemben  venni,  annál  kevésbé,  mert  a  korlát  egy  negatívum, 
már  pedig  a  további  összehívásra  nézve  a  törvény  egy  positivumot  tartalmaz, 
egy  összehívási  kötelezettséget.  Ezzel  az  értelmezéssel  a  fenti  kijelentések 
összeegyeztethetők  álláspontunkkal.  Igaz  ugyan,  hogy  Nagy  Ferencz  az  ország- 
gyűlésnek 1905.  szeptember  15-én  történt  elnapolása  alkalmával  eltért  a  június 
21-iki  szabadelvüpárti  értekezleten  vallott  álláspontjától.  Június  21-én  ugyanis 
azt  mondta,  hogy  az  elnapolás  után  további  felszólalásnak  és  határozathozatalnak 
helye  nincs,  s  hogy  a  képviselőháznak  az  elnapoló  kézírat  kihirdetése  után 
hozott  (június  21-iki)  határozata  törvénytelen  ;  szeptember  15-én  pedig  nemcsak 
megengedhetőnek  sőt  szükségesnek  tartotta  az  utólagos  hozzászólást  és 
határozást,  és  hozzájárult  Kossuth  Ferencz  határozati  javaslatához,  amely  szerint : 
„A  képviselőház  tiltakozik  a  képviselőház  ujabb  elnapolásában  foglalt  törvény- 

sokkal  erösebben  hivja  ki  az  ítéletet,  mint  a  feloszlatás.  (így  Nagy 
Ferencz,  a  szabadelvű  párt  1905.  június  21-iki  értekezletén.) 

Ámde  ennek  az  okoskodásnak  nincs  súlya  a  kérdés  elbírálásá- 
nál. A  feloszlatás  és  az  elnapolás  közti  különbség  nem  jogi,  hanem 
csak  politikai  természetű.  Az  egyik  éppen  olyan  törvényes  és  alkot- 
mányos eszköz  mint  a  másik.  Az  alkotmányos  életben  a  felosz- 
latásnak ugyanolyan  szerepe  van,  mint  az  elnapolásnak.  Minda- 
kettö  határt  szab  a  parlament  működésének,  hogy  a  parlamenti 
viszonyokban  változás  álljon  be.  A  feloszlatás  ezt  a  czélt  uj  elemek- 
nek a  parlamentbe  bevonásával  igyekszik  elérni,  az  elnapolás  pedig 
reméli,  hogy  ez  a  czél  ugyanazokkal  az  elemekkel  is  lesz  megvalósít- 
ható. Mert  a  parlamenti  viszonyok,  jelesül  a  többség  és  a  kisebb- 
ség alakulása,  felfogása  és  állásfoglalása  a  kérdések  érettebb  meg- 
sértés ellen  és  megújítja  június  21-én  hozott  határozatát."  Ekkor  azonban 
Nagy  Ferenczből  nem  annyira  a  jogász,  mint  inkább  a  politikus  beszélt.  Hogy 
azonban  a  törvénysértést  nem  úgy  értelmezte,  hogy  a  királynak  nem  volt  joga 
az  országgyűlést  elnapolni,  hanem  hogy  az  elnapolás  ténye  más  törvényes 
kötelmek  megsértésére  vezet,  az  abból  tűnik  ki,  hogy  Mezöfi  javaslatát,  amely 
az  elnapolást  törvénybe  ütközőnek  mondta  és  az  ülések  folytatását  kívánta, 
a  király  jogai  iránt  való  deferentiából  elfogadhatatlannak  jelezte. 

A  közjogi  irók  a  kérdést  vagy  homályban  hagyják,  vagy  egészen  önké- 
nyesen értelmezik. 

1.  Lechner  Ágost  közjogi  előadásaiban  (litogr.  Frank  Sala,  Vili.  kiad. 
412. 1.)  ez  áll :  (Az  1867  :  X.  t.-czikk).  „Mint  az  országgyűlés  költségvetési  jogának 
következménye,  tulajdonképp  nem  megszorítása  a  király  feloszlatási  jogának, 
de  esetleg  azzá  lehet.  Mert  az  országgyűlés  hirdetésétől  annak  összejöveteléig 
legalább  40  napnak  kell  lefolynia.  Azonkívül  az  országgyűlés  összejövetele 
után  három  nappal  nyittatik  meg,  régi  szokás  szerint  három  nap  adatván  az 
elkésettek  megérkezésére.  A  43.  napon  megnyitott  országgyűlésnek  még  meg 
kell  alakulnia,  ami  szintén  időt  vesz  igénybe  s  csak  ezután  tárgyalhatja  a 
jövő  évi  költségvetést.  Igaz,  hogy  e  tárgyalás  rövid  lehet,  amennyiben  egy- 
szerűen elhatározhatják,  hogy  miután  ez  évben  már  nem  érnek  rá  a  jövő  évi 
költségvetést  részletesen  megállapítani,  feljogosítják  a  kormányt,  hogy  az  év 
első  három  hónapjában  a  múlt  évi  költségvetés  alapján  kormányozzon,  mégis 
bizonyos  időt  kell  számítani  a  tárgyalásokra  s  így  az  országgyűlés  feloszla- 
tása s  az  uj  költségvetés  megszavazása  közt  legalább  is  40—50  nap  múlik  el. 
Ezért  a  király  az  év  nagyon  előrehaladott  szakában  (november  második 
felében)  nem  oszlathatja  fel  az  olyan  országgyűlést,  mely  a  jövő  évi  költség- 
vetésről még  nem  gondoskodott."  —  A  bevezető  mondat  helyes,  ha  úgy  fogjuk 
fet  a  dolgot,  hogy  a  feloszlatási  jog  igénybevételétől  a  király  tartózkodni 
fog,  ha  az  összehívási  kötelességnek  eleget  tenni  már  nem  volna  képes. 
A  zármondatban  foglalt  kitétel  „nem  oszlathatja  fel",  ehhez  képest  nem  jelenti 
a  feloszlató  jog  kizárását,  hanem  csak  arra  utal,  hogy  ilyenkor  már  nem  lehet- 
séges az  összehívás  kötelmének  megfelelni. 

fontolása  és  tisztázása  utján  is  módosulhat  s  erre  az  elnapolás  és 
esetleg  az  annal^  tartama  alatt  folytatott  fesztelen  eszmecsere  adhatja 
meg  az  alkalmat. 

És  így  tisztán  a  körülményektől  függ  és  kizárólag  a  czél- 
szerüség  kérdése,  mikor  kell  az  egyik  és  mikor  a  másik  eszközt 
alkalmazni.  Amint  a  Tisza-regime  alatt  a  nemzetre  való  appellálás 
látszott  megfelelőbbnek,  úgy  viszont  a  Fejérváry-kormány  működése 
kezdetén  ehhez  az  eszközhöz  nem  lehetett  folyamodni,  mert  egy- 
részt nem  volt  akkor  még  külön  kormányprogramm,  amelyre  nézve 
a  nemzet  nyilatkozhatott  volna,  másrészt  a  Tisza-kormány  ház- 
szabálymódosító actiója  és  az  ellenzék  szertelen  izgatásai  nyomán 
annyira  fel  voltak  korbácsolva  a  szenvedélyek,  hogy  az  uj  válasz- 
tásokra ekkor  gondolni  sem  lehetett* 

2.  Kmely :  Magyar  Közjog  II.  kiad.  195.  1. :  „A  király  a  jövő  évi  költség- 
vetést és  a  niult  évi  zárszámadást  még  el  nem  intézett  országgyűlést  az  év 
vége  felé,  nevezetesen  november  második  felében  már  fel  nem  oszlathatja. 
Miután  az  országgyűlési  választások  megejtésére  az  összehívástól  az  uj  ország- 
gyűlés egybejöveteléig  hat  hétnek  kell  maradnia ;  ezenkívül  a  megnyitásig 
három  napot  szoktak  régi  szokás  szerint  hagyni  az  elkésettek  megérkezésére." 

3.  Ferdinandy:  Magyarország  közjoga  551.  1.:  Az  1867  :  X.  t.-czikkben 
„benne  foglaltatik  a  feloszlatás  jogának  azon  korlátja  is,  hogy  ha  az  idő  már 
annyira  előrehaladt,  hogy  a  feloszlatástól  számított  hat  hét  alatt  az  uj  ország- 
gyűlés az  év  végét  több  héttel  megelőző  időre  össze  nem  hívható,  a  király 
az  országgyűlést  fel  nem  oszlathatja.  Ha  tehát  a  múlt  évi  zárszámadás,  vagy 
a  jövő  évi  költségvetés  iránt  az  országgyűlés  november  l-ig  még  nem  hatá- 
rozott, az  országgyűlést  mindaddig  feloszlatni  nem  lehet,  amíg  ezen  kérdésben 
határozatot  nem  hoz."  —  Ezekre  csak  az  a  megjegyzésünk,  hogy  a  feloszlatás 
jogi  lehetőségét  a  törvény  nem  zárja  ki.  A  törvény  nem  azt  mondja,  hogy  a  király 
csak  akkor  oszlathatja  fel  az  országgyűlést,  más  szóval  csak  akkor  van  joga  az 
országgyűlést  feloszlatni,  ha  stb.  Amit  a  törvény  az  összehívást  illetőleg  mond,  az 
a  feloszlatási  jognak  nem  érvényességi  kelléke.  A  rendelkezés  nem  érvényes- 
ségi hanem  legfeljebb  csak  utasító  szabály,  mely  nem  azt  mondja,  hogy  nem 
lehet,  hanem  legfeljebb  azt,  hogy  nem  szabad.  Jogi  tankönyvekben  talán  csak 
mégis  több  jogászi  szakszerűség  volna  helyén.  Amit  különben  Ferdinandy 
mond,  hogy  az  országgyűlést  csak  a  költségvetés  megállapítása  után  lehet 
feloszlatni,  az  egyáltalán  nem  áll.  Az  benn  volt  az  1848 :  IV.  t.-czíkk  6.  §-ában, 
de  most  már  nincs  hatályban. 

Megfelelőbben  adja  elő  a  dolgot  Nagy  Ernő  (Magyarország  közjoga  228. 1.), 
aki  az  1867  :  X.  t.-czikket  az  1848  :  IV.  t.-czíkk  5.  §-ával  állítja  szembe  mint  kivé- 
telt, azt  mondván,  hogy  ilyen  esetben  nem  a  három  hónapi  határidő  az  irányadó. 

*  Gróf  Tisza  István  még  hónapokkal  későbben  —  az  országgyűlés- 
nek 1906.  évi  február  19-én  történt  feloszlatása  után  is  —  oda  nyilatkozott, 
hogy  a  választások  kiírását  a  legnagyobb  bűnnek  és  hibának  tartaná.  (V.  ö. 
a  szabadelvű  párt  február  21-íkí  értekezletén  tartott  beszédét.) 

Egyébiránt  az  elnapolás  nem  önkényesen,  de  a  viszonyok 
kényszere  folytán,  mindenesetre  azonban  annak  a  czélnak  az  érdeké- 
ben történt,  amelyre  való  tekintettel  a  Fejérváry-kormány  megalakult 
és  amelynek  megvalósítására  komolyan   és  őszintén  törekedett. 

Ez  a  czél  abban  állott,  hogy  elháríttassanak  a  többségi  kor- 
mány alakulásának  akadályai  egy  elfogadható  többségi  programm 
megállapítása  révén ;  addig  pedig,  míg  ez  megt()rténhetik,  biztosít- 
tassék  az  állami  ügyek  ellátásának  rendes  menete.  Ezt  a  czélt  az 
országgyűlés  együtttartása  nemcsak  nem  mozdította  volna  elő,  de 
azt  kétségtelenül  veszélyeztette  volna.  A  kormány  bemutatkozásának 
pillanatában  oly  feszültté  vált  a  helyzet,  hogy  a  nyilt  ülésekben 
való  tárgyalásoktól  csak  az  ellentéteknek  a  végletekig  menő,  helyre- 
hozhatatlan kiélesedését  lehetett  várni.  Elsőbben  is  alkalmat  kellett 
adni  a  királynak,  hogy  a  Fejérváry-kormány  kezébe  letett  meg- 
bízást reconsideratió  tárgyává  tegye;  azután  pedig  alkalmat  kellett 
adni  a  coalitiós  többségnek,  hogy  a  parlamenti  tárgyalások  izgal- 
maitól menten,  tüzetesebben  ismerje  meg  azokat  a  módozatokat, 
amelyek  mellett  megtalálhatja  a  koronával  való  összhangot,  feltéve, 
hogy  a  coalitiós  pártok  maguk  közt  is  képesek  egy  egységes 
kormányzati  irányban  megállapodni.  Ha  a  kormányt  nem  ez  a 
czélzat  vezette  volna,  hanem  ha  az  alkotmányos  élet  continuitásá- 
nak  megszakítására  törekedett  volna,  jelesül,  ha  a  parlament  ellen- 
őrzése alól  való  menekvés  lett  volna  a  czél :  akkor  az  elnapolást 
kevesebb  scrupulositással  hajtotta  volna  végre.  Az  1848:  IV.  t.-cz. 
5.  §-ának  az  a  rendelkezése,  melynél  fogva  az  országgyűlés  csak 
három  hónapig  szünetelhet,  kifejezetten  csak  a  feloszlatás  esetére 
szól,  arról  azonban  nem,  hogy  az  elnapolás  mennyi  időre  terjedhet. 
Erre  nézve  tehát  csak  a  jövő  évi  költségvetés  megállapítása  tekin- 
tetében csupán  az  1867:X.  t.-czikket  kellett  volna  szem  előtt 
tartani,  az  országgyűlést  határidő  kitűzése  nélkül  lehetett  volna 
elnapolni  és  az  országgyűlést  csak  deczemberben  egy  oly  minimális 
időtartamnak  nyítvahagyásával  lehetett  volna  összehívni,  amely 
physikailag  éppen  csak  hogy  elegendőnek  látszott  volna  a  jövő  évi 
költségvetés,  illetőleg  az  indemnitásí  javaslat  előterjesztésére  és 
elintézésére.  Ámde  a  kormány  ezt  nem  tette.  Maga  kötötte  meg 
kezeit,  maga  szabott  magának  határt  eredeti  feladatának  megkísér- 
lésére, az  időt  —  a  közbeeső  nyári  hónapokra  való  tekintettel  — 
a  lehető  legrövidebbre  fogva. 

Amikor  pedig  ez  az  idő  siker  nélkül  elmúlt  —  még  pedig 
egyenesen  azért,  mert  a  coalitió  mereven  visszautasította  a  kormány 

közvetítését,  —  a  kormány  nem  késett  az  útból  félreállani,  hogy  az 
ismét  nyitva  álljon  az  esetleg  még  megújítandó  közvetlen  érint- 
kezés számára.  A  kormány  lemondott  s  ez  tette  szükségessé  a 
szeptember  15-iki  elnapolást,  mely  október  10-éig,  tehát  igen  rövid 
időre  szólt.  Ha  az  elnapolás  elmaradt  volna,  az  országgyűlés  tárgya- 
lásai során  oly  incidensek  merülhettek  volna  fel,  melyek  egyszerre 
halomra  döntötték  volna  a  kölcsönös  megértésnek  minden  remé- 
nyét, így  is  elég  zavaró  mozzanatot  produkált  a  határt  nem  ismerő 
izgatás  a  sajtó  és  egyéb  coalitiós  megnyilatkozások  utján. 

Október  10-én  azért  vált  szükségessé  az  újból  való  elnapolás, 
mert  jóllehet  azok  a  tárgyalások,  melyeket  időközben  Ö  Felsége  a 
coalitió  vezérférfiaival  folytatott,  már  be  voltak  fejezve,  —  de  az  uj 
kormányzati  programm  megállapítása  és  az  uj  kormány  megalakí- 
tása, nevezetesen  a  Fejérváry-kormány  reactiválása  tekintetében 
még  nem  történt  meg  a  döntés;  —  e  nélkül  pedig  czéltalan  lett 
volna  az  országgyűlési  tárgyalás,  annál  inkább,  mert  a  lemondott 
kormány  ezeknek  a  tárgyalásoknak  az  érdemében  úgy  sem  vehetett 
volna  részt. 

Ez  politikailag  is  igazolja  a  szeptember  15-iki  és  október 
10-iki  elnapolásokat.  Jogi  szempontból  ezek  az  elnapolások  semmi 
tekintetben  sem  különböztek  a  június  21-iki  elnapolástól;  akkor 
még  az  1867  :X.  t.-czikkre  való  tekintettel  sem  lehetett  valamelyes 
jogsérelemről  szó.  Az,  hogy  a  kormány  ezekkel  az  elnapolásokkal 
illusoriussá  tette  a  parlamenti  ellenőrzést  és  felelősségrevonást, 
nem  egyéb  üres  szólamnál ;  mert  —  ha  a  viszonyok  kényszere 
következtében  ki  is  tolódott  az  arra  való  alkalom,  hogy  az  ország- 
gyűlés a  kormány  tényei  felett  nyilatkozzék,  —  ennek  absolut  lehető- 
sége nem  záratott  ki.  Az  elnapolás  különben  deczember  19-éig 
történt,  amikor  még  az  1867  :X.  t.-czikknek  is  eleget  lehetett  volna 
tenni.  Hogy  pedig  az  országgyűlési  tárgyalás  csupán  azért  marad- 
jon nyitva,  hogy  alkalom  legyen  ujabb  támadásokra  a  király  alkot- 
mányos jogai  és  különösen  a  kormány  kinevezését  és  elbocsátását 
tárgyazó  jog  ellen,*  az  egyáltalán  nem  volt  kívánatos,  sőt  az  alkot- 
mányos kibontakozás  érdeke  mellözhetlenűl  megkövetelte,  hogy 
minden  oly  lépés,  mely  a  teljes  és  végleges  szakítást  idézhetné 
elő,  mindenképpen  elkerűltessék. 

*  A  kormány  vád  alá  helyezését  czélzó  javaslat,  melyet  Polónyi  Géza 
szeptember  14-én  jelentett  be,  mutatja,  hogy  nem  a  kormány  tetteinek  komoly 
bh-álata  volt  a  czél,  hanem  merev  szembehelyezkedés  a  korona  jogaival,  ami 
alig  maradhatott  volna  viszonzás  nélkül. 

Ehhez  képest  |iem  volt  arra  semmi  alap,  hogy  a  szeptember 
15-iki  elnapolásban  a  képviselőháznak  az  elnapolás  után  is  együtt 
maradt  tagjai  törvénysértést  lássanak.* 

A  kormány  tudatában  volt  annak,  hogy  ha  nemis  a  törvény 
kifejezett  és  egyenes  rendelkezésénél,  hanem  a  törvényből  közve- 
tett utón  levonható  jogelvnél  és  jogszabálynál  fogva  kötelessége  az 
1905.  évi  költségvetés  nélküli  állapotot  nem  nyújtani,  hanem  annak 
mielőbbi  megszűnését  megkisérelni.  Amint  erről  az  exlex-állapotot 
illető  kormányintézkedéseknél  tüzetesebben  lesz  szó,  e  részben  meg 
is  tette  a  lehetőt.  —  Az  elnapolásokhoz  nem  azért  folyamodott, 
hogy  ez  által  a  felelősség  alól  kibújjék ;  —  mert  hiszen  az  ország- 
gyűlési tárgyalások  szüneteltetésére  sokkal  fontosabb  érdekek  kész- 
tették. Amikor  az  előző  békekisérletek  meghiúsulása  után  arra  hatá- 
rozta el  magát,  hogy  positiv  kormányzati  programm  felállításával 
kisérli  meg  a  parlamenti  rend  helyreállítását,  azért  nem  iiivta  össze 
nyomban  az  országgyűlést,  hogy  idő  maradjon  az  uj  helyzettel 
szemben  a  vélemények  kialakulására  és  a  szükséges  előkészületekre 
a  végből,  hogy  a  kormány  deczember  19-én  a  házban  megjelen- 
hessen, ott  programm  ját  előadhassa  és  megtehesse  a  szükséges 
intézkedéseket  a  jövő  1906.  évi  költségvetés  tárgyában  is,  amire 
még  az  év  végéig  elég  idő  maradt  volna. 

Ámde  jóllehet  a  kormány  nyilvánosságra  hozta,  hogy  nem 
köti  magát  ahhoz,  hogy  az  uj  programmot  ő  valósítsa  meg,  hanem 
hogy  annak  alapján  örömest  másnak  engedi  át  a  többségre  támasz- 
kodó kormányalakítást,  oly  heves  ellenáramlattal  került  szembe, 
hogy  be  kellett  látnia,  hogy  szándékát  ebben  az  alakban  nem  lesz 
képes  megvalósítani. 

Ennek  a  consequentiáit  nem  késett  levonni,  nehogy  akadályt 
gördítsen  az  elé,  hogy  deczember  19-én  már  más  kormánya  legyen 
az  országnak.  Közbejött  azonban  a  Lukács  László-féle  ujabb  béke- 
kisérlet.  Ennek  eredményét  be  kellett  várni,  addig  nem  lehetett 
arról  szó,  hogy  a  Fejérváry-kormányt  más  kormány  váltsa  fel,  sőt 
arra  nézve,  hogy  a  békekisérlet  concrétabb  alakot  öltsön,  az  volt 
a  pártok  megegyezésén  alapuló  feltétel,  hogy  deczember  19-én  az 
országgyűlés    ismét    elnapoltassék.    A    Fejérváry- kormány    nehéz 

*  Az  október  10-én  hasonló  alkalomból  gróf  Andrássy  Gyula  indítvá- 
nyára keletkezett  képviselőházi  revelátió  nem  mondja  az  elnapolást  directe 
törvénytelennek,  csak  azért  emel  ellene  óvást,  hogy  kizárja  a  parlament  befo- 
lyását a  kormányzatra  és  lehetetlenné  teszi  a  jogi  felelősség  gyakorlati  alkal- 
mazását és  a  már  előterjesztett  vádindítvány  tárgyalását. 

dilemmába  jutott.  Vagy  szabad  folyást  enged  deczember  19-én  az 
országgyűlési  tárgyalásoknak  és  idejében  beterjeszti  a  jövő  évi 
költségvetést  tárgyazó  javaslatot,  az  országgyűlésre  bizva  annak 
tárgyalását  és  elintézését,  —  vagy  vállalja  az  elnapolásért  a  felelős- 
séget, de  ez  által  magára  veszi  a  felelősséget  azért  is,  hogy  az 
1867:X.  t.-czikknek  a  jövő  évi  költségvetés  előterjesztését  illetőleg 
eleget  nem  tehet. 

Az  első  megoldás  jobban  felelt  volna  meg  a  kormány  sze- 
mélyes érdekének.  Akkor  még  semmiféle  kivételesebb  jellegű  intéz- 
kedéshez nem  kellett  volt  nyúlnia,  s  így  könnyen  szembeállhatott 
volna  a  beterjesztett  vádindítványnyal,  mely  semmiféle  concrét  jog- 
szabálysértést nem  volt  képes  a  kormány  ellen  felhozni  és  csupán 
a  parlamentárisul  US  politikai  fogalmából  merített  vádakat  tartal- 
mazott. Sőt  kívánatos  lett  volna  a  kormányra  nézve,  ha  a  vádindít- 
vány már  akkor  került  volna  tárgyalásra  és  a  jogi  alapokat  nél- 
külöző felelősség  kérdése  már  akkor  tisztázódott  volna.  Igaz,  hogy 
köztudomás  szerint  és  a  kormánynak  bizalmas  úton  nyert  érte- 
süléséhez képest  a  pártok  vezérférfiai  maguk  óhajtották,  hogy 
deczember  19-én  az  országgyűlés  elnapoltassék  és  az  ülésnek  az 
elnapolással  kapcsolatos  declarátiókon  kívül  más  tárgya  ne  legyen : 
a  kormánynak  mégis  arról  kellett  meggyőződnie,  hogy  ezekben  a 
declarátíókban  a  legélesebb  kritikában  fogják  a  kormány  eljárását 
részesíteni  és  az  elnapolást  kifelé  a  kormány  önkényes  cselekmé- 
nyének és  direct  törvényszegésnek  fogják  minősíteni. 

Mindamellett  nem  lehetett  kitérni  az  országgyűlés  elnapolása 
elöl.  A  Lukács  László-féle  békekisérlet  az  akkori  viszonyok  közt 
az  utolsó  reményszála  volt  a  békés  kibontakozásnak.  Ezt  ketté- 
szakítani annyi  lett  volna,  mint  útját  állani  a  helyzet  alkotmányos 
sanálásának.  Már  pedig  ez  a  békekisérlet  már  a  legkezdetén  ment- 
hetetlenül dugába  dől,  ha  deczember  19-én  az  országgyűlési  tár- 
gyalások megnyílnak  és  a  coalitíó  —  a  közvélemény  nyomása 
alatt  —  kénytelen  hozzálátni  azoknak  a  repressálíáknak  megvaló- 
sításához, amelyekkel  a  múltban  fenyegetőzött.  Tekintetbe  véve  a 
kormány  akkori  helyzetét,  melynél  fogva  nem  volt  módjában  a 
parlamenti  tárgyalásokra  —  akár  csak  egy  számbavehető  kisebb- 
ségtől támogatva  —  befolyást  gyakorolni,  sőt  kénytelen  lett  volna 
magát  az  országgyűléstől  távol  tartani :  a  parlamentben  a  dolgok- 
nak egy  oly  elfajulása  következhetett  volna  be,  oly  túlhajtások  és 
túlkapások  történhettek  volna  a  szabadon  csapongó  országgyűlési 
tárgyalások  során,  hogy  többé  gondolni  sem  lehetett  volna  a  mind- 

inkább  élesedő  ellentétek  áthidalására.  Ha  a  kormány  —  nem 
engedve  a  mindenfelöl  jövő  óhajtásnak  és  sürgetésnek  —  szabad- 
jára engedi  a  dolgokat:  akkor  joggal  lehetett  volna  öt  azzal  vá- 
dolni, hogy  szándékosan  az  absolutismusba  hajtja  az  országot. 

Még  abban  a  tekintetben  is  megvolt  a  kényszerhelyzet,  hogy 
az  elnapolás  milyen  időre  szóljon.  A  kormánynak  saját  érdeke  azt 
hozta  volna  magával,  hogy  ha  már  nem  lehet  kitérni  az  elnapolás 
elől,  akkor  az  országgyűlés  vagy  az  év  utolsó  napjaira  hivassék 
ismét  egybe,  vagy  az  elnapolás  határnap  kitűzése  nélkül  történjék: 
hogy  abban  az  esetben,  ha  a  békekisérlet  ismét  meddő  marad,  az 
országgyűlést  még  ugyanabban  az  évben,  legalább  egy-két  nappal 
az  év  lejárta  előtt  lehessen  összehívni,  amikor  aztán  még  elő 
lehetne  terjeszteni  a  jövő  évi  költségvetést  vagy  indemnitást.  Azon- 
ban ez  sem  történhetett  arra  való  hivatkozással,  hogy  a  békekisérlet 
előreláthatólag  hosszabb  időt  fog  igénybe  venni,  —  a  közbeeső 
izgalmakat  pedig  lehetőleg  kerülni  kell.  így  hát  az  elnapolás  a 
jövő  1906   év  márczius  1-éig  terjedően  történt. 

A  kormány  nem  csalódott.  A  képviselőház  tagjai  a  deczember 
19-iki  ülésben  gróf  Apponyi  Albert  indítványára  az  elnapolást  az 
1867  :X.  t.-czikk  világos  rendelkezésébe  ütközőnek  és  törvényellenes- 
nek nyilvánították  és  kimondták,  hogy  csak  azért  alkalmazkodnak 
a  királyi  leirat  rendelkezéséhez,  mert  nem  akarnak  a  törvényhozás 
két  tényezője  közt  oly  helyzetet  teremteni,  amely  a  köztük  való  alkot- 
mányos érintkezést  nagyon  is  megnehezítené. 

Ehhez  a  kijelentéshez  hozzájárult  gróf  Tisza  István  felszólalása 
után  a  szabadelvű  párt  is.  Gróf  Tisza  István  eltért  korábbi  álláspont- 
jától, mely  szerint  az  elnapoló  királyi  leirat  kihirdetése  után  további 
felszólalásnak  és  határozathozatalnak  nincs  helye,  sőt  az  ily  határozat 
egyenesen  törvénytelen.  Ezt  azzal  indokolta,  hogy  a  kormány  az 
elnapolásokkal  oly  rendszert  követ,  mely  az  országgyűlésnek  ujabb 
összeülésekor  a  hozzászólást  és  a  kritikái  kizárja.  Szerinte  rendes 
viszonyok  közt  most  sem  lehetne  felszólalni,  de  egy  oly  politikai  rend- 
szerrel szemben,  mely  úgy  látszik  beláthatatlan  időig  fosztja  meg  a 
házat  azon  jogától,  hogy  a  kritika  és  az  ellenőrzés  jogát  utólag,  az 
újból  való  összehívás  alkalmából  gyakorolja,  nemcsak  politikai  szük- 
ség, de  jogosult  is,  hogy  a  ház  azt  a  határozatát,  amelylyel  az  elnapoló 
királyi  leiratot  tudomásul  veszi,  a  helytelenítés,  a  tiltakozás  szavával 
kösse  össze.  —  Erre  nem  lehetne  megjegyzést  tenni,  ha  gróf  Tisza  István 
az  álláspontváltoztatást  csupán  csak  politikai  szükségnek  mondta  volna ; 
ő  azonban  jogról  is  beszélt.  Az  elnapolásokkal  követett  rendszer  kizárólag 

27* 


420 

politikai  momentum.  Az  elnapolások  magukban  véve  —  Tisza  szerint  — 
mindig  törvényes  cselekmények  voltak,  és  ha  az  a  mód,  mely  szerint 
az  elnapolások  történtek,  idő  folytán  gróf  Tisza  István  visszatetszésével 
találkozott :  még  meg  lehetne  érteni,  hogy  a  politikai  szükség  arra 
kényszerítette,  hogy  oly  térre  lépjen,  melyet  azelőtt  törvénytelennek 
mondott.  De  azt  nem  lehet  megérteni,  mily  alapon  tartja  ezt  az  eljárást 
jogosnak.  A  politikai  helyzet  változása  csak  politikai  nézetváltozásra 
szolgálhat  alapul.  A  törvényesség  és  jogszerűség  állandó  critériumoktól 
függ,  azok  megléte  vagy  meg  nem  léte  a  politika  változó  exigentiáitól 
független.  Még  az  sem  fogadható  el  indokul,  hogy  a  deczember  19-iki 
elnapolás  más  természetű,  mint  az  elözö  (június  21.,  szeptember  15., 
október  10.)  elnapolások.  Ha  valaki  azt  vallja,  hogy  az  1867:X. 
t.-czikk  értelmében  a  királynak  a  Házat  elnapolni  joga  nem  volt,  akkor 
mondja  meg  nyiltan,  hogy  az  elnapolás  érvénytelen,  és  ezért  van  joga 
az  elnapolás  után  is  szólani  és  határozni.  Ámde  Tiszának  más  nézete 
volt.  O  1905.  október  10-iki  beszédében,  gróf  Andrássy  Gyulával 
szemben  határozottan  kijelentette,  hogy  az  elnapolás  és  feloszlatás 
tekintetében:  „a  helyzet  az  1867 :X.  t.-czikk  meghozatala  által  meg- 
változott. Mert  míg  azelőtt  positiv  tilalom  állott  fenn,  addig  a  tilalom 
1867-ben  megszűnt,  s  az  elnapolás  és  feloszlatás  csak  bizonyos  fel- 
tételekhez von  kötve.''  Gróf  Tisza  Istvánnak  ez  a  nézete  bizonyára 
meg  nem  változott.  Igaz  ugyan,  hogy  elfogadta  az  Apponyi-féle  javas- 
latot, mely  az  elnapolást  magát  mondta  törvénytelennek,  de  azzal  a 
fentartással  élt,  hogy  nem  ért  egyet  a  határozati  javaslatot  kisérö 
beszéddel  és  az  előterjesztett  javaslat  minden  egyes  szavával.  így  hát 
fel  lehet  tenni,  hogy  Tisza  a  deczember  19-iki  elnapolást  érvényesnek 
és  —  miután  érvényes  csak  az,  ami  tötvényes  —  törvényesnek  tartotta, 
és  a  „flagráns  törvénysértést",  a  „törvénytelen  eljárást"  csakis  abban 
látta,  hogy  az  elnapolás  következtében  a  kormány  nem  fog  eleget 
tenni  vagy  eleget  tehetni  annak  a  „bizonyos  feltételnek"  (szerintünk 
kötelemnek),  amely  az  elnapoláshoz  vagy  feloszlatáshoz  van  kötve,  s  a 
törvényt  ebben  az  irányban  sérti  meg.  Amikor  tehát  gróf  Tisza  István 
a  politikai  szükség  által  indokolt  eljárását  a  jogosság  színében  tün- 
tette fel :  ugyanabba  a  hibába  esett,  amelyet  oly  keményen  megrótt 
és  amelyet  a  kormánynak  abban  a  törekvésében  vélt  feltalálhatni,  hogy 
szükségparancsolta  eljárását  a  törvényesség  és  alkotmányosság  mezébe 
öltözteti.  (Hogy  az  a  vád,  melylyel  gróf  Tisza  ebből  az  alkalommal 
a  kormányt  illette,  nem  volt  igazságos,  arról  más  helyen  szólunk.) 

Mindenki  tudta,  hogy  milyen  körülmények  tették  szükségessé 
a  deczember  19-iki  elnapolást,   és  hogy  az  akkori  viszonyok    közt 

ez  volt  az  egyedüli  mód,  hogy  a  békés  kibontakozás  útja  egyszer- 
mindenkorra  be  ne  záruljon.  Ugyanaz  az  ok,  amelyet  a  képviselő- 
házban felhoztak  arra  nézve,  hogy  a  királyi  rendelethez  alkalmaz- 
kodnak, volt  irányadó  a  kormányra  nézve  is,  amikor  az  elnapolás 
cselekményét  alkotmányosan  fedezte :  ki  akarta  kerülni  azt,  hogy  a 
törvényhozás  két  tényezője  között  oly  helyzet  teremtessék,  amely  a 
köztük  való  érintkezést  nagyon  is  megnehezítené. 

És  ahelyett,  hogy  ezt  elismerték  vagy  legalább  méltányolták 
volna,  a  legnagyobb  vehementiával  mentek  neki  a  kormánynak, 
még  azok  is,  akik  addig  a  kormánynak  és  eljárásának  törvényességét 
nem  vonták  kétségbe,  sőt  a  kormány  vállalkozását  legalább  köz- 
vetve támogatták.  A  szabadelvű  párt  és  tulajdonképpen  ennek 
vezére  gróf  Tisza  István  úgy  tüntette  fel  a  dolgot,  hogy  ez  az 
első  eset,  amikor  a  kormány  a  törvénynyel  szembehelyezkedik 
és  az  első  kísérlet,  amikor  ezt  az  eljárást  törvényesnek  és  alkot- 
mányosnak akarja  feltüntetni  és  egy  meg  nem  tűrhető  momentumot 
akar  az  alkotmányba  belevinni.  Ezzel  jelt  adott  arra,  hogy  már 
most  az  1867.  évi  közjogi  alapnak  a  coalitión  kivül  álló  elemei  is 
forduljanak  el  a  „törvénysértő"  kormánytól. 

A  valódi  ok  azonban  nem  ez  volt.  Aki  a  dolgokat  elfogulat- 
lanul szemlélte  és  birálta,  az  egyáltalán  nem  találhatott  alapot 
arra,  hogy  a  deczember  19-iki  elnapolást  a  kormány  minőségének 
és  eljárásának  törvényességében  oly  fordulópontnak  tekintse,  amikor 
a  törvény  és  az  alkotmány  épsége  érdekében  a  kormánynyal  okvet- 
lenül szembe  kell  helyezkednie.  Aki  korábban  nem  talált  törvényi 
defectust  a  kormány  fennállásában  és  tényeiben,  annak,  ha  továbbra 
is  tárgyilagosan  itéli  meg  a  dolgokat,  nem  kellett  volna  szükség- 
szerűen ily  defectust  felfedeznie  a  deczember  19-iki  elnapolásban 
sem ;  s  ezt  az  ujabb  eseményt  nem  kellett  volna  oly  momentum- 
nak tekintenie,  mely  a  törvényszerűség  és  alkotmányszerűség 
minden  ismérvét  egyszerre  halomra  dönti.  Ha  lett  volna  is  a 
deczember  19-iki  elnapolás  tényében  vagy  a  vele  kapcsolatos 
körülményekben  valamelyes  jogellenesség,  akkor  ennek  a  jogelle- 
nességnek csakis  tárgyi  tényálladéka  volt  meg,  alanyi  tényálladéka 
azonban  hiányzott,  mert  a  kormány  a  viszonyok  kényszere  követ- 
keztében cselekedett  s  a  netáni  jogellenesség  neki  imputálható 
nem  volt. 

Csakhogy  ekkor  már  ebben  az  egész  dologban  kizárólag 
politikai  érdekek  irányították  az  elméket.  Aki  pedig  politikai  érdekek 
után  indul,  az  nem    lehet   elfogulatlan.   A  Fejérváry-kormánynak  a 

deczember  19-iki  elnapolással  tagadhatatlanul  súlyosabbá  vált 
helyzetét  politikai  czélokra  ki  kellett  zsákmányolni.  Azért,  hogy  — 
amihez  mindenkinek  joga  van  —  a  kormány  uj  programmal  mert 
fellépni,  amely  a  régi  pártalakulásokat  veszélyeztethette,  az  alkalmat 
fel  kellett  használni  arra,  hogy  a  kormány  a  törvénysértés  plau- 
sibilisabbnak  látszó  vádjával  terhelten  folytassa  esetleges  további 
pályafutását  és  még  kevésbé  legyen  képes  czélját  megvalósítani 
s  e  végből  a  nemzetre  a  siker  kilátásával  appellálni. 

Egyébiránt  a  jogellenességet  nem  az  elnapolás  cselekményé- 
ben magában,  hanem  legfeljebb  abban  lehetett  felismerni,  hogy  — 
amint  azt  a  főrendiháznak  ugyanazon  a  napon  hozott  határozata 
jelzi  —  az  elnapolás  következtében  a  kormány  nem  fog  megfelelni 
a  törvény,  jelesül  az  1867:  X.  t.-czikk  ama  rendelkezésének,  mely 
a  jövő  évi  költségvetés   előterjesztésére  és  tárgyalására  vonatkozik. 

A  főrendiház  határozatának  idevágó  része  ugyanis  így  szól : 
Sérelmes,  hogy  törvényeink,  különösen  pedig  az  1867:X.  t.-czikk 
világos  rendelkezései  ellenére  az  országgyűlés  oly  időben  napoltatik  el, 
amikor  már  többé  nem  is  kétséges,  hogy  az  elmúlt  év  zárószámadásai 
le  nem  tárgyalhatók,  a  költségvetés  meg  nem  állapítható. 

Ámde  deczember  19-én  ezt  sem  lehetett  még  apodictice 
állítani.  Nem  volt  feltétlenül  kizárva,  hogy  az  országgyűlés  ujabb 
összeülésére  kitűzött  határnap  (márczius  1)  megváltoztatásával  az 
országgyűlés  az  évnek  még  hátralevő  részében  oly  napon  hivassék 
össze,  amikor  még  meg  lett  volna  a  physikai  lehetőség  a  jövő  évi 
költségvetést  tárgyazó  megfelelő  intézkedésre.  A  Fejérváry-kormány 
maga  ezt  természetesen  nem  tehette;  vele  szemben  a  képviselőház 
oly  álláspontra  helyezkedett,  hogy  biztosra  lehetett  venni,  hogy 
minden  erre  irányuló  ténykedésének  ellene  szegül,  sőt  még  a  ház- 
ban való  megjelenését  is  megakadályozza.  A  Fejérváry-kormánynak 
minden  törekvését,  hogy  az  1867:X.  t.-cz.  rendelkezése  megvaló- 
suljon, úgyszólván  az  elháríthatatlan  erőhatalom  —  a  vis  major  — 
gátolta.  De  nem  volt  kizárva  ez  a  lehetőség,  ha  más  kormány  veszi 
át  időközben  az  ügyeket.  Azok  az  alapok,  amelyek  mellett  a  coalitió 
utóbb  (1906.  április  hóban)  a  kormányzásra  vállalkozott,  akkor 
már  mind  adva  voltak,  és  ha  a  deczember  19-iki  elnapolásban  az 
alkotmány  veszedelmét  látták  volna,  már  akkor  nyomban  vehették 
volna  át  a  kormányt.  Hogy  erre  meg  legyen  a  mód  és  hogy 
nyilvánvalóvá  váljék,  hogy  a  Fejérváry-kormány  csupán  csak  a 
viszonyok  kényszere  alatt  cselekedett  és  az  elnapolást  csupán  csak 
a  békekisérlet  érdekében  vette  foganatba,  nem    pedig   azért,   hogy 

további  fennállását  és  működését  biztosítsa :  azonnal,  még  deczem- 
ber  19-én  lemondott.  Sajnos,  a  coalitió  akkor  még  mindig  régi 
merev  álláspontján  állott,  és  hogy  ezt  az  álláspontot  elhagyja, 
még  mindig  szüksége  volt  arra,  hogy  a  Fejérváry-kormány  tovább 
működjék;  még  mindig  várta,  hogy  további  törvénytelenségeket  (?) 
kövessen  el,  a  coalitióra  nézve  kellemetlen  kérdésekben  fait 
accomplikat  teremtsen.  így  más  kormány  nem  állván  rendelkezésre, 
Ö  Felsége  deczember  20-án  kelt  legfelsőbb  elhatározásával  a  lemon- 
dást az  akkori  politikai  viszonyok  közt  el  nem  fogadta. 

így  azután  a  Fejérváry-kormány  ezentúl  is  hivatalban  volt 
kénytelen  maradni,  tovább  is  gondozva  az  alkotmányos  kibonta- 
kozás esélyeit.  Közben  természetesen  lehetőleg  előmozdította  a 
Lukács-féle  békeactiót  is.  És  ha  gróf  Tisza  István  a  szabadelvű 
pártnak  1906.  február  21-iki  értekezletén  megtartott  beszédében 
pártjának  zajos  helyeslése  mellett  azt  mondta :  „Mi  tette  lehetetlenné 
a  Fejérváry-konnánynak  azon  szerencsétlen  őszi  kísérletét,  hogy 
hangzatos  politikai  programmot  adva,  az  alkotmányos  tényezők 
támogatását  ragadja  magához  ?  Mi  más,  mint  a  szabadelvű  párt. 
És  mi  tette  lehetővé  azt,  hogy  egész  a  legutolsó  napokig  nyitva 
állott  az  ajtó  a  kibontakozásra  politikai  ellenfeleink  előtt  ?  Mi  más, 
mint  a  szabadelvű  párt  egyes  tagjainak  áldozatkész  közreműködése": 
—  akkor  eszünk  ágában  sincs  tagadásba  venni,  hogy  elsősorban  csak- 
ugyan gróf  Tisza  István  és  a  szabadelvű  párt  gördített  akadályt 
egy  oly  megoldás  elé,  melyet  a  Fejérváry-kormány  az  alkotmányos 
tényezők  támogatásával  kívánt  megvalósítani.  Csak  azt  kívánjuk 
megjegyezni,  hogy  ha  ebben  valami  érdem  van,  akkor  ez  az  érdem 
csak  a  negatió  terén,  az  alkotmányos  kibontakozás  egyik  módjának 
meghiúsításában  nyilvánul.  Ez  megfelelhetett  a  szabadelvű  párt 
akkori  ellenzéki  állásának,  mely  abban  merült  ki,  hogy  politikai 
ellenfelére  hárítsa  minduntalan  a  helyzet  ódiumát  és  a  feltétlen 
meghátrálás  kötelességét;  de  ez  az  eljárás  semmiben  sem  járult 
hozzá  a  helyzet  sanálásához,  sőt  —  amint  azt  a  következ- 
mények mutatták  —  magára  a  szabadelvű  pártra  nézve  is  teljesen 
elhibázott  volt,  mert  leszorította  a  szabadelvű  pártot  a  politika 
szinteréről. 

Ezzel  szemben  a  Fejérváry-kormánynak  positiv  szerepe,  és 
ha  szabad  mondani,  positiv  érdeme  volt  a  válság  alkotmányos  meg- 
oldásában. A  Fejérváry-kormány  pillanatig  sem  habozott,  hogy 
programmját  másnak  engedje  át,  és  a  következmények  megmutat- 
ták,   hogy   egyes-egyedül    programmjának   egyik    sarkalatos    tétele 

volt  az  az  aranyhíd,  amelyen  át  a  coalitió  a  Fejérváry-kormány 
közreműködésével  az  ellenzéki  agitátió  túlzásainak  teréről  a  létező 
jogállapotnak  megfelelő  mérsékelt  kormányzati  irány  útjára  vissza- 
vonulhatott. 

Azt  sem  tagadjuk,  hogy  Lukács  László,  akire  gróf  Tisza 
István  fenti  kijelentése  nyilván  czéloz,  áldozatkészséget  tanúsított 
akkor,  amikor  egy  igen  válságos  pillanatban  felvette  a  béke  meg- 
kísérlésének fonalát  és  közvetítő  szerepre  vállalkozott  a  coalitió  és 
a  korona  közt.  Ámde  nem  kevesebb  áldozatkészség  kellett  ahhoz, 
hogy  a  kormány  ezt  a  kísérletet  fedezze,  annak  érdekében  a  foko- 
zottabb felelősséget  elvállalja  egy  oly  tényért,  melyet  pártkülönbség 
nélkül  mindenki  óhajtott  ugyan,  de  amelynek  egész  ódiumát  a 
kormányra  hárították,  —  és  hogy  ennek  daczára  ezt  a  kísérletet 
posítiv  alakban  is  elősegítse. 


A  Lukács-féle  kezdeményezés  következtében  megindult  tárgya- 
lások áthúzódtak  1906-ba,  de,  sajnos,  sikerre  nem  vezettek.  Az  ellen- 
zéki agitátió  ebben  uj  tápot  nyert,  az  u.  n.  „nemzeti  ellentállás"  — 
uj  elemekkel  meggyarapodva  —  uj  erőre  kapott  s  a  kormány  mind- 
inkább érezte  annak  a  szükségét,  hogy  az  anarchiát  megfékezze. 
És  amikor  azután  az  országgyűlés  1906.  február  19-én  feloszlat- 
tatott:  ennek  a  ténynek  sem  szükségessége,  sem  tö/yényszerüsége  és 
alkotmányszerüsége  nem  lehet  kétséges. 

Erre  vonatkozólag  két  irányban  merült  fel  kifogás. 

Az  egyik  illeti  a  feloszlatás  keresztülvitelének  módját. 

Az  országgyűlés  feloszlatása  a  király  egyoldalú  cselekménye, 
mely  hatályba  lép,  mihelyt  a  törvényben  megszabott  alaki  kelléknek 
megfelelő  királyi  akaratelhatározás  külsőleg  megnyilatkozik. 

Az  alak  tekintetében  irányadó  az  1848:111.  t.-czikk  3.  §-a, 
amely  szerint  a  királynak  bármely  rendelete,  parancsolata,  határo- 
zata, kinevezése  csak  úgy  érvényes,  ha  azt  a  Budapesten  székelő 
miniszterek  egyike  is  aláírja.  Ez  a  rendelkezés,  kapcsolatban  az 
idézett  törvény  18.  §-ával,  mely  szintén  aláírást  említ,*  az  írásbeli 
alakot  feltételezi,  minthogy  aláírni  csak  azt  lehet,  ami  írásba  van 
foglalva  és  feltételezi  azt  is,  hogy  a  miniszteri  aláírás  ellenjegyzés- 
képpen hozzájárul  egy  másik  aláíráshoz,  jelesül  a  király  aláírásához. 

*  1848 :  111.  t.-czikk  18.  §-a  :  Mindegyik  miniszter  azon  rendeletért,  melyet 
aláir,  felelősséggel  tartozik. 

Az  országgyűlés  feloszlatását  czélzó  királyi  akaratelhatáro- 
zás kijelentésének  nincs  valamelyes  különszerü  formája.  Csak  a 
szentesített  törvényekre  nézve  vannak  törvényes  határozmányok 
(1881:LXVI.,  1870:  XII.,  1881:LXV1I.  t.-cz.),  amelyek  akihirdetés- 
nek egy  kivételes  módját  szabják  meg.  A  királyi  akaratnyilvánítás 
tehát  perfectté  válik,  mihelyt  bármely  módon,  különösen  pedig  a 
hivatalos  közlemények  közzétételére  nézve  szokásos  módon  köz- 
tudomásra Jut. 

Az  országgyűlés  feloszlatásának  nem  az  a  tárgya,  hogy  a 
király  és  az  országgyűlés  között  fennálló  valamelyes  jogviszony 
alanyi  vonatkozásai  módosíttassanak  vagy  megszűntettessenek,  hanem 
az,  hogy  az  alkotmányos  szervek  működésének  objectiv  állapotán 
változás  történjék ;  ezért  az  erre  vonatkozó  akaratkijeleníés  hatálya 
nem  függ  attól,  hogy  az  országgyűléshez  intéztessék.  A  feloszlatás 
elsősorban  az  országgyűléstől  követel  bizonyos  magatartást,  neve- 
zetesen a  működés  megszüntetését,  —  se  végből  kívánatos, 
hogy  a  feloszlatás  tényéröl  az  országgyűlés  külön  értesítést  nyerjen, 
de  az  országgyűlés  köteles  magára  nézve  a  következményeket  akkor 
is  levonni,  ha  a  feloszlatásról  más  utón  értesül. 

Szorosan  a  törvényhez  alkalmazkodva  tehát  az  országgyűlés 
feloszlatásának  módja  egy,  a  miniszter  által  ellenjegyzett  királyi 
resolutió,  közzétéve  vagy  legalább  jelezve  a  hivatalos  lapban.  Ehhez 
kapcsolódhatik  az  országgyűlésnek  a  befejezett  tényről  való  figyel- 
meztető értesítése  királyi  leirat  vagy  más  hivatalos  (miniszteri) 
értesítés  alakjában. 

Minthogy  a  feloszlatás  kijelentésének  a  hivatalos  lapban  való 
közlés  nem  az  egyediili  módja,  nincs  kizárva,  hogy  a  kijelentés 
maga  az  országgyűlésen  történjék,  és  csak  azután  következzék  a 
hivatalos  lapban  vagy  más  módon  való  közzététel  s  ily  esetben  ez 
az  utóbbi    lesz  a  nyilvánosságnak   értesítése  a  megtörtént   tényről. 

Minthogy  a  miniszteri  ellenjegyzés  csak  járulékos  természetű 
és  mint  ilyen  nem  zárja  ki,  hogy  az  illető  cselekmény  a  király 
cselekményének  tekintessék :  *  a  király  az  országgyűlés  feloszlatása 
alkalmával  személyesen  is  ténykedhetik  és  az  országgyűléssel  szemé- 
lyesen is  érintkezhetik. 

Ez  a  korábbi  gyakorlat  fejleménye,  anélkül,  hogy  állandóan 
követett  szokást,  annál  kevésbé  a  törvénynek  derogáló  jogszokást 
hozott  volna  létre. 

*  V.  ö.  Kmetv  III.  kiadás  1G8.  1. 

Rendszerint  úgy  történik  a  dolog,  hogy  a  király  —  miután 
az  országgyűlés  feloszlatását  elhatározta  —  erről  az  országgyűlést 
értesiti,  azután  pedig  az  országgyűlést  trónbeszéddel  berekeszti  s 
e  végből  az  országgyűlés  mind  a  két  házának  tagjait  a  királyi  vár- 
lakba meghivja. 

Az  értesítést  és  meghívást  az  országgyűlés  mindkét  házának 
elnökéhez  intézett  átirat  utján  a  miniszterelnök  eszközli  a  király 
elhatározására  való  hivatkozással  vagy  legalább  annak  az  alapján, 
mely  elhatározásnak  akkor  már  az  1848:111.  t.-czikk  3.  §-ában. 
meghatározott  módon  írományszerüleg  megrögzítve  kell  lennie. 

Ennek  az  elhatározásnak  bejelentésével  a  feloszlatást  jogilag 
perfectnek  tekintik.  Azon  a  napon,  amelyen  az  értesítés  és 
meghívás  megtörtént,  az  országgyűlés  utolsó  ülését  tartja  és  a 
bejelentés  pillanatában  minden  további  érdemleges  tárgyalást  és 
határozathozatalt  megszakít.  Ami  azután  következik,  t.  i.  a  trón- 
beszéd, az  már  az  országos  ülés  keretén  kivűl  eső  utólagos  cselek- 
mény, amelynél  az  országgyűlés  nem  mint  testűlet,  hanem  csak  a 
„főrendek  és  képviselők"  vannak  jelen.  A  trónbeszéd  a  feloszlatás- 
nak mintegy  indokolása,  amely  nem  törvényes  kelléke  a  feloszlatás- 
nak, nem  kötelessége  a  királynak,  de  kétségtelen  joga.* 

'E  jog  gyakorlásának  módozatait  a  király  a  körülményeknek 
megfelelően  szabadon  állapítja  meg. 

Ha  a  főrendeket  és  képviselőket  a  trónbeszéd  meghallgatása 
végett  meghívja:  ő  állapítja  meg  a  szertartásnak  egész  rendjét,  ő 
állapítja    meg,    hogy    kik    fogják   őt   az  actusnál    körűivenni,    kik 

*  Némelyek  különbséget  tesznek  a  feloszlatás  és  a  berekesztés  közt. 
Kmety  szerint  (A  magyar  közjog  tankönyve  III.  kiadás  t94.  és  195.  1.)  a  fel- 
oszlatás az  országgyűlés  működésének  a  törvényileg  meghatározott  időtartam 
lefolyta  előtti  megszüntetése,  a  berekesztés  pedig  az  országgyűlés  törvényből 
keletkező  megszűnésének  kijelentése.  Pollner  (Magyar  Jogi  Lexikon  V.  köt. 
722.  1.)  szerint  a  berekesztés  és  feloszlatás  két  különböző  esete  az  ország- 
gyűlés tartama  megszűnésének.  Az  egyik  eset  az,  amikor  a  törvényes  5  év 
letelt.  Ilyenkor  berekesztésnek  van  helye.  A  másik  eset  az,  amikor  az  idő 
letelte  előtt  a  király  szünteti  meg  az  országgyűlés  tartamát.  Ez  utóbbi  a  fel- 
oszlatás. Kmety  azt  mondja,  hogy  a  feloszlatás  királyi  leirattal,  a  berekesztés 
pedig  a  két  ház  együttes  jelenlétében,  a  megállapított  szertartások  mellett 
rendszerint  a  király  által  személyesen,  vagy  külön  megbízott  biztosa  által 
(bezáró  trónbeszéddel)  történik.  —  A  törvény  berekesztésről  csak  az  országgyűlés 
évi  ülései,  az  ülésszakok  tekintetébsn  szól  (1848:  IV.  t.-cz.  5.  §.  1857  :X.  t.-cz.), 
de  ha  el  is  kell  ismerni,  hogy  az  országgyűlés  törvényes  tartamának  leteltével 
szűkség  van  egy  oly  declarativ  kijelentésre,  mint  amilyen  az  országgyűlés 
összeűlése   alkalmával  a    megnyitás,  akkor  ennek  a  kijelentésnek  a  joghatálya 

fogják  ebből  az  alkalomból  az  ö  személye  körül,  s  egyáltalában  a 
királyi  várlakban  és  annak  környékén  a  dísz-,  ör-  és  biztonsági 
szolgálatot  teljesíteni,  általában  miképpen  fog  az  egész  ünnepély 
lefolyni.  Természetesen  ezekre  a  részletekre  is  kiterjed  a  minisz- 
térium felelőssége,  épp  úgy  mint  a  trónbeszéd  tartalmára,  amelyet 
a  miniszterelnök  nyújt  át  a  királynak,  annak  jelzéséül,  hogy  a  fel- 
oszlatást rendelő  legfelsőbb  elhatározást,  melynek  kiegészítő  része 
a  trónbeszéd  szövege,  ellenjegyzésével  ellátta  —  A  főrendek  és 
képviselők  kötelesek  a  király  rendelkezéseihez  alkalmazkodni,  erre 
nézve  nem  disponálhatnak,  nem  határozhatnak.  —  Előzetesen  vagy 
utólag  szóvá  tehetik  ugyan  azokat,  a  minisztériumot  felelősségre 
is  vonhatják;  de  a  trónbeszéd  elmondása,  s  általában  a  királynak 
ezzel  kapcsolatos  személyes  ténykedése  a  Ház  szabályain,  a  Ház 
elnökének  vezető  és  irányító  jogkörén  kívül  esik.  Ilyenkor  már 
jegyzőkönyvet  nem  vezetnek,  a  trónbeszéd  meghallgatása  után 
többé  ülésre  nem  gyűlnek  össze,  s  a  trónbeszéd  már  csak  admi- 
nistrativ  utón,  jelesül  a  miniszterelnök  későbbi  átirata  kapcsán 
kerül  az  országgyűlési  irományok  közzé.  —  A  trónbeszédnek  a 
hivatalos  lapban  való  közzététele  ilyenkor  csak  a  nagyközönség 
értesítésére  szolgál. 

A  trónbeszéd  elmondásának  zavartalanságát  biztosítani  s  a 
felmerülő  akadályokat  elhárítani  szükség  esetén  a  végrehajtó  hata- 
lom feladata.  — 

Ez  az  egyik,  de  nem  kizárólagos  módja  a  király  személyes 
ténykedésének  és  az  országgyűléssel  való  személyes  érintkezésnek. 

nem  a  király  személyes  ténykedését  jelző  szertartásoktói,  tehát  nem  a  trón- 
beszéd  elmondásától,  hanem  az  1848 :  111.  t.-czikk  3.  §-ának  megfelelő  királyi 
elhatározás  megnyilatkozásától  függ.  Kmeiy  (i.  h.  jegyz.  i  maga  is  azt  mondja, 
hogy  az  országgyűlés  a  berekesztő  királyi  határozat  megfelelő  közlése  után 
többé  már  nem  fundiomilhat.  Ha  a  királyi  elhatározás  az  országgyűléshez 
intézett  irat  alakjában  kerül  nyilvánosságra,  akkor  királyi  leirat  lesz  belőle. 
Ezenkívül  még  minden  esetben  megvan-  annak  a  lehetősége  és  módja,  hogy  a 
király  az  országgyűlést  vagy  annak  egyes  ülésszakait  megnyitó  vagy  berekesztő, 
avagy  az  országgyűlést  elnapoló,  vagy  feloszlató  elhatározásokon  kivül  személyes 
érintkezésbe  is  lépjen  az  országgyűléssel.  Az  ily  érintkezésnek  egyik  módja 
a  trónbeszéd,  vagy  a  trónbeszédet  helyettesítő  más  közlés  vagy  üzenet.  Ez  a 
személyes  érintkezés  egymagában  joghatályt  nem  idéz  elő,  de  a  körülmények- 
hez képest  czélszerű  és  kívánatos  lehet,  és  ha  a  király  vagy  a  kormány  arra 
súlyt  fektet,  azt  megvalósítani  és  a  megvalósítás  módját  megszabni  és  bizto- 
sítani kétségtelen  joga  van.  Hasonló  személyes  érintkezés  a  parlament  és  a 
király  között  ismeretes  Angliában,  de  ott  sincs  az  sem  a  törvényben,  sem  a 
g>'akorlatban  fix  szabályokhoz  kötve.  (V.  ö.  Redlich  i.  m.  306.  és  köv.  1.) 

Amint  tőle  függ,  kiván-e  a  törvény  betűjén  túlmenöleg  valamely 
személyes  ténykedést  kifejteni,  épp  úgy  egészen  tőle  függ,  hogy 
arra  —  ha  a  viszonyok  úgy  hozzák  magukkal  —  más  utat  vagy 
módot  válasszon. 

így  nincs  kizárva,  hogy  maga  menjen  el  az  országgyűlésre, 
maga  jelentse  ki  az  országgyűlés  előtt,  hogy  a  feloszlatást  elha- 
tározta, maga  olvassa  fel  az  országgyűlésen  a  trónbeszédet. 

Ebben  az  esetben  is  csak  ö  maga  fogja  meghatározni  oda- 
menetelének  és  ott  idözésének  módozatait:  mikor,  miképp  milyen 
kísérettel  fog  ott  megjelenni,  milyen  rendben  és  miképp  fogja 
szándékolt  cselekményeit  ott  végezni.  A  procedúra  egész  rendjét 
az  ö  intézkedései  fogják  megszabni;  —  a  Ház  szabályai  e  részben 
sem  alapul,  sem  akadályul  nem  szolgálhatnak.  A  házszabályok  és 
az  azokon  alapuló  fegyelem  csak  a  Ház  belügyeiben  nyerhet  alkal- 
mazást, csak  a  Ház  tagjainak  tetteivel  és  szavaival  szemben  érvé- 
nyesülhet, a  királynak  az  országgyűléssel  való  személyes  érintkezése 
azonban  ezen  a  körön  kivűl  esik. 

Annak  is  vannak  szabályai,  de  ezek  a  szabályok  más  forrásból 
fakadnak  s  kizárólag  a  király  rendelkezéseire  vezetendök  vissza.  — 

A  király  mindazt,  ami  ebben  a  kérdésben  a  személyes  tény- 
kedés jellegével  bir  és  azzal  összefügg,  megbízott  utján  is  teljesítheti. 

Az,  hogy  erre  a  czélra  királyi  biztost  lehet  kirendelni,  általá- 
nosan el  van  ismerve.  Nem  áll  azonban,  hogy  a  királyi  biztos 
működése  csak  a  trónbeszéd  elmondására  terjedhet  ki.  * 

A  trónbeszéd  elmondása  csak  egyik  módja  és  csak  egyik  része 
a  király  személyes  cselekményeinek,  melyeket  az  országgyűlés  fel- 
oszlatása kapcsán  teljesíthet.  És  ha  az  egyik  módra,  vagy  az  egyik 
részre  meg  van  engedve  a  helyettesítés,  akkor  nincs  elvi  akadálya 
annak,  hogy  helyettesítés  lehessen  a  többi  módokra  és  a  cselek- 
mények egészére  nézve  is. 

A  megbízott  meghatalmazása  lehet  speciális  vagy  generális, 
korlátolt  vagy  korlátlan. 

*  Gróf  Tisza  István  —  a  szabadelvű  pártnak  1905.  február  21-én  meg- 
tartott beszédében  concedálja,  hogy  abban  az  esetben,  „ha  egy  olyan  cselek- 
ményt, mely  0  Felségének  személyes  cselekménye,  személyesen  nem  végezhet, 
egy  ilyen  cselekménynek  az  ö  nevében,  az  ö  helyettese  gyanánt  való  teljesí- 
tésére igen  is  küldhet  ki,  bizhat  meg  királyi  biztost"  ;  —  csak  azt  nem  lehet 
megérteni,  miért  kellene  a  megbízásnak  csak  a  trónbeszéd  elmondására  szorít- 
koznia, hiszen  személyes  királyi  ténykedés  nyilvánul  a  trónbeszéddel  kapcso- 
latos cselekményekben  is  s  általában  az  országgyűléssel  való  személyes 
érintkezés  egyéb  módozatában  s  ezeknek  a  módozatoknak  meghatározásában.  — 

Csupán  egyes  cselekményekre  vagy  a  cselekmények  egész 
körére  terjedhet  ki. 

A  megbízott  keze  egyes  vonatkozásokban  meg  lehet  kötve, 
vagy  belátására  lehet  bizva,  hogy  a  körülményeknek  megfelelően 
intézkedjék. 

Rendes  viszonyok  közt,  ha  a  királyt  betegség  vagy  más 
közbejött  körülmény  csupán  a  személyes  megjelenésben  akadá- 
lyozza, s  a  megszokott  szertartási  rendtől  való  eltérésre  ok  nincsen, 
a  meghatalmazás  az  eljárás  egyenes  megszabásával  csak  egyes 
cselekményekre  fog  szorítkozni  és  a  helyettes  ténykedése  esetleg  csak 
a  kész  trónbeszéd  elmondásából  fog  állani. 

Ha  azonban  a  körülmények  a  megszokott  rendtől  való  eltérést 
indokolják,  s  a  részletekben  a  viszonyok  előre  nem  látható  alaku- 
lásához kell  alkalmazkodni,  akkor  a  meghatalmazás  (mindkét  irány- 
ban) tágabb  körű,  sőt  teljes  lesz. 

Mindenképpen  azonban  úgy  kell  a  dolgot  felfogni,  hogy  a  meg- 
hatalmazott csak  a  meghatalmazó  helyett  és  csak  abban  a  jog- 
körben cselekszik,  mely  a  meghatalmazót  megilleti.  A  korlátlanság 
és  a  teljes  hatalom  ehhez  képest  nem  absolut,  hanem  csak  relativ. 

Az  országgyűlés  feloszlatásának  cselekményében  két  mozza- 
natot kell  megkülönböztetni. 

Az  egyik  abban  áll,  hogy  a  feloszlatást  czélzó  királyi  akarat 
megnyilatkozzék,  a  másik,  hogy  a  megnyilatkozott  akaratnak  érvény 
szereztessék.  Az  egyik  a  feloszlatás  cselekményének  jogi  perficiálása, 
a  jogi  kellékek  megteremtése,  —  a  másik  az  annak  megfelelő  tény- 
leges állapot  előidézése,  az  akadályok  elhárítása,  a  feloszlatás  követ- 
keztében átalakult  helyzetet  biztosító  positiv  intézkedések  utján. 
Az  egyik  a  feloszlatásnak  jogi,  a  másik  a  feloszlatásnak  tényleges 
megvalósítása. 

Az  országgyűlés  feloszlatásával  átalakult  helyzet  biztosítása 
és  fentartása  úgy  praeventiv,  mint  repressiv  irányban  a  végre- 
hajtó hatalom  dolga. 

Az  idevágó  intézkedések  túlnyomóan  a  közigazgatás,  különösen 
pedig  a  rendőri  hatóság  körébe  tartoznak.  A  legfőbb  rendőri  hatóságot 
a  kormány,  nevezetesen  a  belügyminiszter  gyakorolja.  Ha  pedig  az 
intézkedés  a  magasabb  politikai  (állam-)  rendészet  körébe  vág,  vagy 
egyéb  tekintetben  oly  természetű,  mely  a  miniszter  és  a  király  közti 
intern  vonatkozásban  a  királynak  előzetesen  bejelentendő  vagy  a 
király  előzetes  hozzájárulását  igényli,  akkor  az  intézkedésnek  a 
király  elhatározásában  vagy  rendeletében  kell  megnyilatkoznia. 


430 

A  végrehajtó  hatalom  a  hatáskörébe  tartozó  cselekményeket 
vagy  maga  végzi,  vagy  —  amennyiben  a  helyszínén  való  tapasz- 
talatokhoz és  a  körülmények  alakulásától  függő  gyakorlati  szük- 
séghez mért  közvetlen  intézkedés  mutatkozik  szükségesnek  — 
tágabb  vagy  szűkebb  meghatalmazással  biztosokat  küldhet  ki. 

E  munka  más  helyén  (Harmadik  rész,  IV.  fejezet)  tüzetesen 
foglalkozunk  a  királyi  és  kormánybiztosi  intézmény  jogi  természe- 
tének kérdésével ;  —  e  helyütt  csak  arra  utalunk,  hogy  ily  biztosok 
kiküldése  a  legújabb  időig  mindig  szokásban  volt  s  ez  ellen  soha 
senki  részéről  kifogás  nem  emeltetett,  de  nem  is  emeltethetett.  Ez 
egy  oly  eszköz,  ami  nélkül  a  végrehajtó  főleg  pedig  a  rendőri 
hatalom  sok  esetben  nem  is  volna  hatályosan  gyakorolható.  Contro- 
versia  legfeljebb  csak  abban  a  tekintetben  képzelhető,  lehet-e  a 
törvényhatóságokról  szóló  ujabb  törvényekre  (1886:  XXI.  t.-czikk) 
való  tekintettel  oly  biztosokat  kiküldeni,  akik  a  törvényhatóságok 
önkormányzatába  és  a  törvényhatósági  közigazgatás  gépezetébe 
belenyúlhatnak:  hogy  azonban  a  végrehajtó  hatalom  a  saját  maga 
kétségtelen  hatáskörébe  eső  egyes  kérdésekben  ne  intézkedhessek 
megbízottak  utján,  ez  egy  oly  álláspont,  amelynek  az  állam- 
kormányzásnak minden  józan  elve,  az  államkormányzat  gyakorla- 
tának minden  eddigi  fejleménye  ellentmond,  és  amely  mellett  az 
ujabb  jogfejlődés  még  csak  távoli  vonatkozásban  sem  mutat  vala- 
melyes positiv  támpontot.* 

Annak  nincsen  elvi  akadálya,  hogy  a  király  személyes  tény- 
kedését pótló  cselekményekre,  azaz  a  feloszlatás  jogi  végrehajtására 
szóló  megbízással  összekapcsoltassék  a  feloszlatás  következtében 
átalakult  helyzet  biztosítása  és  fentartása  végett  szükséges  végre- 
hajtóhatalmi intézkedésekre  szóló  felhatalmazás,  mely  —  ugyan- 
csak a  felhatalmazó  jogköréhez  mért  relativitásában  —  szintén 
vagy  speciális  vagy  generális,  korlátolt  vagy  korlátlan  s  a  végén 
teljes  lehet. 

A  két  megbízásnak  összekapcsolása  következtében  áll  elő  a 
teljhatalmuság  abban  a  vonatkozásban  is,  hogy  a  kiküldött  egy- 
aránt cselekedhetik  a  kettős  functíó  egész  területén. 

Mindezeknél  fogva  nem  lehet  azt  mondani,  hogy  az  itt  tárgyalt 
functíó  körében  a  királyi  biztost  teljes  hatalommal  felruházni  nem 
lehet  s  hogy  a  magyar   közjog  a  teljhatalmú   királyi    biztost   nem 

*  Az  országgyűlés  autonómiája  sem  kerülhet  szóba,  mert  hiszen  a  fel- 
oszlatással ez  a  külön  jogkör  is  megszűnik,  s  az  országgyűlés  tagjai  csak  mint 
egyszerű  állampolgárok  jöhetnek  tekintetbe. 

ismeri.  És  csakis  az  a  kérdés,  vájjon  szükséges  és  czélszerü  volt-e, 
hogy  az  országgyűlés  feloszlatására  királyi  biztos  küldetett  ki  és 
teljes  hatalommal  ruháztatott  fel. 

Az,  hogy  a  kormány  ezzel  a  kivételes  eszközzel  élt,  magya- 
rázatát és  indokolását  találja  abban  a  kivételes  helyzetben,  melylyel 
a  kormány  akkoriban  szemben  állott. 

Amikor  az  országgyűlés  feloszlattatott,  a  helyzet  sajátságos 
alakulásánál  fogva  nem  lehetett  azokat  a  formalitásokat  megtartani, 
amelyekben  a  rendes  viszonyok  közt  a  királynak  az  országgyűléssel 
való  személyes  érintkezése  az  esetek  túlnyomó  számában  eddig 
megvalósult. 

igaz  ugyan,  hogy  az  országgyűlés  feloszlatása  jogérvényes  lett 
volna  akkor  is,  ha  az  csupán  az  1848:  ill.  t.-cz.  3.  §-ának  megfelelő 
királyi  elhatározás  alakjában  hozatott  volna  köztudomásra;  ámde 
súlyt  kellett  arra  fektetni,  hogy  emellett  az  országgyűlés  közvetlen 
közlést  kapjon  a  feloszlatásról  és  az  országgyűlés  tagjai  más  megfelelő 
módon  értesüljenek  arról,  ami  máskor  a  trónbeszéd  utján  jutna 
tudomásukra,  t.  i.  a  feloszlatás  okairól,  valamint  arról,  hogy  a  király 
kifejezetten  is  kötelességükké  teszi  a  feloszlató  rendelet  követését. 

Ha  már  szükséges  volt  az  országgyűlést  feloszlatni,  akkor 
ezt  a  cselekményt  minden  kétséget  kizáró  határozottsággal  kellett 
végrehajtani. 

Meg  kellett  előzni  minden  arra  irányuló  törekvést,  hogy  a 
feloszlatás  ténye  jogliatály  nélkülinek  tekintessék  és  ezen  az  alapon 
a  feloszlatás  figyelembe  ne  vétessék.  E  végből  elejét  kellett  venni 
minden  bizonytalanságnak,  kételynek  vagy  félremagyarázásnak, 
melynek  ha  nem  is  lett  volna  alapja,  de  sokakat  mégis  könnyen 
megtéveszthetett  volna.  El  kellett  vonni  az  alapot  az  elől,  hogy 
azért,  mert  a  király  személyes  ténykedése,  az  országgyűléssel  való 
személyes  érintkezése  ezúttal  elmarad,  ne  gondolják  a  feloszlatást 
be  nem  fejezettnek  és  ne  használják  ezt  űrügyül  és  kibúvóul,  hogy 
a  feloszlatásnak  ne  engedelmeskedjenek.  Ezt  a  ténykedést  tehát 
pótolni  és  megfelelően  markírozni  kellett,  nem  annyira  jogi  de 
gyakorlati  szükségességből. 

Már  egy  éve  folytak  a  kísérletek  arra  nézve,  hogy  többségi 
kormány  alakuljon. 

A  korona  minden  igyekezete  arra  irányult,  hogy  a  képviselő- 
ház többségének  erre  a  lehetőséget  megadja. 

A  szövetkezett  pártok  azonban  nem  voltak  hajlandók  a  meg- 
lévő törvényes    alapot  elfogadni  s  egyfelől  a  királynak    másfelől  a 

nemzetnek  tételes  törvényekben  biztosított  jogköreit  változatlanul 
fentartani,  hanem  a  király  alkotmányos  felségjogai  ellen  fordultak, 
s  azoknak  korlátozását,  megszorítását  követelték,  még  pedig  nem- 
csak a  hadsereg  vezérlete,  vezénylete  és  belszervezete  tekinteté- 
ben, hanem  utóbb  már  az  országgyűlés  elnapolása  és  feloszlatása 
kérdésében  is. 

És  ugyanakkor,  amikor  a  nevezett  pártok  vezérlő  bizottsága 
a  király  alkotmányos  jogkörének  és  így  magának  az  alkotmánynak 
is  lényegében  való  megváltoztatását  illetőleg  a  legintransigensebb 
álláspontra  helyezkedett,  fennen  hirdette  a  nagyközönség  előtt,  hogy 
elment  az  engedékenység  legszélsőbb  határáig,  elment  odáig,  ameddig 
a  nemzet  megalázása  és  jogainak  feladása  nélkül  elmehetett;  és 
mégis  hideg  és  merev  visszautasításban  részesült  a  korona  részéről. 

Ezzel  az  eljárással  a  coalitió  a  közvéleményt,  amelyet  kép- 
viselőházi, vezérlőbizottsági  és  törvényhatósági  bizottsági  határo- 
zatokkal, szónoklatokkal  és  hírlapi  czikkekkel  egy  éven  át  forron- 
gásba hoznia  és  a  maga  részére  hódítania  sikerült,  és  amelybe 
beleoltotta  azt  a  meggyőződést,  hogy  a  magyar  alkotmány  alap- 
elve abban  áll,  hogy  mindenkor  és  mindenütt  feltétlenül  annak 
kell  történnie,  amit  a  nemzet,  vagyis  a  képviselőház  mindenkori 
többsége  akar:  még  jobban  felzaklatta. 

A  királynak  alkotmányos  jogköréhez  való  állhatatos  ragasz- 
kodását újból  és  újból  alkotmánysértésnek,  alkotmányszegésnek, 
absolutismusnak  tüntetvén  fel,  ismét  és  ismét  belevetette  a  zendülés 
üszkét  a  nép  közzé,  ami  számos  esetben  már  sajnálatos  exces- 
susokra  is  vezetett. 

Annyira  el  voltak  akkor  fajulva  a  viszonyok,  hogy  —  úgy- 
szólván —  hazafierény-számba  ment  a  végrehajtó  hatalomnak  a 
megszokott  alakban  jelentkező  intézkedéseit  gúny  tárgyává  tenni 
és  kijátszani. 

A  törvényhatóságokban  napirenden  volt,  hogy  oly  esetben, 
amikor  a  közgyűlést  az  arra  illetékes  törvényes  közeg  annak  rendje 
szerint  bezárta  és  feloszlatta,  a  törvényhatósági  bizottság  tagjai 
—  gyakran  más  helyre  költözve  —  a  közgyűlést  folytatták,  ott 
határozatokat  hoztak,  hatósági  jogokat  gyakoroltak,  a  tisztviselőket 
és  a  közönséget  arra  nézve,  hogy  tulajdonképpen  melyik  gyűlés 
és  melyik  gyűlési  határozat  a  törvényes  és  érvényes,  tévedésbe 
ejtették  és  a  kormányt  arra  provokálták,  hogy  az  anarchia  tovább- 
terjedésének meggátlása  végett  repressiv  rendszabályokhoz  nyúljon, 
ami  azután  gyakran  komolyabb  összeütközéseket  idézett  elő.  Amíg 

ezek  a  rendzavarások  egyes  törvényhatóságokra  szorítkoztak,  addig 
be  lehetett  érni  a  mindenképpen  hosszabb  időt  igénylő  rendes  és 
utólagos  megtorlással,  bár  ebben  a  tekintetben  is  mindinkább 
súlyosbodott  a  helyzet  és  mindinkább  fokozódott  a  hatályos  intéz- 
kedések szüksége ;  amikor  azonban  az  volt  a  feladat,  hogy  az 
országgyűlés  feloszlattassék,  nem  lehetett  bevárni,  hogy  a  fel- 
oszlatás kapcsán  oly  bonyodalmak  és  zavarok  támadjanak,  amelyek 
a  királyi  akarat  érvényesülését  csak  egy  pillanatra  is  akadályozzák. 

Hogy  az  országgyűlés  feloszlatása  kapcsán  is  támadhatnak  ily 
zavarok  és  bonyodalmak,  attól  —  tekintve  a  mindinkább  fokozódó 
anarchiát  és  a  képviselőház  eddigi  magatartását  —  alaposan  tartani 
lehetett.  Minden  jel  arra  mutatott,  hogy  a  képviselőház  tovább  fog 
haladni  azon  az  utón,  amelyen  megindult,  amikor  az  elnapoló 
királyi  leiratok  törvényességét  tagadta  és  mindig  fokozódó  vehe- 
mentiával  támadta,  az  elnapoló  királyi  leiratok  kihirdetését  kisérő 
felszólalások  és  határozatok  körét  pedig  mindinkább  tágította.  — 
így  tehát  számolnia  kellett  a  kormánynak  azzal,  hogy  a  képviselő- 
ház az  országgyűlés  feloszlatásával  szemben  —  amikor  már  köz- 
vetlenebb veszély  fenyegeti  a  pártok  érdekeit  —  le  fogja  vonni 
azokat  a  consequentiákat,  amelyeket  eddig  is  minden  elnapolás 
alkalmával  a  Házban  szóvá  tettek,  amelyektől  azonban  a  többség 
ezideig  (így  a  deczember  19-iki  elnapolás  alkalmával  is)  még 
húzódozott;  —  egy  szóval,  hogy  a  képviselőház  a  feloszlató 
királyi  leirattal  ténylegesen  szembehelyezkedik  és  a  törvényhozó 
testűlet  hatáskörét  és  jogait  bitorló  gyülekezetként  továbbra  is 
együtt  marad.  Nem  szenved  kétséget,  hogy  ez  az  akkori  feszült 
légkörben  kiszámíthatatlan  következményekkel  járhatott  volna.  Az 
országgyűlés  nyilt  ellenszegülése  magával  ragadhatta  volna  azokat 
az  elemeket  is,  amelyek  eddig  passive  viselkedtek  és  oly  országos 
mozgalmat  idézhetett  volna  fel,  amelylyel  szemben  a  hatalom  min- 
den eszközét  kellett  volna  igénybe  venni ;  —  hogy  pedig  ennek  az 
országra  nézve  csakis  gyászos  eredménye  lehetett  volna,  azt 
bizonyára  senki  sem  fogja  kétségbe  vonni,  aki  az  akkori  álla- 
potokat ismerte. 

Ez  indokolja  a  királyi  biztos  kirendelését  és  mert  az  ese- 
mények folyamát,  az  akkori  bonyolult  helyzet  mikénti  alakulását 
előre  tudni  nem  lehetett  és  így  azt  sem  lehetett  megállapítani, 
hogy  a  ténykedés  melyik  részére  nézve  milyen  intézkedés  lesz 
szükséges,  a  királyi  biztosnak  teljes  hatalommal  való  felruházását 
—  ügy  tárgyi,  mint  alanyi  szempontból. 

Ami  már  most  a  királyi  biztos  eljárását  illeti,  a  királyi  biztos 
nem  lépte  volna  túl  megbizatásának  körét,  ha  bármelyikét  választja 
azoknak  a  módoknak,  amelyek  mellett  a  feloszlatás  ténye  és  annak 
indokai  —  a  király  személyes  ténykedésének  analógiájával  —  az 
országgyűlés  tudomására  juthatnak.  Amikor  megküldte  az  ország- 
gyűlés elnökeinek  a  saját  megbízatását  igazoló  királyi  leirat 
kapcsán  a  feloszlató  királyi  leiratot,  —  amely  a  feloszlatás  okait 
magában  foglalta  és  így  bizonyos  tekintetben  a  trónbeszédet 
pótolta,  —  azzal  a  felhívással,  hogy  azt  az  országgyűlésen  az 
általa  megszabott  módon  felolvassák;  ez  olybá  veendő,  mintha  a 
király  az  országgyűlést  a  feloszlatás  tényéröl  külön  értesítette,  a 
trónbeszéd  meghallgatására  meghívta  vagy  annak  elmondása  végett 
a  Házban  megjelent  és  ennek  a  procedúrának  a  rendjét  meg- 
állapította volna. 

A  királyi  biztos  idevágó  intézkedései  és  eljárása  ellen 
alkotmányjogi  szempontból  kifogásnak  nem  lehet  helye  és  nem 
lehet  arról  szó,  hogy  ez  a  képviselőház  házszabályai  szempont- 
jából tétessék  bírálat  tárgyává  s  ezen  az  alapon  a  királyi  biztosnak 
a  királyi  leiratok  felolvasását  tárgyazó  rendelkezése  az  ülés  veze- 
tésébe és  a  tárgyalás  rendjébe  való  Jogosulatlan  belenyúlásnak,  a 
Ház  jogai  ellen  irányzott  merényletnek,  a  Ház  souverain  jogköre 
nyilvánvaló  megtámadásának  minősíttessék. 

A  képviselőház  csupán  saját  házi  rendjének  megállapítása  és 
alkalmazása  körében  souverain,  itt  azonban  a  házszabályok  keretén 
kívül  eső,  s  a  Ház  belső  ügyrendjét  ellensúlyozó  személyes  királyi 
jog  érvényesült,  természetesen  ügy,  hogy  amint  a  király  személyes 
ténykedéseért  is  a  kormány  viseli  a  felelősséget,  a  kormány  felelős 
a  helyettesként  működő  királyi  biztos  eljárásáért  is  nevezetesen 
abban  a  vonatkozásban,  vájjon  ez  az  eljárás  a  királyi  jogkört  nem 
lépte-e  túl. 

Még  csak  a  királyi  biztos  ténykedésének  ezután  következő 
része  igényel  közelebbi  megvilágítást. 

A  feloszlatás  ténye  az  erre  vonatkozó  királyi  leiratnak  közzé- 
tételével és  a  Háznak  a  királyi  biztos  részéről  történt  értesítésével 
jogilag  perfectté  vált.  Ezen  nem  változtat  az  a  körülmény,  hogy  a 
képviselőház  a  feloszlató  királyi  leirat  felolvasását  megtagadta, 
épp  úgy,  amint  pl.  nem  érinti  a  feloszlatás  tényét,  vájjon  az  ország- 
gyűlés tagjai  a  trónbeszéd  meghallgatására  szóló  meghívásnak 
eleget  tesznek-e,  avagy  közülök  kik  és  hányan  vannak  jelen  a 
trónbeszéd  elmondásakor. 


435 

A  királyi  biztos  azt  tapasztalta,  hogy  a  képviselőház  nemcsak 
ignorálja  a  feloszlató  királyi  leirat  felolvasását  tárgyazó  intézkedé- 
sét, hanem  hogy  daczára  annak,  hogy  a  feloszlatás  más  utón, 
jelesül  a  hivatalos  lap  utján  is  köztudomásúvá  vált,  együtt  kivan 
maradni  és  üléseit  másnapon  folytatni  akarja. 

Az  a  kifogás,  hogy  a  királyi  leiratok  nem  a  miniszterelnök 
utján  lettek  átküldve,  hanem  hogy  azokat  maga  a  királyi  biztos 
küldte  meg,  nem  szolgálhatott  mentségül.  A  képviselőház  határozata 
e  részben  arra  hivatkozik,  hogy  „a  megszakítás  nélküli,  állandó 
gyakorlat  szerint  a  felségjog  bármely  nyilvánulása  kizárólag  a 
mindenkori  miniszterelnök  bejelentése  alapján  került  a  képviselőház 
elé  kihirdetésre ;  mert  csak  az  ily  módon  tett  bejelentés  szolgál 
megnyugtató  biztosítékul  annak  feltevésére,  hogy  a  kihirdetés  és 
tudomásulvétel  czéljából  beterjesztett  legfelsőbb  leirat  az  alkot- 
mányos felelősség  s  a  mindenkori  miniszteri  ellenjegyzésről  szóló 
törvény  szabta  biztosítékkal  rendelkezik." 

Törvény  nem  rendeli  ugyan,  de  kétségkívül  szokás,  hogy  a 
korona  és  az  országgyűlés  között  az  érintkezést  rendszerint  a 
miniszterelnök  közvetíti. 

A  közvetítésnek  ezt  a  módját  a  miniszterelnök  mindig  szem 
előtt  tartotta,  daczára  azoknak  az  insultusoknak,  melyek  a  kormányt 
a  képviselőház  részéről  érték,  és  daczára  annak,  hogy  a  képviselő- 
ház illetőleg  annak  elnöke  még  a  miniszteri  minőség  elismerését 
is  ötletszerűen  megtagadta,*  és  a  képviselőházzal  való  érintkezést 
a  kormányra  majdnem  lehetetelenné  tette. 

Ezúttal  sem  akart  a  kormány  ettől  a  szokástól  eltérni.  Hiszen 
azt  a  legfelsőbb  leiratot,  amelylyel  a  képviselőház  márczius  1-je 
helyett  február  19-ére  hívatott  össze,  a  miniszterelnök  küldte  meg 
a  képviselőház  elnökének.  Alakilag  talán  helyesebb  lett  volna,  ha 
a  képviselőház  elnöke  még  a  miniszterelnöktől  is  kapott  volna  külön 
értesítést,  hogy  Ö  Felsége  az  országgyűlés  feloszlatását  elhatároz- 
ván, erre  a  czélra  királyi  biztost  bízott  meg,  s  a  királyi  biztos 
csak  ennek  a  kapcsán  tette  volna  meg  rendelkezéseit  a  saját  meg- 
bízatására és  az  országgyűlés  feloszlatására  vonatkozó  királyi 
leíratok  tárgyában.  Hogy  ez  a  másik  értesítés  elmaradt,  elvégre 
is  alárendelt  technikai  dolog.  A  miniszteri  közvetítés  meg- 
szokott formalitása  egyáltalán   nem    érvényességi    kelléke   az   illető 

*  A  képviselőház  1905.  évi  deczember  19-iki  ülésében  Justh  Gyula  kép- 
viselőházi elnök  úgy  mutatta  be  a  háznak  báró  Fejérváry  Géza  miniszterelnök 
levelét,  hogy  azt  báró  Fejérváry  „táborszernagy"-tó\  kapta. 

királyi  tényneií  vagy  kijelentésnek,  —  azt  az  országgyűlés  akkor 
is  köteles  magára  nézve  joghatályosnak  elfogadni  és  respectálni, 
ha  más  módon  értesül  róla,  feltéve,  hogy  a  tény  vagy  kijelentés 
az  1848:111.  t.-czikk  3.  §-ában    megszabott   kellékeknek   megfelel. 

Arra  nézve,  vájjon  a  királyi  biztos  által  átküldött  királyi 
leiratok  miniszteri  ellenjegyzéssel  vannak-e  ellátva,  kétely  nem 
merülhetett  fel,  mert  a  királyi  biztosnak  az  elnökhöz  intézett  iratából 
ki  volt  vehető,  hogy  a  leiratok,  amelyeket  az  elnök  felbontatlanul 
visszaküldött,  miniszterelnöki  (M.  E.)  számokkal  vannak  ellátva; 
sőt  a  királyi  biztos  irata  arra  is  utalt,  hogy  a  királyi  leiratok  a 
hivatalos  lap  február  19-iki  számában  is  közzé  fognak  tétetni,  s  a 
hivatalos  lapnak  akkor  már  közkézen  forgó  példányából  min- 
denki meggyőződhetett  arról,  hogy  a  királyi  leiratok  a  miniszteri 
felelősség  szempontjából  kifogás  alá  nem  eshetnek.* 

Emellett  azután  lényegileg  csakugyan  egészen  mindegy,  vájjon 
a  megbízott  maga  hozza  magával  és  mutatja  be  a  megbízást,  az 
annak  tárgyát  képező  cselekménynyel  egyidejűleg,  vagy  pedig  a 
megbizó  előzetesen  tudatja  vagy  küldi  meg  a  megbízást  annak, 
akivel  szemben  a  cselekmény  teljesítendő. 

A  képviselőház  magatartása  s  általában  az  ebben  a  kérdés- 
ben számbavehetö  összes  körülmények  ehhez  képest  mindenképpen 
alkalmasak  voltak  arra,  hogy  a  királyi  biztosban  azt  a  benyomást 
keltsék  s  a  királyi  biztost  arra  a  feltevésre  jogosítsák,  hogy,  amint 
az  a  képviselőház  határozatából  egyenesen  is  kitűnt,  a  képviselőház 
ignorálja   a  feloszlatást,    az   ülést  másnap  folytatni  fogja  és   oly 

*  A  királyi  biztos  által  megküldött,  de  a  képviselőház  ülésében  fel  nem 
bontott  feloszlató  leiratot  Wekerle  Sándor  miniszterelnök  1906.  május  20-án 
kelt  átiratával  újból  megküldte  a  képviselőháznak  azzal,  hogy  miután  az  a 
képviselőházzal  alkotmányos  utón  nem  közöltetett,  a  Ház  annak  idején,  annak 
elhelyezése  iránt  rendelkezhessék.  Ennek  következtében  a  képviselőház  1906." 
július  26-iki  ülésében  a  következő  határozatot  hozta :  „A  múlt  országgyűlésen 
a  képviselőház  elnöke  nem  mutathatta  be  és  nem  hirdethette  ki  azt  a  leg- 
felsőbb leiratot,  amely  a  képviselőház  feloszlatását  tartalmazta,  mert  ennek 
átadását  a  miniszteri  felelősség  körén  kivül  álló  tényezőre,  a  felségjogok  gyakor- 
lására törvényesen  befolyást  gyakorolni  nem  jogosult  egyénre  bizta  az  akkori 
kormány,  úgy  hogy  a  leirat  bejelentésének  alakiságaiban  is  eleve  hiányzott  a 
biztosíték  az  iránt,  hogy  Ö  Felségének  szent  és  sérthetetlen  személye  és  az 
alkotmánynak  sérthetetlensége  fenyegetve  nem  lesznek.  Az  elkövetkezett  ese- 
mények az  előzményt  nem  alkotható  jogi  hézag  ellenére  a  képviselőház  fel- 
oszlatását végzett  ténynyé  tették,  és  az  uj  országgyűlés  az  1848:  IV.  t.-czikkben 
kijelölt  törvényes  időben  és  módon  össze  lett  híva.  A  törvényes  összehívás  által 
a  jogfolytonosság  helyreállíttatott  és  azt  a  képviselőház  határozatilag  constatálja." 

eljárást  akar  követni,  mely  beláthatatlan  zavarokra  és  bonyodal- 
makra vezethet.  Ugyanazért  nem  lehet  kifogásolni,  hogy  a  királyi 
biztos  a  nyert  teljhatalom  körében  a  feloszlatásnak  érvényt  szerezni 
akarva,  az  e  részben  szükséges  hatósági  praeventiv  intézkedések 
megtételére  is  kiterjeszkedett  és  rendelkezett,  hogy  a  képviselőház 
helyiségei  ne  szolgálhassanak  a  feloszlatással  szembehelyezkedő 
gyülekezés  színhelyéül. 

Ebből  a  szempontból  Ítélendő  meg  a  királyi  biztos  kiküldött- 
jének a  ház  helyiségeiben  való  megjelenése  és  ottani  ténykedése, 
mely  a  feloszlatás  jogilag  már  befejezett  tényének  és  az  eljárás 
czéljának  jelzéséül  azzal  vette  kezdetét,  hogy  a  kiküldött  ezredes 
a  feloszlató  királyi  leiratot  a  képviselőház  üléstermében  is  —  ahol 
az  ülés  már  korábban  be  volt  fejezve  —  felolvasta  és  kihirdette, 
és  azzal  ért  véget,  hogy  a  képviselőház  helyiségeit  kiüríttette,  az 
egész  épületet  őrizetbe  vette  és  csakis  a  háznagy,  a  kinevezett  hiva- 
talnokok, a  benlakók  és  a  személyzet  be-  és  kijárását  engedte  meg. 

A  feloszlatás  pillanatában  megszűnik  a  Ház  testületi  jellege  s 
az  abból  származó  minden  különjog.  A  íiáz  belügyeire  vonatkozó 
rendelkezés  (az  országgyűlés  szünetelése  alatt  képzelhető  vonat- 
kozásokban) a  végrehajtó  hatalomra  száll;  a  háznagy  hivatalos 
működése  a  Ház  feloszlása  után  is  tart,  e  részben  azonban  a  bel- 
ügyminiszter felügyelete  alatt  áll.  (A  képviselőház  házszabályai 
280.  és  281.  §-ai.) 

Ha  ily  módon  az  országgyűlés  feloszlatása  alkalmából  a  meg- 
bízott királyi  biztos  —  a  király  személyes  ténykedését  pótló  cselek- 
ményeken kívül  —  a  végrehajtó,  illetőleg  a  rendőri  hatalom  .körébe 
vágó  és  az  akkori  viszonyokra  való  tekintettel  halaszthatatlan  intéz- 
kedéseket is  megtette  a  neki  adott  teljhatalomnál  fogva :  ezekért  az 
intézkedésekért  a  kormány,  amelynek  előterjesztésére  és  ellen- 
jegyzésével a  megbízást  kapta,  a  felelősséget  elvállalhatja. 

Végül  még  meg  kell  jegyezni,  hogy  praecedensek  is  vannak 
arra,  hogy  királyi  biztos  működött  közre  az  országgyűlés  fel- 
oszlatásánál. 

Az  1872 — 1875.  országgyűlést  báró  Wenckheim  Béla  mint 
királyi  biztos  rekesztette  be. 

1861-ben  pedig  gróf  Haller,  ugyancsak  mint  királyi  biztos 
hajtotta  végre  az  országgyűlés  feloszlatását. 

Az  erdélyi  országgyűlés  1848.  évi  május  29-én  egybehivatván, 
a  Felség  személyét  képviselő  teljes  hatalmú  kir.  biztossá  báró 
Puchner  Antal  neveztetett  ki. 

Azt  mondják,  hogy  az  1861.  évi  praecedens  nem  jöhet  tekin- 
tetbe, mert  akkor  nem  volt  felelős  minisztérium.  Ez  azonban  nem 
döntő  momentum.  A  feloszlatás  körüli  királyi  jog  ugyanaz  volt 
1861-ben,  mint  most.  Hogy  akkor  felelős  minisztérium  nem  volt, 
ez  csak  annyiban  bir  jelentőséggel,  hogy  akkor  nem  volt,  aki  a 
királyi  biztos  kirendeléseért  és  eljárásáért  az  alkotmányos  felelős- 
séget viselte  volna,  míg  a  jelen  alkalommal  a  királyi  biztos  kikül- 
dése az  alkotmányos  formák  megtartása  mellett  történt  és  az  actust 
a  miniszteri  felelősség  fedezte. 

A  kormánynak  egyáltalán  nem  volt  szándékában,  hogy  a  par- 
lament érzékenységét  minden  áron  sértse  és  tekintélyét  önkényesen 
kisebbítse  és  jóllehet  érezte,  hogy  a  megszokottól  eltérő  minden 
lépés  nem  fogja  mindenkinek  a  tetszését  megnyerni,  ami  a  kormány 
nehéz  helyzetét  súlyosbítani  fogja:  a  nagyobb  baj  elhárítása 
végett  nem  volt  elkerülhető  a  határozottabb  eljárás,  ha  másért  nem 
is,  mindenesetre  azért,  hogy  a  coalitió  belássa,  hogy  immár  elér- 
kezett az  ideje  annak,  amikor  a  hónapok  óta  húzódó  válságot  végre 
dűlőre  kell  vinni  és  többé  nem  lehet  helye  annak,  hogy  a  kímé- 
letes eljárást  gyengeségnek  és  ingadozásnak  tekintsék,  amely  előbb- 
utóbb  felmenti  a  coalitiót  attól  a  kényszerűségtől,  hogy  tarthatat- 
lan állásából  visszavonuljon.  — 

Az  országgyűlés  feloszlatása  kapcsán  felmerült  másik  kifogás 
az  volt,  hogy  a  feloszlatás  azzal  a  szándékkal  történt,  hogy  az 
országgyűlés  többé  nem  fog  összehivatni. 

Hogy  mi  tette  elkerülhetetlenné  az  országgyűlés  feloszlatását, 
azt  itt  csak  röviden  kívánjuk  jelezni. 

Az  u.  n.  „nemzeti  ellentállás"  oly  fokra  hágott,  hogy  teljes 
anarchiától  lehetett  tartani.  A  kormány  minden  igyekezete,  hogy 
más  kormány  váltsa  fel,  sikertelennek  bizonyulván,  nem  térhetett 
ki  az  elől,  hogy  az  akkori  szükséghelyzetben,  mely  őt  a  hivatalban 
maradásra  kényszerítette,  az  állami  rendet  mindenképpen  fentartsa 
s  az  ország  anyagi  létérdekeinek  immínens  veszélyeit  elhárítsa. 
E  végből  elsősorban  erélyesebb  rendszabályokat  kellett  alkalmazni 
a  megzavart  rend  helyreállítására.  Ezenkívül  mindinkább  közeledett 
az  időpont,  amikor  múlhatatlanul  meg  kellett  tenni  a  szükséges 
intézkedéseket,  hogy  az  ország  a  nemzetközi  kereskedelmi  forga- 
lomból ki  ne  kapcsolódjék  és  anyagilag  tönkre  ne  jusson.  Az  erre 
vonatkozó  intézkedést  a  kormánynak  saját  felelősségére  kellett  meg- 
tennie, és  bármennyire  kívánta  is  azokat  az  ország  érdeke,  a  kor- 
mány a  szükséghelyzet  méltányos  elbírálását  az  akkori  országgyűlés- 

töl,  amely  vele  szemben  a  merev  és  ellenséges  magatartás  terén  a 
legszélsőbb  végletig  ment  el,  nem  várhatta,  nem  remélhette.  Kény- 
telen volt  tehát  megtenni  a  kísérletet,  hogy  az  új  választások  utján 
oly  többség  kerüljön  a  képviselőházba,  mely  a  helyzet  megítélésé- 
ben tárgyilagosabb  és  igazságosabb  lesz.  A  kormány  nem  ejtette 
el  a  programmját,  jóllehet  arra  nézve,  hogy  e  programm  alapján 
maga  szerezze  meg  a  maga  számára  a  többséget,  igen  nagy  nehéz- 
ségek és  akadályok  merültek  fel ;  de  az  egyáltalán  nem  volt  kizárva, 
hogy  a  programm  sarkalatos  elve,  az  általános  választói  jog  alapján 
megvalósítandó  parlamenti  reform  oly  változást  fog  előidézni  a 
választási  küzdelem  során  a  pártok  alakulásában  és  felfogásában, 
amely  megszünteti  vagy  legalább  enyhíti  az  éles  ellentéteket  és 
előmozdítja  az  államhatalmi  tényezők  compromissumát  és  ennek 
révén  a  rendes  parlamenti  viszonyok  helyreállítását,  —  igazságot 
szolgáltatva  azoknak  is,  akik  az  országnak  legsúlyosabb  helyzetében 
a  közvetítés  szerepére  vállalkoztak. 

Nem  lehetett  kizártnak  tekinteni,  hogy  még  a  választások  előtt 
is  létrejön  a  békés  megegyezés,  és  még  a  választások  előtt  oly 
kormány  alakul  a  coalitióhoz  tartozó  pártok  közreműködésével, 
amely  a  választások  alkalmával  a  többséget  megszerzi.*  Sőt  ezt 
remélni  is  lehetett.  A  coalitió  szinte  várta  márczius  1-ét,  amikor  a 
külfölddel  való  kereskedelmi  szerződések  és  az  uj  vámtarifa  tár- 
gyában okvetlenül  intézkedni  kell,  és  így  fel  lehetett  tenni,  hogy 
ha  a  coalitió  az  erre  vonatkozó  intézkedést  befejezett  ténynek  tün- 
tetheti fel  arra  nézve,  hogy  a  közgazdasági  önállóságot  a  legköze- 
lebbi tíz  év  alatt  meg  nem  valósíthatja,  akkor  kétségkívül  elhárul 
az  egyik  leglényegesebb  oka  a  coalitió  merev  magatartásának  és 
ezáltal  jelentékenyen  gyarapodnak  a  béke  esélyei,  —  annál  inkább, 
mert  köztudomású  volt,  hogy  a  Fejérváry-kormány,  az  után  a 
visszautasítás  után,  amelylyel  a  coalitió  közvetítését  fogadta,  többé 
nem  tehet  ugyan  formaszerü  kezdeményező  lépést  a  béke  meg- 
kísérlésére, de  mindig  szívesen  fogad  és  a  legkomolyabban 
fontolóra  vesz  és  illetékes  helyen  közvetít  minden  ajánlatot,  mely 
az  általa  megjelölt  alapon  a  békés  kibontakozásra  alkalmasnak 
mutatkozik. 

*  Erre  az  eshetőségre  többen  kifejezetten  utaltak  is.  így  Berzeviczy 
Albert  1906.  évi  márczius  13-iki  beszédében  (Pester  Lloyd  márczius  14-iki 
estilap),.  Széli  Kálmán  márczius  16-iki  beszédében  (Pester  Lloyd  már- 
czius 17-iki  estilap),  báró  Fejér\'áry  Géza  (Pester  Lloyd  1906.  márczius 
19-iki  estilap). 

Látni  való  tehát,  hogy  az  országgyűlés  feloszlatása  nem  merő 
önkényből,  hanem  az  alkotmányos  kibontakozás  czélzatával  és  így 
abban  a  feltevésben  történt,  hogy  az  uj  választások  a  törvényes 
határidőn  belül  ki  fognak  Íratni.  * 

E  részben  nem  szolgálhat  ellenbizonyítékul  az  a  körülmény, 
hogy  a  kormány  az  uj  országgyűlést  nem  hivta  össze  azonnal  a 
réginek  feloszlatásakor.  Hogy  erre  nézve  törvényes  kötelesség  nincs, 
nem  szükséges  bővebben  fejtegetni.  Csupán  csak  az  1848:  IV, 
t.-czikk  5.  §-ának  kell  megfelelni,  és  elegendő,  ha  az  uj  ország- 
gyűlés oly  időben  hivatik  össze,  amikor  még  a  választások  meg- 
ejtése  és  az  uj  országgyűlés  összeűlése  a  törvényes  három  hónapon 
belül  megtörténhetik.  Az  országgyűlés  összehívásának  utolsó  termi- 
nusa pedig  április  11-ike  volt.** 

A  latitude  éppen  arra  való,  hogy  a  kormány  megválaszt- 
hassa az  időpontot,   mely   a  választásokra   és   az   uj   országgyűlés 

*  V.  ö.  Berzeviczy  fentemlített  beszédét,  a  melyben  az  uj  választások 
kérdését  fejtegetvén  annak  a  várakozásának  ad  kifejezést,  hogy  a  nemzetnek 
az  alkotmány  megóvása  érdekében  meg  kell  állapodnia  azon  az  utón,  amelyre 
a  helyzet  félreismerése  és  erejének  túlbecsülése  következtében  jutott ;  vissza  kell 
térnie  az  1867.  alapra  és  annak  oly  értelmezésére,  melyet  alkotói  és  követői 
a  legújabb  időkig  helyesnek  és  törvényesnek  tartottak.  Ekkor  a  korona  és  a 
nemzet  közt  sajnálatos  módon  megzavart  egyetértés  és  bizalom  biztosan  helyre- 
áll, s  a  nemzet  választottjainak  módjukban  lesz,  parlamentünk  erősen  meg- 
ingatott tekintélyét  és  hitelét  a  nemzet  jólétére  irányuló  komoly  és  termékeny 
munkával  visszaszerezni. 

**  Egy  1906.  február  19-én  kiadott  félhivatalos  közlemény  erre  vonat- 
kozólag a  következőket  mondja  :  „Ami  azt  a  kérdést  illeti,  hogy  az  országgyűlés 
az  uj  országgyűlésnek  egyidejű  összehívása  nélkül  oszlattatott  fel,  egy  hasonló 
előzményre  kell  utalni,  mely  ellen  annak  idején  egy  oldalról  sem  történt  ki- 
fogás és  nem  merült  fel  aggály.  Ez  az  előzmény  történt  az  országgyűlésnek 
1906.  évi  október  hóban  végbement  feloszlatása  alkalmával,  amikor  is  az  uj 
országgyűlést  összehívó  irat  csak  több  nappal  a  feloszlatás  actusa  után  adatott 
ki.  Alkotmányjogi  gyakodatunk  szerint  a  régi  országgyűlés  feloszlatása  és  az  uj 
országgyűlés  összehívása  két,  tartalom  és  lényeg  tekintetében  teljesen  elkülönített 
államjogí  cselekmény.  Ez  abból  is  tűnik  ki,  hogy  a  feloszlatás  az  országgyűlésnek, 
—  az  összehívás  pedig  a  törvényhatóságoknak  szól.  Ezt  a  cselekményt  tehát 
fogalmilag  sem  lehet  összekapcsolni.  És  hogy  az  idő  tekintetében  sem  kell 
összeesniök,  bizonyítja  az  említett  praecedens.  Ezért  nem  lehet  a  fennálló  jog 
szempontjából  kifogásolni,  hogy  az  országgyűlés  feloszlatása  az  uj  ország- 
gyűlésnek egyidejű  összehívása  nélkül  történt,  és  így  teljesen  indokolatlan,  ha 
valaki  ezen  az  alapon  az  absolutísmus  beálltáról  beszél  annál  kevésbé,  mert 
a  feloszlató  legfelsőbb  leirat  kifejezetten  mondja,  hogy  Ö  Felsége  az  uj  ország- 
gyűlés mielőbbi  összehívását  fentartja.  (Pester  Lloyd  1906.  február  19-íkí  estílap.) 

összeülésére  saját  szempontjából  a  legalkalmasabb,  és  a  jelen 
esetben  azért  sem  lehetett  a  választások  kiírásával  sietni,  hogy 
abban  az  esetben,  ha  időközben  uj  kormány  alakul,  —  ami  azután 
csakugyan  valóvá  is  vált  —  ez  a  kormány  intézhesse  a  választásokat 
saját  kormányzati  érdekeinek  és  czéljainak  szem  előtt  tartásával. 

Az  sem  bizonyítja  az  ellenkezőt,  hogy  a  kormány  a  felosz- 
latás után  erélyesebb,  sőt  kivételesebb  jellegű  intézkedéseket  tett 
az  állami  rend  teljes  felbomlásának  megakadályozására.  Az  u.  n. 
„nemzeti  ellentállás"  már  teljes  felfordulással  fenyegette  az  országot, 
ezt  pedig  megelőzni  általános  országos  érdek  volt. 

Már  pedig  azok  a  rendszabályok,  melyeket  a  kormány  alkalma- 
zásba vett,  ezen  a  czélon  nem  mentek  túl.  A  szövetkezett  pártok 
vezérlő  bizottságának  feloszlatása  is  csak  azért  történt,  mert  ez  a 
bizottság  nem  csupán  a  parlamenti  pártok  törekvéseinek  politikai 
intézője  volt,  hanem  oly  jogokat  arrogált  magának,  melyek  csak  a 
kormányhatalmat  illetik  meg,  —  valóságos  ellenkormányként  sze- 
repelt, hirdetve  sőt  kötelezőleg  megrendelve  a  király  törvényes 
kormánya  ellen  az  ellentállást  és  ellenszegülést.  A  vezérlő  bizottság 
feloszlatásával  a  kormány  nem  azt  akarta  jelezni,  hogy  most  már 
nem  lesznek  politikai  pártok,  pártszervezkedés  és  pártküzdelem, 
hanem  azt,  hogy  senkise  tekintse  a  vezérlő  bizottságot  oly  fórum- 
nak, oly  szervnek,  mely  a  közéletet  és  különösen  a  hatóságok 
eljárását  a  kormányhatalom  tekintélyével  irányíthatja.  Ha  az  ország- 
gyűlés tartama  alatt  lehetett  is  ennek  a  gessiónak  valamelyes  értelme, 
ez  az  országgyűlés  feloszlatásával  —  amikor  már  nem  lehetett  az 
alakszerűén  megállapított  többség  elvére  hivatkozni  —  végképpen 
megszűnt.* 

Mindenki  át  volt  hatva  attól,  hogy  az  alkotmányos  életnek  a 
rendes  kerékvágásba  zökkenését  első  sorban  és  leghamarabb  a 
békés  megegyezés  idézhetné  elő;  ámde  erre  csak  akkor  lehetett 
gondolni,  ha  a  közéletben  a  királyi  hatalom  rovására  megzavart 
egyensúly  helyreáll,  ha  megszűnik  a  királyi  jogoknak  semmibe- 
vétele és  .  ha  a  végrehajtó  hatalom  leküzdi  a  törvényhatóságok 
ellenszegülését.  Még  ha  a  király  bármilyen  concessióra  is  lett  volna 
hajlandó,  ilyet  tőle  nem  lehetett  várni  addig,  míg  a  helyzet  nem 
úgy  tünteti  fel  a  dolgot,  hogy  amit  tesz,  azt  szabad  elhatározásból, 
nem  pedig  az  erőszaknak  engedve  teszi.    Az  országos  felfordulás  a 

*  Hogy  ilyen  volt  a  vezérlő  bizottság  viselkedése,  abból  tűnik  ki,  hogy 
a  coalitió  a  kormányrajutás  esetére  formális  Ígéreteket  tett. 

coalitió  kormányra  jutását  nem  hogy  elősegítette  volna,  de  ellen- 
kezőleg gátolta.  Előbb  tehát  rendet  kellett  teremteni,  a  végrehajtó 
hatalom  tekintélyét  kellett  érvényre  juttatni,  és  csak  akkor  lehetett 
újból  gondolni  egy  oly  megegyezésre,  mely  a  coalitióra  támaszkodó 
kormány  megalakítását  eredményezheti,  feltéve,  ha  a  coalitió  felhagy 
eddigi  követeléseinek  erőszakolásával  és  nem  mint  győző  fél  akarja 
a  hatalmat  megszerezni. 

Ehhez  képest  a  határozottság  és  az  erély,  mely  az  ebbe  az 
időszakba  eső  kormányzati  intézkedésekben  megnyilvánult,  és  a 
királyi  hatalom  megóvását  s  ennek  révén  a  rend  helyreállítását 
czélozta,  közvetve  a  békés  megegyezés  érdekeit  szolgálta;  abban 
a  vonatkozásban  is,  hogy  a  coalitió  végre  vessen  véget  a  huza- 
vonának és  komolyan  lásson  hozzá  a  kormányra  jutását  gátló  akadá- 
lyok elhárításához.  Ezt  annál  inkább  el  lehetett  várni,  mert  a  Fejér- 
váry-kormány  programmjának  a  parlamenti  reformot  tárgyazó  része 
mindenképpen  alkalmas  volt  a  fenforgó  ellentétek  áthidalására, 
jelesül  a  megegyezés  útjában  álló  kérdések  kikapcsolására. 

E  mellett  természetesen  azt  sem  lehetett  szem  elől  tévesz- 
teni, hogy  ha  maga  a  Fejérváry-kormány  lenne  kénytelen  az  uj 
választások  problémáját  megoldani,  a  tett  kormányintézkedések 
következtében  a  nyugalom  és  a  rend  legalább  annyira  helyreálljon, 
hogy  a  választásokat  a  törvény  szerint  arra  hivatott  hatóságok, 
nevezetesen  a  törvényhatósági  közegek  közreműködésével  akadály- 
talanul keresztülvinni  lehessen. 

Ily  körülmények  közt  a  kormánynak  folytonosan  figyelemmel 
kellett  kisérnie  a  dolgok  fejlődését  és  minden  eshetőséggel  szem- 
ben tisztába  kellett  jönnie  a  megoldás  mikéntjével,  —  még  pedig 
nem  csupán  ehnéletileg  és  elvontan,  de  a  megoldási  módokat  tüze- 
tesen megtervezve  és  in  concreto  mérlegelve. 

Az  erre  vonatkozó  combinátiók  közt  a  coalitióval  való  meg- 
egyezés volt  előtérben,  természetesen  azon  az  alapon,  hogy  a 
coalitió  a  Fejérváry-kormány  programmjának  sarkalatos  részét 
magáévá  teszi  és  egyebekben  a  létező  alaphoz  alkalmazkodik. 

Másodsorban  fontolóra  kerültek  az  uj  választások  esélyei  abban 
az  esetben,  ha  a  megegyezés  időközben  létre  nem  jönne.  A  kérdés 
nem  annyira  a  választások  várható  eredménye,  mint  inkább  a  körül 
forgott,  mily  módon  lehetne  a  választásokat  a  törvényes  mederben 
lefolytatni  és  miképpen  lehetne  biztosítani,  hogy  az  izgalom,  mely 
a  választási  mozgalmakkal  rendszerint  járni  szokott,  ne  szolgáljon 
alkalmul  az  egész  ország  fellazítására. 

A  coalitió  késett  a  békés  megoldás  utján  az  elhatározó  lépés 
megtételével ;  sőt  az  ellentállásnak  fokozottabb  mértékben  való 
folytatására  sarkalta  az  országot. 

A  kormány  ehhez  képest  nem  várhatta  be  készületlenül  a 
választások  kiírásának  végső  határidejét.  Épp  úgy,  amint  meg- 
tervezte azokat  a  módozatokat,  amelyek  mellett  a  coalitiónak  a 
békés  megegyezés  utján  való  kormányra  jutása  megtörténhetnék, 
elő  kellett  készülnie  hasonló  módon  arra  a  másik  eshetőségre  is, 
ha  a  választások  kérdésében  maga  lenne  kénytelen  állást   foglalni. 

Mindenekelőtt  arra  kellett  súlyt  fektetni,  hogy  a  választásokat 
a  törvény  szerint  arra  hivatott  törvényhatósági  közegek  a  meg- 
szokott módon  hajtsák  végre.  Ennek  megvalósíthatása  tekintetében 
azonban  alapos  kételyek  merültek  fel.  Gróf  Andrássy  Gyula  1906. 
évi  február  hó  28-án  kiadott  nyilt  levelében  egyenesen  arra  hivta 
fel  a  törvényhatóságokat,  hogy  a  kormány  rendeleteit  ne  teljesítsék, 
következésképp  azokat  se,  melyek  a  képviselőválasztásokra  vonat- 
kozó intézkedések  megtételét  czéloznák.* 

Az  állami  rend  helyreállítása  végett  kivételesebb  jellegű  rend- 
szabályokhoz kellett  nyúlni :  egyes  törvényhatóságokba  királyi 
biztosokat  kellett  kiküldeni.  Ennek  meg  is  volt  a  maga  hatása,  de 
a  helyzet  mégis  abnormális  volt  és  ez  okból  nem  is  lehetett  alkal- 
mas mílíeu  a  képviselőválasztások  végrehajtására.  A  végből,  hogy 
a  választásoknak  meg  legyen  a  kellő  erkölcsi  súlya,  meg  kellett 
volna  szüntetni  a  jelzett  kivételes  intézkedéseket,  már  pedig  előre 
volt  látható,  hogy  mihelyt  ez  megtörténik,  ismét  annyira  rosszab- 
bodnak az  állapotok,  hogy  a  választási  mozgalom  tartamára  a 
minimális  rend  garantiái  is  hiányozni  fognak. 

És  ha  a  situatió  tárgyi  megfigyelésére  első  sorban  hivatott 
tényezők  észleletei  és  megállapítása  nyomán  esetleg  az  a  gondolat 
merült  volna  fel,  hogy  az  uj  választások  1906.  évi  április  11-éig 
nem  lesznek  kiírhatók,  ezt  egyáltalán  nem  lehet  olybá  venni,  mintha 
bárkinek  is  eszében  lett  volna  a  választások  kiírását  önkényesen 
mellőzni  és  az   országgyűlés  nélkül  való  kormányzást  inaugurálni ; 

*  Gróf  Andrássy  Gyula  az  olaszliszkai  kerület  választóihoz  intézett  fenti 
levelében  azt  a  jelszót  adta  ki :  „A  törvénytelen  hatalom  törvénytelen  parancsait 
nem  teljesítjük,  s  ezzel  elvágjuk  a  hatalom  életgyökereit."  Gróf  Andrássy  a 
kormányt  köztudomás  szerint  törvénytelennek  tartotta  és  törvénytelennek  tartotta 
a  kormány  rendelkezési  jogát  általában  s  így  minden  rendeletét.  Az  itt  említett 
jelszó  e  szerint  a  választások  megtartására  vonatkozó  kormányrendeletek  és 
kormányintézkedések  ellen  is  irányult. 

hanem  az  nem  lehetett  egyéb,  mint  annak  a  jelzése,  hogy  a  Fejérváry- 
kormány  subjective  nem  képes  az  uj  választásokat  keresztülvinni 
és  ezért  a  felelősséget  elvállalni.  A  Fejérváry-kormányt  eddig  is 
csak  a  kényszerűség  tartotta  hivatalában,  és  amidőn  ismét  egy 
ujabb  fordulóponthoz  ért,  amikor  a  helyzetet  tisztán  kellett  fel- 
tárnia: nem  mellőzhette,  hogy  —  úgy  mint  előzően,  más  hasonló 
alkalmakkor  —  ne  utaljon  a  nehézségekre,  melyekkel  korábbi 
megbízása  keretében  megküzdeni  nem  tudott  és  újból  le  ne  vonja 
a  helyzetnek  ilyetén  átalakulásából  a  consequentiákat.  Ugy  mint 
annak  előtte,  ebben  a  kritikus  pillanatban  sem  gördített  a  Fejérváry- 
kormány  az  elé  akadályt,  hogy  őt  más  kormány  váltsa  fel,  sőt  ezt 
mindenképpen  előmozdítani  igyekezett  és  ezzel  az  igyekezetével, 
ezzel  a  törekvésével  nem  ellenkezett,  sőt  azzal  összhangzásban  lett 
volna,  ha  megfelelő  módon  netán  jelezte  volna,  hogy  a  maga 
részéről  az  uj  választásokba  nem  bocsátkozhatik. 

Ez  azonban  korántsem  jelentené  azt,  hogy  egyáltalán  ne 
legyenek  választások,  nem  foglalhatná  magában  annak  a  negatióját, 
hogy  más  kormány,  amely  pláne  megegyezés  utján  veszi  kezébe 
az  ügyek  intézését,  ne  választasson.  Sőt  éppen  ez  volt  az  első 
vonalba  helyezett  kibontakozási  mód. 

A  kormány  csak  a  saját  helyzetét  tekintve  és  mérlegelve 
nyilatkozhatott;  s  esetleges  nyilatkozata  semmiképpen  sem  hivánt 
a  kérdés  objectiv  vonatkozásainak  praejudikálni. 

Egyébiránt  bármint  áll  a  dolog:  de  internis  non judicatpraetor ! 

A  tények  határoznak.  A  tény  pedig  az,  hogy  a  Fejérváry- 
kormánynak  semmi  olyan  cselekménye  nincs,  amelylyel  elzárta 
volna  az  országgyűlés  összehívásának  és  az  uj  választások  kiírásá- 
nak útját.  Semmiféle  irányban  nem  volt  még  végleges  megállapodás 
és  döntés,  —  és  azután  is,  amikor  a  Fejérváry-kormánynak  számot 
kellett  vetnie  magával  arra  nézve,  mi  történjék,  ha  a  coalitíó  az 
országgyűlés  összehívására  nyitva  álló  törvényes  határidőt  ered- 
ménytelenül elmúlni  engedi :  nem  szorult  háttérbe  a  coalítíóval  való 
megegyezés  gondolata.  Amikor  a  coalitíó  egy  elfogadható  béke- 
ajánlattal jött,  azt  a  kormány  a  legnagyobb  készséggel  felkarolta 
és  annak  megvalósítását  —  érzékeny  érdeksérelmek  árán  is  — 
előmozdította  úgy,  hogy  az  országgyűlést  a  törvényes  határidőn 
belül  még  össze  lehetett  hívni.  Ez  is  amellett  bizonyít,  hogy  az 
országgyűlés   nem    azzal  a  szándékkal   oszlattatott  fel,  hogy  többé 

össze  ne  hívassék. 

* 


445 

1906.  évi  május  hóban  egyes  lapok  egy  királyi  manifestum  ter- 
vezetének a  szövegét  közölték,  amelyből  sokan  azt  akarták  kimagya- 
rázni, hogy  már  el  volt  határozva,  hogy  az  uj  választások  a  törvényes 
határidőn  belül  nem  fognak  kiíratni,  és  hogy  a  Fejérváry-kormány 
tényleg  vállalkozott,  hogy  a  kormányzást  tovább  is  folytatja  és  ily 
módon  a  nyilt  absolutismusba  belemegy. 

Ennek  az  insinuatiónak  nincsen  semmi  alapja. 

Amint  az  fennebb  jelezve  volt,  tény,  hogy  a  Fejérváry-kormánynak 
kötelességszerüleg  foglalkoznia  kellett  azzal  a  kérdéssel,  mi  történjék 
akkor,  ha  a  törvényes  határidőn  belül  a)  sem  egy  más  kormány,  neve- 
zetesen a  coalitiós  kormány  nem  veszi  át  az  ügyeket,  b)  sem  a  köz- 
rend nem  áll  helyre  annyira,  hogy  a  kormány  a  választások  rendes 
lefolyását  biztosíthatná. 

Ezt  az  utóbbi  eshetőséget  tekintve,  sem  a  korona,  sem  a 
kormány  nem  akarta  az  országot  az  absolutismusba  juttatni  s  ilyen 
megoldást  combinatióba  sem  vett ;  amidőn  azonban  az  uj  válasz- 
tások kiírására  nyitva  álló  törvényes  határidő  rohamosan  vége  felé 
közeledett,  s  a  valJ  helyzet  feltárása  és  fixirozása  elől  kitérni  nem 
lehetett,  úgy  a  korona,  mint  a  kormány  arra  fordította  minden 
igyekezetét,  hogy  abban  az  esetben,  ha  a  törvénynek  az  említett 
határidő  alatt  semmiképpen  sem  lehetne  eleget  tenni,  ünnepélyes 
formában  kifejezésre  jusson,  hogy  ez  semmi  körülmények  közt  sem 
az  alkotmány  felfüggesztése,  hanem  kizárólag  a  viszonyoknak  a  korona 
és  a  kormány  akaratától  független,  sajátos  alakulása :  úgyszólván 
a  vis  major  által  előidézett  kényszerűség,  melynek  multán  a  tör- 
vénynek minden  késedelem  nélkül  meg  lesz  felelve ;  hogy  továbbá 
az  időközi  kormányzati  intézkedések,  melyeknek  —  az  elháríthatatlan 
szükséghelyzet  által  indokolt  egyes  eltérésektől  eltekintve  —  továbbra 
is  a  fennálló  törvényeken  kell  alapulniok,  annak  idején  a  parlament 
bírálata  alá  lesznek  bocsátva,  és  hogy  ez  az  álláspont  —  kellően 
megindokolva  —  a  királyi  szó  és  a  királyi  ígéret  garantiája  alá 
helyeztessék. 

Ez  lett  volna  a  czélja  a  királyi  manifestumnak. 

És  ha  a  coalitíó  által  okozott  és  a  kormányhatalom  által  el  nem 
háríthatott  kényszerhelyzetben  a  kormány  arra  nézve  kereste  és  meg 
is  találta  volna  az  alkotmányos  garantiát,  hogy  a  normális  állapottól 
való  időleges  eltérés  nem  kényuralmi  tény  és  nem  végleges  meg- 
szakítása az  alkotmányos  élet  folyamának,  valamint  ha  adott  esetben 
az  erre  vonatkozó  ünnepélyes  királyi  kijelentést  alkotmányosan  fedezte 
volna,  ezért  bátran  elvállalhatná  a  felelősséget. 

Egyébiránt  az  egész  kérdés  még  csak  a  tervezés  stádiumában 
volt,  anélkül,  hogy  a  végleges  elhatározás  bármely  irányban  megtörtént 
és  a  Fejérváry-kormány  a  manifestum  tervezetében  megjelölt  további 
kormányzásra  is  vállalkozott  volna.  * 


II. 

A  költségvetés  nélküli  állapottal  kapcsolatos 
intézkedések. 

A  költségvetés  nélküli  állapot  eshetőségére  való  tekintettel 
három  irányban  vannak  törvényes  szabályok,  melyekhez  a  kor- 
mányzati intézkedések  körében  alkalmazkodni  kell. 

Az  egyik  arra  vonatkozik,  hogy  a  költségvetés  nélküli  állapot 
be  ne  következzék,  a  másik,  hogy  ha  már  bekövetkezett,  megsziin- 
tettessék,  a  harmadik  pedig,  hogy  a  költségvetés  nélküli  állapot 
ideje  alatt  mindaz  mellőztessék,  mi  kifejezetten  csak  költségvetés 
esetében  vehető  foganatba. 

*  A  kormánynak  azok  a  tagjai  is,  akik  az  1903.  márczius  havában  és 
április  hó  elején  végbement  személyi  változások  alkalmából  vállaltak  tárczát 
—  nehogy  az  ügyek  ellátásában  még  csak  a  legrövidebb  ideig  se  legyen  fenn- 
akadás, —  az  alkotmányos  kibontakozást  tartották  szem  előtt.  így  Tószt  Gyula 
vallás-  és  közoktatásügyi  miniszter  —  amidőn  márczius  9-én  hivatalát  elfog- 
lalta —  ezeket  mondta  a  minisztérium  személyzetéhez  intézett  beszédében : 
„Nem  politizálni  jöttem,  hanem  dolgozni.  Leplezetlen  őszinteséggel  és  hazafiúi 
fájdalommal  kell  kijelentenem,  hogy  oly  szomorú  és  nehéz  helyzetben  vagyunk, 
hogy  uj  alkotásokra  vagy  valami  nagyobb  actióra  még  csak  gondolnunk 
sem  lehet.  Midőn  a  törvényhozás  működése  szünetel,  Ti,  t.  barátaim,  mint  a 
nemzeti  művelődés  munkavezetői  és  komoly  munkásai,  legjobban  tudjátok,  hogy 
ilyenkor  a  legszebb,  legegészségesebb  ideák  megvalósítására  sem  kerülhet  a 
sor.  Örülnünk  kell,  ha  a  meglevőket  megtarthatjuk  s  ha  a  legsürgősebb  szükség- 
leteket kielégíthetjük.  És  éppen  azért,  mert  ily  nehéz  viszonyok  és  szomorú  köz- 
állapotuk között  vagyunk,  programmom  egyilc  cardinúlis  tétele  az,  hogy  én  teljes 
erőmből  oda  fogok  törekedni,  hogy  a  törvényhozás  functionálása  és  egy  rendes 
parlamenti  kormányzás  minél  előbb  lehetővé  váljék."  Hegedűs  Ferencz  pénz- 
ügyminiszter márczius  10-én  hasonló  alkalommal  Popovics  Sándor  államtitkár 
üdvözlő .  szavaira  válaszul  elmondott  beszédében  ezeket  mondta :  „Akkor, 
amidőn  addig  is,  míg  az  általam  is  őszintén  visszaóhajtott  normális  viszonyok 
törvényes  utón  ismét  beállónak,  az  államháztartás  rendjének  fentartására  és 
az  elkerülhetetlen  állami  szükségletek  fedezésére  vállalkozom,  egyedül  az 
országnak  vélek  a  fenforgó  körülmények  közt  szolgálatot  tenni  és  bizton  szánn'tok 
a  minisztérium  kipróbált  tisztikarának  kilátásba  helyezett  támogatására." 

Elsö  helyen  áll  a  költségvetés  előkészítése.  A  törvény  részle- 
tesen intézkedik,  mikor  és  miképpen  kell  a  költségvetés  tervezetét 
megszerkeszteni.  (1897:  XX.  t.-czikk  2.,  4—13.  §§.) 

Ehhez  kapcsolódik  a  költségvetés  beterjesztése  és  tárgyalása. 
E  részben  irányadók  az  1848:111.  t.-czikk  32.  §-ának  és  az 
1867:X.  t.-czikknek  már  fennebb  ismertetett  rendelkezésein  kivül 
az  1897:  XX.  t.-czikk  3.  §-a,  amely  szerint  a  költségvetés  éven- 
ként oly  időben  mutatandó  be,  hogy  annak  országgyűlési  tárgya- 
lása az  év  végéig  befejezhető  legyen,  valamint  az  idézett  törvény 
19.  §-a,  amely  azt  rendeli,  hogy  abban  az  esetben,  ha  a  költség- 
vetési törvény  annak  az  évnek  január  hava  1-éig,  amelyre  szól, 
létre  nem  jöhet,  a  kormány  külön  törvényjavaslattal  felhatalmazást 
kérjen  arra,  hogy  a  rendes  költségvetés  megalkotásáig  a  legutóbbi 
költségvetés  keretében  vigye  tovább  az  állam  háztartását. 

Mindezek  kifejezetten  csak  a  jövő  évi  költségvetésre  vonat- 
kozóan állanak. 

A  már  beállott  költségvetés  nélküli  állapot  megszüntetéséről 
a  törvény  nem  provideál ;  —  mindamellett  kétségtelen,  hogy  a 
fenti  szabályok  megfelelően  alkalmazandók  erre  az  esetre  is.  Ha 
az  állam  érdeke  azt  kivánja,  hogy  a  költségvetés  nélküli  állapot 
megelőztessék,  akkor  az  állam  érdekében  állónak  kell  tekinteni  azt 
is,  hogy  ha  ez  az  állapot  már  beállott,  az  mielőbb  véget  érjen. 
A  kormánynak  ehhez  képest  a  folyó  évi  költségvetés  tekintetében 
is  meg  kell  tennie  mindazt,  ami  a  fenti  szabályokból  ilyen  eset- 
ben értelemszerűen  alkalmazható:  hogy  az  országgyűlésnek  mód- 
jában legyen  a  költségvetést  tárgyalni  és  a  költségvetési  törvényt 
megalkotni. 

A  kormány  erre  való  kötelességére  nézve  positiv  alapot  nyújt 
egyébiránt  az  1897:  XX.  t.-czikk  16.  §-ának  analógiája.  Ha  a  folyó 
évi  kezelés  körében  felmerülő  egyes  kiadások  tekintetében,  melyek- 
ről költségvetésileg  gondoskodva  nincs,  —  az  elodázhatatlan  szűk- 
ség esetét  kivéve  —  előzőleg  kell  a  törvényhozáshoz  fordulni : 
annál  inkább  szükséges  ez  akkor,  ha  a  költségvetés  utján  való 
gondoskodás  hiánya  a  kiadások  egész  sorára,  az  egész  költség- 
vetésre nézve  forog  fenn. 

Mindezek  nyilvánvalóan  csak  jogi  szabályok,  s  a  kötelesség, 
melyet  megállapítanak,  csak  jogi  természetű.  Ezek  mellett  vannak 
politikai  szabályok  és  van  politikai  kötelesség  is.  Ez  abban  áll, 
hogy  a  költségvetési  törvény  megalkotását  nemcsak  lehetővé  tenni, 
vde  biztosítani  is  kell.  Ha  a  költségvetés  megszavazását  az  a  körül- 

meny  gátolja,  hogy  az  országgyűlés  többsége  a  kormány  iránt 
bizalommal  nem  viseltetik,  akkor  —  a  körülményekhez  képest  — 
vagy  más  kormánynak  kell  a  helyet  átengedni,  avagy  más  alkalmas 
módon,  jelesül  az  országgyűlés  elnapolása  esetleg  feloszlatása 
utján  oda  kell  hatni,  hogy  a  helyzet  orvosoltassék. 

A  Fejérváry-kormány  1905.  június  18-án,  tehát  akkor  állott 
az  ügyek  élére,  amikor  az  ország  1905.  január  1-je,  tehát  közel 
félév  óta  már  költségvetés  nélküli  állapotban  volt.  Ezt  az  állapotot 
annak  idején  a  kisebbség  erőszakoskodása  idézte  elő  oly  módon, 
hogy  megakadályozta  az  előző  kormányt  támogató  többség  akara- 
tának megnyilatkozását. 

A  költségvetés  nélküli  állapot  megelőzésének  lehetősége  ehhez 
képest  csak  az  1906.  évi  költségvetés  tekintetében  voh  meg;  — 
az  1905.  évi  költségvetésre  nézve  azonban  már  csak  a  költségvetés 
nélküli  állapot  megszüntetéséről  lehetett  szó. 

Ami  ezt  az  utóbbit  illeti,  a  Fejérváry-kormány  késedelem 
nélkül  megtette  a  szükséges  intézkedéseket.  Az  1905.  június  21-iki 
képviselőházi  ülésben  a  miniszterelnök  beterjesztette  a  költségvetési 
felhatalmazásra  vonatkozó  törvényjavaslatot;  ámde  a  képviselő- 
ház megtagadta  ennek  a  javaslatnak  még  a  bizottsághoz  utasítását 
is.  Tette  ezt  pedig  a  házszabályok  129.  §-ának  ellenére,  oly  ürügy 
alatt  és  oly  jelenségek  kíséretében,  hogy  az  alkotmányos  kibonta- 
kozás lehetőségének  nyitvatartása  érdekében  múlhatatlanul  szük- 
ségessé vált  az  országgyűlés  elnapolása.  És  minthogy  azok  az 
okok,  melyek  az  országgyűlési  tárgyalások  ideiglenes  szüneteltetését 
tették  szükségessé,  az  év  későbbi  folyamán  sem  szűntek  meg, 
annak  a  módját  sem  lehetett  ejteni,  hogy  az  1905.  évi  költség- 
vetés-nélküli állapot  ugyanannak  az  évnek  a  folyamán  megszűnjék. 

Az  1906.  évi  költségvetés  előkészítésére  vonatkozólag  a 
Fejérváry-kormány  eleget  tett  minden  törvényes  kötelességének. 
A  költségvetési  előmunkálatok  teljesen  készen  voltak,  ügy  hogy  a 
coalitió  kormányra  jutása  után  a  Wekerle-kabinet  ennek  a  költség- 
vetésnek beterjesztésére  szorítkozhatott.* 

Hogy  miért  nem  terjeszthette  elő  ezt  a  költségvetést  illetőleg 
az  indemnitást  maga  a  Fejérváry-kormány  még  az  1905.  év  végén 
oly  időben,  hogy  az  még  az  év  végéig  tárgyalható  és  elintézhető 
lett  volna,  az  már  más  helyen  tüzetesen  ki  volt  fejtve.  A  Fejérváry- 

*  Ezt  Wekerle  miniszterelnök  is  elismerte  az  1906.  évi  költségvetés- 
beterjesztése  alkalmával  1906.  június  13-án  tartott  exposéjában. 

kormány  egy  le  nem  küzdhető  kényszerhelyzetnek  engedett,  amikor 
az  országgyűlés  1905.  évi  deczember  19-én  történt  elnapolását 
alkotmányosan  fedezte,  s  ez  a  kényszerhelyzet  részére  az  itt  tár- 
gyalt kérdésben  is  mentő  okul  szolgál. 

Egyébiránt  bármiként  fogjuk  is  fel  a  dolgot,  a  Fejérváry- 
kormányt  csak  akkor  lehetne  jogi  kötelesség  mulasztásával  vádolni, 
ha  az  országgyűlés  részéről  meglett  volna  a  hajlandóság  a  költség- 
vetést vagy  az  idemnitást  bármilyen  rövid  időre  és  legalább  az 
ügyek  rendes  vitelére  szükséges  módon  és  mértékben  megszavazni, 
és  ez  csak  azért  maradt  volna  el,  mert  a  kormány  a  költségvetés 
tárgyalására  alkalmat  nem  adott.  Ámde,  amikor  nyilvánvaló,  hogy 
az  országgyűlésnek  s  különösen  a  képviselőháznak  ez  a  hajlandó- 
sága nemcsak  nem  volt  meg,  hanem  minden  képzelhetőt  és 
képzelhetetlent  elkövetett  arra  nézve,  hogy  a  kormányt  törvény- 
szerű feladatai  és  kötelességei  teljesítésében  megakadályozza: 
jogi  szempontból  irreleváns,  vájjon  a  Fejérváry-kormány  a  költség- 
vetés előkészítése  és  beterjesztése  iránti  kötelességét  mily  módon 
teljesítette. 

Politikai  szempontból  a  Fejérváry-kormány  minden  törekvését 
arra  irányozta,  hogy  az  ország  a  költségvetés  nélküli  állapotból 
kikerüljön  és  rendes  költségvetés  birtokába  jusson.  Úgyszólván 
egész  működése  abban  merült  ki,  hogy  az  e  részben  fenforgó 
politikai  akadályokat  elhárítsa,  más  kormány  alakulásának  az  útját 
egyengesse,  s  e  végből  megfelető  megoldási  módozat  mellett  az 
ügyeknek  a  rendes  kerékvágásba  zökkenését  előmozdítsa;  ami  a 
végén  azután  sikerült  is. 

A  költségvetés  meglététől  függő  s  ehhez  képest  a  költség- 
vetés hiányában  mellőzendő  intézkedések  elvi  alapját  már  más 
helyen  jeleztük.  Itt  újból  hangsúlyozzuk,  hogy  ezt  a  kérdést  csak 
tételes  alapon  lehet  helyesen  megoldani.  Itt  kizárólag  azokról  a 
jogi  korlátozásokról  lehet  szó,  melyek  a  kormányhatalmat  a  külső 
viszonylatokban  is  dologilag  megkötik  és  amelyeket  szigorúan  meg 
kell  különböztetni  azoktól  a  kötelmi  természetű  szabályoktól,  melyek 
a  kormánynak  az  ellenőrzésre  hivatott  tényezőkkel  szemben  való 
belső  viszonyát  rendezik  s  főleg  azt  a  politikai  czélt  tartják  szem 
előtt,  hogy  a  háztartás  vitele  nemcsak  a  valóságos  szükségnek,  de 
a  czélszerűségnek   is   megfeleljen.*     Ez   az   utóbbjelzett   szenipont 

*  Földes  i.  ni.  52.  I.  Ez  a  politikai  ellenőrzés,  mely  a  bevételek  és  ki- 
adások czélszerűségét  vizsgálja. 

számos  jogi  kötelmet  hárít  a  kormányra,  a  végből,  hogy  az  állam- 
háztartás terve  az  országgyűlés  előzetes  hozzájárulásával  rendes 
költségvetés  alakjában  megállapíttassék  és  ha  ez  megtörtént,  a 
költségvetés  végre  is  hajtassék. 

Azonban  a  költségvetés  végrehajtása  során  is  előfordulhat, 
hogy  —  elodázhatatlan  szükség  esetén  —  a  kormány  oly  egyes 
kiadásokba  bocsátkozik,  amelyekről  a  költségvetés  nem  gondos- 
kodott, melyekről  csak  a  zárszámadás  megvizsgálása  alkalmával 
felel.  (1897:  XX.  t.-cz.  16.  §.)  Ha  pedig  a  részleges  szükséghelyzet 
az  államháztartás  egy  részének  költségvetésen  kivüli  vitelét  indo- 
kolja és  megengedi,  akkor  azt  sem  lehet  kizártnak  tekinteni,  hogy 
ha  az  elodázhatatlan  szükség  a  kiadások  egész  sorára  és  az  egész 
költségvetésre  nézve  áll  be :  a  szükséghelyzet  mérvéhez  képest  az 
egész  államháztartásnak  vitele  —  a  zárszámadás  utján  való  felelősség 
mellett  —  költségvetésen  kivül  történjék.  Senki  sem  vonhatja  két- 
ségbe, hogy  ennek  csak  kivételes,  rendkívüli  esetekben  lehet  helye, 
s  hogy  az  ily  helyzetnek  mielőbb  véget  kell  vetni ;  s  éppen  azért, 
nehogy  ez  az  állapot  perpetuáltassék,  a  törvény  tárgyi  korlátozá- 
sokat állít  fel,  melyek  a  költségvetésen  kivüli  kormányzást  lénye- 
gesen megnehezítik  s  előbb-utóbb  lehetetlenné  is  tehetik. 

így  fogva  fel  a  dolgot,  ebben  a  kérdésben  első  sorban  az 
1867:X.  t.-cz.  jön  tekintetbe. 

Ez  a  törvény  azt  mondja,  hogy  a  költségvetés  megállapítása 
csak  egy  évre  szól  és  ujabb  megállapítás  és  megajánlás  nélkül  adót 
kivetni  és  behajtani  nem  lehet.  Ha  ennek  a  tételnek  valódi  értelmét 
megállapítani  akarjuk,  akkor  figyelembe  kell  venni  az  1867  :X.  t.-cz. 
keletkezése  alkalmával  fennállott  törvényes  állapotot,  az  akkori 
körülményeket  és  a  kérdésnek  akkori  felfogását. 

Mindenekelőtt  szembetűnik,  hogy  az  1867  :X.  t.-cz.  szövegé- 
ben a  fenti  tétel  nem  mint  direct  rendelkezés,  hanem  egy  másik 
rendelkezés  indokolásaképpen  szerepel ;  mint  ilyen  nem  mond  ujat 
és  csupán  hivatkozik  a  fennálló  jogra  az  országgyűlés  feloszlatását 
tárgyazó  uj  rendelkezés  megállapítása  végett.  1867.  év  előtt  is  ki 
volt  már  mondva,  hogy  a  költségvetés  csak  egy  évre  szól  (1848:  Ili. 
t.-cz.  32.  §.)  s  az  1848  előtti  jognak  is  egyik  alaptétele  volt,  hogy 
csak  az  országgyűlés  hozzájárulásával  lehet  az  ország  lakosait 
adóval  terhelni,  az  országgyűlés  hozzájárulása  pedig  akkor  is  az 
adó  megszavazásában  vagy  megajánlásában  nyilvánult,  amely  esetről- 
esetre az  adónemnek,  az  adózás  mértékének  és  módjának  meg- 
határozását is  magában  fosílalta. 

Utóbb  az  adó  megszavazása  (megajánlása)  a  költségvetéssel 
a  legszorosabb  kapcsolatba  került.  Az  adótörvények  csak  egy  évre 
szóltak,  beterjesztésük  és  megalkotásuk  a  költségvetéssel  egyidejű- 
leg történt.  Amikor  tehát  az  1867  :X.  t.-cz.  úgy  jelezte  a  létező 
jogállapotot,  hogy  az  adó  kivetése  és  behajtása  az  évi  költség- 
vetéstől függ,  akkor  ezt  úgy  kell  értelmezni,  hogy  adótörvények 
minden  évben  a  költségvetési  év  tartamára  keletkeznek.  Az  adó- 
megszavazást (megajánlást)  azonban  nem  a  költségvetés,  hanem  az 
adótörvények  tartalmazzák,  amint  az  az  1868.  évi  költségvetés 
tárgyában  alkotott  1868:XXV111.  t.-czikkben  is  kifejezésre  jut. 

Amióta  1875-ben  az  adótörvények  állandósíttattak,  az  adó- 
nemek és  az  adózás  mértékének  és  módjának  meghatározása  az 
évi  költségvetéstől  különvált;  és  minthogy  az  adók  kivetésének 
kizárólag  az  iméntjelzett  kérdésekre  vonatkozó  szabályok  képezik 
az  alapját,  az  évi  költségvetéstől  függetlenné  vált  az  adók  kivetése 
is.  Az  adótörvények  alapján  egyes  adónemek  kivetése  nemcsak  egy 
évre,  de  több  évre  előre  történik;  így  a  111.  osztályú  kereseti  adó 
az  1883:XLIV.  t.-czikk  12.  §-a  értelmében  három  évre.  Az  indem- 
nitási  törvényjavaslat  csak  néhány  hónapra  szól ;  —  már  pedig 
ilyenkor  is  az  egész  évre,  sőt  a  fenti  esetben  egyszerre  több  évre 
vetik  ki  az  adót.  Egyébiránt  1867-ben  egészen  mást  értettek  az 
adó  kivetése  alatt,  mint  amilyen  értelme  ennek  a  kifejezésnek  ma 
van.  Akkor  az  adó  kivetése  mindig  az  adónem,  az  adózási  alap, 
és  az  adókulcs  statuálásával  járt;  —  ma  a  kivetés  nem  egyéb, 
mint  egy  fix  alapon  végzett  technikai,  számműveleti  munka,  az 
állandósított  adónak  egyénenkénti  előírása.  Az  1867  :X.  t.-czikknek 
az  adó  kivetésére  vonatkozó  tilalma  idők  folytán  elvesztette  értelmét 
és  jelentőségét,  —  s  a  későbbi  törvények  már  csak  az  adók  be- 
hajtásának tilalmát  említik.  Az  1886:  XXI.  t.-czikk  20.  §-a  szerint 
a  törvényhatóságok  az  adónak  csak  tényleges  behajtását  tagadhatják 
meg,  az  előmunkálatokat  azonban  teljesíteniök  kell.  Az  adótörvények 
(1883:LXIV.  s  korábban  az  1868:  XXI.  és  1876:  XV.  t.-czikk) 
rendszere  szerint  a  beliajtás  illetőleg  a  tényleges  behajtás  alatt  csak 
a  végrehajtás  utján  való  behajtást,  az  előmunkálatok  alatt  pedig  a 
végrehajtásnak  minden  előzményét  és  előkészületét,  tehát  a  kivetést 
is  kell  érteni.  Ehhez  képest  a  költségvetés  nélküli  állapot  ideje 
alatt  az  adó  kivetése  (előírása)  foganatosítható,  még  a  bizottságilag 
tárgyalandó  adókra  nézve  is. 

Az  adók  behajtásának  tilalma  azonban  fennáll,  —  mert  jól- 
lehet az  adótörvények  külön  —  és  most  már  állandóan  —  vannak 

megszavazva,  magát  az  adót  (1869  óta)  a  költségvetésben  szokás 
megszavazni  és  megajánlani.*  —  Ennek  a  gyakorlatnak  az  alapján 
szabályul  kell  elfogadni,  hogy  az  adók  behajtása  a  költségvetési 
törvénybe  foglalt  megszavazástól  és  megajánlástól  függ.** 

Ezt  a  tilalmat  azonban  kiterjeszteni  nem  lehet.  Itt  kivételről 
van  szó,  a  kivételek  pedig  szorosan  magyarázandók.  Ehhez  képest 
az  adónak  végrehajtás  utján  való  behajtásán  kivül  a  kormány  keze 
más  intézkedés  tekintetében  dologilag  megkötve  nincs,  s  a  törvény- 
hatóságok minden  más  törvényes  kötelességüket  feltétlenül  teljesí- 
teni tartoznak. 

*  A  megszavazás  általában  azt  a  functiót  jelenti,  melyet  az  országgyűlés 
akkor  teljesít,  amikor  valamely  törvényjavaslatot  elfogad,  magáévá  tesz,  ahhoz 
hozzájárul.  Ebben  az  értelemben  minden  törvényre  lehet  azt  mondani,  hogy 
azt  az  országgyűlés  megszavazta.  így  az  egyes  adótörvényekre  és  magára  a 
költségvetési  törvényre  is.  Ettől  különbözik  magának  az  adónak  megszavazása 
és  tulajdonképpen  megajánlása,  mely  az  országgyűlés  és  kormány  közti  viszony 
belső  oldalát  érintő  cselekmény,  s  a  fennálló  gyakorlat  szerint  a  költségvetésbe 
szokott  befoglaltatni.  Ehhez  a  cselekményhez  hatály  fűződik  a  kifelé  való  vonat- 
kozásban is  annyiban,  amennyiben  e  nélkül  az  adó  kényszerű  behajtásának 
helye  nincs.  Azonban  különösen  akkor  szokás  a  megszavazás  kitételt  használni, 
amikor  az  országgyűlés  adót  és  ujonczot  ajánl  meg. 

**  Ezt  tartja  a  közig,  biróság  judicaturája  is.  V.  ö.  erre  vonatkozólag  a 
m.  kir.  közigazgatási  bíróságnak  1899.  évi  12557.  és  19914.  valamint  1903.  évi 
26704.  P.  számú  Ítéleteit  a  Magyar  Törv.  Grill-féle  kiadásában.  (Magyar  közjog 
455.  1.)  Ezeknek  az  ítéleteknek  az  indokolása  azt  mondja,  hogy  habár  a  köz- 
adókra és  egyéb  közszolgáltatásokra  vonatkozó  törvények  időhöz  kötve  nincse- 
nek is,  az  azokban  megállapított  fizetési  kötelezettség  ahhoz  a  feltételhez  van 
kötve,  hogy  a  törvényhozás  külön  engedélyt  adjon  a  törvények  érvényesítésére 
és  hogy  a  külön  engedély  nélkül  fizetési  kötelezettség  nem  áll  be.  —  Erre 
csak  azt  kell  megjegyezni,  hogy  az  „adótörvények  érvényesítése"  nem  eléggé 
szabatos  kifejezés,  mert  arra  a  félreértésre  szolgálhat  alapul,  hogy  a  törvény- 
hozás évről-évre  való  engedélye  nélkül  az  említett  törvények  egyáltalán  nincsenek 
is  érvényben.  Már  pedig  ez  nem  áll.  A  közigazgatási  biróság  szerint  is  csak 
a  fizetési  kötelezettség  és  az  ahhoz  fűződő  hatályok,  a  késedelem  jelesül  a 
késedelmi  kamat  és  a  végrehajtás  függ  ettől  az  engedélytől,  még  pedig  az 
1867 :  X.  t.-czikk  rendelkezése  alapján.  Minden  egyéb  tekintetben  ezek  a 
törvények  állandóan  érvényben  vannak.  Ezt  elismeri  Kmety  is  (Közjog  III. 
kiadás  367.  1.  *  jegyzet).  Szerinte  a  pénzügyi  törvények  azon  rendelkezései, 
melyek  nem  adókivetési,  beszedési,  behajtási  czélból  állapítanak  meg  bizonyos 
kötelezettségeket  —  az  állampolgárokra  (adófizetőkre)  a  költségvetés  nélküli 
időben  is  foganatosíthatók.  Szerintünk  kizárólag  a  (végrehajtás  utján  való) 
behajtás  az,  ami  a  költségvetésen  kívüli  időben  nem  foganatosítható,  mert  a 
fizetési  kötelezettség  és  annak  következményei  csak  a  költségvetésbe  foglalt 
megajánlás  következtében  állanak  be. 

Amit  ezzel  szemben  felhoznak,  annak  fennálló  jogunkban 
semminemű  alapja  nincs. 

Azt  mondják,  hogy  a  tilalom  nem  csupán  az  adók  behajtá- 
sára de  egyáltalán  az  adó  szedésére  terjed  ki,  sőt  hogy  a  törvény 
tiltja  az  adó  önkéntes  befizetését  is,  —  aminek  következtében  a 
törvényhatóságok  jogosítva  vannak  az  önként  befizetett  adók  bevé- 
telezését és  beszállítását  is  megtagadni  és  szüneteltetni. 

Ebben  az  utóbbi  tekintetben  igen  gyakran  hivatkoztak  az 
1504:  I.  t.-czikkre. 

Ez  a  hivatkozás  azonban  nem  talál.  Az  1504:1.  t.-czikk 
egészen  más  okból  keletkezett  és  rendelkezései  is  egészen  mások. 
Már  korábbi  törvények  rendelték,  hogy  a  királynak  a  szokott  ren- 
des jövedelmekkel  kell  beérnie,  és  ezenfelül  semmiféle  adót  (dica, 
contributio,  tributum,  taxa)  az  ország  lakosaival  szemben  nem 
követelhet,  —  hacsak  abba  bele  nem  egyeznek  (1741 :  XI.  t.-czikk: 
Nullám  dicam  sive  taxám  —  praeterquam  lucrum  Camerae  — 
generaliter,  a  Regnicolis,  propter  aliquam  causam  exigamus  aut 
exigere  faciamus,  praeter  voluntatem  eorum  et  consensum.  — 
1492: 1.  t.-czikk:  Regia  Majestas  .  .  .  contributionem  seu  taxám  .  . . 
nulla  ratione  exigat,  sed  antiquis,  justis,  ordinariis  et  consuetis 
proventibus  sít  contenta).  —  El  volt  ugyan  ismerve,  hogy  rend- 
kívüli esetekben,  amidőn  az  mellőzhetetlenül  szükséges  és  az  ország 
érdekének  veszélyeztetése  nélkül  el  nem  kerülhető  —  az  adózás 
egyik  vagy  másik  nemének  és  módjának  megrendelésével  a  király 
segedelmet  (subsidiumot)  kapjon,  ámde  mindenkor  súlyt  fektettek 
arra,  hogy  az  országlakosoknak*  beleegyezése  egységes  országos 
akaratkijelentés  alakjában,  tehát  az  országgyűlésen  történjék.  Ez 
nemcsak  azért  volt  kívánatos,  hogy  az  adózás  tekintetében  bizony- 
talan helyzet  ne  keletkezzék,  hanem  hogy  az  ország  egysége  is 
megóvassék. 

Minthogy  pedig  igen  gyakran  megtörtént,  hogy  az  országgyűlés 
szétoszlott  anélkül,  hogy  határozatot  hozott  volna,  a  szétoszlás 
után  pedig  egyesek  külön  összejöveteleket  (conventículumokat)  tar- 
tottak, amelyekben  a  segedelmek  tekintetében  is  vidékenként  vagy 
megyénként  határoztak  —  amiből  azután  az  ország  egyes  vidékei 
és  megyéi  közt  nemcsak  összeütközések  támadtak,  de  az  ilyen 
bizonytalan  alapon  az  adók  kivetése  és  behajtása  sem  volt  sikere- 

*  Az  országlakosok  (Regnicolae)  elnevezése  alatt  tulajdonképpen  az 
országgyűlésen  képviselt  nemzetet  kell  érteni  —  szemben  a  királylyal. 

sen  keresztülvihető  — :  ennek  elkerülése  végett  az  1504: 1.  t.-czikk 
kifejezetten  kimondta,  hogy  a  subsidiumot  a  kellően  összehívott 
országgyűlésen  kell  felajánlani,  s  az  ilyen  felajánlás  esetén  senki 
(t.  i.  az  ország  egyik  megyéje  vagy  területe)  sem  vonhatja  ki 
magát  a  fizetési  kötelezettség  alól ;  —  egyúttal  pedig  eltiltotta  az 
egyes  megyéket  attól,  hogy  az  adók  és  subsidiumok  megajánlása 
tekintetében  különállóan  határozzanak,  és  ennek  a  tilalomnak  meg- 
szegésére büntetést  szabott.  Ez  a  tartalma  és  értelme  az  1504:1. 
t.-czikknek.  Ez  a  törvény  azt  tartotta  szem  előtt,  hogy  az  adó- 
megajánlás cselekményében  az  egész  ország  akarata  (consensus 
et  voluntas  totius  regni)  jusson  kifejezésre ;  ezzel  meg  akarta  óvni 
az  ország  egységét  s  e  mellett  nyomást  kivánt  gyakorolni  az  ország 
régi  szabadságainak  megtartása,  jelesül  az  országgyűlések  egybe- 
hivása  érdekében,  —  a  büntető  sanctió  pedig  azokat  a  veszélyeket 
akarta  elhárítani,  melyek  az  adómegajánlás  jogának  gyakorlása 
terén  az  országos  egység  megbontásából  eredhetnek. 

Az  országgyűlésen  való  határozás  szükségét  hangoztatják  a 
későbbi  hasontárgyu  törvények  is,  nevezetesen:  az  1559:  XV., 
1715:  Vili.,  1790:  XIX.,  1808:  II.  t.-czikk  ;  sőt  az  1681  :  XIII.  t.-czikk 
egyenesen  ismétli  és  megerősíti  az  1504:1.  t.-czikkben  foglalt 
tilalmat ;  mindezekben  a  törvényekben  azonban  a  megóvandó  érdek 
kizárólag  az  országgyűlésnek  az  egész  országra  nézve  egységesen 
gyakorlandó  adómegajánlási  joga,  az  ezt  az  érdeket  veszélyeztető 
cselekmény  pedig  az  adó  tárgyában  való  határozásnak  elaprózása, 
az  országgyűléstől  való  elvonása,  egyénenkénti  vagy  vidékenkénti 
külön  gyakorlása,  —  nem  pedig  a  subsidium  megajánlásán  alapuló 
adó  fizetése.  * 

Ez  két  különböző  dolog,  mely  azért  sem  eshetik  egy  tekintet 
alá,  mert  akkor,  amikor  az  említett  törvények  keletkeztek,  más 
szavazta  meg  az  adót  és  más  fizette.  Egyébiránt  addig,  mig  az 
adó  megszavazása  csak  az  esetről-esetre  való  megajánlás  jellegével 
birt,  a  megszavzás  előtt  nem  volt  meghatározva  sem  az  adónem, 
sem  az  adómennyiség,  sem  pedig  az  adótárgy  és  az  adó  megosz- 

*  Az  1504 : 1.  t.-czikk  említi  a  subsidium  felajánlása  mellett  vagylagosan 
a  subsidium  szolgáltatását  is  (offerere  aut  praestare) ;  ámde  ez  utóbbi  nem 
jelenti  az  adó  fizetését,  hanem  az  a  subsidium  elhatározásának  és  megrende- 
lésének egyik  formája.  Ezektől  meg  van  különböztetve  az  adó  fizetése  (sol- 
vere).  A  büntetés  nem  az  adófizetésre,  hanem  a  subsidium  szabályellenes 
elhatározásának  vagy  megrendelésének  egyik  vagy  másik  módjára  (offerere 
aut  praestare)  van  megszabva. 

lásának  módja  (az  adókulcs) ;  —  e  nélkül  pedig  minden  alap 
hiányzott  arra,  hogy  valaki  önként  fizessen  adót.  —  Ma  azonban 
a  dolog  másként  áll.  Ma  állandóan  megszavazott  adótörvények 
vannak,  amelyekben  az  adókivetésnek  összes  módozatai  tüzetesen 
meg  vannak  határozva.  Az  egyesnek  az  állam  iránti  közadóbeli 
tartozása  határozott  és  világos  és  csak  annyiban  függ  az  évi  költ- 
ségvetéstől, amennyiben  a  tartozás  csak  a  költségvetési  törvény  meg- 
alkotásával válik  esedékessé. 

Épp  úgy,  amint  az  általános  jogszabályok  szerint  bárki  jogo- 
sítva van  tartozását  az  esedékesség  előtt  is  kiegyenlíteni,  az  adózó 
polgár  sem  köteles  az  esedékességet  bevárni,  hanem  korábban  is 
tehet  eleget  kötelezettségének,  mely  az  adótörvények  alapján  biztosan 
és  kétségtelenül  fennáll,  és  csak  érvényesítése  van  ideig-óráig  elha- 
lasztva. Ez  különben  az  adótörvényekben,  Jelesül  az  1883  :XLIII. 
t.-czikk  39 — 41.  §-aiban  kifejezetten  is  meg  van  engedve;  még  pedig 
a  költségvetés  meglététől  vagy  hiányától  függetlenül.  Az  idézett 
törvény  szerint  az  adó  egy  vagy  több  évnegyedre  előre  fizethető, 
s  nincs  kizárva,  hogy  az  év  vége  felé  talán  éppen  deczemberben 
is  lehessen  ily  előrefizetést  teljesíteni,  amikor  az  a  jövő  évre  is  ki 
fog  terjedni,  jóllehet  akkor  a  jövő  évi  költségvetés  még  megálla- 
pítva nincs  is.  Az  indemnitási  törvény  pláne  csak  egy-két  hónapra 
szokott  szólni,  s  akkor  már  az  egy  évnegyedre  szóló  előrefizetés 
is  az  indemnitási  törvény  hatályának  időtartamát  meghaladó  időre 
esik.  Az,  hogy  az  adó  még  kivetve  nincs,  nem  akadály,  mert  — 
amint  fennebb  ki  volt  mutatva  —  a  költségvetés  nélküli  állapot 
az  állandó  törvényeken  nyugvó  mai  adórendszer  mellett  az 
adókivetést  nem  zárja  ki ;  de  ettől  eltekintve,  az  id.  törvény- 
helyek szerint,  addig,  míg  a  folyó  évre  az  adókivetés  meg  nem 
történik  és  az  adókönyvekbe  be  nem  vezettetik,  az  évnegyedi  rész- 
letek a  megelőző  évi  adókirovás  szerint  fizetendők. 

Vannak,  akik  azt  állítják,  hogy  jóllehet  az  ujabb  adótörvények 
határidőhöz  kötve  nincsenek,  az  adórendszer  nem  állandó,  mert  a 
gyakorlatban  az  adótörvények  hatályban  maradását  minden  évben  külön 
ki  szokták  mondani.  E  részben  hivatkoznak  az  indemnitási  törvények 
szövegére,  mely  a  kormányt  mindannyiszor  felhatalmazza,  hogy  „a  magyar 
korona  országaiban  jelenleg  fennálló  adókra  és  államjövedékekre 
vonatkozó  összes  törvényeket,  azoknak  időközben  bekövetkezhető  módo- 
sításaival (a  felhatalmazás  ideje  alatt)  érvényben  tartsa".  Erre  vonat- 
kozólag azt  kell  megjegyezni,  hogy  ez  a  formula  akkor  került  a  tör- 
vénybe, amikor  az  országnak    még  nem  volt  saját  törvényeiben   meg- 


456 

állapított  adórendszere,  hanem  az  1867.  évet  megelőző  korszak  alatt 
behozott  adórendszert  egyes,  csekélyebb  jelentőségű  pótlásokkal  évről 
évre  ideiglenesen  fenn  kellett  tartani.  Az  erre  vonatkozó  törvényhozási 
intézkedés  kezdetben  a  pénzügyminiszter  részére  adott  felhatalmazás 
alakjában  történt  és  ez  a  felhatalmazás  az  indemnitási  törx'ényben  ben- 
foglaltatott.  (V.  ö.  1867:  XVIII.,  1868:  IV.  és  X.  t.-czikk.  *  Utóbb  a 
fennálló  adórendszer  hatályban  tartása  iránt  —  egyes  uj  rendelkezé- 
seket is  felölelő  —  külön  törvények  alkottattak  (1868:  XI.,  XIV— XXVI., 
XXXIV.,  XXXV.  t.-czikk  átlag  1869.  deczember  31-ig  és  1869:  XVII— 
XXI.  t.--czikk  1870.  deczember  31-éig;  1870  :XLIX— LIII.  t.-czikk 
1871.  deczember  31-éig;  1871  :  LVI— LXIII.  t.-czikk  1872  végéig 
1873:  VI— IX.  t.-czikk  1873.  április  3-ától  1874.  deczember  végéig 
ugyanaz  évi  XVI.  t.-czikk  1873.  április  15-tőI  1874.  év  végéig 
1874:  XXXVIII.  t.-czikk  1875  végéig.)  Ha  az  adórendszer  hatályban 
tartására  vonatkozó  külön  törvény  már  előzőleg  meg  volt  hozva, 
a  költségvetés  tárgyában  alkotott  törvények  ezekre  a  törvényekre  egy- 
szerűen hivatkoztak.  Úgy  az  1868:  XXVIII.  és  L.  törvényczikkek  az 
1868.  és  1869.  évi  állami  költségvetésről  és  a  költségvetésről  alkotott 
későbbi  törvények,  amelyek  —  amint  már  emlitve  volt,  —  csak  annyi- 
ban térnek  el  egymástól,  hogy  míg  az  1868:  XXVIII.  t.-czikk  az  adót 
már  a  külön  törvényekkel  vette  megszavazottnak,  addig  a  későbbi 
összes  költségvetési  törvények  a  külön  törvényekben  megállapított  adót 
(de  nem  az  adórendszert)  maguk  szavazzák  és  ajánlják  meg.  Az  indem- 
nitási törvények  közül  az  1869:  XXVI.  és  az  1870:  IV.  t.-czikk  hasonló 
okból  szintén  mellőzte  az  adórendszer  hatályban  tartására  vonatkozó 
rendelkezést;  az  1870:XLVIiI.  t.-czikk  ezt  a  rendelkezést  ismét  fel- 
vette, mert  az  adórendszert  tárgyazó  külön  törvények  előzőleg  még 
nem  voltak  megalkotva.**  Különösen  ki  kellett  terjeszkednie  erre  a 
rendelkezésre  az  1872:  XXXI.  és  az  1873:V.  t.-czikknek,  mert  1873. 
január  1-étől,  1873.  április  3-áig  illetőleg  15-éig  hiányzott  az  adó- 
rendszer érvényben  tartására  vonatkozó  külön  törvényhozási  intézkedés. 
Amikor  az  1875.  évi  törvényhozás  az  adórendszert  állandó  hatálylyal 
szabályozta:  (1875: VII.,  XIX^XXIX.  t.-czikk)  többé  semmi  szükség 
sem  volt  arra,    hogy  az  adótörvényeknek    érvényben    tartásáról  az  évi 

*  Az  erre  vonatkozó  intézkedést  az  id.  törvények  1.  és  2.  §-ai  foglalják 
magukban ;  az  indemnitásról  magáról  a  3.  §  szól. 

**  Ugyanez  áll  az  1874  :  XXXVI.  és  1875  :  XXXVl.  t.-czikkre  vonatkozólag 
is.  Kivétel  csupán  az  1871  :  LXV.  t.-czikk,  amikor  már  megvoltak  az  adórend- 
szer érvényének  meghosszabbítását  tárgyazó  külön  törvények.  Azonban  itt  is 
csak  szövegezési  pongyolaságról  lehet  szó. 

költségvetések  vagy  indemnitások  kapcsán  külön  intézkedés  történjék. 
Az  1875.  évi  költségvetésről  szóló  1875 :  XXXllI.,  valamint  az  1876. 
évi  költségvetésről  szóló  1875  :  LV.  t-czikk  ily  intézkedést  továbbra  is, 
igen  helyesen  mellőz;  amikor  azonban  az  1876.  év  végén  ismét  indem- 
nitásra  volt  szükség,  elővettek  egy  1875.  év  előtti  formulát,  s  azt  minden 
kritika  nélkül  egyszerűen  lemásolták.  így  maradt  benn  azután  úgy  az 
1876:XLV1.  t.-czikkben,  mint  a  későbbi  összes  indemnitási  törvé- 
nyekben az  adótörvények  érvényben  tartását  tárgyazó  rendelkezés,  mely- 
nek akkor  már  semmi  értelme  sem  volt  és  ma  sincsen  ;  mert  ha  arra 
az  egy-két  hónapra,  melyre  az  indemnitás  szólni  szokott,  szükség  volna 
az  adórendszer  hatályban  tartásáról  esetről  esetre  intézkedni,  akkor 
még  szükségesebb  volna  ily  intézkedést  az  évi  költség\'etési  törvénybe 
az  egész  évre  kiterjedő  hatálylyal  felvenni,  már  pedig,  amint  láttuk,  a 
költségvetési  törvények  ily  intézkedést  nem  tartalmaznak  s  csupán  a 
fennálló  adórendszerre  való  hivatkozással  az  adó  megszavazására  és 
megajánlására  szorítkoznak.  Az  indemnitási  törvényeknek  tartalmából 
ehhez  képest  semmi  érvet  nem  lehet  a  fennebb  jelzett  álláspont 
gyengítésére  meríteni. 

Mindezekből  nyilvánvaló,  hogy  az  adó  önkéntes  befizetése 
nemcsak  tiltva  nincs,  hanem  ahhoz  mindenik  adózó  polgárnak 
kétségtelen  Joga  van;  —  és  abban  a  mértékben,  amint  megvan 
a  jog  az  adók  önkéntes  befizetésére,  meg  kell  lenni  nemcsak  a 
jognak,  de  a  kötelességnek  is  az  így  befizetett  adók  bevételezésére, 
s  ez  elől  a  kötelesség  elől  a  törvényhatóságok  sem  vonhatják  ki 
magukat. 

A  törvényhatóságok  az  országgyűlés  adómegszavazási  illetőleg 
adómegajánlási  jogát  csak  azok  közt  a  korlátok  közt  óvhatják, 
amelyeket  a  törvény  felállít  és  ebben  a  tekintetben  csak  azokat  az 
eszközöket  vehetik  igénybe,  amelyeket  a  törvény  megenged. 

Az  adóra  vonatkozó  közreműködést  a  tör\>ényhatóságok  csak 
annyiban  tagadhatják  meg,  amennyiben  azt  a  törvény  megengedi, 
illetőleg  elrendeli. 

Az  adókezelésnek  megvan  a  maga  állandó  szervezete,  melyet 
a  törvény  szabályoz,  és  amely  a  törvény  szerint  állandóan  műkö- 
dik. Amennyiben  ez  a  működés  az  önkormányzati  hatóságok,  t.  i. 
a  törvényhatóságok  bizonyos  irányú  tevékenységét  feltételezi,  ezek 
oly  esetben,  amikor  az  adót  az  országgyűlés  még  meg  nem  sza- 
vazta, ennek  a  tevékenységnek  egy  részétől,  az  adó  tényleges  behaj- 
tásától tartózkodhatnak  s  arra  a  kormány  által  sem  kényszeríthetők. 
A   törvenyhatóságoK    kötelesek    a    kormánynak    minden    rendeletét 

végrehajtani  (1886:  XXI.  t.-czikk  19.  §-a)  kivéve  az  oly  rendeletet, 
mely  az  országgyűlés  által  meg  nem  szavazott  adó  tényleges  behaj- 
tására vonatkozik.  (Id.  törv.  20.  §-a.)  Ennek  a  rendelkezésnek 
kivételes  természete  kizár  minden  önkényes  kiterjesztést.  Tényleges 
behajtás  alatt  tehát  az  önkormányzati  közegektől  függő  functiónak 
csak  egyik  részét,  nevezetesen  a  végrehajtás  utján  való  behajtást 
kell  érteni ;  minden  egyebet  azonban  feltétlenül  teljesíteni  kell. 
Magát  az  adókezelés  szervezetét  a  törvényhatóságok  meg  nem 
bonthatják  s  az  adókezelés  körüli  tevékenységet  minden  más  vonat- 
kozásban egy  pillanatig  sem  szüneteltethetik.  Sőt  a  törvény  kifeje- 
zetten rendeli,  hogy  a  tényleges,  azaz  a  végrehajtás  utján  való 
behajtás  előmunkálatait  meg  kell  tenniök.  Az  előmunkálatok  alatt 
pedig  mindaz  értendő,  ami  a  végből  szükséges,  hogy  mihelyt  az 
országgyűlés  az  adót  megszavazza,  az  adótartozások  végrehajtás 
utján  való  behajtása  azonnal  megtörténhessék.  Ide  tartoznak  tehát 
az  adók  kivetésén  kivül,  melyről  már  fennebb  volt  szó,  az  adók 
könyvelésével,  nyilvántartásával,  önkéntes  befizetésével,  illetőleg  az 
így  befizetett  összegek  bevételezésével  (percipiálás,  beszedés)  és  az 
adók  elengedésével  összefüggő  összes  cselekmények.  A  befizetésnek 
megvannak  a  maga  törvényes  szabályai,  épp  úgy  a  befizetett  ösz- 
szegek  őrzésének  és  beszállításának  is.  Mindezek  függetlenek  a 
törvényhatóságok  akaratától,  azokra  vonatkozólag  a  törvényhatósá- 
gok a  törvénytől  eltérő  utasításokat  nem  adhatnak,  annál  kevésbé, 
mert  a  közegek,  amelyekre  az  idevágó  teendők  a  törvény  szerint 
bizva  vannak,  ebbeli  működésüket  illetőleg  nem  csupán  a  törvény- 
hatóságoknak, hanem  állami  hatóságoknak  is  vannak  közvetlenül 
alárendelve. 

Nem  áll  tehát,  hogy  a  költségvetés  nélküli  állapotban  szüne- 
telnie kellene  az  önként  befizetett  adók  bevételezésének  és  hogy  a 
törvényhatóságoknak  akár  az  1504:1.  t.-czikkben  foglalt  tilalomnál 
fogva  akár  más  alapon  joguk  volna  az  ily  adó  beszedését  és 
beszállítását  nem  úgy  teljesíteni,  amint  azt  a  törvény  —  a  költség- 
vetésre való  tekintet  nélkül  —  kifejezetten  megszabja. 

Az  a  nézet  sem  áll  meg,  hogy  a  költségvetés  nélküli  állapot 
ideje  alatt  a  kormány  el  van  tiltva  általában  minden  állami  bevétel- 
től. Ha  a  közadók  tekintetében  helye  is  lehetne  a  kiterjesztő 
magyarázatnak,  az  egyéb  állami  bevételeket  a  költségvetés  nélküli 
állapot  meg  nem  állítja.  Amikor  az  1848.  évi  törvény  azt  rendeli, 
hogy  az  állam  összes  bevételeit  magában  foglaló  költségvetés 
terjesztendő  az  országgyűlés  elé  megvizsgálás  és  jóváhagyás  végett, 

ez  korántsem  azt  jelenti,  hogy  az  adó  megszavazására  vonatkozó 
szabályok  kiterjesztetnek  a  többi  összes  állami  jövedelmekre,* 
hanem  csakis  azt,  hogy  az  adómegszavazási  jognak  fentartása 
mellett  az  országgyűlés  ellenőrzése  alá  kerül  nemcsak  a  közadók 
hozadéka  hanem  a  többi  állami  jövedelmek  is.** 

Annak  sincsen  elfogadható  alapja,  hogy  a  költségvetés  hiánya 
megállítja  az  összes  állami  kiadásokat  is.  A  kormány  utalványozási 
joga  a  költségvetés  nélküli  állapot  ideje  alatt  is  fennáll.  A  kiadások 
alapja  és  oka  az  ország  szükségleteiben  rejlik,  melyek  vagy  külön 
törvényekben  el  vannak  ismerve,  vagy  az  államnak  kötelezettségeket 
megállapító  jogviszonyaiból  folynak.  A  kiadásoknak  a  költségvetési 
törvényben  való  megállapítása  és  megajánlása  csak  a  kormány  és 
országgyűlés  közti  viszony,  a  szükségletek  valósága  tekintetében 
az  országgyűlést  megillető  ellenőrzés  s  a  kormányt  terhelő  felelős- 
ség szempontjából  bir  jelentőséggel. "i" 

Az  meg  éppen  valóságos  képtelenség,  hogy  a  költségvetés 
nélküli  állapot  beálltával  meg  kellene  állania  az  összes  kormányzati 
tevékenységnek.  A  kormányzati  tevékenység  megállítása  egyértelmű 

*  így  Pollner :  Appropriatio.  (Márkus,  Jogi  Lexikon  I.  k.  270.  lap.) 

**  Földes  azt  mondja,  iiogy  a  költségvetés  nélküli  állapot  következményeit 
nem  lehet  azzal  elhárítani,  hogy  adóvégrehajtás  nem  foganatosíttatik,  mert 
ezzel  a  kormány  csak  egy  ujabb  súlyos  hibát  követ  el,  koczkáztatván  az  állam 
jövedelmeit,  melyek  nem  az  ö  tetszésére  vannak  bizva  ;  tehát  kötelességmulasztás 
áll  elő,  mert  elkerülhetetlen,  hogy  az  állam  ilyenkor  jogos  jövedelmeitől  el 
ne  essék.  (Államháztartástan  31.  lap.)  Erre  csak  azt  kell  megjegyezni,  hogy  az 
országnak  még  nagyobb  károsodásával  járna,  ha  a  kormány  a  költségvetés 
nélküli  állapotban  az  államnak  semmiféle  jövedelméhez  sem  nyúlhatna.  Ha 
pedig  ez  az  érvelés  oda  megy  ki,  hogy  az  ország  károsodásának  elhárítása 
végett  arra  kell  törekedni,  hogy  a  költségvetési  törvény  megalkotásának  aka- 
dályai alkotmányos  utón  elhárittassanak,  akkor  ez  ellen  kifogást  nem  lehet 
tenni,  mert  a  költségvetés  nélkül  tartamosán  kormányozni  csakugyan  bajos  és 
az  országra  nézve  is  káros ;  —  csakhogy  ez  inkább  politikai  megfontolás,  az 
alkotmányos  magatartásnak  subjectiv  zsinórmértéke,  nem  pedig  positiv  jog- 
szabály, amely  a  helyzet  jogi  megítélésének  alapjául  szolgálhatna.  A  törvény 
csak  a  tényleges  behajtást  tiltja,  s  ezt  a  tilalmat  nem  lehet  önkényesen  ki- 
terjeszteni. A  törvényhozásnak  joga  van  a  kérdést  másként  szabályozni,  s 
esetleg  a  tilalmat  ki  is  tágítani ;  de  akkor  egyúttal  más  módon  kell  gondos- 
kodnia arról,  hogy  az  ország  legéletbevágóbb  szükségleteinek  kielégítése  ne 
függjön  az  évi  költségvetési  törvény  megalkotásának  változó  esélyeitől. 

t  Földes  szerint  a  kormány  és  a  parlament  közti  conflictus  és  a  költség- 
vetésnek ebből  eredő  hiánya  az  állam  és  az  állampolgárok  közt  törvényeken 
alapuló  eddigi    viszonyt  nem  szünteti  meg,  az  állami  gépezet  nem  szünetelhet 

volna  az  állam  tevékenységének  megszüntetésével.  Már  pedig  az 
állam  élő  organismus,  melynek  életműködésében  teljes  szünet  egy 
pillanatra  sem  állhat  be. 

Az  egyes  szerveknek  egymáshoz  való  viszonyában  zavarok 
keletkezhetnek.  Ez  az  organismus  működésében  szükségszerűen 
nehézségeket  okoz,  ami  kétségkívül  oly  baj,  amelyet  az  ok  elhárí- 
tásával mielőbb  megszüntetni  kell.  De  mint  minden  orvoslási  pro- 
cedúra, ez  is  bizonyos  időt  igényel,  mely  a  körülményekhez  képest 
hosszabb  vagy  rövidebb.  Ez  alatt  is  azonban  a  szervezet  nem 
lehet  meg  a  nélkül,  hogy  a  fenmaradásához  szükséges  életfunctió- 
kat  végezze. 

A  költségvetés  az  állam  gazdasági  életműködésének,  a  kor- 
mány gazdasági  tevékenységének  alaki  szabályozója.  Mint  ilyen, 
felette  kívánatos  kellék,  melynek  nem  csupán  politikai,  de  tör- 
vényes kötelmek  és  törvényes  korlátozások  alakjában  jelentékeny 
jogi  biztosítékai  is  vannak.  Ezek  a  korlátozások  azonban  nem 
mehetnek  odáig,  hogy  a  szervezetet,  melyet  óvni  vannak  hivatva, 
megsemmisítsék. 

s  az  állami  rend  sérelmet  nem  szenvedhet ;  és  mégis  azt  állítja,  hogy  a  conílictus 
tartama  alatt  a  kormány  ügyvitele  az  államháztartás  körül  alkotmányellenes, 
mely  nemcsak  pénzügyi,  hanem  államjogi  felelősséggel  is  jár  s  szükség- 
képp a  kormány  vád  alá  helyezésére  vezet.  (1.  m.  29—30.  lap.)  Ez  nyilvánvaló 
ellentmondás.  Kötelességet  hárítani  a  kormányra,  hogy  az  állami  rendet  fen- 
tartsa  és  egyúttal  azt  mondani,  hogy  a  kormány  minden  ténye,  amely  erre 
irányul,  alkotmányt  és  törvényt  sért,  olyasvalami,  amit  összeegyeztetni  nem  lehet. 
Ha  az  államháztartás  vitele  egyszerre  meg  nem  áll,  akkor  meg  kell  lenni  a 
jogi  lehetőségnek  arra,  hogy  legalább  az  átmeneti  stádiumban  és  legalább 
korlátolt  mértékben  lehessen  az  állam  szükségleteinek  eleget  tenni.  Nem 
szenved  kétséget,  hogy  a  kormány  ügyködése  ilyenkor  fokozottabb  felelős- 
séggel és  nehézségekkel  jár,  és  hogy  a  conflictusnak  alkotmányos  utón  való 
elhárítására  mindenképpen  törekedni  kell ;  azonban  azt,  hogy  mi  törvényes 
és  alkotmányos,  nem  theoriák  és  pláne  horiiályos  theoriák,  hanem  a  jogrend 
tételes  megállapításai  szerint  kell  eldönteni.  Az  sem  áll,  amit  Földes  más 
helyen  mond,  hogy  miután  a  hatalmi  eszközök  megtagadása  csak  mód  a  kor- 
mány tevékenységének  megakadályozására,  —  oly  esetben,  ha  költségvetés 
nincs  —  a  kormány  minden  tevékenysége  törvénytelen.  (I.  m.  31.  lap.)  Meg- 
lehet, hogy  az  országgyűlésnek  az  a  politikai  czélja  és  törekvése,  hogy  a 
kormány  ne  folytassa  a  kormányzati  tevékenységet,  de  az,  hogy  ez  a  czél  és 
törekvés  jogilag  miként  valósul  meg,  arra  nézve  csupán  a  törvény  lehet 
irányadó.  Ha  a  törvény  a  szükségletnek  meg  nem  felel,  akkor  meg  kell  vál- 
toztatni, azonban  politikai  és  általában  snbjectiv  momentumokat  a  jogrendbe 
belevegyíteni  és  ily  módon  a  kormányhatalomnak  jogi  korlátozásait  kiterjesz- 
teni nem  szabad. 

Oly  esetben,  amikor  az  államháztartás  alaki  rendjének  évi 
megállapítását  az  államhatalmi  tényezők  közt  felmerült  conflictus 
akadályozza,  a  conflictus  kiegyenlítését  mind  a  két  félnek  minden- 
képpen elő  kell  mozdítania ;  —  addig  azonban,  míg  az  megtörtén- 
hetik, az  állam  gazdasági  tevékenységét  a  létező  anyagi  alapokon 
folytatni  kell/^'- 

Egyes  államokban  —  így  nevezetesen  Angliában  —  a  tör- 
vényhozás előre  számol  ezzel  a  szükségességgel.  Az  állami  szük- 
ségletnek egy  része,  még  pedig  éppen  az,  amely  az  állami  tevé- 
kenység folytonosságát  legalább  ideiglenesen  biztosítja,  ki  van 
kapcsolva  az  évi  budgettárgyalás  keretéből  és  arról  is  van  gondos- 
kodva, hogy  az  állani  rendes  jövedelmei  pontosan  befolyjanak  és 
e  részben  az  állam  kárt  ne  szenvedjen.  Az  évi  budget  az  állami 
szükségleteknek  csupán  többi  részét  befolyásolja  s  erre  vonat- 
kozólag azután  íntensívebb  és  a  meglévő  készletekkel  való  rendel- 
kezés elvonására  is  kiterjedő  korlátozások  állanak  fenn.  —  Nálunk 
az  állami  szükségletek  ily  módon  megkülönböztetve  és  külön- 
választva nincsenek;  —  nálunk  az  évi  költségvetés  tárgyát  az 
összes  állami  szükségletek  és  az  összes  állami  jövedelmek  képezik 
és  minthogy  ennek  daczára  az  állam  érdeke  —  külön  positiv 
rendelkezés  nélkül  is  —  nálunk  is  megköveteli,  hogy  az  ország 
úgyszólván  napi  szükségleteinek  kielégítésében  szünet  ne  álljon  be  : 
egyáltalán  nem  lehet  arról  szó,  hogy  az  a  szigor,  mely  másutt  az 
állam  életműködésének  folytonosságát  csak  kevésbé  veszélyeztető 
állami  költekezés  tekintetében  áll  fenn,    az   összes   állami    jövedel- 

*  Kell,  hogy  mindig  legyen  valaki,  aki  az  állam  vagyonjogi  személyi- 
ségét különösen  harmadik  személyekkel  szemben  képviseli.  A  képviselet  joga 
a  törvényben  kifejezetten  megállapított  korlátozásokkal  —  mint  láttuk  —  a 
kormányt  illetőleg  a  királyt  illeti  (v.  ö.  fennebb  353.  és  354.  1.).  Amint  az 
állami  számvevőszéknek  az  évi  zárszámadásokra  vonatkozó  évi  jelentéseinek 
az  állami  vagyon  kezelésére  vonatkozó  részéből  kitűnik,  az  1897  :  XX.  t.-czikk 
37.  §-ának  azt  a  rendelkezését,  mely  szerint  állami  vagyon  elidegenítéséhez 
külön  felhatalmazó  törvény  szükséges,  nem  lehet  sok  esetben  harmadik  sze- 
mélyekkel szemben  is  hatályos  korlátozásnak  tekinteni.  Az  idézett  törvény 
ugyanis  kivételt  tesz  az  oly  ingatlanok  elidegenítése  vagy  kicserélése  tekinte- 
tében, melyek  az  állam  valamely  követelésének  biztosítása  érdekében  vagy 
kisajátítás  utján  szereztettek.  Ily  ingatlanok  elidegenítése  felől  a  miniszter 
saját  hatáskörében  intézkedik.  Erre  való  tekintettel  az  elidegenítési  jogosultság 
gyakorlása  kérdésében  oly  körülmények  lehetnek  irányadók,  melyek  az  állam- 
mal szerződő  személy  felismerése  elől  el  vannak  zárva.  Ebben  a  vonatko- 
zásban tehát  a  külön  felhatalmazó  törvény  alkotása  inkább  utasító  rend- 
szabály mint  érvényességi  kellék. 

mekre  és  az  összes  állami  kiadásokra  kiterjedjen,  mert  ez  szükség- 
szerűen az  egész  állami  élet  rögtöni  megakasztására  vezetne. 

Mindenképpen  áll  az,  hogy  az  állami  tevékenység  és  az  állami 
rend  fentartását  a  törvény  nem  tiltja,  s  ezért  az  erre  irányuló 
kormányzati  ténykedés  magában  véve  nem  is  lehet  törvényellenes, 
feltéve,  hogy  a  törvényben  kifejezetten  megszabott  korlátokat  meg- 
tartja és  csak  az  ezen  korlátokon  belül  rendelkezésre  álló  eszközökre 
szorítkozik.  A  korlátozás  az  állami  jövedelmek  csupán  egy  részére 
terjed  ki,  nevezetesen  arra,  melyet  az  állam  adó  alakjában  követelhet 
és  amelyet  kényszer  utján  kell  behajtani.  Emellett  természetesen  a 
kormány  felelni  tartozik  azért,  hogy  az  egyes  kiadások  helyesek  és 
szükségesek  voltak. 

A  Fejérváry-kormány  a  költségvetés  nélküli  állapot  idejére 
megszabott  törvényes  korlátokat  nem  lépte  túl.  Sőt  nem  is  merítette 
ki  mindazt,  amit  a  törvény  megenged.  Voltak  egyes  rendszabályok, 
melyeket  a  törvény  szerint  igénybe  vehetett  volna,  de  igénybe  nem 
vett.  Tette  ezt  főleg  a  praecedensekre  való  tekintettel.  1899.  évi  január 
1-étöl  ugyanaz  évi  márczius  19-éig,  továbbá  1903.  évi  május  1-étöl 
1904.  évi  márczius  hó  30-áig  már  hasonló  helyzetben  volt  az  ország. 
Akkor  sem  szakadt  meg  a  kormányzati  tevékenység  fonala;  a  kor- 
mány költségvetés  nélkül  intézkedett  az  ország  szükségleteinek  kielégí- 
téséről, mellőzve  csupán  az  adó  kivetését  és  beliajtását.  Az  önkéntes 
adófizetést  azonban  elfogadta  és  a  hatóságoktól  az  erre  vonatkozó 
törvényes  kötelességek  teljesítését  szigorúan  megkövetelte.  Ezt  az  el- 
járást a  töiyényfiozás  az  1899 : 1.  és  az  1904.  évi  t.-czikkekben  helye- 
selte. Az  előző  gyakorlat  által  sanctionált  ezen  a  kereten  a  Fejérváry- 
kormány  egy  hajszálnyival  sem  ment  túl,  mért  hiszen  tulajdonképpen 
csak  folytatta  azt,  amit  a  Tisza-kormány  a  költségvetés  nélküli  álla- 
pot beálltakor  1905.  január  1-én  a  korábbi  két  praecedenshez  szoro- 
san alkalmazkodva  már  foganatba  vett  és  ami  a  Fejérváry-kabinet 
hivatalbalépésekor  már  hónapok  óta  fennállott  és  gyakorlatban  volt.* 

*  Az  országgyűlés  az  1899.  évi  költségvetés  iránt  az  1898.  év  végéig 
nem  határozván,  a  Bánffy-kabinet  pénzügyminisztere  Lukács  László  1899.  évi 
január  8-án  bejelentette  az  országgyűlésnek,  hogy  a  kormánynak  kötelessége 
volt  az  állami  kormányzat  zavartalan  továbbviteléről  saját  felelősségére  gondos- 
kodni és  a  törvényhozás  utólagos  jóváhagyásának  reményében  az  e  részben 
szükséges  administrativ  intézkedéseket  megtenni.  Nevezetesen  meglette  a  kor- 
mány azokat  az  intézkedéseket,  melyek  úgy  a  közjogi,  mint  a  magánjogi 
czímeken  alapuló  állami  kiadások  fennakadás  nélküli  teljesítésére,  a  törvényeken 
alapuló  közjövedelmek  biztosítására  és  az  állami  háztartás  a  törvényekben  és 
törvényszerű    rendeletekben    szabályozott    alaki    rendjének   fentartására  —  az 

A  törvényhatóságok  egy  része  a  Fejérváry-kormánynyal  szem- 
ben megtagadta  azt,  amit  a  korábbi  kormányoknak  minden  ellen- 
mondás nélkül  teljesített.  Nemcsak  attól  tiltották  el  az  alárendelt 
közegeket,  hogy  az  önkéntes  adófizetést  elfogadják,  hanem  arra 
utasították  őket,  hogy  a  már  befolyt  összegeket  rendeltetésük  helyére, 
az  állampénztárakba  be  ne  szállítsák  hanem  másutt  helyezzék  el. 

Ezeket  a  határozatokat  azzal  indokolták,  hogy  nincs  költség- 
vetés és  az  adó  nincsen  országgyülésileg  megajánlva  és  megszavazva, 
s  hogy  ennélfogva  hiányzik  a  tárgyi  alap  és  ennek  következtében 
a  jogosultság  az  államháztartás  vitelére. 

Ámde  ez  a  hiány  megvolt  a  korábbi  hasonló  esetekben  is. 
Hogy  mi  akadályozza  a  költségvetés  létrejöttét,  az  jogilag  irreleváns. 
Az,  hogy  1900-ban,  1903  és  1904-ben  a  kormánynak  többsége 
volt  s  a  költségvetési  törvény  megalkotását  a  kisebbség  obstructiója 
tette  lehetetlenné,  legfeljebb  politikai  különbség,  amely  nincs  be- 
folyással a  kérdés  jogi  megítélésére. 

Aki  úgy  fogja  fel  a  dolgot,  hogy  az  államháztartás  vitelének 
és  az  állami   szükségletek   kielégítésének  a  költségvetési  törvény  a 

utóbbira  nézve  az  áílami  számvevőszék  törvényes  ellenőrzésének  változatlan 
gyakorlása  mellett  szükségesek.  Nevezetesen  elrendelte,  hogy  az  összes  állami 
kiadások,  úgy  amint  azokat  az  1898:  VI.  t.-czikk  (1898.  évi  budgettörvény)  és 
az  azóta  alkotott  külön  törvények  és  intézkedések  megállapitották,  további 
intézkedésig  teljesíttessenek.  Szintúgy  megtétessenek  további  intézkedésig  a 
fennálló  tör\'ényekben  és  szabályokban  g>'ökerező  azok  az  intézkedések, 
amelyek  az  idézett  törvényczikkben  és  az  azóta  alkotott  külön  törvényekben 
megállapított  összes  állami  bevételek  biztosítására  szükségesek.  Utasítás  adatott, 
hogy  az  utalványozás  (előírás)  az  utalványozó  hatóságok  részéről  és  a  szám- 
vevőségek hivatásszerű  szolgálata  a  fennálló  törvények  és  szabályok  szerint 
és  akképpen  teljesíttessenek,  hogy  minden  utalványozás  (előírás)  az  1899.  év 
négy  első  hónapjában  viselendő  közterhekről  és  fedezendő  állami  kiadásokról 
előterjesztett  törvényjavaslatban  kért  felhatalmazás  elnyerése  esetén  az  állami 
költségvetésbe  akadálytalanul  beilleszthető  legyen.  E  szerint  az  állami  számvitel 
alaki  berendezése  semmiféle  változást  sem  szenved.  Egyébiránt  a  kormány 
akképpen  rendelkezett,  hogy  a  közadóknak  és  a  közadók  módjára  beszedendő 
kincstári  követeléseknek  és  egyéb  tartozásoknak  végrehajtás  utján  való  behajtása 
a  magyar  korona  országainak  egész  területén  egyelőre,  további  intézkedésig 
beszüntettessék.  —  Az  állami  számvevőszék  elnöke  jelentést  tett  arról,  hogy 
ámbár  sem  a  költségvetési,  sem  az  indemnitási  törvény  nem  léphetett  hatályba 
és  így  a  kormány  saját  felelősségére  lesz  kénytelen  intézkedni,  az  ország  pénz- 
ügyi kezelésének  ellenőrzésére  vonatkozó  kötelességét  az  ex-lex  ideje  alatt  is 
folytatni  fogja  és  pedig  az  1898.  évi  költségvetési  törvény  alapján  és  keretében. 
Hasonló  költségvetés  nélküli  állapot  állott  be  1903.  május  1-én.  Ekkor 
Széli    Kálmán    miniszterelnök    ugyanily  jelentést  tett  az  országgyűlésnek  azzal 

kizárólagos  alapja,  és  hogy  költségvetés,  az  adó  megajánlása  és 
megszavazása  nélkül  a  kormány  az  adóhoz,  sőt  a  többi  állami 
jövedelmekhez  nem  nyúlhat  és  kiadásokat  nem  teljesíthet:  azelőtt 
nem  lehet  döntő  az,  hogy  a  költségvetési  törvény  hiányának  mik 
a  subjectiv  okai.* 

Még  kevésbé  bocsátkozhatnak  ezeknek  az  okoknak  kutatásába 
az  alárendelt  hatóságok,  melyek  feladatait,  jogait  és  kötelességeit 
a  törvénynek  nem  feltevéseken  és  valószinüségeken,  hanem  fix 
tényállásokon  nyugvó  rendelkezései  szabják  meg. 

Jogi  szempontból  tekintve,  a  költségvetés  nélküli  állapot  egy 
árnyalattal  sem  volt  különb  a  Bánffy-,  Széli-  és  Tisza-kormányok 
alatt,  mint  a  Fejérváry-kormány  alatt;  —  és  amikor  a  törvényható- 
ságok ez  utóbbival  szemben  más  magatartást  követtek  a  költség- 
vetéssel összefüggő  kérdésekben  mint  az  előző  kormányokkal  szem- 
ben, —  ezt  kizárólag  annak  a  féktelen  agitáíiónak  kell  tulajdonítani, 
mely  nem  sokat  törődve  a  joggal  és  törvénynyel  —  az  u.  n. 
„nemzeti  ellenállás"  örve  alatt  minden  áron  gáncsot  akart  vetni 
a  kormánynak. 

a  különbséggel,  hogy  azoknál  az  intézkedéseknél,  amelyeket  a  kormány  azért 
volt  kénytelen  saját  felelősségére  megtenni,  mert  az  államháztartás  tovább- 
vitelét a  közhitel,  az  állam-  és  a  magángazdaság  súlyos  megrázkódtatása  nélkül 
felfüggeszteni  nem  lehetett,  az  1902.  évi  költségvetés  fog  irányadóul  szolgálni. 
Az  előző  esetnék  megfelelő  jelentést  tett  az  állami  számvevőszék  elnöke  is. 

Az  1904.  év  végén  beállott  ex-lex  alkalmából  a  minisztertanács  1904.  évi 
deczember  28-án  hasonló  határozatot  hozott  s  ehhez  alkalmazkodott  a  Fejérváry- 
kabinet  is. 

Téved  Kmety  (Közjog  III.  kiad.  374.  1.),  amidőn  azt  mondja,  hogy  az 
említett  kormányintézkedések  szükségrendelet  jellegével  birtak  és  hogy  az 
országgyűlés  részéről  adott  felmentés  a  szükségrendelet  mentségének  elismerése 
volt.  A  közigazgatási  biróság  1900.  évi  12557  1899.  P.  sz.  Ítélete  is  hangsúlyozza, 
hogy  ezek  a  kormányintézkedések  (jelesül  az  1898.  évi  3568.  és  1899.  évi 
212.  sz.  körrendeletek)  nélkülözik  azokat  az  ismérveket  és  feltételeket,  amelyek 
szükségesek,  hogy  azokat  az  egyes  felekkel  szemben  azok  fizetési  kötelezett- 
ségére nézve  is  kötelező  joghatályoknak  lehessen  tekinteni.  Ezek  az  intéz- 
kedések kizárólag  a  pénzügyi  közegek  eljárását  szabályozták  és  tartalmuknál 
fogva  nem  azzal  a  czélzattal  adattak  ki,  hogy  az  adózó  polgárokkal  szemben 
kötelezettséget  megalapító  jogszabálynak  minősíttessenek.  Ugyancsak  ki  van 
emelve  az  is,  hogy  a  törvényhozás  utólagos  felmentésének  a  pénzügyminiszter 
1899.  évi  márczius  5-én  a  képviselőházban  tett  kijelentése  szerint  csak 
politikai  jelentősége  volt. 

*  A  többség,  mindaddig,  míg  az  országgyűlésen  a  megszabott  alakban 
kifejezésre  nem  jut,  bizonytalan  valami ;  s  főleg  akkor,  ha  a  pártkeretek  bomla- 
dozni  kezdenek,  mától-holnapra  változhatik. 

Ezzel  az  actióval  a  kormánynak  okvetlenül  szembe  kellett 
szállnia  és  —  bár  a  törvényhatóságok  magatartása  rendkívül  meg- 
nehezítette a  kormány  helyzetét,  maga  a  költségvetés  nélküli  állapot 
pedig  ezúttal  tovább  tartott  mint  az  elözö  esetekben  —  a  kormány 
mégis  úgy  tudta  a  dolgokat  intézni,  hogy  az  állam  szükségletei  a 
törvényes  korlátok  áttörése  nélkül  elégíttessenek  ki. 

Sőt  a  kormány  mellőzte  az  adó  kivetését,  amihez  —  mint 
láttuk  —  joga  lett  volna,  s  amivel  éleszthette  volna  az  önkéntes 
adófizetés  készségét. 

És  mellőzte  a  büntetőjogi  megtorlást,  mely  az  1883:XL1V. 
t.-cz.  44.  §-a  értelmében  a  közadók  kezelésével  megbizott  törvény- 
hatósági és  községi  közegekkel  szemben  abban  az  esetben  alkal- 
mazandó, ha  a  közadók  fejében  átvett  pénzt  rendeltetésük  czéljától 
elvonják.* 

A  Fejérváry-kabinet  nem  akart  ezen  a  téren  nóvumokkal  elő- 
állni, nehogy  kormányzatának  alkotmányjogi  conceptiója  —  eltekintve 
a  politikai  helyzet  különbözőségétől  —  más  színben  tűnjék  fel,  mint 
hasonló  körülmények  közt  a  korábbi  kormányzatoké,  és  különösen 
azé  a  kormányzaté,  mely  közvetlenül  megelőzőleg  majdnem  fél  évig 
tartott  és  amelynek  a  Fejérváry-regime  tulajdonképpen  csak  foly- 
tatása volt.  Másrészt  nem  akart  kényszerítő  ok  nélkül  kíméletlenül 
eljárni  az  olyanokkal  szemben,  akik  —  két  tüz  közzé  szorulva  — 
a  féktelen  terrorismus  közvetlen  hatásának  engedve  cselekedtek. 

*  Az  1883 :  XLIV.  t.-cz.  44.  §-a  a  büntető  törvényre  való  utalással 
tilalmat  állít  fel  a  közadók  hovafordítását  illetőleg  annak  kimondásával,  hogy 
aki  a  közadók  fejében  átvett  pénzt  községi  vagy  más  czélra  fordítja,  hűtlen 
kezelés,  illetve  sikkasztás  miatt  büntetendő ;  a  45.  §.  pedig  imperative  köteles- 
séget állapít  meg  az  adók  beszolgáltatása  tekintetében.  Ha  az  utóbbi  szakasz- 
ban meghatározott  határidőben  az  arra  kötelezett  közeg  az  adót  az  adó- 
hivatalba be  nem  szolgáltatja,  mulasztást  követ  el,  amely  miatt  a  46.  §.  értel- 
mében pénzbirsággal,  esetteg  fegyelmi  utón  büntetendő.  Ha  azonban  nem 
csupán  mulasztást  követ  el  az  adó  beszolgáltatása  körül,  hanem  positive  is 
ténykedik  abban  az  irányban,  hogy  az  adó  az  adóhivatalba  ne  jusson,  neve- 
zetesen ha  az  adó  összegét  —  amint  azt  több  törvényhatóságban  tették  — 
birói  letétbe  vagy  máshova  helyezi,  akkor  a  44.  §-ban  említett  jogkövetkez- 
ményeket vonja  magára.  A  most  idézett  szakasz  és  a  B.  T.  K.-nek  a  hütten 
kezelésre  és  sikkasztásra  vonatkozó  365.,  361.  és462.  §-ai  között  nincs  ellentét. 
Az  adótörvény  felhívott  szakaszában  csak  rámutat  arra,  hogy  aki  az  ebben 
a  szakaszban  felállított  tilalom  ellen  vét,  a  B.  T.  K.  súlya  alá  eső  cselekményt 
követ  el.  Hogy  azután  ez  a  cselekmény  a  B.  T.  K.  szempontjából  hivatali 
sikkasztás  vagy  hűtlen  kezelés  lesz-e,  az  a  concrét  esettől  függ.  A  közadók 
kezelésével    megbizott   közeg   közhivatalnok,    aki    hivatalánál   fogva    kezeihez 

Egyébiránt  a  Fejérváry-kormány  mindig  szem  előtt  tartotta, 
hogy  pénzügyi  kezelése  ne  lépje  túl  a  való  szükséglet  keretét. 
E  részben  nem  önkényesen  járt  el,  hanem  egy  olyan  zsinórmértéket 
követett,  amelyre  nézve  a  törvényhozás  már  nyilatkozott. 

Az  1905.  évi  július  5-én  keletkezett  minzistertanácsi  megálla- 
podáshoz képest  —  fentartva  az  elözö  kormány  1904.  évi  deczem- 
ber  28-iki  minisztertanácsi  határozatát  —  a  legutóbbi,  azaz  az 
1904.  évi  költségvetést  vette  irányadóul.  Azzal  szemben  minden 
eltérést  hiteltüliépésnek  vagy  előirányzat  nélküli  kiadásnak  tekintett 
és  arra  nézve  az  állami  számviteli  törvénynek  megfelelő  rendel- 
kezéseit (1897:  XX.  t.-cz.  16.  §-a)  szigorúan  alkalmazta.  E  mellett 
a  kiadásokat  s  főleg  az  állam  beruházási  működését  a  lehetőséghez 
képest  mérsékelte. 

Amidőn  pedig  az  1905.  év  is  eltelt  anélkül,  hogy  az  1905.  évi 
állami  költségvetésre  vonatkozó  törvény  meg  lett  volna  alkotható  és  a 
törvényhozás  az  1906.  évre  vonatkozólag  az  államháztartás  tovább- 
vitele tekintetében   intézkedhetett  volna:   1906.  évi   január  hó  4-én 

—  a  változott  viszonyokra  való  tekintettel  —  kénytelen  volt  ugyan 
elhatározni,  hogy  az  1906.  év  folyamán  addig,  míg  a  törvényhozás 
az  állami  háztartás  mikénti  vitele  tekintetében  másként  nem  intéz- 
kedik, az  1905.  évi  november  2-iki  minisztertanácsi  határozat 
értelmében  átdolgozott,  bár  az  országgyűlés  által  még  nem  elfoga- 
dott   1905.   évi   állami    költségvetési    előirányzat   vétessék   alapul; 

jutott  állami  adókat  a  fennálló  szabályok  értelmében  kezelni  tartozik.  A  törvény 
45.  §-a  megállapítja  a  lefizetett  adó  beszállításának  kötelezettségét.  Amidőn 
tehát  az  illető  közhivatalnok  az  adót  a  törvény  rendelkezése  ellenére  nemcsak 
nem  szállítja  be  az  adóhivatalba,  hanem  azt  a  tulajdonos  államkincstár  tény- 
leges rendelkezése  alól  elvonja  s  —  azt  letétként  vagy  más  módon  kezeltetve 

—  a  rendelkezési  jogot  magánál  megtartja  vagy  másnak  átengedi,  s  ily  módon 
az  államkincstár  rendelkezési  jogát  tudatosan  korlátozza  és  csorbítja  és  az 
államkincstárnak  ez  által  tudatosan  vagyoni  kárt  okoz :  az  adópénzt  minden 
kétséget  kizáróan  hűtlenül  kezeli.  Sikkasztás  akkor  forogna  fenn,  ha  a  dolus 
nemcsak  vagyoni  kár  okozására,  —  ami  az  állami  háztartás  rendjének  meg- 
zavarásában nyilvánulhat  —  hanem  eltulajdonításra  irányulna.  Ily  eltulaj- 
donítás esete  fenforgott  volna  ott,  ahol  az  adó,  bár  utólagos  visszatérítés  ki- 
látásba helyezése  mellett  esetleg  az  u.  n.  „nemzeti  ellentállás"  czéljaira,  jelesül 
a  vármegyei  tisztviselők  fizetésére  használtatott  fel.  A  közadók  kezelésével 
megbízott  közhivatalnok  az  önkéntesen  fizetett  adók  elfogadását  és  illetékes 
helyükre  való  beszállítását  meg  nem  tagadhatja  és  nem  tartozik  sem  neki, 
sem  a  törvényhatóságnak  a  hatásköréhez  annak  a  birálgatása,  jogosítva  van-e 
budgettörvény  vagy  azt  pótló  felhatalmazás  hiányában  a  kormány  az  adó- 
összegek felhasználására  vagy  sem. 

azonban  erre  vonatkozólag  számos  megszorítást  tett  a  végből, 
hogy  a  törvényhozásnak  az  1904.  évi  költségvetés  megállapításánál 
nyilvánított  akaratával  a  lehetőséghez  képest  számoljon. 

Különben  is  a  költségvetés  nélküli  állapotban  teljesített  fizeté- 
seket senki  sem  repudeálta.  Sőt  mindenki  követelte,  hogy  a  kormány 
az  állam  kötelezettségeit  teljesítse.  Maga  a  képviselőház  is  —  Jiisth 
Gyula  elnöke  utján  —  szakadatlanul  igénybe  vette  a  személyi  és 
dologi  kiadásaira  szükséges  összegeket.  És  a  legnagyobb  injuriát 
látták  abban,  hogy  a  belügyminiszter  egyes  törvényhatóságoknak 
az  állami  dotatiót  ki  nem  utalványozta.^ 

Mindenki,  akinek  az  állammal  szemben  követelni  valója  volt, 
egészen  természetesnek  találta,  hogy  a  kormány  a  követelését 
kielégítse,  és  mindenki  elvárta  a  kormánytól,  hogy  az  államház- 
tartás menetét  fentartsa.  Világos  paradoxon  tehát  a  kormányt  tör- 
vénytelenséggel vagy  éppen  törvényszegéssel  vádolni  azért,  hogy  az 
akkori  nehéz  helyzetben  a  közvárakozásnak  eleget  tenni,  az  állam 
kötelezettségeinek  megfelelni  s  az  országot  az  anyagi  tönkrejutás 
veszélyétől  megóvni  képes  volt.** 

Ami  az  erre  irányuló  egyes  intézkedéseket,  nevezetesen  az 
egyes  kiadási  tételeket  illeti,  a  kormány  mindig  érezte  a  felelősség 
súlyát,  mely  —  amennyiben  az  utólagos  igazolás  terhével  jár  — 
kétségkívül  nagyobb,  mint  ha  az  intézkedésnek  rendes  költség- 
vetés képezné   az   alapját;   de   mindig   meg   volt   győződve,   hogy 

*  Az  u.  n.  alkotmánybiztosítékok  sorában  szereplő  törvény,  mely  a 
közigazgatási  bíróság  hatáskörének  kiterjesztéséről  szól,  provideál  arról,  hogy 
a  vármegyei  törvényhatóságok  közigazgatási,  árva-  és  gyámhatósági  kiadásaira 
járó  illetmények  kiszolgáltatása  (1883  :  XV.  t.-czikk  1.  §.  1893  :  IV.  t.-czikk 
22.  §.,  1902  :  III.  t.-czikk  18.  §.  és  1904  :  X.  t.-czikk  14.  §.)  ne  függjön  a 
kormány  tetszésétől,  hanem  hogy  erre  vonatkozólag  a  törvényhatóságnak 
panaszjoga,  azaz  direct  kereseti  joga  legyen.  Ily  módon  ez  a  kereseti  jog  önállóan 
lesz  érvényesíthető  tekintet  nélkül  arra,  van-e  költségvetés  vagy  nincs ;  mert 
a  közigazgatási  bíróság  ebben  a  kérdésben  csak  a  törvényes  alapot  fogja 
megvizsgálhatni,  nem  pedig  a  költségvetéssel  kapcsolatos  politikai  szempon- 
tokat. (V.  ö.  id.  törvény  3.  §.  a)  pont.) 

**  Az  állam  háztartásában  beállható  zavarokat  megelőzni  főleg  az 
állampapírok  kamatszelvényeinek  beváltását  minden  eshetőséggel  szemben 
biztosítani  óhajtva  a  kormány  1906.  év  márczius  hóban  a  Magyar  általános 
hitelbankkal  100  millió  függő  kölcsön  felvétele  iránt  szerződött.  A  Fejérváry- 
kormány  által  előrelátó  gondosságból  biztosított  ezt  a  kölcsönt  a  Wekerle- 
kormány  vette  tényleg  igénybe.  (L.  Hegedűs  Ferencz :  Egy  miniszterség  rövid 
története.  18.  1.) 

30* 

mihelyt  az  ügyek  a  rendes  kerékvágásba  zökkennek,  ez  a  kérdés 
igazságos  és  méltányos  elbírálást  nyerend,  ami  a  coalitió  kormányra- 
jutása alkalmával  megállapított  feltételekben  tényleg  meg  is  történt. 
Azokban  a  feltételekben,  melyek  alapján  a  coalitió  1906.  évi 
április  havában  a  kormányzást  átvette,  s  amelyeknek  a  jogfolyto- 
nosság és  a  miniszteri  felelősség  szempontjából  való  alkotmány- 
jogi jelentőségét  már  fennebb  (337.  1.)  jeleztük,  ki  van  kötve  a 
költségvetési  indemnitás  és  a  költségvetési  törvények  megalkotása 
nemcsak  a  jövőre  nézve,  hanem  a  múltra  nézve  is  (1905.,  1906.). 
Továbbá  ki  van  kötve  úgy  a  Tisza-  mint  a  Fejérváry-kormány 
részére  a  jogi  és  anyagi  felelősség  alól  való  felmentés,  és  csupán 
az  van  fentartva,  hogy  a  képviselőház  az  említett  kormányok  poli- 
tikai ténykedése  felől  elvi  természetű,  tehát  politikai  jellegű  kijelen- 
téseket tehessen.  Ennek  következtében  az  államháztartás  ideiglenes 
vitelére  vonatkozó  felhatalmazásról  szóló  1906:11.  t.-czikk  7.  §-a 
szerint  a  minisztérium  részére  adott  az  a  felhatalmazás,  hogy  a 
fennálló  törvények  alapján  befolyó  adókból  és  egyéb  bevételekből 
az  állami   kiadásokat   fedezhesse  (1.  §.)  és  a  kiadásokra  nézve  az 

1904.  évi  állami  költségvetésről  szóló  1904:  XXI.  t.-czikket  s  az 
időközben  alkotott  egyéb  törvényeket  vegye  irányadóul  (2.  §.) 
visszahat  egészen  1905.  évi  január  1-éig  (7.  §.),  —  az  1906.  évi 
állami  költségvetésről  szóló  1906:  IX.  t.-czikk  pedig  az  egész  1906. 
évre,  tehát  ennek  az  évnek  arra  a  részére  is  szól,  amikor  még  a 
Fejérváry-kormány  működött.  Ily  módon  úgy  a  Tisza-  mint  a 
Fejérváry-kormány  megkapta  utólag  azt,  a  mi  neki  az  országgyűlés- 
hez való  intern  vonatkozásban  még  hiányzott,  a  költségvetés  nélküli 
állapotban  folytatott  pénzügyi  ügyködés  tárgyi  alapját,  s  ezzel  a 
bevételek  és  a  kiadások  visszamenőleg  úgy  az  1905.  évre,  mint  az 
1906,  évnek  azokra  a  hónapjaira  is  —  amikor  még  a  Fejérváry- 
kormány  vezette  az  ügyeket  —  törvényesen  megállapíttattak. 

Az  1906:11.  t.-czíkknek  az  1905.  évi  zárszámadásoknak 
miként  való  összeállítására  vonatkozó  3.  §-a  második  bekezdésé- 
ben foglalt  az  a  kijelentés,  hogy  e  törvényszakasz  rendelkezése  az 

1905.  évre  vonatkozó  felmentést  nem  foglalja  magában,  —  a 
képviselőház  pénzügyi  bizottságának  jelentése  (1906.  május  30. 
írom.  28.  sz.)  szerint  is  —  egyedül  azt  kívánta  kifejezni,  hogy 
„az  országgyűlésnek  a  zárszámadások  átvizsgálásánál  é/yényesülő 
ellenőrzési  és  intézkedési  joga  teljes  épségben  fenmarad".  A  tör- 
vényjavaslat miniszteri  indokolásából  kitetszőleg  is  (1906.  május  29. 
írom.  14.  sz.)  itt  a  törvényhozásnak  az  az  ellenőrzési  joga  tartatott 

csak  épségben,  „hogy  a  kiadások  helyességét  és  szükségességét 
legalább  a  zárszámadások  elbírálásakor  állapíthassa  meg."  Nyilván- 
való ebből,  hogy  ez  a  fentartás  nem  érinti  azt  a  jogi  alapot,  melyet 
az  1906:11.  t.-czikk  1.  és  2.  §-ában  foglalt  felhatalmazás  az  1905. 
évi  január  1-éig  visszanyúló,  az  1906:  IX.  t.-czikk  pedig  az  év 
első  hónapjaira  is  kiterjedő  hatálylyal  utólag  megalkotott  és  amely  a 
zárszámadások  elintézése  alkalmával  is  szem  előtt  volt  tartandó. 

Úgy  a  Tisza-  mint  a  Fejérváry-kormánynak  a  költségvetés 
nélküli  állapotban  folytatott  pénzügyi  gazdálkodása  ehhez  képest 
utólagosan  törvényesítve  van  s  erre  a  kormányzati  aerára  nézve  a 
jogfolytonosság  helyre  van  állitva  —  természetesen  a  zárszámadás 
utján  való  megvizsgálás  fentartásával,  amely  különben  a  rendes 
időben  előre  készült  költségvetés  esetében  sincsen  kizárva. 

Ez  a  való  igazság.  —  A  coalitió  és  kormánya  ezt  a  pro- 
cedúrát más  szinben  akarta  feltüntetni ;  ez  azonban  nem  egyéb, 
mint  egyike  azoknak  a  fogásoknak,  amelyekkel  a  nagy  közönség 
figyelmét  el  akarták  terelni  attól  a  kétségtelen  ténytől,  hogy  az  1906. 
évi  kormányrajutás  bizony  meghátrálás  volt,  és  amelyekkel  annak 
az  ódiumát,  hogy  korábbi  elveiket  feladni  voltak  kénytelenek,  a 
Fejérváry-kormányra  akarták  hárítani.  — 

A  Fejérváry-kormánynak  a  költségvetés  nélküli  állapottal 
szemben  követett  eljárását  az  utána  következett  régime  más  vonat- 
kozásban is  volt  kénytelen  igazolni. 

Amikor  ugyanis  az  1908.  évi  költségvetést  tárgyalták,  a  kép- 
viselőház 1908.  évi  június  l-én  megtartott  ülésében  Bozóky  Árpád  a 
költségvetési  (appropriationális)  törvényjavaslat  5.  §-ához,  mely  arról 
szólt,  hogy  1908.  évre  az  adók  megajánltatnak  és  megszavaztatnak, 
elleninditványt  adott  be,  melynek  az  volt  a  czélja,  hogy  a  törvény- 
hozás egyszersmindenkorra  tisztázza  és  minden  kétség  fölé  emelje  azt 
a  kérdést,  hogy  alkotmányunk  szerint  a  kormány  csupán  a  törvény- 
hozás beleegyezésével  szedheti  be  az  adókat  és  az  államnak  egyéb 
jövedelmeit.  Szerinte  alkotmányunk  a  többi  európai  alkotmányoktól 
abban  különbözik,  hogy  nálunk  nemcsak  az  u.  n.  budgetjog  van 
meg,  hanem  egyenesen  megvan  az  u.  n.  adómegtagadási  és  ujoncz- 
megtagadási  jog.  Ulászló  V.  decretuma,  az  1504:1.  t.-czikk  és  az 
1790/1  :  XIX.  t.-czikk  határozottan  megmondja,  hogy  még  csak  önkéntes 
ajánlat  örve  alatt  sem  lehet  adókat  beszedni.  A  Széli-,  Tisza-  és  Fejér- 
váry-miniszteriumok  alatt  azt  mondták,  hogy  ezek  a  régi  törvények, 
melyek  alapján  az  önkéntes  adókat  sem  szabad  beszedni,  hatályon 
kívül  vannak  helyezve  és  ma    már  csak  az   1867:X.  és  az   1886.  évi 

XXI.  t.-czikk  20.  §-a  van  érvényben,  amelyekhez  azt  a  magyarázatot 
fűzik,  hogy  abban  az  esetben,  ha  ex-lex  van,  az  önkéntes  adókat 
szabad  beszedni,  azonban  azt,  aki  nem  akar  magától  fizetni,  exequálni 
nem  szabad.  Az  1907:LX.  t.-czikknek  az  lett  volna  —  szóló  szerint  — 
a  feladata,  hogy  behozza  az  u.  n.  alkotmánybiztositékokat,  ahelyett 
azonban  az  állapoton  rontott,  mert  az  olyan  rendeletekre  nézve,  melyek 
az  országgyűlés  által  meg  nem  szavazott  adókra  és  meg  nem  ajánlott 
ujonczokra  vonatkoznak,  a  jelenlegi  törvényes  állapotot  tartotta  fenn, 
s  fennálló  törvényül  csak  az  1886:  XXI.  t.-czikk  20.  §-át,  a  fővárosra 
nézve  pedig  az  1872  :  XXXVI.  t.-czikket  említi  fel,  az  1504.  és  1790'1-iki 
törvényeket  azonban  nem.  Ezáltal  úgy  tűnik  fel  a  dolog,  mintha  a 
jelenlegi  állapotban  ezek  a  törvények  nem  volnának  érvényben. 
A  törvényjavaslat  5.  §-ához  ennélfogva  a  következő  szöveget  indít- 
ványozta:  „Az  1504:1.,  az  1790  1  :  XIX.  és  az  1867 :  X.  t.-czikkre 
való  tekintettel  felhatalmazíatik  a  kormány  arra,  hogy  a  törvénybe 
iktatott  .  .  .  adókat  .  .  .  stb.  az  1908.  évben  beszedhesse  és  a  jelen 
törvényben  megajánlott  kiadásokra  fordíthassa." 

Ezzel  szemben  Wekerle  Sándor  miniszterelnök  mindenekelőtt 
az  igazság  érdekében  constatálni  kívánta,  hogy  még  a  törvénytelen 
kormány,  helyesebben  akkor,  mikor  nem  volt  törvényünk  —  vala- 
mennyi kormány  és  pénzügyi  közeg  elismerte  azt  a  tételt,  hogy  adókat 
behajtani  nem  szabad.  Ami  pedig  az  Ulászló  törvényére  való  hivat- 
kozást illeti :  először  is  ez  a  törvény  akkor  keletkezett,  mikor  a  királyi 
hatalom  nevében  egyes  oligarchák  törvényhozási  felhatalmazás  nélkül 
szedettek  és  szedtek  be  adókat  és  akkor,  miután  törvényhozási  intéz- 
kedés nem  volt  azokra  nézve,  azon  a  czimen  szedték  be,  hogy  egyes 
megyék  által  önként  ajánltatták  meg  a  subsidiumokat.  Az  Ulászló-féle 
törvény  tehát  arra  vonatkozik,  hogy  ilyen  álűrűgy  alatt  önként  kiesz- 
közölt subsidiumokat  nem  szabad  beszedni.  Ez  a  históriai  alapja  a 
dolognak.  Erre  a  törvényre,  mely  egészen  más  viszonyok  között  kelet- 
kezett, mint  jogalapra  hivatkozni  nem  helyes  és  nem  szükséges  — 
(Farkasházy  Zsigmond  közbeszól :  A  vezérlő  bizottság  hivatkozott  erre. 
—  Wekede  Sándor :  Hiszen  nem  vitatom,  ki  hivatkozott  rá.)  Ezek  után 
constatálta  a  miniszterelnök,  hogy  a  közigazgatási  bíróság  ebben  a 
kérdésben  annak  idején  állást  foglalt,  még  pedig  sokkal  korábban, 
még  a  Bánffy-kormány  idejében  az  első  ex-lex  tartama  alatt :  azt 
mondván  ki  indokolt  ítéletében,  hogyha  valaki  önként  akarja  befizetni 
az  adóját,  azt  el  kell  fogadni.  Ezt  a  bevett  szokást  csak  úgy  mellesleg 
alterální  nem  lehet,  mert  a  kérdés  nemcsak  közjogi  és  pénzügyi,  de 
magánjogi   érdekeket  is    érint. 

Az  indítványozó  Bozóky  Árpád  erre  kijelentette,  hogy  a  miniszter- 
elnök annak  az  iránynak  adott  helyeslőleg  kifejezést,  amely  a  függet- 
lenségi párt  programmjával  ellenkezik,  de  ellenkezik  még  az  1905.  évi 
parlament  felfogásával  is.  A  képviselőház  1905.  évi  június  21-én 
egyhangúlag  hozta  meg  azt  a  határozatát,  hogy  elitéli  a  Fejérváry- 
kormányt  azért,  mert  a  közadókat  igénybe  veszi  és  mert  megsérti 
az  1504:1.  t.-czikket.  Ebben  a  kérdésben  homlokegyenest  ellenkező 
felfogás  nyilvánul  a  miniszterelnök  nézetében  és  az  1905-iki  kép- 
viselőház egyhangú  határozatában,  sőt  a  nemzetnek  az  1905.  és  1906. 
évben  megnyilatkozott  akaratában. 

Ennek  daczára  a  képviselőház  a  miniszterelnök  álláspontját  tette 
magáévá  és  Bozóky  ellenindítványát  elvetette. 

Látni  való  ezekből,  hogy  az  uj  régime  desavouálta  az  u.  n. 
„nemzeti  ellentállás"-t  abban  a  cardinális  kérdésben,  mely  a  kor- 
mány és  a  törvényhatóságok  között  az  összeütközésnek  legfőbb 
oka  volt.  Kitűnt,  hogy  a  törvényhatóságok  a  törvény  ellenére 
cselekedtek,  amikor  az  önkéntes  adófizetés  körüli  közreműködést 
és  az  adókészleteknek  szabályszerű  kezelését  és  beszállítását  meg- 
tagadták. 

Hasonló  módon  desavouálta  az  uj  régime  ebben  az  időtájban 
a  törvényhatóságokat  abban  a  tekintetben  is,  hogy  a  kormány- 
rendelet mindaddig,  amíg  a  kérdést  az  országgyűlés  el  nem  dönti, 
nem  jogérvényes. 

A  katonai  ujonczok  önkéntes  belépése  tárgyában  felmerült 
súrlódás  el  lett  hárítva  azáltal,  hogy  a  kormány  oly  intézkedéseket 
léptetett  életbe,  amelyeknél  fogva  a  törvényhatóságok  közreműködése 
mellőzhetővé  vált. 

így  tulajdonképpen  megdőltek  mindazok  az  alapok,  megsemmi- 
sültek mindazok  az  erősségek,  amelyekre  támaszkodva  a  törvény- 
hatóságok a  kormánynyal  szemben  a  resistentia  terére  léptek. 

Hová  lett  hát  az  a  törvényes  álláspont,  melynek  megvédésé- 
vel a  törvényhatóságok  hivalkodtak,  és  melynek  mártírjaivá  a  reni- 
tens törvényhatósági  tisztviselők  szegődtek  ?  Honnan  meríthetik  már 
most  a  jogczímet  arra  a  vádra,  hogy  őket  a  „törvénytipró"  kor- 
mány azért  üldözte,  mert  a  törvény  mellé  állottak  és  onnan  eltán- 
torodni nem  akartak? 

Nem-e  inkább  úgy  áll  a  dolog,  hogy  ők  voltak  azok,  akik  a 
törvény  ellen  fellázadtak,  és  a  kormány  volt  az,  amely  ezzel  szem- 
ben a  törvényes  álláspontot  védte?  Ha  pedig  a  kormány  ebbeli 
feladata  teljesítésében  velők  szemben  szigorúbban  járt  el,  ezt  teljes 

joggal  megérdemelték.  És  így  a  véletlennek,  a  politikai  helyzetben 
beállott  hirtelen  fordulatnak  köszönhetik  csupán,  hogy  megmene- 
kültek a  komolyabb  következményektől. 

Végül  legyen  szabad  még  azt  is  kérdeznünk,  mivé  lett  az  a 
képviselőházi  határozat,  melyre  való  hivatkozással  a  közigazgatási 
biróság  az  önkéntes  adófizetés  kérdésében,  amely  voltaképpen 
főoka  volt  annak,  hogy  a  főispánok  a  törvényben  contemplált 
kivételes  hatalommal  ruháztassanak  fel,  a  Fejérváry-kormány  és  a 
képviselőház  között  az  eltérést  megállapította,  és  ennek  az  eltérés- 
nek az  okából  az  uj  kormányt  a  főispánok  intézkedéseinek  meg- 
szüntetésére feljogosítottnak  mondta.  (L.  372.  és  köv.  1.)  Még  ha  a 
képviselőház  határozata  nem  csupán  politikai  de  jogi  hatálylyal 
is  birna  és  különben  is  szabályszerűen  lett  volna  meghozva,  — 
akkor  is  nyilvánvaló,  hogy  a  képviselőház  utóbb  eltért  az  1905. 
június  21-iki  határozattól,  és  hogy  az  a  felfogás,  melyet  Wekerle 
miniszterelnök  az  önkéntes  adófizetés  kérdésében  a  képviselőház 
helyeslése  mellett  kifejezésre  juttatott,  fedi  a  Fejérváry-kormány 
erre  vonatkozó  felfogását  és  eljárását. 


IIL 

Az  állam  véderejének  megóvását  czélzó 
intézkedések. 

Hogy  milyen  intézkedéseket  tett  a  Fejérváry-kormány  a  végből, 
hogy  a  közös  hadsereg  és  a  honvédség  harczképességét  az  akkori 
nehéz  viszonyok  közt,  amikor  az  évi  ujonczjutalék  megállapítva  és 
megajánlva  nem  volt,  megóvja :  azt  már  fennebb,  e  munka  Első 
Részében  előadtuk. 

Most  csak  azokra  a  kifogásokra  és  vádakra  akarunk  röviden 
reflectálni,  melyek  ezekkel  az  intézkedésekkel  szemben  felhozattak. 

Ezek  a  kifogások  és  vádak  a  következők: 

1.  A  honvédelmi  miniszter  a  képviselőháznak  1905.  évi  június 
hó  21-én  hozott  liatározata  ellen  cselekedett,  amely  kimondotta, 
hogy :  „országgyülésileg  meg  nem  szavazott  ujonczot  kiállítani  nem 
szabad.  A  kormány  „a  véderő  kiegészítését,  illetőleg  létszámának 
fentartását  törvényesen  nem  eszközölheti  sem  ujonczozás  által,  sem 
pedig  az  1888:  XVIII.  t.-cz.-ben  megjelölt  rendkiviili  módon,  — 
mert  az  most  egyenesen  a  meg  nem  szavazott  ujonczok  pótlására, 

tehát  az  országgyűlés  ujonczmegajánlási,  illetőleg  megtagadási  jogá- 
nak szándékos  kijátszására  szolgálna,  vagyis  a  jog  eredményes 
gyakorlásának  meghiúsítására ;  ez  pedig  semmi  esetre  sem  volt  ama 
törvény  szándéka,  ezt  a  czélzatot  semmi  esetre  sem  értette  a  törvény 
azok  alatt  a  „különös  körülményele'  alatt,  melyek  fenforgásához 
köti  a  létszámkiegészítés  rendkívüli  módjait.  A  végrehajtó  hatalom 
tehát  sem  az  1905.  évi  ujonczok,  sem  a  póttartalékosok  felett  törvény- 
sértés nélkül  nem  rendelkezhetett  és  nem  volt  Jogosítva  a  törvényhozás 
által  meg  nem  szavazott  létszámot  akár  egészben,  akár  részben  fen- 
tartani.  A  kormány  törvényes  felhatalmazás  nélkül  mégis  rendel- 
kezett az  ország  véradója  felett. 

2.  A  honvédelmi  miniszter  azon  célból,  hogy  az  országgyülési- 
leg  meg  nem  szavazott  ujonczoknak  önkéntes  beállását  és  a  pót- 
tartalékosoknak bevonulását  lehetővé  tegye  és  ezáltal  úgy  a  had- 
seregnek, mint  a  honvédségnek  törvényhozásilag  ez  évre  meg  nem 
ajánlott  létszámát  a  törvény  megkerülésével  szaporítsa,  —  1905. 
évi  6375.  szám  alatt  rendeletet  adott  ki,  amelyben  a  véderő- 
utasítás  részbeni  megváltoztatásával  oly  intézkedéseket  tett,  hogy 
a  hadseregbe  való  önkéntes  belépéshez  szükséges  adatok  a  törvény- 
hatóságok közreműködése  nélkül  szereztethessenek  be,  az  1905. 
évi  7069.  szám  alatt  elrendelte,  hogy  a  katonai  behívó-jegyek 
kézbesítése  postai  útra  történjék,  végül  az  1905.  évi  6654.  szám 
alatt  akként  rendelkezett,  hogy  a  behívó-jegyeknek  kifüggesztése 
jövőre  nem  az  illetőségi  községben,  hanem  a  csendőrségi  lak- 
tanyán történjék.  Ezzel  a  rendeletével  a  büntetési  sanctióhoz  kötött 
behívóknak  kifüggesztését  az  illetékes  önkormányzati  szervektől  el- 
vonta és  más  állami  hatóságokra  és  hatósági  közegekre  olyan 
hatáskört  ruházott,  amelynek  átruházására  „még  egy  törvényes 
kormánynak  mmisztere  sincs  feljogosítva."  — 

Mindenekelőtt  meg  kell  jegyezni,  hogy  a  hadsereg  tartása 
nem  függ  az  országgyűlés  évenkénti  hozzájárulásától.  A  hadsereg 
tartása  a  királynak  oly  törvényes  joga,  mely  őt  állandóan  megilleti. 
Az  országgyűlés  nem  is  a  létszámot  állapítja  és  szavazza  meg, 
hanem  a  hadsereg  fentartására  és  kiegészítésére  szükséges  évi 
ujonczjutalékot.  így  önként  elesik  az  a  vád,  hogy  a  kormány  a 
közös  hadsereget,  a  honvédséget  és  annak  létszámát  fentartotta. 

Lássuk  már  most  a  fenti    kifogásokat  és  vádakat  egyenként: 

ad  1.  Az  1888:XVII1.  t.-cz.  1.  §-a  így  szól:  „Az  első  év- 
folyambeli  tartalék  és  a  három  utolsó  sorozási  évfolyambeli  pót- 
tartalék legénysége  —  amennyiben  azt  különös  körülmények  köve- 

telik  —  az  elkerülhetetlen  szükség  mérve  szerint  és  annak  tarta- 
mára Ö  Felsége  parancsára  tényleges  szolgálattételre  visszatartható, 
illetőleg  behívható,  azonban  tényleges  szolgálatban  csak  addig 
tartható,  amíg  a  tartalék  említett  évfolyamába,  illetőleg  a  póttartalék 
megjelölt  sorozási  évfolyamaiba  tartozik." 

Kétséget  nem  szenved,  hogy  ennek  a  törvénynek  szószerinti 
szövege  feljogosította  a  Fejérváry-kormányt,  hogy  ezt  a  törvényt 
igénybe  vegye;  mert  azt  senki  sem  tagadhatja,  hogy  azok  a 
körülmények,  amelyek  közt  a  törvény  alkalmazása  akkoriban  okvet- 
lenül szükségessé  vált,  tényleg  „  különös  "-ek,  sőt  rendkívül  különös 
körülmények  voltak.  Más,  bárminemű  megszorítást  pedig  a  törvény 
szövege   nem  tartalmaz. 

Minden  törvény  végrehajtásánál  első  sorban  a  törvény  szó- 
szerinti szövege  mérvadó  és  kötelező.  Az,  hogy  az  idézett  törvény 
egyszerűen  „különös  körülmények"-et  említ  és  ezeket  a  körül- 
ményeket még  példákkal  sem  illustrálja,  igazolja  annak  a  feltevés- 
nek helyességét,  hogy  a  törvényhozás  a  „különös  körülmények"  fen- 
forgásának  az  elbírálását  a  kormányra  akarta  bízni,  —  igen  bölcsen 
megfontolva  azt,  hogy  a  jövőben  előfordulható  minden  különös 
körülményt  felsorolni  úgy  sem  lehet ;  tehát  az  ilyen  felsorolás  csak 
hézagos  és  a  czélnak  meg  nem  felelő  lehetne. 

Hogy  a  törvényhozás  szeme  előtt  ilyen  intentió  lebegett,  azt 
bizonyítja  az  a  tény  is,  hogy  a  szóban  forgó  törvényjavaslatnak  a 
képviselőházban  annak  idején  lefolyt  tárgyalásánál  ügy  a  törvény 
„indokolása"  és  a  véderöbizottság  „jelentése",  nemkülönben  az 
akkori  honvédelmi  miniszter  és  a  felszólaló  képviselők  „különös 
körülmények  gyanánt"  például  a  legkülönfélébb  „körülményeket" 
sorolták  fel. 

Egy  azonban  igenis  kiviláglik  ezekből  a  tárgyalásokból,  t.  i. 
az,  hogy  ez  a  törvény  csak  ideiglenes  eszköz  akart  lenni  arra,  hogy 
bizonyos  rendkívüli  körülmények  között  békében  a  hadsereg  illetve 
honvédség  létszáma  fentartható  illetve  szükség  esetén  és  bizonyos 
rövidebb  időre  esetleg  szaporítható  is  legyen. 

De  igazolja  ennek  az  értelmezésnek  helyességét  az  1903.  év- 
ben előfordult  praecedens-eset  is,  amidőn  t.  i.  a  Tisza-kabinet  ezt 
a  törvényt  teljesen  azonos  körülmények  közt  és  teljesen  azonos 
czélokra  vette  igénybe,  mint  a  Fejérvár3'-kormány ;  már  pedig  a 
Tisza-kabinetet  mindenki  törvényesnek  és  parlamentárisnak  ismerte 
el.  Azért  a  Fejérváry-kormány  is  bona  fide  járt  el,  amidőn  ennek  a 
törvénynek  akkori  alkalmazását  jogosnak  és  törvényesnek    tartotta. 

Ezek  után  még  csak  az  volna  igazolandó,  hogy  a  Fejérváry- 
kormány  a  szóban  levő  törvényt  a  képviselőháznak  1905.  évi  június 
21-én  hozott  tiltó  „határozata"  ellenében  miért  alkalmazta? 

Eltekintve  attól,  hogy  ezt  a  határozatot  a  képviselőház  már  az 
elnapoló  királyi  leirat  felolvasása  után  hozta,  ami  törvényellenes 
volt,  tehát  törvényesen  a  határozat  létezőnek  nem  is  tekinthető ; 
—  eltekintve  továbbá  attól  is,  hogy  egy  érvényben  álló  szentesített 
törvény  —  amilyen  az  1888:  XVIIl.  t.-czikk  —  képviselőházi  hatá- 
rozattal sem  nem  módosítható,  sem  nem  érvényteleníthető,  —  co'n- 
statálni  kell,  hogy  ama  „határozat",  mely  a  kormány  hozzászólása 
nélkül   hozatott    meg,  téves  alapon  állt. 

Ugyanis  a  Fejérváry-kormánynak  nem  volt,  de  nem  is  lehe- 
tett az  az  intentiója,  hogy  az  1888:  XVIII.  t.-czikk  alkalmazásba 
vétele  által  a  „véderő  kiegészítését"  és  a  „meg  nem  szavazott  iijon- 
czok  pótlását"  eszközölje,  tehát  nem  is  volt  és  nem  is  lehetett  az 
a  szándéka,  hogy  „az  országgyűlés  ujonczmegajánlási  illetve  meg- 
tagadási jogát  szándékosan  kijátsza",  —  amint  azt  a  képviselőházi 
határozat  mondja.  Ugyanis  a  véderő  kiegészítése  a  védtörvény  szerint 
ujonczállítás,  katonai   növendékek  besorozása,  önkéntesek  belépése 

stb utján  történik   a   védtörvényekben    megszabott   szolgálati 

kötelezettség  idejére ;  tehát  az  ujonczokat  pótolni  is  csak  erre  az 
időre  lehet,  vagyis  ez  az  eljárás  állandó  jelleggel  bír  és  csakis  a  véd- 
törvények  alapján  foganatosítható.  És  tényleg  az  1888:  XVIIl.  t.-czikk 
alkalmazása  nem  is  létesített  praejudiciumot  az  1905.  évi  ujoncz- 
jutaléknak   az  1906.  évben   való  utólagos   besorozása  tekintetében. 

Az  1888:  XVIII.  t.-czikk  alkalmazásba  vétele  tehát  nem  ilyen 
czéloknak  akart  szolgálni,  hanem  azt  czélozta,  ami  ennek  a  törvénynek 
tényleg  a  rendeltetése  is  volt,  hogy  t.  i.  az  akkori  rendkívül 
„különös  viszonyok  sürgős  követelményéhez"  képest  a  hadsereg 
és  a  honvédség  békelétszáma,  ha  nem  is  teljesen,  de  legalább 
megközelítőleg  fentartható  legyen.  Az  intézkedés  csak  ideiglenes 
jellegű  volt  és  az  említett  törvénynek  megfelelőleg  csak  „az  elkerül- 
hetetlen szükség  mértéke  szerint  és  annak  tartamára  0  Felsége 
parancsára"  foganatosíttatott. 

Miután  pedig  ennek  a  törvénynek  szigorú  betartása  folytán  akko- 
riban nem  három,  hanem  csak  két  póttartalékos  évfolyam  volt 
igénybe  vehető,  ezzel  az  intézkedéssel  sem  volt  a  békelétszám  teljes 
fentartása  elérhető. 

Megjegyzendő  különben,  hogy  az  1888:  XVIII.  t.-czikk  1905. 
évi  novemberhóban  kifejezetten  a  póttartalékosok  1903.  és  1904-iki 

sorozási  évfolyamába,  az  1906.  évi  márcziushóban  pedig  az  1904.  évi 
sorozási  évfolyamba  tartozó,  rendelkezésre  álló  legénységre  nézve 
alkalmaztatott.  A  póttartalékosok  már  a  korábbi  ujonczmegállapító 
és  megajánló  törvények  alapján  besorozott  katonák.  Tényleges 
szolgálati  idejök  a  védtörvény  által  korlátozva  van ;  ezeket  a  korlá- 
tokat azonban  az  1888:  XVIII.  t.-czikk  részben  megszünteti  különös 
szükség  esetén  és  annak  tartamára.  Az  1903.  és  1904.  évekre  az 
ujonczjutalék  törvényszerűen  meg  volt  annak  idején  állapítva  és 
ajánlva.  Azok,  akikről  az  1888:  XVIII.  t.-czikk  alapján  kiadott 
parancsok  rendelkeztek,  törvényszerűen  besorozott  katonák  voltak. 
Az  1903.  és  1904.  évekre  nézve  a  törvényhozás  az  ujonczmeg- 
ajánlási  jogot  már  gyakorolta  és  kimerítette,  s  ezt  a  jogot  az  itt 
szóban  forgó  intézkedés  meg  nem  sérthette  és  meg  nem  kerül- 
hette. Ez  a  tényleges  jogállapot.  Hogy  mennyiben  lehet  annak 
befolyása  a  törvényhozás  ujonczmegajánló  jogára  a  későbbi  (1905. 
és  1906.)  évek  tekintetében,  az  más  kérdés,  kétséget  nem  szenved 
azonban,  hogy  az  ujonczmegszavazási  és  megajánlásí  jog  óvására 
—  épp  úgy  mint  a  budgetjognál  —  csak  azok  a  korlátok  és 
kötelmek  szolgálhatnak,  melyeket  a  törvény  kifejezetten  megállapít. 

Ezenkívül  kiemelendő,  hogy  a  Fejérváry-kormány  az  1888. 
évi  XVIII.  t.-czikk  alkalmazása,  valamint  általában  a  hadsereg  és 
honvédség  békelétszámának  lehetőleg  törvényes  utón  való  fentar- 
tása  tekintetében  kényszerhelyzetben  is  volt.  Az  1903.  évi  sorozás 
elmaradása  után,  ennek  megismétlődése  1905.  évben  oly  desolált 
viszonyokat  teremtett  a  hadsereg  magyarországi  részeiben  és  a 
magyar  honvédségnél,  hogy  a  kormány  éppen  „felelőssége"  tuda- 
tában kénytelen  volt  az  „állam  érdekét"  kötelességszerűen  szem 
előtt  tartva,  oly  intézkedéseket  tenni,  melyek  a  hadsereg  és  hon- 
védség békelétszámának  legalább  megközelítő  fentartását  lehetővé 
teszik,  ami  törvényesen  csakis  az  említett  törvényczikk  alkalmazá- 
sával volt  eszközölhető. 

Ez  a  kényszerűség  annál  is  inkább  fennállott,  mert  a  had- 
sereg és  honvédség  két  rendszeres  sorozás  elmaradása  által  már 
a  züllés  és  pusztulás  lejtőjére  került,  ilyen  állapotban  pedig  a 
védtörvényekben  megállapított  rendeltetésének,  t.  i.  hogy  a  mon- 
archia mindkét  államának  területét  külellenségek  ellen  megvédje, 
megfelelni  képtelen  lett  volna,  amiért  a  kormány  felelősséget  nem 
vállalhatott.  Azt  sem  szabad  szem  előtt  téveszteni,  hogy  a  had- 
sereg „közös",  tehát  már  a  pragmatika  sanctióból  kifolyó  törvényes 
szövetségi   kötelezettségből   (együttes  védelem)  kifolyólag   is  gon- 

doskodni  kellett  arról,  hogy  az  egész  hadsereg  véd-  és  harcz- 
képes  állapotban  fentartassék.  De  nemcsak  az  ország  biztossága 
és  megvédhetése  kifelé  vált  kétessé,  hanem  a  védtürvény  által 
megkövetelt  bekend  és  biztosság  fentartását  sem  lett  volna  képes 
a  hadsereg  magyarországi  része  biztosítani,  ha  a  póttartaléko- 
sokkal való  megerősítés  által  a  csapatok  létszáma  nem  emel- 
tetett volna ;  mert  ez  a  létszám  akkoriban  már  annyira  csökkent, 
hogy  az  okvetlenül  szükséges  bel-  és  őrszolgálat  ellátása  mellett  a 
hadsereg  és  honvédség  Magyarországon  nagyobb  karhatalom  kiállí- 
tására is  képtelen  volt.  Ily  viszonyok  között  hogyan  léphetett  volna 
az  ország  a  következő  aratási  campagneba,  ha  a  póttartalékosok 
igénybe  nem  vétettek  volna?  Hogy  ez  mennyire  elkerülhetetlenül 
szükséges  volt,  azt  bizonyítja  leginkább  az  a  tény  is,  hogy  amidőn 
1906  április  havában  a  coalitiós  kormány  átvette  a  hatalmat,  nem 
sietett  az  1888:XV111.  t.-czikk  alapján  1905.  évi  november  hóban 
állítólag  törvénytelenül  behívott  tartalékosokat  és  póttartalékosokat 
hazabocsátani,  hanem  azokat  még  négy  hónapig  szolgálatban 
visszatartotta. 

Az  1906.  évi  márczius  28-án  kiadott  legfelsőbb  parancs  alapján 
a  honvédségi  póttartalékosok  behívása  meg  éppen  csak  ugyanaz 
évi  május  9-ére  szólott,  a  Fejérváry-kormány  pedig  április  8-án 
felmentetett;  így  tehát  az  uj  kormánynak  elég  ideje  volt,  hogy 
abban  az  esetben,  ha  a  behívást  törvénytelennek  tartotta  volna, 
az  erre  vonatkozó  rendeletet  megváltoztatni.  Ez  azonban  nem 
történt;  a  póttartalékosok  bevonultak,  azokat  már  az  uj  kor- 
mány, melynek  akkor  még  szintén  nem  volt  megszavazott  ujoncz- 
törvénye,  használta  fel  a  béke-létszám  javítására,  és  csak  június 
vége  felé,  amikor  már  az  ujonczok  bevonulása  biztos  kilátás- 
ban volt,  helyeztettek  ezek  a  póttartalékosok  a  nem  tényleges 
viszonyba. 

Mindezekből  kiviláglik,  hogy  a  Fejérváry-kormány  csak  a 
felelősségéből  kifolyó  kötelességét  teljesítette,  amidőn  az  1888:XV1ÍI. 
t.-czikk  alkalmazását  úgy  a  katonai  mint  a  közszolgálat  követel- 
ményeire való  tekintettel  kétségtelenül  fennálló  parancsoló  szükség 
alapján  Ö  Felségénél  javaslatba  hozta.* 

*  Dr.  Tihanyi :  (A  magyar  országgyűlés  ujonczmegszavazási  joga)  az 
1888 :  XVIII.  t.-czikkben  az  ujonczmegszavazási  jognak  és  az  országot  a  véderöre 
nézve  megillető  többi  jogoknak  meggyengítését  látja,  főleg  azért,  mert  az 
1889:  VI.  t.-czikk  15.  §-a  a  közös  hadsereg  póttartalékának  az  évi  ujoncz- 
illetmény  egy  tizedére  korlátolt  voltát  megszüntette,  és  mert  az  1888.  évi  törvény 

Ami  végül  az  „ujonczozást"  illetve  „az  1905.  évi  ujonczok 
felett  való  rendelkezést"  hangoztató  vádat  illeti,  megjegyzendő, 
hogy  a  Fejérváry  -  kormány  az  ujonczozás  tárgyában  semmiféle 
intézkedést  nem  tett. 

ad  2.  Az  1886.  évi  XXI.  t.-czikk  20.  §-a  szerint  a  törvény- 
hatóságok részéről  való  végrehajtás  kötelessége  alól  kivétetnek  az 
országgyűlés  által  meg  nem  ajánlott  ujonczok  tényleges  kiállítására 
vonatkozó  rendeletek.  Ezt  szigorúan  szem  előtt  tartva,  a  honvédelmi 
miniszter  ily  rendeletet  nem  is  adott  ki  a  kérdéses  időben  és  az 
uionczállítás  a  védtörvény  16.  §.  a)  és  b)  pontja  szerint  nem  is  foga- 
natosíttatott. Ez  alatt  nem  érthető  azonban  a  22.  és  23.  §.  szerint 
megengedett  ,, önkéntes  belépés",  ami  a  22.  §.  5.  bekezdéséből  is 
kivehető,  mely  szerint  „a  hadköteleseknek  a  fösorozás  ideje  alatt 
az  önkéntes  belépés  nem  engedtetik  meg,"  amiből  önként  követ- 
kezik, hogy  a  fösorozás  előtt  az  önkéntes  belépés  megengedtetik  és 
ez  tényleg  mindig  is  így  gyakoroltatott.  Az  önkéntes  belépés  az 
állampolgároknak  fenti  22.  §.  által  biztosított  joga  és  ennek  meg- 
szorítása az  egyéni  érdek  súlyos  megsértése  lett  volna.  Mégis  voltak 
törvényhatóságok,  melyek  az  önkéntes  belépéshez  szükségeltető 
„belépti  bizonyítvány"  kiállítását  az  1886:  XXI.  t.-czikk  20.  §-ára 
való  hivatkozással  helytelenül  megtagadták.  Különben  ugyanazon 
viszonyok  között  az  1903.  évben  Nyiri  minisztersége  alatt  ennek  a 
miniszternek  rendelkezése  folytán  a  belépti  bizonyítványok  a  polgári 
hatóságok  által  akadály  nélkül  kiállíttattak  és  tényleg  az  önkéntes 
belépés  akkor  akadály  nélkül  megtörtént. 

Ami  a  behivó  jegyek  kézbesítése  és  az  ismeretlen  tartóz- 
kodás miatt  nem  kézbesíthető  behivó  jegyek  kezelése  illetve  ki- 
függesztése tekintetében  kiadott  rendeleteket  illeti,  mindenekelőtt 
megállapíttatik,   hogy   a   behivó   jegyeknek   a    „Védtörvény   végre- 

sem  határozza  meg,  mi  értendő  a  „különös  körülmények"  és  az  „elkerülhetetlen 
szükség"  alatt  (i.  m.  61.  és  62.  1.).  Tihanyi  a  népfelkelésről  szóló  1886:  XX. 
t.-czikk  4.  §-ának  analógiájából  ki  szeretné  ugyan  magyarázni,  hogy  az  „elkerül- 
hetetlen szükség"  alatt  a  fenyegető  vagy  kitört  háború  értendő ;  de  nyomban 
kénytelen  elismerni,  hogy  az  1889:  VI.  t.-czikk  12.  §-a  mellett,  amely  szerint 
háború  esetére  a  királyt  úgyis  megilleti  a  póttartalék  behívása,  ennek  kimon- 
dására külön  törvény  nem  kellett  volna,  s  különben  az  1889 :  VI.  t.-czikk 
12.  §-a  kifejezetten  kimondja,  hogy  az  1888:XV1I1.  t.-czikk  béke  idejében 
is  alkalmazható.  Ezért  nem  lehet  megérteni,  hogy  milyen  alapon  jut  mégis 
arra  a  következtetésre,  hogy  az  elkerülhetetlen  szükség  alatt  az  akkor  be- 
álló különös  körülmények  értendők,  midőn  a  háború  közvetlen  veszélye 
fenyeget  (i.  h.). 

hajtására  vonatkozó  Utasítás  "-tói  eltéröleg  való  kezelése,  vagyis 
a  posta  utján  való  kézbesítés  és  ismeretlen  tartózkodás  esetén 
a  csendörparancsnokságok,  illetve  Budapesten  az  állami  rend- 
őrség által  való  kifüggesztés  azért  vált  okvetlenül  szükségessé, 
mert  számos  helyen  a  politikai  hatóságok  resistentiája  folytán 
az  „Utasítás"  szerinti  eljárás  megtagadtatott,  tehát  keresztül- 
vihetetlen  volt. 

Az  uj,  rendeletileg  szabályozott  eljárás  tehát  csak  szükség- 
szerű, ideiglenes  intézkedés  volt  és  csak  további  rendelkezésig 
szólt,  t.  i.  csak  addig,  míg  az  „Utasítás"  szerinti  eljárás  kivihetet- 
lennek mutatkozott. 

Az  a  nézet,  hogy  a  behívó  jegyek  kezelésére  nézve  a  véd- 
törvény  „Utasítás"-ától  eltéröleg  intézkedni  „még  egy  törvényes 
kormány  minisztere  sincsen  feljogosítva",  tévedésen  alapszik,  mert 
ez  az  „Utasítás"  nem  „törvény";  azt  a  honvédelmi  miniszter  adta 
ki  a  közös  hadügyminiszterrel  egyetértöleg  és  ugyanily  módon 
történt  utóbb  esetről  esetre  ennek  az  „Utasítás"-nak  kiegészítése  vagy 
módosítása.  Az  alapot  hozzá  megadja  a  védtörvény  (1889:  VI. 
t.-czikk)  80.  §-a,  amely  szerint  ennek  a  törvénynek  végrehajtásával 
a  honvédelmi  miniszter  van  megbízva,  aki  a  közös  hadügyminisz- 
terrel egyetértöleg  is  intézkedik.  A  honvédelmi  miniszter  a  je^en 
esetben  is  a  minisztertanács  és  a  közös  hadügyminiszter  hozzá- 
járulásával módosította  az  „Utasítás"  illető  rendelkezéseit,  s  eljárása 
annál  kevésbé  mondható  törvénytelennek,  mert  ez  a  kérdés,  amely- 
ről intézkedése  szól,  nem  a  törvényben,  hanem  a  végrehajtási  uta- 
sításban foglaltatott,  a  védtörvény  szerint  ennek  végrehajtásával  ő 
volt  megbízva  és  a  szóban  forgó  intézkedés  nem  a  „törvényben", 
hanem  csak  a  végrehajtási  utasítdsbain  foglaltatott.  Ugyanez  áll  az 
önkéntes  belépéshez  szükséges  adatok  beszerzése  tárgyában  kiadott 
rendeletre  vonatkozólag  is. 

Nyilvánvaló,  hogy  nem  a  miniszter,  hanem  azok  a  politikai 
hatóságok  jártak  el  törvénytelenül,  akik  a  behívó  jegyek  kézbe- 
sítését megtagadták,  mert  az  1886:  XXI.  t.-czikk  világosan  meg- 
hagyja, hogy  „azok  a  kormányrendeletek,  amelyek  a  tartalékos 
és  szabadságolt  katonák  behívására  vonatkoznak,  feltétlenül  végre- 
hajtandók". 

IV. 

Intézkedések  a  törvényhatóságokkal  szemben. 
Királyi  biztosok. 

Hogy  milyen  magatartást  tanúsítottak  a  törvényhatóságok  a 
Fejérváry-kormánynyal  szemben,  arról  már  más  helyen  volt  szó. 
Már  ott  ki  van  mutatva,  hogy  egyes  törvényhatóságok  az  u.  n. 
„nemzeti  ellentállás"  jelszava  alatt  sokszorosan  átlépték  törvényes 
hatáskörüket  és  oly  eljárást  követtek,  mely  a  törvénybe  ütközik. 

A  törvényhatóságok  minden  idevágó  határozatának  és  cselek- 
ményének egyenként  való  felsorolására  nem  fogunk  kiterjeszkedni. 
Ez  szertelett  megnehezítené  a  kérdés  áttekintését  és  aki  az  erre 
vonatkozó  adatokat  részletesen  megismerni  kívánja,  az  más  forrás- 
ból szerezhet  tájékozást.* 

Itt  csakis  a  helyzet  általános  jellemzésére  kívánunk  súlyt 
fektetni  s  e  részben  a  következőket  kell  kiemelni. 

A  törvényhatóságok  nem  azon  az  utón  kerültek  a  végrehajtó 
hatalommal  ellentétbe,  amelyet  az  1886:  XXI.  t.-czikk  első  sorban 
szem  előtt  tartott,  midőn  a  kormány  és  törvényhatóságok  közt  ne- 
talán létrejövő  összeütközések  elintézésének  eszközeit  megállapította. 
E  részben  abból  indul  ki  a  törvény,  hogy  a  kormány  rendeletet 
intéz  a  törvényhatósághoz.  Az  ily  rendelet  végrehajtása  a  törvény- 
hatóság feladata  (1886:  XXI.  t.-czikk  18.  §.),  —  ami  nemcsak  jog, 
de  egyúttal  kötelesség.  —  Ha  a  törvényhatóság  a  rendeletet  tör- 
vénybe ütközőnek  vagy  a  helyi  viszonyok  miatt  czélszerütlennek 
tartja:  a  rendelet  ellen  felírhat  (id.  törv.  19.  §.  első  bekezdés).  Az 
ellentét  ily  módon  a  kormány  kezdeményező  lépése  következtében 
keletkezik  s  abban  áll,  hogy  a  törvényhatóság  a  kormányrende- 
letben —  úgyszólván  —  támadást  lát  a  törvény  vagy  a  helyi  viszo- 
nyokban gyökerező  érdekek  ellen,  s  ezzel  a  támadással  szemben 
felírás  utján  védekezik.  A  kérdés  a  rendelet  ellen  felhozott  indokok 
ujabb  megfontolása  alapján  nyer  elintézést,  és  ha  a  kormány  azután 

*  E  részben  felemlítendő  Horváth  Józsefnek:  „Az  1905—6.  évi  vár- 
megyei ellenállás"  és  Ferdinándy  Gyula  :  „Abauj-Torna  vármegye  1905—6.  évi 
ellenállásának  története"  czímű  müve.  Megjegyzendő  azonban,  hogy  mind- 
akettö  az  ellentállás  dicsőítésének  czélzatával  készült,  a  bennük  foglalt  önálló 
reflexiók  a  kellő  tárgyilagosságot  nélkülözik  s  a  kormányintézkedések  miben- 
létének és  indokainak  feltüntetését  illetőleg  a  valóságnak  meg  nem  felelnek. 

is  követeli  a  rendelet  végrehajtását,  a  kormányrendet  azonnal  és 
feltétlenül  teljesítendő  és  végrehajtandó.  Az  ilyen  rendelet,  valamint 
a  szabadságos  és  tartalékos  katonák  berendelését  és  az  állam  ve- 
szélyezett  érdekei  miatt  halaszthatlan  intézkedést  tárgyazó  kormány- 
rendelet csak  a  végrehajtás  után  és  csak  annyiban  szolgálhat  köz- 
gyűlési vita  és  határozat  tárgyául,  amennyiben  a  törvényhatóság 
a  kormány  eljárását  netán  sérelmesnek  találván,  a  képviselőháznál 
keresne  orvoslást  (id.  t.  19.  §.  második  és  harmadik  bekezdés). 
Ez  az  orvoslás  azonban  már  csak  politikai  természetű  és  a  kor- 
mány parlamenti  felelősségre  vonásában  merül  ki.  —  A  végre- 
hajtás kötelezettségének  szabálya  alól  csakis  az  országgyűlés  által 
meg  nem  szavazott  adó  tényleges  behajtására  vagy  a  meg  nem 
ajánlott  ujonczok  tényleges  kiállítására  vonatkozó  rendeletek  vannak 
kivéve  (id.  törv.  20.  §.);  —  minden  más  esetben,  ha  a  rendelet 
végrehajtása  körül  mulasztás  történik,  a  főispán  kivételes  hatalom- 
mal ruházható  fel,  hogy  a  törvényhatóságnak  mindama  tisztviselői- 
vel, akikre  a  rendelet  végrehajtásánál  szüksége  van,  közvetlenül 
rendelkezzék  (id.  törv.  74.  §.). 

Ámde  a  törvényhatóságok  nem  várták  be,  milyen  rendeleteket 
fog  a  kormány  kiadni. 

Elfogadták  a  Bánffy  Dezső  báró  volt  miniszterelnök  initiativája 
folytán  június  hó  21-én  hozott  és  a  törvényhatóságokat  a  kor- 
mánynyal szemben  ellentállásra  felhivó  képviselőházi  határozatot, 
amelyet  Justh  Gyula  képviselőházi  elnök  sokszorosíttatott  és  minden 
törvényhatóságnak  megküldetett ;  —  alkalmazkodtak  a  coalitiót  kép- 
viselő és  Kossuth  Ferencz  elnöklete  alatt  állott  vezérlő  bizottság- 
nak a  törvényhatósági  ellentállás  szitására  irányuló  utasításaihoz  és 
magukévá  tették  gróf  Apponyi  Albertnek  vidéki  apostolkodásai  alkal- 
mával kifejtett  azt  a  tanát,  hogy  „a  Fejérváry-kormány  alkotmány- 
ellenes és  törvénytelen,  aminek  következtében  nem  veheti  igénybe 
azokat  a  jogosítványokat,  amelyek  csak  törvényes  és  alkotmányos 
kormányt  illetnek  meg",  és  rendeletei,  amelyek  a  törvényhatósági 
ellentállás  tárgyában  hozott  határozatokat  megsemmisítenék,  „jogilag 
semmisek" ;  amely  tan  terjesztésében  különben  Andrássy  Gyula  gróf 
czikkeivel  Apponyi  grófnak  segítségére  jött. 

Ennek  következtében  már  a  kormány  megalakulását  és  hiva- 
talban maradását  vették  alkalmul  arra,  hogy  a  kormánynyal  szembe 
helyezkedjenek. 

Ide   vonatkozó    határozataik  nem  irányultak  valamely  concrét 
kormányintézkedés  ellen,  czéljuk  nem  volt  valamely  positív  kormány- 
ai 

rendelet  alakjában  megnyilvánult  jog  vagy  érdeksérelem  elhárítása, 
s  ez  okból  nem  is  bírhattak  a  védekezés  jellegével.  Maguk  a 
törvényhatóságok  léptek  fel  támadólag  s  e  részben  messze  túlmentek 
a  törvényes  kereteken.  Megtámadták  az  egész  kormányzatot,  még 
pedig  nem  csupán  politikai  szempontból,  hanem  a  jogi  alapoknak 
teljes  felforgatásával. 

Nem  egyes  kormányzati  cselekmények  ellen  küzdöttek,  hanem 
az  egész  állami  végrehajtó  hatalom  ellen.  Megtagadták  törvényes- 
ségét s  vele  szemben  nyiltan  és  bevallottan  az  ellentállás  terére 
léptek.  Amint  az  már  fennebb  is  ki  volt  emelve,  teljesen  magukhoz 
ragadták  a  végrehajtó  hatalmat,  a  törvényhatósági  és  községi  köze- 
gekkel önkényesen  rendelkeztek  —  ellátva  őket  kötelező  utasítá- 
sokkal oly  dolgokban  is,  amelyek  a  törvényhatóságok  hatáskörén 
kívül  esnek  s  amelyekben  az  illetők  nemcsak  a  törvényhatóságok, 
hanem  más  állami  hatóságok  felügyelete  alatt  állanak.  Az  ilyen 
utasítások  kétségkívül  tételes  törvényekbe  és  érvényben  levő 
miniszteri  rendeletekbe  ütköztek. 

A  megtámadott  az  állam  végrehajtó  hatalma  volt ;  neki  kellett 
védekeznie,  hogy  jogait  megóvja  és  érvényre  juttassa. 

És  jóllehet  az  ellentállás  terére  lépett  törvényhatóságok  maguk 
helyezkedtek  a  törvényen  kívül  és  provocatív  magatartásukkal 
maguk  nyújtottak  alapot  arra,  hogy  velük  szemben  is  a  törvényes 
eljárás  rendes  menetén  kivételesebb  rendszabályok  vétessenek  alkal- 
mazásba; a  kormány  a  legszigorúbban  betartotta  azt  az  utat, 
amelyet  a  törvényhatóságok  és  az  állami  végrehajtó  hatalom  között 
felmerülhető  ellentétek  elintézése  végett  a  törvény  megszab. 

A  törvényhatósági  határozatok  tartalmának  vizsgálatára  szorít- 
kozva, a  kormány  csak  annyiban  lépett  a  repressió  terére, 
amennyiben  az  egyes  concrét  intézkedések  nyilván  a  töiyénybe 
ütköztek. 

Voltak  a  törvényhatóságoknak  oly  megnyilatkozásai  is,  amelyek 
arra  utaltak,  hogy  a  törvényhatóság  a  kormányt  nemcsak  nem 
kívánja  támogatni,  de  vele  szemben  mereven  visszautasító  állás- 
pontra helyezkedik:  ámde  a  kormány  az  ilyen  általános  jellegű 
kijelentéseket  csak  politikai  véleménynyilvánításnak  tekintette,  amely 
a  parlamenti  többségre  támaszkodó  kormányzatot  óhajt;  —  ezt 
pedig  elfojtani  a  kormánynak  annál  kevésbé  állhatott  szándékában, 
mert  hiszen  az  ő  saját  vállalkozásának  is  az  volt  a  főczélja,  hogy 
az  alkotmányos  életet  a  rendes  mederbe  visszaterelje,  a  parlamenttel 
egyetértő  kormányzást  lehetővé  tegye. 

Hasonlóan  nem  kellett  nagyobb  jelentőséget  tulajdonítani  a 
törvényhatósági  határozatoknak,  amennyiben  előre  is  óvást  emeltek 
az  olyan  kormányrendeletek  ellen,  amelyek  az  adó  tényleges  behaj- 
tását vagy  az  ujonczok  tényleges  kiállítását  követelnék  a  törvény- 
hatóságoktól, s  amelynek  végrehajtását  a  törvényhatóságok  az  1886: 
XXI.  t.-czikk  20.  §-a  értelmében  megtagadni  jogosítva  lettek  volna. 
Ilyen  rendeletek  kibocsátása  a  Fejérváry-korniánynak  sohasem  volt 
szándékában;  ez  a  kérdés  a  Fejérváry-kormány  egész  hivatalos- 
kodása  alatt  még  csak  szóba  sem  került.  Az  óvástétel  ehhez  képest 
egy  oly  veszély  elhárítására  irányult,  amely  az  országot  a  legtávo- 
labbról sem  fenyegette. 

Azonban  a  legkomolyabban  és  a  legerélyesebben  vissza  kel- 
lett szorítani  minden  olyan  concrét  cselekményt,  mely  az  „alkot- 
mányos ellentállás"  ürügye  alatt  a  törvényes  rend  megbontására, 
a  törvényes  hatáskörök  megzavarására  irányult  s  amely  —  a  helyett, 
hogy  az  alkotmányos  kibontakozást  előmozdította  volna,  a  legvég- 
zetesebb bonyodalmakba  sodorhatta  volna  az  országot. 

így  egyebek  közt  számos  törvényhatóság  —  a  költségvetési 
állapotra  való  hivatkozással  —  azt  hirdette,  hogy  az  állami  adó- 
törvények semmiféle  vonatkozásban  sem  állanak  fenn  s  semmiféle 
tekintetben  sem  alkalmazhatók.  Ennek  következtében  a  törvényható- 
sági és  községi  közegeket  önhatalmúlag  nemcsak  az  adók  kezelését 
tárgyazó  törvényes  kötelezettségeik  alól  felmentette,  hanem  e  köte- 
lezettségek teljesítésétől  egyenesen  eltiltotta;  különösen  eltiltotta 
őket  attól,  hogy  az  állami  adó  fejében  önként  teljesített  fizetéseket 
elfogadják  és  a  már  befolyt  összegeket  rendeltetésük  helyére 
beszállítsák. 

Több  törvényhatóság  a  fizetés  elfogadásának  tilalma  alól 
kivette  ugyan  a  községek  által  kezelt  borital-  és  húsfogyasztási 
adókat,  megengedvén  így  az  önként  teljesített  fizetéseknek  a  köz- 
ségek által  való  elfogadását ;  azonban  ezeknek  az  adóknak  az  adó- 
hivatalba való  beszolgáltatását  megtiltotta  és  elrendelte,  hogy  a 
befolyt  összegek  pénzintézetekben  helyeztessenek  el. 

Egyes  törvényhatóságok  még  arra  is  utasították  az  illető  köze- 
geket, hogy  a  hozzájuk  befolyt  állami  pénzeket  nemcsak  másutt 
helyezzék  el,  de  más  czélra  is  fordítsák. 

Hasonló  módon  megtagadták  a  katonai  szolgálatra  önként 
jelentkezők  belépéséhez  szükséges  mindennemű  hatósági  közre- 
működést, s  nemcsak  ettől  a  közreműködéstől,  nevezetesen  az 
önkéntes  belépéshez  szükséges  belépési   nyilatkozatok    kiállításától 

és  a  vonatkozó  iratoknak  a  katonai  parancsnoksággal  való  közlésétől 
tiltották  el  közegeiket,  hanem  a  póttartalékosok  részére  a  katonai 
parancsnokságok  részéről  küldött  behivójegyek  kézbesítésétől  is. 

Továbbá  utasították  egyes  törvényhatóságok  első  tisztviselőiket 
arra  is,  hogy  még  azokat  a  kormányrendeleteket  is,  amelyek  fel- 
tétlen és  azonnali  végrehajtását  a  törvény  személyes  kötelességükké 
teszi  és  amelyekre  nézve  a  végrehajtás  felfüggesztése  a  törvény- 
hatóság alkotmányos  hatáskörén  kivül  esik,  —  a  végrehajtás  előtt, 
törvényes  kötelességeik  megszegésével,  a  közgyűlésnek  mutassák  be 
megvizsgálás,  discussio,  a  végrehajtás  felfüggesztése  vagy  félretétel 
czéljából. 

Utasították  a  tisztikart  arra  is,  hogy  ha  a  kormány  azért  ren- 
delné el  a  fegyelmi  eljárást,  felfüggesztést  vagy  rendbírságot  az 
egyik  vagy  másik  tisztviselő  vagy  községi  előljáró  ellen,  mert  ez 
a  kormány  „törvényellenes"  rendeletét  végre  nem  hajtotta,  az  ide 
vonatkozó  kormányintézkedés  foganatosítását  tagadja  meg. 

Kiküldöttek  a  tisztviselői  kar  törvény-  és  alkotmányellenes 
ellentállása,  támogatása  és  utasításadás  czéljából  különböző  elneve- 
zésű (alkotmányvédő,  jóléti)  bizottságokat. 

Minthogy  azok  a  teendők,  amelyeket  a  törvényhatóságok  ily 
módon  kifejezetten  megtagadtak,  az  1886:  XXI.  t.-czikk  20.  §-ának 
rendelkezése  alá  nem  esnek  s  a  törvény  értelmében  minden  körül- 
mények közt  teljesítendők,  —  s  minthogy  más  hasonló  alkalmakkor, 
nevezetesen  az  1899.  és  1903.  évi  ex-lexek  idejében  azok  ellent- 
mondás nélkül  teljesíttettek  is:  nem  lehet  kétség  az  iránt,  hogy  az 
ezzel  ellenkező  határozatok  s  általában  az  ezzel  ellenkező  ténykedés 
a  törvénybe  ütközött,  s  hogy  amikor  a  törvényhatóságok  utasításaik- 
kal és  parancsaikkal  a  törvényhatósági  tisztviselőket  és  községi 
közegeket  törvényszabta  kötelességeik  teljesítésétől  eltiltották  és  ezzel 
törvényes  hatáskörüket  nyilvánvalóan  túllépték,  a  kormánynak  nem- 
csak joga,  de  kötelessége  volt  ezeket  a  határozatokat  az  1886:  XXI. 
t.-czikk  10.  §-a  alapján  megsemmisíteni. 

A  conflictust  tehát  nem  a  kormány  idézte  fel,  és  most  említett 
intézkedése  is  távol  állott  attól,  hogy  a  conflictust  kiélesííse.  A  meg- 
semmisítő kormányrendeletek  a  törvényes  érvek  egész  sorát  tartották 
a  törvényhatóságok  szeme  elé,  hogy  őket  álláspontjuk  tarthatatlan- 
ságáról meggyőzzék  és  a  törvényes   útra   visszatereljék. 

Emellett  jóllehet  a  kormánynak  súlyt  kellett  fektetnie  arra, 
hogy  intézkedéseinek  érvényt  szerezzen  s  annak  a  teljesítését  — 
amit  törvényesnek  és  jogosnak  tart  —  a  törvényhatóságoktól  meg- 

követelje,  arra  is  volt  gondja,  hogy  amennyiben  az  az  állam  érde- 
kének veszélyeztetése  nélkül  lehetséges,  a  törvényhatóságok  érzé- 
kenységét kimélje  és  a  súrlódás  okait  csökkentse.  így  tekintettel 
arra,  hogy  a  fegyveres  erö  kötelékébe  való  belépés  körüli  hatósági 
közreműködésnek  és  a  katonai  behivók  kibocsátásának  alakiságait 
nem  maga  a  törvény,  hanem  a  törvény  végrehajtása  tárgyában  kiadott 
kormányrendelet  szabályozza,  ennek  az  utóbbinak  a  végrehajtó 
hatalom  körébe  tartozó  módosításával  intézkedett,  hogy  a  fenti 
kérdésekben  a  törvényhatóságok  activ  közreműködése  nélkülöz- 
hető legyen. 

Mindezekből  nyilvánvaló,  hogy  a  kormány  nemcsak  nem  kereste 
de  inkább  kerülte  az  alkalmat,  hogy  a  törvényhatóságokkal  össze- 
ütközésbe kerüljön  s  így  merőben  alaptalan  és  hazug  az  a  vád, 
hogy  a  kormánynak  már  kezdettől  fogva  a  törvényhatóságok  auto- 
nómiájának megsértése  vagy  confiscálása  állott  szándékában.  — 

Amikor  ezek  a  kormányintézkedések  eredményre  nem  vezettek, 
amikor  egyes  törvényhatóságok  a  megsemmisítő  rendeleteket  semmibe 
sem  vették,  sőt  azokat  visszautasították  és  korábbi  törvényes  hatá- 
rozataikat továbbra  is  fentartották,  akkor  a  kormánynak  kétségkívül 
meg  kellett  tennie  a  további  lépéseket,  hogy  rendeleteinek  érvényt 
szerezzen. 

Mindenekelőtt  figyelmeztette  a  miniszterelnök  1905.  évi  október 
hó  23-án  kelt  már  fennebb  ismertetett  körlevelében  a  törvényható- 
ságokat, hogy  „a  rendelkezésére  álló  törvényes  eszközöket  a  leg- 
szigorúbb következetességgel"  fogja  most  már  alkalmazásba  venni, 
ha  törvényellenes  ténykedésüket  tovább  folytatják ;  és  jelezte  azt  is, 
hogy  „az  1886:  XXI.  t.-czikk  20.  §-ában  alkotmányjogi  biztosíték 
gyanánt  nyert  jogkört  túllépő  oly  határozatok  amelyek  az  állam- 
tól még  az  önként  befizetni  szándékolt  adókból  várható  jövedelmet 
is  elvonják,  oly  kényszerhelyzetbe  juttatnák  a  kormányt,  melynél  fogva 
a  törvényhatóságok  háztartási  és  egyéb  szükségleteinek  kielégítése 
is  lehetetlenné  válnék." 

Gondoskodni  kellett  továbbá  arról  is,  hogy  a  renitens  törvény- 
hatóságokban az  állami  végrehajtó  hatalomnak  oly  képviselője  legyen, 
akit  a  kormány  szükség  esetén,  vagyis  akkor,  ha  a  törvényhatóság 
és  tisztviselői  kara  a  törvénytelen  téren  megmaradna,  felruházhasson 
az  1886:  XXI.  t.-czikk  64.  §-ában  szabályozott  kivételes  jogkörrel; 
s  ezért  az  üresedésbe  jött  főispáni  állásokat  be  kellett  tölteni. 

Mindezek  az  intézkedések  szorosan  a  törvény  keretében  mo- 
zogtak, s  azok   ellen  a   jogszerűség   szempontjából    kifogást   tenni 

egyáltalán  nem  lehet.  Az  a  sokszorosan  hangoztatott  kifogás,  hogy 
a  Fejérváry-kormánynak,  minthogy  a  parlament  el  volt  napolva  és 
a  törvényhatóságok  a  parlamenthez  orvoslásért  sem  fordulhattak, 
nem  állott  jogában  a  törvényhatóságokkal  szemben  az  imént  jel- 
zett irányban  rendelkezni,  —  amint  az  már  más  helyen  tüzetesen 
ki  van  mutatva  —  minden  törvényes  alapot  nélkülöz.  A  parlament- 
hez való  felirás  nem  jogorvoslat,*  hanem  csak  politikai  orvoslás. 
A  parlamenthez  való  viszonya  a  kormánynak  ehhez  képest  a  kor- 
mány jogi  minőségét  és  a  kormányt  a  törvényhatóságokkal  szemben 
megillető  jogokat  nem  alterálja. 

És  mégis  mi  történt? 

Azok  a  törvényhatóságok,  ahol  a  főispán  személyében  válto- 
zás történt  vagy  ilyen  változás  kilátásban  volt,  határozatilag  kimon- 
dották, hogy  a  király  által  kinevezett  főispánt  el  nem  ismerik,  — 
megtiltják  az  alispánnak,  hogy  a  főispáni  eskületétel  és  beiktatás 
czéljából  közgyűlést  hivjon  egybe,  —  sem  a  főispánnak,  sem  személy- 
zetének nem  engedik  át  a  hivatalos  helyiségeket,  —  eltiltják  a  tör- 
vényhatósági tisztviselőket  és  községi  közegeket  attól,  hogy  a  fő- 
ispánnal érintkezzenek  és  megtiltják,  hogy  rendeleteit  foganatosítsák. 

Sőt  még  messzebbre  mentek  egyes  törvényhatóságok  az  ellent- 
állásban :  utasították  az  alispánt  arra  is,  hogy  amennyiben  a  főispán  a 
vármegye  tilalma  ellenére  a  vármegyeházán  levő  hivatalos  helyisé- 
geit el  akarná  foglalni,  alkalmazzon  vele  szemben  karhatalmat. 

A  főispáni  eskületétel  meghiúsítása  és  a  főispán  működése 
megakadályozása  érdekében  egyes  törvényhatóságok  még  erőszak- 
hoz is  nyúltak  és  tettleges  ellenszegüléssel  a  törvénytelenségek 
hosszú  sorozatát  követték  el.  Épp  azért  a  kormánynak  külön  intéz- 
kedéseket kellett  tennie,  hogy  a  király  által  kinevezett  főispánok 
az  esküt  letegyék  és  a  teljes  főispáni  hatalomkör  birtokába  lépje- 
nek ;  de  ezek  az  intézkedések  semmiképp  sem  eshetnek  a  jog-  és 
törvényszerűség  szempontjából  kifogás  alá. 

Ott,  ahol  ezt  a  kérdést  tüzetesen  tárgyaljuk,  kétségtelenül  ki  van 
mutatva,  hogy  a  főispáni  állás  betöltése  nem  függ  a  törvényhatóság 
hozzájárulásától,  hogy  a  főispán  a  végrehajtó  hatalomnak  éppen  a 
törvényhatóságok  ellenőrzésére  hivatott  képviselője  és  hogy  a 
végrehajtó  hatalom  teljes  joggal  kényszerítheti  ki,  hogy  a  főispán 
tényleg  elfoglalja  állását. 

*  Jogorvoslatot  csak  később  statuált  a  törvényhozás  a  közigazgatási 
bírósághoz  való  panasz  alakjában. 

A  belügyminiszter  november  18-án  kelt  rendeletével  12  vár- 
megyei törvényhatóság  állami  dotátióját  beszüntette. 

A  belügyminiszter  rendeletében  a  következőket  mondja: 

„Ezideig  a  vármegyék  állami  javadalmazását,  tekintet  nélkül  arra, 
hogy  a  folyó  évi  állami  költségvetés  még  törvényerőre  nem  emelkedett, 
saját  felelősségemre  az  1904.  évi  állami  költségvetésben  e  ezimen 
megállapított  összeg  erejéig  hiány  nélkül  kiutaltam ;  most  azonban, 
tekintettel  több  vármegyének  az  önkéntes  adók  elfogadását,  illetve 
beszolgáltatását  illetőleg  elfoglalt,  törvénybe  ütköző  állásfoglalására, 
többé  nem  vállalhatom  el  azt  a  felelősséget,  mely  az  állami  javadal- 
mazásnak teljes  összegében  való  kiutalása  folytán  reám  hárul  és  pedig 
annál  kevésbé,  minthogy  tárczám  kiadásait  az  önkéntesen  befizetett 
állami  adókból  várt  jövedelem  csökkenéséhez  mérten  oly  határok  közzé 
kell  szorítani,  amelyek  közt  a  még  rendelkezésemre  álló  hitel  előre- 
láthatólag megfelelő  fedezetet  nyújt.  Azon  vármegyék  háztartási  érdekeit 
azonban,  amelyek  a  törvényesség  terén  maradva,  az  önkéntesen  fizetett 
állami  adók  beszedése  és  beszolgáltatása  körüli  törvényes  köteles- 
ségüket a  jelen  viszonyok  közt  is  pontosan  teljesítik,  a  lehetőség 
határáig  meg  kivánom  védeni  s  a  méltányosság  és  okszerűség  elveinek 
szem  előtt  tartásával  első  sorban  is  azon  vármegyék  állami  javadal- 
mazásának folyósítását  kell  beszüntetnem,  melyek  trövénybe  ütköző 
határozataikkal  az  állam  jövedelmének  nagymérvű  csökkenését  elő- 
idézték. Minthogy  pedig  a  vármegyék  ebbeli  törvénytelen  törekvését 
törvénybe  ütköző  határozataival  és  megsem.misitö  rendeletem  végre- 
hajtásának megtagadásával  (Czimed)  szintén  támogatta,  ennélfogva 
ezennel  értesítem,  hogy  állami  javadalmazásának  folyósítását  folyó  évi 
deczember  1-ével  további  intézkedésig  beszüntetem." 

Ezt  az  intézkedést  is  törvénytelennek  mondották  azért,  mert 
miután  a  vármegyei  dotátió  törvényben  van  megállapítva,  meg- 
vonása nem  függhet  a  miniszter  önkényétől. 

Ezzel  szemben  meg  kell  jegyezni,  hogy  a  költségvetés  nélküli 
állapotban,  amikor  a  kiadások  teljesítése  kizárólag  a  kormány  felelős- 
sége mellett  történik,  a  kormánytól  el  nem  vitatható  az  a  jog,  hogy 
a  kiadások  teljesítésének  szükségességét  szabadon  mérlegelhesse. 

A  jóléti,  alkotmányvédö  és  más  hasonló  elnevezés  alatt  mű- 
ködő bizottságok  feloszlatásával  sem  lépte  túl  a  kormány  a  törvényes 
kereteket.  Ezek  a  bizottságok  a  közigazgatás  menetét  rendszeresen 
gátolták,  maguknak  nemcsak  a  közgyűlés  jogait  vindikálták,  hanem 
olyan  jogokat  is,  melyek  a  közgyűlés  hatáskörén  messze  túlterjednek. 
Hogy  egy  ilyfajta  bizottság  a  törvényhatóság  kebelében  alakulhasson 

és  működhessék,  az  úgy  a  törvénynyel  mint  a  törvényhatóság 
szervezeti  szabályrendeletével  homlokegyenest  ellenkezik.  Ehhez 
képest  a  belügyminiszter,  akit  a  törvényhatóságra  vonatkozó  ellen- 
őrzés és  felügyelet  megillet,  csakis  törvényes  jogával  élt,  mikor 
e  bizottságok  működését  megakasztotta  és  megtiltotta,  hogy  e 
bizottságoknak  a  hivatali  helyiségeket  rendelkezésére  bocsássák, 
valamint  hogy  a  tisztviselők  e  bizottságok  bármely  javaslatát 
átvegyék  és  bármely  intézkedését  végrehajtsák.  —  Ezzel  szemben 
csakugyan  vajmi  kevéssé  nyomós  az  az  igazán  naiv  ellenérv,  hogy 
a  vármegye  törvényhatósági  bizottságának  joga  van  bármely  ügy 
előkészítésére  külön  bizottságot  kiküldeni,*  mert  hiszen  ezeknek  a 
bizottságoknak  nem  az  ügyek  előkészítése  volt  a  feladata,  hanem 
ők  valóságosan  önálló  hatósági  jogokat  gyakoroltak,  hivatalos 
pénzeket  ide-oda  utalványoztak,  utalványozásokat  osztogattak,  a 
hivatalnoki  karral  közvetlenül  rendelkeztek. 

Amint  az  alantabb  az  igazságszolgáltatásról  szóló  fejezetben 
tüzetesen  ki  van  fejtve,  nem  volt  törvényellenes  az  sem,  hogy 
egyes  törvényhatósági  tisztviselők  ellen,  akik  a  kormányhatósági 
rendeletekkel  szemben  a  hivatali  engedelmességet  és  általában 
hivatali  kötelességeik  teljesítését  nyíltan  megtagadták,  a  fegyelmi 
avagy  bűnvádi  utón  való  törvényszerű  megtorlás  vétetett  czélba. 
Itt  csak  azt  kívánjuk  megjegyezni,  hogy  ezzel  az  eszközzel  a  kor- 
mány csak  a  legritkább,  legkivételesebb  esetekben  élt,  s  e  részben 
nem  azt  tűzte  ki  feladatául,  hogy  a  törvényhatóság  által  szoronga- 
tott és  különben  is  társadalmilag  pressionált  tisztviselőket  üldözze, 
hanem,  hogy  egyes  eclatánsabb  esetekben  a  közönség  és  a  tiszt- 
viselői kar  figyelmeztetve  legyen  azokra  a  joghátrányokra,  melyeket 
a  törvény   értelmében  a  hivatalnoki    renitentia   maga   után  vonhat. 

* 

Aminek  a  törvényszerűségét  —  az  indokoltság  némi  látsza- 
tával —  tagadásba  vették  és  vehették,  az  a  kormánybiztosok  és 
királyi  biztosok  kiküldése  volt.  A  kifogások  nagyrészt  arra  vezet- 
hetők vissza,  hogy  a  kormánybiztosi  és  királyi  biztosi  intézmény 
jogi  természetét  illetőleg  nemcsak  a  nagyközönség  körében,  de 
még  a  szakkörökben  is  nagy  fogalomzavar  uralkodik,  s  ezért 
szükséges,  hogy  ezzel  a  kérdéssel  itt  behatóbban  foglalkozzunk. 

A  kormánybiztosokról  már  fennebb  volt  szó. 

*  L.  egyebek  közt  Hont  vármegye  1906.  január  23-iki  közgyűlési  hatá- 
rozatát. (Horváth  i.  m.  216.  1.) 

A  kormánybiztosoknak  az  volt  a  feladata,  hogy  a  törvény- 
hatósági ügyvitelnek  az  1886:  XXI.  t.-czikk  4.  §-a  alapján  eszköz- 
lendö  megvizsgálásán  kivül  az  illető  törvényhatóság  területén  a 
közrend  és  közbiztosság  fentartásának  biztosítása  érdekében  a 
szükséges  intézkedéseket  teljes  hatalommal  megtegyék.* 

A  rendőri  hatalom  gyakorlása,  úgy  a  rendelet  utján  való  sza- 
bály alkotást  mint  pedig  a  rendőri  szabályok  alkalmazását  illetőleg, 
minden  kétséget  kizáróan  a  végrehajtó  hatalom  nevezetesen  a 
miniszter  hatáskörébe  tartozik,  s  az  utóbb  jelzett  vonatkozásban  — 
amennyiben  nem  valamely,  a  törvény  szerint  külön  fórum'  elé 
utalt  s  különszerü  jogorvoslati  utón  (Instanzenzug)  elintézendő 
jogvitás  kérdésről  van  szó  —  jelesül  a  politikai  (állami)  jellegű 
biztonsági  rendészet  körébe  tartozó  esetekben  a  miniszter  közvet- 
lenül intézkedhetik ;  ha  pedig  a  szükség  és  a  czélszerüség  úgy  hozza 
magával,  ebbeli  hatáskörét  megbízottak  és  kiküldöttek  utján  is 
gyakorolhatja,  akik  kisebb-nagyobb  felhatalmazással  felruházva  a 
megfelelő  jog-  és  hatalomkört  nagyobb  hatály  okáért  a  helyszínén 
is  teljesíthetik.  Minthogy  ebben  az  esetben  oly  jog  átruházásáról 
van  szó,  mely  a  minisztert  illetőleg  a  kormányt  illeti  meg,  a 
miniszteri  illetőleg  kormánybiztosok  kiküldésére  a  törvényhozás  —  a 
végrehajtó  hatalom  ellenőrzésének  általános  feladatától  eltekintve  — 
csak  annyiban  gyakorol  befolyást,  amennyiben  az  állami  igazgatás- 
nak egyes  kiválóbb  fontosságú  eseteiben  a  kormánybiztosi  intézményt 
állandósítani  kívánja  s  törvényben  megszabja,  hogy  kormánybiztos 
alkalmaztassék  (pl.  XX1II:117.  és  124.  §.,  1898:  XXIII.  t.-czikk  68. 
és  75.  §.,  1900:  XVI.  t.-czikk  26.  §.),  —  vagy  amennyiben  a  kormány- 
biztos kiküldetésével  oly  költség  merül  fel,  mely  költségvetésileg 
előirányozva  nincs  s  a  megfelelő  fedezetet  vagy  előzetesen  kell 
kérni,  vagy  a  már  teljesített  kiadást  utólag  igazolni. 

Eddig  soha  senkinek  sem  jutott  eszébe  kétségbe  vonni,  hogy  a 
kormány  a  maga  hatáskörében  kormánybiztosokat  küldhet  ki.  Hogy 
csak  a  parlamentnek  felelős  kormányzat  időszakát  említsük,  kormány- 
biztosokaf  küldtek  ki  1848  9-ben,  kormánybiztosok  jártak  el  és  intéz- 

*  Így  szólt  az  1906.  február  19-én  kiküldött  kormánybiztosok  meg- 
bizása.  Hasonló  volt  annak  a  kormány-  (miniszteri)  biztosnak  a  megbízása,  akit 
a  belügyminiszter  19C6.  évi  január  6-án  Ungmegyébe,  valamint  u.  é.  január  20-án 
Zemplénmegyébe  a  főispáni  installátiók  alkalmából  előfordult  rendzavarások 
ötletéből  küldött  ki.  A  kinevezett  főispán  ellen  Debreczenben  elkövetett  atroci- 
tások következményeképp  Debreczenbe  kiküldött  kormánybiztos  a  rendőrható- 
sági és  általában  a  végrehajtó  hatalom  körében  felmerülendő  teendők  telje- 
sítésével volt  megbízva. 

kedtek  a  rend  fentartása  végett  mindig  a  nagyobb  hadgyakorlatok 
alkalmával,  amikor  azokon  Ö  Felsége  vagy  egyes  külföldi  uralkodók 
megjelentek  és  kormánybiztost  rendelt  ki  már  a  jelenlegi  kormány 
is  1907.  deczember  12-én  a  czigányügy  rendezése  végett. 

Amit  különösen  kifogásoltak,  az  az  volt,  hogy  a  Fejérváry- 
kormány  kormánybiztosai  teljhatalommal  voltak  felruházva.  E  rész- 
ben azonban  figyelembe  kell  venni,  hogy  a  teljhatalom  itt  nem  azt 
jelenti,  mintha  az  illető  kormánybiztos  hatásköre  semminemű  jogi 
korlátnak  nem  volna  alávetve,  hanem  csupán  azt,  hogy  a  kiküldetés 
—  abban  a  körben,  amelyre  szól  és  amely  tartalmát  a  kiküldő 
miniszter  törvényes  jogából  meríti  —  tárgyi  megszorításnak  alávetve 
és  a  gyakorlás  módját  tekintve,  előzetes  strict  utasításhoz  kötve 
nincsen.  A  kiküldött  biztos  ehhez  képest  az  illető  tárgykörbe  eső 
bármely  jogosítványt  vehet  igénybe  és  azt  a  viszonyok  alakulásá- 
nak megfelelően  szabad  belátása  szerint  érvényesítheti.  A  teljhatalom 
tehát  csak  a  kiküldő  miniszter  és  a  kiküldött  biztos  egymásközti 
viszonyában  bir  jelentőséggel ;  —  magától  értetvén,  hogy  a  kikül- 
dött biztos  eljárásáért  a  kiküldő  miniszternek  felelős,  és  hogy  ez 
utóbbit  terheli  az  alkotmányos  felelősség  a  kiküldött  biztos  eljárá- 
sáért, mint  sajátjáért,  s  természetszerűleg  azért  is,  hogy  a  biztost 
nem  csupán  egyes  cselekményekre  s  azoknak  előre  megszabott 
módon  való  teljesítésére,  hanem  teljes  hatalommal  küldötte  ki. 

Vannak  azonban  dolgok,  melyek  tekintetében  a  kormány  maga 
önállóan  nem  intézkedhetik,  s  amelyekhez  a  király  hozzájárulása 
vagy  rendelkezése  szükséges.  Vannak  a  miniszteri  rendes  hatás- 
körbe eső  egyes  fontosabb  cselekmények,  melyekre  nézve  a  minisz- 
ternek a  király  előzetes  beleegyezését  kell  kérnie,  de  eltekintve  a 
király  és  a  kormány  belső  viszonyától :  a  végrehajtó  hatalom  s  a 
királyt  megillető  legfelsőbb  felügyeleti  jog  igen  sok  esetben  csak 
királyi  elhatározás,  királyi  rendelkezés  és  királyi  rendelet  utján 
nyilatkozhatik  meg.  Áll  ez  különösen  azokban  a  kivételes  esetek- 
ben, amikor  a  végrehajtó  hatalom  fokozásáról  vagy  kiterjesztéséről, 
törvénypótlásról  vagy  törvénykiegészitésről,  vagy  éppen  a  törvény 
hatályát  felfüggesztő  szükségrendeleti  intézkedésről  van  szó. 

Az  idevágó  cselekményekre  nézve  is  lehet  jogátruházásnak  helye 
oly  értelem'ben,  hogy  azokat  a  király  helyett  kiküldött  biztos :  a  királyi 
biztos  teljesíti.  A  megbízás  szólhat  egyes  cselekményekre,  vagy  a 
cselekményeknek  egy  kisebb-nagyobb  körére,  a  gyakorlás  módját 
illetőleg  pedig  előzetes  strict  utasítással  járhat  vagy  a  kiküldöttnek 
szabad  kezet  engedhet;  —  azonban  épp  úgy  amint  a  király  tényeiért 

a  kormány  viseli  a  felelősséget,  a  kormány  felelős  lesz  a  királyi 
biztos  kiküldetéseért  és  ténykedéseért  is,  s  ily  módon  a  királyi 
biztosi  intézmény  összhangzásba  hozható  a  miniszteri  felelősséggel. 
A  királyi  biztosi  intézményt  hazai  jogunk  ismeri.  Kifejezetten 
megemlékeznek  róla  egyebek  közt  már  az  1559:  VII.,  1588:X. 
t.-czikkek.  Az  1715:  XXXVI.  t.-czikk  —  a  hasontárgyu  1647:  LXVIII. 
t.-czikk  nyomán  —  azt  mondja,  hogy  a  királyi  szabad  városok 
jogaikban  és  tisztviselőik  szabad  választásában  szükség  nélkül 
(solo  casu  necessatis  excepto)  megzavartatni  nem  fognak;  ha 
azonban  ily  eset  előállana,  a  király  Ö  Felsége  a  városok  közigaz- 
gatásának és  igazságszolgáltatásának  megvizsgálására  és  megfelelő 
intézkedésre  biztost  vagy  bizottságot  küldhet  ki.  Az  1790/1:  XXVI. 
t.-czikk  azt  mondja  ki,  hogy  Ö  Felsége  a  protestáns  egyházra  való 
legfőbb  felügyeletet  királyi  biztos  utján  gyakorolja.  Az  1805:V. 
t.-czikk  tüzetesebben  foglalkozván  a  királyi  biztosok  kiküldésének 
kérdésével,  azt  rendeli,  hogy  a  vármegyék  és  a  városok  ne  terhel- 
tessenek szükség  nélkül  királyi  biztosságokkal,  hanem  hogy  ha 
valamely  baj  adná  elő  magát,  azt  inkább  a  főispánok  igazítsák  el 
a  maguk  hatáskörében,  kivéve,  ha  bizonyos  rendkívüli  esetekben 
Ö  szent  Felsége  biztosok  kiküldetését  elkerülhetetlennek  vélné.* 

*L.  Bencsik  :  Repetitoriuni  juris  publici,  privati  et  criminalis  Hungarici  1821. 
—  Az  1805  :  V.  t.-czikk  a  rosszlelkü  árulkodások  megakadályozásának  ötletéből 
keletkezett,  s  a  királyi  biztosokra  a  3.  §-ban  csak  incidentaliter  utal.  Ebből 
némelyek  azt  a  következtetést  vonták  le,  hogy  más  esetekben,  mint  amelyekről  az 
idézett  törvény  szól,  királyi  biztos  kirendelésének  helye  soha  sem  volt,  s  hogy 
miután  a  hamis  vádról  már  most  későbbi  törvény,  jelesül  az  1878  :V.  t.-czikk 
intézkedik,  az  1805  :  V.  t.-czikk  már  most  teljesen  hatályát  vesztette.  Ez  azonban 
merőben  téves  okoskodás.  Aki  a  régi  magyar  törvényhozási  technikát  és  a  régi 
magyar  jogfejlődést  ismeri,  az  nem  lehet  kétségben  aziránt,  hogy  régebben  a  tör- 
vény szövege  nem  ölelte  fel  az  egyes  intézményeket  teljes  egészükben,  s  nem  is 
azért  alkották  meg  az  egyes  törvényczikkeket,  hogy  az  egyes  intézményeket  rend- 
szeresen szabályozzák.  A  törvény  rendelkezésének  közvetlen  tárgya  rendszerint 
egy  a  gyakorlatban  felmerült  eset  vagy  kérdés  volt,  a  rendelkezés  közvetlenül  erre 
az  esetre  vagy  tárgyra  vonatkozott ;  de  ennek  kapcsán  utalások  történtek  más 
kérdésekre  is,  amely  utalásokból  azután  a  joggyakorlat  kiépítette  az  egyes  intéz- 
ményeket. Hogy  az  1805 :  V.  t.-czikk  nem  úgy  fogja  fel  a  dolgot,  hogy  királyi 
biztosok  kiküldésének  csupán  vádaskodás  esetében  lehet  esetleg  helye,  hanem 
hogy  a  királyi  biztosokról  szóló  intézkedése  általános  jellegű,  mutatja  a  3.  §-nak 
a  korábbi  törvényekre  (1647  :  XLII.,  1715  :  XXXVI.  t.-cz.)  való  visszahivatkozása, 
mely  utóbbiaknak  nem  a  hamis  vádaskodás  a  tárgya.  Ha  a  hamis  vádról  későbbi 
törvény  rendelkezik,  ezzel  az  1805  :  V.  t.-czikknek  csak  stricte  erre  a  tárgyra  vonat- 
kozó 1.  és  2.  §-a  vesztette  el  hatályát,  a  többi  közjogi  természetű  rendelkezés 
azonban  nem  ;  mert,  amint  a  szövegben  ki  van  mutatva,  nincs  későbbi  törvény 

Innentúl,  amikor  királyi  biztosokat  kellett  kiküldeni,  rend- 
szerint az  1805:V.  t.-czikkre  történt  hivatkozás,  főleg  annak 
nyilvánvalóvá  tétele  végett,  hogy  a  felmerült  bajt  a  rendes  kormány- 
zati utón  elhárítani  nem  lehet,  s  hogy  a  kivételes  helyzetben  a 
törvényben  contemplált  kivételes  eszközhöz  kell  nyúlni. 

Királyi  biztosok  küldettek  ki  az  1822-iki  megyei  ellentállás 
leküzdésére.*  Ezeknek  a  királyi  biztosoknak  eljárása  nagy  resensust 

vagy  jogszokás,  mely  kifejezetten  megszüntetné  a  kir.  biztosi  intézményt.  Ez  az 
intézmény  különbenis  nem  csupán  az  1805  :  V.  t.-czikkben  gyökerezik  ;  azt  ez  a 
törvény,  mint  kivételes  jellegű  kormányzati  eszközt  csak  közelebbről  meg- 
határoza.  A  Márkus-féle  millenáris  törvénytárban  az  1805  :  V.  t.-czikk  kis  betűvel 
van  nyomtatva  és  ily  módon  hatályvesztettnek  feltűntetve.  Az  ottani  2.  jegyzet- 
ből kitűnik  azonban,  hogy  az  említett  törvénygyűjtemény  e  törvény  hatályát 
csak  a  hamis  vád  szempontjából   mérlegelte,  ami  nyilvánvalóan  helytelen. 

*  Az  1822-iki  megyei  ellentállásnak,  amint  már  egy  helyen  említve  volt,  az 
volt  az  oka,  mert  az  országgyűlés  hozzájárulása  nélkül  az  adót  emelték,  kivetet- 
ték és  behajtották  és  országgyűlési  megajánlás  nélkül  ujonczoztak.  Az  ellent- 
állásnak eszerint  akkor  megvolt  a  törvényes  alapja,  mert  nyilván  valóan  törvény- 
telen rendelet  ellen  irányult,  most  azonban  egy  ily  alap  teljesen  hiányzott.  A 
tettleges  ellenszegülést  azonban  a  higgadtabban  gondolkozók  akkor  is  perhorres- 
kálták  és  sokan  az  ország  legtekintélyesebb  családjainak  tagjai  közül  vállalkoztak 
a  királyi  biztosi  missióra,  avagy  támogatták  a  királyi  biztosokat.  Ez  a  vállal- 
kozás nem  volt  ugyan  népszerű,  de  azért  az  illetők  még  sem  voltak  oly  üldözés- 
nek és  secaturáknak  kitéve,  mint  most  azok,  akik  nem  tettek  egyebet,  mint  hogy 
a  király  alkotmányos  jogait  védték.  Csakis  az,  hogy  politikai  szereplésök  nem 
volt  rokonszenves,  egyébkénti  egyéni  értékűket  meg  nem  semmisíthette.  Zalában 
gróf  Amadé  Antal  fővadászmester  volt  a  királyi  biztos,  „hűséges  buzgalommal" 
támogatva  Hertelendy  alispán  által.  Hertelendyt  ezért  a  királyi  biztos  a  királyi 
tanácsossággal  való  kitüntetésre  ajánlotta.  Veszprémben  Almássy  József  septemvir 
királyi  biztos  feloszlatta  a  renitenskedő  megyei  gyűlést,  s  minthogy  a  rendek  a 
gyűlést  tovább  folytatták,  uj  királyi  biztosként  Zichy  Ferencz  gróf  jelentkezett 
s  széttépte  a  megtartott  gyűlés  jegyzőkönyvét.  Nyitra  és  Trencsén  megyében 
báró  Eötvös  Ignácz  működött  királyi  biztosi  minőségben  Ghyczy  Péter  által 
támogatva.  A  királyi  biztos  feloszlatta  a  renitenskedő  megyei  gyűlést,  a  katona- 
ság segítségével  hozzáfogott  az  ujonczozáshoz  s  addig,  míg  azt  be  nem  fejezték, 
a  megyegyülés  tartását  nem  engedte  meg.  Zemplénben  Malonyay  János,  a  megye 
adminisztrátora  egyszerre  mint  királyi  biztos  mutatta  be  magát.  Nógrádba 
előbb  ugyancsak  Malonyayt,  utóbb  báró  Wenckheim  Józsefet  küldték  ki  királyi 
biztosul  arra,  hogy  az  ujonczozásra  és  az  adóra  vonatkozó  rendeleteket 
hajtsa  végre.  A  királyi  biztos  megtiltotta  a  továbi  megyei  gyűlések  tartását,  s 
az  ennek  ellenére  megtartani  szándékolt  gyűléseket  karhatalommal  feloszlatta. 
Ung  és  Zemplén  királyi  biztosa  Lónyay  Gábor  volt.  Midőn  Lónyay  Gábor  a 
következő  évben  meghalt,  Kazinczy  Ferencz  kegyeletesen  emlékezett  meg  róla. 
A  vis  inertiae  legyőzése  körüli  szolgálataikért  kitüntetésben  részesültek  báró 
Eötvös  Ignácz,  gróf  Cziráky  Antal,  gróf  Zichy  Ferencz,  Szőgyény  Zsigmond  stb. 
(L.  Szilágyi  Sándor:  A  magyar  nemzet  története  IX.  köt.  91.  és  köv.  1.) 

szült  az  országban  s  ennek  az  1825-iki  országgyűlés  is  kifejezést 
adott,  azt  azonban,  hogy  a  magyar  alkotmány  és  a  magyar  törvények 
értelmében  királyi  biztosokat  kiküldeni  egyáltalán  nem  lehet,  senki- 
sem  mondotta,  s  a  rendek  október  22-iki  felirata  csak  azt  kérte, 
hogy  az  1790/1  :XV1II.  és  1805  :V.  t.-czikkek  büntető  sanctióval 
láttassanak  el.*  A  további  actió  főképpen  a  királyi  biztosok 
eljárásának  oka  és  alkalma,  jelesül  az  ellen  irányult,  hogy  a  királyi 
biztosi  intézményben  rejlő  kivételes  hatalom  az  országgyűlés  hozzá- 
járulása nélkül  elrendelt  adóbehajtás  és  ujonczozás  végrehajtása, 
tehát  a  törvény  egyenes  tilalmába  ütköző  ténykedés  végett  alkal- 
maztatott, amivel  szemben  a  jövőre  nézve  a  megfelelő  garantiát 
az  1825:111.  IV.  és  V.  t.-czikkek  voltak  hivatva  megadni.  Ezek- 
ben a  király  kinyilatkoztatta,  hogy  az  országnak  a  koronázási 
esküvel  megerősitett  alkotmányát  minden  időben  oltalmazni  és 
épségben  tartani  fogja,  az  országgyűlés  adó-  és  ujonczmegajánlási 
jogát  elismeri  és  az  1790/1  :X111.  t.-czikknek  az  országgyűlés  tartá- 
sára vonatkozó  rendelkezéseit  teljesitendi. 

Az  1848-iki  törvényhozás  behozta  egyik  lényeges  alkotmány- 
biztosítékul a  miniszteri  felelősség  elvét,  azonban  a  királyi  biztosi 
intézményt  meg  nem  szüntette  —  sem  kifejezetten,  sem  közvetve  az 
alkotmányos  intézmények  körében  végbement  átalakulás  folyo- 
mányaként. Az  1848:  III.  t.-czikk  3.  §-ának  abból  a  rendelkezéséből, 
melyszerint  Ö  Felsége  a  végrehajtó  hatalmat  a  minisztérium  által 
gyakorolja,  e  részben  semmit  sem  lehet  következtetni.  Ez  a  szabály 
csak  azt  jelenti,  hogy  a  végrehajtó  hatalom  semmilyen  feladatát 
különbeni  érvénytelenség  terhe  alatt  a  minisztérium  megkerülésével 
teljesíteni  nem  lehet,  azonban  nem  zárja  ki,  hogy  a  végrehajtó 
hatalomnak  a  minisztereken  kivűl  különböző  szervei  legyenek ;  épp- 
úgy amint  nem  hozza  magával,  hogy  az,  ami  királyi  rendelet  vagy 
intézkedés  tárgya,  a  miniszter  ne  pedig  a  király  személyes  cselek- 
ményének tekintessék.  Csakhogy  úgy  az  illető  szerv  megválasz- 
tásáért és  működéséért,  mint  a  király  tényeiért  a  miniszter  felelős. 
A  királyi  biztos  is  egyik,  bár  kivételes  szerve  a  végrehajtó  hatalomnak 
és  egyúttal  kezelője  a  király  jogának,  akinek  eljárásáért  felelősséggel 
tartozik  a  minisztérium,  mint  akár  saját  vagy  a  király  tényeiért. 

Az  1848.  évi  első  magyar  minisztérium  is  úgy  fogta  fel  a 
dolgot,  hogy  a  királyi  biztosi  intézmény  nincs  megszüntetve  s 
hogy  a  királyi  biztosok  kiküldése  sem  a  törvénybe,  sem  az  alkot- 

*  L.  Szilágyi  Sándor  i.  m.  IX.  köt.  137.  lap. 

máry  szellemébe  nem  ütközik.  Mindjárt  megalakulása  után  hozzá- 
fogván a  megyék  szervezéséhez,  az  adminisztrátorok  helyébe  fő- 
ispánok neveztettek  ki,  oda  azonban,  ahol  némi  bonyodalom  és  zavar 
támadt,  kisebb-nagyobb  hatalommal  felruházott  kormánybiztosok 
küldettek  ki.*  Temesmegyébe  teljes  hatalmú  királyi  biztos  küldetett 
Csernovits  Péter  személyében.  Minthogy  ez  nem  volt  elég  erélyes, 
utóbb  Vukovics  Sebő  temesmegyei  alispán  neveztetett  ki  királyi 
biztosnak  a  Csernovicséhoz  hasonló  hatalommal.  Eleintén  a  két 
biztos  együtt  működött,  majd  azonban  oly  utasítás  ment  hozzájuk, 
hogy  az  egyik  a  Bánságban,  a  másik  Bácsmegyében  képviselje  és 
gyakorolja  a  kormányhatalmat.** 

1848.  évi  június  20-án  Vay  Miklós  koronaőr  neveztetett  ki 
teljhatalmú  királyi  biztossá."!" 

Eltekintve  a  múlt  század  hatvanas  éveinek  első  felében  fenn- 
állott kormányzattól,  melyet  provisoriumnak  szokás  nevezni,  amikor 
is  1861.  évben  az  országgyűlés  feloszlatása  ellen  tiltakozó  törvény- 
hatóságokba királyi  biztosokat  küldtek  a  törvényhatósági  gyűlések 
feloszlatására,  és  egyes  vármegyék  szervezésével  és  huzamosabb 
időn  át  való  kormányzásával  királyi  biztosok  voltak  megbizva:  az 
1867.  évi  kiegyezést  követő  ujabb  alkotmányos  aerában  is  gyakor- 
latban volt  és  gyakorlatban  maradt  a  királyi  biztosok  küldése,  világos 
jeléül  annak,  hogy  a  királyi  biztosi  intézményt  sem  az  1848.  évi 
törvény,  sem  pedig  az  1867 :  VII.  t.-czikk  meg  nem  szüntette  és  hogy 
az  a  felelős  miniszteri  kormányzással  összefér. 

Az  erdélyi  királyi  biztos  a  Magyarország  és  Erdély  egyesíté- 
sének részletes  szabályozásáról  szóló  1868:XLni.  t.-czikk  életbe- 
léptetése után  is  folytatta  működését.  Az,  hogy  ennek  a  törvény- 
czikknek  8.  §-a  a  királyi  biztos  kirendelését  tudomásul  vette  és 
az  általa  kiadott  utasításokat  fentartotta,  csupán  a  kormánynak 
az  országgyűléshez  való  belső  viszonyát  és  a  királyi  biztos  ki- 
rendeléseért és  működéseért  való  felelősségnek  alantabb  tárgyalt 
kérdését  érinti. 

1867-ben  Eger  városa  magáévá  tette  azt  az  álláspontot, 
melyet  Kossuth  Lajosnak  a  váczi  választókhoz  intézett  nyilt  levele 
kifejezésre  juttatott,  s  amelyben  az  akkori  kormány  a  felségsértés 
bűntettének    jelenségét    látta    fenforogni.    Eger    városa    ebből    az 

*  L.  Horváth  M. :  Magyarország  függetlenségi  harczának  története.  I.  k. 
22.  lap. 

**  L.  Horváth  i.  m.  I.  köt.  175.  és  176.  1. 
t  L.  Szilágyi  Sándor  i.  m.  X.  köt.  104.  1. 

alkalomból  Kossuth  Lajosnak  bizalmat  szavazott.  A  kormány  utasí- 
totta Hevesvármegyét,  hogy  Eger  városának  ezt  a  törvénytelen 
határozatát  semmisítse  meg.  Hevesvármegye  ennek  a  rendeletnek 
végrehajtását  megtagadván,  Rajner  Pál  barsmegyei  főispán  küldetett 
ki  teljhatalmú  királyi  biztosul,  aki  a  kormányrendeletet  végrehajtotta 
és  a  megyei  bizottmány  üléseit  felfüggesztette. 

1868.  deczember  14-én  Hevesvármegye  elítélő  határozatot 
hozott  az  1865/8-ikí  országgyűlés  működésével  szemben  és  határo- 
zatát a  kormány  rendelete  ellenére  is  fentartotta.  Ennek  követ- 
keztében Szapáry  Gyula  gróf  küldetett  ki  teljhatalmú  királyi  biztosul, 
aki  megsemmisítette  a  megyei  határozatot  és  a  megyei  bizottmány 
üléseit  huzamosabb  időn  át  felfüggesztve  tartotta. 

1868.  év  szeptemberében  gróf  Forgách  Mór  nyűg.  ezredes 
királyi  biztosul  volt  kiküldve  a  Somogy  és  Zala  megyékben  nagy- 
számban előfordult  rablási  esetek  alkalmából,  —  aki  tetemes  katonai 
erő  alkalmazása  és  más  rendkívüli  intézkedések  által  a  személy- 
es vagyonbiztosságot  az  említett  megyékben  helyreállította.* 

Ugyancsak  1868-ban  királyi  biztos  volt  kiküldve  Újvidékre 
az  akkori  szerb  fejedelem  meggyilkoltatása  tárgyában  eszközlendő 
vizsgálatra  és  ugyanoda  a  tisztújítás  keresztülvitelére. 

1869.  évi  január  hóban  ifj.  Ráday  Gedeon  gróf  küldetett  ki 
királyi  biztosul  abból  az  alkalomból,  hogy  az  ország  egy  másik 
részében,  nevezetesen  a  Tisza  vidékén  a  felette  elszaporodott  rabló- 
merényletek a  közbiztosságot  rendkívüli  módon  veszélyeztették. 
Feladata  volt  a  közbíztosság  helyreállítása  és  az  ezzel  összefüggő 
bűnügyi  elővizsgálatok  megtétele ;  hatásköre  kiterjedt  Pest-Pilis 
és  Solt,  Csongrád,  Csanád,  Torontál,  Békés,  Arad  és  Bács-Bodrog 
megyékre  és  az  ezek  területén  létező  sz.  kir.  városokra  s  műkö- 
dési terének  központja  Szeged  volt.  Az  egyes  bűnügyek  elbírálására 
Pestmegye  fenyítő  törvényszéke  volt  delegálva.** 

Királyi  biztos  ment  ezenkívül  1869.  márczius  havában  Pécs 
városába  a  közrend  és  köznyugalom  fentartása  végett,  —  és  1869.  évi 
május  havában  Somogy  vármegyébe  az  „agrárius  mozgalmak  meg- 
vizsgálására, okozóik  kitudására,  a  netaláni  izgatások  és  bujtogatások 
szálainak  a  szomszéd  megyékben  elharapózása  meggátlására  és  a 
tettleges,  a  tulajdon  szentsége  ellen  elkövetett  merényletek  és  erő- 
szakoskodások rögtöni  megtorlására", 

*  L.  képviselőházi  irományok  1869.  évi  VI.  köt.  122-123.  1. 
**  L.  i.  h. 

Mindezekben  az  esetekben  a  királyi  biztos  kirendelése  kizáró- 
lag a  végrehajtó  hatalom  ténye  volt.  Sem  előzőleg  nem  hoztak 
törvényt,  hogy  a  királyi  biztos  kiküldésére  a  kormány  felhatalmaz- 
tassék,  sem  utólag  nem  jelentette  be  a  kormány  ezt  az  esetet  a 
törvényhozásnak,  hogy  a  tett  intézkedésért  törvény  alakjában  fel- 
mentést kapjon.  Az  egyes  esetek  csak  ötletszerűen  kerültek  az  ország- 
gyűlés tudomására.  Vagy  interpellatió,  vagy  a  felmerült  költség 
fedezése  végett  szükséges  póthitel  kérése,  avagy  az  enélkül  teljesített 
kiadás  utólagos  igazolása  adta  meg  az  alkalmat  az  erre  vonatkozó 
országgyűlési  discussióra,  és  bármennyire  ágaztak  is  el  a  vélemények 
az  egyes  esetek  politikai  megítélésében,  számottevő  oldalról  soha 
senki  sem  vonta  kétségbe,  hogy  rendkívüli  viszonyok  közt,  amikor 
t.  i.  a  czél  a  törvényben  contemplált  rendes  eszközökkel  el  nem 
érhető,  ehhez  a  rendkívüli  eszközhöz  nyúlni  a  kormánynak  nemcsak 
joga  de  egyúttal  kötelessége. 

1867.  évi  október  21-én  a  képviselőházban  Kovách  László  kérdést 
intézett  az  iránt,  hogy  a  Heves-  és  Külső-Szolnok  megyékbe  küldött 
királyi  biztos  a  minisztérium  rendeletét  végrehajtván,  meddig  szándé- 
kozik a  minisztérium  a  nevezett  megyék  önkormányzatát  felfüggesztve 
tartani?  Almássy  Sándor  pedig  arra  szólította  fel  a  minisztériumot, 
hogy  a  nevezett  megyékkel  szemben  követett  azt  az  eljárását,  mely 
szerint  a  ktrályi  biztos  a  megyebizottsági  gyűlések  tartását  határozatlan 
időre  felfüggesztette,  igazolja.  Erre  báró  Wenckheim  Béla  belügyminiszter 
azt  a  nyilatkozatot  tette,  hogy  miután  Hevesvármegye  a  kormány  által 
kiadott  rendelet  végrehajtását  Eger  városa  irányában  nemcsak  meg- 
tagadta, sőt  felterjesztésében  a  város  törvénytelen  eljárását  egyenesen 
védelme  alá  is  vette,  a  kormány  előtt  nem  maradt  más  ut  nyitva,  mint 
a  rendelet  végrehajtását  a  korábbi  gyakorlathoz  képest  királyi  biztos 
által  eszközölni,  akit  a  király  nevezett  ki  s  kinek  eljárásáért  a  kormány 
felelős.  Csiky  Sándor  azt  a  kérdést  vetette  fel,  hogy  hazánk  melyik 
törvényére  alapítja  a  kormány  a  jogot,  melynél  fogva  egy  törvényes 
hatóságnak  jogszerűleg  hozott  végzését  a  kir.  biztos  által  megsemmi- 
sítteti ?  Mire  Bánó  József  azt  jegyezte  meg,  hogy  a  kormány  eljárása 
az  1848-iki  törvényeken  alapszik,  amely  törvények  megállapították  a 
miniszteri  felelősséget  s  természetesnek  kell  tartani,  ha  e  miniszteri 
felelősség  így  nyilatkozik. 

Almássy  Sándor  a  képviselőház  egy  későbbi  ülésében  indítványt 
terjesztett  elő,  amelyben  tekintettel  arra,  hogy  a  kormány  Heves  és 
Külső-Szolnok  megyék  bizottmányát  az  1848:  XVI.  t.-czikk  2.  §.  d) 
pontja    ellenére    önkényileg    felfüggesztette,    a    két    megye    törvényes 

hatóságát  az  1848:111.  t.-czikk  26.  §-a  ellenére  megsértette,  ezzel  a 
tényével  az  1848:  XVI.  t.-czikkben  az  alkotmányosság  védbástyájának 
elismert  megyei  szerkezetet  Hevesmegyében  lerombolta,  s  ez  a  tény 
a  törvények  világos  megsértését  képezi :  a  kormányt,  hivatkozva  az 
1848:111.  t.-czikk  32.  §-ának  a)  pontjára  és  33.  §-ára,  vád  alá 
helyezni  kérte. 

Az  ennek  következtében  megindult  tárgyalás  során  Tisza  Kálmán 
és  Nyáry  Pál  jobbára  politikai  okokból  támadták  a  kormányt,  míg 
Tóth  Vilmos  hasonló  okokból  a  kormánynak  fogta  a  pártját.  Pulszky 
Ferencz  arra  a  kérdésre  kiterjeszkedve,  vájjon  biztosok  kiküldésének 
egyáltalán  helye  lehet-e,  az  1848.  évi  állapotokat  világította  meg, 
ezeket  mondván  : 

„Magam  is  jól  emlékszem,  hogy  kormánybiztos  voltam  Székes- 
fehérváron. —  Ha  történtek  nehézségek,  a  minisztérium  ide-oda  biz- 
tosokat küldözött.  Tegnapelőtt  említette  Perczel  Mór,  hogy  ez  meg 
amaz  a  megye  minő  nagyszerűen  tüntette  ki  magát  1848/49-ben, 
de  emlékezzék  vissza,  hogy  hány  kormánybiztos  ment  akkor  oda  a 
megyékbe  ;  nem  volt  megye,  melynek  ne  lett  volna  2 — 3  biztosa,  — 
akkor  ez  nem  volt  sérelem,  ez  tökéletesen  rendén  lévőnek  találtatott. 
—  Igen  jól  emlékezem,  hogy  Nógrádmegyében  a  kiküldött  kormány- 
biztos (Repeczky)  nemcsak  suspendálta,  de  cassálta  a  magistrátust  és 
ujat  alakított ..." 

Ghyczy  Kálmán  kifogásolta,  hogy  a  kormány  alkotmányos 
életünkbe  egy  uj  factort  hozott  vissza,  a  királyi  teljhatalmat,  mely 
ahhoz  nem  tartozik  és  alkotmányos  fogalmak  szerint  nem  is  tartoz- 
hatik.  Csiky  Sándor  felhozta,  hogy  az  1848:111.  t.-czikk  3.  pontja 
kimondja,  hogy  a  miniszterek  a  végrehajtó  hatalmat  a  királylyal  együtt 
a  törvények  értelmében  önmaguk  gyakorolni  köteleztetnek,  és  így  a 
végrehajtó  hatalom  gyakorlatát  egy  más  hatalomra  vagyis  teljhatalmú 
királyi  biztosra  nem  is  ruházhatják,  annyival  kevésbé,  mivel  már  az 
1559:  VII.  t.-czikk  súlyos  büntetés  terhe  alatt  szigorúan  tiltja  a  köz- 
szabadság elnyomása  és  a  hazai  törvények  rendeleteinek  félretételére 
intézett  királyi  biztosok  működésének  alkalmazását.  Dapsy  Vilmos 
kifejtette,  hogy  a  királyi  biztos  kiküldését  a  folytonos  gyakorlat  iga- 
zolja. Vadnay  Lajos  pedig  ezeket  mondotta :  „  Tudtommal  nincs  tör- 
vény, mely  a  királyi  biztos  kiküldését  törvénytelennek  mondaná,  de 
nem  is  mondhatja,  mert  akkor  megfosztja  a  kormányt,  a  végrehajtó 
hatalmat  igen  sok  esetben,  kivált  szemben  a  törvényhatóságokkal,  a 
köztük  felmerülhető  viszályok  kiegyenlítése  eszközétől.  Emlékezzünk 
vissza    az  1822.    eseményekre,    az    akkori    törvénytelen    adókivetés  és 

ujonczállítás  körül  elkövetett  erőszakoskodásokra.  Nagy  volt  az  el- 
keseredés és  méltán,  de  nem  emlékszem,  hogy  a  legszabadelvübb 
követ  is  elvileg  támadta  volna  a  királyi  biztos  törvényességét.  Nem 
az  volt  a  sérelem,  hogy  a  királyi  biztosokat  küldöttek,  hanem  az  ügy, 
melyben  a  királyi  biztosokat  használták  és  a  királyi  biztosok  magukat 
vak  eszközöknek  használtatni  engedték." 

Végül  felszólalt  Deák  Ferencz  is,  ezeket  mondván  : 

„Midőn  Hevesmegye  a  rendelet  teljesítését  megtagadta,  akkor  a 
kormánynak  a  rendelet  teljesítésének  más  módoni  eszközlését  kellett 
foganatba  venni,  és  ez  a  királyi  biztos  kiküldésével  volt  elérhető  .  .  . 
Nem  volt  tehát  egyéb  hátra,  mint  követni  azon  utat,  melyet  hasonló 
esetekben  eddig  is  követett  az  ország  kormánya :  királyi  biztost  kül- 
deni Heves  vármegyére,  mely  az  engedelmességet  határozottan  meg- 
tagadta. 

Igaz,  hogy  az  1805:V.  t.-czikk  meg  akarta  óvni  a  megyéket 
attól,  hogy  királyi  biztosok  küldése  által  terheltessenek,  s  azt  rendelte : 
„a  felmerülő  hiányok  a  főispánok  rendes  hatalmával  intéztessenek  el"  ; 
de  kérdezem,  a  Hevesvármegyében  elkövetett  hibát  el  lehetett-e  a 
főispáni  rendes  hatalommal  intézni  ?  Hiszen  az  ö  elnöklete  alatt  és 
ellenzése  daczára  hozatott  a  megyei  végzés,  hozatott  pedig  ismételve,  — 
a  főispán  rendes  hatalma  tehát  ez  esetben  sikertelen  volt. 

Ne  feledjük  el  azt  se,  hogy  ugyanazon  1805:V.  t.-czikk  szöve- 
gének további  sorai  következőleg  szólnak:  „kivéve,  ha  Ó  Felsége 
némely  rendkívüli  esetekben  biztosok  küldését  kikerülhetetlennek  tartaná.'' 
Kételkedik-e  valaki,  hogy  a  hevesi  eset  rendkívüli  eset  volt  ? 

Annak  megítélése,  hogy  forog-e  fenn  rendkívüli  eset,  a  királyra 
van  bizva ;  ehhez  képest  a  törvény  értelmében,  annak  világos  rendelete 
szerint  járt  el  a  kormány  és  akkor  hibázott  volna,  ha  rendeletét  a 
megyének  nem  jogosult  ellenmondása  miatt  érvényesíteni  nem  tudta 
vagy  nem  merte  volna.  Ezért  méltán  feleletre  vonathatnék." 

Ez  a  felszólalás  döntötte  el  azután  a  kérdés  sorsát.  (V.  ö.  Az 
1865/7.  évi  országgyűlés  képviselőházának  naplója  V.  köt.  35.  és 
köv.  70.  és  köv.  11.).  — 

1868.  évi  szeptember  30-án  br.  Wenckheini  Béla  belügy- 
miniszter póthitelt  kért  bizonyos  rendkívüli  intézkedésekkel  kapcso- 
latos költség  fedezésére,  amely  rendkívüli  intézkedéseknek  czélja  volt 
azokat  a  botrányos  állapotokat  megszüntetni,  melyek  főleg  a  rablási 
esetek  elszaporodása  miatt  az  ország  némely  megyéjében  a  közbiztos- 
ságot, a  személy-  és  vagyonbiztosságot  veszélyeztették.  Ekkor  felemlí- 
tette, hogy  erre  a  czélra  királyi  biztost  küld  ki.  —  Deák   Ferencz   az 

ebben  a  tárgyban  a  hivatalos  lapban  megjelent  rendelet  tartalmára, 
jelesül  annak  5.  pontjára  czélozva,  mely  szerint  a  királyi  biztos 
jogosítva  lesz  rendőri  szabályokat  alkotni  és  azok  pontos  és  rögtöni 
foganatosításának  biztosítása  czéljából  az  átliágokra  büntetést  szabni 
és  azt  rövid  rendőri  utón  végre  is  hajtani,  csak  annak  jelzésére  szorít- 
kozott, hogy  ennek  a  hatáskörnek  gyakorlása  a  tör\'ény  korlátai  közt 
lehetőleg  a  megyei  közegek  közbenjöttével  történjék.  (V.  ö.  Az  1865  8. 
évi  országgyűlés  képviselőházának  naplóját  X.  köt.  291.  ülés ;  továbbá 
1.  a  közbiztonság  helyreállítása  végett  tett  rendkívüli  intézkedések  be- 
fejezéséhez megkívántató  póthitelről  szóló  1870:XLV.  t.-czikk  javas- 
latának indokolását.  Képviselőházi  irományok  1869.  évi  VI.  köt.  122. 
és  köv.  1.) 

1869.  évi  október  25-én  egy  interpellátió  következtében  Horvát 
Boldizsár  védte  meg  a  kormánynak  azt  az  eljárását,  hogy  Heves- 
megyébe 1868-ban  királyi  biztost  küldött.  (Hevesi  második  eset.)  Beszé- 
dében többek  között  ezeket  mondotta : 

„Nem  maradt  számunkra  egyéb  hátra,  mint  az  eddigi  törvényes 
gyakorlat  alapján  királyi  biztost  küldeni  ki,  hogy  a  törvénytelen  hatá- 
rozatot megsemmisítse,  minek  folytán  a  szükségessé  vált  vizsgálat  is 
megindíttatott,  —  és  hogy  egy  időre  kivegye  az  adniinistratiót  azon 
bizottmány  kezéből,  amely  törvényes  hatalmával  visszaélt.  —  Már  most, 
ha  kérdik,  hogy  mely  törvények  alapján  tettük  ezt,  azt  felelem  rá,  tettük 
ezt  összes  törvényeink,  összes  alkotmányunk  érdekében  és  szellemé- 
ben, —  tettük  azért,  mert  felügyeleti  jogunknál  és  kötelezettségünknél 
fogva  nem  tűrhettük,  hogy  a  törvényhozás  souverainítását  a  megyék 
lassan  absorbeálják,  —  tettük  azért,  mert  semmi  biztosítékot  nem  talál- 
tunk a  törvények  hü,  pontos  végrehajtására  nézve  egy  oly  bizottmány 
kezeiben,  mely  ezen  törvényeket  gyászos  vívmányoknak  bélyegezte,  - 
tettük  azért,  mert  a  törvények  tekintélyének  komoly  érdeke  parancsoló- 
lag  követelte  tőlünk,  hogy  felfüggesztessék  egy  oly  törvényhatóság, 
mely  az  ő  törvényes  hatalmát  a  törvények  iránti  tisztelet  megrendíté- 
sére  használta  fel,  —  tettük  azért,  mert  nem  is  tehettünk  mást,  miután 
Hevesmegye  a  neki  saját  hibája  helyrehozására  nyújtott  alkalmat  kono- 
kul visszautasította,  —  tettük  elvégre  azért,  mert  nem  akartuk  és  józanul 
nem  akarhattuk,  hogy  az  1848:111.  t.-czikk  32.  §.  c)  pontja  értelm.ében 
vétkes  mulasztásnak  vádja  alá  essünk. 

Tisza  Kálmán  —  főleg  a  concrét  esetet  tartva  szem  előtt  —  azt 
rosszalta,  hogy  a  megye  önkormányzata  hónapokon  át  fel  van  függesztve, 
mert  szerinte  még  oly  esetben  is,  midőn  a  kir.  biztos  küldése  igazolható 
lenne,  teljesen  igazolhatatlan  az,  hog}'  a  kir.  biztos  a  küldetésére  okot 

szolgáltatott  határozatnak  általa  történt  megsemmisítése  után  is  hóna- 
pokig a  törvényhatóságban  hagyassák  s  az  mind  tanácskozási,  mind 
végrehajtási  jogától  megfosztatván,  törvényen  kiviili  állapotba  helyez- 
tessék; mert  ö  elismeri,  hogy  voltak  hazánkban  máskor  is  kormány- 
vagy királyi  biztosok,  voltak  olyan  időszakok,  melyeknek  kormányát  nem 
igen  szokták  szabadelvüségeért  dicsérni,  de  még  sem  hiszi,  hogy  gya- 
korlatot lehessen  arra  nézve  felmutatni,  hogy  egy  királyi  biztos,  miután 
teljesítette  küldetését,  még  hónapokig  a  megyében  hagyatott  volna. 
Vannak  rendkívüli  esetek,  midőn  a  legszabadabb  államokban  is  van 
a  kormánynak  joga  bizonyos  jogokat  felfüggeszteni,  de  mik  ezek  az 
esetek?  Ezek  a  nyilt  lázadás,  a  nyilt  felségsértés,  a  törvények  elleni 
ellenszegülés  esetei,  csakhogy  az  ily  államokban  a  kormány  kötelesség- 
szerüleg  megragadja  a  legelső  alkalmat,  midőn  a  törvényhozó  testület 
összejön,  hogy  elébe  terjeszsze  az  okokat,  melyek  a  rendkívüli  eljárásra 
birták  és  kér  indemnitást. 

Az  országgyűlés  azonban  a  kormány  álláspontját  tette  magáévá 
és  a  kormány  eljárását  tudomásul  vette.  — 

Ismételve  foglalkozott  a  képviselőház  a  szegedi  királyi  biztosság 
kérdésével  jobbára  a  kormányhoz  intézett  interpellátiók  alkalmából. 
1871.  május  5-én  az  1869/72.  évi  országgyűlés  337.  ülésében  Vuko- 
vich  Sebő  felhozta,  hogy  ö  elismeri  azt,  hogy  előfordulhatnak  körül- 
mények, melyek  szükségessé  teszik,  hogy  bizonyos  időre  a  törvény- 
kezés rendes  alkotmányos  formája  felfüggesztessék  és  helyébe  ily  rend- 
kívüli hatalom  állittassék  fel,  de  azt  hiszi,  hogy  ez  nem  ölthet  magára 
permanens  jelleget. 

1871.  évi  május  25-én  a  képviselőház  349.  ülésében  Simonyi 
Lajos  báró  is  elismerte,  hogy  fordulhatnak  elő  rendkívüli  esetek, 
melyekben  a  kormány  hivatva  van  hatáskörén  belül  is  intézkedéseket 
tenni.  Ily  rendkívüli  eset  az,  hogy  hazánk  némely  vidékein  a  köz- 
biztosság meg  van  zavarva. 

Ezzel  szemben  Tóth  Vilmos  belügyminiszter  azzal  indokolta  meg 
a  királyi  biztosság  állandóbb  jellegét,  hogy  a  bűnös  merényletek  szálai 
több  törvényhatóság  területére  ágaznak  ki,  illetőleg  azok  tettesei  több 
törvényhatóság  területén  tartózkodnak ;  ily  helyzetben  pedig  az  egyes 
törvényhatóságoknak  sem  a  bűnrészesek  kipuhatolása  végett  szakado- 
zottan és  egymás  működéséről  mitsem  tudva  foganatosított  nyomozá- 
saitól és  vizsgálataitól,  sem  a  közbiztosság  további  veszélyeztetésének 
elhárítására  elszigetelten  és  szórványosan  irányzott  működésétől  kielé- 
gítő és  gyors  eredményt  várni  nem  lehet,  hanem  az  e  részbeni  siker- 
nek annyi    fontos  köz-  és    magánérdek,  de  az  állam  hitele  is  égetően 

igényelt  biztosítása  czéljából  is  elkerülhetetlen  szükséges,  hogy  vala- 
mint az  ujabb  bűnös  merényletek  megakadályozását  czélzó  intézkedé- 
sek, éppúgy  a  már  elkövetett  büntettek  tetteseinek  kipuhatolását  és 
kézrekerítését  tárgyazó  nyomozások  s  rendelkezések  szálai,  nemkülön- 
ben a  kézrekerített  bűntettesek  ellen  azon  irányban,  melyek  a  további 
bűnrészesek  kipuhatolása  czéljából  szükségesek :  egy  kézben  csopor- 
tosuljanak. 

Ennek  következtében  azután  az  a  felfogás  jutott  érvényre, 
hogy  a  rendkiviili  segély  addig  legyen  meg,  niig  a  rendkivüli  körül- 
mények tartanak.  Ugyanekkor  Hodossy  Imre  sem  vonta  kétségbe 
bizonyos  esetekben  a  királyi  biztos  kiküldésének  szükségét.  (L.  az 
1869.  évi  országgyűlés  képviselőházának  naplója  XVI.  köt.  129.,  330.  1.) 

Tóth  Vilmosnak  a  póthitelre  vonatkozó  tárgyalások  során  tett  arra 
az  ígéretére  hivatkozva,  hogy  a  királyi  biztosság  rövid  idő  alatt  fogja 
működését  befejezni,  1872.  évi  január  16-án  bejelentette,  hogy  a 
királyi  biztosság  még  nem  szüntethető  meg  (L.  1869.  évi  ország- 
gyűlés képviselőházának  irományai  Xlll.  köt.  85.  1.),  —  és  amikor 
1872.  február  26-án  Koós  Ferencz,  1872.  évi  márczius  15-én  pedig 
Vukovich  Sebő  terjesztettek  elő  interpellátíókat  különösen  abban  az 
irányban,  hogy  miképpen  egyeztethető  össze  a  királyi  biztos  műkö- 
dése az  időközben  szervezett  királyi  bíróságok  hatáskörével :  Bittó 
István  igazságügyminiszter  ezeket  válaszolta :  „  .  .  .  Hogy  a  királyi 
biztosnak  jövőre  milyen  hatásköre  lesz,  azon  választ  adhatom,  hogy 
a  legközelebb  életbe  léptetett  bírósági  törvények  megszabták  azon 
határvonalat,  melynek  keretén  belül  engedhettem  a  királyi  biztos- 
nak működési  hatáskört.  —  Azon  hatáskört,  melyet  a  királyi  biztos 
eddig  a  municipálís  bíróságokkal  szemben  és  addig  gyakorolt,  míg  az 
administratió  és  törvénykezés  egy  kézben  volt  központosítva,  úgy 
vontam  meg,  hogy  az  előnyomozás  tisztán  csak  a  bűntetteknek  és 
bűntettesek  felderítésére  vonatkozhatik ;  az  illető  egyének  elleni  vizs- 
gálatok a  bíróság  functióját  képezik  és  ennek  következtében  minden 
befogott  egyén  azonnal  a  bíróságnak  adandó  át  .  .  ." 

Az  1869.  évi  országgyűlés  képviselőházának  28.  ülésén  szóba 
került  a  Pécs  városába  kiküldött  királyi  biztos.  Irányi  Dániel  ugyanis 
interpellátiót  terjesztett  elő,  amelyben  kiemelte,  hogy  Pécs  városában  a 
múlt  tavasz  elején  a  választási  mozgalmak  semmi  esetre  sem  jártak  oly 
rendkívüli  rend-  és  békeháborításokkal,  hogy  az  rendkívüli  eszközök 
használatát  igényelné  és  igazolná.  Szóló  nem  akarja  taglalni,  vájjon  a 
48-as  törvények  után,  a  felelős  parlamentáris  kormány  behozatalával 
mennyire  egyeztethető  össze  a  királyi  biztosok  küldése  és  mennyire  nem  : 

annyi  azonban  bizonyos,  liogy  a  48-as  törvények  meghozatala  előtt  is 
csak  oly  esetben  volt  helye  királyi  biztosok  küldésének,  midőn  a  rendes 
közegek  a  rendet,  csendet  és  békét  fentartani  képesek  nem  voltak. 
Pécsett,  szóló  szerint,  ily  rendkivüli  eset  nem  forgott  fenn.  (L.  az  1869. 
évi  országgyűlés  képviselőházának  naplója  450  1.).  —  1869.  július  8-án 
pedig  ellenzéki  oldalról  a  somogyvármegyei  esetre  vonatkozólag  hatá- 
rozati javaslatot  adtak  be,  amelyben  utalás  történt  arra,  hogy  Somogy- 
vármegyében  nem  fordultak  elő  rendkivüli  események,  melyek  rend- 
kivüli eszközök  alkalmazását  igazolnák  és  indokolnák.  Minthogy  pedig 
ily  körülmények  közt  a  kormány  eljárása  az  1805  :V.  t.-czikk  ren- 
delésének nem  felel  meg,  s  minthogy  a  királyi  biztosok  ok  nélküli 
kiküldése  által  nemcsak  a  törvények  tekintélye  veszélyeztetik,  hanem 
a  királyi  felség  eszméje  is  csorbulást  szenved,  minthogy  továbbá  az 
1848:111.  t.-czikk  32.  §-a  szerint  a  miniszter  minden  olyan  eljárásért 
feleletre  vonható,  mely  az  alkotmány  biztosítékait,  az  egyéni  szabad- 
ságot, a  gyülésezési  jogot  és  a  fennálló  törvényeket  sérti,  tekintve, 
hogy  a  belügyminisztert  ily  rendkivüli  rendszabályra  semmi  rendkivüli 
események  nem  jogosították  fel :  az  ő  eljárását  ezennel  törvény-ellenes- 
nek nyilvánítva,  a  képviselőház  határozza  el,  hogy  a  belügyminiszter 
az  erre  az  ügyre  vonatkozó  irományokat  a  Ház  asztalára  letegye  és  a 
feladók  neveit  közölje.  —  (L.  az  1869.  évi  országgyűlés  képviselő- 
házának irományai  1.  köt.  236.  1.) 

A  képviselőház  mindakét  esetben  a  kormány  eljárását  tudomásul 
vette,  s  ezzel  a  concrét  esetben  tett  intézkedést,  és  így  természetesen 
a  kormánynak  a-  királyi  biztosok  kiküldésére  vonatkozó  elvi  felfogását 
is  helyeselte. 

A  köztörvényhatóságok  rendezéséről  szóló  1870:XLn.  t.-cz. 
hatályosabban  kívánta  biztosítani  a  központi  kormányhatalom  ren- 
deleti jogát  a  törvényhatóságokkal  szemben. 

Megengedte,  hogy  az  alispán  (polgármester)  valamint  a 
törvényhatósági  közgyűlés  egy  ízben  felírhasson  a  kormány  rende- 
lete ellen.  (58.  §.  d)  pont  és  16.  §.)  Ha  azonban  a  miniszter  a 
felhozott  indokok  ellenére  a  végrehajtást  követeli,  a  kormányren- 
delet —  kivéve  a  meg  nem  szavazott  adó  tényleges  behajtását  és 
a  meg  nem  ajánlott  ujonczok  tényleges  kiállítását  tárgyaló  rende- 
leteket —  azonnal  és  feltétlenül  teljesítendő  és  végrehajtandó.  A 
végrehajtás  a  törvényhatóság  első  tisztviselőjének  a  kötelessége. 
(58.  §.  a)  pont.)  Ha  a  felirati  jog  kimerítése  után  —  avagy  ha  a 
rendeletet  annak  sürgős  természeténél  fogva  csak  a  végrehajtás  után 
lehet  vita  tárgyává   tenni  —  a  törvényhatóság    illetőleg  az  alispán 

(polgármester)  kötelességét  megszegi  vagy  pontosan  nem  teljesíti: 
a  minisztérium  a  főispánt  hatalmazhatja  fel  a  rendelet  végrehajtásá- 
val és  e  végből  a  törvényhatósági  tisztviselőkkel  és  közegekkel  való 
közvetlen  rendelkezés  jogával.  (54.,  55.  és  56.  §§.) 

A  törvény  —  amint  azt  az  alapjául  szolgált  törvényjavaslat 
indokolása  kiemelte  —  össze  akarta  egyeztetni  a  törvényhatósági 
önkormányzatot  a  felelős  központi  kormányzattal,  s  abból  indult  ki, 
hogy  „ma  már  maga  az  államélet  támadtatnék  meg,  ha  a  kor- 
mány legüdvösebb  intézkedéseinek  foganatosítása  a  törvényhatósági 
gyűlés  esetleges  többségének  akadékoskodásán  épp  úgy  megtörhet- 
nék, mint  a  végrehajtás  lassúságán  és  tökéletlenségén."  (L.  az  1869. 
évi  országgyűlés  képviselőházának  irományait,  V.  köt.  485.  sz.) 

Erre  vonatkozólag  a  képviselőház  központi  bizottságának  a 
törvényjavaslatra  vonatkozó  jelentése  is  hangsúlyozza,  „hogy  oly 
törvényhatóságok  mellett,  melyek  korlátlanul  megtagadhatnák  az 
államkormány  rendeleteinek  foganatosítását,  lehetetlenné  tétetnék 
az  országos  kormányzat  felelősségének  s  ezzel  a  parlamentarismus- 
nak  keresztülvitele  is".  (L.  képv.  irományok  1869.  évi  V.  köt.  164.  1.) 

„A  közgyűlés  egy  izben  gyakorolja  a  felirati  jogot,  miután  azt 
az  alispán  és  polgármester  már  egyszer  gyakorolta,  s  ha  fentartja 
rendeletét  a  miniszter,  nem  többé  a  közgyűlést,  de  az  alispánt 
kötelezi  a  javaslat  a  rendelet  végrehajtására."  (L.  a  jav.  ind. 
az  id.  helyen.) 

Ezt  a  rendelkezést  a  központi  bizottság  annál  inkább  tartotta 
elfogadhatónak,  mert  meg  volt  győződve  arról,  hogy  „közéletűnk 
fogyatkozásain  addig  segítve  nem  lesz,  míg  a  személyes  felelősség 
és  folytonosság  a  közdolgok  kezelésének  minden  ágában  tökéletesen  s 
következetesen  be  nem  hozatik  és  míg  testületekre  több  bizatik,  mint 
a  szigorú  ellenőrzés  joga."  (L.  a  bizottság  jelentését  az  id.  helyen.) 

A  főispán  hatásköre  és  hatalma  kétségkívül  lényeges  kiterjesz- 
tést nyert.  Ez  azért  történt,  hogy  amikor  a  kormány  és  a  törvény- 
hatóság között  valamely  rendelet  végrehajtása  kérdésében  conflictus 
támad,  ne  kelljen  minden  esetben,  úgy  mint  eddig,  királyi  biztost 
küldeni  a  legszélesebb  hatalommal. 

„A  főispán  joga  e  tekintetben  is  jóval  korlátoltabb,  nem 
érintheti  hatalmával  a  megye  bizottságát,  kivételes  hatalma  csak  a 
felelős  kormány  felhatalmazása  folytán  és  csak  egyes  concrét  eset- 
ben, t.  i.  akkor  éled  fel,  ha  a  megye  vagy  az  alispán  törvényt 
szeg,  s  azonnal  véget  ér  a  nem  teljesített  kormányrendelet  végre- 
hajtásával." 

Ez  intézkedés  folytán  —  mondja  a  törvény  indokolása  —  nem 
volt  szükség  óvszerekről  (birság,  király-  vagy  kormánybiztos,  fel- 
oszlatása a  bizottságnak)  gondoskodni  a  bizottság  túlhajtásai  ellen. 
(V.  ö.  a  törvényjavaslat  indokolását  az  idézett  helyen.) 

Szerintünk  ez  azt  jelenti,  hogy  a  törvényhozás  abból  a  fel- 
tevésből indult  ki,  hogy  amidőn  a  főispánnak  kivételes  hatalommal 
való  felruházását  engedi  meg  a  felmerülő  conflictusok  elintézésére, 
előreláthatólag  nem  lesz  szükség  arra,  hogy  a  központi  kormány 
más  hatalmi  eszközökkel,  jelesül  királyi  biztosnak  kiküldésével 
juttassa  érvényre  akaratát  a  törvényhatóságokkal  szemben :  de  koránt- 
sem jelenti  azt,  hogy  a  törvényhozás  a  magyar  jogban  és  alkot- 
mányban gyökerező  más  hatalmi  eszközöket,  nevezetesen  a  királyi 
biztosi  intézményt  megszüntette.  Eltekintve  attól,  hogy  erre  a  tör- 
vény positiv  és  határozott  rendelkezése  lett  volna  szükséges,  az,  amit 
a  törvényjavaslat  indokolása  mond,  csak  abból  áll,  hogy  az  a  kivé- 
teles hatalom,  amelyet  a  főispán  nyer,  is  elegendő  lesz,  a  törvény- 
hatóság renitentiájának  megfékezésére ;  —  a  dolog  természeténél  fogva 
azonban  fel  kellett  tennie,  hogy  a  főispáni  kivételes  hatalom  aka- 
dálytalanul igénybe  lesz  vehető,  s  a  baj  csak  egyes  rendeletek 
végrehajtása  körül  fog  felmerülni.  A  törvény  fokozni  akarta  a  köz- 
ponti kormányhatalom  súlyát  és  hatékonyságát,  nem  pedig  gyengí- 
teni, és  ezért  úgyszólván  rendszeresített  a  törvényhatóságokkal  szem- 
ben egy  a  törvényhatóság  túlkapásait  ellensúlyozó  kivételes  hatalmat 
és  joghatóságot.  Ebből  korántsem  az  következik,  hogy  ha  egyes 
concrét  esetekben  el  nem  hárítható  akadályok  következtében  az 
ennek  a  hatalomnak  és  joghatóságnak  functionálását  illető  feltevés 
megdől,  a  kormány  akarata  ne  valósuljon  meg  s  a  kormányhatalom 
most  már  egészen  tehetetlenül  álljon  a  törvényhatósággal  szemben : 
—  hanem  igenis  az  következik,  hogy  ily  esetben  úgy  mint  eddig,  más 
kivételes  eszközzel  valósítsa  meg  czélját.  Annál  inkább  lehetett 
ennek  helye  a  Fejérváry-kormány  idejében,  amidőn  —  amint  ez 
már  másutt  ki  van  mutatva  —  egyes  törvényhatóságok  magát  a 
főispáni  intézményt  támadták,  a  főispáni  kinevezés  törvényességét 
kétségbe  vonták,  a  főispánokat  az  eskü  letételében  és  az  őket  meg- 
illető teljes  hatáskör  s  különösen  a  törvényben  contemplált  kivételes 
hatalom  igénybevételében  tettleges  ellenszegüléssel  gátolták,  s  midőn 
a  renitentia  nem  csupán  egyes  kormányrendeletekkel,  hanem  az 
egész  központi  kormányzattal  helyezkedett  szembe. 

Hogy  a  királyi  biztosi  intézményt  az  1870:  XLll.  t.-czikkel 
megszüntettnek    senki    sem    tekintette,   bizonyítja   az  a  körülmény. 

hogy  a  szegedi  kir.  biztosság  —  amely  pedig  több  tekintetben, 
nevezetesen  a  rendészet  terén  —  szintén  absorbeálta  az  illető  törvény- 
hatóságoknak önkormányzati  jogait,  még  ezután  is  évekig  fennállott. 

Szörénymegyének  a  bánsági  határőrvidék  és  a  titeli  zászlóalj 
polgárosítását  tárgyazó  1873:XXVI1.  t.-czikk  megalkotása  után  több 
éven  át  teljhatalmú  királyi  biztosa  volt.  Az  idézett  törvény  az  iránt 
rendelkezett,  hogy  a  köztörvényhatóságokról  szóló  1870:XLií. 
t.-czikk  a  katonai  határőrvidék  említett  részeire  s  a  törvény  3.  §-a 
értelmében  alakítandó  Szörényvármegyére  kiterjesztessék,  anélkül, 
hogy  erre  az  utóbbira  —  átmenetileg  —  valamely  eltérő  igazgatási 
módot  állapított  volna  meg.  A  kormány  azonban  látva  azt,  hogy 
ebben  a  megyében  az  alkotmányos  nemzeti  élet  feltételei  még 
hiányoznak,  egyelőre  eltekintett  az  1870:XLII.  t.-czikk  alkalmazá- 
sától és  saját  hatáskörében  intézkedett,  hogy  Szörényniegyét  királyi 
biztos  kormányozza.  A  törvényhozás  csak  az  1 877 :  IV.  t.-czikk 
megalkotása  alkalmával  nyilatkozott  ebben  a  kérdésben,  amikor  a 
vármegyének  az  1870:  XLII.  t.-czikk  szerint  való  szervezését  még 
további  három  évre  elhalasztotta  s  a  belügyminisztert  e  vármegyé- 
nek további  kivételes  rendezésére  felhatalmazta.  Ezt  a  határidőt  az 
1880:  XI.  t.-czikk  ujabbi  egy  évvel  meghosszabbította;  —  miglen 
Szörénymegye  Krassómegyével  egyesítteíett. 

Királyi  biztos  volt  Szegeden  az  1879 — 1883.  évi  időközben. 
A  királyi  biztos  feladata  volt  Szeged  város  reconstructionális  mun- 
kálatainak intézése,  s  fel  volt  hatalmazva  arra  is,  hogy  —  a  kormány 
külön  intézkedése  alapján  —  Szeged  törvényhatóságában  az  összes 
közigazgatás  teendőinek  teljhatalmú  vezetését  átvehesse.  Igaz,  hogy 
e  királyi  biztos  kiküldéséről  a  törvényhozás  intézkedett  az  1877:  XX. 
t.-czikkben  és  az  ennek  a  törvénynek  hatályát  meghosszabbító 
1880:XV.,  1881:XXIX.  és  1882:V.  t.-czikkekben ;  -  azonban  ez 
nem  jogi,  hanem  csupán  gyakorlati  és  czélszerüségi  okokból  történt. 

Az  1 877 :  XX.  t.-czikk  indokolása  e  részben  következőket  mondja : 

„Királyi  biztosok  hazánkban  minden  időben  neveztettek  ki  anélkül, 
hogy  erre  külön  törvény  lett  volna  szükséges,  de  ez  alkalommal  oly 
teendőkre  kell  a  királyi  biztos  hatáskörének  kiterjednie  és  oly  sok  irány- 
ban kell  a  királyi  biztosnak  hatalommal  felruháztatnia,  hogy  a  minisz- 
térium nézete  szerint,  ez  helyesen  csak  külön  törvény  által  történhet." 

Ez  az  eset  eclatánsul  bizonyítja,  hogy  1877-ben,  tehát  évek- 
kel az  1870.  évi  törvény  megalkotása  után  az  volt  a  köztudat, 
hogy  a  végrehajtő  hatalomnak  saját  hatáskörében  is  joga  van  rend- 
kivüli  esetekben   a   királyi   biztos   kirendelése   iránt  intézkedni,    de 

ettől  eltekintve,  ez  az  eset  kétségtelen  adatot  szolgáltat  arra  nézve, 
hogy  a  királyi  biztos  kinevezése  és  teljhatalommal  felruházása  nem 
ellenkezik  a  parlamentarismussal  és  a  kormány  felelősségével. 

Ez  az  itt  szóban  forgó  esettel  kapcsolatos  képviselőházi  tár- 
gyalás során  határozottan  ki  is  volt  emelve. 

Simonyi  Ernő  ugyanis  azt  óhajtotta,  hogy  a  tárgyalás  alatt  lévő 
törvényjavaslat  ne  királyi  biztos  kinevezéséről,  hanem  egy  a  parla- 
mentáris kormány  természetével  jobban  összeférő  kormánybiztosról 
szóljon  ;  a  királyi  biztos  magát  a  király  személyét  képviseli,  tehát  az 
maga  fölött  senkit,  még  a  minisztert  sem  ismerheti  el.  De  hogy  ha 
oly  királyi  biztos  van,  aki  a  király  nevében  rendelkezik,  akkor  hogyan 
lehet  értté  a  miniszter  felelős?  A  királyi  biztos  kinevezése  sérti  nem- 
csak az  alkotmányosságot,  mert  tulajdonképpen  felfüggeszti  az  alkot- 
mányt és  sérti  a  kormány  tekintélyét  is,  vagy  sérti  a  király  tekin- 
télyét, mert  a  királyi  biztos  a  király  személyét  pótlólag  teljhatalommal 
úgy  rendelkezik,  mintha  a  király  maga  jelen  volna,  és  akkor  a  kor- 
mány értté  felelős  nem  lehet,  vagy  úgy  intézkedik,  amilyen  utasításokat 
kap  a  kormánytól  és  akkor  nem  királyi  biztos. 

Erre  Tisza  Kálmán  miniszterelnök,  annak  előrebocsátása  után, 
hogy  a  királyi  biztos  tényeiért  a  felelősséget  a  kormány  viseli,  ezeket 
mondotta:  „Hogy  a  királyi  biztosság  mennyire  nem  ellenkezik  sem  a 
parlamentarismussal,  sem  az  alkotmányossággal,  azt  a  képviselő  úr  is 
beismerte,  midőn  azt  monda,  hogy  igaz,  a  király  nevezi  ki  a  más 
hivatalnokokat  épp  úgy  a  miniszter  előterjesztésére,  mint  ezt  fogja 
kinevezni  a  király.  —  Ha  más  hivatalnokok  kinevezése  nem  ellen- 
kezik az  alkotmánynyal,  ezen  kinevezés  sem  fog  ellenkezni."  (L.  1878. 
évi  képviselőházi  napló,  VI.  köt.  7.  és  8.  1.)  — 

Királyi  biztosokról  beszél  a  képviselői  összeférhetetlenségről 
szóló  1875:1.  t.-czikk  1.  §-ának  g)  pontja,  világos  jeléül  annak, 
hogy  még  akkor  is  ismerték  ezt  az  intézményt,  még  pedig  — 
minthogy  előzőleg  nem  volt  ujabb  törvény,  melyben  ügy  mint 
később  az  1877:  XX.  t.-czikkben,  maga  a  törvényhozás  rendelte 
volna  a  királyi  biztos  kinevezését  —  mint  olyat,  melynek  igénybe- 
vétele a  végrehajtó  hatalom  hatáskörébe  tartozik,  és  amelynél  fogva 
a  királyi  biztos  esetleg  hosszabb  ideig  lehet  akadályozva  a  kép- 
viselői állással  járó  kötelmek  teljesítésében. 

Az  1886:  XXI.  t.-czikk  ebben  a  kérdésben  nem  idézett  elő 
változást,  mert  ennek  a  törvénynek  a  főispán  kivételes  hatalomra 
vonatkozó  rendelkezései  teljesen  megegyeznek  az  1870:XLI1.  t.-czikk 
idevágó  tartalmával. 

Mindezekből  nyilvánvaló,  hogy  a  királyi  biztosság  hazai  jo- 
gunkban egy  oly  —  bár  kivételes  jellegű  —  intézmény,  mely  a 
központi  végrehajtó  hatalom  jogait  és  érdekeit  van  hivatva  az  egyes 
autonóm  jogkörök,  jelesijl  a  törvényhatóságok  túlkapásaival  szem- 
ben, avagy  az  autonóm  joghatóság  elégtelensége  esetén  érvényre 
juttatni,  s  hogy  amint  egyrészt  a  törvényhatósági  önkormányzat 
nem  szünteti  meg  a  központi  végrehajtó  hatalmat,  úgy  nem  szünteti 
meg  az  annak  hatályos  érvényesítése  végett  szükséges  akár  rendes, 
akár  rendkivüli  eszközöket  sem. 

Ami  a  magyar  közjogi  irodalmat  illeti,  most  is  áll  az,  amit  annak 
idején  Virozsil  észlelt,  hogy  t.  i.  a  király  felségjogaival  összefüggő 
kérdéseket  némelyek  hallgatással  mellőzik,  vagy  annak  a  politikai  párt- 
nak felfogása  szerint,  amelyhez  tartoznak,  egyoldalúan  és  pártszem- 
pontok szerint  tárgyalják,  avagy  valódi  nézetöket  nyilvánítani  és  a 
való  igazságot  kifejezésre  juttatni  alig  merik,  mintha  „super  ignes 
suppositos  cinere  doloso''  kellene  haladniok.*  Mindamellett  számos 
adat  meríthető  az  irodalmi  müvekből  is  álláspontunk  támogatására. 

A  régiebbek  közül  legyen  itt  felemlítve  Cziráky.  Szrinte  meg- 
illeti a  királyt  a  legfőbb  felügyeleti  jog,  hogy  a  törvények  erélyes 
végrehajtásáról  gondoskodva  legyen,  s  melyet  az  ügyek  természetéhez 
képest  részint  az  országgyűlésen  részint  azon  kivül  gyakorol,  s  mely- 
nek más  határai  nincsenek,  mint  az  uralkodás  természete,  czélja  és  a 
tételes  törvény.  Kiterjed  ez  az  államigazgatás  minden  ágára  s  külö- 
nösen a  jogi,  erkölcsi  személyekre,  testületekre  és  közintézetekre. 
E  jog  gyakorlása  végett  néha  biztosok  is  szoktak  kiküldetni,  kiknek 
ellenszegülni  s  őket  működésükben  akadályozni  tilos.  (L.  Cziráky- 
Hegedüs :  A  magyar  közjog  alapvonalai  226.  és  köv.  1.)  Virozsil 
szerint  a  legfőbb  rendészeti  és  a  benne  foglalt  legfőbb  felügyeleti  jog 
arra  való,  hogy  a  végrehajtó  hatalom  tevékenysége  ne  gátoltassék.  Ez 
a  jog  a  királyi  hatalom  lényeges  attribútuma.  (Arg.  Werbőczy  Hk.  II.  r. 
3.  czím,  amely  azt  mondja,  hogy  a  királyra  minden  uralkodás  és 
kormányzat  ruháztatott.)  Ez  a  felségjog  a  többi  felségjogok  gyakor- 
lásának elkerülhetetlenül  szükséges  eszköze,  s  a  dolog  természeténél 
fogva  a  legtöbb  esetben  ki  van  zárva,  hogy  annak  concrét  gyakorlásá- 
ban az  országgyűlés  közreműködjék.  Az  egyéni  jogokra  származható 
veszélyek  megelőzése  végett  azonban  kivételesen  helye  lehet  annak, 
hogy  a  concrét  intézkedés  törvényben  történjék,  vagy  a  törvényhozás  e 
jog  gyakorlását  illetőleg  szabályokat  alkosson.  (L.  i.  m.  140.  és  köv.  11.) 

*  Virozsil:  A  magyar  királyság  közjoga.  1865.  II.  köt.  140.  1. 

Az  ujabbak  közt  Kmety  Károly :  „A  magyar  közigazgatási  jog  kézi- 
könyve" czimü  művében  a  biztonsági,  igazgatási  és  politikai  rendőrségről 
szólva,  a  következőket  mondja :  „Jogához  tartozik  az  egyesülési  jognak 
kivételes  felfüggesztése,  kivételes  jogállapotok  elrendelése,  ha  a  népzavar- 
gások oly  mérvűek,  hogy  az  összes  jogrendet  feiforgatással  fenyegetik 
(szükségrendelkezések),  ostromállapot  (katonai  büntető  joggal),  királyi 
biztosság,  rögtönibiráskodás  hirdetése."  A  jegyzetben  pedig  követ- 
kezőképp folytatja:  „Bár  az  utóbbiak  a  közrendészetnek  is  rendkívüli 
jogához  tartozók.  Nálunk  sem  az  ostromállapot  elrendelésének,  sem  a 
(rendőri)  királyi  biztosság  küldhetésének  kérdése  nincs  irott  joggal  sza- 
bályozva, de  a  gyakorlat  és  az  államkormány  szükségjogának  alapján 
állítható,  hogy  az  nálunk  nincs  kizárva.  Az  1848:111.  t.-czikk  felelősség 
terhe  alatt  kötelességévé  teszi  a  felelős  kormánynak  a  közrend  és  köz- 
bátorság fentartására  szükséges  intézkedéseket.  A  királyi  biztosságról 
az  1805:V.  t.-czikk  annyit  mond,  hogy  az  mentől  ritkábban  alkal- 
maztassék  és  a  királyi  biztosok  az  igazságszolgáltatásba  ne  avatkozza- 
nak. 1883-ban  Horvát-Szlavonországra  nézve  küldetetett  ki  királyi 
biztos;  1869-ben  a  január  13-án  kelt  összminiszteri  rendelet  az 
alvidékre  küldött  királyi  biztost  Szeged  székhelylyel,  mely  az  illető 
törvényhatóságoktól  a  rendőri  hatalmat  magához  ragadta.  A  rendőri 
hatalom  királyi  biztosoktól  különböznek  az  egyes  törvényekben  vagy 
rendeletekben  meghatározott  közigazgatási  (rendészeti)  hatósággal  fel- 
ruházott kormány-  vagy  miniszteri  biztosok." 

Dr.  Zachár  Gyula  a  Márkus-féle  Jogi  Lexikonnak  „Rendészet" 
czímű  czikkében  kifejti,  hogy  a  politikai  (állami)  rendészet  feladata  a 
nagyobb,  egyesült  erőből  eredő  s  ennélfogva  fokozottabb  veszélyek 
elleni  védekezés.  E  végből  a  közrend  érdekében  szélesebb  és  mélyre- 
hatóbb intézkedések  ideiglenes  életbeléptetése  válhatik  szükségessé,  a 
milyenek  a  királyi  biztosság,  az  ostromállapot.  „Hogy  mindezek  a  rend- 
kívüli és  az  állami  élet  rendes  menetébe  mélyen  belevágó  intézkedések 
mikor  és  meddig  alkalmazhatók,  azt  elméletileg  épp  ama  discretionárius 
hatáskörnél  fogva,  amelylyel  a  rendészet  felruházandó,  bajos  megállapí- 
tani ;  maguknak  a  fenforgó  körülményeknek  és  az  azok  elnyomására 
szükséges  erő  mértékének  s  az  azzal  rendelkező  személy  államférfiúi 
belátásának  kell  átengedni  a  döntő  szót.  Hazai  tételes  jogunk  alapján 
is  bajos  volna  megállapítani  ezen  rendszabályok  alkalmazásának  mód- 
ját, bár  az  1848:111.  t.-czikk  kifejezetten  és  felelősség  terhe  alatt 
kötelességévé  teszi  a  felelős  kormánynak  a  közrend  és  közbátorság 
fentartására  szükségesnek  mutatkozó  intézkedéseket.  A  királyi  biztos- 
ságról az   1805:V.  t.-czikk  csak  annyit  mond,  hogy  mentül  ritkábban 

alkalmaztassék,  s  a  királyi  biztosok  az  igazságszolgáltatásba  ne  avat- 
kozhassanak. A  királyi  biztosoktól  különböznek  az  esetenkint  kiküldeni 
szokott  és  meghatározott  hatáskörrel  és  területi  ingerentiával  felruházott 
miniszteri  biztosok.  A  királyi  biztosok  kiküldése  akkor  is  szokásos, 
amikor  az  ország  valamely  területén  a  jogellenes  cselekmények  és  az 
azokból  származó  bajok  annyira  elharapództak,  hogy  a  közrend  és 
közbiztonság  esetleg  az  állam  tekintélyének  fentartására,  a  közigazgatás 
és  igazságszolgáltatás  rendes  eszközei  elégtelenek.  Így  történt  1848-ban, 
ujabban  1869-ben  (az  1869.  június  13-iki  összminiszteri  rendelettel  az 
ország  alvidékére  küldetett  királyi  biztos  Szeged  székhelylyel,  a  rögtön- 
itélő hatáskörrel  felruházva  az  ottani  közbiztonsági  bajok  orvoslására.)  — 
1883-ban  Horvát-Szlavonországokra  küldetett  ki  királyi  biztos."  (L.  Jogi 
Lexikon  VI.  köt.   150.  1.) 

Horváth  János  „A  magyar  királyság  közjoga"  czímű  müvében 
IX.  fejezet  3.  §-ában  a  következőket  mondja:  „A  föfelügyeleti  jog 
nem  csupán  nemleges,  hanem  a  kormányzatnak  arra  is  szolgál,  hogy 
a  végrehajtó  hatalom  kellő  időbeni  és  czélszerü  hatályát  biztosítsa. 
E  jogok  gyakorlása  szempontjából  az  államkormányt  megilletik  az  ide 
szükséges  eszközök  is,  amik  közzé  számíthatók :  1 .  meghatalmazottak 
kiküldése ;  2.  vizsgálatok  eszközlése ;  3.  tudósítások  beszerzése  és  4. 
bizonyos  eseteknél  vagy  tárgyalásoknál  az  államkormány  érdekei  meg- 
óvása végett  biztosok  kiküldése.  Ebből  folyólag  a  magyar  közjog 
értelmében  jogosult  a  kormány  felügyeleti  hatalma  gyakorlására  u.  n. 
királyi  biztosokat  kirendelni,  akik  a  lehető  legszélesebb  jogkörrel  ruház- 
vák  fel,  s  már  nem  is  annyira  felügyeletet  gyakorolnak,  hanem  egye- 
nesen administrativ  teendőket  végeznek,  sőt  régenten  bírói  hatalommal 
is  birtak ;  a  kir.  biztosok  kiküldésének  joga  az  1805:V.  t.-czikken 
alapul  s  a  kormány  által  ma  is  gyakorlatba  vétetik ;  mivel  azonban 
a  biztos  csak  rendkívüli  esetekben  szokott  kiküldetni :  rendkívüli  esz- 
közök alkalmazására  is  fel  van  jogosítva." 

„A  király  jogköre  a  kormányzásban"  fejezet-felírás  alatt  Nagy 
Ernőnél  ezeket  olvassuk:  „A  kormányzati  hatalom  egész  körében  a 
királyt  illeti  meg  a  főfelügyelet,  melyet  részint  közvetlenül  személyesen, 
részint  kormánya  által  gyakorol.  Ebből  folyólag  jogában  áll  bármely 
ügyről,  mely  a  közérdeket  érinti,  felvilágosítást  kívánni,  illetve  ennek 
alapján  a  köz  érdekében  intézkedni  ....  A  hatósági  önkormányzati 
testek  felett  a  király  által  kinevezett  főispán  őrködik  s  elsősorban 
felügyel  arra,  hogy  az  önkormányzati  igazgatás  által  a  közérdek  csor- 
bát ne  szenvedjen.  A  legfőbb  íelülegyelet  joga  kiterjed  magántársula- 
tokra, testületekre,  eg>'házakra,   vallásfelekezetekre,    vallási,    tanulmányi 

és  közalapítványokra,  a  nemzet  anyagi,  szellemi  jólétére,  fejlődésire. 
Az  ügyek  megvizsgálására,  néha  intézkedésre  is  ma  miniszteri  ellen- 
jegyzés mellett  kinevezett  királyi  biztosok  küldhetők  ki,  vagy  a  mi- 
nisztérium által  kormánybiztosok,  akik  azonban  szintén  a  törvényekhez* 
tartoznak  alkalmazkodni."  (L.  Magyarország  közjoga  —  Államjog  — 
1901.  évi  IV.  kiadás  305.  és  306.  1.) 

Dr.  Lechner  Ágost  egyetemi  tanár  közigazgatási  jogi  jegyze- 
teiben a  kormány  rendeleti  és  felügyeleti  hatalmának  biztosításáról 
szólva  a  következőket  mondja :  „Joga  van  a  kormánynak  a  törvény- 
hatóságokhoz biztosokat  küldeni.  A  királyi  biztosi  intézményről  már 
az  1805:V.  t.-czikk  is  szól,  de  nem  szabályozza,  hanem  csak  azt 
mondja,  hogy  a  király  e  hatalmával  mentől  ritkábban  éljen  és  hogy 
a  királyi  biztos  ne  keveredjék  az  igazságszolgáltatásba.  Ez  utóbbi 
most  az  1869:  IV.  t.-czikk  szerint  elesik  és  a  királyi  biztosság  külö- 
nösen a  rend  és  közbátorság  fentartására  szolgál.  A  királyi  biztos 
átveheti  a  törvényhatóság  összes  rendőri  hatalmát  és  a  személyes 
szabadságot  a  legszigorúbb  rendszabályokkal  korlátozhatja  és  az  u.  n. 
ostromállapotot  hozhatja  be  a  minisztérium  felhatalmazó  rendeletével 
annak  felelőssége  alatt."  —  Majd  ezeket  tanítja :  „48.  §.  A  kivételes 
állapotok.  Kivételes  állapotoknak  és  kivételes  törvényeknek  mondjuk  azon 
állapotokat  és  törvényeket,  amelyek  akkor  lépnek  életbe,  mikor  a  köz- 
rend és  bátorság  fentartására  a  közönséges  eszközök  már  elégtelenek. 
A  kivételes  törvények  rendesen  meghatározzák,  hogy  bizonyos  körül- 
mények között  8  polgári  szabadság  nagyobb  mérvben  korlátolható. 
Nekünk  ezen  utóbbi  értelemben  vett,  és  így  olyan  törvényeink,  — 
melyek  az  absíract  elven  kivül  meghatároznák  a  polgárok  azon  szabad- 
ságjogait, melyeket    a  végrehajtó    hatalom    különösen  tisztelni  tartozik, 

—  nincsenek,  hanem  az  ilyen  kivételes  állapotokra  nézve  részint  és 
főképp  szokásjogilag  kifejlődve,  részint  királyi  rendeletekben  gyöke- 
rezve van  egynehány  intézményünk,  melyek  közül  különösen  kiválik : 
a  királyi  illetőleg  kormánybiztosi  intézmény.  A  királyi,  illetve  a  kormány- 
biztosi intézmény.  1 .  Ezen  intézmény  nálunk  —  noha  egyes  törvények 
annak  létezéséről  említést  tesznek  is  —  tulajdonképpen  szokásjogilag 
fejlődött  ki.  Az  1805  :V.  t.-czikk  a  királyi  biztosi  intézményről  szól, 
ámbár  ezt  nem  szabályozza,  hanem  csak  tartalmazza  és  azon  óhajának, 

—  illetve  rendelkezésének  ad  kifejezést,  hogy  a  királyi  biztos  a  jogszol- 
gáltatás ügyébe  bele  ne  avatkozzék.  Az  1869:  IV.  t.-czikk  megálla- 
pítván, hogy  senki  személyes  bíróságától,  —  a  birák  érdekeltsége  miatt 

*  T.  i.  in  merito. 

indokolt  biróküldés  (delegátió)  esetét  kivéve  —  el  ne  legyen  vonliato, 
és  nem  illetékes  bíróságnak  ki  nem  adható  :  a  királyi  biztosoknak  a 
jogszolgáltatásba  való  beleavatkozását  is  megszünteti  és  így  a  királyi 
biztosi  intézmény  nem  vonatkozhatik  jogszolgáltatásra,  hanem  csak 
közönséges  igazgatásra,  különösen  pedig  a  rendőri  hatalom  gyakor- 
lására. —  2.  A  királyi  és  kormánybiztosi  intézmény  keretében  többféle 
ilyen  biztost  kell  megkülönböztetni,  mert  vannak  törvények,  melyek 
ugyan  nem  a  rendőrségről  szólnak  és  bizonyos  esetekre  mégis  királyi 
vagy  kormánybiztosok  kiküldéséről  gondoskodnak  és  egyszersmind 
azok  hatáskörét  körvonalozzák.  Ilyenek  pl.  a  vizszabályozásról  szóló 
törvények,  ilyen  továbbá  a  marhavészről  szóló  1874:  XX.  t.-czikk  és 
3.  Ha  a  királyi  biztos  egészen  és  különösen  egy  esetre  szóló  hatás- 
körrel küldetik  ki  valamely  törvény  által,  akkor  ezen  törvény  fogja 
annak  hatáskörét  és  hatalmát  is  megállapítani,  ilyen  pl.  az  1879:  XX. 
t.-czikk  intézménye  a  szegedi  királyi  biztosra  nézve.  —  4.  A, királyi 
biztosok  kiküldetése  a  megzavart  rend  helyreállitása  tekintetében  tör- 
ténhetik a  közrendőrség  mezején,  hogy  ha  az  egyének  nagy  mérvben 
pusztítanak,  és  a  magasabb  állami  rendőrség  mezején,  hogy  ha  tudniillik 
a  polgárok  hangulatából  és  azok  egyesüléséből  származható  vala- 
milyen veszély  fenyegeti  a  jogrend  fentartását  és  fenmaradását.  Mind- 
két esetben  a  belügyminiszter,  ha  kormánybiztosról  van  szó,  azt 
kiküldi,  a  királyi  biztosnak  kineveztetését  pedig  javaslatba  hozza 
és  öt  ajánlja,  valamint  a  kinevezést  ellenjegyzi.  A  kiküldött  királyi 
vagy  kormánybiztosnak  csak  közigazgatási,  kivált  rendőri  hatalma  van. 
Az  egyéni  rendőrség  terén  az  1869.  évi  január  13-iki  miniszteri  ren- 
delettel történt  királyi  biztos  kiküldetése,  az  alföldön  felmerült  szemé- 
lyes szabadság  és  vagyonbiztonság  megrendülésének  helyreállítására.  — 
Ilyen  alkalommal  a  törvényhatóság  közönsége  felhivatik,  hogy  a  biztost 
támogassa  és  tisztviselőit  utasítsa  oda,  hogy  azok  a  legsúlyosabb 
személyi  felelősség  terhe  mellett  a  biztos  közvetlen  felhívására  enge- 
delmeskedjenek és  működésében  segélyére  legyenek.  Ezen  intézkedés- 
sel tehát  a  törvényhatóságnak  törvényben  gyökerező  hatáskörét  és  a 
kormányhoz  való  viszonyát  felfüggesztik.  A  kiküldött  biztos  mindazon 
körülményekre  nézve,  melyek  küldetése  körébe  vágnak,  közvetlenül  és 
korlátlanul  intézkedhetik.  Az  állami  vagy  magasabb  rendőrség  mezején 
és  czéljából  kiküldött  királyi  vagy  kormánybiztos  mind  a  közigazga- 
tást, mind  különösen  azt,  ami  rendőri  igazgatás,  az  ottani  rendes  tör- 
vényhatósági szervektől  magához  ragadja,  és  joga  van  az  ottani 
igazgatási  szerveknek  közvetlenül  parancsolni,  mindig  azonban  azon 
hatalmi  körre  való    tekintetfel,    melylyel  őt  a  kormány  felruházta,  és 

ha  hatalmi  köre  teljes:  mindazon  korlátozásokat,  melyeket  jónak  lát, 
megtehet,  sőt  discretionális  belátása  szerint  még  a  polgárok  személyes 
szabadságát,  és  annak  minden  folyományait,  az  egyesülési  és  gyüle- 
kezési szabadságot  felfüggesztheti  és  majdnem  mindazon  intézkedé- 
seket életbe  léptetheti,  melyek  az  ostromállapotban  foglaltatnak,  a 
katonai  subordinátión  és  hadi  törvényeken  kivül,  amihez  ott  helyben  a 
rögtönbiroság  kihirdetése  is  járulhat.  Mindezen  intézkedések  történ- 
hetnek egy  vagy  több  törvényhatóság  területére  nézve,  sőt  történhetik 
az  országnak  tartományilag  különálló  részére  nézve  is."  — 

Mindent  összevéve,  egyáltalán  nem  lehet  azt  állítani,  hogy 
alkotmányunk  a  teljhatalmú  királyi  biztosnak  mint  közjogi  tényező- 
nek ( ?)  intézményét  nem  ismeri,  sem  pedig  hogy  a  királynak  a  régibb 
törvényekben  elismert  és  a  gyakorlatban  kifejlesztett  biztosküldési 
joga  az  ujabb  törvények  következtében  megszűnt.  A  király  legfőbb 
felügyeleti  joga  élő  jog,  mely  az  uralkodás  és  országlás  lényegéből 
folyik  és  amely  a  kormányhatalom  egységének  megóvása  végett 
főleg  a  különböző  autonóm  testületekkel  szemben  érvényesül.  Az 
autonómia  ugyanis  nem  béníthatja  meg  az  állam  végrehajtó  hatal- 
mát és  a  legfőbb  felügyeleti  jog  egyenesen  arra  való,  hogy  egy- 
részt elhárítsa  az  akadályokat,  melyeket  az  autonómia  túlkapásai 
az  állami  kormányzás  útjába  gördíthetnek,  másrészt  pótolja  az  auto- 
nómia működésében  mutatkozó  hiányokat  és  fogyatkozásokat,  amelyek 
miatt  az  állami  kormányzás  törvényszerűen  és  kellőképpen  érvényre 
nem  juthat.  A  legfőbb  felügyeleti  jog  a  helyzet  megismerésén, 
megvizsgálásán,  szóval  az  ellenőrzés  negatív  functíóján  kivül,  a 
közvetlen  intézkedés  posítiv  functióját  is  magában  foglalja.*  Gyakor- 
lásának módját  és  eszközeit  a  törvény  meghatározhatja,  de  ha 
ennek  a  törvényhozási  szabályozásnak  kifejezett  czélja  az,  hogy  a 
központi  kormányzást  hatályosabbá  tegye:  oly  esetben,  amikor 
a  viszonyok  a  rendestől  eltérnek  s  a  törvényben  megállapított  ren- 
des eszközök  nem  elégségesek  vagy  rendeltetésük  betöltésére  más 
oknál  fogva  alkalmatlanok,  akkor  —  hacsak  a  törvény  posítiv  tilal- 
mat nem  tartalmaz  —  vissza  lehet,  sőt  vissza  kell  nyúlni  a  legfőbb 
felügyeleti  jog  forrásához,  s  oly  esetben,  amikor  az  intézkedés  sikere  a 
gyors  végrehajtástól  függ,  igénybe  lehet  venni  a  legfőbb  felügyeleti  jog- 
nak azt  a  rendkívüli  eszközét,  melyet  hazai  jogunk  a  királyi  biztos 
intézményében  ismer.  A  királyi  biztos  ténykedése  a  czélra  vezető 
intézkedéseknek  a  legváltozatosabb  sorára  terjedhet   ki.   Szorítkoz- 

*  L.  az  analogont  az  1891  :  XVIi.  t.-cz.  1.  §-ának  második  bekezdésében. 

hátik  csupán  az  ellenőrzés  negatív  szerepére,  a  felmerült  conflictus 
békés  kiegyenlítésére,  de  felölelheti  a  törvényellenes  ténykedés  positív 
ellensúlyozását  —  a  szükséghez  képest  egyes  határozatok  és  tények 
megsemmisítésével  vagy  az  autonóm  testület  működésének  ideiglenes 
szüneteltetésével,  vagy  végre  —  ha  a  szünetelés  az  ügyek  ellátásában 
zavarokat  okozna  --  az  autonóm  testület  functionálását  pótló  intéz- 
kedésekkel. Minthogy  a  legtöbb  esetben  nem  lehet  előre  látni,  hogy  a 
körülményeknek  gyakran  hirtelenül  változó  alakulása  között  az  emlí- 
tett cselekmények  közül  melyik  lesz  szükséges  és  czélravezető,  s 
minthogy  az  előzetes  utasításnak  esetről-esetre  való  kieszközlése  a 
feladat  természetével,  nevezetesen  a  sürgősség  szempontjával  össze 
nem  egyeztethető :  a  királyi  biztos  rendszerint  teljes  hatalommal 
szokott  felruháztatni.  A  teljhatalom  azonban  —  amint  az  már  fennebb 
jelezve  volt  —  korántsem  jelenti  azt,  mintha  a  hatáskör,  melyet  a 
királyi  biztos  betölteni  hivatva  van,  teljesen  mentes  volna  minden 
törvényes  és  alkotmányos  korláttól ;  a  teljhatalom  csupán  a  kiküldőnek 
és  a  kiküldöttnek  egymás  közti  viszonyára  vonatkozik,  oly  értelemben, 
hogy  azt,  amit  különben  maga  a  kiküldő  volna  jogosítva  megtenni,  a 
kiküldött  szabad  belátása  szerint  teheti  meg.  Az  államkormányzás  egy- 
ségét és  hatályosságát  veszélyeztető  autonómia  ellenőrzése  esetleg 
megakasztása  s  egymagában  az  autonóm  szervek  működésének  kor- 
látok közzé  szorítása  és  ebből  a  szempontból  az  autonóm  testület 
működését  szabályozó  törvénytől  való  eltérés  a  legfőbb  felügyeleti 
jog  alapján  kimagyarázható,  anélkül,  hogy  a  törvény  megsértéséről 
lehetne  szó.  Egyebekben  az  autonómia  körébe  tartozó  ügyek  intézését 
illetőleg  a  fennálló  törvények  a  királyi  biztost  is  kötelezik.  Amennyiben 
pedig  a  közrend  imminensebb  veszélyeztetése  esetén  annak  niellőz- 
hetlen  szüksége  állana  be,  hogy  a  királyi  biztos  teljhatalmánál  fogva 
e  részben  is  eltérjen  egyben-másban  a  fennálló  törvényektől,  a  királyi 
biztosnak  eljárását  a  szükségrendelet  tárgyában  fennálló  elvek  szerint 
kell  megítélni.  Minden  körülmények  között  áll  az,  hogy  a  királyi 
biztos  kiküldéséért  és  eljárásáért  a  kormány  felelős;  felelős  pedig 
azért,  hogy  a  körülmények,  melyek  az  intézkedésre  alkalmul  szolgál- 
tak, csakugyan  rendkívüli  természetűek  voltak  és  a  közrendnek  ennek 
következtében  előállott  veszélyeit  a  törvényben  contemplált,  akár 
rendesen  (állandóan),  akár  kivételesen  működő  eszközökkel  elhárí- 
tani nem  lehetett  s  hogy  a  királyi  biztos  ténykedése  a  mellőzhetlen 
szükség  mértékét  túl  nem  lépte.  így  fogva  fel  a  dolgot,  a  királyi  biz- 
tos intézménye  nem  absolutístíkus  jellegű,  hanem  zavaros  viszonyok 
közt  rendkívüli   természetű   ugyan,  de   azért  törvényes   intézmény. 

Amikor  tehát  a  Fejérváry-kormány  egyes  törvényhatóságokba 
királyi  biztosokat  küldött,  nem  vett  oly  jogot  igénybe,  mely  a  magyar 
közjog  értelmében  a  királyt  meg  nem  illeti. 


Mindezek  után  tehát  csak  az  a  kérdés,  vájjon  szükséges  és 
az  akkori  viszonyok  által  indokok  volt-e  a  királyi  biztosok  kikül- 
dése, és  nem-e  lehetett  volna  a  főispánok  rendes  és  rendkívüli 
hatalmával  a  törvényhatóságoknak  a  munkában  már  ismertetett 
túlkapásait  ellensúlyozni  ? 

Aki  az  akkori  helyzetet  s  a  törvényhatósági  önkormányzatnak 
akkori  elfajulásait  tárgyilagosan  megítélni  képes,  az  nem  lehet  kétség- 
ben az  iránt,  hogy  a  kormánynak  ehhez  a  rendkívüli  eszkcizhöz 
okvetlenül  nyúlnia  kellett. 

A  törvényhatóságok  megtámadták  a  végrehajtó  hatalom  érvé- 
nyesülésének az  1886:  XXI.  t.-czikkben  foglalt  összes  biztosítékait. 

A  felirati   jog    korlátozását,  a   félretételi    jog   kivételességét,  * 


*  A  törvénybe  ütköző  felsőbb  rendeletek  elleni  felszólalás,  azok  ellen  ad 
infinitum  való  felírás  vagy  pedig  azoknak  egyszerű  félretétele,  szóval  a  ren- 
deletek végrehajtásával  szemben  való  praeventiv  intézkedés :  a  vármegyéknek 
az  1848.  évi  III.  t.-czikk  életbeléptetése  előtt  nem  ugyan  törvénybiztosította, 
de  tényleg  igénybe  vett  és  évszázadokon  át  gyakorolt  joguk  volt. 

Ezt  az  ellentállási  jogot  az  1848-ban  életbeléptetett  „felelős  kormány" 
intézményével  összhangba  kellett  hozni. 

Az  1848-iki  pozsonyi  országgyűlésen  Kossuth  Lajos  az  ebben  az  ügyben 
megindult  vitatkozás  során  a  következőket  mondotta :  „  .  .  .  .  Meg  vagyok 
győződve,  hogy  e  kettő  (ti.  a  miniszteri  felelősség  és  a  municipiumok)  össze- 
egyeztethető ;  semmi  egyéb  nem  kívántatik  hozzá,  mint  a  státusban  minden 
hatalomnak  megszabni  a  maga  körét,  s  minden  hatalomnak  a  maga  körében 
annyi  függetlenséget  adni,  hogy  el  ne  nyomassék  a  felsőbb  által,  de  nem  adni 
neki  annyi  erőt,  hogy  meggátolhassa  a  felsőbbet  működésében,  mely  más  téren 
mozog."  Majd  azt  kivánta  Kossuth,  hogy  „a  megyei  gyűléseknek  népképviseleti 
alapra  állításáról"  benyújtott,  de  már  a  kerületi  ülésben  megbukott  törvényjavaslat 
még  egy  külön  szakaszszal  toldassék  meg :  „melyben  meg  kell  adni  a  minisz- 
tériumnak azon  hatalmat,  hogy  ha  valamely  gyűlés  a  törvény  korlátain  túllép,  azt 
felfüggeszthesse."  (L.  gróf  Forgách  Ágoston  :  Észrevételek  a  megyék  alakulása 
körül.)  Minthogy  azonban  a  vármegyék  végleges  rendezése  ezen  az  ország- 
gyűlésen már  nem  volt  eszközölhető,  viszont  a  vármegyéket  régi  alakjukban 
meghagyni  sem  lehetett,  a  törvényhozás  „a  megyei  hatóság  ideiglenes  gyakor- 
latáról szóló"  1848.  évi  XVI.  t.-czikkel  az  ideiglenes  rendezést  keresztülvitte, 
oly  módon,  hogy  a  végleges  rendezést  a  legközelebb  tartandó  országgyűlés  fel- 
adataként jelölte  meg.  A  végleges  rendezés  a  közbejött  események  miatt  csak 
1870-ben  következett  be.   Az  1870:XLII.  t.-czikk   —    mint  ezt  már  másutt  ki- 

a  rendeletek  végrehajtása  érdekében  statuált  alispáni  személyes 
felelősséget,  a  törvényhatósági  bizottságnak  az  azonnal  végre- 
hajtandó rendeletek  tekintetében  a  praeventiv  intézkedést  kizáró 
semlegességét,  a  tisztviselőknek  a  törvény  és  a  kormány  rende- 
letei iránt  való  esküvel  biztosított  engedelmességi  kötelességét,  a 
főispánnak  rendes  intézkedési,  ellenőrzési  és  felterjesztési  jogát,  a 
főispáni  kivételes  hatalom  gyakorolhatását :  activ  ellenállással  és 
tényleges  ellenszegüléssel  ignorálták  és  nullifikálni  akarták  és  sok 
helyen  tudták  is. 

Az  0  Felsége,  a  király  által  a  végrehajtó  hatalomnak  a  törvény- 
hatóságokban való  képviseletére  törvényesen  és  alkotmányosan 
kinevezett  főispánokat  hivataluk  elfoglalásában  és  az  őket  megillető 
teljes  hatáskör  igénybevételében  —  a  „tettek  mezejére"  lépve  — 
akadályozták,  és  nyers  erő  alkalmazásával  felfüggeszteni  igyekeztek, 
sőt  sok  esetben  fel  is  függesztették  az  állami  végrehajtó  hatalom 
hatályos  működését  a  főispáni  intézményhez  kapcsolódó  vonatko- 
zásokban.* 


fejtettük  —  számolva  a  miniszteri  felelősség  intézményének  követelményeivel 
és  lényegével,  úgy  a  félretételi  jogot,  mint  a  felirati  jogot  igen  szűk  korlátok 
közzé  szorította,  amennyiben  az  elsőt  kizárólag  az  országgyűlés  által  meg  nem 
szavazott  adó  tényleges  behajtására  és  a  meg  nem  ajánlott  ujonczok  tényleges 
kiállítására  vonatkozó,  az  utóbbit  pedig  csupán  a  nem  „azonnal  és  feltétlenül 
teljesítendő  "-nek  jelzett  rendeletekre  nézve  hagyta  meg,  —  de  azokra  nézve 
sem  végnélküli  terjedelemben,  hanem  korlátok  közzé  szorítva.  Megadta  azon- 
ban a  törvényhatóságoknak  az  utólag  érvényesíthető  panaszemelési  jogot  az 
országgyűléshez,  mely  azonban,  mint  már  többször  említve  volt,  nem  jogi  de 
politikai  természetű.  Mindezekből  kiviláglik,  hogy  a  törvényhatóságoknak  a 
kormány  eljárásának  törvényessége  felett  való  őrködési  joga  —  nem  tekintve 
az  ujonczok  tényleges  kiállítása  és  az  adók  tényleges  behajtása  ügyét  —  az 
idézett  törvény  életbeléptetése  óta  már  nem  praeventiv,  hanem  csupán  repressiv 
intézkedésben  nyilvánulhat  és  hogy  a  törvényhatóságok  in  ultima  analysi 
kötelesek  végrehajtani  a  kormány  minden  rendeletét,  még  akkor  is,  ha  azt 
törvénytelennek  tartják.  (V.  ö.  idevonatkozólag  :  „A  köztörvényhatóságok  rende- 
zéséről" szóló  törvényjavaslat  képviselőházi  tárgyalásait.)  A  törvényhatósá- 
gokról szóló  1886.  évi  XXI.  t.-czikk  a  most  érintett  korlátozást  szó  szerint 
átvette,  sőt  az  azonnal  és  feltétlenül  végrehajtandó  rendeletek  körét  még 
azzal  tágította,  hogy  a  kormány  most  már  nemcsak  rendőri,  hanem  más 
jellegű  halaszthatlan  intézkedést  tárgyazó  rendeleteinek  azonnali  végrehajtását 
is  követelheti. 

*  Kétségkívül  voltak  egyes  törvényhatóságok,  ahol  a  kinevezett  főispánok 
az  állam  végrehajtó  hatalmának  érdekeit  kellő  sulylyal  képviselni  és  megóvni 
tudták.    Egyebek    közt   Trencsén    megyében    Baross   Gyula,   Turóczmegyében 

Népgyűléseken,  pártgyűléseken,  törvényhatósági  közgyűléseken 
a  létező  politikai  állapotok  nyugodt  és  meggyőző  megvitatását  fel- 
váltották a  hangzatos  phrásisokba  burkolt  igaztalan  vádolások, 
légből  kapott  gyanúsítások  és  ráfogások,  melyek  arra  voltak  szánva, 
hogy  ellenséges  hangulatot  és  gyűlöletet  keltsenek  és  szítsanak  a 
király  uralkodói  jogai,  a  kormány  és  annak  képviselője  ellen. 
Mindenütt  folyt  a  pártütés  munkája! 

Szenvedélytől  izzó,  lázító  hirdetmények  láttak  napvilágot, 
izgatva  és  lázítva  a  kormány  és  újonnan  kinevezett  főispánja  ellen. 

Napirenden  voltak  a  jog-  és  culturállamban  példátlan  excessu- 
sok  és  atrocitások,  szomorú  tanúbizonyságául  az  erkölcsök  vissza- 
taszító eldurvulásának,  a  törvénytiprásban  való  tobzódásnak. 

Felelőtlen  és  a  közigazgatási  szervezetbe  törvényesen  be  sem 
illeszthető  (alkotmányvédő,  jóléti  stb.)  bizottságok  rendelkeztek  az 
állam  pénzével,  elvonván  a  befizetett  adóösszeget  jogos  tulajdo- 
nosától, irányították  a  törvényhatóságokat,  utasították  a  tisztviselői 
kart  és  a  községi  elöljárókat. 

Az  önkormányzati  törvényes  intézmények  és  a  felsőbb  ható- 
ságok jogait  bitorló  alkotmányvédő  és  jóléti  bizottságok  kapcsot 
létesítettek  egymásközött  oly  módon,  hogy  érintkezésbe  lépve  a 
Pest-Pilis-Solt-Kiskun  vármegyében  alakult,  Prónay  Dezső  báró. 
Holló  Lajos  és  Gulner  Gyula  volt  államtitkár,  jelenlegi  főispán 
elnöklete  alatt  állott  alkotmányvédö  bizottsággal,  kiküldöttjeik  báró 
Prónay  elnöklete  alatt  üléseztek,  tanácskoztak  és  határoztak. 

„A  vármegyei  tisztviselők  országos  egyesülete",  amely  1903-ban 
a  vármegyei  tisztviselők  érdekeinek  előmozdítása  czéljából  alakult, 
szintén  felcsapott  politikai  tényezőnek  az  1905-ik  év  végén  és  részt 
vett  az  ellentállás  szitásában. 

1906.  évi  január  havában  szerves  összekötő  kapocs  létesült 
a  vezérlő   bizottság,  a  törvényhatósági   alkotmányvédő   bizottságok 

Köcsön  Lajos,  Barsmegyében  Sényi  Kálmán,  Sopronmegyében  Baditz  Zoltán 
főispán  beiktatása  akadálytalanul  ment  végbe,  és  az  ügyek  menete  mind- 
nkább  a  rendes  kerékvágásba  kezdett  zökkenni.  Komárommegyében  Kubinyi 
Géza,  Abauj-Tornamegyében  gróf  Pongrácz  Ferencz  erélyes  és  czéltudatos 
eljárása  küzdötte  le  a  felmerült  akadályokat.  Hogy  a  vármegyei  clique-töl 
távolabb  álló  nagyközönség  inkább  a  rendet  és  a  nyugalmat  óhajtotta  és  a 
főispán  iránt  ellenséges  indulattal  nem  viseltetett,  sőt,  amikor  a  terrorismus 
közvetlen  nyomása  alól  szabadult,  rokonszenvet  is  tanúsított  iránta,  bizo- 
nyítja egyebek  közt  az  a  körülmény,  hogy  gróf  Pongrácz  Ferencz  főispánt  az 
abaujmegyei  Kisida,  Abaujszemere,  Baskó  és  Ras  községek  díszpolgárnak 
választották. 

és  a  tisztviselők  országos  egyesülete  között,  amennyiben  az  ezek 
megbizottjait  egyesítő  „vegyes  bizottság"  alakult  Apponyi  Albert 
gróf  elnöklete  alatt;* 

Mindezekből  nyilvánvaló,  hogy  a  törvényhatóságok  —  törvény- 
ellenes módon  és  saját  kötelességeik  nyilt  megszegésével  —  a 
királyt  törvényesen  megillető,  a  minisztérium  utján  gyakorolt  végre- 
hajtó hatalom  ellen  törtek  s  annak  hatályosságát  sok  helyütt 
ellensúlyozták. 

Hatósági  jogokat  bitorló  gyülekezetekkel  való  törvényellenes 
szövetkezésük  egyfelől  megbontotta  az  állami  rendet,  másfelől  fokozta 
a  forradalmi  állapot  továbbterjedésének  veszélyét  is. 

A  kormánynak  ily  körülmények  között  nemcsak  joga,  de 
elengedhetetlen  kötelessége  is  volt  kivételes  intézkedéseket  tenni 
és  a  törvényhatóságok  jogsértő  szándéka,  törvénytelen  akarata  és 
kötelességszegő  cselekményeiből  eredő  imminens  veszélyek  ellen 
az  alkotmányos  rendet  a  királyi  biztosi  intézmény  igénybevételével 


*  Dr.  Horváth  József  (i.  m.)  e  bizottságnak  1906.  évi  január  hó  12-én 
tartott  üléséről  a  következőket  irja: 

Gróf  Apponyi  Albert  határozatilag  kimondja,  hogy  a  tisztviselőket  az 
ellentállásból  kikapcsolni  nem  lehet,  mert  az  önkéntes  adó  elfogadását  meg- 
tiltotta a  törvényhatóság,  megtiltotta  a  törvényhozás  és  tiltja  a  töi-vény  is.  Az 
tévedés,  hogy  az  önkéntes  adó  és  ujonczkérdés  az  egyedüli  ütközőpont.  A 
jelenlegi  kormány  a  hazafias  tisztviselőket  megtartani  egyáltalán  nem  akarja. 
Ha  kikapcsolnók  a  tisztviselőket  az  önkéntes  adó  és  ujonczkérdésben,  a  kor- 
mány találna  rá  okot,  hogy  valami  más  módon  szabaduljon  meg  tőlük.  És  minél 
inkább  mutatunk  gyengeséget,  annál  hamarább  áll  be  az  „elcsapatás"  időpontja. 

Egyébként  az  ülés  folyamán  teljesen  kidomborodott  a  bizottság  feladata. 
E  feladat  kidolgozására  azonban  gróf  Apponyi  a  bizottságot  túlságosan  nagynak 
találta.  Indítványozta  ezért  a  vezérlő  bizottsággal  történt  előzetes  megállapodás 
alapján,  hogy  a  feladat  megoldására  gróf  Hadik  János  elnöklete  alatt  Gulner  Gyula, 
Holló  Lajos,  Horváth  József  és  Návay  Lajos  országgyűlési  képviselőkből  álló 
szűkebb  körű  bizottság  küldessék  ki,  amelynek  első  sorban  pontosan  meg  kell 
állapítania  a  törvényhatóságok  anyagi  szükségletét,  másodsorban  javaslatot  kell 
készítenie  a  szükséglet  miként  való  fedezéséről  és  harmadszor  csoportosítania 
kell  azokat  az  irányelveket,  amelyek  szerint  az  ellentállás  a  továbbiak  során 
alakítandó  lesz.  A  szűkebb  körű  bizottság  javaslatai  ismét  a  vegyes  bizottság 
elé  fognak  terjesztetni  és  amennyiben  a  javaslatok  elfogadtatnának,  a  kivitellel 
megint  ezt  a  szűkebb  körű  bizottságot  kell  majd  megbízni. 

A  vegyes  bizottság  az  elnök  ezen  indítványát  magáévá  tette  és  így  a 
további  szervezési  munkálatok  a  gróf  Hadik  János  elnöklete  alatt  kiküldött 
szűkebb  bizottságra  bízattak. 

Ez  a  szűkebb  körű  bizottság  január  13-án  már  meg  is  tartotta  alakuló 
ülését  Horváth  József  dr.  lakásán.  Az  ellentállás  folytatásához  szükséges  anyagi 

megóvni.  Tennie  kellett  ezt  annál  inkább,  mert  alaposan  attól 
lehetett  tartani,  hogy  az  a  féktelenség,  mely  egyes  törvényhatóságok- 
ban dühöngött,  átcsap  a  közönségnek  azokra  a  rétegeire,  melyek 
magukat  a  mozgalomtól  eddig  még  távol  tartották  és  azzal  szemben 
passive  viselkedtek.  Ennek  pedig  okvetlenül  határt  kellett  szabni, 
ha  másért  nem,  már  azért  is,  mert  —  amint  fennebb  láttuk  —  mind- 
addig míg  a  legfőbb  jogaiban  megtámadott  királyi  hatalom  kellő 
érvényrejutásával  a  rend  valamennyire  helyre  nem  áll,  egyáltalán 
nem  lehetett  arra  számítani,  hogy  a  békés  utón  való  alkotmányos 
kibontakozás  megvalósul. 

Ennélfogva  a  királyi  biztosok  kiküldéseért  a  kormány  bátran 
elvállalhatja  a  felelősséget,  annál  inkább,  mert  a  királyi  biztosok 
eljárásukban  az  illető  törvényhatóságokkal  szemben  a  legkímélete- 
sebben jártak  el,  és  intézkedéseikben  az  elkerülhetlen  szükség  ha- 
tárait egyetlen  egy  esetben  sem  lépték  túl. 


eszközöket  úgy  akarta  előteremteni  a  vegyes  bizottság,  hogy  „1000  olyan 
áldozatkész  ember  keresendő,  aki  a  nemzeti  ügyért  egyenként  6000  korona 
erejéig  áldozatot  hozni  kész".  Polónyi  Géza  bizottsági  tag  a  határozat  kimon- 
dása után  rögtön  ajánlkozott  is  arra,  hogy  a  tervet  realizálja  és  annak  a 
nézetének  adott  kifejezést,  hogy  az*  egész  6.000,000  koronát  maga  az  „Első 
Hazai  Takarékpénztár"  fogja  megfelelő  kötelezvények  ellenében  folyósítani.  .  . 
Január  22-én  Apponyi  Albert  gróf,  Hadik  János  gróf,  Polónyi  Géza  és  Holló 
Lajos  felkeresték  az  „Első  Hazai  Takarékpénztár"  igazgatóságát,  hog>'  a  kötelez- 
vények leszámítolására  vonatkozó  ügyletet  finalizálják.  Az  intézet  az  ügyletet 
azonban  nem  kötötte  meg.  (V.  ö.  Horváth  József  dr.  könyvének  57.  1.) 
Horváth  József  ide  vonatkozólag  még  a  következőket  írja : 
„Szomorú  dolog,  hogy  ez  így  történt,  de  mint  a  Iielyzetet  rendkívül  jellemző 
körülményt,  nem  volt  szabad  ezt  e  munka  írójának  elhallgatni,  már  csak  azért 
sem,  mert  éppen  pénzügyi  köreink  hihetetlen  servilisniusa  volt  egyik  legfőbb 
akadálya  annak,  hogy  az  1905/6.  évi  ellentállás  nem  emelkedhetett  arra  a 
magaslatra,  amely  a  közszellem  ujjáébredése  után,  a  küzdelem  kezdetén  fel- 
tételezhető és  prognostísálható  volt." 

Más  helyen  pedig  Horváth  József  a  következőket  írja : 
„1906.  évi  január  hó  19-én  elhatározta  a  vegyes  bízottság,  hogy  a  Hadik 
János  gróf  elnöklete  alatt  kiküldött  szűkebb  körű  bizottságot  állandósítja,  rész- 
ben azért,  hogy  a  contactust  a  vármegyék  és  a  központi  szervezett  között  fen- 
tartsa,  részben,  hogy  az  alkotmányvédelem  egységes  és  egyöntetű  vezetését 
lehetővé  tegye." 

Mindezekből  kitűnik,  hogy  1906.  évi  január  hó  19-én  utolsó  ízében  is  ki 
volt  építve  a  végrehajtó  hatalmat  bitorló  az  a  sajátságos  szervezet,  amelyben  mint 
legfelsőbb  fórum  a  felelőtlen  vezérlő  bízottság  intézkedett  és  amelybe  szervesen 
beillesztették  az  alkotmányos  korlátokat  lerombolt  törvényhatóságokat. 

Amikor  a  coalitió  kormányra  jutott,  gróf  Andrássy  Gyula  bel- 
ügyminiszter az  egyik  királyi  biztosnak  egyes  vármegyei  tisztviselők 
elmozdítását  és  másokkal  való  helyettesítését  tárgyazó  intézkedéseit 
megsemmisítette  és  az  elmozdított  vármegyei  tisztviselőknek  állásukba 
való  visszahelyezését  rendelte  el.  Ez  ellen  az  intézkedés  ellen  az 
illetők  panaszt  adtak  be  a  közigazgatási  bírósághoz.  A  panaszt  a  bel- 
ügyminiszter felvilágosító  irat  kíséretében  küldte  meg  a  közigazgatási 
bíróságnak.  Ebben  az  iratban  kifejti,  hogy  az  1886:  XXI.  t.-czikk  2., 
3.  és  18.  §-aí  megállapítják  a  törvényhatóságok  autonómiáját,  mely 
szerint  belügyeikben  önállóan  intézkednek,  az  állami  közigazgatást 
közvetítik  és  a  törvényeket  és  kormányrendeleteket  saját  területükön 
végrehajtják.  Ugyanez  a  törvény  megállapítja,  hogy  mennyiben  van 
ezen  általános  szabály  alól  kivételnek  helye,  más  szóval,  mennyiben 
avatkozhatik  a  végrehajtó  hatalom  és  közegei  a  törvényhatóságok 
hatáskörébe.  Az  ezen  a  hatáskörön  túlmenő  jogot  a  végrehajtó  hata- 
lomra vagy  ennek  egyik  közegére  csak  egy  általános  vagy  speciális 
törvény  ruházhat.  A  végrehajtó  hatalom  hatáskörét  a  végrehajtó  hata- 
lom saját  maga  nem  bővítheti ;  ez  a  törvényhozásnak  fentartott  joga. 
A  királyi  biztosi  állás  nincs  rendszeresítve,  a  nem  rendszeresített  állá- 
soknak nincs  önálló  jogkörük  és  ők  csak  átruházott  hatalmat  gyakorol- 
hatnak, amely  átruházott  jogkörnek  korlátját  az  átruházott  jognak 
korlátja  szabja  meg.  A  végrehajtó  hatalmat  a  törvényhatósággal 
szemben  a  főispán  képviseli.  A  törvény  ehhez  képest  nemcsak  arra 
nézve  állít  fel  jogszabályt,  hogy  a  végrehajtó  hatalom  mikor  és  minő 
mértékben  avatkozhatik  be  a  törvényhatóság  ügykörébe,  hanem  arra 
nézve  is,  hogy  öt  a  törvényhatósággal  szemben  ki  képviselje.  Ettől 
a  szabálytól  a  végrehajtó  hatalom  el  nem  térhet.  A  főispánnak  e 
törvényben  megállapított  hatásköre  —  nem  szólva  az  ideiglenes 
helyettesítés  esetéről,  a  melyhez  való  jogot  a  gyakorlati  élet  az 
elkerülhetetlen  szükség  határain  belül  kifejlesztette,  —  csak  a  főispánt 
illeti  meg.  Annak  előtte  a  kormányok  a  megyék  és  az  országos 
hatóságok  között  támadt  ellentétek  kiegyenlítése  czéljából  gyakran 
küldtek  nagy  hatalommal  felruházott  királyi  biztosokat  a  megyékbe. 
Akkor  még  a  megyéknek  és  közegeiknek  hatásköre  nagyrészt 
szokáson  alapult.  A  gyakorlaton  alapuló  ezek  közzé  a  hatáskörök 
közzé  a  gyakorlat  beilleszthette  —  az  1805:V.  t.-czikk  lehetőleg 
tág  alkalmazásával  —  a  királyi  biztos  hatáskörét,  annál  inkább, 
mert  a  kormánynak  a  régi  időben  olyan  rendes  hatalma  nem  volt, 
amelylyel  a  megyékkel  szemben  törvényes  akaratát  érvényesítette 
volna.  Amikor  azonban  a  régi  közigazgatási  rendszert  az  1870.  évi 

törvényen  alapuló  uj  rendszer  váltotta  fel,  a  régi  közigazgatási 
gyakorlattal  együtt  hatályát  vesztette  a  régi  biztosküldési  szokás  is ; 

—  tekintet  nélkül  arra,  vájjon  a  már  most  csak  szorosan  értel- 
mezendő 1805  :V.  t.-czikk  hatályát  vesztette-e  vagy  sem.  Különben 
az  1870-iki  törvényben  a  miniszter  befolyása  a  megye  közigazga- 
tására teljesen  biztosítva  van,  sőt  a  főispán  kivételes  hatalmának 
statuálásával  arról  a  rendkívüli  helyzetről  is  gondoskodva  van, 
amely  a  múltban  a  biztosok  kiküldését  szükségessé  tette.  1870  óta 
többé  nem  állítottak  rendeleti  úton  biztost,  s  1879-ben  Szeged 
városa  részére  a  királyi  biztos  külön  törvény  alapján  lett  kiküldve. 

—  A  közigazgatási  biróság  nem  bocsátkozott  a  biztosküldési  jog 
érdemleges  vizsgálatába  és  a  kérdést  csupán  abban  a  vonatkozás- 
ban döntötte  el,  vájjon  a  csupán  kormányzati  utón  kinevezett 
királyi  biztostól  nyert  kinevezés  ad-e  valamelyes  igényt  a  vár- 
megyével szemben,  s  e  részben  úgy  találta,  hogy  miután  a  törvény- 
hatóság jogát  és  kötelességét  az  1886:  XXI.  t.-czikk  szabályozza, 
és  ez  a  törvény  nem  rendelkezik  arról,  hogy  tisztviselők  választását 
illetőleg  a  közgyűlés,  esetleges  kinevezésüket  illetőleg  pedig  a  főispánt 
megillető  joghatóságot  a  kormány  királyi  biztos  utján  gyakorol- 
hassa, minélfogva  a  királyi  biztos  idevágó  intézkedései  és  rendel- 
kezései alapjukat  sem  a  törvényben,  hanem  csakis  a  kormány 
tényleges  hatalmában  lelik :  a  királyi  biztos  ilyen  intézkedéseiből 
és  rendelkezéseiből  a  törvényhatóságra  nézve  uj  törvényes  kötele- 
zettség nem  származik.  A  királyi  biztos  által  kinevezettek  ehhez 
képest  ebbeli  állásukban  nem  törvényhatósági  tisztviselők  s  alkal- 
mazásuk csakis  a  kormány  felelősségére  történik;  amiért  is  a 
törvényhatósággal  szemben  a  kinevezésből  kifolyóan  alkalmazás  és 
az  ezzel  járó  illetmény  iránt  igényt  nem  támaszthatnak.  (1906.  évi 
5904.  sz.) 

Egy  másik  alkalommal,  amikor  maga  a  volt  királyi  biztos 
fordult  a  közigazgatási  bírósághoz  a  végből,  hogy  nyugdiját  a 
királyi  biztosi  minőségében  élvezett  illetmények  számbavételével 
állapítsák  meg:  a  közigazgatási  biróság  kimondotta,  hogy  a  királyi 
biztosi  állás  nem  tartozik  a  rendszeresített  tisztviselői  állások  közzé, 
amelyeknek  illetményeiről  az  1893:  IV.  t.-czikk  intézkedik;  —  amiért 
is  a  királyi  biztosi  minőségben  élvezett  illetmény  a  nyugdíj  meg- 
szabása alkalmából  figyelembe  nem  vehető. 

Amikor  gróf  Andrássy  belügyminiszter  a  m.  kir.  közigazgatási 
biróság  hatáskörének  kiterjesztéséről  szóló  s  az  egyik  u.  n.  alkotmány- 
biztosítékként  szereplő   törvényjavaslatát   előterjesztette,   mellőzte  a 

volt  ellenzék  részéről  sürgetett  óhajtásnak  teljesítését,  hogy  a  törvény 
expressis  verbis  tiltsa  meg  a  királyi  biztosok  küldését.  E  részben 
arra  hivatkozott,  hogy  a  közigazgatási  biróság  törvényeinket  helyesen 
akként  magyarázza,  hogy  teljhatalmú  királyi  biztosi  intézményt 
érvényben  lévő  közjogunk  nem  ismer  és  hogy  ez  a  joggyakorlat 
elegendő  biztosíték  a  királyi  biztos  ellen. 

Ezekre  vonatkozólag  röviden  a  következőket  kívánjuk  meg- 
jegyezni : 

Ami  gróf  Andrássy  Gyula  okfejtését  illeti,  merőben  téves  a 
kiinduló  pont,  mely  szerint  a  törvényhatósági  önkormányzat  a  sza- 
bály, a  principale,  s  az  állami  végrehajtó  hatalom  a  kivétel,  az 
accidentale;  holott  az  1870.  évi  törvényhozás  éppen  a  központi 
felelős  kormányhatalom  hatályosságát  helyezte  előtérbe  s  az  ön- 
kormányzat szabadságát  —  az  1870:  XLIi.  t.-czikk  17.  §-ában  (most 
1881  :XXI.  t.-czikk  20.  §-ában)  említett  kivételtől  eltekintve  —  csak 
a  felelős  központi  kormányzat  sérelme  nélkül  találta  megenged- 
hetőnek. Téves,  hogy  miután  a  végrehajtó  hatalomnak  a  törvény- 
hatóságban képviselője  van,  magának  a  végrehajtó  hatalomnak 
semmiféle  közvetlen  intézkedési  joga  nincs.  A  főispán  azért  van  a 
törvényhatóságban,  hogy  a  végrehajtó  hatalom  érdekei  fokozottabb 
mértékben  megóvassanak,  nem  pedig  azért,  hogy  a  végrehajtó 
hatalom  megbéníttassék.  A  kormánynak  a  főispán  intézkedéseivel 
szemben  való  felügyeleti  és  intézkedési  jogát  egy  előfordult  eset 
alkalmából  egyébiránt  a  közigazgatási  biróság  is  elismerte.  (1906. 
évi  3146.  sz.  Döntvények  és  elvi  határozatok  644.  sz.) 

Nem  áll,  hogy  a  közigazgatási  biróság  oly  értelemben  döntött, 
hogy  királyi  biztos  kiküldésének  helye  nincs.  A  közigazgatási  biró- 
ság csak  azt  mondta  ki,  hogy  a  királyi  biztosi  állás  nem  tartozik 
a  rendszeresített  állások  közzé,  amelyek  az  1893:  IV.  t.-czikkben 
megszabott  illetményekre  adnak  igényt,  valamint  hogy  a  királyi 
biztos  részéről  alkalmazottak  nem  törvényhatósági  tisztviselők,  akik- 
nek a  törvényhatósággal  szemben  a  megfelelő  illetményekre  és 
ellátásra  lehetne  igényük.  A  közigazgatási  biróság  ítéleteiből  csak 
az  következik,  hogy  a  királyi  biztosi  megbízás  és  a  királyi  biztos 
részéről  való  alkalmazás  kivételes  és  ideiglenes  jellegű  s  hogy  meg- 
szűnése után  az  illető  abba  a  helyzetbe  kerül  vissza,  melyet  koráb- 
ban elfoglalt,  s  legfeljebb  arra  tarthat  igényt,  hogy  esetleges  vég- 
ellátása alkalmával  a  fenti  megbízásban  és  alkalmazásban  eltöltött 
szolgálati  idő  is  számításba  vétessék. 

V. 

Igazságszolgáltatás. 

Bármilyen  nagy  volt  a  Fejérváry-kormány  idejében  a  politikai 
szenvedélyek  hullámverése,  bármennyire  igyekezett  és  nagyrészben 
tudott  is  az  eszközökben  nem  válogató  ellenzéki  agitátió  a  társa- 
dalom minden  rétegéhez  és  osztályához  hozzáférközni,  bármilyen 
csekély  volt  azoknak  a  száma,  akik  magukat  a  jelszavak  terro- 
ristikus  hatása  alól  kivonni  képesek  voltak:  az  igazságszolgáltatás 
tényezői  egészben  véve  megőrizték  az  egyéni  magatartásban  a 
mérsékletet,  a  hivatali  kötelességteljesítés,  az  Ítélkezés  terén  a 
tárgyilagosságot.  Volt  ugyan  nem  egy  példa  az  ellenkezőre  is,  de 
az  átlagot  tekintve  és  különösen  a  felső  fokokon  mégis  ez  volt  a 
tényeken  alapuló  tapasztalás. 

A  bíróságok  személyzete  körében  már  az  előző  kormány 
alatt  lehetett  nagyobb  fokú  nyugtalanságot  és  mozgalmat  észlelni, 
mely  arra  volt  visszavezethető,  hogy  —  az  igazságügyi  szakkörök 
felfogása  szerint  —  a  kormány  nem  eléggé  óvja  a  birák  és  a 
bírósági  hivatalnokok  érdekeit  a  többi  szolgálati  ágakkal  szemben. 
Mindinkább  tért  hódított  a  vélekedés,  hogy  a  bírósági  személyzet 
javadalmazása  és  előléptetési  viszonyai  kedvezőtlenek,  és  az  elé- 
gületlenség  lényegesen  fokozódott  akkor,  amikor  a  törvényhozás 
az  állami  tisztviselőkre  nézve  fennálló  fizetési  fokozatokat  és  illet- 
ményeket a  törvényhatósági  tisztviselőkre  kiterjesztette ;  ami  által 
a  birák  és  a  bírósági  hivatalnokok  hátrányos  helyzete  —  sokak 
nézete  szerint  —  még  kirívóbbá  vált.  Az  elégületlenség  kifejlesz- 
tette a  kormánynyal  szemben  az  ellenzéki  szellemet  és  voltak  — 
még  pedig  nem  kevesen  —  akik  az  1905.  évi  januári  általános 
képviselőválasztásoknak  az  akkori  kormányra  nézve  kedvezőtlen 
eredményét  jórészben  annak  tulajdonították,  hogy  a  birák  és  a 
bírósági  hivatalnokok  igen  sok  helyen  tömegesen  az  ellenzékkel 
szavaztak. 

Nem  lehetett  volna  tehát  csodálni,  ha  a  Fejérváry-kormány 
megalakulása  alkalmából  még  nagyobb  fokra  hágott  és  a  bírói 
állással  kevésbé  összeegyeztethető  alakban  nyilatkozott  volna  meg 
a  bírói  körökben  az  opposítíonális  hajlandóság,  mert  hiszen  senki 
sem  várhatta,  hogy  ennek  a  kormánynak  módjában  lesz  törvény- 
hozási   utón    mindazokon    a   bajokon    segíteni,    melyek  a  bírósági 

személyzet  panaszainak  állandó  tárgyai  voltak.  Ámde  ellenkezőleg 
inkább  azt  lehetett  észlelni,  hogy  a  kedélyek  némiképp  lecsillapod- 
nak, a  politikai  momentumok  okozta  nyugtalanság  csökken  és  a 
speciális  igazságügyi  és  kari  óhajtások  megvalósulásának  reménye 
fokozódik. 

Kétségbevonhatatlan  tény,  hogy  Lányi  Bertalan  igazságügy- 
minisztert az  igazságügyi  szakkörök  rokonszenvvel  fogadták.  Biztak 
benne,  hogy  —  mint  az  igazságügy  régi  munkása,  akinek  alkalma 
volt  az  ujabb  reformmunkálatokban  tevékeny  részt  venni  és  az 
igazságügyi  szolgálat  valamennyi  ágát  megismerni  és  cultiválni  — 
ha  a  sajátos  politikai  viszonyok  közt  nem  is  válthatja  valóra,  de 
legalább  a  rendelkezésére  álló  administrativ  eszközökkel  előmozdítja 
azokat  a  czélokat,  melyeket  1905.  évi  június  hó  20-án  az  igazságügy- 
minisztérium  személyzete  előtt  tartott  beköszöntő  beszédében  — 
Bernáth  Géza  államtitkár  üdvözlő  szavaira  válaszolva  —  a  követ- 
kezőkben jelölt  meg : 

„Nehéz  viszonyok  közt  lépek  az  igazságügy  élére  s  azt  sem 
tudom,  hogy  hivataloskodásomnak  előreláthatólag  rövid  ideje  alatt 
mennyiben  lesz  módomban  megvalósítani  mindazt,  ami  az  igazságügy 
egyetemes  érdekeit  előmozdíthatja  és  a  birói  függetlenség  megóvása 
mellett  az  állami  jogrendet  biztosíthatja.  Egy  azonban  bizonyos,  hogy 
a  nehézségektől  visszariadni  nem  fogok  s  hogy  a  felmerülő  akadályok 
nem  fognak  eltéríteni  a  kötelességteljesítés  útjáról.  Az  igazságügyi 
szolgálat  összes  ágait  kívánom  gondoskodásom  tárgyává  tenni,  első 
sorban  természetesen  annyiban,  hogy  az  ügyek  rendes  menetét  bizto- 
sítsam s  az  igazságügyi  igazgatás  és  igazságszolgáltatás  mostani  szín- 
vonalát fentartsam.  —  Egyengetni  fogom  e  mellett  a  további  fejlődés 
útjait  is  tekintettel  az  előzményekre  és  a  jogászi  közvélemény  jogos 
kívánságaira.  Ebbeli  működésemben  nem  fog  megbénítani  az  a  tudat, 
hogy  a  gyümölcsöt  esetleg  egy  későbbi  kormányzati  korszak  számára 
érlelem.  Mi,  az  igazságszolgáltatás  munkásai,  megszoktuk  már,  hogy 
a  mi  munkálkodásunk  eredményei  a  legtöbb  esetben  rejtve  maradnak 
a  külvilág  előtt  és  hogy  tanulmányainkat,  fáradságainkat  nem  ismeri 
a  nyilvánosság.  A  mi  szolgálatunk  egy  szakadatlan  folyamat,  ahol  min- 
den egyes  egy-egy  lánczszemmel  járul  a  munkaeredmény  egészéhez  . . . 
Eltökélt  szándékom,  hogy  törődni  fogok  az  igazságügy  terén  működő 
tisztviselői  kar,  az  igazságügyi  szervezet  összes  tagjainak  égető  bajai- 
val ;  —  ha  segíteni  tudok,  nem  fogok  késni  a  segítséggel ;  ha  segí- 
teni nem  tudok,  akkor  azon  leszek,  hogy  az  illetőket  felvilágosítsam 
és  megnyugtassam.    Hosszú    éveket  töltöttem  az  igazságügyi    szolgálat 

minden  ágában.  Voltam  ügyvéd,  voltam  biró  és  legutóbb  itt  dolgoz- 
tam köztetek  az  igazságügyi  administratió  és  a  törvényelőkészítés  terén. 
Az  igazságügy  minden  becsületes  munkása  iránt  a  legmelegebb  rokon- 
érzést táplálva  keblemben,  foglalom  el  az  igazságügyminiszteri  széket. 
—  Egy  hosszú,  küzdelmes  és  talán  nem  egészen  dicstelen  életpályán 
szerzett  egész  szellemi  és  erkölcsi  tőkémet  tettem  a  mérlegbe,  amikor 
a  kabinetben  tárczát  vállaltam.  Lehet,  hogy  a  vállalkozásunknak  nem 
lesz  meg  a  kivánt  eredménye ;  egy  azonban  bizonyos :  hogy  a  leg- 
tisztább, a  legbecsületesebb  szándék  vezérel  s  hogy  minden  kormány- 
zati intézkedésünket  a  tör\'ény  tisztelete,  de  eg\'uttal  a  törvény  szigorú 
végrehajtásának  czélzata  fogja  irányítani*.  .. 

Az  igazságügyminiszterium  személyzete,  a  bíróságok  főnökei 
és  vezetői,  akik  mint  ilyenek  az  igazságügyi  adminisztrátió  részesei 
és  ebben  a  tekintetben  a  miniszter  intézkedései  szerint  járnak  el, 
az  ügyészség  tagjai,  akik  hivatali  működésük  tekintetében  a  minisz- 
ternek vannak  alárendelve,  valamennyien  alkalmazkodtak  a  minisz- 
ternek az  igazságügyi  szakba  vágó  iníentióihoz,  intézkedéseit  pon- 
tosan teljesítették  s  őt  általában  megfelelően  támogatták.** 

*  A  jelen  mü  szerzője  nem  akar  abba  a  hibába  esni,  hogy  az  egész 
kormányzati  aera  tárgyilagos  feltüntetésére  szánt  keretben  a  saját  személyét 
helyezze  előtérbe,  azonban  e  helyütt,  ahol  az  igazságszolgáltatás  akkori  álla- 
potának hü  jellemzése  került  sorra,  alig  lehet  a  személyes  vonatkozásokat  és 
saját  személyi  ténykedésének  megemlítését  elkerülni,  —  annál  kevésbé,  mert  az 
uj  régime  alatt  számos  oly  valótlan  állítást  bocsátottak  világgá,  mely  e  mü 
szerzőjének,  mint  a  Fejér\'ár)f-kormány  igazságügyminiszterének,  a  kormányzati 
ressortjában  elfoglalt  positióját  és  az  igazságüg\á  szer\-ezet  tagjaihoz  való 
viszonyát  egészen  hamis  világításba  ig\^ekszik  helyezni. 

**.A  Fejér\'áry-kormány  távozása  után,  amikor  az  uj  „nemzeti  korszaki- 
ban hazafierényszámba  ment  a  múltnak  a  gyalázása  és  amikor  sokan  úgy 
szerettek  volna  feltűnni,  hogy  ők  mint  hivatalnokok  is  a  volt  kormány  ellenesei 
voltak :  több  alkalommal  czélzás  történt,  sőt  olykor  határozott  alakban  is 
kifejezésre  jutott  a  sajtóban  és  a  nyilvánosságra  szánt  másnenui  megnyilatko- 
zásokban, hogy  egyes  ügj^észek  megtagadták  a  miniszter  „törvénytelen"  rende- 
leteinek végrehajtását  és  azért  kellett  távozniok  az  üg>'észi  állásból  és  átlép- 
niök  a  szolgálat  más  ágába.  Azt  is  hangoztatták,  hogy  a  felsőbíróságok  vezetői 
részéről  is  kellett  a  miniszternek  egy  esetben  tapasztalnia.  hog\-  az  illető  vele 
szemben  ellenzéki  magatartást  tanúsít  és  az  igazságügyi  tárcza  körébe  vágó 
intézkedéseinek  teljesítésétől  tartózkodik ;  amiért,  azután  —  fájdalom  a  csak 
évekkel  a  Fejérvárv'-regime  letűnte  után  —  a  nemzeti  ügy  törhetetlen  híve-  és 
bajnokaként  ünneplésben  is  részesült.  A  személyek  megnevezésétől  tartózko- 
dunk, —  azt  azonban  határozottan  ki  kell  jelentenünk,  hog\'  Lányi  miniszter- 
sége alatt  egyetlen  egy  olyan  eset  sem  fordult  elő,  hogy  valamelyik  igazság- 
ügyi közfiinctionárius,    akivel  szemben   a   miniszternek  intézkedési  Joga   van, 

A  resistentia  valamelyes  kísérletei  és  jelenségei  csakis  az 
ügyvédi  kamarák  körében  merültek  fel.  Ezeknek  sorát  megkezdte  a 
budapesti  ügyvédi  kamara  választmányának  határozata,  hogy  Lányi 
igazságügyminiszternek  az  igazságügyminiszteri  tárcza  átvételét  közlő 
iratát  tudomásul  veszi,  de  a  szokásos  tisztelgést  mellőzi.  Ezen  a 
nyomon  haladt  tovább  a  balassagyarmati  ügyvédi  kamara  választ- 
mánya, amidőn  a  miniszterhez  intézett  válasziratában  jelezte,  hogy  a 
miniszternek  a  parlamentarismus  elveivel  ellenkező  kinevezését  haza- 
fias aggodalommal  veszi  tudomásul,  s  ezért  a  miniszter  részéről  kivánt 
támogatást  kilátásba  nem  helyezheti.  A  temesvári  ügyvédi  kamara 
választmánya  is  csak  arra  szorítkozott,  hogy  a  miniszter  leiratát 
egyszerűen  tudomásul  veszi,  és  mellőzte  egyes,  politikai  babérokra 
pályázó  kamarai  tagoknak  azt  az  indítványát,  hogy  a  kamara  a 
miniszterrel  szemben  bizalmatlanságot  fejezzen  ki  és  a  miniszterhez, 
akinek  működése  szerintük  nem  áll  parlamentáris  alapon,  még  a 
törvényben  kötelezően  megrendelt  évi  jelentéseket  se  terjeszsze  fel. 

Ezekre,  a  többé-kevésbé  az  egyszerű  véleménynyilvánítás 
conventionális  formái  közt  mozgó  revelátíókra  az  igazságügyminiszter 

kötelességének  teljesítését  megtagadta  volna.  Ami  az  ügyészeket  és  bírákat 
illeti,  amint  egyrészt  nem  áll,  hogy  bárki  is  ajánlkozott  volna  vagy  a 
miniszter  bárkit  is  felhivott  volna  arra,  hogy  a  szoros  kötelesség  teljesítésén 
túlmenöleg  törvényellenes  szolgálatokat  teljesítsen  s  hogy  az  illető  ezért 
jutalmat  várt  vagy  ilyet  neki  a  miniszter  ígért  volna :  úgy  másfelől 
kétségtelen  az  is,  hogy  soha  senki  nem  is  kísérletté  meg,  hogy  a  hivatalos 
érintkezésben  a  miniszter  törvényes  positióját  kétségbe  vonja,  és  soha 
senkinek  nem  volt  és  nem  is  lehetett  alkalma  arra,  hogy  a  miniszter 
intézkedésével,  mint  törvénytelennel  szembehelyezkedjék.  Ha  történtek  az 
ügyészí  karban  személyi  változások,  ezek  kizárólag  igazságügyi  szempontokra 
vezetendők  vissza  és  ha  az  ügyészi  szolgálat  alól  való  felmentést  egyesek 
maguk  is  kérték,  ez  korántsem  azért  történt,  mintha  a  miniszter  utasításait 
teljesíteni  vonakodtak  volna,  hanem  vagy  azért,  mert  —  amint  arról  már 
évekkel  ezelőtt  panaszkodtak  —  a  zaklatottabb  ügyészi  szolgálat  egyéni  hajla- 
maiknak meg  nem  felelt,  vagy  azért,  mert  az  ügyészi  kar  körében  előfordult 
kinevezési  esetekben  egyéni  ambitiójuk  sérelmét  látták  s  azt  hitték,  hogy  ügy- 
buzgóságuk  a  kellő  méltánylással  és  bizalommal  nem  találkozik.  Ha  pedig  a 
miniszter  és  valamelyik  felsöbírósági  főnök  közt  az  érintkezés  kissé  merevebbé 
vált  és  a  köztük  való  viszony  némileg  elhidegült  volna,  az  kizárólag  abból 
eredhetett,  hogy  a  miniszter  nem  tudta  összeegyeztetni  az  egyenes,  férfias 
eljárással,  hogy  őt  a  hivatalba  lépése  alkalmával  valaki  üdvözölni  siessen, 
majd  a  soros  hivatali  teendőkön  túlmenöleg  bizalmas  tanácsadóként  viselked- 
jék, a  kabinet  lemondása  után  ellenzékiségét  szembetűnő  politikai  cselek- 
ményben demonstrálja,  a  kabinet  reactiválása  után  pedig  ismét  üdvözléssel 
járuljon  a  miniszter  elé. 

nem  kivánt  hivatalosan  reagálni,  és  csupán  arra  szorítkozott,  hogy 
egy  nála  tisztelgő  testületnek*  adott  válaszában  a  miniszterváltozás 
alkalmából  dívó  tisztelgésekre  vonatkozó  álláspontját  a  következők- 
ben jelezze  : 

„Azt  a  tényt,  hogy  önök  itt  engem  felkerestek,  hogy  mint  az 
igazságügyi  kormány  ezidőszerinti  vezetőjét  üdvözöljenek,  nem  tekin- 
tem a  hivatali  kötelesség  lerovásának,  hanem  szabad  férfiak  szabad 
elhatározásából  eredő  önkéntes  actusnak,  a  chevaleresque  gondolkozás- 
mód spontán  megnyilatkozásának. 

A  kormányváltozás  eseteiben  szokásos  tisztelgések  egyébiránt 
nem  annyira  a  személynek,  mint  inkább  a  miniszteri  állásnak  szólnak ; 
az  ilyen  tisztelgés  tulajdonképpen  nem  egyéb,  mint  a  zászló  meg- 
hajtása a  legitim  hatalom  mindenkori  viselője  előtt.  E  mellett  azonban 
a  tisztelgés  egy  egyszerű  udvariassági  tény,  melyre  semmi  néven  neve- 
zendő szabály  nem  kötelez,  amelyet  semmiféle  módon  kikényszeríteni 
nem  lehet,  de  nem  is  szabad  s  a  melynek  csakis  akkor  van  értéke, 
ha  minden  külső  nyomás  nélkül  önként  jelentkezik.  Ha  valaki  valamely 
udvariassági  tényt  egyszerűen  mellőz,  azt  bátran  teheti ;  e  miatt  sen- 
kinek sem  tartozik  felelősséggel,  de  még  attól  sem  kell  tartania,  hogy 
azt  zokon  veszik  vagy  egyáltalán  észreveszik.  Ha  azonban  valaki  jónak 
látja  előre  hirdetni,  hogy  a  szokásos  udvariassági  tényt  mellőzni  fogja, 
az  merő  demonstrátió,  egyike  közéletünk  szomorú  tüneteinek,  amely 
azonban  senkit  sem  ment  fel  attól,  hogy  tőle  a  törvényes  kötelességek 
teljesítését  megköveteljék. "  *  * 

Egyes  ügyvédi  kamarák  azonban  tovább  mentek.  A  kormány 
törvényességének   kérdését   a  közgyűlés    napirendjére  tűzték  és  ott 

'-■■  A  budapesti  kir.  főügyészség  tagjainak  testületi  tisztelgése  1905. 
június  25-én. 

**  Kétségkivül  felette  mulatságos  volt  látni  azt  a  lázas  igyekezetet, 
melylyel  sokan  a  „nemzeti  korszak"  beállta  után  azt  a  gyanút  igyekeztek 
maguktól  elhárítani,  mintha  a  Fejérváry-kormányt  vag>'  annak  igazságügy-- 
miniszterét hivatalba  lépése  alkalmával  üdvözölték  volna.  Ez  a  nisus  annyira 
ment,  hogy  az  ily  insinuatiót  már  diffamálónak  tekintették  és  birói  megtorlás 
tárgyává  is  tették.  Mi  volt  ebben  a  concrét  esetben  a  valóság,  azt  ne  kutassuk. 
Tény  az,  hogy  diffamáló  az  olyan  cselekmény  nem  lehet,  melynek  az  ország 
legfőbb  bírósága  is  részese  volt,  amidőn  1905.  június  21-én  megtartott  teljes 
üléséből  Lányi  igazságügyminisztert  üdvözölte.  Hogy  milyen  tömegesen  keresték 
fel  a  minisztert  az  üdvözlésekkel  és  kérésekkel  különböző  alkalmakkor  és 
különböző  alakban  a  társadalom  minden  rétegéből,  azt  igen  könnyű  volna 
hitelesen  megállapítani.  Ezzel  a  kérdéssel  azonban  e  helyütt  tüzetesebben  fog- 
lalkozni nem  kívánunk. 

oly  határozatokat  hoztak,  hogy  a  Fejérváry-kormány  törvény-  és 
alkotmányellenes,  és  ennek  következtében  az  igazságügyminiszter 
részéről  kért  támogatást  egyenesen  megtagadják.  Ezzel  szemben 
kénytelen  volt  az  igazságügyminiszter  hivatalos  alakban  is  állást 
foglalni  és  az  ily  közgyűlési  határozatokat  megsemmisíteni. 

Az  erre  vonatkozó  rendeletek  így  szóltak: 

„Értesítem  a  kamarát,  hogy  a  f.  évi  ....  hó napján  meg- 
tartott rendkívüli  közgyűlés  alkalmával  felvett  és hó  ...  .  napján 

szám  alatt  hozzám  felterjesztett  jegyzökönyvei  nem  vettem  tudo- 
másul és  a  kamarának  ebben  a  közgyűlésben  hozott  határozatát  az 
1874:  XXXIV.  t.-czikk  64.  §-ában  gyökerező  legfőbb  felügyeleti  jogom- 
nál fogva  hivatalból  megsemmisítettem. 

Az  1 874 :  XXIV.  t.-czikk  2 1 .  §-a  ugyanis  taxatíve  sorolja  fel 
azokat  az  ügyeket,  melyek  az  ügyvédi  kamarák  közgyűléseinek  tárgyát 
képezhetik  és  egyúttal  feltétlenül  kizárja,  hogy  a  kamara  közgyűlése  az 
ott  felsorolt  tárgyakon  kivűl  más  tárgygyal  foglab  ozzék.  A  kamara  ehhez 
képest  határozott  törvénysértést  követett  el,  amikor  a  kormánykinevezés 
törvényességének  kérdését  tette  tanácskozása  tárgyává,  a  tanácskozás 
során  politikai  szempontokat  tolva  előtérbe,  —  és  ily  módon  egy 
oly  kérdésben,  mely  az  idézett  törvény  21.  §-ának  1 — 7.  pontjai  alá 
nem  sorozható,  közjogi  és  politikai  természetű  s  mint  ilyen  a  kamara 
hatásköréből  egyáltalán  ki  van  zárva,  tanácskozott  és  határozott. 
A  kamara  ellentétbe  helyezkedett  a  törvénynyel  annyiban  is,  hogy  a 
részemről  kívánt  támogatást,  melyre  őt  az  1874  :XXX1V.  t.-czikk  rendel- 
kezései kifejezetten  kötelezik,  határozatilag  megtagadta. 

Ennek  következtében,  tekintettel  arra,  hogy  a  törvény  a  kamarák 
feletti  főfelügyeletet  reám  ruházza  és  így  egyenesen  kötelességemmé 
teszi,  hogy  e  hatóságok  működésének  törvényszerűségét  ellenőrizzem  és 
minden  túlkapásnak,  amely  a  kamarák  működési  körében  akár  szán- 
dékosság, akár  a  törvény  ismeretének  hiánya  következtében  felmerül, 
gátat  vessek :  az  idézett,  minden  törvényes  alapot  nélkülöző  határozatot 
megsemmisítenem  kellett. 

Tekintettel  továbbá  arra,  hogy  az  1874:  XXXIV.  t.-czikk  31.  §-a 
első  sorban  az  elnököt  vagy  annak  helyettesét  teszi  felelőssé  azért, 
hogy  a  kamara  törvényben  megszabott  hatáskörét  ne  lépje  túl,  és 
tekintettel  arra,  hogy  a  kamara  elnöke  a  kérvény  tartalmából,  amelyet 
a  rendkívüli  közgyűlés  összehívása  végett  hozzá  benyújtottak,  láthatta, 
hogy  a  kérvény  benyújtói  egy  a  törvényben  megengedett  tárgyat  kí- 
vánnak a  közgyűlés  napirendjére  tűzetni :  felhívom  a  kamara  elnökét, 
hogy  eljárását  15  napon  belül  igazolja. 

A  kamarát  pedig  már  most  is,  még  pedig  nyomatékosan  arra 
figyelmeztetem,  hogy  szigorúan  alkalmazkodjék  törvényben  megállapított 
hatáskörének  korlátaihoz  és  törvényes  kötelességeihez,  mert  egy  a 
jövőben  esetleg  még  előfordulható  törvénysértéssel  szemben  azoknak 
a  megtorló  eszközöknek  teljes  szigorát  fogom  alkalmazni,  melyek  a 
törvény  keretében  még  rendelkezésemre  állanak.  Kelt  Budapesten, 
1905.  augusztus  10-én.  Lányi  s.  k." 

Az  ügyvédi  kamarák,  úgy  látszik,  utánozni  akarták  a  törvény- 
hatóságok resistentiáját.  Azonban  kevés  sikerrel.  Az  igazságügyi 
kormány  mindjárt  kezdetben  kellő  erélylyel  érvényesítette  ezekkel  a 
kísérletekkel  szemben  azokat  az  eszközöket,  melyeket  a  törvényben 
biztosított  föfelügyeleti  jog  nyújt,  és  amelyekhez  hasonlókat  az 
igazságügyminiszterium  már  a  korábbi  kormányzati  időszakokban, 
jelesül  Szilágyi  Dezső  minisztersége  alatt  is  alkalmazott.  Az  igaz- 
ságügyminiszter a  törvényre  támaszkodó  határozott  fellépése  nem  is 
maradt  hatás  nélkül.  Az  illető  kamarák  elnökei  mind  beadták  igazoló 
nyilatkozataikat,  amelyekben  hivatkoztak  a  kamara  ügyrendjének 
arra  a  rendelkezésére,  mely  szerint  az  elnök  a  rendkívüli  köz- 
gyűlést összehívni  köteles,  ha  azt  a  kamara  választmányán 
kívül  álló  tíz  kamarai  tag  kívánja.  A  kamarai  ügyrend  nem 
jogosítja  fel  az  elnököt  annak  a  .vizsgálatára,  vájjon  a  tárgy, 
melyet  az  illetők  a  közgyűlésen  tárgyaltatní  kívánnak,  a  kamara 
hatásköréhez  tartozik-e  vagy  sem.  Igaz  ugyan,  hogy  az  1874:  XXXIV. 
t.-czikk  31.  §-a  elsősorban  az  elnököt  teszi  felelőssé,  hogy  az 
ügyvédi  kamara  a  törvényben  kiszabott  hatáskörön  túl  nem 
lép;  minthogy  azonban  sem  a  törvény,  sem  az  ügyrend  nem 
nyújt  az  elnöknek  módot  arra,  hogy  a  közgyűlés  összehívását  meg- 
tagadja, az  illető  elnökök  arra  kérték  a  minisztert,  hogy  igazoló 
nyilatkozatukat  tudomásul  vegye.  Az  ügyvédi  kamarák  innentúl 
felhagytak  a  hiábavalónak  bizonyult  hősködéssel,  teljesítették  törvé- 
nyen alapuló  kötelességeiket  s  az  1906.  év  elején  valamennyien 
felterjesztették  az  igazságügyminiszterhez  —  az  1874:  XXXIV.  t.-czikk 
32.  §-a  értelmében  —  évi  jelentéseiket. 

Olyanok  is,  akik  —  mint  egyes  ügyvédi  kamarák  vezetői  és 
szóvivői  —  az  akkori  politikai  divat  és  terrorismus-szülte  politikai 
közhangulat  után  indulva,  a  nyilvánosság  előtt  a  kormány  engesz- 
telhetetlen elleneseiként  viselkedtek,  meg  tudták  találni  annak  az 
útját,  hogy  a  miniszterrel  a  személyes  érintkezést  fentartsák  s  őt 
arra  biztassák,  hogy  nem  ügyelve  a  nyilvánosságnak  szóló  állás- 
foglalásokkal, az  illető  kamarának  mindig  rendelkezésre  álló  támo- 

gátasát  és  közreműködését  vegye  igénybe;  ami  azonban  ismét  nem 
akadályozta  őket  abban,  hogy  a  coalitió  kormányra  jutása  után  a 
volt  Fejérváry-kormány  tagjait  a  „nemzet  hűtlen  fiai"-nak  díszes 
jelzőjével  illessék. 

Az  igazságügyi  szak  többi  alkalmazottaira  sem  maradhatott 
hatás  nélkül  az  a  felfogás,  melyet  az  igazságügyminiszter  a  köz- 
functionárius,  főleg  pedig  a  biró  és  a  birósági  hivatalnok  egyéni, 
társadalmi  és  hivatali  viselkedése  kérdésében  magáénak  vallott  és 
amelynek  több  izben  határozott  kifejezést  is  adott. 

A  miniszter  soha  senkitől  sem  követelte,  hogy  a  kormány 
politikáját  támogassa  vagy  éppen  mellette  propagandát  csináljon, 
soha  senkitől  sem  követelte  de  sem  is  várta,  hogy  a  törvény  ellenére 
cselekedjék;  ellenkezőleg  mindenkitől  megkövetelte,  hogy  a  politi- 
kától tartózkodjék,  a  politikai  rokonszenvnek  vagy  ellenszenvnek 
különösen  a  hivatali  működés  s  mi  több  az  Ítélkezés  körében  be- 
folyást ne  engedjen,  hanem  minden  tekintetben  higgadtságot  és 
tárgyilagosságot  tanúsítson,  egyedül  a  törvényt  szolgálja  és  az 
akkoriban  annyi  támadásnak  kitett  legalitásnak  szerezzen  érvényt. 

Ez  volt  az  alapgondolata  a  miniszter  kinevezési  és  előléptetési 
rendszerének  is.  Nagynevű  elődeinek,  az  igazságügy  regenerátorai- 
nak eszméit  követve  és  több  tekintetben  restituálva  az  ancienitás 
mellett  a  képességet,  készültséget,  egyéni  rávalóságot  és  ambitiót, 
a  nyugodt  és  komoly  magatartást  vette  figyelembe. 

Ezt  az  álláspontot  egy  nála  megjelent  küldöttség  előtt, 
mely  az  egyik  vidéki  közjegyzői  állás  betöltése  dolgában  terjesztett 
elő  kérelmet,  a  következőkben  jelezte : 

„A  kinevezési  jog  gyakorlása  különböző  szempontok  megfonto- 
lását igényli.  Figyelembe  veendő  első  sorban  az  illetőnek  képzettsége 
és  ügybuzgósága,  előzőleg  teljesített  szolgálata,  erkölcsi  integritása, 
társadalmi  positiója,  de  figyelembe  veendő  mindezek  mellett  az  is, 
rendelkezik-e  az  illető  az  önfegyelmezettségnek  azzal  a  fokával,  melynél 
fogva  a  reá  ruházandó  feladatot  nemcsak  helyesen  megérteni,  de  a 
valóságban  helyesen  betölteni  is  képes.  A  köztisztviselőnek  és  a  köz- 
functionáriusnak  sohasem  szabad  felednie,  hogy  nem  arra  van  hivatva, 
hogy  az  állami  rendet  veszélyeztesse,  az  állami  rendet  megbolygató 
törekvéseket  előmozdítsa,  hanem  hogy  az  állami  rendet  szolgálja: 
kötelességeinek  pontos  és  szigorú  teljesítésével,  higgadt  magatartással 
és  azzal  az  eltökéléssel,  hogy  a  politikai  élet  hullámverései  közt  is 
nemcsak  ö  maga  őrzi  meg  nyugalmát,  hanem  nyugtatólag,  mérséklőleg 
fog  hatni  a  közönségre,  mely  az  ő  példája  és  tanácsa  után  indul." 

Aki  az  akkori  állapotokra  személyi  vagy  politikai  elfogultság 
nélkül  visszatekint,  az  az  igazsághoz  hiven  constatálni  kénytelen, 
hogy  az  igazságügyi  szolgálat  a  normális  mederben  mozgott;  — 
jóllehet  a  minisztérium  az  anyagi  eszközök  fogyatékosságánál  fogva 
csak  igen  csekély  mértékben  járulhatott  hozzá  a  felmerült  és  pana- 
szolt bajok  enyhítéséhez.  — 

A  birói  függetlenséget,  az  Ítélkezés  szabadságát  az  igazságügy- 
miniszter soha  sem  sértette.  Voltak  esetek,  amikor  uj  embereket 
küldött  egyes  fontos  vezető  állásokra  és  olyan  helyre,  ahol  erős 
háborgásban  voltak  a  politikai  indulatok  s  ahol  az  ebből  származó 
túlkapásokat  már  a  birói  utón  való  megtorlás  tárgyává  is  kellett 
tenni.  A  miniszter  előzőleg,  a  kinevezési  jog  gyakorlása  alkalmával, 
kötelességszerüleg  fontolóra  vette,  megvan-e  az  illetőkben  a  ké- 
pesség arra,  hogy  a  politika  ellentétes  áramlatainak  ellentálljanak 
és  az  objectiv  törvényesség  mellett  kitartsanak;  de  soha  senkinek 
sem  szabta  meg  a  kinevezés  előfeltételéül,  sem  nem  adta  meg 
neki  a  kinevezés  kapcsán  utasításul,  hogy  valamely  concrét  ügyben 
—  bármilyen  közelről  érintette  is  az  a  kormány  politikai  állását 
és  politikai  érdekeit  —  így  vagy  amúgy  ítélkezzék  vagy  befolyá- 
solja a  bíróság  ítélkezését.  Megtörténhetett  ugyan,  hogy  egyes 
esetekben  csalódnia  kellett  abban,  hogy  az  önálló  és  tárgyilagos 
gondolkozás  ellent  fog  állani  a  népszerűség  csábító  erejének  és  a 
népszerűtlenség  kellemetlenségeinek;  de  inkább  eltűrte  ezért  a 
szemrehányást  olyanok  részéről  is,  akik  ma  „az  igazságszolgáltatás 
kimagasló  alakjai"-ként  szerepelnek  és  a  hazafiasság  dicsfényében 
sütkéreznek,  mintsem  hogy  megterhelje  a  lelkiismeretét  azzal,  hogy 
belenyúlt  abba,  a  mit,  amióta  csak  az  igazságügy  munkásává  szegő- 
dött, mindig  a  legszentebbnek  tartott:  a  meggyőződésnek  szabad 
megnyilatkozásába  a  jogesetek  érdemi  eldöntése  alkalmával. 

Arra  nézve  termesztésen  szintén  megvolt  a  maga  határozott 
nézete  és  álláspontja,  hogy  a  meggyőződés  szabadsága  korántsem 
jelenti  azt,  ha  a  bíró  keresztülgázolva  a  törvényen  és  a  jogon, 
subjectiv  benyomásainak  és  érzéseinek  szabad  tért  enged,  avagy 
csupán  azzal  tüntet,  hogy  bátorsága  van  a  kormányhatalommal 
negédesen  szembehelyezkedni :  hanem  jelenti  a  törvény  és  a  jog 
alapján  való  tántoríthatatlan  állásfoglalást,  nem  engedve  sem  a 
felülről,  sem  pedig  az  alulról  jövő  befolyásoknak. 

Ennek  az  álláspontnak  kifejezést  adott  az  igazságügyminiszter 
különösen  akkor,  amikor  a  magyar  királyi  Curiának  nyugalomba 
vonuló    elnökét.    Szabó   Miklóst   —    a   Curia    teljes    ülésében   az 

igazságügyminiszteri  államtitkár  és  a  minisztérium  főhivatalnokai 
kíséretében  megjelenve  —  búcsúztatta,  és  neki  ebből  az  alkalomból 
a  királyi  kegy  és  elismerés  tanújelét:  a  Szent  István-rend  nagy- 
keresztjét ünnepélyesen  átadta.  A  miniszter  a  Curiának  a  távozó  elnök 
által  inaugurált  és  mindekkoráig  következetesen  fejlesztett  nemes 
traditióira  czélozva,  erre  vonatkozólag  a  következőket  mondotta: 

„A  birói  függetlenség  csak  akkor  felel  meg  nagy  rendelteté- 
sének, ha  —  az  állami  jogrend  egyik  eszköze-  és  biztosítékaként  — 
nemcsak  a  hatalommal  szemben,  hanem  a  társadalom  köréből  előtörő 
áramlatokkal  és  hangulatokkal  szemben  is  érvényesül." 

E  mellett  az  igazságügyminiszter  meg  tudta  tenni  a  distinctiót 
a  concrét  ügyek  érdemében  való  Ítélkezés  és  a  közt  functió  közt,  mely 
a  birói  szervezet  administratiójának  körébe  vág,  s  amelyre  nézve 
a  vezetés  és  felügyelet  körében  az  állam  végrehajtó  hatalma,  tehát 
legfelsőbb  fokon  a  kormány  intézkedési  joga  nyilvánul. 


Mindezekből  nyilvánvaló,  hogy  Lányi  Bertalan  igazságügy- 
miniszter teljesen  tisztában  volt  azokkal  a  fogalmakkal,  amelyek 
szerint  az  igazságügyi  tárcza  vezetésének  irányát  megszabnia  kellett, 
és  hogy  azok  a  distinctiók  és  kategóriák,  melyeket  az  egyes  igazság- 
ügyi functiók  tekintetében  felállított,  úgy  az  elmélet,  mint  a  tételes 
jog  szempontjából  mindenképpen  kiállják  a  bírálatot.  Senkisem  volna 
képes  egyetlenegy  posítiv  adatot  felhozni  arra  nézve,  hogy  az 
igazságügyminiszter  kormányzatának  alapelveit  és  módszerét  a 
gyakorlatban  megtagadta  és  abban  a  nehéz  kormányzati  ágban, 
ahol  annyira  kell  számolni  a  törvénynyel  és  a  törvény  értelmezése 
körüli  egyéni  felfogásokkal,  a  hatásköröket  összezavarta. 

Ennek  daczára  mégis  az  igazságügyminisztert  azzal  a  váddal 
illették,  hogy  a  bíróságok  judicaturáját  befolyásolja. 

Erre  első  sorban  a  törvényhatóságok  resistentiájára  való 
tekintettel  kiadott  következő  rendelete  adott  alkalmat : 

Az  igazságügyminiszternek  37.482/1905  1.  M.  számú  rendelete 
az  állami  kormányzás  törvényes  menetét  akadályozó  büntetendő  cselek- 
mények megtorlása  tárgyában.  (Az  összes  királyi  főügyészségekhez  és 
ügyészségekhez.) 

Az  úgynevezett  nemzeti  ellentállás  örve  alatt  mind  sűrűbben 
olyan  cselekmények  jelenségei  merülnek  fel,  amelyek  az  államkormány- 
zat törvényes  menetének  a  büntetőtörvény  által  tiltott  módon  való 
megakasztását  czélozzák. 

Ilyen  cselekmények  egyebek  közt  a  hivatali  kötelességek  teljesí- 
tésének közhivatalnokok  részéről  való  megtagadása  (Btkv.  480.  és 
481.  §-a),  a  hatóság  elleni  erőszak  különböző  esetei  (Btkv.  163 — 
168.  §-ai)  és  a  fennebbi  bűncselekményeknek  elkövetésére  irányuló 
egyenes  felhívás,  történjék  az  akár  egyesek  részéről,  akár  az  u.  n. 
nemzeti  ellentállás  alkalmából  keletkezett  különböző  elnevezésű  bizott- 
ságok határozatai  utján.  (Btkv.   171.  és  172.  §-ai.) 

De  ilyen  törvénysértő  cselekmények  azok  is,  melyek  arra  irá- 
nyulnak, hogy  a  király  Ö  Felsége  által  kinevezett  főispánok  hivataluk 
elfoglalásában  és  a  hivatali  eskü  letételében  akadályoztassanak. 

Ahhoz,  hogy  a  végrehajtó  hatalom  képviselője,  a  főispán,  aki  a 
törvény  szerint  a  törvényhatóság  ellenőrzésével  van  megbízva,  az 
esküt  letegye,  vagyis  hogy  joghatóságának  gyakorlását  megkezdje, 
törvényes  és  a  felügyeletére  bizott  törvényhatóság  magatartásától  füg- 
getlen joga  van. 

Ezen  jognál  fogva  a  főispán  már  a  királyi  kinevezés  alapján  mind- 
azt igénybe  veheti,  ami  joghatóságának  megkezdése  czéljából  a  közgyűlés 
előkészítése,  egybehivása  és  megtartása,  nevezetesen  az  eskü  letétele 
és  az  e  tekintetben  felmerülő  akadályok  elhárítása  végett  szükséges. 

Az  eskü  letételének  előkészítése  és  az  eskü  letétele  pedig  az 
1886:  XXI.  t.-czikk  által  elrendelt  hivatali  cselekmény,  melynek  erőszak- 
kal vagy  fenyegetéssel  való  akadályozása  törvény    szerint    büntetendő. 

A  törvény  tekintélyének  megóvása  elsőrendű  állami  feladat. 

A  minisztertanács  a  mai  napon  hozott  határozata  következtében 
szoros  kötelességévé  teszem  tehát  a  vádhatóságoknak : 

hogy  a  közéletnek  az  itt  szóban  forgó  cselekményekkel  kap- 
csolatos mozzanatait  a  legéberebb  figyelemmel  kisérjék  és  saját  hatás- 
körükben a  kezdeményező  lépéseket  haladéktalanul  tegyék  meg,  hogy 
a  büntető  törvény  súlya  alá  eső  cselekmények  törvényes  megtorlás 
tárgyává  tétessenek ; 

hogy  a  főispáni  eskü  letétele  czéljából  tartandó  törvényhatósági 
közgyűlésnek  lefolyását  a  törvényes  intézkedéseknek  azonnali  megtehe- 
tése  végett  figyelemmel  kisérjék, 

és  hogy  általában  véve  az  itt  említett  cselekmények  a  Btkv.  163., 
165.,  168.,  170.,  171.§-ai,  a  172.  §.  első  bekezdése,  továbbá  a  475., 
480.  és  481.  §-ok  szempontjából  mérlegeltessenek. 

Erőszakos  bűncselekmények  elkövetése  esetén  a  kir.  ügyészségek 
törvényes  hatáskörükben  a  B.  P.  141.  §.  5.  pontjavagy  más  alkalma- 
zandó rendelkezése  alapján  a  nyomban  való  letartóztatásnak  a  szorgal- 
mazását is  fontolóra  vegyék. 

Bizom  benne,  hogy  az  ügyészi  kar  felismeri  és  átérzi  azt  a  leg- 
magasabb állami  közérdeket,  mely  a  megzavart  állami  jogrendnek  a 
törvények  alapján  és  a  törvények  szigorú  végrehajtásával  való  helyre- 
állításához fűződik,  és  ügybuzgó,  tapintatos  és  erélyes  eljárásával  lehetővé 
fogja  tenni,  hogy  a  büntető  törvények  súlya  alá  eső  cselekmények 
lehető  gyorsasággal  az  illetékes  biróság  elé  kerüljenek.  Kelt  Budapesten, 
1905.    november    hó    2-án.    Lányi  s.  k.,    m.  kir.  igazságügyminiszter. 

Minden  egyes  kifogásra,  ellenvetésre  és  ráfogásra,  melyet  annak 
idején  a  napi  sajtóban  a  tájékozatlanság,  felületesség,  személyi  és 
politikai  antagonismus  kifejezésre  juttatott,  reflectálni  nem  érdemes. 

Azt  sem  szükséges  tüzetesebben  fejtegetni  és  bizonyítani,  hogy 
a  vádhatóságnak  a  mellett  a  szervezete  mellett,  melyet  törvényeink 
megállapítanak  és  amelyet  évtizedek  gyakorlata  kifejlesztett,  a  minisz- 
ternek joga  van  az  alája  rendelt  királyi  ügyészséget  akár  általánosság- 
ban, akár  egyes  concrét  esetekben  a  vádemelés  és  vád  mikénti  kép- 
viselete tekintetében  a  megfelelő  útbaigazításokkal  és  utasításokkal 
ellátni.  Ezt  —  amióta  csak  az  ügyészi  intézmény  fennáll  —  az 
igazságügyminiszterium  mindig  gyakorolta  és  ezzel  a  gyakorlattal 
—  hacsak  az  egész  intézményt  decomponálni  és  a  legvitálisabb 
állami  érdekeket  veszélyeztetni  nem  akarja  —  fel  sem  is  hagyhat. 
Elismerte  ezt  a  jogot  a  budapesti  ügyvédi  kamara  is  a  jogszolgál- 
tatás terén  tett  tapasztalatairól  az  1906.  év  elején  az  igazságügy- 
minisztériumhoz  felterjesztett  évi  jelentésében.* 

Csupán  az  iránt  volt  nézeteltérés,  vájjon  czélszerü  volt-e,  hogy 
az  igazságügyminiszter  ezt  a  jogot  az  akkori  u.  n.  nemzeti  ellent- 
állással   szemben   igénybe  vette  úgy,  hogy  arról  a  nyilvánosság  is 


*  A  budapesti  ügyvédi  kamara  említett  évi  jelentése  erre  vonatkozólag 
a  következőket  mondja :  „Kétségtelen,  hogy  az  1871  :  XXXllI.  t.-czikk  rendel- 
kezései szerint  az  igazságügyminiszter  jogosítva  van  a  kir.  ügyészségekhez  a 
hatáskörükbe  eső  ügyek  tekintetében  rendeleteket  kibocsátani.  Ezen  rendeletek 
törvényesek  s  így  nem  férhet  kétség  ahhoz,  hogy  az  igazságügyminiszternek 
1905.  évi  november  2-án  37,482.  szám  alatt  az  állami  kormányzat  menetét 
akadályozó  büntetendő  cselekmények  megtorlása  tárgyában  kiadott  rendelete 
is  törvényes."  A  jelentés  csak  azt  kifogásolta,  hogy  a  törvényes  szabályok, 
nevezetesen  a  Btvkv.  480.,  481.,  163—168.,  171.  és  172.  §-ai  éppen  most 
hozattak  a  kir.  ügyészségek  emlékezetébe.  Ez  szerinte  nemcsak  politikai  szem- 
pontból nem  volt  czélszerü,  de  közjogi  szempontból  is  kifogásolható.  A  kir. 
ügyészség  —  úgymond  a  jelentés  —  eddigelé  mindig  teljesítette  kötelességét, 
nem  szorult  arra,  hogy  bizonyos  büntetendő  cselekmények  iránt  a  megtorló 
eljárás  folyamatba  tételére  az  igazságügyminiszter  részéről  figyelmeztessék. 
Ha  akadt  volna  egy-egy  kötelességéről  megfeledkezett  kir.  ügyész,  aki  a  bün- 

tudomást  szerezzen,  és  vájjon  helyes  volt-e  a  büntetőjogi  minősítés, 
amelyet  a  törvényhatóságok  ellentállása  körében  felmerült  cselek- 
ményeket illetően  a  rendelet  jelez. 

Az  ebben  az  irányban  felmerült  kifogásokra  Lányi  Bertalan 
igazságügyminiszter  1905.  évi  november  hó  7-én  egy  hirlapi  tudó- 
sítóval folytatott  beszélgetésben  a  következőkben  reflectált: 

„Mindig  úgy  szoktam  intézkedni,  hogy  intézkedésem  világosan 
megjelölje  az  álláspontot,  melyet  elfoglalok.  így  a  szóban  forgó  rende- 
letem is  határozottan  mutatja,  mi  volt  a  szándékom,  midőn  az  u.  n. 
nemzeti  ellenállás  ürügye  alatt  inscenált  actiók  ellen  sikra  szálltam. 
Mivel  azonban  némely  lapban  olyan  nyilatkozatok  jelentek  meg,  melyek- 
nek látszata  az  volt,  hogy  tőlem  származnak,  kénytelen  vagyok  ebben 
a  kérdésben  praecisen  állást  foglalni.  A  lapokban  két  czikk  jelent  meg, 
amelyre  válaszolni  akarok.  Az  egyik  Edvi  Illés  Károlyé,  a  másik  Kossuth 
Ferenczé.  Edvi  Illés  nem  vonja  kétségbe,  hogy  az  igazságügyminiszter, 
mint  az  ügyészség  törvényes  feje  és  az  állam  első  ügyésze  az  alája 
rendelt  vádhatósági  orgánumoknak  inslructiókat  adhat  arra  vonatkozólag, 
hogy  bizonyos  helyzetekben  miként  érvényesítsék  az  állam  vádlójogát. 
Csak  azt  hibáztatja,  hogy  arra  a  tényállásra,  melyet  én  büntetőjogilag 
üldözendőnek  tartok,  nevezetesen  a  főispáni  eskü  akadályozására,  nem 
jól  alkalmazom  a  büntetőtörvény  critériumait.  Nem  akarom  e  téren 
folytatni  a  vitatkozást,  és  ettől  annál  inkább  eltekintek,  mert  kerülni 
akarom  még  csak  a  látszatát  is  annak,  hogy  a  birói  ítélkezést  in  con- 
creto  befolyásolom.  De  okvetlenül  jogom  van  arra,  hogy  jogi  felfogá- 
somat a.  vád  képviselete  dolgában,  megfelelő  formában  kifejezésre 
juttassam  azért,  hogy  a  kérdés  bírói  döntés  alá  kerüljön.  Ha  e  jogomat 


tetendö  cselekmény  elkövetése  után  nem  indítványozta  volna  a  bűnvádi  eljárás 
megindítását,  akkor  az  igazságügyminiszternek  joga  és  kötelessége  lett  volna 
utasítani  az  ügyészt,  hogy  járjon  el.  Nem  szabad  azonban  kiválasztani  a 
büntetötörvénykönyvböl  egy  pár  politikai  delictumot  és  a  priori  felhívni  a 
a  közvádlók  figyelmét  a  még  el  nem  követett  büntetendő  cselekmény  üldö- 
zésére. Ezt  az  eljárást  tiltja  az  alkotmányi  delicatesse,  mert  ez  igen  alkalmas 
eszköz  lehet  a  hatósági  terrorismusra.  —  Erre  csak  azt  jegyezzük  meg,  hogy 
mikor  és  milyen  kormányzati  intézkedés  tétessék,  arra  nézve  nem  valamely 
elméleti  formula,  hanem  csak  a  gyakorlati  szükség  lehet  irányadó.  Ha  az 
eszköz  törvényes,  akkor  az  eszköz  mikénti  al1<almazása  csak  a  czélszerüség 
kérdése  lehet.  Az  akkori  helyzet  pedig  az  volt,  hogy  az  úgynevezett  nemzeti 
ellentállás  már  nyakig  bent  volt  a  törvénybe  ütköző  cselekményekben  és  azok 
tekintetében  az  ujabb  és  ujabb  buzdítások  már  napirenden  voltak.  Ennek  gátat 
kelleü  vetni  és  semmiféle  áldelicatesse  nem  tarthatta  vissza  a  kormányt  attól, 
hogy  a  közrend  megóvása  terén  törvényes  kötelességét  teljesítse. 

használom,  nem  az  önkénykedés  vezérel,  hanem  az  a  czél,  hogy  a 
törvény  uralmát  biztosítsam.  Egyébként  csak  azt  akarom  megjegyezni, 
hogy  Edvi  Illés  is  büntetendőnek  tartja  azt  a  cselekményt,  amely  meg- 
gátolja a  főispánt  törvényes  esküjének  letételében.  Ö  magánosok  elleni 
erőszaknak  qualifikálja  az  esetet.  Én  tovább  megyek.  Mindenesetre 
azonban  itt  csak  az  árnyalatokban  való  különbségről  lehet  szó ;  a 
büntetőjogi  megtorlást  kizárni  semmiképpen  sem  lehet.  —  Kossuth 
Ferencz  aggodalmai  abban  culminálnak,  hogy  nem  volt  opportunus 
e  rendelet  kibocsátása  által  a  helyzetet  kiélesíteni,  a  további  resistentiát 
és  ujabb  törvénysértéseket  provokálni.  Erre  csak  azt  jegyzem  meg, 
hogy  mindig  barátja  voltam  a  világos  helyzeteknek,  és  meg  vagyok 
győződve  róla,  hogy  egyike  azoknak  a  főokoknak,  amelyek  az  u.  n. 
nemzeti  ellentállást  a  criminalitás  talajára  vitték,  az  volt,  hogy  az 
illetők  nem  voltak  tudatában  cselekedeteik  jogi  horderejének.  Ezt  a 
homályt  és  ezt  a  bizonytalanságot  nekem,  mint  a  vádhatóság  legfőbb 
képviselőjének,  kötelességem  volt  eloszlatni  és  most  mindenki  világosan 
láthatja  a  jogi  következményeket,  amelyekkel  számolnia  kell." 

Ehhez  kevés  a  hozzáadni  valónk.  Hogy  milyen  körülmények 
közt  vált  szükségessé  az  itt  szóban  forgó  rendelet  kibocsátása,  azt 
már  fennebb  jeleztük  (131 — 136.  1.).  Kétségtelen,  hogy  nem  lehetett 
tűrni  az  állapotok  teljes  elfajulását  és  nem  lehetett  elnézni  azokat 
a  cselekményeket,  melyek  a  rendelet  kibocsátása  előtt  meghallgatott 
illetékes  büntetőjogi  szakférfiak  osztatlan  és  egyhangú  nézete 
szerint  a  büntető  törvénybe  ütköztek.  Módját  kellett  ejteni  annak, 
hogy  a  bíróságnak  alkalma  legyen  a  kérdésben  dönteni  s  egyúttal 
figyelmeztetni  kellett  a  rendbontó  elemeket,  hogy  amit  tesznek, 
nem  egyszerű  politikai  actió,  hanem  súlyosabb  beszámítás  alá  eső 
ténykedés. 

Azt  hozták  fel,  hogy  a  büntetőtörvénynek  a  rendeletben  hivat- 
kozott rendelkezései,  nevezetesen  a  hivatali  engedetlenséget  és  a 
hivatali  kötelesség  teljesítésének  megtagadását  tárgyazó  480.  és 
481.  §-ok  nem  alkalmazhatók  azokra  a  differentiákra,  melyek  a  kor- 
mány és  a  törvényhatósági  tisztviselők  közt  felmerülnek.  Erre  vonat- 
kozólag Beksics  Gusztáv  a  következőket  mondta:  „Lányi  igazságügy- 
miniszter megörökítette  nevét  ama  képtelen  törvénycsavarással, 
amelylyel  hírhedt  rendeletében  a  büntetőjogi  üldözést  ki  akarta  ter- 
jeszteni az  alkotmány  megyei  várörségére,  a  tisztviselői  karra  .... 
Soha  még  megokolatlanabb  elvet  az  igazságügy  őre  fel  nem  állí- 
tott, mint  Lányi  ....  A  törvényhozásnak  soha  eszébe  nem  jutott 
a  megyei  tisztviselők  büntetőjogi  üldözése.  A  Csemegi-féle  büntető- 

törvénykönyv  anyaggyüjteményének  nincs  egyetlen  sora,  mely 
távoli  czélzatot  is  mutatott  volna  a  megyei  tisztviselők  büntető 
üldözésére  vonatkozólag.  Az  egész  vita  alatt  soha  senkinek  eszébe 
nem  jutott  erre  gondolni."  (Beksics  Gusztáv  posthumus  müve.  A 
szabadelvű  párt  története  60.  1.) 

Erre  csak  azt  jegyezzük  meg,  hogy  ha  a  büntetötörvénykönyv 
és  anyaggyüjteménye  nem  is  említi  kifejezetten,  hogy  a  480.  és 
481.  §-ok  a  törvényhatósági  tisztviselőkre  is  vonatkoznak,  de  nem 
említi  azt  sem,  hogy  ezek  a  §-ok  a  törvényhatósági  tisztviselőkre 
nem  vonatkoznak.  Minthogy  tehát  kifejezetten  kizárva  nincs,  hogy 
az  itt  szóban  forgó  rendelkezéseken  alapuló  törvényes  sanctiónak  a 
kormánynak  és  a  törvényhatósági  tisztviselőknek  egymásközti 
viszonyában  felmerülő  esetekkel  szemben  helye  lehessen,  egyáltalán 
nem  indokolt,  hogy  a  rendelet  ebből  a  szempontból  oly  éles  kritika 
tárgyává  tétessék,  amilyenben  azt  Beksics  részesíteni  jónak  látta. 
A  döntő  az,  vájjon  a  concrét  esetben  megvannak-e  azok  a  crité- 
riumok,  melyeket  a  törvény  megkíván.  Kétségtelenül  megállapít- 
ható-e a  közhivatalnok  hivatali  kötelessége,  határozott  alakban 
nyilatkozott-e  meg  a  közhivatalnokkal  szemben  annak  a  követelése, 
hogy  ezt  a  kötelességet  teljesítse,  és  szándékos  volt-e  a  köte- 
lesség teljesítésének  megtagadása?  Ha  ezek  az  ismérvek  meg- 
vannak, akkor  a  törvény  alkalmazása  ellen  kifogást  tenni  nem 
lehet.  Azokat  a  módokat,  miképpen  remonstrálhat  a  törvényhatóság 
vagy  a  törvényhatósági  tisztviselő  a  kormány  rendelete  és  utasítása 
ellen,  az  erre  vonatkozó  törvény  (1886:  XXI.  t.-czikk)  jelöli  meg. 
Addig,  míg  az  erre  irányuló  törvényes  eszközök  igénybevehetők  és 
az  igénybevett  orvoslatok  elintézve  nincsenek,  természetesen  a  hivatali 
kötelesség  fennállásáról  szó  sem  lehet ;  ha  azonban  ezek  az  esz- 
közök kimerültek  vagy  a  kormányintézkedés  ellen  remonstrátiónak 
helye  nincs,  a  törvényhatósági  tisztviselő  a  hivatali  kötelesség  telje- 
sítése kérdésében  egy  tekintet  alá  esik  minden  más  közhivatalnokkal. 
A  törvényhatósági  tisztviselők  számára  a  törvény  privilégiumot  nem 
állapít  meg. 

Egyébiránt  a  coalitiós  kormány  is  alkalmazásba  vette  a  bün- 
tetőtörvénykönyv 480.  és  481.  §-ait  egyes  törvényhatósági  tiszt- 
viselőkkel szemben.  Erősdy  Sándor  marostordamegyei  főjegyzőt 
ugyanis  Andrássy  gróf  belügyminiszter  hivatalától  felfüggesztette  és 
őt  arra  utasította,  hogy  hivatalát  a  helyettesítésére  kijelölt  tisztviselő- 
nek adja  át.  Erősdy  a  felfüggesztő  rendelet  átvételét  megtagadta  és 
hivatalát  sem  adta  át.  Nagy  József  alispán  is  megtagadta  annak  a 

kormányintézkedésnek  teljesítését,  hogy  a  helyettesített  főjegyzőt 
hivatalába  vezesse  be.  A  Fejérváry-kormány  alatt  napirenden  voltak 
a  hivatali  engedetlenségek  hasonló  esetei  s  ezek  indították  a  Fejér- 
váry-kormányt  arra,  hogy  a  törvényen  alapuló  büntető  sanctióra 
utaljon  s  azt  egyes  eclatánsabb  esetekben  igénybe  vegye.  A  coa- 
litiós  kormány  mégis  tanult  valamit  a  Fejérváry-kormánytól :  amit  a 
Fejérváry-kormány  idejében  törvénytelennek  mondtak,  az  a  coali- 
tiós  kormány  idejében  már  törvényes  volt.  A  coalitiós  kormány  a 
büníetőtörvénykönyv  480.  és  481  §-aira  hivatkozva  vádat  emeltetett 
Erősdy  Sándor  és  Nagy  József  ellen  és  ebben  az  ügyben  1909. 
január  hóban  marasztaló  birói  ítélet  is  keletkezett.  A  coalitiós  kor- 
mány persze  másnak  tartja  magát,  mint  amilyen  volt  a  Fejérváry- 
kormány;  ámde  a  különbség  köztük  csak  politikai  természetű, 
amelynek  arra  a  jogi  kérdésre,  vájjon  a  büntetőtörvénykönyvnek 
említett  §-ai  a  törvényhatósági  tisztviselőkkel  szemben  alkalmaz- 
hatók-e,  befolyása  nem  lehet. 

Ami  különben  az  itt  tárgyalt  igazságügyminiszteri  rendelet 
gyakorlati  alkalmazását  illeti,  az  igazságügyi  kormány  a  büntetőjogi 
repressió  terén  a  legkirívóbb  esetekre  kivánt  szorítkozni.  A  rendelet 
kiadása  előtt  előfordult  esetek  figyelmen  kívül  maradtak,  s  azután 
is  csak  akkor  tette  meg  a  vádhatóság  az  eljárás  megindítása  végett 
szükséges  lépéseket,  amikor  az  elől  kitérni  nem  lehetett.  Az  egyes 
esetek  tényállásának  megítélésére  a  kormány  közvetlen  befolyást 
nem  gyakorolt  és  nem  gyakorolhatott;  a  miniszteri  rendelet  szerint 
a  vádhatóságokra  volt  bízva,  hogy  a  concrét  tényeket  az  általános- 
ságban megjelölt  elvek  szem  előtt  tartásával  fontolóra  vegyék  és 
azokban  a  bíróság  döntését  provokálják.  Tiszta  merő  ráfogás, 
mintha  a  kormány  a  bíróságokat  akár  közvetlenül,  akár  közvetve 
befolyásolta  és  az  ítélkezés  szabadságát  bármilyen  tekintetben  kor- 
látozta volna. 

Amint  már  fennebb  említve  volt  (135.  és  köv.  1.),  csak  három 
esetben  adta  ki  a  minisztérium  a  büntető  cselekmény  jelenségeit 
feltüntetni  látszó  adatokat  az  illető  főügyészségek  utján  a  kir. 
ügyészeknek,  hogy  azokban  a  törvény  szerint  járjanak  el.  A  tények 
valóságának,  nemkülönben  az  összes  törvényes  crítériumok  meg- 
létének megállapításába  a  minisztérium  nem  bocsátkozott  és  nem 
bocsátkozhatott.  Az  eljárás  keresztülvitelének  módozatait  az  illető 
vádhatóságra  kellett  bízni. 

Az  ezekben  az  ügyekben  keletkezett  birói  ítéletekkel  e  helyütt 
tüzetesen  foglalkozni  nem  kívánunk ;  azt  azonban  ki  kell  jelentenünk. 

hogy  az  erre  vonatkozó  birói  judicatumok  nem  döntötték,  de  nem 
is  dönthettek  el  sem  a  kormányrendeletben  kifejezésre  került  elvi 
álláspont,  sem  pedig  az  illető  vádhatóságok  részéről  in  concreto 
követett  eljárás  helyes  vagy  helytelen  voltát.  Az  abaujmegyei 
és  zemplénmegyei  esetekben  csak  elsőbirói  felmentő  határozatok 
keletkeztek;  felsöbirói  döntésre  már  nem  kerülhetett  a  sor,  mert 
az  időközben  az  államügyek  élére  került  coalitiós  kormány  az  el- 
járást megszüntette,  illetőleg  az  eljárás  folytatásától  és  az  elsőbirói 
Ítéletek  ellen  közbetett  jogorvoslatoktól  elállott.  A  pestmegyei  eset- 
ben döntött  ugyan  a  másodbiróság  is  és  az  elsőbirói  itélet  marasz- 
taló határozatával  szemben  felmentő  határozatot  hozott ;  a  felmentés 
főoka  azonban  a  concrét  tényállás  fogyatékosságára  vezethető  vissza. 
Lehetetlen  azonban  meg  nem  emlékeznünk  azokról  a  meg- 
döbbentő eseményekről  és  jelenségekről,  amelyeket  az  ezekben  az 
ügyekben  meghozott  Ítéletek  a  közönség  körében  felidéztek.  Azt  a 
birót,  aki  a  vádlottakat  felmentette,  az  egekig  magasztalták,  a 
nemzeti  ügy  tántoríthatatlan  bajnokaként  ünnepelték,  —  azt  a  birót 
pedig,  aki  meggyőződését  követve  azt  találta,  hogy  csakugyan  bün- 
tetendő cselekmény  esete  forog  fenn,  a  legqualifikálhatlanabb  módon 
gyalázták  és  becsmérelték.  Egyszóval  a  legérzékenyebb  támadások 
és  a  legimminensebb  veszélyek  érték  a  birói  függetlenséget  az 
ellenzéki   agitátió   befolyása   alá  került  társadalmi  körök  részéről.* 


*  Arra  nézve,  hogy  a  birói  székben  való  politisálás  mennyire  nem  fér 
össze  a  birói  tiszttel,  érdekes  megjegyzéseket  tartalmaz  az  Ügyvédek  Lapja 
1905.  évi  50.  számának  következő  czikke :  „A  kassai  itélet.  Irta :  Egy  bíró. 
A  kassai  királyi  járásbiróság  felmentette  dr.  Rakovszky  Endre  alispánt  az  ellene 
emelt  és  a  biintetötörvénykönyv  480.  §-ába  ütköző  hivatalos  hatalommal 
való  visszaélés  vétségének  vádja  alól,  melyet  az  által  követett  el,  hogy  a  kor- 
mány rendeletének  és  különösen  azon  rendeletének  a  végrehajtását  megtagadta, 
mely  az  1886.  évi  XXI.  t.-cz.  19.  §-a  szerint  azonnal  és  feltétlenül  végre- 
hajtandó lett  volna.  Helyes-e  ez  az  itélet  vagy  nem  ?  Ez  a  kérdés.  Előre  és 
különösen  is  hangsúlyoznunk  kell,  hogy  a  vádlott  bűnösségének  meg-  vagy 
meg  nem  állapításánál  az  itélöbirót  politikai  elfogultság  és  pártállás  nem 
vezetheti,  nem  szabad,  hogy  vezesse.  Mert  a  birói  hatalom  gyakorlásáról  szóló 
1869:  IV.  t.-cz.  19.  §-a  értelmében,  a  biró  egyedül  a  törvények,  a  törvény 
alapján  keletkezett  s  kihirdetett  rendeletek  s  a  törvényerejű  szokás  szerint 
tartozik  eljárni  és  itélni.  Ennek  elörebocsájtásával  két  szempontból  kell  a 
kassai  járásbiróság  ítéletét  bírálat  tárgyává  tenni :  Vita  tárgyát  képezheti 
ugyanis  első  sorban  az,  vájjon  nem  lépte-e  túl  a  bírói  hatalom  gyakorlásának 
jog-  és  hatáskörét  az  eljárt  biró  akkor,  amidőn  belebocsátkozott  annak  a 
bírálatába  és  ítélettel  való  megállapításába,  hogy  szerinte  alkotmányos-e  a 
jelenlegi   kormány   és    élhet-e   az   egyáltalában   az   alkotmányos  kormányokat 

A  kormány  nemcsak  ezekben  a  kérdésekben,  de  az  u.  n. 
nemzeti  elientállás  szertelenségei  folytán  birói  eljárás  tárgyává  tett 
egyéb  jogesetekben  is  tartózkodott  minden  oly  lépéstől,  mely  a 
biróságra  a  közvetlen  nyomás  jellegével  bírhatott  volna.  Amihez 
törvényes  joga  volt,  azt  igénybe  vette  és  kellő  erélylyel  érvényesítette. 
Azonkívül,  hogy  —  ami  az  igazságügyminiszteriumban  azelőtt  is 
mindig  gyakorlatban  volt  és  bizonyára  most  is  van  —  ellátta  a 
vádhatóságot  a  szükséges  instructióval,  oly  esetekben,  amikor  az 
eljárás  a  helyi  társadalmat  a  legközvetlenebbül  érintette  és  amikor  a 
közönség  terroristikus  magatartása  miatt  a  bíróságokat  a  társadalmi 
nyomás  veszélyének  kitenni  nem  lehetett,  más  biróság  delegálását 
eszközöltette  ki  a  Curiánál,  —  vagy  amennyiben  polgári  perről 
volt  szó,  saját  hatáskörében  delegált  más  bíróságot.  Azért  azonban, 
hogy  ki  és  miképpen  végezte  ezeknek  az  ügyeknek  az  érdemében 
a  reá  háruló  hivatali  teendőt,  senkit  sem  nem  büntetett  sem 
nem  jutalmazott. 

Mit  tett  azonban  a  coalitiós  kormány?  Daczára  annak,  hogy  az 
államhatalmi  tényezők  közt  létrejött  béke  folyományaként  0  Felsége 
nagylelkűen  megengedte  mindazoknak  az  ügyeknek  megszüntetését, 
melyeket  a  napirenden  volt  kírálysértések  és  büntetendő  lazítások, 
izgatások  és  erőszakoskodások  miatt  folyamatba  tenni  kellett,  és 
daczára  annak,  hogy  ennek  következtében  a  multakra  fátyolt  kellett 
volna  borítani :  egyes  ügyészeket,  akik  tulajdonképpen  a  főügyészeik 

megillető  jogokkal  ?  Szerintem  nagyon  tévedett  az  eljárt  bíró,  amidőn  ezt  a 
birói  hatalmat  és  jogkört  vindikálta  magának  és  a  birói  székből  Ö  Felsége  a 
király  nevében  hivatva  érezte  magát  ily  enuntiátió  megtételére.  A  fentebb 
hivatkozott  s  a  birói  hatalom  gyakorlásáról  szóló  törvény  19.  §-a  azt  is  rendeli, 
hogy  a  biró  a  rendesen  kihirdetett  törvények  érvényét  kétségbe  nem  veheti, 
de  a  rendeletek  törvényessége  (de  csakis  törvényessége)  felett,  egyes  jog- 
esetekben, a  biró  itél.  Hogy  mily  határok  között  ítélhet  a  biró  a  rendeletek 
tör\^ényessége  felett  egyes  jogesetekben,  arra  nézve  megadja  a  bírónak  az 
útmutatást  a  kih.  btkv.  10.  §-ában  foglalt  rendelkezés,  mely  szerint  a  minisz- 
teri vagy  szabályrendeletnek  egyes  esetekre  való  alkalmazásánál  joga  van  a 
bíróságnak  azok  törvényessége  felett  határozni,  de  nem  szabad  azok  szük- 
ségességét vagy  czélszerüségét  bírálat  alá  venni.  Nem  ítélhet  tehát  a  biró  a 
felett  és  nem  bírálhatja  felül  a  rendelet  törvényességét  abból  a  szempontból, 
hogy  az  1867.  évi  VIII.  t.-cz.  1.  §-a  értelmében,  a  miniszterelnök  előterjesz- 
tésére Ö  Felsége  által  kinevezett  kormány  tisztán  pártpolitikai  szempontból 
alkotmányos-e  vagy  sem,  mert  ezzel  nem  a  rendelet,  hanem  a  felségjogok  és 
az  annak  alapján  történt  miniszteri  kinevezés  törvényessége  vagy  törvénytelen- 
sége felett  gyakorolna  jurisdictiót,  ez  pedig  birói  hatalmi  jogkörébe  utalva 
nincs.  A  bírónak  a  rendelet  törvényessége  szempontjából  tehát  csak  azt  szabad 

utján  kapott  utasítások  szerint  jártak  el  s  így  nem  tettek  egyebet, 
mint  hogy  kötelességüket  teljesítették,  sőt  egyes  birákat,  kiknek  Ítéletei 
és  határozatai  nem  a  coalitió  malmára  hajtották  a  vizet,  minden 
kigondolható  módon  —  áthelyezéssel,  az  ügyészi  megbízás  elvoná- 
sával, hátrányos  és  lealázó  szolgálati  és  ügybeosztással,  a  meg- 
érdemelt előléptetés  megtagadásával  —  üldözött  és  üldöz  még  most 
is;  azokat  pedig,  akiket  a  coalitió  nemzeti  hősöknek  avanceirozta- 
tott,  a  fentjelzett  vonatkozásokban  előnyökben  részesítette  és  része- 
síti. Hát  bizony  az  ilyen  eljárás  nem  mozdítja  elő  sem  a  férfias  meg- 
győződés szabadságát  sem  a  birói  függetlenséget;  hanem  a  politika 
örökké  változó  esélyeinek  teszi  ki  az  igazságügy  munkásainak 
sorsát  s  ezzel  szükségszerűen  leszorítja  őket  az  objectívitás  talajáról. 


A  politika  folytonos  viharai  közepette  sem  szünetelt  az  igazság- 
ügyminiszterium  tevékenységének  az  a  nagyfontosságú  ága,  melynek 
czélja  a  jogrend  fejlesztése.  Lányi  Bertalan  igazságügy  miniszter, 
aki  azelőtt  hosszú  éveken  át  a  törvényelőkészítés  terén  működött,  a 
codifiatió  feladatait  minisztersége  alatt  is  igyekezett  a  lehetőséghez 
képest  előmozdítani.  Erre  vonatkozó  álláspontját  és  intézkedéseit  a 
büntetőtörvény  novelláris  reformja  tárgyában  1906.  január  13-án  az 
igazságügyminiszíeríumban  megtartott  szaktanácskozmány  alkal- 
mával mondott  megnyitó  beszéde  során  a  következőkben  fixírozta: 

vizsgálnia,  hogy  a  rendeletet  a  hivatkozott  törvénynek  megfelelően  kinevezett 
miniszter  és  saját  hatáskörében  bocsátotta-e  ki  éé  hogy  annak  a  rendeletnek 
intézkedései  nem  ütköznek-e  érvényben  levő  törvény  rendelkezéseibe.  És  hogy 
ez  a  jogi  felfogás  felel  meg  a  törvény  szellemének,  kétségtelen  abból  is,  hogy 
a  kihágási  büntetötörvénykönyv  10.  §-a  szerint  még  azon  körülmény  se 
képezheti  a  bíróság  bírálatának  a  tárgyát,  hogy  a  törvényhatósági  vagy  városi 
szabályrendelet  megalkotásánál  a  hatóság  szabályszerűen  volt-e  összehiva, 
hogy  az  alakulás  és  határozathozatal  szabályszerűen  történt-e.  De  egyébként 
is,  se  a  független  magyar  felelős  minisztérium  alakításáról  szóló  1848:111. 
t.-cz.,  se  pedig  más  élő  törvény  nem  tartalmaz  rendelkezést  arra  nézve, 
hogy  az  1867:  VIII.  t.-cz.  1.  §-ában  foglalt  kelléken  kívül  még  más  feltételek 
is  szükségesek  ahhoz,  hogy  a  törvénynek  megfelelően  kinevezett  kormány 
független  és  alkotmányos  kormánynak  tekintessék.  Hogy  az  egyes  parla- 
menti pártok  és  tagok  külön  jogi  felfogása  szerint  mi  lenne  még  szükséges 
ahhoz,  hogy  valamely  kormány  alkotmányosnak  tekintessék,  az  de  lege  ferenda 
lehet  politikai  discussió,  de  nem  lehet  birói  ítélet  tárgya.  És  ettől  az  egyedül 
törvényes  állásponttól  a  bírónak,  bármilyen  legyen  is  az  ő  politikai  meg- 
győződése, eltérni  nem  szabad.  Ezzel  elesik  a  felmentő  ítéletnek  a  legfőbb 
indoka,   jogi   alapja.   Menjünk  tovább,    mert  mit  mond  a  büntetőtörvénykönyv 

„Sokan  csodálkoznak  azon,  hogy  a  büntetőtörvénykönyv 
reformja  tárgyában  szakértekezletet  hívtam  össze.  Azt  hozzák  fel,  hogy 
a  jelenlegi  politikai  viszonyok  közt  én  úgy  sem  leszek  képes  azt  a 
törvényjavaslatot,  mely  a  jelen  szaktanácskozmány  tárgyalásai  nyomán 
elkészülhet,  a  törvényhozás  elé  terjeszteni. 

Hát  t.  Uraim,  igaz,  hogy  a  mostani  viszonyok  közt  alig  lehet 
törvényalkotásról  szó,  —  annak  az  előrelátásához  sem  kell  valami 
nagy  jóstehetség,  hogy  a  közeljövőben  nem  igen  lehet  egy  oly  con- 
stellátióra  számítani,  amely  lehetővé  tenné,  hogy  az  igazságügyminisz- 
teriumban  készülő  törvényjavaslatok  az  én  miniszterségem  alatt  emel- 
kedjenek törvényerőre. 

Ámde  a  jogalkotás  terén  a  kormányzati  tevékenységet  nem 
meríti  ki  az,  ami  a  parlament  előtt  játszódik  le.  A  törvényjavaslatok- 
nak az  országgyűlés  elé  terjesztése  és  azoknak  az  országgyűlésen 
való  képviselete  csak  záróköve  egy  hosszú,  fáradságos  munkának:  a 
törvényelőkészítésnek,  mely  a  törvényhozás  utján  eldöntendő  kérdések 
tisztázásában  s  a  megoldás  concrét  módjaínak  kijelölésében  áll. 
A  törvényelökészítés  ma  már  egy  állandó  és  rendszeres  munkálkodás, 
mely  kiterjeszkedve  a  jogélet  minden  ágára,  elsősorban  a  gyakorlati 
szükség  és  a  tudományos  haladás  kívánalmainak  objectív  forrásából 
meríti  a  munkafeladatokat ;  emellett  azonban  a  törvények  előkészítésére 
irányuló  munkálkodás  kormányzati  szempontból  is  irányítást,  szabá- 
lyozást és  a  kellő  mederbe    terelést  igényel,  a  végből,  hogy  oly  ered- 

480.  §-a?  Hivatalos  hatalommal  való  visszaélés  vétségét  követi  el  és  három 
hónapig  terjedhető  fogházzal  büntettetik  (sőt  a  484.  §.  szerint  a  viselt 
hivatal  elvesztésével)  az  a  közhivatahiok,  aki  hivatalos  kötelességének  teljesí- 
tését megtagadja.  A  törvény  világos.  Csak  az  a  kérdés  most,  megtagadta-e  a 
kassai  alispán  hivatalos  kötelességeinek  a  teljesítését  ?  Az  1886 :  XXI.  t.-cz. 
68.  §-ának  d)  pontja,  melyre  az  ítélet  indokolása  is  hivatkozik,  hivatalos 
kötelességévé  teszi  az  alispánnak  azon  kormányrendeletek  végrehajtását, 
melyek  a  19.  §.  szerint  azonnal  és  feltétlenül  végrehajtandók  és  csak  azután 
köteles  eljárásáról  a  legközelebbi  közgyűlésnek  jelentést  tenni.  A  hivatkozott 
19.  §.  pedig  akként  intézkedik,  hogy  ha  a  miniszter  a  felhozott  indokok  ellenére 
a  végrehajtást  követeli,  vagy  ha  a  törvényhatóságot  hozott  határozatának  foga- 
natosításától másodízben  eltiltja,  a  kormányrendelet  azonnal  és  feltétlenül 
teljesítendő  és  végrehajtandó.  Az  ilyen,  valamint  az  álam  veszélyezett  érdekei 
miatt  halaszthatatlan  intézkedést  tárgyazó  kormányrendelet  csak  a  végrehajtás 
után  szolgálhat  közgyűlési  vita  tárgyává.  A  törvény  ezen  parancsoló  rendelkezései- 
vel szemben  tehát  hiába  történik  hivatkozás  arra,  hogy  a  rendelet  végrehajtását^ 
a  törvényhatóság  —  persze  törvénytelenül  —  eltiltotta,  mert  ilyen  esetekben 
nem  a  törvényhatóság  határozatának,  hanem  magának  a  törvénynek  tartozik  a 
tisztviselő  engedelmeskedni,    már  csak  azért  is,   mert   a  törvény  86.   §-ában 

menyeket  hozhasson  létre,  amelyeket  a  viszonyok  megfelelő  alakulása 
esetén  nagyobb  nehézségek  nélkül  lehessen  a  mindenkori  kormány- 
programmhoz  illeszkedő  törvényjavaslatok  tárgyává  tenni.  Az  előkészí- 
tésnek ez  a  módszere  főleg  az  oly  javaslatok  tekintetében  mellőzhe- 
tetlen, amelyek  nagyobb,  rendszeresebb  jogalkotást  czéloznak,  vagy 
nagyobb,  rendszeresebb  törvényalkotásokat  érintenek. 

Én  mindig  úgy  fogtam  fel  a  dolgot,  hogy  az  igazságügyminiszter 
bármilyen  politikai  viszonyok  közt,  s  bármilyen  időig  vezeti  tárczája 
ügyeit,  egy  pilanatig  sem  szüneteltetheti  a  codificátiót,  a  törvényelő- 
készítés munkáját,  —  és  abban  a  beszédemben,  amelyet  hivatalba 
lépésem  alkalmával  a  minisztérium  személyzetéhez  intéztem,  kifejezetten 
kijelentettem,  hogy  e  téren  egyengetni  fogom  a  további  fejlődés  útjait 
tekintettel  az  előzményekre  és  a  jogászi  közvélemény  jogos  kívánsá- 
gaira. Kiemeltem  azt  is,  hogy  ebbeli  működésemben  nem  fog  meg- 
bénítani az  a  tudat,  hogy  a  gyümölcsöt  egy  későbbi  kormányzati  kor- 
szak számára  érlelem. 

És  csakugyan,  t.  Uraim,  az  alatt  a  néhány  hónap  alatt,  amióta 
az  igazságügyek  élén  állok,  az  igazságügyminiszteriumban  a  törvény- 
előkészitési  tevékenység  szakadatlanul  tovább  folyt.  E  részben  reá 
mutatok  különösen  az  általános  polgári  törvénykönyv  előkészítésének 
nagy  munkájára.  Ez  a  munka  1897  óta  —  tekintet  nélkül  az  időközi 
kormányváltozásokra  —  megszakítás  nélkül  folyamatban  van  és  a  múlt 
évi   június    hava   óta  oly  nagy  lépéssel  haladott  előre,    hogy  immár  a 

foglaltak  szerint  arra  tett  hivatalos  esküt,  hogy  az  ország  törvényeit  megtartja 
és  hivatalával  járó  kötelességeit  lelkiismeretesen  és  pontosan  fogja  teljesíteni. 
Az  az  indoka  az  Ítéletnek  meg  éppen  tarthatatlan  és  nem  bir  törvényes  alappal, 
hogy  az  alispánnak  joga  lenne  a  kormány  rendeleteit  abból  a  szempontból 
felülbírálni,  vájjon  szerinte  az  állam  érdekei  veszélyeztetve  vannak-e.  Mert  az 
alispán  nem  felettes  hatósága  a  kormánynak,  hanem  megfordítva  és  ha  ez 
a  jog  akár  a  megye  első  tisztviselőjét,  akár  a  közgyűlést  megilletné,  akkor  a 
kormány  ilynemű  rendeleteinek  a  végrehajtása  illusoriussá  válnék  és  a  törvény- 
hatóság tényleg  államot  képezne  az  államban,  a  nélkül,  hogy  bárkit  is  felelős- 
ségre lehetne  vonni.  Azért  állapította  meg  az  1886 :  XXI.  t.-cz.  20.  §-a  azokat 
az  eseteket,  amelyek  a  végrehajtás  kötelezettségének  szabálya  alól  kivétettek. 
Az  alispán  vagy  polgármester  az  ily  rendeletet  a  törvény  értelmében  feltétlenül 
végrehajtani  köteles  és  ha  jelentése  folytán  a  közgyűlés  ezt  a  rendeletet  sérel- 
mesnek tartja,  a  19.  §.  3.  bekezdése  értelmében  a  képviselőháznál  kereshet 
orvoslást.  Olyannyira  hivatalos  kötelessége  tehát  az  alispánnak  az  ily  kormány- 
rendeletek végrehajtása,  hogy  a  törvény  67.  §-ának  intézkedéseire  kifolyólag 
e  miatt  még  a  törvényhatóság  által  sem  vonható  felelősségre.  Az  eddigiekben 
kimutattuk,  hogy  a  kassai  itélet  milyen  téves  és  helytelen.  Olyan  térre  lépett, 
a  hova  nem  léphetett.  A  biró  a  törvény  alapján  itél  és  nem  politisál." 

tervezet  elkészítésének  második  nagy  szaka  —  a  további  tárgyalásokat 
előkészítő  főelőadmány  elkészültével  —  befejezettnek  tekinthető,  s 
ezután  már  csak  a  tervezet  második  szövegének  végleges  megálla- 
pítása van  hátra,  ami  iránt  a  szükséges  munkálatokat  megindítani  s 
első  sorban  a  bizottságot  újjá  alakítani  s  a  bizottság  munkáját  szabá- 
lyozni legközelebb  szándékozom. 

A  többi  codificatiorius  munkálatok  sorában  az  1878  :V.  t.-czikkbe 
foglalt  büntelőtörvénykönyv  reformját  tárgyazó  munkálatot  találtam 
olyanul,  mint  amelyre  nézve  kormányzati  intézkedés  szüksége  merül 
fel  abban  az  irányban,  hogy  ez  a  munkálat  további  folytatása  kellő 
mederbe  tereitessék,  s  ennek  a  munkának  terjedelme,  iránya  és  módo- 
zata tüzetesen  m.egállapíttassék.  — " 

Általában  véve  azt  lehet  mondani,  hogy  az  igazságügyminiszte- 
rium  tisztikara  buzgón  támogatta  a  minisztert  az  igazságügyi  tárcza 
körébe  tartozó  törekvései  megvalósításában. 

Ez  a  támogatás  a  miniszterre  nézve  annál  becsesebb  volt, 
mert  a  nehéz  politikai  viszonyok  szükségessé  tették  az  alkotmány- 
jogi szempontoknak  a  kormányzat  egész  vonalán  való  szorgos 
mérlegelését  és  érvényesítését.  Ez  vette  igénybe  ebben  az  időben 
a  miniszter  tevékenységének  túlnyomó  részét,  s  ezen  a  téren  a 
miniszter  igyekezett  —  és  sikerült  is  neki  —  az  igazságügyi  tárcza 
súlyát  és  befolyását  növelni. 

Hogy  a  buzgó  kötelességteljesítés  nem  vált  a  bosszúálló 
coalitiós  régime  alatt  az  igazságügyminiszterium  személyzetének 
hátrányára,  az  kettőt  bizonyít. 

Először  azt,  hogy  a  miniszter  sohasem  kívánta  senkitől,  hogy 
a  törvény  ellenére  cselekedjék,  és  hogy  az  igazságügyminiszterium 
elejétől  kezdve  mindvégig  minden  törekvését  arra  irányozta,  hogy 
egy  hajszálnyira  se  térjen  le  a  törvényesség  útjáról. 

Másodszor  bizonyítja  azt,  hogy  a  miniszter  a  politikát  a  minisz 
teriumtól  távol  tartotta,  a  felelősséget  senkivel  megosztani  nem  kí- 
vánta és  az  akkori  kormányzat  egész  ódiumát  egészen  magára  hárí- 
totta; ami  azonban  nem  jelenti  azt,  mintha  az  igazságügyi  tárcza 
körébe  tartozó  ügyek  intézésében  csupán  egyéni  felfogása  lett  volna 
irányadó.  Mert  hiszen  gyakran  megtörtént,  hogy  a  szoros  törvényes- 
séget tekintve,  munkatársai  és  tanácsadói  nézete  szerint  esetleg 
szigorúbb  rendszabályokat  lehetett  és  kellett  volna  foganatba  venni, 
ö  azonban  a  viszonyok  mérlegelésével,  a  czélszerüségi  szempon- 
toknak és  a  helyzet  politikai  exigentiáinak  megfontolásával  a  mér- 
sékeltebb felfogást  és  megoldást  találta  megfelelőbbnek. 


544 

Mindezeknél  fogva  Lányi  Bertalan  igazságügyminiszter  teljes 
joggal  tehette  az  igazságügyminiszierium  tisztikarához  1906.  évi 
április  5-én  intézett  búcsúbeszédében  ezeket  a  kijelentéseket: 

„Ami  az  igazságügyi  tárcza  körében  való  működésemet  illeti,  Ti 
•vagytok  a  leghitelesebb  tanúi  annak,  hogy  én  törvénytelenséget  soha- 
sem kívántam,  politikai  czélokból  a  törvény  félremagyarázását  sohasem 
óhajtottam.  Én  megköveteltem  minden  közfunctionariustól,  hogy  a  tör- 
vényes rendet  ne  pedig  az  anarchiát  mozdítsa  elő,  de  az  egyéni  meg- 
győződéssel szemben  erőszakot  sohasem  alkalmaztam.  A  birói  függet- 
lenséget tiszteletben  tartottam  és  szívesen  meghallgattam  és  respectáltam 
a  Ti  nézetetek  és  meggyőződéstek  megnyilatkozását  \s.  Ti  engem  nehéz 
feladataimban  egész  odaadással  támogattatok,  levettétek  vállaimról  a 
reám  nehezedő  teher  nagy  részét  és  nektek  köszönhetem  első  sorban, 
hogy  megnyugvással  tekinthetek  vissza  arra  a  rövid  időre,  melyet 
Magyarország  igazságügyminiszteri  székében  eltöltöttem." 


Polónyi  Géza  későbbi  igazságügyminiszter  a  jó  Ízléssel  össze- 
egyeztethetőnek találta,  néhány  nappal  későbben  (1906.  április  12) 
az  igazságügyminiszterium  tisztikara  előtt  tartott  beköszöntő  beszé- 
dében, tehát  ugyanabban  a  körben,  amely  Lányi  Bertalan  igazság- 
ügyminisztertől röviddel  azelőtt  a  legérzékenyebben  búcsúzott, 
közvetlen  elődeit,  s  így  Lányi  igazságügyminiszterí  is,  súlyos  vá- 
dakkal illetni. 

Azt  mondta  ugyanis,  hogy  az  ő  hivatalbalépése  nem  csupán 
személy-,  de  egyúttal  rendszerváltozást  és  a  közelmúlttal  való 
szakítást  jelent  és  hogy  mély  sajnálattal  és  megdöbbenéssel  látta, 
hogy  egyesek  meg  nem  érdemlett  kitüntetések  és  előléptetések 
reményében  vállalkoztak  az  alkotmány  legbecsesebb  biztosítékai- 
nak, a  sajtószabadságnak  és  a  gyülekezési  jognak  korlátozására; 
hogy  mély  sajnálattal  bizonyítékait  is  találta  hivatalbalépése  óta 
annak,  hogy  ez  a  törekvés  megvolt.  Azt  mondta,  hogy  végzetes 
veszély  fenyegette  Magyarországon  az  igazságszolgáltatásba  vetett 
hitnek  erejét  s  hogy  ő  neki  ezzel  szemben  szándéka,  a  birói  füg- 
getlenséget érintetlenül  és  szeplőtlenül  megtartani,  de  feladata,  mint 
gondos  kertésznek,  a  gyomlálás  kötelezettsége  is. 

Egy  későbbi  alkalommal  az  1906.  évi  költségvetés  tárgyalása 
rendjén  Nagy  Dezső  országgyűlési  képviselő  a  képviselőháznak 
1906.  évi  július  18-án  megtartott  ülésében  azt  az  óhaját  fejezte  ki, 
hogy  a  birói  függetlenség  intézményes  biztosítékai  gyarapíttassanak. 

Felszólalásának  nem  volt  személyes  éle,  inkább  oda  tendált,  hogy 
—  amit  némelyek  már  évek  elött  hangoztattak  —  a  miniszter 
kinevezési  joga  ne  legyen  egészen  korlátlan.  Polónyi  igazságügy- 
miniszter a  helyett,  hogy  ö  is  a  kérdés  elvi  megbeszélésének  a 
körében  maradt  volna  meg,  minden  szükség  nélkül,  pusztán  han- 
gulatkeltés végett  a  személyeskedés  terére  lépett,  azt  mondván, 
hogy  vele  szemben  a  birói  függetlenséget  nem  kell  védelmezni, 
hiszen  neki  —  úgymond  —  nagy  része  volt  abban,  hogy  a  király 
kegyelméből  sikerült  megmenteni  a  Ciiriát  attól,  hogy  élére  azt  állít- 
sák, aki  a  múlt  kormány  bűneinek  förészese  volt. 

Ezekre  a  következőket  kell  megjegyezni.  Abban  egyetértett 
mindenki,  —  úgy  a  minisztérium  kebelében,  mint  a  minisztériumon 
kivül,  —  hogy  azokat  a  visszaéléseket,  melyek  a  sajtószabadság  és 
a  gyülekezési  jog  terén  előfordultak,  sőt  hovatovább  minden- 
naposakká váltak,  a  törvényes  határok  közzé  kell  szorítani  és 
ebben  a  törekvésében  a  minisztert  az  arra  hivatottak  jogi  taná- 
csukkal készségesen  támogatták;  —  az  azonban  egyáltalán  nem 
felel  meg  a  valóságnak,  hogy  a  törvénynyel  meg  nem  egyeztethető 
rendszabályok  voltak  tervbe  véve  s  hogy  azoknak  foganatba  vételére 
egyeseket  meg  nem  érdemlett  kitüntetések  és  előléptetések  kilátásba 
helyezésével  toborozni  kellett  volna.  Mindenki  önként  teljesítette 
törvényes  kötelességét,  mást  pedig  soha  senkisem  kívánt.  Hogy 
csupán  azért,  mert  az  egyik  vagy  másik  közeg  exponáltabb  alkal- 
mazásban teljesítette  a  szolgálatot,  más  érdemesebb  egyének  hát- 
térbe szorításával  az  igazságügyminíszter  kivételes  előnyökben 
senkit  sem  részesített :  bizonyítékul  szolgáljon  egymagában  az  az  egy 
eset,  hogy  a  budapesti  királyi  ügyészségnek  azt  az  érdemes  tagját, 
aki  igazán  elismerésre  méltó  buzgósággal  végezte  a  sajtótermékek 
ellenőrzését  és  teljesítette  ezen  a  téren  a  vádhatóság  teendőit  —  köte- 
lességszerűen megvédeni  óhajtva  Ö  Felsége  legmagasabb  személyét 
az  insultusoktól  és  az  állam  törvényes  hatóságait  és  intézményeit 
a  lazításoktól  és  izgatásoktól,  —  s  akit  Polónyi  igazságügyminíszter 
az  ügyészí  megbízás  elvonásával  és  múltjának,  képességének  és 
készültségének  meg  nem  felelő  szolgálati  beosztással  büntetett,  a 
Fejérváry-kormány  nem  léptette  elő ;  mert  a  rangsorban  előtte  álló 
oly  kartársai  voltak,  akik  a  napi  politikától  távolabb  álló  functiót 
teljesítettek  ugyan,  de  akiket  mellőzni  még  sem  lett  volna  igazságos. 

Ami  pedig  Polónyinak  azt  az  állítását  illeti,  hogy  ő  mentette 
meg  a  Curiát  attól,  hogy  ne  kerüljön  az  élére  a  volt  kormány  bűnei- 
nek förészese  —  nyilvánvalóan  Lányi  volt  igazságügyminíszter   — 

s  hogy  ezzel  kétségtelen  bizonyítékát  adta  annak,  mennyire  óvja  6 
a  birói  függetlenséget :  erre  nem  lehet  más  válaszunk  mint  az,  hogy 
a  politikai  delicatesse  és  a  köteles  discretió  hiányának  legnagyobb 
foka  kell  hozzá,  oly  dolgokat  szellőztetni  és  személyi  czélzásokkal 
nyilvánosságra  hozni,  amelyek  határozottan  intim  természetűek  és 
amelyeknek  tüzetes  tárgyalásába  azok,  akiket  ezáltal  támadás  ért, 
a  fenti  oknál  fogva  bele  nem  bocsátkozhatnak.  Ezúttal  sem  lehet 
ebben  a  kérdésben  többet  mondani,  mint  ami  más  alkalommal, 
nevezetesen  a  Szabó  Miklós  volt  curiai  elnök  elhalálozása  alkalmából 
szárnyra  bocsátott  hamis  híresztelésekkel  szemben  már  jelezve  volt, 
t.  i.  azt,  hogy  az  a  combinatió,  hogy  Lányi  volt  igazságügyminiszter 
a  Curia  elnöki  székét  elfoglalja,  akkor  merült  fel,  amikor  Lányi  1906. 
év  február  havában  tárczájától  megválni  kivánt  s  azt  kellett  szem 
előtt  tartani,  hogy  távozása  ne  úgy  tűnjék  fel,  mintha  közte  és  a 
kabinet  többi  tagjai  közt  ellentét  támadt  volna.  Időközben  a  Fejérváry- 
kabinet  missiója  megszűnvén,  ez  a  combinatió  tárgytalanná  vált. 
Hogy  ezenkívül  micsoda  más  politikai  vagy  esetleg  rokoni  tekin- 
tetek érvényesültek,  hogy  a  curiai  elnöki  széknek  más  módon  való 
betöltése  következtében  másnak  jusson  hely,  annak  fejtegetését 
mellőzni  kívánjuk.  Egy  azonban  kétségtelen,  hogy  Lányi  a  változott 
politikai  viszonyok  közt  semmi  szin  alatt  sem  viselt  volna  köz- 
hivatalt és  hogy  Lányinak  múltja  és  egyénisége,  melyet  semmiféle 
támadás  és  invectiva  megsemmisíteni  képes  nem  volt  és  megsem- 
misíteni képes  nem  lesz,  biztosítékot  nyújt  aziránt,  hogy  ez  a  com- 
binatió sohasem  merült  volna  fel,  ha  a  legkisebb  aggály  támadt  volna 
abban  a  tekintetben,  hogy  Lányi  elnöksége  a  Curia  szinvonalat  akár 
csak  egy-  hajszálnyival  is  leszállítani  fogja.  — 

Igen  nehéz  volna  megmondani,  minek  minősítendő  az  a  modor 
és  az  az  eljárás,  amelyet  a  későbbi  igazságügyminiszter  a  volt  kor- 
mányzatot és  az  akkori  igazságügyi  viszonyokat  különböző  alkal- 
makkor jellemezte. 

Polónyi  éles  támadást  intézett  a  volt  kormány  ellen,  bűnök 
elkövetésével  vádolván  azt. 

Abban  az  időben,  amikor  egyes  vármegyéknek  a  volt  kormány 
vád  alá  helyezését  kérő  feliratai  a  képviselőház  igazságügyi  bizott- 
ságának adattak  ki  véleményezés  végett,  a  képviselőházi  tárgyalások 
során  a  jelesül  az  1906.  évi  költségvetési  vita  rendjén  a  miniszteri 
székből,  tehát  hivatalos  alakban,  a  legélesebb  vádakkal  illette  a  volt 
kormányt  s  ezzel  úgy  látszik  befolyásolni  akarta  az  igazságügyi 
bizottságot  és  a  közvéleményt.   Minduntalan  azt  hangoztatta,  hogy 

egyes  ügyészek  törvénytelen  cselekedetekre  használtatták  fel  magukat ; 
holott  nem  történt  egyéb,  mint  hogy  a  sürün  felmerült  büntetendő 
cselekmények  —  királysértések,  lazítások,  izgatások,  erőszakoskodá- 
sok —  miatt  törvényes  kötelességüknek  megfelelően  vádat  emeltek. 
Ugyancsak  a  miniszteri  székből  minden  alap  nélkül,  sőt  jobb  tudo- 
mása ellenére  a  volt  kormánynak  a  törvény  szigorú  alkalmazására 
irányuló  intézkedéseit  ügy  tüntette  fel,  hogy  a  megfélemlített  (?) 
bírákkal    és   ügyészekkel  a  szabadságjogok  elnyomása  czéloztatott. 

A  volt  régime  alatt  felmerült  s  a  törvény  értelmében  üldözött 
büntetendő  cselekményeket  alkotmányvédelemnek  minősítette,  s  nem 
úgy  állította  oda  a  kérdést,  hogy  ezeknek  a  büntetendő  cselek- 
ményeknek üldözését  az  uj  kormány  azért  mellőzi,  mert  a  király 
és  a  nemzet  közt  a  béke  létrejött  és  a  multakra  fátyolt  kell  borí- 
tani —  ami  mellesleg  mondva  az  egyedül  helyes  álláspont,  — 
hanem  ügy  tüntette  fel  a  dolgot,  hogy  azok,  akik  a  szóban  forgó 
cselekményeket  elkövették,  tulajdonképpen  az  alkotmányt  védték 
s  nem  büntetésre,  de  jutalomra  tarthatnak  számot;  míg  viszont 
azok,  akik  a  szóban  forgó  cselekményekkel  szemben  a  törvényt 
alkalmazták  s  az  állami  rendet  óvták,  az  alkotmány  ellen  törtek 
s  nem  elismerésre,  hanem  büntetésre  szolgáltak  reá. 

Hát  bizony,  ez  veszedelmes  dolog.  Ez  nem  egyéb,  mint  a 
forradalmi  irányzatnak  sanctionálása.  Oly  cselekményeknek,  melyeket 
minden  jogász,  sőt  minden  józanul  gondolkozó  ember  közönséges 
crimeneknek  minősít,  glorificátiója,  a  hazafiság  zománczával  való 
díszítése,  az  erőszaknak  megengedett  alkotmányvédő  eszközként 
való  proclamálása :  még  pedig  a  király  bizalmával  dicsekvő  minisz- 
ternek, az  igazságügy  őrének  hivatalos  kijelentése  által. 

Vegyük  például  a  debreczeni  esetet.  Ott  egy  védtelen  embert 
majdnem  holtra  vertek,  személyes  szabadságában  sértettek  s  vele 
szemben  erőszakoskodtak.  Nem  volt  jogász,  ügyész  vagy  bíró,  aki 
ezt  közönséges  büntetendő  cselekménynek  nem  tekintette  s  azt 
törvényszerűen  megtorlandónak  nem  tartotta  volna.  Ha  már  most 
az  időközben  létrejött  békére  való  tekintettel  —  azért,  mert  a  sértett 
fél  kinevezett  főispán,  tehát  politikai  személy  volt  s  a  cselekmény- 
nek politikai  rugói  voltak  —  az  uj  régime  a  büntetendő  cselek- 
mény további  üldözését  mellőzi,  azt  még  lehet  érteni.  De  ez  azután 
elég  is.  Azonban  ezt  a  közönséges  eriment  hivatalosan  felmagasz- 
talni s  az  alkotmányvédelem  gloriolójával  körülvenni,  azokat  pedig, 
akik  annak  idején  ezzel  a  büntetendő  cselekménynyel  szemben 
a  felsőbb  hatóságok  utasítására  törvényes  kötelességeiket  teljesítették 

(pl.  az  ottani  kir.  ügyész),  minden  kigondolható  módon  persequálni : 
az  talán  még  sem  válik  az  állami  jogrend  előnyére.  Hasonló  eljárást 
lehetett  talán  követni  Szerbiában  a  királygyilkosság  alkalmából ;  de 
nálunk,  ahol  az  állami  souverainitás  tényezői  körében  még  sem 
történt  ilyen  forradalmi  jellegű  felfordulás,  ez  absolute  nincsen 
helyén,  —  annál  kevésbé,  mert  az  itt  szóban  forgó  kijelentéseknek 
az  a  szinezetök  volt,  mintha  azokkal  a  király  egyetértene,  —  ami,  ha 
gaz  volna,  mint  ahogy  bizonyára  nem  igaz,  egyenesen  a  legitim 
királyi  hatalom  tekintélyének  rovására  esnék,  a  királyi  hatalom 
desavouálásának  és  pellengérre  állításának  volna  tekintendő. 

Tartózkodunk  az  ebből  levonható  további  consequentiáktól, 
csupán  csak  constatáljuk,  hogy  az  a  mód,  ahogy  a  coalitiós  kor- 
mány igazságügyminisztere  s  —  minthogy  az  ő  kijelentéseit  nem 
rectificálták  —  az  egész  coalitiós  kormány  a  volt  régime  alatt 
felmerült  eseményeket  és  büntetendő  cselekményeket  felfogta  és 
kezelte,  mindenképpen  alkalmas  volt  arra,  hogy  nemcsak  a  multat 
és  a  fennállott  alkotmányi  elleniét  elintézését  helyezze  hamis 
világításba,  hanem  buzdításul  szolgáljon  más  alkalomra  hasonló 
törvénysértő  és  büntetendő  cselekmények  elkövetésére. 

Már  pedig  nem  szenved  kétséget,  hogy  az  előzmények  a  coali- 
tiós kormányt  erre  fel  nem  jogosíthatták,  annál  kevésbé,  mert  minden 
objectiv  támpont  hiányzott  arra,  hogy  az  itt  tárgyalt  kormányzati 
aera  igazságügye  gyűlöletes  színben  állíttassék  a  nagy  közönség  elé. 

Ami  ebben  a  fejezetben  el  van  mondva,  az  híven  adja  vissza 
a  való  tényeket.  Kerültük  az  egyes  esetek  tüzetesebb  megjelölését 
és  a  személyek  megnevezését.  Ha  azonban  bárki  kétségbe  vonná 
az  itt  előforduló  állítások  és  megállapítások  valóságát:  e  munka 
szerzője  nem  fog  tartózkodni  attól,  hogy  concrétabb  alakban  hozza 
nyilvánosságra  az  idevágó  adatokat  —  úgy  személyi  mint  tárgyi 
vonatkozásban,  a  rendelkezésére  álló  irományszerü  bizonyítékok 
közlésével. 

VI. 

Intézkedések  a  sajtóval  szemben. 

Hogy  ebben  a  műben  önálló  fejezet  jut  annak  az  eljárásnak 
tárgyilagos  megvilágítására,  amelyet  a  Fejérváry-kormány  a  sajtó- 
termékek, különösen  pedig  az  újságok  vagy  időszaki  lapok  tör- 
vényes ellenőrzése,  szóval  a  sajtórendészet   tárgyában   követett,  — 

ennek  okát  abban  a  körülményben  találja  meg  az  olvasó,  hogy  a 
coalitió  és  az  érdekeit  képviselő  sajtó  a  sajtóval  szemben  tett 
intézkedések  miatt  hangoztatta  és  hangoztatja  részben  most  is  a 
legkeserűbb  vádakat  a  nevezett  kormány  ellen. 

A  hirlapok  lefoglalása  tényleg  napirenden  lévő  volt  abban  az 
időben.  Ez  kétségtelen  valóság.  De  elvitázhatatlan  tény  viszont  az  is, 
hogy  a  sajtó  bizonyos  rétegeinek  zabolátlan  kitörései  szintén  napi- 
renden lévők  voltak.  Hetykén,  kihívóan,  tüntető  kérkedéssel  vitte 
véghez  némelyik  hirlap  a  legsúlyosabb  beszámítás  alá  eső  bűncselek- 
mények szakadatlan  sorozatú  elkövetését.  A  bűnüldözés  tehát  csak 
a  bűnözésnek  volt  természetes  és  elengedhetetlen  következménye. 
Ha  sok  a  bűntett :  sok  a  megtorló  cselekedet.  A  kettő  között 
okbeli  a  kapcsolat.  így  van  ez  a  bűnös  cselekedetek  egész  nagy 
területén.  így  volt  és  így  kellett  ennek  lennie  a  sajtóvétségek  ese- 
teiben is.  A  Fejérváry-kormány  tehát  —  amint  ki  fog  derülni 
bőven  e  fejezet  során  —  ezen  a  téren  is  csak  a  maga  törvényes 
kötelességét  teljesítette,  amikor  gátat  vetni  igyekezett  annak  a 
minden  törvényes  rendet  legázoló  izgágaságnak,  amelynek  féktelen 
tombolása  állandóvá  lett  a  napi  sajtó  alsóbbrendű  termékeiben  és 
ugyanezt  a  törvényes  kötelességet  teljesítették  mindazok  a  ténye- 
zők, akik  hivatali  hatáskörükben  a  sajtóügyek  ellátásának  területén 
a  törvényes  rend  fentartására  közreműködtek. 

Azt  a  tényt  azonban,  hogy  bűncselekmény  miatt,  törvényesen 
emelt  vádra  és  illetékes  biró  határozata  alapján  történtek  a  lefog- 
lalások, —  hazafias  szólamok  és  a  Fejérváry-kormány  ellen  szórt 
szitkok  özönével  burkolták  el  csalárdul  a  felelősségre  vont  hir- 
lapok. A  coalitió  táborának  is  könnyen  hevülő  és  bőtorkú  elemei 
—  részint  tudatosan,  részint  pedig  azért,  mert  járatlanok  voltak 
jogismeretben  és  törvényalkalmazásban  —  a  bűnben  talált  hír- 
lapokkal együtt  ugyanezt  cselekedték.  Csak  a  meztelen  tényre 
mutattak  ők,  hogy  napirenden  lévők  voltak  a  foglalások.  A  látszat 
után  induló  avatatlan  tömeg  félrevezetésére  tehát  azt  az  ártó 
szándékkal  vagy  meggondolatlanul  odavetett  vádat  kürtölték  bele 
a  világba,  azt  hangoztatták  országgyűlésen  és  a  vármegyék  ter- 
meiben, azt  a  kortestanyákon  és  a  lakomák  ünnepi  terítékeinél, 
hogy  a  Fejérváry-kormány  ostromot  intézett  a  sajtószabadság  ellen, 
legázolni  és  eltiporni  kísérletté  meg  az  alkotmánynak  ezt  a  hatal- 
mas biztosítékát. 

Mindezt  pedig  —  fűzték  hozzá  irányzatos  rosszakarattal,  sőt 
nem    átalják   hozzáfűzni    itt-ott   még   ma   is        a  törvényeknek  és 

törvényes  rendeleteknek  megsértésével,  azoknak  jogtipró  áthágá- 
sával és  félrelökésével  hajtotta  végre  az  ártatlanul  békóba  vert  saj- 
tóval szemben  a  hatalom. 

Nézzünk  hát  végre  szeme  közzé  a  rút  vádnak,  amelyet  ekként 
kialakítva  hordott  szanaszét  lelkiismeretlenül  a  coalitiónak  egyik- 
másik lármásszavú  hirharangja,  állapítsuk  meg  hitelesen  annak  a 
jogállapotnak  lényegét  és  körülményeit,  amelyet  ezen  a  téren  —  a 
sajtórendészet  terén  —  a  Fejérváry-kormány  itt  talált,  elemezzük 
a  megelőző  időknek  és  a  Fejérváry-kormány  időszakának  sajtó- 
ügyekben való  eljárási  módozatait,  tegyünk  párhuzamos  össze- 
hasonlítást a  kettő  között  a  történetíró  elfogulatlan  nézőpontjáról 
és  az  igazság  világánál  úgy  állítsuk  be  a  képet  az  olvasónak, 
amint  az  a  valódi  tényállásnak  megfelel.  A  vádnak,  amely  nem 
gyökerezik  és  nem  is  gyökerezett  soha  a  meggyőződés  talajában, 
az  olvasó  előtt  szerte  kell  akkor  omolnia  és  a  rágalmak  szennyes 
áradatának,  amelylyel  kártékonyán  borították  el  némelyek  a  köz- 
élet porondját,  vissza  kell  szintén  szivárognia  oda,  a  hová  való :  az 
útszéli  csatornák  árkaiba. 

Lássuk  ugyanazért  mindenekelőtt  azt,  hogy  micsoda  állapotokat 
talált  a  Fejérváry-kormány  a  jogéletnek  azon  a  területén,  amelyre 
reá  akarunk  az  igazság  szövétnekével  világítani. 

A  sajtó  utján  elkövetett  büntettek  és  vétségek  üldözését  a 
büntetőtörvénykönyvnek  megfelelő  szakaszai,  az  azokat  magukban 
foglaló  sajtótermékek  lefoglalását  pedig  a  bűnvádi  perrendtartásnak 
567.  §-a  parancsolja  meg  és  parancsolta  meg  természetesen  a 
Fejérváry-kormány  idejében  is,  amikor  a  következőket  rendeli  a 
most  idézett  törvényszakasz : 

„Valamely  nyomtatvány,  büntettet  vagy  vétséget  megállapító 
tartalma  miatt,  a  feljelentés  megtétele  után  vagy  ezzel  egyidejűleg 
csak  a  vádló  indítványára  foglalható  le. 

A  lefoglalás  elrendelésére  és  foganatosíttatására  rendszerint 
az  illetékes  vizsgálóbíró  (565.  §.)  vagy  sajtóbiróság  (562.  §.),  ha 
azonban  a  késedelem  veszélylyel  járna,  bármely  vizsgálóbíró  vagy 
járásbíróság  is  jogosítva  van. 

A  lefoglalás  kiterjed  a  nyomtatványnak  mind  forgalomba 
hozott,  mind  a  postának  vagy  szállító  intézetnek  átadott,  mind  végre 
a  szerkesztőnél,  a  kiadónál,  a  nyomdásznál  vagy  más  egyénnél 
készletben  levő  példányaira.  Kiterjeszthető  továbbá  a  nyomtat- 
vány előállítására  szolgált  mintára,  metszetre  és  más  sokszorosító 
készülékre. 

A  minta  lefoglalását  a  kiszedett  szöveg  betűinek  szétszedése 
is  pótolhatja." 

Ami  most  már  annak  a  közvádlói  ellenőrzésnek  szabályozását 
illeti,  amely  a  bűncselekménynek  fölismerésére  és  megtorlására 
vezet :  ebben  a  tekintetben  akkor  is,  a  Fejérváry-kormány  idejében 
is,  a  vallás-  és  közoktatási  és  az  igazságügyminiszternek  1898.  évi 
február  hó  1-sö  napján  5720,  továbbá  az  igazságügyminiszternek 
ugyancsak  1898.  évi  február  hó  7.  napján  8835.  szám  alatt  kiadott 
rendeletei  voltak  az  irányadók. 

Ezek  a  rendeletek  állapították  meg  a  nyomtatványok  sajtó- 
rendészeti köteles  példányainak  beszolgáltatási  módozatait,  továbbá 
a  sajtóügyi  közvádlóknak  azokat  a  kötelességeit,  amelyek  a  sajtó- 
rendészeti köteles  példányok  nyomban  való  átvizsgálására  és  úgy 
a  bűnüldözés,  valamint  a  lefoglalás  tárgyában  való  haladéktalan 
intézkedések  megtételére  vonatkoznak. 

Amikor  tehát  nyomtatványoknak  törvénybe  iktatott  lefoglalását, 
törvényes  rendeletek  érvényben  levő  szabályainak  keretében,  a 
sajtóügyi  közvádlónak  indokolt  följelentésére,  az  illetékes  vizsgáló- 
bíró határozata  alapján  foganatosítják:  az  ellen  éppen  oly  kevéssé 
lehet  kifogást  tenni  a  törvényesség  szempontjából  a  múltra  nézve, 
mint  ahogyan  nem  lehetett  későbben  sem.  A  bűncselekményt  tartal- 
mazó nyomtatványok  terjesztésének  megakadályozására  alkalmazták 
is  mindig  a  foglalást,  valahányszor  átlépte  a  sajtóbeli  izgatás  a 
törvényben  megállapított  tilalmi  korlátokat  vagy  egyéb  törvényszegés 
jelenségei  voltak  a  sajtótermékekben  fölismerhetők.  Nem  a  Fejérváry- 
kormány  találmánya  volt  ez.  Minden  kormány  alatt  éltek  vele  a 
közvádlók.  A  socialista  sajtótermékek  lefoglalása  éveken  keresztül 
volt  napirenden.  A  nemzetiségi  hírlapok  számtalanszor  adtak  okot 
erre  az  intézkedésre.  De  okot  adott  rá  nem  egyszer  a  néppárt 
sajtója  is. 

A  kormányok  régóta  törekedtek  szigorítani  a  sajtórendészeti 
ellenőrzést,  sőt  ki  is  terjeszteni  a  bűnvádi  megtorlást.  Nem  ritkán 
bizonyult  korlátoltnak  a  létező  keret  a  nekivadult  sajtó  féktelen 
izgatásaival  szemben.  Különösen  a  socialista  sajtóval  szemben 
igyekeztek  a  megtorlás  eszközeinek  hézagosságán  segíteni.  Jellemző 
tünet  e  tekintetben,  hogy  Szilágyi  Dezső  minisztersége  idejében 
ezeknek  a  sajtótermékeknek  terjesztői  ellen,  vagyis  mindazok  ellen 
érvényesítették  egyszer  a  bűnvádi  felelősséget,  akik  a  lapot  vagy 
röpívet  kézről  kézre  adták,  elárusították  vagy  szertehordozták ;  holott 
pedig  a  törvény  (1848:XV111.  t.-cz.  13.  §-a)  csak  a  szerzőt,  kiadót 

és  a  nyomdászt  engedi  meg  fokozatosan  birája  elé  állítani.  Ezt  az 
intézkedést  azután  Kozma  Sándor  királyi  főügyész  előterjesztése 
következtében  elejtették,  habár  itt-ott  már  marasztaló  Ítélet  is 
keletkezett. 

Utóbb  is  számos  rendelet  ment  szét  a  sajtó  ellenőrzésének 
szigorítása  és  a  foglalások  gyorsítása  tárgyában.  így  jöttek  azután 
létre  a  sajtórendészeti  köteles  példányok  beszolgáltatásának  módo- 
zatai és  a  sajtóügyi  közvádlónak  a  bűnüldözésre  vonatkozó  köteles- 
ségei tárgyában  a  már  idézett  5720/1908.  febr.  1.  és  8835/1898. 
febr.  7.  számú  miniszteri  rendeletek. 

Az  első  rendeletnek  11.  §-a  foglalkozik  ezzel  a  kérdéssel  és 
azt  állapítja  meg,  hogy  az  időszaki  lapok  köteles  példányai  —  akár 
postai  utón,  akár  kihordással  veszi  a  szétküldés  kezdetét  —  a  szét- 
küldés időpontjában,  Fiume  városában  és  kerületében  pedig  egy 
órával  előbb  az  illető  sajtóügyi  közvádló  czime  alatt  a  megjelenés 
helyén  működő  föpostán,  kézbesítő  könyv  mellett  adandók  fel.  Arra 
az  esetre  pedig,  ha  a  szétküldés  a  lap  kiadásának  helyén  kihordással 
és  olyan  időben  veszi  kezdetét,  amikor  a  postának  hivatalos  órája 
nincs,  azt  az  intézkedést  foglalja  magában  ez  a  rendelet,  hogy 
akkor  a  köteles  példány  kézbesítésének  helyét,  idejét  és  az  átvételre 
illetékes  személyt  a  sajtóügyi  közvádló  határozza  meg. 

A  második  rendelet  még  tovább  ment  azokban  az  intézkedé- 
sekben, amelyek  a  sajtóügyi  közvádló  ellenőrzésének  hatályosságát 
és  a  foglalások  eredményesebb  foganatosítását  voltak  előmozdítan- 
dók.  Kötelességükké  tette  ugyanis  a  sajtóügyi  közvádlóknak,  hogy 
abban  az  esetben,  ha  székhelyükön  folytonos  szolgálat  (éjjel-nappali) 
van  a  postákon  berendezve,  az  időszaki  lapoknak  oda  a  terjesztés 
megkezdésekor  feladott  sajtórendészeti  köteles  példányát  szükség 
esetén  rögtön  nézzék  át  és  ha  abban  valamely  bűncselekmény 
jelenségeit  ismernék  fel :  a  bűnvádi  feljelentést,  tekintettel  a  vizsgáló- 
bírói működés  folytonosságára,  azonnal  tegyék  meg  és  annak  el- 
intézését, különösen  a  bűnjelek  lefoglalását  oly  időben  eszközöljék 
ki,  amidőn  nemcsak  a  helybeli  készletnek  legnagyobb  része,  hanem 
a  postára  adott  példányok  is  ott  vagy  —  a  táviró  és  távbeszélő 
felhasználásával  —  szállítás  közben,  avagy  a  nagyobb  postahiva- 
loknál,  kiadás  előtt  tényleg  le  is  foglalhatók  és  ez  által  a  törvény 
rendelkezése  végrehajtható. 

Ha  a  sajtóügyi  közvádlók  székhelyén  —  úgymond  tovább  ez 
a  rendelet  —  folytonos  postai  szolgálat  berendezve  nincsen  és  a 
lap  szétküldése  kihordással  oly  időben  veszi  kezdetét,  midőn  annak 

sajtórendészeti  köteles  példánya  az  ottani  fopostára  kézbesítő  könyv 
mellett  fel  nem  adható:  a  sajtóügyi  közvádló  ama  köteles  példány 
átvételére  legczélszerübben  a  fogháznak  felügyelő-  vagy  őrszemély- 
zetéből rendel  megbízottat  s  attól  a  lapot  átvéve,  a  netán  szükséges 
további  intézkedéseket  rögtön  tegye  meg. 

Ezzel  kapcsolatban.  1898.  évi  február  hó  4.  napján  kelt 
6551.  számú  rendeletével,  a  kereskedelemügyi  miniszter  is  utasította 
a  postahivatalokat,  hogy  az  időszaki  lapoknak  náluk  feladott  vagy 
hozzájuk  érkezett  sajtórendészeti  köteles  példányait  a  czímzett  sajtó- 
ügyi közvádlónak  vagy  igazolt  megbízottjának  kívánatára  a  rendes 
postai  továbbítás  előtt  is  bármikor,  tehát  hivatalos  órán  kívül,  sőt 
éjjel  is  kiadják ;  s  hogy  a  távirdahivatalok  a  Távirda-üzletszabályzat 
2.  §-ának  h)  pontja  alapján  a  királyi  ügyészek  vagy  az  általuk 
megbízott  közigazgatási  vagy  rendőri  közegek  által  feladott  állami 
táviratokat,  a  szolgálati  időre  való  tekintet  nélkül,  éjjel-nappal 
bármikor  felvegyék  és  a  lehetőség  szerint  azonnal  a  rendeltetés 
helyére  juttassák. 

A  királyi  ügyészségeknek  a  sajtóügyi  ellenőrzéssel  meg- 
bízott tagja  úgy  járt  el  most  már  teendőiben,  hogy  a  hírlapok 
feladásának  idejében  a  postán  megjelent,  a  sajtórendészeti  köteles 
példányokat  haladéktalanul  átvette  és  amennyiben  valamely  bűn- 
cselekmény jelenségeit  ismerte  fel  azokban,  a  postahivatalt  a 
nyomtatványok  továbbításától  mindaddig  eltiltotta,  amíg  a  nyom- 
ban felkeresett  vizsgálóbírónál  feljelentést  tett  és  tőle  a  lefoglalást 
elrendelő  határozatot  kieszközölte.  Ezt  a  tilalmat  éveken  keresztül 
itt-ott  a  királyi  ügyészek  a  bűnvádi  perrendtartás  178.  §-ára 
alapították,  ahol  meg  van  adva  részükre  az  a  jog,  hogy  leveleket, 
táviratokat  vagy  egyéb  küldeményeket  halaszthatatlan  szükség 
esetében  a  posta-  és  táviróhivatalok,  valamint  a  szállító  vagy 
fuvarozó  intézetek  helyiségeiben  lefoglalhassanak  és  a  vizsgálóbíró 
határozatának  kieszközléséíg  visszatartassanak.  Az  általános  szabály 
tényleg  ez  a  lefoglalásra  nézve.  Nyomtatványokra  azonban  a 
178.  §.  nem  vonatkozik.  Azok  lefoglalása  a  bűnvádi  perrend- 
tartás 567.  §-a  értelmében  kizárólag  a  bíróságnak  van  fentartva. 
Az  a  gyakorlat  fejlődött  ki  mégis  a  sajtóügyí  közvádlók  és  a  posta- 
hivatalok között,  hogy  amikor  a  hirlapok  ellenőrzésével  meg- 
bízott királyi  ügyész  valamelyik  újság  lefoglalása  iránt  akart  a 
bíróságnál  eljárni,  ezt  tudtára  adta  a  postahivatalnak,  a  posta- 
hivatal pedig  visszatartotta  a  megjelölt  hírlapot  és  bevárta  a  vizs- 
gálóbíró határozatát. 

Ez  volt  ime  a  sajtójog  területén  a  tényleges  állapot,  ez  volt 
a  sajtórendészet  kezelésénél  az  érvényben  lévő  gyakorlat,  nemcsak 
a  Fejérváry-kormányt  közvetlenül  megelőző  Tisza-kormány  idejében, 
hanem  évek  hosszú  során  keresztül  mind  a  Bánffy-,  mind  pedig  a 
Széli-kormány  idejében  is. 

A  Fejérváry-kormány  ezt  a  jogállapotot  találta,  amikor  a 
Tisza-kormány  helyét  elfoglalta. 

Vezérgondolata  —  ismételten    mutattunk  rá  már  e  mű   során 

—  az  volt  a  Fejérváry-kormánynak  kezdettől  fogva  mindvégig, 
hogy  intézkedéseivel  szigorúan  megmaradjon  a  törvények  kereté- 
ben, akárhogyan  törekedjenek  is  onnan  kizökkenteni.  Ezt  tartotta 
szem  előtt  a  sajtóval  szemben  is.  A  fennálló  rendeletekhez  nem 
nyúlt  hozzá.  Hatályon  kivül  egyet  sem  helyezett,  mert  semmi  oka 
sem  volt  arra,  hogy  a  közrend  fentartásának  a  fennálló  jogban 
gyökerező  eszközeit  csökkentse.  Csak  érvényt  szerzett  a  törvény- 
nek és  végrehajtotta  törvényesen  a  létező  rendeleteket.  Az  ezekben 
foglalt  rendszabályokat,  amelyek  elejétől  fogva  általános  vonatkozá- 
súak voltak,  de  eddig  a  szükséghez  képest  leginkább  csak  a 
socialista  és  a  nemzetiségi    sajtóval   szemben   nyertek   alkalmazást 

—  a  Fejérváry-kormány  idejében,  sőt  nagy  részben  már  a  Tisza- 
kormány idejében  is,  a  rendbontások  és  törvényszegések  járvány- 
szerű  méreteinél  fogva  alkalmazásba  vették  szélesebb  rétegeire  is 
a  sajtónak,  amelynek  valóságos  ostromló  táborrá  átalakított  egyes 
vidékeiről  nekivadultan  támadták  a  legszentebb  érdekeket  és  egy- 
mást szárnyalták  túl  a  durvaságban,  hogy  a  kelendőség  versenyé- 
ben egymás  mögött  el  ne  maradjanak. 

Az  útszéli  lapok  nekilendült  kelendősége  folytán  akadt  még 
számos  más  alsóbbrendű  hirlap,  amely  szintén  azzal  igyekezett 
magához  édesgetni  az  olvasót,  hogy  fölülmúlni  törekedett  a  másikat 
az  üres  szólamok  puffogtatásában,  a  hang  vaskos  bárdolatlanságá- 
ban  és  ami  fő,  a  király  ellen  irányuló  sértéseknek  mentül  szembe- 
tűnőbb gorombaságában . 

Mint  ahogyan  a  rikkancsok  csapata  száguld  üvöltve  szerte  a 
nyakában  maradt  „külön  kiadások"-kal  a  tolongó  tömegtől  ellepett 
utczákon  cs  hangzatos  ujsághirek  kiabálásával  ingerli  vételre  az 
izgalomra  éhes  járókelőt,  úgy  kergették  egymást  ezekben  a  gomba- 
módra elszaporodó  hírlapokban  és  hivták  fel  a  közönség  figyelmét 
önmagukra  vastagbetűs  közleményeik  czégéreivel.  A  rikkancs-fortély 
általánossá  vált  a  sajtónak  ebben  az  alacsonyabb  rétegében.  Fügét 
mutatni  a  világnak  és  útszéli  szitkok  özönét  zuditani  föl  a  legmaga- 

sabb  helyre  is:  ez  volt  a  sajtó  egy  részének  jelszava.  Lakomázá- 
sokról és  torokról  nyomattak  ki  és  használtak  fel  czégérül  pohár- 
köszöntöket, amelyekben  valamelyik  miniszterré  lett  vagy  miniszter- 
ségre törekvő  férfiú,  a  vele  együtt  mulató  fiatalság  épülésére, 
durván  becsmérlí  a  királyt  és  az  egész  királyi  családot.  Még  a 
különben  tüntető  királyhüséggel  szerkesztett  „Alkotmány"  is  meg- 
irigyli  ime  egyszer  csak  a  pálmát  és  nosza  rajta:  „/.  Ferencz 
József  Jakab"  felirással  sértő  czikket  tesz  közzé  a  király  ellen.  A 
nagyobb  lapok  közül  is  —  hol  az  egyik,  hol  a  másik  —  szilajon 
ugrik  be  időnkint  a  nekivadult  hajszába. 

Mi  volt  a  socialisták,  a  nemzetiségi  és  néppárti  sajtó  üzelme 
mindezekhez  képest! 

Valóságos  rémuralom  ült  a  társadalom  nyakára.  A  politika 
hullámveréseinek  taraján  felszínre  dobott  annak  a  sajtónak  a  rém- 
uralma terpeszkedett  szét  vakmerőn,  amely  egyéb  időszakokban  a 
szerelmi  tragédiák,  bankrablók  és  kosaras  asszonyok  történetén 
élősködik.  Vele  tartottak  mások  is  csakhamar  a  hirlapirás  hason- 
szőrű gárdájának  soraiból.  Letiportak  ők  a  legvadabb  hajszák 
rohamával  mindenkit,  akinek  a  tőlük  irányított  tömeggel  ellenkező 
volt  a  felfogása  vagy  más  volt  a  nézete.  A  viszonyok  kivételesekké 
alakultak.  Az  állapotok  türhetetlensége  egyik  napról  a  másikra 
fokozódott.  Azzal  nem  törődött  a  Fejérváry-kormány,  ha  őt  magát 
gáncsolták  és  megtámadásokkal  illették.  Intézkedéseire  nézve  eltűrte 
a  legméltatlanabb  bírálatot.  A  kibékítés  szent  feladatára  elszánt 
emberek  türelmével  viselte  minden  tagja  az  ellene  szórt  szidalmakat. 
Nem  tűrhette  azonban,  mint  ahogyan  nem  tűrhetné  egyetlen  kor- 
mány sem,  amely  jogot  tart  a  tisztességes  jelzőre,  hogy  a  király 
legmagasabb  személye  szolgáljon  legotrombább  bántalmazásaik  czél- 
táblájául  azoknak  a  féktelenségben  versenyző  hírlapoknak,  amelyek 
egyenesen  kiráysértésekre  voltak  berendezkedve.  Nem  tűrhette  a  bün- 
tetendő cselekmények  elkövetésére  irányuló  egyenes  felhívásokat,  a 
büntetendő  cselekmények  feldicsérését  szóval  a  töt  vény  és  a  hatóság 
elleni  izgatásokat  és  lazításokat. 

Már  az  1898.  évi  február  hó  7-ik  napján  kibocsátott  és  a 
Fejérváry-kormány  által  érvényben  talált  8835.  számú  sajtóügyi 
rendelet  nagy  súlyt  helyezett  a  saj.tóvétségek  elharapódzásának 
eredményes  meggátlása  tekintetében  arra,  hogy  a  sajtóügyi  köz- 
vádlók a  bűnjelek  lefoglalását  oly  időben  eszközöljék  k',  amidőn 
nemcsak  a  helybeli  készletnek  legnagyobb  része,  hanem  a  postára 
adott  példányok  is  mindjárt  ott,  ha  pedig  ott  nem :  akkor  a  táviró 


556 

vagy  távbeszélő  felhasználásával  szállítás  közben  vagy  kiadás  előtt 
a  nagyobb  postahivataloknál  tényleg  le  is  foglalhatók  és  ez  által 
a  törvény  rendelkezése  végrehajtható. 

A  sajtóügyi  eljárás  bűnvádi  eredményének  Jelentősége  tényleg 
ebben  rejlik  és  ebben  fog  kifejezésre  Jutni  mindenkor. 

Azonban  a  váltakozó  kormányok  alatt  a  hatóságok  mind- 
inkább lazán  jártak  el.  Az  üldözőbe  vett  hírlapoknak  kíméletlen 
támadásai  törvényes  kötelességeik  teljesítésétől  gyakran  elriasztották 
a  hatóságok  megfélemlített  közegeit. 

A  foglalások  is  meddők  voltak  rendszerint.  A  hírlapok  az 
uj  idők  vívmányaival  dolgoztak.  A  hatóságok  fakó  szekéren  döczög- 
tek  utánuk. 

A  Fejérváry-kormány  nem  tett  egyebet,  mint  csak  azt,  hogy 
a  törvényes  kötelesség  lelkiismeretes  teljesítését  követelte  meg  a  tiszt- 
viselők részéről. 

Ennek  a  megkövetelése  a  talált  viszonyok  között  a  legfoko- 
zottabb  mértékben  nehezedett  a  Fejérváry-kormányra,  de  hang- 
súlyozni kell  ismételten  és  ismételten,  hogy  ez  is  mindenkor  azzal 
a  vezérgondolattal  történt,  amelytől  a  legnehezebb  állapotok  között 
sem  tért  el,  hogy  intézkedése  és  eljárása  a  törvény  keretein  belül 
maradjon. 

A  kivételes  és  elvadult  viszonyok  között  mindenekelőtt  arról 
kellett  tehát  a  kormánynak  a  létező  törvényes  rend  határain  belül 
gondoskodnia,  hogy  valóban  hatályos  legyen  a  bűncselekményeket 
tartalmazó  nyomtatványok  sajtórendészeti  kezelése,  a  lefoglalások- 
kal pedig  —  a  terjesztésnek  a  fennálló  rendeletek  értelmében  való 
eredményes  megakadályozásával  —  végrehajtassék  a  törvénynek 
erre  a  czélra  irányuló  rendelkezése.  Biztosítania  kellett  e  végből  a 
Fejérváry-kormánynak  elsősorban  azt,  hogy  egyrészről  olyan  idő- 
ben kapja  kezéhez  a  sajtóügyi  közvádló  a  nyomtatványok  sajtó- 
rendészeti köteles  példányait,  amikor  intézkedést  tehet  az  esetleg 
szükségesnek  mutatkozó  bírói  foglalás  iránt  és  eredménynyel  haj- 
tathatja is  végre  a  foglalást,  másrészről  hogy  ebben  a  működésében 
ne  kerüljön  soha  a  törvényesség  szempontjából  méltán  kifogásol- 
ható abba  a  ferde  helyzetbe,  amelyet  valamikor  alig  lehetett 
elkerülnie,  t.  i.  hogy  a  vizsgálóbíróval  való  érintkezés  és  hatá- 
rozatának kieszközlése  idejéig  maga  legyen  kénytelen  vissza- 
tartani a  lapokat  és  minden  egyéb  nyomtatványokat,  vagy  pedig 
kényszerítve  legyen  azt  az  utasítást  adni  ki,  hogy  a  bírói  hatá- 
rozat  beszerzéséig    tartsák    vissza    a    postahivatalok    a    lefoglalni 

szándékolt  sajtótermékeket.  A  mindezekről  való  gondoskodásnak 
és  a  bűnvádi  eredmény  biztosításának,  a  Fejérváry-kormány 
intézkedéseiben  következetesen  érvényesülő  vezérgondolat  értel- 
mében, a  dolog  természeténél  fogva  úgy  kellett  történnie,  hogy 
se  töivényt  ne  sértsen,  se  ne  járjon  fennálló  rendszabályok  meg- 
bolygatásával. 

A  kérdést,  mindezeknek  a  tekinteteknek  gondos  figyelembe- 
vételével, a  Fejérváry-kormány  az  1898.  évi  február  hó  1.  napján 
kibocsátott  és  működésének  megkezdése  idejében  érvényben  talált 
5720.  számú  rendeletnek  szellemében  oldotta  meg.  Itt  ugyanis  az 
a  rendszabály  van  megállapítva,  hogy  az  időszaki  lapok  sajtó- 
rendészeti köteles  példányai  Fiume  városában  és  kerületében  egy 
órával  előbb  juttatandók  a  sajtóügyi  közvádló  kezéhez,  mint 
amikor  azoknak  a  szétküldése  vagy  kihordása  megkezdődik.  Ezt  a 
rendszabályt  terjesztette  ki  és  tette  általános  érvényűvé  a  Fejérváry- 
kormány,  amikor  1906.  évi  márczius  hó  20-ik  napján  a  belügyi 
m.  kir.  miniszter  a  következő  rendeletet  bocsátotta  ki : 

„A  belügyi  m.  kir.  miniszter  31,100/1906.  számú  rendelete  a 
sajtótermékeknek  vasúton  való  szállítása  tárgyában.  A  sajtótermékek 
ellenőrzése  és  ezzel  kapcsolatban  a  nyomtatvány  utján  elkövetett  bűn- 
cselekmények esetében  a  bűnvádi  eljárásnak  kellő  időben  való  tör- 
vényszerű kezdeményezése  gyakran  lehetetlenné  válik,  mert  egyes 
hidapokat  közvetlenül  a  vonat  indulása  előtt  adnak  postára,  sőt 
gyakran  az  utolsó  perczben  közvetlenül  az  induló  vonat  mozgóposta- 
kocsijaiba   dobnak  be. 

Rendelem  tehát,  hogy  bármely  induló  vonattal  csak  azok  a  hír- 
lapok küldhetők  tovább,  amelyeket  legalább  egy  órával  a  vonat  indulása 
előtt  adtak  postára.  Később  feladott  lapok  csak  kivételesen  akkor 
küldhetők  el  az  illető  vonattal,  ha  ez  sajtórendészetí  szempontból 
akadályba  nem  ütközik. 

Ugyanez  a  szabály  áll  a  bíróilag  már  lefoglalt  valamely  hírlap- 
nak a  törvénysértő  czikk  kihagyásával,  vagy  pótlásával  postára  adott 
ujabb  kiadására  is.  Az  ilyen  ujabb  kiadás  beérkezéséről  a  postahivatal 
a  vádhatóság  szolgálattételre  kirendelt  tagját  azonnal  értesíteni  köteles. 
Ettől  az  értesítésétől  számított  egy  órán  belül  az  ujabb  kiadás  szintén 
csak  akkor  küldhető  tovább,  ha  ez  sajtórendészetí  szempontból  aka- 
dályba nem  ütközik. 

Nyilvántartás  és  ellenőrzés  czéljából  a  postahivatalok  a  hírlapok 
feladási  idejét  a  posta-  és  távirdahívatalnál  pontosan  megőrzendő  hírlap- 
feladási  lapon  mindenkor  feljegyezni  tartoznak. 

Feladási  helyekül  Budapesten  a  hírlapok  részére,  a  szaklapok 
kivételével,  kizárólag  a  főpostai,  a  keleti  pályaudvar  mellett  lévő  72. 
és  a  nyugati  pályaudvar  mellett  lévő  62.  számú  hivatalt  jelölöm  ki. 

Hírlapok  és  egyéb  sajtótermékek  közvetlenül  a  mozgópostára 
sem  Budapesten,  sem  máshol  egyáltalán  nem  adhatók  fel.  Budapesten, 
1906.  márczius  20.  Krístóffy  s.  k.,  m.  kír.  belügyminiszter." 

Ezt  a  rendeletet  a  kereskedelemügyi  m.  kir  miniszternek  az  a 
kapcsolatos  és  ugyanazt  a  törvényes  czélt  szolgáló  intézkedése  egészí- 
tette ki,  hogy  a  sajtóvisszaélések  hathatós  ellenőrzése  érdekében  külön 
távbeszélő  áramkört  létesíttetett,  amelybe  a  72.  számú  postahivatalt, 
mint  központot  és  a  31,100/1906.  számú  belügyminiszteri  rendeletben 
megnevezett  többi  budapesti  postahivatalokat,  másrészt  a  királyi 
ügyésznek  és  két  királyi  vizsgálóbírónak  lakását,  valamint  a  kiviteli 
és  csomagszállitási  részvénytársaság  irodáját  is  bekapcsolták. 

Egyúttal  intézkedett  a  kereskedelemügyi  m.  kir.  miniszter  az  iránt 
is,  hogy  a  vizsgálóbiráknak  hirlaplefoglalása  tárgyában  rendelkező 
táviratait  az  összes  magyarországi  vasutaknak  magántáviratok  közvetí- 
tésére fel  nem  hatalmazott  állomásai  is  elfogadják  és  szabályszerű 
kezelésben  részesítsék. 

íme :  ez  volt  mindaz  az  intézkedés,  amelyet  a  törvény  kere- 
tein belül  és  a  fennálló  rendszabályok  törvényes  megtartásával  a 
Fejérváry-kormány  tett  a  sajtórendészet  tárgyában.  A  dolog  érde- 
mében nem  történt  egyéb,  mint  csak  az,  hogy  a  Fejérváry-kormány 
végrehajtó  szervei  férfiasan  teljesítették  törvényes  kötelességüket  és 
hogy  leszállva  e  végből  arról  a  középkori  rozoga  fakó  szekérről, 
amelyen  előbb  a  hatóságok  a  sajtóügyi  bűnüldözés  területén  döczög- 
tek,  az  uj  idők  gőzre  és  villanyra  berendezett  eszközeivel  eredtek 
ők  is  a  gyors  iramodással  száguldó  és  a  gyors  iramodásnak  ver- 
senyében tilos  mezőkre  is  gyakran  csapkodó  sajtó  nyomdokaiba. 
A  távbeszélővel  összekapcsolt  királyi  ügyész,  vizsgálóbirák,  rend- 
őrség és  postahivatalok  a  hírlapok  feladása  idejében  haladéktalanul 
közvetlen  érintkezésbe  léphettek.  A  sajtóügyi  teendők  ellátásával 
megbízott  királyi  ügyészek  nyomban  közölhették  a  vizsgálóbirákkal 
szószerint  a  törvényszegést  magában  foglaló  hírlapi  közleményt  és 
megtehették  arra  vonatkozó  indítványaikat,  a  vizsgálóbirák  pedig 
meghozhatták  tüstént  határozatukat  és  közölhették  azt  tudomásul- 
vétel czéljából  a  postahivatalok  főnökeivel,  foganatosítás  végett  a 
rendőrséggel,  amint  ezt  reájuk  nézve  a  bűnvádi  perrendtartás  178. 
§-ának  második  pontja  megengedi  és  sürgős  esetekben  követendő 
szabály  gyanánt  előirja. 


359 

A  jog  és  törvény  szempontjából  kiválóan  fontos  volt  a  Fejérváry- 
kormánynak  ekként  való  rendelkezése.  Az  előző  kormányok  idejében 
nem  volt  ritka  az  az  eset,  hogy  a  vizsgálóbirót  felkutatni  induló, 
királyi  ügyész  tilalmára  órákig,  sőt  néha  bizony  fél  napig  is  vissza- 
tartották a  postákon  a  lefoglalásra  kijelölt  hírlapokat  és  nyomtat- 
ványokat. Attól  függött  ennek  a  vizsgálóbírói  határozat  nélkül  való 
állapotnak  a  tartama,  hogy  mikor  talált  rá  valahol  a  királyi  ügyész 
a  vizsgálóbíróra,  az  pedig  mikor  hozta  meg  végre  a  maga  határozatát 
és  tette  meg  azokat  az  intézkedéseket,  amelyek  a  határozat  kézbe- 
sítésére és  foganatosítására  vonatkoztak. 

Ezzel  szemben  a  Fejérváry-kormány  idejében  bitói  határozat 
nélkül  nem  történt  se  betiltás,  se  visszatartás. 

Erkölcsi  és  jogi  jelentősége  így  nyilatkozott  meg  a  Fejérváry- 
kormány  sajtóügyi  intézkedéseinek,  gyakorlati  jelentősége  pedig 
abban  az  eredményben  nyilvánult,  ami  nélkül  tulajdonképpen  a 
lefoglalás  kieszközlésének  egyáltalában  nincs  is  értelme,  hogy  a 
bűncselekményt  tartalmazó  hírlapok  valamennyi  példánya  odakerült 
a  vizsgálóbíró  kezére. 

A  törvénybe  ez  a  czél  —  a  bűncselekményt  tartalmazó 
nyomtatványok  elterjedésének  megakadályozása  —  iktattatta  be 
alkotóival  a  nyomtatványok  lefoglalására  vonatkozó  rendelkezést. 
A  rendeletek,  amelyeket  a  Fejérváry-kormány  életbenlévőkül  itt 
talált,  ezt  a  czélt  szolgálták  intézkedéseikkel.  Ez  a  czél  a  Fejérváry- 
kormány  idejében  el  volt  ime  érve  teljesen  és  pedig  a  nélkül  volt 
elérve,  hogy  a  létező  jogrendszeren  bármiféle  módosítás  történt 
volna,  mert  a  kibocsátott  belügyi  és  kereskedelemügyi  miniszteri 
rendeletek  intézkedéseinek  nem  volt  szervezeti  jelentőségük  és  egy- 
általában nem  lépték  túl  azt  a  keretet,  amelyben  az  előző  minisz- 
teri rendeletek  intézkedései  mozogtak,  —  a  törvényt  pedig  nemcsak 
hogy  nem  sértették,  de  egyenesen  kizárták  annak  minden  félre- 
magyarázását és  helytelen  alkalmazását. 

Végeredményében  úgy  áll  tehát  a  dolog,  hogy  a  sajtórendészet 
és  általában  a  sajtóügyek  tárgyában  a  Fejérváry-kormány  állás- 
foglalása, úgyszintén  a  sajtóügyi  közvádlónak  ennek  alapján  való 
eljárása  inkább  felelt  meg  minden  tekintetben  a  törvénynek  és  a 
fennálló  törvényes  rendeleteknek,  mint  bármikor  azelőtt.  Sőt  hatá- 
rozottan megállapíthatja  bárki,  akinek  törvényismeret  és  szabályok- 
ban való  jártasság  áll  a  bírálói  méltatásnál  rendelkezésére,  hogy 
a  legszigorúbban  megvont  törvényes  keretet  nem  lépte  át  az  egész 
kormányzati  időszak  alatt  se  miniszter,  se  királyi  ügyész. 


560 

Szó  eshetnék  még  arról,  hogy  a  lefoglalt  sajtótermékek  tartal- 
mát illetőleg  a  bünösségi  kérdés  tekintetében  is  törvényesek  voltak-e 
az  alakiság  szempontjából  kétségtelenül  törvényes  foglalások  ?  E  rész- 
ben bizonyára  nyújt  a  kérdés  megítélésére  nézve  támpontot  az  a 
körülmény,  hogy  a  lefoglalásokat  elrendelő  határozatokban  már 
biró  állapította  meg  törvényesen  a  bűncselekmények  jelenségeit  és 
hogy  számos  esetben,  amikor  a  hírlapkiadó  jogorvoslattal  élt  a 
lefoglalást  elrendelő  vizsgálóbírói  határozat  ellen,  a  budapesti  kir. 
törvényszék  vádtanácsa  mindenkor  helybenhagyta  a  vizsgáíóbirák 
lefoglalástrendelö  határozatait. 

Az  esküdtbíróság,  sajnos,  nem  dönthetett  a  vád  tárgyává  tett 
bösorozatu  vétségek  tárgyában.  Ezekben  az  ügyekben  a  ma  urainak 
kérelmére  Ö  Felségének  legkegyelmesebb  hozzájárulása  folytán 
véget  ért  az  összes  folyamatba  tett  bűnvádi  eljárás.  Nincs  tehát 
most  már  törvény  szerint  jogosult  személy  vagy  testület  annak  a 
megállapítására,  hogy  a  kérdés  ezekben  a  sajtóügyekben  miként  áll 
az  anyagi  büntető  jog  nézőpontjáról. 

Mindenesetre  nagy  biztosíték  azonban  arra  nézve,  hogy  a 
lefoglalások  a  bünösségi  kérdés  tekintetében  is  teljesen  indokoltak 
és  törvényesek  voltak,  a  vizsgáíóbirák  és  a  vádtanács  határozataira 
való  utalás,  mert  a  törvény  a  kir.  ügyészszel  szemben  ezeknek  adja 
meg  elsősorban  valamely  tettben,  szóban  vagy  iratban  a  bünjelen- 
ségek  felismerésének  és  megállapításának  jogát. 

Egyébiránt  absolute  nem  lehet  feltenni,  hogy  abban  az  esetben, 
ha  a  sokszoros  kírálysértések,  amelyek  akkoriban  a  sajtó  utján 
nap-nap  után  elkövettettek  és  amelyek  a  vád  és  a  foglalás  tárgyává 
tett  ügyeknek  túlnyomó  részét  képezték,  sajtóbírósági  tárgyalás  és 
érdemi  eldöntés  alá  kerülnek,  a  megtorlás  elmaradhatott  volna  és 
hogy  azoknak  az  eljárása,  akik  az  előkészítő  stádiumban  a  törvénynek 
érvényt  szerezni  akartak,  igazolást  nem  nyert  volna.  Ámde  elsősorban 
az  uj  régime  urainak  állott  érdekében,  hogy  a  korábban  elkövetett 
cselekmények  nyomai  eltüntettessenek ;  mert  igen  furcsán  vette  volna 
ki  magát,  ha  az  olyan  czikkek,  mint  például  „Ferencz  József  ökle" 
vagy  az  Ö  Felségét  legkíméletlenebbül  sértő  bizonyos  pohár- 
köszöntők miatt  keletkezett  sajtópereket  akkor  kellett  volna  nyilvánosan 
tárgyalni,  amikor  éppen  olyanok  állanak  az  ügyek  élén,  akiknek 
személyét  ezeknek  a  sajtópereknek  egyike  vagy  másika  a  legközvet- 
lenebbül terheli  és  akik  immár  Ö  Felsége  bizalmával  dicsek- 
szenek. —  És  ha  a  politikában  beállott  ez  a  visszás  helyzet  éppen 
az  uj  régime  főalakjainak  az  érdekében   szükségessé  tette  a  folya- 

matban  volt  sajtóperek  megszüntetését  s  ily  módon  annak  a  meg- 
akadályozását, hogy  azokban  az  esküdtbiróság  döntsön :  akkor  többé 
senkinek  sincs  joga  azt  állítani,  hogy  ezekben  az  ügyekben  a  vád- 
emelésre és  a  lefoglalásra  a  törvényes  alap  hiányzott  és  hogy  ezekben 
az  ügyekben  a  büntetendő  cselekmény  critériumai  nem  voltak  meg. 
A  sajtóügyek  sokszor  csalárdul  elferdített  és  a  legrikítóbb 
vádak  koholására  felhasznált  kezelésében  a  Fejérváry-kormány 
működési  idejére  vonatkozólag  ez  a  valódi  tényállás. 


A  sajtó  ellenőrzésének  ugyanazt  a  rendszerét,  amelyet  a  bün- 
tető perrendtartás  nyomán  az  1908.  évi  rendeletek  inauguráltak, 
amelyhez  a  Fejérváry-kormány  is  alkalmazkodott  és  amelylyel  szem- 
ben csak  annyiban  létesített  nóvumot,  amennyiben  az  annak  kereté- 
ben megtehető  intézkedések  hatályosságát  biztosította,  a  coalitiós 
kormány  is  fentartotta.  Polónyi  igazságügyminiszter  ezt  a  rendszert 
a  gyakorlatban  is  alkalmazta. 

A  különbség  csak  abban  állott,  hogy  más  természetűek  voltak 
a  delictumok,  amelyek  ellen  a  megtorló  eljárás  irányult.  A  Fejérváry- 
kormány  idejében  a  királysértéseket,  a  törvény,  a  hatóság  és  a  ható- 
sági közegek  elleni  izgatásokat  kellett  a  büntetőjogi  repressió  tár- 
gyává tenni,  Polónyi  igazságügyminiszter  pedig  az  általános  strike-re 
való  felhívásokat  vette  üldözőbe.  Az  eltérés  kizárólag  politikai 
természetű  volt.  Polónyi  azzal  akarta  eljárását  tetszetősebb  színben 
feltüntetni,  hogy  ráfogta  a  Fejérváry-kormány  alatt  elkövetett  bün- 
tetendő cselekményekre,  hogy  azok  az  alkotmány  megvédését  czéloz- 
ták,  s  hogy  a  Fejérváry-kormány  ezeknek  a  cselekményeknek  üldö- 
zésével tulajdonképpen  az  alkotmányt  veszélyeztette  és  így  visszaélést 
követett  el.  Ez  az  okoskodás  azonban  nem  áll  meg.  A  bűntett  nem 
alkalmas  és  meg  sem  engedett  eszköze  az  alkotmány  védelmének. 
A  bűntettnek  az  alkotmányvédelem  szempontjából  való  felmagasz- 
talása egyenesen  forradalmi  álláspont,  amely  merőben  az  erőszakkal, 
a  merő  hatalmi  eszközökkel  operál  és  amelynek  semmi  köze  sincsen 
a  törvényességhez  és  jogossághoz. 

A  további  különbség  abban  nyilvánult,  hogy  Polónyi  csak  a 
sajtó  egy  részével  szemben  alkalmazta  az  itt  szóban  forgó  rend- 
szabályokat; csak  egyes  újságokat  szemelt  ki  s  azok  működését 
akarta  megrendszabályozni:  míg  a  Fejérváry-kormány  nem  válo- 
gatott az  egyes  sajtóorgánumok  közt;  nem  az  egyes  lapok  ellen 
foglalt    állást,    hanem    az    állami    rendet   veszélyeztető    büntetendő 

cselekmények  ellen.  Az  eljárást  ily  módon  nem  az  egyéni  önkény, 
nem  az  egyes  lapokkal  szemben  való  ellenszenv  vagy  rokonszenv, 
hanem  az  összes  hirlapi  közlemények  tartalmának  objectiv  bírálata 
irányozta.  És  hogy  csakugyan  ez  volt  az  igazságosabb  eljárás,  azt 
mindenki  érezte  és  éreznie  is  kellett.  Gaal  Gaston  országgyűlési 
képviselő  1906.  július  12-iki  nyilatkozatában  e  részben  a  követ- 
kezőket mondta:  „A  bűnvádi  perrendtartás  567.  §-ának  éjjeli 
ügyészek  által  való  alkalmazása  csakis  a  miniszter  külön  rendeletére 
történik.  Törvényességéhez  —  az  alaki  jog  szempontjából  —  szó 
nem  férhet,  ha  az  összes  sajtótermékek  ellenében  teljesen  egyformán, 
hogy  úgy  fejezzem  ki  magamat:  intézményesen  gyakoroltatnék ;  de 
hogy  az  igazságügyminiszter  úr  válogathasson,  hogy  a  fentjelzett 
szakaszt  mikor  és  ki  ellenében  alkalmaztassa,  hogy  egyes  sajtó- 
orgánumokat külön  elbánásban  részesítsen :  az  egy  veszedelmes 
elv."  (L.  Az  Újság  1906.  évi  190.  szám.) 

A  Fejérváry-kormánynak  a  sajtóval  szemben  követett  eljárását 
kifogásolták.  Tenni  kellett  ezt  azért  is,  mert  a  Fejérváry-kormányt 
ócsárolni  a  politikai  divat  és  a  „hazafiasság"  postulatuma  volt. 
A  budapesti  ügyvédi  kamarának  az  volt  a  panasza;  hogy :  „ügyész- 
ségeink nagy  buzgalommal  nyomoznak  politikai  bűncselekmények 
után  és  hogy  a  sajtónak  minden  szabadabb  (?)  czikkében  előszere- 
tettel keresnek  sajtóvétséget  (L.  a  kamara  jelentését  az  1905.  évi  műkö- 
déséről 10.  1.).  Kifogásolták  —  és  talán  még  erősebben  —  a  coalitiós 
kormány  igazságügyminiszterének,  Polónyi  Gézának  eljárását  is.  A 
budapesti  ügyvédi  kamara  az  1906.  évi  augusztus  21-én  megtartott 
rendkívüli  ülésében  kárhoztatta,  hogy  a  nevezett  miniszter  az  u.  n. 
éjjeli  ügyészek  „szabadságellenes"  intézményéhez  nyúlt.  A  képviselő- 
ház azonban  a  miniszter  e  részbeni  intézkedéseit,  amelyeket  —  épp 
úgy,  mint  a  Fejérváry-kormány  —  a  fennálló  szabályokkal  okolt 
meg,   tudomásul  vette.  (1906.  évi  július  11-iki  képviselőházi  ülés.) 

Kérdjük  már  most,  mit  jelentsen  ez  ?  Nem-e  tisztán  a  változó 
politikai  hangulatoktól  függ  ez  az  egész  kérdés?  1898  óta  éveken 
át  nem  szólalt  fel  senki    az   akkor  kiadott   rendeletek  ellen.*  1905 

*  Egy  alkalommal  1899-ben  megtörtént  ugyan,  hogy  az  itt  szóban  forgó 
rendeletek  miatt  interpellátiót  intéztek  a  kormányhoz.  Az  akkori  igazságügy- 
miniszter és  miniszterelnök  azonban  kimutatták,  hogy  ezek  a  rendeletek  meg- 
egyeznek a  törvénynyel,  t.  i.  a  bűnvádi  perrendtartás  567.  §-ával,  amely  szerint 
a  lefoglalás  a  postán,  azaz  a  postára  adott  összes  példányokra  nézve  is  tör- 
ténhetik ;  amiből  nyilvánvaló,  hogy  a  postáraadás  már  a  terjesztés  (forgalomba- 
hozatal) jellegével  bir.  Ezt  az  értelmezést  a  képviselőház  helyeslőleg 
tudomásul  vette. 

és  1906-ban  már  az  ezekre  a  rendeletekre  alapított  egyes  intéz- 
kedések töfvényességét  tagadták.  A  coalitiós  kormány  alatt  csupán  csak 
a  fennálló  intézmények  „szabadságellenes"  iránya  ellen  fordulta 
kifogás;  de  mert  a  concrét  intézkedések  csak  egyes  társadalmi 
osztályok  ellen  irányultak,  a  képviselőház  nem  talált  az  egészben 
semmi  kifogásolni  valót. 

Az  1898.  évi  rendeleteket  csak  Polónyi  utódja  helyezte  hatályon 
kivül,  több  mint  két  évvel  a  coalitió  kormányrajutása  után ;  ami 
bizonyára  szintén  csak  politikai  hangulatkeltésből  történt. 


A  sajtóügygyei  függ  össze  a  kereskedelemügyi  miniszternek 
a  belügyi  és  igazságügyi  miniszterekkel  egyetértöleg  1906.  évi 
márczius  10-én  21.809,  b.  szám  alatt  kiadott  rendelete  a  posta- 
küldemények lefoglalása  és  azokról  adatok  szolgáltatása  tárgyában. 
Ennek  a  rendeletnek  az  volt  a  czélja,  hogy  a  postahivatalok  tájé- 
kozva legyenek  azok  felől  a  törvényes  szabályok  felől,  melyek  a 
rendelet  tárgyát  képező  kérdésekben  fennállanak  és  határozott 
utasítást  kapjanak  ezeknek  a  szabályoknak  mikénti  alkalmazására 
nézve.  Hasonló  rendelet  adatott  ki  már  1888-ban;  amikor  azonban 
a  bűnvádi  perrendtartásról  szóló  1896:  XXXIII.  t.-czikk  lépett  életbe, 
uj  rendelet  kiadása  vált  szükségessé. 

Ennek  a  rendeletnek  a  sajtóra  vonatkozó  rendelkezései  a 
következők  voltak: 

1.  A  vizsgálóbirák,  királyi  járásbiróságok  és  királyi  törvény- 
székek (vádtanács)  jogosítva  vannak  a  bűntett  vagy  nem  csupán  pénz- 
büntetéssel büntetendő  vétséggel  terheltek  ellen  folyamatba  tett  bűn- 
ügyekben a  terhelteknek  szánt  vagy  tőlük  eredő  leveleket  s  egyéb 
küldeményeket,  nemkülönben  táviratokat  (még  ha  álczím  alatt  érkeztek 
vagy  adattak  is  fel)  a  posta-  és  távirdahivataloknál  lefoglalni  és  azok 
kiszolgáltatását  kívánni.  (1896  :  XXXIII.  t.-czikk  171.,  177.  és  178.  §§.) 

2.  Sajtótermék  utján  elkövetett  bűncselekmény  esetében  a  sajtó- 
bíróságok,  vizsgálóbirák  és  járásbiróságok  az  illető  sajtótermékek 
(hírlap,  röpirat  stb.)  összes  példányait  lefoglalhatják.  (1896:XXX111. 
t.-czikk  567.  §.) 

3.  Az  1 .  pont  alatt  említett  esetekben  a  lefoglalást  a  királyi 
ügyészségek  is  foganatosíthatják,  mely  esetben  a  posta-  és  távirdahiva- 
talok  kötelesek  a  lefoglalt  küldeményt  vagy  táviratot  a  királyi  ügyész- 
ség határozatától  nyert  értesüléstől  számított  három  napig  visszatartani. 
(1896:  XXXIII.  t.-czikk   178.  §.) 

36* 

11.  Az  1.  és  2.  pontok  alatt  említett  bűnügyekben  a  vizsgálóbirák, 
királyi  járásbiróságok,  királyi  törvényszékek  (vádtanács),  sajtóbiróságok, 
királyi  ügyészségek,  nemkülönben  a  rendőri  hatóságok  is,  a  postahivata- 
loktól kívánhatják,  hogy  velők  vagy  az  általuk  e  czélból  megbízott  köze- 
geikkel közöljék  a  büntető  eljárás  czéljaira  szükséges  levelek,  egyéb 
postaküldemények  (ideértve  a  hírlapokat  és  mindennemű  sajtótermékeket 
is)  és  a  táviratok  feladására  és  kézbesítésére  vonatkozó  adatokat,  neveze- 
tesen azt,  hogy  bizonyos  egyén  hol,  mikor,  mily  levelet,  postaküldeményt 
vagy  táviratot  adott  fel  s  illetve  számára  milyenek  érkeztek.  Igényelhetik 
azt  is,  hogy  ugyanezen  alkalommal  az  illető  levelet  (hírlapokat  s  minden- 
nemű   sajtóterméket  is)  a  posta-  és  távirdahivatalban  megtekinthessék. 

A  rendelet  tervezete  még  mintegy  másfél  évvel  a  Fejérváry- 
kormány  hivatalbalépése  előtt  készült  az  igazságügyminiszteriumban 
megtartott  szakértekezleten,  amelyben  Lányi  Bertalannak,  mint  akkor 
még  a  törvényelőkészítő  osztály  főnökének  elnöklete  alatt  számos 
szakférfiú  vett  részt.  Véleménykülönbség  illetőleg  kétely  csak  arra 
nézve  merült  fel,  vájjon  az  1896:  XXX.  t.-czikk  567.  §-a,  mely 
a  sajtótermékek  lefoglalása  kérdésében  eltérő  szabályt  állít  fel, 
kizárja-e  a  királyi  ügyésznek  a  178.  §-ban  a  postaküldeményekre 
nézve  általában  megállapított  jogát,  amely  szerint  a  lefoglalást  ő  is 
rendelheti  el.  Amikor  Lányi  Bertalan  az  igazságügyi  tárczát  átvette, 
a  kérdés  még  nem  volt  eldöntve,  s  ő  azt  a  nézetet  tette  magáévá, 
hogy  a  fenti  567.  §.  eltérő  rendelkezésénél  fogva  a  lefoglalás  illetőleg 
visszatartás  joga  a  királyi  ügyészt  meg  nem  illeti.  Arra  nézve,  hogy 
a  megtekintés  joga  a  királyi  ügyészséget  és  a  rendőrhatóságokat 
is  megilleti,  nem  volt  kétely,  mert  az  1896:XXXII1.  t.-czikk  561  — 
575.  §-ai  ugyanennek  a  törvénynek  84.  és  87.  §-aival  szemben, 
melyeken  ez  a  jog  alapszik,  kivételes  rendelkezést  nem  tartalmaznak. 

Mikor  a  coalitiós  kormány  vette  át  az  ügyeket,  valami  nagy  dol- 
got akart  cselekedni,  hogy  a  Fejérváry-kormány  sajtóellenes  czélzatait 
és  saját  sajtóbarát-elveit  a  nyilvánosság  előtt  demonstrálja.  1906.  évi 
május  25-én  hatályon  kívül  helyezte  a  Fejérváry-kormány  rende- 
letét és  egy  egészen  uj  rendeletet  adott  ki,  melynek  tartalma  azonban 
lényegileg  egyezett  a  korábbi  rendelet  tartalmával.  Amit  a  korábbi 
rendelet  2.  pontja  kimondott,  ugyanaz  bent  van  az  uj  rendelet 
3.  §-ában  azzal  a  toldással,  hogy  az  összes  példányok  alatt  a 
postára  adott  példányok  is  értendők.  Az  eltérés  mindössze  csak 
annyiban  áll,  hogy  a  megtekintési  jogról,  melyet  a  korábbi  rendelet 
11.  §-a  említett,  az  uj  rendelet  10.  §-a  hallgat;  amivel  természetesen 
az  1896  :XXX.  t.-czikk  84.  és  87.  §-a  nincs  hatályon  kivül  helyezve. 

Ebben  a  kérdésben  tehát  nem  történt  de  nem  is  történhetett 
semmi,  amit  a  sajtószabadság  megóvása  terén  a  coahtiós  kormány 
érdeméül  leljetne  betudni ;  s  ezt  a  sajátságos  eljárást  méltán  meg  is 
rovta  a  budapesti  ügyvédi  kamarának  1906.  évi  augusztus  hó  21-én 
megtartott  rendkívüli  közgyűlése.  — 

Ami  végül  a  belügyminiszternek  1905.  február  26-án  kiadott 
rendeletét  illeti,  amelylyel  a  hírlapoknak  utczai  árusítását  betiltotta 
(181.  1.),  ennek  a  rendeletnek  törvényszerűségét  egyáltalán  nem  lehet 
kétségbevonni.  Az  1848:XV111.  t.-czikk  45.  §-a  a  hirlapelárusitás- 
nak  ezt  a  módját  a  rendőri  hatóság  felügyelete  alá  helyezte.  Ennek 
a  felügyeletnek  mikénti  gyakorlását  mindig  miniszteri  rendeletek 
szabályozták.  Az  1867.  évi  1731.  számú  belügyminiszteri  rendelet 
az  utczai  elárusítást  engedélyhez  köti,  s  a  népet  izgató,  a  rendet 
veszélyeztető  vagy  szemérmet  sértő  nyomtatványok  árusításának 
megengedését  megtiltja;  az  1897.  évi  1608.  számú  rendelet  pedig 
ily  esetben  a  már  netán  előre  adott  engedély  visszavonását  szabja 
meg.  Ezt  az  ügyet  a  miniszter  a  fenforgó  körülményeknek  megfelelően 
intézheti,  és  ha  a  szükség  úgy  hozza  magával,  az  esetről-esetre 
vagy  időszakonként  való  engedélyezéstől  eltekinthet,  avagy  hosszabb 
vagy  rövidebb  időre  az  utczai  hirlapelárusítást  egészben  megszün- 
tetheti. Hogy  erre  az  utóbbi  intézkedésre  csakugyan  szükség  volt, 
azt  e  helyütt  nem  kell  tüzetesebben  fejtegetni. 


VII. 
Vallás-  és  közoktatásügy. 

Lukács  György  vallás-  és  közoktatásügyi  miniszter  1895.  évi 
augusztus  15-én  72,000.  és  72,001.  szám  alatt  kibocsátott  úgy- 
nevezett magyarnyelvű  rendeleteivel  a  nemzeti  Irányú  tanítás  kér- 
désében és  a  magyar  nyelvnek  mint  államnyelvnek  a  nem  magyar 
tannyelvű  iskolákban  és  a  tanítóképzésben  való  érvényesítése  tár- 
gyában oly  hatályos  intézkedéseket  tett,  aminőket  a  magyar  nyelv 
kötelező  tanításáról  szóló  1879:XV1II.  t.-czikk  életbelépte  óta  nagy 
parlamenti  többséggel  rendelkező  kormányok  nem  tartottak  oppor- 
tunusnak  megkisérleni.  Ezekben  a  rendeletekben  egyéb  hatályos 
intézkedések  között  ki  van  mondva  az  is,  hogy  ott,  ahol  a  magyar 
nyelv  tanításában  azért  nincs  eredmény,  mert  a  tanító  nem  birja  a 
magyar  nyelvet  oktató  képességgel,  a  tanítót  nyugdíjazni  kell ;  ahol 

pedig  azért  nincs  eredmény,  mert  a  tanító  a  magyar  nyelvtanítás 
terén  törvényes  kötelességét  elhanyagolja,  az  államsegély  beszün- 
tetendő és  a  tanító  fegyelmi  eljárás  alá  vonandó.  Az  iránt  is  intéz- 
kednek a  rendeletek,  hogy  amely  nemmagyar  tannyelvű  iskolában 
a  magyar  nyelv  tanítása  nem  kielégítő,  állami  tanító  rendeltessék 
ki  a  magyar  nyelv  tanítására,  s  hogy  szükség  esetén  a  felekezeti 
tanítóképzőben  államköltségén  alkalmaztassék  magyar  nyelvtanár. 
Ezen  magyar  nyelvi  rendeletek  több  intézkedése  ellen  nemzetiségi 
részről  Ö  Felségéhez  folyamodtak,  a  Felség  azonban  visszautasí- 
totta a  hozzá  intézett  kérvényeket.  Később  gróf  Apponyi  minisz- 
tertől is  követelték  ezen  rendeletek  hatályon  kivül  helyezését 
(Maniu  és  Popovics  interpellatiói  a  képviselőházban),  gróf  Apponyi 
azonban  teljes  hatályukban  fentartotta  azokat,  sőt  Lukács  rendele- 
teinek intézkedései  egyenesen  átvétettek  a  nemállami  elemi  iskolák 
jogviszonyairól  szóló  1907:XXVI1.  t.-czikkbe.* 

A  tárgyilagos  bírálónak  lehetetlen  el  nem  ismernie  a  Fejérváry- 
kormány  közoktatásügyi  miniszterének  az  államnyelv  jogainak  érvé- 
nyesítése terén  tett  hatályos  intézkedéseit.  A  Fejérváry-kormány  azt 
a  helyes  politikát  követte,  hogy  az  állam  nyelvét  a  közoktatásban 
kell  sziklaszilárdan  megerősíteni,  arra  törekedni,  hogy  minden  nem 
magyarajku  iskolaköteles  megtanuljon  magyarul.  Vegyük  ehhez  még 
azt,  hogy  a  Fejérváry-kormány,  amidőn  a  kibontakozás  alapjául 
szolgálható  katonai  programmját  a  szövetkezett  ellenzék  vezetői  elé 
terjesztette,  a  király  által  még  a  Tisza-kormány  idejében  elfogadott, 
jelentékeny  nemzeti  vívmányokat  tartalmazó  programmon  felül  hozott 
egy  uj  vívmányt,  t.  i.  azt,  hogy  Magyarország  területén  a  legénység 
oktatása  és  kiképzése  nem  mint  eddig  az  anyanyelven,  hanem  a  nem 
magyar  anyanyelvű,  de  magyarul  értő  legénység  oktatása  is  magyarul 
történjék.  Ez  a  rendszabály,  párosulva  a  magyar  nyelvnek  a  nép- 

*  A  képviselőház  1906.  évi  július  11-iki  ülésében  Maniu  az  említett 
rendeleteknek,  mint  olyanoknak,  melyek  „a  jelen  kormány  által  törvénytelennek 
mondott  Fejérváry-kormánytól  származnak",  visszavonását  kívánta.  Erre  gróf 
Apponyi  ezeket  válaszolta :  Nagyon  természetes,  hogy  közjogunk  nem  engedi 
meg  azt,  hogy  fennálló  törvényeink  ellenére  rendeletekkel  kormányozzák  az 
országot.  Ha  van  az  előző  kormánynak  olyan  rendelete,  amely  a  fennálló 
törvényekkel  ellenkezik  —  a  miről  neki  tudomása  nincs,  —  ő  annak  a  rende- 
letnek végrehajtását  nem  fogja  követelni.  —  Az  itt  szóban  lévő  rendeletekkel 
szemben  gróf  Apponyi  tényleg  semmiféle  eltérő  rendelkezést  nem  tett,  s  ezzel 
a  rendeletek  törvényességét  s  az  előző  kormány  törvényes  rendelkezési  jogát 
elismerte.  Utóbb  kifejezetten  elismerte  gróf  Apponyi,  hogy  a  volt  kormány- 
nak a  végrehajtó  hatalom  körébe  vágó  rendeletei  érvényesek. 

iskolákban  igazán  sikeres  tanításával  —  amire  ugyancsak  a  Fejérváry- 
kormány  tette  meg  az  elhatározó,  hatályos  intézkedéseket  -  rövid 
időn  belül  biztosíthatta  volna  azt  az  eredményt,  hogy  Magyarországon 
a  hadseregben  az  oktatás  és  kiképzés  nyelve  s  ebből  folyólag  az 
ezrednyelv  kizárólag  a  magyar  legyen,  aminek  folyományaképp 
Magyarország  területén  a  tisztek  is  mind  kötelesek  lennének  magyarul 
ínegtanulni.  Lényegében  tehát  a  Fejérváry-kormány  a  katonai  okta- 
tási nyelv  és  az  ezrednyelv  megmagyarosítását  hozta. 

Az  igazi  liberalismus  és  a  democratia  követelményeinek  hódolt 
és  a  lelkiismeret  szabadsága  nagy  elvének  tett  eleget  Lukács  György 
vallás-  és  közoktatásügyi  miniszter  akkor,  amidőn  a  vallás  szabad 
gyakorlatáról  szóló  1895:XLIII.  törvényczikkben  gyökerező  fel- 
hatalmazás igénybevételével  a  baptista  felekezetet  az  állam  védelme 
és  főfelügyelete  alatt  álló  elismert  felekezetté  nyilvánította. 

További  jelentős  intézkedése  a  vallásügy  terén  az  orthodox 
izraeliták  autonóm  biráskodásának  visszaállítása. 

Lukács  minisztersége  idejében  egy  katholikus  érseki  és  öt 
püspöki  szék  töltetett  be,  anélkül,  hogy  a  coalitió  ezen  kinevezések 
törvényessége  ellen  legcsekélyebb  ellenvetést  tett  volna. 

Lukács  miniszter  az  érettségi  vizsgálatot  uj  utasítással  sza- 
bályozta, melyben  a  vizsgálatot  jelentékenyen  egyszerűsítette,  e 
mellett  azonban  alaposabbá  tette  és  ezzel  színvonalát  emelte. 

Sociális  szempontból  lényegesek  azok  az  intézkedései,  melyek- 
kel a  tüdővésznek,  ennek  a  legpusztítóbb  népbetegségnek  és  az 
alcoholismusnak  romboló  hatása  ellen  való  védekezést  a  népiskolai 
oktatásba  szervesen  beillesztette.  Ezzel  kapcsolatban  továbbfejlesz- 
tette az  iskolaorvosi  intézményt. 

A  nagy  értékű  Ráth  György  muzeumot  minden  műkincsével 
megszerezte  a  nemzet  részére. 

A  szinészeti  igazgatásnak  a  belügyminisztériumból  a  vallás- 
és  közoktatásügyi  minisztériumba  való  áthelyezése  kérdését  teljesen 
előkészítette,  úgy  hogy  a  coalitiós  kormány  minden  nehézség  nélkül 
megvalósíthatta  ezt  a  rég  óhajtott  reformot. 

Intézményes  intézkedéseket  tett,  hogy  a  rajzoktatás  és  annak 
formális  képző  ereje  a  nevelés  terén  ahhoz  a  szerephez  jusson, 
mely  azt  méltán  megilleti. 

Lukács  miniszter  nagy  gonddal  egész  sereg  törvényjavaslatot 
készített  és  bocsátott  közre  bő  indokolással  ellátva.  Ezek  -  sajnos 
—  törvényhozási  tárgyalásra  nem  kerülhettek,  azonban  az  ezekben 
a  javaslatokban    lefektetett   egynehány  kezdeményezése   azóta   már 

megvalósulást  nyert,  így  például  az  elemi  oktatás  ingyenessége 
(1908:XLV1.  t.-czikk).  Lukács  szerves  törvényjavaslatokat  hagyott 
hátra  az  elemi,  közép-  és  felső  oktatás  tárgyában. 

Népoktatási  javaslatában  a  feltétlen  érvényesülést  követelő 
egységes  magyar  nemzeti  érdek,  továbbá  az  a  sociális  gondolat 
vezérelte,  hogy  a  nép  minden  rétegét  részesítsük  az  ismeretek 
ingyenes  megszerzésének  áldásában.  A  tanitóképesités  kérdésében 
a  kizárólagos  államosítás  elvének  álláspontjára  helyezkedett. 

A  középiskolai  oktatás  reformja  terén  a  nemzetünk  vezető 
elemeinek  nevelésében  szükséges  újításokat  az  egységes  jogositásu 
középiskola  eszméje  köré  csoportosította.  E  rendszer  szerint  az  összes 
középiskolákban  be  volna  rendezve  teljesen  egyenlő  törzstanitás, 
melynek  tárgyait  kivétel  nélkül  és  egyenlő  mértékben  mindenki 
tanulná,  melyből  mindenki  tenne  érettségi  vizsgálatot  s  mely  minden- 
kit az  összes  főiskolai  jogosítványokban  részesítene;  s  e  törzs- 
tanításon kivül  és  mellette,  intézetenként  váltakozva,  volnának  oly 
tanfolyamok  (melléktanítás),  melyek  a  szabad  választás  szerint  jelent- 
kezőket szintén  köteleznék,  de  sem  érettségi  vizsgálat  tárgyai 
nem  volnának,  sem  a  jogosításra  befolyást  nem  gyakorolnának. 
Egyébként  Lukács  miniszter  az  egységes  jogositásu  középiskoláról 
készített  törvényjavaslatát  enquéte  elé  is  terjesztette,  mely  1906.  évi 
január  29.,  30.  és  31.  napjain  tartotta  nagy  érdekű  tanácskozásait. 

Az  egyetemekről  és  az  egyetemi  főiskolákról  készített  törvény- 
javaslatában arra  igyekezett,  hogy  tanítási  és  a  tanulási  szabadság 
igazán  megvalósittassék. 

Végül  bő  és  alapos  indokolással  ellátott  nagy  jelentőségű  tör- 
vényjavaslatokat készített  az  alapítványok  jogi  rendezéséről,  továbbá 
a  magyar  vallás-,  a  magyar  tanulmányi  és  az  egyetemi  alapról. 

Lukács  miniszter  kormányzatának  egész  ideje  alatt  arra  töre- 
kedett, s  ezt  sikerüli  is  megvalósítania,  hogy  a  nemzeti  cultura  szent 
ügyét  egészen  elszigetelje  a  napi  politika  romboló  behatásától. 
Minisztersége  alatt  a  culturális  igazgatás  rendes  menete  egy- 
általában semmi  fennakadást,  semmi  megzavarást  nem  szenvedett. 
A  coalitió  részéről  ugyan  egyáltalában  nem  hiányzott  a  p'-ovo- 
catió;  különösen  egyes  egyetemi  tanárok  nem  átalották  megkisér- 
leni,  hogy  az  egyetemek  ifjúságát  is  bevonják  a  szenvedelmes 
politikai  tusákba.  Lukács  miniszter  azonban  ezek  elől  a  provocatiók 
elől  mindannyiszor  kitért  és  szilárdan  és  eredménynyel  kitartott 
amellett,  hogy  sem  maga  be  nem  vitte  a  politikát  a  culturális  igaz- 
gatásba, sem  bárki  más  által  azt  oda  bevitetni  nem  engedte. 

VIII. 

Az  autonóm  vámtarifa  és  a  külkereskedelmi  szerző- 
dések életbeléptetése. 

Az  1899:  XXX.  t.-czikk  —  a  vám-  és  kereskedelmi  viszonyok- 
nak és  ezekkel  összefüggő  némely  kérdésnek  rendezéséről  —  4. 
§-ában  kimondta,  hogy  „amennyiben  1903-ig  az  1867 :  XII.  f.-cz. 
61.  §-a  értelmében  vám-  és  kereskedelmi  szövetség  (3.  §.)  nem  jön 
létre:  a  nemzetközi  kereskedelmi  szerződések  fwsszabb  időre,  mint 
a  jelen  törvény  hatályának  tartamára,  vagyis  az  1907-en  túl  ter- 
jedő időtartamra  nem  köthetők". 

További  tiltó  határozmányként  ugyanennek  a  t.-czikknek  most 
idézett  §-ában  pedig  kimondatott,  hogy:  „a  külfölddel  meglcezdendő 
tárgyalások  előtt  az  autonóm  vámtarifa  iij  autonóm  vámtarifával 
helyettesítendő'' . 

A  magyar  korona  országai  és  Ö  Felsége  többi  királyságai  és 
országai  között  a  vám-  és  kereskedelmi  szövetség  10  év  tartamára, 
azaz  1903.  évi  július  hó  1-től  1913.  évi  június  hó  30-ig  terjedő 
időre  az  1902.  év  utolsó  napján  végre  megköttetett  s  ugyancsak 
1902.  év  utolsó  napján  megállapodásra  jutottak  a  kormányok  az 
osztrák-magyar  vámterület  autonóm  vámtarifája  tekintetében  is.  — 
A  Széli-kormány  az  uj  vám-  és  kereskedelmi  szövetség  —  illetve 
uj  vámtarifa  beczikkelyezésére  vonatkozó  törvényjavaslatokat  1903. 
évi  január  hó  28-án  a  magyar  országgyűlés  képviselőházához 
benyújtotta. 

Tudvalevő,  hogy  a  vám-  és  kereskedelmi  szövetség  és  az  uj 
autonóm  vámtarifa  a  Széli-  s  az  ezt  követő  Khuen-Héderváry-  és 
Tisza-kormányok  alatt  letárgyalásra  nem  kerültek ;  minek  követ- 
keztében, amidőn  Olaszországgal  a  fennállott  kereskedelmi  és  hajó- 
zási szerződés,  borgazdasági  érdekeink  védelme  érdekében  1903. 
év  végére  felmondatott,  a  Tisza-kormány  az  1899:  XXX.  t.-czikk 
fentidézett  tiltó  határozmánya  folytán  már  abba  a  kényszerhelyzetbe 
jutott,  hogy  a  törvényhozás  felhatalmazását  kellett  kikérnie,  hogy 
Olaszországgal  kereskedelmi  viszonyainknak  ideiglenes  rendezése 
czéljából  a  tárgyalásokat  megindíthassa.  Eziránt  a  törvényjavaslat  a 
képviselőházhoz  1903.  évi  november  hó  23-án  be  is  nyújtatott. 

Ez  a  törvényjavaslat,  jóllehet  a  képviselőház  pénzügyi  és  köz- 
gazdasági   bizottságai   beható   tárgyalás   alapján  annak  elfogadását 

a  képviselőháznak  idejekorán  ajánlották,  —  a  képviselőházban  tár- 
gyalás alá  nem  került,  —  ügy,  hogy  a  Tisza-kormány  kénytelen 
volt  Olaszországgal  saját  felelősségére  oly  ideiglenes  megállapodást 
létesiteni,  mely  szerint  az  1903.  év  végével  lejárt  kereskedelmi  és 
hajózási  szerződés  —  a  borvám-záradéknak  1903.  évi  deczember 
hó  31-én  történt  hatályon  kivül  helyezésével  —  az  uj  kereskedelmi 
és  hajózási  szerződés  megkötéséig,  de  legfeljebb  1904.  évi  szep- 
tember hó  30-ig  továbbra  is  érvényben  maradt. 

A  Tisza-kormány  ezen  kényszerű  eljárását  a  képviselőházhoz 
az  1903.  évi  deczember  hó  31-én  benyújtott  törvényjavaslatban  jelen- 
tette be  s  igazolta,  a  képviselőház  pénzügyi  és  közgazdasági  bizott- 
ságai által  kellő  időben  letárgyalt  ezen  javaslat  azonban  szintén  nem 
nyert  idejében  törvényhozási  elintézést;  mígnem  a  Tisza-kormány 
által  1904.  évi  október  hó  10-én  a  képviselőházhoz  benyújtott 
harmadik  törvényjavaslat  alapján  megalkottatván  az  1904:  XXXVIII. 
t.-czikk,  ennek  értelmében  az  Olaszországgal  fennállott  kereskedelmi 
és  hajózási  szerződés  hatálya  —  a  borvám-záradék  eltörlésével  — 
1904.  évi  október  hó  14-től  kezdve  az  egyidejűleg  megállapított  uj 
szerződés  életbeléptéig  maradt  hatályban  azzal,  hogy  hat  havi  elő- 
zetes felmondással  az  ideiglenes  megállapodás  1905.  évi  deczember 
hó  31 -ét  követő  bármely  napra  megszüntethető.* 

A  nemzetközi  kereskedelem-politikai  viszonyok  eközben  lénye- 
gesen megváltoztak.  A  Német-birodalom  ugyanis  több  állammal, 
nevezetesen  Oroszországgal,  Svájczczal  és  Olaszországgal  uj  keres- 
kedelmi szerződések  megkötését  czélzó  tárgyalásokat  indított  meg 
s  ekként  az  európai  államokat,  ezek  között  Ausztriát  és  Magyar- 
országot is,  oda  kényszeritette,  hogy  saját  gazdasági  érdekeik 
védelme  és  biztosítása  szempontjából  párhuzamosan  felvegyék  az 
uj  kereskedelmi  szerződések  előkészítése  iránti  tárgyalásokat.  Bizo- 
nyára a  nemzetközi  kereskedelem-politikai  helyzet  veszélyességé- 
nek helyes  megítélése  indította  ennélfogva  a  Tisza-kormányt  arra, 
hogy  1904.  évi  február  hó  26-án  a  képviselőházhoz  benyújtott 
törvényjavaslatban  felhatalmazást  kérjen  a  törvényhozástól  arra,  hogy 
a  Német-birodalommal  még  fennállott,  Olaszországgal  pedig  1904. 
évi  szeptember  hó  30-ig  ideiglenesen  meghosszabbított  kereskedelmi 

*  Az  U.04.  évi  deczember  hó  12-én  kihirdetett  ezen  t.-czikk  áhal  be- 
czikkelyezett  nyilatkozat  szerint  Olaszországgal  az  uj  kereskedelmi  és  hajózási 
szerződés  pontozatai  már  meg  voltak  állapítva,  vagyis  a  kormány  az  1899  :  XXX. 
t.-cz.  tilalma  daczára  kénytelen  volt  saját  felelősségére  felvenni  s  lefolytatni 
az  előzetes  tárgyalásokat. 

és  hajózási  szerződések  helyett  uj  szerződések  megkötése  czéljából 
a  tárgyalásokat  az  osztrák-magyar  vámterüLgt  autonóm  vámtarifájáról 
1903.  évi  január  hó  28-án  a  törvényhozás  elé  terjesztett  törvény- 
javaslat és  az  ahhoz  mellékelt  vámtarifa  alapján  niegindithassa. 

A  rendkivüli  parlamenti  viszonyok  folytán  a  Tisza-kormány 
az  utóbb  idézett  törvényjavaslatokban  kikért  felhatalmazást  nem 
kapta  meg;  ennek  daczára  azonban  a  külállamokkal  tovább  foly- 
tatta az  uj  kereskedelmi  szerződések  előkészítése  iránti  tárgyalásokat 
elannyira,  hogy  amidőn  a  Fejérváry-kormány  1905.  évi  június  havá- 
ban hivatalba  lépett,  az  Olaszországgal  és  a  Német-birodalommal 
kötendő  uj  szerződések  pontozatai  már  végleg  meg  voltak  állapítva ; 
az  Oroszországgal,  Belgiummal  és  Svájczczal  létesítendő  uj  szerző- 
dések előkészítése  iránti  tárgyalások  pedig  az  egész  vonalon  már 
folyamatba  téve,  a  befejezéshez  közel  állottak,  sőt  már  Bul- 
gária, Románia  és  Szerbia  is  bevonattak  a  szerződési  tárgyalások 
keretébe. 

Az  ekként  adott  nemzetközi  kereskedelem-politikai  helyzettel, 
ha  mindjárt  rövid  időre  terjedőnek  tekintette  is  a  Fejérváry-kor- 
mány a  saját  megbízatását  és  vállalkozását,  —  legfőbb  s  csaknem 
kizárólagos  politikai  czélja  és  feladata  e  kormánynak  ugyanis  a 
korona  és  a  nemzet  közötti  megegyezés  mielőbbi  létesítése  volt,  — 
a  Fejérváry-kormánynak  is  számolnia  kellett;  szükségképpen  elhatá- 
rozandó volt  ennélfogva,  hogy: 

1.  a  még  mindig  törvényhozási  elintézésre  váró  vám-  és  keres- 
kedelmi szövetség  és  az  autonóm  vámtarifa  (Széll-Körber-féle  ki- 
egyezés) véglegesítése  tekintetében  mi  történjék? 

2.  a  külállamokkal  az  egész  vonalon  megindított  szerződési 
tárgyalások  tovább  folytattassanak-e  ? 

Ezen  kérdések  tanulmányozásánál  s  az  elfoglalandó  álláspont 
meghatározásánál  kiindulási  alapul  az  1899:  XXX.  t.-czikk  volt 
választandó,  amely  t.-czikk  bevezetése  szerint: 

„a  magyar  korona  országaira  nézve  az  önálló  vámterület  jog- 
állapota állott  elő". 

A  most  idézett  törvényczikk  alapján  a  vámszövetségi  állapot 
azonban  a  viszonosság  kikötése  mellett  tudvalevőleg  továbbra  is 
változatlanul  fentartatott.  Ez  az  állapot,  daczára  a  benne  rejlő  köz- 
jogi előnyöknek,  nem  volt  képes  sem  a  törvényhozás  túlnyomó 
többségét,  sem  az  ország  „úgynevezett"  közvéleményét  kielégíteni, 
mely  évek  óta  állandóan  sürgette  az  önálló  gazdasági  berendezést, 
illetőleg  az  önálló  vámterület  tényleges  felállítását. 

Ugyanezt  a  követelést  állították  fel  az  1905-iki  választás  alap- 
ján egybeült  képviselőház  többségét  alkotó  pártok,  söt  a  szabad- 
elvű párt  egy  része  is  az  1905-iki  választásoknál  ezzel  a  programm- 
ponttal  lépett  választói  elé. 

Minthogy  a  súlyos  és  hosszan  tartott  válság  nemcsak  a 
monarchia  külső  viszonyaiban,  —  kiváltképpen  a  kereskedelmi 
szerződések  halaszthatlan  megújításának  időpontjában,  —  okozott 
rendkívüli  hátrányokat,  hanem  a  két  állam  belső  gazdasági  életében 
is  kiszámíthatlan  károkat  vont  maga  után,  múlhatlanul  szükséges 
volt  oly  rendezési  módozat  keresése,  amely  az  1905-iki  képviselő- 
választás alkalmával  megnyilvánult  gazdasági  íránynyal  számol, 
másfelől  azonban  a  monarchia  nagyhatalmi  állásának  is  megfelel 
és  a  két  állam  gazdasági  fejlődésének  megfelelő  uj  alapot  teremt, 
anélkül,  hogy  az  1867:  XII.  t.-czikk  határozmányaitól  eltérne. 

Ezeknek  a  szempontoknak  megfelelően,  gazdasági  viszonyaink- 
nak Ausztriával  való  berendezésére  nézve  a  Fejérváry-kormány 
kereskedelemügyi  miniszterének  javaslatára  már  1905.  évi  július 
havában  a  következő  programúiban  állapodott  meg: 

/.  A  magyar  és  osztrák  kormányok  között  létrejött  és  1903. 
évi  január  hóban  a  két  törvényhozás  elé  terjesztett  vámszövetségi 
javaslatok  elejtésével  a  két  állam  között  az  önálló  vámterület  alap- 
ján kereskedelmi  szerződés  volna  kötendő  a  Németországgal  meg- 
kötött uj  kereskedelmi  szerződésben  megállapított  lejárati  idővel. 

Az  így  kötendő  szerződésben  mindkét  állam  egymásnak  köl- 
csönösen szabad  forgalmat  biztosítana  a  szerződés  tartamára; 
csupán  a  fogyasztási  adó  alá  eső  czikkekre  nézve  állíttatnék  fel 
tényleg  az  adóvonal  és  e  czélból  a  két  állam  határain  tényleg  fel 
is  állíttatnának  a  vámsorompók. 

Ekként  biztosítva  lett  volna  nemcsak  jogilag,  hanem  tényleg 
is  az  önálló  vámterület,  csakhogy  mindkét  állam  érdekeinek  mér- 
legelésével és  kizárólag  gazdasági  okokból  nem  szedetett  volna  semmi- 
féle vám  az  egymásközti  forgalomban. 

Az  ily  gazdasági  berendezkedés  lehetőségével  számolt  már 
az  1867-iki  törvényhozás  is,  mely  az  önálló  gazdasági  berendez- 
kedésnek a  jelen  javaslaton  túlmenő  keresztülvitelére  is  módot 
nyújtott.  Az  1867:  XII.  t.-czikk  58.  §-a  ugyanis  kimondja,  hogy  a 
kereskedelmi  ügyek  közössége  nem  foly  a  pragmatica  sancííóból, 
mert  annak  értelmében  a  magyar  korona  országai  saját  felelős 
kormányuk  és  törvényhozásuk  által  intézkedhetnek  és  vámvonalak 
által  szabályozhatják  kereskedelmi  ügyeiket.  Már  az  idézett  törvény 

is  számolt  azzal  a  helyzettel,  mely  tényleg  bekövetkezett,  midőn 
68.  §-ában  kimondta,  hogy  amennyiben  a  törvény  58—67.  §-aiban 
felsorolt  ügyekben  az  egyezkedés  nem  sikerülne :  az  ország  ön- 
álló törvényes  intézkedési  jogát  magának  fentartja. 

A  két  állam  között  kötendő  kereskedelmi  szerződés  kapcsán 
megfelelő  törvényhozási  intézkedés  alapján  a  fogyasztási  adó  alá 
eső  czikkekre  nézve  a  monarchia  másik  államával  szemben  adó- 
vonal állíttatott  volna  fel.  Önként  érthetőleg  Ausztria  Magyarország- 
gal szemben  is  ugyanily  adóvonalat  állított  volna  fel. 

Ezek  szerint  tehát  megszűnt  volna  a  vámszövetségből  folyó  azon 
állapot,  mely  szerint  a  czukor-,  szesz-,  sör-  és  ásványolajadó  úgy 
törvényhozásilag,  mint  végrehajtásilag  azonos  elvek  szerint  kezeltetett. 

A  monarchia  két  állama  ekként  szabad  kezet  nyert  volna  a 
fogyasztási  adó  alá  eső  czikkek  adójának  megállapítására  nézve, 
mely  adó  természetesen  a  nemzetközi  kereskedelmi  szerződésekben 
szokásos  kikötések  szerint  is  nem  terhelhette  volna  nagyobb  mérv- 
ben az  adóvonalon  át  behozott  árut,  mint  a  belföldi  terméket. 

A  javasolt  rendezés  tehát  nem  ment  addig  a  határig,  melyet 
az  1867  :Xll.  í.-czikk  megenged,  amennyiben  a  monarchia  két 
állama  között  az  uj  nemzetközi  szerződéseink  lejártáig  vámok  nem 
kerültek  volna  beszedésre. 

A  Német-birodalommal  kötött  uj  kereskedelmi  szerződés  két 
lejárati  időt  állapít  meg.  Megállapítja,  hogy  a  szerződés  1917.  évi 
deczember  hó  31-éig  maradjon  érvényben,  de  fentartja  a  szerződő 
feleknek  azt  a  jogot,  hogy  a  szerződést  már  1915.  deczember  hó 
31-ére  felmondják.  Ez  a  fentartás  a  mi  kívánságunkra  vétetett  fel 
a  szerződésbe,  azzal  a  czélzattal,  hogy  a  tíz  évi  érvénytartammal 
kilátásba  vett  uj  vám-  és  kereskedelmi  szövetség  lejárati  ideje  a 
nemzetközi  kereskedelmi  szerződések  lejárati  idejével  összeessék. 
Ugyanezen  lejárati  idők  megállapítása  vétetett  kilátásba  a  többi 
külállamokkal  kötendő  kereskedelmi  szerződésekben  is.  Eddig  ter- 
jedt volna  tehát  a  javasolt  rendezés  is. 

A  javasolt  megoldás  amaz  elvi  rendelkezése,  mely  szerint 
Magyarország  kereskedelmi  ügyeit  jövőben  külön  vámvonalak  által 
szabályozza,  nem  zárta  volna  ki  azt,  hogy  amennyiben  az  említett 
lejárati  időpontban  a  monarchia  két  állama  gazdasági  érdekeinek 
szempontjából  ismét  megfelelőbbnek  tartaná,  hogy  a  kölcsönös 
forgalom  eddigi  szabadsága  fentartassék,  az  Ausztriával  való  ke- 
reskedelmi viszonyok  további  ily  időtartamra  is  a  most  kilátásba 
vett  alapon  rendeztessenek. 

Ez  a  rendezés  lehetővé  tette  volna,  hogy  a  Német-birodalom- 
mal akkoron  már  megkötött  uj  kereskedelmi  szerződés,  melyet 
már  úgy  a  német,  mint  az  osztrák  parlament  elfogadott,  valamint 
az  időközben  netán  még  kötendő  uj  kereskedelmi  szerződések 
változatlanul  fentartassanak. 

A  tervezett  megoldás  nem  ütközött  volna  bele  ezekbe  a  keres- 
kedelmi szerződésekbe,  amennyiben  a  viszony  a  két  állam  között 
csak  befelé  változott  volna,  de  a  külföldi  szerződő  államokkal 
szemben  egyáltalában  nem. 

2.  Az  előző  pont  folyománya,  hogy  a  két  államnak  két  külön 
vámtarifával  kell  bírnia. 

E  végből  a  két  kormány  közt  megállapított  és  1903.  évi 
január  hóban  a  két  parlament  elé  terjesztett  uj  vámtarifa  változatlan 
tételekkel  lenne  átveendő  mint  külön-külön : 

a)  osztrák  autonóm  vámtarifa, 

b)  magyar  autonóm  vámtarifa. 

A  vámterületek  elkülönítése  a  tervezett  alapon,  jelesen  a 
kölcsönös  forgalom  eddigi  szabadságának  fentartása  mellett  csak 
úgy  lett  volna  keresztülvihető,  ha  a  két  vámterületre  bevitt  és  az 
onnan  kivitt  áruk  után  ugyanazok  a  vámok  szedetnek.  Ez  a  köte- 
lezettség úgy  törvényileg,  mint  az  Ausztriával  kötendő  szerződésben 
biztosítandó  lett  volna.  A  mindkét  részről  szedendő  vámok  tekin- 
tetében legelőnyösebbnek  mutatkozott  az  emiitett  uj  vámtarifának 
változatlan  fentartása,  mely  tarifában  a  monarchia  két  államának 
gazdasági  érdekei  méltányos  kiegyenlítést  nyertek.  Ezen  vámtarifá- 
nak mindkét  részről  való  alkalmazásával  egységes  alap  biztosítta- 
tott volna  az  uj  kereskedelmi  szerződések  kötésére. 

3.  A  külföldi  államokkal  a  szerződések  e  két  vámtarifa  alap- 
ján Ausztria  és  Magyarország  részéről  köttetnének  és  pedig  német 
és  magyar,  illetve  franczia  és  magyar  eredeti  szövegekkel,  amint  a 
német  szerződés  a  Tisza-kormány  kezdeményezésére  máris  magyar 
és  német  egyaránt  hiteles  szövegekben  köttetett. 

Ebben  kifejezésre  jutott  volna  Magyarország  állami  és  gazda- 
sági önállósága  is,  anélkül,  hogy  a  monarchia  tekintélye  a  leg- 
csekélyebb mérvben  érintetett  volna.  Ugyanis  az  uj  kereskedelmi 
szerződések  továbbra  is  egységes  vámtarifa  alapján,  a  birodalmi 
tanácsban  képviselt  királyságokkal  és  országokkal  egyetértőleg  és 
együttesen  az  eddigi  eljárás  mellett  köttettek  volna,  —  a  mire  nézve 
az  Ausztriával  létesítendő  kereskedelmi  szerződésben  megfelelő 
határozmány   lett  volna    felveendő;    a  változás   csak   abban   állott 

volna,  hogy  a  két  állam  megnevezésében  a  vámterület  elkülönítése 
kifejezésre  jutott  volna.  — 

Az  ekként  megállapított  s  a  fentiekben  megindokolt  és  meg- 
magyarázott közgazdasági  programm  érvényesítése  érdekében  a 
Fejérváry-kormány  a  közös  külügyminiszterrel,  valamint  az  osztrák 
kormánynyal  is  tárgyalásokat  indított  meg,  *  s  bár  a  Fejérváry- 
kormány  e  tárgyalások  során  a  legnagyobb  szívóssággal  küzdött 
javaslatai  mellett,  még  sem  sikerült  a  programm  megvalósításához 
a  közös  külügyminisztérium  és  az  osztrák  kormány  hozzájárulását 
kieszközölni. 

A  közös  külügyminisztérium  és  az  osztrák  kormány  részéről 
a  hozzájárulás  megtagadásának  indokai  a  következőkben  körvona- 
laztattak. 

Ausztria  és  Magyarország  között  az  1902.  év  végén  meg- 
köttetett az  úgynevezett  Széll-Körber-féle  kiegyezés ;  ezen  kiegyezési 
megállapodások  az  osztrák  parlamentnek  is  előterjesztetvén,  az 
ismeretes  14.  §.  alapján  e  megállapodások  részben  életbe  is  lettek 
léptetve.  A  következő  magyar  kormányok  (Khuen-Héderváry  és 
Tisza)  vállalták  a  kiegyezés  kötelező  voltát  s  az  osztrák  miniszter- 
elnök báró  Gautsch  hivatalba  lépésekor  a  kiegyezési  megállapodások 
véglegesítésére  szintén  kötelezettséget  vállalt.  Ezen  kötelezettség  az 
akkori  osztrák  kormány  nézete  szerint  feltétlenül  teljesítendő  volt, 
—  egyrészt,  mert  az  osztrák  közvélemény  szerint  Ausztriára  nézve 
fölöttébb  káros  Széll-Körber-féle  kiegyezésnek,  habár  csak  alakilag 
megkisérlendő  megváltoztatása  bizton  annak  teljes  elvetését  ered- 
ményezte volna,  —  másrészt,  mert  a  Német-birodalommal,  (valamint 
Olaszországgal  is)  az  uj  kereskedelmi  és  hajózási  szerződés  a 
közös  vámterületnek  a  Széll-Körber-féle  kiegyezés  keretében  létre- 
jött vám-  és  kereskedelmi  szövetség  értelmében  leendő  fentartása 
s  az  osztrák-magyar  vámterület  autonóm  vámtarifája  alapján  már 
megköttetvén,  e  szerződésnek  az  Ausztria  és  Magyarország  közti 
gazdasági  viszonynak  a  Fejérváry-kormány  által  javasolt  újbóli 
rendezése  következtében  elkerülhetlenné  váló  alaki  megváltoztatása 
uj  tárgyalást  tett  volna  szükségessé ;  —  ami  azon  koczkázattal  lett 
volna  egybekötve,  hogy  vagy  ujabb  engedményeket  kellett  volna 
tenni  a  Német-birodalomnak  vagy  nem  lettek  volna  a  szerződés 
alaki  megváltoztatását  czélzó  tárgyalások  1906.  évi  márczius  hó  l-ig 
befejezhetők,     amely    határidőre    tudvalevőleg    nemcsak   a  Német- 

*  A  tárgyalások  1905.  évi  október  havában  fejeződtek  be. 

birodalommal,  hanem  a  többi  külállamokkal  is  megkötendők  és 
életbe  léptetendök  voltak  az  uj  kereskedelmi  és  hajózási  szerződé- 
sek ;  már  csak  azon  okból  is,  mert  különben  az  összes  európai 
államokkal  szerződés  nélküli  állapotba  belesodortatva,  Ausztria  és 
Magyarország  az  egész  vonalon  a  vámháboru  esélyeinek  nem 
mérlegelhető,  de  mindenesetre  hátrányos  következményeit  kényte- 
lenek leitek  volna  magukra  vállalni. 

Ezzel  a  kényszerhelyzettel  osztrák  felfogás  szerint  annál  inkább 
számolni  kellett,  mert  eltekintve  attól,  hogy  a  német  birodalmi 
kormánynál  nem  igen  mutatkozott  hajlandóság  a  szerződés  alaki 
megváltoztatását  czélzó  tárgyalások  felvételére,  egészen  biztosra  volt 
vehető,  hogy  úgy  a  német,  mint  az  osztrák  parlament  által  már 
letárgyalt  és  elfogadott  szerződés  alaki  kiállítása  megváltoztatásának 
megkísérlése  szükségképpen  annak  érdemi  megváltoztatását  fogja 
eredményezni.  Egyébiránt  nemcsak  a  német  és  olasz  szerződések 
megkötése,  hanem  a  többi  külállamokkal  létesítendő  uj  szerződések 
előkészítése  is  abban  a  biztos  feltevésben  történt  és  folytattatott,  hogy 
a  (Széll-Körber-féle)  vám-  és  kereskedelmi  szövetség  értelmében 
a  közös  vámterület  fennáll  s  az  osztrák-magyar  vámterület  autonóm 
vámtarifája  érvényben  marad,  —  amely  feltevés  jogosultsága  és  helyt- 
állósága a  külállamokkal  folytatott  szerződési  tárgyalások  során  kér- 
désbe nem  hozatván,  osztrák  felfogás  szerint  Ausztria  és  Magyarország 
közti  gazdasági  viszonynak  újbóli  berendezése  s  a  külállamokkal 
kötött  vagy  kötendő  uj  kereskedelmi  és  hajózási  szerződések  alaki 
kiállításának  megváltoztatása,  vagyis  a  Fejérváry-kormány  ide  vo- 
natkozó javaslatainak  érvényesítése  a  múltra  és  a  jelenre  nézve 
nem  is  volt  megvitatás  alá  vonható ;  de  igenis  tárgyalhatók  vol- 
nának e  javaslatok  a  jövőre^  nézve  akkor  és  annyiban,  amikor  és 
amennyiben  az  uj  kereskedelmi  szerződések  lejártával  (1917-ben) 
Magyarország  az  önálló  vámterületet  tényleg  berendezni  kívánná. 

Az  osztrák  állásponttal  szemben  magyar  részről  utalás  történt 
ugyan  arra,  hogy  Ausztria  és  Magyarország  között  a  gazdasági 
viszonynak  javasolt  uj  berendezése  e  két  állam  kizárólagos  belügyét 
képezvén,  annak  mikénti  alakítására  a  szerződő  külállamok  mind- 
addig befolyást  nem  gyakorolhatnak  és  nem  igényelhetnek,  míg 
szerződésileg  biztosított  behozatali  forgalmuk  korlátozást  nem 
szenved ;  mindazonáltal  a  közös  külügyi  minisztérium  s  az  osztrák 

*  ily  irányú  tárgyalások  megindítására  Gautsch  báró  készségét  jelentette 
ki,  ezt  az  ajánlatot  azonban  a  Fejérváry-kormány  nem  vette  igénybe. 

kormány  mereven  ragaszkodva  álláspontjukhoz,  még  arra  sem  voltak 
reá  bírhatók,  hogy  a  még  meg  nem  kötött  uj  szerződések  alaki 
kiállításának  javasolt  megváltoztatásához  hozzájáruljanak. 

A  tárgyalások  további  folyamán  és  azok  végeredményeként,  — 
az  osztrák  részről  vázolt  kényszerhelyzet  fenforgását  elismerve  és 
mérlegelve,    —   a   Fejérváry-kormány  kötelezettséget  vállalt,  hogy: 

1.  a  Magyarország  és  Ausztria  közti  gazdasági  viszonyok 
rendezését  czélzó  Széll-Körber-féle  kiegyezési  javaslatokat  a  magyar 
országgyűlésnek  minden  változtatás  nélkül  újból  előterjeszti  s  e 
javaslatok  változatlan  elfogadását  kieszközli ;'^ 

2.  amennyiben  ezek  a  javaslatok  1906.  évi  márczius  hó  l-ig 
törvényerőre  nem  emeltetnének,  az  osztrák-magyar  vámterület  autonóm 
vámtarifáját  az  országgyűlés  utólagos  jóváhagyásának  fentartá- 
sával  rendeleti  úton  életbe  lépteti;'^* 

3.  amennyiben  a  Német-birodalommal  és  Olaszországgal  már 
megkötött  s  a  többi  külállamokkal  még  megkötendő  uj  kereskedelmi 
és  hajózási  szerződések  jóváhagyása  1906.  évi  márczius  hó  1-éig  az 
országgyűléstől  kinyerhető  nem  volna,  —  mindezeket  a  szabályszerü- 
leg  megkötött  és  ratificált  szerződéseket  az  országgyűlés  utólagos 
jóváhagyásának  fentartásával  szintén  rendeleti  utón  életbe  lépteti.  "í" 

*  A  vonatkozó  négy  rendbeli  törvényjavaslatot  a  Fejérváry-kormány 
kereskedelemiig}'!  minisztere  előkészítette,  amely  javaslatok  a  Fejérváry- 
kormány  visszalépésekor  indokolásaikkal  együtt  Wekerle  Sándor  miniszter- 
elnöknek átadattak. 

**  A  vám-  és  kereskedelmi  szövetségnek  s  a  kapcsolatos  többi  kiegyezési 
megállapodásoknak  rendeleti  úton  való  életbeléptetése  még  halasztható  volt, 
amennyiben  az  1899:  XXX.  t.-czikk  2.  §-a  szerint:  a  két  állam  között  a  jelen- 
legi állapotok  1907.  évi  deczember  fió  31-ig  fiatályban  maradnak. 

t  A  Német-birodalommal,  Olaszországgal,  Belgiummal,  Oroszországgal 
és  Svájczczal  megkötött  s  életbe  is  léptetett  kereskedelmi  szerződések  beczik- 
kelyezésére  vonatkozólag  a  Fejérváry-kormány  kereskedelemügyi  minisztere 
által  előkészített  öt  rendbeli  törvényjavaslat  a  Fejérváry-kormány  visszalépé- 
sekor az  indokolásokkal  együtt  Wekerle  S.  miniszterelnöknek  átadatott.  A  tár- 
gyalások folyamán  magyar  részről  az  az  indítvány  tétetett,  hogy  a  közös 
külügyminiszter  az  illető  államok  kormányánál  eszközölje  ki  a  hozzájárulást 
ahhoz,  hogy  az  esetre,  ha  az  illető  állammal  kötött  szerződés  jóváhagyása  az 
országgyűlésnél  1906.  évi  márczius  hó  1-éig  nem  volna  kieszközölhető  s  a 
szerződésnek  rendeletileg  való  életbeléptetése  válnék  szükségessé  :  az  ideig- 
lenes életbeléptetés  1907.  év  végéig  terjedőleg  történhessék.  —  Ez  az  indítvány 
számolni  kívánt  az  1899:  XXX.  t.-czikk  4.  §-ának  azon  rendelkezésével, 
mely  szerint  nemzetközi  szerződések  1907-en  túl  terjedő  határidőre  nem  köt- 
hetők. Az  indítvány  nem  volt  érvényesíthető. 

37 

A  Fejérváry-kormány,  amidőn  az  autonóm  vámtarifának  és  a 
külállamokkal  megkötött,  illetve  még  megkötendő  szerződéseknek 
rendeleti  utón  való  életbeléptetésére  magát  kötelezte,  s  vállalt  köte- 
lezettségének a  végső  határnapon  eleget  is  tett,  —  tisztában  volt 
azzal,  hogy  törvénybe  ütköző  cselekedetet  követ  el ;  ámde  vállalnia 
kellett  s  nyugodt  lelkiismerettel  viseli  is  ezen  cselekedetéért  a 
felelősséget,  abban  a  meggyőződésben,  hogy  sokkal  nagyobb  mu- 
lasztást és  hibát  követett  volna  el  akkor,  ha  a  felelősségrevonástól 
félve,  a  kivételes  intézkedésekben  való  közreműködést  megtagadja. 

A  törvény  betűjéhez  való  merev  ragaszkodást  nem  lehetett  a 
gyakorlati  élet  követelményei  fölé  helyezni,  s  csupán  azért,  hogy 
az  1899:  XXX.  t.-czikk  4.  §-ának  az  autonóm  vámtarifára  vonat- 
kozó intézkedését  pontosan  betartsuk,  nem  mulaszthattuk  el,  hogy 
bevárva  a  tizenkettedik  órát,  mégis  idejében  ne  gondoskodjunk 
külkereskedelmi  érdekeink  védelméről  és  érvényesítéséről.  Gazdasági 
vonatkozásokban  és  kérdésekben  örök  életű  vagy  csak  hosszabb  időn 
át  is  nagy  károk  okozása  nélkül  czélzaíaikat  érvényesítő  törvények 
nem  léteznek ;  ezeknek  az  élet  gyorsan  változó  viszonyaihoz,  a  kül- 
államok  intézkedéseihez  és  rendszabályaihoz  kell  alkalmazkodniok. 
Midőn  1899.  évben  a  XXX.  t.-czikket  megalkották,  bizonyára  senki 
sem  sejthette,  hogy  e  t.-czikk  tiltó  rendelkezései  a  külállamokkal 
kötendő  szerződések  előkészítésénél,  majd  pedig  ezen  szerződések 
megkötésénél  még  1905.  évben  is  akadályul  fognak  szolgálni. 
Az  akadály  előttünk  volt,  át  kellett  azon  lépnünk,  mert  nem  enged- 
hettük meg,  hogy  hazánk  a  külkereskedelmi  forgalomból  egy  idejét 
múlt  törvény  tiltó  rendelkezésének  kicsinyes  ürügye  alatt  teljesen 
kikapcsoltassék. 

Abban  a  meggyőződésben  élünk,  hogy  helyesen  és  hazafiasán 
cselekedtünk ;  —  elég  e  tekintetben  arra  utalnunk,  hogy  a 
coalitióból  alakult  későbbi  kormány  nemcsak  a  Tisza-kormány 
által  a  Német-birodalommal  és  Olaszországgal  előkészített  és  meg- 
kötött, —  hanem  a  Fejérváry-kormány  által  Belgiummal,  Svájcz- 
czal  és  Oroszországgal  előkészített  és  megkötött  kereskedelmi  és 
hajózási  szerződéseket  is  változatlanul  elfogadta  és  az  országgyűlés 
által  beczikkelyeztette.  Igaz  ugyan,  hogy  a  korona  és  a  coalitió 
között  létrejött  pactum  4-dik  pontja  szerint  a  coalitió  a  líül- 
államokkal  kötött  kereskedelmi  és  hajózási  szerződések  beczikke- 
lyeztetésére  kötelezettséget  vállalt:  ebből  a  tényből  azonban  nem 
állapíthat  meg  senki  hazaellenes  cselekményt  a  Fejérváry-kormány 
terhére  és  elháríthatlan  kényszert  a  jelenlegi  kormány  javára,    mert 


579 

pillanatig  sem  akarjuk  feltételezni  a  jelenlegi  kormányról  azt,  hogy 
a  hazai  érdekekre  hátrányos  intézkedésekkel  is  könnyedén  azono- 
sította magát  csupán  azért,  hogy  hatalomra  jusson.  * 

A  Magyarország  és  Ausztria  közti  gazdasági  viszonyoknak  uj 
berendezése  iránt  a  Fejérváry-kormány  által  a  közös  külügy- 
minisztériummal, illetőleg  az  akkori  osztrák  kormánynyal  lefolytatott 
tárgyalások  különben  nem  voltak  teljesen  meddők ;  ellenkezőleg, 
megállapíthatjuk,  hogy  a  tárgyalások  a  coalitiós  kormány  által 
Ausztriával  létesített  kiegyezés  keretében  érvényesített  közjogi  vív- 
mányok kezdeményezését  képezték. 

E  tekintetben  egyszerűen  utalunk  a  következő  tényekre : 
1.  Amidőn  a  Fejérváry-kormány  a  Széll-Körber-féle  kiegyezési 
megállapodásoknak  az  országgyűléshez  való  újbóli  beterjesztésére  s 
ezen  megállapodások  változatlan  elfogadtatásának  kieszközlésére 
magát  kötelezte,  a  közös  külügyminisztériummal,  illetve  az  akkori 
osztrák  kormánynyal  szemben  a  leghatározottabban  kijelentette, 
hogy  a  külállamokkal  kötött  szerződések  lejártáig,  vagyis  1917.  év 
végéig  terjedőleg  rendelkezésre  álló  időtartamot  erélyesen  fogja  fel- 
használni arra,  hogy  az  önálló  vámterület  berendezését  az  egész 
vonalon  előkészítse ;  mert  úgy  van  meggyőződve,  hogy  az  esetre, 
ha  az  1867:  XII.  t.-czikk  által  előirt  időben  a  két  állam  kormányai 
között   megindítandó   tárgyalások   Magyarország   érdekeit   kielégítő 


*  Curiosum  gyanánt  constatálnunk  kell  azon  tényt,  hogy  míg  a  Fejérváry- 
kormány  azon  szakminiszterei,  kik  a  szerződések  megkötésénél  és  életbe- 
léptetésénél közreműködtek,  ezen  ténykedéseikért  a  coalitió  és  sajtója  részéről 
„hazaárulókká"  kiáltattak  ki,  addig  a  coalitió  és  sajtója  észre  sem  vette  vagy 
észrevenni  nem  akarta,  hogy  a  „hazaárulás"  jutalmául  a  diplomátiai  szokáshoz 
képest  Olaszország,  Oroszország  és  Belgium  által  Vörös  László  és  Feilitzsch 
Artúr  báró,  mint  a  szerződések  megkötésénél  közreműködött  szakminiszterek 
részére  adományozott  rendjeleket  Kossuth  Ferencz  és  Darányi  Ignácz  maguk 
részére  lefoglalták,  illetve  átíratták,  s  büszkén  viselik  hazafias  mellükön  a 
Vörös  László  és  Feilitzsch  Artúr  báró  terhére  rótt  „hazaárulás"  külső  jutal- 
mát és  jelvényeit.  A  német  szerződés  megkötésénél  való  közreműködésért  a 
német  császár  által  adományozott  rendjeleket  a  jelenlegi  miniszterelnök  úr 
egészen  ártatlanul  még  kézbesítette  Vörös  László  és  Feilitzsch  Artúr  báró 
volt  minisztereknek ;  ámde  nagy  zaj  támadt  e  miatt  a  coalitióban  és  sajtójában. 
Szegény  miniszterelnök  nagyot  ijedt,  s  a  Vörös  László  és  Feilitzsch  Artúr 
báró  részére  időközben  az  orosz,  olasz  és  belga  kormányoktól  is  megérkezett 
rendjeleket  nyomban  visszaküldte  s  a  külügyminisztérium  utján  Kossuth 
Ferencz  és  Darányi  Ignácz  miniszter  urakra  átíratta.  Ausztriában  a  Gautsch- 
kormánynak  azon  visszalépett  szakminiszterei  kapták  a  külföldi  rendjeleket, 
kik  a  szerződések  megkötésénél  tényleg  közreműködtek. 

eredményre  nem  vezetnének,  Magyarország  az  önálló  vámterületet 
az  1917.  év  lejártával  minden  további  halogatás  nélkül  berendezni, 
illetve  életbeléptetni  fogja. 

2.  A  külállamokkal  kötött  kereskedelmi  és  hajózási  szerződések 
nyelvére  nézve,  a  Német-birodalommal  kötött  szerződést  illetőleg  a 
Tisza-kormány  kezdeményezésére  a  német  szöveg  a  magyar  szöveg- 
gel egyenlően  hitelesnek  ismertetvén  el,  a  nemzeti  szempontból 
jelentős  ezt  a  vívmányt  a  fentismertetett  tárgyalások  során  a  Fejérváry- 
kormány  a  Svájczczal  kötött  szerződés  keretében  is  biztosította. 

3.  Az  osztrák-magyar  vámterület  autonóm  vámtarifájának  külön 
magyar  és  külön  osztrák  autonóm  vámtarifaként  leendő  megállapí- 
tását és  kiadását  a  közös  külügyminisztériummal,  illetve  az  osztrák 
kormánynyal  folytatott  tárgyalások  során  első  alkalommal  a  Fejérváry- 
kormány  indítványozta  és  kezdeményezte.* 

4.  A  külállamokkal  kötött,  illetve  kötendő  szerződések  alaki 
kiállítását  illetőleg  a  közös  külügyminisztériummal,  illetve  az  osztrák 
kormánynyal  szemben  elsőnek  szintén  a  Fejérváry-kormány  indít- 
ványozta azt  a  változtatást,  hogy  a  szerződések  a  külön  vámtarifák 
(szerződéses  tarifa)  alapján  Ausztria  és  Magyarország  részéről 
együttesen  köttessenek  ugyan,  de  a  szerződések  a  közös  külügy- 
miniszter mellett  Ausztria  és  Magyarország  képviselői  részéről  is 
külön-külön  aláírassanak.** 

5.  Végre  ugyancsak  a  Fejérváry-kormány  szintén  mint  első 
kezdeményező  vetette  fel  azt  az  eszmét,  hogy  az  Ausztria  és  Magyar- 
ország közötti  gazdasági  viszonyok  nem  szövetség,  hanem  mint  külön 
s  önálló  államok  között  szerződés  alakjában  szabályoztassanak.t 

*  Ezt  az  álláspontot,  illetve  indítványt  a  coalitiós  kormány  az  Ausztriával 
létesített  kiegyezés  keretében  érvényesítette. 

**  Mindkét   indítványt  a  coalitiós    kormány   az   Ausztriával    létesített   uj 
kiegyezés  keretében  érvényesítette. 

t  A  coalitiós  kormány  által  Ausztriával  létesített  kiegyezés  tárgyalása 
alkalmából  érvényesített  szerződésforma  tekintetében  a  magyar  országgyűlés 
képviselőházában  is  vita  támadt,  mire  nézve  egyszerűen  ide  iktatjuk  a  napi- 
lapokban akkor  közzétett  következő  nyilatkozatot : 

„A  szerződési  forma  alkalmazásának  eszméje  tekintetében  Sándor  Pál 
országgyűlési  képviselő  és  Szterényi  József  államtitkár  urak  között  a  képviselő- 
házban lefolyt  vitába  kénytelen  vagyok  beleszólani.  Szterényi  József  államtitkár 
úr  a  tényeknek  megfelelő  igazságokat  jelentett  ki  akkor,  amidőn  azt  állította, 
hogy  sem  ő,  sem  az  illetékes  szakosztály  szerződés-tervezet  kidolgozására 
utasítást  nem  kapott  s  hogy  szerződés-tervezet  az  én  miniszterségem  alatt 
kidolgozva  nem  lett." 

Ennyi  közjogi  vívmány  eszméjének  első  felvetése  bizonyára 
ellensúlyozza  azon  rettenetes  „hazaárulást",  melyet  a  Fejérváry- 
kormány  az  osztrák-magyar  vámterület  autonóm  vámtarifájának  s  a 
külállamokkal  kötött  kereskedelmi  és  hajózási  szerződéseknek  rende- 
letileg történt  életbe  léptetésével  elkövetett. 


A  fennebbieket  Vörös  László  volt  kereskedelemügyi  miniszter 
volt  szives  e  munka  számára  megirni. 

Alább  szószerint  közöljük  báró  Feilitzsch  Artúr  volt  íölámwelés- 
ügyi  miniszternek  erre  a  kérdésre  vonatkozó,  1907.  évi  május 
hóban  irt  emlékiratát. 

Báró  Feilitzsch  Artúr  memoranduma  a  külkereskedelmi  szerző- 
dések megkötése  és  életbeléptetése  tárgyában. 

A  külkereskedelmi  szerződéseknek  kérdése  két  részre  osztandó 
és  két  főszempontból  bírálandó  meg ;  úgymint : 

a)  a  tárgyalásoknak  felvétele ; 

b)  SL  megkötött  szerződéseknek  életbeléptetése  szempontjából. 
A  bírálatnak  pedig  indulni  és  alapulni  kell : 

1.  a  közgazdasági, 

2.  a  közjogi  szemponton. 

„Abban  is  igaza  lehet,  hogy  a  szövetség  helyett  szerződésnek  kötése 
már  korábbi  időben  képezte  megbeszélések  tárgyát,  mert  úgy  emlékszem,  hogy 
mindazt,  amit  a  szerződési  forma  alkalmazásának  keletkezéséről  a  képviselő- 
ház mai  ülésében  az  államtitkár  úr  elmondott,  mindjárt  miniszterkedésem  első 
idejében  előttem  is  részletesen  megismertette.  Én  egyébiránt  sohasem  állítottam 
senki  előtt  azt,  hogy  a  szerződési  forma  alkalmazásának  eszméje  az  én  agyam- 
ban szülemlett  meg  ;  de  igenis  abban  az  időben,  amikor  az  Ausztria  és  Magyar- 
ország közti  kiegyezés  kérdésével  hivatalosan  kellett  foglalkoznom,  magamévá 
tettem  a  szerződési  forma  alkalmazását  és  kidolgoztattam  a  minisztérium 
illetékes  osztálya  által,  amely  osztálynak  csakugyan  nem  Szterényi  József 
államtitkár  úr  volt  a  vezetője,  azokat  az  alapelveket,  amelyeket  a  szövetség 
helyébe  lépő  kereskedelmi  szerződésben  érvényesíteni  kívántam.  Ezen  alapelvek 
folyományaként  egyebek  közt  a  külfölddel  kötött  kereskedelmi  szerződéseknél 
már  érvényesített  s  úgy  az  osztrák,  mint  a  magyar  törvényhozásnak  még  1903. 
évben  előterjesztett  uj  autonóm  vámtarifát  tételeinek  változatlan  hagyásával, 
mint  külön  magyar  és  külön  osztrák  autonóm  vámtarifát  kívántam  életbe- 
léptettetni.  Ebbeli  javaslataimhoz  a  magyar  minisztertanács  hozzájárult  és  annak 
megtörténtével  javaslataimat  az  illetékes  többi  tényezőkkel  is  letárgyaltam, 
amiről  különben  Szterényi  József  államtitkár  úr  is  mai  képviselőházi  beszédé- 
ben kifejezetten  tanúságot  tesz." 

A  külkereskedelmi  tárgyalásoknak  folytatása  és  felvétele  az  ország 
közgazdasági  érdekeire  való  tekintettel  feltétlenül  —  még  a  törvény 
ellenére  is  —  kötelesség  volt,  nehogy  az  ország  számlájára,  az  ország 
érdekeivel  szemben  és  ezeknek  rovására,  nélkülünk  és  ellenünkre, 
az  egész  vonalon  bevégzett  tények  teremtessenek  és  Magyarország 
Európa  közepén  egyedül  és  teljesen  magára  hagyva  álljon  és  a  tönk 
szélére  jusson. 

Az  ország  gazdasági  és  anyagi  létét,  az  adott  helyzet  és  viszo- 
nyok között,  a  törvény  betűjéhez  való  ragaszkodással  a  megvadult 
politikai  szenvedélyek  prédájául  dobni  és  elesni  engedni  nem  lehetett 
és  nem  volt  szabad. 

Ugyanezen  szempontokból  és  az  ország  közgazdasági  érdekei- 
nek megóvásával  a  tárgyalások  alapján  megkötött  külkereskedelmi  szerző- 
dések, a  kényszerhelyzet  alapján  rendeletileg  életbe  léptetendők  voltak 
akkor,  amikor  már  az  utolsó  határnap  is  elérkezett  és  a  rendes  törvény- 
hozási utón  való  megerősítésnek  és  életbeléptetésnek  minden,  még 
physikai  lehetősége  is  megszűnt. 

Az  összes  európai  államokkal  szerződésen  kivüli  helyzetbe  ker- 
gettetni az  országot  nem  volt  szabad,  és  óriási  felelősségünk  tudatában, 
az  ország  anyagi,  gazdasági,  kereskedelmi,  ipari  és  ezekkel  kapcso- 
latosan erkölcsi  létének,  érdekeinek  megmentésére,  megóvására  más 
út  nem  állott  előttünk  mint  az,  amelyet  követtünk. 

„Hogy  mi  volt  az  én  javaslataimnak  részletes  tartalma,  több  vagy  keve- 
sebb vívmány  foglaltatik-e  az  országgyűlés  elölt  fekvő  kereskedelmi  szerződés- 
ben, mint  az  általam  felállított  szerződési  alapelvekben,  mi  volt  az  eredménye 
az  illetékes  tényezőkkel  általam  lefolytatott  tárgyalásoknak,  mindezekről  köte- 
lességem hallgatni,  mert  a  hivatalos  tárgyalások  titkát  eddig  is  megőriztem  és 
továbbra  is  megőrizni  kívánom.  E  nyilatkozatommal  csak  a  minisztériumban 
fekvő  iratokból  is  igazolható  azon  tényt  kívántam  megállapítani,  hogy  a  vám- 
szövetségi formának  a  szerződési  formával  való  helyettesítésére  az  én  felelős 
miniszteri  kezdeményezésem  következtében  a  Fejérváry-kormány  tette  meg  az 
első  hivatalos  kísérletet." 

„Egyben  szíves  készséggel  igazolom  Szterényi  József  államtitkár  úr  azon 
állításának  helyességét,  hogy  a  szövetkezett  országgyűlési  pártok  vezérférfíaíval 
az  érintkezést  az  én  miniszterségem  alatt  tudtommal  és  helyeslésemmel  tartotta 
fenn,  amely  különösnek  tetsző  eljárás  azon  körülményben  találja  természetes 
megfejtését,  hogy  nekem  és  a  Fejérváry-kabinetnck  az  volt  egyedüli  rendel- 
tetésünk, miszerint  a  korona  és  az  akkori  közfelfogás  szerint  a  szövetkezett 
országgyűlési  pártok  által  képviselt  nemzet  között  a  megegyezés  lehetőségét, 
a  legvégsőkig  fentartsuk  és  e  czélból  kötelességünk  szerint  minden  eszközt 
és  minden  közvetítést  szívesen  vettünk  igénybe."  Budapest  1907.  évi  deczember 
hó  2-án.  Vörös  László." 

Az  áldatlan  és  féktelen  politikai  szenvedélyek  által  teremtett  helyzet- 
nek, az  ország  összes  gazdasági  érdekeit  áldozatul  dobni  és  Magyar- 
országot az  összes  külállamokkal  gazdasági  és  vámháborúba  kergettetni, 
még  normális  politikai  és  parlamenti  viszonyok  között  sem  lett  volna 
szabad  bármily  kormánynak  sem,  és  mindegyiknek,  bármily  viszonyok 
között  is,  és  akárhány  törvénynek  megsértésével  is,  ugyanazt  tenni, 
ugyanúgy  eljárni,  hazafias  és  lelkiismeretben  kötelessége  lett  volna, 
mint  ahogy  mi  ezekben  a  kérdésekben  cselekedtünk  és  a  kényszer- 
helyzetben  az  ország   összességének   érdekében    cselekednünk   kellett. 

Ezek  után  rövid  visszapillantást  vetek  az  1905 '6.  években  köve- 
tett nemzetközi  gazdasági  politikánkra. 

A  Fejérváry-kabinet  1905.  év  derekán-  a  kormányzást  és  azzal 
együtt  Magyarország  nemzetközi  gazdasági  politikájának  irányítását  is, 
az  elözö  kormány  által  a  Német-birodalom  gazdasági  politikájának 
nyomása  alatt  létrehozott  kényszerhelyzetben  vette  át. 

Ezen  ténynek  leszögezése  távolról  sem  akar  szemrehányás  lenni 
az  előző  kormánynak ;  nem  akar  a  Fejérváry-kormány  cselekedeteiért 
a  politikai  felelősség  áthárítása  lenni ;  és  legkevésbé  akarja  azt  a 
vádat  tartalmazni,  mintha  helyteleníteném  a  Tisza-kabinet  politikáját 
azért,  mert  Európa  gazdasági  politikai  alakulása  által  reáoktrojált  ezt 
a  kényszerhelyzetet  teremtette.  Nem  pedig  azért,  mert  világosan  áll 
előttem,  hogy  az  ország  gazdasági  érdekeinek  helyes  megítélése  és 
lelkiismeretes  szemmel  tartása  mellett  az  adott  nemzetközi  kényszer- 
helyzetben semmiféle  felelős  kormány  másképp  nem  járhatott  volna  el. 
Ámde  ezen  tényekért  nem  a  mi  feladatunk  az  előző  kormány  politi- 
káját védelmünkbe  venni,  annál  kevésbé  pedig,  mert  ha  erre  szükség 
lenne,  ugy  több  mint  bizonyos,  hogy  Tisza  István  gróf  ország-világ 
előtt  készséggel  fogja  vállalni  ténykedéseiért  a  felelősséget. 

Ha  a  kormány  akkor,  amikor  az  1891.  évi  szerződések  háló- 
zatának —  az  e  részben  irányadó  Német-birodalom  által  az  1906.  év 
elejére  szándékba  vett  —  átalakítása,  szükség  esetén  teljes  felbontása 
elkerülhetlenné  és  elodázhatlanná  lett :  nem  igyekezett  volna  országun- 
kat —  gazdasági  érdekeinknek  megfelelő  nemzetközi  megállapodások 
létesítésével  —  az  európai  államok  ujabban  alkotott  gazdasági  poli- 
tikai hálózatában  az  őt  megillető  helyre  beilleszteni,  hanem  ennek 
elmulasztásával  az  országot  kikapcsolta  volna,  mondhatni  az  egész 
világforgalomból  — :  akkor  ezzel  a  mulasztással,  az  országra  egy 
elveszített  hadjáratnál  is  súlyosabban  nehezedő  és  nemcsak  gazdasági, 
de  még  politikai  tekintetben  is  kiszámíthatatlan  következményekkel 
járó  katasztrófát   idézett  volna  elő. 

Az  1904.  évben  elkövetkezett  azon  időpont,  amidőn  a  Német- 
birodalom,  amely  —  számolván  zavaros  belpolitikai  viszonyainkkal  — 
az  1891-ben  követett  és  érdekeinkre  nézve  annyira  előnyösnek  bizo- 
nyult „cooperativ"  eljárást  ezúttal  mellőzte,  —  a  többi  fontosabb 
európai  államokkal  megindította  és  az  év  vége  felé  már  be  is  fejezte 
az  uj  kereskedelmi  szerződések  megkötésére  irányuló  tárgyalásait. 
Ennek  megtörténtével  a  császári  német  kormány  —  amelyet  főleg 
agráriusai  (a  német  parlament  többségi  pártjai)  mind  jobban  szoron- 
gattak az  uj  vámtarifa  s  az  ennek  alapján  inaugurálandó,  erősen 
agrárvédvámos  uj  gazdasági  politikai  aera  mielőbbi  életbelépteté- 
sére —  nem  várhatott  tovább  arra  a  fölöttébb  bizonytalan  határidőre, 
amíg  a  mi  —  sajnosán  zilált  parlamenti  viszonyaink  megengedik  a 
kifelé  való  gazdasági  politikai  actióképességhez  szükséges  legislatórius 
alkotásokat  elvégezni:  t.  i.  a  parlamentünknek  még  az  1903.  év  elején 
előterjesztett  a  Széll-Körber-féle  kiegyezés  név  alatt  ismert  vám-  és 
kereskedelmi  szövetségre  vonatkozó  javaslatokat  ésaz  uj  a  utonom 
vámtarifát  alkotmányosan  letárgyalni  és  törvénybe  czikkelyezni. 

Felszólított  tehát  bennünket  a  császári  német  kormány,  hogy  mielőbb 
és  minél  hamarább  indítsuk  meg  vele  az  uj  szerződés  megkötésére 
irányuló  tárgyalásokat.  Emellett  nem  csekély  előzékenységének  adta 
tanújelét  a  német  kormány  akkor,  amikor  —  a  helyett,  hogy  saját 
előnyére  kiaknázta  volna  vámpolitikai  fegyverzetünknek  sajnálatos 
fogyatékosságát  —  hajlandónak  nyilatkozott  részünkről  való  tárgyalási 
alap  gyanánt  elfogadni  a  parlamenteknek  még  csak  törvényjavaslatok 
alakjában  előterjesztett  vámtarifatervezetet  és  a  vám-  és  kereskedelmi 
szövetségre  vonatkozó  törvényjavaslatot. 

Vagyis  olybá  vette  ezeket  a  kormányelőterjesztéseket,  mint  hogyha 
az  azok  által  tervbe  vett  törvényhozási  alkotások  már  tényleg  létre  is 
jöttek  volna. 

Ha  tehát  a  magyar  és  osztrák  kormányok  Németország  ezen 
előzékenységét  nem  értékelik,  és  kormányunk  az  1899:  XXX.  t.-czikk 
forma  szerint  tiltó  rendelkezéseit  respektálva  a  tárgyalások  megindítá- 
sába nem  mennek  bele,  akkor  Németország  élve  jogával  az  1891.  évi 
szerződést  legkésőbb   1905.  év  végére  felmondotta  volna. 

Németország  ezen  lépésének  további  következménye  pedig  az 
lett  volna,  hogy : 

1.  ha  országunk  a  régebbi,  —  a  változott  viszonyoknak  többé 
meg  nem  felelő  —  vámtarifa  alapján  kötött  kereskedelmi  szerződéseit 
ugyanakkora  szintén  fel  nem  mondja :  az  ezen  szerződésekben  részint 
még  tetemesen  leszállított,  s  különben    is    az    egyéb    külföldi    államok 

ujabb  védővámjaihoz  képest  teljesen  elégtelen  tarifa-tételek  maradnak 
továbbra  is  érvényben  —  a  nemzetközi  forgalmi  viszonyokban  beálló 
alapvető  változások  daczára ; 

2.  ha  tehát  ezen  egyoldalú  megkötöttségi  állapot  veszélyét  el 
akarjuk  kerülni,  —  akkor  nekünk  is  ugyanazon  határidőre,  amelyre 
Németország  az  1891-iki  szerződést  felmondja,  fel  kellett  volna 
mondanunk  mindazon  külföldi  szerződéseinket,  amelyek  tarifamérsék- 
léseket avagy  tarifakötéseket  tartalmaznak.  Ezek  helyébe  pedig,  — 
honorálván  az  1899:  XXX.  t.-czikket  —  nem  lettünk  volna  képesek 
ujabb,  érdekeinknek  megfelelőbb  tarifát  és  ennek  alapján  létrehozandó 
nemzetközi  megállapodásokat  illeszteni.  Sőt  —  nem  lévén  a  változott  uj 
helyzettel  számot  vető  uj  tarifánk  sem  :  a  nemzetközi  gazdasági  politika 
uj  korszakában,  megkötött  kezekkel,  önmagunkkal  tehetetlenül  kellett 
volna  vesztegelnünk,  kikapcsolva  a  világforgalomból,  ahol  kivitelünk 
mindenütt  differentiálisan  hátrányos  kezelésben  részesült  volna. 

Ellenben  a  külföldi  államok  termelésének  kivitelre  utalt  fölöslege 
egyéb  államok  határainál  az  uj  vámtarifák  lényegesen  felemelt  tételeivel 
találkozván,  a  mi  vámterületünk  régi  —  alacsony  vámsorompóin  ke- 
resztül, akadálytalanul  elözönlötte  volna  még  saját  belföldi  fogyasztó 
piaczainkat  is,  ezzel  is  fokozva  a  saját  kivitelünk  megszűnéséből 
reánk  háramló  gazdasági,  amúgy  is  súlyos  válság  arányait. 

A  fentiekben  röviden  körvonalozott  nemzetközi  gazdasági  poli- 
tikai helyzet  folyományaképpen  a  Tisza-kormány  még  az  1904.  év 
tavaszán  megindította  a  Német-birodalommal  az  uj  kereskedelmi 
szerződés  megkötését  czélzó  tárgyalásokat  és  azokat  befejezvén,  a 
szerződésnek  életbeléptetésére  nézve,  —  a  császári  német  kormánynyal 
eziránt  létrejött  megállapodás  értelmében  —  előbb  1906.  évi  február 
hó  15-ike  majd  utóbb,  ugyanazon  évi  márczius  hó  1-je  lett,  mint 
tovább  immár  el  nem  odázható  végleges  határidő  gyanánt  kitűzve. 

Nemzetközi  gazdaság-politikai  vonatkozásainkban  tehát  itt  egy  meg- 
másíthatatlan helyzet  alkottatott:  a  márczius  1-jei  határidő  megállapításá- 
val, amelyre  Németország  egyúttal,  összes  többi  szerződéseinek  activálását 
is  kitűzte,  visszavonhatatlanul  fixiroztatott  az  uj  középeurópai  kereskedelmi 
szerződések  egész  hálózatának  életbeléptetése.  Ezzel  a  ténynyel  okvetlenül 
számolnia  kellett  minden  kormánynak,  mely  —  épp  úgy  mint  annak  idején 
a  Tisza-kormány  tévé  —  az  ország  létérdékét  jobban  a  szivén  viselte,  az 
életviszonyok  fejlődése  által  már  meghaladottá  lett  törvény  holt  betűjében 
foglalt  s  immár  tárgytalanná  vált  tilalom  merev  tiszteletben  tartásánál. 

Hogy  az  uj  kereskedelmi  politikai  korszak  1906.  évi  márczius 
hó   1-ére  kitűzött    életbeléptének   idejére  a  mi  közös  gazdasági  terűié- 

tünk  legvitálisabb  nemzetközi  gazdasági  politikai  érdekeit,  az  addig 
megkötött  egy  német  szerződésen  kivül,  a  többi  fontosabb  külföldi 
vonatkozásainkban  is,  megfelelő  nemzetközi  megállapodások  létesítése 
által  oltalmazzuk :  mellőzhetlen  kötelessége  volt  a  Fejérváry-kormánynak 
az  ezen  czélból  szükséges  további  uj  szerződések  kötése  iránt,  idejé- 
ben tárgyalásokat  indítani,  hogy  azután  azokat  lehetőleg  a  német  szer- 
ződéssel egyidejűleg,  —  amely  határidőre  ugyanis  összes  többi  tarifa- 
szerződéseinket önként  érthetőleg  fel  kellett  mondanunk  —  szintén 
életbe  léptethessük ;  ezáltal  a  lehető  legszűkebbre  korlátolván  azon 
nemzetközi  relatióink  sorozatát,  amelyekkel  uj  szerződés  hiányában  a 
szerződésen  kivüli  viszony  fölöttébb  hátrányos  állapotába  lettünk  volna 
kénytelenek  kerülni. 

A  Fejérváry-kormány  tehát  megindította  a  tárgyalásokat,  illetve 
a  már  előbb  folyamatba  tett,  de  részben  még  le  nem  bonyolított  tár- 
gyalásokat véglegesítette  a  következő  államokkal : 

1 .  A  kereskedelmi  szerződést  és  állategészségügyi  egyezményt 
Olaszországgal. 

A  vonatkozó  megállapodások  létrejöttek  és  parapháltattak  még 
1904.  év  nyarán  Vallombrosában,  majd  véglegesíttettek  1906.  év 
január  és  február  hó  folyamán  Bécsben  s  a  vonatkozó  instrumentumok 
aláírattak   1906.  év  február  hó   11-én  Rómában. 

2.  A  kereskedelmi  szerződést  és  állategészségügyi  egyezményt  a 
svájczi  köztársasággal. 

Az  ezekre  vonatkozólag  1905.  évi  október  hó  13-án  megkezdett 
tárgyalások,  többszöri  megszakítással  —  s  az  1906.  évi  január  hó  1-én 
életbeléptetett  2  havi  provisorium  lejárta  után  —  1906.  évi  márczius  hó 
9-én  befejeztettek  s  az  uj  szerződés,  illetve  egyezmény  ezen  a  napon  Bécs- 
ben aláírva,  a  kereskedelmi  szerződés  egyelőre  ideiglenes  hatálylyal  1906. 
évi  július   l-ig,  majd  augusztus   l-ig  rendeleti  utón  életbe  lett  léptetve. 

Megnyugvással  és  elégtételként  constatálhatom,  hogy  az  ország 
törvényhozása  ezen  egyezményeket  is  elannyira  helyeseknek  és  gazda- 
sági érdekeinket  kielégítőeknek  találta,  hogy  az  1906:111.  t.-czikkben 
nyert  felhatalmazás  alapján  kiadott  ujabb  kormányrendelettel  utólagosan 
történt  ujabb  activálás  érvényének  lejárata  előtt,  a  vonatkozó  nemzet- 
közi megállapodásoknak  az  1906:  VII.  és  VIII.  t.-czikkek  alakjában  az 
ország  törvényei  közzé  történt  beiktatása  által  azokat  1906.  évi  augusztus 
hó  1-től  végérvényesen  életbe  léptette  s  az  országra  nézve  a  meg- 
állapított lejárati  határidőig  feltétlenül  kötelező  erejűeknek  ismerte  el. 

3.  Megkötötte  a  Fejérváry-kormány  a  kereskedelmi  szerződést 
Oroszországgal.    Az  erre    vonatkozó  tárgyalásokat  megkezdettük   1905. 

évi  október  hó  23-án  Bécsben,  majd  megszakíttatván  a  bizottsági 
szóbeli  tárgyalások,  a  szerződés  később  diploniátiai  utón  véglegesít- 
tetett  és  Szent-Pétervárott   1906.  évi   február  hó  15-én  aláíratott. 

4.  Végül  létrehozta  a  Fejérváry-kormány  a  kereskedelmi  szer- 
ződést Belgiummal.  Az  erre  vonatkozó  bizottsági  tárgyalások  1906.  évi 
január  hó  8-án  kezdettek  meg  és  kellő  sikerrel  befejeztetvén,  a  szer- 
ződés 1906.  évi  február  hó   12-én  Bécsben  aláíratott. 

Hogy  ezeknek  a  kereskedelmi  szerződéseknek  és  állategészség- 
ügyi egyezményeknek  megkötésénél  az  ország  legfontosabb  közgazda- 
sági érdekei  minden  tekintetben  kielégítő  módon  figyelembe  vétettek 
és  megóvattak,  annak  bizonyságául  elég  hivatkoznunk  az  említett 
szerződések  életbelépte  óta  letelt  idő  tapasztalataira.  Nyugodt  lélekkel 
hivatkozhatom  az  elfogulatlanok  és  pártatlanok  ítéletére  és  bízvást 
állíthatom,  hogy  az  ország  népessége  elismeréssel  adózik  az  e  részben 
súlyos  politikai  és  erkölcsi  felelősségük  tudatában  működött  férfiaknak, 
a  miért  nem  engedték  a  dolgokat  oda  fejlődni,  hogy  alkalom  adatott 
volna  az  ország  lakosságának  nehéz  és  keserű  megpróbáltatások  árán 
győződni  meg  arról,  hogy  mibe  kerül  vala  nekik  az,  ha  a  törvény 
holt  betűjéhez  való  merev  ragaszkodás  kedvéért  —  országunkat  egy 
teljes  évtizedre  kikapcsolni  engedtük  volna  a  világforgalomból ! 

Hogy  a  Fejérváry-kormány  nemcsak  a  most  elősorolt  intézkedé- 
sekkel igyekezett  —  amennyiben  az  adott  nehéz  politikai  viszonyok 
közepett  lehetséges  volt  —  az  ország  gazdasági  érdekeit  szolgálni  és 
védelmezni,  hanem  hivataloskodásának  idején  a  most  nevezett  álla- 
mokon kívül  még  a  Balkán-államokkal,  nevezetesen  a  Szerbiával  és 
Bulgáriával  is  megindított  tárgyalások  során  —  kötelességéhez  híven  — 
minden  egyéb  politikai  tekintetek  mellőzésével  kizárólag  az  ország 
gazdasági  érdekeinek  védelmét  tartotta  szem  előtt :  döntő  erővel  bizo- 
nyítja ezt  a  most  említett  szerződési  tárgyalásoknak  egész  menete. 

Vessünk  egy  pillantást  ezen,  végeredményükben  kizárólag  a 
Fejérváry-kormány  magatartása  és  Magyarország  mezőgazdasági  érdekei- 
nek erélyes  és  czéltudatos  védelme  folytán  sikertelenül  lefolyt  tárgya- 
lások genesisére. 

Szerbiával  —  1906.  február  hó  végére  ezen  államnak  is  fel- 
mondatván az  addig  fennállott  és  reá  nézve,  a  magyar  mezőgazdaság 
rovására,  kétségen  kívül  igen  előnyös  kereskedelmi  szerződés  —  az 
ujabb  szerződés  létesítése  iránti  tárgyalások  megindíttattak  Bécsben 
1905.  évi  november  hó  29-én.  A  tárgyalások  azonban  — főleg  a  magyar 
kormánynak  a  szerb  követelésekkel  szemben  tanúsított  erélyes  ellent- 
állása következtében  —  sikertelenül  folytak  1906.  évi  január  hó  25-éig. 


Időközben  kipattant  az  addig  gondosan  leplezett  szerb-bolgár 
vámunió  titka  is.  Ez  és  a  tárgyalásoknak  kevéssé  biztató  menete  is 
arra  birták  a  Fejérváry-kormányt,  hogy  megszakítsa  az  addig  lefolyt 
meddő  tárgyalásokat. 

És  hogy  éreztessük  Szerbiával  —  amely  erre  kétszínű  politikai 
magatartásával  bőven  rászolgált  —  hatalmi  súlyunkat  és  tőlünk  való 
függő  helyzetét:  ellene  azonnal  a  legszigorúbb  határzárt   rendeltük  el. 

(Itt  megjegyzem,  hogy  a  határzárlatot  542  eln.  ex  1906.  szám 
alatt  az  ország  állatállományának  fertőzéstől  megóvása  érdekében  a 
szerbiai  állategészségügyi  egyezmény  hetedik  czikke  alapján  a  magyar 
földmívelésügyi  miniszter  a  m.  kir.  belügyminiszterrel  egyetértőleg  ren- 
delte el  és  erről  ugyancsak  fenti  szám  alatti  táviratban  értesítette  a  közös 
külügyminisztert,  a  horvát  bánt  és  a  belgrádi  osztrák-magyar  követséget.) 

A  határzárlat  enyhítés  nélkül  márczius  hó   19-éig  fentartatott. 

Szerbia  hamarosan  beadta  a  derekát  és  így  kérelmére  neki  egy 
rövid  tartamú  ideiglenes  jellegű  modus  vivendit  adtunk,  amely  azon- 
ban csak  július  hó  7-éig  volt  úgylátszik  fentartható,  mert  a  későbbi, 
akkoriban  iij  magyar  kormány,  sajnos,  nem  saját  hatáskörében,  hanem 
a  közös  külügyminiszter  útján  Szerbia  ellen  ismét  a  teljes  határzár  és 
összes  termékeivel  szemben  autonóm  tarifánk  tételeinek  alkalmazását 
újból  elrendeltette.  Vájjon  Magyarország  gazdasági  érdekeinek,  avagy  az 
osztrák  ipari  érdekeknek  megvédésére  irányuit-e  ez  az  ujabb  határ- 
zárlat Szerbiával  szemben,  azt  majd  a  későbbi  idők  fogják  elfogulatlan 
Ítélettel  megállapítani. 

A  kiviteli  érdekeink  szempontjából  Szerbiánál  nem  kevésbé  fon- 
tos másik  Balkán-állammal,  Bulgáriával,  szintén  még  az  1905.  évben, 
október  hó  20-án  megkezdettük  a  tárgyalásokat  egy  ujabbi  tarifális 
kereskedelmi  szerződés  létesítésére  vonatkozólag.  A  tárgyalások  sikeré- 
nek itt  is,  az  ezen  Balkán-állam  által  állatforgalmi  téren  kívánt  enged- 
mények képezték  egyedüli  akadályát. 

Bulgária  nagy  komolysággal  és  határozottsággal  vitatta,  hogy 
állategészségügyi  viszonyai  s  az  állatállományának  ragályoktól  való 
megóvása  érdekében  szervezett  állategészségügyi  administratiója  teljesen 
európai  színvonalon  áll. 

Ezen  önkényes  állításból  jogot  vélt  tehát  meríthetni  arra,  hogy 
ezen  állítólagos  tény  következményeképpen  élő  állatai  az  európai  álla- 
mokba, első  sorban  tehát  a  mi  közös  vámterületünkre,  az  addig 
fennállott  elzárkózás  megszüntetésével  jövőre  bebocsáttassanak. 

A  magyar  kormány  nem  volt  hajlandó  a  nevezett  Balkán-állam 
ezen  felfogását  és  erre  alapított  igényeit  honorálni,  és  mindvégig  nagy 

határozottsággal  megtagadtuk  Bulgáriának,  különösen  a  szarvasmarha- 
behozatal  megengedésére  vonatkozó  követeléseit. 

A  meginditott  szerződési  tárgyalások  a  Fejérváry-kormánynak 
ezen  az  ellenállásán  szenvedtek  hajótörést. 

Időközben,  az  1905.  év  utolsó  napjaiban,  bekövetkezett  —  s  a 
magyar  kormány  erélyes  ellenállása  következtében  a  tárgyaló  bizott- 
ságok közt  már  amúgy  is  tetemesen  meghidegült  hangulatot  teljes 
szakítássá  érlelte  —  a  tervezett  szerb-bolgár  vámunió  addig  gondosan 
őrzött  titkának  kipattanása. 

Ezen  közbejött  körülmény  következése  volt,  hogy  az  addig  folyt 
tárgyalások  formaszerü  befejezés  —  sőt  még  csak  formális  záró-  és 
búcsúülés  tartása  nélkül  is  egyszerűen  megszakittattak  és  a  bolgár 
megbízottak  üres  kezekkel  tértek  vissza  Szófiába. 

Végül  nem  hallgatható  el,  hogy  ugyancsak  a  Fejérváry-kormány 
földmivelésügyi  miniszterének  kezdeményezésére  lett  elhatározva  Romá- 
niával egy  tarifális  kereskedelmi  szerződés  kötése  s  így  Romániával 
gazdasági  téren  szerződéses  és  barátságos  viszony  létesítése,  amelynek 
politikai  kihatása  is  Magyarországra  nézve  beláthatatlan  előnyöket 
biztosítani  hivatott.  A  diplomátiai  tárgyalások  ezen  irányban  meg  is 
indultak  volt  és  a  legjobb  reményekre  jogosító  irányban  haladtak. 

Mindezek  eléggé  kézzel  foghatóan  igazolják  a  Fejérváry-kormány 
hazafias  eljárását,  amelylyel  a  Magyarország  gazdasági  érdekei  szem- 
pontjából elsőrendű  fontossággal  biró  nyugati  szerződéseket  megkötötte 
és  életbe  léptette,  ellenben  a  legszívósabb  ellentállással  megakadályozta 
azt,  hogy  a  keleti  szerződések,  amelyeknél  főleg  Magyarország  mező- 
gazdasági és  földmívelési  érdekeinek  kellett  volna  a  számlát  meg- 
fízetniök,  ezen  érdekek  rovására  és  súlyos  csorbításukkal  létrejöjjenek. 

Nyugodt  lélekkel  hivatkozhatik  tehát  a  Fejérváry-kormány  az 
összes  higgadtan  gondolkozó  hazafiaknak,  de  mindenesetre  a  történelem 
pártatlan  bírói  székének  ítéletére,  midőn  arról  a  kérdésről  lesz  majd 
szó :  vájjon  csakugyan  a  haza  érdekei  ellen  cselekedett-e  akkor, 
amikor  Magyarország  és  Ausztria,  gazdasági  politikai  helyzetének  a 
nemzetközi  forgalmi  viszonylatokban  való  rendezése  érdekében,  a 
megkötött  kereskedelmi  szerződéseket  tényleg  életbe  léptette.  — 

Lássuk  már  most  a  tárgyalások  felvételének  és  a  külkereske- 
delmi szerződések  megkötésének  kérdését  közjogi  szempontból,  köz- 
jogi világításban. 

A  közjogi  fejtegetésnél  eltekintek  attól,  hogy  a  Fejérváry-kor- 
mány részben  az  előző  Tisza-kormány  által  már  felvett  és  megindított 
tárgyalásokat  folytatta;  eltekintek  attól  is,  hogy  a  Tisza-kormány  1903. 

évi  november  hó  19-én  az  ország  érdekében  és  a  törvényesség  terén 
való  megmaradhatás  végett,  törvényjavaslatot  nyújtott  be  az  1899.  évi 
XXX.  t.-czikk  4.  §-ának  módosítására ;  eltekintek  attól  is,  hogy  ugyan- 
csak a  Tisza-kormány  a  képviselőház  nagy  többségének  élénk  helyes- 
lése mellett  jelentette  be  a  Háznak,  hogy  addig  is,  a  míg  a  benyújtott 
módosító  törvényjavaslatból  törvény  lesz,  az  ország  érdekében  már 
előre  eltér  a  törvénytől  és  a  tárgyalásokat  megkezdi :  —  hanem  tisztán 
és  kizárólag  a  kérdésnek  lényegére  fektetem  a  súlyt,  t.  i.  arra,  hogy 
adott-e  fel  bármit  is  a  Fejérváry-kormány  az  ország  törvényes  jogai- 
ból —  azzal,  hogy  gazdasági  érdekeit  megvédte?! 

Az  1899:  XXX.  t.-czikk  4.  §-a  három  fő  rendelkezést  tartalmaz 
és  pedig,  hogy : 

a)  amennyiben  1903-ig  az  1867:XII.  t.-czikk  61.  §-a  értelmében, 
vám-  és  kereskedelmi  szövetség  nem  jön  létre :  a  nemzetközi  keres- 
kedelmi szerződések  hosszabb  időre,  mint  ezen  törvény  hatálya,  vagyis 
az   1907.  éven  túl  terjedő  időtartamra  nem  köthetők. 

Ennek  a  rendelkezésnek  és  egyáltalán  az  1899:  XXX.  t.-czikk- 
nek  világos  czélja,  értelme,  lényege,  tehát  az,  hogy  a  tényleges  vám- 
közösség Ausztriával  1907-ig  meghosszabbíttatik  és  hogy  1907.  év 
után  (esetleg  a  viszonosság  megsértése  esetében  előbb  is)  az  ország- 
nak teljesen  szabad  rendelkezési  joga  legyen  és  ezen  joga  semmiféle 
kötésekkel,  szerződésekkel  korlátozható  ne  legyen. 

Éppen  ezért : 

b)  biztosítja  a  törvény  a  jogot,  hogy  a  lejárattal  nem  bíró  szer- 
ződések, saját  kívánságunkra  bármikor  felmondhatok  (a  lejárattal  bírók 
az  1878 :  XX.  t.-czikk  értelmében  az  egyik  fél  kívánságára  felbont- 
hatók) ;  végre 

c)  gondoskodás  történik,  hogy  az  eddigi  vámtarifa,  ami  érde- 
keinknek inkább  megfelelő,  uj  autonóm  vámtarifával  helyettesíttessék 
és  ezzel  kapcsolatban  kimondatík,  hogy  addig,  a  míg  ez  az  uj  auto- 
nóm vámtarifa  létre  nem  jön,  külföldi  államokkal  kereskedelmi  szer- 
ződési tárgyalások  meg  nem  índítliatók. 

A  második  czél  tehát,  amely  az  1899:  XXX.  t.-czikk  4.  §-ában 
foglalt  rendelkezéseket  áthatja,  abban  csúcsosodik  ki,  hogy  az  érde- 
keinknek inkább  megfelelő  uj  autonóm  vámtarifa  létrejövetele,  életbe- 
léptetése bíztosíttassék. 

Az  1899:  XXX.  t.-czikk,  mely  arra,  az  alkotásakor  teljesen 
indokolt  feltevésre  volt  ala|3Ítva,  hogy  az  eredetileg  12  évi  időre 
kötött  189 l-es  szerződések  ezen  12  évi  idő  lejártával  1903  végére 
felmondatván:   1904.  évi  január  hó  l-jével  kell  az  uj  gazdasági  polí- 

tikai  korszaknak  megkezdődni,  az  uj  vámtarifa  megalkotását  az  1902. 
évre  tiizte  ki ;  ezen  terminus  megtartását  kivánta  tehát  a  c)  alatt 
jelzett  kikötéssel  is  biztosítani. 

Ebben  a  most  emiitett  feltevésben  állapította  -meg,  ehhez  a  fel- 
tevéshez szabta  az  idézett  tör\'ényczikk  összes  rendelkezéseit  és  ezen 
rendelkezések  érv^ényesitésének  határozott  időpontját.  Ebben  a  föl- 
tevésben gondoskodott  a  törvény  arról,  hogy  alkotóinak  szándékuk 
lévén  a  gazdasági  érdekeink  szempontjából  az  adott  viszonyok  között 
czélszerűnek  bizonyult  s  az  ujabban  változott  nemzetközi  gazdasági 
politikai  helyzetben  még  inkább  helyesnek  mutatkozó  gazdasági  közös- 
séget a  közös  uralkodó  jogara  alatt  élő  két  birodalom  között  további 
tiz  évi  időtartamra  fentartani,  az  ennek  fentartásához  az  1867.  évi 
XII.  t.-czikk  értelmében  szükséges  vám-  és  kereskedelmi  szövetség 
idejekorán  létrejöjjön  ;  ezzel  egyidejűleg  megalkottassék  a  szövetséget 
kötő  két  állam  kifelé  egységes  gazdasági  politikai  szen'ezetének  leg- 
fontosabb eszköze,  az  uj  autonóm  vámtarifa. 

Ennek  birtokában  —  a  kérdéses  nemzetközi  gazdaság-politikai 
actióhoz  kellőképpen  vértezve,  fegyverkezve,  felszerelve  —  lesznek  az 
akkora  ismét  vámszövetségbe  lépett  két  állam  által  a  kereskedelmi 
szerződési  tárgyalások,  az  1903.  év  végével  lejáró  1891.  évi  szerző- 
dések módosítása,  esetleg  az  ezek  helyébe  illesztendő  ujabb  szerző- 
dések megkötése  iránt,  a  külföldi  államokkal  megindítandók.  Az  ezen 
tárgyalások  eredményeképpen  létesítendő  szerződések  a  törvényhozások 
által  idejekorán  letárgyalandók  lettek  volna  akként,  hogy  azok  az 
Ausztriával  létesített  ujabb  vám-  és  kereskedelmi  szövetséggel  s  az  uj 
autonóm  vámtarifával  egyidejűleg  1904.  évi  január  hó  1-én  életbe- 
léptethetők  is  legyenek. 

Ez  volt  az  1899:  XXX.  t.-czikk  alkotóinak  programmja,  ennek 
megvalósítása  lebegett  lelki  szemeik  előtt,  midőn  e  programm  gyakor- 
lati keresztülvitelének  eszközeit  az  idézett  törvényben  a  nemzet  szá- 
mára biztosították. 

A  monarchia  mindkét  államában  bekövetkezett  zilált  politikai  és 
parlamenti  viszonyok  megakadályozták  azt,  hogy  a  törvény  alkotói 
által  helyesen  megszerkesztett  ezen  programm,  habár  egy  későbbi  ter- 
minusra is,  tényleg  megvalósítható  legyen. 

A  mint  már  fentebb  említve  volt,  a  második  főczél,  amelyet  az 
1899:  XXX.  t.-czikk  maga  elé  tűz,  az  uj  autonóm  vámtarifa  létre- 
jövetelének és  életbeléptetésének  biztosítása. 

Ennél  a  kérdésnél  már  most  az  döntendő  el,  —  és  itt  a  közjogi 
összeolvad  a  közgazdaságival  —  hogy  a  külföldiekkel  való  tárgyalások 

felvétele,  és  a  külkereskedelmi  szerződéseknek  megkötése  -■  életbe- 
léptetése által,  ezen  kitűzött  czél  elérését  biztosítottuk,  előbbre  vittük-e  ? 
avagy  annak  elérhetését  megakadályoztuk,  illetőleg  elérhetése  elé  aka- 
dályokat gördítettünk-e  ? 

Úgy  a  Tisza-,  mint  a  Fejérváry-kormányok  —  sőt  a  Wekerle- 
kormány  idejében  is,  egészen  a  mai  napig,*  ezen  uj  autonóm  vám- 
tarifa nem  emelkedett  törvényerőre,  mert  habár  nálunk  annak  idején 
bizottságilag  (Széli-kormány  idejében)  le  is  tárgyaltatott,  az  osztrák 
Reichsrat  bizottságában  egyes  tételeinek  elfogadása  nehézségekbe  üt- 
között, s  így  törvényhozási  utón  való  letárgyalása  —  akkoriban  az 
osztrákok  miatt,  később  a  nálunk  dühöngött  technikai  obstructió  miatt 
megakadt,  —  tehát  a  Fejérváry-kormány  idejében  is,  csak  —  mint  a 
két  állam  kormányai  között  létrejött  megállapodás  —  vagyis  javaslat- 
ként létezett. 

Azáltal  már  most,  hogy  a  külállamokkal  folytatott  tárgyalások  és 
kötött  szerződések  alapjául  mi  is,  éppen  úgy,  mint  előttünk  a  Tisza- 
és  utánunk  a  Wekerle-koxméiny  ezen  autonóm  vámtarifa  -javaslatot 
vettük,  ezen  eljárás  és  tény  által  a  kitűzött  czél  elérését  hathatósan 
előmozdítottuk  és  Magyarország  helyzetét  javítottuk,  álláspontját  erősí- 
tettük, és  biztosítottuk  annak  a  czélnak  az  elérését,  hogy  ezen  reánk 
nézve  kedvezőbb  uj  autonóm  vámtarifajavaslatnak,  a  szerződésekben 
lekötött  tételei  és  maga  a  javaslat  is  teljes  egészében  osztrák  részről 
is  elfogadtassék  és  törvénybe  iktattassék. 

Ezen  kérdésben  tehát  nemcsak  az  ország  érdekében,  hanem  az 
1899:  XXX.  t.-czikk  szelleméből  kifolyólag  és  annak  megfelelően  is 
helyesen  jártunk  el,  mert  fegyvert  adtunk  a  nemzet  kezébe,  hogy  a 
legközelebbi  10  évre  még  elkerülhetetlenül  szükséges  és  gazdasági 
létérdekeinkkel  összefüggő  közös  vámterület,  egy  az  érdekeinknek  foko- 
zottabb mértékben  megfelelő  uj  vámtarifa  alapján  fentartassék. 

De  különben  is  az  1899:  XXX.  t.-czikk  4.  §-a,  amint  fentebb 
a)  alatt  idézve  van,  expressis  verbis  megengedi,  hogy  szerződésköté- 
sek történhessenek  1907-ig  —  és  megmondja  azok  kötésének  módját, 
valamint  megállapítja  ezeknek  joghatályát. 

Ha  tehát  az  1907-íg  való  szerződéskötések  nem  képeznek  — 
aminthogy  nem  is  képeznek  —  törvénysértést,  akkor  ipso  facto,  csak 
a  törvény  betűje,  de  nem  szelleme  szerint  lehet  törvénysértésnek 
minősíteni  a  tárgyalások  felvételét  csak  azért,  mert  az  uj  autonóm 
vámtarifa  még  nem  volt  törvénybe  iktatva. 

'  1907.  május  lió. 

Az  által  tehát,  hogy  a  tárgyalásokat  felvettük  és  azoknak  alap- 
jául az  uj  autonóm  vámtarifajavaslatot  és  tételeit  tettük  meg,  meg- 
védtük és  érvényre  jutattuk,  Magyarországnak  ez  idők  szerinti  legvitá- 
lisabb  gazdasági  érdekeit. 

Amint  fentebb  már  kimutattam,  az  1899:  XXX.  t.-czikk  által  is 
biztosítva  lett  az  országnak  teljes  szabadsága  arra,  hogy  1 907.  éven  túl 
vagy  azt  megelőzőleg  is,  áttérjen-e  az  önálló  vámterület  terére  vagy  sem. 

Ezzel  szemben  már  most  tett-e  a  Fejérváry-kormány  olyant, 
ami  az  országnak  ilyen  irányú  szabad  elhatározását  korlátozta  vagy 
megakadályozta. 

A  felelet  erre  is  határozott :  nem  !  A  szerződéseket  életbeléptető 
rendeletek   ugyanis  határozottan    kimondják,    hogy  az  illető  szerződés, 

—  valamint  az  uj  autonóm  vámtarifa  is,  amelynek  alapján  köttetett  — 
joghatályának  tartama  a  törvényhozás  további  intézkedésig  terjed. 

Ugyanezt  az  elvet  recipiálta  különben  később  az  1906:111.  t.-cz. 

—  a  felhatalmazási  törvény  is.  Az  ország  keze,  szabad  rendelkezési 
joga  tehát  semmiben  sem  lett  megkötve,  jogfeladás  nem  történt,  és  a 
Wekerle-kormány  idejében  helyreállott  parlamenti  rendes  menet  mellett 
az  uj  törvényhozásnak  teljesen  szabad  keze  volt  arra  nézve  is,  hogy 
Ausztriával  a  vámközösséget  fentartja-e  vagy  sem,  s  illetőleg  1907. 
évtől  az  önálló  vámterületi  alapra  áttér-e  vagy  sem. 

Teljesen  téves,  és  tudva  rosszakaratú  utat  követnek  azok,  akik 
folyton  azzal  vádolnak  bennünket,  hogy  eljárásunk  által  megsértettük 
a  törvényt,  mert  meggyőződésünk  az  volt  és  az  ma  is,  —  amit  a 
tények  és  eddigi  eredmények  fényesen  igazolnak  —  hogy  az  ország 
érdekeinek  nem  felelt  volna  meg,  ha  szigorúan  az  1899:  XXX.  t.-cz. 
4.  §-ának  alapján  járunk  el. 

Az  elkövetett,  még  pedig  kényszerhelyzetből  kifolyólag  elkövetett 
törvénysértés  is,  a  szerint  Ítélendő  meg,  hogy  az  az  ország  érdekében, 
annak  javára,  avagy  ellenére  és  kárára  lett-e  elkövetve ;  és  hogy  lett-e 
ezzel  az  ország  jogai  közül  csak  egy  is  csorbítva,  és  a  jogok  gyakor- 
lásában az  országnak  keze  megbénítva,  végre  pedig,  hogy  a  meg- 
sértett törvénynyel  szemben  követtetett-e  olyan  eljárás,  amely  az  illető 
törvény  szellemével  ellenkezik,  és  az  abban  lefektetett  jogok  meg- 
valósítását, kitűzött  czéloknak  elérhetését  gátolta,  lehetetlenné  tette 
avagy  megnehezítette. 

Amint  az  eddigiekben  részletesen  beigazoltam,  mindezekben  éppen 
az  ellenkező  áll,  és  úgy  a  Tisza-,  mint  a  Fejérváry-kormány  ezek  tekin- 
tetében jogosan  és  igazságosan  váddal  nem  illethetők,  de  legkevésbé 
akkor,  ha  figyelembe  vétetik,  hogy  akkor,  amikor  a  kormányzást  átvették 

és  az  ország  ügyeinek  vezetésére  hazafias  kötelességből  vállalkoztak, 
minden  téren,  de  legfőképpen  közgazdasági  tekintetben,  a  legrendezett- 
lenebb,  összevissza  kuszált  és  tarthatatlan  állapotokat  találtak. 

Azon  szomorú  eshetőség  előtt  is  állott  mindkét  kormány,  — 
amint  ezt  már  egy  izben  érintettem,  —  hogy  a  külföldi  államok  a 
kereskedelmi  szerződéseket  felmondják  (Olaszország  már  fel  is  mon- 
dotta volt) ;  ha  tehát  ilyen  viszonyok  között,  a  gazdasági  érdekek 
megóvása  tekintetéből  a  kormány  szükségesnek  és  elkerülhetetlennek 
tartotta  a  kereskedelmi  viszonyok  fentartását,  akkor  több  mint  bizonyos, 
hogy  ezt  azon  az  alapon  birálni  el,  mintha  rendes  viszonyok  között 
lett  volna  és  rendes  viszonyok  között  tért  volna  el  a  törvény  szószerinti 
rendelkezéseitől,  nem  lehet  és  nem  szabad.  Az  ilyen  törvénysértés 
egészen  más,  a  fentiekben  kifejtett  irányban  eshetik  csak  megítélés  alá. 

Választhattuk  volna  azt  a  kényelmes  utat  is,  hogy  szorosan 
ragaszkodva  a  törvény  betűjéhez,  nem  vesszük  fel  és  illetőleg  nem 
folytatjuk  a  tárgyalásokat,  ennélfogva  nem  kötjük  meg  és  nem  léptet- 
jük életbe  a  szerződéseket,  hanem  engedtük  volna  az  országot  az 
egész  vonalon  szerződésen  kivüli  állapotba  jutni,  gazdaságilag,  keres- 
kedelmileg, iparilag,  tehát  anyagilag  és  e  mellett  erkölcsileg  is  teljesen 
tönkrejutni  csak  azért,  hogy  alaptalan  és  jogosulatlan  szemrehányások- 
nak, vádaknak  kitéve  ne  legyünk. 

Kormányunknak,  amely  felelőssége  tudatában  vezette  az  ország 
ügyeit,  két  eshetőség  között  kellett  választania :  vagy  vállalja  a  felelős- 
séget azért,  hogy  az  idők  folyamán  s  a  viszonyoknak  előre  nem  látott 
alakulása  következtében  immár  meghaladott  törvény  szóban  forgó 
rendelkezéseit  —  a  törvényhozás  utólagos  felmentésében  bizva  — 
mellőzi  azért,  hogy  ezen  formai  akadály  elhárításával  az  ország  anyagi 
és  gazdasági  létérdekeit  az  említett  veszélyektől  megóvja ;  vagy  vállalja 
a  felelősséget  azért,  hogy  bármily  áron,  bármennyire  súlyos  gazdasági 
válságot,  nemzetközi  bonyodalmakat  hárítson  is  az  országra :  vak 
engedelmességgel  ragaszkodik  az  idejét  múlt  törvény  formai  tilalmához. 

Ha  ez  utóbbit  tettük  volna,  ha  ennyire  lelkiismeretlenek  és  haza- 
fiatlanok  lettünk  volna,  akkor  igenis  megérdemelnénk  a  közmegvetést : 
a  vádlottak  padját.  De  így  és  úgy,  ahogy  tettünk :  becsületesen,  híven 
és  eredményesen  szolgáltuk  ezen  a  téren  is,  a  hazának  és  az  ország 
összességének  nagy  érdekeit. 

Kormányunk  tehát  valójában  nem  tett  egyebet,  mint  hogy  foga- 
natosította a  kormányzására  bízott  ország  legvitálisabb  létérdekeinek 
megóvása  végett  szükséges  intézkedéseket  abból  a  czélból,  hogy  a 
legfontosabb  relatióban  még  hivatalbeli  előde  által  a  parlamenti  több- 

ség  helyeslése  mellett  folyamatba  tett  tárgyalás  eredményeként  meg- 
kötött kérdéses  nemzetközi  megállapodások  és  az  ezek  létesítésének 
és  érvényesítésének  alapjául  szolgált  autonóm  vámtarifa,  a  kitűzött 
határidőre  —  a  törvényhozás  további  intézkedéséig  —  életbe  lépjenek. 

Megengedve  és  elismerve  mindezek  után  azt,  hogy  a  törvény 
betűivel  ellentétben  folytattuk  a  tárgyalásokat  és  törvény  ellenére  lép- 
tettük életbe  a  kötött  szerződéseket,  ma  már  eljárásunk  és  az  ezen 
ügyekben  való  ténykedéseink  törvényessé  vannak  téve,  mert  a  törvény- 
hozás azokat  utólag  szentesítette  és  elfogadta,  és  ezáltal  eljárásunkat 
az  ország  érdekében  állónak  és  törvényesnek  elismerte. 

Jogállamban  —  ezek  után  —  eljárásunk  és  ténykedésünk  ezen 
a  téren  többé,  még  a  törvények  betűivel  szemben  sem  minősíthető 
törvénysértésnek  vagy  törvénytelennek. 


Az  autonóm  vámtarifának  és  egyes  külkereskedelmi  szerző- 
déseknek életbeléptetését  már  elvben  is  perhorreskálták  némelyek 
azon  az  alapon,  hogy  a  Fejérváry-kormány  e  végre  oly  hatalmi 
eszközt  vett  igénybe,  melyet  közjogunk  nem  ismer  s  melyet 
alkotmányos  kormány  eddig  sohasem   alkalmazott. 

Ilyen  szerintök  a  szükségrendeleti  alak. 

A  végrehajtó  hatalom  jogalkotó  functiójáról  már  fennebb 
(218.  és  köv.  1.)  volt  szó.  E  helyütt  még  csak  a  következők  jelzésére 
szorítkozunk. 

A  szorosabb  értelemben  vett  végrehajtó  rendelet  mellett  ott 
van  a  törvénypótló  rendelet,  azokra  a  tárgyakra  nézve,  amelyekről 
a  törvényhozás  még  nem  intézkedett  és  a  melyekről  ki  sincs 
mondva,  hogy  a  souverain  állami  akarat  csak  törvény  utján  kelet- 
kezhetik ;  —  ott  van  továbbá  a  törvényfelfüggesztő  rendelet,  amelyre 
nézve  a  kényszerhelyzet  mentesít  a  törvényhozási  hatáskör  meg- 
sértésének vádja  alól  (v.  ö.  Concha  i.  m.  559 — 603.  l.). 

Igaz,  hogy  a  szükségrendelet  nálunk  nem  egy  oly  jogintéz- 
mény, mely  —  úgy  mint  más  országokban  —  törvényileg  szabá- 
lyozva volna,  hanem  igenis  a  kormányzás  gyakorlásának  egyik 
segédeszköze,  melyet  a  kivételes  szükség  kényszere  tart  fenn. 
Még  annak  is,  aki  a  Jogi  szükségrendeletet  megtagadja,  a  politikai 
szükségrendeletet  el  kell  ismernie. 

A  szükségrendelet  arra  van  hivatva,  hogy  az  államtól  vala- 
mely veszélyt  elhárítson;  s  ezért  a  szükségrendeletnek  hatályosnak 
kell    lennie.   Enélkül   feladatát    be    nem    töltheti,    a    veszélyeztetett 

államérdeket  meg  nem  óvhatja;  már  pedig  éppen  ez  az,  ami  a 
szükségrendelet  utján  való  intézkedés  mentségéül  szolgál  és  az 
utólagos  felmentésnek  értelme  és  alapja. 

A  szükségrendelet  nem  önálló  jogforrás.  Kell  hogy  a  törvény- 
hozásnak alkalma  legyen  a  szükségrendelet  felől  utólag  nyilatkozni ; 
idöközileg  azonban  meg  kell  lenni  a  módnak  arra,  hogy  a  szük- 
ségrendeletnek érvényt  lehessen  szerezni.  A  tettleges  ellentállás 
joga  ehhez  képest  a  szükségrendelettel  szemben  nem  vehető  igénybe.* 

*  A  más  helyütt  (218.  és  köv.  1.  jegyzet)  már  említett  jogforrásokon  és 
irodalmi  utalásokon  kivül  feljegyezzük  még  a  következőket :  Kmety  (A  magyar 
közjog  tankönyve  111.  kiadás  22.  1.)  kifejezetten  elismeri,  hogy  a  jogalkotás 
(jogrend-meghatározás)  hatalma  nincs  kifejezetten  a  törvényhozó  állami  szer- 
veknél concentrálva,  hanem  ellentétben  a  hatalmak  merev  elválasztásának, 
isolálásának  hamis  postulátumával  és  az  államélet  helyes  fejlődésének  meg- 
felelöleg  azt  találjuk,  hogy  alkotmányunk  ismeri  a  kormányzatra  rendelt  szer- 
vezetnek subsidiarius  jogalkotásra  való  hatalmát.  Az  u.  n.  executiva  potestas 
mint  szervezet  bir  bizonyos  legislativa  potestassal.  Szerinte  is  az  alkotmányos 
gyakorlat  oda  mutat,  hogy  kormányaink  az  uj  aerában  is,  subsidiarius  jog- 
alkotásra általán  jogosítottaknak  tartják  magukat  —  külön  törvényhozási  fel- 
hatalmazás nélkül.  E  részben  példaképpen  felhozza,  hogy  az  egyesülési  rendet, 
a  gyülekezési  jogot,  a  tartózkodási  jogot  (tolonczügy)  kormányrendeletek  sza- 
bályozzák. Ily  módon  feltétlenül  elismeri  az  ú.  n.  törvényhelyettesítö  rendeletet. 
Még  inkább  elismeri  a  törvénykiegészítö  rendeletet,  mely  a  törvényhozó  által 
initiált  jogintézményt  részleteiben  szabályozza,  amely  szabályozás  nálunk 
igen  gyakran  beleolvad  a  végrehajtási  rendeletekbe,  amelyek  sokszor  nem  csupán 
a  regulativ  közigazgatás  nyilvánulásaként  szereplő  végrehajtási  utasításokat, 
hanem,  mint  pl.  a  véderőutasítás  ujabb  (részletező,  fejlesztő)  általánosan 
kötelező  erejű  jogtételeket  is  tartalmaznak.  A  szükségrendeleteket  illetőleg  nem 
ismeri  el,  hogy  ilyenek  kibocsátására  a  kormánynak  joga  volna,  de  elismeri, 
hogy  szükségrendeletek  nálunk  előfordultak  és  hogy  jóllehet  a  szükségrendelet 
mindenkor  törvénysértő  ténye  a  hatalomnak,  minthogy  azonban  „nincs  kizárva 
az  állam  javára  irányuló  czélzat,  nincs  kizárva  az  és  annak  bizonyítása,  hogy 
a  jogsérelem  az  állam  létérdekében  elkerülhetetlenül  szükségesnek  látszott  s 
hogy  a  sérelem  elkövetése  nélkül  az  államrend  alapjai  veszélyesen  meginogtak 
volna.  Más  szavakkal  a  szükségrendelet  ott  is,  ahol  arra  jog  nincs,  menthető 
lehet."  A  szükségrendeleti  jogot  elismeri  Leclvier.  A  szükségrendelet  tanát 
tüzetesen  kifejti  szerzőnek  Ex-Iex  czímű  közjogi  tanulmánya.  (Budapest,  1900. 
Grill.)  —  Kmety  (i.  h.)  azt  mondja,  hogy  jogi  kötelező  ereje  az  állampolgárokra 
a  menthető  szükségrendeletnek  nincsen  és  hogy  azt  a  törvényhatóságok  sem 
kötelesek  végrehajtani.  Ez  nem  egészen  így  áll,  mert  a  valóságos  szükség- 
rendelet tulajdonképpen  a  törvény  hatályának  felfüggesztésével  jár ;  amennyi 
ben  a  szükségrendelet  éppen  azt  a  törvényt  éri,  amelyen  a  resistentia  alapul, 
a  helyzetnek  szükségszerűen  módosulnia  kell.  Más  kérdés  ismét,  vájjon  a 
szükségrendelet  érvényesítése  elméleti  szempontból  a  jogi  vagy  csak  a 
viszonyok  tényleges  tiatatmában  rejlő  kötelező  erőnek  eredménye-e? 

Szükségrendeletek  számos  példáját  mutatja  az  1848  9.  évek, 
az  1867.  és  1870.  évek  alkotmányos  gyakorlata  s  a  szükségrendeleti 
intézkedéshez  hasonló  rendszabályok  tétettek  —  többé-kevésbé 
burkoltan  —  későbben  is.*  A  Tisza-kormánynak  az  Olaszországgal 
való  kereskedelmi  szerződés  tárgyában  tett  intézkedése  is,  amely- 
hez az  1904:XXXVIiI.  t.-czikkben  a  törvényhozás  utólag  hozzájurult, 
szintén  ebbe  a  kategóriába  tartozik. 

Nem  akarjuk  feszegetni,  hogy  mennyi  volt  az  autonóm  vám- 
tarifa és  az  egyes  kereskedelmi  szerződések  életbeléptetése  alkalmából 
kiadott  rendeletek  tartalmában  a  törvény -pótló  és  mennyi  a  törvény- 
felfüggesztő  vagyis  tulajdonképpeni  szükségrendeleti  elem.  Elfogadjuk, 
hogy  a  rendeletek  alakját  fedte  a  rendeletek  tartalma  is  s  hogy 
ezek  a  rendeletek  minden  tekintetben  valóságos  szükségrende- 
letekként minősülnek;  constatálnunk  kell  azonban,  hogy  a  törvény- 
hozás az  ezekben  a  rendeletekben  foglalt  intézkedéshez  utólag 
—  az  1906:111.  t.-czikkben  — a  rendeletek  életbeléptetésének  idő- 
pontjáig visszanyúló  hatálylyal  —  hozzájárult  s  ezzel  a  felmentést 
implicite  megadta.  A  kérdés  ily  módon  alkotmányosan  el  van  intézve. 

*  Az  idevágó  esetek  felsorolását  1.  a  szerzőnek  Ex-lex  czímü  dolgo- 
zatában. Ezenkívül  Kmety  is  hoz  fel  egy  ily  esetet.  Ugyanis  1903-ban  a  belügy- 
miniszter rendeletileg  meghagyta,  hogy  az  1884:1.  és  1894:11.  t.-czikk  alapján 
1903.  év  végéig  fennálló  szegedi  középítészeti  tanács  —  törvényi  alap  hiányá- 
ban —  továbbra  is  működésben  maradjon.  Az  1899.  és  1903.  évi  költségvetési 
ex-lexek  alkalmából  tett  kormányintézkedéseket  Kmety,  bár  szerintünk  tévesen, 
szintén  idesorozza. 


ZÁRSZÓ. 


A  Fejérváry-kormány  immár  a  mulíé. 

Vele   szemben   már  csak   retrospectiv  birálatnak   lehet   helye. 

Ez  elöl  a  birálat  elöl  nem  tér  ki,  de  tárgyilagosságot  követel. 

Ami  ebben  a  tekintetben  eddig  elhangzott,  az  minden  más 
volt,  csak  nem  tárgyilagos.  Amit  politikai  érdek  és  politikai  ani- 
mositás  sugall,  azt  nem  lehet  komoly  birálatszámba  venni  s  az 
nem  is  lehet  igazságos. 

Már  pedig  a  Fejérváry-kormány  megítélésében  még  mindig 
ezek  viszik  a  főszerepet;  még  mindig  a  politikai  elfogultság  tartja 
lekötve  az  elméket. 

Azok  is,  akik  belátják  azt,  hogy  az  akkori  sajátos  politikai 
helyzetben  és  a  coalitió  szertelen  erőszakoskodásaival  szemben 
szükség  volt  a  rendestől  eltérő  alkotmányos  expediensre  és  a  ren- 
destől eltérő  kormányzati  rendszabályokra,  vagy  kedvezőtlenül 
nyilatkoznak  a  Fejérváry-regimeröl  vagy  legalább  tartózkodnak  a 
vélemény  nyilvánításától,  mert  —  egyrészt  a  Fejérváry-kormány 
vállalkozásának  népszerűtlenségétől,  másrészt  a  Fejérváry-kormány 
által  megállapított  politikai  programm  egyes  elveitől,  főleg  az 
annak  sarkpontját  képező  általános  választói  jogtól  -  politikai 
jövőjüket  féltik. 

A  coalitió  pedig  sehogysem  tudja  a  Fejérváry-kormánynak 
megbocsátani,  hogy  lerántotta  a  leplet  agitationális  eljárásának 
ürességéről  és  nem  engedte,  hogy  a  coalitió  a  „honmentés"  dics- 
fényétől körülövezve  tartsa  hatalmában  az  országos  közvéleményt. 
Sem  az  a  mentség,  hogy  a  coalitiónak  azért  kellett  az  ország  kor- 
mányzását   minden    áron,    tehát     korábbi    jelszavas     politikájának 


600 

elejtésével  átvenni,  mert  az  alkotmányt  megmenteni  s  a  kormány- 
zást az  alkotmányveszélyeztetö  kezektől  elvonni  kellett,  sem  pedig 
az  a  vád,  hogy  a  coalitió  által  korábban  hangoztatott  nemzeti 
törekvéseket  csakis  a  Fejérváry-kormány  vállalkozására  hiúsította 
meg,  nem  bizonyult  valónak.  Ma  már  mindenki  előtt  tisztán 
áll,  hogy  azokat  a  kormányintézkedéseket,  melyeket  az  alkot- 
mány veszélyeztetéseként  szerettek  volna  feltüntetni,  egyenesen  a 
coalitió  idézte  fel  —  még  pedig  czélzatosan,  —  és  az  sem  szen- 
ved kétséget,  hogy  a  coalitió  maga  sem  hitt  soha  a  függetlenségi 
eszme  és  kizárólag  a  létező  viszonyok  felforgatására,  a  rombo- 
lásra irányuló  agitátiója  közben  hangoztatott  nemzeti  jelszavak 
érvényesülésében,  sőt  —  a  három  évet  meghaladó  coalitiós  uralom 
után  —  nem  maradt  el  annak  a  nyilt  bevallása,  hogy  ez  egye- 
nesen ki  van  zárva.* 

*  Justh  Gyula  képviselőházi  elnök  1908.  márczius  15-én  Makón  ezeket 
mondta :  „Láttuk  a  múltban,  hogy  midőn  a  függetlenségi  eszme  már-már 
diadalra  jutott,  a  hazaellenes  törekvések  megakadályozták  a  nemzeti  eszme 
érvényesülését."  —  Ezzel  szemben  hivatkozunk  Kossuth  Ferencznek  1909. 
február  27-iki  pohárköszöntőjére  és  1909.  márczius  8-iki  levelére  (L.  fennebb 
44,  76  és  78.  1.),  nemkülönben  1909.  április  11-iki  (húsvéti)  nyilatkozatára.  — 
Gróf  Apponyi  Albert  1908.  évi  október  18-án  a  következőket  mondta:  „A  nemzet 
megajándékozta  ezt  a  pártot  (t.  i.  a  függetlenségit)  a  többséggel,  még  mielőtt 
a  viszonyok  odafejlödtek  volna,  hogy  minden  kívánságát  gyorsan  megvalósí- 
tani képes  legyen."  Kossuth  Ferencz  1909.  június  16-án  az  aradi  küldöttségnek 
adott  válaszában  kijelentette,  hogy  a  függetlenségi  pártnak,  mint  többségnek  oly 
programmal  kell  birnia,  mely  megvalósítható.  —  Addig  míg  a  függetlenségi 
párt  a  hatvanhetes  közjogi  alapon  álló  pártokkal  szövetkezve  volt,  esetleg  még 
lehetett  volna  a  valószínűség  némi  látszatával  mentségül  felhozni,  hogy  a 
függetlenségi  párt  elveinek  merev  hangoztatásától  a  coalitióhoz  tartozó  többi 
pártokra  való  tekintettel  kellett  eltekinteni.  A  coalitiónak  formaszerű  felbomlása 
után,  a  mikor  a  függetlenségi  párt,  mint  képviselőházi  többség  kizárólag  a 
maga  számára  vindikálja  a  kormányhatalmat,  egy  ilyen  mentségnek  többé 
helye  nem  lehet.  Már  pedig  Kossuth  Ferencz  a  függetlenségi  párt  1909.  október 
4-én  megtartott  értekezletén  ezeket  mondotta :  „Nagy  nehézségek  tornyosulnak 

<í  függetlenségi  pártnak  mint  többségnek  kormányrajutása  elé Nekünk 

mint  többségnek,  megvalósítható  programmal  kell  birnunk  .  .  .  .  A  mi  közjogi 

elveink  ....  megvalósítása  az  adott  helyzetben  tehetetlen Feltétlenül 

megvalósíthatónak  tartom  a  közgazdasági  programmot;  ez  azonban  nem  azt 
jelenti,  hogy  a  megvalósulásnak  képes  vagyok  már  előre  jelezni  az  időpontját." 
Mindezek  a  nyilatkozatok  korántsem  egyszerű  elszólások,  hanem  átgondolt  és 
komoly  jellemzései  a  valóságnak,  a  melyeket  a  függetlenségi  párt  párthatáro- 
zatokkal elfogadott  és  helyeselt.  A  bennök  foglalt  beismerésekkel  szemben 
csakugyan  sajátságos  dolog  a  Fejérváry-kormányt  azzal  vádolni,  hogy  ö 
hiúsította  meg  a  függetlenségi  eszme  diadalát. 

Innen  ered,  hogy  a  coalitió  vad  gyűlölettel  nekirontott 
a  Fejérváry-kormánynak  és  távozása  után  is  oly  színben  tün- 
tette fel  ezt  a  kormányt,  mintha  politikája  a  nemzet  legéletbe- 
vágóbb  érdekeit  veszélyeztette,  közjogi  minősége  és  egyes  kor- 
mányzati cselekményei  az  ország  alkotmányát  a  legérzékenyeb- 
ben sértették  volna,  és  hogy  ennélfogva  ez  az  egész  kor- 
mányzati korszak  egy  olyan  szándékos  és  erőszakos  meg- 
szakítása volt  az  alkotmányos  élet  folyamának,  amely  még 
csak  a  politikai  ellennézet  positióját  sem  vindicálhatja  a  maga 
számára,  hanem  teljesen  kivül  esik  az  alkotmányos  tényezők 
küzdelmének  a  körén,  s  mint  ilyen  a  közéleti  szereplésre  vég- 
képp disqualificál.  — 

Immár  fel  vannak  tárva  a  Fejérváry-regimere  vonatkozó  adatok 
részletesen  és  hitelesen. 

Ezekből  látható,  milyen  igazságtalan  megítélésben  részesítették 
sokan  ezt  a  kormányzati  aerát.  Látható,  milyen  alaptalanok  és  rossz- 
híszemüek  azok  a  vádak,  melyeket  a  coalitió  a  Fejérváry-kormány 
felé  zudiiott  és  amelyekkel  akkor  sem  hagyott  fel,  amikor  az  ese- 
mények fejlődése  következtében  lefoszlott  róla  a  „nemzeti"  hős- 
jelleg  nimbusa  és  kibontakozott  actiójának  és  kormányzatának 
valódi  mivolta  annak  a  rideg  valóságnak  a  képében,  hogy  a 
coalitió  csak  azért  rombolt,  hogy  a  hatalmat  megszerezze,  csak 
azért  izgatott  a  nemzeti  jelszavakkal,  hogy  azokat  —  hatalomra 
jutva  —  sorra  mind  elejtse,  csak  azért  deferált  a  királyi  hatalom- 
nak, hogy  azt  az  ország  előtt  profanisálja,  és  mindezt  csak  azért 
tette,  hogy  egyidejűleg  a  királyt  is,  a  nemzetet  is  tévedésbe  ejtse 
és  tévedésben  tartsa.  Sőt,  amikor  érezte,  hogy  szavahihetősége  és 
népszerűsége  szűnni  kezd,  mindig  ujabb  és  ujabb  támadásokat 
és  ráfogásokat  eszelt  ki,  hogy  a  közvéleményt  a  mindinkább 
csökkenő  bizalom  helyett  a  Fejérváry-regimehez  hasonló  „alkot- 
mányveszélyeztető" kormányzat  eshetőségének  riadalmával  lenyű- 
gözve tartsa  —  és  ily  módon  a  hatalom  monopóliumát  a  maga 
számára  biztosítsa. 

Sem  a  múlt  eseményei,  sem  pedig  az  a  mód,  ahogy  a 
coalitió  kormányra  jutott  és  a  kormányhatalmat  kezelte,  nem  jogo- 
sítják fel  a  coalítiót  arra,  hogy  a  Fejérváry-kormányt  gyalázza  és 
becsmérelje,  tőle  a  törvényesség,  az  alkotmányos  és  hazafias  érzület 
critériumait,  de  még  a  politikai  ellenfél  minőségét  is  megvonja, 
azt  a  haza  ellenségének  mondja  s  mint  ilyet  peílengérre  állítani 
igyekezzék. 

Az  előzményekre  való  tekintettel,  a  coalitiónak  arra  sincsen 
joga,  hogy  magát  a  Fejérváry-kormánynyal  szemben  biróul  tolja 
fel,  még  pedig  olyan  biróul,  aki  kérlelhetlenül  akar  itélni  elevenek 
és  holtak  felett. 

Reassumáljuk  csak  röviden  a  tényeket. 

A  parlamenti  kisebbség  erőszaka  a  vele  szemben  alkalmazott 
jogi  és  hatalmi  eszközök  elégtelenségénél  fogva  megingatta  a  több- 
ségi elvet. 

A  kisebbség  részéről  kifejtett  hallatlan  terrorismus  következ- 
tében oly  választási  eredmény  következett  be,  mely  semmi  támpontot 
sem  nyújtott  arra,  hogy  az  alkotmányos  conventiónak  megfelelően 
a  kormány  a  képviselőház  többségéből  alakíttassék. 

Idő  kellett,  hogy  a  csupán  a  negatió  szerepére,  a  rombolásra 
berendezett  pártszövetség  valami  egységes  programmfélében  meg- 
állapodjék és  az  ellenzéki  küzdelemben  lanceirozott  jelszavakat  a 
fennálló  törvényes  állapotokkal  és  az  államhatalom  másik  ténye- 
zőjének törvényben  biztosított  jogaival  összeegyeztesse  és  a  gyakor- 
lati érvényesítés  számára  átidomítsa. 

A  kisebbségbe  jutott  kabinetnek  —  bár  hónapokra  terjedő  — 
ügyvezetői  működése  alatt  ez  nem  valósulhatott  meg,  már  azért 
sem,  mert  a  szövetkezett  pártok,  amelyek  együttvéve  a  képviselő- 
házban a  többséget  képviselték,  elvileg  ki  akarták  zárni  a  korábbi 
többséget  mindennemű  combinatióból  és  attól  tartottak,  hogy  a 
korábbi  többségből  alakult  kormány  ezt  az  álláspontot  ellensúlyozza 
és  az  elvesztett  positiót  visszahódítani  törekszik. 

Egy  oly  kormány  alakult  tehát,  mely  ügyvezetői  minőségében 
az  előző  kormánynak  folytatása,  de  a  régi  pártoktól  távol  áll,  s 
melynek  az  a  czélja,  hogy  az  állami  ügyek  rendes  ellátásán  kívül 
az  ellentétes  álláspontok  kiegyenlítését  s  ennek  révén  a  többségi 
kormány  megalakítását  megkísérelje. 

A  szövetkezett  pártok  —  bár  a  kormány  átvételére  saját 
beismerésük  szerint  készületlenek  voltak  és  bár  a  nemzeti  lét  con- 
ditio  sine  qua  non-jaként  feltüntetett  azt  a  kérdést,  amely  miatt  az 
államhatalom  másik  tényezőjével,  a  királylyal  szembehelyezkedtek, 
később  maguk  is  elejtették  és  egy  kormányképes  párt  programm- 
jából  kikapcsolandónak  kifejezetten  is  elismerték  —  a  fentiek  szerint 
alakult  kormány  közvetítését  mereven  visszautasították  és  magát  a 
kormányt,  mint  törvénytelent,  a  kormány  vállalkozását  pedig  mint 
alkotmányellenest  valóságos  forradalmi  módon  ostromolni  kezdték. 
Tették  pedig  ezt  nyilván  azért,  hogy  a  nemzet  előtt  még  egy  ideig 

a  hajthatatlan  nemzeti  hősök  és  bajnokok  szerepét  játszák,  az 
azonnaH  leszerelés  által  pedig  a  nemzetnek  mesterséges  utón 
megszerzett  bizalmát  el  ne  veszítsék. 

Mikor  a  kormány  —  látva,  hogy  a  reá  bizott  feladatot  meg 
nem  oldhatja  —  lemondott  és  ezzel  a  coalitió  számára  az  ural- 
kodóval való  érintkezés  útját  megnyitotta,  ezt  eleintén  a  „nemzeti" 
ügy  győzelmének  kürtölték  világgá,  a  válság  érdemének  megoldása 
elől  azonban  különböző  alaki  kifogások  ürügye  alatt  ismét  kitértek. 
Azokban  a  kérdésekben,  melyekre  akkor  a  királyi  propositió  — 
jóllehet  objective  tekintve  talán  nem  egészen  megfelelő  formában, 
de  a  coalitió  egyes  vezérférfiaitól  kiinduló  avence-okkal  egyező 
módon  —  kiterjeszkedett,  hónapokkal  későbben  bekövetkezett  kor- 
mányra jutásuk  alkalmával  ők  sem  hoztak  többet  és  maguk  sem 
mondottak  többet  megvalósíthatónak,  mint  amennyivel  akkor  meg- 
kináltattak :  de  még  akkor  sem  látták  elérkezettnek  az  időt  arra, 
hogy  a  nemzetet  a  kormányprogramm  „keresztülvihetősége"  és  a 
párt  „kormányképessége"  felől  őszintén  felvilágosítsák,  hanem  —  a 
választóközönség  bizalmának  megtartása  végett  —  még  mindig  arra 
törekedtek,  hogy  a  „nemzeti"  aspirátiók  tekintetében,  amelyeket  az 
állami  lét  elengedhetetlen  feltétele  gyanánt  dobtak  volt  a  közvéle 
menybe  és  amelyekkel  ily  módon  az  ország  nyugalmát  felzavarniuk, 
az  elégületlenséget  felkelteniök  és  ellentállássá  fokozniok  sikerült,  a 
nemzetet  továbbra  is  illusiókban  ringassák. 

A  Fejérváry-kormány  kénytelen  volt  továbbra  is  hivatal- 
ban maradni ;  ezzel  kapcsolatban  azonban  oly  politikai  programmot 
állapított  meg,  mely  egyaránt  számolt  a  király  és  a  nemzet  alkot- 
mányos jogaival,  hatalmasan  kiterjesztette  a  népjogokat,  bevette  az 
alkotmány  sánczaiba  a  legszélesebb  néprétegeket,  az  egyes  osztály- 
érdekek szerint  mesterkélten  alakuló  többségek  helyett  a  valódi 
nemzeti  akarat  érvényesülését  biztosította.  Ez  a  programm  nem 
csupán  a  Fejérváry-kabinetnek  szólt,  hanem  objectiv  zsinórmértékül 
akart  szolgálni  a  válság  parlamenti  megoldása  számára.  Ennek 
daczára,  amikor  a  Fejérváry-kabinet  ennek  a  programmnak  az  alap- 
ján reactiválva,  hozzáfogott  ujabb  missiójának  teljesítéséhez,  a 
coalitió  a  legvehemensebb  támadásokat  intézte  ellene ;  a  törvény- 
hatóságoknak korábban  passiv  resistentiáját  activ  resistentiává  vál- 
toztatta s  a  közrendet  alapjaiban  megingatni  igyekezett.  Tette  pedig 
ezt  nem  azért,  mintha  a  programm  tartalma  az  országra  veszélyes 
lett  volna  —  mert  hiszen  ennek  a  programmnak  sarkalatos  elveit  a 
coalitió  későbbi  kormányrajutása  alkalmával  maga  is  elfogadta,  — 

hanem  azért,  hogy  kivüle  más  senki  se  szerezhesse  meg  a  nemzet 
többségének  támogatását  és  mindenki  más  ki  legyen  zárva  a  kor- 
mányhatalomból. Ostromolta  a  programmot  és  az  azon  alapuló  ki- 
bontakozást azért  is,  mert  a  maga  részéről  még  nem  látta  elérke- 
zettnek az  időt,  hogy  leszereljen ;  még  be  akarta  várni,  hogy  a 
kormány  a  közrend  fentartása  végett  —  kötelességszerűen  —  erélye- 
sebb kormányintézkedésekhez  nyúljon  és  ezzel  az  alkotmány  veszé- 
lyeztetésének szembetűnőbb  ürügyét  szolgáltassa  a  coalitiónak,  és 
hogy  minél  több  befejezett  tény  elé  állítsa  a  coalitiót,  amelyeket 
ez  utóbbi  azután  mentségül  hozhat  fel  abban  a  tekintetben,  hogy 
korábbi  jelszavas  politikáját  a  gyakorlatban  meg  nem  valósíthatja. 

Amikor  a  Fejérváry-kormány  —  látva  az  útjába  gördülő  aka- 
dályokat —  ismét  távozni  akart :  a  coalitió  a  békehajlandóság  szín- 
lelésével úgy  tudta  a  dolgokat  intézni,  hogy  a  kormánynak  továbbra 
is  helyén  kellett  maradnia,  hogy  az  ujabb  békekisérleteket  lehetővé 
tegye ;  —  és  amíg  egyfelől  a  kormány  a  békekísérletekre  való  tekin- 
tettel szükségszerűen  mérsékletet  volt  kénytelen  tanúsítani  az  állami 
rend  fentartását  czélzó  rendszabályok  alkalmazásában,  addig  más- 
felől a  coalitió  az  u.  n.  nemzeti  ellentállást  folytonosan  szervezte 
és  a  tettleges  erőszakig  és  ellenszegülésig  fokozta,  úgy  hogy  már- 
már  attól  kellett  tartani,  hogy  a  hallatlan  izgatások  és  terrorismus 
hatása  alatt  az  egész  ország  lángba  borul  és  a  közrend  tel- 
jesen felfordul. 

Csakhamar  kiderült,  hogy  a  békehajlandóság  nem  volt  komoly, 
és  a  kormánynak  elengedhetetlen  kötelességévé  vált  az  anarchiának 
erélyesebb  és  határozottabb  eszközökkel  véget  vetni. 

A  kormányt  törvénytelennek  mondták,  mert  nem  volt  többsége 
és  a  többség  által  támogatott  programmja:  holott  a  parlamentaris- 
mus  legszigorúbb  elvei  mellett  is  előfordul,  hogy  a  király  által 
törvényesen  kinevezett  vagy  még  végleg  fel  nem  mentett  kormány 
még  nem  bírja  vagy  elveszti  a  többség  részéről  való  —  programm- 
szerü  —  támogatás  kilátását,  és  mégis  törvényesen  látja  el  az 
ügyeket.  Hiszen  a  coalitíós  kormány,  mely  magát  oly  fennen 
nemzetinek  nevezte,  szintén  oly  stádiumhoz  került,  ahol  már  nem 
volt  egységes  programmja  és  ahol  nem  volt,  de  nem  is  lehetett 
többé  biztos  valamely  határozott,  meritoriálís  politika  tekintetében 
a  többség  osztatlan  támogatásáról  és  maga  is  abba  a  hely- 
zetbe jutott,  hogy  huzamos  ideig  —  hónapokig  —  kellett  vezetnie 
az  állam  ügyeit  egyes-egyedül  és  kizárólag  a  király  niegbizásából 
és  utasításából 

A  coalitió  ráakarta  sütni  a  Fejérváry-kormány  egyes  intéz- 
kedéseire a  törvénytelenség  bélyegét :  holott  ugyanezekhez  vagy 
hasonló  intézkedésekhez  folyamodtak  más  korábbi  kormányok  és 
folyamodott  későbben  maga  a  coalitiós  kormány  is. 

A  coalidó  végre  letört,  behódolt  és  leszerelt. 

Az  erre  való  békeajánlatot  a  Fejérváry-kormány  illetőleg  ennek 
a  kormánynak  a  feje  a  legnagyobb  készséggel  és  buzgalommal  köz- 
vetítette, a  felmerülő  nehézségeket  elhárítani  igyekezett,  a  személyi 
kérdésekben  a  legnagyobb  előzékenységet  tanúsította  és  áldozatok- 
tól sem  tartózkodott. 

A  coalitió  így  azután  kormányra  jutott. 

Kormányrajutásának  határozott,  fix  feltételei  voltak.  Ezek 
a  feltételek  az  úgynevezett  pactum  neve  alatt  szerepelnek. 

A  pactumnak  a  jövő  politika  irányát  érintő  része  éppen  az 
ellenkezőjét  tartalmazza  annak,  amit  a  coalitió  —  conditio  sine  qua 
non-ként  —  hangoztatott  és  amire  az  alkotmányos  tényezők  között 
való  összhang  megzavarását,  az  állami  rend  felforgaíását  és  a 
nemzetnek  forradalomszerü  ellentállását  alapította.  A  katonai  köve- 
teléseknek a  coalitió  részéről  való  kikapcsolása  mellett  meg  van 
szabva  az  1867.  évi  alap  fentartása  és  a  Fejérváry-féle  programm 
gerinczének  átvételével  az  általános  választói  jogon  alapuló  par- 
lamenti reform. 

A  multat  illetőleg  ki  van  kötve  mindaz,  ami  az  alkotmányos 
felmentés  jellegével  bír.  Mindannak  a  pótlása,  ami  az  előző 
kormányok  intézkedéseihez  még  hiányzott,  hogy  a  múltra  nézve 
a  jogfolytonosság  helyreállíttassék.  Az  1905.  és  1908.  évi  indem- 
nitás  és  költségvetés,  tehát  az  államháztartásnak  nemcsak  a 
jövőre  nézve  való  törvényes  biztosítása,  hanem  az  e  részben 
szükséges  törvényes  kellékek  pótlása  a  múltra  nézve  is.  A  kormány 
szükségrendeleti  intézkedéseinek,  jelesül  az  autonóm  vámtarifa  és 
a  külkereskedelmi  szerződések  életbeléptetése  tárgyában  kiadott 
rendeleteknek  törvénybe  iktatása.  Ezenfelül  még  kifejezetten  is 
ki  van  kötve  a  volt  kormány  felmentése  az  anyagi  és  jogi  fele- 
lősség alól ;  és  csak  az  van  fentartva,  hogy  a  képviselőház  az 
előző  kormány  politikai  ténykedéséről  elvi  természetű  határozatokat 
hozhasson. 

Az  anyagi  és  jogi  felelősség  alól  való  felmentés  kikötése 
nemcsak  a  volt  kormányok  tagjainak  személyi  érdekében  történt ; 
jóllehet  kétségtelen,  hogy  főleg  a  Fejérváry-kabinet,  amely  a  leg- 
válságosabb  helyzetben   vállalkozott    az   ország    ügyeinek    vitelére 

s  a  felmerült  ellentétek  kiegyenlítésére  és  amelynek  a  törvény  és 
az  alkotmány  keretébe  illeszkedő,  bár  olykor  a  rendestől  eltérő 
kormányzati  intézkedései  következtében  az  alkotmány  felfüggesztése 
és  a  rendkivüli  hatalom  igénybevétele  mellőzhetővé  vált  és  a  békés 
kibontakozás  lehetősége  megóvatott,  oly  szolgálatot  tett  a  trónnak 
és  az  országnak,  hogy  tagjai  méltán  számot  tarthattak  arra,  hogy 
személyeikben  is  megoltalmaztassanak. 

Az  említett  kikötésnek  igen  fontos  tárgyi  indoka  és  jelentő- 
sége is  van,  amennyiben  kifejezésre  juttatja  a  valóságnak  meg- 
felelő azt  a  tényt,  hogy  a  coalitió  nem  mint  a  koronával  szem- 
ben győztes  fél,  hanem  annak  az  elvi  álláspontnak  elfogadásával 
vállalja  el  a  kormányt,  amelyet  a  korona  és  tanácsosai  a  fel- 
merült conflictussal  szemben  elfoglaltak  és  hogy  a  coalitió  ennek 
következtében  elismeri  azt  a  kényszerhelyzetet,  amelybe  a  korona 
és  a  volt  kormány  az  államhatalmi  tényezők  alkotmányos  egyen- 
súlyának a  királyi  hatalom  rovására  történt  megzavarása  követ- 
keztében jutottak. 

Az  anyagi  és  jogi  felelősség  alól  való  felmentés  feladata 
egyrészt  a  volt  kormánynak  azon  intézkedései  tekintetében,  melyek 
az  országgyűlés  utólagos  hozzájárulását  igénylik,  a  jogfolytonosságot 
oly  módon  helyreállítani,  hogy  anyagi  és  jogi  szempontból  és  a 
multat  illetőleg  azok  az  ország  háztartási  és  jogi  rendjébe  beillesz- 
kedjenek, másrészt  megfelelő  alakban  határozott  kifejezésre  juttatni, 
hogy  a  volt  kormány  ténykedésével  szemben  egyfelől  a  törvényes 
tényálladéki  előfeltételek  hiánya  valamint  a  viszonyok  által  elő- 
idézett kényszerhelyzetből  folyó  mentő  körülmények  miatt,  másfelől 
pedig  a  korona  és  a  nemzet  közt  létrejött  megértés  folyományaként 
a  kártérítésnek  vagy  vádaláhelyezésnek  sem  alapja,  sem  oka,  sem 
helye  nincsen  és  nem  lehet. 

A  volt  kormányok  s  így  a  Fejérváry-kabinet  politikai  tényei 
felett  hozható  elvi  természetű  vagy  elvi  értékű  határozatok  nem 
terjedhetnek  egyébre,  mint  politikai  véleménynyilvánítást  magában 
foglaló  kijelentésekre,  abban  az  irányban,  vájjon  az  akkori  viszonyok 
között  a  kormányzás  elvállalása  és  az  egyes  kormányzati  intézke- 
désekben visszatükröződő  kormányzati  irány  és  módszer  indokolt, 
helyes  és  czélszerű  volt-e,  s  e  részben  a  képviselőháznak  csupán 
csak  egy  oly  politikai  megnyilatkozásáról  lehet  szó,  amilyet  a  több- 
ségben lévő  bármelyik  párt  vagy  bármelyik  uralkodó  politikai 
irányzat  bármelyik  borábbi  kormányzati  rendszerrel  vagy  kormány- 
zati iránynyal  szemben  megtehet. 

így  állván  a  dolog,  teljes  joggal  fel  lehetett  tenni  és  elvárni, 
hogy  a  coalitió  kormányra  jutása  után  rövid  időn  belül  meg  fognak 
történni  a  fenti  megállapodásnak  megfelelő  intézkedések.  Azt  még 
meg  lehet  érteni,  hogy  a  coalitió  nem  állhatott  mindjárt  az  ország 
elé  a  leplezetlen  valósággal  és  annak  bevallásával,  hogy  bizony 
hiába  vitte  a  nemzetet  a  harczba  és  hiába  korbácsolta  fel  a  szen- 
vedélyeket hangzatos  jelszavakkal,  mert  az  az  álláspont,  amelyet  a 
nemzet  előtt  oly  nagy  garral  képviselt,  tarthatatlannak  bizonyult, 
hogy  arról  le  kellett  térnie  és  a  megvalósítható  és  keresztülvihető 
alapra  reáhelyezkednie ;  —  minélfogva  sem  a  létező  törvényes  alapot, 
sem  az  azon  alapuló  királyi  jogokat,  sem  pedig  azt  a  kormányt, 
mely  ezeket  az  alkotmányos  jogokat  védte,  azok  a  támadások, 
melyeket  az  ellenzéki  agitatió  szertelenségei  közt  ellenők  zúdítottak, 
többé  jogosan  nem  érhetik.  Be  lehet  látni,  hogy  a  coalitiónak 
bizonyos  időre  szüksége  volt,  hogy  az  általa  mesterségesen  felszított 
indulatokat  lecsillapítsa,  a  félrevezetett  közönséget  kijózanítsa  és 
hogy  ezért  szüksége  volt  arra,  hogy  magát  a  volt  regime-től, 
politikailag  megkülönböztesse.  És  bizonyára  a  volt  Fejérváry-kormány 
sem  vette  nagyon  tragikusan,  hogy  a  súlyos  viszonyok  közt,  a  békés 
és  alkotmányos  kibontakozás  érdekében  reáhárul  a  történtekért  a 
politikai  ódium  :  aminthogy  kétségkívül  a  Fejérváry-kormány  tényleg 
a  közügyet  szolgálta  és  áldozatkészséget  tanúsított  az  ügyek  éléről 
történt  távozása  után  is  azáltal,  hogy  tényleg  éveken  át  tűrte  és 
hallgatással  mellőzte  azokat  a  különböző  invectivákat,  melyek  őt  a 
későbbi  régime  alatt  érték;  mert  nem  akarta  a  való  igazságnak 
idöelőtti  feltárásával  az  utánna  következő  kormány  helyzetét  súlyos- 
bítani,  s  a  békés   fejlődés  és  kijózanodás  processusát  megzavarni. 

Ámde  az  a  mód,  ahogy  a  coalitió  ezt  a  kérdést  kezelte, 
messze  túlmegy  a  politikai  taktika  keretén.  Amit  a  coalitiós  kor- 
mány hatalomra  jutásának  első  pillanatától  kezdve  tett,  az  nem 
arra  irányult,  hogy  a  létrejött  megállapodások  számára  a  talajt 
előkészítése,  hanem  hogy  azok  megvalósítását  megnehezítse ;  ami- 
ből könnyen  azt  a  következtetést  lehetne  levonni,  hogy  —  annak 
a  vereségnek  ellensúlyozása  végett,  melyet  korábbi  politikai 
actiója  az  elvek  terén  szenvedett  —  kárpótolni  akarja  a  hiszékeny 
közönséget  a  személyes  téren  a  győzelemnek  azzal  a  látszatával, 
amelyet  a  hatalom  tényleges  megszerzése  és  birtoka  nyújt. 

A  hatalom  eszközeit  arra  használták  fel,  hogy  üldözzék  azo- 
kat, akik  az  elmúlt  korszak  szerepvívői  vagy  támogatói  voltak,  és 
jutalmazzák  azokat,  akik  a  rombolás  terén  társaik  voltak. 

A  coalitiós  kormány  egyes  tagjai  kormányralépésök  első  ide- 
jétől kezdve  különböző  alkalmakkor  tett  kijelentéseikben  az  előző 
kormányzati  aerát  önkényuralomnak  nevezték,  elkövetett  vissza- 
élésekről beszéltek,  a  Fejérváry-kabinet  tagjaitól  a  miniszteri  minő- 
séget is  megtagadták.  A  coalitiós  kormány  volt  igazságügyminisz- 
terének hivatalos  kijelentései  szerint  az  előző  kormány  alatt  elkövetett 
azok  a  közönséges  büntetendő  cselekmények,  nevezetesen  a  király- 
sértések, lazítások,  izgatások  és  erőszakoskodások,  melyeket  a 
törvény  értelmében  üldözni  kellett,  alkotmányvédelemnek  minősítette, 
ezeknek  a  büntetendő  cselekményeknek  elkövetőit  az  alkotmányt 
védő  és  jutalomra  méltó  hazafiaknak,  azokat  az  ügyészeket  és  bírákat 
pedig,  akik  ezekkel  a  büntetendő  cselekményekkel  szemben  tör- 
vényes kötelességüket  teljesítették  és  az  állam  törvényes  rendjét 
óvták,  az  alkotmány  ellenségeinek  mondotta  s  mindenféle  hátrány- 
nyal sújtotta. 

Az  uj  belügyminiszter  azonnal  hivatalba  lépése  után  táviratilag 
utasította  a  volt  kormánynak  törvényesen  kinevezett  főispánjai  által 
a  törvényesen  nyert  hatalom  keretében  felfüggesztett  törvényható- 
sági tisztviselőket,  hogy  helyeiket  egyszerűen  elfoglalják  és  az  előbbi 
kormány  intézkedéseit  semmibe  se  vegyék  Az  uj  kormány  —  amint 
láttuk  —  nem  vállalt  ugyan  kötelezettséget  arra  nézve,  hogy  a 
helyettesített  tisztviselők  sorsát  biztosítsa,  de  kifejezetten  hang- 
súlyozva lett,  ami  különben  természetes  is,  hogy  az  illetőknek  a 
törvényen  alapuló  igényei  érintetlenül  maradnak.*  Az  uj  kormány 
kötelezettsége  természetesen  nem  terjedt  ki  arra,  hogy  amennyiben 
akár  a  főispánnak  a  kivételes  hatalommal  való  felruházása  kérdé- 
sében, akár  az  illető  főispán  intézkedései  tekintetében  a  törvénynyel 
össze  nem  egyeztethető  momentum  volna  megállapítható:  az  illető 
intézkedést  reconsideratió  tárgyává  ne  tegye  és  másként  ne  ren- 
delkezzék. Arra  sem  terjedt  ki  a  pactumbeli  kötelezettség,  hogy 
ha  a  helyettesített  tisztviselők  közül  egyesek,  akár  a  törvényes 
minősítés,  akár  az  egyéni  képesség  kívánalmainak  meg  nem 
felelnek,  akár  közigazgatási  akár  fegyelmi  utón  el  ne  mozdíttat- 
hassanak:    de    hogy   a    belügyminiszter    ezen   a    téren  egyszerűen 

*  Ezt  beismerte  Wekerle  Sándor  miniszterelnök  is  a  képviselőház 
július  7-iki  ülésében  Vlád  Aurél  képviselő  interpellátiójára  adott  válaszában. 
Azt  mondta  ugyanis,  hogy  a  coalitió  vezérférfiai  a  Fejérváry  báróval  folytatott 
tárgyalások  során  elismerték  azokat  a  törvényes  igényeket,  melyeket  az  illető 
tisztviselők  fennálló  törvényeink  és  jogszabályaink  szerint  támaszthatnak,  de 
többet  nem. 

tabula  rásáí  csináljon,  mintha  a  Fejérváry-kormány  és  annak 
intézkedései  minden  törvényes  alapot  nélküHiztek  volna,  s  minden 
egyes  előző  kormányzati  tényt  ex  radice  kellene  vagy  lehetne 
érvényteleníteni,  arra  a  pactum  létesítése  alkalmával  senki  sem 
gondolt,  de  nem  is  gondolhatott.  Az  nem  volt  egyéb,  mint  egy 
erőszakos,  törvénytelen  cselekmény,  egy  merő  demonstratió,  mely 
—  a  való  tényállás  elleplezéseül  —  annak  a  nyilvánvalóvá  tételét 
czélozta,  hogy  a  „nemzeti"  ellentállás  győzött,  a  királyi  hatalom 
capitulált,  nem  a  coalitió  fogadta  el  a  király  által  megszabott 
feltételeket,  hanem  ö  dictálta  a  királynak  a  béke  feltételeit. 

Az  uj  kormány  bevonulása  az  ország  fővárosába  is  úgy  ment 
végbe  és  úgy  volt  inscenálva,  hogy  mindenki  lássa  és  érezze : 
Győzött  a  nemzet,  s  mindenki,  aki  a  nemzet  akaratával  (?)  szembe- 
helyezkedni meii,  meghódolt  és  meghátrált! 

A  coalitiós  kormány  eleintén  titkolta,  később  tagadta  a  pac- 
tumot.  Különösen  homályban  tartotta  annak  a  volt  kormánynyal 
szemben  követendő  eljárást  tárgyazó  határozmányait. 

Egy  időben  azt  hangoztatták,  hogy  azt  az  alapot  és  azokat 
feltételeket,  amelyek  mellett  a  coalitió  a  kormányzásra  vállalkozott, 
kizárólag  a  miniszterelnök  programmbeszéde  (1906.  április  11.  a 
szövetkezett  pártok  értekezletén,  1906.  május  29.  a  képviselőházban) 
és  az  1906.  évi  országgyűlést  megnyitó  trónbeszéd  (1906.  május  22.) 
jelzi.  Ezekre  nyilatkozott  a  -nemzet  a  képviselőválasztások  alkal- 
mával. Ámde,  ha  lett  volna  valaki,  akinek  módjában  lett  volna  a 
közvéleményt  a  most  említett  megnyilatkozások  valódi  értelméről 
felvilágosítani,  az  könnyen  ráutalhatott  volna  a  trónbeszédnek  arra 
a  passusára,  mely  a  coalitió  pártjaiból  alakult  kormánynak  első 
sorban  a  jogfolytonosság  helyreállítását  teszi  feladatává.  Már  pedig 
a  jogfolytonosság  helyreállítása  —  amint  azt  már  fennebb  elő- 
adtuk —  az  állami  ügyek  rendes  menetének  nemcsak  a  jövőre  való 
biztosítását  jelenti,  hanem  a  múltban  esetleg  mutatkozó  hézagok 
pótlását  is ;  s  a  jelen  esetben  főleg  azért  kellett  erre  az  utóbbi 
körülményre  különös  súlyt  fektetni,  mert  az  alkotmányos  tényezők 
összmüködésében  beállott  időleges  zavart  nem  Ö  Felsége  önkénye 
okozta,  hanem  a  coalitió  csökönyössége,  melynélfogva  hónapokon 
át  makacsul  visszautasította  a  fennálló  törvényeknek  megfelelő,  s 
utóbb  mégis  elfogadott  kormányzati  alapot.  Ezért  arra  kellett 
ügyelni,  hogy  Ö  Felsége  uralkodásának  1867  óta  tartó  időszakában 
ne  legyen  egyetlenegy  nap  sem,  mely  az  alkotmányosság  kereté- 
ből   kiesnék,    ne    mutatkozzék    egyetlenegy    hézag    sem,    mely    az 

alkotmányosság  szabályai  szerint  nem  lenne  betöltve.  Ne  mondhassa 
senki  —  sem  most,  sem  később,  —  amint  joggal  nem  is  mondhatja, 
hogy  ime  volt  egy  uralkodó,  akire  a  legalkotmányosabb  jelzőt 
alkalmazták  és  uralkodása  alatt  —  megkoronáztatása  után  is  — 
volt  mégis  egy  intervallum,  amikor  az  alkotmányosság  fonala 
megszakadt.  De  különösen  ne  mondhassa  senki,  hogy  ezt  a  meg- 
szakítást Ö  Felsége  okozta  —  önkényesen  letérve  a  törvényesség 
és  alkotmányosság  útjáról.  Lássa  mindenki,  hogy  ez  egy  kényszer- 
helyzet volt,  amelybe  másoknak  csökönyössége  vitte  bele  az 
országot,  akik  ezért  kötelesek  voltak  az  ebből  származó  függő 
kérdéseket  alkotmányosan  elintézni. 

Egyes  törvényhatóságok  a  képviselőházhoz  még  az  1905. 
évben  és  az  1906.  év  elején  intézett  felirataikban  a  Fejérváry- 
kormány  vád  alá  helyezését  kérték.  Ezeket  a  kérvényeket  a  kép- 
viselőház az  1906.  év  nyarán  az  igazságügyi  bizottságnak  adta  ki 
véleményezés  végett.  A  nevezett  bizottság  kebeléből  egy  oly  tar- 
talmú előadói  javaslat  került  nyilvánosságra,  mely  —  a  bizottságban 
jelenvolt  kereskedelmi  miniszter  Kossuth  Ferencz  azon  nyilatkozata 
nyomán,  hogy  a  volt  kormányt  vád  alá  helyezni  nem  lehet,  de 
megbélyegezni  igenis  kell  —  kerülte  ugyan  a  jogi  felelősségre 
vonásnak,  nevezetesen  a  vádaláhelyezésnek  alaki  kimondását,  de 
úgy  tartalmában,  mint  conclusióiban  a  megbélyegzésnek  egy  oly 
módját  kivánta  volna  megvalósítani,  amely  amellett,  hogy  a  volt 
kormányzatot  a  legellenszenvesebb  és  a  leggyülöletesebb  színben 
mutatja  be,  a  legszigorúbb  jogi  következményeknél  jóv^l  súlyo- 
sabb megtorlásra,  nevezetesen  az  ujabbkori  jogrendből  teljesen 
kiküszöbölt  középkori  kipellengérezésre  irányult.  Ez  a  javaslat 
annyira  megdöbbentett  minden  jogérző  embert,  hogy  a  bizottság 
indíttatva  érezte  magát  az  említett  előadói  javaslatot  —  az  enyhí- 
tés nyilvánvaló  czélzatával  —  egy  szűkebb  körű  szövegező  bizott- 
ságnak kiadni. 

Az  egyes  törvényekben,  melyek  a  miniszteri  felelősségnek 
egyes  substrátumaival  és  tárgyaival  összefüggésben  állanak,  jelesül 
a  költségvetési  indemnitásról  szóló  1906:11.  t.-czikkben,  az  1908. 
évi  költségvetésről  szóló  1905:  IX.  t.-czikkben,  a  külkereskedelmi 
szerződésekről  szóló  1906:111.  t.-czikkben,  az  itélő-biráknak  és 
ügyészeknek  az  ígazságügyminiszteriumban  való  alkalmazásáról 
szóló  1906:  XI.  t.-czikkben  megvannak  ugyan  a  megfelelő  rendel- 
kezések az  elmúlt  időre  nézve  is  ügy,  hogy  a  korábbi  kormány- 
zati intézkedések  tekintetében  a  jogfolytonosság  helyreállt,  a  felelős- 

ségre  vonás  tárgyi  és  jogi  alapja  megszűnt  és  ily  módon  objectiv 
szempontból  a  felmentés  is  megtörtént:  azonban  minden  egyes 
alkalommal  részint  a  bizottsági  jelentésekben,  részint  magában 
a  törvény  szövegében  az  a  tartalom-  és  értelemnélküli,  de  azért 
mégis  megtévesztő  fentartás  történt,  hogy  az  illető  törvény  nem 
foglalja  magában  a  volt  kormány  felmentését,  vagy  hogy  a  fel- 
mentés nem  érinti  az  előbbi  kormány  ténykedéseit  és  az  ezekből 
folyó  felelősséget  alkotmányjogi  elbírálás  szempontjából. 

A  coalitiós  kormány  ily  módon  teljesen  elhomályosította  azt 
a  viszonyt  és  azt  a  kapcsolatot,  amely  az  ő  kormányzati  vállal- 
kozása és  feladata  és  az  előző  kormányzati  aera  közt  fennállott  és 
amelyet  szem  előtt  tartania  és  óvnia  kellett. 

Az  előző  kormány  intézkedéseit  magáévá  tette  s  azok  tekin- 
tetében az  utólagos  törvényhozási  hozzájárulást  megvalósította,  — 
egyúttal  azonban  azokért  az  egész  ódiumot  a  volt  kormányra 
hárította  és  úgy  tüntette  fel  a  dolgot,  hogy  csak  az  alkotmány 
megmentésének  mellőzhetetlen  kötelességénél  fogva  reá  nehezedő 
kényszerhelyzetnek  enged,  és  hogy  azért  nem  tudni  micsoda  jogi 
megtorlás  fog  a  volt  kormánynak  kijárni. 

Eltekintve  a  törvényhatóságok  körében  talált  állapotoknak 
már  fennebb  említett  erőszakos  felforgatásáíól,  a  volt  kormánynak 
administrativ  intézkedéseit,  nevezetesen  kinevezéseit  respectálta  és 
respectálnia  kellett,  —  emellett  azonban  a  korábbi  kormányzati 
aerát  törvénytelennek  mondotta. 

A  hazafiatlanság  vádjával  illette,  az  alkotmány  ellenségeinek 
mondotta  és  a  politikai  disqualifikáltság  anathémája  alá  helyezte 
a  volt  kormány  tagjait,  közvetlen  munkatársait  és  többé-kevésbé 
exponáltabb  állásban  volt  functionáriusaií,  s  úgy  állította  őket  oda, 
mint  a  kik  végképp  elvesztették  a  jogot  araa,  hogy  a  közéletben 
valaha  bármi  módon  érvényesülhessenek.  Ezért  őket  nemcsak  a 
politikai  térről,  hanem  a  politikától  távol  álló  positiókból,  a  társa- 
dalmi és  tudományos  munkálkodás  köréből  teljesen  kiszorította. 
És  ha  ebben  az  irányban  legalább  consequens  maradt,  ha  az  egész 
kormányzati  aerával  mint  ilyennel  szemben  személyválogatás  nél- 
kül, egyenlő  mértéket  alkalmazott  volna :  akkor  ennek  talán  lehetne 
valamilyen  értelme  vagy  magyarázata.  Azt  azonban,  a  hogy  ezt 
a  kérdést  a  gyakorlatban  kezelték,  nevezetesen  hogy  rokoni,  baráti 
vagy  más  összeköttetések  révén  egyesekkel  —  akik  pedig  az 
előbbi  kormányzatnak  korántsem  statistái,  hanem  nagyon  is  szerep- 
vivő   tényezői    voltak    —    kivételt   tettek,    őket   az    anathéma   alól 

feloldották,  jó  hazafiaknak  declarálták,  politikai  szerepléshez  vagy 
álláshoz  juttatták,  semmiképpen  igazolni  nem  lehet.  Egyenesen 
immorális  azonban  az  a  mód,  amelylyel  ezt  az  eljárást  indokolták. 
Wekerle  Sándor  miniszterelnök,  Olay  Lajos  országgyűlési  kép- 
viselőnek azzal  a  határozati  javaslatával  szemben,  hogy  nem 
csupán  a  volt  kormány  tagjai  helyeztessenek  vád  alá,  hanem  a 
volt  kormány  által  kinevezett  vagy  alattuk  szolgált  főtisztviselők 
(államtitkárok)  is  távolittassanak  el,  nem  érte  be  annak  a  correct, 
és  a  felvetett  kérdés  szempontjából  teljesen  meggyőző  álláspontnak 
jelzésével,  hogy  t.  i.  a  törvényesen  kinevezett  tisztviselők  csak 
fegyelmi  utón  mozdíthatók  el  s  a  parlamenti  felelősség  csak  a 
miniszterekkel  szemben  érvényesíthető,  hanem  —  minden  kény- 
szerítő szükség  nélkül  és  bizonyára  csak  hangulatkeltés  végett  — 
kijelentette,  hogy  a  szóban  forgó  tisztviselők  hazafias  missiót  tel- 
jesítettek, amennyiben  ellenőrizték  a  volt  kormányt  abban,  hogy 
nagyobb  visszaélések  ne  követtessenek  el  és  állásukat  a  nemzeti 
küzdelem  vezérférfiainak  óhajtására  tartották  meg.  Ezt  az  utóbbi 
állítást  koczkáztatta  egy  későbbi  alkalommal  —  egy  képviselőházi 
felszólalás  keretében  —  azoknak  a  főtisztviselőknek  egyike,  akik 
az  uj  „nemzeti"  kormány  alatt  is  megmaradtak  állásaikban  vagy 
pláne  rangemelésben  részesültek. 

Tartózkodni  kívánunk  a  személyeskedéstől  és  az  élesebb 
kifakadásoktól.  Egyszerűen  kijelentjük,  hogy  az,  ami  az  illetők 
mentségéül  felhozatott,  nem  lehet  való,  nem  lehet  igaz.  Tény,  hogy 
egyike  azoknak  a  főtisztviselöknek,  aki  itt  szóba  jöhet,  a  Fejérváry- 
kormány  alatt  kapta  meg  az  állását  —  még  pedig  saját  óhajtásá- 
nak teljesítéseképpen,  —  a  másik  befolyást  gyakorolt  nem  csupán 
az  administrativ  ügyek  intézésére,  hanem  a  politikai  kérdésekre 
az  intimebb  jellegű  tárgyalásokban  vaió  részvétel  utján,  —  a  har- 
madiknak pedig  az  volt  a  legfőbb  sérelme  és  panasza,  hogy 
minisztere,  akit  állítólag  híven  és  buzgóan  szolgált,  miért  nem 
vitte  magával  nyugalomba  vonulásakor,  miért  hagyta  őt  a  tényleges 
szolgálatban,  egy  bizonytalan  helyzet  esélyeinek  kitéve.  Kérdjük 
már  most,  nem-e  erkölcsi  lehetetlenség  az,  hogy  az  illetők  bár- 
melyike idegen  érdekek  szolgálatában  állott  s  hogy  azok  ellen  csele- 
kedett vagy  áskálódott  volna,  akikkel  együtt  dolgozott,  akiknek  bizal- 
mát megszerezni  tudta,  sőt  egyenesen  megkövetelte  ?  A  politikai 
helyzetváltozás  és  az  ahhoz  simuló  egyéni  érdek  —  főleg  a  mai 
időben  —  sok  mindenféle  furcsa  jelenséget  szokott  ugyan  egyesek 
magatartásában   felszínre   hozni,  amelyet   bámulva,  sőt  az  erkölcsi 

undor  nem  éppen  csekély  fokával  észlel  minden  jobbizlésü  ember: 
azt  azonban  még  sem  tudjuk  elhinni,  hogy  azoknak  az  uraknak  bár- 
melyike, akikre  itt  gondolunk,  képes  volt  vagy  képes  lehetett  volna 
olyasvalamire,  ami  beleütközött  volna  nemcsak  az  egyéni  correct- 
ségbe,  hanem  a  hivatalnoki  eskübe  is.  Ök  bizonyára  csak  olyat 
tettek  vagy  tehettek,  amit  kötelességszerüleg  főnökeik  tudomására 
hoztak  s  amit  ezek  helyeseltek.  Ha  pedig  az,  amit  tettek,  annyira 
elismerésre  méltó  volt,  akkor  nem  lehet  megérteni,  miért  csakis 
ök  a  dicséretreméltó  hazafiak. 

Hogy  a  közönség  az  illetők  mentségére  felhozott  szánalmas 
okoskodást  bevette,  legszembeszökőbb  bizonyítéka  annak,  mennyire 
hatalmába  kerítette  a  coalitiós  észjárás  a  közvéleményt,  mennyire 
hitt  az  orszá^::,  abban,  hogy  a  coalitió  actiója  az  országnak  veszni 
induló  létérdekeit  védi  és  oltalmazza,  és  hogy  ez  a  czél  minden 
eszközt  szentesít,  még  ha  az  a  közhivatalnoki  morállal,  a  kollegiális 
érintkezésben  tartozó  őszinteséggel  és  a  férfias,  egyenes  gondol- 
kozásmóddal a  legcrassabb  ellentétben  áll. 

Általában  ugy  tüntették  fel  a  dolgot,  hogy  a  coalitiós  kormány 
csak  arra  nézve  vállalt  kötelezettséget,  hogy  a  volt  kormány 
—  kegyelemképpen  —  nem  fog  vád  alá  helyeztetni,  azaz,  hogy 
„a  bűnösöket  Ö  Felsége  kívánságára  futni  engedik".  Csak  1907. 
november  6-án  történt  először,  hogy  a  kérdés  a  való  tényállásnak 
megfelelőbb  megvilágítást  nyert  Wekerle  Sándor  miniszterelnöknek 
a  képviselőház  zárszámadási  bizottságában  tett  következő  kijelen- 
tésével :  „Amikor  a  kormány  megalakult,  kötelezettséget  vállalt 
arra,  hogy  a  politikai  felelősségre-vonás  kérdésénél  fedni  fogja  a 
Fejérváry-kormányt,  vagyis  a  vádaláhelyezést  kabinetkérdésnek 
tekinti.  Ez  azonban  nem  alterálhatja  a  képviselők  szabad  elhatáro- 
zását, sem  a  „szakszerű  revisiót".  Hencz  Károlynak  arra  a  kérdésére, 
hogy  ha  politikailag  nem,  hát  jogilag  felelősségre  lehet-e  vonni  a 
Fejérváry-kormányt,  Wekerle  miniszterelnök  megjegyezte,  hogy  azt 
a  distinctiót,  melyet  Hencz  felállított,  a  maga  részéről  nem  ismeri. 
Szerinte  anyagilag  felelősség  alá  vonható  bármely  kormány  akkor 
is,  ha  törvényes  budgettel  dolgozik  és  ha  a  zárszámadások  revide- 
álásánál  visszaélések  derülnek  ki.  így  a  jelen  (1905.  évi)  zárszám- 
adásnál is,  —  amit  egyáltalán  nem  supponál,  sőt  kizártnak  tart  —  ha 
visszaélés  derülne  ki,  a  visszaélés  elkövetője  felelősségre  vonható.* 

*  Ismét  egy  adat  arra,  mennyire  zavarosak  nálunk  a  fogalmak  a  minisz- 
terek  telelössége    kérdésében.   A    helyes   distinctió    ez :    Van    tulajdonképpeni 


614 

Magának  az  országgyűlésnek  két  izben  volt  alkalma  a  kérdés 
érdemével  foglalkozni  és  abban  határozni. 

Egy  izben  az  1905.  és  1906.  évi  zárszámadások  tárgyalása 
és  elintézése  alkalmával. 

Az  1905.  évi  zárszámadások  tárgyában  a  képviselőház  1909. 
évi  márczius  hó  27.  napján  a  következő  határozatot  hozta : 

,,A  képviselőház  kimondja,  hogy  az  1905.  évben  báró  Fejérváry 
Géza  elnöklete  alatt  működött  kormány  azon  eljárását,  amely ly el 
minden  törvényes  felhatalmazás  nélkül,  sőt  a  képviselőház  1905. 
június  21-én  hozott  409.  sz.  határozata  ellenére  az  állami  bevétele- 
ket beszedte  és  az  állami  kiadásokat  teljesítette,  elitéli,  kárhoztatja 
és  ezen  eljárást  a  parlamenti  kormányrendszer  alapelveibe  és  alkot- 
mányunk sarkalatos  rendelkezéseibe   ütköző  visszaélésnek   minősíti." 

A  zárszámadási  bizottság  jelentése,  amelynek  alapján  ez  a 
határozat  keletkezett,  a  határozati  javaslat  indokolásául  azt  mondja, 
hogy  az  1905.  számadási  év  a  maga  teljességében  törvényes 
költségvetési  felhatalmazás  nélkül  telt  el.  Az  1905.  év  egész  folya- 
mán —  kezdetben  a  Tisza  István  gróf,  utóbb  a  báró  Fejérváry 
Géza  elnöklete  alatt  működött  kormányok  —  a  törvényhozás  minden 
.felhatalmazása  nélkül,  tehát  törvénytelenül  szedtek  be  állami  bevé- 
teleket és  teljesítettek  állami  kiadásokat.  Sőt  a  báró  Fejérváry  Géza 


miniszteri  felelősség  és  közönséges  felelősség.  Az  előbbi  alatt  értjük  a  minisz- 
tereknek hivatalos  minőségben  elkövetett  cselekményeikért  és  intézkedéseikért 
az  országgyűlés  irányában  tartozó  felelősségét.  Ez  a  felelősség,  vagy  politikai 
vagy  jogi.  A  jogi  felelősség  egy  sajátos  alakulat  (sem  nem  tisztán  polgári,  sem 
nem  tisztán  büntetőjogi  természetű),  mely  jogsértés  miatt  joghátrúnynyal  járhat 
(1848:111.  t.-czikk  32—36.  §§.).  A  politikai  felelősség  a  czélszeríitlen,  helytelen 
kormányzás  miatt  érheti  a  minisztert,  de  jogkövetkezménynyel  nem  jár  s  csak 
arra  szolgálhat  indokul,  hogy  a  miniszter  állását  elhagyja.  —  Hivatalos  minő- 
ségükön kivül  elkövetett  vétségeikre  nézve  a  miniszterek  a  köztörvény  alatt 
állanak.  (1848:111.  t.-czikk  35.  §.)  Ez  volna  a  közönséges  felelősség.  (V.  ö. 
többek  közt:  Márkus:  Jogi  Lexikon  V.  köt.  441.  1.  Miniszteri  felelősség. 
Pisiorius :  Ministerverantwortlichkeit  164.,  165.  1.)  Hogy  milyen  kategóriákat 
tartott  Wekerle  miniszterelnök  szem  előtt,  amikor  a  politikai  felelősséggel  az 
anyagi  felelősséget  szembeállította,  nem  tűnik  ki  világosan,  annál  kevésbé, 
mert  —  amennyiben  a  miniszter  hivatalos  ténykedéséről  van  szó  -  az 
anyagi  felelősség  a  jogi  felelősséggel  tulajdonképpen  egyet  jelent.  Ugy  látszik, 
hogy  a  Wekerle  által  tett  megkülönböztetés  oda  tendál,  hogy  a  Fejérváry- 
kormány  pénzügyi  gazdálkodását  a  coalitiós  kormány  alkotmányilag  (szerinte 
politikailag)  a  budgettörvény  hiánya  szempontjából  fedezi,  ami  azonban  a 
zárszámadás  útján  való  szakszerű  megvizsgálást  (szerinte  anyagi  felelősséget) 
úgy  mint  minden  más  kormánynyal  szemben  —  ki  nem  zárja.  Ez  ellen  nem 

elnöklete  alatt  álló  kormány  folytatta  ezen  felhatalmazás  nélküli 
pénzügyi  gazdálkodást  azután  és  annak  daczára  is,  hogy  a  kép- 
viselőház 1905.  évi  június  21-én  hozott  határozatával  ettől  kifeje- 
zetten eltiltotta.  A  bizottség  nézete  szerint  a  Fejérváry-kormány  az 
1848:111.  t.-czikk  32.  és  33.  §-ai  alapján  vád  alá  volna  helyezendő, 
minthogy  azonban  a  Wekerle-kormány  tagjai  a  kormány  elválla- 
lásakor a  királylyal  szemben  felelősséget  vállaltak  azért,  hogy  a 
Fejérváry-kormány  tagjai  vád  ala  helyeztetni  nem  fognak,  a  bizott- 
ság a  vádaláhelyezés  indítványozásától  eltekint. 

Az  1905.  évi  zárszámadásokra  vonatkozólag  a  zárszámadási 
bizottság  felhozta,  hogy  1906.  június  9-éig,  amely  napon  az  állam- 
háztartás ideiglenes  vitelére  vonatkozó  felhatalmazásról  1906:11. 
t.-czikk  törvényerőre  emelkedett,  az  állam  pénzügyi  bevételei  és 
kiadásai  mindennemű  törvényes  felhatalmazás  nélkül  eszközöltettek  ; 
s  ezután  arra  utalt,  hogy  a  báró  Fejérváry  Géza  elnöklete  alatt 
mű  ködött  kormány  eljárását  illetőleg  már  az  1905.  évi  zár- 
számadások kapcsán  tette  meg  javaslatát  s  így  az  1906.  évnek 
arra  a  részére,  amikor  még  a  Fejérváry-kormány  működött,  most 
külön  indítványt  nem  tesz.  Ennek  következtében  a  képviselőház  a 
fentemlített  napon  megtartott  ülésében  az  1906.  évi  zárszámadásokat 
tudomásul  vette. 


lehetne  kifogást  tenni ;  csakhogy  amint  alantabb  látni  fogjuk,  a  kormány  és  a 
képviselőház  ezt  az  álláspontot  a  zárszámadások  érdemleges  elintézése  alkal- 
mával teljesen  elhomályosította.  —  Amennyiben  pedig  Wekerle  miniszterelnök 
az  anyagi  felelősséget  az  egyéni  tisztesség  rovására  eső  netáni  visszaélésekre 
(amilyenek  szerinte  különben  ki  vannak  zárva)  vonatkoztatta,  e  részben  utalunk 
báró  Fejérváry  Gézának  1909.  márczius  30-án  megjelent  következő  hírlapi 
nyilatkozatára :  „A  coalitió  részéről  már  hosszú  idő  óta  ismételve  felmerül  az 
a  törekvés,  hogy  a  Fejérváry-kormányt  a  nagyközönség  előtt  oly  színben  tün- 
tesse fel,  mintha  eljárását  nem  csupán  politikai  és  alkotmányjogi  tekintetben 
tartaná  kifogás  alá  esőnek,  hanem  mintha  az  említett  kormány  az  ország 
közvagyonának  rovására  az  egyéni  correctsóg  és  tisztesség  szempontjából  is 
elítélhető  cselekményeknek  egész  lánczolatát  követte  volna  el,  és  hogy  magát 
a  pactum  által  ilynemű  cselekmények  következményei  alól  is  mentesíteni  akarta. 
Ezzel  szemben  kijelentem,  hogy  soha  eszem  ágában  sem  volt  ilynemű  mentesí- 
tésre csak  gondolni  is,  és  ha  valaki  azt  tartja,  hogy  bárki  is  követett  volna  el 
az  utóbb  jelzett  szempontból  elítélhető  bármily  cselekedetet,  akkor  ne  tessék 
általános  gyanúsításokkal  előhozakodni,  hanem  a  concrét  tényeket  határozottan 
megjelölrM  és  abból  a  megfelelő  consequentiákat  szabadon  levonni.  Az  ellen 
azonban  a  leghatározottabban  tiltakozom,  hogy  az  egész  régime  burkolt  gyanú- 
sításokkal illettessék,  és  mindennemű,  a  múltban  is  elég  gyakran  tapasztalt 
perfid  támadást  kereken  visszautasítok." 

A  parlament  budgetjogára  vonatkozó  egyes  kérdések  e  munka 
más  helyein  tüzetesen  vannak  tárgyalva.  Ebből  a  szempontból 
tehát  a  bizottság  és  a  ház  részéről  felhozottakat  itt  külön  birálat 
tárgyává  tenni  nem  kivánjuk. 

E  helyütt  röviden  csak  azt  jelentjük  ki,  hogy  sem  a  zárszáma- 
dási bizottság  jelentése,  sem  a  ház  határozata  a  való  tényeknek  meg 
nem  felel  és  sem  jogi,  sem  pedig /'o/////(rű/ tekintetben  meg  nem  áll. 

A  zárszámadások  tárgyilag  el  vannak  ugyan  intézve,  de 
ez  a  tény  bele  van  burkolva  a  subjectiv  irányzatot  kidomborító 
phraseologiába. 

1909.  márczius  29-én  azt  a  Ház  egyáltalán  nem  mondhatta, 
hogy  az  1905.  évet  és  az  1906.  évnek  azt  a  részét  illetőleg,  amikor 
még  a  Fejérváry-kormány  működött,  nincs  meg  a  törvényes  alapja 
a  Fejérváry-kormány  pénzügyi  gazdálkodásának  és  e  gazdálkodás 
szakszerű  .és  tárgyilagos  megbirálhatásának.  Fennebb  ki  van  mu- 
tatva, hogy  az  1905:11.  t.-czikk  az  indemnitást  az  7905.  rnyaní/fl'/' 
1-éig  visszanyúló  liatálylyal  adta  meg,  az  1909.  évi  IX.  t.-czikk 
pedig  az  állami  költségvetést  az  egész  1906.  évre,  tehát  ennek  az 
évnek  arra  a  szakára  is  kiterjedően  állapította  meg,  mely  a  Fejér- 
váry-regime-re  esik.  Ezek  a  törvények  implicite  megadták  az  utó- 
lagos felmentést  azért,  hogy  a  Fejérváry-kormány  az  államháztartás 
zavartalan  menetének  fentartásáról  saját  felelősségére  gondoskodott. 

Ezzel  szemben  a  zárszámadás  elintézésének  nem  lehetett 
egyéb  feladata,  mint  —  ahogy  az  a  zárszámadás  elintézésének 
egyéb  eseteiben  történik  —  megvizsgálni,  vájjon  az  egyes  tények 
a  fenti  módon  megalkotott  törvényes  alspnak  megfelelnek-e,  vagy 
hogy  az  ez  ettől  az  alaptól  való  eltérések  igazoltak-e? 

A  törvényhozás  valamennyi  factorának,  a  királynak  és  az 
országgyűlésnek  a  fenti  törvényczikkekben  kifejezésre  jutott  egyező 
akaratával  és  perfectté  vált  rendelkezésével  szemben  az  egyik  fac- 
tor,  nevezetesen  a  képviselőház,  különállóan,  eltérő  jogi  dispositiókat 
nem  tehet.  A  jogi  felelősség  kérdésében  az  idézett  törvényekben 
megalkotott  jogi  alap  az  egyedül  irányadó.  És  amikor  a  képviselő- 
ház, illetőleg  a  zárszámadási  bizottság  jónak  látta  ezt  a  jogi  alapot 
ignorálni  és  —  még  három  év  múlva  ennek  az  alapnak  létrejötte  után 
is  —  csupán  a  felhatalmazás  nélküli  pénzügyi  gazdálkodást  hozva 
fel  okul,  tehát  minden  jogi  támpont  nélkül  a  vádaláhelyezést 
emlegetni,  azt  nem  lehet  másnak  minősíteni,  mint  hogy  ismét  el 
akarták  takarni  a  való  tényállást,  hogy  a  törvényekben  végérvénye- 
sen megrögzített  jogi  helyzetről,  a  kérdés   tárgyi  oldaláról    a   sze- 

mélyi  vonatkozásokra  tereljék  át  a  közfigyelmet.  A  politikai  gyűlöl- 
ködésnek ez  az  ujabb  hajtása  azonban  egyáltalán  nem  képes 
a  már  megtörtént  jogi  elintézést  eltüntetni,  annál  kevésbé,  mert 
az  országgyűlés  a  zárszámadásokat,  a  meritumot  tekintve,  tudo- 
másul vette. 

Lehetne  esetleg  a  határozatot  ugy  is  felfogni,  hogy  az  tulajdon- 
képpen nem  jogi  természetű  enuntiatió,  hanem  csupán  politikai 
jellegű  megnyilatkozás  kivan  lenni,  amihez  való  jogát  a  coalitió 
a  pactumban  fentartotta.  Ezzel  szemben  kérdezzük :  összeegyeztet- 
hetö-e  az  a  politikai  morállal,  hogy  az  a  képviselőház,  amely  annak 
idején  a  képviselői  napidijakat  és  a  ház  egyéb  szükségleteire 
szolgáló  összegeket  nemcsak  elfogadta,  de  azoknak  kifizetését  — 
elnöke  utján  —  a  kormánynál  ismételve  sürgette,  elitélje  és  kárhoz- 
tassa a  kormányt  azért,  hogy  állami  bevételekbe  és  kiadásokba 
bocsátkozott  és  az  államháztartás  rendjét  fentartotta  ? 

1909.  márczius  18-án  tárgyalás  alá  vette  a  képviselőház  az 
igazságügyi  bizottság  jelentését,  melyet  az  az  egyes  törvényhatóságok 
részéről  az  1905.  évben  és  az  1906.  év  elején  a  Fejérváry-kormány 
egyes  tényeinek  megtorlása  tárgyában  a  képviselőházhoz  intézett 
feliratokra  vonatkozólag  1909.  február   hó  9-én    bemutatott. 

Ekkor  a  képviselőház  a  bizottsági  jelentés  alapján  a  követ- 
kező határozatot  hozta: 

„A  képviselőház  megállapítja,  hogy  a  Fejérváry-kormány  parla- 
menti támasz  nélkül,  sőt  anélkül,  hogy  ilyenre  számíthatott  volna, 
vállalkozott  a  kormányzásra.  Meg  sem  kísérletté  a  parlamenti  több- 
ségnek megszerzését  és  bevallottan  minden  erre  való  törekvés  nélkül 
folytatta  a  kormányzást,  sőt  a  parlamenti  többséggel  nyílt  ellentétbe 
helyezkedett. 

Alkotmányunknak  számos  sarkalatos  tételét  megtámadta  és 
kíméletlenül  törekedett  azoknak  a  biztosítékoknak  letörésére,  amelye- 
ken, mint  pilléreken  egy  ezeréves  jogfejlődés  vívmányaiként  alkot- 
mányos szabadságunk,  parlamentáris  kormányrendszerünk  s  a  pol- 
gári szabadságjogok  nyugszanak. 

A  Fejérváry-kormány  saját  nemzetének  lett  ellensége,  amikor 
az  alkotmányos  és  a  törvényes  rendbe  vetett  hitet  megingatta  és  a 
nemzet  lángoló  honszeretetéből  fakadó,  a  nemzet  alkotmányát  min- 
den támadástól  megmenteni  kész  ellenálló  erőt  durva  hatalmi  esz- 
közzel megsemmisíteni  igyekezett. 

A  királyi  tekintély  ellen  is  vétett,  amidőn  az  illetékes  töivény- 
hozási  tényezők  mellőzésével  s  ezek  bizalmatlansági  nyilatkozatának 

semmibe  vételével  kizárólag  a  királyi  hatalomra  kivánta  kormány- 
zatát alapítani  s  amidőn  oly  tanácsokat  adott,  amelyek  sarkalatos 
alkotmánytörvényeink  nyilvánvaló  félremagyarázására  voltak  ala- 
pítva s  ezáltal  a  királyt  a  nyilt  alkotmánysértés  katasztrófájához 
vitte  közel. 

A  Fejérváry- kormány  szövetségeseket  toborzott  olyan  táborok- 
ban, ahol  ellenséges  indulatot,  gyűlöletet,  kicsinylést,  lenézést,  félre- 
ismerést  vagy   ellenszenvet  talált  a   nemzeti   törekvések   irányában. 

Kíméletlen  demagógia  eszközeihez  folyamodott  ugyanakkor, 
midőn  az  absolut  fejedelmi  hatalmat  kivánta  érvényesíteni.  Fel- 
szította az  osztályharczot,  kiszorította  a  joguralmat  a  törvényható- 
ságok köréből  és  az  országban,  valamint  a  külföldön  megfizetett 
sajtó  útján  iparkodott  a  közvéleményt   törekvései  javára  megnyerni. 

A  képviselőház  mindezekben  elegendő  ténybeli  és  jogi  alapot 
lát  Fejérváry  Géza  és  társai,    volt  miniszterek   vád  alá   helyezésére. 

Ténykedésük  az  1848.  évi  III.  t.-cz.  32.  §-a  a)  pontjába 
ütközik,  mert  az  ország  függetlenségét,  az  alkotmány  biztosítékait 
és  a  fennálló  törvények  rendeletét  megsértették. 

A  képviselőház  azonban,  tekintettel  az  alkotmányos  rend  helyre- 
állítása alkalmával  a  királylyal  létesült  megegyezésszerű  viszonyra, 
melyet  a  békés  fejlődés  érdekében  megzavarni  nem  kíván,  ezúttal 
Fejérváry  Géza  báró,  Kristóffy  fózsef  Lányi  Bertalan,  Vörös  László, 
Bihar  Ferencz,  Lukács  György,  György  Endre,  Kovacsevich  István, 
Feilitzsch  Artúr  báró,  Hegedűs  Ferencz,  Tószt  Gyula,  Pap  Béla  és 
Geguss  Gusztáv  volt  miniszterek  ellen  a  törvényes  megtorlás  jogi 
eszközeit  igénybe  venni  nem  akarja,  hanem  a  vádaláhelyezés  mellő- 
zésével, eljárásuknak  megítélését  a  nemzet  élő  lelkiismeretére  bízza. " 

Nem  kell  valakinek  a  Fejérváry-regime  valami  nagy  barátjá- 
nak lennie,  elég  ha  valamelyes  jogi  érzéke  és  jó  izlése  van,  hogy 
belássa,  hogy  ez  a  határozat  beleütközik  a  jog  és  a  politikai  morál 
legelemibb  szabályaiba. 

Az  előzményektől  teljesen  eltekintve,  kétségtelen,  hogy  a  kép- 
viselőház ezzel  a  határozattal  túllépte  hatáskörét,  mert  a  törvé- 
nyesség és  a  jogosság  kérdésében  nemcsak  vádol,  de  —  a  mi  már 
más  fórum  elé  tartozik  —  egyúttal  itél.  Az  Ítéletmondásban  pedig 
lábbal  tiporja  az  igazságos  Ítélkezésnek  azt  az  alapkövetelményét, 
hogy  elitélni  csak  azt  lehet,  akinek  tüzetesen  és  in  concreto  meg- 
mondják, hogy  milyen  egyes  cselekmény  van  a  terhére  róva,  és 
a  kinek  alkalmat  és  módot  adnak  a  védekezésre.  Joggal  kifogá- 
solták a  képviselőházi  tárgyalás  során  is,  hogy  a  határozat  minden 

közelebbi  meghatározás  nélkül  dobja  világgá  a  vádakat,  személyek 
szerint  nem  különböztet  és  nem  a  kormányrendszert,  mint  ilyet, 
hanem  a  kormány  egyes  tagjait  egyénenként  itéli  el.*  Ebben  az 
alakban  a  határozat  a  jogi  itéletmondás  jellegével  birt,  holott 
a  képviselőház  a  jogi  kérdésekben  csak  vádló  ügyfélként  lép- 
het fel,  és  önmagában  —  kifelé  —  csak  politikai  természetű 
enuntiátiókat  tehet. 

Még  kevésbé  állhat  meg  ez  a  határozat,  ha  az  előzménye- 
ket vesszük  figyelembe.  A  coalitió  kormánya,  azokban  a  feltételek- 
ben, amelyek  mellett  kormányra  jutott  és  amelyek  az  átmeneti  kor- 
mányzás programmját  is  tartalmazták,  azt  a  kötelezettséget  vállalta 
magára,  hogy  a  jogfolytonosságot  a  múltra  nézve  is  helyreállítja 
és  a  volt  kormányt  a  jogi  és  anyagi  felelősség  alól  felmenteti,  és 
csupán  egyesek  túlhajtott  politikai  buzgalmának  lehűtése  végett 
elvi  természetű  politikai  kijelentések  megtételét  tartotta  fenn.  Amikor 
a  coalitió  az  ezeket  a  feltételeket  magában  foglaló  pactumnak  a 
kormányzati  politika  jövendőbeli  irányát  meghatározó  részét  az 
ország  érdekében  állónak  és  igy  elfogadhatónak  találta  és  ennek 
a  révén  a  hatalmat  birtokba  is  vette,  akkor  az  ország  érdekére 
szolgálónak  és  elfogadhatónak  kellett  találnia  a  közvetlenül  meg- 
előző kormányzati  aerával  szemben  követendő  magatartást  illető 
feltételt  is. 

Ha  pedig  ez  így  van,  akkor  az  ezzel  kapcsolatos  kötelezett- 
séget őszintén  és  híven  kellett  volna  teljesítenie. 

A  coalitió  és  kormánya  azonban  nem  így  cselekedett. 

Jogi  szempontból  nem  helyezkedett  és  nem  helyezkedhetett 
ugyan  merev  ellentétbe  a  volt  kormányzati  aerával  szemben ;  kéz 
alatt  megtette  ugyan  a  jogfolytonosság  helyreállítására  szolgáló 
tárgyi  intézkedéseket,  —  egyidejűleg  azonban  oly  phrásisokat 
bocsátott  világgá,  melyek  alkalmasak  voltak  a  nagyközönség  félre- 


*  L.  erre  vonatkozólag  Sinionyi-Semadam  Sándor  országgyűlési  kép- 
viselő beszédét,  aki  constatálta,  hogy  „ha  az  ember  vádol  és  neveket  mond, 
és  nem  mondja  meg,  hogy  az  illető  mit  követett  el :  ez  az  igazság  legprimití- 
vebb jogászi  követelményének  sem  felel  meg".  Ezért  javasolta,  hogy  a  hatá- 
rozatból a  nevek  hagyassanak  ki,  ami  által  a  határozat  inkább  a  politikai 
megnyilatkozás  színében  tűnhetett  volna  fel.  A  Ház  azonban  ezt  az  indítványt 
mellőzte.  —  Ezzel  szemben  Nagy  Dezső  arra  utalt,  hogy  a  képviselőház  vádat 
nem  emel,  sőt  azt  politikai  okokból  elejti,  s  hogy  a  határozatban  megneve- 
zetteknek módjuk  és  alkalmuk  nyiük  védekezésüket  a  nyilvánosság  előtt  meg- 
felelően előadni. 

vezetésére  és  eivakítására.^  A  coalitió  és  kormánya  nem  ugy  adta 
elö  a  dolgot,  hogy  a  volt  kormányoknak  és  különösen  a  Fejérváry- 
kormánynak  meg  kell  adni  a  felmentést,  mert  a  viszonyok  igazságos 
megitélése  és  az  országnak  ezzel  kapcsolatos  érdeke  ezt  hozza 
magával :  hanem  ugy  lanceirozta  a  dolgot,  hogy  a  vádaláhelyezésre 
megvolna  ugyan  a  törvényes  ok,  sőt  azt  a  nemzeti  ügy  érdekében 
meg  is  kellene  tenni,  de  a  királynak  adott  igéret  megköti  a 
kormánynak  és  a  többségnek  a  kezét,  ily  módon  az  egész  felelősség 
és  az  egész  ódium  a  királyra  hárult,  amit  a  képviselőházi  tárgyalás 
során  méltán  kifogásoltak  is.** 

Egyébiránt  a  pactumban  a  coalitió  nem  csupán  a  vádalá- 
helyezés  mellőzésére,  tehát  negatív  cselekményre,  hanem  a  fölmen- 
tésre, tehát  positiv  ténykedésre  volt  kötelezve ;  s  a  köteles  őszinte- 
ség azt  hozta  volna  magával,  hogy  ezt  nem  csupán  az  egyes 
törvényekben  burkoltan,  hanem  mindenki  által  felismerhető  módon 
és  formában  tegye  meg. 

Ha  pedig  ugy  fogjuk  fel  a  dolgot,  hogy  a  határozat  tulajdon- 
képpen nem  is  annyira  jogi  döntést,  hanem  —  a  mihez  a  coalitiónak 
joga  volt  —  politikai  revelaíiót  tartalmaz ;  akkor  meg  kell  jegyezni, 
hogy  ez  a  határozat  messze  túllépi  azt  a  keretet,  amelyen  belül  a 
politikai  véleménynyilvánításnak  más,  bármennyire  ellentétes  politikai 
irányzattal  és  ténykedéssel  szemben  helye  lehet  és  messze  alul 
marad  a  parlamenti  ildomosságnak  azon  a  színvonalán,  amelyet 
Wekerle  Sándor  miniszterelnök  a  képviselőháznak  idevonatkozó 
megnyilatkozása     tekintetében     egy    alkalommal    kilátásba    helye- 

*  Ezt  constatálja  1908.  évi  deczember  12-iki  számában  a  Pester  Lloyd 
is,  amikor  Polónyi  Géza  volt  igazságügyminiszter  a  pacium  teljes  szövegét,  s 
így  a  volt  kormányok  felmentéséről  szóló  részt  is,  nyilvánosságra  hozta.  „Wie 
láppisch,  weil  auf  die  Irrefülirung  der  Massen  berechnet,  erscheinen  im  Lichte 
dieser  aktenmássigen  Klarstellung  die  Vexationen  vor  den  Ausschüssen,  denen 
man  die  Mitglieder  der  früheren  Regierungen  wiederholt  ausgesetzt  hat." 

**  Erre  nézve  1.  Simonyi-Semadam  Sándor  beszédét,  ahol  ez  van  mondva  : 
„A  parlamentnek  kell  annyi  erővel  birnia  az  országban,  hogy  ö  maga 
mondja,  miszerint  saját  meggyőződéséből  kifolyóan  a  köz  érdekében  nem 
látja  szükségesnek  a  Fejérváry-kormányt  vád  alá  helyezni ;  ...  és  nincs  szük- 
ség arra,  hogy  a  Felséget  hívja  segítségül  és  megindokolja  saját  tényét  a  király 
kívánságával  ...  A  parlamentnek  semmiféle  actiónál,  különösen  mikor  arról 
van  szó,  hogy  a  parlament  egy  ily  jogát  ne  gyakorolja,  nem  szabad  a  Felségre 
mint  végokra,  mint  szerzőre  hivatkoznia."  —  Kinety  Károly  is  kiemelte,  hogy 
alkotmányjogi  szempontból  nagyon  súlyos  praecedens,  ha  a  királylyal  történt 
megegyezésre  való  hivatkozás  a  határozatban  benhagyatik. 


621 

zett.*  Egyébiránt  miből  merítette  a  coalitió  az  erkölcsi  jogosultságot 
arra,  hogy  politikailag  kérlelhetetlenül  elitélje  azt  a  kormányzati 
vállalkozást  és  ténykedést,  amelynek  közvetítése  nélkül  sohasem  jutott 
volna  a  hatalom  birtokába  és  amelynek  progranrnját  elfogadta. 

Lássuk  különben  a  határozat  tartalmát  közelebbről. 

A  határozat  mindenekelőtt  azt  róvja  a  Fejérváry-kormány 
terhére,  hogy  parlamenti  támasz  nélkül  vállalkozott  a  kormány- 
zásra és  az  erre  illetékes  törvényhozási  tényezők  mellőzésével  ezek 
bizalmatlansági  nyilatkozatának  semmibe  vételével,  kizárólag  a 
királyi  hatalomra  kívánta  kormányzatát  alapítani. 

Ez  a  kijelentés  tulajdonképpen  nem  egyéb  mint  visszhangja 
a  képviselőház  1905  június  21-iki  határozatának,  amely  a  Fejérváry- 
kormánynak  a  miniszterelnökhöz  intézett  és  általa  ellenjegyzett 
királyi  kéziratban  megállapított  jellegét,  nevezetesen  azt,  hogy  a 
kormány  nem  a  képviselőház  többségének  kebeléből  alakult  és  nem 
a  többség  politikai  programmját  képviseli,  hanem  pártokon  kivül 
áll  és  politikai  missiója  az  alkotmányos  tényezők  közt  felmerült 
ellentét  kiegyenlítésére  és  ily  módon  többségre  támaszkodó  kor- 
mányzás lehetővé  tételére  irányult,  a  parlamentáris  kormányforma 
követelményeinek  meg  nem  felelőnek  mondották,  —  amiért  aztán  a 
Fejérváry-kormányt  törvénytelennek  és  alkotmányellenesnek  nyilvá- 
nították és  a  királynak  azt  a  jogát  kétségbe  vonták,  hogy  ilyen 
jelleggel  és  feladattal  kormányt  nevezhessen  ki. 

ismétlésekbe  nem  akarunk  bocsátkozni.  A  királynak  kormány- 
kinevezési joga  és  az  országgyhlést  ezzel  szemben  megillető  jogok 
elvi  oldalával  e  munka  során  tüzetesen  foglalkoztunk.  Ehelyütt,  csak 
arra  utalunk,  hogy  azt  az  elvi  álláspontot,  amelyet  a  képviselőház- 
nak itt  tárgyalt  határozata  is  kifejezésre  juttatott  és  amelynek  alap- 
ján a  Fejérváry-kormányt  annyira  elitéltek,  a  coalitió  a  gyakor- 
latban maga  is  desavouálta.  Nem  is  említve  azt  a  tényt,  hogy  a 
Wekerle-kabinet,  amint  az  fennebb   már  említve  volt,  1909.  április 


*  Amikor  Polónyi  Géza  a  coalitiós  kabinet  igazságügyminisztere  a  kép- 
viselőház 1908.  december  11-iki  ülésében  a  pactum  teljes  szövegét  nyilvános- 
ságra hozta,  a  pactum  6-ik  pontja  kapcsán,  amely  a  Tisza  és  a  Fejérvá'-y 
kormányoknak  a  jogi  és  anyagi  felelősség  alól  való  felmentését  köti  ki,  csudál- 
kozását  fejezte  ki  azon,  hogy  az  ebben  a  pontban  fentartott  politikai  jellegű 
és  elvi  természetű  declaratiót  a  képviselőház  eddig  még  nem  tette  meg.  Erre 
Wekerle  Sándor  miniszterelnök  a  képviselőház  egyik  következő  ülésében  azt 
válaszolta,  hogy  a  képviselőház  igenis  meg  fogja  tenni  a  szóban  forgó  declara- 
tiót, azonban  a  parlamenti  illeni  korlátai  közt. 

hó  27-én  történt  lemondása  után  hónapokon  keresztül  kizárólag  a 
király  megbízása  alapján  vitte  az  ország  ügyeit,  anélkül,  hogy  tagjai 
a  további  kormányzati  feladatok  tekintetében  egyetértettek  és  a 
képviselőház  többségének  osztatlan  támogatására  számíthattak  volna : 
az  a  mód,  ahogyan  magát  ez  a  kabinet,  iméntjelzett  politikai 
helyzetében,  1909.  évi  július  7-én  újból  kineveztette  és  ahogyan 
ezt  a  tényt,  nemkülönben  további  hivatalban  maradását  indokolta, 
homlokegyenest  ellenkezik  azzal  a  felfogással,  amelyet  annak  előtte 
a  coalitió  —  a  kormány  megalakulása  és  hivatalban  maradása 
kérdésében  —  törvényes,  alkotmányos  és  parlamentáris  szempont- 
ból a  Fejérváry-kabinettel  szemben  annyira  kérlelhetetlenül  alkal- 
mazni kivánt  és  viszont  minden  tekintetben  igazolta  azt  a  felfogást, 
amelyre  a  Fejérváry-kormány  saját  létjogosultságát  alapította. 

Az  1ÖC9.  év  július  hó  7-én  kelt  legfelsőbb  leirat  kiemeli, 
hogy  Ö  Felsége  méltányolván  azokat  az  okokat,  amelyeket  Wekerle 
Sándor  miniszterelnök  előterjesztett,  1909.  április  27-én  kelt  elhatá- 
rozásával magyar  miniszterelnöki  állásáról  való  lemondását  el- 
fogadta és  a  minisztérium  tagjait  az  ügyek  további  ellátásával  meg- 
bízta. Kívánatos  lévén  azonban,  hogy  a  kormányzati  ügyek  ne 
politikai  felelősség  nélkül  vezettessenek,  őt  újból  magyar  minister- 
elnökévé  kinevezte. 

Wekerle  Sándor  miniszterelnök  pedig  a  képviselőház  1909. 
július  hó  10-iki  ülésében  azt  mondotta:  hogy  ő  és  kabinetje  köteles 
készséggel  vállalkozott  az  ügyek  ideiglenes  vezetésére,  abban  a 
hitben,  hogy  vállalkozásuk  által  a  normális  parlamenti  megoldást 
elősegítik  és  hogy  eziránt  a  tárgyalások  megszakítás  nélkül  folyván, 
felmentésük  mielőbb  bekövetkezik. 

Jelenleg  azonban,  —  úgymond  —  midőn  az  ellentétes  kér- 
dések megoldása,  s  ezáltal  a  parlamentáris  kibontakozás  biztosan 
előrelátott  haladékot  szenved,  csakis  ujabb  kinevezés  esetén,  poli- 
tikai felelősség  melleit  véltük  az  ügyeket  tovább  vezethetni.  Azt 
kívánják  elsősorban  a  parlamentarísmus  alapelvei,  hogy  csak  a 
korona  és  a  képviselőház  hozzájárulásával  vállalkozunk  erre  az 
átmeneti  missióra,  hogy  vezessük  tovább  az  ügyeket,  de  ezt  kívánja 
magának  az  administratiónak  a  rendes  menete  és  szem  elől  nem 
téveszthető  érdeke  is,  valamint  az  a  szempont,  hogy  az  országnak 
érdekei  minden  irányban  kellő  sulylyal  megóvhatok  legyenek. 
Habár  a  kormány  tagjai  között  csakis  a  bankkérdésre  nézve  merültek 
föl  ellentétek:  mégis  tekintettel  ez  előtérben  álló  kérdés  fontos- 
ságára,   a   kormány    nem    vállalkozhatik    a   parlamenti    tárgyalások 

irányítására,  hanem  csakis  arra  kell  szorítkoznia,  hogy  átmeneti 
jelleggel  vezesse  az  ország  ügyeit  s  óvja  meg  érdekeit,  de  az 
országgyűlés  őszi  működésének  megkezdése  előtt  be  kívánja  adni 
lemondását. 

A  ki  a  kérdést  tárgyilagosan  és  elfogulatlanul  vizsgálja,  annak 
lehetetlen  be  nem  látnia,  hogy  ez  az  elrendezés  azt  a  defectust, 
melyet  a  kormány  positiójában  a  politikai  viszonyoknak  változása 
a  miniszterelnök  saját  beismerése  szerint  előidézett,  neveztesen  azt, 
hogy  valamelyes  meritorialis  politikai  irányt  képviselni,  annak 
szempontjából  az  országgyűlés  tárgyalásait  irányítani  nem  képes  — 
nem  pótolta  és  nem  is  pótolhatta.  A  politikai  felelősség  előfeltétele, 
a  parlamentarismus  helyes  elvei  szerint,  a  kormány  és  a  párt 
közötti  politikai  solidaritás  egy  határozott  és  meritorialis  politikai 
irány  és  czél  megvalósítása  végett.  Ha  ez  az  előfeltétel  —  mint  a 
hogyan  azt  a  Wekerle-kormány  nyíltan  bevallotta  —  nincs  meg: 
akkor  politikai  felelősségről  tulajdonképpen  nem  lehet  szó.  Amikor 
a  Wekerle-kabínet  bejelentette,  hogy  tisztán  az  ügyek  továbbvezetése 
végett  átmeneti  jellegűvé  kellett  átalakulnia,  ezzel  a  fenti  értelem- 
ben vett  politikai  solidaritás  véget  ért,  és  amikor  a  kabinetnek  ezt 
a  —  concret  politikai  cél  és  feladat  nélkül  való  —  ujabb  királyi 
megbízatását  az  országgyűlés  kifejezetten  nem  ellenezte :  ez  koránt- 
sem pótolja  a  politikai  felelősség  elvében  gyökerező  parlamentáris 
kellékeket.  Az  ilyen  kormány  többé  nem  parlamentáris,  hanem 
határozottan  hivatalnoki  kormány,  melyet  az  országgyűlés  egy- 
szerűen megtűr. 

Alkotmányjogi  szempontból  a  Wekerle-kabinetnek  ezen  ujabb 
kiadása  és  a  Fejérváry  -  kormány  közt  egy  hajszálnyi  különb- 
ség sincs. 

Tényleges  különbség  csak  annyiban  van,  hogy  a  Wekerle- 
kabínettel  az  országgyűlés  tisztán  egyoldalú  czélszerüségi  és  utili- 
tarításí  okokból  szembe  nem  helyezkedett,  míg  viszont  a  Fejérváry- 
kabinetet  hasonló    okokból  a    legnagyobb   vehementiával    támadta. 

Politikai  különbség  is  van  a  kettő  között.  Ez  azonban  a 
Wekerle-kormány  hátrányára  és  a  Fejérváry-kormány  előnyére  esik. 

A  Fejérváry-kormánynak  megvolt  a  politikai  missiója,  s  így 
parlamentáris  szempontból  vállalkozása  inkább  volt  igazolható,  mint 
a  Wekerle-kabinettnek  az  egyszerű  ügyvezetésre  szóló  ujabb  meg- 
bízása. Az  első  stádiumban  feladata  volt  a  közvetítés,  ad  normám 
homo  regius;  a  második  stádiumban  határozott  politikai  program- 
mal lépett  az  ország  elé. 

Milyen  sülyedés  következett  be  azóta  a  „nemzeti"  felfogásban! 
Mennyire  igazolják  a  későbbi  fejlemények  a  Fejérváry-kormány 
vállalkozását. 

A  Wekeiie-kormány  júliusi  kinevezésének  nincs  semmiféle 
alkotmányjogi  indokoltsága. 

A  Fejérváry-kormánynyal  szemben  azért  foglalt  el  az  ország- 
gyűlés mereven  visszautasító  álláspontot,  mert  küldetésének  jellege 
—  állítólag  —  nem  felelt  meg  a  parlamentarismus  követelményé- 
nek, mert  nálunk  csak  parlamentáris,  azaz  pártkormány  lehetséges. 
A  Wekerle-kabinet  maga  beismerte,  hogy  a  parlamentet  vezetni, 
tehát  a  parlamentarismus  követelményeinek  megfelelni  nem  képes. 
Az  ö  újabb  küldetésében  a  politikai  felelősség  hangoztatása  nem 
egyéb  üres  frázisnál.  A  Wekerle-kabinet  újabb  megbízása  kétség- 
telen beismerését  foglalja  magában  annak,  hogy  nálunk  a  kormány- 
nak nem  kell  szükségszerűen  pártkormánynak  lennie. 

Hogy  azután  az  ilyen  kormánynyal  szemben  milyen  eljárást 
követ  a  parlament,  az  tisztán  czélszerüségi  kérdés.  Ha  egyszerűen 
tudomásul  veszi  a  kormány  kinevezését  és  nem  szavaz  a  kor- 
mánynak bizalmatlanságot,  ez  csupán  eszélyességi  momentum,  mely 
arra  vezetendő  vissza,  hogy  a  pártok  összealkotása  és  programmja 
még  nem  alkalmas  arra,  hogy  a  kormányzati  irány  megszabásánál 
biztos  támpontul  szolgálhasson. 

Sajátságos,  hogy  ennek  a  belátására  az  országgyűlés  akkor 
jutott,  mikor  a  coalitióhoz  tartozó  pártok  egyikének,  nevezetesen 
a  függetlenségi  pártnak  már  megvolt  az  absolut  többsége  és  hogy 
az  a  belátás  hiányzott  a  Fejérváry-kormány  idejében,  amikor 
absolut  többséggel  a  coalitió  egyik  pártja  sem  dicsekedhetett,  s  a 
coalitió  maga  még  nem  volt  semmiféle  határozott  pártpolitikai 
irány  tekintetében  megállapodva. 

Egyébiránt  most  már  nem  hiányzik  annak  a  nyílt  bevallása 
sem,  hogy  egy  pártonkívüli  minisztérium  kinevezését  bizonyos  kö- 
rülmények között  nem  lehet  kifogásolni. 

,,A  coalitió  tervei  és  alkotásai  1906—9"  czím  alatt  „Pap- 
haraszti''  álnevű  szerzőtől  rövid  idővel  ezelőtt  egy  mű  jelent  meg, 
mely  nyilván  a  coalitiós  kormány  kezdeményezéséből  és  inten- 
tiói  szerint  készült.  Ez  a  mű  nyíltan  elismeri,  „hogy  a  Fejérváry 
cabinet,  mint  átmeneti  kormány  kereste  a  lehetőséget  arra,  hogy 
az  új  parlamenti  többség  program mszerü  követelései  és  a  király 
álláspontja  között  megfelelő  közeledés  jöjjön  létre  és  hogy  a  par- 
lamentáris  kormányzás   ismét  helyreálljon   arra   az   időre,  a  mikor 

a  legfontosabb  állami  szükségletek,  mint  az  állami  költségvetés 
megalkotása  és  az  ujonczmegajánlás  szükségessé  válnak."  — •  Ezt 
az  eljárást,  tekintettel' arra,  hogy  egy  30  éven  át  uralkodott  politikai 
rendszer  megváltoztatásáról  volt  szó,  az  említett  mü,  ha  alkotmány- 
jogilag nem  is  indokolhatónak,  de  a  politikai  czélszerüség  szem- 
pontjából —  még  a  politikai  erkölcs  határain  belül  —  menthetőnek 
mondja.  (L.  1.  m.  23 — 24.  lap.*) 

És  most  is,  amikor  a  Wekerle-kabinetnek  újból  kellett  lemon- 
dania, a  coalitióhoz  tartozott  pártok  körében  sűrűn  beszélnek  párto- 
kon kivül  álló,  politikai  színezet  nélküli,  békéltető,  tárgyaló,  átmeneti 
kabinetekről,  s  az  ily  átmeneti  kormányt  teljesen  alkotmányosnak 
sőt  parlamentárisnak  mondják  arra  az  esetre,  ha  a  képviselőház 
bizalmatlansági  szavazattal  nem  fogadja  és  a  szükséghez  képest  a 
költségvetési  indemnitást  és  az  újoncokat  megszavazza.  E  munka 
során  tüzetesen  ki  van  fejtve,  hogy  az  a  körülmény,  milyen  fogad- 
tatásban részesiti  az  országgyűlés  a  többséggel  nem  rendelkező 
kormányt,  annak  a  kormány  alkotmányjogi  minőségére  befolyása 
nincs  és  az  legfeljebb  a  kormány  kedvező,  vagy  kevésbé  kedvező 
helyzetét  befolyásoló  ténykérdés.  Az  országgyűlés  magatartása  egy 
ily  kormánynyal  szemben  sem  nem  adja  meg,  sem  nem  vonja  el 
a  parlamenti  jelleget,  mert  ez  a  magatartás  ötletszerűen  változó, 
tisztán  személyi  érdekek  és  szempontok  szerint  igazodik,  —  aszerint 
alakul  vagy  módosul,  vájjon  a  többség  az  ily  kormányt  magával 
szemben  barátságos  vagy  ellenséges  indulatunak  véli,  és  így  ez  a 
subjectiv  szempont  nem  pótolhatja  a  parlamentáris  jelleget,  amelyet  — 
mint  láttuk  —  a  kormányzati  politika  érdemében  való  pártsolidaritás 
hozhat  csupán  létre.  — 

*  A  „Jogállam"  című  jog-  és  államtudományi  szemle  1909.  október  havi 
füzetében  „Parlamentarismus  és  magyar  parlamentarismus"  címen  egy  nagy 
készültséggel  és  mély  alapossággal  megirt  dolgozat  jelent  meg  dr.  Kún  József 
tollából.  Ebben  a  dolgozatban  az  a  túlhajtott  álláspont,  hogy  Magyarországon 
csak  parlamentáris  pártkormánynak  lehet  helye,  kellő  értékére  van  leszállítva 
és  a  Fejérváry-kormányra  nézve  ez  van  mondva:  „A  személyes  kormányzás 
lehetősége,  mely  Angliában  a  parlament  hegemóniájának  végleges  megszilár- 
dulásával a  múlt  század  negyvenes  éveinek  elején  minden  valószínűleg  szerint 
egyszersmindenkorra  véget  ért,  nálunk  még  korántsem  tekinthető  teljesen 
kizártnak.  Gondoljunk  csak  a  Fejérváry-kormány  tanulságteljes  idejére.  Ez 
volt  a  személyes  kormányzásnak  legerősebb  példája  az  1867-iki  kiegyezés 
megkötése  óta,  amelyet  persze  eléggé  megmagyaráz  az  akkori  politikai  hely- 
zet, melynél  fogva  az  uralkodó  s  a  nemzet  között  fennálló  erőviszony  mellett, 
a  parlamenti  többség  kebeléből  kormány  nem  alakulhatott.  Már  pedig  Wellington 
herceg  híres  mondása  szerint  a  király  kormányának  nem  szabad  megakadnia." 

A  határozat  továbbá  azt  mondja,  hogy  a  Fejérváry-kormány 
nem  számíthatott  parlamenti  támaszra,  meg  sem  kísérletté  a  parla- 
menti többség  megszerzését  és  erre  való  törekvés  nélkül  folytatta 
a  kormányzást. 

Hát  ezek  oly  tényállítások,  melyek  a  valóságnak  egyáltalán 
meg  nem  felelnek.  A  jelen  míí  során  részletesen  fel  vannak  tárva 
a  Fejérváry-kormány  politikai  törekvései,  s  e  részben  elegendő,  ha 
e  helyűt  ezekre  hivatkozunk.  Kitűnik  azokból,  hogy  a  Fejérváry- 
kormány  törekvése  és  igyekezete  elejétől  végig  a  többségi  kor- 
mány megalakíthatásának  előmozdítása  volt  és  hogy  a  Fejérváry- 
kormány  ezt  a  célját  el  is  érte.  — 

Ami  a  határozatban  a  Fejérváry-kormány  egyes  cselekményei- 
vel szemben  egész  általánosságban  felhozott  vádakat  illeti,  e  rész- 
ben is  hivatkozunk  a  jelen  munkában  részletesen  előadott  adatokra, 
amelyekből  kitűnik,  hogy  a  Fejérváry-kormány  eljárását  nem  az 
alkotmány-  és  szabadságjogok  önkényes  csorbításának,  hanem  a 
másoktól  alapjában  megtámadott  állami  rend  védelmének  és  helyre- 
állításának célzata  irányította.  — 

Hogy  a  Fejérváry-kormány  saját  nemzetének  lett  volna  ellen- 
sége, az  egy  üres  frázis  és  majd  a  tárgyilagosan  ítélő  utókor 
fogja  eldönteni,  ki  volt  nagyobb  ellensége  a  nemzetnek,  az  e,  aki 
a  nemzeti  vágyakat  meggondolatlanul  felcsigázta  és  azután  cserben 
hagyta,  avagy  az,  aki  a  szenvedélyek  háborgása  között  higgadtságra 
és  mérsékletre  intette  és  késztette  a  nemzetet  és  ilymódon  nagyobb 
bajoknak  vette  elejét.  — 

Egy  igen  súlyos  vádat  röpít  világgá  a  határozat  akkor, 
amikor  azt  mondja,  hogy  a  Fejérváry-kormány  a  királyi  tekintély 
ellen  is  vétett,  amikor  az  illetékes  törvényhozási  tényezők  mellő- 
zésével és  ezek  bizalmatlansági  nyilatkozatának  semmibevételével, 
kizárólag  a  királyi  hatalomra  kívánta  kormányzatát  alapítani  s 
amidőn  oly  tanácsokat  adott,  amelyek  sarkalatos  alkotmánytör- 
vényeink  nyilvánvaló  félremagyarázására  voltak  alapítva,  s  ezáltal 
a  királyt  a  nyílt  alkotmánysértés  katasztrófájához  vitte  közel. 

Arról  beszélni,  milyen  tanácsokat  adott  a  Fejérváry-kormány 
Ö  Felségének,  s  általában  azt  fejtegetni,  ami  a  kormány  és  az 
Ö  Felsége  közti  belső  viszony  körébe  tartozik,  tiltja  a  köteles 
discretió,  a  tapintat  és  a  loyalitás.  Ez  különben  nem  volna  össze- 
egyeztethető a  helyes  alkotmányos  felfogással  sem.  A  kormány  arra 
való,  hogy  fedezze  a  király  személyét,  maga  álljon  helyt  és  felel- 
jen azért,  ami  történt,  s  ne  bújjék  a  király  szent  és  sérthetetlen  sze- 

mélye  mögé.  A  felelősség  azonban  csak  a  valósággal  megtörtént 
tényekre  terjed  ki,  s  hogy  a  Fejérváry-regime  tényei  miben  állottak 
és  milyen  intentióból  eredtek,  az  bőven  ki  van  fejtve  ebben  a  munká- 
ban. Aki  ezeket  olvassa,  az  —  ha  csak  valamennyire  tárgyilagos 
és  igazságos  gondolkozású  ember  —  bizonyára  kizártnak  fogja 
tekinteni,  hogy  a  Fejérváry-kormány  tanácsai  azt  a  czélt  tartották 
szem  előtt,  melyet  nekik  a  képviselőház  határozata  insinuál.  Ha 
valaki  azt  terjeszti,  hogy  a  Fejérváry-kormány  és  az  Ö  Felsége 
közt  végbement  tanácskozások  és  tárgyalások  egyetlen  egy  pillana- 
tig is  oly  irányban  mozogtak,  hogy  az  alkotmány  sarkaiból  ki- 
forgattassék  és  az  alkotmány  nyiltan  és  önkényesen  megszegessék, 
az  nemcsak  a  Fejérváry-kormányt  sérti  meg,  de  megsérti  a  király 
Ö  Felségének  legmagasabb  személyét  is,  akinek  alkotmányos  érzü- 
lete minden  kétségen  felül  áll,  s  akinek  a  fennálló  törvényekhez 
és  a  fennálló  törvényes  alaphoz  való  rendületlen  ragaszkodása 
és  véghetetlen  türelme  tette  csak  —  a  tanácsosai  részéről  vállalt 
intézkedések  segélyével  —  lehetővé,  hogy  az  ország  a  coalitió  érő- 
szakos, rendbontó  eljárása  daczára  a  katastrofáktól  megóvatott. 

A  Fejérváry-kormány  igenis  a  király  alkotmányos  jogán  létesült. 
Ezt  a  jogot  akarta  a  méltatlan  támadásoktól  megóvni  és  érvényre 
juttatni.  Ezt  tette  nyiltan  és  őszintén.  A  coalitiós  kormányt  azon- 
ban szintén  a  királyi  jog  hivta  életre,  még  pedig  nem  csupán  ala- 
kilag, hanem  a  kormányzati  programm  és  kormányzati  irány  strikt 
megszabásával.  Az  ebben  az  évben  történt  lemondása  után  további 
hivataloskodása,  és  átmeneti  kormányként  való  ujabb  kinevezése 
meg  már  pláne  kizárólag  a  királyi  jogot  juttatja  kifejezésre.  Csak- 
hogy a  coalitiós  kormány  sohasem  vallotta  be  nyiltan  és  sohasem 
képviselte  őszintén  ezt  az  álláspontot.  A  túlhajtott  úgynevezett 
„nemzeti  követelményeket"  nem  ugy  állította  oda,  hogy  azokat,  az 
ügy  érdekét  szem  előtt  tartva,  mérsékelnünk  kell,  hanem  tűrte,  hogy 
a  dolog  oly  színben  tűnjék  fel,  hogy  Ö  Felsége  akadályozza  a 
nemzeti  akarat  megvalósulását;  a  miáltal  az  ódium  Ö  Felsége 
személyére  hárult.  Kérdjük,  összeegyeztethető-e  ez  a  megbízható- 
sággal és  a  loyalitással  ?  — 

Hátra  van  még  az  a  vád,  hogy  a  Fejérváry-kormány  a  nem- 
zet ellenségeivel  szövetkezett. 

Ha  a  nemzet  ellenségei  alatt  a  nemzetiségek  vagy  a  magyar 
állameszme  más  ellenzői  és  akadályozói  értendők,  akkor  a  coalitió 
olyasvalamit  akar  a  Fejérváry-kormány  nyakába  varrni,  amiben  ő 
maga  volt  bűnös.  A  Fejérváry-kormány  nem    toborozta  maga  köré 

azoknak  az  elemeknek  egyikét  sem,  amelyekről  itt  szó  van. 
Lányi  Bertalant,  a  Fejérváry-kabinet  volt  igazságügyminiszterét,  az 
1905-iki  januári  választások  alkalmából  a  liptószentmiklósi  választó- 
kerület hazafias  elemei  pártkülönbség  nélkül  arra  tudták  birni, 
hogy  a  politikai  élet  hullámzásának  ki  nem  tett  állását  és  addig 
hosszú  éveken  át  becsületesen,  tisztességesen  és  talán  nem  egészen 
meddőén  betöltött  munkakörét  elhagyja,  őket  a  személyébe  helye- 
zett osztatlan  bizalom  erejével  összegyűjtse  s  a  kerületet  a  nem- 
zetiségiektől visszahódítsa.  Az  igy  megszerzett  képviselői  mandátu- 
mot igazságügyminiszterré  történt  kineveztetése  alkalmából  letette, 
azonban  ismét  kénytelen  volt  engedni  hazafias  érzelmű  választói 
sürgetésének,  s  bár  egyéni  érdeke  azt  hozta  volna  magával,  hogy 
—  tekintettel  a  kormánynak  akkor  még  pártonkívüli  jellegére  is  — 
személyét  az  ujabb  választás  izgalmaitól  és  a  választási  küzdelem 
elmaradhatatlan  kellemetlenségeitől  távoltartsa,  a  hazafias  ügy  érde- 
kében ismét  elfogadta  a  jelöltséget  s  újból  a  hazafias  irányt 
juttatta  győzelemre.  A  coalitió  vezérférfiai :  Kossuth  Ferencz,  gróf 
Apponyi  Albert  és  báró  Bánffy  Dezső  —  részint  a  kerületben  sze- 
mélyesen megjelenve,  részint  a  választókerülettel  más  módon 
érintkezésbe  lépve  —  a  leghevesebben  agitáltak  ellene,  a  választók 
előtt  ugy  akarták  megválasztatását  feltüntetni,  mint  a  nemzeti  ügy 
legnagyobb  veszedelmét,  és  azt  hirdették,  hogy  a  tói  nemzetiségi 
párthoz  tartozó  ellenfele  Jobb  hazafi,  mint  ő :  az  alkotmányellenes 
kabinet  tagja.  Nagyrészben  ennek  lehet  azután  tulajdonítani,  hogy 
amikor  később  a  coalitió  kormányra  jutott,  s  Lányi  a  politikai 
térről  visszahúzódott,  a  magyar  ügynek  a  kerületben  vereséget 
kellett  szenvednie ;  —  a  kerület  ismét  a  nemzetiségiek  hatalmába 
került  és  többé  nincs  kilátás  arra,  hogy  azt  bárki  is  visszaszerezze. 
A  Fejérváry-kabinet  tagjainak  —  mindenfelől  szorongatott 
helyzetükben  is  —  megvolt  a  bátorságuk,  hogy  ott,  ahol  kellett,  a 
nemzetiségekkel  szembe  szálljanak.  —  A  coalitió  azonban  kész 
volt  mindenkivel  szövetkezni,  hogy  czéljait  elérje.  Ott  van  például 
a  fiumei  resolutió  és  a  szerb  barátkozás.  Eddig  mindig  azt  mondták, 
hogy  a  dynastia  szokta  a  nemzetiségeket,  a  horvátokat  felhasználni^ 
hogy  a  magyar  nemzeti  aspirátiókat  ellensúlyozza.  A  coalitió  az 
ellenkezőt  produkálta.  Ö  szövetkezett  a  „nemzeti  önállóság"  kivívá- 
sának örve  alatt  a  nemzetiségi  és  a  horvát  túlzókkal  s  a  magyar 
fajnak  más  ellenségeivel,  —  és  saját  külön  aspírátióik  teljesítésének 
kilátásba  helyezésével  akarta  őket  antidynastikus  irányban  felhasz- 
nálni. Nem  változtat  a  dolgon,    hogy  amikor  a  coalitió   kormányra 

jutott,  volt  társaival  és  szövetségeseivel  szemben  frontot  változtatott. 
Ez  csak  a  coalitió   megbizhatóságának   fogyatékosságát   bizonyltja. 

Lehet,  hogy  a  képviselőházi  határozat  a  nemzet  ellenségei 
alatt  a  socialistákat  érti.  Arra  mutat  az  a  passzus,  m.elyben  az  a 
vád  fordul  elő,  hogy  a  Fejérváry-kormány  a  kíméletlen  demagógia 
eszközeihez  folyamodott. 

így  tulajdonképpen  a  coalitió  azt  nem  tudja  a  Fejérváry-kor- 
mánynak  megbocsátani,  hogy  az  általános  választói  jogon  alapuló 
parlamenti  reformot  az  actuális  kormányzati  programm  tárgyává  tette. 

Ez  a  programm  kétségtelenül  a  nép  nagy  tömegének  érdekeit 
tartotta  szem  előtt,  s  nem  lehet  csodálni,  hogy  a  néptömegek  itt- 
ott  esetleg  intensivebb  módon  adtak  kifejezést  az  ezzel  a  reform- 
mal szemben  való  érdeklődésüknek.  Az  azonban,  hogy  a  Fejérváry- 
kormány  a  demagógia  eszközeihez  nyúlt  és  az  osztályharczot  idézte 
volna  fel  —  szándékosan  és  az  absolut  fejedelmi  hatalom  érvénye- 
sítése czéljából  —  merő  ráfogás,  amely  concrét  adatok  nélkül 
komolyan  nem  vehető.  Ami  pedig  a  socialistákat  illeti,  elvégre 
ők  is  állampolgárok,  akiket  egy  ily  nagyfontosságú  reformnál  a 
józan  kormányzati  politika  számításon  kivül  nem  hagyhat. 

Egyébiránt  a  coalitió  ezt  a  programmpontot  elfogadta,  és  ismét 
csak  megbízhatósága  melleit  szolgáltat  nem  valami  fényes  bizonyít- 
ványt, hogy  az  e  részben  magára  vállalt  feladat  elől  mindenféle 
hamis  ürügy  alatt  kitért.  — 

Végül  szemére  veti  a  coalitió  a  Fejérváry-kormánynak,  hogy 
az  országban  és  a  külföldön  megfizetett  sajtó  utján  iparkodott  a 
közvéleményt  törekvései  javára  megnyerni.  Hát  erre  csak  azt  felel- 
jük, hogy  politikai  törekvései  számára  a  sajtó  támogatását  keresni, 
mindenkinek  kétségtelen  joga.  Hogy  ezen  a  téren  milyen  recor- 
dot  lehet  elérni,  azt  soha  senki  nem  tudta  ugy  ad  occulos  demon- 
strálni, mint  a  coalitiós  kormány.  Hogy  milyen  eszközökkel,  azt 
ő  tudja  legjobban ;  s  talán  ö  reá  nézve  lesz  a  legjobb,  ha  ezt  a 
kérdést  tovább  nem  bolygatjuk.  — 

Mindent  összevéve,  a  képviselőház  határozata  a  politikai  gyűlöl- 
ködésnek és  a  hypokrisisnek  egy  oly  szörnyszülöttje,  amely  sem 
a  jog,  sem  a  politika  szempontjából  a  kritikát  ki  nem  állja,  s 
amelyet  a  Fejérváry-kormány  magával  szemben  competensnek  el 
sem  fogadhat.  És  a  midőn  „A  coalitió  tervei  és  alkotásai  1905/6" 
czímü  mü  szerzője  büszkén  arra  utal,  hogy  ezzel  a  határozattal  a 
coalitió  az  alkotmányon  állítólag  ütött  csorbát  kiköszörülte,  mert  a 
képviselőháznak  ez  a  declarátiója  nemcsak  politikai  tartalmával  nyert 

közjogi  érvényt,  hanem  azáltal  is,  hogy  a  király  hozzájárulásával 
történt,  tehát  a  törvényhozás  mindkét  tényezőjének  egyetértő  közre- 
hatásával jött  létre,  akár  csak  egy  országos  törvény,  —  a  miért  is 
ez  a  declarátió  közjogunknak  kétségtelenül  értékes  gyarapodását 
alkotja,  habár  nincs  is  törvényként  beczikkelyezve  (L.  i.  m.  27): 
akkor  erre  nem  lehet  más  felelet,  mint  az,  hogy  itt  megint  egy  oly 
phraseologiával  van  dolgunk,  mely  a  kérdés  valódi  lényege  felől 
sokakat  megtéveszteni,  sokakban  illusiókat  támasztani  képes.  El- 
tekintve attól,  hogy  az  a  gondolatmenet,  melynél  fogva  az  itt  szóban 
forgó  határozat  —  valamelyes  közjogi  vívmány  szempontjából  — 
országos  törvény  erejével  birónak  volna  tekintendő,  a  közjog  leg- 
elemibb tételeibe  ütközik :  hivatalosan,  a  kormány  részéről,  senkisem 
jelentette  ki,  hogy  a  határozathoz  O  Felsége  hozzájárult  és  hogy  ez  a 
határozat  0  Felsége  akaratát  tükrözteti  vissza.  Ez  ismét  nem  egyéb, 
mint  a  kormány  és  az  Ö  Felsége  közti  intern  viszonynak  szellőz- 
tetése és  annak  a  hiedelemnek  terjesztése,  hogy  a  királyi  hatalom 
capitulált  azokban  a  kérdésekben,  melyek  annak  idején  az  alkot- 
mányi conflictust  felidézték.  Ami  tudva  van  és  amiről  beszélni 
lehet,  az  kizárólag  az,  hogy  Ö  Felsége  a  pactumban  beleegyezett 
abba,  hogy  a  képviselőház  —  saját  politikai  álláspontjának  meg- 
felelően —  politikai  jellegiéi,  elvi  természetű  kijelentéseket  tehessen 
a  volt  kormányok  ténykedése  felöl.  Hogy  mennyire  nem  felel 
meg  a  képviselőház  határozata  ennek  a  megállapodásnak,  az 
fennebb  ki  van  mutatva  és  igy  ki  kell  kapcsolni  ennek  a  kérdés- 
nek fejtegetéséből  azt  a  mozzanatot,  hogy  a  képviselőházi  határo- 
zatban Ö  Felsége  akarata  és  hozzájárulása  is  jut  kifejezésre.  Annál 
kevésbé  lehet  arról  szó,  hogy  a  képviselőházi  határozatban  foglalt 
egyes  kijelentések  Ö  Felségét  is  kötik  az  országos  törvény  erejével. 

A  képviselőház  határozata  a  Fejérváry-kormány  volt  tagjainak 
eljárását  „a  nemzet  élő  lelkiismeretének"  megítélésére  bizza. 

A  Fejérváry-kormány  volt  tagjai  ezt  a  forumot  elfogadják,  — 
de  ugyanaz  elé  a  fórum  elé  idézik  a  coalitiót  is. 

De  appellálnak  a  müveit  külföld  Ítéletére  is.  Amikor  a  coalitió 
a  Fejérváry-regimet  az  alkotmányos  élet  szándékos  és  önkényes 
megszakításának,  valóságos  absolutismusnak  mondta,  ezt  nem  csu- 
pán politikai  czélból,  nevezetesen  a  hazai  közönség  rémítése  és 
befolyásolása  végett  tette  —  esetleg  azért,  hogy  egyes  kevésbé 
népszerű  kérdéseknek  törvényhozási  utón  való  megoldását  könnyeb- 
ben keresztülvigye,  —  hanem  ezt  az  állítást  a  külföldön  is,  még 
pedig  nemcsak  hírlapokban,  hanem   az   olvasóközönség  állandóbb 

használatára  szánt  müvekben  is  colportálta.  E  részben  felemlítendő 
többek  közt  a  Meyer-féle  Conversations-Lexikonnak  folyó  évben 
megjelent  legújabb  kiadása,  továbbá  gróf  Mailáth  Józsefnek  a  folyó 
1909.  évben  Parisban,  franczia  nyelven  —  a  franczia  közönség  tájé- 
koztatására—  irt  következő  czíniü  könyve:  „La  Hongríe  rurale, 
sociale  et  politiqiie".  Ami  ezekben  a  müvekben  a  Fejérváry-kormányt 
illetőleg  mondva  van,  nagyon  is  rászorul  a  rectificátióra,  s  arra 
nézve  a  jelen  műben  kapja  a  külföldi  olvasóközönség  a  választ  és 
a  tájékoztatást. 

És  hivatkoznak  az  utókor  Ítéletére  is.  Amikor  a  politikai  szen- 
vedélyek elülnek,  amikor  személyi  és  az  egyoldalú  pártérdekek, 
melyek  most  sokak  gondolkozását  és  Ítéletét  befolyásolják,  elvesztik 
actualitásukat,  akkor  lehetetlen,  hogy  a  tárgyilagos  történetíró  ne 
szolgáltasson  a  Fejérváry-kormánynak  igazságot. 

íme,  itt  van  a  nagy  per  egész  substratuma.  Talán  már  most 
lehet  arról  szó,  hogy  ebből  a  perből  nem  lesz  száműzve  az  ügyfél- 
egyenlőség elve. 

A  coalitió  —  ugylátszik  —  most  már  szintén  a  múlté. 

Felbomlott,  ám  korántsem  azért,  mintha  a  feladatot,  amelyre 
vállalkozott,  megoldotta,  a  czélt,  amely  miatt  kormányra  jutott, 
megvalósította  volna. 

A  coalitiónak  az  volt  a  feladata,  hogy  a  politikai  szenve- 
délyeknek általa  felkorbácsolt  túlcsapongásait  a  józan  mérséklet 
medrébe  visszaterelje,  s  mint  átmeneti  régime,  a  parlamentarismus- 
nak  megfelelő  egészséges  pártalakulás  útjait  egyengesse.  Kormányra 
jutásának  czélja  az  volt,  hogy  bevezesse  az  alkotmány  sánczaiba 
a  nép  széles  rétegeit  s  ezáltal  lehetővé  tegye  a  valódi  nemzeti 
akarat  kialakulását,  mely  a  közjogi  kérdések  meddő  feszegetése  s 
az  örökös  alkotmányjogi  conflictusok  felidézése  és  szitása  helyett 
a  gazdasági  és  társadalmi  bajok  orvoslására  tekint. 

Hogy  miben  állott  és  mit  eredményezett  a  coalitió  kormány- 
zása, annak  érdemleges  fejtegetése  kivül  esik  a  jelen  munka  kere- 
tén. Egy  azonban  kétségtelen,  hogy  hasonló  politikai,  gazdasági  és 
társadalmi  desoláltságot,  mint  amilyet  a  három  évet  meghaladó 
coalitiós  uralom  idézett  elő  és  hagy  vissza  közállapotainkban,  nem 
igen  jegyezhet  fel  hazánk  ujabbkori  története. 

A  coalitió  nemhogy  közelebb  hozta  volna  az  országot  a  zava- 
ros helyzetből  való  kibontakozásnak  szem  előtt  tartott  czéljához, 
hanem  annyira  összekuszálta  a  helyzetet,  hogy  a  normális  viszonyok 
helyreálltának,    az   ország   legvitálisabb   érdekeivel    számoló   józan 

politika  gyakorlati  érvényrejutásának  reményét  a  messze  távolban 
sem  igen  látjuk  derengeni. 

Lehetett  ebben  része  egyes  elhibázott  kormányzati  cselekmé- 
nyeknek is,  amelyeknek  meritumával  —  amint  már  fennebb  említve 
volt  —  ehelyütt  foglalkozni  nem  kívánunk.  Aminek  azonban  leg- 
elsősorban és  legfőképpen  lehet  a  mai  vigasztalan  situatiót  tulaj- 
donítani, az  abban  csúcsosodik  ki,  hogy  a  coalitiós  kormányzásnak 
ugy  conceptiója,  mint  gyakorlati  megvalósulása  elejétől  végig  nél- 
külözte a  morális  alapot. 

A  coalitió  nem  volt  őszinte  sem  a  királylyal,  sem  a  nemzettel 
szemben.  Kétszínű  játékot  űzött  a  király  és  a  nemzet  jogaival  egy- 
aránt. Vállalta,  de  azért  soha  sem  vette  komolyan  a  nemzeti  aka- 
ratképződésböl  eddig  még  kirekesztett  elemeknek  alkotmányos 
jogokkal  való  felruházását.  Hiszen  a  coalitiós  kabinet  egyik  volt 
miniszterének  leleplezéséből  tudjuk,  hogy  milyen  pourparler-k  foly- 
tak a  kabinet  kebelében  nyomban  megalakulása  után  a  végből, 
hogy  a  coalitió  kormányrajutásának  alapjául  szolgáU  u.  n.  pactum 
egyik  legcardinálisabb  pontjának,  az  általános  választójogon  alapuló 
parlamenti  reformnak  megvalósítása  elől  valamelyes  módon  kitér- 
hessenek; minélfogva  a  dolog  ugy  tűnik  fel,  hogy  azt  a  tényt, 
hogy  a  coalitió  ezt  a  reformot  létre  nem  hozta,  s  ily  módon  pac- 
tumbeli  kötelezettségének  egyik  legfőbbjével  adós  maradt,  nem 
annyira  a  parlamenti  viszonyokban  rejlő  gyakorlati  nehézség,  mint 
inkább  a  vezető  kormányférfiaknak  előre  elhatározott  és  tervszerűen 
keresztülvitt  manővere  okozta. 

A  coalitió  —  kormányának  nem  csupán  passiv,  de  sokszor 
activ  támogatása  mellett  —  szidalmazott,  gyalázott  mindenkit,  aki 
nem  hozzája  tartozott  és  nem  az  ő  szekerét  tolta.  Mindenki  mással, 
főleg  a  volt  szabadelvű  párttal,  de  különösen  a  Fejérváry-regime 
híveivel  szemben  —  felállította  a  politikai  disqualificáltság  korlátját, 
színleg  azért,  hogy  a  nemzeti  irányt  a  nemzeti  ügy  kevésbé  buzgó 
cultiválóitól  vagy  pláne  ellenségeitől  megóvja,  —  valósággal  pedig 
azért,  hogy  ne  legyen  ellenzéke,  sem  pedig  olyan  pártalakulás,  mely 
őt  felválthatná,  és  hogy  ily  módon  biztosítva  legyen  számára  a 
hatalom  monopóliuma  az  idők  végtelenéig. 

Az  események  ugy  hozták  magukkal,  hogy  a  coalitiónak  ebben 
az  egy  dologban  csalódnia  kellett.  A  coalitiót  utóiérte  végzete.  A 
politikai  morál  terén  teljesen  csődbe  jutott  s  ez  okozta   kimúlását. 

Bizalmában  és  hitében  megingatva  nézi  az  állapotokat  a 
nemzet  és  királya. 

A  coalitió  egyes  pártjai  egymás  ellen  törnek. 

Így  fest  a  coalitió  pőrére  vetkőzve. 

Sajnos,  hogy  egy  dolog,  amely  után  a  coalitió  vágyott,  be- 
következett. Megvan  az  a  gyászos  elégtétele,  hogy  elmondhatja 
magáról:  „Utánam  az  özönvíz!" 

Mindamellett  bízzunk  az  isteni  gondviselésben  és  királyunk 
bölcsességében,  hogy  ily  súly  os  körülmények  közt  is  meg  lesz  talál- 
ható a  hazánk  érdekére   és  javára  szolgáló  megoldás. 

Hogy  milyen  utón  és  módon,    azzal  itt  nem  foglalkozhatunk. 

Mi  csak  a  multak  krónikásai  vagyunk.  A  múltra  nézve  kérjük 
és  várjuk  az  igazságos  és  tárgyilagos  Ítéletet :  a  Fejérváry-kormány- 
nyal  és  a  coalítióval  szemben  egyaránt. 

A  Fejérváry-kormány  az  ország  legsúlyosabb  és  legzavarosabb 
helyzetében,  a  melynek  előidézésében  a  legkisebb  része  sem  volt, 
vállalkozott  arra,  hogy  közreműködik  az  állam  hatalmi  tényezői 
közt  —  a  királyi  hatalom  rovására  —  erőszakosan  előidézett  ellentét 
kiegyenlítésében,  előbb  azáltal,  hogy  az  országgyűlés  képviselőinek 
csupán  negatív  irányban  többséggé  szövetkezett  pártjait  a  király 
alkotmányos  jogaival  és  a  monarchia  másik  államával  szemben 
fennálló  közjogi  viszony  kívánalmaival  összeegyeztethető  posi- 
tiv  programm  alapján  a  kormány  elvállalására  bírja,  —  majd 
pedig,  amikor  ez  a  szövetkezett  pártok  vezérférfiainak  makacs 
ellenzése  miatt  nem  sikerült,  hogy  egy  oly  külön  programmot 
állapítson  meg,  amelynek  alapján  —  a  nemzetre  való  hivatkozással 
is  —  uj  pártalakulásra,  s  a  valódi  nemzeti  akarat  megnyilvánu- 
lására lehetett  volna  kilátás.  A  Fejérváry-kormány  majdnem  egy 
éven  át  fenn  tudta  tartani  az  állami  rendet  a  fennálló  jogrend 
alapján  és  ily  módon  elejét  tudta  venni  a  messzebbmenő  rend- 
szabályoknak, melyek  . —  bármennyire  indokoltak  lettek  volna  is 
a  mindinkább  elharapódzó  anarchiával  szemben  —  de  az  alkot- 
mánynyal kevésbé  lettek  volna  összeegyeztethetők. 

A  Fejérváry-kormány  nem  ringatta  a  nemzetet  íllusíókban. 
Nyíltan  és  őszintén  világosította  fel  az  országot  törvényes  jogai  és 
kötelességei  felől  —  bátran  szembeszállva  a  nemzeti  hiúságot 
fenyegető  hangzatos  jelszavakkal  és  szólamokkal.  Fedezte  és  védte 
a  király  személyét  a  feléje  zúduló  támadásokkal  szemben ;  de  e 
mellett  nyílt  és  őszinte  volt  a  királylyal  szemben  is. 

Ellenben  a  coalitió  mit  tett?  Maga  idézte  elő  meggondolat- 
lanul a  politikai  constellátíó  felfordulását,  a  korábbi  kormányintéz- 
kedéseknek  végletekig   menő   ostromlásával   és   a   legszertelenebb 

agitátióval.  És  amikor  a  közvélemény  félrevezetése  és  terrorizálása 
következtében  váratlanul  többségre  tett  szert,  nem  volt  elég  erkölcsi 
bátorsága  őszintén  és  nyiltan  bevallani,  hogy  amit  eddig  tett,  az 
nem  volt  egyéb,  mint  személyi  antagonismusból  eredő  ellenzéki 
fortély  és  gáncsvetés,  s  hogy  az  activ  kormányzati  feladatok  a 
fennálló  jog  és  a  helyes  politika  maximái  szerint  egészen  mást 
kivannak ;  —  hanem  a  látszat  kedvéért  tovább  is  pályázott  a  „nemzeti 
bajnokság"  pálmájára,  tovább  is  ostromolta  a  királyi  hatalmat, 
egész  kis  forradalomba  keverte  a  könnyen  hivőket,  a  könnyen 
hevülöket  és  a  könnyen  megfélemlíthetőket,  e  mellett  azonban  az 
annyira  szidott  és  becsmérelt  Fejérváry-kormányban  és  az  általa 
megállapított  kibontakozási  alapban  kereste  és  találta  meg  az  arany- 
hidat a  visszavonulásra.  Amikor  pedig  ezen  az  utón  megszerezte 
a  kormányképességet  és  ennek  a  révén  a  kormányhatalmat,  ismét 
nem  merte  vagy  nem  akarta  bevallani  a  való  tényállást.  Letörve 
és  meghódolva  —  és  csupán  a  külső  látszat  kedvéért  egyesek- 
nek áldozatul  ejtésével  hivalkodva  —  elfogadta  a  király  által  meg- 
állapított feltételeket,  s  mégis  ugy  viselkedett,  mintha  az  elvek 
terén  is  ő,  illetőleg  az  általa  mesterségesen  praeparáU  nemzeti 
aspirátiók  győztek  volna.  Ily  módon  félrevezette  a  királyt,  aki  joggal 
azt  hihette,  hogy  azok,  akiknek  kezébe  a  jelzett  előzmények  után  a 
kormányhatalmat  letette  és  akiket  annyi  kedvezésben  részesített, 
híven  fogják  képviselni  a  fennálló  jogi  és  politikai  helyzethez  illesz- 
kedő irányt,  —  és  a  félrevezette  a  nemzetet,  melyet  illusiókban  rin- 
gatott. — 

E  mellett  a  politikai  elvváltoztatásnak,  a  politikai  hitehagyásnak 
egy  oly  rendszerét  fejlesztette  ki,  a  politikai  morálnak  egy  oly 
codexét  honosította  meg,  mely  a  későbbi  kor  elfogulatlan  bírálója 
előtt  egyáltalán  nem  fog  a  mai  közfelfogás  becsületére  válni. 

No  hát:  Te  magas  ítélőszék,  „Nemzet  Élő  Lelkiismerete'', 
ez  a  való  tényállás. 

Ez  tehát  a  tiszta  igazság. 

Az  igazságot  pedig  —  régi  dolog  —  el  lehet  ugyan  burkolni, 
de  bizonyára  csak  rövid  időre.  A  megtévesztések  és  ámítások 
takarója  csakhamar  lehámlik  róla  —  ann^i  i  erőnél  fogva,  amely 
az  igazságban  mindörökké  benne  van. 

Ha  ehhez  bármi  részben  hozzájárult  t  i  könyv,  akkor  nem 
veszett  el  az  összeállításával  eltöltött  idő  és  nem  volt  hiábavaló  a 
ráfordított  fáradság,  mert  többet  ér  egy  parányi  kört,  hacsak  egyetlen 
lelket  is  betöltő  igazság,  mint  egy  egész  országot  elárasztó  hazugság. 

Garázda  szó  különben,  amely  kérkedön  és  botorul  esküdözne 
még  a  szerte  kürtölt  üres  vádakra,  máris  ritkábban  hangzik  el  az 
országban.  Elnémul  lassanként  az  ámítások  zagyva  lármája.  Gőgös 
elbizakodottsággal   nem   hirdetik   már   országszerte,   hogy  csak  ök 

—  a  tegnap  és  talán  még  a  ma  urai  —  személyesítenek  meg 
törvényt  és  igazságot,  mindenki  más  pedig  rendbontó  és  áruló. 
Ugyan  hát  ki  is  venné  ezt  még  komolyan?  .  .  .  Senki  többé. 

Alkonyodik.  —  Az   ujongó   tombolással  üdvözölt  korszaknak 

—  ugy  látszik  —  aláhanyatlóban  van  már  a  napja. 

Várjuk  majd  ismét  a  hajnalnak  pirkadását.  A  Fejérváry- 
kormánynak  egykoron  való  tagjai  szintén  várják.  De  nem  a  maguk 
számára.  A  királynak  és  a  nemzetnek  a  javára. 

